
Weder dem Vergangenen anheimfallen noch dem 
Zukūnftigen. Es kommt darauf an, ganz ge- 
genwūrtig zu sein. 

Karl Jaspers 


PIRMOJO LEIDIMO PRATARMĖ 


Du pasauliniai karai per vienos kartos gyvenimo laikotarpį, vienas nuo kito at- 
skirti vientisos vietinių karų ir revoliucijų grandinės, nepasibaigę nei taikos su- 
tartimi pralaimėjusiems, nei atokvėpiu nugalėjusiems, baigėsi trečiojo pasauli- 
nio karo tarp dviejų likusių pasaulinių valstybių laukimu. Si laukimo akimirka 
panaši į ramybę, apimančią tada, kai žlunga visos viltys. Mes nebetikime, kad 
gali būti atkurta senoji pasaulio santvarka su visomis jos tradicijomis arba su- 
vienytos žmonių masės penkiuose žemynuose, kuriuos nubloškė į chaosą karai, 
revoliucijos ir vis didėjantis nuosmukis visų tų dalykų, kurie dar išliko. Pačiomis 
skirtingiausiomis sąlygomis ir įvairiausiomis aplinkybėmis pastebime pasirodan- 
čius tuos pačius reiškinius — iki tol neregėto masto benamiškumą, iki tol nejsi- 
vaizduotą visišką šaknų praradimą. 

Niekada mūsų ateitis nebuvo tokia miglota, niekada nebuvome tokie pri- 
klausomi nuo tokių politinių jėgų, iš kurių negalima tikėtis, kad jos laikysis svei- 
ko proto ir savanaudiškumo diktuojamų taisyklių - jėgų, kurios atrodytų visiš- 
kai beprotiškos, jei jas vertintume remdamiesi kitų amžių matais. Atrodo, tarsi 
žmonija pasidalijo į tuos, kurie tiki žmogaus visagalybe (kurie mano, kad viskas 
būtų įmanoma, jei tik būtų žinoma, kaip organizuoti mases), ir tuos, kuriems 
bejėgiškumas tapo svarbiausiu gyvenimo patyrimu. 

Istorijos supratimo ir politinio mąstymo srityje vyrauja neapibrėžtas, visuoti- 
nis sutarimas, kad esmingoji visų civilizacijų struktūra priartėjo prie lūžio taško. 
Nors gali atrodyti, kad ši struktūra vienose pasaulio dalyse išsilaikė geriau negu 
kitose, tačiau niekur ji negali parodyti, kaip įgyvendinti šio šimtmečio galimy- 
bes arba tinkamai reaguoti į jo siaubus. Desperatiška viltis ir desperatiška bai- 
mė, atrodo, geriau atitinka šitokių įvykių esmę negu pasvertas samprotavimas 
ar pamatuotas supratimas. Svarbiausius mūsų epochos įvykius visiškai užmiršta 
ir tie, kurie išpažįsta tikėjimą neišvengiama pražūtimi, ir tie, kurie atsiduoda 
beatodairiškam optimizmui. 

Ši knyga buvo rašoma turint galvoje ir beatodairišką optimizmą, ir beatodairiš- 
ką neviltį. Ji remiasi mintimi, kad Pažanga ir Pražūtis yra dvi to paties medalio 
pusės, kad ir viena, ir kita yra ne tikėjimo, o prietarų objektas. Ji buvo parašyta 
remiantis įsitikinimu, kad įmanoma atskleisti slaptą mechanizmą, visus tradici- 
nius mūsų politinio ir dvasinio pasaulio elementus pavertusį tokiu konglomeratu, 
kuriame viskas prarado savo ypatingą vertę ir tapo nebeatpažįstama, nebetinka- 
ma žmogui. Pagunda pasiduoti irimo procesui tapo neįveikiama ne tik todėl, kad 
ji susijusi su tariama „istorinio būtinumo“ didybe, bet ir todėl, kad visa, kas yra už 
šio proceso, atrodo negyvybinga, be kraujo, beprasmiška ir netikroviška. 

Įsitikinimas, kad visa, kas nutinka žemėje, turi būti suprantama Žmogui, gali 
atvesti prie istorijos interpretavimo remiantis banalybėmis. Suprasti visai ne- 

reiškia neigti tai, kas nežmoniška, pavyzdžio neturinčius įvykius išvesti iš prece- 
dentų arba aiškinti reiškinius tokiomis analogijomis ir bendrybėmis, kurios ne- 
beleidžia pajusti tikrovės poveikio ir patyrimo sukelto šoko. Suprasti veikiau 
reiškia sąmoningai tyrinėti ir vilkti naštą, kurią ant mūsų pečių uždėjo mūsų 
šimtmetis; ir nedera nei neigti šios naštos, nei nuolankiai priimti jos spaudimą. 
"Trumpai tariant, suprasti reiškia be prietarų, dėmesingai priimti tikrovę ir pasi- 
priešinti jai - kad ir kokia ji būtų. 

Šitaip žiūrint turi būti įmanoma pamatyti ir suprasti tą stulbinantį faktą, kad 
toks menkas (o pasaulinėje politikoje toks nesvarbus) reiškinys kaip žydų klau- 
simas ir antisemitizmas galėjo tapti veiksniu, padėjusiu iš pradžių kilti nacių 
sąjūdžiui, paskui pasauliniam karui, o galiausiai rastis mirties fabrikams. Arba 
suprasti groteskišką priežasties ir padarinio atotrūkį, nuo kurio prasideda im- 
perializmo era, kai ekonominiai sunkumai per keletą dešimtmečių lėmė didžiu- 
lius politinių sąlygų pokyčius visame pasaulyje. Arba suprasti keistą prieštaravi- 
mą tarp totalitarinių sąjūdžių skelbiamo ciniško „realizmo“ ir akivaizdaus visų 
tikrovės aspektų nepaisymo. Turi būti įmanoma suprasti ir erzinančią nedermę 
tarp realios moderniojo žmogaus galybės (didesnės negu kada nors anksčiau, 
tokios didelės, kad ji gali sukelti grėsmę pačiam Žmogaus pasaulio egzistavi- 
mui) ir jo nesugebėjimo gyventi tame pasaulyje, kurį jis susikūrė savo jėgomis. 

Totalitarinis globalinio užkariavimo ir totalinio viešpatavimo siekis buvo de- 
struktyvi išeitis iš visų mums iškilusių sunkumų. Totalitarizmo pergalė gali su- 
tapti su žmonijos sunaikinimu: kad ir kur jis būtų įsiviešpatavęs, visur pradėda- 
vo naikinti pačią žmogaus esmę. Tačiau būtų mažai naudos, jei mes nusisuktu- 
me nuo mūsų šimtmečio griaunamųjų jėgų. 

Keblu tai, kad mūsų epocha taip keistai gėrį supynė su blogiu, jog be impe- 
rialistinės „ekspansijos dėl ekspansijos“ pasaulis niekada nebūtų galėjęs tapti 
vieningas; kad be buržuazinio politinio lozungo „Valdžia dėl valdžios“ niekada 
nebūtų buvę atskleisti Žmogaus galybės mastai; kad be fiktyvaus pasaulio, su- 
kurto totalitarinių sąjūdžių, neįtikėtinai aiškiai parodžiusių esmingą mūsų epo- 
chos trapumą, mes, galimas daiktas, būtume buvę įstumti į pražūtį netgi nesu- 
prasdami, kas iš tikrųjų vyksta. 

Ir jei teisinga, kad paskutiniuose totalitarizmo tarpsniuose pasirodo absoliu- 
tus blogis (absoliutus, nes jo nebegalima išvesti iš žmogui suprantamų motyvų), 
teisinga ir tai, kad be to mes gal niekada nebūtume supratę tikrosios, radikalios 
Blogio prigimties. 

Antisemitizmas (o ne tik neapykanta žydams), imperializmas (o ne tik užka- 
riavimas), totalitarizmas (o ne tik diktatūra) — vienas įkandin kito, kiekvienas 
žiauresnis už kitą, parodė, kad Žmogaus orumui reikalingos naujos garantijos, o 
jas galima rasti tik naujame politikos principe, naujame pasaulio įstatyme, kuris 
šiuo atvėju turi galioti visai žmonijai, bet kartu jo galiosena turi būti griežtai apri- 
bota, susieta su naujai apibrėžtais teritoriniais junginiais ir jų kontroliuojama. 

Mes jau nebegalime viltis perimti tai, kas buvo gera praeityje, ir paprasčiau- 
siai pavadinti tai mūsų paveldu, nebegalime atmesti blogio ir traktuoti jį kaip 
negyvėlį, kurį palaidos ir nublokš į užmarštį pats laikas. Povandeninė Vakarų 
istorijos srovė pagaliau iškilo į paviršių ir uzurpavo mūsų tradicijos orumą. 
Stai kokia ta tikrovė, kurioje mes gyvename. Ir štai kodėl visos pastangos pa- 
bėgti nuo dabarties žiaurumo į tyros praeities nostalgiją ar užsimiršti, laukiant 
geresnės ateities, yra bergždžios. ž 

Hannah Arendt 
1950 m. vasara 


PIRMOS DALIES („ANTISEMITIZMAS“) PRATARMĖ 


Antisemitizmas, pasaulietinė XIX a. ideologija - neįvardyta, nors žinota dar iki 
XIX a. aštuntojo dešimtmečio, - ir religinė neapykanta žydams, įkvėpta abipu- 
sio dviejų konfliktuojančių tikybų antagonizmo, akivaizdžiai nėra tapatūs daly- 
kai, ir netgi tai, kokiu mastu pirmasis reiškinys savo argumentus ir emocinę 
nuotaiką perima iš antrojo, yra problemiškas dalykas. Įsitikinimas, kad egzis- 
tuoja nenutrūkstama persekiojimų, trėmimų ir žudynių grandinė, prasidedanti 
Romos imperijos pabaigoje, nusitęsianti per viduramžius, moderniąją erą ir mūsų 
laikus, dažnai papildomas idėja, kad moderniųjų laikų antisemitizmas yra ne 
kas kita kaip sekuliarizuota populiarių viduramžių prietarų versija!, yra ne ma- 
žiau klaidingas (nors, žinoma, ne toks žalingas), kaip ir atitinkama antisemitinė 
koncepcija, pagal kurią egzistuoja slapta žydų bendruomenė, valdžiusi - ar sie- 
kusi valdyti - pasaulį nuo antikos laikų. Istoriškai protarpis tarp vėlyvųjų vidu- 
ramžių ir moderniosios epochos žydų problemos požiūriu yra net ryškesnis ne- 
gu plyšys tarp romėniškojo senovės pasaulio ir viduramžių arba praraja - daž- 
nai traktuojama kaip svarbiausias diasporos žydų istorijos posūkio taškas, - pir- 
mųjų kryžiaus žygių katastrofas skirianti nuo ankstesnių viduramžių šimtmečių. 
Juk šis protarpis truko beveik du šimtmečius, nuo XV a. iki XVI a. pabaigos. 
Šiame protarpyje žydų ir nežydų santykiai visą laiką buvo silpni, žydų „abejin- 
gumas išorės pasaulio aplinkybėms ir įvykiams“ visą laiką buvo didelis, ir ju- 


! Naujausias tokio požiūrio pavyzdys yra Normano Cohno knyga Genocido pateisinimas. Mitas 
apie pasaulinį žydų sąmokslą ir „Siono išminčių protokolai“ (Norman Cohn, Wūrrant for Genoci- 
de. The myth of the Jewish world-conspiracy and the „Protocols of the Elders of Zion“, New York, 
1966). Autorius pradeda tuo, kad apskritai neigia tokį dalyką kaip žydų istorija. Jo požiūriu, 
žydai yra „žmonės, kurie gyveno išsibarstę po visą Europą nuo Lamanšo sąsiaurio iki Volgos ir 
turėjo labai mažai ką bendro, išskyrus savo kilmę iš žydų religijos sekėjų“ (p. 15). Priešingai, 
antisemitai gali tvirtinti, kad egzistuoja tiesioginis ir nenutrūkstamas ryšys laikc ir erdvėje nuo 
pat viduramžių, kai „žydai buvo traktuojami kaip ščtono agentai, velnio garbintojai, demonai 
žmogaus pavidalu“ (p. 41), ir vienintelis šitokių plačių apibendrinimų sukonkretinimas, kurį 
siūlo mokslingasis Vejantis tūkstantmetį (Pursuit of the Millenium) autorius, yra tas, kad jis, gir- 
di, nagrinėja „kraštutinį antisemitizmą, kuris pasireiškia žudynėmis ir genocido bandymais“ 
(p. 16). Be to, šioje knygoje net pernelyg stropiai stengiamasi įrodyti, kad „Vokietijos gyvento- 
jų dauguma niekada nebuvo fanatiškai nusiteikusi prieš žydus“ ir kad žydų naikinimą „organi- 
zavo ir dažniausiai vykdė SD ir SS profesionalai“, t. y. dariniai, kurie „jokiu būdu neatstovavo 
tipiškoms Vokietijos visuomenės grupėms“ (p. 212 ff.). Kaip galima manyti, kad šį teiginį įma- 
noma sugretinti su faktais! Galiausiai tenka pripažinti, kad šis veikalas atrodo taip, tarsi būtų 
parašytas maždaug prieš 40 metų, ir kad jį parašė labai išradingas blogai pagarsėjusios „Kovos 
su antisemitizmu draugijos“ narys. 

daizmas tapo „labiau nei kada nors uždara mąstymo sistema“. Kaip tik tuo me- 
tu žydai, visai neveikiami išorinių veiksnių, pradėjo manyti, „kad skirtumas tarp 
žydijos ir kitų tautų iš esmės buvo nulemtas ne tikybos ir tikėjimo, o vidinės 
prigimties“ ir kad dar senovėje atsiradusi žydų ir nežydų dichotomija buvo „sa- 
vo kilme veikiau rasinė, o ne doktrininės nesantaikos padarinys“?. Šis pokytis 
vertinant mįslingą žydų tautos charakterį, tarp nežydų įsitvirtinęs tik daug vė- 
liau, Šviečiamajame amžiuje, akivaizdžiai yra antisemitizmo atsiradimo condi- 
tio sine gua non, ir svarbu pažymėti, kad žydų savipratos terpėje jis pirmą kartą 
pasirodė maždaug tuo metu, kai Europos krikščioniškasis pasaulis susiskaldė į 
tas etnines grupes, kurios vėliau įsiformino politiškai ir virto moderniųjų nacio- 
nalinių valstybių sistema. 

Ir antisemitizmo, ir neapykantos žydams istorija yra ilgos ir sudėtingos žydų 
ir nežydų santykių, susiklosčiusių žydų diasporos sąlygomis, istorijos dalis. Šia 
istorija faktiškai nebuvo domimasi iki XIX a. vidurio, kai toks susidomėjimas 
atsirado kartu su antisemitizmu ir nirtulinga antisemitų reakcija prieš emanci- 
puotą ir asimiliuotą žydiją. Akivaizdu, kad tai buvo pačios nepalankiausios ap- 
linkybės rastis patikimiems istoriniams liudijimams?*. Nuo to laiko įprasta žydų 
ir nežydų istoriografijos klaida - nors atsiradusi dėl priešingų priežasčių - buvo 
pastanga išskirti priešiškumo elementus krikščioniškuose ir žydiškuose šaltiniuo- 
se ir pabrėžti daugybę katastrofų, išvarymų ir žudynių, nužymėjusių žydų istori- 
ją taip, kaip ginkluoti ir neginkluoti konfliktai, karas, badas ir maras nužymėjo 
Europos istoriją. Nebūtina pridurti, kad kaip tik žydiškoji istoriografija, labai 
linkusi į polemiką ar apologetiką, ėmėsi ieškoti neapykantos žydams krikščio- 
nybės istorijoje liudijimų, tad antisemitams beliko ieškoti intelektualiniu požiū- 
riu mažai kuo kitokių liudijimų senovės žydų autoritetiniuose šaltiniuose. Kai į 
viešumą iškilo šita žydiškoji dažnai aršaus priešiškumo krikščionims ir nežy- 
dams tradicija, „didžioji žydų dalis buvo ne tik pasipiktinusi, bet ir nuoširdžiai 
nustebusi“*, nes jos atstovams puikiai pavyko įtikinti ir save, ir kitus, kad žydų 
išskirtinumą ir izoliaciją nulėmė tik nežydų priešiškumas ir švietimo stoka. Ju- 
daizmas - taip dabar dažniausiai manė žydų istorikai — visada buvo pranašesnis 
už kitas religijas tuo, kad buvo pagrįstas tikėjimu žmonių lygybe ir pakantumu. 
Kad ši save apgaudinėjanti teorija, susijusi su įsitikinimu, jog žydų tauta visada 
buvo pasyvus, kenčiantis krikščionių persekiojimų objektas, tikrai prisidėjo prie 
to, kad išliko ir buvo modernizuotas senovinis išrinktosios tautos mitas, ir jai 
buvo lemta patirti naujus ir dažnai labai sudėtingus praktinės izoliacijos būdus, 
o šiems - palaikyti senovinę dichotomiją, galimas daiktas, traktuotina kaip vie- 


? Visos citatos paimtos iš kn. Jacob Katz, Exclusiveness and Tolerance, Jewish-Gentile Relations 
in Medieval and Modern Times, New York, 1962 (Chapter 12), visiškai originalios studijos, pa- 
rašytos pačiu aukščiausiu lygiu ir tikrai turėjusios išsprogdinti „daugelį šiuolaikinei žydijai bran- 
gių įsitikinimų“, kaip rašoma ant aplanko, bet to nepadariusios, nes ją beveik visiškai ignoravo 
populiarioji spauda. Katzas priklauso jaunesniajai žydų istorikų kartai; daugelis šių istorikų 
dėsto Jeruzalės universitete ir rašo hebrajų kalba. Kodėl jų veikalai greičiau neverčiami ir ne- 
skelbiami šioje šalyje, yra šiek tiek paslaptinga. Kartu su jais tikrai pasibaigia „verksmingas“ 
žydų istorijos pateikimas, prieš kurį protestavo Salo W. Baronas beveik prieš 40 metų. 

> Įdomu pažymėti, kad pirmas modernus žydų istorikas J.M. Jostas, rašęs Vokietijoje pracito 
amžiaus viduryje, buvo mažiau už savo žymesnius sekėjųs linkęs laikytis įprastų pasaulietinės 
Žydų istoriografijos prietarų. 

* Katz, op. cit., p. 196. 

nas iš tų ironiškų reiškinių, apie kuriuos reikėtų pagalvoti tiems, kas - nesvarbu 
dėl kokių priežasčių - stengiasi pagražinti politinius faktus ir istorinius liudiji- 
mus ir jais manipuliuoti. Juk jei žydus su jų kaimynais nežydais siejo šis tas ben- 
dra, kas grindė jų imtą skelbti lygybę, tai šis bendrumas buvo kaip tik religijos 
nulemta, abipusiu priešiškumu nužymėta praeitis, kuri buvo turtinga aukščiau- 
sio lygio kultūrinių laimėjimų, bet kartu kupina neišsilavinusių masių fanatiz- 
mo bei šiurkščių prietarų. 

Tačiau net erzinantys stereotipai, būdingi tokiai žydų istoriografijai, remiasi 
istorinių faktų pagrindu, solidesniu už nelaiku keliamus XIX a. ir XX a. pra- 
džios Europos žydijos politinius ir socialinius reikalavimus. Kadangi žydų kul- 
tūros istorija buvo nepalyginti įvairesnė, negu tada buvo manoma, ir kadangi 
nelaimių priežastys buvo nevienodos, priklausomai nuo istorinių ir geografinių 
aplinkybių, yra tikra, kad tų priežasčių būta įvairesnių nežydiškoje aplinkoje, o 
ne žydų bendruomenėse. Lemtingus nesusipratimus, kurie vis dar įprasti popu- 
liariai pateikiant žydų istoriją, nulėmė du labai realūs veiksniai. Nuo to laiko, 
kai buvo sugriauta Jeruzalės šventykla, niekur ir niekada žydai tikrai nebeturė- 
jo savo teritorijos ir savo valstybės; fizinio išlikimo požiūriu jie visada priklausė 
nuo nežydų valdžių globos, nors tam tikros savigynos priemonės, teisė nešiotis 
ginklą, buvo dovanota „žydams Prancūzijoje ir Vokietijoje dar XIII amžiuje““. 
Tai nereiškia, kad žydai niekada neturėjo valdžios, tačiau yra tikra, kad bet ko- 
kios, nesvarbu dėl ko vykdomos, prievartos atvejais žydai būdavo ne tik pažei- 
džiami, bet ir bejėgiai, todėl buvo visai natūralu, ypač tais visiškos izoliacijos 
šimtmečiais, kai jiems dar nebuvo pripažinta politinė lygybė, kad visi eiliniai 
prievartos protrūkiai turėjo būti jų laikomi paprasčiausiais pasikartojimais. 
Negana to, katastrofos žydų tradicijoje buvo suvokiamos martirologiškai, o 
šio reiškinio istorinis pagrindas savo ruožtu glūdi pirmuose mūsų eros šimt- 
mečiuose, kai ir žydai, ir krikščionys kovojo su Romos imperijos galybe, taip 
pat ir viduramžiuose, kai žydams visada likdavo pasikrikštijimo ir, vadinasi, 
išsigelbėjimo nuo persekiojimų alternatyva, net jei prievartos priežastis būda- 
vo ne religinė, o politinė ar ekonominė. Šitokia faktinė padėtis sukėlė optinę 
iliuziją, kuri nuo to laiko kenkia ir žydų, ir nežydų istorikams. Istoriografija 
„Iki pat dabartinių laikų daugiau dėmesio skyrė krikščionių atsiskyrimui nuo 
žydų negu priešingam reiškiniui“", šitaip užtušuodama, kad žydų atsiskyrimo 
nuo nežydų pasaulio ir, konkrečiai, nuo krikščioniškos aplinkos faktas svar- 
besnis žydų istorijai negu priešingas faktas, dėl akivaizdžios priežasties, kad 
pats tautos kaip identifikuojamo esinio išlikimas priklausė nuo tokio sąmo- 
ningai pasirinkto atsiskyrimo, o ne, kaip įprasta manyti, nuo krikščionių ar 
nežydų neapykantos. Tik XIX ir XX a., po emancipacijos ir plintančios asimi- 
liacijos, antisemitizmas atliko tam tikrą vaidmenį kaip tautos išlikimą palai- 
kantis veiksnys, nes tik nuo to laiko žydai tikrai pradėjo siekti, kad būtų įsi- 
leisti į nežydų visuomenę. 

Antižydiškos nuotaikos buvo labai paplitusios išsilavinusiuose Europos sluoks- 
niuose per visą XIX amžių, tuo tarpu antisemitizmas kaip ideologija, išskyrus 
labai retas išimtis, liko puspročių ir lunatikų prerogatyva. Net abejotinos vertės 
žydų apologetų raštai, niekada neįtikindavę nė vieno, tik tuos, kurie ir šiaip 
buvo įsitikinę, lyginami su tuo, ką žydų priešai galėjo pasiūlyti istoriografijai, 


? Ibid., p. 6. 
*Ibid., p. 7. 

buvo iškilūs erudicijos ir mokslingumo pavyzdžiai'. Kai pasibaigus karui pradė- 
jau tvarkyti šiai knygai medžiagą, kuri buvo surinkta iš dokumentinių šaltinių, o 
kartais iš puikių monografijų, parašytų per keliolika metų, neaptikau nė vieno 
išsamaus šią problemą nagrinėjančio veikalo, apie kurį būtų galima pasakyti, 
kad jis atitinka pačius elementariausius istorijos mokslo reikalavimus. Nuo to 
laiko padėtis beveik nepasikeitė. Tai apgailėtina, juolab kad poreikis parašyti 
nešališką, teisingą žydų istoriją šiuo metu didesnis negu kada nors anksčiau. 
XX a. politiniai sąjūdžiai Žydų tautą įstūmė į audringiausių įvykių centrą; žydų 
klausimas ir antisemitizmas - reiškiniai, palyginti nesvarūs pasaulinės politikos 
požiūriu, - iš pradžių tapo nacių sąjūdžio atsiradimo ir Trečiojo reicho įsteigi- 
mo bei organizacinės struktūros, kur kiekvienas pilietis turėjo įrodyti, kad jis 
nežydas, paskui neregėtai žiauraus pasaulinio karo, o galiausiai pavyzdžio netu- 
rinčio genocido nusikaltimo, įvykdyto Vakarų civilizacijos centre, katalizatoriu- 
mi. Kad visi šie dalykai turėjo būti ne tik apraudoti ir pasmerkti, bet ir suprasti, 
man atrodė akivaizdu. Ši knyga yra bandymas suprasti tai, kas iš pirmo ir net iš 
antro žvilgsnio atrodė paprasčiausiai nežmoniška. 

"Tačiau suprasti nereiškia neigti nežmoniškumą, beprecedenčius įvykius iš- 
vesti iš precedentų arba reiškinius aiškinti remiantis tokiomis analogijomis ir 
bendrybėmis, kad būtų nebejaučiamas realybės poveikis ir patyrimo sukeltas 
šokas. Veikiau tai reiškia tyrinėti ir sąmoningai nešti tą naštą, kurią tie įvykiai 
uždėjo ant mūsų pečių - nei neigiant jų egzistavimo faktą, nei nuolankiai pasi- 
duodant jų spaudimui, tarsi visa, kas nutiko iš tikrųjų, negalėjo nutikti kitaip. 
"Trumpai tariant, suprasti reiškia nešališkai, dėmesingai įsižiūrėti į tikrovę ir jai 
pasipriešinti, kad ir kokia ji būtų ar būtų galėjusi būti. 

Šitokiam supratimui reikia būti šiek tiek susipažinus su XIX a. Europos žydų 
istorija ir tuo pačiu metu atsiradusiu antisemitizmu, nors, žinoma, vien to nepa- 
kanka. Tolesniuose skyriuose nagrinėjami tik tie XIX a. istorijos aspektai, kurie 
tikrai priskirtini „totalitarizmo ištakoms“. Išsamią antisemitizmo istoriją dar rei- 
kia parašyti, ir šioje knygoje jos nėra. Kol ši tuštuma egzistuoja, netgi moksliniu 
požiūriu pateisinama tai, kad tolesni skyriai publikuojami kaip savarankiškas įna- 
šas į išsamesnę istoriją, nors iš pradžių aš juos traktavau, galima sakyti, kaip tota- 
litarizmo priešistorės sudedamąją dalį. Negana to, kas teisinga antisemitizmo te- 
orijos atžvilgiu - kad ji pateko į nežydų pusgalvių ir žydų apologetų rankas ir buvo 
rūpestingai apeita žymių istorikų, - mutatis mutandis teisinga kalbant apie beveik 
visus elementus, kurie vėliau susikristalizavo į naują totalitarizmo reiškinį; jie liko 
beveik nepastebėti nei mokslininkų, nei viešosios nuomonės, nes priklausė po- 
vandeninei Europos istorijos srovei, kur, neiškildami į viešumą ir nepatraukdami 
šviesuolių dėmesio, galėjo subrandinti visiškai netikėtą priešiškumą. 

Kadangi tik galutinė kristalizuojanti katastrofa tas povandenines sroves iš- 
kėlė į viešumą, buvo linkstama totalitarizmą paprasčiausiai prilyginti jo sudeda- 
mosioms dalims ir ištakoms - tarsi kiekvieną antisemitizmo, rasizmo ar impe- 
rializmo proveržį būtų galima laikyti „totalitarizmu“. Ši neteisinga išvada ne tik 
veda į aklavietę istorinės tiesos ieškotojus, bet kartu žalingai veikia politinius 
sprendimus. Totalitariniai politikai - toli gražu nelaikytini paprasčiausiais anti- 
semitais, rasistais, imperialistais ar komunistais - naudojasi ir piktnaudžiauja sa- 


' Vienintelė išimtis yra istorikas antisemitas Walteris Frankas, nacių įkurto Valstybinio Naujo- 
sios Vokictijos istorijos instituto (Reichsinstitut fūr Geschichte des Neuen Deutschlands) di- 
rektorius ir devynių tomų leidinio Forschungen zur Judenfrage, 1937-1944, redaktorius. Net ir 
dabar ypač naudingi paties Franko tyrimai. 

vo ideologiniais ir politiniais elementais tol, kol faktinė tikrovė, iš kurios tos ide- 
ologijos iš pradžių ėmė savo jėgą ir propagandinį veiksmingumą - pavyzdžiui, 
klasių kova arba interesų konfliktai tarp žydų ir jų kaimynų, - visiškai išnyksta. 
Tikrai labai klystume nepakankamai vertindami tą reikšmę, kurią grynas rasiz- 
mas turėjo ir vis dar turi pietinių valstijų vyriausybėms, bet klystume net dar la- 
biau, prieidami retrospektyvią išvadą, kad didelėse Jungtinių Valstijų teritorijose 
daugiau nei šimtmetį viešpatavo totalitarinė valdžia. Vienintelis tiesioginis, tikras 
XIX a. antisemitinių sąjūdžių padarinys buvo ne nacizmas, o, priešingai, sioniz- 
mas, kuris — bent jau vakarietiškos ideologijos pavidalu - buvo savotiška kontri- 
deologija, „atsakymas“ antisemitizmui. Tai, beje, nereiškia, kad žydų savimonė 
visada buvo tik antisemitizmo kūrinys - net paviršutiniško žvilgsnio į žydų istoriją, 
kurios svarbiausias rūpestis nuo Babilonijos nelaisvės laikų visada buvo tautos 
atsilaikymas prieš diasporos keliamus pavojus, turėtų pakakti, kad būtų išsklaidy- 
tas pats naujausias su šiais klausimais susijęs mitas, tapęs madingas intelektualų 
sluoksniuose nuo tada, kai Sartre'as „egzistencialistiškai“ interpretavo žydą kaip 
tokį žmogų, kurį laiko ir vadina žydu kiti. 

Geriausia ir skirtumo, ir ryšio tarp ikitotalitarinio ir totalitarinio antisemitiz- 
mo iliustracija, galimas daiktas, yra absurdiška „Siono išminčių protokolų“ isto- 
rija. Tai, kad naciai klastote pasinaudojo kaip globalinio užkariavimo vadovė- 
liu, tikrai nėra antisemitizmo istorijos dalis, tačiau tik ši istorija gali paaiškinti, 
kodėl niekuo nepagrįsta pasaka buvo pakankamai įtikinama, kad būtų naudin- 
ga kaip antižydiškos propagandos užuomazga. Kita vertus, ji negali paaiškinti, 
kodėl totalitarinis globalinio viešpatavimo siekis, kurį turi įgyvendinti slaptos 
bendruomenės nariai ir metodai, apskritai gali tapti patraukliu politiniu tikslu. 
Pastaroji, politiškai (nors ne propagandiškai) daug svarbesnė, funkcija kildinti- 
na iš imperializmo apskritai, iš jo labai radikalios kontinentinės atmainos, ypač 
iš vadinamųjų totalinių sąjūdžių (panmovements). 

Todėl šios knygos laikas ir vieta, taip pat ir jos objektas yra apriboti. Joje 
nagrinėjama žydų istorija Vidurio ir Vakarų Europoje nuo žydų teismų iki Drey- 
fuso bylos laikų, kiek ta istorija siejosi su antisemitizmo atsiradimu ir buvo jo 
veikiama. Knygoje nagrinėjami antisemitiniai sąjūdžiai, kurie buvo giliai įsišak- 
niję į faktinę tikrovę, būdingą žydų ir nežydų santykiams, t. y. nagrinėjama šių 
sąjūdžių priklausomybė nuo žydų vaidmens formuojantis nacionalinei valstybei 
ir žydų vaidmens nežydų visuomenėje. Pirmųjų antisemitinių partijų atsiradi- 
mas XIX a. aštuntajame ir devintajame dešimtmetyje žymi akimirką, kai buvo 
peržengtas faktinis interesų konflikto ir akivaizdaus patyrimo pagrindas ir atsi- 
vėrė kelias, pasibaigęs „galutiniu sprendimu“. Nuo to laiko imperializmo eroje, 
atėjus totalitarinių sąjūdžių ir vyriausybių epochai, žydų klausimo ar antisemiti- 
nės ideologijos nebeįmanoma atskirti nuo tų problemų, kurios, tiesą sakant, 
beveik nesusijusios su moderniosios žydų istorijos realijomis. Ir taip yra ne tik 
todėl ir ne pirmiausia todėl, kad šitiems dalykams priklauso toks didžiulis vaid- 
muo pasaulio įvykiuose, o todėl, kad pačiu antisemitizmu dabar buvo naudoja- 
masi siekiant tolesnių tikslų, kurie — nors jų įgyvendinimas svarbiausiomis au- 
komis padarė kaip tik žydus - visiškai užgožė visas konkrečias problemas, susi- 
jusias ir su žydų, ir su nežydų interesais. 

XX a. antisemitizmo imperialistinę ir totalitarinę atmainas skaitytojas ras 
aprašytas antroje ir trečioje šio veikalo dalyse. 2 

Hannah Arendt 
1967 m. liepa 

Retai įmanoma kurios nors istorinės epochos pradžią datuoti taip tiksliai ir re- 
tai amžininkai stebėtojai turi galimybę paliudyti jos pabaigą taip tvirtai kaip 
imperializmo eros atveju. Juk imperializmas, išaugęs iš kolonializmo ir sukeltas 
neatitikimo tarp nacionalinės valstybės ir ekonomikos bei pramonės vystymosi 
paskutiniame XIX a. trečdalyje, pradėjo vykdyti savąją plėtros dėl pačios plėt- 
ros politiką ne anksčiau kaip 1884 metais, ir ši nauja jėgos politikos atmaina 
skyrėsi ir nuo nacionalinių užkariavimų karuose dėl sienų, ir nuo tikrojo romė- 
niško imperijos kūrimo stiliaus. Imperializmo pabaiga atrodė esanti neišven- 
giama po „Jo Didenybės Imperijos sunaikinimo“, kuriam atsisakė pirmininkau- 
ti Churchillis, o įvykusiu faktu tapo tada, kai buvo paskelbta Indijos nepriklau- 
somybė. Kad Britanija savo valia panaikino kolonijinę valdžią, vis dar yra vie- 
nas reikšmingiausių XX a. istorijos įvykių, o paskui atsitiko taip, kad nė viena 
Europos nacija nebegalėjo išlaikyti savo užjūrio valdų. Vienintelė išimtis yra 
Portugalija, o jos keistas noras tęsti kovą, kurios atsisakė visos kitos kolonijinės 
Europos valstybės, gali būti nulemtas jos nacionalinio atsilikimo net labiau ne- 
gu Salazaro diktatūros; juk ne tik silpnumas ar dviejų žiaurių karų per vieną 
kartą sukeltas išsekimas, bet ir moraliniai skrupulai bei politiniai išskaičiavimai 
privertė visiškai išsivysčiusias šalis agituoti prieš kraštutines priemones, t. y. prieš 
„administracines žudynes“ (A. Carthillis), galėjusias lengvai palaužti nesmurti- 
nį sukilimą Indijoje, ir prieš „žemesniųjų rasių valdymą“ (lordas Cromeris), nes 
buvo labai bijomasi bumerango efekto metropolijų atžvilgiu. Kai galiausiai Pran- 
cūzija, dėl anuo metu dar didžiulio de Gaulle'io autoriteto, išdrįso atsisakyti 
Alžyro, kurį ji visada traktavo kaip Prancūzijos dalį, tokią pat kaip dėpartement 
de la Seine, atrodo, buvo pasiektas galutinis taškas. 
nacistine Vokietija nebūtų buvę šaltojo karo tarp Tarybų Rusijos ir Jungtinių Vals- 
tijų, kyla pagunda retrospektyviai apžvelgti du paskutinius dešimtmečius kaip to- 
kį laikotarpį, kai dvi galingiausios pasaulio valstybės gudraudamos siekė laimėti 
varžybas dėl dominavimo daugmaž tuose pačiuose regionuose, kur anksčiau vieš- 
patavo Europos nacijos. Lygiai taip pat kyla pagunda naują nelengvą tarptautinių 
santykių įtampos mažėjimą tarp Rusijos ir Amerikos traktuoti veikiau kaip tre- 
čios potencialios pasaulinės galybės, Kinijos, iškilimo padarinį, o ne kaip sveiką ir 
natūralų Rusijos detotalitarizavimo po Stalino mirties rezultatą. Ir jeigu būsimi 
įvykiai patvirtins tokias apytikres interpretacijas, istoriniu požiūriu tai reikš, kad 
mes atblokšti - nepalyginti labiau - ten, nuo kur pradėjome, t. y. į imperialistinę 
erą ir į tas kolizijas, kurios atvedė prie Pirmojo pasaulinio karo. 

Buvo dažnai tvirtinama, kad Britanija sukūrė savo imperiją nesąmoningai, 
kaip savaiminių tendencijų padarinį, pasiduodama tam, kas atrodė įmanoma ir 

kas kėlė pagundą, o ne kaip sąmoningos politikos rezultatą. Jei tai teisinga, 
tada kelias į pragarą irgi gali būti grįstas ne kokiais nors kitais, o tik priežodyje 
minimais gerais ketinimais. Tačiau objektyvūs faktai, skatinantys sugrįžti prie 
imperialistinės politikos, šiandien tikrai yra tokie stiprūs, jog bent jau iš dalies 
galima būti linkusiems tikėti, kad iš abiejų pusių - Amerikos, „padedančios“ 
išsaugoti nepažeidžiamą korupcijos ir nekompetentingumo status guo, ir Rusi- 
jos, užsiimančios pseudorevoliuciniais plepalais apie nacionalinio išsivadavimo 
karus, - tušti gerų ketinimų patikinimai šiek tiek teisingi. Nacijų kūrimosi pro- 
cesai, vykstantys atsilikusiuose regionuose, kur nacionalinės nepriklausomybės 
prielaidų stoka tiesiog proporcinga nevaldomam, steriliam šovinizmui, sukūrė 
didžiules valdžios vakuumo erdves, dėl kurių supervalstybių varžybos darosi juo 
įnirtingesnės, juo labiau branduolinės ginkluotės vystymasis, atrodo, galutinai 
užkerta kelią tiesioginei prievartinei konfrontacijai, kaip paskutiniam būdui „„iš- 
spręsti“ visus konfliktus. Kiekvienas konfliktas tarp šiose didžiulėse teritorijose 
esančių mažų, neišsivysčiusių valstybių — ar tai būtų pilietinis karas Vietname, 
ar nacionaliniai konfliktai Viduriniuose Rytuose — ne tik tuojau pat paskatina 
potencialią arba realią supervalstybių intervenciją, bet galima įtarti, kad pačiais 
tais konfliktais, ar bent jau jų tvarkaraščiu, manipuliuojama arba kad jie tiesio- 
giai sukeliami tokių interesų ir manevrų, kurie apskritai neturi nieko bendro su 
pačiam regionui svarbiais konfliktais ir interesais. Imperializmo eros jėgos poli- 
tikai nėra nieko būdingesnio už šitokį perslinkį nuo lokalizuotų, ribotų, o todėl 
numatomų tikslų, išreiškiančių nacionalinius interesus, prie tokio beribio val- 
džios siekimo dėl pačios valdžios, siekio, kuris gali klaidžioti po visą Žemės 
rutulį ir jį nusiaubti, neturėdamas jokio kokių nors nacionalinių ar teritorinių 
interesų nulemto tikslo, o todėl ir jokios numatomos krypties. Šitoks žingsnis 
atgal išryškėjo ir ideologijoje, garsiojoje dominavimo teorijoje, pagal kurią Ame- 
rikos užsienio politika turi ryžtis karui vienoje šalyje, kad apsaugotų kitas šalis, 
kurios net nėra jos kaimynės; akivaizdu, kad tai nauja versija seno „Didžiojo 
Žaidimo“, kurio taisyklės leido ir net įsakydavo ištisas nacijas traktuoti kaip 
grindinio akmenis arba, dabarties terminais, įkaitus, kuriais reikia pasinaudoti 
siekiant užvaldyti trečiąją šalį ir jos turtus; ši šalis savo ruožtu irgi paverčiama 
grindinio akmeniu tame nesibaigiančiame jėgos ekspansijos ir kaupimosi pro- 
cese. Kaip tik apie tokią grandininę reakciją, būdingą imperialistinei jėgos poli- 
tikai, kasdienybėje geriausiai atstovaujamą slaptojo agento, Kiplingas pasakė 
(knygoje Kimas): „Kai visi nebegyvi, Didysis Zaidimas baigiasi. Bet ne anks- 
čiau“; ir vienintelė priežastis, dėl kurios ši pranašystė neišsipildė, buvo naciona- 
linėse valstybėse veikę konstituciniai apribojimai, tuo tarpu šiandien viltį, kad ši 
pranašystė neišsipildys ateityje, palaiko vien Jungtinėse Amerikos Valstijose ga- 
liojantys konstituciniai apribojimai plius technologiniai branduolinio amžiaus 
apribojimai. 

Tuo nenorima paneigti fakto, kad labai pasikeitusiomis sąlygomis ir aplinky- 
bėmis visai netikėtai atgyja imperialistinė politika ir imperialistiniai metodai. 
Ekspansijos į užjūrį iniciatyva persislinko į vakarus, iš Anglijos ir Vakarų Euro- 
pos į Ameriką, o kontinentinės ekspansijos į geografiškai artimus regionus ini- 
ciatyva dabar kyla ne iš Vidurio ir Rytų Europos, o išskirtinai priklauso tik Ru- 
sijai. Imperialistinė politika, labiau nei kuris nors kitas pavienis veiksnys, susil- 
pnino Europą, o politikų ir istorikų pranašystės, kad du gigantai, apsupę Euro- 
pos nacijas iš dviejų pusių, rytuose ir vakaruose, galiausiai taps jos galybės pa- 
veldėtojais, atrodo, pasitvirtino. Niekas jau nebeteisina ekspansijos, kalbėdamas, 

viena vertus, apie „baltojo žmogaus naštą“ ir, kita vertus, apie „išplėstą gentinę 
sąmonę“, vienijančią panašios etninės kilmės žmones; vietoje to girdime kalbas 
apie „įsipareigojimus“ priklausomoms valstybėms, valstybinę atsakomybę ir so- 
lidarumą su revoliuciniais nacionalinio išsivadavimo sąjūdžiais. Pats žodis „eks- 
pansija“ išnyko iš mūsų politinio žodyno, kuriame dabar vartojami žodžiai „plė- 
timasis“ arba, kritiškai sakant, „besaikis plėtimasis“, turintys labai panašią pras- 
mę. Politiškai daug svarbesnės privačios investicijos tolimose šalyse, iš pradžių 
veikusios kaip imperialistinio vystymosi pirmasis judintojas, šiandien yra nu- 
stumtos į antrą vietą ekonominės ir karinės paramos užsienio šalims, kurią tie- 
siogiai teikia vyriausybės. (Vien 1966 metais Amerikos vyriausybė ekonominei 
paramai ir užsienio kreditams išleido 4,6 milijardo dolerių, plius 1,3 milijardo 
dolerių per metus karinei paramai nuo 1956 iki 1965 metų; tuo tarpu privatus 
kapitalo srautas 1965 metais buvo 3,69 milijardo dolerių, o 1966 metais - 3,91 
milijardo dolerių.)' Tai reiškia, kad vadinamoji dolerio imperializmo - specifiš- 
kai amerikietiškos ir politiniu požiūriu pačios nepavojingiausios tarpukario im- 
perializmo atmainos - era galutinai pasibaigė. Privačios investicijos - „tūkstančių 
JAV kompanijų, veikiančių šimtuose užsienio šalių, veikla“, „sukoncentruota mo- 
derniausiuose, strategiškai svarbiausiuose ir greičiausiai augančiuose užsienio ša- 
lių ekonomikos sektoriuose“ - sukuria daug politinių problemų, net jei tų investi- 
cijų neapsaugo nacionalinė valdžia?, nes pagalba užsienio šalims, tegu ir teikiama 
grynai humanitariniais sumetimais, iš esmės yra politinė, nes nemotyvuojama pelno 
siekimu. Milijardai dolerių buvo išleisti politinio ir ekonominio augimo požiūriu 
beviltiškose šalyse, kur korupcija ir nekompetentingumas lėmė tai, kad tie dole- 
riai dingdavo, dar net neužsimezgus kokiems nors produktyviems veiksmams, tai- 
gi šitie pinigai yra nebe „atliekamas“ kapitalas, kurio neįmanoma produktyviai ir 
pelningai investuoti savo šalyje, o keistas visiško pertekliaus produktas, kurį gali 
švaistyti turtingos šalys, turtuoliai - beturčiams. Kitaip tariant, pelno motyvas, 
kurio svarba imperialistinei politikai dažnai būdavo perdedama net praeityje, da- 
bar visiškai išnyko; tik labai turtingos ir labai skurdžios šalys gali pretenduoti vilk- 
ti milžiniškų nuostolių, glūdinčių imperializme, naštą. 

Galimas daiktas, dar per anksti nagrinėti ir nors kiek patikimiau nušviesti 
šias naujausias tendencijas, o be to, šis klausimas tikrai peržengia mano apmąs- 
tymų ribas. Tačiau net dabar atrodo aiški viena nemaloni tiesa: tai tam tikrų, 
veikiausiai nekontroliuojamų, procesų galybė, galinti sužlugdyti visas viltis, su- 
sijusias su naujų nacijų konstitucine raida, ir griaunanti senų nacijų respubliki- 
nes institucijas. Pavyzdžių per daug, kad galėtume bent apytikriai juos išvardyti, 
tačiau visai neseniai aptiktas didėjantis slaptųjų tarnybų „neregimos valdžios“ 
kišimasis į vidaus reikalus, į mūsų kultūros, švietimo ir ekonomikos sritis, yra 
pernelyg grėsmingas ženklas, kad jį būtų galima nutylėti. Nėra pagrindo abejoti 
Allano W. Dulleso teiginiu, kad CŽV šioje šalyje nuo 1947 metų tapo „daug 
įtakingesnė mūsų valdžios struktūrose negu bet kurios kitos pasaulio šalies vy- 
riausybėje““, be to, nėra pagrindo manyti, kad ši įtaka sumažėjo nuo to laiko, 


! Šie duomenys pateikiami iš tokių šaltinių: Leo Model, „The Politics of Private Forcign Invest- 
ment“ ir Kenneth M. Kaufmann and Helena Stalson, „U.S. Assistance to less developed Coun- 
tries, 1956-1965“, abu paskelbti leid. Foreign Affairs, July, 1967. 

* Cituojamas L. Modelio straipsnis pateikia labai vertingą ir dalykišką šių problemų analizę. 
* Tai p. Dullesas pasakė, kalbėdamas Jeilio universitete 1957 metais; žr. David Wise and Tho- 
mas B. Ross, The Invisible Government, New York, 1964, p. 2. 

kai jis iškėlė tokį teiginį, t. y. nuo 1958 metų. Apie mirtiną pavojų, „nematomos 
vyriausybės“ keliamą „matomos vyriausybės“ institucijoms, buvo kalbama daž- 
nai; galimas daiktas, ne taip gerai suvokiamas tradiciškai glaudus ryšys tarp im- 
perialistinės politikos ir „nematomos vyriausybės“ bei slaptųjų agentų valdžios. 
Būtų klaidinga manyti, kad slaptųjų tarnybų tinklo susikūrimas šioje šalyje po 
Antrojo pasaulinio karo buvo atsakymas į tiesioginę grėsmę jos nacionaliniam 
saugumui, keliamą Tarybų Rusijos šnipinėjimo tinklo - tas karas Jungtines Vals- 
tijas iškėlė į didžiausios pasaulio galybės padėtį, ir kaip tik šiai pasaulinei galy- 
bei, o ne nacionaliniam egzistavimui, metė iššūkį revoliucinė Maskvos vado- 
vaujamo komunizmo jėga“. 

Kad ir kokios būtų Amerikos virsmo pasauline galybe priežastys, tarp jų nėra 
štai kokios — šios galybės siekiančios sąmoningos užsienio politikos ar pasauli- 
nio viešpatavimo siekio. Galimas daiktas, tą pat galima pasakyti ir apie dabarti- 
nius, vis dar parengiamuosius šios šalies žingsnius imperialistinės jėgos politi- 
kos kryptimi, nes jos valdymo forma šiam reikalui tinka mažiau negu bet kurios 
kitos šalies valdymo forma. Didžiulis atotrūkis tarp Vakarų šalių ir likusio pa- 
saulio — ne tik ir ne tiek turtiniu požiūriu, bet ir išsilavinimo, techninių žinių ir 
bendrojo kompetentingumo požiūriu - kenkė tarptautiniams santykiams nuo 
pat tikros pasaulinės politikos atsiradimo akimirkos. Ir šis atotrūkis per pasku- 
tinius dešimtmečius, kai vis didesnę reikšmę įgyja sparčiai besivystančios ryšių 
sistemos ir dėl to Žemės rutulyje nyksta nuotoliai, ne tik nemažėjo, o nuolat 
didėjo ir dabar tapo tikrai pavojingas. „Gyventojų skaičiaus augimo tempai ma- 
žiau išsivysčiusiose šalyse du kartus viršijo gyventojų skaičiaus augimo tempus 
labiau išsivysčiusiose šalyse“, ir nors vien šis veiksnys gali priversti neišsivysčiu- 
sias šalis kreiptis pagalbos į tas šalis, kuriose vyrauja maisto, technologinių ir 
politinių Žinių perteklius, tas pats veiksnys sužlugdo bet kokią pagalbą. Akivaiz- 
du, kad juo didesnis gyventojų skaičius, juo mažesnę paramą gaus pavienis gy- 
ventojas, ir tiesa yra ta, kad įgyvendinus milžiniškas dviejų dešimtmečių pagal- 
bos programas visos tos šalys, kurios nesugebėjo padėti sau žengdamos pirmąjį 
žingsnį - kaip Japonija, - dar labiau nuskurdo ir labiau nei kada nors nutolo 
nuo ekonominio ir politinio stabilumo. Kai dėl imperializmo galimybių, šitokia 
padėtis jas labai padidina dėl tos paprastos priežasties, kad vien dideli skaičiai 
niekada daug nelėmė; baltųjų valdžia Pietų Afrikoje, kur dauguma viršija tiro- 
nišką mažumą dešimt kartų, galimas daiktas, niekada nebuvo tokia saugi kaip 
šiandien. Kaip tik tokia objektyvi padėtis užsienio pagalbą paverčia užsienio 
dominavimo įrankiu ir visas šalis, kurioms tokios pagalbos reikia dėl mažėjan- 
čių jų išlikimo šansų, priverčia rinktis - kokiu nors pavidalu priimti „vyraujan- 
čių rasių valdžią“ arba sparčiai smukti į anarchistinį chaosą. 

Šioje knygoje nagrinėjamas tik europietiškasis kolonijinis imperializmas, pa- 
sibaigęs kartu su britų valdžios panaikinimu Indijoje. Joje pasakojama apie na- 


* Pagal p. Dullesą, vyriausybė „ugniai turi priešpriešinti ugnį“; O toliau su tuo jaudinančiu atvi- 
rumu, kuriuo buvęs CŽV šefas išsiskyrė iš savo kolegų kitose šalyse, jis aiškina, ką tai reiškia. 
CŽV netiesiogiai turi orientuotis į Tarybų Sąjungos Valstybinio saugumo komitetą, kuris „yra 
šis tas daugiau negu slaptoji policija, daugiau negu žvalgybos ar kontržvalgybos organizacija. 
Tai sabotažo, manipuliacijos ir prievartos, slapto kišimosi į kitų šalių reikalus įrankis“ (išskirta 
mano). Žr. Allen W. Dulles, The Craft of Intelligence, New York, 1963, p. 155. 

5 Žr. labai turiningą Orville'io L. Freemano straipsnį „Malthus, Marx and the North American 
Breadbasket“, in Foreign Affairs, July, 1967. 

cionalinės valstybės suirimą, kuriame glūdėjo beveik visi elementai, reikalingi 
būsimam totalitarinių sąjūdžių ir vyriausybių atsiradimui. Iki imperializmo eros 
nebuvo tokio dalyko kaip pasaulinė politika, o be jos totalitarinės pretenzijos 
valdyti visą Žemės rutulį nebūtų turėjusios prasmės. Per šį laikotarpį nacionali- 
nių valstybių sistema įrodė, kad ji nesugeba nei nustatyti naujų užsienio reikalų 
tvarkymo taisyklių, nes tie reikalai tapo globaliniai, nei visame likusiame pasau- 
lyje įvesti pax Romana. Politinis šios sistemos siaurumas ir trumparegiškumas 
baigėsi totalitarizmo nelaime, o neregėtos totalitarizmo baisybės užgožė grės- 
mingus ankstesnės epochos įvykius ir net dar grėsmingesnę tos epochos mąsty- 
seną. Šiuos reiškinius tyrinėję mokslininkai beveik be išimčių domėjosi Hitlerio 
Vokietija ir Stalino Rusija, beveik nepaisydami ne tokių grėsmingų jų pirmtakų. 
Atrodo, kad imperialistinis viešpatavimas, išskyrus tuos atvejus, kai reikia tą 
reiškinį tik įvardyti, beveik užmirštas, o svarbiausia priežastis, dėl kurios tokią 
užmarštį tenka apgailestauti, yra ta, kad šio reiškinio svarba dabartinio amžiaus 
įvykiams ypač išryškėjo pastaraisiais metais. Štai kontroversija dėl nepaskelbto 
Jungtinių Valstijų karo su Vietnamu iš abiejų pusių buvo suformuluota termi- 
nais, panašiais į tuos, kurie buvo vartojami Miuncheno sutartyje, arba remiantis 
pavyzdžiais iš ketvirtojo dešimtmečio, kai totalitarinė valdžia buvo vienintelis 
aiškus ir realus, net pernelyg realus, pavojus; tačiau mūsų dienų politika savo 
darbais ir žodžiais daug grėsmingiau panaši į darbus ir žodinius pateisinimus, 
egzistavusius prieš pat prasidedant Pirmajam pasauliniam karui, kai kibirkštis 
visoms suinteresuotosioms šalims nereikšmingoje periferinėje srityje sukėlė pa- 
saulinį gaisrą. 

Žinoma, pabrėžti šitokį nelemtą beveik užmirštos epochos panašumą į da- 
barties įvykius nereiškia nei to, kad burtas mestas ir mes žengiame į naują impe- 
rialistinės politikos epochą, nei to, kad imperializmas bet kokiomis aplinkybė- 
mis turi baigtis totalitarizmo nelaimėmis. Kad ir kiek mes sugebame išmokti iš 
praeities, šios pamokos neleis mums numatyti ateities. 

Hannah Arendt 
1967 m. liepa 


TREČIOS DALIES („TOTALITARIZMAS“) PRATARMĖ 


Pirmas Totalitarizmo ištakų rankraštis buvo užbaigtas 1949 metų rudenį, praėjus 
daugiau negu ketveriems metams po hitlerinės Vokietijos pralaimėjimo, mažiau 
negu prieš ketverius metus iki Stalino mirties. Pirmas šios knygos leidimas pasi- 
rodė 1951 metais. Žvelgiant į praeitį, metai, kuriuos praleidau ją rašydama, atro- 
do kaip pirmas santykinės ramybės tarpsnis po kelių dešimtmečių betvarkės, 
sumaišties ir atviro siaubo — revoliucijų, įvykusių po Pirmojo pasaulinio karo, 
totalitarinių sąjūdžių atsiradimo ir parlamentinio valdymo žlugimo, po kurio 
atsirado visokiausios naujoviškos tironijos, fašistinės ir pusiau fašistinės, vien- 
partinės ir karinės diktatūros ir galiausiai, kaip atrodė, įsitvirtino totalitarinės 
valdymo formos, gavusios masių paramą!: Rusijoje 1929 metais, kurie dabar 
dažnai vadinami „antrąja revoliucija“, ir Vokietijoje 1933 metais. 

Pralaimėjus nacistinei Vokietijai, dalis šios istorijos pasibaigė. Atrodė, kad tai 
tinkamas momentas į dabarties įvykius pažvelgti į praeitį nukreiptu istoriko ir 
įdėmiu analitiniu politikos tyrinėtojo žvilgsniu; pirmoji galimybė pamėginti pa- 
pasakoti apie tai, kas nutiko, ir suprasti vis dar ne sine ira et studio, vis dar su 
skausmu ir liūdesiu, o todėl vis dar linkstant apraudoti, bet jau ne skendint bežo- 
džiame įniršyje ir bejėgiškame siaube. (Šiame leidinyje aš palikau savo pirmąją 
„Pratarmę“, kad perteikčiau anų metų nuotaiką.) Šiaip ar taip, tai buvo pirmas 
momentas, kai buvo įmanoma suformuluoti ir apmąstyti tuos klausimus, su 
kuriais mano karta buvo priversta nugyventi geresniąją savo brandaus gyvenimo 
dalį: „Kas atsitiko?“, „Kodėl tai atsitiko?“, „Kaip tai galėjo atsitikti?“ Juk po 
Vokietijos pralaimėjimo, po kurio liko griuvėsiais paversta šalis ir nacija, jau- 
čianti, kad pasiekė savo istorijos „nulinį tašką“, išliko faktiškai nepaliesti kalnai 


' Be abejonės, tas faktas, kad totalitarinį valdymą, nors aiškiai nusikalstamo pobūdžio, remia 
masės, kelia didelį nerimą. Todėl beveik nieko keisto, kad mokslininkai ir valstybininkai dažnai 
atsisako pripažinti šį faktą. Mokslininkai įsitikinę magiška propagandos ir smegenų plovimo 
galia, valstybininkai paprasčiausiai ją neigia, kaip, pavyzdžiui, tai ne kartą darė Adenaueris. 
Neseniai paskelbti slapti pranešimai apic viešąją nuomonę karo metų Vokietijoje (nuo 1939 iki 
1944 m.), parengti SS saugumo tarnybos (Meldungen aus dem Reich. Auswahl aus den Gehei- 
men Lageberichten des Sicherheitsdienstes der SS 1939-1944, išleisti Heinzo Boberacho, Neu- 
wied; Berlin, 1965), šiuo požiūriu labai iškalbingi. Pirma, jie rodo, kad gyventojai buvo labai 
gerai informuoti apic visas vadinamąsias paslaptis - žydų žudynes Lenkijoje, pasirengimą pulti 
Rusiją ir t. t. ir, antra, jic rodo tą „mastą, kuriuo propagandos aukos išsaugojo sugebėjimą 
susidaryti nepriklausomą nuomonę“ (p. XVII-XIX). Tačiau svarbiausia, kad visa tai nė kick 
nesilpnino bendros Hitlerio režimo paramos. Visai aišku, kad masių nusiteikimas paremti to- 
talitarizmą nekyla nci iš nežinojimo, nei iš smegenų plovimo. 

popierių, daugybė dokumentinės medžiagos apie kiekvieną gyvenimo aspektą 
per tuos 12 metų, per kuriuos pavyko išsilaikyti „tūkstantmetei“ Hitlerio im- 
perijai (Tausendjūhriges Reich). Pirmos dosnios ištraukos iš šio embarras de 
richesses, kuris net ir šiandien dar nėra pakankamai išviešintas ir ištyrinėtas, 
pradėjo rodytis ryšium su Niurnbergo procesu, kurio metu buvo teisiami svar- 
biausi karo nusikaltėliai, 1946 metais. Toji medžiaga buvo paskelbta dvylikos 
tomų leidinyje Nacių sąmokslas ir agresija (Nazi Conspiracy and Agression)“. 

Tačiau daug daugiau dokumentinės ir kitokio pobūdžio medžiagos, susiju- 
sios su nacių režimu, bibliotekose ir archyvuose pasirodė tuo metu, kai išėjo 
antras (minkštu viršeliu) šios knygos leidimas, 1958 metais. Tai, ką tada sužino- 
jau, buvo pakankamai įdomu, tačiau vargu ar dėl tų Žinių reikėjo esmingai keis- 
ti mano pirmame variante išdėstytą analizę ir argumentavimą. Atrodė verta 
pridėti daug papildymų ir citatų pakeitimų išnašose, ir tekstas gerokai padidėjo. 
Bet visi tie pakeitimai buvo techniniai. 1949 metų Niurnbergo proceso doku- 
mentai, išversti į anglų kalbą, buvo Žinomi tik iš dalies, o daugybės knygų, pam- 
fletų ir žurnalų, išleistų Vokietijoje nuo 1933 iki 1945 metų, buvo neįmanoma 
gauti. Be to, daugelyje priedų aš atsižvelgiau į kai kuriuos svarbiausius įvykius 
po Stalino mirties - į įpėdinystės krizę ir Chruščiovo kalbą Tarybų Sąjungos 
komunistų partijos XX suvažiavime, taip pat į naują informaciją apie Stalino 
režimą, esančią paskutinėse publikacijose. Taigi aš peržiūrėjau trečią dalį ir pas- 
kutinį antros dalies skyrių, o pirma dalis, skirta antisemitizmui, ir pirmi keturi 
skyriai, skirti imperializmui, liko nepakitę. Negana to, tuo metu susiformavo 
tam tikros grynai teorinės įžvalgos, glaudžiai susijusios su maniške totalinio vieš- 
patavimo elementų analize, kurių aš neturėjau, baigdama pirminį šios knygos 
rankraštį gerokai nenuosekliomis „Baigiamosiomis pastabomis“. Paskutinis šio 
leidimo skyrius „Ideologija ir teroras“ pakeitė šias „Pastabas“, kurių dalys, vis 
dar atrodžiusios pagrįstos, buvo perkeltos į kitus skyrius. Antrame leidime buvau 
pridėjusi „Epilogą“, kur glaustai aptariau Rusijos sistemos įvedimą satelitinėse 
šalyse ir Vengrijos revoliuciją. Šis aptarimas, parašytas daug vėliau, savo nuotai- 
ka buvo kitoks, nes jame buvo svarstomi tos dienos įvykiai, o dabar daugeliu 
požiūrių jis jau paseno. Todėl aš jį pašalinau, ir tai vienintelis esminis pakeiti- 
mas šiame leidime, palyginti su antru (minkštu viršeliu) leidimu. 

Akivaizdu, kad pasibaigus karui totalitarinis valdymas Rusijoje nepasibaigė. 
Priešingai, po karo buvo subolševikinta Rytų Europa, t. y. totalitarinis valdymas 
išsiplėtė, o taika buvo tik svarbus posūkio taškas, į kurį atsižvelgiant buvo galima 
nagrinėti dviejų totalitarinių režimų naudotų metodų ir institucijų panašumus 
bei skirtumus. Lemtingą reikšmę turėjo ne karo pabaiga, o Stalino mirtis, praėjus 
aštuoneriems metams. Žvelgiant į praeitį, atrodo, kad ši mirtis sukėlė ne tik 
įpėdinystės krizę ir laikiną „atšilimą“, kol įsitvirtino naujas lyderis, bet ir tikrą, 
nors visada nevienareikšmį detotalitarizavimo procesą. Todėl įvykių požiūriu 
šios mano pasakojimo dalies nebuvo reikalo tęsti iki mūsų dienų. O jeigu turėsi- 
me galvoje šio laikotarpio supratimą, jis nepasikeitė taip drastiškai, kad reikėtų jį 
iš esmės peržiūrėti ir papildyti. Priešingai negu Vokietijoje, kur Hitleris savo 
karu pasinaudojo sąmoningai, kad sukurtų, galima sakyti, tobulą totalitarinį 
valdymą, karo laikotarpis Rusijoje buvo totalitarinio valdymo laikino su- 


? Iš pat pradžių tyrinėjimus ir dokumentinės medžiagos publikavimą skatino dėmesys nusikaltė- 
liškai veiklai, o atranką paprastai lemdavo karo nusikaltėlių persekiojimo tikslai. Todėl didelės 
dalies labai įdomios medžiagos buvo nepaisyta. 1 pastaboje minima knyga yra sveikintina išimtis. 

silpnėjimo metas. Turint galvoje mano keliamus tikslus įdomiausi yra tarpsniai 
nuo 1929 iki 1941 metų ir nuo 1945 iki 1953 metų, o mūsų turimi šaltiniai, susiję 
su Šiais laikotarpiais, yra tokie pat negausūs ir tokio pat pobūdžio, kaip ir 1958 
ar net 1949 metais. Niekas neįvyko, ir nepanašu, kad ateityje įvyks kas nors, kas 
duotų mums galimybę nedviprasmiškai pabaigti šią istoriją ir parūpintų mums 
tokius pat siaubingai aiškius ir nepaneigiamus dokumentinius liudijimus, kaip 
nacistinės Vokietijos atveju. 

Vienintelis svarbus mūsų žinių papildymas - Smolensko archyvo (1958 me- 
tais paskelbto Merle's Fainsodo) turinys - aiškiai parodė, kad pačios elementa- 
riausios dokumentinės ir statistinės medžiagos stoka yra kliūtis, lemtingai stab- 
danti visus šio laikotarpio Rusijos istorijos tyrinėjimus. Juk nors šiuose archy- 
vuose (kuriuos vokiečių žvalgyba surado Smolensko partijos komiteto būstinė- 
je, o vėliau konfiskavo Amerikos okupacinė kariuomenė Vokietijoje) esama apie 
200 tūkstančių puslapių dokumentinės medžiagos ir faktiškai išliko visi doku- 
mentai iš 1917-1938 metų tarpsnio, informacijos, kurią jie mums teikia, men- 
kumas tiesiog stulbina. Net „beveik neįmanomos apdoroti su valymais susijusios 
gausios medžiagos“, apimančios 1929-1937 metų laikotarpį, dokumentuose ne- 
nurodomas aukų skaičius ar kokie nors kiti lemtingai svarbūs statistiniai duome- 
nys. Kur pateikiami skaičiai, jie beviltiškai prieštaringi, įvairios organizacijos 
pateikia skirtingus duomenis, ir vienintelis dalykas, kurį galima tikrai sužinoti, 
yra tas, kad daugelis duomenų, jei jie apskritai egzistavo, vyriausybės įsakymu 
apskritai nebuvo skelbiami“. Taigi šiame archyve nėra informacijos apie ryšius 
tarp įvairių valdžios atšakų, „tarp partijos, karinių struktūrų ir NKVD“, arba 
tarp partijos ir vyriausybės. Jame nieko nėra apie komunikacijos ir valdymo 
kanalus. Trumpai tariant, nieko nesužinome apie organizacinę režimo struktū- 
rą, apie kurią esame taip gerai informuoti nacistinės Vokietijos atveju*. Kitaip 
sakant, nors visada buvo gerai žinoma, kad oficialiosios tarybinės publikacijos 
skirtos propagandos tikslams ir yra visiškai nepatikimos, dabar atrodo, kad pa- 
tikimi šaltiniai ir statistiniai duomenys apskritai niekur ir niekada neegzistavo. 

Daug rimtesnis klausimas yra toks: ar tyrinėdami totalitarizmą galime nepai- 
syti to, kas vyko ir vis dar vyksta Kinijoje. Šiuo atveju mūsų žinios dar nepatiki- 
mesnės negu kalbant apie ketvirtojo dešimtmečio Rusiją, iš dalies todėl, kad 
Kinijai po sėkmingos revoliucijos pavyko daug radikaliau izoliuotis nuo užsie- 
niečių, o iš dalies todėl, kad mums vis dar nepadeda perbėgėliai iš aukščiausių 
Kinijos komunistų partijos ešelonų, o tai, žinoma, jau savaime pakankamai svar- 
bu. Tai, ką mes sužinojome (labai nedaug) per septyniolika metų, be abejonės, 
atskleidžia labai svarbius skirtumus: po pradinio kruvino laikotarpio (aukų skai- 
čius per pirmuosius diktatūros metus apytikriai siekia 15 milijonų, t. y. apie tris 
procentus nuo viso gyventojų skaičiaus 1949 metais, o tai procentiniu požiūriu 
daug mažesni gyventojų nuostoliai, palyginti su Stalino „antrąja revoliucija“) ir 
išnykus organizuotai opozicijai, teroras nebestiprėjo, nebebuvo masiškai žudo- 
mi nekalti žmonės, nebebuvo „objektyvių priešų“ kategorijos žmonių, parodo- 
mųjų procesų, skandalingų nusikaltimų, nors netrūko viešo atgailavimo ir „sa- 
vikritikos“. Garsioji Mao kalba, pasakyta 1957 metais, „Apie teisingą prieštara- 
vimų liaudyje išsprendimą“, paprastai pateikiama klaidinančiu pavadinimu „Te- 
žydi šimtas gėlių“, tikrai nebuvo laisvės skelbimas, bet joje buvo pripažįstami 


3 Žr. Merle Fainsod, Smolensk under Soviet Rule, Cambridge, 1958, p. 210, 306, 365 etc. 
* Ibid., p. 73, 93. 

neantagonistiniai prieštaravimai tarp klasių ir, kas dar svarbiau, tarp liaudies ir 
vyriausybės, net komunistinės diktatūros sąlygomis. Elgesys su oponentais buvo 
„Minčių ištaisymas“, detaliai parengta nuolatinio sąmonės tvarkymo ir pertvar- 
kymo procedūra, kuri, atrodo, buvo daugiau ar mažiau taikoma visiems gyven- 
tojams. Mes niekada gerai nežinojome, kaip visa tai vyko kasdieniame gyveni- 
me, kam ta procedūra nebuvo taikoma - t. y. kas vykdė „pertvarkymą“, — ir 
nieko nežinome apie to „smegenų plovimo“ rezultatus, nežinome, ar jis truko 
ilgai ir ar tikrai pakeitė asmenybę. Jei tikėtume dabartiniais kinų vadovybės 
pareiškimais, vienintelis rezultatas buvo milžiniškų mastų veidmainiavimas ir 
„dirva, maitinanti kontrrevoliuciją“. Jei tai buvo teroras (o veikiausiai buvo kaip 
tik taip), jis buvo savotiškas, ir nepriklausomai nuo jo rezultatų jis nesireiškė 
masinėmis gyventojų žudynėmis. Buvo aiškiai suvokiamas nacionalinis intere- 
sas, šalis galėjo vystytis taikiai, naudotis žmonių, kilusių iš anksčiau viešpatavu- 
sių klasių, kompetentingumu ir išsaugoti akademinį bei profesinį lygį. Trumpai 
tariant, akivaizdu, kad Mao Tše-tungo „mąstymas“ nebuvo orientuotas į kryp- 
tis, nubrėžtas Stalino (arba Hitlerio - tai šiuo atveju yra tas pat), kad jis nebuvo 
žudikas iš prigimties ir kad nacionalinis jausmas, toks ryškus visuose buvusių 
kolonijinių šalių revoliuciniuose perversmuose, buvo pakankamai stiprus ir ap- 
ribojo totalinį viešpatavimą. Atrodo, kad visa tai prieštarauja tam tikriems būgš- 
tavimams, išreikštiems šioje knygoje (p. 310-311). 

Kita vertus, Kinijos komunistų partija po savo pergalės iškart iškėlė tikslą 
būti „internacionaline organizaciniu požiūriu, visa apimančia ideologiniu po- 
žiūriu ir globaline politinių siekių požiūriu“ (p. 379), t. y. iš pat pradžių išaiškėjo 
totalitariniai jos bruožai. Šie bruožai išryškėjo aštrėjant Kinijos ir Tarybų Sąjun- 
gos konfliktui, nors pats konfliktas veikiausiai buvo nulemtas nacionalinių, o ne 
ideologinių, veiksnių. Gana grėsmingai atrodė tai, kad kinai reikalavo reabili- 
tuoti Staliną ir pasmerkė Rusijos pastangas detotalitarizuotis kaip „revizionisti- 
nį“ nukrypimą. Dar blogiau buvo tai, kad šis konfliktas buvo susijęs su visiškai 
beatodairiška, nors todėl ir nesėkminga, tarptautine politika, kuria buvo siekia- 
ma į visus revoliucinius sąjūdžius įdiegti Kinijos agentus ir atgaivinti Kominter- 
ną, vadovaujamą Kinijos. Šiuo metu sunku spręsti apie visus šiuos įvykius, iš 
dalies todėl, kad mums trūksta žinių, o iš dalies todėl, kad viskas dar tik for- 
muojasi. Nelaimei, prie visų šių neaiškumų, susijusių su pačia šios padėties es- 
me, mes pridėjome savo pačių susikurtus sunkumus. Juk nei praktiškai, nei te- 
oriškai reikalai nepagerės jau vien todėl, kad iš šaltojo karo laikotarpio mes 
paveldėjome oficialią „kontrideologiją“, antikomunizmą, kuriame esama ten- 
dencijos tapti globaliniu. Ši ideologija mus gundo kurti savo fikcijas, todėl mes 
iš principo atsisakome matyti skirtumus tarp įvairių komunistinių vienpartinių 
diktatūrų, su kuriomis susiduriame tikrovėje, ir tikro totalitarinio valdymo, to- 
kio, koks gali atsirasti (nors kitokiais pavidalais) Kinijoje. Žinoma, svarbu ne 
tai, kad komunistinė Kinija skiriasi nuo komunistinės Rusijos ar kad Stalino 
Rusija skyrėsi nuo Hitlerio Vokietijos. Girtavimas ir nekompetentingumas, taip 
dažnai minimi visuose trečiojo ir ketvirtojo dešimtmečio Rusijos aprašymuose 
ir vis dar plačiai paplitę šiuo metu, apskritai nieko nelėmė nacistinės Vokietijos 
istorijoje, o nenusakomas nemotyvuotas žiaurumas vokiečių koncentracijos ir 
naikinimo stovyklose, atrodo, nebuvo būdingas Rusijos stovykloms, kur kaliniai 
dažniausiai mirdavo ne nuo kankinimų, o dėl betvarkės. Korupcija, Rusijos ad- 
ministravimo prakeikimas nuo pat pradžių, atsirado ir paskutiniais nacių reži- 
mo metais, bet jos visiškai nebuvo porevoliucinėje Kinijoje. Tokių skirtumų ga- 

lima pateikti ir daugiau; jie labai svarbūs ir yra neatskiriama atitinkamų šalių 
nacionalinės istorijos dalis, bet jie tiesiogiai nelemia valdymo formos. Be abejo- 
nės, absoliutinė monarchija Ispanijoje, Prancūzijoje, Anglijoje ir Prūsijoje buvo 
labai nevienoda, tačiau visur tai buvo ta pati valdymo forma. Mūsų požiūriu 
lemtinga tai, kad totalitarinis valdymas skiriasi nuo diktatūrų ir tironijų o gebė- 
jimas nustatyti tuos skirtumus jokiu būdu nėra akademinė problema, kurią ga- 
lima ramiai atiduoti „teoretikams“, nes totalinis viešpatavimas yra vienintelė 
valdymo forma, su kuria neįmanoma sugyventi. Todėl visais požiūriais Žodį „tO- 
talitarinis“ reikia vartoti taupiai ir apdairiai. 

Paskutinius penkiolika metų ryškus kontrastas negausiems ir nepatikimiems 
naujiems šaltiniams, teikiantiems faktinių Žinių apie totalitarinį valdymą, yra 
spartus tyrinėjimų, skirtų visokiausioms naujoms diktatūroms, totalitarinėms 
arba kitokioms, daugėjimas. Be abejonės, tai galima pasakyti ir apie nacistinę 
Vokietiją bei Tarybų Rusiją. Šiuo metu esama daug veikalų, kurie tikrai būtini 
siekiant toliau gilintis į šią problemą ir ją tyrinėti, ir aš padariau viską, ką galė- 
jau, papildydama savo senąją bibliografiją. (Antrame (minkštu viršeliu) leidi- 
me bibliografijos nėra.) Vienintelė literatūros rūšis, kuria (išskyrus keletą išim- 
čių) aš sąmoningai nesinaudojau, yra daugybė memuarų, paskelbtų buvusių na- 
cių generolų ir aukštų valdininkų, pasibaigus karui. (Kad šitokia apologetika 
nespindi sąžiningumu, visai suprantama, ir tai nėra motyvas, dėl kurio jos derė- 
tų nepaisyti. Tačiau tikrai stulbina tai, kad šiuose prisiminimuose visiškai nema- 
tyti supratimo, kas gi atsitiko iš tikrųjų ir kokie buvo tie vaidmenys, kuriuos ano 
meto įvykiuose atliko patys autoriai, ir todėl ši literatūra gali dominti tik psicho- 
loginiu požiūriu.) Be to, pirmos ir antros dalies literatūros sąrašus papildžiau 
keletu naujų svarbių veikalų. Galiausiai dėl patogumo bibliografija, kaip ir pati 
knyga, dabar padalyta į tris atskiras dalis. 


II 


Kai dėl liudijimų ir šaltinių, ta aplinkybė, kad ši knyga buvo sumanyta ir parašy- 
ta seniai, pasirodė nesanti toks didelis trūkumas, kaip pagrįstai būtų galima 
manyti; tai pasakytina ir apie su nacistine, ir apie su bolševikine totalitarizmo 
atmaina susijusią medžiagą. Viena iš literatūros apie totalitarizmą keistenybių 
yra ta, kad patys ankstyviausi amžininkų bandymai parašyti jo „istoriją“, bandy- 
mai, kurie - pagal visas akademines taisykles - turėjo būti nesėkmingi dėl pati- 
kimų šaltinių stokos ir emocinio šališkumo, labai gerai išlaikė laiko egzaminą. 
Konrado Heideno parašyta Hitlerio biografija ir Boriso Souvarine'o parašyta 
Stalino biografija (abi parašytos ir paskelbtos ketvirtajame dešimtmetyje) tam 
tikru požiūriu tikslesnės negu pavyzdinės Alano Bullocko ir Isaaco Deutscherio 
biografijos. Taip galėjo atsitikti dėl daugelio priežasčių, bet viena iš jų, be abejo- 
nės, yra tas paprastas faktas, kad dokumentinė medžiaga abiem atvejais daž- 
niausiai patvirtina ir papildo tai, kas jau buvo žinoma iš žymių perbėgėlių ir kitų 
tiesioginių liudininkų pasakojimų. 

Pasakykime drastiškiau: mums nereikia Chruščiovo slaptosios kalbos, kad 
sužinotume, jog Stalinas vykdė nusikaltimus ar jog šis tariamai „liguistai įtarus“ 
žmogus ryžosi pasitikėti Hitleriu. Kai dėl pastarojo fakto, tikrai niekas geriau 
už šį pasitikėjimą neįrodo, kad Stalinas nebuvo beprotis - jis buvo pagrįstai 
įtarus visų tų žmonių, kuriuos norėjo ar rengėsi pašalinti, atžvilgiu, o tokių žmo- 

nių kategorijai priklausė praktiškai kiekvienas aukštosiose partijos ir vyriausy- 
bės pakopose; ir jis visai natūraliai pasitikėjo Hitleriu, nes neketino jam pa- 
kenkti. Kai dėl pirmojo fakto, stulbinantys Chruščiovo pripažinimai, kurie - dėl 
tos akivaizdžios priežasties, kad jo auditorija ir jis pats buvo perdėm susiję su 
pasakojamais įvykiais — nuslėpė daugiau, negu atskleidė, turėjo nelauktų pada- 
rinių: daugelio (ir, žinoma, mokslininkų, be galo mėgstančių oficialius šaltinius) 
akyse jie sumažino milžinišką Stalino režimo nusikalstamumą. Juk galiausiai šis 
nusikalstamumas pasireiškė ne tik kelių šimtų ar tūkstančių žymių politikų ir 
rašytojų, kuriuos buvo galima „reabilituoti“ po mirties, šmeižimu ir nužudymu, 
bet tiesiog nesuskaičiuojamų milijonų žmonių, kurių niekas, net Stalinas, nega- 
lėjo įtarti „kontrrevoliucine“ veikla, sunaikinimu. Kaip tik nutylėdamas kai ku- 
riuos nusikaltimus Chruščiovas nuslėpė nusikalstamą režimo kaip visumos po- 
būdį, ir kaip tik prieš šį maskavimą bei dabartinių Rusijos vadų - visi jie mokėsi 
ir iškilo Stalino epochoje - veidmainiškumą šiuo metu beveik atvirai sukilo jau- 
noji Rusijos intelektualų karta. Juk jie žino viską, ką galima žinoti apie „masi- 
nius valymus ir ištisų tautų deportacijas ir išnaikinimus“?. Negana to, Chruščio- 
vo pripažintų nusikaltimų aiškinimas liguistu Stalino įtarumu nuslėpė patį bū- 
dingiausią totalitarinio teroro aspektą - kad šis teroras įsisiautėja tada, kai pa- 
laužiama bet kokia organizuota opozicija ir totalitarinis valdovas žino, kad jau 
nebėra ko bijoti. Tai ypač pasakytina apie Rusijos įvykius. Savo milžiniškų mas- 
tų valymus Stalinas pradėjo ne 1928 metais, kai pripažino, kad „Mes turime 
vidinių priešų“, ir tikrai turėjo priežasčių bijoti - jis žinojo, kad Bucharinas jį 
lygino su Čingischanu ir buvo įsitikinęs, jog Stalino politika „veda šalį prie ba- 
do, žlugimo ir policinio režimo““, kaip buvo iš tikrųjų, - bet 1934 metais, kai visi 
buvę priešininkai „pripažino savo klaidas“ ir Stalinas XVII partijos suvažiavi- 
me, savo paties pavadintame „Nugalėtojų suvažiavimu“, paskelbė: „Šiame su- 
važiavime nebėra ko įrodinėti ir, atrodo, nebėra ko mušti“'. Niekas neabejoja 


? Price devynių ar dvylikos milijonų pirmojo penkmečio plano (1928-1933) aukų reikia pridėti 
didžiojo valymo aukas - tris milijonus nubaustųjų ir nuo 6 iki 9 milijonų suimtųjų ir ištremtųjų. 
(Žr.svarbų Roberto C. Tuckerio parašytą naujos stenografinės ataskaitos apie 1938 metų Mask- 
vos procesą The Great Purge Trial, New York, 1965, įvadą „Stalin, Bukharin, and History as 
Conspiracy“.) Bet visi šie vertinimai, atrodo, neatitinka tikrųjų skaičių. Jie neįvertina masinių 
bausmių, apie kurias buvo nieko nežinoma iki to laiko, kol „vokiečių okupacinės pajėgos atra- 
do masinę kapavietę Vinicos mieste, kurioje buvo tūkstančiai kūnų tų asmenų, kuric buvo 
nubausti 1937 ir 1938 metais“. (Žr. John A. Armstrong, The Politics of Totalitarianism. The 
Communist Party of the Soviet Union from 193410 the Present, New York, 1961, p. 65 f.) Nerei- 
kia nė sakyti, kad šis nesenas atradimas nacių ir bolševikų sistemas leidžia traktuoti kaip pana- 
šesnes, nei buvo manoma anksčiau - kaip to patics modelio variantus. Kokiu mastu šios masi- 
nės Stalino epochos žudynės yra pats svarbiausias dalykas dabartinei opozicijai, galima geriau- 
siai pamatyti iš Siniavskio ir Danielio proceso. Svarbiausią šio proceso medžiagą paskelbė New 
York Times Magazine, April 17, 1966; šią publikaciją aš citavau. 

6 Tucker, op. cit., p. XVII-XVIII. 

" Cituojama iš Merle Fainsod, How Russia is Ruled, Cambridge, 1959, p. 516. Abdurachmanas 
Avtorchanovas (kn. The Reign of Stalin, Uralovo slapyvardžiu paskelbtoje Londone 1953 me- 
tais) pasakoja apie slaptą partijos centro komiteto pasitarimą, įvykusį 1936 metais po pirmų 
parodomųjų procesų, kurių metu Bucharinas, kaip spėjama, apkaltino Staliną tuo, kad Lenino 
partiją jis pavertė policine valstybe, ir buvo palaikytas daugiau negu dviejų trečdalių CK narių. 
Ši istorija, ypač tariama stipri parama Bucharinui centro komitete, neatrodo įtikinama; tačiau 

nei sensacingu XX partijos suvažiavimo pobūdžiu, nei jo lemtinga politine reikš- 
me Tarybų Rusijai ir komunistų sąjūdžiui apskritai. Tačiau ši reikšmė yra būtent 
politinė: šviesa, kuria oficialūs postalininės epochos šaltiniai nušviečia ankstes- 
nio laikotarpio įvykius, neturi būti painiojama su tiesos šviesa. 

Kai dėl mūsiškio Stalino epochos pažinimo, anksčiau mano minėta Smolens- 
ko archyvo Fainsodo publikacija iki šiol lieka pati svarbiausia, ir gaila, kad, be 
šio pirmojo, gerai neparengto, rinkinio, daugiau nebuvo išsamesnių šios me- 
džiagos publikacijų. Sprendžiant pagal Fainsodo knygą, daug ką galima sužinoti 
apie Stalino kovos dėl valdžios, vykusios trečio dešimtmečio viduryje, laikotar- 
pį: dabar mums žinoma, kokia rizikinga buvo partijos padėtis“, ir ne tik todėl, 
kad šalyje vyravo atviros opozicijos nuotaika, bet ir todėl, kad partiją silpnino 
korupcija ir girtavimas; kad beveik visus liberalizavimo reikalavimus lydėjo at- 
viras antisemitizmas*; kad kolektyvizacija ir buožių likvidavimo kampanija, pra- 
sidėjusi 1928 metais, faktiškai nutraukė nepą, Lenino naująją ekonominę poli- 
tiką, o kartu su ja ir prasidedantį liaudies ir vyriausybės susitaikymą!*; kaip įnir- 
tingai šioms priemonėms priešinosi visa valstiečių klasė, nusprendusi, kad „ge- 
riau negimti, negu stoti į kolchozą“!!, ir nesutikusi būti suskaldyta į turtinguo- 
sius, vidutiniokus ir varginguosius valstiečius dėl to, kad būtų supriešinta su 
buožėmis!* - „yra tokių, kurie blogesni už tuos buožes ir kurie tik ir galvoja, 
kaip pribaigti žmones“!*; ir kad padėtis buvo neką geresnė miestuose, kur dar- 
bininkai atsisakydavo bendradarbiauti su partijos kontroliuojamomis profsą- 
jungomis, o viršininkus vadindavo „persirijusiais velniais“, „prasimelavusiais gir- 
tuokliais“ ir panašiai". 

Fainsodas teisingai pažymi, kad šie dokumentai aiškiai rodo ne tik „plačiai 
paplitusį masių nepasitenkinimą“, bet ir bet kokios „pakankamai organizuotos 
opozicijos“ režimui kaip visumai stoką. Bet kartu jis nemato - 0, mano nuomo- 


net jei ji ir teisinga, turint galvoje tą faktą, kad šis pasitarimas įvyko tuo metu, kai didysis 
valymas buvo visiškai įsibėgėjęs, ši istorija liudija ne apie stiprią opoziciją, o veikiau apie jos 
nebuvimą. Kaip teisingai pažymi Fainsodas, tiesa, atrodo, yra ta, kad „plačiai paplitęs masių 
nepasitenkinimas“ buvo visiškai įprastas reiškinys, ypač tarp valstiečių, ir kad iki 1928 metų, 
„Iki pirmojo penkmečio plano pradžios, streikai <...> nebuvo neįprastas reiškinys“, bet tokios 
„Opozicinės nuotaikos niekada nesusikoncentravo į kokią nors organizuoto pasipriešinimo rc- 
žimui formą“ ir apic 1929 ar 1930 metus „išnyko bet kokia organizacinė alternatyva“, jei tik ji 
egzistavo kada nors anksčiau. (Žr. Smolensk under Soviet Rule, p. 449 ff.) 

š „Nuostabu, - pažymi Fainsodas, op. cit., p. 38, - ne tik tai, kad partija nugalėjo, bet ir tai, kad 
jai apskritai pavyko išlikti“. 

* Ibid., p. 49 ff. 1929 metų pranešime pasakojama apic įnirtingus antisemitinius išpuolius per 
susirinkimą; komjaunuoliai „salėje tylėjo <...> Susidarė įspūdis, kad visi jie pritarė antižydiš- 
kiems pasisakymams“ (p. 445). 

'0 Visi 1926 metų pranešimai rodo, kad labai „sumažėjo vadinamųjų kontrrevoliucinių maiš- 
tų skaičius; tai savaip liudija laikinas paliaubas, kurias režimas sudarė su valstietija“. Paly- 
ginti su 1926 m., 1929-1930 metų pranešimai „yra lyg komunikatai iš liepsnojančio mūšio 
lauko“ (p. 177). 

" ĮIbid., p. 252 ff. 

"? Ibid., ypač p. 240 ff. ir 446 ff. 

5 Ibid. Visi šie pasisakymai paimti iš GPU pranešimų; žr. ypač p. 248 f. Tačiau labai būdinga, 
kad tokių pastabų vis mažiau po 1934 metų, didžiojo valymo pradžios. 

5 Ibid., p. 310. 

ne, šį dalyką irgi aiškiai parodo liudijimai, - kad egzistavo akivaizdi alternatyva, 
galėjusi neleisti Stalinui užgrobti valdžios ir vienpartinės diktatūros transfor- 
muoti į totalinį viešpatavimą, ir tai buvo nepo politikos, pradėtos Lenino, tęs- 
tis'*. Negana to, priemonės, kurių ėmėsi Stalinas, 1928 metais įvesdamas pirmą- 
jį penkmečio planą, t. y. tuo metu, kai jis jau beveik visiškai kontroliavo partiją, 
rodo, kad klasių virtimas masėmis ir kartu vykstantis bet kokio grupinio solida- 
rumo sunaikinimas yra totalinio viešpatavimo conditio sine gua non. 

Kai dėl nebetrikdomo Stalino viešpatavimo nuo 1929 metų, Smolensko ar- 
chyvas dažniausiai patvirtina tai, kas buvo žinoma anksčiau iš ne tokių patikimų 
šaltinių. Tai teisinga net kai kurių keistų jo praleidimų, ypač susijusių su statisti- 
niais duomenimis, atžvilgiu. Juk šie praleidimai rodo tik tai, kad šiuo ir kitais 
aspektais Stalino režimas buvo negailestingai nuoseklus: visi faktai, neatitin- 
kantys oficialių fikcijų ar blogai jas atitinkantys - duomenys apie javų derlių, 
nusikalstamumą, tikrus „kontrrevoliucinės“ veiklos įvykius, ne tokius kaip vė- 
lesni fiktyvūs sąmokslai - buvo traktuojami kaip nefaktai. Su totalitarine panie- 
ka faktams ir tikrovei visiškai derinasi ta aplinkybė, kad visi tokie duomenys, 
užuot buvę surinkti Maskvoje iš visų milžiniškos teritorijos kampelių, iš pradžių 
buvo pranešami vietiniams [provincijos] gyventojams Pravdos, Izvestijų ar kokio 
nors kito oficialaus Maskvos laikraščio publikacijomis, todėl kiekviena Tarybų 
Sąjungos sritis ir kiekvienas rajonas oficialius, fiktyvius statistinius duomenis 
gaudavo beveik tuo pačiu būdu, kokiu gaudavo tokias pat fiktyvias penkmečių 
planų užduotis!*. 

Aš trumpai išvardysiu kai kuriuos labiausiai stulbinančius dalykus, kuriuos 
anksčiau buvo galima tik numanyti ir kuriuos dabar paremia dokumentiniai 
liudijimai. Mes visada įtarėme, o dabar žinome, kad režimas niekada nebuvo 
„monolitiškas“, kad jis buvo „sąmoningai sukonstruotas apie dažnai sutampan- 
čias, besidubliuojančias ir lygiagrečias funkcijas“ ir kad ši groteskiškai beformė 
struktūra buvo palaikoma to paties fiureriško principo - vadinamojo „asmeny- 
bės kulto“, - kaip ir nacistinėje Vokietijoje!/; kad šios ypatingos vyriausybės vyk- 


I5 Ši alternatyva literatūroje paprastai praleidžiama dėl suprantamo, tačiau istoriškai nepagrįs- 
to įsitikinimo, kad perėjimas nuo Lenino valdžios prie Stalino valdžios buvo daugmaž sklan- 
dus. Teisybė, kad Stalinas beveik visada kalbėjo Lenino žargonu, todėl kartais atrodo, kad 
vienintelį skirtumą tarp tų dviejų žmonių nulėmė Stalino charakterio žvėriškumas ar „liguistu- 
mas“. Ar tai buvo sąmoninga Stalino gudrybė, ar ne, tiesa yra ta, kad - kaip teisingai pažymi 
Tuckeris, op. cit., p. XVI - „Šias senas leninistines sąvokas Stalinas pripildė naujo, aiškiai stali- 
nistinio turinio <...> Svarbiausias skiriamasis bruožas buvo visai neleninistinis sąmokslo kaip 
svarbiausio dabartinės epochos bruožo akcentavimas“. 

6 Žr. Fainsod, op. cit., ypač p. 365 f. 

" Ibid., p. 93 ir p. 71. Labai būdinga, kad visų lygių pranešimai paprastai pabrėždavo „priimtus 
įsipareigojimus draugui Stalinui “ bet ne režimui, partijai ar šaliai. Galimas daiktas, nickas 
įtikinamiau neatskleidžia abiejų sistemų panašumo, kaip tai, ką Ilja Erenburgas ir kiti stalinis- 
tiniai intelektualai šiandien sako, stengdamiesi pateisinti savo praeitį arba paprasčiausiai pa- 
sakodami, ką jie iš tikrųjų galvodavo didžiojo valymo metu. „Stalinas nieko nežinojo apie be- 
prasmiškas represijas prieš komunistus, prieš tarybinę inteligentiją“, „jie tai slepia nuo Stali- 
no“ ir „jei tik kas galėtų apic tai papasakoti Stalinui“; ar galiausiai, kad svarbiausias kaltininkas 
buvo visai ne Stalinas, o atitinkamas policijos vadovas. (Cituojama pagal Tucker, 0p. cit., p. 
XIII.) Nebereikia pridurti, kad tai visiškai tas pat, ką naciai buvo priversti sakyti po Vokietijos 
pralaimėjimo. 

domoji grandis buvo ne partija, o policija, kurios „operatyvinė veikla nebuvo 
reguliuojama per partinius kanalus“!*: kad visiškai nekalti žmonės, kuriuos re- 
žimas likviduodavo milijonais, „objektyvūs priešai“, bolševikų žargonu, žinojo, 
jog jie yra „nusikaltėliai, nepadarę nusikaltimo“"?; kad kaip tik šitiems naujos ka- 
tegorijos žmonėms, kuriuos reikia skirti nuo ankstesnių, tikrų režimo priešų — 
valstybės pareigūnų žudikų, padegėjų ar banditų, - buvo būdingas toks pat „vi- 
siškas pasyvumas“*“, kuris mums taip gerai pažįstamas iš nacių teroro aukų elg- 
senos. Niekada nebuvo abejojama, kad „tarpusavio įskundimų srautas“ didžio- 
jo valymo metu buvo ir pražūtingas šalies ekonomikai bei gerovei, ir efektyviai 
stiprino totalitarinio vado padėtį, tačiau tik dabar mums gerai žinoma, kad Sta- 
linas visai sąmoningai atpalaidavo šį „grėsmingą įskundimų srautą“, 1936 metų 
liepos 29 dieną pareikšdamas: „Dabartinėmis sąlygomis būdingiausias kiekvieno 
bolševiko bruožas turi būti sugebėjimas atpažinti partijos priešą, kad ir kaip gerai 
jis būtų užsimaskavęs“* (išskirta mano). Juk kaip Hitlerio „galutinis sprendi- 
mas“ iš tikrųjų reiškė įsakymą: „Žudyk!“, tapusį priesaku nacių partijos elitui, 
taip ir Stalino pareiškimas liepė: „Meluok!“, ir šis priesakas tapo taisykle, dikta- 
vusia visų bolševikų partijos narių elgesį. Galiausiai šis paviršutiniškas žvilgsnis 
į tikrąją dalykų padėtį ir įvykių eigą vienoje konkrečioje srityje leidžia atmesti 
visas abejones, kurios gali kilti mąstant apie tai, kiek teisinga viena populiari 
teorija, pagal kurią trečiojo dešimtmečio pabaigos ir ketvirtojo dešimtmečio 
teroras buvo už industrializaciją ir ekonominę pažangą „kančiomis sumokėta 
didžiulė kaina““. Teroras nedavė nieko panašaus į kokią nors pažangą. Kuo 


"8 Ibid., p. 166 ff. 

9 Šie žodžiai paimti iš „svetimo klasinio elemento“ kreipimosi 1936 m.: „Aš nenoriu būti nusi- 
kaltėliu, nepadariusiu nusikaltimo“ (p. 229). 

“ Įdomi OGPU 1931 m. ataskaita pabrėžia šį naują „visišką pasyvumą“, šią siaubingą apatiją, 
sukeltą nemotyvuoto teroro, nukreipto prieš nekaltus žmones. Ataskaitoje sakoma apic didelį 
skirtumą tarp ankstesnių režimo priešų areštų, kai „areštuotą žmogų lydėdavo du milicinin- 
kai“, ir masinių areštų, kai „vienas milicininkas gali lydėti ištisas Žmonių grupes, ir tie žmonės 
nuolankiai eina ir nė vienas nepabėga“ (p. 248). 

" Ibid., p. 135. 

* Ibid., p. 57-58. Apie stiprėjančią atviros isterijos nuotaiką, ženklinančią šiuos masinius įskun- 
dimus, žr. ypač p. 222, 229 ff. ir puikią istoriją p. 225, kur pasakojama, kaip vienas iš draugų 
priėjo išvadą, „kad draugas Stalinas užėmė susitaikėlišką poziciją trockininkų ir zinovjevinin- 
kų grupės atžvilgiu“. Tai buvo kaltinimas, kuris tuo metu reiškė, kad kaltinamasis mažų ma- 
žiausiai tuojau pat bus išmestas iš partijos. Tačiau toks laimingas burtas neiškrito. Žmogų, 
pamėginusį pranokti Staliną, kitas kalbėtojas apkaltino „politiniu nelojalumu“, ir tas žmogus 
tuojau pat „pripažino“ savo klaidą. 

> Keista, tačiau pats Fainsodas pricina tokias išvadas, remdamasis daugybe faktų, rodančių 
priešingą dalyką. (Žr. paskutinį jo knygos skyrių, ypač p. 453 ff.) Dar keisčiau, kad šitoks netei- 
singas faktinių liudijimų perskaitymas būdingas ir daugeliui kitų autorių, tyrinėjančių šią sritį. 
Žinoma, vargu ar kuris nors iš šių autorių teisindamas Staliną eitų taip toli, kaip Isaacas Deut- 
scheris savo parašytoje Stalino biografijoje, bet daugelis autorių vis dar teigia, kad „negailes- 
tingi Stalino veiksmai buvo <...> būdas sudaryti naują jėgų pusiausvyrą“ (Armstrong, 0p. cit., 
p. 64) ir turėjo duoti „žvėrišką, bet nuoseklų kai kurių svarbiausių prieštaravimų, būdingų 
leninistiniam mitui, sprendimą“ (taip teigia Richardas Lowenthalis labai vertingoje studijoje 
World Communism. The Disintegration of a Secular Faith, New York, 1964, p. 42). Esama tik 
nedaugelio išimčių, kai nepasiduodama šitokioms marksistinėms pagirioms; pavyzdžiui, Ri- 

puikiausiai dokumentais patvirtinamas išbuožinimo, kolektyvizacijos ir didžio- 
jo valymo rezultatas buvo ne pažanga ar greita industrializacija, o badas, chao- 
sas maisto produktų gamyboje ir gyventojų skaičiaus mažėjimas. Be to, prasidė- 
jo nuolatinė žemės ūkio krizė, sutriko gyventojų prieaugio procesas ir pasipylė 
nesėkmės vystant ir kolonizuojant tolimas Sibiro sritis. Negana to, Smolensko 
archyvai detaliai parodo, kad Stalino valdymo metodai sunaikino ir tą šalies 
kompetentingumo bei techninių įgūdžių potencialą, kuris buvo pasiektas po Spa- 
lio revoliucijos. O visa tai, kartu sudėjus, buvo tikrai neįtikėtinai „aukšta kaina“ 
(ir ne tik matuojant kančiomis), kurią teko sumokėti už tai, kad buvo atvertas 
kelias daryti karjerą partijoje ir vyriausybinės biurokratijos terpėje tiems gyven- 
tojų sluoksniams, kurie dažnai buvo ne vien „politiškai neraštingi““*. Tiesa yra 
ta, kad totalitarinio valdymo kaina buvo tokia didelė, jog nei Vokietija, nei Ru- 
sija dar ir dabar jos iki galo nesumokėjo. 


III 


Jau minėjau detolitarizavimo procesą, prasidėjusį po Stalino mirties. 1958 me- 
tais aš dar nebuvau tikra, kad „atšilimas“ yra šis tas daugiau negu laikinas atsi- 
palaidavimas, tam tikra ypatinga priemonė, nulemta įpėdinystės krizės ir ne- 
daug tesiskirianti nuo totalitarinės kontrolės susilpninimo Antrojo pasaulinio 
karo metu. Net šiandien negalime žinoti, ar šis procesas yra galutinis ir negrįŽ- 
tamas, tačiau jo tikrai nebegalime vadinti laikinu ar parengtiniu. Juk kad ir kaip 
traktuotume dažnai kaprizingus Tarybų Sąjungos politikos zigzagus po 1953 me- 
tų, negalima neigti, kad milžiniška policinė imperija buvo likviduota, kad di- 
džioji dalis koncentracijos stovyklų buvo sunaikinta, kad nebebuvo naujų valy- 
mų, nukreiptų prieš „objektyvius priešus“, ir kad konfliktai tarp naujos „kolek- 


chardas C. Tuckeris (op. cit., p. XXVII), kuris nedviprasmiškai sako, kad tarybinė „sistema 
būtų buvusi geresnė ir daug geriau pasirengusi pasitikti būsimą totalinio karo išbandymą, jei 
nebūtų buvę didžiojo valymo, kuris savo padariniais buvo labai pražūtingas tarybinei visuome- 
nei“. C.Tuckeris įsitikinęs, kad paneigia maniškį totalitarizmo „įvaizdį“, bet aš manau, kad ši jo 
mintis yra nesusipratimas. Nestabilumas tikrai yra funkcinė totalinio viešpatavimo būtinybė, 
nes šis viešpatavimas grindžiamas ideologine fikcija ir suponuoja, kad tam tikras sąjūdis, nesu- 
tampantis su partija, užgrobė valdžią. Skiriamasis šios sistemos bruožas yra tas, kad svarbiau- 
sios šalies galios, medžiaginė galybė ir gerovė, nuolat aukojama tam tikros organizacijos val- 
džiai, lygiai kaip visos faktinės tiesos aukojamos ideologinio nuoseklumo reikalavimams. Aki- 
vaizdu, kad, grumiantis medžiaginei galybei ir organizacijos valdžiai, arba faktui ir fikcijai, 
valdžia ir fikcija gali nusileisti, ir taip atsitiko ir Rusijoje, ir Vokietijoje Antrojo pasaulinio karo 
metu. Tačiau dėl šios priežasties nedera nuvertinti totalitarinių sąjūdžių jėgos. Kaip tik nuola- 
tinio nestabilumo baimė padėjo sukurti satelitinių valstybių sistemą, ir kaip tik dabartinis Tary- 
bų Rusijos stabilumas, jos detotalitarizavimas, viena vertus, daug davė dabartinei medžiaginei 
jos galybei, bet, kita vertus, lėmė tai, kad ji nebegali kontroliuoti savo satelitinių valstybių. 

* Žr. įdomias smulkmenas (Fainsod, Op. cit., p. 345-355) iš 1929 metų „reakcingų profesorių“ 
likvidavimo kampanijos, vykdytos nepaisant partijos ir komjaunimo narių, taip pat ir studentų, 
kuric nematė „jokių priežasčių pašalinti puikius nepartinius“ profesorius, protestų. Žinoma, 
paskui nauja komisija pranešė apie „daugybę svetimų klasinių elementų studentijoje“. Visada 
buvo žinoma, kad vienas svarbiausių didžiojo valymo tikslų buvo sukurti karjeros galimybę 
jaunesniosios kartos atstovams. 

tyvinės vadovybės“ narių dabar sprendžiami pažeminant pareigas ar ištremiant 
iš Maskvos, o ne parodomaisiais teismo procesais, prisipažinimais ir žudynė- 
mis. Be abejonės, naujųjų valdovų metodai, naudojami po Stalino mirties, vis 
dar labai panašūs į tuos metodus, kuriuos po Lenino mirties sukūrė Stalinas: vėl 
atsirado triumviratas, vadinamas „kolektyvine vadovybe“, t. y. terminu, nukaltu 
Stalino 1925 metais, o po ketverius metus trukusių intrigų ir kovos už valdžią 
pasikartojo Stalino coup d'ėtat, įvykęs 1929 metais, būtent, 1957 metais Chruš- 
čiovas užgrobė valdžią. Techniniu požiūriu Chruščiovo perversmas buvo labai 
panašus į jo mirusio ir pasmerkto vadovo taikytus metodus. Jam irgi prireikė 
išorinės jėgos išsikovoti valdžiai partinės hierarchijos terpėje, ir jis pasinaudojo 
maršalo Žukovo ir armijos parama lygiai taip pat, kaip Stalinas pasinaudojo 
savo ryšiais slaptojoje policijoje prieš trisdešimt metų vykusioje įpėdinystės ko- 
voje“. Lygiai kaip ir Stalino atveju, kai aukščiausia valdžia po perversmo ir to- 
liau priklausė partijai, o ne policijai, Chruščiovo atveju „1957 metų pabaigoje 
Tarybų Sąjungos komunistų partija išsikovojo besąlygišką viršenybę visose Tary- 
bų Sąjungos gyvenimo srityse“**; juk panašiai kaip Stalinas niekada nesvyravo 
valydamas savo policijos kadrus ir likviduodamas jos vadovus, taip ir Chruščio- 
vas mėgdžiojo Stalino manevrus partijos viduje, pašalindamas Žukovą iš parti- 
JOS prezidiumo ir centro komiteto, kur jis buvo išrinktas po perversmo, taip pat 
atimdamas iš jo aukščiausio armijos vado postą. 

Žinoma, tuo metu, kai Chruščiovas kreipėsi į Žukovą paramos, armijos pra- 
našumas prieš policiją Tarybų Sąjungoje jau buvo įvykęs faktas. Tai buvo vienas 
iš neišvengiamų padarinių, kuriuos sukėlė policijos imperijos sunaikinimas: po- 
licija valdė didžiąją dalį Tarybų Sąjungos gamyklų, kasyklų, nekilnojamojo tur- 
to, ir šį valdymą paveldėjo grupė valdytojų, kurie netikėtai pajuto, kad atsikratė 
paties svarbiausio savo ekonominio konkurento. Savaiminis armijos iškilimas 
buvo net lemtingesnis —- dabar armija turėjo neginčytiną prievartos priemonių 
monopolį ir todėl galėjo spręsti konfliktus partijos viduje. Chruščiovo įžvalgu- 
mą liudija ta aplinkybė, kad jis greičiau už savo kolegas suprato padarinius to 
žingsnio, kurį jis žengė tikriausiai kartu su jais. Tačiau kad ir kokie būtų buvę jo 
motyvai, šio valdžios perėjimo iš policijos į armijos rankas padariniai buvo di- 
džiuliai. Teisybė, kad slaptosios policijos iškilimas virš karinio aparato yra dau- 
gelio tironijų, ir ne tik totalitarinių, požymis, tačiau totalitarinio valdymo atveju 
policijos vyravimas atitinka ne tik poreikį nuslopinti savo gyventojus, bet ir ide- 
ologinę pretenziją valdyti visą Žemės rutulį. Juk akivaizdu, kad tie, kurie visą 
Žemės rutulį traktuoja kaip būsimą savo teritoriją, itin didelę reikšmę teikia 
vidinės prievartos organui, o nukariautą teritoriją valdo policiniais metodais ir 
policijos jėga, 0 ne remdamiesi armija. Stai naciai savo SS kariuomenę, kuri iš 
esmės buvo policinė jėga, panaudojo net užsienio teritorijoms užkariauti ir val- 
dyti, galiausiai siekdami armiją sulieti su policija ir palenkti SS vadovavimui. 


* Armstrongas įrodinėja (op. cit., p. 319), kad maršalo Žukovo įsikišimo į vidinę kovą partijoje 
reikšmė „labai perdėta“, ir teigia, kad Chruščiovas „triumfavo ir be karinių pajėgų įsikišimo“, 
nes jį „parėmė partijos aparatas“. Neatrodo, kad ši mintis būtų teisinga. Tačiau teisinga tai, 
kad „daugelis stebėtojų užsieniečių“, būdami įsitikinę, jog armija parėmė Chruščiovo kovą su 
partijos aparatu, priėjo klaidingą išvadą, kad armijos valdžia nuolat didėjo partijos valdžios 
sąskaita, tarsi Tarybų Sąjungai buvo lemta nuo partinės diktatūros perciti price karinės diktatū- 
ros. 

“ Ibid., p. 320. 

Negana to, šie jėgų balanso pokyčiai pasireiškė ir anksčiau, kai buvo jėga 
nuslopinta Vengrijos revoliucija. Tokį žiaurų ir tokį efektyvų kruviną susidoroji- 
mą su Šia revoliucija įvykdė ne policijos pajėgos, o reguliariosios armijos dali- 
niai, ir padarinys buvo tas, kad jo niekaip nebuvo galima laikyti tipišku stali- 
nistiniu sprendimu. Nors pasibaigus kariniams veiksmams buvo nubausti re- 
voliucijos vadai ir įkalinti tūkstančiai žmonių, gyventojai nebuvo masiškai de- 
portuoti - faktiškai nebuvo bandoma įvykdyti šalies depopuliacijos. O kadangi 
tai buvo karinė operacija, o ne policijos akcija, Tarybų Sąjunga galėjo sau leisti 
suteikti nugalėtai šaliai pakankamą paramą, kad būtų išvengta masinio bado ir 
visiško ekonomikos sugriuvimo porevoliuciniais metais. Tikrai, tokiomis aplin- 
kybėmis sunku įsivaizduoti ką nors svetimesnio Stalino mąstysenai. 

Žinoma, aiškiausias ženklas, rodantis, kad Tarybų Sąjungos nebegalima va- 
dinti totalitarine valstybe tikslia šio žodžio prasme, yra stulbinančiai greitas ir 
vaisingas menų atsigavimas per pastarąjį dešimtmetį. Nors pastangos reabili- 
tuoti Staliną ir nutildyti vis garsesnius žodžio ir minties laisvės reikalavimus, 
keliamus studentų, rašytojų ir menininkų, vis atsinaujina, bet nė viena tokia 
pastanga nebuvo labai sėkminga ir vargu ar bus sėkminga, jei vėl nebus sugrįžta 
prie radikalaus teroro ir policijos valdžios. Be abejonės, Tarybų Sąjungos žŽmo- 
nės neturi jokios politinės laisvės, ne tik laisvės kurti asociacijas, bet ir minties, 
nuomonių bei viešo reiškimosi laisvės. Susidaro įspūdis, kad niekas nepasikeitė, 
tuo tarpu iš tikrųjų pasikeitė viskas. Kai numirė Stalinas, rašytojų ir menininkų 
stalčiai buvo tušti; šiandien egzistuoja ištisa literatūra, cirkuliuojanti rankraščių 
pavidalu, o dailininkų studijose išbandomi visi moderniosios tapybos variantai, 
apie kuriuos sužinoma, nors jie neeksponuojami parodose. Taip sakydama, ne- 
siekiu minimizuoti skirtumo tarp tironiško menų cenzūravimo ir laisvės, o tik 
noriu pabrėžti tą faktą, kad skirtumas tarp pogrindinės literatūros ir literatūros 
nebuvimo lygus skirtumui tarp vieneto ir nulio. 

Negana to, pats faktas, kad intelektualinės opozicijos dalyviai gali stoti prieš 
teismą (nors ir ne atvirą), kad jie gali būti išklausyti teismo salėje ir tikėtis para- 
mos iš platesnės aplinkos žmonių, kad jie nieko neprisipažįsta, o pareiškia esą 
nekalti, parodo, kad mes jau nebesusiduriame su totaliniu viešpatavimu. Tai, 
kas atsitiko Siniavskiui ir Danieliui, dviem rašytojams, kurie 1966 metų vasario 
mėnesį buvo teisiami už savo knygų, kurių jie negalėjo išleisti Tarybų Sąjungoje, 
paskelbimą užsienyje ir buvo nuteisti atitinkamai septyneriems ir penkeriems 
metams sunkiųjų darbų kalėjimo, žinoma, yra begėdiška pagal visus teisingumo 
matus konstitucijos valdomoje šalyje; tačiau tai, ką jie galėjo pareikšti, buvo 
išgirsta visame pasaulyje ir nepanašu, kad bus užmiršta. Jie neišnyko užmaršties 
prarajoje, kuriai totalitariniai valdovai pasmerkia savo oponentus. Mažiau ži- 
noma, bet, galimas daiktas, dar įtikinamesnė aplinkybė yra ta, kad ambicingiau- 
sias paties Chruščiovo bandymas sustabdyti detotalitarizavimo procesą visiškai 
sužlugo. 1957 metais jis įvedė naują „įstatymą prieš veltėdžius“, kuris būtų lei- 
dęs režimui atnaujinti masines deportacijas, vėl įvesti vergų darbą dideliais mas- 
tais ir - kas svarbiausia totaliniam viešpatavimui - vėl sukelti masinių įskundi- 
mų tvaną, nes buvo planuojama, kad „veltėdžius“ atrinks patys žmonės masi- 
niuose susirinkimuose. Tačiau „įstatymas“ susidūrė su tarybinių teisininkų pasi- 
priešinimu ir buvo panaikintas, dar net nepabandžius jį taikyti?" Kitaip tariant, 
"Tarybų Sąjungos žmonės pabudo iš totalitarinio valdymo košmaro ir perėjo prie 


"7 Žr. ibid., p. 325. 

įvairiausių vienpartinės diktatūros sunkumų, pavojų ir neteisybių. Ir nors visai 
tikra, kad ši modernioji tironijos forma neteikia jokių konstitucinio valdymo 
garantijų, kad „netgi jei priimamos komunistinės ideologijos prielaidos, visa 
TSRS valdžia galiausiai vis tiek yra neteisėta“, ir kad todėl šalis bet kurią aki- 
mirką gali be didelių sukrėtimų sugrįžti į totalitarizmą, tikra ir tai, kad pati siau- 
bingiausia iš visų naujų valdymo formų, kurios elementus ir istorines ištakas aš 
ryžtuosi analizuoti, Stalinui mirus Rusijoje pasibaigė taip pat, kaip Hitleriui mi- 
rus totalitarizmas pasibaigė Vokietijoje. 

Šioje knygoje nagrinėjamas totalitarizmas, jo ištakos ir jo elementai, o pada- 
riniai Vokietijoje ar Rusijoje apžvelgiami tik tiek, kiek jie gali nušviesti tai, kas 
atsitiko anksčiau. Todėl mūsų tyrinėjimo požiūriu svarbus yra ne tiek laikotar- 
pis po Stalino mirties, kiek jo valdymo pokario tarpsnis. Šie aštuoneri metai, 
nuo 1945 iki 1953, neprideda kokių nors naujų elementų ir nepaneigia to, kas 
buvo akivaizdu nuo ketvirtojo dešimtmečio vidurio, o patvirtina ir pagilina anks- 
čiau pasireiškusias tendencijas. Įvykiai po pergalės, priemonės, kurių buvo im- 
tasi, kad po laikino atsipalaidavimo karo metu totalitarinis valdymas vėl būtų 
įtvirtintas Tarybų Sąjungoje, taip pat ir priemonės, kuriomis totalitarinis valdy- 
mas buvo įvestas satelitinėse šalyse, - visa tai atitiko mums jau žinomas žaidimo 
taisykles. Satelitų subolševikinimas prasidėjo nuo liaudies fronto taktikos ir dro- 
vios parlamentinės sistemos, greitai perėjo prie vienpartinių diktatūrų įkūrimo, 
kai buvo likviduoti anksčiau toleruotų partijų vadai ir nariai, paskui pasiekė 
paskutinę stadiją, kai vietiniai komunistų vadai, kuriais Maskva pagrįstai ar nepa- 
grįstai nepasitikėjo, buvo negailestingai apšmeižti, pažeminti parodomuosiuose 
procesuose, kankinami ir nužudyti vadovaujant labiausiai korumpuotiems ir 
niekšiškiausiems jų partijų nariams, būtent tiems, kurie pirmiausia buvo ne 
komunistai, o Maskvos agentai. Viskas vyko taip, tarsi Maskva labai skubėda- 
ma būtų kartojusi visas Spalio revoliucijos pakopas iki pat totalitarinės dikta- 
tūros atsiradimo. Todėl patys veiksmai, nors ir nenusakomai siaubingi, savai- 
me niekuo neįdomūs ir daugiau ar mažiau visur vienodi: kas atsitiko vienoje 
satelitinėje šalyje, beveik tuo pačiu metu atsitiko ir kitose šalyse nuo Baltijos 
iki Adrijos jūros. Įvykiai skyrėsi tose srityse, kurios nebuvo įtrauktos į satelitų 
sistemą. Baltijos valstybės buvo tiesiogiai prijungtos prie Tarybų Sąjungos ir 
nukentėjo daug labiau už satelitines šalis: daugiau kaip pusė milijono žmonių 
buvo išvežti iš šių trijų mažų šalių ir „didžiulis rusų kolonistų srautas“ sukėlė 
grėsmę, kad vietiniai gyventojai savo šalyse taps mažuma“. Kita vertus, Rytų 
Vokietija tik dabar, pastačius Berlyno sieną, buvo palaipsniui įtraukiama į sa- 
telitų sistemą, o anksčiau buvo traktuojama veikiau kaip okupuota teritorija 
su marionetine vyriausybe. 

Mūsų knygos kontekste didesnę reikšmę turi įvykiai Tarybų Sąjungoje, ypač 
po 1948 metų - kai paslaptingai numirė Ždanovas ir prasidėjo „Leningrado 
procesas“. Pirmą kartą po didžiojo valymo Stalinas nužudė daug aukštų ir aukš- 
čiausių pareigūnų, ir mums tikrai žinoma, kad šie veiksmai buvo suplanuoti 
kaip kito valymo visos šalies mastu pradžia. Šis valymas būtų buvęs pradėtas 
nuo „gydytojų sąmokslo“, jei ne Stalino mirtis. Keletas gydytojų, daugiausia 
žydų kilmės, buvo apkaltinti sąmokslavimu ir ketinimais „sunaikinti vadovau- 


S Ibid., p. 339 ff. 
* Žr. V. Stanley Vardys, „How the Baltic Republics fare in the Soviet Union“, in Foreign Af- 
fairs, April, 1966. 

jančiuosius TSRS kadrus““?. Visa, kas vyko Rusijoje nuo 1948 metų iki 1953 
metų sausio mėnesio, kai buvo „atskleistas“ „gydytojų sąmokslas“, buvo stulbi- 
nančiai ir grėsmingai panašu į pasirengimą didžiajam ketvirtojo dešimtmečio 
valymui: Ždanovo mirtis ir Leningrado procesas atitiko tokią pat paslaptingą 
Kirovo mirtį 1934 metais, po kurios tuojau pat prasidėjo savotiškas parengia- 
masis „visų partijoje likusių buvusių opozicionierių“*! valymas. Negana to, pats 
absurdiškų kaltinimų gydytojams turinys - kad jie žŽudys žmones, užimančius 
vadovaujamas pareigas, visoje šalyje - turėjo labai išgąsdinti tuos, kuriems buvo 
žinomas Stalino metodas - apkaltinti tariamą priešą padarius nusikaltimą, kurį 
jis rengėsi padaryti pats. (Geriausiai žinomas pavyzdys, aišku, yra jo kaltinimas, 
mestas Tuchačevskiui, esą šis derėjosi su Vokietija kaip tik tuo metu, kai Stali- 
nas pats galvojo apie sandėrį su naciais.) Akivaizdu, kad 1952 metais Stalino 
aplinkos žmonės buvo daug išmintingesni nei ketvirtajame dešimtmetyje ir su- 
prato, ką jo žodžiai reiškia iš tikrųjų, todėl pats kaltinimų formulavimas turėjo 
sukelti paniką tarp visų aukščiausių režimo pareigūnų. Si panika vis dar gali 
patikimiausiai paaiškinti Stalino mirtį, paslaptingas ją lydėjusias aplinkybes ir 
tą faktą, kad aukščiausieji partijos ešelonai, paprastai draskomi nesutarimų ir 
intrigų, pirmaisiais įpėdinystės krizės mėnesiais greitai sutelkė savo gretas. Kad 
ir kiek mažai Žinome šios istorijos detales, bet žinome daugiau negu pakanka- 
mai, kad būtų galima tvirtinti, jog tokios „žlugdančios operacijos“ kaip didysis 
valymas buvo ne pavieniai epizodai, ne režimo ekscesai, išprovokuoti ypatingų 
aplinkybių, o teroro institucijos, todėl jų buvo galima laukti kaip reguliariai pa- 
sikartojančių veiksmų, žinoma, tol, kol nepasikeitė pati režimo esmė. 

Pats dramatiškiausias šio paskutinio didžiojo valymo, kurį Stalinas suplana- 
vo paskutiniais savo gyvenimo metais, elementas buvo svarbus ideologijos pasi- 
keitimas: pradedama kalbėti apie pasaulinį žydų sąmokslą. Per keletą metų bu- 
vo rūpestingai padėtas šio pasikeitimo pagrindas - įvyko keli teismo procesai 
satelitinėse šalyse — Rajko procesas Vengrijoje, Anos Pauker byla Rumunijoje 
ir 1952 metais Slanskio procesas Čekoslovakijoje. Vykdant šias parengiamąsias 
priemones, buvo atrenkami aukšti pareigūnai dėl savo „žydiškos buržuazinės“ 
kilmės ir kaltinami sionizmu; šie kaltinimai palaipsniui buvo pakeisti ir papildy- 
ti kaltinimais bendradarbiavimu su aiškiai nesionistinėmis organizacijomis (pa- 
vyzdžiui, su Jungtiniu Amerikos žydų paskirstymo komitetu), siekiant parodyti, 
kad visi žydai yra sionistai, 0 visos sionistų grupės yra „Amerikos imperializmo 
samdiniai““?. Zinoma, sionizmo „nusikaltime“ nebuvo nieko naujo, bet kai kam- 
panija įsibėgėjo ir buvo pradėta orientuoti į Tarybų Sąjungos žydus, įvyko dar 
vienas svarbus pokytis: žydai dabar buvo kaltinami ne sionizmu, o „kosmopoli- 
tizmu“, ir iš šio šūkio išsivystęs kaltinimų stilius vis labiau panašėjo į nacistinį 
žydų kaltinimo stilių, paremtą mitu apie pasaulinį žydų sąmokslą ir Siono iš- 
minčius. Dabar tapo visiškai aišku, kokį didžiulį įspūdį šis svarbiausias nacių 
ideologijos bruožas turėjo būti padaręs Stalinui — pirmieji požymiai išryškėjo 
dar Hitlerio ir Stalino pakto metu. Žinoma, iš dalies tai buvo susiję su akivaiz- 
džiu propagandiniu tokių teiginių efektyvumu Rusijoje ir apskritai visose sateli- 
tinėse šalyse, kur buvo plačiai paplitusios antižydiškos nuotaikos, o antižydiška 
propaganda visada buvo labai populiari, bet iš dalies tai buvo susiję su tuo, kad 
* Armstrong, op. cit., p. 235 ff. 

* Fainsod, op. cit., p. 56. 
*? Armstrong, op. cit., p. 236. 

toks tariamo pasaulinio sąmokslo vaizdinys ideologiškai geriau negu Volstryto 
(Wall Street), kapitalizmo ir imperializmo mitai pagrindė totalitarines preten- 
zijas valdyti visą pasaulį. Atvirai, begėdiškai pripažindamas tai, ką visas pasaulis 
laikė pačiu svarbiausiu nacizmo bruožu, Stalinas tarsi pasakė paskutinį kompli- 
mentą savo kolegai ir varžovui totalinio viešpatavimo srityje, kolegai, su kuriuo, 
dideliam savo nusivylimui, jis nesugebėjo sudaryti ilgalaikės sutarties. 

Stalinas, kaip ir Hitleris, mirė savo siaubingo neužbaigto užmojo įkarštyje. O 
kai tai atsitiko, istorija, apie kurią turi papasakoti ši knyga, ir įvykiai, kuriuos 
joje bandoma suprasti, bent jau laikinai pasibaigė. 


Hannah Arendt 
1966 m. birželis 


PIRMA DALIS 


Antisemitizmas 


Tai nepaprastas amžius, prasidėjęs revoliucija ir 
pasibaigęs afera! Galimas daiktas, jis bus 
pavadintas šlamšto amžiumi. 

Roger Martin du Gard 


PIRMAS SKYRIUS 


Antisemitizmas kaip iššūkis sveikam protui 


Kad nacių ideologijos centras buvo antisemitizmas ir kad nacių politika buvo nuo- 
sekliai ir be kompromisų nukreipta į žydų persekiojimą ir galiausiai į jų išnaikini- 
mą, daug kas ir dabar dar laiko atsitiktinumu. Tik įvykusios katastrofos sukeltas 
siaubas ir, net labiau, išlikusių gyvų žmonių benamystė ir šaknų praradimas „žydų 
klausimą“ padarė tokį ryškų mūsų kasdieniame politiniame gyvenime. Tai, ką 
naciai patys laikė svarbiausiu savo atradimu - žydų tautos vaidmuo pasaulinėje 
politikoje, — ir tai, ką jie laikė svarbiausiu savo uždaviniu — žydų persekiojimas 
visame pasaulyje, - viešosios nuomonės buvo traktuojama kaip dingstis patraukti 
mases arba kaip įdomi demagogijos priemonė. 

Nesugebėjimas rimtai priimti tai, ką kalbėjo patys naciai, visai supranta- 
mas. Vargu ar šiuolaikinėje istorijoje esama aspekto, kuris erzintų ir mistifi- 
kuotų labiau negu tas faktas, kad iš visų neišspręstų mūsų šimtmečio politinių 
klausimų kaip tik šiai iš pirmo žvilgsnio nežymiai ir nesvarbiai žydų problemai 
buvo lemta nusipelnyti abejotiną šlovę būti visos tos pragaro mašinos varikliu. 
Šitokie neatitikimai tarp priežasties ir padarinio meta iššūkį mūsų sveikam 
protui, jau nekalbant apie istorikui būdingą pusiausvyros ir harmonijos jaus- 
mą. Palyginti su pačiais įvykiais, visi antisemitizmo aiškinimai atrodo taip, tar- 
si jie būtų buvę sumanyti paskubom ir azartiškai, kad būtų galima nuslėpti 
kažkokį dalyką, keliantį didžiulę grėsmę mūsų saiko jausmui ir protingumo 
vilčiai. 

Pagal vieną iš tokių skubotų aiškinimų antisemitizmas yra tas pat kas ir ka- 
ringasis nacionalizmas bei ksenofobiniai jo protrūkiai. Nelaimei, faktas yra tas, 
kad modernusis antisemitizmas stiprėjo proporcingai tradicinio nacionalizmo 
silpnėjimui ir savo zenitą pasiekė kaip tik tą akimirką, kai Europos nacionalinių 
valstybių sistema ir su ja susijusi trapi jėgų pusiausvyra sužlugo. 

Jau buvo pažymėta, kad naciai nebuvo paprasčiausi nacionalistai. Jų na- 
cionalistinė propaganda buvo skirta bendrakeleiviams, o ne įsitikinusiems jų 
bendražygiams; priešingai, pastariesiems niekada nebuvo leidžiama išleisti iš 
akių nuosekliai antnacionalinio politikos supratimo. Nacių „nacionalizmas“ 
ne vienu aspektu panašus į dabartinę propagandą Tarybų Sąjungoje, kuria ten 
irgi naudojamasi tik todėl, kad būtų palaikomi masių prietarai. Naciai jautė 
nuoširdžią ir niekada neišnykusią panieką nacionalizmo siaurakaktiškumui, 
nacionalinės valstybės provincialumui ir tarpais kartodavo, kad jų „sąjūdis“, 
savo tikslais toks pat tarptautinis kaip ir bolševikų sąjūdis, jiems svarbesnis už 
bet kokią valstybę, kuri neišvengiamai susijusi su tam tikra konkrečia teritori- 
ja. Tr ne tik naciai, bet ir penkiasdešimt metų antisemitizmo istorijos liudija 
prieš antisemitizmo tapatinimą su nacionalizmu. Pirmosios antisemitinės par- 
tijos, susikūrusios paskutiniais XIX a. dešimtmečiais, kartu buvo vienos iš pir- 


40) Antisemitizmas 


mųjų partijų, pradėjusių vienytis tarptautiniu mastu. Iš pat pradžių į jos rengda- 
vo tarptautinius suvažiavimus ir rūpinosi tarptautinės ar bent jau europinės veik- 
los derinimu. 

Tam tikras bendras tendencijas, pavyzdžiui, tuo pačiu metu vykstantį nacio- 
nalinės valstybės žlugimą ir antisemitizmo augimą, vargu ar galima patenkina- 
mai paaiškinti viena prielaida ar viena priežastimi. Tokiais atvejais istorikas daž- 
niausiai susiduria su labai sudėtinga istorine situacija, kai jis gali beveik nevar- 
žomai - O tai reiškia, su nuostoliais — išskirti vieną veiksnį kaip „laiko dvasią“. 
Tačiau esama kelių naudingų bendrų taisyklių. Mūsų tikslams pati svarbiausia 
yra didysis Tocgueville'io atradimas (kn. L'Ancien Rėgime et la Rėvolution, II, 
sk. 1), leidęs suprasti įnirtingos neapykantos, kurią Prancūzijos masės jautė aris- 
tokratijai revoliucijos išvakarėse, priežastis; ši neapykanta davė dingstį Burke'ui 
pažymėti, kad revoliucijai labiau rūpėjo „dvarininko padėtis“, o ne karaliaus 
institucija. Pagal Tocgueville'į, Prancūzijos liaudis nekentė savo valdžią baigiančių 
prarasti aristokratų labiau negu kada nors anksčiau kaip tik todėl, kad labai 
greitas realios valdžios praradimas nebuvo susijęs su nors kiek žymesniu jų tur- 
to mažėjimu. Kol aristokratija turėjo didelę teisinę valdžią, ji buvo ne tik tole- 
ruojama, bet ir gerbiama. Kai kilmingieji prarado savo privilegijas, be kitų, ir 
privilegiją išnaudoti ir engti, liaudis pajuto, kad jie yra parazitai, nebeatliekan- 
tys jokios realios funkcijos šalies valdyme. Kitaip tariant, nei priespauda, nei 
išnaudojimas pats savaime niekada nėra svarbiausias pasipiktinimo šaltinis; tur- 
tas, nesusijęs su akivaizdžia funkcija, daug nepakenčiamesnis, nes niekas nebe- 
supranta, kodėl jį reikia pakęsti. 

Antisemitizmas pasiekė savo zenitą, kai žydai irgi prarado savo visuomeni- 
nes funkcijas ir įtaką, ir jiems nebeliko nieko kito, išskyrus jų turtą. Kai Hitleris 
atėjo į valdžią, Vokietijos bankai jau buvo beveik judenrein (o kaip tik šioje sri- 
tyje žydai užėmė svarbiausią padėtį daugiau negu šimtą metų), o Vokietijos žy- 
dija kaip visuma po ilgo nuolatinio augimo ir socialinės padėties, ir skaitiniu 
požiūriu pradėjo smukti taip greitai, kad statistikai pranašavo visišką jos nuny- 
kimą per keletą dešimtmečių. Teisybė, statistika nebūtinai atspindi realius isto- 
rinius procesus; tačiau įsidėmėtina, kad nacių pradėtas žydų persekiojimas ir 
naikinimas galėjo atrodyti kaip beprasmiškas greitinimas to proceso, kuris vei- 
kiausiai turėjo įvykti bet kuriuo atveju. 

Tą pat galima pasakyti beveik apie visas Vakarų Europos šalis. Dreyfuso byla 
atsirado ne Antrosios imperijos epochoje, kai Prancūzijos žydija buvo pasiekusi 
savo klestėjimo ir įtakos viršūnę, o Trečiosios respublikos epochoje, kai žydai 
beveik dingo iš svarbių visuomeninio gyvenimo taškų (nors liko politinėje sce- 
noje). Austrijoje antisemitizmas įsisiautėjo ne valdant Metternichui ir Pranciš- 
kui Juozapui, O pokario Austrijos respublikoje, kai buvo visiškai akivaizdu, kad 
veikiausiai jokia kita visuomenės grupė tokiu mastu neprarado įtakos ir presti- 
žo Žlugus Habsburgų monarchijai. 

Bejėgių ar jėgą prarandančių grupių persekiojimas galbūt ir nėra labai malo- 
nus reginys, bet jis kyla ne tik iš žmogaus niekšiškumo. Tai, kas verčia žmones 
paklusti realiai valdžiai ar ją pakęsti ir, kita vertus, neapkęsti Žmonių, kurie, 
turėdami turtą, nebeturi valdžios, yra racionalus instinktyvus supratimas, kad 
valdžia turi tam tikrą funkciją ir apskritai kažkuo naudinga visiems. Net išnau- 
dojimas ir priespauda vis dar palaiko visuomenės gyvybę ir tam tikrą tvarką. Tik 
turtas be valdžios arba nusišalinimas, nebeturintis politinės prasmės, jaučiami 
kaip parazitiniai, nenaudingi, atstumiantys reiškiniai, nes tokia padėtis nutrau- 

kia visus saitus, siejančius žmones. Turtas, kuris nebeišnaudoja, nebeturi net 
ryšio tarp išnaudotojo ir išnaudojamojo; nusišalinimas, nebeturintis politinės 
prasmės, nebesuponuoja netgi minimalaus engėjo dėmesio engiamajam. 

Tačiau visuotinis Vakarų ir Vidurio Europos žydijos nuosmukis yra tik at- 
mosfera, kurioje išsiskleidė vėlesni įvykiai. Pats nuosmukis negali patenkinamai 
paaiškinti šių įvykių, kaip vien faktas, kad aristokratija prarado valdžią, negali 
paaiškinti Prancūzijos revoliucijos. Žinoti tokias bendras taisykles svarbu tik 
tam, kad nepasiduotume tiems sveiko proto patarimams, kurie mus skatina ti- 
kėti, kad įnirtinga neapykanta ar netikėtas sukilimas būtinai kyla iš didelės val- 
džios arba didelių piktnaudžiavimų ir kad todėl organizuota neapykanta žydams 
yra tik reakcija į jų reikšmingumą ir jėgą. 

Kur kas svarbesnė - nes patrauklesnė daug aukštesnio rango žmonėms - yra 
kita sveiko proto daroma klaida: manoma, kad žydus, anuo metu visiškai bejėgę 
grupę, įpainiotą į visuotinius ir neišsprendžiamus konfliktus, buvo galima ap- 
kaltinti dėl šių konfliktų ir galiausiai parodyti, kad būtent jie buvo slaptieji bet 
kokio blogio autoriai. Geriausia tokio aiškinimo iliustracija — ir geriausias jo 
paneigimas, brangus daugelio liberalų širdžiai - yra anekdotas, kuris buvo pa- 
sakojamas po Pirmojo pasaulinio karo. Antisemitas tvirtina, kad žydai sukėlė 
karą. Jam atsakoma: „Taip, žydai ir dviratininkai“. „Kodėl dviratininkai?“ - klau- 
sia jis. „O kodėl žydai?“ - klausia kitas. 

Teorijoje, pagal kurią žydai visada yra atpirkimo ožiai, glūdi mintis, kad 
atpirkimo ožiu galėjo būti ir bet kas kitas. Ši teorija suponuoja visišką aukos 
nekaltumą, o toks nekaltumas netiesiogiai įteigia mintį, kad auka ne tik nepa- 
darė nieko blogo, bet ir apskritai nepadarė nieko tokio, kas galėtų kaip nors 
sietis su atitinkama problema. Teisybė, kad atpirkimo ožio teorija savo grynu 
kaprizingu pavidalu niekada nepasirodo spaudoje. Tačiau kai tik jos šalinin- 
kai uoliai stengiasi paaiškinti, kodėl koks nors atpirkimo ožys taip puikiai tiko 
savo vaidmeniui, jie parodo, kad tos teorijos atsižadėjo ir ėmėsi paprasčiausio 
istorinio tyrinėjimo, 0 tokiu atveju niekada neatrandama nieko, išskyrus tai, 
kad istoriją kuria daug grupių ir kad dėl kokių nors priežasčių viena grupė 
buvo išskirta iš kitų. Vadinamasis atpirkimo ožys neišvengiamai nustoja būti 
nekalta auka, kurią pasaulis kaltina dėl visų savo nuodėmių ir kurią pasmerk- 
damas jis tikisi išvengti bausmės; jis tampa viena žmonių grupe tarp kitų gru- 
pių ir kiekviena iš jų dalyvauja šio pasaulio reikaluose. Ir tokia grupė nepra- 
randa savosios atsakomybės dalies paprasčiausiai tik todėl, kad ji tapo pasau- 
lio neteisingumo ir žiaurumo auka. 

Iki pat mūsų dienų vidinis atpirkimo ožio teorijos prieštaringumas visai pa- 
grįstai leido ją atmesti kaip vieną iš daugelio teorijų, kurių motyvas yra eskapiz- 
mas. Tačiau teroro kaip pagrindinės valdymo priemonės atsiradimas lėmė tai, 
kad ši teorija tapo įtikinamesnė nei kada nors anksčiau. 

Pamatinis skirtumas tarp moderniųjų diktatūrų ir visų kito tipo tironijų, eg- 
zistavusių praeityje, yra tas, kad teroras naudojamas ne kaip būdas sunaikinti ar 
įbauginti priešininkus, o kaip priemonė valdyti mases žmonių, kurie yra visiškai 
paklusnūs. Teroras mūsų dienomis naudojamas be kokios nors ankstesnės pro- 
vokuojančios dingsties, 0 jo aukos, net persekiotojo požiūriu, yra nekaltos. Taip 
buvo nacistinėje Vokietijoje, kai kraštutinis teroras buvo nukreiptas prieš Žy- 
dus, t. y. prieš žmones, turinčius tam tikrų bendrų bruožų, visiškai nepriklau- 
sančių nuo tų Žmonių konkretaus asmeninio elgesio. Tarybų Rusijoje padėtis 
painesnė, bet faktai, deja, net pernelyg akivaizdūs. Kita vertus, bolševikinė sis- 

tema, priešingai negu naciai, teoriškai niekada nepripažino, kad gali vykdyti 
terorą prieš nekaltus žmones, ir nors turint galvoje jos praktiką tai gali atrodyti 
kaip veidmainiškumas, vis dėlto tas skirtumas yra labai svarbus. Kita vertus, 
rusų praktika yra net kur kas „pranašesnė“ už vokiečių praktiką štai kokiu po- 
žiūriu: teroro savavališkumo neapriboja net rasiniai skirtumai, o ankstesnių kla- 
sinių teorijų seniai atsisakyta, todėl Rusijoje bet kuris Žmogus staiga gali tapti 
policijos teroro auka. Dabar mūsų nedomina galutinis teroristinio valdymo pa- 
darinys - būtent, kad niekas, net budeliai, niekada negali būti ramūs ir nebijoti; 
mums svarbu tik tai, kad aukos pasirenkamos savavališkai, o todėl yra aišku, 
kad jos objektyviai nekaltos, kad jos pasirenkamos nepriklausomai nuo to, ką 
galėjo ar ko negalėjo padaryti. 

Iš pirmo žvilgsnio tai gali atrodyti kaip pavėluotas senos atpirkimo ožio te- 
orijos patvirtinimas, ir teisybė, kad moderniojo teroro aukai tikrai būdingi visi 
atpirkimo ožio bruožai: ji yra objektyviai ir absoliučiai nekalta, nes niekas, ką 
auka padarė ar ko nepadarė, nieko nereiškia ir niekaip nesisieja su jos likimu. 

Todėl kyla pagunda sugrįžti prie tokio aiškinimo, kuris savaimingai nuima 
nuo aukos bet kokią atsakomybę. Atrodo, kad toks požiūris visai atitinka tikro- 
vę, kur mūsų niekas taip nestulbina, kaip visiškas nekaltumas individo, pakliu- 
vusio į siaubo mašiną, ir visiškas jo nesugebėjimas pakeisti savo likimą. Tačiau 
tik paskutinėje savo raidos stadijoje teroras tampa gryna valdymo forma. Kad 
būtų sukurtas totalitarinis režimas, teroras turi egzistuoti kaip tam tikros ideo- 
logijos įgyvendinimo priemonė. O tai ideologijai turi pritarti daugelis, ir net 
dauguma, ir tik tada teroras gali būti stabilizuotas. Istorikui svarbiausia tai, kad 
prieš tapdami svarbiausiomis moderniojo teroro aukomis žydai jau buvo pate- 
kę į nacių ideologijos centrą. Na, o ideologija, turinti įtikinti ir mobilizuoti žmo- 
nes, savo aukų negali pasirinkti savavališkai. Kitaip tariant, jei tokia akivaizdžia 
klastote kaip „Siono išminčių protokolai“ tiki tiek daug žmonių, kad ji gali tapti 
ištiso politinio sąjūdžio tema, istorikui jau nebereikia demaskuoti klastotės. Tik- 
rai, istorikui nedera išradinėti tokių aiškinimų, kurie nepaiso svarbiausio politi- 
nio ir istorinio fakto: kad klastote tikima. Šis faktas yra svarbesnis negu ta (isto- 
riniais terminais, antrinė) aplinkybė, kad tai yra klastotė. 

"Todėl aiškinimas, paremtas atpirkimo ožio teorija, ir toliau yra vienas iš es- 
minių bandymų išvengti antisemitizmo problemos rimtumo ir nepaisyti to svar- 
baus fakto, kad žydai buvo įstumti į įvykių epicentrą. Lygiai tokia pat paplitusi 
yra priešinga, „amžino antisemitizmo“ doktrina, pagal kurią neapykanta žydams 
yra normali ir natūrali reakcija, kuriai istorija tik duoda daugiau ar mažiau ga- 
limybių pasireikšti. Protrūkių nereikia kaip nors aiškinti, nes jie tėra natūralūs 
amžinos problemos padariniai. Kad ši teorija buvo pripažinta profesionalių an- 
tisemitų, visiškai natūralu: visiems baisumams ji duoda patį geriausią alibi, kokį 
tik galima įsivaizduoti. Jei teisybė, kad Žmonija reikalavo žudyti žydus daugiau 
nei du tūkstančius metų, tada žydų žudymas yra normalus ir net humaniškas 
užsiėmimas, ir neapykanta žydams yra pateisinama net ir nejaučiant poreikio 
argumentuoti. 

Labiausiai stulbinantis tokio aiškinimo aspektas - amžino antisemitizmo prie- 
laida — yra tas, kad šią prielaidą priėmė daugelis nešališkų istorikų ir net dar 
daugiau pačių žydų. Kaip tik toks keistas sutapimas šią teoriją daro tokią pavo- 
jingą ir klaidinančią. Abiem atvejais ji grindžiama ta pačia eskapizmo prielaida: 
antisemitai, suprantama, trokšta pabėgti nuo atsakomybės už savo darbus, o 
žydai, kurie puolami ir ginasi - tai suprantama dar labiau, - jokiomis aplinkybė- 

mis nenori nieko girdėti apie kokią nors savo atsakomybę. Tačiau šios doktrinos 
šalininkų - tiek žydų, tiek krikščionių - oficialiosios apologetikos eskapistinės 
tendencijos pagrįstos daug svarbesniais ir ne tokiais racionaliais motyvais. 

Moderniojo antisemitizmo gimimą ir augimą lydėjo ir su juo buvo susijusi 
žydų asimiliacija, senųjų religinių ir dvasinių judaizmo vertybių supasaulėjimas 
ir nunykimas. Iš tikrųjų atsitiko štai kas: didelėms žydų tautos masėms tuo pa- 
čiu metu grėsė fizinis išnaikinimas iš išorės ir žlugimas iš vidaus. Tokiomis ap- 
linkybėmis žydai, kuriems rūpėjo jų tautos išlikimas, per keistą, desperatišką 
nesusipratimą griebėsi paguodžiančios idėjos, kad antisemitizmas, nepaisant vis- 
ko, gali būti kuo puikiausia priemonė sutelkti tautai, o tai reiškia, kad amžino 
antisemitizmo prielaida net galėtų tapti amžina žydų išlikimo garantija. Šį prie- 
tarą, amžinybės idėjos, glūdinčios tikėjime išrinktumu ir mesianistinėje viltyje, 
supasaulietintą karikatūrą, sustiprino tas faktas, kad daugelį amžių žydai patyrė 
krikščioniškojo stiliaus priešiškumą, kuris tikrai buvo galingas dvasinio ir politi- 
nio išlikimo skatulys. Modernų antikrikščionišką antisemitizmą žydai klaidin- 
gai sutapatino su senąja, religine neapykanta žydams. Šį naivumą lėmė ir tai, 
kad asimiliuodamiesi jie liko nepalytėti krikščionybės nei religiniu, nei kultūri- 
niu požiūriu. Matydami aiškius krikščionybės nuosmukio simptomus, dėl šios 
priežasties jie visai naiviai įsivaizdavo, kad tai yra tam tikras vadinamųjų „tam- 
siųjų amžių“ atgimimas. Savo pačių praeities nežinojimas ar nesupratimas iš 
dalies galėjo lemti tai, kad jie fatališkai sumenkino jų laukiančius realius ir pre- 
cedento neturinčius pavojus. Bet reikia turėti galvoje ir tai, kad politinių suge- 
bėjimų ir politinio mąstymo stoką lėmė pati žydų istorija — istorija tautos be 
vyriausybės, be tėvynės ir be kalbos. Žydų istorija yra išskirtinis reginys, kai 
tauta - šiuo požiūriu unikali, - kuri savo istoriją pradėjo nuo visiškai apibrėžtos 
istorijos koncepcijos ir beveik sąmoningo apsisprendimo šioje žemėje įgyven- 
dinti gerai nubrėžtą planą, vėliau, neatsisakydama šios koncepcijos, vengė bet 
kokios politinės veiklos du tūkstančius metų. Rezultatas buvo tas, kad žydų tau- 
tos politinė istorija tapo priklausoma nuo nenumatomų, atsitiktinių veiksnių 
net labiau negu kitų tautų istorija, ir žydai imdavosi tai vieno, tai kito vaidmens, 
bet neprisiėmė atsakomybės nė už vieną vaidmenį. 

Galutinės katastrofos akivaizdoje, kai žydai atsidūrė prie pat visiško išnaiki- 
nimo ribos, teiginys apie amžiną antisemitizmą tapo pavojingesnis nei kada nors 
anksčiau. Šiandien jis nuimtų nuo žydų nekentėjų atsakomybę už nusikaltimus, 
didesnius, negu kada nors buvo įmanoma įsivaizduoti. Antisemitizmas, nė iš 
tolo nebūdamas paslaptinga žydų tautos išlikimo garantija, aiškiai atsiskleidė 
kaip jos sunaikinimo grėsmė. Tačiau toks antisemitizmo aiškinimas - kaip ir 
atpirkimo ožio teorija, ir dėl panašių priežasčių - išliko, nors jį paneigė pati 
tikrovė. Šitaip aiškinant, galiausiai pabrėžiamas - remiantis kitokiais argumen- 
tais, bet su tokiu pačiu užsispyrimu, - tas visiškas ir žmogui nebūdingas nekaltu- 
mas, toks stulbinančiai būdingas moderniojo teroro aukoms, o todėl toks 
aiškinimas, atrodo, yra patvirtintas faktų. Jis net pranašesnis už atpirkimo ožio 
teoriją, nes duoda atsakymą į keblų klausimą: kodėl iš visų tautų tik žydai? Tei- 
sybė, atsakius: „Amžina neapykanta žydams“, - reikia klausti toliau. 

Labai įdomu, kad šios dvi doktrinos, vienintelės, kurios bando bent jau aiš- 
kinti politinę antisemitinio sąjūdžio reikšmę, neigia bet kokią tik žydams būdin- 
gą atsakomybę ir atsisako aptarti problemas vartojant specifiškai istorinius ter- 
minus. Šitaip aklai neigdamos žmogaus elgesio reikšmę, jos baisingai panašios į 
tas modernias veiklos ir valdymo formas, kurios savavališko teroro priemonė- 

mis sunaikina pačią žmogaus veiklos galimybę. Juk naikinimo stovyklose žydai 
buvo žudomi tarsi atitinkamai tam neapykantos žydams aiškinimui, kurį patei- 
kia šios doktrinos: žydai buvo žudomi nepaisant to, ką jie padarė ar kojie nepa- 
darė, nepaisant ydos ar dorybės. Negana to, patys žudikai - tik paklusdami įsa- 
kymui ir didžiuodamiesi savo beaistriu efektyvumu - buvo šiurpiai panašūs į 
tokius,„nekaltus“ nežmogiškos nuasmenintos įvykių eigos įrankius, kokiais juos 
ir laikė amžino antisemitizmo doktrinos šalininkai. 

Tokie bendri vardikliai, būdingi teorijai ir praktikai, patys savaime visai 
nežymi istorinės tiesos, nors žymi „atitinkantį laiką“ tokių įsitikinimų pobūdį 
ir paaiškina, kodėl šie tokie įtikinami ir patrauklūs miniai. Istorikui jie įdo- 
mūs tik tiek, kiek patys yra jo tyrinėjamos istorijos dalis, ir įdomūs dėl to, kad 
aptinkami jo tiesos ieškojimo kelyje. Jei istorikas yra jų amžininkas, jis gali 
pasiduoti jų įtikinamumo jėgai lygiai taip pat, kaip bet kas kitas. Atsargumas 
turint reikalą su visuotinai pripažintais įsitikinimais, pretenduojančiais paaiš- 
kinti ištisas istorines tendencijas, ypač svarbus moderniosios epochos istori- 
kui, nes praeitas šimtmetis sukūrė daugybę ideologijų, kurios pretendavo įminti 
istorijos mįslę, tačiau iš tikrųjų buvo niekas kita tik desperatiškos pastangos 
išvengti atsakomybės. 

Platonas, įsivėlęs į savo garsiąją kovą su senovės sofistais, suprato, kad jų 
„menas suvilioti sielas žodžiais“ (Faidras, 261) neturėjo nieko bendro su tiesa, 
bet buvo nukreiptas į nuomones, kurios pačia savo prigimtimi yra kintančios ir 
kurios galioja tik „susitarus ir kol susitarimas trunka“ (Teaitetas, 172). Be to, jis 
suprato labai nesaugią tiesos padėtį pasaulyje, nes „pakanka žinoti vien tai, kas 
atrodo teisinga daugumai <...> Tik taip įmanoma įtikinti, o ne tiesos padeda- 
mam“ (Faidras, 260). Labiausiai stulbinantis skirtumas tarp senovės ir moder- 
niųjų sofistų yra tas, kad senovės sofistai tenkindavosi laikina argumentavimo 
pergale, pasiekiama tiesos sąskaita, tuo tarpu modernieji sofistai siekia ilgesnės 
pergalės, pasiekiamos tikrovės sąskaita. Kitaip tariant, vieni griovė žmogaus 
mąstymo orumą, 0 kiti griauna žmogaus veiksmo orumą. Senovės manipuliuo- 
tojai logika rūpėjo filosofui, o modernieji manipuliuotojai faktais riogso istori- 
ko kelyje. Juk jei faktai nebelaikomi neatskiriama praeities ir dabarties pasau- 
lio dalimi ir jais piktnaudžiaujama, siekiant įrodyti vieną ar kitą nuomonę, su- 
naikinama pati istorija, O jos suprantamumui - pagrįstam tuo faktu, kad istoriją 
kuria Žmonės, o todėl žmonės gali ją suprasti - iškyla pavojus. 

Žinoma, esama nedaug gairių, rodančių kelią per nebylių faktų labirintą, jei 
nepaisoma nuomonių, 0 tradicija nebepriimama kaip tai, kas neginčytina. 'Ia- 
čiau Šitokie istoriografijos keblumai yra visai nesvarbūs, jei turime galvoje mil- 
žiniškus mūsų epochos perversmus ir jų poveikį Vakarų Žmonijos istorinėms 
struktūroms. Tiesioginis šių perversmų padarinys buvo tas, kad jie atvėrė visus 
tuos mūsų istorijos komponentus, kurie iki šiol buvo paslėpti nuo mūsų žvilgs- 
nio. Tai nereiškia, kad visa, kas sugriuvo šios krizės (galimas daiktas, pačios 
didžiausios Vakarų istorijos krizės po Romos imperijos žlugimo) metu, buvo tik 
fasadas, nors daugelis dalykų, kuriuos dar prieš kelis dešimtmečius mes laikė- 
me nesugriaunamomis esmėmis, pasirodė esą tik fasadas. 

"Tuo pačiu metu vykusį Europos nacionalinės valstybės žlugimą ir antisemiti- 
nių sąjūdžių atsiradimą, tautiškai sutvarkytos Europos nuosmukį ir kartu prasi- 
dėjusį žydų naikinimą, kurį parengė antisemitizmo pergalė prieš visus besivar- 
žančius „izmus“ ankstesnėje kovoje dėl viešosios nuomonės, reikia laikyti svar- 
bia antisemitizmo šaltinio nuoroda. Modernusis antisemitizmas turi būti nagri- 

nėjamas bendresniame nacionalinės valstybės vystymosi kontekste, o kartu jo 
ištakų reikia ieškoti tam tikruose žydų istorijos aspektuose ir specifinėse žydų 
funkcijose per paskutinius šimtmečius. Jei paskutiniame suirimo tarpsnyje anti- 
semitiniai lozungai pasirodė kaip pačios veiksmingiausios priemonės įkvėpti ir 
organizuoti dideles žmonių mases imperialistinei ekspansijai ir senųjų valdymo 
formų griovimui, tada ankstesnėje žydų ir valstybės santykių istorijoje turi glū- 
dėti elementai, lėmę didėjantį priešiškumą tarp tam tikrų visuomenės grupių ir 
žydų. Šiuos procesus aptarsime kitame skyriuje. 

Toliau, jeigu nuolatinis šiuolaikinės minios - t. y. visų klasių dėclassės - augi- 
mas sukūrė vadus, kurie, netrikdomi klausimo, ar žydų vaidmuo toks svarbus, 
kad juos būtų galima padaryti politinės ideologijos taikiniu, atkakliai matė juo- 
se „istorijos raktą“ ir svarbiausią visokeriopo blogio priežastį, tada ankstesnėje 
žydų ir visuomenės santykių istorijoje turi glūdėti elementarūs priešiškų minios 
ir žydų santykių liudijimai. Žydų ir visuomenės santykius nagrinėsime trečiame 
skyriuje. 

Ketvirtame skyriuje nagrinėjama Dreyfuso byla, savotiška mūsų laikotarpio 
generalinė repeticija. Kadangi ši istorija duoda ypatingą galimybę trumpoje is- 
torinėje akimirkoje įžvelgti dažniausiai paslėptas antisemitizmo kaip galingos 
politinės priemonės XIX a. politikos kontekste prielaidas ir jo santykiškai gerai 
pasvertą racionalumą, ji bus gvildenama labai išsamiai. 

Žinoma, tolesniuose trijuose skyriuose nagrinėjami vien parengiamieji ele- 
mentai, kurie galėjo būti visiškai realizuoti tik kai nacionalinės valstybės žlugi- 
mas ir imperializmo raida išėjo į politinio gyvenimo avansceną. 


ANTRAS SKYRIUS 


Zydai, nacionalinė valstybė ir antisemitizmo 
atsiradimas 


I. EMANCIPACIJOS DVIPRASMYBĖS IR ŽYDAS - VALSTYBĖS BANKININKAS 


Būdama savo vystymosi viršūnėje XIX a. nacionalinė valstybė savo gyvento- 
jams žydams užtikrino teisių lygybę. Už to abstraktaus ir apčiuopiamo nenuo- 
seklumo, kad žydai gavo pilietybę iš vyriausybių, kurios per keletą šimtmečių 
nacionalumą padarė pilietybės sąlyga, o gyventojų vienalytiškumą traktavo kaip 
išskirtinį politinio junginio bruožą, glūdėjo gilesni, senesni ir lemtingesni prieš- 
taravimai. 

Iš dviprasmiško nacionalinės valstybės požiūrio į savo gyventojus žydus atsira- 
do ir su tokiu požiūriu buvo susijęs 1792 metų Prancūzijos dekretas, po kurio lėtai 
ir su pertrūkiais buvo leidžiami tolesni išlaisvinimo dekretai. Feodalinės santvar- 
kos žlugimas davė postūmį atsirasti naujai, revoliucinei lygybės sampratai, pagal 
kurią nebegalima toleruoti „nacijos nacijoje“. Žydų teisių apribojimai ir privilegi- 
jos turėjo būti panaikintos kartu su visomis kitomis ypatingomis teisėmis ir laisvė- 
mis. Tačiau šis lygybės stiprėjimas labai priklausė nuo nepriklausomos valstybės 
mašinos stiprėjimo; ši valstybės mašina, arba kaip apsišvietęs despotizmas, arba 
kaip konstitucinė vyriausybė iškilusi virš visų klasių ir partijų, išdidžiai atsiskyrusi, 
galėjo funkcionuoti, valdyti ir atstovauti nacijos kaip visumos interesams. Todėl 
nuo XVII a. pabaigos atsirado precedento neturintis valstybinio kredito ir valsty- 
bės ekonominių ir verslo interesų plėtimosi poreikis, tuo tarpu jokia Europos 
gyventojų grupė nebuvo pasirengusi valstybei suteikti kreditą arba aktyviai prisi- 
dėti prie valstybinio verslo plėtros. Ir buvo visiškai natūralu, kad žydai, turintys 
ilgaamžį pinigų skolintojų patyrimą ir ryšius su Europos kilmingaisiais — kurie 
dažnai juos globodavo ir kurių finansinius reikalus jie dažnai tvarkydavo - buvo 
pakviesti į pagalbą. Akivaizdu, kad naujo valstybinio verslo labui buvo pravartu 
suteikti žydams tam tikrų privilegijų ir juos traktuoti kaip atskirą grupę. Valstybė 
jokiomis aplinkybėmis negalėjo leisti žydams asimiliuotis su kitais gyventojais, 
kurie atsisakė kredituoti valstybę, nenoriai dalyvaudavo valstybiniame versle ir 
laikėsi įprastos privačios kapitalistinės verslininkystės įpročių. 

Todėl žydų emancipacija, tokia, kokią garantavo Europos nacionalinių vals- 
tybių sistema XIX a., buvo dvigubos kilmės ir visada turėjo dvejopą prasmę. 
Viena vertus, šią emancipaciją vykdė naujo politinio junginio politinė ir ekono- 
minė struktūra, galėjusi funkcionuoti tik politinės ir teisinės lygybės sąlygomis. 
Vyriausybės savo pačių labui turėjo visiškai ir kuo greičiau panaikinti senosios 
santvarkos palaikytą nelygybę. Kita vertus, emancipaciją aiškiai nulėmė laips- 
niškas ypatingų žydų privilegijų plėtimas, iš pradžių apėmęs tik pavienius indi- 
vidus, o paskui, tų individų dėka, nedidelę klestinčių žydų grupę; tik kai šitokia 

nedidelė grupė pati nebesugebėjo patenkinti nuolat augančių valstybinio verslo 
poreikių, šios privilegijos galiausiai buvo suteiktos visai Vakarų ir Vidurio Eu- 
ropos žydijai!. 

Taigi tuo pačiu metu ir tose pačiose valstybėse emancipacija reiškė lygybę ir 
privilegijas, senos žydų bendruomenės autonomijos panaikinimą 7 sąmoningą 
žydų kaip atskiros visuomenės grupės išsaugojimą, ypatingų apribojimų panai- 
kinimą ir tokių pat teisių suteikimą didėjančiai individų grupei. Visų nacionali- 
nei valstybei pavaldžių žmonių gyvenimo sąlygų sulyginimas tapo naujo politi- 
nio junginio prielaida, o kadangi šitokia lygybė iš tikrųjų buvo įgyvendinta taip, 
kad iš senų valdančiųjų klasių bent jau iš dalies buvo atimta joms priklausiusi 
privilegija valdyti, o iš senų engiamųjų klasių - jų teisė į globą, šis procesas 
sutapo su klasinės visuomenės atsiradimu, nacionalinės valstybės valdinius vėl 
suskaldė ekonominiu ir socialiniu požiūriu ir tai padarė taip pat radikaliai kaip 
ir senasis režimas. Gyvenimo sąlygų lygybė, kaip Prancūzijos revoliucijos metu 
ją suprato jakobinai, tapo tikrove tik Amerikoje, o Europos žemyne šią lygybę 
tuojau pat išstūmė tik formali lygybė prieš įstatymą. 

Pamatinis prieštaravimas tarp politinio junginio, pagrįsto lygybe prieš įstaty- 
mą, ir visuomenės, pagrįstos klasinės sistemos sąlygota nelygybe, trukdė vystytis 
respublikinėms funkcijoms, taip pat ir atsirasti naujai politinei hierarchijai. Ne- 
įveikiama socialinių sąlygų nelygybė, tas faktas, kad klasinė priklausomybė in- 
dividui Europoje buvo primetama iki pat Pirmojo pasaulinio karo ir jam beveik 
garantuojama nuo pat gimimo, vis dėlto galėjo egzistuoti kartu su politine lygy- 
be. Tik politiškai atsilikusios šalys, tokios kaip Vokietija, išsaugojo tam tikras 
feodalizmo liekanas. Šiose šalyse aristokratijos, kuri kaip visuma jau buvo be- 
veik virtusi klase, atstovai turėjo privilegijuotą politinę padėtį ir todėl kaip gru- 
pė galėjo išsaugoti tam tikrą išskirtinį santykį su valstybe. Tačiau visa tai buvo 
tik liekanos. Visiškai išvystyta klasinė sistema visur reiškė tai, kad individo pa- 
dėtį lėmė jo priklausomybė savo klasei ir jo santykis su kita klase, o ne jo padėtis 
valstybėje ar valstybės mašinoje. 

Vienintelė šios bendros taisyklės išimtis buvo žydai. Jie nesudarė atskiros 
klasės ir nepriklausė nė vienai savo šalies klasei. Kaip grupė jie nebuvo nei dar- 
bininkai, nei viduriniosios klasės nariai, nei žemvaldžiai, nei valstiečiai. Atrodo, 
kad jų turtas galėjo juos padaryti viduriniosios klasės nariais, bet jie nedalyvavo 
šios klasės kapitalistiniame sąjūdyje; jų beveik nebuvo pramonės versle ir jei 


' Teisės ir laisvės, dvaro žydams suteiktos XVII-XVIII a., šiuolaikiniam istorikui gali atrodyti 
tik kaip lygybės užuomazga: dvaro žydai galėjo gyventi ten, kur panorėjo, jiems buvo leidžiama 
laisvai keliauti po jų suverenui priklausančią teritoriją, nešiotis ginklą ir turėti teisę į specialią 
apsaugą iš vietinės valdžios pusės. Iš tikrųjų šitie dvaro žydai, Prūsijoje turėję būdingą pavadi- 
nimą Generalprivilegierte Juden, ne tik naudojosi geresnėmis gyvenimo sąlygomis nci jų gentai- 
niai žydai, vis dar gyvenę beveik viduramžiškų apribojimų sąlygomis, bet ir buvo turtingesni už 
savo kaimynus nežydus. Jų gyvenimo lygis buvo daug aukštesnis negu ano meto viduriniosios 
klasės gyvenimo lygis, 0 jų privilegijos dažnai buvo didesnės negu privilegijos, suteiktos pir- 
kliams. Šitokia padėtis neliko nepastebėta amžininkų. Christianas Wilhelmas Dohmas, iškilus 
Žydų cmancipacijos gynėjas XVIII a. Prūsijoje, smerkė nuo Frydricho Vilhelmo I laikų įsigalč- 
jusią praktiką, kuri turtingiems žydams laidavo „visokiausią globą ir paramą“, ir dažnai „UOlių 
teisėtų piliečių [t. y. nežydų] sąskaita“ ir „nepaisant jų “ (žr. C.W. Dohm, „Uber der burgerli- 
che Verbesserung der Juden, 1781-1783“, in Denkwūrdigkeiten meiner Zeit, Lemgo, 1814-1819, 
IV, p. 487.) 

paskutiniuose savo istorijos Europoje tarpsniuose jie tapo stambiais darbda- 
viais, tai samdė ne darbininkus, o tarnautojus. Kitaip tariant, nors jų padėtį 
nulėmė tai, kad jie žydai, jos nelėmė jų santykiai su kita klase. Jų ypatinga ap- 
sauga iš valstybės pusės (pasireiškusi arba sena tiesioginių privilegijų forma, 
arba specialiais emancipuojančiais dekretais, kurių nereikėjo jokiai kitai grupei 
ir kurie dažnai būdavo leidžiami kaip visuomenės priešiškumo atsvara) ir jų 
ypatingos paslaugos vyriausybėms trukdė jiems įsilieti į klasių sistemą, o kartu 
ir susiformuoti į atskirą klasę*. Todėl, kai jiems būdavo leidžiama įsilieti į visuo- 
menę ir kai jie tai padarydavo, jie tapdavo aiškiai apibrėžta, save saugančia gru- 
pe vienos klasės, aristokratijos ar buržuazijos, viduje. 

Neabejotina, kad nacionalinės valstybės suinteresuotumas žydus išsaugoti 
kaip ypatingą grupę ir neleisti jiems susilieti su klasine visuomene sutapo su 
žydų savisaugos ir grupinio išlikimo interesu. Be to, daugiau nei tikėtina, kad 
be šitokio interesų sutapimo vyriausybės pastangos būtų buvusios bergždžios; 
galinga valstybės nuostata sulyginti visus piliečius ir visuomenės nuostata įjungti 
kiekvieną individą į kokią nors klasę, abi aiškiai suponavusios žydų asimiliaci- 
ją, galėjo būti palaužtos tik vyriausybės kišimosi ir savanoriško bendradarbia- 
vimo sąjungos. Galų gale oficiali politika žydų atžvilgiu ne visada buvo tokia 
nuosekli ir tikslinga, kaip galėtume manyti, turėdami galvoje galutinius rezul- 
tatus*. Tikrai keista matyti, kaip nuosekliai žydai atsisakydavo savo galimybių 
įsitraukti į normalią kapitalistinę verslininkystę ir komercinę veiklą“. Tačiau 
be vyriausybės interesų ir veiklos žydai sunkiai būtų galėję išsaugoti savo gru- 
pinį tapatumą. 


? Jacobas Lestschinsky vienoje pirmųjų diskusijų dėl žydų problemos pažymėjo, kad žydai ne- 
priklauso kokiai nors socialinei klasei, ir kalbėjo apie „Klasseneinschiebsel“ (in Weltwirtschafts- 
Archiv, 1929, Band 30, p. 123 ff.), tačiau matė tik šitokios padėties minusus Rytų Europoje, bet 
ne didelius jos pranašumus Vakarų ir Vidurio Europos šalyse. 

3 Pavyzdžiui, valdant Frydrichui II, po Septynerių metų karo, buvo imtasi ryžtingų pastangų 
žydus įtraukti į tam tikrą prekybinę sistemą. Ankstesnis bendras Juden-reglement (1750 m.) 
buvo pakeistas reguliarių leidimų sistema, o tie leidimai būdavo išduodami tik tiems gyvento- 
jams, kurie didesnę dalį savo turto investavo į naujas tekstilės įmones. Bet šiuo, kaip ir kitais 
atvejais, šitos vyriausybės pastangos visiškai sužlugo. 

* Felixas Priebatschas („Die Judenpolitik des fūrstlichen Absolutismus im 17. und 18. Jahr- 
hundert“, in Forschungen und Versuche zur Geschichte des Mittelalters und der Neuzeit, 1915) 
pateikia tipišką pavyzdį iš XVIII a. pradžios: „Kai veidrodžių gamykla Noihauze, Žemutinė- 
je Austrijoje, subsiduojama vietinės valdžios, sustabdė gamybą, žydas Wertheimeris davė 
imperatoriui pinigų, kad šis gamyklą nupirktų. Kai jam buvo pasiūlyta perimti gamyklą pa- 
čiam, jis atsisakė, pareikšdamas, kad jo laikas skirtas jo finansiniams sandėriams“. 

Žr. taip pat Max Kėhler, „Beitrage zur neueren jūdischen Wirtschaftsgeschichte. Die Juden 
in Halberstadt und Umgebung“, in Studien zur Geschichte der Wirtschaft und Geisteskuliur, 
1927, Band 3. 

Su tokia tradicija, kuri turtingus žydus versdavo susilaikyti ir neužimti realių kapitalistinės val- 
džios postų, derinasi tas faktas, kad 1911 metais Paryžiaus Rothschildai savo Baku naftos ver- 
slovių akcijų dalį pardavė „Royal Schell“ grupei, nors iki tol buvo stambiausi pasaulio naftos 
magnatai, išskyrus Rockfellerį. Apie šį įvykį pasakojama kn. Richard Lewinsohn, Wie sie gross 
und reich wūrden, Berlin, 1927. 

Andrė Sayou teiginys (A. Sayou, „Les Juifs“, in Revue Economigue Internationale, 1932), pole- 
mika su Werneriu Sombartu, žydų veiklą tapatinusiu su kapitalizmo raida, gali būti traktuoja- 

Priešingai negu visų kitų grupių, žydų padėtį ir politinį statusą nulėmė politinis 
junginys. Tačiau kadangi šitas politinis junginys neturėjo jokios kitos socialinės 
tikrovės, socialiniu požiūriu jie atsidūrė tuštumoje. Jų socialinė nelygybė labai 
skyrėsi nuo klasių sistemos nulemtos nelygybės; ir ši nelygybė pirmiausia buvo jų 
santykių su valstybe padarinys, todėl visuomenėje pats tas faktas, kad žmogus 
gimė žydu, reiškė tai, kad jis buvo arba pernelyg privilegijuotas - ypatingai saugo- 
mas vyriausybės, - arba be privilegijų, t. y. neturintis tam tikrų teisių ir galimybių, 
kurios žydams nebuvo suteikiamos neleidžiant jiems asimiliuotis. 

Tuo pačiu metu vykęs Europos nacionalinių valstybių sistemos ir Europos 
žydijos pakilimas bei nuosmukis bendrais bruožais apytikriai atrodo taip. 

1. XVII ir XVIII a. pamažu vystėsi nacionalinės valstybės, globojamos ab- 
soliučių monarchų. Pavieniai žydai visur išnirdavo iš visiškos nežinios ir perei- 
davo į kartais labai šlovingą ir visada labai įtakingą dvaro žydų, finansavusių 
valstybės reikalus ir tvarkiusių savo kunigaikščių finansinius sandėrius, padė- 
tį. Šis procesas beveik nedarė įtakos nei masėms, kurios ir toliau gyveno dau- 
giau ar mažiau feodalinės santvarkos sąlygomis, nei pačiai žydų tautai kaip 
visumai. 

2. Po Prancūzijos revoliucijos, drastiškai pakeitusios viso Europos žemyno 
politinę padėtį, atsirado nacionalinės valstybės šiuolaikine prasme, o jų verslo 
sandėriams reikėjo daug daugiau kapitalo ir kredito, negu kad kunigaikščiai 
kadaise prašydavo paskolinti dvaro žydų. Tik Vakarų ir Vidurio Europos žydų 
turtingojo sluoksnio jungtinis turtas, kuris buvo patikėtas kai kuriems iški- 
liems žydų bankininkams kaip tik šiuo tikslu, galėjo patenkinti naujus, daug 
didesnius vyriausybės poreikius. Šioje epochoje privilegijos, kurios anksčiau 
būdavo dovanojamos ir būtinos tik dvaro žydams, buvo pradėtos dovanoti di- 
desnei grupei turtingų žydų, kurie XVIII a. sugebėjo sėsliai apsigyventi svar- 
biausiuose miestuose ir finansų centruose. Galiausiai emancipacija įvyko vi- 
sose galutinai susiformavusiose nacionalinėse valstybėse ir nebuvo įgyvendin- 
ta tik tose šalyse, kur žydai dėl savo gausumo ir bendro šių šalių atsilikimo 
nesugebėjo organizuotis į ypatingą atskirą grupę, kurios funkcija būtų finansi- 
nė parama savo šalies vyriausybei. 

3. Kadangi šių glaudžių ryšių, siejusių nacionalines vyriausybes ir žydus, pa- 
grindas buvo buržuazijos abejingumas politikai apskritai ir valstybiniams finan- 
sams, skyrium imant, ši epocha baigėsi, kai XIX a. pabaigoje atsirado imperia- 
lizmas, o kapitalistinio verslo, turėjusio ekspansionistinį pavidalą, buvo nebe- 
įmanoma realizuoti be aktyvios valstybės paramos ir jos kišimosi. Kita vertus, 
imperializmas pagraužė pačius nacionalinės valstybės pamatus ir į Europos na- 
cijų bendriją įnešė konkurencinę verslo junginių dvasią. Pirmaisiais šio proceso 
dešimtmečiais žydai prarado savo išskirtinę padėtį valstybiniame versle ir užlei- 
do ją imperialistiškai nusiteikusiems verslininkams; jų grupinė reikšmė suma- 
žėjo, nors pavieniai žydai išsaugojo savo įtaką kaip finansiniai patarėjai ir kaip 
tarpininkai visos Europos mastu. Tačiau šitiems žydams - ne taip, kaip XIX a. 
valstybės bankininkams - visos žydų bendruomenės, nepaisant jos turto, reikė- 
jo dar mažiau nei XVII-XVIII a. dvaro žydams, o todėl dažnai jie visiškai atsi- 
skirdavo nuo žydų bendruomenės. Žydų bendruomenės jau nebebuvo organi- 


mas kaip bendra taisyklė: „Rothschildai ir kiti izraelitai, kurie beveik išimtinai užsiiminėjo 
paskolomis valstybei ir tarptautiniu kapitalo judėjimu, apskritai nemėgino <...> kurti stam- 
biosios pramonės“. 

zuotos finansiškai, ir nors aukštą padėtį užimdavę pavieniai žydai ir toliau at- 
stovavo žydijai kaip visumai nežydų akyse, už viso to buvo mažai materialios 
tikrovės, jei ji apskritai dar buvo likusi. 

4. Kaip grupė Vakarų žydija suiro kartu su nacionaline valstybe per kelis 
dešimtmečius prieš Pirmojo pasaulinio karo pradžią. Greitas Europos nuosmu- 
kis po karo atskleidė tą faktą, kad žydai jau nebeturėjo savo ankstesnės galios ir 
buvo tik izoliuotų turtingų asmenų visuma. Imperializmo epochoje žydų turtas 
tapo nebereikšmingas; Europai, praradusiai savo tautų galios tarpusavio pu- 
siausvyros jausmą ir bendraeuropinį solidarumą, nenacionalinis, bendraeuro- 
pinis žydų elementas tapo visuotinės neapykantos objektu dėl žydų turimo nau- 
dos neduodančio turto ir paniekos žydų bejėgiškumui. 


Pirmos vyriausybės, kurioms iškilo reguliarių pajamų ir saugių finansų porei- 
kis, buvo absoliutinės monarchijos, sukūrusios nacionalinę valstybę. Feodali- 
niams kunigaikščiams ir karaliams irgi reikėjo pinigų ir net kredito, bet tik dėl 
ypatingų tikslų ir laikinų operacijų; net XVI a. Fuggeriai, savo kreditą atiduodami 
disponuoti valstybei, dar neketino įsteigti specialaus valstybinio kredito. Abso- 
liutiniai monarchai iš pradžių tenkino savo finansines reikmes iš dalies senais 
metodais, karu ir plėšimu, o iš dalies nauju būdu - mokesčių monopoliu. Tai 
susilpnindavo kilmingųjų galią ir sunaikindavo jų turtą, tačiau nesušvelnindavo 
augančio gyventojų priešiškumo. 

Ilgą laiką absoliutinės monarchijos ieškojo visuomenėje klasės, kuria būtų 
galima remtis taip pat saugiai, kaip feodalinė monarchija remdavosi diduome- 
ne. Prancūzijoje nuolatinė kova tarp gildijų ir monarchijos, kuri siekė jas įjungti 
į valstybės sistemą, vyko nuo XV a. Be abejonės, patys įdomiausi iš šių eksperi- 
mentų buvo merkantilizmo atsiradimas ir absoliutinės monarchijos valstybės 
pastangos gauti absoliutų nacionalinio ūkio ir pramonės monopolį. Iš to kilu- 
sios bėdos ir bankrotas, kurį sukėlė vieningas kylančios buržuazijos pasiprieši- 
nimas, pakankamai gerai žinomi". 

Iki emancipacijos dekretų kiekvieno kunigaikščio ūkyje ir kiekvieno Euro- 
pos monarcho dvare jau buvo dvaro žydas, tvarkęs finansinius reikalus. XVII - 
XVIII a. šitie dvaro žydai visada buvo pavieniai asmenys, turėję ryšių visoje 
Europoje ir disponavę bendraeuropiniu kreditu, bet nesudarę tarptautinio fi- 
nansinio junginio". Tiems laikams, kai pavieniai žydai ir pirmos mažos turtingos 


3 Tačiau komercinių eksperimentų įtaką ateičiai reikia ypač pabrėžti. Prancūzija buvo vieninte- 
lė šalis, kur komercinė sistema buvo vystoma nuosekliai ir lėmė ankstyvą manufaktūrų sukles- 
tėjimą, o jos buvo įkurtos įsikišus valstybei. Šalis niekada visiškai neatsigavo po šio eksperi- 
mento. Laisvojo verslo epochoje Prancūzijos buržuazija vengdavo neapsaugotų investicijų į 
savo šalics pramonę, o biurokratija, irgi merkantilinės sistemos produktas, pergyveno šios sis- 
temos žlugimą. Nepaisant to fakto, kad biurokratija irgi prarado visas produktyviąsias savo 
funkcijas, net šiandien ji užima svarbesnę padėtį šalyje ir yra didesnė kliūtis jos atgimimui negu 
buržuazija. 

6 Tokia padėtis buvo Anglijoje nuo karalienės Elžbietos bankininko Marrano ir Cromwelio 
armijų finansuotojų žydų laikų, kol galiausiai vienas iš dvylikos žydų brokerių, dirbusių Londo- 
no fondų biržoje, kaip sakoma, pradėjo valdyti ketvirtadalį visų to meto vyriausybinių paskolų 
(žr. Salo W. Baron, A Social and Religious History of the Jews, 1937, Vol. II: Jews and Capita- 
lisn); Austrijoje, kur vien per keturiasdešimt metų (1695-1739) žydai suteikė vyriausybei dau- 
giau nei 36 milijonus florinų kreditų ir kur Samuelio Oppenhcimerio mirtis 1703 metais baigė- 

Žydų bendruomenės buvo galingesnės negu bet kuriuo kitu XIX a. laikotarpiu", 
buvo būdingas atvirumas, su kuriuo buvo svarstoma privilegijuota jų padėtis ir 
jų teisė į ją, taip pat ir tai, kad valdžia stropiai pabrėždavo didelę jų nuopelnų 
valstybei reikšmę. Nebuvo nė mažiausių abejonių ar dviprasmybių dėl ryšio tarp 
teikiamų paslaugų ir dovanojamų privilegijų. Privilegijuoti žydai gaudavo kil- 
mingųjų titulus beveik kaip savaime suprantamą dalyką Prancūzijoje, Bavarijo- 
je, Austrijoje ir Prūsijoje, todėl net išoriškai jie buvo ne vien tik turtingi žmonės. 
Tas faktas, kad Rothschildai turėjo tiek daug sunkumų norėdami gauti leidimą 
tituluotis iš Austrijos vyriausybės (jiems tai pavyko 1817 metais), rodė, kad 
pasibaigė ištisa epocha. 

XVIII a. pabaigoje tapo aišku, kad nė vienas luomas ir nė viena klasė įvairio- 
se šalyse nenori ir nesugeba tapti nauja valdančiąja klase, t. y. susitapatinti su 
vyriausybe, kaip per amžius darė kilmingiejiš. Absoliutinės monarchijos nesu- 
gebėjimas visuomenėje surasti diduomenės pakaitalą atvedė prie nacionalinės 
valstybės suklestėjimo ir siekio iškilti virš visų klasių, būti visiškai nepriklauso- 
mai nuo visuomenės ir partikuliarinių jos interesų, būti tikru ir vieninteliu naci- 
jos kaip visumos atstovu. Kita vertus, šis procesas atvedė prie to, kad padidėjo 
valstybės atotrūkis nuo visuomenės, kuria rėmėsi nacijos politinė struktūra. Be 
šio proceso nebūtų buvę reikalo - ar net galimybės - įsileisti žydus į Europos 
istoriją vienodomis teisėmis. 

Kai visos pastangos sudaryti sąjungą su viena iš didžiųjų visuomenės klasių 
nepavyko, valstybė nusprendė pati tapti milžinišku verslo koncernu. Žinoma, 
visa tai buvo daroma tik administraciniais tikslais, bet finansinių ir kitokių inte- 
resų mastai ir išlaidos buvo tokios didelės, kad negalima nepripažinti, jog nuo 
XVIII a. egzistavo savarankiška valstybinio verslo sritis. Nepriklausomo valsty- 
binio verslo augimas buvo nulemtas jo konflikto su finansiškai galingomis to 
meto jėgomis, su buržuazija, kuri ėjo privačių investicijų keliu, kratėsi bet kokio 
valstybės kišimosi ir atsisakydavo aktyvaus finansinio dalyvavimo tuo atveju, kai 
atrodydavo, kad verslas „neproduktyvus“. Taigi žydai buvo vieninteliai iš visų 


si sunkia finansine valstybės ir imperatoriaus krize; Bavarijoje, kur 1808 metais 80 procentų 
visų vyriausybės paskolų buvo indeksuojamos ir tvarkomos žydų (žr. M. Grunwald, Samuel 
Oppenheimer und sein Kreis, 1913); Prancūzijoje, kur komercijos sąlygos buvo ypač palankios 
žydams ir Colbert'as gyrė didžiulę jų duodamą naudą valstybei (Baron, op. cit., loc. cit.) ir kur 
XVIII a. viduryje Vokietijos žydas Liefmanas Calmeris buvo pakeltas į baronus dėkingo kara- 
liaus, įvertinusio to žmogaus paslaugas ir ištikimybę „Mūsų valstybei ir Mūsų asmeniui“ (Ro- 
bert Anchel, „Un Baron Juif Francais au 18c sičcle, Liefman Calmer“, in Souveniret Science, I, 
p. 52-55); ir Prūsijoje, kur Frydricho II Miinzjuden buvo tituluoti ir kur XVIII a. pabaigoje 400 
žydų šeimų sudarė vieną turtingiausių grupių Berlyne. (Vieną geriausių XVIII a. pabaigos 
Berlyno ir žydų vaidmens šio miesto visuomenėje aprašymų galima rasti kn. Wilhelm Dilthey, 
Das Leben Schleiermachers, 1870, p. 182 ff.) 

" XVIII a. pradžioje Austrijos žydams pavyko pasiekti, kad Eisenmegerio spektaklis Entdecktes 
Judentum (1703 m.) būtų uždraustas, o jo pabaiga Venecijos pirklys Berlyne būtų vaidinama tik 
įterpus nedidelį prologą, kuriuo atsiprašoma (ncemancipuotos) žydų auditorijos. 

Š Vienintelė, tačiau nesvarbi išimtis gali būti tic mokesčių rinkėjai, vadinamieji ferrniers-gėnė- 
raux, Prancūzijoje, kurie išpirko iš valstybės teisę rinkti mokesčius, garantuodami fiksuotą su- 
mą vyriausybei. Jie užsidirbo didžiulį turtą iš absoliutinės monarchijos ir tiesiogiai nuo jos pri- 
klausė, bet sudarė pernelyg mažą grupę ir pernelyg izoliuotą reiškinį, kad patys vieni būtų buvę 
įtakingi ekonomiškai. 

gyventojų, linkę finansuoti valstybės iniciatyvas ir savo likimą susieti su tolesne 
jos raida. Disponuodami kreditu ir tarptautiniais ryšiais, jie užėmė puikią padė- 
tį, leidusią jiems padėti nacionalinei valstybei įsitvirtinti tarp stambiausių to meto 
įmonių ir verslininkų“. 

Didelės privilegijos, svarbūs žydų gyvenimo sąlygų pokyčiai neišvengiamai 
buvo ta kaina, kuri buvo mokama už tokias paslaugas, o kartu ir atlygis už di- 
džiulę riziką. Didžiausia privilegija buvo lygybė. Kai Prūsijos Frydricho Mūnzju- 
den arba Austrijos imperatoriaus dvaro žydai per „bendrąsias privilegijas“ ir 
„patentus“ gavo tą patį statusą, kurį po pusės šimtmečio Prūsijos žydai gavo 
emancipacijos ir lygių teisių vardu, kai XVIII a. pabaigoje, pasiekę turtingumo 
viršūnę, Berlyno žydai sugebėjo sustabdyti skurdesnių savo gentainių antplūdį 
iš Rytų provincijų, nes nenorėjo dalytis savo „lygybe“ su jais ir nenorėjo pripa- 
žinti jų lygiais sau, kai Prancūzijoje Nacionalinio susirinkimo metu Bordo ir 
Avinjono žydai ryžtingai priešinosi Prancūzijos vyriausybei, norėjusiai suteikti 
lygybę Rytų provincijų žydams - tapo aišku, kad bent jau žydai galvojo ne apie 
lygias teises, o apie privilegijas ir ypatingas laisves. Ir tikrai nieko nuostabaus, 
kad privilegijuoti žydai, glaudžiai susiję su savo vyriausybių reikalais ir puikiai 
suprantantys savo padėties esmę bei sąlygas, nebuvo linkę visiems žydams pri- 
pažinti teisę į šią laisvės dovaną, kurią jie turėjo kaip atlyginimą už paslaugas ir 
kuri -jie žinojo - ir buvo traktuojama būtent kaip tokia, o todėl vargu ar galėjo 
tapti visų teise!", 

Tik XIX a. pabaigoje, atsiradus imperializmui, turtingos klasės pradėjo keis- 
ti savo ankstesnį požiūrį į valstybinį verslą kaip neproduktyvų. Imperialistinė 
ekspansija kartu su tobulėjančiais prievartos įrankiais ir absoliučiu valstybiniu 
jų monopoliju valstybei suteikė įdomią verslo galimybę. Žinoma, tai reiškė, kad 
žydai palaipsniui, bet neišvengiamai praranda savo išskirtinę ir unikalią padėtį. 

"Tačiau žydų sėkmė, jų iškilimas iš beteisiškumo į politiškai svarbią padėtį, 
galėjo baigtis net anksčiau, jei augančiose nacionalinėse valstybėse jie būtų ten- 
kinęsi tik bizniu. Apytikriai praeito šimtmečio viduryje kai kurios valstybės įgijo 
tiek pasitikėjimo savimi, kad galėjo apsieiti be žydų paramos ir vyriausybinių 
paskolų finansavimo!!. Negana to, nacionalinės sąmonės stiprėjimas, tas faktas, 


* Apie būtinybę, vertusią užsimegzti ryšius tarp vyriausybės verslo ir žydų, galima spręsti iš tų 
atvejų, kai politiką vykdė žmonės, ryžtingai nusiteikę prieš žydus. Štai Bismarckas jaunystėje 
pasakė keletą antisemitinių kalbų, o būdamas reichskancleriu tapo artimu Bleichrocederio draugu 
ir patikimu žydų gynėju nuo dvaro kapeliono Stocckerio Berlyne suburto antisemitinio sąjū- 
džio. Vilhelmas II, kaip kronprincas ir antižydiškai nusiteikusios Prūsijos diduomenės narys, 
labai simpatizavo visiems antisemitiniams devintojo dešimtmečio sąjūdžiams, bet paveldėjęs 
sostą tą pačią akimirką pakeitė savo antisemitinius įsitikinimus ir atsisakė savo proteguojamų 
antisemitų. 

'" Dar XVIII a. ten, kur ištisos žydų grupės praturtėdavo taip, kad galėjo būti naudingos vals- 
tybei, jos turėdavo kolektyvinių privilegijų ir kaip grupė būdavo atskirtos nuo savo neturtinges- 
nių ir ne tokių naudingų gentainių, netgi gyvenančių toje pačioje šalyje. Panašiai kaip Schutzju- 
den Prūsijoje, Bordo ir Bajonos žydai Prancūzijoje gavo lygybę gerokai prieš Prancūzijos revo- 
liuciją ir net buvo pakviesti savo skundus ir pasiūlymus išdėstyti kartu su kitais generaliniais 
luomais 1787 metais įvykusiame Convocation des Etats Gėnėraux. 

"| Jeanas Capefiguce'as (Histoire des grandes opėrations financiėres, Tome III: Bangue, Bourses, 
Emprunts, 1855) pareiškia, kad Liepos monarchijos metu tik žydai, ir ypač Rothschildai, truk- 
dė normaliam valstybiniam kreditui, besiremiančiam Prancūzijos banku (Bangue de France). 

kad piliečiai pradėjo suprasti, jog jų asmeninis likimas vis labiau priklauso nuo 
jų šalies likimo, lėmė tai, kad jie buvo pasirengę suteikti vyriausybėms didesnę 
joms reikalingų kreditų dalį. Pačią lygybę simbolizavo tai, kad vyriausybės obli- 
gacijų galėjo įsigyti visi, ir galiausiai šios obligacijos net buvo pradėtos vertinti 
kaip pati saugiausia kapitalo investavimo forma paprasčiausiai todėl, kad tik 
valstybė, galinti įsivelti į nacionalinius karus, buvo vienintelė institucija, galėjusi 
realiai apsaugoti savo piliečių nuosavybę. Nuo XIX a. vidurio žydai galėjo iš- 
saugoti savo iškilią padėtį tik todėl, kad turėjo dar vieną svarbų ir lemtingą 
vaidmenį, irgi glaudžiai susijusį su jų dalyvavimu sprendžiant šalies likimą. Be 
savo teritorijos ir be savo vyriausybės žydai visada buvo bendraeuropinis ele- 
mentas; nacionalinė valstybė neišvengiamai turėjo palaikyti šį tarptautinį statu- 
są, nes nuo jo priklausė žydų finansinės paslaugos. Tačiau net tada, kai jų eko- 
nominis naudingumas jau buvo nunykęs, bendraeuropinis žydų statusas turėjo 
didelę reikšmę nacionalinei valstybei tarpvalstybinių konfliktų ir karų metu. 

Nacionalinių valstybių reikmės, susijusios su žydų paslaugomis, vystėsi lėtai 
ir logiškai išaugdamos iš bendro Europos istorijos konteksto, o žydų iškilimas į 
politiškai ir ekonomiškai svarbią padėtį buvo staigus ir netikėtas ir jiems pa- 
tiems, ir jų kaimynams. Viduramžių pabaigoje žydas palūkininkas prarado visą 
savo ankstesnę reikšmę, o XVI a. pradžioje žydai iš miestų ir prekybos centrų 
jau buvo išstumti į kaimus ir miestelius ir vietoj kiek pastovesnės tolimų aukš- 
tesniųjų valdžių teikiamos apsaugos įgijo nesaugią padėtį, kurią galėjo užtikrin- 
ti smulkūs vietiniai kilmingieji!*. Posūkio taškas buvo XVII a., kai per Trisdešim- 
ties metų karą kaip tik dėl savo išsibarstymo šitie smulkūs, nežymūs palūkininkai 
galėjo garantuoti būtiną samdinių armijų, vadovaujamų karingų feodalų ir ka- 
riaujančių tolimose šalyse, aprūpinimą ir padedami smulkių prekiautojų supirkti 
maisto produktus ištisose provincijose. Kadangi šitie karai dar buvo pusiau feo- 
daliniai ir vyko dėl daugiau ar mažiau privačių kunigaikščių interesų, nelietė kitų 
klasių interesų ir nebuvo remiami liaudies, žydų padėties gerėjimas buvo labai 
ribotas ir beveik nepastebimas. Tačiau dvaro žydų skaičius padidėjo, nes dabar 
kiekvienam feodaliniam ūkiui reikėjo kažko panašaus į dvaro žydą. 

Kol šitie dvaro žydai tarnavo smulkiems feodalams, kurie, kaip kilmingųjų 
luomo nariai, nepretendavo atstovauti kokiai nors centrinei valdžiai, jie buvo 
tik vienos visuomenės grupės tarnai. Jų turima nuosavybė, jų skolinami pinigai, 
jų supirkinėjamos maisto atsargos — visa tai buvo laikoma privačia jų šeiminin- 
ko nuosavybe, todėl tokia veikla negalėjo jų įtraukti į politinius reikalus. Ne- 
kenčiami arba proteguojami, žydai bet kuriuo atveju negalėjo tapti kiek svar- 
besniu politiniu veiksniu. 

Tačiau kai feodalinio senjoro funkcija pasikeitė, kai jis tapo kunigaikščiu 
arba karaliumi, pasikeitė ir jo dvaro žydo funkcija. Žydai, būdami svetimas 
elementas, ne per daug domėdamiesi tokiais pokyčiais savo aplinkoje, paprastai 
paskutiniai suvokdavo savo iškilesnę padėtį. Žiūrėdami savo interesų, jie ir 


Be to, jis teigia, kad 1848 metų įvykiai lėmė, jog Rothschildų veiksmai tapo nebereikalingi. 
Raphaclis Straussas („The Jews in the Economic Evolution of Central Europe“, in Jewish 
Social Studies, III, 1, 1941) irgi pažymi, kad po 1830 metų „valstybinis kreditas tapo ne toks 
rizikingas, todėl krikščionių bankai vis aktyviau pradėjo užsiimti šiuo bizniu“. Šias interpreta- 
cijas gali paneigti tas faktas, kad Rothschildo ir Napoleono III santykiai buvo puikūs, nors nėra 
abejonių dėl bendros ano meto tendencijos. 

? Žr. Priebatsch, op. cit. 

toliau vertėsi privačiu bizniu, o jų ištikimybė ir toliau buvo asmeniška, nesusi- 
jusi su politiniais išskaičiavimais. Ištikimybė reiškė sąžiningumą; ji nereikala- 
vo palaikyti kieno nors pusę kilus konfliktui arba likti ištikimam dėl politinių 
priežasčių. Supirkti maisto produktus, rengti ir maitinti armiją, skolinti pini- 
gus samdant kareivius - visa tai buvo paprasčiausias suinteresuotumas biznio 
partnerio gerove. 

Šitoks žydų ir aristokratijos ryšys buvo vienintelis, kokią nors žydų grupę ka- 
da nors siejęs su kitu visuomenės sluoksniu. O kai šitoks ryšys išnyko XIX a. 
pradžioje, pasirodė, kad jo nėra kuo pakeisti. Vienintelis jo likutis žydams buvo 
jų silpnybė aristokratiškiems titulams (ypač Austrijoje ir Prancūzijoje), o nežy- 
dams - tam tikras liberalus antisemitizmas, žydus ir kilminguosius verčiantis į tą 
pačią krūvą ir besiremiantis prielaida, kad jie yra sudarę kokią nors finansinę 
sąjungą prieš kylančią buržuaziją. Toks argumentavimas, paplitęs Prūsijoje ir 
Prancūzijoje, buvo šiek tiek įtikinamas, kol nebuvo emancipuoti visi žydai. Dva- 
ro žydų privilegijos iš tikrųjų buvo akivaizdžiai panašios į kilmingųjų teises ir 
laisves, ir yra tikra, kad žydai taip pat bijojo prarasti savo privilegijas 1r naudojo- 
si tais pačiais argumentais prieš lygybę, kaip ir aristokratai. Visa tai tapo dar 
aiškiau XVIII a., kai labiausiai privilegijuoti žydai gaudavo menkus titulus, ir 
XIX a. pradžioje, kai turtingi žydai, praradę ryšius su žydų bendruomenėmis, 
ieškojo naujo socialinio statuso ir pradėjo mėgdžioti aristokratiją. Bet visa tai 
neturėjo apčiuopiamų padarinių, pirmiausia todėl, kad buvo visiškai akivaizdu, 
jog diduomenė pradėjo smukti ir jog žydai, priešingai, nuolat kyla socialiniais 
laiptais, ir pagaliau todėl, kad pati aristokratija, ypač Prūsijoje, tapo pirma kla- 
se, sukūrusia antisemitinę ideologiją. 

Žydai buvo tiekėjai karuose ir karalių tarnai, bet jie nedalyvaudavo pačiuose 
konfliktuose, ir to iš jų nebūdavo laukiama. Kai šie konfliktai išsiplėtė iki na- 
cionalinių karų, žydai vis dar buvo tarptautinis elementas, kurio svarba ir nau- 
dingumas buvo kaip tik tai, kad jie nebuvo susiję su jokiu nacionaliniu reikalu. 
Jau nebebūdami valstybės bankininkai ir tiekėjai karuose (paskutinis karas, 
kurį finansavo žydas, buvo Prūsijos ir Austrijos karas, vykęs 1866 metais, kai 
Bleichroederis padėjo Bismarckui, Prūsijos parlamentui nedavus šiam reika- 
tartis ir - ne taip organizuotai ir neapibrėžčiau - naujienų tiekėjais. Paskutinė 
taikos sutartis, sudaryta be žydų pagalbos, buvo sutartis tarp kontinentinių 
valstybių ir Prancūzijos Vienos kongrese. Bleichroederio vaidmuo taikos de- 
rybose tarp Vokietijos ir Prancūzijos 1871 metais jau buvo svaresnis negu jo 
pagalba karo metu“, ir jis suteikė dar svarbesnę paslaugą aštuntojo dešimt- 
mečio pabaigoje, kai, pasinaudodamas savo ryšiais su Rothschildais, parūpi- 
no Bismarckui netiesioginį ryšio kanalą su Benjaminu Disraeli'u. Versalio su- 
tartis buvo paskutinė, kai žydams dar priklausė svarbus patarėjų vaidmuo. 
Paskutinis žydas, kurio didelę reikšmę nacionalinėje scenoje nulėmė jo tarp- 
tautiniai ryšiai su žydais, buvo Walteris Rathenau, nelaimingasis Veimaro res- 
publikos užsienio reikalų ministras. Jis užmokėjo savo gyvybe (kaip pasakė 
vienas jo kolega po jo mirties) už tai, kad savo prestižą tarptautiniame finansų 


!* Pagal anekdotą, skrupulingai perpasakojamą visų biografų, tuojau po Prancūzijos pralaimė- 
jimo 1871 metais Bismarckas pasakė: „Pirmiausia Bleichroederis turi vykti į Paryžių, susitikti 
su savo gentainiais žydais ir šį reikalą (penkis milijardus frankų reparacijoms) aptarti su banki- 
ninkais“. (Žr. Otto Jochlinger, Bismarck und die Juden, Berlin, 1921). 

pasaulyje ir žydų paramą visame pasaulyje!“ paaukojo dėl naujosios respubli- 
kos ministrų, kurie buvo visiškai nežinomi tarptautinėje arenoje. 

Kad antisemitinės vyriausybės nebenorėjo pasinaudoti žydais karo ir taikos 
reikaluose, yra akivaizdu. Tačiau žydų nušalinimas nuo tarptautinės scenos tu- 
rėjo daug bendresnę ir svarbesnę reikšmę negu antisemitizmas. Kaip tik todėl, 
kad žydais buvo naudojamasi kaip nenacionaliniu elementu, jie galėjo būti nau- 
dingi karo ir taikos metu tik tol, kol karo metu kiekvienas sąmoningai siekė 
išsaugoti taikos galimybes, kol visų tikslas buvo kompromisinė taika ir modus 
vivendi grąžinimas. O kai tik politiką pradėjo lemti šūkis „Pergalė arba mirtis“, 
o karo tikslu tapo visiškas priešo sunaikinimas, iš žydų nebebuvo jokios naudos. 
Šitokia politika bet kuriuo atveju kėlė grėsmę kolektyviniam jų egzistavimui, 
nors kurios nors grupės dingimas nuo politinės scenos ir net jos gyvenimo sti- 
liaus nunykimas jokiu būdu nereiškė neišvengiamo fizinio jos sunaikinimo. Ta- 
čiau dažnai kartojamas argumentas, kad žydai būtų tapę naciais taip lengvai 
kaip ir jų bendrapiliečiai vokiečiai, jei tik jiems būtų buvę leista dalyvauti šiame 
sąjūdyje, panašiai kaip jie stodavo į Italijos fašistų partiją, kol italų fašistai ne- 
buvo išleidę rasinių įstatymų, teisingas tik iš dalies. Jis teisingas tik turint galvo- 
je pavienių žydų psichologiją, kuri, žinoma, nedaug skyrėsi nuo jų aplinkoje 
vyravusios psichologijos. Šis argumentas visai klaidingas istoriniu požiūriu. Net 
be antisemitizmo elementų nacizmas būtų sudavęs mirtiną smūgį žydų tautos 
egzistavimui Europoje. Jį pripažinti būtų reiškę ryžtis savižudybei - turint gal- 
voje ne tiek pavienius žydų kilmės žmones, kiek žydus kaip tautą. 

Prie pirmo prieštaravimo, nulėmusio Europos žydų likimą per paskutinius 
šimtmečius, t. y. prieštaravimo tarp lygybės ir privilegijų (tiksliau pasakius, to- 
kios lygybės, kuri buvo dovanojama privilegijos forma ir siekiant tikslų, kurių 
įgyvendinimą laiduoja privilegijos), reikia pridurti antrą prieštaravimą: žydams, 
vienintelei Europos tautai, nesukūrusiai nacionalinės vienybės, staigus nacio- 
nalinių valstybių sistemos žlugimas kėlė didesnę grėsmę negu bet kuriai kitai 
tautai. Ši padėtis nėra tokia paradoksali, negu gali pasirodyti iš pirmo žvilgsnio. 
Kokios nors nacijos atstovai, pavyzdžiui, jakobinai nuo Robespierre'o iki Cle- 
menceau arba Vidurio Europos reakcingų vyriausybių atstovai nuo Metterni- 
cho iki Bismarcko, turėjo vieną bendrą bruožą: visi jie nuoširdžiai rūpinosi „jė- 
gų pusiausvyra“ Europoje. Žinoma, šią pusiausvyrą jie bandė pakeisti savo šalių 
naudai, bet niekada nesvajojo užgrobti monopolinės padėties visame žemyne 
arba visiškai sunaikinti kaimynus. Žydais ne tik buvo galima pasinaudoti sie- 
kiant šios trapios pusiausvyros, jie net tapo savotišku bendro Europos nacijų 
intereso simboliu. 

Todėl daugiau negu atsitiktinumas lėmė tai, kad Europos tautų katastrofos 
prasidėjo nuo žydų tautos katastrofos. Trapios Europos jėgų pusiausvyros grio- 
vimą buvo ypač lengva pradėti nuo žydų naikinimo, ir buvo labai sunku supras- 
ti, kad šitas naikinimas buvo šis tas daugiau, o ne tik nepaprastai žiaurus nacio- 
nalizmas ar „senų prietarų“ atgimimas netinkamu laiku. Kai ištiko katastrofa, 
žydų tautos likimas buvo suvoktas kaip „ypatingas atvejis“, kurio istorija paval- 


5 Žr. Walter Frank, „Walter Rathenau und die blonde Rassc“, in Forschungen zur Judenfrage, 
Band IV, 1940. Nepaisant oficialios padėties nacių režime, Frankas, naudodamasis šaltiniais ir 
metodais, išliko pakankamai sąžiningas. Šiame straipsnyje jis cituoja Rathenau skirtus nekro- 
logus, išspausdintus laikraščiuose Israelitisches Familienblait (Hamburg, July 6, 1922), Die 
Zeit (June, 1922) ir Berliner Tageblatui (May 31, 1922). 


56 Antisemitizmas 


di išskirtiniams dėsniams ir dėl šios priežasties neturi visuotinės reikšmės. Šis 
Europos tautų solidarumo žlugimas iškart buvo atspindėtas žydų solidarumo 
visoje Europoje žlugimo. Kai prasidėjo Vokietijos žydų persekiojimas, kitų Eu- 
ropos šalių žydai nusprendė, kad Vokietijos žydai yra išimtis, o todėl jų likimas 
negali būti panašus į kitų šalių žydų likimą. Panašiai ir Vokietijos žydija, pirm 
negu įvyko jos žlugimas, buvo suskilusi į gausybę frakcijų, ir kiekviena frakcija 
buvo įsitikinusi ir turėjo viltį, kad jos pamatinės žmogaus teisės bus apsaugotos 
ypatingų privilegijų - pavyzdžiui, Pirmojo pasaulinio karo veterano, veterano 
vaiko, mūšyje žuvusio tėvo išdidaus sūnaus privilegijų. Atrodė, tarsi pirma visų 
žydų kilmės asmenų naikinimo vyko žydų tautos žlugimas ir savinaika nepralie- 
jant kraujo, tarsi žydų tautos egzistavimas priklausė tik nuo kitų tautų ir jų ne- 
apykantos. 

Vienas svarbiausių varomųjų žydų tautos istorijos aspektų ir dabar yra tai, 
kas lėmė aktyvų žydų įsijungimą į Europos istoriją: jie buvo bendraeuropinis, 
nenacionalinis elementas besiformuojančių ar egzistuojančių nacijų pasaulyje. 
Kad šis vaidmuo pasirodė esąs ilgalaikiškesnis ir esmingesnis negu valstybės 
bankininkų funkcija, yra viena iš materialių priežasčių, nulėmusių naujo, mo- 
derniojo tipo žydų produktyvumą meno ir mokslo srityje. Esama šiek tiek isto- 
rinio teisingumo tame fakte, kad jų žlugimas sutapo su žlugimu tokios sistemos 
ir tokio politinio junginio, kuriam - kad ir kokie būtų kiti jo trūkumai - buvo 
reikalingas ir toleruotinas tik grynai europietiškas elementas. 

Šios nuosekliai europietiško egzistavimo didybės nedera užmiršti dėl dau- 
gelio neabejotinai ne tokių patrauklių paskutinių šimtmečių žydų istorijos as- 
pektų. Tie keli Europos autoriai, kurie suprato šį „žydų klausimo“ aspektą, 
nejautė ypatingų simpatijų žydams, bet nešališkai vertino bendrą Europos pa- 
dėtį. Tarp jų buvo Diderot, vienintelis XVIII a. prancūzų filosofas, nejautęs 
priešiškumo žydams ir pripažinęs, kad jie užmezgė naudingus ryšius tarp įvai- 
rių tautybių europiečių, Wilhelmas von Humboldtas, kuris, matęs jų emanci- 
paciją po Prancūzijos revoliucijos, pažymėjo, kad žydai būtų praradę savo uni- 
versalumą, jei būtų virtę prancūzais", ir pagaliau Friedrichas Nietzsche, dėl 
pasišlykštėjimo Bismarcko vokiečių imperija nukalęs žodį „geras europietis“, 
kuris leido jam teisingai įvertinti svarbų žydų vaidmenį Europos istorijoje ir 
apsaugojo jį nuo siauro filosemitizmo pagundų ar „pažangių“ įsitikinimų gar- 
binimo. 


Šitoks požiūris, visai teisingas kaip paviršinio fenomeno aprašas, vis dėlto 
neleidžia pamatyti paties svarbiausio paradokso, glūdėjusio keistoje politinėje 
žydų istorijoje. Iš visų Europos tautų žydai buvo vienintelė tauta be savo valsty- 
bės ir kaip tik dėl šios priežasties jie taip atkakliai siekė sąjungos su vyriausybė- 
mis ir valstybėmis ir taip tiko sudarinėti tokioms sąjungoms nepriklausomai nuo 
to, kokios buvo tos vyriausybės ar valstybės. Kita vertus, žydai neturėjo politi- 
nės tradicijos ar politinio patyrimo ir menkai suprato tiek įtampą tarp visuome- 
nės ir valstybės, tiek akivaizdų savo naujo vaidmens rizikingumą bei savo galios 


5 Wilhelm von Humboldt, Tagebiūcher, ed. by Leitzmann, Berlin, 1916-1918, I, p. 475. Straips- 
nis „Juif“ kn. Encyclopėdie, 1751-1765, vol. IX, galimas daiktas, parašytas Diderot: „Taigi mū- 
sų laikais išsibarstę <...> [žydai] tapo susisiekimo priemonėmis tarp pačių tolimiausių šalių. 
Jic yra tarsi kokios didelio pastato sąvaržos ar vinys, reikalingos, kad visos kitos dalys susijung- 
tų ir laikytųsi kartu“. 

galimybes. Tos menkos žinios ar tradiciniai praktiniai įgūdžiai, kuriais jie pra- 
turtino politiką, buvo kilę pirmiausia iš Romos imperijos, kur jie buvo saugo- 
mi, galima tarti, romėnų kareivio, o vėliau iš viduramžių, kai jie trokštamą 
apsaugą nuo gyventojų ir vietinių valdovų gaudavo iš tolimos monarcho ir 
bažnyčios valdžios. Remdamiesi tokiu patyrimu, jie kažkaip priėjo išvadą, kad 
valdžia, ir ypač aukštoji valdžia, yra jiems palanki ir kad žemesnieji valdinin- 
kai, o ypač paprasti žmonės, yra pavojingi. Šis prietaras, išreiškęs tam tikrą 
istorinę tiesą, bet nebeatitikęs naujų aplinkybių, buvo giliai įsišaknijęs didžio- 
joje daugumoje žydų ir tapęs pasąmoningu, kaip ir atitinkami prietarai dėl 
žydų, kurie buvo paplitę tarp nežydų. 

Žydų ir vyriausybių santykių istorijoje daug pavyzdžių, rodančių, kaip greitai 
žydų bankininkai savo ištikimybę vienai vyriausybei po revoliucinių permainų 
pakeisdavo ištikimybe kitai vyriausybei. Prancūzijos Rothschildams 1848 me- 
tais prireikė tik dvidešimt keturių valandų pereiti nuo paslaugų Luji Pilypo vy- 
riausybei prie paslaugų naujai trumpalaikei Prancūzijos respublikai, o paskui 
prie paslaugų Napoleonui III. Tas pats procesas, tik šiek tiek žemesniame lyg- 
menyje, pasikartojo po Antrosios imperijos žlugimo ir Trečiosios respublikos 
įkūrimo. Vokietijoje šitokį staigų ir lengvą pasikeitimą simbolizavo - po 1918 
metų revoliucijos - viena vertus, Warburgų finansinė politika, o kita vertus, be- 
sikeičiantys Walterio Rathenau politiniai siekiai!“. 

Šitokio tipo elgesyje glūdi šis tas daugiau, o ne tik paprastas buržua elgesio 
modelis, kuris visada grindžiamas prielaida, kad niekas taip nepadeda sėkmei 
kaip sėkmė!!. Jei žydai būtų buvę buržua įprasta šio žodžio prasme, jie būtų 
galėję deramai įvertinti savo naujose funkcijose glūdinčias milžiniškas valdžios 
galimybes ir bent jau būtų pamėginę suvaidinti tą fiktyvų slaptosios pasaulio 
valdžios vaidmenį, kurį, šiaip ar taip, jiems priskyrė antisemitai. Tačiau negali 
būti nieko, kas būtų labiau nepanašu į tiesą. Žydai, nesuprantantys valdžios ir 
jos nesiekiantys, niekada negalvojo apie ką nors kita, išskyrus švelnų spaudimą 
siekiant smulkių savigynos tikslų. Tokios ambicingumo stokos vėliau labai ne- 
apkentė labiau asimiliuoti žydų bankininkų ir verslininkų sūnūs. Vieni, panašiai 
kaip Disraeli, svajojo apie slaptą žydų bendruomenę, kuriai jie galėtų priklausy- 
ti ir kuri niekada neegzistavo, kiti, tokie kaip Rathenau, labiau apsišvietę, mė- 
gavosi pusiau antisemitinėmis tiradomis prieš turtingus prekybininkus, neturė- 
jusius nei valdžios, nei aukštos socialinės padėties. 

Tokios nekaltybės niekada gerai nesuprato nežydų valstybininkai arba istori- 
kai. Kita vertus, žydų atstovams ar rašytojams žydų atsiskyrimas nuo valdžios 
buvo toks savaime suprantamas dalykas, kad jie jo beveik ir neminėdavo, išsky- 
rus tuos atvejus, kai reikėdavo išreikšti savo nuostabą dėl absurdiškų žydų įtari- 
nėjimų. Kai kurių praeito amžiaus valstybininkų prisiminimuose esama daug 
pastabų apie tai, kad karo nebus, nes Rothschildas Londone, Paryžiuje arba 


16 Walteris Rathenau, Veimaro respublikos užsienio reikalų ministras 1921 metais ir vienas 
iškiliausių Vokictijos naujojo demokratijos siekio atstovų, dar 1917 metais reiškė savo „tikrai 
monarchistinius įsitikinimus“, pagal kuriuos tik „pateptasis“, o ne koks nors „išsišokėlis, pada- 
ręs sėkmingą karjerą“, turi vadovauti šaliai. Žr. Von kommenden Dingen, 1917, p. 247. 

|? Tačiau tokio buržuazinio požiūrio nedera užmiršti. Rothschildų namų metodai, jei laikytume 
juos tik asmeniniais motyvais ir elgesio pavyzdžiais, tikrai nedaug skyrėsi nuo jų kolegų ncžy- 
dų metodų. Pavyzdžiui, Napoleono bankininkas Ouvrard'as, parūpinęs lėšų Napoleono Šimto 
dienų karui, tuojau pat pasiūlė savo paslaugas grįžusiems Bourbonams. 

Vienoje jo nenori. Netgi toks blaivus ir patikimas istorikas kaip J.H. Hobsonas 
galėjo pareikšti jau 1905 metais: „Nejaugi kas nors rimtai mano, kad kuri nors 
Europos valstybė gali pradėti didelį karą ar kad gali būti pasirašyta didelė vals- 
tybinė paskola, jei Rothschildų namai ir su jais susiję žmonės tam prieštaraus?“!* 
Sis neteisingas vertinimas yra toks pat intriguojantis dėl savo naivios prielaidos, 
kad visi žmonės panašūs į šio vertinimo autorių, kaip ir nuoširdus Metternicho 
įsitikinimas, kad „Rothschildų namai Prancūzijoje daro kur kas didesnę įtaką 
negu bet kuri užsienio šalies vyriausybė“, arba jo su įsitikinimu pareikšta prana- 
šystė Vienos Rothschildams prieš pat 1848 metų Austrijos revoliuciją: „Jei man 
lemta eiti šunims šėko pjauti, tai ir jums teks eiti ten pat“. Tiesa buvo ta, kad 
Rothschildai, kaip ir kiti žydų bankininkai, neturėjo kokių nors politinių idėjų, 
kurias jie būtų norėję įgyvendinti Prancūzijoje, ką kalbėti apie aiškiai apibrėžtą 
tikslą, kuris bent iš tolo suponuotų karą. Priešingai, kaip ir jų gentainiai žydai, 
jie niekada nesudarydavo sąjungos su kuria nors konkrečia vyriausybe, o veikiau 
su vyriausybėmis apskritai, su pačia valdžia. Jei tuo metu ir vėliau jie aiškiai 
teikė pirmenybę monarchiškoms, o ne respublikinėms vyriausybėms, tai tik to- 
dėl, kad teisingai manė, jog respublikos labiau remiasi liaudies valia, kuria jie 
instinktyviai nepasitikėjo. 

Koks stiprus buvo žydų tikėjimas valstybe ir kaip labai jie nesuprato tikros 
padėties Europoje, paaiškėjo paskutiniais Veimaro respublikos metais, kai, jau 
visai pagrįstai susirūpinę dėl ateities, žydai pirmą kartą pabandė užsiimti politi- 
ka. Padedami kelių nežydų, jie įkūrė viduriniosios klasės partiją, kurią pavadino 
„Valstybės partija“ (Staatspartei). Pats pavadinimas buvo prieštaringas. Jie bu- 
vo taip naiviai įsitikinę, kad jų „partija“, turėsianti jiems atstovauti politinėje ir 
socialinėje kovoje, privalo sutapti su valstybe, jog niekada taip ir nesuprato, 
koks turi būti santykis tarp partijos ir valstybės. Jei kam nors būtų atėję į galvą 
šią garbingų ir pasimetusių ponų partiją traktuoti rimtai, jis būtų priėjęs tik 
tokią išvadą: lojalumas bet kuria kaina tėra fasadas, už kurio slepiasi piktos 
Jėgos, rengiančios sąmokslą, kurio tikslas užgrobti valstybę. 

Žydai ne tik visiškai nepaisė didėjančios įtampos tarp valstybės ir visuome- 
nės, bet ir patys paskutiniai suprato, kad aplinkybės juos įstūmė į patį konflikto 
centrą. Todėl jie niekada negalėjo suprasti, kaip jiems vertinti antisemitizmą; 
tiksliau pasakius, jie nesugebėjo pagauti akimirkos, kai socialinė diskriminacija 
virto politiniu reiškiniu. Juk daugiau kaip per šimtmetį antisemitizmas lėtai ir 
palaipsniui įsismelkė beveik į visus socialinius sluoksnius beveik visose Europos 
šalyse, o paskui staiga iškilo į viešumą kaip tokia problema, kurios atžvilgiu 
buvo galima pasiekti beveik vieningą nuomonę. Dėsnis, pagal kurį vyko šis pro- 
cesas, buvo paprastas: bet kuri visuomenės klasė, konfliktuojanti su valstybe, 
savaime tapdavo antisemitinė, nes vienintelė visuomenės grupė, kuri, kaip at- 
rodė, atstovauja valstybei, buvo žydai. O vienintelė klasė, kuri pasirodė beveik 
neužkrėsta antisemitine propaganda, buvo darbininkai. Pasinėrę į klasių kovą 
ir apsiginklavę marksistine istorijos samprata, jie niekada tiesiogiai nekonflik- 
tavo su valstybe, o kovojo tik su kita visuomenės klase - buržuazija, kuriai žydai 
tikrai neatstovavo ir niekada nesudarė žymios buržuazijos dalies. 


Politinė žydų emancipacija kai kuriose šalyse baigiantis XVIII amžiui ir šio 
klausimo svarstymai kitose Vidurio ir Vakarų Europos šalyse pirmiausia atvedė 


Iš J.H. Hobson, /mperialism, 1905, p. 57, pataisytas 1938 m. leidimas. 

prie to, kad labai pasikeitė žydų požiūris į valstybę; šį pasikeitimą savotiškai 
simbolizavo Rothschildų namų iškilimas. Šių dvaro žydų, pirmųjų tikrų valsty- 
bės bankininkų, naujoji politika išryškėjo tada, kai jie, jau nebesitenkindami 
tarnyba kuriam nors pavieniam kunigaikščiui ar konkrečiai vyriausybei remian- 
tis tarptautiniais savo ryšiais su kitų šalių dvaro žydais, nusprendė įsitvirtinti 
tarptautinėje arenoje ir tuo pačiu metu lygia greta tarnauti Vokietijos, Prancū- 
zijos, Didžiosios Britanijos, Italijos ir Austrijos vyriausybėms. Šitoks preceden- 
to neturintis užmojis pirmiausia buvo Rothschildų reakcija į pavojus, susijusius 
su realia emancipacija, kuri kartu su lygybe galėjo grėsmingai pastūmėti atitin- 
kamų šalių žydus prie nacionalinio uždarumo ir sunaikinti tuos bendraeuropi- 
nius pranašumus, kuriais rėmėsi žydų bankininkų padėtis. Vyresnysis Meyeris 
Amschelis Rothschildas, namų įkūrėjas, tikriausiai suprato, kad žydų bendra- 
europinis statusas nebėra saugus ir kad jam geriau pamėginti įtvirtinti šią uni- 
kalią tarptautinę poziciją savo šeimoje. Penkis savo sūnus įkurdinęs penkiose 
finansinėse Europos sostinėse - Frankfurte, Paryžiuje, Londone, Neapolyje ir 
Vienoje - jis išradingai išsprendė keblią žydų emancipacijos problemą"". 

Savo įspūdingą karjerą Rothschildai pradėjo kaip Heseno kurfiursto finansų 
tarnautojai, o pats kurfiurstas buvo vienas iškiliausių savo epochos palūkinin- 
kų; jis juos išmokė šio verslo ir parūpino jiems daug klientų. Didelis jų pranašu- 
mas buvo tas, kad jie gyveno Frankfurte, vieninteliame dideliame mieste, iš ku- 
rio žydai niekada nebuvo išvaryti ir kuriame XIX a. pradžioje jie sudarė beveik 
10 procentų gyventojų. Rothschildai savo karjerą pradėjo kaip dvaro žydai, ne- 
pavaldūs nei kokio nors kunigaikščio, nei laisvojo miesto jurisdikcijai, 0 tiesio- 
giai pavaldūs tolimam Vienos imperatoriui. Taigi jie naudojosi ir viduramžių, ir 
savo meto žydų statuso pranašumais ir mažiau negu kiti jų gentainiai dvaro 
žydai priklausė nuo diduomenės ar kokių nors kitų vietinių valdžių. Vėlesnė 
Rothschildų namų finansinė veikla, jų sukauptas milžiniškas turtas ir net dar 
didesnė jų simbolinė šlovė XIX a. pradžioje žinoma pakankamai gerai“. Jie 
pasirodė didžiojo biznio scenoje paskutiniais Napoleono karų metais, kai - nuo 
1811 iki 1816 metų - perjų rankas pereidavo beveik pusė anglų subsidijų konti- 
nento valstybėms. Kai pralaimėjus Napoleonui kontinentinei Europai visur rei- 
kėjo didelių vyriausybinių paskolų pertvarkyti valstybės mašinoms ir sukurti fi- 
nansinėms struktūroms pagal Anglijos banko modelį, Rothschildai beveik mo- 
nopoliškai disponavo valstybinėmis paskolomis. Tai truko per tris kartas, ir per 
šį laiką jiems pavyko įveikti visus varžovus šioje srityje, ir žydus, ir nežydus. 
„Rothschildų namai, - pasak Capefigue'o, - tapo svarbiausia Sventosios sąjun- 
gos iždine“*!. 

Rothschildų namų įsitvirtinimas tarptautiniu mastu ir staigus jų iškilimas virš 
visų kitų žydų bankininkų pakeitė visą žydų valstybinio biznio struktūrą. Praėjo 
atsitiktinės, neplanuojamos ir neorganizuotos veiklos laikai, kai pavieniai Žy- 
dai, pakankamai apsukrūs, kad galėtų pasinaudoti pasitaikiusia proga, dažnai 


!? Kad Rothschildai gerai žinojo savo galios šaltinius, rodo vienas senas jų namų įstatymas, 
dukterims ir jų vyrams neleidęs dalyvauti namų biznyje. Merginoms buvo leidžiama (o po 1871 
metų net rekomenduojama) tekėti už nežydų aristokratų; tuo tarpu palikuonys vyrai turėjo 
vesti tik žydų kilmės merginas, ir jei tik įmanoma (pirmoje kartoje tai buvo įprasta) - kilusias iš 
tos pačios šeimos. 

20 Žr. ypač Egon Cesar Conte Corti, The Rise of the House of Rothschild, New York, 1927. 

"1 Capefiguc, op. cit. 

sukaupdavo milžiniškus turtus ir nusirisdavo į skurdo bedugnę per vieno žmo- 
gaus gyvenimą; kai toks likimas beveik nepaliesdavo žydų tautos kaip visumos 
likimo, išskyrus tuos atvejus, kada tokie žydai tapdavo kokių nors tolimų ben- 
druomenių globėjais ar atstovais; kai nepriklausomai nuo to, kiek buvo turtingų 
palūkininkų arba kokie įtakingi buvo pavieniai dvaro žydai, nebuvo nė ženklo, 
rodančio, kad žydai vienijasi į aiškiai apibrėžtą grupę, kuri naudotųsi ypatingo- 
mis privilegijomis ir teiktų tam tikras paslaugas. Kaip tik Rothschildų monopo- 
linė teisė leisti vyriausybines paskolas sudarė galimybę ir net būtinybę remtis 
visų žydų kapitalu, didelę dalį žydų turto nukreipti į valstybinio verslo kanalus. 
Šitaip ši monopolija sukūrė natūralų pagrindą pirmą kartą bendraeuropiniu mas- 
tu susitelkti Vidurio ir Vakarų Europos žydams. Tai, kas XVII-XVIII a. buvo 
neorganizuoti įvairių šalių pavienių žydų ryšiai, dabar tapo galimybėmis, kurio- 
mis sistemiškai disponavo viena firma, fiziškai atstovaujama visose svarbiausio- 
se Europos sostinėse, nuolat palaikanti ryšius su visais žydų tautos padaliniais, 
turėjusi visą reikiamą informaciją ir visas organizacines galimybes“". 

Išskirtinė Rothschildų namų padėtis žydų pasaulyje šiek tiek pakeitė senus 
saitus, palaikomus religinės ir dvasinės tradicijos, kurios laipsniškas silpnėjimas 
dėl Vakarų kultūros įtakos pirmą kartą sukėlė grėsmę pačiam žydų tautos egzis- 
tavimui. Išorės pasauliui vien tik ši šeima tapo žydų internacionalizmo veiks- 
mingumo nacionalinių valstybių ir nacionaliai organizuotų tautų pasaulyje sim- 
boliu. Tikrai, kas galėjo geriau pagrįsti neįtikėtiną žydų pasaulinės vyriausybės 
koncepciją negu ši šeima, sudaryta iš penkių skirtingų valstybių piliečių, žinoma 
visur, glaudžiai bendradarbiaujanti mažų mažiausiai su trimis skirtingomis vy- 
riausybėmis (Prancūzijos, Austrijos ir Britanijos), kurių dažni konfliktai nieka- 
da nė akimirkos nesusilpnino jų valstybinių bankininkų verslo solidarumo? Jo- 
kia propaganda nebūtų galėjusi sukurti simbolio, kuris politiniu požiūriu būtų 
buvęs veiksmingesnis už simbolį, sukurtą pačios tikrovės. 

Populiarų įsivaizdavimą, kad žydai - ne taip, kaip kitos tautos - susiję taria- 
mai daug stipresniais kraujo ir šeimyniniais ryšiais, labiausiai stiprino būtent ši 
šeima, kuri faktiškai atstovavo visos žydų tautos ekonominei ir politinei galybei. 
Lemtingas viso šio proceso padarinys buvo tas, kad - kai dėl priežasčių, neturė- 
jusių nieko bendro su žydų klausimu, rasinės problemos iškilo į politinę avans- 
ceną — žydai iškart tapo tinkamu taikiniu visoms ideologijoms ir doktrinoms, 
tautas apibrėždavusioms pagal kraujo ryšius ir šeimos santykių ypatumus. 

Tačiau esama ir kito, ne tokio atsitiktinio fakto, paaiškinančio, kodėl atsira- 
do toks žydų tautos įvaizdis. Žydų tautos išlikimui šeima turėjo daug didesnę 
reikšmę negu kuriam nors kitam Vakarų politiniam ar socialiniam junginiui, 
išskyrus aristokratiją. Šeimos ryšiai buvo vienas iš galingiausių ir tvirčiausių ele- 
mentų, leidusių žydų tautai priešintis asimiliacijai ir išnykimui. Kaip žlunganti 
Europos diduomenė stiprino įstatymus, taip ir Vakarų žydija vis geriau suvokė 
šeimos ryšių svarbą per tuos šimtmečius, kai vyko jos dvasinis ir religinis irimas. 
Praradusi senąją mesianistinio išgelbėjimo viltį ir tvirtą tradicinės kultūros pa- 
grindą, Vakarų žydija labai gerai suvokė tą faktą, kad jai pavyko išlikti svetimo- 
je, o dažnai ir priešiškoje aplinkoje. Žydai pradėjo traktuoti vidinį šeimos ratelį 
kaip paskutinę tvirtovę ir su savo grupės nariais elgtis taip, tarsi visi jie būtų 


" Niekada nebuvo įmanoma nustatyti, kokiu mastu Rothschildai naudojosi žydų kapitalu savo 
sandėriuose ir kokiu mastu jie kontroliavo žydų bankininkus. Si šeima niekada neįsileisdavo į 
savo archyvus nė vieno mokslininko. 

didelės šeimos nariai. Kitaip tariant, antisemitinis žydų tautos kaip kraujo ry- 
šiais susijusios šeimos paveikslas buvo šiek tiek panašus į pačių žydų įsivaizduo- 
jamą savo paveikslą. 

Šitokia padėtis buvo svarbus veiksnys pradedant formuotis ir tolydžio stiprė- 
ti antisemitizmui XIX a. Kuri grupė žmonių taps antisemitais tam tikroje šalyje 
ir tam tikru istorijos momentu, priklausė tik nuo bendrų aplinkybių, kurios lem- 
davo, kad toji grupė jau būdavo pasirengusi įnirtingai grumtis su savo vyriausy- 
be. Tačiau įsidėmėtinas nuolat ir spontaniškai iš naujo atsirandančių argumen- 
tų bei įvaizdžių panašumas buvo glaudžiai susijęs su ta tiesa, kurią tie argumen- 
tai ir įvaizdžiai iškreipdavo. Mes matome, kad žydai visada buvo vaizduojami 
kaip tarptautinė prekybinė organizacija, kaip pasaulinis koncernas, visur turė- 
ję5 tuos pačius interesus, kaip slapta jėga sosto šešėlyje, visas matomas vyriausy- 
bes paversdavusi tik fasadu arba marionetėmis, kurias valdančios virvelės tam- 
pomos užkulisiuose. Dėl glaudaus ryšio su valstybinės valdžios šaltiniais žydai 
visada būdavo tapatinami su valdžia, o dėl jų atotrūkio nuo visuomenės ir susi- 
telkimo uždarame šeimos ratelyje jie buvo nuolat įtariami kėslais sugriauti visas 
socialines struktūras. 


II. ANKSTYVASIS ANTISEMITIZMAS 


Akivaizdi, nors dažnai užmirštama taisyklė yra ta, kad antižydiškos nuotaikos 
tampa politiškai reikšmingos tik tada, kai susisieja su kokiu nors svarbiu politi- 
niu klausimu arba kai žydų grupiniai interesai pradeda atvirai konfliktuoti su 
visuomenėje vyraujančios klasės interesais. Modernusis antisemitizmas, toks, 
kokį matome Vidurio ir Vakarų Europos šalyse, buvo nulemtas veikiau politi- 
nių, 0 ne ekonominių priežasčių, o Lenkijoje ir Rumunijoje įnirtingą liaudies 
neapykantą žydams sukėlė sudėtingi klasių santykiai. Šiose šalyse dėl vyriausy- 
bių nesugebėjimo išspręsti žemės nuosavybės klausimo ir nacionalinėje valsty- 
bėje garantuoti minimalios lygybės išlaisvinant valstiečius feodalinei aristokra- 
tijai pavyko ne tik išsaugoti savo politinį viešpatavimą, bet ir sutrukdyti atsirasti 
normaliai viduriniajai klasei. Šių šalių žydai, stiprūs savo gausumu ir silpni vi- 
sais kitais požiūriais, iš pažiūros atlikdavo kai kurias viduriniosios klasės funkci- 
jas, nes dažniausiai jie būdavo krautuvininkai ir prekiautojai, taip pat kaip gru- 
pė jie buvo vidurys tarp stambiųjų žemvaldžių ir klasių, neturėjusių nuosavybės. 
Tačiau smulkūs savininkai gali egzistuoti ir feodalinėje, ir kapitalistinėje ekono- 
mikoje. Šiose šalyse, kaip ir kitur, žydai nesugebėjo ar nenorėjo dalyvauti pra- 
moninio kapitalizmo plėtroje, todėl praktinis jų veiklos rezultatas buvo ne iš- 
vystyta gamybos sistema, o išsibarsčiusi, neefektyvi vartojimo organizacija. Žy- 
dų veikla trukdė normaliai vystytis kapitalizmui, nes atrodė, kad jie yra vienin- 
teliai žmonės, iš kurių galima tikėtis ekonominės pažangos, o iš tikrųjų jie nega- 
lėjo šio lūkesčio patenkinti. Žydų interesai buvo suvokiami kaip konfliktuojan- 
tys su tais gyventojų padaliniais, iš kurių, esant normalioms sąlygoms, galėjo 
atsirasti vidurinioji klasė. Kita vertus, vyriausybės, nors be ypatingo entuziaz- 
mo, stengėsi skatinti viduriniąją klasę, tuo pat metu nelikviduodamos kilmingų- 
jų ir stambiųjų žemvaldžių. Vienintelis rimtas jų užmojis buvo ekonominis žydų 
likvidavimas - iš dalies kaip nuolaida viešajai nuomonei, o iš dalies nulemtas to 
fakto, kad žydai realiai vis dar buvo senos feodalinės santvarkos dalis. Per šimt- 
mečius jie buvo tarpininkai, kilminguosius sieję su valstietija; dabar jie sudarė 

viduriniąją klasę, neatlikdami jos gamybinių funkcijų, o todėl tikrai buvo vienas 
iš tų elementų, kurie trukdė vystytis pramonei ir kapitalui“*. Tačiau tokios sąly- 
gos, susidariusios Rytų Europoje, mūsų kontekste visai nesvarbios, nors jos nu- 
lėmė žydų masės gyvybinių problemų esmę. Tokios sąlygos politinę reikšmę tu- 
rėjo tik atsilikusiose šalyse, kur plačiai paplitusia neapykanta žydams buvo be- 
veik neįmanoma pasinaudoti siekiant kokių nors ypatingų tikslų. 

Antisemitizmas pirmiausia įsiliepsnojo Prūsijoje, tuojau pat po Napoleono 
pralaimėjimo 1807 metais, kai „reformatoriai“ pakeitė politinę struktūrą taip, 
kad diduomenė prarado savo privilegijas, o viduriniosios klasės išsikovojo lais- 
vę savo plėtrai. Si reforma, „revoliucija iš viršaus“, pusiau feodalinę apsišvietu- 
sio Prūsijos despotizmo struktūrą pakeitė daugiau ar mažiau nacionalinės vals- 
tybės - kurios paskutinis tarpsnis buvo Vokietijos imperijos sukūrimas 1871 me- 
tais — struktūra. 

Nors dauguma Berlyno bankininkų tuo metu buvo žydai, Prūsijos reforma- 
toriai iš jų nepareikalavo Žymesnės finansinės paramos. Atviros Prūsijos refor- 
matorių simpatijos žydams, jų nuostata emancipuoti žydus buvo orientacijos į 
naująją visų piliečių lygybę, privilegijų panaikinimą ir laisvą prekybą padarinys. 
Jie nebuvo suinteresuoti išsaugoti žydų kaip žydų dėl kokių nors ypatingų tiks- 
lų. Jų atsakymas į samprotavimus, kad lygybės sąlygomis „žydai gali nunykti“, 
visais atvejais būtų buvęs toks: „Ir tegul. Kokią tai turi reikšmę vyriausybei, kuri 
nori tik vieno - kad jie taptų gerais piliečiais?“ * Negana to, emancipacija paly- 
ginti mažai palietė žydus, nes Prūsija buvo tik ką praradusi rytų provincijas, kur 
buvo daug skurdžiai gyvenusių žydų. 1812 metų emancipacijos dekretas palietė 
tik tuos turtingus ir valstybei naudingus žydus, kurie jau ir taip turėjo didžiąją 
dalį pilietinių teisių ir kurių pilietinis statusas galėjo labai nukentėti panaikinus 
visas privilegijas. Šitiems žydams emancipacija reiškė neką daugiau kaip ben- 
drą teisinį status guo patvirtinimą. 

Bet Prūsijos reformatorių simpatijos žydams buvo ne tik bendrų politinių jų 
siekių loginis padarinys. Kai beveik po dešimties metų, kylančio antisemitizmo 
įkarštyje, Wilhelmas von Humboldtas pareiškė: „Tiesą sakant, aš mėgstu žydus 
tik en masse; en dėtail aš linkęs jų vengti““, jis, žinoma, buvo atvirai nusiteikęs 
prieš vyraujančią madą, kuri buvo palanki pavieniams žydams ir skatino niekin- 
ti žydų tautą. Būdamas tikras demokratas, jis siekė išlaisvinti engiamą tautą, o 
ne dalyti privilegijas pavieniams asmenims. Tačiau toks požiūris irgi atitiko se- 
nų Prūsijos vyriausybės pareigūnų tradiciją: daug kas ne kartą pažymėjo, kad 
šie pareigūnai per visą XVIII a. atkakliai siekė pagerinti žydų gyvenimo sąlygas 
ir suteikti jiems galimybę gauti geresnį išsilavinimą. Šią jų paramą lėmė ne tik 
ekonominiai ir valstybiniai motyvai, bet ir natūrali simpatija vienintelei sociali- 
nei grupei, kuri irgi egzistavo už socialinio junginio ir priklausė valstybės sričiai, 
nors ir dėl visai kitų priežasčių. Tarnautojų, kurie buvo lojalūs valstybei ir nepri- 
klausė nuo vyriausybės keitimosi ir kurie riutraukė ryšius su savo klase, išauklė- 
jimas buvo vienas iškiliausių senosios Prūsijos valstybės laimėjimų. Šie tarnau- 
tojai sudarė labai svarbią grupę XVIII a. Prūsijoje ir buvo tikrieji reformatorių 


“ Jamesas Parkesas glaustai ir nešališkai aptaria šias sąlygas savo knygos The Emergence of the 
Jewish Problem, 1878-1939, 1946, iV ir Vi skyriuose. 

* Christian Wilhelm Dohm, Ūber die biirgerliche Verbesserung der Juden, Berlin und Stettin, 
1781, I, p. 174. 

S Wilhelm und Caroline von Humboldr in ihren Briefen, Berlin, 1960, V, p. 236. 

pirmtakai; per visą XIX a. jie buvo svarbiausia valstybinės mašinos ašis, nors po 
Vienos kongreso didesnę savo įtakingumo dalį turėjo atiduoti aristokratijai“. 

Reformatorių pozicijoje ir ypač 1812 metų emancipacijos edikte labai keistai 
išryškėjo ypatingi valstybės interesai, susiję su žydais. Ankstesnis atviras jų kaip 
žydų naudingumo pripažinimas (išgirdęs apie galimą masinį žydų perėjimą į 
krikščionybę Prūsijos Frydrichas II sušuko: „Tikiuosi, kad jie neiškrės šio šėto- 
niško pokšto!“*') dingo. Emancipacija buvo dovanojama remiantis tam tikru 
principu, ir bet kokia užuomina apie ypatingas žydų paslaugas būtų buvusi priim- 
ta kaip šventvagystė, neatitinkanti laiko dvasios. Ypatingos sąlygos, lėmusios 
emancipaciją - nors jos buvo žinomos visiems, kurie buvo susiję su šiuo reika- 
lu, - dabar nebebuvo minimos, tarsi tai būtų didžiulė ir baisi paslaptis. Kita 
vertus, pats ediktas buvo suvokiamas kaip naujausias ir tam tikra prasme pats 
puikiausias laimėjimas pereinant nuo feodalinės prie nacionalinės valstybės ir 
prie tokios visuomenės, kurioje jau nebebuvo kokių nors ypatingų privilegijų. 

Viena iš natūralių ir nuožmių aristokratijos — klasės, gavusios stipriausią 
smūgį — reakcijų buvo staigus ir netikėtas antisemitizmo protrūkis. Iškalbin- 
giausias aristokratijos interesų gynėjas Ludwigas von der Marwitzas (vienas Žy- 
mesnių konservatizmo ideologijos kūrėjų) pateikė vyriausybei ilgą peticiją, ku- 
rioje tvirtino, kad dabar žydai bus vienintelė grupė, turinti ypatingų privilegijų, 
ir kalbėjo apie „senosios, keliančios pagarbą Prūsijos monarchijos virtimą nau- 
jai iškepta žydų valstybe“. Politinį puolimą lydėjo socialinis boikotas, beveik per 
vieną naktį pakeitęs Berlyno visuomenės veidą. Juk aristokratai vieni iš pirmųjų 
užmezgė draugiškus visuomeninius ryšius su žydais ir šimtmečio pradžioje iš- 
garsino tuos salonus, kur šeimininkavo žydės ir kur trumpą laiką rinkdavosi 
tikrai mišri publika. Teisybė, toks prietarų nepaisymas iš dalies buvo žydų palū- 
kininkų teikiamų paslaugų rezultatas; šie palūkininkai šimtmečiais buvo išstumti 
iš visų stambių verslo sandėrių ir turėjo vienintelę galimybę — užsiimti ekono- 
miškai neproduktyviu ir nesvarbiu, bet socialiai reikalingu pinigų skolinimu žmo- 
nėms, kurie buvo linkę gyventi ne pagal išgales. Vis dėlto įsidėmėtina, kad tokie 
socialiniai santykiai išliko ir tada, kai absoliutinės monarchijos, turėjusios di- 
desnes finansines galimybes, privatų skolinimo biznį ir smulkų dvaro žydą pa- 
vertė praeities atgyvena. Natūrali didiko reakcija į vertingo paramos (iškilus 
finansiniams sunkumams) šaltinio praradimą buvo siekis vesti merginą žydę, 
turinčią turtingą tėvą, o ne neapykanta žydų tautai. 

Aristokratų antisemitizmo protrūkis nebuvo ir glaudesnio žydų ir diduomenės 
ryšio padarinys. Priešingai, jie turėjo bendrą bruožą - instinktyvų priešiškumą 
naujoms viduriniųjų klasių vertybėms, kilusį iš labai panašių šaltinių. Žydų, kaip 
ir kilmingųjų, šeimose individas pirmiausia buvo traktuojamas kaip šeimos narys, 
jo pareigas pirmiausia lėmė šeima, kuri buvo svarbesnė už individo gyvybę ir reikš- 
mę. Ir žydai, ir kilmingieji buvo anacionalūs ir bendraeuropietiški ir suprasdavo 
vieni kitų gyvenimo būdą, pabrėžiantį ne tiek nacionalinę priklausomybę, kiek 
ištikimybę šeimai, kuri dažniausiai būdavo išsibarsčiusi po visą Europą. Ir žydai, 


* Puikų pasakojimą apie šiuos valstybės tarnautojus, kurie įvairiose šalyse iš esmės buvo labai 
panašūs, žr. Henri Pirenne, A History of Europe from the Invasions to the XVI Century, Lon- 
don, 1939, p. 361-362: „Bc klasinių prietarų ir priešiškai nusiteikę juos niekinančių magnatų 
privilegijų atžvilgiu <...> Jų lūpomis kalbėjo ne karalius, o anoniminė monarchija, aukštesnė 
už visus, visus palenkusi savo valdžiai“. 

" Žr. Kleines Jahrbuch des Nūtzlichen und Angenehmen fir Israeliten, 1847. 

ir kilmingieji laikėsi įsitikinimo, kad dabartis yra tik nesvarbi grandis praeities ir 
ateities kartų grandinėje. Antižydiškai nusiteikę autoriai liberalai neužmiršo 
pažymėti šio keisto principų panašumo ir priėjo išvadą, kad kilmingųjų galima 
nusikratyti tik iš pradžių nusikračius žydų, ir ne dėl jų finansinių ryšių, o dėl 
to, kad ir vieni, ir kiti buvo traktuojami kaip kliūtis, trukdanti išsiskleisti „pri- 
gimtinei asmenybei“, t. y. tai savigarbos ideologijai, kuria viduriniosios klasės 
vadovavosi, kovodamos su kilmės, šeimos ir paveldėjimo idėjomis. 

Šie prožydiški veiksniai daro dar svarbesnę tą aplinkybę, kad kaip tik aristok- 
ratai pradėjo ilgą antisemitinės politinės polemikos tradiciją. Nei ekonominiai 
ryšiai, nei socialinis panašumas nieko nereiškė tuo metu, kai aristokratija atvi- 
rai stojo prieš egalitarinę nacionalinę valstybę. Puldami valstybę aristokratai 
socialiniu požiūriu tapatino žydus su vyriausybe. Nors socialiniu ir ekonominiu 
požiūriu viduriniosios klasės daug laimėjo iš reformų, politiniu požiūriu jos vis 
dar buvo pažemintos ir į jas buvo žiūrima su ankstesne panieka ir iš aukšto. 

Po Vienos kongreso, kai per daugelį taikingos sąveikos Šventojoje Sąjungoje 
dešimtmečių Prūsijos kilmingieji buvo atgavę didelę dalį savo įtakos valstybei ir 
trumpam tapę net stipresni negu XVIII amžiuje, aristokratų antisemitizmas iš- 
kart pavirto švelnia diskriminacija, neturėjusia didesnės politinės reikšmės“. Tuo 
pačiu metu romantiškai nusiteikusių intelektualų pastangomis suklestėjo konser- 
vatizmas kaip viena iš politinių ideologijų. Vokietijoje ši ideologija pasižymėjo 
labai būdingu ir keistai dviprasmišku požiūriu į žydus. Nuo šio momento naciona- 
linė valstybė, remdamasi konservatizmo suformuluotais argumentais, nubrėžė aiš- 
kią ribą tarp žydų, kurie jai buvo reikalingi ir priimtini, ir žydų, kuriuos ji atstūmė. 
Esmingai krikščioniško valstybės pobūdžio dingstimi (kas galėjo būti svetimiau 
apsišvietusiems despotams?) buvo galima atvirai diskriminuoti atsirandančią Žy- 
dų inteligentiją, kartu nekenkiant bankininkų ir verslininkų veiklai. Šitokia dis- 
kriminacija, kai buvo stengiamasi žydų neįsileisti į universitetus ir taip neleisti 
jiems tapti valstybės tarnautojais, davė dvigubą naudą: pirmiausia ji parodė, kad 
ypatingas paslaugas nacionalinė valstybė vertina labiau negu lygybę, antra, taip 
buvo galima neleisti ar bent kuriam laikui sutrukdyti atsirasti naujai grupei žydų, 
kurie, kaip atrodė, buvo nenaudingi valstybei ir net linkę asimiliuotis į visuome- 
nę“. Kai devintajame dešimtmetyje Bismarckas ryžosi dideliems rūpesčiams, siek- 
damas apsaugoti žydus nuo antisemitinės Stoeckerio propagandos, jis pareiškė 
expressis verbis, kad norėtų nuo puolimo apsaugoti tik „turtingus žydus <...>, 
kurių interesai susiję su valstybės išsaugojimu“, ir kad jo draugas Bleichroederis, 
Prūsijos bankininkas, skundžiasi ne tuo, kad puldinėjami žydai apskritai (šito jis 
galėjo ir nepastebėti), o išpuoliais prieš turtingus žydus“, 


“* Kai Prūsijos vyriausybė Suvienytiesiems landtagams (Vereinigthe Landtage) 1847 metais pa- 
teikė svarstyti naują cmancipacijos įstatymą, beveik visi aristokratai didikai pasisakė už visišką 
žydų emancipaciją, žr. I. Elbogen, Geschichte der Juden in Deutschland, Berlin, 1935, p. 244. 
“* Kaip tik dėl šios priežasties Prūsijos karaliai taip rūpinosi, kad žydų papročiai ir religiniai 
ritualai būtų kuo rūpestingiausiai saugomi. 1823 metais Frydrichas Vilhelmas III uždraudė net 
„mažiausius pakcitimus“, o jo įpėdinis Frydrichas Vilhelmas IV atvirai paskelbė, kad „valstybė 
neturi daryti nieko, kas vėliau galėtų paskatinti žydus susimaišyti su kitais žmonėmis“, gyve- 
nančiais jo karalystėje. Elbogen, op. cit., p. 223, 234. 

V Laiške Kultursminister'iui Puttkammeriui (1880 m. lapkričio mėn.). Žr. taip pat Herberto 
von Bismarcko laišką Tiedemannui (1880 m.). Abu laiškai paskelbti kn. Walter Frank, Hofpre- 
diger Adolf Stoecker und die christlich-soziale Bewegung, 1928, p. 304, 305. 

Tariama padėties dviprasmybė, kai valstybės pareigūnai, viena vertus, pro- 
testavo prieš žydų lygybę (ypač profesinę lygybę) ar truputį vėliau skundėsi dėl 
žydų įtakos spaudai, o kita vertus, nuoširdžiai „linkėjo jiems visokeriopos gero- 
vės“*!, daug labiau atitiko valstybės interesus negu ankstesnis reformatorių uo- 
lumas. Galų gale Vienos kongresas sugrąžino Prūsijai provincijas, kuriose šimt- 
mečiais gyveno neturtingų žydų masės, ir niekas, išskyrus keletą intelektualų, 
svajojusių apie Prancūzijos revoliuciją ir žmogaus teises, niekada nenorėjo su- 
teikti jiems tą patį statusą kaip ir jų turtingiems gentainiams, kurie tikrai nebū- 
tų reikalavę jiems lygybės, nes turtingiems žydams ji būtų buvusi tik nuostolin- 
ga*?. Kaip ir bet kas kitas, jie žinojo, kad „kiekvienas teisinis ar politinis žings- 
nis, kuriuo siekiama emancipuoti žydus, neišvengiamai pablogintų jų pilietinę 
ir socialinę padėtį'“*. Be to, geriau nei kas kitas jie žinojo, kad jų galia labai 
priklauso nuo jų padėties ir prestižo žydų bendruomenėse. Todėl vargu ar jiems 
buvo priimtina kitokia politika, išskyrus tą, kurios tikslas buvo „stengtis padi- 
dinti savo įtaką ir išlaikyti savo gentainių žydų nacionalinę izoliaciją, tvirtinant, 
kad šitoks atsiskyrimas yra jų religijos dalis. Dėl ko?.. Dėl to, kad kiti dar labiau 
priklausytų nuo jų, ir jais, kaip unsere Leute, būtų galima pasinaudoti tik tiems, 
kurie turi valdžią“**. Ir iš tikrųjų atsitiko taip, kad XX a., kai žydų masių eman- 
cipacija pirmą kartą buvo jau įvykęs faktas, privilegijuotų žydų galia išnyko. 

Taigi tarp galingų žydų ir valstybės interesų nusistovėjo tobula harmonija. 
Turtingi žydai norėjo kontroliuoti savo gentainius ir atskirti juos nuo nežydų 
visuomenės, ir jiems tai pavyko, o palankią politiką turtingų žydų atžvilgiu vals- 
tybė galėjo derinti su teisine žydų inteligentijos diskriminacija ir socialinės seg- 
regacijos didinimu, t. y. elgtis būtent taip, kaip siūlė konservatyvioji krikščioniš- 
kos valstybės esmės teorija. 

Kilmingųjų antisemitizmas neturėjo politinių padarinių ir greitai nunyko per 
keletą Šventosios Sąjungos viešpatavimo dešimtmečių, tuo tarpu liberalai ir ra- 
dikalieji intelektualai tuojau pat po Vienos kongreso tapo naujo sąjūdžio įkvė- 
pėjais ir vadais. Liberalioji opozicija policiniam Metternicho režimui žemyne ir 
įnirtingi išpuoliai prieš reakcingą Prūsijos vyriausybę netrukus sukėlė antisemi- 
tinius protrūkius ir tikrą antižydiškų pamtletų tvaną. Kaip tik todėl, kad libera- 
lai, puldami vyriausybę, buvo ne tokie nuoširdūs ir atviri kaip aristokratas Mar- 
witzas prieš dešimtmetį, jie puolė žydus labiau negu vyriausybę. Dažniausiai 
siekdami lygių galimybių ir pirmiausia puldami aristokratų privilegijų atgaivini- 


3 Štai kaip Augustas Varnhagenas komentuoja Frydricho Vilhelmo IV pastabą: „Karalius bu- 
vo paklaustas, ką ketinąs daryti su žydais. Jis atsakė: „Aš jiems linkiu visokeriopos gerovės, bet 
noriu, kad jie jaustųsi esą žydai“. Šie žodžiai paaiškina daugelį dalykų“. Tugebiicher, Leipzig, 
1861, II, p. 113. 

*“ Kad žydus reikės emancipuoti prieš žydų atstovų norus, XVIII a. buvo gerai žinoma. Mira- 
bcau Nacionaliniame susirinkime (Assemblėe Nationale) 1789 metais pasakė štai ką: „Ponai, ar 
žydų nelaikote piliečiais todėl, kad patys žydai nenori būti piliečiais? Tokiai vyriausybei, kokią 
dabar rengiatės steigti, visi žmonės turi būti žmonės; jūs turite išvyti visus, kurie nėra žmonės 
ar atsisako jais būti“. XVIII a. pradžios Vokietijos žydų požiūrį žr. J.M. Jost, Neuere Geschichte 
der Israeliten. 1815-1845, Berlin, 1846, Band 10. 

“ Adamas Muelleris (žr. Ausgewūhlte Abhandlungen, cd. by J. Baxa, Jena, 1921, p. 215) laiške 
Metternichui, 1815 m. 

* H.E.G. Paulus, Die jiūdische Nationalabsonderung nach Ursprung, Folgen und Besserungsmut- 
teln, 1831. 

mą, trukdžiusį jiems gauti valstybinę tarnybą, jie ėmėsi svarstyti pavienių žydų, 
„mūsų brolių“, ir žydijos kaip grupės skirtumą. Nuo to laiko šiam skirtumui 
buvo lemta tapti skiriamuoju kairuoliškojo antisemitizmo ženklu. Nors libera- 
lai ne visai suprato, kaip ir kodėl vyriausybė, nors ir priverstinai nepriklausoma 
nuo visuomenės, saugo ir gina žydus kaip atskirą grupę, jie gerai žinojo, kad 
esama tam tikro politinio konteksto ir kad žydų klausimas yra ne tik pavienių 
žydų ir žmogiškosios tolerancijos problema. Jie nukalė naujas nacionalistines 
frazes „valstybė valstybėje“ ir „nacija nacijoje“. Jie buvo tikrai neteisūs pirmuo- 
ju atveju, nes žydai neturėjo išskirtinių politinių savo ambicijų, 0 paprasčiausiai 
buvo vienintelė socialinė grupė, besąlygiškai ištikima valstybei, bet antruoju at- 
vėju jie buvo iš dalies teisūs, nes žydai kaip socialinis, o ne kaip politinis jungi- 
nys tikrai sudarė atskirą grupę nacijos viduje??. 

Prūsijoje, bet ne Austrijoje ar Prancūzijoje, šitoks radikalus antisemitizmas 
buvo beveik toks pat trumpalaikis ir nenuoseklus, kaip ankstesnis diduomenės 
antisemitizmas. Radikalus vis labiau pagaudavo ekonomiškai stiprėjančių vidu- 
riniųjų klasių, maždaug po dvidešimties metų visoje Vokietijoje reikalausiančių 
emancipuoti žydus ir įgyvendinti politinę lygybę, liberalizmas. Tačiau įsitvirtino 
tam tikra politinė ir net literatūrinė tradicija, kurios įtaką galima matyti gar- 
siuose antižydiškuose jaunojo Marxo, taip dažnai ir neteisingai kaltinto antise- 
mitizmu, rašiniuose. Ta aplinkybė, kad žydas Karlas Marxas rašė taip kaip ir tie 
antižydiškai nusiteikę radikalai, rodo tik tai, kad šitokie antižydiški samprotavi- 
mai neturėjo beveik nieko bendro su tikruoju antisemitizmu. Šitokie samprota- 
vimai, nukreipti prieš „žydiją“, Marxą kaip pavienį žydą glumino tiek, kiek, pa- 
vyzdžiui, Nietzschę glumino jo samprotavimai, nukreipti prieš Vokietiją. Teisy- 
bė, vėliau Marxas niekada neberašė žydų klausimu ir niekada nebereiškė savo 
nuomonės apie jį, bet veikiausiai ne dėl kokio nors esmingo savo pažiūrų pasi- 
keitimo. Išskirtinis jo dėmesys klasių kovai kaip vidiniam visuomenės reiškiniui, 
kapitalistinės gamybos, kurioje žydai nedalyvavo nei kaip darbo pirkėjai, nei 
kaip jo pardavėjai, problemoms ir visiškas jo abejingumas politiniams klausi- 
mams savaime nebeskatino jo toliau tyrinėti valstybės struktūros, vadinasi, ir 
žydų vaidmens. Didelė marksizmo įtaka darbininkų sąjūdžiui Vokietijoje yra 
viena iš svarbiausių priežasčių, dėl kurios Vokietijos revoliuciniuose sąjūdžiuo- 
se būta taip mažai antižydiško nusiteikimo ženklų*“. Žydai tikrai beveik nieko 
arba visai nieko nereiškė socialinėse anos epochos kovose. 

Modernusis antisemitinis sąjūdis visur prasidėjo paskutiniame XIX a. treč- 
dalyje. Vokietijoje nelauktai jis vėl prasidėjo diduomenėje, kurios opoziciją vals- 
tybei vėl įžiebė Prūsijos monarchijos virtimas tikra nacionaline valstybe po 1871 
metų. Tikrasis Vokietijos imperijos įkūrėjas Bismarckas išsaugojo glaudžius ry- 
šius su žydais netgi tada, kai tapo ministru pirmininku, ir buvo smerkiamas už 
tai, kad priklauso nuo žydų ir ima iš jų kyšius. Iš dalies sėkmingos jo pastangos 
panaikinti vyriausybėje daugumą feodalinių atgyvenų neišvengiamai baigėsi kon- 
fliktu su aristokratija, ir puldami Bismarcką, aristokratai jį traktavo arba kaip 


 Aiškų ir patikimą pasakojimą apie vokiečių antisemitizmą XIX a. žr. Waldemar Gurian, 
„Antisemitism in Modern Germany“, in Essays on Anti-Semitism, ed. by K.S. Pinson, 1946. 
* Vienintelis kick įtakingesnis kairuoliškosios pakraipos antisemitas buvo E. Duchringas, išra- 
dęs miglotą natūralistinį „žydų rasės“ paaiškinimą ir pateikęs jį veikale Die Judenfrage als Frage 
der Rassenschūdlichkeit fūr Existenz, Sitte und Cultur der Volker mit einer weltgeschichilichen 
Antwort, 1880). 

nekaltą auką, arba kaip mokamą Bleichroederio agentą. Iš tikrųjų tų dviejų 
žmonių santykis buvo priešingas: Bleichroederis, be abejonės, buvo labai ger- 
biamas ir gerai atlyginamas Bismarcko agentas*?. 

Tačiau feodalinė aristokratija, nors vis dar pakankamai galinga, kad turėtų 
įtakos viešajai nuomonei, savaime nebuvo nei tokia stipri, nei tokia reikšminga, 
kad pradėtų realų antisemitinį sąjūdį, panašų į tą, kuris buvo prasidėjęs devin- 
tajame dešimtmetyje. Aristokratijos nuomonės reiškėjas dvaro kapelionas Sto- 
eckeris, žemesniajai viduriniajai klasei priklausiusių tėvų sūnus, nesugebėjo taip 
talentingai atstovauti konservatorių interesams kaip jo pirmtakai, romantiškieji 
intelektualai, apytikriai prieš 50 metų suformulavę svarbiausius konservatizmo 
ideologijos principus. Negana to, antisemitinės propagandos naudą jis atsklei- 
dė ne remdamasis praktiniais ar teoriniais motyvais, O visai atsitiktinai, kai di- 
delio savo kaip demagogo talento dėka suprato, kad ji gali puikiai padėti pripil- 
dyti šiaip jau tuščias auditorijas. Tačiau jis ne tik nesugebėjo suprasti tikrųjų 
savo sėkmės priežasčių, bet nemokėjo net kaip reikiant jomis pasinaudoti, nes 
buvo dvaro kapelionas ir karališkosios šeimos bei vyriausybės samdinys. Entu- 
ziastingas jo auditorijas sudarė tik žemesniajam viduriniosios klasės sluoksniui 
priklausantys žmonės - smulkūs krautuvininkai ir prekeiviai, amatininkai ir se- 
namadiški rankų darbo meistrai. O antižydiškus šių Žmonių jausmus pažadino 
tikrai ne (ar bent jau ne tik) konfliktas su valstybe. 


III. PIRMOS ANTISEMITINĖS PARTIJOS 


Antisemitizmas kaip svarus politinis veiksnys tuo pačiu metu, paskutiniais 
XIX a. dešimtmečiais, atsirado Vokietijoje, Austrijoje ir Prancūzijoje, tuojau 
pat po keleto finansinių skandalų ir aferų, kurių svarbiausias šaltinis buvo 
sukaupto kapitalo perteklius. Prancūzijoje dauguma parlamento narių ir nejti- 
kėtinai daug vyriausybės tarnautojų netrukus taip giliai įklimpo į aferas ir kyši- 
ninkavimą, kad Trečioji respublika niekada nebeatgavo prestižo, prarasto per 
pirmus savo egzistavimo dešimtmečius, o Austrijoje ir Vokietijoje tarp labiau- 
siai susikompromitavusių grupių buvo ir aristokratija. Visose trijose šalyse 
žydai veikė tik kaip tarpininkai, ir iš Panamos aferos bei Grindungsschwindel 
nesusikrovė didelio turto nė viena žydų šeima. 

Tačiau be diduomenės, vyriausybės tarnautojų ir žydų, į šiuos įdomius reika- 
lus, kurie vietoje žadėtų pelnų davė neįtikėtinus nuostolius, buvo įsitraukusi 
dar viena žmonių grupė. Sią grupę daugiausia sudarė viduriniųjų klasių žemes- 
niojo sluoksnio atstovai, dabar staiga pasidarę antisemitais. Šie žmonės nuken- 
tėjo labiau negu kitos grupės: jie investuodavo nedideles savo santaupas ir nuo- 
lat bankrutuodavo. Jų lengvatikystė turėjo rimtą pagrindą. Kapitalizmo eks- 
pansija vidaus rinkoje vis labiau naikino smulkius savininkus, kuriems gyvybės 
ar mirties klausimu tapo būtinybė kuo greičiau padidinti tai, ką jie turėjo su- 
kaupę, nes buvo visai tikėtina, kad jie praras viską. Jie pradėjo suprasti, kad jei 
jiems nepavyks prasimušti aukštyn, į buržuazijos terpę, jie gali nusmukti ir tapti 
proletarais. Bendro klestėjimo dešimtmečiai taip sulėtino šį procesą (nors ir 
nepakeitė jo tendencijos), kad jų panika atrodė esanti per ankstyva. Tačiau tam 


* Apie antisemitinius išpuolius prieš Bismarcką žr. Kurt Wawrzinck, Die Entstehung der deut- 
schen Antisemitenparteien. 1873-1890. Historische Studien, Hcft 168, 1927. 

tikrą laiką šis viduriniųjų klasių žemesniojo sluoksnio nerimas visiškai atitiko 
Marxo pranašystę apie greitą jų nunykimą. 

Viduriniųjų klasių žemesnysis sluoksnis, arba smulkioji buržuazija, buvo kilęs 
iš į gildijas susivienijusių amatininkų ir prekeivių, kurie per ištisus šimtmečius nuo 
gyvenimo pavojų buvo apsaugoti tam tikros uždaros sistemos, nepripažinusios 
konkurencijos ir galiausiai globojamos valstybės. "Tad dėl visų savo nelaimių šie 
žmonės kaltino Mančesterio sistemą, kuri juos įstūmė į konkurencinės visuome- 
nės keliamus pavojus ir atėmė išjų ypatingą valstybinės valdžios globą ir privilegi- 
jas. Todėl jie pirmieji pradėjo reikalauti „gerovės valstybės“, kuri, kaip jie tikėjosi, 
ne tik apsaugos juos nuo visokiausių netikėtumų, bet ir užtikrins jiems iš protėvių 
paveldėtas profesijas ir užsiėmimus. Kadangi vienas ryškiausių laisvosios preky- 
bos šimtmečio bruožų buvo tas, kad žydams buvo atvertos visų profesijų durys, 
buvo beveik natūralu traktuoti žydus kaip „Mančesterio sistemos, nuvestos iki 
kraštutinumo“, atstovus, nors tai buvo visiška netiesa. 

Tokia veikiau netiesioginė pagieža žydams, kurią iš pradžių pastebime kai ku- 
rių konservatyvių autorių raštuose, kur išpuoliai prieš buržuaziją kartais siejasi su 
išpuoliais prieš žydus, buvo labai paskatinta, kai žmonės, kurie tikėjosi pagalbos iš 
vyriausybės ar laukė stebuklo, turėjo priimti labai abejotiną bankininkų pagalbą. 
Smulkiam krautuvininkui bankininkas turėjo atrodyti toks pat išnaudotojas, koks 
darbininkui buvo stambios įmonės savininkas. Bet Europos darbininkai iš savo 
patyrimo ir iš marksistinio ekonominio auklėjimo žinojo, kad kapitalistas atlieka 
dvi funkcijas — juos išnaudoja ir duoda galimybę gaminti, o smulkiam krautuvi- 
ninkui niekas nenušvietė jo socialinio ir ekonominio likimo. Jo likimas buvo net 
blogesnis negu darbininko, ir remdamasis savo patyrimu jis traktavo bankininką 
kaip parazitą ir lupikautoją, kurį privalėjo laikyti nebyliu savo partneriu, nors šis 
bankininkas, ne taip kaip įmonės savininkas, neturėjo nieko bendro su jo verslu. 
Nesunku suprasti, kad žmogus, savo pinigus tiesiogiai naudojantis tik tam, kad 
pasidarytų daugiau pinigų, gali būti neapkenčiamas labiau negu tas, kuris gauna 
pelną dalyvaudamas ilgalaikiame gamybos procese. Kadangi tuo metu niekas ne- 
prašė kredito, jei tik galėjo be jo apsieiti - o smulkūs prekeiviai apsieiti be jo tikrai 
negalėjo, - bankininkai atrodė esą tie žmonės, kurie išnaudoja ne darbo jėgą ir 
gamybinius sugebėjimus, o nelaimę ir skurdą. 

Daugelis tokių bankininkų buvo žydai ir, kas dar svarbiau, dėl tam tikrų isto- 
rinių priežasčių bankininko prototipui buvo būdingi aiškūs žydo bruožai. Todėl 
viduriniosios klasės žemutinio sluoksnio kairuoliškam sąjūdžiui ir visai propa- 
gandai, nukreiptai prieš bankinį kapitalą, buvo lemta tapti daugiau ar mažiau 
antisemitine. Šitokia įvykių raida beveik nieko nelėmė pramoninėje Vokietijo- 
je, bet buvo labai reikšminga Prancūzijoje ir kiek mažiau Austrijoje. Kurį laiką 
atrodė, kad žydai pirmą kartą tikrai pradėjo tiesiogiai konfliktuoti su kita klase, 
šiame konflikte nedalyvaujant valstybei. Nacionalinėje valstybėje, kurioje vy- 
riausybės funkciją daugiau ar mažiau lėmė jos viešpataujanti padėtis virš besi- 
varžančių klasių, toks susidūrimas net sudarė galimybę - nors ir pavojingą — 
normalizuoti žydų padėtį. 

"Tačiau prie šio socialinio ekonominio elemento netrukus prisidėjo kitas ele- 
mentas, kuris ilgainiui pasirodė esąs grėsmingesnis. Žydų bankininkų padėtis 


* Otto Glagau, Der Bankrott des Nationalliberalismus und die Reaktion, Berlin, 1878. To patics 
autoriaus veikalas Der Boersen- und Grundungsschwindel, 1876, yra vienas svarbiausių ano me- 
to antisemitinių pamfletų. 

priklausė ne nuo paskolų į sunkią padėtį patekusiems mažiems žmonėms, o 
pirmiausia nuo valstybinių paskolų leidimo. Smulkios paskolos liko smulkių žmo- 
nių rankose, o tie smulkūs skolintojai rengėsi tokioms daug žadančioms karje- 
roms, kurias padarė turtingesni ir labiau gerbiami jų gentainiai. Viduriniųjų 
klasių žemutinio sluoksnio socialinė pagieža žydams pavirto sprogstamu politi- 
niu elementu, nes buvo manoma, kad tie įnirtingai neapkenčiami žydai rengiasi 
užgrobti politinę valdžią. Argi nebuvo puikiai žinoma ir apie kitus jų ryšius su 
vyriausybe? Kita vertus, socialinė ir ekonominė neapykanta politinei argumen- 
tacijai suteikė tą įniršio atspalvį, kurio anksčiau joje visiškai nebuvo. 

Friedrichas Engelsas kartą pažymėjo, kad jo metu svarbiausi antisemitinio są- 
jūdžio veikėjai buvo kilmingieji, o šio sąjūdžio chorą sudarė staugianti smulkiųjų 
buržua minia. Tai galima pasakyti ne tik apie Vokietiją, bet ir apie Austrijos krikš- 
čioniškąjį socializmą bei Prancūzijos antidreifusininkus. Visais šiais atvejais į pas- 
kutinį desperatišką mūšį pakilusi aristokratija pabandė sudaryti sąjungą su kon- 
servatyviomis bažnytinėmis jėgomis - Austrijos ir Prancūzijos katalikų bažnyčia, 
Vokietijos protestantų bažnyčia — kovos su liberalizmu krikščioniškais ginklais 
dingstimi. Minia buvo tik priemonė, kuria aristokratai pasinaudojo sustiprinti sa- 
vo pozicijai, duoti didesnį rezonansą savo balsams. Akivaizdu, kad aristokratai 
negalėjo ir nenorėjo organizuoti minios ir buvo pasirengę jos nusikratyti tuo atve- 
ju, jei jų tikslas būtų pasiektas. Bet jie suprato, kad antisemitiniai šūkiai buvo 
labai veiksmingi mobilizuojant dideles gyventojų mases. 

Dvaro kapeliono Stoeckerio šalininkai neįkūrė pirmųjų antisemitinių partijų 
Vokietijoje. Kai tik buvo pademonstruotas antisemitinių šūkių patrauklumas, nuo 
Stoeckerio sąjūdžio Berlyne iškart atsiskyrė radikalūs antisemitai, pradėję rimtą 
kovą su vyriausybe ir įkūrę partijas, kurių atstovai reichstage sprendžiant visus 
svarbius vidaus politikos klausimus balsuodavo kartu su didžiausia opozicine par- 
tija - socialdemokratais*. Jie greitai nusikratė juos kompromituojančios sąjun- 
gos, kurią iš pradžių buvo sudarę su praeičiai atstovaujančiomis jėgomis, o Boec- 
kelis, pirmasis parlamento narys antisemitas, vietą parlamente gavo remiamas 
Heseno valstiečių, kuriuos jis gynė nuo „junkerių ir žydų“, t. y. nuo kilmingųjų, 
turėjusių per daug žemės, ir nuo žydų, nuo kurių kredito priklausė valstiečiai. 

Kad ir kokios mažos buvo šios pirmos antisemitinės partijos, jos iškart atsi- 
skyrė nuo kitų partijų. Jos iš pat pradžių pareiškė, kad yra ne partijos šalia par- 
tijų, 0 partijos „virš visų partijų“. Į klases ir partijas padalytoje nacionalinėje 
valstybėje tik valstybė ir vyriausybė pretendavo egzistuoti virš visų partijų ir kla- 
sių, atstovauti nacijai kaip visumai. Buvo manoma, kad partijos yra grupės, ku- 
rių deputatai atstovauja balsuotojų interesams. Nors jos siekė valdžios, buvo lyg 
ir savaime suprantama, kad vyriausybei dera įgyvendinti pusiausvyrą tarp kon- 
fliktuojančių interesų ir jų atstovų. Antisemitinių partijų pretenzija būti „virš 
visų partijų“ aiškiai parodė jų siekį tapti visos nacijos atstovėmis, gauti išskirti- 
nę valdžią, užvaldyti valstybės mašiną ir pačioms įkūnyti valstybę. Kita vertus, 
kadangi vis dėlto tai buvo organizuotos partijos, buvo aišku ir tai, kad jos siekė 
paimti valstybinę valdžią kaip tam tikros partijos, kad jų rinkėjai galėtų realiai 
valdyti naciją. 

Nacionalinė valstybė kaip politinis junginys atsirado tada, kai jokia socialinė 
grupė nebesugebėjo išlaikyti išskirtinės politinės valdžios, todėl realią politinę 


“ Zr. Wawrzinck, op. cit. Turiningą pasakojimą apie šiuos įvykius, ypač įvykius, susijusius su 
dvaro kapelionu Stoeckeriu, žr. Frank, op. cit. 

valdžią perėmė vyriausybė, daugiau nebepriklausanti nuo socialinių ir ekono- 
minių veiksnių. Revoliuciniai kairiųjų sąjūdžiai, siekę radikaliai pakeisti sociali- 
nes sąlygas, niekada tiesiogiai nesikėsino prieš šią aukščiausią politinę valdžią. 
Jie kovojo tik su buržuazijos valdžia ir jos įtaka valstybei, o todėl buvo visada 
pasirengę paklusti vyriausybei sprendžiant užsienio reikalus, kur lemtingą reikš- 
mę turėdavo tariamai vieningos nacijos interesai. Kita vertus, daugybė antise- 
mitinių grupių programų iš pat pradžių buvo orientuotos į užsienio politiką; jų 
revoliucinis impulsas buvo nukreiptas veikiau prieš vyriausybę, 0 ne prieš socia- 
linę klasę, ir jos tikrai siekė sugriauti nacionalinės valstybės politinę struktūrą, 
pasiremdamos partine organizacija. 

Kokios nors partijos pretenzija būti virš visų partijų turėjo kitą, svarbesnę už 
nacionalizmą potekstę. Jei būtų buvę siekiama tik nusikratyti žydų, viename 
pirmųjų antisemitinių kongresų“? Fritscho iškeltas pasiūlymas nekurti naujos 
partijos, o plėsti antisemitizmą tol, kol galiausiai visos egzistuojančios partijos 
taps priešiškos žydams, būtų daug greičiau atvedęs prie tam tikrų rezultatų. 
Tačiau Fritscho pasiūlymas nebuvo palaikytas, nes jau tada antisemitizmas bu- 
vo suvokiamas ne tik kaip žydų, bet ir kaip nacionalinės valstybės politinio jun- 
ginio likvidavimo priemonė. 

Neatsitiktinai antisemitinių partijų atsiradimas sutapo su pirmomis impe- 
rializmo fazėmis, 0 tikslūs šių partijų atitikmenys buvo tam tikros politinės 
tendencijos Didžiojoje Britanijoje, kur nebuvo antisemitizmo, ir aiškiai anti- 
semitiniai visuotiniai sąjūdžiai žemyne*!. Tik Vokietijoje šios naujos tendenci- 
jos kilo iš antisemitizmo tiesiogiai, ir antisemitinės partijos atsirado anksčiau 
negu tokios grynai imperialistinės grupės kaip Visos Vokietijos sąjunga (All- 
deutscher Verband) ir kitos, irgi pretendavusios būti virš partinių grupuočių ir 
kažkuo kitu negu tokios grupuotės; be to, antisemitinės partijos pergyveno 
tokias grupes. 

"Tas faktas, kad panašūs dariniai, nesigriebę aktyvaus antisemitizmo - vengę 
šarlataniško antisemitinių partijų aspekto, o todėl iš pradžių lyg ir turėję dau- 
giau galimybių pasiekti galutinę pergalę, - galiausiai buvo paskandinti ir sunai- 
kinti antisemitinio sąjūdžio, gerai rodo šios problemos reikšmę. Antisemitų įsi- 
tikinimas, kad išskirtinis valdžios siekis yra ne kas kita kaip tai, ką faktiškai jau 
pasiekė žydai, turėjo tą pranašumą, kad galėjo būti paverstas vidaus politikos 
programa, o sąlygos buvo tokios, jog norint laimėti politinę valdžią reikėjo ryž- 
tis išeiti į socialinės kovos areną. Antisemitai galėjo skelbtis kovoją su žydais 
lygiai taip pat, kaip darbininkai skelbėsi kovoją su buržuazija. Jų pranašumas 
buvo tas, kad puldami žydus, kurie buvo traktuojami kaip slapta jėga vyriausy- 
bės užkulisiuose, jie galėjo atvirai pulti pačią valstybę, tuo tarpu imperialistinės 
grupės, pasižymėjusios švelnia ir nieko nelėmusia antipatija žydams, niekada 
neturėjo nieko bendro su svarbiomis socialinėmis ano meto kovomis. 

Antras labai svarbus naujų antisemitinių partijų bruožas buvo tas, kad jos 
iškart pradėjo burtis į visų Europos antisemitinių grupių antnacionalinę or- 
ganizaciją, atvirai susipriešindamos su populiariu nacionalizmu ir mesdamos 
iššūkį jo lozungams. Linkdamos į tokį antnacionalumą, jos aiškiai parodė, kad 
siekia ne tik politiškai valdyti naciją, bet kartu jau planuoja tolesnį žingsnį, 


*) Šis pasiūlymas buvo iškeltas 1886 metais Kaselyje, kur buvo įkurta Vokiečių antisemitinė 
sąjunga (Deutsche Antisemitische Vereinigung). 
* Išsamų „partijos virš partijų“ ir visuotinių sąjūdžių aptarimą žr. VIII skyriuje. 

kurio tikslas - bendraeuropinė valdžia, iškilusi „virš visų nacijų“*. Šis antras 
revoliucinis elementas reiškė, kad visiškai paneigiamas status guo; į jį dažnai 
būdavo nekreipiama dėmesio, nes patys antisemitai iš dalies dėl tradicinių 
įpročių, o iš dalies dėl sąmoningo melo savo propagandoje vartodavo reakcin- 
gų partijų Žargoną. 

Glaudus ryšys tarp ypatingų žydų gyvenimo sąlygų ir tokių grupių ideologijos 
akivaizdesnis, turint galvoje būtent antnacionalinės grupės organizavimą, 0 ne 
antpartinės partijos įkūrimą. Sunacionalintoje Europoje žydai labai aiškiai bu- 
vo vienintelė bendraeuropinė terpė. Buvo visai logiška, kad jų priešai turėjo 
organizuotis, remdamiesi tuo pačiu principu, jei siekė susikauti su tais, kuriuos 
laikė slaptaisiais visų nacijų politinio likimo tvarkytojais. 

Nors šis argumentas buvo įtikinamas kaip propagandos priemonė, tačiau ant- 
nacionalinio antisemitizmo sėkmė priklausė nuo bendresnio pobūdžio veiks- 
nių. Jau praeito šimtmečio pabaigoje ir ypač nuo Prancūzijos karo su Prūsija vis 
daugiau žmonių jautė, kad Europos organizacija pagal nacionalinį principą jau 
paseno, nes tokia organizacija nebegalėjo adekvačiai reaguoti į naujas ekono- 
mines problemas. Šis jausmas buvo galingas veiksnys, pagrindžiantis tarptauti- 
nę socializmo organizaciją, savo ruožtu pats stiprinamas šios organizacijos. Įsi- 
tikinimas, kad panašios reikmės egzistuoja visoje Europoje, plito masėse“. Tarp- 
tautinės socialistų organizacijos laikėsi pasyviai ir apskritai nesidomėjo užsie- 
nio politikos problemomis (t. y. kaip tik tais klausimais, kuriais būtų buvę gali- 
ma patikrinti jų tarptautinį pobūdį), tuo tarpu antisemitai pradėjo būtent nuo 
užsienio politikos problemų ir net žadėjo vidines problemas išspręsti remda- 
miesi antnacionaliniu pagrindu. Jei ideologijų neimsime už gryną pinigą ir įdė- 
miau įsižiūrėsime į realias atitinkamų partijų programas, pamatysime, kad so- 
cialistams, labiau besidomėjusiems vidaus problemomis, nacionalinė valstybė 
tiko daug labiau negu antisemitams. 

Žinoma, tai nereiškia, kad internacionalistiniai socialistų įsitikinimai nebuvo 
nuoširdūs. Priešingai, tokie įsitikinimai buvo daug stipresni ir, be kita ko, daug 
senesni negu klasinių interesų, peržengiančių nacionalinių valstybių sienas, atra- 
dimas. Bet jau pats klasių kovos didžiulės reikšmės supratimas juos paskatino 
nepaisyti to paveldo, kurį Prancūzijos revoliucija paliko darbininkų partijoms ir 
kuris pats vienas galėjo juos priversti sukurti detalią politinę teoriją. Socialistai 
tyliai išsaugojo nepaliestą pradinę „nacijos tarp nacijų“ koncepciją; buvo tariama, 
kad kiekviena nacija priklauso Žmonijai kaip šeimai, bet socialistai niekada nesu- 
gebėjo šios idėjos paversti darbine koncepcija, tinkama savarankiškų valstybių 
pasauliui. Todėl jų internacionalizmas liko kiekvieno asmeniniu įsitikinimu, o svei- 


*“ Pirmas tarptautinis antižydiškas kongresas įvyko 1882 metais Drezdene. Jame dalyvavo apy- 
tikriai 3000 delegatų iš Vokietijos, Austrijos-Vengrijos ir Rusijos; per diskusijas Stocckcrį nu- 
galėjo radikalai; po metų jic susirinko Chemnice ir įkūrė Visuotinę antižydišką sąjungą (A 
liance Antijuive Universelle). Išsamesnį pasakojimą apie šiuos susirinkimus ir kongresus, pro- 
gramas ir diskusijas galima rasti kn. Wawrzinck, op. cit. 

* Tarptautinis darbininkų sąjūdžių solidarumas, kick jis apskritai egzistavo, buvo visos Euro- 
pos problema. Šių sajūdžių abejingumas užsienio politikai irgi buvo savotiška savisauga nuo 
aktyvaus dalyvavimo kasdienėje imperialistinėje atitinkamų šalių politikoje arba kova su tokia 
politika. Kai dėl ekonominių interesų, buvo net pernelyg akivaizdu, kad bet kuris žmogus, 
priklausantis prancūzų, britų ar olandų nacijai, o ne tik kapitalistai ir bankininkai, pajus visus 
atitinkamų imperijų žlugimo padarinius. 

kas jų abejingumas nacionaliniam savarankiškumui virto visai nesveiku ir nerea- 
listiniu abejingumu užsienio politikai. Kadangi kairiosios partijos iš principo ne- 
neigė nacionalinių valstybių, o neigė tik nacionalinio savarankiškumo aspektą, 
negana to, kadangi miglotos jų pačių svajonės apie federalines struktūras, faktiš- 
kai apimančias visas nacijas lygiomis teisėmis, kažkaip siejosi su svajone apie visų 
engiamų tautų nacionalinę laisvę ir nepriklausomybę, jie galėjo veikti neperženg- 
dami nacionalinės valstybės ribų ir socialinės bei politinės jos struktūros žlugimo 
epochoje pasireikšti net kaip vienintelė gyventojų grupė, nesigriebianti ekspan- 
sionistinių fantazijų ir negalvojanti apie kitų tautų sunaikinimą. 

Antnacionalistai antisemitai tarptautinės organizacijos klausimą sprendė vi- 
siškai priešingai. Jie siekė sukurti viešpataujančią antstruktūrą, kuri kartu turė- 
tų sugriauti visas vietines nacionalines struktūras. Jie galėjo vartoti antnaciona- 
listinį žargoną netgi rengdamiesi sugriauti savo pačių naciją kaip politinį jungi- 
nį, nes gentinis nacionalizmas, besąlygiškai siekęs užkariavimų, buvo viena svar- 
biausių priemonių, kuria buvo galima pralaužti siauras nacionalinės valstybės ir 
jos savarankiškumo ribas“. Juo veiksmingesnė buvo šovinistinė propaganda, 
juo lengviau buvo įtikinti visuomenę, kad būtina įkurti antnacionalinę struktū- 
rą, kuri valdytų iš viršaus, nepaisydama nacionalinių skirtumų, turėdama visuo- 
tinį valdžios monopolį ir prievartos priemones. 

Beveik neabejotina, kad ypatinga bendraeuropinė žydų tautos padėtis socia- 
listinio federalizmo tikslams galėjo pasitarnauti bent jau tiek, kiek ir piktiems 
antnacionalistų sąmokslams. Bet socialistai buvo taip įsitraukę į klasių kovą ir 
taip nepaisė savo pačių paveldėtų koncepcijų politinių padarinių, kad žydų kaip 
politinio veiksnio egzistavimą jie suvokė tik tada, kai susidūrė su jau subrendu- 
siu antisemitizmu kaip rimtu varžovu vidaus reikaluose. O jie ne tik nebuvo 
pasiruošę į savo teorijas įtraukti žydų problemų, bet ir, tiesą sakant, apskritai 
bijojo paliesti šią problemą. Šiuo klausimu (kaip ir kitais tarptautiniais klausi- 
mais) jie nusileido antnacionalistams, kurie galėjo pasirodyti esą vieninteliai 
žinantys, kaip spręsti pasaulines problemas. 

Šimtmečiui baigiantis aštuntojo dešimtmečio aferų padariniai išnyko, ir kles- 
tėjimo bei visuotinės gerovės epocha, ypač Vokietijoje, užgniaužė nebrandžius 
devintojo dešimtmečio sąjūdžius. Niekas negalėjo numatyti, kad tokia ramybė 
buvo tik laikinas atokvėpis, kad visos neišspręstos politinės problemos, taip pat ir 
neišnykusi politinė neapykanta, su dviguba jėga bei įniršiu atsinaujins po Pirmojo 
pasaulinio karo. Iš pradžių patyrusios sėkmę antisemitinės partijos Vokietijoje 
vėl prarado reikšmę, o jų vadai, trumpą laiką sujudinę viešąją nuomonę, pro už- 
pakalines istorijos duris iškeliavo į beprotybės ir žiniuoniško šarlatanizmo tamsą. 


IV. KAIRUOLIŠKASIS ANTISEMITIZMAS 


Jei ne siaubingi antisemitizmo padariniai mūsų epochoje, galėtume mažiau do- 
mėtis jo likimu Vokietijoje. Kaip politinį sąjūdį XIX a. antisemitizmą geriausiai 
galima tyrinėti remiantis politiniu gyvenimu Prancūzijoje, kur beveik dešimt- 
metį jis vyravo politinėje scenoje. Kaip ideologinė jėga, besivaržanti su kitomis, 
solidesnėmis ideologijomis dėl viešosios nuomonės, antisemitizmas labiausiai 
pasireiškė Austrijoje. 


“ Plg. VIII skyrių. 

Žydai labiausiai pasitarnavo valstybei būtent Austrijoje, kur daugybę tautų 
siejo į draugę tik dviguba Habsburgų šeimos monarchija ir kur valstybės banki- 
ninkas žydas, ne taip, kaip kitose Europos šalyse, pergyveno monarchijos žlugi- 
mą. Šio proceso pradžioje, prasidedant XVIII a., Samuelio Oppenheimerio kre- 
ditas reiškė tą pat kaip ir Habsburgų dvaro kreditas, o „prieš pabaigą Austrijos 
kreditas buvo Creditanstalt“, t. y. Rothschildo banko kreditas“. Nors Dunojaus 
imperijos gyventojų masė nebuvo vienalytė (o tai pati svarbiausia perėjimo prie 
nacionalinės valstybės sąlyga), ši imperija negalėjo išvengti apsišvietusio despo- 
tizmo virtimo konstitucine monarchija ir modernių pilietinių institucijų sukūri- 
mo. Tai reiškė, kad imperija turėjo įkurti tam tikras nacionalinės valstybės insti- 
tucijas. Be to, moderni klasinė sistema čia formavosi nacionaliniu pagrindu, ir 
tam tikros tautybės buvo pradėtos tapatinti su tam tikromis klasėmis ar bent jau 
su tam tikromis profesijomis. Vokiečiai tapo viešpataujančia tautybe beveik ta 
pačia prasme, kaip buržuazija tapo viešpataujančia klase nacionalinėse valsty- 
bėse. Vengrijos žemvaldžių aristokratijai teko tas vaidmuo, kurį kitose šalyse 
atliko diduomenė, tik šiuo atveju tas vaidmuo buvo net ryškesnis, nors iš es- 
mės toks pat. Valstybės mašina pati padarė viską, ką galėjo, įtvirtindama tą 
patį absoliutų atotrūkį nuo visuomenės ir stengdamasi pakilti virš visų tauty- 
bių, kaip ir nacionalinė valstybė, užėmusi tokią pačią padėtį savo klasių atžvil- 
giu. Visų šių procesų padariniai žydams buvo tokie: žydų tauta paprasčiausiai 
negalėjo susilieti su kitomis tautomis, bet ir pati negalėjo tapti tauta, kaip 
negalėjo susilieti su kitomis klasėmis arba pati tapti klase nacionalinėje vals- 
tybėje. Kaip žydai nacionalinėse valstybėse nuo kitų klasių skyrėsi ypatingu 
savo ryšiu su valstybe, taip jie skyrėsi nuo visų Austrijos tautų ypatingu ryšiu 
su Habsburgų monarchija. Ir lygiai kaip visur kitur kiekviena klasė, suėjusi į 
atvirą konfliktą su valstybe, nusiteikdavo antisemitiškai, taip ir Austrijoje kiek- 
viena tauta, ne tik dalyvaujanti visuotinėje tautų kovoje, bet ir atvirai konflik- 
tuojanti su pačia monarchija, pradėjo savo kovą užsipuldama žydus. Tačiau 
būta aiškaus skirtumo tarp konfliktų, vykusių Austrijoje, ir konfliktų, vykusių 
Vokietijoje ir Prancūzijoje. Austrijoje jie buvo ne tik aštresni, bet pasižymėjo 
dar vienu bruožu: prasidėjus Pirmajam pasauliniam karui kiekviena tauta - 0 
tai reiškė, kiekvienas visuomenės sluoksnis — buvo opozicijoje valstybės at- 
žvilgiu, todėl gyventojai buvo apimti aktyvaus antisemitizmo labiau negu bet 
kurioje kitoje Vakarų ar Vidurio Europos šalyje. 

Iš šių konfliktų ypač išsiskyrė vis didėjantis vokiečių tautybės žmonių priešiš- 
kumas valstybei, sustiprėjęs tada, kai buvo įkurta Vokietijos imperija, ir atsklei- 
dęs antisemitinių šūkių nevaisingumą po 1873 m. finansinio kracho. Socialinė 
situacija tuo metu buvo panaši į situaciją Vokietijoje, bet socialinė propaganda, 
kuria buvo siekiama laimėti viduriniosios klasės atstovų balsus, iškart ėmėsi daug 
įnirtingiau pulti valstybę ir daug atviriau parodė nelojalumą šaliai. Negana to, 
Vokiečių liberalų partija, vadovaujama Schoenererio, iš pat pradžių buvo vidu- 
riniosios klasės žemutinio sluoksnio partija, nesusijusi su diduomene ir jos ne- 
varžoma, ir orientuota į kraštutinę kairuolišką ideologiją. Ji niekada neturėjo 
realios masių paramos, bet devintajame dešimtmetyje buvo ypač populiari uni- 
versitetuose, kur sukūrė pirmą, labai vieningą studentų organizaciją, besiremian- 
čią atviru antisemitizmu. Schoenererio antisemitizmas, iš pradžių nukreiptas 


45 Žr. Paul H. Emden, „The Story of the Vienna Creditanstalt“, Menorah Journal, XXVIII, I, 
1940. 


74 Antisemitizmas 


beveik tik prieš Rothschildus, pelnė jam darbininkų sąjūdžio, jį laikiusio tikru, 
tik pasiklydusiu radikalu, simpatijas“. Svarbiausias jo pranašumas buvo tas, kad 
savąją antisemitinę propagandą jis galėjo pagrįsti faktais: kaip Austrijos reich- 
srato narys jis siekė Austrijos geležinkelių nacionalizavimo, o didesnė geležin- 
kelių akcijų dalis nuo 1836 m. buvo Rothschildų rankose, nes jie buvo gavę 
valstybės licenciją, kurios terminas baigėsi 1886 m. Schoenereriui pavyko su- 
rinkti 40 tūkstančių parašų prieš licencijos pratęsimą ir prikaustyti visuomenės 
dėmesį prie žydų klausimo. Glaudus ryšys tarp Rothschildų ir finansinių mo- 
narchijos interesų tapo labai aiškus, kai vyriausybė pabandė pratęsti licencijos 
galiojimo laiką tokiomis sąlygomis, kurios buvo aiškiai nenaudingos valstybei ir 
visuomenei. Schoenererio agitacija, susijusi su šiuo klausimu, tapo tikrąja są- 
moningo antisemitinio sąjūdžio Austrijoje pradžia*'. Mat šį sąjūdį, ne taip kaip 
Stoeckerio agitaciją Vokietijoje, pradėjo ir jam vadovavo žmogus, kurio nuošir- 
dumas nekėlė abejonių. Todėl šis sąjūdis neapsiribojo antisemitizmu kaip pro- 
pagandos priemone, bet greitai sukūrė tą pangermanizmo ideologiją, kuri na- 
cizmui darė įtakos daugiau negu bet kuri kita vokiška antisemitizmo atšaka. 
Nors Schoenererio sąjūdis galiausiai pasiekė pergalę, bet buvo patyręs laiki- 
ną pralaimėjimą prieš antrą antisemitinę partiją, socialinius krikščionis, vado- 
vaujamus Luegerio. Schoenereris kritikavo katalikų bažnyčią ir jos didelę įtaką 
Austrijos politikai beveik taip pat energingai kaip ir žydus, tuo tarpu socialiniai 
krikščionys buvo katalikiška partija, iš pat pradžių stengusis sudaryti sąjungą su 
tomis reakcingomis konservatyviomis jėgomis, kurios pasirodė tokios naudin- 
gos Vokietijoje ir Prancūzijoje. Kadangi Austrijos socialiniai krikščionys padarė 
daugiau socialinių nuolaidų, jie pasiekė daugiau negu jų kolegos Vokietijoje ar 
Prancūzijoje. Kartu su socialdemokratais jie pergyveno monarchijos žlugimą ir 
tapo pačia įtakingiausia grupe pokario Austrijoje. Bet dar gerokai prieš atsiran- 
dant Austrijos respublikai, kai paskutiniame XIX a. dešimtmetyje Luegeris, suor- 
ganizavęs antisemitinę kampaniją, tapo Vienos meru, socialiniai krikščionys jau 
laikėsi dviprasmiško požiūrio į žydus nacionalinėje valstybėje - priešiškumo in- 
teligentijai ir draugiškumo žydams verslininkams. Visai neatsitiktinai po Žiau- 
rios ir kruvinos kovos dėl valdžios su socialistų darbininkų sąjūdžiu jie užgrobė 
valstybinę mašiną, kai Austrija, susitraukusi iki vokiečių tautybės, tapo nacio- 
naline valstybe. Socialiniai krikščionys pasirodė esą vienintelė partija, pasiren- 
gusi kaip tik tokiam vaidmeniui ir dar egzistuojant senajai monarchijai tapusi 
populiari dėl savo nacionalizmo. Kadangi Habsburgai buvo vokiškos kilmės ir 
savo valdiniams vokiečiams teikė tam tikrą pirmenybę, socialiniai krikščionys 
niekada nekritikavo monarchijos. Jie veikiau stengėsi, kad didesnioji vokiečių 
tautybės žmonių dalis paremtų iš esmės nepopuliarią vyriausybę. Jų antisemi- 
tizmas buvo bevaisis: tie dešimtmečiai, kai Luegeris valdė Vieną, žydams, tiesą 
sakant, buvo aukso amžius. Nepriklausomai nuo to, ko buvo griebiamasi propa- 
gandoje, siekiant laimėti balsus, jie niekada negalėjo skelbti kartu su Schoene- 


* Žr. EA. Neuschacfer, Georg Ritter von Schoenerer; Hamburg, 1935, ir Eduard Pichl, Georg 
Schoenerer, 1938. 6 vols. Net 1912 metais, kai Schoenererio agitacija jau seniai buvo praradusi 
bet kokią reikšmę, Vienos laikraštyje Arbeiterzeitung buvo reiškiami labai švelnūs jausmai tam 
žmogui, apie kurį buvo galima pasakyti tik tokius žodžius, kuriuos kadaise Bismarckas buvo 
pasakęs apic Lassallc'į: „Ir jei mes apsikcistume šūviais, teisingumas reikalautų net šaudant 
pripažinti: jis vyras, o kiti yra senos bobos“ (Neuschacfer, p. 33). 

reriu ir pangermanistais, kad „antisemitizmą laiko kertiniu savo nacionalinės 
ideologijos akmeniu, esmingiausia tikro visuotinio įsitikinimo išraiška, o todėl 
didžiausiu nacionaliniu šimtmečio laimėjimu“*ė. Ir nors jiems darė įtaką kleri- 
kaliniai sluoksniai, kaip ir antisemitiniam sąjūdžiui Prancūzijoje, jie buvo pri- 
versti sušvelninti savo išpuolius prieš žydus, nes nepuldinėjo monarchijos taip, 
kaip Prancūzijos antisemitai puldinėjo Trečiąją respubliką. 

Sių dviejų Austrijos antisemitinių partijų laimėjimai ir nesėkmės rodo, kad 
socialiniai konfliktai beveik neturėjo tiesioginio ryšio su svarbiausiomis šios epo- 
chos problemomis. Palyginti su visų vyriausybės priešininkų mobilizavimu, vi- 
duriniosios klasės žemutinio sluoksnio balsų medžioklė buvo laikinas reiškinys. 
Tikrai, Schoenererio sąjūdžio nugarkaulis buvo tos vokiškai kalbančios provin- 
cijos, kuriose žydai apskritai negyveno ir kur niekada nebuvo konkurencijos su 
žydais ir neapykantos žydų bankininkams. Pangermanistinio sąjūdžio ir jo įnir- 
tingo antisemitizmo išlikimą tose provincijose, kai jis susilpnėjo didesniuose mies- 
tuose, paprasčiausiai nulėmė tas faktas, kad šiose provincijose prieš karą nieka- 
da nebuvo pasiektas toks visuotinis klestėjimas, kuris miestų gyventojus sutai- 
kytų su vyriausybe. 

Visiškas lojalumo savo šaliai ir jos vyriausybei nebuvimas, kurį pangermanis- 
tai pakeitė atviru lojalumu Bismarcko imperijai, ir iš to kilusi koncepcija, pagal 
kurią nacionalumas nepriklauso nuo valstybės ir teritorijos, Schoenererio gru- 
pę atvedė prie tikros imperialistinės ideologijos, kuri paaiškina jos laikiną sil- 
pnumą ir galutinę pergalę. Šie dalykai paaiškina ir tai, kodėl pangermanistinė 
partija Vokietijoje (Alldeutschen), niekada neperžengusi paprasčiausio šoviniz- 
mo slenksčio, liko tokia įtari ir rezervuota, kad neištiesė rankos savo broliams, 
Austrijos pangermanistams. Šis austriškas sąjūdis siekė ne tik užimti valdžią 
kaip partija, ne tik turėti savo rankose valstybinę mašiną - jis siekė revoliucin- 
gai pertvarkyti Vidurio Europą, kurioje Austrijos vokiečiai kartu su Vokietijos 
vokiečiais sustiprintų savo jėgas, taptų viešpataujančia tauta, o visos kitos tau- 
tos, gyvenančios šioje teritorijoje, būtų paverstos tokiais pusiau vergais, kokie 
buvo slavų tautų žmonės Austrijoje. Dėl tokios glaudžios giminystės su impe- 
rializmu ir dėl jos esminės įtakos nacionalumo koncepcijai mes turime atidėti 
Austrijos pangermanistinio sąjūdžio aptarimą. Bent jau savo padarinių požiū- 
riu tai nėra tik XIX a. priklausantis parengiamasis sąjūdis: labiau negu bet kuri 
kita antisemitizmo atšaka jis priklauso mūsų šimtmečio įvykiams. 


Visiškai priešingai atrodo prancūzų antisemitizmas. Dreyfuso byla atsklei- 
džia visus kitus XIX a. antisemitizmo elementus grynai ideologiniu ir politiniu 
aspektu - tai antisemitizmo, atsiradusio ypatingomis nacionalinės valstybės są- 
lygomis, kulminacija. Tačiau jo įnirtinga forma užbėgo už akių būsimiems įvy- 
kiams, todėl atrodo, kad svarbiausi Dreyfuso bylos veikėjai dalyvauja didžiulėje 
generalinėje repeticijoje to spektaklio, kuris buvo atidėtas daugiau nei trims 
dešimtmečiams. Ši byla savyje sutelkė visus atvirus ir slaptus, politinius ir socia- 
linius veiksnius, žydų klausimą XIX a. iškėlusius į avansceną; kita vertus, perne- 
lyg anksti prasiveržęs į paviršių šis klausimas buvo įspraustas į tipiškos XIX a. 
ideologijos ribas, o ši ideologija, nors ir pergyvenusi visas Prancūzijos vyriausy- 
bes ir politines krizes, niekada visiškai neprisitaikė prie politinių XX a. sąlygų. 
Kai po 1940 metų pralaimėjimo prancūziškasis antisemitizmas gavo savo didįjį 

šansą valdant Vichy vyriausybei, jis jau buvo aiškiai pasenęs ir didžiųjų tikslų 
požiūriu beveik nebenaudingas, ir to niekada neužmiršdavo pabrėžti vokiečių 
autoriai naciai“?. Jis neturėjo įtakos nacizmo formavimuisi ir yra svarbus pats 
savaime, o ne kaip aktyvus istorinis galutinės katastrofos veiksnys. 

Svarbiausia tokio sveiko jo ribotumo priežastis buvo ta, kad Prancūzijos 
antisemitinės partijos, nors aktyvios vidaus scenoje, neturėjo antnacionalinių 
siekių. Galų gale jos buvo seniausios ir labiausiai išsivysčiusios Europos na- 
cionalinės valstybės dalis. Jokie antisemitai niekada rimtai nebandė sukurti 
„antpartinės partijos“ ar užgrobti valstybinės valdžios kaip partija ir tik dėl 
partijos interesų. Keletas nesėkmingų coups d'ėtat, antisemitų ir aukštų armi- 
jos karininkų sąjungos padarinys, buvo juokingai nerimti ir kiaurai permato- 
mi??. 1598 metais19 parlamento narių buvo išrinkti surengus antisemitines kam- 
panijas, tačiau tai buvo viršūnė, kuri jau niekada nebebuvo pasiekta ir nuo 
kurios buvo greitai nusirista. 

Kita vertus, tai buvo pirmas atvejis, kai antisemitizmui pavyko tapti visų kitų 
politinių procesų katalizatoriumi. Šią aplinkybę galima sieti su tuo, kad Trečioji 
respublika neturėjo autoriteto ir laimėjo labai maža balsų persvara. Masių aky- 
se valstybė prarado savo prestižą kartu su monarchija, ir išpuoliai prieš valstybę 
nebebuvo laikomi šventvagyste. Pirmas prievartos protrūkis Prancūzijoje stul- 
binančiai panašus į neramumus Austrijos ir Vokietijos respublikose po Pirmojo 
pasaulinio karo. Nacių diktatūra taip dažnai buvo siejama su vadinamuoju „vals- 
tybės dievinimu“, jog net istorikai šiek tiek primiršo šią banalią tiesą: naciai 
pasinaudojo tuo, kad visiškai nunyko valstybės garbinimas, kuris esmingai susi- 
jęs su soste iš Dievo malonės sėdinčio valdovo garbinimu ir kuris labai retai 
pasitaiko respublikoje. Prancūzijoje dar prieš 50 metų iki to, kai Vidurio Euro- 
pos šalyse pradėjo nykti ši pagarba, valstybės garbintojai patyrė daug nesėkmių. 
Sioje šalyje žydus puldinėti, kartu puldinėjant valstybę, buvo daug lengviau ne- 
gu Vidurio Europoje, kur žydai buvo puldinėjami tam, kad būtų galima pulti 
vyriausybę. 

Negana to, prancūzų antisemitizmas, kaip ir žydų emancipacija Prancūzijoje, 
daug senesnis negu kitose Europos šalyse - jis atsirado XVIII a. pabaigoje. Svie- 
čiamojo amžiaus atstovai, parengę Prancūzijos revoliuciją, niekino žydus, ir ši pa- 
nieka jiems buvo savaime suprantamas dalykas: žydus jie traktavo kaip Tamsiųjų 
amžių atgyveną ir nekentė jų kaip aristokratijos finansų agentų. Vieninteliai atvi- 
ri žydų draugai Prancūzijoje buvo konservatyvieji rašytojai, smerkę antižydiškas 
pažiūras kaip „vieną mėgstamiausių XVIII a. idėjų“*!. O liberalesni ar radikales- 
ni autoriai beveik iš įpročio perspėdavo, kad žydai yra barbarai, vis dar gyvena 
patriarchališkai ir nepripažįsta jokios kitos valdymo formos?*. Prancūzijos revo- 
liucijos metu ir jai pasibaigus Prancūzijos dvasininkai ir aristokratai prisijungė 
prie bendro antižydiško choro, nors dėl kitokių, materialesnių priežasčių. Jie kal- 
tino revoliucinę vyriausybę tuo, kad ji įsakiusi pardavinėti bažnyčios nuosavybę, 


* Žr. ypač Walfricd Vernuntft, „Die Hintergrinde des franzėsischen Antisemitismus“, Natio- 
nalsozialistische Monatshefte, Juni, 1939. 

siekdama susimokėti „žydams ir pirkliams, kuriems vyriausybė buvo įsiskolinu- 
si“, Šie seni argumentai, nežinia kaip pergyvenę nesibaigiančią bažnyčios ir 
valstybės kovą Prancūzijoje, palaikė visuotinę prievartą ir susierzinimą, kurie 
amžiaus pabaigoje atsirado dėl kitų, modernesnių veiksnių įtakos. 

Pirmiausia dėl to, kad antisemitizmą labai rėmė bažnytininkai, socialistų 
sąjūdis Prancūzijoje galiausiai nusprendė priešintis antisemitinei propagan- 
dai Dreyfuso byloje. Tačiau iki tol kairuoliški sąjūdžiai XIX a. Prancūzijoje ne- 
slėpė savo antipatijos žydams. Jie paprasčiausiai tęsė XVIII a. švietėjų tradiciją, 
iš kurios kilo prancūzų liberalizmas ir radikalizmas, o antižydiškas pažiūras trak- 
tavo kaip neatskiriamą antiklerikalizmo dalį. Tokius kairiųjų jausmus pirmiau- 
sia stiprino tas faktas, kad Elzaso žydai ir toliau gyveno iš paskolų valstiečiams, 
t. y. tęsė tą praktiką, kuri paskatino Napoleoną 1808 m. išleisti atitinkamą dek- 
retą. Pasikeitus Elzaso padėčiai, kairuolišką antisemitizmą iš naujo sustiprino 
Rothschildų namų finansų politika: Rothschildams priklausė svarbus vaidmuo 
finansuojant Bourbonus, jie palaikė glaudžius ryšius su Luji Pilypu ir klestėjo 
valdant Napoleonui III. 

Už šių akivaizdžių ir iš esmės paviršutiniškų motyvų, skatinusių antižydiškas 
pažiūras, glūdėjo svarbesnė priežastis, turėjusi lemtingą reikšmę specifinei pran- 
cūziškai radikalizmo atmainai ir beveik lėmusi, kad visas kairiųjų sąjūdis at- 
sisuktų prieš žydus. Prancūzijos ekonomikoje bankininkai buvo daug stipresni 
negu kitose kapitalistinėse šalyse, o Prancūzijos pramonės vystymasis, po trum- 
po pakilimo valdant Napoleonui III, taip atsiliko nuo kitų šalių, kad ikikapita- 
listinio socializmo tendencijos ir toliau buvo labai įtakingos. Žemutiniai viduri- 
niųjų klasių sluoksniai, Vokietijoje ir Austrijoje perėmę antisemitizmą tik aš- 
tuntajame ir devintajame dešimtmetyje, kai jau buvo taip nusivylę, kad jais bu- 
vo galima pasinaudoti vykdant reakcingą politiką, o sykiu ir naująją minios po- 
litiką, Prancūzijoje buvo nusiteikę antisemitiškai dar prieš 50 metų, kai kartu su 
darbininkų klase lėmė trumpalaikę 1848 m. revoliucijos pergalę. Penktajame 
dešimtmetyje, kai Toussenelis paskelbė savo Les Juifs, Rois de VEpogue (Zydai, 
epochos valdovai), pačią svarbiausią iš visų prieš Rothschildus nukreiptų pam- 
fletų srauto knygą, ją entuziastingai sveikino visa kairioji spauda, kuri tuo metu 
buvo revoliucinio žemutinio viduriniosios klasės sluoksnio pažiūrų reiškėja. Šiam 
sluoksniui priklausiusių žmonių jausmai, tokie, kokius išreiškė Ioussenelis, nors 
miglotesni ir menkiau detalizuoti, nedaug skyrėsi nuo jaunojo Marxo jausmų, 0 
"Toussenelio išpuoliai prieš Rothschildus buvo laiškų iš Paryžiaus, kuriuos Boer- 
ne parašė prieš 15 metų, variantas, tik įmantresnis ir ne toks talentingas**. Šitie 


5 Žr. laikraštį Le Patriote Francais, No. 457, November 8, 1790. Cituojama iš Clemens August 
Hoberg, „Dice geistigen Grundlagen des Antisemitismus im modernen Frankreich“, Forschun- 
gen zur Judenfrage, 1940, Vol. IV. 

* Marxo straipsnis žydų klausimu yra žinomas pakankamai gerai ir jo nebūtina cituoti. Kadan- 
gi Boernc teiginiai dėl savo išskirtinai poleminio ir neteorinio pobūdžio šiandien pamiršti, 
pateiksime ištrauką iš 72 laiško iš Paryžiaus (1832 m. sausis): „Rothschildas pabučiavo popic- 
žiaus ranką <...> Pagaliau nusistovėjo tvarka, kurią sumanė Dievas, kurdamas pasaulį. Varg- 
šas krikščionis bučiuoja popiežiaus koją, o turtingas žydas bučiuoja jo ranką. Jei Rothschildas 
būtų suteikęs paskolą Romai ne su 65, o su 60 procentų palūkanomis ir kardinolui iždininkui 
būtų pasiuntęs daugiau negu dešimt tūkstančių dukatų, jam būtų buvę leista apkabinti Šventą- 
jį Tėvą <...> Argi pasauliui nebūtų didžiausia laimė, jei visi karaliai būtų nušalinti, o sostas 
atiduotas Rothschildų šeimai?“ Briefe aus Paris. 1830-1833. 

žydai žydą bankininką irgi klaidingai laikė svarbiausia kapitalizmo sistemos fi- 
gūra. Ši klaida daro įtaką Prancūzijos municipalinei ir žemesniųjų pakopų vy- 
riausybinei biurokratijai iki pat mūsų dienų??. 

"Tačiau šis masinių antižydiškų jausmų protrūkis, sukeltas ekonominio kon- 
flikto tarp žydų bankininkų ir jų nusivylusių klientų, kaip reikšmingas politinis 
veiksnys truko ne ilgiau nei tokie protrūkiai, nulemti grynai ekonominių ir so- 
cialinių priežasčių. Tie dvidešimt metų, kai Prancūzijos imperiją valdė Napole- 
onas III, Prancūzijos žydams buvo klestėjimo ir saugumo epocha, daug kuo pa- 
naši į du dešimtmečius Vokietijoje ir Austrijoje prieš prasidedant Pirmajam pa- 
sauliniam karui. 

Vienintelė prancūzų antisemitizmo atšaka, tikrai likusi stipri ir pergyvenusi 
socialinį antisemitizmą, taip pat ir niekinamąjį antiklerikalinių intelektualų po- 
žiūrį, buvo susijusi su bendra ksenofobija. Užsienio žydai tapo visų užsieniečių 
stereotipu, ypač po Pirmojo pasaulinio karo. Visose Vakarų ir Vidurio Europos 
šalyse buvo nubrėžta perskyra tarp vietinių žydų ir tų žydų, kurie „įsiveržė“ iš 
Rytų. Vokietijoje ir Austrijoje Lenkijos ir Rusijos žydai buvo traktuojami lygiai 
taip pat, kaip Prancūzijoje buvo traktuojami Rumunijos ir Vokietijos žydai, 0 į 
Poznanės žydus Vokietijoje ar Galicijos žydus Austrijoje buvo žiūrima su tokia 
pat snobiška panieka kaip į Elzaso žydus Prancūzijoje. Tačiau tik Prancūzijoje 
šis skirstymas vidaus reikaluose tapo labai svarbus. Galimas daiktas, tai lėmė 
tas faktas, kad Rothschildai, kurie labiau nei kur nors kitur buvo tapę antižydiš- 
kų išpuolių taikiniu, į Prancūziją imigravo iš Vokietijos, todėl prieš prasidedant 
Pirmajam pasauliniam karui buvo visai įprasta įtarinėti žydus simpatijomis na- 
cionaliniam priešui. 

Nacionalistinis antisemitizmas, palyginti su moderniaisiais sąjūdžiais, Pran- 
cūzijoje niekada nebuvo reakcionierių ir šovinistų monopolis. Siuo klausimu 
rašytojas Jeanas Giraudoux, karo metų Daladier vyriausybės propagandos mi- 
nistras, visiškai sutarė“ su Pėtaino ir Vichy vyriausybe, kuri irgi negalėjo per- 
žengti šios pasenusios antipatijos žydams ribų, kad ir kaip stengėsi įtikti vokie- 
čiams. Ši nesėkmė ypač krito į akis, nes Prancūzija davė garsų antisemitą, suge- 
bėjusį suprasti visas naujo ginklo galimybes ir mastus. Ta aplinkybė, kad šis žmo- 


5 Šitoks požiūris gerai išreikštas municipalinio patarėjo Paulio Brousse'o parašytame garsaus 
Cesare's Lombroso veikalo apie antisemitizmą (1899) įvade. Argumentavimo specifiką išreiš- 
kia štai kokie žodžiai: „Smulkiam krautuvininkui reikalingas kreditas, o mes žinome, kaip blo- 
gai organizuotas kreditas mūsų dienomis ir kaip brangiai jis kainuoja. Ir šiuo atveju smulkus 
krautuvininkas kaltina žydą bankininką. Visi, įskaitant darbininkus - t. y. tik tuos darbininkus, 
kuric gerai nesupranta mokslinio socializmo, - mano, kad revoliucija progresuos, jei prieš eks- 
proprijuojant visus kapitalistus bus eksproprijuoti kapitalistai žydai, patys tipiškiausi kapitalis- 
tai, kurių vardai geriausiai žinomi masėms“. 

* Kad pamatytume nuostabą keliantį antisemitinių argumentų Prancūzijoje perimamumą, paly- 
ginkime, pavyzdžiui, Charles'o Fourier nupieštą paveikslą, kur vaizduojamas žydas „Iskarijotas“, 
atvykstantis į Prancūziją su 100 000 svarų, įsikuriantis mieste, kur esama šešių konkurentų, sunai- 
kinantis visas konkuruojančias firmas, sukaupiantis didelį turtą ir sugrįžtantis į Vokietiją (T/ičorie 
dės guatre mouvemenis, 1808, Ocuvres Complėtes, p. 88 ff.) su Giraudoux paveikslu, nupieštu 
1939 metais: „Įsismelkdami kažkokiu paslaptingu būdu, kurį aš bergždžiai stengiausi suprasti, 
šimtai tūkstančių aškenazių. pabėgusių iš Lenkijos ir Rumunijos getų, užtvindė mūsų šalį <...> 
išstumdami mūsų bendrapiliečius, sunaikindami jų profesinius įgūdžius bei tradicijas <...> ir 
nepaisydami jokių cenzo, mokesčių bei darbo veiklos apribojimų“ (Pleins Pouvoirs, 1939). 

gus buvo iškilus romanistas, būdinga Prancūzijai, kur antisemitizmas apskritai 
niekada nebuvo taip diskredituotas socialiniu ir intelektualiniu požiūriu kaip 
kitose Europos šalyse. 

Louis Ferdinand'as Cėline'as rėmėsi paprastu teiginiu, kuris buvo pagrįstas 
išradingumu ir kaip tik tokia ideologine vaizduote, kurios stokojo daug raciona- 
lesni prancūzų antisemitai. Jis tvirtino, kad žydai sutrukdė Europai susivienyti 
politiškai, sukėlė visus Europos karus nuo 843 metų ir siekė sugriauti ir Prancū- 
ziją, ir Vokietiją, kurstydami abipusę jų neapykantą. Šį fantastišką istorijos aiš- 
kinimą Cėline'as išdėstė savo kūrinyje Ecole des Cadavres, parašytame Miun- 
cheno pakto metais ir paskelbtame pirmaisiais karo metais. Ankstesnis pamfle- 
tas, skirtas tai pačiai temai, Bagatelle pour un Massacre (1938), nors jame ir nėra 
naujo Europos istorijos aiškinimo, savo temos traktavimu buvo stebėtinai mo- 
dernus: jame buvo vengiama visų ribojančių skirtumų tarp vietinių ir užsienio, 
gerų ir blogų žydų ir nesistengiama pateikti detalių įstatymų projektų (tai buvo 
būdinga prancūzų antisemitizmui), bet buvo tiesiai imamasi esmės ir reikalau- 
jama žudyti visus žydus. 

Pirmą Cėline'o knygą labai palankiai priėmė iškiliausi Prancūzijos intelektu- 
alai, iš dalies todėl, kad jiems patiko išpuolis prieš žydus, o iš dalies todėl, kad 
jie buvo įsitikinę, jog ši knyga buvo ne kas kita kaip įdomi nauja literatūrinė 
fantazija“'. Lygiai dėl tų pačių priežasčių vietiniai prancūzų fašistai Cėline'o ne- 
priėmė rimtai, nors naciai visada žinojo, kad jis buvo vienintelis tikras antisemi- 
tas Prancūzijoje. Prancūzijos politikams būdingas įgimtas sveikas protas ir jų 
giliai įsišaknijęs respektabilumas trukdė jiems pripažinti šarlataną ir pusprotį. 
Galiausiai net vokiečiai, geriau supratę reikalo esmę, turėjo ir toliau naudotis 
tokiais nevykusiais rėmėjais kaip Doriot, Mussolini'o ir Pėtaino šalininku, seno 
kirpimo prancūzų šovinistu, visiškai nesuprantančiu šiuolaikinių problemų, ir 
bergždžiai stengtis įtikinti prancūzus, kad žydų išnaikinimas išgydys visas ligas. 
Tai, kaip šitokia padėtis klostėsi tais metais, kai oficialioji ir net neoficialioji 
Prancūzija buvo pasirengusi bendradarbiauti su nacistine Vokietija, aiškiai ro- 
do, kad XIX a. antisemitizmas visai netiko naujiems XX a. politiniams tikslams, 
ir netgi tokioje šalyje, kur jis pasiekė aukščiausią išsivystymo lygį ir pergyveno 
visus kitus viešosios nuomonės pasikeitimus. Nieko nepakeitė ir tai, kad tokie 
gabūs XIX a. žurnalistai kaip Edouard'as Drumont'as ir net didieji ano meto 
rašytojai, pavyzdžiui, Georges'as Bernanosas, prisidėjo prie šio reikalo, kuriam 
daug labiau tiko pusgalviai ir šarlatanai. 

Prancūzijoje dėl įvairių priežasčių niekada nesusiformavo pilnavertė impe- 
rialistinė partija, ir pasirodė, kad kaip tik šis faktas turėjo lemtingą reikšmę. 
Daugelis prancūzų kolonijinių politikų yra pažymėję“, kad tik Prancūzijos ir 
Vokietijos sąjunga būtų leidusi Prancūzijai varžytis su Anglija dėl pasaulio pasi- 
dalijimo ir sėkmingai dalyvauti kovoje dėl Afrikos. Tačiau, nepaisant triukšmin- 
gai reiškiamo priešiškumo ir pykčio Anglijai, Prancūzija niekada nesileido su- 
gundoma įsivelti į šias varžybas. Prancūzija buvo ir liko — nors ir prarasdama 
įtaką - nation par excellence žemyne, ir net jos nežymūs imperialistiniai bandy- 


*7 Žr. ypač Marcelio Arland'o kritinį knygos aptarimą leid. Nouvelle Revue Frangaise (1938 m. 
vasaris). Arland'as tvirtina, kad Cėline'o pozicija iš esmės yra „solide“ (tvirta). Andrė Gidc'as 
(1938 m. balandis) mano, kad Cėline'ui, piešiančiam tik žydišką „spčcialitė“, pavyko pavaiz- 
duoti ne tikrovę, o tikrovės sukeliamą haliucinaciją. 

“ Žr., pavyzdžiui, Renė Pinon, France et Allemagne, 1912. 

mai paprastai baigdavosi tuo, kad atsirasdavo nauji nacionalinės nepriklausomy- 
bės sąjūdžiai. Negana to, kadangi Prancūzijos antisemitizmą iš esmės maitino 
grynai nacionalinis Prancūzijos ir Vokietijos konfliktas, žydų problema beveik sa- 
vaime neteko reikšmės imperialistinėje politikoje, nepaisant aplinkybių, susiklos- 
čiusių Alžyre, kur mišrūs gyventojai, susidėję iš vietinių žydų ir arabų, davė puikią 
galimybę tą problemą sureikšminti?*. Tas faktas, kad vokiečių agresija tiesmukai 
ir šiurkščiai sunaikino Prancūzijos nacionalinę valstybę, kad vokiečių okupacija ir 
Prancūzijos pralaimėjimas lėmė gėdingą Vokietijos ir Prancūzijos sąjungą, paro- 
dė, kaip nedaug savosios galybės ši nation par excellence iš šlovingos praeities 
atsinešė į mūsų epochą, 0 jos pamatinė politinė struktūra nepasikeitė. 


V. SAUGUMO AUKSO AMŽIUS 


Tik du dešimtmečiai laikiną antisemitinių sąjūdžių nunykimą skyrė nuo Pirmo- 
jo pasaulinio karo pradžios. Šis laikotarpis buvo apibūdintas kaip „saugumo 
aukso amžius““", nes tik nedaugelis tada gyvenusių žmonių jautė, kad akivaiz- 
džiai pasenusi politinė struktūra yra silpna. Nepaisant visų artėjantį žlugimą 
pranašaujančių ženklų, ji gyvavo toliau - apgaulingai didinga ir nepaaiškinamai 
vienodai atkakli. Visai šalia ir, kaip atrodė, taip pat stabiliai laikėsi anachronis- 
tiškas despotizmas Rusijoje, korumpuota biurokratija Austrijoje, kvailas milita- 
rizmas Vokietijoje ir neryžtinga, nuolatinę krizę išgyvenanti respublika Prancū- 
Zijoje — ir visos jos vis dar buvo užgožtos Britų imperijos pasaulinės galybės. Nė 
viena iš šių šalių vyriausybių nebuvo itin populiari, visos susidurdavo su stiprė- 
jančia vidine opozicija, bet, kaip atrodė, nebuvo rimtos politinės valios radika- 
liai keisti politines sąlygas. Europa buvo pernelyg užsiėmusi ekonomikos plėt- 
ra, kad kuri nors nacija ar socialinis sluoksnis politikos klausimus traktuotų rimtai. 
Viskas galėjo judėti savo vaga, nes niekam niekas nerūpėjo. Arba, kaip taikliai 
pasakė Chestertonas: „Visa kas ilgina savo egzistavimą neigdamas, kad jis eg- 
zistuoja“"!. 

Milžiniškas pramoninių ir ekonominių galių didėjimas sparčiai silpnino gry- 
nus politinius veiksnius, o kartu ekonominės jėgos pradėjo vyrauti tarptautinia- 
me jėgų žaidime. Galia buvo suvokiama kaip ekonominių galimybių sinonimas, 
kol tapo aišku, kad ekonominės ir pramoninės galimybės yra tik moderniosios 
jos prielaidos. Tam tikra prasme ekonominė galia galėjo palenkti vyriausybes, 
nes ir jos taip pat tikėjo ekonomika kaip ir paprastas verslininkas, kuriam kaž- 
kaip pavyko įtikinti vyriausybes, kad valstybės prievartos priemones reikia var- 
toti tik biznio interesais ir nacionaliniam turtui apsaugoti. Labai trumpą laiką 
buvo šiek tiek teisinga Walterio Rathenau pastaba, kad 300 žmonių, gerai pa- 
žįstančių vienas kitą, laiko pasaulio likimą savo rankose. Šitokia keista padėtis 
truko iki 1914 metų, kai vien dėl karo masių tikėjimas providenciniu ekonomi- 
nės plėtros pobūdžiu sužlugo. 


“* Kai kurie žydų klausimo Alžyre aspektai nagrinėjami mano straipsnyje „Why the Crėmiceux 
Decrce was Abrogated“, Contemporary Jewish Record, April, 1943. 

9 Šį terminą sukūrė Stefanas Zweigas. šitaip pavadinęs laikotarpį prieš Pirmąjį pasaulinį karą 
(žr. S. Zweig, The World of Yesterday: An Autobiography, 1943). 

*! Puikų pasakojimą apie bendrą padėtį Britanijoje žr. G.K. Chesterton, The Return of Don 
Ouixote, kuris pasirodė 1927 metais, tačiau buvo „sumanytas ir iš dalies parašytas prieš karą". 

Žydai labiau negu kitos Europos tautos pasidavė saugumo aukso amžiaus 
regimybei. Atrodė, kad antisemitizmas yra praeities dalykas: kuo labiau vyriau- 
sybės prarasdavo jėgą ir prestižą, tuo mažiau dėmesio buvo kreipiama į žydus. 
Valstybės reprezentaciniam vaidmeniui tampant vis siauresniam ir neturinin- 
gesniam, politinis atstovavimas vis labiau virto savotišku teatro vaidinimu, ge- 
resniu ar blogesniu, kol Austrijoje pats teatras tapo nacionalinio gyvenimo cen- 
tru, institucija, kurios viešoji reikšmė buvo tikrai didesnė negu parlamento. 'Te- 
atrinis politinio pasaulio pobūdis tapo toks akivaizdus, kad teatras galėjo atro- 
dyti esąs tikrovės sritis. 

Stiprėjanti didžiojo biznio įtaka valstybei ir mažėjantis žydų paslaugų valsty- 
bei poreikis kėlė grėsmę žydo bankininko egzistavimui ir lėmė tai, kad žydų 
veiklos struktūra ėmė keistis. Pirmas žydų bankininkų šeimų nuosmukio žen- 
klas buvo tas, kad jos prarado prestižą ir valdžią žydų bendruomenėse. Jos jau 
nebebuvo pakankamai stiprios, kad centralizuotų ir tam tikru mastu monopoli- 
zuotų bendrą žydų turtą. Vis dažniau žydai iš valstybės finansų srities pereidavo 
į privataus verslo sritį. Iš maisto ir drabužių tiekimo armijoms ir vyriausybėms 
išaugo naujas žydų užsiėmimas - prekyba maistu ir grūdais, taip pat ir siuvimo 
pramonė, kurioje žydai greitai išsikovojo iškilią padėtį visose šalyse, o lombar- 
dai ir universalinės parduotuvės miesteliuose ir kaimo vietovėje buvo didelių 
miestų universalinių parduotuvių pirmtakai. Tai nereiškia, kad ryšiai tarp žydų 
ir vyriausybių visiškai nutrūko, bet šioje srityje buvo vis mažiau Žmonių, ir šio 
laikotarpio pabaigoje matome beveik tokį pat vaizdą kaip ir jo pradžioje: kele- 
tas pavienių žydų, užimančių svarbią finansinę padėtį ir menkai susijusių arba 
visai nebesusijusių su platesniais žydų viduriniosios klasės sluoksniais. 

Dar didesnę reikšmę negu nepriklausomo žydų biznio plėtimasis turėjo kitas 
veiklos struktūros pasikeitimas. Vidurio ir Vakarų Europos žydai pasiekė soties 
tašką turto ir ekonominės sėkmės požiūriu. Galimas daiktas, kad tai buvo aki- 
mirka, kai jie turėjo parodyti, jog tikrai troško pinigų dėl pinigų arba dėl val- 
džios. Pirmuoju atveju jie galėjo plėsti savo verslą ir perduoti jį savo įpėdiniams, 
antruoju atveju jie galėjo labiau įsitvirtinti valstybės ūkyje ir kovoti prieš didžio- 
jo biznio bei pramonės įtaką vyriausybėms. Bet jie nedarė nei viena, nei kita. 
Priešingai, klestinčių verslininkų ir kiek rečiau bankininkų sūnūs atsisakydavo 
savo tėvų karjeros dėl laisvųjų profesijų ar grynai intelektualinių užsiėmimų, 
kurių imtis negalėjo ankstesnių kartų žydai. Tai, ko kadaise taip bijojo naciona- 
linė valstybė - žydų inteligentijos atsiradimo, - dabar vyko nepaprastai greitai. 
Turtingų žydų vaikų srautas į kultūrinės veiklos sritį buvo ypač žymus Vokietijo- 
je ir Austrijoje, kur daug kultūros institucijų, pavyzdžiui, laikraščiai, leidyba, 
muzika ir teatras, tapo žydų veiklos sritimis. 

Tai, kas tapo įmanoma dėl tradicinio žydų polinkio į intelektualinę veiklą ir 
pagarbos jai, galiausiai atvedė prie tikro atotrūkio nuo tradicijos ir didelio Va- 
karų ir Vidurio Europos žydų sluoksnio asimiliacijos bei ištirpimo nacijoje. Po- 
litiniu požiūriu tai reiškė žydų emancipaciją nuo valstybės apsaugos, stiprėjantį 
bendro likimo su savo bendrapiliečiais suvokimą ir žymų susilpnėjimą tų ryšių, 
kurie žydus padarė bendraeuropiniu elementu. Socialiniu požiūriu žydų inte- 
lektualai buvo pirmieji žydai, kurie - kaip grupė - jautė poreikį ir norėjo būti 
priimti į nežydų visuomenę. Socialinė diskriminacija, mažai rūpėjusi jų tėvams, 
nesukusiems galvos dėl socialinio bendravimo su nežydais, jiems tapo labai svar- 
bia problema. 

Ieškodama kelių į visuomenę, ši grupė buvo priversta priimti socialinio elge- 

sio normas, sukurtas tų žydų, kurie XIX a. buvo įsileisti į visuomenę kaip diskri- 
minavimo taisyklės išimtys. Jie greitai atrado tą jėgą, kuri gali atverti visas duris, 
„Spindinčią šlovės jėgą“ (Stefanas Zweigas), kuri tapo nebeįveikiama dėl šimt- 
mečius trukusio genijaus garbinimo. Žydams būdingą šlovės siekimą nuo ben- 
dro to meto keliaklupsčiavimo prieš šlovę skyrė tai, kad žydai geidė šlovės pir- 
miausia ne dėl savęs. Gyventi gaubiant šlovės aurai buvo svarbiau, negu išgarsė- 
ti pačiam, todėl jie tapo puikiais recenzentais, kritikais, kolekcininkais ir orga- 
nizatoriais visa to, kas buvo susiję su šlove. Šita „spindinti jėga“ buvo visiškai 
reali socialinė jėga, kurios dėka socialiniai benamiai galėjo pasistatyti sau na- 
mus. Kitaip tariant, žydų intelektualai bandė (ir tai jiems iš dalies pavyko) tapti 
gyva gija, susiejančia žymius žmones į garsenybių bendruomenę, iš esmės tarp- 
tautinę bendruomenę, nes dvasiniai laimėjimai nepripažįsta nacionalinių barje- 
rų. Bendras politinių veiksnių nusilpimas per du dešimtmečius sukūrė tokias 
aplinkybes, kai tikrovė ir regimybė, politinė realybė ir teatro vaidinimas galėjo 
nesunkiai vienas kitą parodijuoti. Tokia padėtis dabar leido jiems tapti atstovais 
tokios neapibrėžtos tarptautinės bendruomenės, kurioje nacionaliniai prietarai 
nebeatrodė turį kokią nors reikšmę. Paradoksalu, kad ši tarptautinė bendruo- 
menė, kaip atrodė, buvo vienintelė bendruomenė, pripažįstanti savo žydiškos 
kilmės narių asimiliaciją ir susiliejimą su nacionaline dauguma: Austrijos žydui 
buvo daug lengviau būti laikomam austru Prancūzijoje negu Austrijoje. Iliuzi- 
nis šios kartos pilietybės pasaulis, šis fiktyvus nacionalumas, kurio jie griebda- 
vosi, kai būdavo užsimenama apie žydišką jų kilmę, iš dalies jau buvo panašus į 
tuos pasus, kurie vėliau jų savininkams duodavo teisę gyventi bet kurioje šalyje, 
išskyrus tą, kuri tuos pasus buvo išdavusi. 

Tokios aplinkybės dėl pačios savo prigimties negalėjo nepadaryti žydų paste- 
bimų kaip tik tuo metu, kai jų veikla, jų pasitenkinimas ir laimė šiame regimy- 
bių pasaulyje įrodė, kad kaip grupė faktiškai jie nesiekė nei pinigų, nei valdžios. 
Tuo metu, kai rimti valstybininkai ir publicistai žydų klausimu domėjosi mažiau 
negu bet kada po emancipacijos, tuo metu, kai antisemitizmas beveik visiškai 
dingo iš viešosios politinės scenos, žydai tapo pačios Visuomenės simboliu ir 
visų tų žmonių, kurių visuomenė nepriėmė, neapykantos objektu. Praradęs sa- 
vo šaknis išnykus ypatingoms sąlygoms, nulėmusioms jo raidą XIX a., antisemi- 
tizmas šarlatanų ir puspročių galėjo būti nesunkiai perdirbtas į tą keistą pusinių 
tiesų ir laukinių prietarų mišinį, kuris atsirado Europoje 1914 metais ir tapo 
visų nusivylusių ir nirštančių žmonių ideologija. 

Kadangi žydų klausimas savo socialiniu aspektu pavirto socialinių neramu- 
mų katalizatoriumi, kol galiausiai suirusią visuomenę ideologiškai suvienijo ga- 
limų žydų žudynių klausimas, būtina išryškinti kai kuriuos svarbiausius emanci- 
puotos žydijos socialinės istorijos praeito amžiaus buržuazinėje visuomenėje 
bruožus. 


TREČIAS SKYRIUS 

Politinis žydų nemokšiškumas, lėmęs tai, kad jie taip tiko ypatingam savo vaid- 
meniui ir galėjo įleisti šaknis į valstybinio ūkio sritį, taip pat ir jų prietarai — 
nusiteikimas prieš nežydų tautybės Žmones ir keliaklupsčiavimas prieš valdžią — 
neleido jiems matyti politinių antisemitizmo pavojų ir lėmė pernelyg didelį jų 
jautrumą bet kokioms socialinės diskriminacijos formoms. Buvo sunku pamaty- 
ti lemtingą politinio priešiškumo ir paprasčiausios antipatijos skirtumą, kai šie 
reiškiniai buvo beveik susilieję. Tačiau esmė yra ta, kad jie išaugo iš visiškai 
priešingų emancipacijos aspektų: politinis antisemitizmas susiformavo dėl to, 
kad žydai buvo atskira visuomenės dalis, o socialinė diskriminacija atsirado dėl 
progresuojančio žydų susilyginimo su visomis kitomis grupėmis. 

Gyvenimo sąlygų lygybė - nors tai tikrai pamatinis teisingumo reikalavimas — 
vis dėlto yra vienas didžiausių ir nepatikimiausių moderniosios žmonijos užmo- 
jų. Kuo vienodesnės gyvenimo sąlygos, tuo sunkiau paaiškinti realius skirtumus 
tarp žmonių, o todėl tuo daugiau nelygybės tarp pavienių žmonių ir grupių. Šis 
gluminantis rezultatas visiškai išryškėjo tada, kai lygybė buvo pradėta aiškinti 
orientuojantis nebe į visagalę būtybę - Dievą ar į neišvengiamą bendrą likimą — 
mirtį. O kai tik lygybė tampa kasdienišku faktu, kai ji nebematuojama ir nebe- 
aiškinama remiantis kokiu nors kriterijumi, tada lieka tik viena galimybė iš šim- 
to, kad ji bus pripažinta kaip paprasčiausias praktinis tokios politinės organiza- 
cijos, kurioje šiaip nelygūs žmonės turi lygias teises, principas; devyniasdešimt 
devyniais atvejais iš šimto ji bus suvokiama neteisingai — kaip įgimta savybė, 
būdinga kiekvienam individui, kuris yra „normalus“, jei panašus į visus kitus, ir 
„nenormalus“, jei nuo kitų skiriasi. Sitoks iškreiptas lygybės perkėlimas iš poli- 
tinės į socialinę sritį yra ypač pavojingas, kai visuomenėje paliekama nedaug 
erdvės ypatingoms grupėms ar ypatingiems individams, nes tada jų skirtumai 
tampa ypač pastebimi. 

Didžioji moderniosios epochos problema, o kartu ir ypatingas pavojus yra 
tas, jog šioje epochoje Žmogus pirmą kartą susiduria su kitu žmogumi nebesau- 
gomas jo skirtumą įtvirtinančių aplinkybių ir sąlygų. Ir kaip tik ši nauja lygybės 
koncepcija taip apsunkino šiuolaikinius rasių santykius, nes juk šiuo atveju mes 
susiduriame su prigimtiniais skirtumais, kurie - kad ir kaip keistųsi sąlygos — 
negali tapti mažiau pastebimi. Kaip tik todėl, kad lygybė reikalauja kiekvieną 
individą pripažinti kaip lygų kitam, konfliktai tarp įvairių grupių, kurios dėl sa- 
vų priežasčių nelinkusios pripažinti viena kitai šios pamatinės lygybės, pasireiš- 
kia tokiomis siaubingomis ir Žiauriomis formomis. 

Štai kodėl juo panašesnės buvo žydų gyvenimo sąlygos į nežydų gyvenimo 
sąlygas, juo labiau stulbino žydų kitoniškumas. Šitokia padėtis vedė prie sociali- 
nės neapykantos žydams, o kartu lėmė ypatingą jų patrauklumą, ir šių reakcijų 

derinys nulėmė socialinę Vakarų žydijos istoriją. Tačiau ir diskriminacija, ir pa- 
trauklumas politiniu požiūriu buvo nevaisingi. Jie nesukėlė nei politinio sąjū- 
džio prieš žydus, nei kaip nors saugojo juos nuo jų priešų. Tačiau jie tikrai už- 
nuodijo socialinę atmosferą, iškreipė socialinį žydų ir nežydų bendravimą ir pa- 
darė tam tikrą įtaką žydų elgesiui. Žydo tipo susiformavimą nulėmė abu veiks- 
niai - ypatinga diskriminacija ir ypatingas patrauklumas. 

Socialinė antipatija žydams, pasireiškusi įvairiomis diskriminacijos formo- 
mis, Europos šalims nepadarė didelės politinės žalos, nes tikra socialinė ir eko- 
nominė lygybė niekada nebuvo pasiekta. Naujos klasės pasirodydavo kaip gru- 
pės, kurioms pavienis individas priklausydavo pagal prigimtį. Neabejotina, kad 
tik tokiomis aplinkybėmis visuomenė galėjo pakęsti, kad žydai gyvena kaip ypa- 
tinga uždara grupė. 

Padėtis būtų buvusi visiškai kitokia, jei, kaip Jungtinėse Valstijose, gyvenimo 
sąlygų lygybė būtų buvusi savaime suprantamas dalykas, jei kiekvienas visuo- 
menės narys - kad ir kokiam sluoksniui priklausytų — būtų buvęs tvirtai įsitiki- 
nęs, kad gabumų ir laimės dėka jis gali tapti pasakojimo apie sėkmę herojumi. 
Tokioje visuomenėje diskriminacija tampa vienintele skiriamąja priemone, sa- 
votišku visuotiniu dėsniu, pagal kurį grupės gali atsidurti už pilietinės, politinės 
tr ekonominės lygybės ribų. Ten, kur diskriminacija nesusijusi vien su žydų pro- 
blema, ji gali paskatinti rastis politinį sąjūdį, visus natūralius daugiatautei šaliai 
būdingus sunkumus ir konfliktus siekiantį išspręsti prievarta, minios valdžia ir 
vulgariomis rasistinėmis idėjomis. Vienas iš viltingiausių ir pavojingiausių Jung- 
tinių Amerikos Valstijų respublikos paradoksų yra tas, kad šioje šalyje ryžtama- 
si įgyvendinti lygybę, remiantis labiausiai nelygiais — ir fiziškai, ir istoriniu po- 
žiūriu — gyventojais pasaulyje. Jungtinėse Valstijose socialinis antisemitizmas 
vieną gražią dieną gali tapti labai pavojingo politinio sąjūdžio kristalizacijos bran- 
duoliu'. Tuo tarpu Europoje socialinis antisemitizmas politinio antisemitizmo 
atsiradimui turėjo nedaug įtakos. 


I. TARP PARIJO IR PRASISIEKĖLIO 


"Trapi valstybės ir visuomenės pusiausvyra, kuria socialiniu ir politiniu požiūriu 
rėmėsi nacionalinė valstybė, lėmė tai, kad atsirado savotiškas dėsningumas, re- 
guliuojantis žydų priėmimą į visuomenę. Per 150 metų, kai žydai iš tikrųjų gyve- 
no Vakarų Europos tautų viduje, o ne kaip jų kaimynai, už savo socialinę šlovę 
jie turėjo mokėti politiniu skurdu, o už politinę sėkmę - socialiniu paniekinimu. 
Asimiliacija - t. y. priėmimas į nežydišką visuomenę - jiems buvo pasiekiama 


' Nors žydai išsiskirdavo iš Europos šalių homogeniškos gyventojų masės labiau negu kitos 
grupės, tai nereiškia, kad Amerikoje diskriminacija jiems gresia labiau negu kitoms grupėms. 
Iš tikrųjų ne žydai, o negrai - iš prigimties ir istoriniu požiūriu labiausiai išsiskirianti grupė iš 
visų Amerikos tautybių - iki pat šių dienų velka socialinės ir ekonominės diskriminacijos naštą. 
"Tačiau tokia padėtis gali pasikeisti, jei iš šios vien socialinės diskriminacijos kada nors išaugs 
politinis sąjūdis. Tada žydai gali labai greitai tapti principinės neapykantos objektu dėl tos 
paprastos priežasties, kad jie, vieninteliai iš visų grupių, patys išreiškė - savo istorija ir savo 
religija - gerai Žinomą atsiskyrimo principą. Tai nebūdinga negrams ar kinams, kuriems kaip 
tik todėl neiškyla tokia grėsmė politiniu požiūriu, netgi nepaisant to, kad nuo daugumos jic 
gali skirtis net labiau negu žydai. 

tik tuo atveju, jei jie buvo aiškiai iš daugumos žydų išsiskiriančios išimtys, nors ir 
gyveno tokiomis pačiomis ribotomis ir žeminančiomis politinėmis sąlygomis. 
Vėliau jie galėjo asimiliuotis tik tada, kai dėl socialinės izoliacijos, atsiradusios 
po emancipacijos, jų politiniam statusui jau kėlė grėsmę antisemitiniai sąjū- 
džiai. Susidūrusi su politinės, ekonominės ir teisinės žydų lygybės problema, 
visuomenė aiškiai parodė, kad nė viena jos klasė nėra pasirengusi žydams pri- 
pažinti teisę į socialinę lygybę, ir kad į ją gali būti priimti tik išskirtiniai žydai — 
žydų tautos išimtys. Tie žydai, kurie girdėdavo keistą komplimentą, girdi, jie esą 
išimtys, išskirtiniai žydai, puikiai žinojo, kad kaip tik šis dviprasmiškumas - kad 
jie buvo žydai ir vis dėlto veikiausiai nepanašūs į žydus - jiems atvėrė duris į 
visuomenę. Jei jie troško šitokių santykių, jiems tekdavo stengtis „būti žydais ir 
kartu jais nebūti'“<. 

Šis paradoksas buvo giliai įsišaknijęs tikrovėje. Nežydų visuomenė reikalavo, 
kad „naujokas“ būtų toks pat „išauklėtas“, kaip ir ji pati, ir kad jis, nors ir nesi- 
elgdamas kaip „paprastas žydas“, darytų ką nors nepaprasta, nes juk galų gale 
jis yra žydas. Visi emancipacijos šalininkai reikalavo asimiliacijos (t. y. to, kad 
žydai prisitaikytų prie visuomenės ir būtų jos priimti), kurią jie traktavo arba 
kaip parengtinę žydų emancipacijos sąlygą, arba kaip savaiminį jos padarinį. 
Kitaip tariant, kai tie, kurie tikrai stengėsi pagerinti žydų gyvenimo sąlygas, žy- 
dų klausimą bandė apmąstyti remdamiesi pačių žydų požiūriu, jie iškart jį nag- 
rinėdavo tik socialiniu aspektu. Vienas liūdniausių žydų tautos istorijos faktų 
buvo tas, jog tik šios tautos priešai suprato, kad žydų klausimas yra politinis (jos 
draugai to nesuprato beveik niekada). 

Emancipacijos šalininkai šią problemą buvo linkę traktuoti kaip „auklėjimo“ 
problemą, ir ši idėja iš pradžių buvo vienodai taikoma ir žydams, ir nežydams“. 
Savaime suprantamu dalyku buvo laikoma tai, kad abiejų stovyklų avangardas 
turi būti sudarytas iš itin „išauklėtų“, tolerantiškų, kultūringų asmenų. Žinoma, 
tai reiškė, kad itin tolerantiški, išsilavinę ir kultūringi nežydai socialiniu požiū- 
riu turėjo rūpintis tik ypač išsilavinusiais žydais. Aiškus daiktas, išsilavinusių 
žmonių keliamas reikalavimas išsivaduoti nuo prietarų labai greitai turėjo tapti 
vienpusiškas ir galiausiai buvo taikomas tik žydams, kurie kaip tik ir turėjo užsi- 
imti savo auklėjimu. 

Tačiau tai tik viena reikalo pusė. Žydai buvo raginami lavintis, kad nesielgtų 
kaip paprasti žydai, bet kita vertus, jie buvo priimami tik todėl, kad buvo žydai, 
t. y. dėl jų svetimumo ir egzotiškumo. XVIII a. šio reiškinio šaltinis buvo nauja- 
sis humanizmas, garsiai reikalavęs „naujų Žmonijos egzempliorių“ (Herderis); 
bendravimas su šiais egzemplioriais būtų buvęs galimo suartėjimo su visais žmo- 
nijos tipais pavyzdys. Apsišvietusiam Mendelssohno laikų Berlynui žydai buvo 
gyvas įrodymas, kad visi žmonės yra žmonės. Šiai kartai draugystė su Mendel- 
ssohnu ar Markusu Herzu buvo nuolat kartojamas žmogaus orumo demonstra- 
vimas. O kadangi žydai buvo niekinami ir engiami žmonės, šiai kartai jie buvo 


? Ši stulbinančiai tiksli pastaba priklauso liberaliam protestantų teologui H.E.G. Paulusui ir 
yra nedidelės apimties, tačiau vertingame pamflete Die jūdische Nationalabsonderung nach 
Ursprung, Folgen und Besserungsmitteln, 1831. Paulusas, kurį labai kritikavo ano meto žydų 
kilmės autoriai, gynė laipsnišką individualią emancipaciją asimiliacijos pagrindu. | 

* Šis požiūris išreikštas Wilhelmo von Humboldto traktate „Žinovo nuomonė“ (1809): „Valsty- 
bė turi ne ugdyti pagarbą žydams, o įveikti nežmonišką ir prietaringą mąstymo būdą, etc. <...>“, 
Ismar Freund, Die Emancipation der Juden in Preussen, Berlin, 1912, II, p. 270. 

net grynesnis ir labiau pavyzdinis žmonijos provaizdis. Kaip tik Herderis, nuo- 
širdus žydų draugas, pirmas ištarė frazę, kuria vėliau buvo piktnaudžiaujama ir 
kuri buvo iškreipiama: „keisti žmonės iš Azijos, užklydę į mūsų kraštus“*. Tar- 
dami tokius žodžius, jis ir jo bičiuliai humanistai sveikino „naujus žmonijos eg- 
zempliorius“, kurių XVIII a. „ieškojo visoje žemėje““, o surado kaip ilgaamžius 
savo kaimynus. Siekdami pabrėžti pamatinę žmonijos vienybę, jie norėjo paro- 
dyti, kad žydų tautos ištakos esančios svetimesnės, vadinasi, ir egzotiškesnės, 
negu buvo iš tikrųjų, nes dėl to žmogiškumo kaip universalaus principo įrody- 
mas galėjo būti efektyvesnis. 

Per keletą paskutinių XVIII a. dešimtmečių, kai Prancūzijos žydai jau raškė 
emancipacijos vaisius, o Vokietijos žydai emancipacijos beveik nesitikėjo ar ne- 
norėjo, apsišvietusi Prūsijos inteligentija privertė „viso pasaulio žydus atkreipti 
dėmesį į žydų bendruomenę Berlyne““ (o ne Paryžiuje!). Pirmiausia tai atsitiko 
dėl Lessingo dramos Natanas Išmintingasis sėkmės ar jos nesupratimo, kilusio iš 
įsitikinimo, kad „nauji žmonijos egzemplioriai“, kadangi turi tapti žmonijos pa- 
vyzdžiais, kartu turi būti ryškesni individai". Ši idėja padarė didelį įspūdį Mira- 
beau ir jis dažnai kaip pavyzdį minėdavo Mendelssohną". Herderis tikėjosi, kad 
išsilavinę žydai bus laisvesni nuo prietarų, nes „žydas nepriklauso nuo tam tikrų 
politinių vaizdinių, kurių mums labai sunku ar net neįmanoma nusikratyti“. Pro- 
testuodamas prieš anam metui būdingą įprotį „teikti naujas prekybines privilegi- 
jas“, jis teigė, kad auklėjimas yra tikriausias būdas žydus išlaisvinti nuo judaizmo, 
nuo „Senų ir pasipūtėliškų nacionalinių prietarų, <...> papročių, nebetinkančių 
mūsų amžiui ir gyvenimo būdui“ - tik taip žydai gali „visiškai humanizuotis“ ir 
prisidėti prie „mokslų ir visos žmonijos kultūros pažangos“?. Maždaug tuo pačiu 
metu, apžvelgdamas eilėraščių knygą, Goethe rašė, kad jos autorius, Lenkijos 
žydas, „nepasiekė ko nors daugiau nei krikščionis ėtudiant en belles lettres“, ir 
skundėsi, kad ten, kur tikėjosi aptikti ką nors tikrai naujo, tam tikrą galią, pra- 
nokstančią lėkštus sąlygiškumus, jis rado tik paprasčiausią vidutiniškumą"". 

Vargu ar galima perdėti žlugdomą šio nesaikingo geranoriškumo įtaką nese- 
niai suvakarietintiems išsilavinusiems žydams ir jo poveikį socialinei ir psicho- 
loginei jų būklei. Jie ne tik susidūrė su demoralizuojančiu reikalavimu būti savo 
tautos išimtimi, pripažinti „ryškų skirtumą tarp jų ir kitų“ ir reikalauti, kad toks 
„Išskirtinumas <...> būtų įteisintas“ vyriausybių!!, iš jų buvo net tikimasi, kad 
jie taps išskirtiniais Žmonijos egzemplioriais. O kadangi kaip tik toks, o ne Hei- 


*J.G. Herder, „Uceber die politische Bekchrung der Juden“, Adrastea und das 18. Jahrhundert, 
1801-1803. 

* Herder, Briefe zur Beforderung der Humanitūt (1793-1797), p. 40. Bricf. 

* Felix Priebatsh, „Die Judenpolitik des fūrstlichen Absolutismus im 17. und 18. Jahrhundert“, 
Forschungen und Versuche zur Geschichte des Muttelalters und der Neuzeit, 1915, p. 646. 

" Pats Lessingas tokių iliuzijų neturėjo. Jo paskutinis laiškas Moses Mendelssohnui aiškiausiai 
išreiškė, ko jis norėjo: „trumpiausio ir saugiausio kelio į Europos šalį bc krikščionių ir žydų“. 
Apie Lessingo požiūrį į žydus žr. Franz Mehring, Die Lessinglegende, 1906. 

5 Žr. Honorė O.R. de Mirabecau, Sur Moses Mendelssohn, London, 1788. 

* J.G. Herder, „Ucber die politische Bekchrung der Juden“, op. cit. 

"V Johanno Wolfgango Goethe's apžvalga, skirta Isacharo Falkensohno Behro kn. Gedichte 
eines polnischen Juden, Mietau und Leipzig, 1772; Frankfurter Gelehrte Anzeigen. 

"! Friedrich Schleiermacher, Briefe bei Gelegenheit der politisch theologischen Aufgabe und des 
Sendschreibens jiūdischer Hausviter, 1799, Werke, 1846, Abt. I, Band V. p. 34. 

ne's tipo, atsivertimas buvo tikrasis „bilietas“ patekti į kultūringąją Europos 
visuomenę, ką dar galėjo padaryti ši ir būsimos žydų kartos, jei ne desperatiškai 
stengtis nenuvilti nė vieno!*? 

Per pirmus šitokio įsiliejimo į visuomenę dešimtmečius, kai asimiliacija dar 
nebuvo tapusi sektina tradicija, o tebuvo tokia padėtis, kurią pasiekė keli išskirti- 
nai talentingi individai, ji iš tikrųjų veikė tiesiog puikiai. Prancūzija buvo politinio 
žydų triumfo šalis, pirmoji jiems pripažinusi pilietybę, o Prūsijai, kaip atrodė, bu- 
vo lemta tapti socialinės žydų didybės šalimi. Apsišvietęs Berlynas, kur Mendels- 
sohnas užmezgė glaudžius ryšius su daugeliu žymių ano meto žmonių, buvo tik 
pradžia. Jo ryšiai su nežydų visuomene turėjo daug bendrų bruožų su moksliniais 
ryšiais, siejusiais žydų ir krikščionių mokslininkus beveik visose Europos istorijos 
epochose. Naujas ir stebinantis bruožas buvo tas, kad Mendelssohno bičiuliai tais 
ryšiais naudojosi, siekdami neasmeninių, ideologinių ar net politinių tikslų. Jis 
pats atvirai neigė visus tokius slaptus motyvus ir kartkartėmis pareikšdavo, kad 
yra visiškai patenkintas savo gyvenimo sąlygomis, tarsi nujausdamas, kad išskirti- 
nė socialinė jo padėtis ir laisvė kažkaip siejasi su tuo faktu, jog jis vis dar priklauso 
„žŽemiausiam (Prūsijos karaliaus) valdų gyventojų sluoksniui“ "*, 

Šitoks abejingumas politinėms ir pilietinėms teisėms pergyveno nekaltus Men- 
delssohno ryšius su išsimokslinusiais ir apsišvietusiais jo epochos žmonėmis; vė- 
liau šis abejingumas buvo perkeltas į salonus tų žydžių moterų, kurios sutelkdavo 
pačią puikiausią visuomenę, kokią tik kada nors matė Berlynas. Tik po Prūsijos 
pralaimėjimo 1806 metais, kai Napoleono įstatymai buvo įvesti daugelyje Vokie- 
tijos sričių ir žydų emancipacija tapo viešųjų diskusijų dienotvarkės klausimu, ši- 
toks abejingumas virto atvira baime. Emancipacija būtų išlaisvinusi ne tik išsilavi- 
nusius žydus, bet ir „atsilikusią“ Žydų tautą, o tokia lygybė būtų nutrynusi tą bran- 
gų skirtumą, nuo kurio, kaip jie labai gerai suprato, priklausė socialinė jų padėtis. 


!* Tačiau tai netinka Moses Mendelssohnui, kuris vargu ar ką nors žinojo apie Herderio, Goct- 
he's, Schleicrmacherio ir kitų jaunosios kartos atstovų mintis. Mendelssohnas buvo gerbiamas 
dėl savo unikalumo. Tvirtas jo prisirišimas prie savo žydiškos religijos jam niekaip neleido 
galutinai nutraukti ryšių su žydų tauta, tuo tarpu jo įpėdiniams tai buvo visai įprastas dalykas. 
Jis jautėsi sąs „cngiamos tautos narys, turintis melsti viešpataujančios tautos geros valios ir 
apsaugos“ (žr. jo „Laišką Lavateriui“, 1770, Gesammelte Schriften, Vol. VII, Berlin, 1930); 
taigi jis visada suprato, kad išskirtinė pagarba jo asmeniui egzistavo kartu su išskirtinc panicka 
jo tautai. Nors jis, priešingai negu vėlesnių kartų žydai, šios paniekos nejautė, jis nelaikė savęs 
išimtimi. 

"> Prūsiją, kurią Lessingas apibūdino kaip „labiausiai pavergtą Europos šalį“, Mendelssohnas 
laikė „valstybe, kurioje vienas išmintingiausių kada nors buvusių valdovų padėjo suklestėti 
menams ir mokslams, o mąstymo laisvę šalyje padarė tokią paplitusią, kad jos geradariški pa- 
dariniai palietė net žemiausius jo valdosc gyvenusių žmonių sluoksnius“. Toks nuolankus pasi- 
tenkinimas graudina ir stebina, kai sužinai, kad „išmintingiausias valdovas“ labai trukdė žydų 
filosofui gauti leidimą nuolat gyventi Berlyne ir tuo metu, kai valdovo Miinzjuden naudojosi 
visomis privilegijomis, nesuteikė jam net nuolatinio „apsaugoto žydo“ titulo. Mendelssohnas 
suprato net tai, kad jam, visų išsilavinusių Vokietijos žmonių bičiuliui, bus priskirtas tas pats 
mokestis, kaip ir už bulių, vedamą į turgų, jei tik jis nutars aplankyti savo draugą Lavatcrį, 
gyvenusį Leipcige, tačiau jam niekada neatėjo į galvą padaryti kokias nors politines išvadas dėl 
tokių sąlygų gerinimo. (Žr. „Laišką Lavateriui“, op. cit., ir jo parašytą jo versto veikalo pratar- 
mę: M. Mendelssohn, „Vorrede zur Uebersetsung von Menasseh Ben Israel Rettung der Juden“, 
1782, M. Mendelssohn, Gesanunelte Schriften, Leipzig, 1843-1845, Bd. 3). 

Kai galiausiai emancipacija įvyko, labiausiai asimiliuoti žydai jos išvengė atsi- 
versdami į krikščionybę, tarę, kad visai pakenčiama ir nepavojinga būti žydu iki 
emancipacijos, bet ne po jos. 

Pats žymiausias iš tokių salonų, kuriuose rinkdavosi tikrai mišri Vokietijos 
visuomenė, priklausė Rahelei Varnhagen. Jos originalus, nesugadintas ir neei- 
linis protas kartu su godžiu dėmesiu žmonėms ir tikrai aistringa prigimtimi ją 
padarė pačią nuostabiausią ir įdomiausią iš visų tų žydžių moterų. Kuklūs, bet 
pagarsėjęsoirėes Rahelės „mansardoje“ pritraukdavo „apsišvietusius“ aristok- 
ratus, viduriniosios klasės intelektualus ir artistus, t. y. visus tuos, kurie, kaip ir 
žydai, nepriklausė respektabiliai visuomenei. Taigi Rahelės salonas iš esmės ir 
visai sąmoningai buvo įkurtas visuomenės pakraštyje ir nepasidavė jos sąlygiš- 
kumams ar prietarams. 

Įdomu pažymėti, kaip tiksliai žydų asimiliacija su visuomene atitiko tuos recep- 
tus, kuriuos Goethe siūlė auklėti savo romano Vilhelmas Meisteris herojui. Šiam 
romanui buvo lemta tapti didžiuoju viduriniosios klasės auklėjimo pavyzdžiu. Šio- 
je knygoje jauną biurgerį auklėja kilmingieji ir aktoriai, ir todėl jis gali išmokti 
atskleisti ir parodyti savo individualybę ir šitaip iš kuklios biurgerio sūnaus padė- 
ties pakilti iki kilmingojo statuso. Viduriniosioms klasėms ir žydams, t. y. uems, 
kurie tikrai egzistavo už aukštosios aristokratinės visuomenės ribų, viską lėmė „as- 
menybė“ ir sugebėjimai ją išreikšti. Mokėti vaidinti tą, kas esi iš tikrųjų, regis, buvo 
pats svarbiausias dalykas. Tas ypatingas faktas, kad Vokietijoje žydų klausimas bu- 
vo tapatinamas su išsilavinimo klausimu, buvo glaudžiai susijęs su tokiu jaunystės 
startu, O jo padarinys buvo tiek žydų, tiek nežydų viduriniųjų klasių auklėjimo 
filisteriškumas, taip pat ir tai, kad žydai veržte veržėsi į laisvąsias profesijas. 

Pirmųjų Berlyno salonų žavesio paslaptis buvo ta, kad juose niekam, išskyrus 
žmogaus asmenybę, jo charakterio, talento ir reiškimosi unikalumą, nebuvo tei- 
kiama reikšmė. Toks unikalumas, jau pats vienas sukūręs beveik neribotos ko- 
munikacijos ir nevaržomo artumo galimybę, negalėjo būti pakeistas nei rangu, 
nei pinigais, nei sėkme, nei literatūrine šlove. Trumpas tarpsnis, kai buvo įma- 
nomi tikrų asmenybių susitikimai - Hohenzollernų giminės kunigaikščio Luji 
Ferdinando susitikimas su bankininku Abrahamu Mendelssohnu arba politikos 
publicisto ir diplomato Friedricho Gentzo susitikimas su tuo metu ultramoder- 
niai romantikų mokyklai priklausiusiu rašytoju Friedrichu Schlegeliu (tai tik 
keletas iš daugelio žymių Rahelės „mansardos“ lankytojų), - pasibaigė 1806 
metais, kai, pasak šeimininkės, ši unikali susitikimų vieta „nuskendo lyg laivas, 
prikrautas didžiausių gyvenimo malonumų“. Įkandin aristokratų intelektualai 
romantikai irgi tapo antisemitais, ir nors tai jokiu būdu nereiškė, kad kuri nors 
grupė išsižadėjo visų savo bičiulių žydų, nuoširdumas ir spindesys dingo. 

Tikras posūkio taškas socialinėje Vokietijos žydų istorijoje buvo ne Prūsijos 
pralaimėjimo metai, bet tai, kas atsitiko po dvejų metų, 1808 metais, kai vyriau- 
sybė priėmė municipalinį įstatymą, žydams suteikusį visas pilietines, bet ne po- 
litines teises. Pagal 1807 metų taikos sutartį Prūsija kartu su savo rytų provinci- 
jomis prarado daugumą savo gyventojų žydų, o žydai, likę Prūsijos teritorijoje, 
šiaip ar taip, buvo „apsaugoti žydai“, t. y. jie jau naudojosi pilietinėmis teisėmis 
asmeninių privilegijų pavidalu. Municipalinė emancipacija tik įteisino šias pri- 
vilegijas ir pergyveno bendrą emancipaciją įteisinusį dekretą, išleistą 1812 me- 
tais, tuo tarpu Prūsija, po Napoleono pralaimėjimo atgavusi Poznanę ir daugy- 
bę joje gyvenusių žydų, praktiškai anuliavo 1812 metų dekretą, kuris dabar būtų 
galėjęs reikšti, kad politinės teisės suteikiamos net neturtingiems žydams, ta- 
čiau paliko galioti municipalinį įstatymą. 

Šitie dekretai, įtvirtinę galutinę emancipaciją, taip pat ir tų provincijų, kurio- 
se gyveno dauguma Prūsijos žydų, praradimas, nors ir neturėjo didelės politinės 
reikšmės realaus žydų padėties pagerėjimo požiūriu, tačiau sukėlė milžiniškų 
socialinių padarinių. Iki 1807 m. apsaugoti Prūsijos žydai sudarė tik apie 20 
procentų visų gyventojų žydų. Tuo metu, kai buvo išleistas emancipacijos dek- 
retas, apsaugoti žydai Prūsijoje sudarė daugumą, ir dėl kontrasto buvo palikta 
tik 10 procentų „žydų svetimšalių“. Jau nebebuvo to beviltiško skurdo ir atsili- 
kimo, kurio fone taip ryškiai išsiskirdavo „išimtiniai žydai“, turtingi ir išsilavinę. 
Ir šis fonas, toks svarbus kaip socialinės sėkmės vertinimo ir psichologinės savi- 
garbos atskaitos taškas, jau niekada nebebuvo toks kaip iki Napoleono. Kai 
1816 metais buvo atgautos Lenkijos provincijos, žydai, jau turėję „apsaugotų 
žydų“ (dabar užregistruotų kaip žydų tikybos Prūsijos piliečiai) statusą, vis dar 
sudarė daugiau kaip 60 procentų visų žydų kilmės gyventojų“. 

Socialiniu požiūriu tai reiškė, kad Prūsijoje likę žydai prarado tą vietinį foną, 
kurio atžvilgiu jie buvo traktuojami kaip išimtis. Dabar jie patys sudarė šį foną, 
tačiau ne tokį ryškų, ir todėl individas, kad apskritai išliktų, turėjo dėti dvigubai 
daugiau pastangų. „Ypatingi žydai“ vėl buvo paprasčiausi žydai, niekinamos 
tautos atstovai, 0 ne jos išimtys. Tokie pat blogi buvo socialiniai vyriausybės 
kišimosi padariniai. Ne tik klasės, priešiškos vyriausybei, o todėl atvirai neap- 
kentusios žydų, bet ir visi visuomenės sluoksniai pradėjo aiškiau ar ne taip aiš- 
kiai suprasti, kad žydai, su kuriais tekdavo susidurti, yra ne tiek individualios 
išimtys, kiek tam tikros grupės nariai, kurių labui valstybė buvo pasirengusi im- 
tis išskirtinių priemonių. O kaip tik to visada bijojo „ypatingi žydai“. 

Berlyno visuomenė iš žydų salonų dingo stulbinančiai greitai, ir 1808 metais 
šias susitikimų vietas pakeitė tituluotų biurokratų ir aukštesniojo viduriniosios 
klasės sluoksnio atstovų namai. Žvilgtelėjus į bet kurį anuo metu parašytą laiš- 
ką (o jų gausybė), galima pastebėti, kad ir intelektualai, ir aristokratai savo pa- 
nieką Rytų Europos žydams, kuriuos pažinojo menkai, dabar pradėjo nukreipti 
prieš išsilavinusius Berlyno žydus, kuriuos pažinojo labai gerai. Ir pastarieji jau 
niekada nebeatgavo savigarbos, kylančios iš kolektyvinio savo išskirtinumo su- 
vokimo: nuo to laiko kiekvienas turėjo įrodinėti, kad nors jis ir žydas, vis dėlto 
jis nėra žydas. Nuo to laiko nebepakakdavo išsiskirti iš daugiau ar mažiau neži- 
nomos „atsilikusių brolių“ masės, o reikėdavo atsilaikyti - kaip individui, kurį 
galima vadinti ypatingu - prieš „žydą apskritai“ , taigi prieš tautą kaip visumą. 

Ne politinis antisemitizmas, o socialinė diskriminacija parodė, kad „žydas 
apskritai“ yra iliuzija. Pirmasis autorius, nubrėžęs ribą tarp pavienio žydo ir „Žy- 
do apskritai, žydo, esančio visur ir niekur“, buvo nežinomas publicistas, 1802 
metais parašęs kandžią žydų visuomenės ir jų troškimo lavintis - magiškosios 
lazdelės, garantuojančios visuomenės pripažinimą - satyrą. Žydai buvo pavaiz- 
duoti kaip filisterių ir išsišokėlių visuomenės „principas“. Šį vulgaroką litera- 
tūros kūrinį žavėdamiesi skaitė kai kurie iškilūs Rahelės salono lankytojai, be 


* Žr. Heinrich Silbergleit, Die Bevėlkerungs- und Berufsverhūlinisse der Juden im Deutschen 
Reich, Vol. 1, Berlin, 1930. 

!5 Plačiai skaitomas C.W.F: Grattenaucrio pamfletas Wider die Juden (1802) ncbuvo pirmas. 
Prieš tai, 1791 metais, jis parašė kitą pamfletą Ueber die physische und moralische Verfassung der 
heutigen Juden, kuriame buvo jau pažymima stiprėjanti žydų įtaka Berlyne. Nors pirmas pam- 
fletas buvo recenzuojamas (Allgemeine Deutsche Bibliothek, 1792, Vol. CXII), beveik niekas jo 
nebuvo skaitęs. 


90) Antisemitizmas 


to, jis netiesiogiai įkvėpė didįjį romantiką poetą Clemensą von Brentano para- 
šyti labai sąmojingą traktatą, kuriame filisteris vėl buvo tapatinamas su žydu"“. 

Kartu su vaikiška mišrios visuomenės idilija dingo kažkas, kam jau buvo ne- 
lemta pasikartoti jokioje kitoje šalyje ir jokioje kitoje epochoje. Jau niekada 
jokia socialinė grupė nebepriėmė žydų taip širdingai ir be jokių prietarų. Viena 
ar kita grupė galėdavo būti draugiškai nusiteikusi žydų atžvilgiu, žavėdamasi 
savo drąsa ar „sugedimu“, arba protestuodavo prieš pastangas paversti parijais 
bendrapiliečius. Tačiau iš tikrųjų žydai parijais tapdavo kaip tik tada, kai nusto- 
davo būti politiniais ir pilietiniais benamiais. 


Svarbu turėti galvoje, kad asimiliacija kaip grupinis reiškinys realiai egzista- 
vo tik žydų intelektualų terpėje. Pirmas išsilavinęs žydas Moses Mendelssohnas 
neatsitiktinai buvo ir tas žmogus, kuris, nepaisant jo pilietinės padėties, buvo 
priimtas į nežydų visuomenę. Dvaro žydai ir jų įpėdiniai, žydų kilmės bankinin- 
kai ir verslininkai Vakarų šalyse socialiniu požiūriu niekada nebuvo pripažįsta- 
mi kaip saviškiai, o be to, jie ir nesistengė išeiti už labai siaurų savo nematomo 
geto ribų. Iš pradžių, kaip ir visi naivuoliai prasisiekėliai, didžiavosi tuo, kad 
sugebėjo išsiveržti iš tamsaus skurdo ir vargo pasaulio, o vėliau, kai buvo puola- 
mi iš visų pusių, jiems būdavo naudinga, kad šis masių skurdas ir net atsilikimas 
egzistuotų ir toliau, nes tai tapo argumentu jų naudai, jų saugumo garantija. 
Pamažu ir būgštaudami jie buvo priversti nebepaisyti kai kurių, pačių griežčiau- 
sių, žydų įstatymo reikalavimų - nors niekada visiškai neatsisakydavo religinės 
tradicijos, - o kartu reikalavo griežčiausio ortodoksiškumo iš žydų masių!'. Žy- 
dų bendruomenės autonomijos nunykimas juos vertė ne tik dar uoliau ginti sa- 
vo bendruomenes nuo valdžios, bet ir uoliau jas valdyti remiantis valstybe, to- 
dėl frazė apie neturtingų žydų „dvigubą priklausomybę ir nuo vyriausybės, ir 
nuo savo turtingų gentainių“ gerai atspindėjo tikrovę". 

Žydai notabliai (taip jie buvo vadinami XIX a.) valdė žydų bendruomenes, 
bet nepriklausė joms nei socialiai, nei geografiškai. Tam tikra prasme jie nepri- 
klausė nei žydų, nei nežydų bendruomenei. Padarę puikias asmenines karjeras 
ir iš savo šeimininkų gavę žymių privilegijų, jie sudarydavo savotišką išimčių 
bendruomenę, turėjusią nepaprastai ribotas socialines galimybes. Juos visai na- 


'6 Clemenso Brentano Der Philister vor, in und nach der Geschichte buvo parašytas vadinamajai 
„Christlich-Deutsche Tischgesellschaft“, garsiam rašytojų ir patriotų klubui, įkurtam 1808 mc- 
tais kovai su Napoleonu, ir perskaitytas šiame klube. 

" Štai Rothschildai 1820 metais atsisakė suteikti didelę dotaciją savo gimtajai bendruomenei 
Frankfurte, siekdami pasipriešinti reformatorių, norėjusių, kad žydų vaikai gautų bendrąjį išsi- 
lavinimą, įtakai. Žr. Isaak Markus Jost, Neuere Geschichte der Israeliten, 1846, X, p. 102. 

Iš Op. cit., IX, p. 38. Įkandin jų sekę dvaro žydai ir turtingi žydų kilmės bankininkai niekada 
nenorėjo atsiskirti nuo žydų bendruomenės. Jie veikė kaip bendruomenės atstovai ir gynė ją 
nuo valdžios, jiems dažnai būdavo suteikiama teisė valdyti bendruomenes, kurias jie valdydavo 
iš toli, todėl ankstesnė žydų bendruomenių autonomija būdavo susilpninama ir panaikinama iš 
vidaus daug anksčiau, negu ją panaikino nacionalinė valstybė. Pirmas dvaro žydas, pasižymėjęs 
monarchistiniais siekiais savo bendruomenės atžvilgiu, buvo žydas iš Prahos, Saksonijos rinkė- 
jo Maurice'o tiekėjas XVI a. Jis reikalavo, kad visi rabinai ir bendruomenės vadai būtų renka- 
mi iš jo šeimos. (Žr. Bondy-Dworsky, Geschichte der Juden in Boehmen, Maehren und Schle- 
sien, Prague, 1906, II, p. 727.) Praktika dvaro žydus padaryti jų bendruomenių diktatoriais 
paplito XVIII a., o vėliau, XIX a., atsirado „notablių“ valdymas. 

tūraliai niekino dvaro visuomenė, jie neturėjo verslo ryšių su viduriniąja nežydų 
klase, socialiniai jų ryšiai egzistavo už visuomenės įstatymų, o ekonominis jų 
kilimas nepriklausė nuo to meto ekonominių sąlygų. Šitokia izoliacija ir nepri- 
klausomybė dažnai pažadindavo juose galios ir išdidumo jausmą, kurį iliustruo- 
ja toks anekdotas, pasakotas XIX a. pradžioje: „Vienas žydas <...>, kai kilmin- 
gas ir kultūringas gydytojas švelniai jam prikišo, kad jis puikuojasi (savo žydiš- 
kumu), nors tarp žydų nėra kunigaikščių ir jie nedalyvauja valstybės valdyme 
<...>, išdidžiai atsakė: „Mes ne kunigaikščiai, bet valdome juos“. 

"Toks išdidumas beveik priešingas klasinei arogancijai, pamažu tapusiai bū- 
dinga privilegijuotiems žydams. Savo gentainius valdydami kaip absoliutūs val- 
dovai, jie vis dėlto jausdavosi esą primi inter pares. Jie labiau didžiuodavosi esą 
„privilegijuoti visų žydų rabinai“ ar „Šventosios žemės kunigaikščiai“, negu ga- 
vę kokį nors titulą, kurį jiems galėdavo pasiūlyti jų šeimininkai“, Iki XVIII a. 
vidurio visi jie būtų pritarę vienam Olandijos žydui, pasakiusiam: „Negue in 
toto orbi alicui nationi inservimus“, ir nei tada, nei vėliau nebūtų gerai supratę 
„mokslingo krikščionio“, atsakiusio: „Tačiau tai reiškia tik nedaugelio laimę. 
Tauta, traktuojama kaip corpo (sic!), yra visur persekiojama, neturi savivaldos, 
yra palenkta svetimųjų valdžiai, neturi galybės ir orumo ir keliauja per visą pa- 
saulį, visur likdama svetima“*!. 

Klasinė arogancija atsirado tik tada, kai atsirado verslo ryšiai tarp įvairių 
šalių valstybės bankininkų; paskui atsirado santuokiniai ryšiai tarp iškiliausių 
šeimų, ir visa tai sukūrė tikrą tarptautinę kastų sistemą, iki tol žydų visuomenė- 
je neegzistavusią. Tai juolab krito į akis visa to liudininkams nežydams, nes vyko 
tada, kai senieji feodaliniai luomai ir kastos labai sparčiai nyko ir virto naujomis 
klasėmis. Buvo prieinama labai neteisinga išvada, kad žydų tauta yra viduram- 
žių atgyvena, ir nepastebima, kad ši nauja kasta atsirado visai neseniai. Ji galu- 
tinai susiformavo tik XIX a. ir, galimas daiktas, apėmė ne daugiau kaip 100 
šeimų. Bet kadangi jos buvo gerai matomos, tai kaip kasta buvo pradėta trak- 
tuoti visa žydų tauta“. 

Todėl, kad ir koks žymus būtų buvęs dvaro žydų vaidmuo politinėje istori- 
joje ir jo reikšmė antisemitizmo atsiradimui, socialinė istorija lengvai galėtų 
to nepaisyti, jei ne tas faktas, kad tam tikri psichologiniai jų bruožai ir elgesio 
modeliai buvo būdingi ir žydų intelektualams, kurie galų gale dažniausiai bū- 
davo verslininkų vaikai. Žydai notabliai siekė valdyti žydų tautą, o todėl neno- 
rėjo nuo jos atsiskirti, tuo tarpu žydų intelektualams buvo būdinga tai, kad jie 
norėjo atsiskirti nuo savo tautos ir būti priimti į visuomenę, taigi ir vieni, ir kiti 
jautė savo išskirtinumą, ir šis jausmas visiškai atitiko aplinkinių žmonių po- 
žiūrį į juos. „Ypatingi žydai“, kurių padėtį nulėmė turtas, jautėsi kaip bendro 
žydų tautos likimo išimtis ir vyriausybių būdavo pripažįstami kaip išimtinai 
naudingi žmonės, 0 „ypatingi žydai“, kurių padėtį nulėmė išsilavinimas, jautė- 
si kaip Žydų tautos išimtis, vadinasi, irgi kaip išimtiniai Žmonės, ir visuomenė 
pripažindavo, kad jie yra būtent tokie. 


"* Johann Jacob Schudt, Jūdische Merkwūrdigkeiten, Frankfurt a. M., 1715-1717, IV, Annex, 
p. 48. 

“ Selma Stern, Jud Suess, Berlin, 1929, p. 18 f. 

*! Schudt, op. cit., I, p. 19. 

? Christianas Friedrichas Ruchsas visą žydų tautą apibūdina kaip „pirklių kastą“. „Ueber die 
Ansprūche der Juden an das deutsche Būrgerrecht“, Zeitschrift fiir die neueste Geschichte, 1815. 

Asimiliacija - nepriklausomai nuo to, ar ji pasiekdavo atvertimo kraštutinu- 
mą, ar ne - žydams išlikti niekada nekėlė realios grėsmės“. Ar jie būdavo pri- 
imami, ar atstumiami, taip buvo todėl, kad jie buvo žydai, ir jie tai labai gerai 
suprato. Pirmosios išsilavinusių žydų kartos vis dar nuoširdžiai norėjo nusikra- 
tyti savo žydiškos tapatybės, ir Boerne su dideliu kartėliu rašė: „Vieni priekaiš- 
tauja man, kad esu žydas, kiti dėl to paties mane giria, kai kurie mano žydišku- 
mą man atleidžia, bet visi apie jį galvoja““*. Vis dar išauklėti XVIII a. idėjų, jie 
ilgėjosi šalies be krikščionių ir žydų; jie atsidėdavo mokslui ir menams ir jausda- 
vosi labai įžeisti, supratę, kad vyriausybės, žydų kilmės bankininkui pasirengu- 
sios duoti bet kokią privilegiją ir pagarbos ženklą, žydų intelektualus pasmerk- 
davo badavimui“. Atsivertimas, kurį XIX a. pradžioje skatino baimė būti su- 
maišytam su žydų masėmis, dabar tapo būtinybe, nulemta poreikio užsidirbti 
kasdienį duonos kąsnį. Toks apdovanojimas už charakterio stoką visą žydų kar- 
tą pastūmėjo į nirtulingą opoziciją valstybei ir visuomenei. „Nauji žmonijos eg- 
zemplioriai“, jei jie buvo šio to verti, visi tapo maištininkais, o kadangi pačias 
reakcingiausias to meto vyriausybes rėmė ir finansavo žydų kilmės bankininkai, 
jie ypač įnirtingai maištavo prieš oficialiuosius savo tautos atstovus. Antižydiš- 
kus Marxo ir Boerne's išpuolius galima tinkamai suprasti tik turint galvoje šį 
konfliktą tarp turtingų žydų ir žydų intelektualų. 

Tačiau šis konfliktas visa jėga reiškėsi tik Vokietijoje ir nepergyveno praeito 
amžiaus antisemitinio sąjūdžio. Austrijoje iki XIX a. pabaigos nebuvo žydų inte- 
ligentijos, apie kurią būtų verta kalbėti, bet kai tik ji atsirado, iškart pajuto visą 
antisemitinio spaudimo jėgą. Šie žydai, kaip ir turtingieji jų gentainiai, buvo la- 
biau linkę atsiduoti Habsburgų monarchijos apsaugai ir tapo socialistais tik po 
Pirmojo pasaulinio karo, kai į valdžią atėjo socialdemokratų partija. Svarbiausia, 
tačiau ne vienintelė, šios taisyklės išimtis buvo Karlas Krausas, paskutinis Hei- 
ne's, Boerne's ir Marxo tradicijos atstovas. Krauso išpuoliai prieš žydus biznie- 
rius, viena vertus, ir prieš žydų žurnalizmą, kaip organizuotą šlovės kultą, kita 
vertus, galimas daiktas, buvo net piktesni nei jo pirmtakų, nes jis buvo daug la- 
biau izoliuotas, gyvendamas tokioje šalyje, kurioje nebuvo revoliucinės žydų tra- 
dicijos. Prancūzijoje, kur emancipacijos dekretas pergyveno visus vyriausybių ir 
režimų pasikeitimus, saujelė žydų intelektualų nebuvo nei naujos klasės pirmta- 
kai, nei ypač reikšmingi intelektualiniame gyvenime. Kultūra pati savaime, auklė- 
jimas kaip programa neformavo žydų elgesio modelių, kaip tai buvo Vokietijoje. 

Jokioje kitoje šalyje nebuvo nieko panašaus į tą trumpą tikros asimiliacijos 
laikotarpį, tokį svarbų Vokietijos žydų istorijai, kai tikrasis tautos avangardas 
ne tik priėmė žydus, bet ir, keista, stengėsi su jais susivienyti. Tokia orientacija 
niekada visiškai neišnyko Vokietijos visuomenėje. Jos pėdsakų nesunkiai gali- 
ma rasti iki pat šio proceso pabaigos, kuri, žinoma, parodė, kad ryšiai su žydais 


> Įsidėmėtinas, nors mažai žinomas faktas yra tas, kad asimiliacija kaip programa daug daž- 
niau atvesdavo pric atsivertimo, o ne prie mišrių santuokų. Nelaimei, statistika veikiau paslc- 
pia, o ne atskleidžia tą faktą, nes visas sąjungas tarp atsivertusių ir neatsivertusių žydų ji trak- 
tuoja kaip mišrias santuokas. Tačiau mums žinoma, kad Vokietijoje buvo daug šeimų, kurios, 
nors seniai pakrikštytos, liko grynai žydiškos. Atsivertęs žydas tik labai retai palikdavo savo 
šeimą ir dar rečiau - savo žydų bendruomenę; tai ir paaiškina minėtą faktą. Šiaip ar taip, žydų 
šeima pasirodė esanti konservatyvesnė jėga negu žydų religija. 

“ Briefe aus Paris. 74th Letter, February, 1832. 

> Ibid., 72nd Letter. 

niekada nebuvo visiškai aiškūs. Geriausiu atveju visa tai liko programa, o blo- 
giausiu - keistu ir jaudinančiu patyrimu. Gerai žinoma Bismarcko pastaba apie 
„vokiškus eržilus, kuriuos reikia suporuoti su žydiškomis kumelėmis“, yra tik 
pati vulgariausia vyravusio požiūrio išraiška. 

Todėl visai natūralu, kad tokiomis socialinėmis aplinkybėmis - nors pirmuo- 
sius išsilavinusius žydus jos versdavo tapti maištininkais - per ilgesnį laiką turėjo 
susiformuoti ne veiksminga maištavimo tradicija, o tam tikras konformizmas“". 
Prisitaikydami prie visuomenės, kuri diskriminavo „paprastus“ žydus ir kurioje 
tuo pat metu išsilavinusiam žydui paprastai buvo lengviau patekti į madingus vi- 
suomenės sambūrius - negu panašios padėties nežydui, žydai turėjo aiškiai atsiri- 
boti nuo „žydų apskritai“ ir kartu lygiai aiškiai parodyti, kad jie yra žydai - jokio- 
mis aplinkybėmis jiems nebuvo leidžiama paprasčiausiai ištirpti tarp savo kaimy- 
nų. Kad racionalizuotų tą dviprasmybę, kurios ir patys gerai nesuprato, jie galėjo 
apsimesti, kad yra „žmonės gatvėje ir žydai namie“*'. Tiesą sakant, tokia padėtis 
vertė juos jaustis kitokius negu kiti žmonės gatvėje, nes jie buvo žydai, ir kitokius 
negu kiti žydai namie, nes jie nebuvo panašūs į „paprastus žydus“. 

Asimiliuotų žydų elgesio modeliai, nulemti šitos nuolatinės sutelktos pastan- 
gos išsiskirti, sukūrė visur atpažįstamą žydo tipą. Užuot apsibrėžę nacionalumu 
ar religija, žydai virto socialine grupe, kurios nariams būdingi tam tikri psicho- 
loginiai požymiai ir reakcijos, kaip manyta, sudarė „žydiškumą“. Kitaip tariant, 
judaizmas tapo psichologiniu bruožu, o žydų klausimas kiekvienam žydui tapo 
skaudžia asmenine problema. 

Tragiškai stengdamasis prisitaikyti diferenciacija ir atsiskyrimu, naujas žydo 
tipas su baimę keliančiu „žydu apskritai“ turėjo tiek nedaug bendro, kaip ir su 
abstrakcija „pranašų palikuonis ir amžinas teisybės ieškotojas žemėje“, kurios 
griebdavosi žydų apologetai, kai buvo puolamas kuris nors žydų žurnalistas. Apo- 
logetai žydui priskirdavo bruožus, kurie iš tikrųjų yra parijo privilegijos ir ku- 
riuos tikrai turėjo kai kurie žydai maištininkai, gyvenantys visuomenės pakraš- 
tyje, - humaniškumą, gerumą, neprietaringumą, jautrumą neteisybei. Bėda bu- 
vo ta, kad šie bruožai neturėjo nieko bendro su pranašais, ir kad - O tai dar 
blogiau - šitokie žydai paprastai nepriklausė nei žydų visuomenei, nei madin- 
giems nežydų visuomenės sambūriams. Asimiliuotų žydų istorijoje jų vaidmuo 
buvo nežymus. Kita vertus, „žydas apskritai“, toks, kokį aprašė profesionalūs 
žydų nekentėjai, pasižymėjo tokiais bruožais, kuriuos privalo išsiugdyti išsišo- 
kėlis, jei nori prasimušti - nežmoniškumu, godumu, pasipūtimu, meilikaujan- 
čiu vergiškumu ir ryžtingu įžūlumu. Šiuo atveju bėda buvo ta, kad šie bruožai 
irgi neturėjo nieko bendro su nacionaliniais požymiais ir kad, negana to, šito 
tipo žydai biznieriai buvo beveik nelinkę glaustis prie nežydų visuomenės ir so- 
cialinėje žydų istorijoje atliko beveik tokį pat nežymų vaidmenį. Kol egzistuoja 
žeminamos tautos ir klasės, prasisiekėlio ir parijo bruožai stulbinamai vienodai 
iš naujo atsiras kiekvienoje kartoje, žydų visuomenėje ir visur kitur. 


* „Sąmoningas parijas“ (Bernard'as Lazare'as) - tokia vienintelė tvirta maištavimo tradicija, 
nors tie, kurie jos laikėsi, vargu ar įtarė, kad ji egzistuoja. Žr. mano straipsnį: H. Arendt, „The 
Jew as Pariah. A Hidden Tradition“, Jewish Social Studies, Vol. VI, No. 2 (1944). 

“7 Įdomu, kad šią puikią formulę, kuri gali būti asimiliacijos Vakarų Europoje motto, pasiūlė 
Rusijos žydas, ir pirmą kartą ji buvo paskelbta ivrito kalba. Ji kilusi iš Judaho Leibo Gordono 
pocmos, Hakizah ami, 1863. Žr. S.M. Dubnow, History of the Jews in Russia and Poland, 1918, 
II, p. 228 f. 

Tačiau XIX a. Europos visuomenės žydų socialinei istorijai buvo lemtinga 
tai, kad tam tikru mastu kiekvienas kiekvienos kartos žydas turėdavo kada nors 
nuspręsti, ar jam likti pariju, vadinasi, likti už visuomenės ribų, ar tapti išsišokė- 
liu, ar prisitaikyti prie visuomenės, priimant demoralizuojančią sąlygą - ne tiek 
slėpti savo kilmę, kiek „kartu su savo kilmės paslaptimi išduoti ir savo tautos 
paslaptį“**. Pastarasis kelias tikrai buvo sunkus, nes tokios paslaptys neegzista- 
vo ir jas reikėjo sugalvoti. Nuo to laiko, kai sužlugo unikalus Rahelės Varnha- 
gen mėginimas sukurti kokį nors socialinį gyvenimą už oficialiosios visuomenės 
ribų, ir parijo, ir prasisiekėlio keliai buvo kraštutinės vienatvės keliai, o konfor- 
misto kelias buvo nuolatinės atgailos kelias. Vadinamoji sudėtinga vidutinio Žy- 
do psichologija, kuri retkarčiais, esant palankioms aplinkybėms, išsivystydavo į 
labai modernų jautrumą, buvo nulemta dviprasmiškos padėties. Žydas vienu 
metu jausdavo parijo graužatį dėl to, kad netapo prasisiekėliu, ir prasisiekėlio 
sąžinės graužatį dėl to, kad išdavė savo tautą ir lygias teises išmainė į asmenines 
privilegijas. Tikras buvo tik vienas dalykas: jeigu koks nors žydas norėjo išvengti 
visų socialinės egzistencijos dviprasmybių, jis turėjo susitaikyti su tuo, kad būti 
žydu reiškia priklausyti arba pernelyg privilegijuotai aukščiausiajai klasei, arba 
privilegijų neturinčiai masei, kuriai Vakarų ir Vidurio Europoje buvo įmanoma 
priklausyti tik intelektualinio ir šiek tiek dirbtinio solidarumo dėka. 

Vidutinių žydų socialinius likimus lėmė amžinas jų nesugebėjimas apsispręs- 
ti. O visuomenė tikrai nevertė jų rinktis, nes kaip tik tokia padėties ir charakte- 
rio dviprasmybė santykius su žydais padarydavo patrauklius. Taigi dauguma asi- 
miliuotų žydų gyvendavo sėkmės ir nesėkmės prieblandoje ir tikrai Žinojo tik 
vieną dalyką - kad ir sėkmė, ir žlugimas buvo neatskiriamai susiję su tuo faktu, 
jOg jie buvo žydai. Jiems žydų klausimas kartą ir visiems laikams prarado bet 
kokią politinę reikšmę, bet jis persekiojo jų asmeninį gyvenimą ir juo tironiš- 
kiau darydavo įtaką asmeniniams jų sprendimams. Posakis „Žmogus gatvėje ir 
žydas namie“ tapo karčia tikrove: politinės problemos, žydų bandomos spręs- 
ti remiantis vidiniu patyrimu ir asmeninėmis emocijomis, buvo iškreiptos iki 
kraštutinumo, 0 asmeninis gyvenimas buvo užnuodytas taip, kad tapo nežmo- 
niškas — pavyzdžiui, mišrių santuokų atveju, - kai sunki neišspręstų visuomeni- 
nio pobūdžio problemų našta buvo įspraudžiama į asmeninę egzistenciją, kurią 
daug geriau valdo nesuvokiami aistros dėsniai, o ne sąmoninga politika. 

Buvo labai nelengva būti nepanašiam į „žydą apskritai“ ir vis dėlto likti žydu, 
vaizduoti, kad nesi panašus į žydus ir kartu pakankamai aiškiai parodyti, kad esi 
žydas. Vidutinis žydas, nei prasisiekėlis, nei „sąmoningas parijas“ (Bernard'as 
Lazare'as), galėdavo tik pabrėžti tuščią kitoniškumo jausmą, kuris buvo nuolat 
interpretuojamas visais įmanomais psichologiniais aspektais ir variantais - nuo 
prigimtinio svetimumo iki socialinio susvetimėjimo. Kol pasaulis buvo daugiau 
ar mažiau taikingas, tokia nuostata buvo visai priimtina ir ištisoms kartoms ta- 
po net modus vivendi. Susitelkimas į dirbtinai komplikuotą vidinį gyvenimą 
padėjo žydams patenkinti neprotingus visuomenės reikalavimus, būti keistiems 
ir patraukliems, suformuoti tam tikrą saviraiškos ir išvaizdos paprastumą, kuris 
pirmiausia būdingas aktoriui ir virtuozui, žmonėms, kuriuos visuomenė visada 
iš dalies neigė, o iš dalies jais žavėjosi. Asimiliuoti žydai, ir didžiavęsi savo žydiš- 
kumu, ir jo gėdijęsi, aiškiai priklausė tokių žmonių kategorijai. 


28 Šitą formulę sukūrė Karlas Krausas apytikriai 1912 metais. Žr. Untergang der Welt durch 
schwarze Magie, 1925. 

Procesas, kuriam vykstant buržuazinė visuomenė pakilo iš savo revoliucinių 
tradicijų bei prisiminimų griuvėsių, atvedė prie to, kad prie ekonominio sotumo 
ir visuotinio abejingumo politiniams klausimams prilipo tamsus nuobodulio še- 
šėlis. Žydai tapo žmonėmis, su kuriais buvo tikimasi įdomiau praleisti laiką. 
Kuo mažiau jie buvo pripažįstami lygiais, tuo įdomesni ir intriguojantys tapda- 
vo. Ieškodama pramogų ir aistringai domėdamasi individu, nukrypstančiu nuo 
visiems bendros normos, buržuazinė visuomenė suvokė, kad patrauklus yra kiek- 
vienas, jei tik jį galima laikyti nesuprantamai sugedusiu arba turinčiu slaptų 
ydų. Ir kaip tik tokia karštligiška pirmenybė žydams atvėrė visuomenės duris. 
Juk šios visuomenės viduje žydiškumą - iškreiptai laikomą psichologiniu bruo- 
žu — buvo galima nesunkiai paversti yda. Šviečiamajai epochai būdingą nuošir- 
dų pakantumą ir smalsumą visa tam, kas žmogiška, išstūmė liguista trauka prie 
egzotikos, nenormalumo ir svetimybės. Keletas tipų visuomenėje, kiekvienas 
skyrium, atstovavo egzotikai, anomalijai, svetimybei, bet nė vienas tipas nė iš 
tolo nebuvo susijęs su politiniais klausimais. Taigi tik žydų vaidmuo šioje žlun- 
gančioje visuomenėje galėjo būti taip sureikšmintas, kad peržengė siauras vi- 
suomenės pramogų ribas. 

Prieš apžvelgdami tuos keistus kelius, kuriais „ypatingi žydai“, žymūs ir blo- 
gai pagarsėję keistuoliai, patekdavo į Sen Žermeno salonus praeito amžiaus 
pabaigos Prancūzijoje, turime prisiminti vienintelį didį žmogų, kurį sukūrė „ypa- 
tingų žydų“ saviapgaulė. Atrodo, kad kiekviena banali idėja turi bent vieną pro- 
gą bent viename žmoguje realizuoti tai, kas vadinama istorine didybe. Didysis 
„ypatingų žydų“ žmogus buvo Benjaminas Disraeli. 


II. GALINGASIS BURTININKAS* 


Benjaminas Disraeli, kurio svarbiausias gyvenimo interesas buvo lordo Beacons- 
fieldo karjera, pasižymėjo dviem dalykais: pirma, jis buvo dievų numylėtinis (šį 
bruožą mes, šiandienykščiai žmonės, vadiname banaliu sėkmės vardu, tuo tar- 
pu kitos epochos šį bruožą garbino kaip dievaitę, vardu Fortūna), antra, šiame 
žmoguje su Fortūna - glaudžiau ir nuostabiau, nei įmanoma paaiškinti - buvo 
susijęs didingas, nerūpestingas proto ir vaizduotės naivumas, dėl kurio neįma- 
noma šio žmogaus vadinti karjeristu, nors jis niekada rimtai negalvojo apie nie- 
ką, išskyrus savo karjerą. Jo naivumas leido jam suprasti, kad būtų kvaila jaustis 
dėclassė ir kad pačiam bei kitiems būtų daug įdomiau, o be to, daug naudingiau 
karjerai, pabrėžti faktą, kad jis žydas - „kitokia apranga, savotiška šukuosena ir 
ekscentriška kalbėjimo maniera“*". Būti priimtas į aukštąją ir pačią aukščiau- 
siąją visuomenę jis siekė daug aistringiau ir begėdiškiau negu kuris nors kitas 
žydas intelektualas, bet tik jis vienas žinojo paslaptį, kaip neišleisti iš rankų sėk- 
mės - to tikrų tikriausio stebuklo parijui: jis iš pat pradžių žinojo, kad niekad 
nedera lankstytis, jei nori „kilti vis aukščiau“. 

Politikos žaidimą jis žaidė kaip aktorius, vaidinantis teatro spektaklyje, išsky- 
rus vieną dalyką - savo vaidmenį jis atliko taip puikiai, kad pats juo patikėjo. Jo 


* Skirsnio pavadinimas paimtas iš sero Johno Skletono apybraižos apie Disraclį (1867 m.). Žr. 
W.F Monypenny and G.E. Buckle, The Life of Benjamin Disraeli, Earl of Beaconsfield, New 
York, 1929, II, p. 292-293. 

* Morris S. Lazaron, Seed of Abrahum, New York, 1930. „Benjamin Disracli“, p. 260 ff. 

gyvenimas ir karjera atrodo kaip pasaka, kurioje jis pasirodo lyg koks princas, 
savo princesei, Anglijos karalienei, dovanojantis romantišką žydrą gėlelę (šiuo 
atveju pirmą imperialistinės Anglijos žiedą). Britanijos kolonijinės valdos bu- 
vo pasakų šalis, virš kurios niekada nenusileidžia saulė, 0 jų sostinė buvo Azi- 
jos Delis, į kurį princas su savo princese norėjo pabėgti iš ūkanoto proziško 
Londono. Tai galėjo pasirodyti kvaila ir vaikiška, tačiau jei žmona savo vyrui 
rašo taip, kaip ledi Beaconsfield rašė savajam: „Jūs žinote, kad vedėte mane 
dėl pinigų, o aš žinau, kad jei Jums tektų padaryti tai dar sykį, Jūs tai padary- 
tumėte iš meilės“*!, tai turi nutilti, susidūręs su tokia laime, kuri, atrodo, pa- 
neigia visas taisykles. Jis buvo tas žmogus, kuris pardavė savo sielą velniui, bet 
velnias tos sielos nepanorėjo, o dievai apdovanojo jį visa įmanoma šios žemės 
laime. 

Disraeli buvo kilęs iš visiškai asimiliuotos šeimos. Jo tėvas, apsišvietęs džen- 
telmenas, pakrikštijo sūnų, nes troško, kad jis turėtų tas pačias galimybes, kaip 
ir paprasti mirtingieji. Jį mažai kas siejo su žydų visuomene, ir jis nieko nežinojo 
apie žydų religiją ir papročius. Žydiškumas jam iš pat pradžių buvo kilmės fak- 
tas, kurį buvo galima pagražinti kaip patinka, nesiskaitant su tikrove. Rezulta- 
tas buvo tas, kad šį faktą jis traktavo beveik taip pat, kaip tai būtų daręs nežy- 
das. Daug geriau už kitus žydus jis suprato, kad būti žydu - tai ir galimybė, ir 
trūkumas. O kadangi, priešingai negu paprastas ir kuklus jo tėvas, jis norėjo ne 
mažiau, negu tapti paprastu mirtinguoju ir ne daugiau, negu „iškilti virš visų 
savo amžininkų“? jis pradėjo modeliuoti savo „tamsaus gymio veidą ir juodas 
kaip anglis akis“, „galingą kaip šventyklos - žinoma, ne krikščionių — kupolas 
kaktą ir buvo nepanašus į jokį kada nors buvusį gyvą padarą“**. Jis instinktyviai 
žinojo, kad viskas priklauso nuo „jo ir paprastų mirtingųjų nepanašumo“, nuo 
jo laimę nešančio „keistumo“ pabrėžimo. 

Visa tai rodo unikalų visuomenės ir jos taisyklių supratimą. Įsidėmėtina, kad 
kaip tik Disraeli pasakė: „Kas daugumai yra nusikaltimas, mažumai yra tik yda“**. 
Galimas daiktas, kad tai geriausias supratimas to principo, kuris lėmė, kad XIX a. 
visuomenė lėtai ir nejučiom nusmuko iki minios ir nusikaltėlių pasaulio mora- 
lės lygmens. Kadangi jis žinojo šią taisyklę, jis žinojo ir tai, kad žydai neturi gerų 
šansų niekur kitur, išskyrus tą sluoksnį, kuris pretenduoja į išskirtinumą, o kar- 
tu diskriminuoja žydus. Juk nors šis išrinktųjų sluoksnis kartu su dauguma žy- 
diškumą laikė nusikaltimu, šis „nusikaltimas“ bet kurią akimirką galėjo virsti 
patrauklia „yda“. Disraeli'o žaidimas egzotika, keistenybėmis, paslaptingumu, 
magija ir iš slaptų šaltinių kylančia galia buvo tiksliai orientuotas į šitokią visuo- 
menės nuostatą. Ir kaip tik virtuoziškumas socialiniame žaidime paskatino jį 
pasirinkti konservatorių partiją, padėjo jam patekti į parlamentą, tapti ministru 
pirmininku ir pagaliau - tai nėra nesvarbu - pelnyti nuolatinį visuomenės susi- 
žavėjimą ir karalienės draugystę. 

Viena jo sėkmės priežasčių buvo jo žaidimo nuoširdumas. Nešališkiausiems 
amžininkams jis darė žmogaus, kuriame vaidyba keistai sumišusi su „absoliučiu 


*1 Horace B.Samucl, „The Psychology of Disraeli“, Modemnities, London, 1914. 

** J.A. Froude'as savo biografinį veikalą Lord Beaconsfield (1890) užbaigia tokiais žodžiais: 
„Tikslas, nuo kurio jis pradėjo, buvo išsiskirti iš visų savo amžininkų, ir nors tokios ambicijos 
galėjo atrodyti labai keistai, galiausiai jis laimėjo žaidimą, kurį žaidė taip šauniai“. 

Sir John Skleton, op. cit. 

“ B. Disraeli, Tancred, 1847. 

nuoširdumu ir atvirumu, įspūdį“*?. Tai įmanoma pasiekti tik esant visiškai nai- 
viam, O jo naivumą iš dalies lėmė auklėjimas, kuriame nebuvo jokių specifiškai 
žydiškų elementų“. Be to, švarią Disraeli'o sąžinę nulėmė ir tai, kad jis gimė kaip 
tik Anglijoje. Anglijoje nebuvo žydų masių ir nuskurdusių žydų, nes ši šalis įsilei- 
do žydus praėjus ištisiems šimtmečiams nuo to laiko, kai jie viduramžiais buvo 
išvaryti iš savo gyvenamųjų vietų. Portugalijos žydai, Anglijoje apsigyvenę XVIII 
a., buvo turtingi ir išsilavinę. Tik XIX a. pabaigoje, kai žydų pogromai Rusijoje 
davė postūmį šiuolaikinei žydų migracijai, Londone atsirado nuskurdusių žydų, o 
kartu su jais — skirtumas tarp žydų masių ir turtingų jų gentainių. Disraeli'o laikais 
kontinentinis žydų klausimas buvo visiškai nežinomas, nes Anglijoje gyveno tik 
tokie žydai, kurie buvo priimtini valstybei. Kitaip tariant, Anglijos „ypatingi Žy- 
dai“ ne taip aiškiai suvokė savo išskirtinumą, kaip jų broliai žemyne. Kai Disraeli 
su panieka atsiliepė apie „kenksmingą moderniosios epochos doktriną apie pri- 
gimtinę žmonių lygybę“*", jis sąmoningai ėjo įkandin Burke'o, „anglo teisėms tei- 
kusio pirmenybę prieš žmogaus teises“, bet nepaisė realios padėties, nedaugelio 
privilegijas pakeitusios visų teisėmis. Jis visiškai nieko nežinojo apie realias žydų 
tautos gyvenimo sąlygas ir buvo taip įsitikinęs „žydų rasės įtaka šiuolaikinėms 
bendruomenėms“, jog atvirai reikalavo, kad žydai „iš šiaurės ir vakarų rasių pel- 
nytų visą tą pagarbą ir palaikymą, kurio civilizuotose ir rafinuotose nacijose nusi- 
pelno žmonės, žavintys visuomenės skonį ir kilninantys visuomenės jausmus““**. 
Kadangi politinė žydų įtaka Anglijai telkėsi aplink angliškąją Rothschildų atšaką, 
jis labai didžiavosi Rothschildų pagalba sutriuškinant Napoleoną ir nematė prie- 
žasties, dėl kurios jis negalėtų atvirai reikšti savo politinių pažiūrų kaip žydas“. 
Žinoma, kaip krikštytas žydas, jis niekada nebuvo oficialus kurios nors žydų ben- 
druomenės atstovas, bet tiesa yra ta, kad jis buvo vienintelis ano meto ir ano tipo 
žydas, kuris stengėsi kuo geriau atstovauti žydų tautai politinėje arenoje. 

Niekada neneigęs, kad „pamatinis faktas (jam) buvo tas, jog jis žydas“*", Dis- 
raeli žavėjosi viskuo, kas žydiška. Šiam žavėjimuisi prilygo tik visiškas tų dalykų 
nežinojimas. Tačiau toks išdidumo ir nežinojimo mišinys buvo apskritai būdin- 
gas šviežiai asimiliuotiems žydams. Didelis skirtumas buvo tas, kad apie žydų 
praeitį ir dabartį Disraeli žinojo mažiau už kitus ir todėl išdrįsdavo atvirai pasa- 
kyti tai, ką kiti išduodavo pusiau sąmoningai, savo elgesiu, diktuojamu baimės 
ir arogantiškumo. 

Disraeli'o sugebėjimo matuoti žydų galimybes politinėmis normalių žmonių 
ambicijomis politinis rezultatas buvo svaresnis: jis beveik instinktyviai sukūrė 
keletą tokių teorijų apie žydų įtaką ir organizaciją, kurias mes paprastai priski- 
riame pikčiausioms antisemitizmo formoms. Visų pirma jis tikrai manė esąs 
„Išrinktosios rasės išrinktasis žmogus“*!. Ar buvo galima rasti geresnį įrodymą 


3 Sir John Skleton, op. cit. 

* Pats Disraeli pažymi: „Aš nebuvau auklėjamas kartu su savo rase, manyje buvo ugdomas 
didelis nusiteikimas prieš ją“. Apie jo šeimos kilmę žr. ypač Joseph Caro, „Benjamin Disraeli, 
Juden und Judentum“, Monatsschrift fūr Geschichte und Wissenschaft des Judentums, 1932, 
Jahrgang 76. 

* Lord George Bentinck. A Political Biography. London, 1852, p. 496. 

38 Ibid., p. 491. 

“ Ibid., p. 497 ff. 

** Monypenny and Buckle, op. cit., p. 1507. 

* Horace S. Samuel, op. cit. 

už jo paties karjerą: žydas be vardo ir turtų, kuriam padėjo tik keli žydų banki- 
ninkai, iškilo į pirmojo Anglijos žmogaus padėtį, vienas iš nemėgstamų parla- 
mento narių, jis tapo ministru pirmininku ir išsikovojo tikrą populiarumą tarp 
tų žmonių, kurie ilgą laiką „laikė jį šarlatanu ir Žiūrėjo į jį kaip į pariją“*“. Politi- 
nė sėkmė niekada jo netenkino. Buvo daug sunkiau ir svarbiau būti priimtam į 
Londono aukštuomenę, negu užkariauti Bendruomenių rūmus, o dar didesnis 
triumfas — būti išrinktam Grilliono klubo, „rinktinės koterijos, į kurią buvo pri- 
imta įtraukti kylančius abiejų partijų politikus, bet iš kurios būdavo negailestin- 
gai šalinami socialiai nepageidautini žmonės“**, nariu, negu būti Jos Didenybės 
ministru. Žavinga ir netikėta visų šių saldžių triumfų viršūnė buvo nuoširdus 
karalienės draugiškumas, nes nors monarchija prarado daugumą savo politinių 
prerogatyvų griežtai kontroliuojamoje, konstitucinėje nacionalinėje Anglijos vals- 
tybėje, ji išsikovojo ir išsaugojo neginčytiną pirmenybę Anglijos visuomenėje. 
Vertinant Disraeli'o triumfo didybę, reikia prisiminti, kad lordas Robertas Ce- 
cilis, vienas iškiliausių jo kolegų konservatorių partijoje, apie 1850 metus vis 
dar jautė poreikį pateisinti ypač įnirtingus išpuolius prieš jį, teigdamas, kad „jis 
tik atvirai pasako tai, ką visi kalba apie Disraeli privačiai, bet niekas nenori 
pasakyti viešai“**. Didžiausia Disraeli'o pergalė buvo ta, kad galiausiai niekas 
privačiai nebekalbėdavo nieko, kas, pasakyta viešai, nebūtų jam patikę. Kaip 
tik tokio unikalaus ir tikro populiarumo Disraeli pasiekė savo nusiteikimu tai, 
kad esi gimęs žydu, laikyti vien pranašumu ir ypatinga garbe. 

Disraeli'o sėkmės dalis buvo tas faktas, kad jis visada tikdavo savo laikui ir 
kad todėl jo nesuskaičiuojami biografai jį suprato geriau, negu paprastai su- 
pranta daugumą didžių žmonių. Jis buvo gyvas pripažinimo troškimo - tos 
galingos aistros, kuri atsirado šimtmetyje, regimai draudusiame bet kokius 
skirtumus ir išskirtinumus - įsikūnijimas. Šiaip ar taip, Carlyle'is, visą pasauli- 
nę istoriją traktavęs orientuodamasis į XIX a. herojaus idealą, atsisakydamas 
priimti titulą iš Disraeli'o rankų buvo aiškiai neteisus“. Joks kitas Carlyle'o 
amžininkas neatitiko herojaus idealo geriau negu Disraeli, vertinęs didybę 
pačią savaime, be jokių konkrečių laimėjimų, joks kitas žmogus taip tiksliai 
neatitiko XIX a. pabaigos reikalavimų gyvam genijui, kaip šitas šarlatanas, 
rimtai įsijautęs į savo vaidmenį ir Didžio Žmogaus vaidmenį atlikęs nuošir- 
džiai ir naiviai, demonstruodamas daugybę fantastiškų triukų ir žavingą artis- 
tiškumą. Politikai įsimylėdavo šį šarlataną, nuobodžius biznio sandėrius pa- 
versdavusį sapnais su rytietišku prieskoniu, o kai visuomenė Disraeli'o gudry- 
bėse užuodė juodosios magijos kvapelį, „galingasis burtininkas“ iš tikrųjų už- 
kariavo epochos širdį. 


Disraeli'o siekis išsiskirti iš kitų mirtingųjų ir aistringas jo noras patekti į 
aristokratų visuomenę buvo tipiškas jo meto ir šalies viduriniosioms klasėms. 
Ne politinės priežastys ar ekonominiai motyvai, o socialinės jo ambicijos paska- 
tino jį įstoti į konservatorių partiją ir laikytis politikos visada „rinkti vigus kaip 


* Monypenny and Buckle, op. cit., p. 147. 

“ Ibid. 

* Roberto Cecilio straipsnis pasirodė autoritetingiausiame torių leidinyje Ouarterly Review: Žr. 
Monypenny and Buckle, op. cit., p. 19-22. 

“Tai atsitiko jau 1874 metais. Pasakojama, kad Carlyle'is pavadinęs Disracli „prakeiktu žydu“, 
„blogiausiu kada nors gyvenusiu žmogumi“. Žr. Caro, op. cit. 

priešiškumo objektus, o radikalus - kaip sąjungininkus“*“. Jokioje kitoje šalyje 
viduriniosios klasės nepasiekdavo tokios savigarbos, kuri jų inteligentiją būtų 
sutaikiusi su savo socialine padėtimi, todėl aristokratija galėjo ir toliau lemti 
socialinę skalę, jau nebeturėdama jokios politinės reikšmės. Nelaimingas vo- 
kiečių filisteris atrado savo „vidinę asmenybę“, desperatiškai kovodamas su kas- 
tiniu pasipūtimu, atsiradusiu dėl diduomenės žlugimo ir būtinybės aristokratų 
titulus apsaugoti nuo buržua pinigų. Miglotos kraujo teorijos ir griežta santuo- 
kų kontrolė Europos aristokratijos istorijoje yra gana nesenas reiškinys. Disra- 
eli daug geriau už vokiečių filisterius žinojo, ko reikia, kad atitiktum aristokra- 
tijos reikalavimus. Visos buržuazijos pastangos pasiekti aukštesnę socialinę pa- 
dėtį negalėjo įveikti aristokratų pasipūtimo, nes buržua skaitėsi tik su individais 
ir neturėjo svarbiausio kastinės tuštybės elemento - didžiavimosi privilegijo- 
mis, kurioms nereikia individualių pastangų ir nuopelnų ir kurios gaunamos dėl 
paprasčiausio gimimo fakto. „Vidinė asmenybė“ niekada negalėjo neigti, kad 
jos brendimui reikia individo auklėjimo ir ypatingų pastangų. Kai Disraeli „su- 
telkė rasės išdidumą, kad pasipriešintų kastos išdidumui““"!, jis žinojo, kad so- 
cialinė žydų padėtis, nors ir kas būtų buvę apie ją sakoma, mažų mažiausiai 
priklausė tik nuo gimimo fakto, o ne nuo jų laimėjimų. 

Disraeli žengė ir dar vieną žingsnį. Jis žinojo, kad aristokratiją, metai po 
metų priverstą stebėti, kaip daug žmonių, kilusių iš viduriniosios klasės, perka 
titulus, kankina didžiulės abejonės dėl savo vertingumo. Todėl jis sutriuškino 
aristokratus jų pačių primestame žaidime, banaloką ir standartinę savo vaiz- 
duotę panaudodamas tam, kad be baimės parašytų, jog anglai „kilę iš prasisie- 
kėlių rasės, iš hibridinės rasės, tuo tarpu jis pats yra kilęs iš gryniausio kraujo 
visoje Europoje“, jog „britų pero gyvenimą visų pirma tvarko arabų įstatymai ir 
sirų papročiai“, jog „dangaus karalienė yra žydaitė“ arba jog „žydų rasės Žiedas 
net dabar sėdi Viešpaties Dievo Sabaotho dešinėje“*š. O kai galiausiai parašė, 
kad „tiesą sakant, Anglijoje aristokratijos nebėra, nes esminis aristokratijos bruo- 
žas yra gyvulinio žmogaus vyravimas““?, faktiškai jis palietė silpniausią moder- 
niųjų aristokratų rasės teorijų tašką, iš kurio vėliau išaugo buržuaziniai ir kiti 
šiuolaikiniai rasės vaizdiniai. 

Judaizmas ir priklausomybė žydų tautai išsigimė į paprasčiausią gimimo fak- 
tą tik asimiliuotoje žydijoje. Iš pradžių visa tai reiškė ypatingą religiją, ypatingą 
tautybę, tam tikrus bendrus prisiminimus ir bendras viltis, o be to, net privilegi- 
juotiems žydams tai reiškė bent jau bendrus ypatingus ekonominius pranašu- 
mus. Žydų inteligentijos sekuliarizacija ir asimiliacija savimonę ir savipratą pa- 
keitė taip, kad iš senųjų prisiminimų ir vilčių neliko nieko, išskyrus priklausymo 
išrinktajai tautai suvokimą. Disraeli, nors tikrai ne vienintelis „išskirtinis Žy- 
das“, tikėjęs savo išrinktumu netikėdamas Tuo, kurs išrenka ar atstumia, buvo 
vienintelis, iš šio tuščio istorinės misijos vaizdinio sukūręs pilnavertę rasinę dok- 
triną. Jis buvo pasirengęs tvirtinti, kad semitinis principas „atstovauja visam 
tam, kas mūsų prigimtyje dvasiška“, kad „istorijos staigmenos gali būti paaiš- 
kintos vienu pamatiniu atsakymu - viskas yra rasė“, kuri yra „istorijos raktas“ 
nepriklausomai nuo „kalbos ir religijos“, nes „yra tik vienas dalykas, kuriantis 


3 Žr. lordo Salisbury'o straipsnį leidinyje Ouarterly Review, 1869. 
“ E.T. Raymond, Disraeli, The Alien Patriot, London, 1925, p. 1. 
* H.B. Samuel, op. cit., Disraeli, Tancred ir Lord George Bentinck. 
“ Žr. B. Disraeli, Coningsby, 1844. 

rasę, - kraujas“ ir yra tik viena aristokratija, „prigimtinė aristokratija“, suside- 
danti iš „grynos rasės, sukūrusios pirmarūšę organizaciją“*", 

Glaudaus šių idėjų ryšio su moderniosiomis rasinėmis ideologijomis pabrėžti 
nebūtina, ir Disraeli'o atradimas yra dar vienas įrodymas, kaip puikiai šios te- 
orijos padeda įveikti socialinio menkavertiškumo jausmus. Juk jei rasinės dok- 
trinos galiausiai tarnavo daug blogesniems ir tiesioginiams politiniams tikslams, 
vis dar teisinga, kad jų tikėtinumas ir įtikinamumas glūdėjo tame fakte, kad jos 
padėdavo jaustis aristokratu kiekvienam, kuris yra išrinktasis vien dėl gimimo 
fakto, dėl „rasinių“ savo požymių. Kad šitie naujieji išrinktieji nepriklausė eli- 
tui, išrinktųjų mažumai — O tuo galiausiai didžiavosi kilmingasis, - bet turėjo 
dalytis išrinktumu su vis didėjančia minia, šiai doktrinai labai nepakenkė, nes 
tų, kurie išrinktųjų rasei nepriklausė, daugėjo pagal tą pačią proporciją. 

Tačiau Disraeli'o rasinės doktrinos buvo ir jo išskirtinio visuomenės taisyklių 
supratimo padarinys, ir asimiliuotų žydų specifinės sekuliarizacijos rezultatas. 
Mat svarbu ne tik tai, kad žydų inteligentija buvo pagauta bendro sekuliarizaci- 
jos proceso, kuris XIX a. jau buvo praradęs ir revoliucinį švietėjų užmojo pa- 
trauklumą, ir pasitikėjimą nepriklausomu, savimi tikru žmogiškumu, 0 todėl 
nebeturėjo jokios apsaugos, anksčiau nuoširdžiam religiniam tikėjimui nelei- 
dusios virsti prietarais. Be to, žydų inteligentija pasidavė žydų reformatorių, 
siekusių tautinę religiją paversti tam tikra religine denominacija, įtakai. Kad tai 
padarytų, jie turėjo pakeisti du žydiško pamaldumo elementus - mesianistinį 
tikėjimą ir tikėjimą Izraelio išrinktumu, ir iš žydų maldaknygių jie šalino galuti- 
nio Siono atstatymo vizijas, o kartu ir pamaldų laukimą dienos dienų pabaigoje, 
kai žydų tautos atskyrimas nuo kitų žemės tautų pagaliau pasibaigs. Be mesia- 
nistinio tikėjimo išrinktumo idėja reiškė amžiną segregaciją, o be tikėjimo iš- 
rinktumu, šaukiančiu vieną ypatingą tautą išgelbėti pasaulį, mesianistinis tikė- 
jimas virto miglotu visuotinės filantropijos ir universalumo debesiu, o šitokia 
filantropija ir universalizmas tapo labai būdingais specifiškai žydiško politinio 
entuziazmo bruožais. 

Lemtingiausias žydų sekuliarizacijos elementas buvo tas, kad išrinktumo kon- 
cepcija buvo atskirta nuo mesianistinio tikėjimo, tuo tarpu žydų religijoje šitie 
du elementai buvo du dieviškojo žmonijos gelbėjimo plano aspektai. Iš mesia- 
nistinės vilties išaugo tas polinkis į galutinį politinių problemų sprendimą, kuris 
buvo nukreiptas - nei daugiau, nei mažiau - į rojaus žemėje įkūrimą. Iš tikėjimo 
Dievo nulemtu išrinktumu išaugo fantastiška iliuzija, kuriai pasidavė ir netikin- 
tys žydai, ir nežydai, iliuzija, kad žydai iš prigimties yra protingesni, geresni, 
sveikesni, geriau prisitaikę išlikti, taigi yra istorijos variklis ir žemės druska. En- 
tuziastinga Žydų intelektualų svajonė apie rojų žemėje, pagrįsta tokiu tvirtu ti- 
kėjimu laisve nuo bet kokių nacionalinių saitų ir prietarų, faktiškai rodė, kad 
nuo politinės tikrovės jie nutolę labiau negu jų tėvai, meldę Mesijo atėjimo ir 
tautos sugrįžimo į Palestiną. Kita vertus, asimiliacijos šalininkai, nors ir nebetu- 
rėjo kokios nors entuziastiškos vilties, tačiau įtikino save, kad jie yra žemės drus- 
ka, ir tokia šventvagiška puikybė atskyrė juos nuo kitų tautų dar labiau, negu 
kad jų tėvus buvo atskyrusi įstatymo tvora, kuri, kaip buvo nuoširdžiai tikima, 
Izraelį atskyrė nuo pagonių, bet bus nugriauta tada, kai ateis Mesijas. Kaip tik 
ši puikybė, būdinga „išskirtiniams žydams“, kurie buvo pernelyg „apsišvietę“, 
kad tikėtų Dievą, ir - dėl savo išskirtinės padėties visuose kraštuose - pakanka- 


“ Zr. B. Disracli, Lord George Bentinck ir romanus Endymion, 1881, ir Coningsby. 

mai prietaringi, kad tikėtų savimi, tiesą sakant, ir nutraukė stiprius pamaldžios 
vilties saitus, Izraelį siejusius su kita žmonijos dalimi. 

Todėl galiausiai sekuliarizacija atvedė prie to paradokso, tokio lemtingo šiuo- 
laikinių žydų psichologijai, dėl kurio žydų asimiliacija - pašalindama nacionali- 
nę sąmonę, tautinę religiją paversdama konfesine denominacija, į pusinius ir 
dviprasmiškus valstybės ir visuomenės reikalavimus reaguodama tokiais pat dvi- 
prasmiškais veiksmais ir psichologiniais triukais - lėmė labai realų žydų šoviniz- 
mą, jei šovinizmu laikysime išsigimusį nacionalizmą, kuriam įsigalėjus (pasak 
Chestertono) „individas pats tampa garbinimo objektu: individas yra ir net sta- 
bas sau pačiam“. Nuo šios akimirkos sena religinė išrinktumo koncepcija nebe- 
sudarė judaizmo esmės - vietoje to ji tapo žydiškumo esme. 

Šis paradoksas ryškiausiai ir žavingiausiai įsikūnijo Disraeli'o asmeniu. Jis 
buvo anglų imperialistas ir žydų šovinistas. Bet nesunku atleisti už šovinizmą, 
kuris veikiau buvo vaizduotės žaismas, nes galų gale „Anglija buvo jo vaizduo- 
tės Izraelis“*!, ir lygiai taip pat nesunku atleisti jam už angliškąjį imperializmą, 
kuris turėjo tiek nedaug bendro su vienpusišku ekspansijos siekiu dėl pačios 
ekspansijos, nes galų gale jis „niekada nebuvo visiškas anglas ir šituo didžiavo- 
si“??. Visi šie keisti prieštaravimai, taip aiškiai rodantys, kad galingasis burtinin- 
kas niekada netraktavo savęs visai rimtai ir visada vaidino, kad užkariautų vi- 
suomenę ir taptų populiarus, sustiprina unikalų jo žavesį: prie visų jo pasisaky- 
mų jie prideda šarlataniško entuziazmo ir kliedėjimo elementą, kuris lėmė tai, 
kad jis labai skyrėsi nuo savo imperialistiškai nusiteikusių sekėjų. Jam labai pa- 
sisekė, nes jis svajojo ir veikė tuo metu, kai Mančesteris ir verslininkai dar nebuvo 
užvaldyti imperialistinių svajonių ir net aistringai ir įnirtingai priešinosi „kolo- 
nijinėms avantiūroms“. Jo prietaringame tikėjime krauju ir rase - į kurį jis įmai- 
šė senas romantiškas liaudies pasakėles apie galingą antgamtinį aukso ir kraujo 
ryšį - dar nebuvo galima įžvelgti būsimų žudynių Afrikoje, Azijoje arba pačioje 
Europoje. Jis pradėjo kaip nelabai talentingas rašytojas ir liko intelektualas, 
kurį atsitiktinumas padarė parlamento nariu, savo partijos lyderiu, ministru pir- 
mininku ir Anglijos karalienės draugu. 


Disraeli'o vaizdiniai apie žydų vaidmenį politikoje yra kilę iš to meto, kai jis 
vis dar buvo paprasčiausias rašytojas ir dar nebuvo pradėjęs politinės karjeros. 
Todėl šios jo idėjos nebuvo realios patirties padarinys, tačiau jis stulbinamai 
atkakliai laikėsi jų visą tolesnį gyvenimą. 

Savo pirmame romane Olrojus (Alroy) (1833) Disraeli sudarė žydų imperi- 
jos, kurioje žydai valdo kaip visiškai atsiskyrusi grupė, planą. Šiame romane 
jaučiama banalių iliuzijų apie žydų galios galimybes įtaka, taip pat ir tai, kad 
jaunas autorius neturi supratimo apie realias savo epochos valdžios sąlygas. Po 
vienuolikos metų politinis patyrimas, įgytas parlamente, ir artimas bendravi- 
mas su iškiliais žmonėmis išmokė Disraelį, kad „žydų tikslai, nors ir kokie jie 
būtų buvę anksčiau, nors ir kokie jie bus vėliau, jo dienomis buvo labai toli nuo 
tikslo įtvirtinti politinį savarankiškumą bet kuriuo pavidalu“**. Naujame roma- 
ne Koningsbis (Coningsby) jis atsisakė svajonės apie žydų imperiją ir sudarė 
fantastišką schemą, pagal kurią žydų pinigai lemia karalysčių ir imperijų atsira- 


*! Sir John Skleton, op. cit. 
2? Horace B. Samuel, op. cit. 
3 Monypenny and Buckle, op. cit., p. 882. 

dimą ir žlugimą ir viešpatauja diplomatijos srityje. Jis jau niekada nebeatsisakė 
šios antrosios koncepcijos, pagal kurią viską lemia slapta ir paslaptinga išrink- 
tosios tautos išrinktųjų žmonių įtaka. Ši koncepcija pakeitė jo ankstesnę svajo- 
nę apie atvirai veikiančią, paslaptingą valdovų kastą. Ji tapo jo politinės filoso- 
fijos ašimi. Priešingai negu labai jį žavėję žydų bankininkai, teikę paskolas vy- 
riausybėms ir užsidirbdavę komisinius, į visą šį reikalą Disraeli žiūrėjo pašalinio 
stebėtojo akimis, visiškai nesuprasdamas, kaipgi diena iš dienos tokiomis val- 
džios galimybėmis gali manipuliuoti žmonės, visai netrokštantys valdžios. Jis 
negalėjo suprasti, kad žydą bankininką politika domino net mažiau negu jo ko- 
legas nežydus —- Disraeli'ui buvo savaime suprantama, kad žydų turtas yra tik 
žydų politikos priemonė. Kuo daugiau jis sužinodavo apie žydų bankininkų or- 
ganizaciją, gerai funkcionuojančią biznio srityje, apie tarptautinius naujienų ir 
informacijos mainus, tuo labiau buvo įsitikinęs, kad turi reikalą su savotiška 
slapta draugija, tvarkančia - nors niekas to nežino - pasaulio likimą. 

Gerai žinoma, kad tikėjimas žydų sąmokslu, įgyvendinamu slaptos draugi- 
jos, antisemitiškai nusiteikusiai publikai turėjo didžiausią propagandinę vertę ir 
gerokai pranoko visus tradicinius Europos prietarus - pasakojimus apie rituali- 
nes žmogžudystes ir užnuodytus šulinius. Disraeli, dėl visai priešingų tikslų ir 
tuo metu, kai niekas rimtai negalvojo apie slaptas draugijas, priėjo tokias pat 
išvadas. Šis faktas labai svarbus, nes aiškiai rodo, kaip labai šitokie pramanai 
priklauso nuo socialinių motyvų ir nuoskaudų ir kiek įtikinamiau jie paaiškina 
įvykius, politinę ir ekonominę veiklą negu daug trivialesnė tiesa. Disraeli'o aki- 
mis, kaip ir daugelio ne tokių Žymių ir gerbiamų vėlesnių laikų šarlatanų akimis, 
visą politinį žaidimą tvarkė slaptosios draugijos. Ne tik žydus, bet ir kiekvieną 
kitą grupę, kurios įtaka nebuvo susijusi su politine organizacija ar kuri oponavo 
visai socialinei ir politinei sistemai, jis laikė užkulisine valdžia. 1863 metais jis 
buvo įsitikinęs, kad matė „kovą tarp slaptųjų draugijų ir Europos milijonierių; 
kol kas laimėjo Rothschildas“**. Be to, jis manė, kad „prigimtinę Žmonių lygybę 
ir nuosavybės panaikinimą skelbia slaptos draugijos“*. 1870 metais jis vis dar 
rimtai kalbėjo apie „pogrindines jėgas“ ir nuoširdžiai tikėjo, kad „slaptos drau- 
gijos ir tarptautinė jų veikla, Romos bažnyčia su savo siekiais ir metodais, amži- 
nas konfliktas tarp mokslo ir tikėjimo“ iš tikrųjų lemia Žmonijos istorijos eigą““. 

Neįtikėtinas Disraeli'o naivumas visas šias „slaptas“ jėgas vertė sieti su Žy- 
dais. „Pirmieji jėzuitai buvo žydai; tą paslaptingą Rusijos diplomatiją, kuri taip 
gąsdina Vakarų Europą, organizuoja ir įgyvendina žydai; ta galinga revoliucija, 
kuri šiuo metu ruošiama Vokietijoje ir kuri, tiesą sakant, bus antroji, didingesnė 
Reformacija <...> bręsta visiškai kontroliuojama žydų“; „žydų rasės žmonės 
vadovauja visoms (komunistų ir socialistų) grupėms. Dievo tauta bendradar- 
biauja su ateistais; labiausiai įgudę turto kaupėjai jungiasi su komunistais, ypa- 
tinga, išrinktoji rasė tiesia ranką Europos padugnėms ir žemesniosioms kas- 
toms! Ir visa tai todėl, kad siekiama sunaikinti tą nedėkingą krikščioniškąjį pa- 
saulį, kuris iš jų gavo net savo vardą ir kurio tironijos jie nebegali pakęsti'“*". 
Disraeli'o vaizduotėje pasaulis tapo žydiškas. 

Šitokia unikali iliuzija užbėgo už akių net pačiam išradingiausiam Hitlerio 


“ Ibid., p. 73. Laiške poniai Brydges Williams, 1863 m. liepos 21 d. 
5 B. Disracli, Lord George Bentinck. A political biography, p. 497. 
“ B. Disraeli, Lothair, 1870. 

*7 B. Disracli, Lord George Bentinck. A political biography. 

propagandos pramanui apie slaptą žydų kapitalisto ir žydų socialisto sąjungą. 
Be to, negalima neigti, kad visa ši schema, kad ir kokia fantastiška, turėjo savo 
logiką. Jei mes, kaip ir Disraeli, pradiniu tašku laikysime prielaidą, kad žydų 
milijonieriai buvo žydų politikos vykdytojai, jei turėsime galvoje per amžius žy- 
dų patiriamą pažeminimą (kuris tikrai egzistavo, bet jį kvailai perdėjo apologe- 
tinė žydų propaganda), jei prisiminsime neretus atvejus, kai žydų milijonieriaus 
sūnus tapdavo darbininkų sąjūdžio vadu, ir iš patyrimo žinosime, kokie daž- 
niausiai stiprūs yra žydų šeimyniniai ryšiai, galėsime tarti, kad Disraeli'o hipo- 
tezė apie sąmoningą kerštą krikščioniškosioms tautoms nebuvo labai perdėta. 
Žinoma, tiesa buvo ta, kad žydų milijonierių sūnūs simpatizavo kairuoliškiems 
sąjūdžiams kaip tik todėl, kad jų tėvai bankininkai niekada atvirai nekonflikta- 
vo su darbininkais. Todėl jie visiškai neturėjo tos klasinės sąmonės, kuri bet ku- 
rios buržuazinės šeimos vaikui būtų savaime suprantamas dalykas. Kita vertus, 
kaip tik dėl tų pačių priežasčių darbininkai nepuoselėjo tų atvirų ar slaptų antise- 
mitinių jausmų, kuriuos žydams jautė visos kitos klasės. Akivaizdu, kad kairuoliš- 
ki sąjūdžiai daugumoje šalių teikdavo vienintelę realią galimybę asimiliuotis. 

Atkaklus Disraeli'o polinkis politiką aiškinti kaip slaptųjų draugijų veiklos 
padarinį buvo pagrįstas patyrimu, kuris vėliau įtikino daugybę žemesnio rango 
Europos intelektualų. Jo pamatinis patyrimas buvo toks: daug sunkiau išsiko- 
voti vietą anglų aukštuomenėje negu parlamento kėdę. Jo meto anglų aukštuo- 
menė burdavosi į madingus klubus, nepriklausiusius nuo partinių skirtumų. Klu- 
bai, nors nepaprastai svarbūs formuojant politinį elitą, buvo nepavaldūs viešu- 
mos kontrolei. Stebėtojui iš šalies jie tikrai turėjo atrodyti labai paslaptingi. Jie 
buvo slapti todėl, kad įsileisdavo ne kiekvieną. Jie tapo paslaptingi, nes kitų 
klasių atstovai, stengdavęsi į juos patekti, būdavo arba atstumiami, arba priima- 
mi tik įveikę daugybę nesuprantamų, nenumatomų, aiškiai iracionalių sunku- 
mų. Neabejotina, kad jokia politinė šlovė negalėjo pakeisti triumfo, kurį teikė 
glaudus ryšys su privilegijuotais žmonėmis. Įsidėmėtina, kad Disraeli'o ambici- 
jos nebuvo įžeistos net gyvenimo pabaigoje, jam patyrus skaudžių politinių pra- 
laimėjimų, nes jis liko „įtakingiausia Londono visuomenės figūra“*š. 

Naiviai tikėdamas didžiule slaptųjų draugijų reikšme, Disraeli buvo pirmta- 
kas tų naujų socialinių sluoksnių, kurie, atsiradę tarsi už visuomenės, niekada 
nesugebėjo gerai suprasti jos žaidimo taisyklių. Jie atsidurdavo tokioje padėty- 
je, kur skirtumai tarp visuomenės ir politikos nuolat nusitrindavo ir kur, nepai- 
sant tariamai chaotiškų aplinkybių, visada laimėdavo tas pats siauras klasinis 
interesas. Stebėtojas iš šalies negalėjo neprieiti prie išvados, kad tik sąmoningai 
sukurta institucija, turinti aiškius tikslus, gali pasiekti tokių puikių rezultatų. Ir 
tikrai, visame tame visuomenės žaidime reikėjo tik ryžtingos politinės valios, 
kad šis pusiau sąmoningas interesų žaismas ir iš esmės betikslės machinacijos 
virstų tikslinga politika. Kaip tik taip trumpai atsitiko Dreyfuso bylos atveju, o 
paskui Vokietijoje tą dešimtmeti, po kurio į valdžią atėjo Hitleris. 


* Monypenny and Buckle,op. cit., p. 1470. Šioje puikioje biografijoje Disraeli'o triumfas verti- 
namas teisingai. Pacitavus Tennysono /1 Memoriami, canto 64, toliau tęsiama: „Vienu požiūriu 
Disracli'o sėkmė buvo labiau stulbinanti ir didesnė, negu galima spėti iš Tennysono cilčraščio: 
jis ne tik užlipo politinėmis kopėčiomis iki aukščiausio laiptelio ir „dirigavo sosto šnabžde- 
siams“, jis užkariavo ir visuomenę. Jis vyraudavo price pietų stalo ir tose vietose, kurias galėtu- 
me pavadinti Mayfair salonais <...> 0 socialinį triumfą, kad ir ką filosofai manytų apie jo 
vidinę vertę, pasiekti paniekintam pašaliečiui buvo nė kick nc lengviau negu politinį, ir tas 
triumfas, galimas daiktas, jam buvo saldesnis“ (p. 1506). 

Tačiau Disraeli buvo ne tik už anglų, bet ir už žydų visuomenės ribų. Jis be- 
veik nesuprato žydų bankininkų, kuriais taip žavėjosi, mąstysenos, ir tikrai būtų 
nusivylęs, jei būtų supratęs, kad šitie „išskirtiniai žydai“, nors buvo atskirti nuo 
buržuazinės visuomenės (o iš tikrųjų jie niekada nesiekė būti į ją priimti), laikė- 
si svarbiausio šios visuomenės principo, pagal kurį politinės veiklos centras yra 
nuosavybės ir pelno apsauga. Disraeli matė tik tam tikrą grupę (ir ja žavėjosi), 
neturinčią išorinės politinės organizacijos, kurios nariai dar buvo susiję be galo 
įvairiais šeimyniniais ir verslo ryšiais. Kai tik jam tekdavo su jais susidurti, jo 
vaizduotė įsiaudrindavo ir viską „patvirtindavo“. Pavyzdžiui, šitaip buvo tuo at- 
veju, kai Sueco kanalo akcijos Anglijos vyriausybei buvo pasiūlytos tarpinin- 
kaujant Henry'ui Oppenheimui (kuris sužinojo, kad Egipto chedivas norėtų jas 
parduoti), o sandėris buvo sudarytas paėmus keturių milijonų svarų sterlingų 
paskolą iš Lionelio Rothschildo. 

Disraeli'o rasiniai įsitikinimai ir slaptųjų draugijų teorijos galiausiai kildavo 
iš jo siekio paaiškinti kažką, kas atrodo paslaptinga, o iš tikrųjų yra tik chimera. 
Politinės tikrovės jis negalėjo kurti iš chimeriškos „išskirtinių žydų“ galybės, bet 
galėjo padėti tas chimeras paversti visuomeninėmis baimėmis ir linksminti nuo- 
bodžiaujančią visuomenę baisiomis pasakomis - ir jis tai darė. 

Taip pat nuosekliai, kaip ir visi rasizmo fanatikai, Disraeli tik su panieka kalbė- 
davo apie „dabartinį naujamadišką sentimentalų nacionalumo principą““?. Jis ne- 
kentė politinės lygybės, sudarančios nacionalinės valstybės pagrindą, ir būgštavo, 
kad tokiomis sąlygomis žydai išnyks. Jis įsivaizdavo, kad rasė gali duoti ir sociali- 
nį, ir politinį prieglobstį, apsaugantį nuo sulyginimo. Kadangi savo meto diduo- 
menę jis pažinojo kur kas geriau negu kada nors pažino žydų tautą, nenuostabu, 
kad rasės koncepciją jis modeliavo pagal aristokratų kastos vaizdinį. 

Be abejonės, šitie socialiai neprivilegijuotų Žmonių vaizdiniai galėjo nueiti 
toli, bet jie būtų nedaug reiškę Europos politikoje, jei nebūtų susilietę su rea- 
liais politiniais poreikiais, lėmusiais tai, kad po kovos dėl Afrikos jie galėjo būti 
panaudoti politiniais tikslais. Buržuazinės visuomenės polinkis visu tuo tikėti 
Disraelį, vienintelį XIX a. žydą, padarė tikrai populiarų. Galų gale ne jo kaltė, 
kad ta pati tendencija, kuri lėmė unikalią jo sėkmę, galiausiai atvedė jo tautą 
prie didžiosios katastrofos. 


III. TARP YDOS IR NUSIKALTIMO 


Paryžius pagrįstai buvo vadinamas /a capitale du dixneuviėme siėcle (Walteris 
Benjaminas). Daug žadėjęs XIX amžius prasidėjo kartu su Prancūzijos revoliu- 
cija, daugiau negu šimtą metų bergždžiai kovojo su piliečio (citoyen) išsigimimu 
į buržua (bourgeois), pasiekė žemiausią tašką Dreyfuso byloje ir gavo dar 14 
metų priešmirtinio atokvėpio. Pirmąjį pasaulinį karą vis dar buvo galima laimė- 
ti jakobiniškais Clemenceau, paskutinio revoliucijos sūnaus Prancūzijoje, ragi- 
nimais, bet šlovingasis nation par excellence šimtmetis artėjo prie pabaigos“ ir 


> Ibid., Vol. I, Book 3. 

66 Yves Simon, La Grande Crise de la Rėpubligue Frangaise, Montreal, 1941, p. 20: Prancūzijos 
revoliucijos dvasia pergyveno Napoleono pralaimėjimą daugiau nei šimtu metų. <...> Ji trium- 
favo 1918 metų lapkričio 11 d., tačiau tik dėl to, kad nepastebimai nunyktų. Prancūzijos revo- 
liucija? Tikrai, ją galima datuoti taip: 1789-1918 m.“ 

Paryžius, praradęs politinę reikšmę ir socialinį spindesį, buvo atiduotas intelek- 
tualiniam visų šalių avangardui. XX amžiuje, kuris tuojau pat po Disraeli'o mir- 
ties prasidėjo peštynėmis dėl Afrikos ir varžybomis dėl imperialistinio vyravimo 
Europoje, Prancūzijai teko labai nežymus vaidmuo. Todėl jos nuosmukis, iš da- 
lies nulemtas kitų šalių ekonominės ekspansijos, o iš dalies vidinio irimo, galėjo 
įgyti tas formas ir vykti pagal tuos dėsnius, kurie atrodė esą būdingi nacionali- 
nei valstybei. 

Tai, kas devintajame ir dešimtajame dešimtmetyje atsitiko Prancūzijoje, po 
trisdešimties ar keturiasdešimties metų prasidėjo visose Europos nacionali- 
nėse valstybėse. Nepaisant chronologinio atotrūkio, Veimaro ir Austrijos res- 
publikos istoriniu požiūriu turėjo daug ką bendro su Trečiąja respublika, o 
tam tikros politinės ir socialinės struktūros trečiojo ir ketvirtojo dešimtmečio 
Vokietijoje ir Austrijoje, rodės, sąmoningai mėgdžiojo fin de siėcle Prancūzi- 
jos modelį. 

Šiaip ar taip, XIX a. antisemitizmas aukščiausią tašką pasiekė Prancūzijoje 
ir pralaimėjo, nes liko nacionaliniu vietiniu reikalu, nesusilietusiu su imperialis- 
tinėmis tendencijomis, kurios Prancūzijoje neegzistavo. Svarbiausi tokio anti- 
semitizmo bruožai vėl pasirodė Vokietijoje ir Austrijoje po Pirmojo pasaulinio 
karo, 0 socialiniai jo padariniai tų šalių žydams buvo beveik tokie patys, nors ne 
tokie ryškūs, ne tokie kraštutiniai, be to, labiau veikiami kitų įtakų“!. 

Tačiau svarbiausia priežastis, lėmusi tai, kad Sen Žermeno priemiesčio salo- 
nai buvo pasirinkti kaip žydų vaidmens nežydų visuomenėje pavyzdys, buvo ta, 
kad niekur kitur nebeegzistavo tokio pat aukšto rango visuomenė ir toks pat 
autentiškas jos atvaizdas. Kai Marcelis Proustas, pats pusiau žydas ir ypatingais 
atvejais pasirengęs laikyti save žydu, nutarė ieškoti „prarasto laiko“, jis tikrai 
parašė tai, ką vienas juo žavėjęsis kritikas pavadino apologia pro vita sua. Šis 
didžiausias XX a. prancūzų rašytojas savo gyvenimą praleido tik aukštuomenė- 
je; visus įvykius jis suvokė taip, kaip jie atsispindėjo aukštuomenėje ir buvo per- 
mąstyti individo, todėl atspindžiai ir apmąstymai sudaro ypatingą Prousto pa- 
saulio tikrovę ir struktūrą“*. Romane „Prarasto laiko beieškant“ individas ir jo 
apmąstymai priklauso aukštuomenei net tada, kai jis pasitraukia į nebylią ir 
atsiskyrėlišką vienatvę, į kurią galiausiai nusišalino pats Proustas, nusprendęs 
rašyti savo veikalą. Čia jo vidinis gyvenimas, visus pasaulio įvykius reikalavęs 
paversti vidiniu patyrimu, tapo lyg veidrodžiu, kurio atspindžiuose gali pasiro- 
dyti tiesa. Vidinio patyrimo stebėtojas į aukštuomenės stebėtoją panašus tuo, 
kad nei vienas, nei kitas tiesiogiai nesusiliečia su gyvenimu, o tikrovę pagauna 
tik kaip atspindį. Gimęs aukštuomenės pakraštyje, bet vis dar teisėtai jai pri- 
klausąs, nors ir kaip pašalietis, Proustas šį vidinį patyrimą išplėtė taip, kad jis 
aprėpė daugybę visiems aukštuomenės nariams atsivėrusių ir jų atspindėtų 
aspektų. 


6! Tą faktą, kad kai kurie psichologiniai reiškiniai nebuvo tokie būdingi Vokietijos ir Austrijos 
žydams, iš dalies galėjo lemti stiprus sionistinio sąjūdžio poveikis šių šalių žydų intelektualams. 
Per dešimtmetį po Pirmojo pasaulinio karo ir net per dešimtmetį iki jo sionizmo jėgą lėmė ne 
tiek politinis įžvalgumas (sionizmas nesukūrė politinių įsitikinimų), kiek jo atliekama psicho- 
loginių reakcijų ir sociologinių faktų analizė. Jo įtaka pirmiausia buvo pedagoginė ir peržengė 
palyginti mažo tikrųjų sionistinio sąjūdžio narių skaičiaus ribas. 

62 Palyginkite įdomias pastabas apie šį dalyką: E. Levinas, „LAutre dans Proust, Deucalion, 
No. 2, 1947. 

Tikrai nėra geresnio epochos, kai aukštuomenė visiškai nusišalino nuo vie- 
šųjų reikalų ir kai pati politika tapo socialinio gyvenimo dalimi, liudijimo. Bur- 
žuazinių vertybių pergalė prieš piliečio atsakomybės jausmą reiškė, kad politi- 
nės problemos ištirpo akinančiuose, kerinčiuose aukštuomenės veidrodžio at- 
spindžiuose. Reikia pridurti, kad Proustas pats buvo tikras šios aukštuomenės 
atstovas, nes jam buvo būdingos dvi madingiausios jos „ydos“, kurias jis, „di- 
džiausias dejudaizuoto judaizmo liudytojas“, sujungė kaip „juodžiausią 
sugretinimą, kuris kada nors buvo radęsis vakarietiško judaizmo vardu““?: žy- 
diškumo „yda“ ir homoseksualumo „yda“. Atspindėtos ir individualiai apmąs- 
tytos šios ydos tikrai pasirodė esančios labai panašios““. 

Kaip tik Disraeli suprato, kad yda yra tik atitinkamas nusikaltimo atspin- 
dys aukštuomenėje. Žmogaus sugedimas, jei jį priima aukštuomenė, pradeda- 
mas suvokti ne kaip valios aktas, o kaip įgimta psichologinė savybė, kurios 
neįmanoma pasirinkti arba atmesti, bet kuri užgriūva iš šalies ir kuri valdo jį 
taip pat priverstinai, kaip narkotikas valdo narkomaną. Asimiliuodama nusi- 
kaltimą ir paversdama jį yda, aukštuomenė neigia bet kokią atsakomybę ir 
sukuria fatališkų duočių pasaulį, į kurį žmonės jaučiasi patekę lyg į kokius 
spąstus. Moralistinis požiūris į kiekvieną nukrypimą nuo normos kaip į nusi- 
kaltimą, kurį aukštosios visuomenės sambūriai paprastai traktuodavo kaip siau- 
rą ir filisterišką arba net kaip rodantį menką psichologinį įžvalgumą, bent jau 
liudydavo didesnę pagarbą Žmogaus orumui. Jei nusikaltimas suvokiamas kaip 
tam tikras fatumas, gamtinis ar ekonominis, tai galiausiai kiekvieną Žmogų 
galima įtarti turint tam tikrą polinkį į jį. „Bausmė yra nusikaltėlio teisė“, tačiau 
jis ją praranda, jeigu (tariant Prousto žodžiais) „teisėjai nusiteikę ir labiau 
linkę išteisinti žudiką, jei jis homoseksualistas, ir išdaviką, jei jis žydas, dėl 
priežasčių, kildinamų <...> iš rasinio nulemtumo“. Už tokio iškrypėliško pa- 
kantumo glūdi potraukis žudyti ir išduoti, nes per akimirką šis pakantumas 
gali virsti sprendimu sunaikinti ne tik visus tikrus nusikaltėlius, bet ir visus 
tuos, kurie „dėl savo rasės“ linkę daryti tam tikrus nusikaltimus. Tokie poky- 
čiai pasirodo ten, kur teisinė ir politinė mašina neatskirta nuo visuomenės, 
todėl į ją gali įsismelkti socialiniai matai, tampantys politinėmis ir teisinėmis 
normomis. Tariamas liberalumas, nusikaltimą prilyginantis ydai, jei jam lei- 
džiama sudaryti savo teisės kodeksą, visada pasirodys esąs Žiauresnis ir ne- 
žmoniškesnis už pačius Žiauriausius įstatymus, kurie gerbia ir pripažįsta ne- 
priklausomą Žmogaus atsakomybę už savo elgesį. 

Tačiau toks Sen Žermeno priemiestis, kokį aprašo Proustas, dar tegyvavo 
pirmuosius savo raidos tarpsnius. Jis priimdavo iškrypėlius, nes jį traukė tai, ką 
jis laikė yda. Proustas pasakoja, kaip ponas de Šarlu, kurį aukštuomenė anks- 
čiau pakęsdavo, „nepaisydama jo ydos“, dėl savo asmeninio žavesio ir senovinio 
vardo dabar pakilo į socialinės piramidės viršūnę. Jam jau nebereikėjo gyventi 
dvigubo gyvenimo ir slėpti savo abejotinų pažinčių, jis buvo netgi skatinamas 


5 J.E. van Praag, „Marcel Proust, Tėmoin du Judaisme dėjudaizė“, Revue Juive de Genėve, 
1937, Nos. 48, 49, 50. 

Įdomų sutapimą (o gal tai daugiau negu sutapimas) galima pamatyti filme Kryžminė ugnis, 
kuriame keliamas žydų klausimas. Siužetas paimtas iš Richardo Brookso veikalo Plytų urvas, 
kuriame nužudytasis Kryžininės ugnies žydas buvo homoseksualistas. 

“* Apie tai žr. ypač M. Proust, Cities of the Plain, Part 1, p. 20—45 [Marcel Proust, Sodoma ir 
Gomora, Vilnius: Alma littera, 1995]. 

tuos pažįstamus atsivesti į madingus salonus. Pokalbių temos - meilė, grožis, 
pavydas, - kurių jis anksčiau būtų vengęs, kad kas nors neįtartų jį esant iškrypė- 
lį, dabar buvo godžiai laukiamos „dėl keisto, paslaptingo, rafinuoto ir baisingo 
patyrimo, kuriuo rėmėsi jo pažiūros““*. 

Kažkas labai panašaus nutiko ir žydams. Pavienės išimtys, į kilminguosius 
įšventinti žydai, buvo pakenčiami ir net laukiami Antrosios imperijos aukštuo- 
menėje, bet dabar vis populiaresni tapo žydai patys savaime. Abiem atvejais 
aukštuomenė net nesirengė atsisakyti savo prietarų. Aukštuomenės nariai ne- 
abejojo, kad homoseksualistai buvo „nusikaltėliai“ ar kad žydai buvo „išdavi- 
kai“. Jie tik pakeitė savo požiūrį į nusikaltimą ir išdavystę. Žinoma, bėda buvo 
ne ta, kad, įsigyvenę į tokį naujovišką liberalumą, aukštuomenės atstovai jau 
nesišlykštėjo iškrypėliais - bėda buvo ta, kad jiems jau nekėlė siaubo nusikalti- 
mas. Jie nė kiek neabejojo įprastais tokių dalykų vertinimais. Geriausiai slepia- 
ma XIX amžiaus liga - jį kankinęs baisus nuobodulys ir visuotinis nuovargis — 
išlindo į paviršių, tarsi būtų trūkęs pūlinys. Atstumtieji ir parijai, kuriuos aukš- 
tuomenė, patekusi į šią sunkią padėtį, pasikvietė į pagalbą, kad ir kokie buvo 
kitais požiūriais, bent jau nebuvo kankinami nuobodulio ir, jei patikėsime Prous- 
tu, buvo vieninteliai žmonės fin de siėcle visuomenėje, kurie vis dar sugebėjo 
patirti aistrą. Proustas veda mus per socialinių santykių ir ambicijų labirintą, 
laikydamasis tik vienos gijos, žmogaus sugebėjimo mylėti, įkūnyto iškrypėliško- 
je pono de Šarlu aistroje Moreliui, alinančioje žydo Svano ištikimybėje savo 
kurtizanei ir desperatiškame paties autoriaus pavyde Albertinai, romane įkū- 
nijančiai ydingumą. Proustas leidžia labai aiškiai suprasti, kad pašaliečius ir nau- 
jokus, „Sodomos ir Gomoros“ gyventojus, jis laiko ne tik žmoniškesniais, bet ir 
normalesniais. 

Skirtumas tarp Sen Žermeno priemiesčio, netikėtai atradusio žydų ir iškry- 
pėlių patrauklumą, ir minios, staugusios „Mirtis žydams!“, buvo tas, kad salonai 
atvirai dar nepritarė nusikaltimui. Tai reiškė, kad, viena vertus, jie dar nenorėjo 
aktyviai dalyvauti žudynėse ir kad, kita vertus, jie atvirai vis dar reiškė antipatiją 
žydams ir baisėjosi iškrypėliais. Savo ruožtu tai atvedė prie tos tipiškai dvipras- 
miškos padėties, kai naujieji nariai negalėjo atvirai išpažinti savo tapatybės ir 
kartu negalėjo jos nuslėpti. Tokios buvo sąlygos, nulėmusios sudėtingą atsisklei- 
dimo ir nuslėpimo, pusinių prisipažinimų ir melagingų iškraipymų, perdėto nuo- 
lankumo ir perdėto pasipūtimo žaidimą, kuris buvo padarinys to fakto, kad tik 
kieno nors žydiškumas (ar homoseksualumas) atverdavo sunkiai prieinamų sa- 
lonų duris, o kartu dėl to žmogus tapdavo labai nesaugus. Tokiomis dviprasmiš- 
komis aplinkybėmis žydiškumas pavieniam žydui buvo ir fizinė dėmė, ir paslap- 
tinga asmeninė privilegija; ir viena, ir kita buvo laikoma „rasės nulemta“. 

Proustas smulkiai aprašo, kaip aukštuomenė, nuolat ieškanti ko nors keisto, 
egzotiško, pavojingo, galiausiai rafinuotumą sutapatina su monstriškumu ir yra 
pasirengusi pripažinti baisybes - realias arba pramanytas, - tokias kaip keista, 
nežinoma „rusų ar japonų drama, kurioje vaidina vietiniai aktoriai“, „išsidažęs, 
pilvotas, aklinai užsisagstęs personažas (iškrypėlis), primenantis egzotišką ir 
įtartiną dėžutę, iš kurios sklinda toks keistas vaisių kvapas, kad jau vien mintis 
apie jų ragavimą verčia smarkiai plakti širdį“*', keliantis „antgamtiškumo pojū- 


> M. Proust, Cities of the Plain, Part II, chapter iii. 
“6 Ibid. 
? Ibid. 

tį“ „genialus žmogus“, aplink kurį aukštuomenė susirenka lyg „aplink besisu- 
kantį stalelį, kad sužinotų begalybės paslaptį“*š. Šitokioje „nekromantijos“ at- 
mosferoje žydų džentelmenas ar turkų ponia gali pasirodyti taip, „tarsi jie iš 
tikro būtų būtybės, išsikviestos mediumo““*. 

Akivaizdu, kad egzotiškų, keistų ir monstriškų žmonių vaidmens negali at- 
likti tie pavieniai „išskirtiniai žydai“, kurie beveik šimtmetį buvo priimami ir 
pakenčiami kaip „svetimšaliai prasisiekėliai“ ir „kurių draugyste niekam net į 
galvą nebūtų šovę didžiuotis“"?. Žinoma, daug geriau tiko tie, kurių apskritai 
niekas nepažinojo, kurie pirmoje jų asimiliacijos stadijoje nebuvo tapatinami 
su žydų bendruomene ir jai neatstovavo, nes toks tapatinimas su gerai žino- 
mais junginiais būtų labai apribojęs aukštuomenės vaizduotę ir lūkesčius. Tie, 
kurie, kaip Svanas, turėjo nepaaiškinamą subtilų sugebėjimą suprasti aukš- 
tuomenę, paprastai būdavo priimami, bet dar entuziastingiau būdavo priima- 
mi tie, kurie, kaip Blochas, priklausydami „prastą reputaciją turinčiai šeimai, 
turėjo atlaikyti, kaip jūros dugne, didžiulį spaudimą: juos spaudė ne tik pavir- 
šiuje plūduriuojantys krikščionys, bet ir žydų kastų, aukštesnių už jų pačių, 
sluoksniai, kiekvienas savo panieka slėgęs tą kastą, kuri buvo tiesiogiai po 
juo“. Aukštuomenės pasirengimas priimti visiškai svetimus ir, kaip ji manė, 
visiškai sugedusius žmones perkirsdavo tą kelių kartų luobą, kurį reikėdavo 
pralaužti naujokams, „kad prasiskintų kelią į atvirą orą pro žydų šeimų sluoks- 
nius“?!. Neatsitiktinai visa tai vyko tuojau pat po to, kai Prancūzijos žydai Pa- 
namos skandalo metu nusileido kelių Vokietijos Žydų avantiūristų iniciatyvu- 
mui ir nesąžiningumui: pavieniai „išskirtiniai žydai“, tituluoti arba ne, labiau 
nei kada nors veržęsi į antisemitinių ir monarchistinių salonų aukštuomenę, 
kur jie galėdavo svajoti apie senus gerus Antrosios imperijos laikus, atsidūrė 
tokioje pačioje padėtyje kaip ir tie žydai, kurių jie niekada nebūtų įsileidę į 
savo namus. Žydiškumas kaip išskirtinumas buvo priežastis, dėl kurios žydai 
būdavo priimami į aukštuomenę, 0 pirmenybė būdavo teikiama tiems, kurie 
aiškiai buvo „masyvi minia, visiškai vientisa ir visiškai nepanaši į Žmones, 
žiūrinčius, kaip ji eina pro šalį“, tiems, kurie dar nebuvo „pasiekę tos pačios 
asimiliacijos pakopos“ kaip jų broliai prasisiekėliai". 

Nors Benjaminas Disraeli vis dar priklausė prie tų žydų, kurie buvo priimti į 
aukštuomenę todėl, kad buvo išimtys, jo sekuliarizuotas įsivaizdavimas, kad jis 
esąs „išrinktosios rasės išrinktasis žmogus“, apmetė tuos kontūrus, į kuriuos 
turėjo orientuotis būsimų kartų žydai, stengdamiesi suprasti save. Jeigu šie kon- 
tūrai, kad ir kokie nerealūs ir apytikriai, nebūtų buvę tokie keistai panašūs į tai, 
ko iš žydų tikėjosi aukštuomenė, žydai niekada nebūtų sugebėję suvaidinti savo 
dviprasmiško vaidmens. Žinoma, negalima sakyti, kad jie sąmoningai perėmė 
Disraeli'o įsitikinimus ar sąmoningai detalizavo tą pradinę, nedrąsią, iškreiptą 
savo prūsiškų pirmtakų, gyvenusių amžiaus pradžioje, savipratą, nes dauguma 
jų palaimingai nežinojo visos žydų istorijos. Tačiau tais atvejais, kai žydai dvi- 
prasmiškomis Vakarų ir Vidurio Europos visuomenės ir valstybės gyvenimo są- 
lygomis gaudavo išsilavinimą, sekuliarizuodavosi ir asimiliuodavosi, jie praras- 


* M. Proust, The Guermantes Way, Part I, chapter i. 

“ Ibid. 

V Ibid. 

" M. Proust, Within a Budding Grove, Part II, „Placenames: The Place“. 
"* Ibid. 

davo tą politinės atsakomybės saiką, kurį suponavo jų kilmė ir kurį vis dar jautė 
kilmingi žydai, nors ši atsakomybė ir buvo susijusi su jų privilegijomis ir turima 
valdžia. Zydiška kilmė be religinės ir politinės potekstės visur tapo psichologi- 
niu bruožu, virto „žydiškumu“ ir nuo to laiko galėjo būti traktuojama tik re- 
miantis dorybės bei ydos kategorijomis. Jei teisybė, kad „žydiškumas“ negalėjo 
būti paverstas įdomia yda netarpininkaujant prietarui, jog tai nusikaltimas, tei- 
sybė ir tai, kad toks iškrypimas tapo įmanomas tų žydų, kurie žydiškumą laikė 
įgimta dorybe, dėka. 

Asimiliuotiems žydams buvo priekaištaujama, kad jie atitolo nuo judaizmo, ir 
dažnai manoma, kad galiausiai juos ištikusi katastrofa atnešė kančias, kurios bu- 
vo ne tik siaubingos, bet ir beprasmiškos, nes nebeturėjo ankstesnių laikų kanki- 
nystės vertės. Šitaip samprotaujant, nebepastebima, kad jei turimi galvoje anks- 
tesni tikėjimo ir gyvenimo būdai, „atitolimas“ pasireiškė ir Rytų Europos šalyse. 
Tačiau paplitusi nuomonė, kad Vakarų Europos žydai „dejudaizavosi“, yra klaidi- 
nanti dėl kitos priežasties. Priešingai negu akivaizdžiai šališki oficialaus judaizmo 
atstovų pasisakymai, Prousto knyga rodo, kad žydiška kilmė niekur neturėjo to- 
kios lemtingos reikšmės asmeniniame gyvenime ir kasdieniame egzistavime, kaip 
tarp asimiliuotų žydų. Ir žydui reformatoriui, tautinę religiją pakeitusiam religine 
denominacija ir suprantančiam, kad religija yra privatus reikalas, ir žydui 
revoliucionieriui, siekusiam būti pasaulio piliečiu, kad nusikratytų žydų tautybės, 
ir išsilavinusiam žydui, „žmogui gatvėje ir žydui namie“ - visiems pavyko tautiš- 
kumo bruožą paversti privačiu reikalu. Rezultatas buvo tas, kad jų asmeninis gy- 
venimas, jų sprendimai ir jausmai tapo jų „žydiškumo“ branduoliu. Ir juo labiau 
žydiškos kilmės faktas prarasdavo savo religinę, tautinę ir socialinę-ekonominę 
reikšmę, juo labiau žydiškumas tapo manija - jis įkyriai persekiojo žydus kaip 
koks fizinis trūkumas ar pranašumas, jis tapo blogu jų įpročiu, tarsi kokia yda. 

Prousto „įgimtas polinkis“ yra ne kas kita kaip šitokia asmeninė, privati ma- 
nija, kurią taip entuziastingai pateisino aukštuomenė, sėkmę ir pralaimėjimą 
laikiusi priklausomais nuo žydiškos kilmės fakto. Proustas šią maniją klaidingai 
laikė „rasiniu nulemtumu“, nes matė ir parodė tik socialinį jos aspektą ir indivi- 
dualius jos vertinimus. Ir visai teisinga, kad stebėtojas iš šalies uždaros žydų 
grupės elgesyje įžvelgė tą pačią maniją kaip ir iškrypėlių elgsenoje. Ir vieni, ir 
kiti jautėsi arba pranašesni, arba pažeminti, tačiau abiem atvejais didžiavosi 
tuo, kad skiriasi nuo kitų normalių būtybių, ir vieni, ir kiti buvo įsitikinę, kad jų 
ypatingumas yra natūralus faktas, nulemtas prigimties, ir vieni, ir kiti visada 
pateisindavo ne tai, ką jie darė, o tai, kas jie buvo, galiausiai ir vieni, ir kiti 
nuolat blaškėsi tarp tokių save teisinančių nuotaikų ir konvulsyvių, provokuojamų 
pretenzijų būti elitu. Galima pamanyti, kad prigimtis visiems laikams sustingdė 
socialinę jų padėtį ir neleido jiems pereiti iš vienos grupės į kitą. Poreikį kam 
nors priklausyti jautė ir kiti aukštuomenės nariai - „klausimas ne hamletiškas — 
būti ar nebūti, o priklausyti ar nepriklausyti“"?, — bet jis nebuvo toks stiprus. 
Aukštuomenė, skylanti į uždaras grupes ir jau nebepakenčianti pašaliečių, žydų 
ar iškrypėlių, ne kaip individų, o dėl ypatingų jų įsileidimo aplinkybių, buvo 
tarsi koks šio polinkio skaidytis į klanus įsikūnijimas. 

Kiekviena aukštuomenė iš savo narių reikalauja šiek tiek veiksmo, sugebėji- 
mo veiksmu parodyti, kas esi iš tikrųjų. Kai aukštuomenė subyra į uždaras grupes, 
tokie reikalavimai keliami nebe individams, 0 tų grupių nariams. Elgesys tada 

kontroliuojamas nebyliais reikalavimais, 0 ne individualiais sugebėjimais, lygiai 
kaip aktoriaus vaidyba turi atitikti visų kitų pjesės vaidmenų ansamblį. Sen 
Žermeno priemiesčio salonus sudarydavo tokie uždarų grupių ansambliai, ir 
kiekvienas toks ansamblis demonstruodavo kraštutinės elgsenos pavyzdžius. Iš- 
krypėlių vaidmuo buvo parodyti savo nenormalumą, žydų vaidmuo - demonst- 
ruoti juodąją magiją („nekromantiją“), aktorių vaidmuo - demonstruoti kito- 
kio tipo antgamtiškumą ir antžmogišką ryšį, aristokratų vaidmuo - parodyti, 
kad jie yra ne tokie kaip paprasti žmonės („buržua“). Nepaisant jų susiskaldy- 
mo į klanus, tikra tiesa, kaip pažymėjo Proustas, kad „išskyrus visuotinės ne- 
gandos dienas, kai dauguma burdavosi aplink auką, kai žydai būrėsi aplink Drey- 
fusą“, visi tie naujokai vengdavo bendrauti su tokiais kaip jie patys. Priežastis 
buvo ta, kad visas išskirtinumo žymes išryškindavo tik uždarų grupių fonas, to- 
dėl žydai arba iškrypėliai jautė, kad praras savo išskirtinumą tarp kitų žydų ar 
iškrypėlių, kur žydiškumas ar homoseksualumas bus pats natūraliausias, pats 
neįdomiausias, pats banaliausias dalykas pasaulyje. Tačiau tą pat buvo galima 
pasakyti ir apie jų šeimininkus, kuriems irgi reikėjo fono, sudaryto iš kitokių 
žmonių, nuo kurių jie skirtųsi, nearistokratų, kurie žavėtųsi aristokratais, kaip 
aristokratai žavėjosi žydais ar homoseksualistais. 

Nors šios grupės nebuvo tvirtos ir subyrėdavo, kai tik aplink nebūdavo kitų 
grupių narių, jų nariai vartojo paslaptingą ženklų kalbą, tarsi jiems reikėtų kažko 
keisto, kad galėtų atpažinti vienas kitą. Proustas daug pasakoja apie šitokių žen- 
klų svarbą, ypač naujokams. Tačiau iškrypėliai, ženklų kalbos meistrai, bent jau 
turėjo tikrą paslaptį, o žydai tokią kalbą vartojo tik kad sukurtų laukiamą paslap- 
tingumo atmosferą. Jų ženklai paslaptingai ir kvailai rodydavo ką nors, kas buvo 
žinoma visiems: kad kunigaikštienės Tokios ir tokios salono kampe sėdi kitas žy- 
das, kuriam neleidžiama atvirai demonstruoti, kas jis toks, bet kuris be šio be- 
prasmiško bruožo niekada nebūtų galėjęs įlįsti į šį kampą. 

Įsidėmėtina, kad naujoji mišri XIX a. pabaigos aukštuomenė, kaip ir pirmie- 
ji Berlyno žydų salonai, vėl telkėsi aplink kilminguosius. Bet dabar aristokratija 
jau buvo praradusi savo aistrą kultūrai ir domėjimąsi „naujais Žmonijos egzem- 
plioriais“, tik išsaugojusi ankstesnę savo panieką buržuazijai. Socialinio išskirti- 
numo poreikis buvo jos atsakas į politinę lygybę ir politinės reikšmės bei privile- 
gijų praradimą, tapusį faktu atsiradus Trečiajai respublikai. Po trumpo ir dirbti- 
nio atsigavimo Trečiosios imperijos metais Prancūzijos aristokratija palaikė sa- 
ve tik burdamasi į socialinius klanus ir vangiai stengdamasi savo sūnums rezer- 
vuoti aukštas pareigas armijoje. Politines ambicijas ryškiai nusvėrė agresyvi pa- 
nieka viduriniosios klasės vertybėms, kuri, be abejonės, buvo vienas stipriausių 
motyvų įsileisti pavienius individus (ir ištisas Žmonių grupes), priklausančius 
socialiai nepriimtinoms klasėms. Tas pats motyvas, kuris Prūsijos aristokratus 
skatino socialiai bendrauti su aktoriais ir žydais, Prancūzijoje galiausiai atvedė 
prie to, kad visuomeninį prestižą įgijo iškrypėliai. Kita vertus, viduriniosios kla- 
sės nepasiekė socialinės savigarbos, nors tuo metu jos jau buvo turtingos ir turė- 
jo valdžią. Politinės hierarchijos nebuvimas nacionalinėje valstybėje ir lygybės 
pergalė lėmė tai, kad „aukštuomenė viduje buvo juo hierarchiškesnė, juo de- 
mokratiškesnė ji tapo išoriškai.“ Kadangi hierarchijos principas buvo įkūnytas 
išskirtiniuose Sen Žermeno priemiesčio socialiniuose sluoksniuose, kiekviena 
bendruomenė „mėgdžiodavo daugiau ar mažiau pakeistus, daugiau ar mažiau 

sukarikatūrintus Sen Žermeno aukštuomenės bruožus, kuriuos kartais apsimes- 
davo <...> niekinanti, nesvarbu, kokią padėtį užimdavo jos nariai ir kokias po- 
litines idėjas jie išpažindavo“. Aristokratų visuomenė tik regimai buvo praeities 
atgyvena; iš tikrųjų ji buvo įsismelkusi į visą socialinį kūną (ir ne tik prancūzų 
tautos), primesdama „madingo socialinio gyvenimo toną ir gramatiką“". Kai 
Proustas pajuto poreikį parašyti apologia pro vita sua ir permąstė savo gyveni- 
mą, praleistą aristokratų sambūriuose, jis pateikė visuomenės esmės analizę. 

Svarbiausias dalykas, paaiškinantis žydų vaidmenį šioje fin de siėcle visuome- 
nėje, buvo toks: kaip tik antisemitizmas, susijęs su Dreyfuso byla, atvėrė aukštuo- 
menės salonų duris žydams, o bylos pabaiga, ar veikiau Dreyfuso nekaltumo įro- 
dymas, išblėsino jų socialinę šlovę“. Kitaip tariant, nepriklausomai nuo to, ką 
žydai manė apie save ar apie Dreyfusą, tą vaidmenį, kurį jiems priskyrė aukštuo- 
menė, jie galėjo atlikti tik tol, kol ta pati aukštuomenė buvo įsitikinusi, kad jie 
priklauso išdavikų rasei. Kai paaiškėjo, kad išdavikas buvo veikiau neįdomi pa- 
prasčiausio faktų iškraipymo auka ir kad žydai nekalti, aukštuomenės domėjima- 
sis žydais sumažėjo taip greitai, kaip ir politinis antisemitizmas. Į žydus vėl pradė- 
ta žiūrėti kaip į paprastus mirtinguosius, ir jie vėl nugrimzdo į tą menkystę, iš 
kurios juos laikinai buvo iškėlęs tariamas vieno jų gentainio nusikaltimas. 

Iš esmės tokio pat tipo šlove mėgavosi Vokietijos ir Austrijos žydai po Pirmo- 
jo pasaulinio karo, tik aplinkybės buvo rūstesnės. Jų tariamas nusikaltimas tada 
buvo tas, kad jie, girdi, buvo kalti dėl karo. Tokio nusikaltimo, jau nebetapati- 
namo su pavienio individo pavieniu veiksmu, nebuvo įmanoma paneigti, todėl 
minios požiūris į žydiškumą kaip nusikaltimą galėjo išlikti netrikdomas, o aukš- 
tuomenė galėjo mėgautis ir žavėtis savo žydais iki pat pabaigos. Jei atpirkimo 
ožio teorijoje esama kiek psichologinės tiesos, ji egzistuoja tik kaip šitokio vi- 
suomenės požiūrio į žydus padarinys - juk kai antisemitiniai įstatymai privertė 
aukštuomenę išvaryti žydus, šitie „filosemitai“ pasijuto taip, tarsi būtų nusikratę 
slaptos ydos, nutrynę nuo savęs stigmas, kuriomis slapčia ir nedorai mėgavosi. 
Žinoma, tokia psichologija menkai paaiškina, kodėl šitie žydų „gerbėjai“ ga- 
liausiai tapo jų žudikais, ir galima net abejoti, kad jie ypač pasižymėjo mirties 
fabrikų versle, nors vadinamųjų išsilavinusių klasių procentas tarp tikrųjų žudi- 
kų yra stulbinantis. Bet kaip tik ji paaiškina neįtikėtiną neištikimybę tų visuo- 
menės sluoksnių, kurie žydus pažinojo artimiausiai ir labiausiai žavėjosi bei džiau- 
gėsi savo bičiuliais žydais. 

Patiems žydams judaizmo „nusikaltimo“ virtimas madinga žydiškumo „yda“ 
buvo nepaprastai pavojingas. Nuo judaizmo žydai galėjo pabėgti atsiversdami, 
o pabėgti nuo žydiškumo buvo neįmanoma. Negana to, nusikaltimui priešina- 
ma bausmė, 0 yda gali būti tik sunaikinta. Tai, kaip aukštuomenė interpretavo 
prigimtinio žydiškumo faktą ir žydų vaidmenį socialiniame gyvenime, glaudžiai 
susiję su katastrofišku radikalizmu, galėjusiu paleisti į darbą antisemitines prie- 
mones. Nacistinės antisemitizmo ataugos šaknys glūdi ir šiose socialinėse sąly- 


"* Ramon Fernandez, „La vie sociale dans V'ocuvre de Marcel Proust“, Les Cahiers Marcel 

gose, ir politinėse aplinkybėse. Ir nors rasės koncepcija turi kitus, labiau tiesio- 
ginius politinius tikslus bei funkcijas, jos taikymas žydų klausimui spręsti pačiu 
blogiausiu aspektu daugeliu požiūrių buvo sėkmingas dėl socialinių reiškinių ir 
įsitikinimų, kurie faktiškai išreiškė viešosios nuomonės pritarimą. 

Jėgos, nulėmusios fatališką žydų kelionę į įvykių audros centrą, be abejonės, 
buvo politinės, bet višiuomenės reakcijos į antisemitizmą ir psichologiniai žydų 
klausimo atspindžiai individo sąmonėje turėjo šį tą bendro su tuo ypatingu Žiau- 
rumu, su tuo organizuotu ir apskaičiuotu kiekvieno žydų kilmės individo puolimu, 
kuris jau buvo būdingas antisemitizmui, atsiradusiam Dreyfuso bylos metu. Šios 
aistringos „žydo apskritai“, „žydo, esančio visur ir niekur“ medžioklės neįma- 
noma suprasti, jei antisemitizmo istorija laikoma savarankišku faktu, tik politi- 
niu sąjūdžiu. Socialiniai veiksniai, neįvertinti politinėje ir ekonominėje istorijo- 
je, slypintys po įvykių paviršiumi, niekada nepagaunami istoriko ir užregistruo- 
jami tik giliau įsismelkiančios ir aistringesnės poetų ar romantikų (žmonių, vi- 
suomenės pastūmėtų į desperatišką apologia pro vita sua vienišumą ir atsiskyrė- 
liškumą) galybės, politinį antisemitizmą pastūmėjo kita kryptimi negu ta, kuria 
jis būtų vystęsis, jei būtų likęs savarankiškas reiškinys - tada jis būtų galėjęs 
pereiti į antižydiškų įstatymų leidimą ir net masinius trėmimus, bet vargiai į 
masinį naikinimą. 

Nuo to laiko, kai Dreyfuso byla ir jos keliama politinė grėsmė Prancūzijos 
žydų teisėms sukūrė tokias socialines aplinkybes, kuriomis žydai įgijo dvipras- 
mišką šlovę, antisemitizmas Europoje išryškėjo kaip chaotiškas politinių moty- 
vų ir socialinių elementų mišinys. Aukštuomenė į stiprų antisemitinį sąjūdį visa- 
da reaguodavo pirmoji - perdėtu palankumu žydams, todėl Disraeli'o pastaba, 
kad „šiuo metu nėra kitos rasės <...> taip žavinčios, traukiančios, kilninančios 
ir taurinančios Europą, kaip žydai“, tapdavo ypač teisinga pavojaus metu. So- 
cialinis „filosemitizmas“ galiausiai baigdavosi tuo, kad prie politinio antisemi- 
tizmo prisidėdavo tas paslaptingas fanatizmas, be kurio antisemitizmas vargu 
ar būtų galėjęs tapti geriausiu mases telkiančiu lozungu. Visi kapitalistinės vi- 
suomenės dėclassės galiausiai būdavo pasirengę vienytis ir sukurti savas minios 
organizacijas, O jų propaganda ir jų patrauklumas rėmėsi prielaida, kad aukš- 
tuomenė, pasirengusi į pačią savo struktūrą įterpti nusikaltimą ydos pavidalu, 
dabar jau bus pasirengusi nusivalyti savo ydingumą, atverdama kelią nusikaltė- 
liams ir viešai darydama nusikaltimus. 

Dreyfuso byla 


I. SU BYLA SUSIJĘ FAKTAI 


Tai atsitiko Prancūzijoje 1894 metų pabaigoje. Alfredas Dreyfusas, Prancūzijos 
generalinio štabo karininkas, buvo apkaltintas ir nuteistas dėl šnipinėjimo Vo- 
kietijos naudai. Nuosprendis, ištrėmimas į Velnio salą, buvo priimtas vienbal- 
siai. Teismas vyko už uždarų durų. Iš tariamai daugiatomio teismo proceso me- 
džiagos aplanko buvo viešai paskelbtas tik vadinamasis bordereau. Tai buvo 
laiškas, tariamai rašytas Dreyfuso ranka, adresuotas Vokietijos karo atašė 
Schwartzkoppenui. 1895 metų liepą pulkininkas Picguart'as tapo generalinio 
štabo informacijos skyriaus galva. 1896 metų gegužės mėnesį jis pareiškė gene- 
ralinio štabo viršininkui Boisdeffre'ui, kad įsitikino, jog Dreyfusas nekaltas, o 
kaltas kitas karininkas, majoras Walsin-Esterhazy. Po šešių mėnesių Picguart'as 
buvo išsiųstas į pavojingą postą Tunise. Tuo pačiu metu Bernard'as Lazare'as 
Dreyfuso brolių vardu paskelbė pirmą pamtletą apie šią bylą: Teismo klaida: 
tiesa apie Dreyfuso bylą (Une erreur judiciaire: la vėritė sur Vaffaire Dreyfus). 1897 
metų birželio mėnesį Picguart'as informavo Scheurer-Kestnerį, senato vicepre- 
zidentą, apie teismo proceso faktus ir Dreyfuso nekaltumą. 1897 metų lapkričio 
mėnesį Clemenceau pradėjo siekti, kad byla būtų peržiūrėta. Po keturių savai- 
čių prie dreifusininkų prisijungė Zola. Jo Aš kaltinu (J'Accuse) buvo paskelbtas 
Clemenceau laikraštyje 1898 metų sausio mėnesį. Tuo pačiu metu buvo suimtas 
Picguart'as. Zola, apkaltintą armijos šmeižimu, nuteisė ir paprastas tribunolas, 
ir apeliacinis teismas. 1898 metų rugpjūčio mėnesį Esterhazy buvo negarbingai 
atleistas dėl pinigų iššvaistymo. Jis tuojau pat nuskubėjo pas britų žurnalistą ir 
pasakė, kad jis - o ne Dreyfusas - buvo „bordereau“ autorius, tą laišką parašęs 
suklastota Dreyfuso rašysena, įsakius pulkininkui Sandherriui, jo viršininkui ir 
ankstesniam kontržvalgybos skyriaus viršininkui. Po kelių dienų pulkininkas Hen- 
ry, kitas to paties skyriaus darbuotojas, prisipažino, kad suklastojo keletą kitų 
slapto Dreyfuso bylos dosjė dokumentų, ir nusižudė. Tada apeliacinis teismas 
nutarė peržiūrėti Dreyfuso bylą. 

1899 metų birželio mėnesį apeliacinis teismas panaikino ankstesnį nuosp- 
rendį Dreytusui, priimtą 1894 metais. Peržiūrimasis teismo procesas įvyko Re- 
ne rugpjūčio mėnesį. Dreyfusas buvo nuteistas dešimčiai metų kalėjimo dėl „Ileng- 
vinančių aplinkybių“. Po savaitės Dreyfusą nuo bausmės atleido respublikos 
prezidentas. 1900 metų balandžio mėnesį Paryžiuje buvo atidaryta pasaulinė 
paroda. Gegužės mėnesį, kai parodos sėkmė jau buvo garantuota, deputatų rū- 
mai didele balsų dauguma nubalsavo prieš bet kokį tolesnį Dreyfuso bylos per- 
žiūrėjimą. Tų pačių metų gruodžio mėnesį visus ieškinius ir teismo procesus, 
susijusius su Dreyfuso byla, panaikino bendra amnestija. 

1903 metais Dreyfusas pareikalavo iš naujo peržiūrėti bylą. Jo prašymo buvo 
nepaisoma iki 1906 metų, kai ministru pirmininku tapo Clemenceau. 1906 metų 
liepos mėnesį apeliacinis teismas panaikino Reno sprendimą ir atmetė visus kal- 
tinimus Dreyfusui. Tačiau apeliacinis teismas neturėjo įgaliojimų visiškai išteisin- 
ti, todėl turėjo paskirti naują teismo procesą. Bylos peržiūrėjimas kariniame tri- 
bunole, nepaisant visų faktų, aiškiai liudijusių Dreyfuso naudai, baigėsi tuo, kad 
Dreyfusas vėl buvo nuteistas. Taigi Dreyfusas niekada nebuvo išteisintas, remian- 
tis įstatymu!, o Dreyfuso byla iš tikrųjų niekada nebuvo baigta. Prancūzų tauta 
niekada nepripažino kaltinamojo reabilitacijos, o iš pat pradžių įsižiebusios aist- 
ros niekada nenurimo iki galo. Net 1908 metais, t. y. praėjus devyneriems metams 
po bausmės dovanojimo ir dvejiems metams po Dreyfuso išteisinimo, tuo metu, 
kai Clemenceau prašymu Emile'io Zola palaikai buvo perkelti į Panteoną, Al- 
fredas Dreyfusas buvo atvirai užpultas gatvėje. Paryžiaus teismas išteisino užpuo- 
liką ir nurodė, kad jis „nesutiko“ su sprendimu išteisinti Dreyfusą. 

Dar keistesnis tas faktas, kad nei pirmas, nei antras pasaulinis karas negalėjo 
palaidoti šios bylos užmarštyje. Action Frangaise iniciatyva, Dreyfuso bylos 
konspektas (Prėcis de VAffaire Dreyfus“) buvo paskelbtas dar sykį 1924 metais ir 
nuo tolaiko tapo pripažintu antidreifusininkų vadovėliu. Per Dreyfuso bylos (L 'Af- 
faire Dreyfus) (pjesės, parašytos Rehfischo ir Wilhelmo Herzogo, pasirašiusių Re- 
nė Kestnerio slapyvardžiu) premjerą, įvykusią 1931 metais, vis dar vyravo praeito 
amžiaus paskutinio dešimtmečio atmosfera - rietenos tarp žiūrovų, dvokiančių 
dujų pripildytos bombos, mėtomos parteryje, teatrą apsupę Action Francaise 
smogikai, turintys įvaryti baimę aktoriams, žiūrovams ir stebėtojams. Net vy- 
riausybė —- Lavalio vyriausybė — nesiėmė jokių veiksmų, kurie skirtųsi nuo jos 
pirmtakų veiksmų prieš trisdešimt metų: ji nuolankiai pripažino, kad nesugeba 
užtikrinti ramybės nė viename spektaklyje, ir leido vėl triumfuoti antidreifusinin- 
kams. Spektaklius teko nutraukti. 1935 metais mirus Dreyfusui, oficialioji spauda 
bijojo paliesti šią temą), tuo tarpu kairiųjų laikraščiuose po senovei buvo kalbama 
apie Dreyfuso nekaltumą, o dešiniųjų - apie Dreytuso kaltę. Net šiandien, nors ir 
mažiau, Dreyfuso byla Prancūzijos politikoje yra savotiškas slaptažodis. Kai 
Pėtainas buvo nuteistas, įtakingas provincijos (Lilio) laikraštis Voix du Nord Pėtai- 
no bylą susiejo su Dreyfuso byla ir teigė, kad „šalis pasidalijo, panašiai kaip po 
Dreyfuso bylos“, nes teismo nuosprendis negalėjo išspręsti politinio konflikto ir 
„Visiems prancūzams duoti širdies ir proto ramybę““. 

Nors Dreyfuso byla platesniais politiniais savo aspektais priklauso XX am- 
žiui, Dreyfuso atvejis, įvairūs žydo kapitono Alfredo Dreyfuso teismo procesai, 


' Išsamiausias ir vis dar aktualus veikalas, skirtas šiai temai, yra Josepho Reinacho L Affaire 
Dreyfus, Paris, 1903-1911, 7 vols. Pati detaliausia iš naujausių studijų, parašyta remiantis socia- 
listinėmis pažiūromis, yra Wilhelmo Herzogo Der Kampf einer Republik, Zūrich, 1933. Labai 
vertingos joje pateiktos chronologinės lentelės. Geriausią politinį ir istorinį šios bylos įvertini- 
mą galima rasti leidinyje D.W. Brogan, The Development of Modem France, 1940, Books VI ir 
VII. Trumpa ir patikima apžvalga pateikiama knygoje G. Charensol, L Affaire Dreyfus et la 
Troisiėme Rėpubligue, 1930. 

* Parašyta dviejų karininkų ir paskelbta Henri Dutrait-Crozono slapyvardžiu. 

3 Action Francgaise (1935 m. liepos 19 d.) pagyrė Prancūzijos spaudos santūrumą, o kartu pa- 
reiškė, kad „garsūs teisingumo ir tiesos gynėjai, gyvenę prieš keturiasdešimt metų, nepaliko 
mokinių“. 

* Žr. G.H. Archambault straipsnį laikraštyje New York Times, August 18, 1945, p. 5. 

yra visai tipiški XIX amžiui, kai taip skrupulingai buvo laikomasi teisinių proce- 
dūrų, nes kiekviena instancija laikė didžiausio to šimtmečio laimėjimo - visiško 
teisės nešališkumo - egzaminą. Tai epochai būdinga, kad teisingumo klaida ga- 
lėjo sukelti tokias politines aistras ir inspiruoti tokią ilgą teismo procesų ir per- 
žiūrėjimų seką, o ką kalbėti apie dvikovas ir muštynes. Lygybės prieš įstatymą 
doktrina vis dar buvo taip tvirtai įsišaknijusi į civilizuoto pasaulio sąžinę, kad 
vienintelė teisingumo klaida galėjo sukelti publikos pasipiktinimą nuo Maskvos 
iki Londono. Be to, niekas, išskyrus pačią Prancūziją, dar nebuvo toks „moder- 
nus“, kad bylą sietų su politinėmis problemomis?. Skriauda, padaryta vienam 
žydui karininkui Prancūzijoje, visame pasaulyje sukėlė daug karštesnę ir vienin- 
gesnę reakciją, negu visi Vokietijos žydų persekiojimai vėliau. Net carinė Rusija 
galėjo apkaltinti Prancūziją barbarizmu, o Vokietijoje kaizerio aplinkos žmo- 
nės galėjo atvirai reikšti pasipiktinimą, kuriam prilygo tik ketvirtojo dešimtme- 
čio radikaliosios spaudos įkarštis". 

Dreyfuso bylos dramatis personae tarsi nužengė iš Balzaco romanų puslapių: 
viena vertus, tai buvo klasinę sąmonę turintys generolai, įnirtingai ginantys sa- 
vo klikos narius, o kita vertus, jų priešininkas, Picguart'as, su savo ramiu, akylu 
ir šiek tiek ironišku padorumu. Šalia jų pilka minia žmonių parlamente, ir kiek- 
vienas išsigandęs, nes nežino, ką gali žinoti jo kaimynas; respublikos preziden- 
tas, pagarsėjęs Paryžiaus bordelių patronas, ir bylą tiriantys teismo pareigūnai, 
gyvenantys vien tik dėl socialinių ryšių. Be to, pats Dreyfus'as, tiesą sakant, 
prasisiekėlis, nuolat besigiriantis kolegoms savo šeimos turtu, kurį jis iššvaistė 
moterims; jo broliai, patetiškai siūlantys visą savo turtą (o paskui mažinantys 
siūlomą pinigų sumą iki 150 000 frankų) už giminaičio išlaisvinimą, ir niekada 
taip ir nebuvę tikri, ar norėjo aukotis, ar paprasčiausiai papirkti generalinį šta- 
bą, ir advokatas Dėmange'as, tikras savo kliento nekaltumu, bet savo gynybą 
grindžiantis abejonėmis, kad apsisaugotų nuo išpuolių ir nepakenktų savo inte- 
resams. Ir pagaliau avantiūristas Esterhazy, senos aristokratų giminės palikuo- 
nis, taip nuobodžiaujantis šiame buržuaziniame pasaulyje, kad pasirengęs ieš- 
koti pramogų ir didvyriškume, ir niekšybėje. Kadaise, būdamas užsienio legio- 
no jaunesnysis leitenantas, savo kolegas jis žavėjo nepaprasta drąsa ir nutrūk- 
tgalviškumu. Visada kur nors įsipainiojęs, jis būdavo nuolatinis sekundantas žy- 
dų karininkų dvikovose, o vėliau šantažuodavo turtingus jų tikėjimo brolius. 
Tiesą sakant, kad užmegztų reikiamus ryšius, jis nesidrovėdavo naudotis paties 
vyriausiojo rabino paslaugomis. Net galutinai pralaimėdamas, jis liko ištikimas 
Balzaco tradicijai. Jį pražudė ne valstybės išdavystė, ne nežabotos svajonės apie 
didingą orgiją, kurios metu šimtas tūkstančių apsvaigusių prūsų ulonų padūku- 


> Vienintelė išimtis, katalikų žurnalai, kurių dauguma visose šalyse agitavo pricš Dreyfusą, bus 
aptarti vėliau. Amerikos viešoji nuomonė pasireiškė tuo, kad, šalia protestų, buvo paskelbtas 
1999 metais numatytos Paryžiaus pasaulinės parodos organizuotas boikotas. Apie šio grasinimo 
padarinius žr. toliau. Išsamesniam vaizdui susidaryti žr. meistrišką straipsnį Kolumbijos universi- 
teto kartotekoje: Rose A. Halperin, „The American Reaction to the Dreyfus Case“, 1941. Šios 
knygos autorė dėkoja profesoriui S.W. Baronui už tai, kad maloniai leido pasinaudoti šia studija. 
* Pavyzdžiui, H.B. von Buclow, Vokietijos chargė d affaires Paryžiuje, rašė reichskancleriui Ho- 
henlohe'i, kad nuosprendis Rene buvo „vulgarumo ir bailumo, tikriausių barbariškumo žen- 
klų, mišinys“ ir kad Prancūzija „šitaip atskyrė save nuo civilizuotų nacijų šeimos“; cituojama 
Herzogo, op. cit.; data 1899 m. rugsėjo 10 d. Von Bucelowo nuomone, ši Affaire buvo vokiečių 
liberalizmo „slaptažodis“; žr. jo Denkwūrdigkeiten, Berlin, 1930-1931, I, p. 428. 

siai šuoliuotų Paryžiaus gatvėmis", bet banalus giminaičiui priklausiusios nedi- 
delės pinigų sumos pasisavinimas. O ką galima pasakyti apie Zola, jo moralinį 
aistringumą, tuštoką patosą ir melodramatišką pareiškimą, prieš sprunkant į 
Londoną, kad jis girdėjęs Dreifuso balsą, maldavusį jį šios aukos?* 

Visa tai tipiška XIX amžiui, ir nė vienas šių dalykų savaime nebūtų pergyve- 
nęs dviejų pasaulinių karų. Senamadiškas minios žavėjimasis Esterhazy'u, taip 
pat ir jos neapykanta Zola jau seniai virto pelenais, bet lygiai taip pat išblėso ir 
ta įnirtinga neapykanta aristokratams ir dvarininkams, kuri kadaise uždegė Jaurės 
ir kuri pati viena lėmė tai, kad Dreyfusas galiausiai buvo išlaisvintas. Kaguliarų 
bylai buvo lemta parodyti, kad generalinio štabo karininkams jau nebereikėjo 
bijoti liaudies pykčio, kai jie rengėsi įvykdyti coup d'ėtat. Nuo to laiko, kai baž- 
nyčia buvo atskirta nuo valstybės, Prancūzija, be abejonės, nebebuvo linkusi į 
klerikalizmą, tačiau kartu prarado dalį savo antiklerikalinio nusiteikimo, o ka- 
talikų bažnyčia prarado didžiąją dalį savo politinių aspiracijų. Pėtaino pastangos 
respubliką paversti katalikiška valstybe susidūrė su visišku liaudies abejingumu 
ir žemesniųjų dvarininkų priešiškumu klerikaliniam fašizmui. 

Politine savo potekste Dreyfuso byla galėjo pergyventi savo laiką todėl, kad 
XX a. dujos elementai tapo dar reikšmingesni. Pirmas - tai neapykanta žydams, 
antras - tai įtarus požiūris į pačią respubliką, į parlamentą ir valstybės mašiną. 
Didesnė publikos dalis vis dar buvo įsitikinusi, pagrįstai ar ne, žydų ir bankų galios 
įtaka valstybei. Iki pat mūsų laikų žodis „antidreifusininkas“ vis dar gali būti 
vartojamas kaip terminas, žymintis antirespublikonizmą, antidemokratizmą 
ir antisemitizmą. Dar prieš keletą metų jis vis dar aprėpdavo viską, pradedant 
Francaise Action monarchizmu, baigiant Doriot nacionalbolševizmu ir Dėat so- 
cialfašizmu. Tačiau "Trečioji respublika žlugo ne dėl šių negausių fašistinių grupių. 
Priešingai, akivaizdi, nors ir paradoksali tiesa yra ta, kad jų įtaka niekada nebuvo 
tokia menka kaip respublikos žlugimo akimirką. Prancūzija žlugo todėl, kad joje 
jau nebebuvo tikrų dreifusininkų, joje nebeliko nė vieno žmogaus, kuris būtų ti- 
kėjęs, kad demokratija ir laisvė, lygybė ir teisingumas dar gali būti apgintas ar 
įgyvendintas respublikos sąlygomis?. Galiausiai respublika, kaip tas pernokęs vai- 
sius, nukrito į tos senos antidreifusininkų klikos!", kuri visada sudarė jos armi- 
jos branduolį, rankas - tai įvyko kaip tik tuo metu, kai respublika turėjo ne- 
daug priešų, bet beveik nebeturėjo ir draugų. Tai, kad Pėtaino klika iš esmės 


" Thėodore Reinach, Histoire sommaire de VAffaire Dreyfus, Paris, 1924, p. 96. 

š Papasakota Josepho Reinacho: W. Herzog, op. cit., užrašyta 1898 m. birželio 18 d. 

* Kad net Clemenceau gyvenimo pabaigoje tuo nebetikėjo, aiškiai rodo jo pastaba, cituojama 
knygoje Renė Benjamin, C/ėmenceau dans la retraite, Paris, 1930, p. 249: „Viltis? Neįmanoma! 
Kaip aš dar galiu viltis, jei jau nebetikiu tuo, kas mane pažadino - demokratija?“ 

10 Žymus Action Francaise šalininkas Weygand'as jaunystėje buvo antidreifusininku. Jis užsisa- 
kė „Henry memorialą“, leidžiamą laikraščio Libre Parole nelaimingojo pulkininko Henry, už- 
mokėjusio savižudybe už savo klastotes dirbant generaliniame štabe, garbei. Užsisakiusiųjų 
sąrašą vėliau paskelbė Ouillard'as, vienas iš L'Aurore (Clemenceau laikraščio) redaktorių, pa- 
vadinęs šį sąrašą Le Monumeni Henry (Paris, 1899). Kai dėl Pėtaino, jis tarnavo Paryžiaus karo 
valdybos generaliniame štabe nuo 1895 iki 1899 metų, tuo metu, kai šioje įstaigoje nebūtų 
buvęs pakenčiamas niekas, išskyrus patikrintą antidreifusininką. Žr. Contamine de Latour, 
„Le Marėchal Pėtain“, I, p. 57-69. D.W. Brogan, op. cit., p. 382 teisingai pažymi, kad iš penkių 
Pirmojo pasaulinio karo maršalų keturi (Fochas, Pėtainas, Lyautey ir Fayolle'is) buvo blogi 
respublikonai, tuo tarpu penktasis, Joffre'as, buvo žinomas klerikalizmo šalininkas. 

nebuvo vokiškojo fašizmo kūrinys, aiškiai parodė jos vergiškas prisirišimas 
prie 40 metų senumo formulių. 

"Iuo metu, kai Vokietija savo demarkacine linija nugenėjo Prancūziją ir su- 
griovė visą jos ekonomiką, Prancūzijos vadai Viši mieste tampėsi su sena Bar- 
rėso „autonomiškų provincijų“ formule, šitaip ją suluošindami dar labiau. Sku- 
biau nei koks Ouislingas, jie priėmė antižydiškus įstatymus, kartu girdamiesi, 
kad jiems nereikia antisemitizmo importuoti iš Vokietijos ir kad jų įstatymai, 
reguliuojantys žydų padėtį, esmingai skiriasi nuo atitinkamų reicho įstatymų!!. 
Jie stengėsi sutelkti prieš žydus katalikų dvasininkiją, bet jiems pavyko įrodyti 
tik tai, kad šventikai ne tik prarado savo politinę įtaką, bet iš tikrųjų net nėra 
antisemitai. Priešingai, kaip tik tie patys vyskupai ir sinodai, kuriuos Viši reži- 
mas norėjo dar sykį paversti politine jėga, ryžtingiausiai ir garsiausiai protesta- 
vo prieš žydų persekiojimą. 

Ne Dreyfuso teismo procesuose, o būtent Dreyfuso byloje kaip visumoje gali- 
ma pastebėti XX a. atšvaitus. 1931 metais Bernanosas pažymėjo!?, kad „Dreyfuso 
byla jau priklauso tai tragiškai epochai, kuri tikrai nesibaigė kartu su paskutiniu 
karu. Ši byla yra tokia pat nežmoniška - netramdomų aistrų verpete, neapykantos 
liepsnose glūdi neįtikėtinai šalta ir bejausmė širdis“. Tiesą sakant, tikrojo šios by- 
los rakto reikėjo ieškoti ne Prancūzijoje, tačiau priežasčių, dėl kurių Prancūzija 
tapo tokiu lengvu nacių agresijos grobiu, nereikia ieškoti labai toli. Hitlerio propa- 
ganda vartojo seniai pažįstamą ir niekada visai neužmirštą kalbą. Kad Action Fran- 
caise „cezarizmas“? ir Barrėso bei Maurras nihilistinis nacionalizmas savo pradi- 
ne forma niekada nebuvo įgyvendinti, lėmė daug priežasčių, ir visos jos buvo nega- 
tyvios. Jie neturėjo socialinės vaizduotės ir nesugebėjo į populiarią kalbą išversti 
tų intelektualinių fantasmagorijų, kurios atsirado dėl jų paniekos intelektui. 

Dabar mus domina tik politiniai Dreyfuso bylos aspektai, o ne teisinė jos pusė. 
Joje ryškiai matyti daug bruožų, būdingų XX amžiui. Migloti ir vos pastebimi 
pirmaisiais dešimtmečiais, jie galiausiai iškilo į dienos šviesą ir atsiskleidė kaip 
vienos iš svarbiausių moderniosios epochos tendencijų. Po trisdešimties švelnios, 
grynai socialinės antižydiškos diskriminacijos metų buvo sunkoka prisiminti, kad 
šūkis „Mirtis žydams!“ jau buvo plačiai nuskambėjęs per visą moderniąją valsty- 
bę, dar anksčiau, negu visa šios valstybės vidaus politika susitelkė į antisemitizmo 
klausimą. Per trisdešimt metų senosios legendos apie pasaulinį sąmokslą buvo tik 
įprastas bulvarinės spaudos ir lėkštų romanų patiekalas, ir pasaulis sunkokai pri- 
simindavo, kad visai neseniai, bet dar iki to laiko, kai atsirado „Siono išminčių 
protokolai“, visa šalis laužė galvą, stengdamasi atspėti, kas laiko pasaulinės poli- 
tikos vadžias - „slaptoji Roma“ ar „slaptasis Judas“ "“. 


!" Mitą, kad antižydiškus Pėtaino įstatymus jį privertė priimti reichas, palaikytą beveik visų 
Prancūzijos žydų, išsklaidė patys prancūzai. Žr. ypač Yves Simon, La Grande crise de la Rėpub- 
ligue Francgaise: observations sur la vie politigue des francais de 1918 d 1936, Montreal, 1941. 

12 Plg. Georges Bernanos, La grande peur des bien-pensants, Edouard Drumont, Paris, 1931, 
p. 262. 

5 Waldemaras Gurianas (Der integrale Nationalismus in Frankreich: Charles Maurras und die 
Action Francaise, Frankfurt-am-Main, 1931, p. 92) nubrėžia griežtą perskyrą tarp monarchistų 
sąjūdžio ir kitų reakcingų tendencijų. Tas pats autorius Dreyfuso bylą aptaria knygoje Die po- 
litischen und sozialen Ideen des franzėsischen Katholizismus, M. Gladbach, 1929. 

!* Apie tokius mitus, kuriamus abiejų pusių, žr. Daniel Halėvy, „Apologie pour notre passė“, 
Cahiers de la guinzaine, Series XL, No. 10, 1910. 

"Tuo metu, kai pasaulis, laikinai susitaikęs su savimi, neperėjo iškilių nusikal- 
tėlių, galinčių pateisinti žiaurumo ir neskrupulingumo egzaltaciją, kiek nusmu- 
ko ir įnirtinga, nihilistinė dvasinės neapykantos pačiam sau filosofija“. Jules'iui 
Guėrinui teko laukti beveik keturiasdešimt metų, kol atmosfera vėl tapo palan- 
ki sukarintiems smogikų būriams. Deklasuotų žmonių, pagimdytų XIX a. eko- 
nomikos, skaičius augo, ir jie pagaliau tapo stipriomis mažumomis nacijų vidu- 
je, kol coup d'ėtat, Prancūzijoje taip ir likęs tik groteskišku sąmokslu!“, beveik 
be jokių pastangų įvyko Vokietijoje. Fašizmo preliudija nuvilnijo per visą Euro- 
pos sceną. Todėl Dreyfuso byla nebuvo tik groteskiškas, ne iki galo atskleistas 
„nusikaltimas“,!' generalinio štabo karininkų su dirbtinėmis barzdomis ir tam- 
siais akiniais, naktinėmis Paryžiaus gatvėmis nešiojančių savo kvailas klastotes, 
afera. Jos herojus yra ne Dreyfusas, o Clemenceau, ir prasideda ji ne nuo žydų 
kilmės generalinio štabo karininko arešto, o nuo Panamos skandalo. 


II. TREČIOJI RESPUBLIKA IR PRANCŪZIJOS ŽYDAI 


1880-1888 metais Panamos kompanija, vadovaujama Sueco kanalo statytojo de 
Lessepso, nesugebėjo pasiekti reikšmingų praktinių rezultatų. Vis dėlto pačioje 
Prancūzijoje per tą laiką jai pavyko gauti ne mažiau kaip 1 335 538 454 frankų 
privačių paskolų!š. Ši sėkmė daro ypač didelį įspūdį, jei turėsime galvoje Pran- 
cūzijos viduriniosios klasės apdairumą piniginiuose reikaluose. Kompanijos sėk- 
mės paslaptį paaiškina tas faktas, kad jos viešąsias paskolas visada paremdavo 
parlamentas. Kanalo statyba apskritai buvo laikoma ne privačiu verslu, o visuo- 
menės ir nacijos užmoju. Todėl, kai kompanija bankrutavo, smūgis faktiškai 
buvo suduotas respublikos užsienio politikai. Tik po kelerių metų tapo tikrai 
aišku, kad dar reikšmingesnis buvo apytikriai pusės milijono viduriniajai klasei 
priklausiusių prancūzų sužlugdymas. Ir spauda, ir tyrimą atlikusi parlamento 
komisija priėjo maždaug tą pačią išvadą: kompanija buvo bankrutavusi jau prieš 
keletą metų. Jie tvirtino, kad de Lessepsas visą tą laiką gyveno, vildamasis ste- 
buklo, puoselėdamas svajonę, kad lėšos kaip nors atsiras ir darbą bus galima 
tęsti toliau. Kad gautų leidimą naujoms paskoloms, jis buvo priverstas papirkti 
spaudą, pusę parlamento ir visus aukštus pareigūnus. Tačiau tam reikėjo tarpi- 
ninkų paslaugų, o tie savo ruožtu ėmė didžiulius komisinius. Taigi tas pats daly- 


5 Zola Laiškas Prancūzijai (1898) skamba visiškai šiuolaikiškai: „Iš visų pusių girdime, kad 
laisvės idėja bankrutavo. Kai prasidėjo Dreyfuso byla, ši stiprėjanti neapykanta laisvei sulaukė 
savo žvaigždžių valandos <...> Nejaugi nematote, kad Sheurer-Kestneris taip įnirtingai užsi- 
pultas tik todėl, kad priklauso kartai, tikėjusiai laisve ir dėl jos kovojusiai? Šiandien, išgirdus 
apic tokius dalykus, tik gūžčiojama <...> Jie, girdi, tėra tik „seniokai“, „senamadiški keistuo- 
liai“. Herzog, op. cit., datuojama 1898 m. sausio 6 d. 

'* Visokių pastangų, kurios paskutiniame pracito amžiaus dešimtmetyje buvo dedamos įvykdy- 
ti coup d čtat, farsinį pobūdį aiškiai parodė Rosa Luxemburg straipsnyje „Die soziale Krise in 
Frankreich“, Die Neue Zeit, Vol. I, 1901. 

'7 Vis dar neaišku, ar pulkininkas Henry suklastojo bordereau dėl to, kad jam įsakė generalinio 
štabo viršininkas, ar savo iniciatyva. Niekada nebuvo iki galo išaiškintos priežastys, dėl kurių 
bandė nusižudyti Labori, Dreyfuso advokatas Reno procese. Plg. Emile Zola, Correspondance: 
lettres d Maitre Labori, Paris, 1929, p. 32, n.l. 

! Plg. Walter Frank, Demokratie und Nationalismus in Frankreich, Hamburg, 1933, p. 273. 

kas, kuris iš pradžių įkvėpė publikos pasitikėjimą įmone, būtent parlamento 
parama suteikiant paskolas, galiausiai pasirodė esąs veiksnys, ne visai sąžiningą 
privatų verslą pavertęs milžiniškų mastų sukčiavimu. 

Nei tarp papirktų parlamento narių, nei kompanijos taryboje žydų nebuvo. 
Tačiau Jacgues'as Reinachas ir Cornėliusas Herzas varžėsi dėl garbės paskirs- 
tyti kyšius rūmų nariams. Pirmasis bendradarbiavo su dešiniuoju buržuazinių 
partijų sparnu, antrasis - su radikalais (smulkiaburžuazinėmis antiklerikali- 
nėmis partijomis)!*. Reinachas devintajame dešimtmetyje buvo slaptas finan- 
sinis vyriausybės patarėjas," todėl tvarkė jos ryšius su Panamos kompanija, 
tuo tarpu Herzo vaidmuo buvo dvejopas. Viena vertus, jis tarnavo Reinachui, 
padėdamas jam susisiekti su parlamento radikalais, su kuriais pats Reinachas 
jokių ryšių užmegzti negalėjo, kita vertus, tokia padėtis leido jam taip gerai 
nusimanyti apie korupcijos mastus, kad jis bet kada galėjo šantažuoti savo 
šeimininką ir dar labiau jį įklampinti į tą jovalą*!. 

Natūralu, kad ir Herzui, ir Reinachui dirbo daug smulkesnių žydų verslininkų. 
Tačiau jų vardai telieka užmarštyje, kurią jie užsitarnavo. Kuo netikresnė darėsi 
kompanijos padėtis, tuo labiau - savaime suprantama - didėjo komisiniai, kol 
pagaliau pati kompanija beveik nebegaudavo jai skolinamų pinigų. Prieš pat 
bankrotą vien už sandėrį parlamente Reinachas gavo ne mažesnį kaip 600 000 
frankų avansą. Tačiau šis avansas buvo per ankstyvas. Paskola nebuvo palaiky- 
ta, ir 600 tūkstančių frankų paprasčiausiai dingo iš akcininkų kišenių“. Visas tas 
šlykštus reikalas Reinachui baigėsi pražūtingai. Iškankintas Herzo šantažo, ga- 
liausiai jis nusižudė“. 

Tačiau prieš pat mirtį jis žengė žingsnį, kurio padariniai Prancūzijos žydams 
buvo lemtingi. Antisemitiniam Eduard'o Drumont'o dienraščiui Libre Parole 
jis perdavė savo papirktų parlamento narių, vadinamųjų „išlaikomų deputatų“, 
sąrašą, iškeldamas tik vieną sąlygą - kad jis pats nebūtų demaskuotas. Per vieną 
naktį Libre Parole iš menko, politinės reikšmės neturinčio laikraštėlio virto vie- 
nu įtakingiausių laikraščių šalyje, leidžiamu 300 tūkstančių egzempliorių tiražu. 
Reinacho pasiūlyta unikalia galimybe buvo pasinaudota labai kruopščiai ir išra- 
dingai. Kaltininkų sąrašas buvo publikuojamas nedidelėmis porcijomis, todėl 
šimtai politikų kas rytą buvo priversti kalenti dantimis. Drumont'o laikraštis, o 
kartu su juo visa antisemitinė spauda ir antisemitinis sąjūdis galų gale tapo pa- 
vojingiausia Trečiosios respublikos jėga. 

Panamos skandalas, pasak Drumont'o, tai, kas nematoma, padaręs matoma, 
atskleidė du dalykus. Pirma, jis parodė, kad parlamento nariai ir valstybės tarnau- 
tojai tapoverslininkais. Antra, jis parodė, kad tarpininkai, užmegzdavę ryšius tarp 
privataus verslo (šiuo atveju kompanijos) ir valstybės mašinos, beveik išimtinai 


'* Plg. Georges Suarez, La Vie orgueilleuse de Clėmenceau, Paris, 1930, p. 156. 

?0 Pavyzdžiui, tyrimo komisijai tai paliudijo ankstesnis ministras Rouvicr. 

?! Barrėsas (cituojama pagal: G.Bernanos, op. cit., p. 271) esmę išreiškė glaustai: „Kai tik Rei- 
nachas ką nors prarydavo, tuojau pat pasirodydavo Cornėlius Herzas, mokėjęs priversti jį 
išvemti tai, kas buvo praryta“. 

Plg. Frank, op. cit., skyriuje, pavadintame „Panama“; plg. Suarez, op. cit., p. 155. 

“ Reinacho ir Herzo kivirčas Panamos skandalui suteikia XIX a. nebūdingo gangsterizmo 
atspalvį. Priešindamasis Herzo šantažui, Reinachas priėjo prie to, kad griebėsi buvusių poli- 
cijos inspektorių paslaugų, už savo varžovo galvą siūlydamas 10 tūkstančių frankų; plg. Su- 
arezZ, op. cit., p. 157. 

buvo žydai.? Nuostabiausia buvo tai, kad visi tie žydai, taip glaudžiai bendradar- 
biavę su valstybės mašina, buvo neseniai atvykę į šalį. Iki įkuriant Trečiąją respub- 
liką valstybės finansų valdymą praktiškai buvo monopolizavę Rothschildai. Jų var- 
žovų brolių Pėreire'ų pastangos atimti iš Rothschildų dalį šio verslo, įsteigiant 
„Crėdit Mobilier“ banką, baigėsi kompromisu. O 1882 metais Rothschildų grupė 
vis dar buvo tokia galinga, kad privertė bankrutuoti „Catholic Union Gėnėrale“ 
banką, kurio tikrasis tikslas buvo sužlugdyti žydų kilmės bankininkus?. Kai tik 
buvo sudaryta taikos sutartis (1871 m.), kurios finansinę dalį iš Prancūzijos pusės 
tvarkė Rothschildas, o iš Vokietijos - Bleichroederis, buvęs Rothschildų namų agen- 
tas, Rothschildai ėmėsi precedento neturinčios politikos: jie atvirai palaikė mo- 
narchistus ir priešinosi respublikai“. Šiuo atveju nauja buvo ne tai, kad jie palaikė 
monarchiją, o tai, kad galingas žydų finansinio kapitalo atstovas pirmą kartą atsi- 
dūrė opozicijoje egzistuojančiam režimui. Iki šiol Rothschildai prisitaikydavo prie 
bet kokios valdžią turinčios politinės sistemos. Todėl susidaro įspūdis, kad respub- 
lika buvo pirmoji valdymo forma, kuri buvo jiems tikrai nenaudinga. 

Ir žydų politiką, ir socialinę jų padėtį per amžius lėmė tas faktas, kad jie buvo 
uždara grupė, tiesiogiai tarnavusi valstybei ir tiesiogiai jos saugoma dėl jų teikia- 
mų ypatingų paslaugų. Glaudus ir tiesioginis jų ryšys su valstybės mašina buvo 
įmanomas tik tol, kol valstybė buvo nutolusi nuo liaudies, o viešpataujančiosios 
klasės buvo abejingos jos veiklai. Tokiomis aplinkybėmis, valstybės požiūriu, Žy- 
dai buvo labiausiai priklausomas visuomenės elementas kaip tik todėl, kad visuo- 
menei jie nepriklausė. Parlamentinė sistema leido buržuazijai perimti valstybės 
mašinos kontrolę. Tačiau žydai šiai buržuazijai niekada nepriklausė ir todėl žiūrė- 
JO į ją su pagrįstu įtarumu. Režimui jau nebereikėjo žydų taip kaip anksčiau, nes 
dabar jis turėjo galimybę per parlamentą gauti tokią finansinę paramą, apie kokią 
ankstesnieji daugiau ar mažiau absoliutūs ar konstituciniai monarchai nedrįsda- 
vo net svajoti. Taigi iškiliausios žydų bankininkų šeimos pamažu dingo nuo finan- 
sų politikos scenos ir vis labiau pradėjo smelktis į aristokratų salonus, kad ten 
galėtų svajoti apie reakcingų sąjūdžių, galinčių grąžinti senus gerus laikus, finan- 
savimą“'. Tačiau tuo metu vis svarbesnis vaidmuo Trečiosios respublikos komerci- 
niame gyvenime atitekdavo kitoms žydų grupėms, žydų plutokratų naujokams. 
Rothschildai užmiršo vieną paprastą faktą, kuris vos nepalaužė jų galybės: bent 
akimirką nustoję aktyviai domėtis esamu režimu, jie galėjo bematant prarasti 
savo įtaką ne tik vyriausybiniams sluoksniams, bet ir žydams. Zydų kilmės imig- 
rantai pirmieji užuodė savo šansą**. Jie net pernelyg gerai suprato, kad respubli- 


* Plg. Levaillant, „La Genėse de V'antisėmitisme sous la troisiėme Rėpubligue“, Revue des 
ėtudes juives, Vol. LI1I (1907), p. 97. 

25 Žr. Bernard Lazare, Contre VAntisėmitisme: histoire d'une polėmigue, Paris, 1896. 

26 Dėl „Haute Banguc“ dalyvavimo orleanistų sąjūdyje žr. G. Charensol, op. cit. Vienas iš šios 
galingos grupės atstovų buvo Arthuras Meyeris, Gaulois leidėjas. Apkrikštytas žydas Mcycris 
priklausė pačiam pikčiausiam antidreifusininkų būriui. Žr. Clemenceau, „Le spectacle du jour“, 
L'Iniguitė, 1899; žr. taip pat Hohenlohe's dienoraščio įrašus, Herzog, op. cit., 1898 m. birželio 
11 d. data. 

?7 Apie anuometines simpatijas bonapartizmui žr. Frank, op. cit., p. 419, kur remiamasi nepub- 
likuotais dokumentais iš Vokietijos užsienio reikalų ministerijos archyvų. 

?8 Jacgues'as Reinachas gimė Vokietijoje, Italijoje gavo barono titulą ir apsigyveno Prancūzijo- 
je. Cornėlius Herzas gimė Prancūzijoje, jo tėvai buvo kilę iš Bavarijos. Ankstyvoje jaunystėje 
emigravęs į Ameriką, jis gavo pilietybę ir sukaupė didžiulį turtą. Smulkiau galima paskaityti 
knygoje D.W. Brogan, op. cit., p. 268 ff. 


Dreyfuso byla 121 


ka, kokia ji buvo tuo metu, nėra vieningo liaudies sukilimo logiškas padarinys. 
Iš apytikriai 20 tūkstančių komunarų žudynių, iš karo pralaimėjimo ir ekono- 
minio žlugimo radosi režimas, kurio gebėjimas valdyti, tiesą sakant, buvo abe- 
jotinas nuo pat jo atsiradimo akimirkos. Tai buvo taip akivaizdu, kad per trejus 
metus ant katastrofos slenksčio atsidūrusi visuomenė pradėjo reikalauti dik- 
tatoriaus. O kai ji gavo tokį diktatorių - prezidentą generolą MacMahoną 
(kurio vienintelis nuopelnas buvo pralaimėtas mūšis prie Sedano), šis asmuo neti- 
kėtai pasirodė esąs seno kirpimo parlamentaristas ir po kelerių metų (1879 m.) 
atsistatydino. Tačiau per tą laiką įvairūs visuomenės elementai, nuo oportu- 
nistų iki radikalų ir nuo koalicionistų iki kraštutinių dešiniųjų, pagaliau su- 
prato, kokios politikos jiems reikia iš savo atstovų ir kokiais metodais jie turi 
naudotis. Teisinga politika buvo politika, ginanti turtingųjų interesus, o 
tinkamas metodas buvo korupcija??. Po 1881 metų vieninteliu įstatymu (pasak 
Lėono Say'aus) tapo suktybė. 

Teisingai pažymėta, kad šiame Prancūzijos istorijos tarpsnyje kiekviena poli- 
tinė partija turėjo savo žydą, panašiai kaip kadaise kiekvieno karaliaus dvaras 
turėdavo savo dvaro žydą““. Tačiau būta didžiulio skirtumo. Kapitalo investavi- 
mas į valstybę leisdavo žydams Europos ekonomikoje atlikti produktyvų vaid- 
menį. Be jų dalyvavimo neįmanoma suprasti XVIII a. nacionalinės valstybės ir 
jos nepriklausomos pilietinės tarnybos atsiradimo. Galų gale kaip tik šitiems 
dvaro žydams Vakarų žydai turi būti dėkingi už savo emancipaciją. Tuo tarpu 
abejotini Reinacho ir jo bendrininkų sandėriai net nedavė galimybės sukaupti 
nuolatinio turto?!. Vienintelis šių aferų padarinys buvo tas, kad paslaptingi ir 
skandalingi verslo ir politikos ryšiai nugrimzdo į dar tirštesnę tamsą. Šitais pa- 
razitais, aplipusiais gendantį kūną, visiškai supuvusi visuomenė bandė pasinau- 
doti kaip alibi, tačiau nepaprastai pavojingu alibi. Kadangi jie buvo žydai, juos 
buvo galima padaryti atpirkimo ožiais, jei tik atsirastų būtinybė nuraminti vi- 
suomenės pasipiktinimą. O tada viskas vėl galėtų grįžti į senąją vagą. Antisemi- 
tai galėjo nedvejodami parodyti į žydus parazitus, gyvenančius iš korupcijos, 
kad „įrodytų“, jog visi žydai visur ir visada buvo ne kas kita kaip termitai, įsi- 
graužę į kitais požiūriais sveiką tautos kūną. Jiems nerūpėjo tai, kad politinis 
kūnas pradėjo gesti be žydų pagalbos, kad verslo žmonių politika (buržuazinėje 
visuomenėje, kuriai žydai nepriklausė) ir jų puoselėjamas nevaržomos konku- 
rencijos idealas vedė prie valstybės susiskaldymo į partijas ir šių politinius veiks- 
mus, ar tai, kad viešpataujančios klasės įrodė, jog nebesugeba apsaugoti savo 


Kaip vietiniai žydai būdavo išstumiami iš valstybinių pareigų, rodo, pavyzdžiui, toks faktas: kai 
tik Panamos kompanijos reikalai pašlijo, Lėvy-Crėmiceux, pirmąjį finansinį jos patarėją, pakci- 
tė Reinachas; žr. Brogan, op. cit., Book VI, chapter 2. 

* Georges'as Lachapelle'is (Les Finances de la Troisiėme Rėpubligue, Paris, 1937, p. 54 ff.) 
detaliai pasakoja, kaip biurokratija pradėjo kontroliuoti valstybės finansus ir kad biudžeto ko- 
misija buvo valdoma tik privačių interesų. 

Dėl parlamento narių ekonominės padėties plg. Bcrnanos,op. cit., p. 192: „Daugumajų, pana- 
šiai kaip Gambetta, turėjo tik vienerius apatinius marškinius“. 

* Kaip pažymi Frankas (op. cit., p. 321 ff.), dešinieji turėjo savo Arthurą Meyerį, bulanžistai — 
savo Alfredą Naguet, oportunistai - savo reinachus, o radikalai - savo dr.Cornėliusą Herzą. 
4 Šiems naujokams tinka toks Drumont'o kaltinimas (Las Trėtaux du succės, Paris, 1901, 
p. 237): „Šitie didieji žydai, pradedantys nuo nieko ir pasiekiantys viską <...> Jie ne atvyksta, 
o išnyra <...> jie nemiršta, o dingsta“. 

interesų, o ką kalbėti apie visos šalies interesus. Pasivadinę patriotais antisemi- 
tai išrado tą naujos rūšies nacionalinį jausmą, kuris pirmiausia reiškiasi tuo, kad 
savoji tauta laikoma angeliškai švaria, o visos kitos be išlygų apjuodinamos. 

Žydai galėjo likti atskira grupė, esanti už visuomenės ribų, tik tol, kol dau- 
giau ar mažiau vientisa ir stabili valstybės mašina jais naudojosi ir buvo suin- 
teresuota juos apsaugoti. Valstybės mašinos irimas pradėjo ardyti taip ilgai 
buvusias su ja susijusias glaudžias žydų gretas. Pirmieji šio reiškinio ženklai 
pasirodė aferose, kuriomis užsiimdavo ką tik natūralizavęsi Prancūzijos žydai, 
kurių jau nebegalėjo kontroliuoti vietiniai jų broliai. Viskas vyko beveik taip 
pat kaip Vokietijoje infliacijos metu. Naujokai užpildė plyšius tarp komerci- 
nio pasaulio ir valstybės. 

Daug pražūtingesnis buvo kitas procesas, primestas iš viršaus ir prasidėjęs 
tuo pačiu metu. Valstybės suskilimas į frakcijas, nors ir sudraskė uždarą žydų 
bendruomenę, neišstūmė jų į tuštumą, kurioje jie būtų vegetavę, būdami už 
valstybės ir visuomenės ribų. Taip atsitikti negalėjo, nes žydai buvo pernelyg 
turtingi, 0 tokiais laikais, kai pinigai tapo viena svarbiausių sudedamųjų galybės 
dalių, ir pernelyg galingi. Jie veikiau siekė įsilieti į įvairiausius socialinius 
sluoksnius pagal politines savo simpatijas ar - taip nutikdavo dažniau - pagal 
socialinius ryšius. Tačiau šis procesas nevedė prie jų dingimo. Priešingai, jie pa- 
laikė tam tikrus ryšius su valstybės mašina ir toliau valdė valstybės ekonomiką, 
nors ir visai kita forma. Antai nepaisydami pagarsėjusio savo priešiškumo Tre- 
čiajai respublikai, kaip tik Rothschildai ėmėsi skirstyti paskolą Rusijai, tuo tar- 
pu Arthuras Meyeris, nors ir krikštytas, nors ir žinomas monarchistas, buvo 
įsipainiojęs į Panamos skandalą. Tai reiškė, kad prie Prancūzijos žydų naujokų, 
svarbiausios grandies, privatų verslą siejusios su valstybės mašina, prisidėjo ir 
vietiniai žydai. Bet anksčiau žydai sudarė stiprią, glaudžiai susijusią grupę, ku- 
rios naudingumas valstybei buvo akivaizdus, o dabar jie buvo susiskaldę į besi- 
varžančias klikas. Tačiau visos šios klikos siekė to paties tikslo - padėti aukštuo- 
menei tukti valstybės sąskaita. 


III. ARMIJA IR DVASININKIJA PRIEŠ RESPUBLIKĄ 


Iš pirmo žvilgsnio atrodė, kad visų šių veiksnių nepalytėta, nekorumpuota liko 
armija, Antrosios imperijos paveldas. Respublika niekada neišdrįso jos kontro- 
liuoti, net kai Boulanger krizės metu atvirai prasiveržė armijos monarchistinės 
simpatijos ir intrigos. Kaip ir anksčiau, karininkų korpusą sudarė sūnūs tų senų 
aristokratinių šeimų, kurių protėviai, pasitraukę į emigraciją, kovojo su savo 
tėvyne revoliucijos karuose. Šiems karininkams didelę įtaką darė dvasininkija, 
po revoliucijos visada siekusi paremti reakcingus ir antirespublikoniškus sąjū- 
džius. Galimas daiktas, kad dvasininkija turėjo tokią pat didelę įtaką ir tiems 
karininkams, kurie nebuvo tokie kilmingi, bet dėl tradicinio bažnyčios papročio 
palaikyti talentingus žmones nepriklausomai nuo jų kilmės tikėjosi iškilti re- 
miami dvasininkijos. 

Priešingai kintančioms ir judrioms klikoms, sudariusioms visuomenę ir par- 
lamentą, į kurias patekti buvo nesunku ir kuriose vyravo nepastovumas ir neiš- 
tikimybė, armijoje viešpatavo griežtas uždarumas, toks būdingas kastų siste- 
mai. Ne kareiviškas gyvenimas, ne profesinis išdidumas, ne esprit de corps, o 
paprasčiausi kastiniai saitai karininkus telkė į reakcingą masę, nukreiptą prieš 

respubliką ir prieš visas demokratines įtakas**. Valstybės nenoras demokrati- 
zuoti armiją ir palenkti ją civilinei valdžiai sukėlė įdomių padarinių. Armija 
tapo junginiu, egzistuojančiu už nacijos; tai buvo ginkluota jėga, kurios lojalu- 
mas galėjo pasisukti niekieno nenumatyta kryptimi. Kad šitokia kastos dvasia 
alsuojanti galybė, palikta savo nuožiūrai, nebuvo nusiteikusi nei už ką nors, nei 
prieš ką nors, aiškiai rodo beveik burleskiški coups d'ėtat, kuriuose ji nenorėda- 
vo dalyvauti, nors būdavo tvirtinama priešingai. Net pagarsėjęs armijos monar- 
chizmas galiausiai buvo ne kas kita kaip dingstis išsaugoti save pačią kaip nepri- 
klausomą, savo interesus turinčią grupę, pasirengusią ginti savo privilegijas „ne- 
paisant respublikos, priešingai respublikai ir net prieš respubliką“**. Ano meto 
žurnalistai ir vėlesnių laikų istorikai labai stengėsi karinės ir civilinės valdžios 
konfliktą, įsižiebusį Dreyfuso bylos metu, aiškinti priešiškumu tarp „verslinin- 
kų ir kareivių“*“. Tačiau šiandien mums aišku, kokia neteisinga ši netiesioginė 
antisemitinė interpretacija. Generalinio štabo žvalgybos skyriaus karininkai pa- 
tys galėjo būti ekspertais verslo srityje. Argi jie beveik nesislėpdami neprekiavo 
suklastotais bordereaux, nepardavinėjo jų užsienio karo atašė taip nerūpestin- 
gai, kaip koks nors odos pirklys, pardavinėjantis odas, o paskui tampantis res- 
publikos prezidentu ar prezidento žentu, prekiaujančiu ordinais ir titulais“? 
Tikrai, Vokietijos atašė Schwarzkoppeno, troškusio atskleisti daugiau karinių 
paslapčių, nei jų buvo Prancūzijoje, uolumas džentelmenams iš kontržvalgybos 
skyriaus, galiausiai negalėjusiems parduoti daugiau, negu jie pagamindavo, tu- 
rėjo juos gerokai sutrikdyti. 

Didžioji katalikų politikų klaida buvo ta, jog užsiimdami Europos politika, 
jie įsivaizdavo galį pasinaudoti Prancūzijos armija paprasčiausiai todėl, kad ji 
atrodė nusiteikusi antirespublikoniškai. Tiesą sakant, bažnyčiai teko užmokė- 
ti už šią klaidą tuo, kad Prancūzijoje ji prarado bet kokią politinę įtaką“. Kai 
galiausiai išaiškėjo, kad žvalgybos skyrius yra paprasčiausias klastočių fabri- 
kas — o būtent taip Antrąjį biurą pavadino Esterhazy, kuris žinojo, ką sako?!, — 
niekas Prancūzijoje, net armija, nebuvo taip sukompromituota, kaip bažnyčia. 
Artėjant į pabaigą XIX šimtmečiui, ankstesnę politinę valdžią katalikų dvasi- 
ninkija siekė atgauti kaip tik tose srityse, kur dėl vienos ar kitos priežasties pa- 
saulietinė valdžia žmonių akyse buvo praradusi autoritetą. Taip buvo Ispanijo- 
je, kur žlunganti feodalinė aristokratija šalį privedė prie ekonominio ir kultūri- 
nio nuosmukio, ir Austrijoje-Vengrijoje, kur nacionaliniai konfliktai kasdien 
kėlė grėsmę valstybės egzistavimui. Tas pat buvo ir Prancūzijoje, kur, kaip at- 


32 Žr. puikų anoniminį straipsnį „The Dreyfus Case: A Study of French Opinion“, The Contem- 
porary Review, Vol. LXXIV (October, 1898). 

3 Žr. Luxemburg, /oc. cit.: „Priežastis, dėl kurios armija susilaikė nuo ryžtingų veiksmų, buvo 
ta, kad ji norėjo parodyti savo priešiškumą respublikos civilinei valdžiai, kartu šio priešiškumo 
nesusilpnindama sandėriu su monarchija“. 

“ Būtent tokiu pavadinimu Maximilianas Hardenas (Vokietijos žydas) aprašė Dreyfuso bylą 
laikraštyje Die Zukunft (1898). Walteris Frankas, istorikas antisemitas, tą patį šūkį panaudojo 
skyriaus apic Dreyfusą pavadinime, o Bernanosas (op. cit., p. 413) panašiai pažymi, kad „pa- 
grįstai ar ne, tačiau kariuomenę demokratija traktuoja kaip pavojingiausią savo varžovą“. 

*“ Dar prieš Panamos skandalą nuskambėjo vadinamoji „Wilsono afera“. Paaiškėjo, kad prezi- 
dento žentas atvirai pardavinėjo ordinus ir kitus apdovanojimus. 

*» Zr. Edouard Lecanuet, Les Signes avant-coureurs de la sėparation, 1894-1910, Paris, 1930. 
" Žr. Bruno Weil, L'Affaire Dreyfus, Paris, 1930, p. 169. 

rodė, nacija sparčiai grimzdo į konfliktuojančių interesų klampynę**. Armija, Tre- 
čiosios respublikos palikta politiniame vakuume, mielai pasidavė katalikų dva- 
sininkijos vadovavimui, bent jau panašiam į civilinį vadovavimą, be kurio, pasak 
Clemenceau, kariškiai praranda savo „raison d'ėtre — ginti principą, įkūnytą ci- 
vilinėje visuomenėje“. 

Katalikų bažnyčios populiarumą tuo metu lėmė labai paplitęs skepticizmas, 
respubliką ir demokratiją tapatinęs su netvarka, saugumo ir politinės valios pra- 
radimu. Daugeliui žmonių hierarchinė bažnyčios struktūra atrodė esanti vie- 
nintelė galimybė išvengti chaoso. Tiesą sakant, kaip tik tai, o ne koks nors reli- 
ginis atgimimas, lėmė, kad dvasininkija buvo gerbiama“. Tvirčiausi bažnyčios 
šalininkai tuo metu buvo vadinamosios racionaliosios katalikybės reiškėjai, „ka- 
talikai be tikėjimo“, kuriems nuo to laiko buvo lemta vadovauti visam monar- 
chistiniam ir kraštutiniam nacionalistiniam sąjūdžiui. Netikėdami savo anapu- 
siniu prieglobsčiu, šitie „katalikai“ reikalavo daugiau valdžios visoms autorita- 
rinėms institucijoms. Kaip tik tokia buvo kryptis, nužymėta Drumont'o, 0 vė- 
liau įtvirtinta Maurras“", 

Didžioji katalikų dvasininkų dauguma, giliai įklimpusi politiniuose manev- 
ruose, laikėsi prisitaikymo politikos. Kaip rodo Dreyfuso byla, šitokia taktika 
buvo pakankamai sėkminga. Victorui Baschui ėmusis peržiūrėti bylą, jo namą 
Rene užpuolė minia, vadovaujama trijų dvasininkų“, o toks iškilus asmuo kaip 
dominikonas tėvas Didonas Areilio kolegijos studentus paragino „išsitraukti 
kardą, gąsdinti, kapoti galvas ir siautėti“**. Panašiai galvojo ir trys šimtai žemes- 
nio rango dvasininkų, įsiamžinusių „Henry memorialu“, - taip buvo pavadintas 
laikraštyje Libre Parole paskelbtas sąrašas žmonių, aukojusių ponios Henry (pul- 
kininko, nusižudžiusio kalėjime**, žmonos) palaikymo fondui, visiems laikams 
tapęs tikru paminklu stulbinančiai ano meto prancūzų tautos aukštesniųjų kla- 
sių korupcijai. Dreyfuso krizės metu katalikų bažnyčios politinę liniją diktavo 
ne eiliniai dvasininkai, ne tradiciniai religiniai ordinai ir tikrai ne homines reli- 
giosi. Kai dėl Europos, reakcinga bažnyčios politika Prancūzijoje, Austrijoje ir 
Ispanijoje, taip pat ir bažnyčios parama antisemitiniams sąjūdžiams Vienoje, 
Paryžiuje ir Alžyre veikiausiai buvo tiesioginis jėzuitų įtakos padarinys. Kaip tik 
jėzuitai ir raštu, ir žodžiu visada geriausiai atstovaudavo antisemitinei katalikų 
dvasininkų mokyklai“. Visų pirma tai jų statutų padarinys, nes pagal tuos statu- 


38 Plg. Clemenceau, „La Croisade“,op. cit.: „Ispanija raitosi po Romos bažnyčios jungu. Italija, 
atrodo, palūžo. Vienintelės likusios šalys yra katalikiškoji Austrija, jau įsivėlusi į mirtiną kovą, 
ir revoliucinė Prancūzija, prieš kurią net dabar nukreipta popicžiaus armija“. 

* Plg. Bernanos, op. cit., p. 152: „Reikia nuolat kartoti: to reakcingo sąjūdžio, kuris atsirado po 
imperijos žlugimo ir pralaimėjimo, tikrieji paveldėtojai buvo dvasininkai. Jų dėka nacionalinė 
reakcija po 1873 metų pasireiškė kaip religijos atgimimas“. 

* Apie Drumont'ą ir „racionaliosios katalikybės“ ištakas žr. Bernanos, op. cit., p. 127 ff. 

*! Plg. Herzog, op. cit., datuojama 1898 m. sausio 21 d. 

42 Žr. Lecanuct, op. cit., p. 182. 

3 Žr. 10 pastabą. 

** Jėzuitų žurnalas Civiltd Cattolica dešimtmečiais buvo radikaliai antisemitinis, o be to, vic- 
nas įtakingiausių katalikų žurnalų visame pasaulyje. Antisemitizmas jame buvo propaguoja- 
mas daug anksčiau, negu Italijoje atsirado fašizmas, ir jo politikai nepadarė jokios įtakos 
antikrikščioniškas nacių nusiteikimas. Žr. Joshua Starr, „Italy's Antisemites“, Jewish Social 
Studies, 1939. 

tus kiekvienas naujokas privalo įrodyti, kad per keturias kartas neturėjo žydiško 
kraujo“. O nuo XIX a. pradžios bažnyčios tarptautinės politikos vadžios pateko 
į jėzuitų rankas““. 

Jau apžvelgėme, kaip valstybės mašinos irimas Rothschildams davė galimy- 
bę lengviau patekti į antisemitinės aristokratijos sluoksnius. Sen Žermeno aukš- 
tuomenė atvėrė duris ne tik keliems į kilminguosius įšventintiems žydams, bet 
ir krikštytiesiems savo pataikūnams, žydams antisemitams, taip pat ir tik ką at- 
vykusiems naujokams*'. Įdomu, kad Elzaso žydai, kurie, kaip ir Dreyfuso šei- 
ma, pateko į Paryžių po šios teritorijos praradimo, šiame kilime socialiniais laip- 
tais ypač pasižymėjo. Jų perdėtas patriotizmas ryškiausiai pasireiškė energingo- 
mis pastangomis atsiskirti nuo žydų imigrantų. Dreyfuso šeima priklausė tai 
Prancūzijos žydų daliai, kuri siekė asimiliuotis, griebdamasi labai savito antise- 
mitizmo*s. Šitoks prisitaikymas prie prancūzų aristokratijos atvedė prie vieno 
neišvengiamo padarinio: žydai stengėsi savo sūnums garantuoti tokias pat aukš- 
tas karines karjeras, kokių siekė ir jų tik ką įsigyti draugai. Kaip tik dėl to pirmą 
kartą atsirado trintis. Žydų įsileidimas į aukštuomenę buvo pakankamai taikin- 
gas. Aukštesniosios klasės, nors ir svajojo apie monarchijos atkūrimą, politiniu 
požiūriu buvo be stuburo ir ne per daug suko galvą, kokiu keliu eiti. Bet pradėję 
siekti lygybės armijoje, žydai akis į akį susidūrė su jėzuitais, kurie nebuvo linkę 
pakęsti karininkų, nepasiduodančių klausyklos įtakai“?. Negana to, jie metė iš- 
šūkį užkietėjusiai kastos dvasiai, kurią buvo nesunku užmiršti lengvoje salonų 
atmosferoje, tai pačiai kastos dvasiai, kuri - jau ir taip sustiprinta tradicijos ir 


Pagal L. Kochą, Jėzaus draugijos narį: „Iš visų ordinų Jėzaus bendruomenė savo struktūros 
geriausiai apsaugota nuo bet kokios žydų įtakos“. Jesuiten-Lexikon, Paderborn, 1934, straips- 
nis „Juden“. 

* Iš pradžių, pagal 1593 metų konvenciją, turėjo būti vengiama visų žydų kilmės krikščionių. 
1608 metų dekretu buvo įsakoma atsekti kilmę iki penktos kartos, o paskutiniu 1923 metų 
potvarkiu buvo įsakyta apsiriboti keturiomis kartomis. Kai kuriais atvejais šiuos reikalavimus 
galėjo panaikinti ordino galva. 

* Plg. H. Boehmer, Les Jėsuites (vertimas iš vokiečių kalbos), Paris, 1910, p. 284: „Nuo 1820 
metų <...> nebeegzistavo nepriklausomos nacionalinės bažnyčios, galėjusios priešintis jėzuitų 
padiktuoticms popiežiaus potvarkiams. Mūsų dienų aukštoji dvasininkija pasistatė palapines 
aplink Šventąjį sostą, ir bažnyčia tapo tuo, ko Bellarminas, didis jėzuitų publicistas, visada iš 
jos reikalavo - absoliučia monarchija, kurios politikai gali vadovauti jėzuitai ir kurios vystymąsi 
galima reguliuoti paspaudžiant mygtuką“. 

* Plg. Clemenceau, „Le spectacle du jour“, op. cit.: „Rothschildas, visos antisemitinės diduo- 
menės bičiulis <...> neatskiriamas nuo Arthuro Meyerio, kuris yra didesnis popiežininkas už 
patį popiežių“. 

** Apic Elzaso žydus, iš kurių buvo kilęs Dreyfusas, žr. Andrė Foucault, Un nouvel aspect de 
VAffaire Dreyfus, Les Oeuvres Libres, 1938, p. 310: „Paryžiaus žydų buržuazijos akyse jie buvo 
nacionalistinės raideur <...> tos atsainios paniekos, kurią kilmingieji jaučia savo konfesijos 
broliams išsišokėliams, įsikūnijimas. Jų troškimas visiškai perimti gališkus papročius, palaikyti 
artimus ryšius su kilmingomis mūsų šeimomis, užimti iškiliausias vietas valstybėje ir panieka, 
kurią jie rodė užsiimantiems komercija žydams, neseniai natūralizuoticms Galicijos „polia- 
kams“, darė juos beveik panašius į savo rasės išdavikus <...> 1894 metų Dreyfusai? Taip, jie 
buvo antisemitai!“ 

* Plg. „K.V. T“, The Contemporary Review, LXXIV, p. 598: „Demokratija reikalauja, kad visi 
prancūzai taptų kareiviais, bažnyčia reikalauja, kad aukščiausiais vadais būtų tik katalikai“. 

pašaukimo - buvo toliau stiprinama bekompromisio priešiškumo Trečiajai res- 
publikai ir civilinei vyriausybei. 

Šiuolaikinis istorikas kovą tarp žydų ir jėzuitų apibūdino kaip „kovą tarp dvie- 
jų varžovų“, kur „aukštoji jėzuitų dvasininkija ir žydų plutokratija stovėjo viena 
priešais kitą Prancūzijos viduryje lyg dvi neregimos pasiruošusios kautis armi- 
jos“*". Šis apibūdinimas teisingas, nes jėzuitų asmenyje žydai susidūrė su savo pir- 
muoju nesutaikomu priešu, 0 jėzuitai greitai suprato, koks galingas ginklas gali 
būti antisemitizmas. Tai buvo pirmas ir vienintelis iki Hitlerio bandymas „galingą 
politinę (antisemitizmo) koncepciją“?! pritaikyti visai Europai. Tačiau kita ver- 
tus, jei tarsime, kad tai buvo dviejų lygiaverčių „varžovų“ kova, vaizdas bus gero- 
kai iškreiptas. Žydai nesiekė daugiau galios negu bet kuri kita uždara grupė, į 
kurias buvo susiskaldžiusi respublika. Tuo metu žydai troško tik vieno - būti pa- 
kankamai įtakingi, kad galėtų tenkinti savo socialinius ir verslo interesus. Jie ne- 
siekė politinės įtakos valdant valstybę. Vienintelė šito siekusi grupė buvo jėzuitai. 
Dar prieš Dreyfuso teismo procesą būta daug incidentų, kurie rodo, kaip ryžtin- 
gai ir energingai žydai bandė įsismelkti į armiją ir koks dažnas, net tuo metu, buvo 
priešiškumas jiems. Nuolat įžeidinėjami, negausūs žydų kilmės karininkai visada 
būdavo verčiami kautis dvikovose, tuo tarpu jų draugai nežydai nenoriai sutikda- 
vo būti jų sekundantais. Tiesą sakant, čia, kaip taisyklės išimtis, scenoje pirmą 
kartą pasirodo negarbingasis Esterhazy**. 

Visada liko iki galo neaišku, ar Dreyfuso areštas ir nuteisimas buvo papras- 
čiausia teismo klaida, atsitiktinai įžiebusi politinį gaisrą, ar generalinis štabas 
sąmoningai paleido į apyvartą suklastotą bordereau, aiškiai siekdamas pagaliau 
paženklinti žydą išdaviko žyme. Antrąją hipotezę pagrindžia faktas, kad Drey- 
fusas buvo pirmas žydas, gavęs pareigas generaliniame štabe, o tuometinėmis 
sąlygomis tai negalėjo nesukelti ne tik pasipiktinimo, bet ir įniršio bei siaubo. 
Šiaip ar taip, antižydiška neapykanta pratrūko net anksčiau, negu nuosprendį 
buvo nuspręsta peržiūrėti. Priešingai papročiui, reikalavusiam neskelbti jokios 
informacijos, susijusios su šnipinėjimo byla, tol, kol ji dar yra sub judice, gene- 
ralinio štabo karininkai laikraščiui Libre Parole džiaugsmingai pasakojo teismo 
proceso detales ir pasakė kaltinamojo pavardę. Galimas daiktas, jie bijojo, kad 
žydų įtaka vyriausybei nesibaigtų teismo proceso ir visos šios istorijos užgniau- 
žimu. Kad tokie būgštavimai nebuvo visiškai nepamatuoti, rodo tas faktas, kad 
tuo metu buvo žinoma, jog kai kurie Prancūzijos žydų sluoksniai buvo rimtai 
susirūpinę keblia žydų kilmės karininkų padėtimi. 


* Herzog, op. cit., p. 35. 

* Plg. Bernanos,op. cit., p. 51: „Tad atskirtas nuo absurdiškų hipotezių antisemitizmas parodė, 
kas esąs iš tikrųjų: ne tik keistuoliškumas ar proto įmantrybė, 0 galinga politinė koncepcija“. 
5? Žr. Esterhazy'o laišką, rašytą 1894 m. liepos mėnesį Edmond'ui de Rothschildui, cituojamą 
J. Reinacho, op. cit., II, p. 53 ff.: „Kai kapitonas Cremicux negalėjo rasti sau sekundanto tarp 
karininkų krikščionių, aš nebedvejojau“. Plg. T Reinach, Histoire sommaire de VAffaire Drey- 
fus, p. 60 ff. Žr. taip pat Herzogo įrašus, op. cit., datuojamus 1892 m. ir 1894 m. birželio mėn.. 
kur smulkiai pasakojama apic šias dvikovas ir išvardinti visi Esterhazy'o tarpininkavimai. Pas- 
kutinis buvo 1896 m. rugsėjo mėnesį, kai jis gavo 10 000 frankų. Šitoks nesaikingas dosnumas 
vėliau atvedė prie nemalonių padarinių. Kai, visai saugiai jausdamasis Anglijoje, Esterhazy 
paskelbė savo išsamius prisipažinimus ir šitaip privertė peržiūrėti bylą, antisemitinė spauda 
visai natūraliai priėjo išvadą, kad už savęs demaskavimą jam sumokėjo žydai. Ši idėja vis dar 
keliama kaip svarbiausias Dreyfuso kaltumo argumentas. 

Be to, reikia prisiminti, kad tuo metu žmonių atmintyje dar buvo neišblėsęs 
Panamos skandalas ir kad po Rothschildo vaidmens skiriant paskolą Rusijai 
labai padidėjo nepasitikėjimas žydais**. Kiekvieną sykį, kai tik teismo procese 
pasirodydavo kas nors nauja, karo ministrą Mercier pradėdavo šlovinti ne tik 
buržuazinė spauda, bet ir Jaurėso laikraštis, socialistų leidinys, sveikinęs jį dėl 
to, kad „jis pasipriešino grėsmingam korumpuotų politikų ir stambių finansi- 
ninkų spaudimui“**. Būdinga, kad šitokias liaupses laikraštis Libre Parole pasi- 
tiko pompastišku „Bravo, Jaurėsai!“ Po dvejų metų, kai Bernard'as Lazare'as 
paskelbė savo pirmą pamfletą apie teisėtumo pažeidimus, Jaurėso laikraštis rū- 
pestingai vengė aptarti pamfleto turinį, bet apkaltino autorių socialistą tuo, kad 
jis esąs Rothschildo gerbėjas, o gal ir mokamas agentas**. Panašiai ir vėliau, jau 
1897 metais, kai prasidėjo kova už Dreyfuso reabilitaciją, Jaurėsas joje nesuge- 
bėjo įžvelgti nieko kita, kaip tik dviejų buržuazijos grupių, oportunistų ir kleri- 
kalų, konfliktą. Galiausiai netgi po pakartotinio teismo Rene Wilhelmas Lieb- 
knechtas, vokiečių socialdemokratas, vis dar tikėjo Dreyfuso kaltumu, nes ne- 
galėjo įsivaizduoti, kad aukštesniųjų klasių atstovas gali tapti neteisingo nuosp- 
rendžio auka““. 

Radikalų ir socialistų spaudos skepticizmą, gerokai pagardintą antisemiti- 
niais jausmais, sustiprino keista Dreyfuso šeimos, siekusios bylos peržiūrėji- 
mo, taktika. Stengdamasi išgelbėti nekaltą žmogų, ji naudojosi tais metodais, 
kuriais paprastai naudojamasi, gelbstint kaltąjį. Jie mirtinai bijojo viešumo ir 
pasitikėjo tik užkulisiniais manevrais“. Jie švaistėsi pinigais, o su Lazare'u, 
vienu vertingiausių savo pagalbininkų ir viena ryškiausių su teismo procesu 
susijusių figūrų, elgėsi taip, tarsi jis būtų buvęs mokamas jų agentas**. Cle- 
menceau, Zola, Picguart'as ir Labori - jei išvardytume tik aktyviausius anti- 
dreifusininkus - galiausiai sugebėjo išsaugoti savo gerą vardą tik todėl, kad - 


 Herzogas, op. cit., 1892 m. smulkiai pasakoja, kaip Rothschildai pradėjo prisitaikyti prie 
respublikos. Labai įdomu, kad ir popiežiaus koalicionistinė politika, kuria pasireiškė katalikų 
bažnyčios pastangos suartčti su žydais, prasideda kaip tik tais pačiais metais. Todėl nėra nc- 
įmanoma, kad Rothschildų orientacijai turėjo įtakos dvasininkai. Kai dėl 500 milijonų pasko- 
los Rusijai, grafas Mūnsteris taikliai pasakė: „Spekuliacija Prancūzijoje mirė <...> Kapitalis- 
tai nežino, kaip parduoti savo vertybinius popierius <...> ir tai prisidės prie paskolos sėkmės 
<...> Stambūs žydai tiki, kad jei jie daro pinigus, tai galės daugiau padėti mažesniems savo 
broliams. Todėl, nors Prancūzijos rinka prikimšta rusiškų obligacijų, prancūzai gerus frankus ir 
toliau atiduoda už prastus rublius“; Herzog, ibid. 

* Plg. J. Reinach, op. cit., I, p. 471. 

5 Plg. Herzog, op. cit., p. 212. 

> Plg. Max J. Kohler, „Some New Light on the Dreyfus Case“, Studies in Jewish Bibliography 
and Related Subjecis in Memory Of A.S. Freidus, New York, 1929, 

*" Pavyzdžiui, Dreyfuso šeima iškart atmetė Arthuro Lėvy, rašytojo, ir Lėvy-Bruhlio, moksli- 
ninko, siūlymą išplatinti protesto peticiją visiems iškiliems tuometinės visuomenės veikėjams. 
Vietoj to jie pradėjo asmeniškai prašinėti kiekvieno politiko, su kuriuo tik susitikdavo, užtari- 
mo; plg. Dutrait-Crozon, op. cit., p. 51. Žr. taip pat Foucault, op. cit., p. 309: „Žiūrint iš tokio 
nuotolio, galima stebėtis tuo faktu, kad Prancūzijos žydai, užuot slapčia kapstęsi tuose doku- 
mentuose, aiškiai ir viešai nepareiškė savo pasipiktinimo“. 

*8 Plg. Herzog, op. cit., datuota 1894 m. gruodžio mėn. ir 1898 m. sausio mėn. Žr. taip pat 
Charensol, op. cit., p. 79, ir Charles Pėguy, „Le Portrait de Bernard Lazare“, Cahiers de la 
guinzainė, Series XI, No. 2 (1910). 

daugiau ar mažiau skandalingai ir viešai - savo veiksmus atribojo nuo konkre- 
tesnių šios istorijos aspektų.?? 

Buvo tik vienas dalykas, kuriuo remiantis Dreyfusas galėjo ar turėjo būti 
išgelbėtas. Korumpuoto parlamento intrigoms, žlungančios visuomenės mo- 
raliniam supuvimui ir dvasininkijos valdžios geismui turėjo būti priešinamas 
grynai jakobiniškas nacijos vaizdinys, pagrįstas žmogaus teisėmis — tas res- 
publikoniškas požiūris į bendruomenės gyvenimą, pagal kurį (pasak Clemen- 
ceau) kėsinimasis į vieno žmogaus teises yra kėsinimasis į visų teises. Remtis 
parlamentu arba visuomene reiškė pralaimėti kovą, jos dar nepradėjus. Pir- 
ma, finansiniai žydų ištekliai jokiu būdu nebuvo didesni už turtingos katalikiš- 
kos buržuazijos išteklius, antra, visi aukštesnieji visuomenės sluoksniai nuo 
Sen Žermeno klerikalų ir aristokratų šeimų iki antiklerikalinės radikaliosios 
smulkiosios buržuazijos tik ir troško, kad žydai būtų formaliai išstumti iš poli- 
tinio junginio. Jie manė, kad šitaip galės nusiplauti galimą dėmę. Jiems atro- 
dė, kad dėl to verta paaukoti socialinius ir komercinius ryšius su žydais. Pana- 
šiai - kaip rodo Jaurėso pasisakymai - bylą traktavo parlamentas: kaip puikią 
galimybę reabilituoti ar veikiau vėl atgauti savo ankstesnę nepaperkamumo 
reputaciją. Ir paskutinis, nors ne pats menkiausias, dalykas buvo tas, kad aidint 
tokiems pritarimo lozungams kaip „Mirtis žydams!“ arba „Prancūzija prancū- 
zams!“ buvo atrasta beveik magiška formulė, mases sutaikanti su esama vy- 
riausybės ir visuomenės padėtimi. 


IV. TAUTA IR MINIA 


Mūsų laikais plačiai paplitusi klaida yra įsivaizdavimas, kad propaganda visaga- 
lė ir kad Žmogui galima įkalbėti bet ką, jei tas kalbėjimas yra pakankamai gar- 
sus ir gudrus, o tuo metu buvo tikima, kad „liaudies balsas yra Dievo balsas“ ir 
kad vado uždavinys yra, kaip niekinamai pasakė Clemenceau““, šiam balsui pro- 
tingai paklusti. Abu požiūriai yra kilę iš tos pačios pamatinės klaidos - minią 
tapatinti su tauta, o ne laikyti ją tautos karikatūra. 

Minia pirmiausia yra grupė, kurioje esama visų klasių liekanų. Todėl taip 
lengva minią klaidingai laikyti tauta, irgi apimančia visus visuomenės sluoks- 
nius. Bet tauta visose didžiosiose revoliucijose siekia tikro atstovavimo, 0 mi- 
nia visada šaukiasi „stipraus žmogaus“, „didžiojo vado“. Juk minia nekenčia 


* Didžiausią skandalą sukėlė Labori atsisakymas ginti Dreyfusą, kai dar posėdžiaujant Reno 
tribunolui Dreyfuso šeima skubiai atsisakė jo paslaugų. Išsamų, nors labai perdėtą, pasakoji- 
mą apie šiuos įvykius galima rasti knygoje: W. Frank, op. cit., p. 432. Paties Labori pareiškimas, 
iškalbingai bylojantis apie taurų jo charakterį, pasirodė laikraštyje La Grande Revue (1900 m. 
vasaris). Po visa to, kas atsitiko su jo patarėju ir draugu, Zola iškart nutraukė santykius su 
Dreyfuso šeima. Kai dėl Picguart'o, Echo de Paris (1901 m. lapkričio 30 d.) pranešė, kad po 
Reno jis nebenorėjo turėti nieko bendro su Dreyfusais. Clemenceau, susidūręs su faktu, kad 
visa Prancūzija ir net visas pasaulis tikrąją proceso prasmę suprato geriau negu pats kaltina- 
masis ar jo šeima, labiau buvo linkęs šį incidentą vertinti humoristiškai; plg. Weil, op. cit., 
p. 307-308. 

* Plg. Clemenceau straipsnį, 1898 m. vasario 2 d., op. cit. Apie tai, kad pastangos antisemiti- 
niais lozungais patraukti darbininkus buvo bergždžios, o ypač apie tokias Lėono Daudet pa- 
stangas žr. rašytojo rojalisto kn.: Dimier, Vingt ans d'Action Francgaise, Paris. 1926. 

visuomenės, iš kurios ji išskirta, nekenčia ir parlamento, kur jai neatstovauja- 
ma. Todėl plebiscitai, kuriais visi šiuolaikiniai minios vadai pasiekė tokių pui- 
kių rezultatų, yra sena politikų, besiremiančių minia, idėja. Vienas protin- 
giausių antidreifusininkų vadų Dėroulėde'as reikalavo „respublikos, pagrįs- 
tos plebiscitu“. 

"Trečiosios respublikos aukštuomenė ir politikai savo skandalais ir viešu suk- 
čiavimu sukūrė prancūzų minią. Dabar jie puoselėjo šiltą tėvišką jausmą savo 
atžalai, jausmą, sumišusį su žavėjimusi ir baime. Mažiausia, ką visuomenė ga- 
lėjo duoti savo atžalai - tai apginti ją žodžiais. Kol minia siaubė žydų krautu- 
ves ir užpuldavo žydus gatvėje, aukštuomenės kalba šia tikrą, aistringą prie- 
vartą paversdavo nekaltu vaikišku žaidimu“. Šiuo požiūriu pats svarbiausias 
ano meto dokumentas yra „Henry memorialas“ ir įvairūs jame siūlomi žydų 
klausimo sprendimai: žydus reikia sudraskyti į gabalus panašiai kaip graikų 
mito Marsiją; Reinachas turi būti išvirtas gyvas; žydus reikia skrudinti aliejuje 
arba užbadyti adatomis; juos reikia „apipjaustyti iki pat kaklo“. Viena kari- 
ninkų grupė siūlė kuo greičiau išbandyti naujo tipo šautuvą, panaudojant 100 
tūkstančių šalyje gyvenančių žydų. Tarp užsisakiusiųjų buvo daugiau nei tūks- 
tantis karininkų, įskaitant keturis tikrosios tarnybos generolus ir karo minist- 
rą Mercier. Stebina palyginti didelis intelektualų“? ir net žydų skaičius. Aukš- 
tesniosios klasės žinojo, kad minia buvo jų kūno kūnas ir jų kraujo kraujas. 
Netgi ano meto žydų istorikas, nors savo akimis matęs, kad kai gatves valdo 
minia, žydai nebėra saugūs, slapčia žavėdamasis kalbėjo apie „didelį kolekty- 
vinį sąjūdį“? Jau vien tai rodo, kaip giliai dauguma žydų buvo įaugę į visuo- 
menę, kuri bandė juos sunaikinti. 

Kai Bernanosas, turėdamas galvoje Dreyfuso bylą, antisemitizmą apibūdina 
kaip didžią politinę koncepciją, jis visai teisus, jei turi mintyje minią. Anksčiau jį 
išbandė Ahlwardtas ir Stoeckeris, Schoenereris ir Luegeris Berlyne ir Vienoje, 
tačiau jo efektyvumas niekur nebuvo įrodytas taip aiškiai kaip Prancūzijoje. Ne- 
abejotina, kad minios akyse žydai tapo pavyzdiniu objektu, įkūnijančiu visa tai, 
ko ji nekentė. Jei ji nekentė visuomenės, jai buvo galima parodyti, kaip toji 
visuomenė toleruoja žydus, o jei ji nekentė vyriausybės, jai buvo galima parody- 
ti, kaip šioji globoja žydus ar kaip žydai suauga su valstybe. Ir nors būtų klaidin- 
ga manyti, kad minia medžioja tik žydus, būtent žydams turėjo atitekti pirmoji 
vieta tarp jos mėgstamų aukų. 

Iš esmės pašalinta iš visuomenės ir politiškai neatstovaujama, minia neišven- 
giamai griebiasi neparlamentinių veiksmų. Negana to, realių politinio gyveni- 
mo jėgų ji linkusi ieškoti tuose sąjūdžiuose ir įtakose, kurios yra neregimos ir 
veikia užkulisiuose. Neabejotina, kad per XIX a. žydai pateko į šią kategoriją, 


*! Šiuo požiūriu labai būdingi įvairūs ano meto visuomenės aprašymai knygoje J. Reinach, op. 
cit., I, p. 233 ff.; III, p. 141: „Aukštuomenės damos nenusileido Gučrinui. Jų kalba (kuri nela- 
bai skyrėsi nuo jų minčių) būtų sukėlusi siaubą Dahomėjos amazonei <...>“. Taip pat labai 
įdomus Andrė Chevrillono straipsnis „Huit Jours 2 Rennes“, La Grande Revue, 1900 m. vasa- 
rio mėn. Tarp kita ko jis pasakoja tokį pamokomą įvykį: „Gydytojas, su kai kuriais mano drau- 
gais kalbėjęs apie Dreyfusą, išsitarė: „Aš su malonumu jį kankinčiau“. - „O aš, - pertarė jį 
viena dama, - norėčiau, kad jis būtų nekaltas. Tada jis kentėtų labiau“. | 

62 Labai keista, kad tarp intelektualų būta Paulio Valčry, kuris įmokėjo tris frankus „non sans 
rėflexion“. 

* J. Reinach, op. cit., I, p. 233. 

kaip ir masonai (ypač romanų šalyse) bei jėzuitai“. Žinoma, visai neteisinga ma- 
nyti, kad kuri nors iš šių grupių sudarė realią slaptą draugiją, siekusią viešpatauti 
pasaulyje ir sumaniusią milžinišką sąmokslą. Tačiau yra tikra, kad šių grupių įta- 
ka, kad ir kokia atvira būtų buvusi, daugiausia pasireiškė už oficialiosios politikos 
ribų — lobizmu, ložėse ir klausyklose. Nuo Prancūzijos revoliucijos laikų šioms 
trims grupėms Europos minia priskyrė abejotiną šlovę būti pasaulinės politikos 
centru. Dreyfuso krizės metu kiekviena grupė galėjo eksploatuoti šį paplitusį vaiz- 
dinį ir svaidyti kitoms grupėms kaltinimus dėl sąmokslo ir siekio valdyti pasaulį. 
Be abejonės, lozungas „slaptasis Judas“ atsirado dėl kai kurių jėzuitų išradingu- 
mo: pirmąjį sionistų suvažiavimą (1897 m.) jie nutarė traktuoti kaip pasaulinio 
žydų sąmokslo šerdį.*? Panašiai ir „slaptosios Romos“ sąvoka atsirado masonų 
antiklerikalų dėka ir, galimas daiktas, ne be kai kurių žydų šmeižikiškų pramanų. 

Minios nepastovumas yra tapęs patarle; savo nelaimei, juo galėjo įsitikinti ir 
Dreyfuso priešininkai, kai 1899 metais pasikeitė vėjo kryptis ir keli tikri respub- 
likonai, vadovaujami Clemenceau, staiga suprato (nors ir buvo tuo sugluminti), 
kad dalis minios perėjo į jų pusę“". Kai kurių akimis dvi šiam didžiam susiprieši- 
nimui atstovaujančios partijos dabar atrodė kaip „dvi besivaržančios šarlatanų 
gaujos, kovojančios už tai, kad jas pripažintų padugnės““", o iš tikrųjų jakobinui 
Clemenceau pavyko sugrąžinti dalį prancūzų tautos prie pačios didžiausios jos 
tradicijos. Todėl didis mokslininkas Emilis Duclaux galėjo parašyti: „Šioje dra- 
moje, suvaidintoje prieš visą tautą ir taip pakurstytoje spaudos, kad galiausiai į 
ją įsitraukė visa nacija, matome, kaip vienas kitą puola graikų tragedijos choras 
ir antichoras. Scena - tai Prancūzija, teatras - visas pasaulis“. 

Vadovaujama jėzuitų ir palaikoma minios armija pagaliau įsivėlė į peštynes, 
būdama tikra savo pergale. Civilinės valdžios kontrataka buvo veiksmingai pa- 
ralyžiuota. Antisemitinė spauda žmonėms užčiaupė burnas, paskelbdama į Pa- 
namos skandalą įsivėlusių deputatų sąrašus, sudarytus Reinacho“*. Viskas žadė- 
jo lengvą triumfą. Trečiosios respublikos visuomenė ir politikai, įklimpę skan- 
daluose ir aferose, sudarė naują dėclassės klasę, tad nebuvo galima tikėtis, kad 
jie kovos su savo pačių kūriniu - priešingai, jiems teko perimti minios kalbą ir 
mąstyseną. Padedami armijos jėzuitai galėjo įgyti pranašumą prieš korumpuotą 
civilinę valdžią ir šitaip nutiesti kelią į couwp d'ėtat be kraujo praliejimo. 


Kol scenoje buvo tik Dreyfuso šeima, kvailais metodais bandžiusi išplėšti savo 
giminaitį iš Velnio salos, ir žydai, susirūpinę savo padėtimi antisemitiniuose sa- 
lonuose ir dar antisemitiškiau nusiteikusioje armijoje, viskas aiškiai krypo į tą 


* Europos prietarų tyrinėjimas, galimas daiktas, parodytų, kad šitos tipiškos XIX a. prietarų 
atšakos objektu žydai tapo palyginti vėlai. Iki jų buvo rozenkreiccriai, tamplieriai, jėzuitai ir 
masonai. XIX a. istorijos paveikslas labai nukenčia dėl šitokio tyrinėjimo stokos. 

“5 Žr. „Il caso Dreyfus“, Civiltū Cattolica (1898 m. vasario 5 d.). Tarp šios taisyklės išimčių pati 
Žymiausia yra jėzuitas Pierre'as Charles Louvainas, pasmerkęs „Protokolus“. 

6 Plg. Martin du Gard, Jean Barois, p. 272 ff., ir Daniel HRalėvy, Cahiers de la guinzaine, Series 
XI, cahicr 10, Paris, 1910. 

“ Plg. Georges Sorel, La Revolution dreyfusienne, Paris, 1911, p. 70-71. 

*ė Kaip buvo supančiotos parlamento narių rankos, rodo Scheurcr-Kestnerio, vieno geriausių 
deputatų ir senato viceprezidento, atvejis. Kai tik jis pradėjo protestuoti prieš teismo procesą, 
Libre Parole paskelbė faktus, rodančius, kad jo žentas įsipainiojęs į Panamos skandalą. Žr. 
Herzog, op. cit., 1897 m. lapkričio mėn. data. 

pusę. Žinoma, niekas nesitikėjo išpuolių prieš armiją ar visuomenę iš :05 pu- 
sės. Argi žydai netroško tik vieno dalyko - toliau būti priiminėjami aukštuo- 
menės ir kankintis ginkluotosiose pajėgose? Kariniuose ar civiliniuose sluoks- 
niuose dėl jų nė vieno nekankino nemiga“. Todėl kilo sąmyšis, kai paaiškėjo, 
kad generalinio štabo žvalgybos skyriuje sėdi aukšto rango karininkas, nors ir 
geros katalikiškos kilmės, nors ir turintis puikias tarnybines perspektyvas ir 
jaučiantis „pakankamą“ antipatiją žydams, bet nepripažįstantis principo, kad 
tikslas pateisina priemones. Toks žmogus, visiškai neturintis priklausomybės 
nuo socialinio klano jausmo ar profesinių ambicijų, buvo Picguart'as, ir dėl 
šio paprasto, tylaus, politikai abejingo žmogaus generaliniam štabui netrukus 
teko patirti daug nemalonumų. Picguart'as nebuvo herojus ir tikrai nebuvo 
kankinys. Jis buvo tas paprastas pilietis, šiek tiek besidomintis visuomenės 
problemomis, kuris pavojaus valandą (nors nė minute ne anksčiau) imasi gin- 
ti savo šalį daug nesukdamas galvos, lygiai taip pat, kaip atlieka kasdienės 
savo pareigas". Tačiau šis reikalas pasirodė esąs rimtesnis tik tada, kai, šiek 
tiek padelsęs ir paabejojęs, Clemenceau galiausiai įsitikino, kad Dreyfusas 
nekaltas, o respublika pavojuje. Prasidedant kovai, prie jo prisidėjo tik sauje- 
lė žymių rašytojų ir mokslininkų: Zola, Anatole'is France'as, E. Duclaux, isto- 
rikas Gabrielis Monod ir Ecole Normale bibliotekininkas Lucienas Herzas. 
Dar reikia paminėti keletą tuo metu nežinomų, 0 vėliau išgarsėjusių jaunų 
intelektualų, susitelkusių žurnale Ca/iers de la guinzaine"'. Tačiau tai ir buvo 
visi Clemenceau sąjungininkai. Nebuvo nė vienos politinės grupuotės, nė vie- 
no garsaus politiko, pasirengusio jį palaikyti. Clemenceau pozicijos didingu- 
mą lemia tai, kad ji nebuvo nukreipta prieš kokį nors dalinį teisingumo pažei- 
dimą, o buvo grindžiama tokiomis „abstrakčiomis“ idėjomis, kaip teisingu- 
mas, laisvė ir pilietinė dorybė. Trumpai tariant, ji buvo pagrįsta tomis sąvoko- 
mis, kurios sudarė senojo jakobinų patriotizmo esmę ir ant kurių buvo pilama 
tiek purvo ir taip jomis piktnaudžiaujama. Bėgant laikui, kai Clemenceau, 
nepaisydamas grasinimų ir nusivylimų, toliau skelbė tas pačias tiesas ir jas 
įkūnydavo reikalavimais, „konkretesni“ nacionalistai prarado atramą. 
Salininkai tokių žmonių kaip Barrėsas, Dreyfuso rėmėjus kaltinęs tuo, kad jie 
įklimpo „metafiziniame liūne“, suprato, kad „Tigro“ abstrakcijos iš tikrųjų 
buvo artimesnės politinei tikrovei negu ribotas bankrutavusių verslininkų in- 
telektas arba bevaisis intelektualų fatalistų tradicionalizmas'*. Kur vedė na- 
cionalistų realistų konkretumas, iliustruoja neįkainojamas pasakojimas apie 
tai, kaip Charles'is Maurras, po Prancūzijos pralaimėjimo traukdamasis į pie- 


** Plg. Brogan, op. cit., Book VII, ch. 1: „Noras numoti ranka į visą šį reikalą tarp Prancūzijos 
žydų, ypač tarp turtingesnių, nebuvo toks jau retas“. 

"Kai tik Picguart'as padarė savo atradimus, jis buvo ištremtas į pavojingą postą Tunise. Ten 
jis paliko savo testamentą, kuriame papasakojo visą istoriją, ir šio dokumento kopiją perda- 
vė savo advokatui. Po kelių mėnesių, kai išaiškėjo, kad jis vis dar gyvas, jį užliejo srautas 
paslaptingų laiškų, juodinusių jį ir kaltinusių bendrininkavus su „išdaviku“ Dreyfusu. Su juo 
buvo elgiamasi kaip su gangsteriu, pagrasinusiu „įskųsti“. Kai visa tai nieko nedavė, jis buvo 
suimtas, išvytas iš armijos, iš jo buvo atimti visi pasižymėjimo ženklai. Visa tai jis priėmė visai 
šaltakraujiškai. 

"I Šiai grupei, vadovaujamai Charles'o Pėguy, priklausė tuomet dar jaunas Romainas Rolland'as, 
Suarez, Georges'as Sorelis, Danielis Halėvy ir Bernard'as Lazare'as. 

"Plg. M. Barrės, Scėnes et doctrines du nationalisme, Paris, 1899. 

tus, turėjo „garbės ir malonumo“ įsimylėti moterį astrologę, jam aiškinusią 
paskutinių įvykių politinę prasmę ir patarusią bendradarbiauti su naciais". 

Nors antisemitizmas per trejus metus po Dreyfuso arešto iki Clemenceau 
kampanijos pradžios, be abejonės, sustiprėjo ir nors antisemitinių laikraščių 
tiražas susilygino su svarbiausių laikraščių tiražais, gatvėse dar vyravo ramy- 
bė. Tik kai Clemenceau pradėjo skelbti savo straipsnius laikraštyje L'Aurore, 
kai Zola paskelbė savo Aš kaltinu ir kai Reno tribunolas pradėjo nuobodžią 
teismo procesų ir peržiūrėjimų seriją, minia ėmė veikti. Į kiekvieną dreifusi- 
ninkų (apie kuriuos buvo žinoma, kad jų yra tik saujelė) išpuolį buvo atsako- 
ma daugiau ar mažiau įnirtingais bruzdėjimais gatvėse". Generalinis štabas 
puikiai tvarkė minią. Pėdsakai vedė tiesiai iš armijos į Libre Parole, kuris savo 
straipsniais ar asmeniniu redaktorių įsikišimu, tiesiogiai ar netiesiogiai mobi- 
lizuodavo studentus, monarchistus, avantiūristus, paprasčiausius gangsterius 
ir išstumdavo juos į gatves. Jei tik Zola ištardavo žodį, į jo langus lėkdavo 
akmenys. Jei Scheurer-Kestneris kreipdavosi į kolonijų ministrą, tuojau pat 
būdavo sumušamas gatvėje, o laikraščiuose pasirodydavo purvini išpuoliai prieš 
jo asmeninį gyvenimą. Ir visuose pasakojimuose vienu balsu tvirtinama, kad 
jei apkaltintas Zola būtų buvęs išteisintas, jam nebūtų pavykę iš teismo salės 
išeiti gyvam. 

Šalyje nuskambėjo šūkis „Mirtis žydams!“ Lione, Rene, Nante, Ture, Bordo, 
Klermon Ferane ir Marselyje - faktiškai visur - įsiplieskė antisemitiniai samb- 
rūzdžiai, kurių pėdsakai visada vesdavo prie to paties šaltinio. Liaudies pasipik- 
tinimas visur prasiveržė tą pačią dieną ir lygiai tą pačią valandą". Vadovaujama 
Guėrino, minia apsiginklavo. Smogikų antisemitų būriai pasirodė gatvėse ir pa- 
sistengė parodyti, kad bet koks prodreifusinis susirinkimas baigsis kraujo pra- 
liejimu. Visur krito į akis policijos bendrininkavimas". 

Pati šiuolaikiškiausia figūra antidreifusininkų pusėje, galimas daiktas, buvo 
Jules'is Guerinas. Bankrutavus verslui, jis pradėjo savo politinę karjerą kaip 
policijos informatorius ir išsiugdė tą disciplinos ir organizacijos pojūtį, kuris 
visada būdingas padugnių pasauliui. Sį pojūtį vėliau jis nukreipė į politinius ka- 
nalus ir tapo Antisemitinės lygos įkūrėju bei vadu. Jis tapo pirmuoju aukštuo- 
menės didvyriu nusikaltėliu. Keliaklupsčiaudama prieš Guėriną buržuazinė vi- 
suomenė aiškiai parodė, kad moralės ir etikos srityje ji išsižadėjo savo principų. 
Lygos užnugaryje stovėjo du aristokratai, Orleano kunigaikštis ir markizas de 
Morėsas. Pastarasis Amerikoje buvo praradęs savo turtą ir išgarsėjo, sutelkda- 
mas Paryžiaus mėsininkus į žudikų brigadą. 


5 Žr. Yves Simon, op. cit, p. 54-55. 

** Penkiems Reno universiteto profesoriams parciškus, kad remia bylos peržiūrėjimą, profcso- 
riumas buvo nusiaubtas. Kai pasirodė pirmas Zola straipsnis, studentai rojalistai surengė de- 
monstraciją prieš Figaro redakcijos pastatą, ir vėliau laikraštis nebespausdino panašaus pobū- 
džio straipsnių. Prodreifusinio La Bataille leidėjas buvo sumuštas gatvėje. Kasacinio teismo, 
kuris 1894 metais galiausiai panaikino nuosprendį, teisėjai vienbalsiai tvirtino, kad jiems buvo 
grasinama „neteisėtais prievartiniais veiksmais“. Galima pateikti ir daugiau pavyzdžių. 

" 1898 m. sausio 18 d. antisemitinės demonstracijos įvyko Bordo, Marselyje, Klermon Ferane, 
Nante, Ruane ir Lione. Kitą dieną Ruane, Tulūzoje ir Nante įvyko studentų sambrūzdžiai. 

"* Ryškiausias pavyzdys - Reno policijos prefekto patarimas profesoriui Victorui Baschui, ku- 
rio namus šturmavo dutūkstantinė minia, atsistatydinti, nes prefektas nebegalįs garantuoti jo 
saugumo. 

Pati iškalbingiausia iš šių šiuolaikinių tendencijų buvo vadinamosios Šabro- 
lio forto apgulties farsas. Kaip tik čia, pirmajame „Rudajame name“, burdavosi 
Antisemitų lygos grietinėlė, kol pagaliau policija nusprendė suimti jos vadą. 
Pastato įranga buvo techninio tobulumo viršūnė. „Langai buvo apsaugoti gele- 
žinėmis langinėmis. Nuo rūsio iki palėpės buvo įrengta elektrinių skambučių ir 
telefonų sistema. Maždaug už penkių jardų nuo masyvių įėjimo durų, visada 
užrakinamų spynomis ir skląsčiais, buvo įrengtos aukštos ketinės grotos. Deši- 
nėje pusėje, tarp grotų ir pagrindinio įėjimo, buvo mažos durys, irgi apkaltos 
geležimi, už kurių dieną ir naktį budėjo sargybiniai, parinkti iš mėsininkų legio- 
no“''. Maxas Rėgis, pogromų Alžyre iniciatorius - dar vienas dabartį prime- 
nantis personažas. Tai jis, jaunasis Rėgis, džiūgaujančią Paryžiaus padugnių mi- 
nią kartą paragino „laisvės medį palaistyti žydų krauju“. Rėgis atstovavo tiems 
sąjūdžio sluoksniams, kurie tikėjosi patekti į valdžią teisėtais, parlamentiniais 
metodais. Remdamasis šia programa jis pats išrinko save Alžyro meru ir savo 
postu pasinaudojo rengdamas pogromus, kurių metu buvo nužudyti keli žydai, 
puldinėjamos žydės moterys ir siaubiamos žydų krautuvės. Būtent jam už savo 
vietą parlamente buvo skolingas pats žymiausias prancūzų antisemitas, elegan- 
tiškasis ir kultūringasis Eduard'as Drumont'as. 

Visuose šiuose įvykiuose nauja buvo ne minios veiksmai - jie mums žinomi iš 
ankstesnių laikų. Nauja buvo minios organizacija ir jos vadų heroizavimas. Mi- 
nia tapo tiesioginiu veikėju, įgyvendinusiu tą „konkretų“ nacionalizmą, kurį iš- 
pažino Barrėsas, Maurras ir Daudet, visi kartu sudarę tai, kas, be abejonės, 
buvo tam tikras jaunų intelektualų elitas. Šie žmonės, niekinę liaudį ir patys tik 
neseniai išaugę iš destruktyvaus ir dekadentiško estetizmo kulto, minioje matė 
gyvą vyriškos ir primityvios „jėgos“ pasireiškimą. Kaip tik jie ir jų teorijos minią 
pirmą kartą sutapatino su liaudimi, o minios vadus pavertė nacionaliniais did- 
vyriaisš. Kaip tik jų pesimistinė filosofija ir žavėjimasis lemtimi buvo pirmieji 
ženklai, rodę neišvengiamą Europos inteligentijos žlugimą. 

Net Clemenceau neišvengė pagundos minią tapatinti su liaudimi. Polinkį į 
šią klaidą ypač lėmė tai, kad Darbininkų partijos požiūris į „abstraktų“ teisingu- 
mą visada buvo dviprasmiškas. Jokia partija, įskaitant socialistus, nesiryžo ginti 
teisingumo per se, „kad ir kas būtų, atkakliai ginti teisingumą, tą vienintelį ne- 
sutraukomą saitą, jungiantį civilizuotus žmones“"?. Socialistai gynė darbininkų 
interesus, oportunistai - liberaliosios buržuazijos, koalicionistai - aukštesniųjų 
katalikiškų klasių, o radikalai - antiklerikalinės smulkiosios buržuazijos. Dide- 
lis socialistų pranašumas buvo tas, kad jie kalbėjo vientisos ir vieningos klasės 
vardu. Priešingai negu buržuazinės partijos, jie neatstovavo visuomenei, susi- 
skaldžiusiai į daugybę klikų ir grupuočių. Vietoj to pirmiausia ir iš esmės jiems 
rūpėjo tik jų pačių atstovaujamos klasės interesai. Jie nesuko galvos dėl kokio 
nors aukštesnio įsipareigojimo visų žmonių solidarumui ir nesuprato, ką iš tik- 
rųjų reiškia bendruomeninis gyvenimas. Tipiška jų orientacijai buvo Jules'io 
Guesde'o, Jaurėso antrininko Prancūzų partijoje, pastaba: „Teisė ir garbė yra 
tik žodžiai“. 


" Plg. Bernanos, op. cit., p. 346. 

"* Apie šias teorijas žr. ypač Charles Maurras, Au Signe de Flore; souvenirs de la vie politigue; 
VAffaire Dreyfus et la fondation de V Action Francgaise, Paris, 1931; M. Barrės, op. cit.; Lėon Dau- 
det, Panorama de la Troisiėme Rėpubligue, Paris, 1936. 

"* Plg. Clemenceau, „A la dėrive“, op. cit. 

Nihilizmas, būdingas nacionalistams, nebuvo antidreifusininkų monopolis. 
Priešingai, daug socialistų, ir daugelis tų, kurie gynė Dreyfusą, vartojo tą pačią 
kalbą kaip ir Guesde'as. Katalikiškas laikraštis Za Croix pažymėdavo, kad „da- 
bar svarbu ne tai, ar Dreyfusas nekaltas ar kaltas, o tik tai, kas laimės, armijos 
draugai ar jos priešai“; mutatis mutandis atitinkamus jausmus būtų galėję reikš- 
ti ir Dreyfuso gynėjai“. Ne tik minia, bet ir žymi prancūzų tautos dalis skelbėsi 
geriausiu atveju esanti visiškai abejinga tam, kuri gyventojų grupė bus ar nebus 
paskelbta už įstatymo ribų. 

Vos pradėjusi savo teroro kampaniją prieš Dreyfuso gynėjus, minia pajuto, 
kad kelias atviras. Clemenceau pasakoja, kad Paryžiaus darbininkams visas šis 
reikalas beveik nerūpėjo. Jei tarpusavyje pešasi įvairūs buržuaziniai elementai, 
šitai, manė jie, mažai liečia jų interesus. „Atvirai pritariant liaudžiai, - rašė Cle- 
menceau, - jie paskelbė pasauliui savo „demokratijos“ žlugimą. Dėl jų kaltės 
suvereni liaudis buvo nustumta nuo jai priklausiusio teisingumo sosto, iš jos 
buvo atimta neklystama didybė. Juk negalima neigti, kad šis blogis užgriuvo 
mus bendrininkaujant pačiai liaudžiai <...> Liaudis nėra Dievas. Bet kas galė- 
jo numatyti, kad vieną gražią dieną ši nauja dievybė nugrius. Kolektyvinis tiro- 
nas, išplėtęs savo valdžią visoje žemėje, priimtinas ne labiau negu pavienis tiro- 
nas, sėdintis savo soste“*!. 

Galiausiai Clemenceau įtikino Jaurėsą, kad vieno žmogaus teisių pažeidi- 
mas kartu yra visų Žmonių teisių pažeidimas. Tačiau tai padaryti jam pavyko tik 
todėl, kad piktadariai pasirodė esą užkietėję liaudies priešai nuo pat revoliuci- 
jos laikų — aristokratija ir dvasininkija. Būtent prieš turtinguosius ir dvasinin- 
kus, o ne už respubliką, ne už teisingumą ir laisvę darbininkai pagaliau išėjo į 
gatves. Teisybė, ir Jaurėso kalbos, ir Clemenceau straipsniai persmelkti anks- 
tesnės revoliucinės aistros - ginti žmogaus teises, teisybė ir tai, jog ši aistra buvo 
pakankamai stipri, kad sutelktų žmones kovai. Tačiau iš pradžių jie turėjo įsiti- 
kinti, kad ant kortos pastatytas ne tik teisingumas ir respublikos garbė, bet ir jų 
pačių klasiniai „interesai“. Tiesą sakant, daug socialistų ir pačioje šalyje, ir už 
jos ribų vis dar manė, kad klaidinga kištis (kaip jie teigė) į vidines buržuazijos 
peštynes arba rūpintis respublikos gelbėjimu. 

Pirmas, kuris bent jau iš dalies išvedė darbininkus iš šios abejingumo būse- 
nos, buvo didysis liaudies gerbėjas Emile'is Zola. Tačiau savo garsiajame kal- 
tinime respublikai jis buvo pirmas ir tuo požiūriu, kad ryžosi nukrypti nuo 
tikslaus politinių faktų perteikimo ir pasidavė minios aistroms, iškeldamas į 
viešumą „slaptosios Romos“ kaliausę. Šį motyvą Clemenceau palaikė labai 
nenoriai, o Jaurėsas - entuziastingai. Tikras Zola laimėjimas, kurį sunku įžvelgti 
jo pamfletuose, buvo ryžtinga ir atkakli drąsa, su kuria šis Žmogus, savo gyve- 
nimu ir darbais liaupsinęs liaudį „beveik stabmeldiškai“, pakilo, kad mestų 
iššūkį masėms, kovotų su jomis ir pagaliau jas nugalėtų. Tačiau kaip ir Cle- 
menceau, jis visada sunkiai skyrė minią nuo liaudies. „Visada būta Žmonių, 
galinčių priešintis galingiausiems monarchams ir atsisakyti jiems lenktis, bet 
tik nedaugelis sugebėjo priešintis miniai, būdami vieniši pakilti prieš suklai- 
dintas mases, be ginklo pasitikti žiaurų jų įsiūtį ir, sukryžiavus rankas ant krū- 


Š Kaip tik tai labai nuvylė Dreyfuso gynėjus, ypač žmones, susitelkusius aplink Charles Pėguy. 
Gluminantis panašumas tarp dreifusininkų ir antidreifusininkų yra svarbiausia turiningo Mar- 
tino du Gard'o romano Jean Barois (1913) tema. 
s" Clemenceau Contre la Justice (1900) pratarmė. 


Dreyfuso byla 135 


tinės, išdrįsti pasakyti „Ne“, kai reikalaujama sakyti „Taip“. Toks žmogus buvo 
Zola!“* 

Tik pasirodžius Aš kaltinu, Paryžiaus socialistai sukvietė savo mitingą ir pri- 
ėmė rezoliuciją, raginančią peržiūrėti Dreyfuso bylą. Tačiau jau po penkių die- 
nų ar ne 32 socialistų veikėjai paskubėjo pareikšti, kad jų visai nedomina Drey- 
fuso, „klasinio priešo“, likimas. Už šio pareiškimo stovėjo didesnioji Paryžiaus 
partijos narių dalis. Nors partijos skilimas egzistavo per visą laiką, kol tęsėsi 
byla, partijoje buvo pakankamai dreifusininkų, kad nuo to momento būtų įma- 
noma neleisti Antisemitinei lygai kontroliuoti gatvių. Viename socialistų susi- 
rinkime antisemitizmas net buvo pasmerktas kaip „nauja reakcijos forma“. Ta- 
čiau po kelių mėnesių, kai vyko parlamento rinkimai, Jauresas nebebuvo išrink- 
tas, o neilgai trukus Cavaignacas, karo ministras, privertė parlamentą išklausyti 
kalbą, kuria puolė Dreyfusą ir šlovino niekuo nepakeičiamą armiją, o deputa- 
tai, tik dviem balsavus prieš, nusprendė, kad šio kreipimosi tekstas turi būti 
išklijuotas ant sienų visame Paryžiuje. Panašiai atsitiko, kai Paryžiuje tų pačių 
metų spalio mėnesį prasidėjo didžiulis streikas — Vokietijos ambasadorius Mūns- 
teris galėjo ramiai ir konfidencialiai informuoti Berlyną, kad „kalbant apie pla- 
čiąsias mases, tai jokiu būdu nėra politinis reikalas. Darbininkai paprasčiausiai 
reikalauja padidinti darbo užmokestį ir galiausiai jie tai pasieks. Kai dėl Drey- 
fuso bylos, jie apskritai dėl to nesuka sau galvos“*. 

Kas gi tada buvo Dreyfuso šalininkai plačiąja šio žodžio prasme? Kas gi 
buvo tie 300 tūkstančių prancūzų, taip godžiai prarijusių Zola Aš kaltinu ir su 
religiniu pietetu skaičiusių Clemenceau vedamuosius? Kas buvo tie žmonės, 
kuriems galiausiai pavyko kiekvieną klasę ir net kiekvieną Prancūzijos šeimą 
suskaldyti į priešiškas frakcijas Dreyfuso bylos atžvilgiu? Atsakymas yra toks: 
jie nesudarė nei partijos, nei vientisos grupės. Žinoma tik tiek, kad dažniau- 
siai tai buvo žmonės iš žemesniųjų, o ne iš aukštesniųjų klasių, be to, žinoma — 
o tai pakankamai iškalbinga, - kad tarp jų būta daugiau gydytojų negu teisi- 
ninkų ar valstybės tarnautojų. Tačiau apskritai tai buvo įvairiausių elementų 
mišinys: žmonės, tokie nepanašūs vienas į kitą, kaip Zola ir Pėguy, Jaurėsas ir 
Picguart'as, žmonės, kurie rytoj išsiskirs ir kiekvienas nueis savo keliu. „Jie 
atėjo iš politinių partijų ir religinių bendruomenių, kurios tarpusavyje neturė- 
jo nieko bendro, kurios netgi nekonfliktavo <...> Tie žmonės nepažįsta vie- 
nas kito. Jie kovojo kartu ir progai pasitaikius vėl kovos. Neapsigaukite —jie ir 
yra demokratinis Prancūzijos „elitas““. 

Jei Clemenceau tuo metu būtų turėjęs užtektinai pasitikėjimo savimi skai- 
tytis tik su tais, kuriuos buvo galima laikyti tikrąja Prancūzijos liaudimi, jis 
nebūtų tapęs to lemtingo išdidumo, kuris paženklino visą tolesnį jo gyvenimą, 
auka. Iš patyrimo, susijusio su Dreyfuso byla, išaugo jo nusivylimas liaudimi, 
panieka žmonėms ir pagaliau įsitikinimas, kad jis, ir tik jis vienas, galėtų išgel- 
bėti respubliką. Jis niekada nenusileido taip, kad pataikautų minios grima- 
soms. Todėl, kartą sutapatinęs minią su liaudimi, jis, tiesą sakant, išmušė pa- 
grindą iš po savo kojų ir pasmerkė save tam niūriam abejingumui, kuris nuo 
to laiko tapo skiriamuoju jo bruožu. 

Prancūzų liaudies susiskaldymas buvo akivaizdus kiekvienoje šeimoje. Bū- 


82 Clemenceau kalba, pasakyta senate po kelerių metų; plg. Weil, op. cit., p. 112-113. 
“ Žr. Herzog, op. cit., 1898 m. spalio 10 d. data. 
“ „K.V. T“, op. cit., p. 608. 

dinga, kad politinę išraišką šis susiskaldymas įgijo tik Darbo partijoje. Visos 
kitos partijos, kaip ir visos parlamento grupuotės, prasidedant kampanijai už 
bylos peržiūrėjimą, buvo vienbalsiai prieš Dreyfusą. Tačiau tai reiškia tik tiek, 
kad buržuazinės partijos jau nebeatstovavo tikriesiems rinkėjų jausmams, nes 
tas pats susiskaldymas, kuris buvo toks ryškus tarp socialistų, egzistavo beveik 
visose kitose gyventojų grupėse. Visur egzistavo mažuma, palaikiusi Clemen- 
ceau raginimą laikytis teisingumo, ir šita įvairialypė mažuma tapo dreifusinin- 
kais. Jų kova su armija ir prieš korumpuotą respublikos sandėrį su ja buvo 
vyraujantis Prancūzijos vidaus politikos veiksnys nuo 1897 metų pabaigos iki 
pasaulinės parodos atidarymo 1900 metais. Ši kova darė didelę įtaką ir šalies 
užsienio politikai. Vis dėlto visa ši kova, kuri baigėsi bent jau daline pergale, 
vyko tik už parlamento sienų. Vadinamajame atstovų susirinkime, kuriame 
dalyvavo net 600 delegatų, atstovavusių visų spalvų ir atspalvių proletariatui 
ir buržuazijai, 1898 metais buvo tik du Dreyfuso šalininkai, ir vienas iš jų, 
Jaurėsas, nebuvo perrinktas. 

Nerimą keliantis dalykas Dreyfuso byloje buvo tas, kad ne tik minia turėjo 
veikti neparlamentiniais metodais. Visa mažuma, tiesą sakant, siekusi parla- 
mento, demokratijos ir respublikos, irgi buvo priversta kovoti už parlamento 
sienų. Vienintelis skirtumas tarp tų dviejų elementų buvo tas, kad vienas nau- 
dojosi gatvėmis, o kitas kreipdavosi į spaudą ir teismus. Kitaip tariant, visas 
Prancūzijos politinis gyvenimas Dreyfuso bylos metu vyko už parlamento sienų. 
Šios išvados teisingumo nepaneigia net tie keli parlamentarų balsai už armiją ar 
prieš bylos peržiūrėjimą. Svarbu prisiminti, kad kai prieš pat atidarant Paryžiu- 
je pasaulinę parodą nuotaikos parlamente pradėjo keistis, karo ministras Galli- 
fet galėjo nuoširdžiai pareikšti, kad tai jokiu būdu neatspindi nuotaikų šalyje*?. 
Kita vertus, balsų prieš bylos peržiūrėjimą nedera traktuoti kaip coup d'ėtat 
politikos, kurią jėzuitai ir kai kurie radikalūs antisemitai stengėsi primesti pa- 
dedami armijos, sankcionavimo““. Veikiau juos lėmė paprasčiausias pasiprieši- 
nimas stalus guo pasikeitimui. Tiesą sakant, tokia pat parlamento narių daugu- 
ma būtų pasipriešinusi ir karinei-klerikalinei diktatūrai. 

Tie parlamento nariai, kurie išmoko traktuoti politiką kaip profesionalų at- 
stovavimą teisėtiems interesams, visai natūraliai stengėsi išsaugoti tokią dalykų 
padėtį, nuo kurios priklausė jų „pašaukimas“ ir jų pajamos. Negana to, Dreyfu- 
so byla parodė, jog liaudis irgi norėjo, kad jos atstovai pirmiausia paisytų savo 
interesų, o ne funkcionuotų kaip valstybininkai. Rinkimų propagandoje minėti 
bylą buvo aiškiai neišmintinga. Jei tai būtų lėmęs tik antisemitizmas, dreifusi- 
ninkų padėtis tikrai būtų buvusi beviltiška. Bet faktiškai per rinkimus juos jau 
pastebimai rėmė darbininkų klasė. Vis dėlto netgi tie, kurie palaikė Dreyfuso 


Š Karo ministras Gallifet rašė Waldeckui: „Neužmirškime, kad didžioji prancūzų dauguma 
nusiteikusi antisemitiškai. Todėl mūsų pozicija turi būti tokia, kad savo pusėje turėtume visą 
armiją ir daugumą prancūzų, ką kalbėti apie valstybės tarnautojus ir senatorius; <...>“, plg. J. 
Reinach, op. cit., V, p. 579. 

* Geriausiai žinomas yra Dėroulėde'o bandymas. Per prezidento Paulio Faure'o laidotuves 
1899 m. vasario mėn. jis įkalbinėjo generolą Roget sukelti maištą. Vokietijos ambasadoriai ir 
reikalų patikčtiniai Paryžiuje apie tokius atvejus pranešdavo kas keli mėnesiai. Šią padėtį gerai 
apibūdina Barrės, op. cit., p. 4: „Renas tapo mūsų mūšio lauku. Mums reikia tik kareivių ar, 
tiksliau sakant, generolų, arba - dar tiksliau - bet kokio generolo“. Tačiau kad tokio generolo 
nebuvo, nėra vien atsitiktinumas. 

pusę, nenorėjo, kad šis politinis klausimas būtų susietas su rinkimais. Tiesą sa- 
kant, Jaurėsas prarado savo vietą parlamente kaip tik todėl, kad šį klausimą 
stengėsi padaryti savo rinkiminės kampanijos ašimi. 

Clemenceau ir dreifusininkams pavyko pasiekti, kad daug visų klasių atstovų 
pradėjo reikalauti peržiūrėti bylą, o katalikai veikė kaip vieningas blokas - nuo- 
monių skirtumų tarp jų nebuvo. Tai, ką jėzuitai darė vairuodami aristokratiją ir 
generalinį štabą, viduriniosiose ir žemutinėse klasėse darė asumpcionistai, ku- 
rių žurnalo La Croix tiražas buvo pats didžiausias iš visų katalikiškų Žurnalų 
Prancūzijoje?! Ir vieni, ir kiti savo agitaciją prieš respubliką sutelkė į žydų klau- 
simą. Ir vieni, ir kiti vaizdavo esą armijos ir visuomeninės gerovės gynėjai nuo 
„tarptautinės žydijos“ machinacijų. Tačiau dar labiau stulbino tai, kad ne tik 
Prancūzijos katalikai, bet ir katalikų spauda visame pasaulyje buvo vieningai 
nusiteikusi prieš Dreyfusą. „Visi tie žurnalistai žygiavo ir žygiuoja komanduoja- 
mi savo viršininkų“**. Bylai įsibėgėjant, darės vis aiškiau, kad agitacija prieš Žy- 
dus Prancūzijoje atitinka tarptautinę orientaciją. Štai Civiltd Cattolica paskel- 
bė, kad žydus reikia išskirti iš nacijos visur - Prancūzijoje, Vokietijoje, Austrijo- 
je ir Italijoje. Katalikų politikai vieni iš pirmųjų suprato, kad naujausioji jėgos 
politika turi būti pagrįsta kolonijinių siekių sąveika. Todėl jie pirmieji antisemi- 
tizmą susiejo su imperializmu, skelbdami, kad žydai yra Anglijos agentai, ir ši- 
taip priešiškumą jiems sutapatindami su anglofobija*?. Dreyfuso byla, kurioje 
žydai buvo svarbiausi veikėjai, davė jiems puikią galimybę žaisti savo Žaidimą. 
Jei Anglija atėmė Egiptą iš Prancūzijos, kalti buvo žydai““, na, o sąjūdį dėl anglų 
ir amerikiečių sąjungos, žinoma, skatino „Rothschildo imperializmas“?!. Kad 
katalikų žaidimas nebuvo apribotas Prancūzija, tapo visiškai aišku, kai ant šios 
konkrečios scenos nusileido uždanga. 1899 metų pabaigoje, kai Dreyfusui buvo 
dovanota bausmė ir kai Prancūzijos viešoji nuomonė dėl žadamo pasaulinės 
parodos boikoto baimės pasisuko 180 laipsnių, pakako tik vieno interviu su po- 
piežiumi Leonu XIII, kad visame pasaulyje būtų sustabdytas antisemitizmo pli- 
timas"“. Net Jungtinėse Valstijose, kur Dreyfusą ypač entuziastingai gynė neka- 
talikai, po 1897 metų katalikų spaudoje buvo galima pastebėti žymų antisemiti- 
nių nuotaikų atgimimą, tačiau po interviu su Leonu XIII šios nuotaikos iškart 
dingo“. „Didžioji strategija“ - antisemitizmu pasinaudoti kaip katalikybės įran- 
kiu — pasirodė netinkama. 


*7 Broganas net smerkia asumpcionistus už tai, kad jie organizavo visą klerikalinę agitaciją. 

8 „K.V. T“, op. cit., p. 597. 

* „Visai įmanoma, kad pirmąjį impulsą Dreyfuso bylai davė Londonas, šick tiek sunerimęs dėl 
1896-1898 metų Kongo - Nilo misijos“. Taip rašė Maurras laikraštyje Action Francaise (1935 m. 
liepos 14 d.). Londono katalikų spauda gynė jėzuitus; žr. „The Jesuits and thc Dreyfus Case“, 
The Month, Vol. XVIII (1899). 

*“ Civilta Cattolica, 1898 m. vasario 5 d. 

*! Žr. šiuo požiūriu ypač būdingą kun. George'o McDermoto straipsnį: George McDermot, 
C.S. P, „Mr. Chamberlain's Foreign Policy and the Dreyfus Case“, Carholic World, Vol. LXVII 
(1898 m. rugsėjo mėn.). 

* Plg. Lecanucet, op. cit., p. 188. 

** Plg. Rose A. Halperin, op. cit., p. 59, 77 ff. 

V. ŽYDAI IR DREIFUSININKAI 


Nelaimingojo kapitono Dreyfuso byla visam pasauliui parodė, kad kiekvienas 
Žydų kilmės aristokratas ir multimilijonierius iš dalies išliko ankstesnių epochų 
parijumi, kuris neturi tėvynės, kuriam nepripažįstamos žmogaus teisės ir iš ku- 
rio visuomenė mielai atima privilegijas. Tačiau pasirodė, kad sunkiausia šį faktą 
suvokti patiems emancipuotiems žydams. „Jiems nepakanka, - rašė Bernard'as 
Lazare'as, - atsisakyti bet kokio solidarumo su savo broliais, gyvenančiais ki- 
tose šalyse — jie pasirengę tuos brolius apkaltinti dėl visų bėdų, sukeltų jų 
pačių bailumo. Jie nesitenkina tuo, kad yra didesni džingoistai už vietinius 
prancūzus - kaip ir visi emancipuoti žydai kitose šalyse, jie patys, savo valia, 
nutraukia visus solidarumo ryšius. Tiesą sakant, jie nuėjo taip toli, kad dviem ar 
trims tuzinams tų Žmonių, pasirengusių ginti vieną iš jų kankinamų brolių, Pran- 
cūzijoje atsiras keletas tūkstančių, pasirengusių saugoti Velnio salą kartu su ar- 
šiausiais šios šalies patriotais“*. Kaip tik todėl, kad tose šalyse, kuriose gyveno, 
jie atliko tokį mažą vaidmenį tų šalių politinėje raidoje, per XIX a. jie pavertė 
fetišu teisinę lygybę. Jiems tai buvo neabejotinas amžino saugumo pagrindas. 
Kai nugriaudėjo Dreyfuso byla, kaip perspėjimas, kad jų saugumui kyla grėsmė, 
jie jau buvo taip perimti destruktyvios asimiliacijos, kad jų politinės išminties 
stoka dar padidėjo, o ne priešingai. Jie sparčiai asimiliavosi su tais visuomenės 
elementais, kurių visas politines aistras nuslopina slegiantis socialinis snobiz- 
mas, didysis verslas ir niekada negirdėtos galimybės pasipelnyti. Jie tikėjosi iš- 
vengti visų šių reiškinių sukeliamos antipatijos, nukreipdami ją prieš savo ne- 
turtingus ir dar neasimiliuotus brolius imigrantus. Naudodami tokią pat takti- 
ką, kokią nežydų visuomenė naudojo prieš juos, jie visaip stengėsi atsiriboti nuo 
vadinamųjų Osijuden. Jie nerūpestingai nepaisė politinio antisemitizmo, pasi- 
reiškusio pogromais Rusijoje ir Rumunijoje, tarsi tai būtų buvusi viduramžių 
atgyvena, o ne aktuali politinė tikrovė. Jie niekada negalėjo suprasti, kad Drey- 
fuso byloje ant kortos buvo pastatytas ne tik socialinis statusas, kad tai buvo šis 
tas daugiau negu paprastas kasdienis antisemitizmas. 

Štai kodėl prancūzų žydų bendrijoje atsirado tiek nedaug atsidavusių Drey- 
fuso šalininkų. Žydai, įskaitant net kaltinamojo šeimą, nenorėjo pradėti politi- 
nės kovos. Kaip tik todėl Labori, Zola advokatui, nebuvo leista ginti Dreifuso 
Reno tribunole, o antras Dreyfuso advokatas, Dėmange'as, buvo priverstas gy- 
nybą apriboti abejojimo interpretacijomis kaltinamojo naudai. Buvo tikimasi 
komplimentų srautu sušvelninti galimą armijos ar jos karininkų išpuolį. Buvo 
manoma, kad išteisinimo geriausia siekti apsimetant, kad, galimas daiktas, vis- 
ką nulėmė teisinė klaida, kurios auka atsitiktinai tapo žydas. Todėl buvo priim- 
tas antras nuosprendis, ir Dreyfusas, neišdrįsęs pažiūrėti tiesai į akis, turėjo 
atsisakyti reikalavimo peržiūrėti bylą ir prašyti malonės, t. y. prisipažinti esąs 
kaltas“. Žydai nesugebėjo suprasti, kad iš esmės vyko organizuota kova su jais 


* Bernard Lazare, Job's Dungheap, New York, 1948. p. 97. 

*“ Plg. Fernand Labori, „Le mal politigue et les partis“, La Grande Revue (1901 m. spalio- 
gruodžio mėn.): „Nuo tos akimirkos, kai Reno teismo procese kaltinamasis prisipažino cs4s 
kaltas, o advokatas atsisakė reikalauti peržiūrėti bylą tikintis, kad nuo bausmės bus atleista, 
Dreyfuso byla, kaip didelė visuotinė problema, buvo visiškai baigta“. Savo straipsnyje, pava- 
dintame „Le Spectacle du jour“, Clemenceau rašo apie Alžyro žydus, „dėl kurių Rothschildas 
nė nepyptelės“. 


Dreyfuso byla 139 


politiniame fronte. Todėl jie atsisakė bendradarbiauti su žmonėmis, kurie buvo 
pasirengę priimti iššūkį būtent politikos srityje. Kokie jie buvo akli, aiškiai rodo 
Clemenceau pavyzdys. Clemenceau kova už teisingumą kaip valstybės pagrin- 
dą, be abejonės, apėmė ir žydų lygiateisiškumo klausimą. Tačiau klasių kovos, 
viena vertus, ir, kita vertus, šėlstančio džingoizmo epochoje visa tai būtų likę 
politine abstrakcija, jei nebūtų buvę išreikšta ir aktualiais engiamųjų kovos prieš 
engėjus terminais. Clemenceau buvo vienas iš nedaugelio tikrų šiuolaikinių Žy- 
dų draugų kaip tik todėl, kad pripažino ir paskelbė visam pasauliui, jog žydai 
buvo viena iš engiamų Europos tautų. Antisemitas linkęs iškilesnį žydą traktuo- 
ti kaip prasisiekėlį pariją, todėl kiekviename prekeivyje jis mato Rothschildą, o 
kiekviename schnorrer yje - išsišokėlį. Bet Clemenceau dėl savo beatodairiškos 
aistros teisingumui net į Rothschildus žiūrėjo kaip į trypiamos tautos narius. 
Nerimas dėl Prancūzijos nacionalinės nelaimės jo akis ir širdį atvėrė net tiems 
„nelaimingiesiems, kurie vaizduojasi esą savo tautos vadai - ir netrukus palieka 
ją bėdoje“; jis atvėrė savo širdį tiems išgąsdintiems ir pavergtiems Žmonėms, 
kurie dėl savo tamsumo, silpnumo ir baimės buvo taip apakinti kerimo stipres- 
niųjų spindesio, kad nesugebėjo su jais susivienyti aktyviai kovai ir įstengė „pul- 
ti į pagalbą nugalėtojui“ tik tada, kai mūšis buvo laimėtas“. 


VI. ATLEIDIMAS NUO BAUSMĖS IR JO REIKŠMĖ 


Kad Dreyfuso drama buvo komedija, paaiškėjo tik paskutiniame jos veiksme. 
Tas deus ex machina, kuris suvienijo susiskaldžiusią šalį, parlamentą nuteikė 
leisti peržiūrėti bylą ir galiausiai sutaikė tokius skirtingus tautos elementus, kaip 
kraštutiniai dešinieji ir socialistai, buvo ne kas kita kaip 1900 metų pasaulinė 
paroda Paryžiuje. Ko negalėjo padaryti kasdieniai Clemenceau vedamieji, Zola 
patosas, Jaurėso kalbos ir liaudies neapykanta dvasininkijai ir aristokratijai, bū- 
tent pakeisti parlamento nuotaikas Dreyfuso naudai, galiausiai padarė boikoto 
baimė. Tas pats parlamentas, kuris prieš metus vienbalsiai atmetė prašymą leis- 
ti peržiūrėti bylą, dabar dviejų trečdalių balsų dauguma priėmė nepasitikėjimo 
antidreifusiška vyriausybe votumą. 1899 metų liepos mėnesį į valdžią atėjo Wal- 
decko-Rousseau kabinetas. Prezidentas Loubet Dreyfusą atleido nuo bausmės 
ir pabaigė visą bylą. Parodą buvo galima atidaryti po giedriausiu komerciniu 
dangumi. O tada prasidėjo visuotinis broliavimasis: net socialistai gavo teisę į 
vyriausybinius postus, Millerand'as, pirmas ministras socialistas Europoje, ga- 
vo prekybos ministro portfelį. 

Parlamentas tapo Dreyfuso šalininku! Tokia buvo atomazga. Žinoma, Cle- 
menceau tai buvo pralaimėjimas. Iki pat galo jis smerkė dviprasmišką atleidimą 
nuo bausmės ir dar dviprasmiškesnę amnestiją. „Padaryta tik tiek, - rašė Zola, — 
kad garbingi žmonės ir chuliganai suversti į vieną dvokiantį atleidimą nuo baus- 
mės. Viskas sumesta į vieną puodą““". Kaip ir iš pradžių, Clemenceau liko visiš- 
kai vienas. Socialistai, pirmiausia Jaurėsas, sveikino ir atleidimą nuo bausmės, 
ir amnestiją. Argi tai neleido jiems tikėtis vietos vyriausybėje ir platesnio speci- 
finių savo interesų atstovavimo? Po kelių mėnesių, 1900 metų gegužę, kai paro- 


* Zr. Clemencecau straipsnius „Le Spectacle du jour“, „Et les Juifs!“, „La Farce du syndicat“ ir 
„Encore les juifs!“, L'Iniguutė. 
“ Plg. Zola laišką (1899 m. rugsėjo 13 d.), Correspondance: lėttres d Maitre Labori. 

dos sėkmė jau buvo garantuota, galiausiai paaiškėjo tikroji tiesa. Visos šios su- 
sitaikymo taktikos buvo imtasi dreifusininkų sąskaita. Pasiūlymas bylą peržiū- 
rėti iš naujo buvo atmestas 425 balsais prieš 60, ir net paties Clemenceau vy- 
riausybė 1906 metais negalėjo pakeisti tokios padėties - ji nesiryžo patikėti by- 
los peržiūrėjimo paprastam teismui. Išteisinimas apeliaciniame teisme (netei- 
sėtas) buvo kompromisas. Bet Clemenceau pralaimėjimas nereiškė, kad laimė- 
jo bažnyčia ir armija. Bažnyčios atskyrimas nuo valstybės ir parapinio švietimo 
uždraudimas panaikino politinę katalikybės įtaką Prancūzijoje. O žvalgybos tar- 
nybų pavaldumo Karo ministerijai, t. y. civilinei valdžiai, įvedimas iš armijos 
atėmė jos šantažuojamąją įtaką kabinetui ir parlamentui ir nebeleido jai kaip 
nors įteisinti policinių tyrimų savo iniciatyva. 

1909 metais Drumont'as balotiravosi į Akademiją. Kadaise jo antisemitizmą 
šlovino katalikai ir sveikino liaudis. Bet dabar „didžiausias istorikas po Fuste- 
lio“ (Lemaitre'as) buvo priverstas nusileisti Marceliui Prėvost, šiek tiek por- 
nografinio romano Netikros skaistuolės (Demi-Vierges) autoriui, ir naują „ne- 
mirtingąjį“ pasveikino jėzuitas tėvas Du Lacas*. Net Jėzaus draugija užglaistė 
savo ginčą su Trečiąja respublika. Dreyfuso bylos pabaiga žymėjo klerikalinio 
antisemitizmo pabaigą. Kompromisas, kurio griebėsi Trečioji respublika, leido 
išteisinti kaltinamąjį, apeinant normalų teismą, o kartu apribojo katalikų orga- 
nizacijų veiklą. Kol Bernard'as Lazare'as reikalavo lygių teisių abiem pusėms, 
valstybė padarė vieną išimtį žydams, o kitą - katalikams, bet ši išimtis kėlė grės- 
mę jų sąžinės laisvei*?. Abi realios konflikte dalyvavusios pusės buvo išstumtos 
už įstatymo ribų, o rezultatas buvo tas, kad ir žydų klausimas, ir politinė katali- 
kybė nuo to laiko buvo pašalinti iš praktinės politikos arenos. 

Taip baigiasi vienintelis epizodas, kai povandeninės XIX a. srovės buvo 
iškilusios į dokumentuotos istorijos šviesą. Vienintelis pastebimas rezultatas 
buvo tas, kad gimė sionizmo sąjūdis: tai buvo vienintelis kada nors egzistavęs 
žydų atsakasį antisemitizmą ir vienintelė ideologija, kuria jie pirmą kartą rimtai 
įvertino tą priešiškumą, lėmusį, kad žydai buvo perkelti į pasaulinės istorijos 
įvykių centrą. 


* Plg. Herzog, op. cit., p. 97. 

* Lazare'o požiūrį į Dreyfuso bylą geriausiai aprašė Charles Pėguy: Charles Pėguy, „Notre 
Jeunesse“, Cahiers de la guinzaine, Paris, 1910. Laikydamas Lazare'ą tikru žydų interesų gynč- 
ju, Pėguy išreiškia jo reikalavimus štai kaip: „Jis buvo kovotojas už įstatymo nešališkumą. Už 
įstatymo nešališkumą Dreyfuso byloje, už įstatymo nešališkumą religinių ordinų byloje. Atro- 
do, kad tai nieknickis, bet tai gali toli nuvesti. Tai nuvedė jį į vienišą mirtį“. (Cituojama iš 
Lazarc'o knygos pratarmės.) Lazare'as buvo vienas iš pirmųjų dreifusininkų, protestavusių 
prieš įstatymą dėl kongregacijų. 

Imperializmas 


Jei tik galėčiau, aneksuočiau planetas. 
Cecil Rhodes 


PENKTAS SKYRIUS 


Politinė buržuazijos emancipacija 


Trys dešimtmečiai, nuo 1884 iki 1914 metų, XIX amžių, pasibaigusį peštynė- 
mis dėl Afrikos ir totalinių sąjūdžių atsiradimu, skiria nuo XX amžiaus, prasi- 
dėjusio Pirmuoju pasauliniu karu. Tai imperializmo laikotarpis, pasižymėjęs 
sąstingio ramybe Europoje ir kvapą gniaužiančiais įvykiais Azijoje ir Afriko- 
je'. Kai kurie pamatiniai šio laikotarpio aspektai atrodo tokie panašūs į XX a. 
totalitarizmo apraiškas, kad visą šį laikotarpį galima traktuoti kaip parengia- 
mąją būsimų katastrofų stadiją. Kita vertus, šiam laikotarpiui būdinga ramy- 
bė visai pagrįstai leidžia jį laikyti XIX a. dalimi. Sunku susilaikyti nuo pagun- 
dos į šią artimą, o kartu tolimą praeitį pažvelgti pernelyg išmintingomis aki- 
mis tų žmonių, kurie jau žino šio laikotarpio istorijos pabaigą, kurie žino, kad 
jis pasibaigė beveik visišku ramios Vakarų pasaulio istorijos (tokios, kokia ji 
buvo beveik du tūkstančius metų) tėkmės pertrūkiu. Bet kartu turime pripa- 
žinti, kad mumyse esama tam tikros nostalgijos: mums gaila to, ką vis dar 
būtų galima pavadinti „ramybės aukso amžiumi“, t. y. tokia epocha, kai net 
siaubingiausi įvykiai pasižymėjo tam tikru saikingumu ir buvo kontroliuojami 
padorumo, 0 todėl dar galėjo nedarkyti sveiko proto piešiamo visumos pa- 
veikslo. Kitaip tariant, kad ir kokia artima mums būtų ši praeitis, mes puikiai 
suprantame, kad mūsiškis koncentracijos stovyklų ir mirties fabrikų patyri- 
mas neturi nieko bendro nei su ano meto atmosfera, nei su kokia nors kita 
Vakarų pasaulio istorijos epocha. 

Svarbiausias šio imperialistinio laikotarpio įvykis, būdingas pačiai Europai, 
buvo politinė buržuazijos emancipacija. Buržuazija tuo metu tapo pirmaja isto- 
rijoje klase, viešpatavusia ekonomikoje, bet nesiekusia politinės valdžios. Bur- 
žuazija atsirado nacionalinėje valstybėje ir kartu su ja, o nacionalinė valstybė iš 
esmės buvo iškilusi virš į klases pasidalijusios visuomenės ir ją valdė tarsi iš 
šalies. Net kai buržuazija jau buvo įsitvirtinusi kaip valdanti klasė, visus politi- 
nius sprendimus ji paliko valstybės nuožiūrai. Tik kai tapo aišku, kad nacionali- 
nė valstybė trukdo toliau augti kapitalistinei ekonomikai, slaptas priešiškumas 
tarp valstybės ir visuomenės virto atvira kova dėl valdžios. Imperializmo laiko- 
tarpiu lemtingos pergalės nepasiekė nei valstybė, nei buržuazija. Nacionalinės 
institucijos nuolat priešinosi imperialistinių siekių megalomanijai ir Žvėrišku- 
mui, 0 buržuazijos pastangos pasinaudoti valstybe ir jos prievartos priemonė- 
mis kaip įrankiu siekiant savo ekonominių tikslų visada buvo tik pusiau sėkmin- 
gos. Visa tai pasikeitė, kai Vokietijos buržuazija visas savo viltis susiejo su Hitle- 


"J.A. Hobson, /miperialism. London, 1905, p. 19: „Nors 1870 metai dėl patogumo buvo laikomi 
pradiniu sąmoningos imperialistinės politikos momentu, pamatysime, kad ji visu savo veržlu- 
mu nepasireiškė iki devintojo dešimtmečio vidurio <...> apytikriai nuo 1884 metų“. 

rio sąjūdžiu ir ryžosi valdyti, remdamasi minia; bet greitai paaiškėjo, kad buvo 
jau per vėlu. Buržuazijai pavyko sugriauti nacionalinę valstybę, bet tai buvo 
Pyro pergalė: minia įrodė, kad puikiai sugeba pati pasirūpinti politika, ir likvi- 
davo buržuaziją kartu su visomis kitomis klasėmis bei institucijomis. 


I. EKSPANSIJA IR NACIONALINĖ VALSTYBĖ 


„Ekspansija - tai viskas“, - pasakė Cecilis Rhodesas ir puolė į neviltį, nes kiek- 
vieną naktį matė virš savęs „tas žvaigždes <...> tuos neaprėpiamus pasaulius, 
kurių mes niekada nepasieksime. Jei tik galėčiau, aneksuočiau planetas““. Jis 
atrado varomąjį naujos, imperialistinės eros principą (mažiau nei per du de- 
šimtmečius Britanijos kolonijinės valdos padidėjo 4,5 milijono kvadratinių my- 
lių ir 66 milijonais gyventojų, prancūzų nacija įsigijo 3,5 milijono kvadratinių 
mylių ir 26 milijonus gyventojų, Vokietija užgrobė naują milijono kvadratinių 
mylių imperiją ir 14 milijonų gyventojų, o Belgija, vadovaujama savo karaliaus, 
pasisavino 900 000 kvadratinių mylių, kur gyveno 8,5 milijono žmonių“), ir vis 
dėlto įžvalgos blyksnis Rhodesui atskleidė pamatinę šio principo beprotybę ir 
jo prieštaravimą Žmogaus situacijai. Bet, žinoma, nei ši įžvalga, nei neviltis jo 
politikos nepakeitė. Jis niekaip negalėjo pasinaudoti išminties blyksniais, gero- 
kai pranokstančiais normalius ambicingo verslininko, aiškiai linkusio į megalo- 
maniją, sugebėjimus. 

„Pasaulinė politika nacijai yra tas pat, kas megalomanija individui“, - maž- 
daug tuo pačiu metu išsitarė Eugenas Richteris (vokiečių pažangiosios partijos 
lyderis). Bet jo priešinimasis reichstage Bismarcko pasiūlymui paremti priva- 
čias kompanijas, steigiančias prekybos stotis ir jūrų laivyno bazes, aiškiai paro- 
dė, kad jis net prasčiau už patį Bismarcką suprato ano meto nacionalinius inte- 
resus. Atrodo, kad žmonės, priešinęsi imperializmui ar jo nepaisę - tokie kaip 
Eugenas Richteris Vokietijoje, Gladstone'as Anglijoje ar Clemenceau Prancū- 
zijoje — prarado realybės pojūtį ir nesuprato, kad prekyba ir ekonomika jau 
įtraukė kiekvieną naciją į pasaulinę politiką. Nacionalinis principas vedė į pro- 
vincialo nemokšiškumą, ir kova, kuriai ryžosi sveikas protas, buvo pralaimėta. 

Vienintelis atpildas už nuoseklią bet kurio valstybininko opoziciją imperia- 
listinei ekspansijai buvo nuosaikumas ir painiava. Stai Bismarckas 1871 metais 
atmetė Prancūzijos pasiūlymą jos valdas Afrikoje iškeisti į Elzasą-Lotaringiją, o 
po dvidešimties metų iš Britanijos gavo Helgolandą mainais į Ugandą, Zanzi- 
barą ir Vitu —- „vonią už dvi karalystes“, kaip ne be pagrindo jam priekaištavo 
vokiečių imperialistai. Devintajame dešimtmetyje Clemenceau irgi priešinosi 
imperialistinei partijai, ketinusiai pasiųsti į Egiptą ekspedicinį korpusą prieš 
anglus, o po trisdešimties metų jis atidavė Anglijai naftingas žemes Mosule, kad 


* G.Gertrude Millin, Rhodes, London, 1933, p. 138. 

3 Šiuos duomenis pateikia Carlton J.H. Haycs, A Generation of Materialism, New York, 1941, 
p. 237; jie apima laikotarpį nuo 1871 iki 1900 metų. Žr. taip pat Hobson, op. cit., p. 19: „Per 15 
metų pric Britų imperijos buvo prijungta apie 3,75 milijono kvadratinių mylių, pric Vokietijos 
imperijos - 1 milijonas kvadratinių mylių ir 14 milijonų gyventojų, prie Prancūzijos imperijos - 
3,5 milijono kvadratinių mylių ir 37 milijonai gyventojų“. 

* Žr. Ernst Hasse, Deutsche Weltpolitik, Flugschriften des Alldeutschen Verbandes, No. 5, 1897, 
p. 1. 

sudarytų Prancūzijos ir Anglijos sąjungą. Gladstoną pasmerkė Cromeris Egip- 
te, pareiškęs, kad jis „nesąs tas žmogus, kuriam būtų galima ramiai patikėti 
Britanijos imperijos likimą“. 

Kad valstybininkai, pirmiausia mąstę kaip nusistovėjusios nacionalinės teri- 
torijos šalininkai, į imperializmą žiūrėjo įtariai, buvo visai suprantama, išskyrus 
tuos atvejus, kai reikalai buvo rimtesni ir pranokdavo tai, ką jie vadino „užjūrio 
avantiūromis“. Veikiau instinktyviai nei intuityviai jie suprato, kad šis naujas 
ekspansionistinis sąjūdis, kuriame „patriotizmą <...> geriausiai išreiškia pini- 
gų darymas“ (Huebbe-Schleidenas), o nacionalinė vėliava yra „komercinis ak- 
tyvas“ (Rhodesas), gali tik sunaikinti politinę nacionalinės valstybės organizaci- 
ją. Ir užkariavimai, ir imperijų kūrimas nepelnė jų palankumo dėl visai supran- 
tamų priežasčių. Tokią politiką sėkmingai galėjo vykdyti tik valstybės, kurios — 
kaip Romos respublika — pirmiausia buvo grindžiamos teise: tokiu atveju po 
užkariavimo galėjo vykti kuo įvairiausių tautybių vienijimas, primetant joms ben- 
drą teisės sistemą. Tuo tarpu nacionalinė valstybė, kurios pamatas buvo aktyvi 
tos pačios kilmės gyventojų parama savo vyriausybei („Ie plėbiscite de tous les 
jours“?), tokio vienijančio principo neturėjo ir užkariavimo atveju buvo privers- 
ta ne integruoti, 0 asimiliuoti, sutarimą primesti jėga, o ne teise, t. y. išsigimti į 
tironiją. Jau Robespierre'as gerai suprato šį dalyką, pareikšdamas: „Pėrissent 
les colonies si elles nous en coūtent I'honneur, la libertė“. 

Ekspansija kaip nuolatinis ir aukščiausias politikos tikslas yra svarbiausia po- 
litinė imperializmo idėja. Kadangi ji nesuponuoja nei laikino apiplėšimo, nei 
ilgesnės nukariautų gyventojų asimiliacijos, tai yra visai nauja koncepcija ilgoje 
politinio mąstymo ir veiksmo istorijoje. Tokio stulbinančio - stulbinančio todėl, 
kad visai naujos koncepcijos politikoje yra labai retas dalykas - originalumo 
priežastis paprasčiausiai yra ta, kad ši koncepcija iš tikrųjų visai nėra politinė, 
jos ištakos glūdi biznio spekuliacijų srityje, kur ekspansija reiškia nuolatinį pra- 
monės gamybos ir ekonominių ryšių plitimą, būdingą XIX šimtmečiui. 

Ekonomikos srityje ekspansija buvo visiškai tinkama koncepcija, nes pramo- 
nės augimas buvo visiškai realus ano meto faktas. Ekspansija reiškė nuolat au- 
gančią vartojamų ir suvartojamų prekių gamybą. Gamybos procesai yra tokie 
pat beribiai, kaip 1r žmogaus sugebėjimas gaminti sau, tvarkyti, aprūpinti ir to- 
bulinti savo pasaulį. Kai gamyba ir ekonominis augimas sulėtėdavo, kliūtys bū- 
davo ne tiek ekonominės, kiek politinės, nes gamyba ir jos produktų paskirsty- 
mas priklausydavo nuo daugelio įvairių tautų, sudarydavusių labai nevienodus 
politinius junginius. 

Imperializmas atsirado tada, kai kapitalistinėje gamyboje viešpataujanti kla- 
sė sukilo prieš nacionalinius apribojimus, trukdžiusius jos ekonominei ekspan- 
sijai. Buržuazija ėmėsi politikos dėl ekonominės būtinybės: juk jei ji nenorėjo 
atsisakyti kapitalizmo sistemos, kuriai būdingas nuolatinio ekonominio augimo 
dėsnis, tai turėjo palenkti šiam dėsniui savo vyriausybes ir ekspansiją paskelbti 
galutiniu užsienio politikos tikslu. 

Iškeldama šūkį „ekspansija dėl ekspansijos“, buržuazija bandė įtikinti savo 
nacionalines vyriausybes (ir tai iš dalies jai pavyko) pasukti pasaulinės politikos 


* Ernestas Renanas klasikinėje apybraižoje Ou 'est-ce gu une nation? (Paris, 1882) pabrėžė „rc- 
alų sutikimą, norą gyventi kartu, siekį oriai saugoti nedalomą, praeities kartų perduotą paliki- 
mą“ - tai svarbiausi elementai, siejantys tautiečius taip, kad jie sudaro naciją. Angliškas verti- 
mas cituojamas pagal: The Poetry of the Celtic Races, and other Studies, London, 1896. 

keliu. Kurį laiką atrodė, kad natūralias jos siūlomos naujosios politikos ribas ir 
atsvaras nulems pats faktas, kad ekspansijos tuo pačiu metu ir konkuruodamos 
tarpusavyje ėmėsi kelios nacijos. Tikrai, pradinių stadijų imperializmą galima 
apibūdinti kaip „besivaržančių imperijų“ kovą ir skirti nuo „imperijos idėjos 
senovės ir viduramžių pasaulyje; tai buvo vienos valstybės hegemonijai palenk- 
ta valstybių federacija, apimanti <...> visą žinomą pasaulį““. Tačiau tokios var- 
žybos buvo tik viena iš daugelio pasibaigusios epochos liekanų, nuolaida vis dar 
vyraujančiam nacionaliniam principui, pagal kurį žmonija yra pranašumo sie- 
kiančių tautų šeima, arba liberaliam tikėjimui, pagal kurį konkurencija auto- 
matiškai nustatys ją pačią stabdančias, iš anksto nulemtas ribas ir neleis vienam 
varžovui sunaikinti visų kitų. Tačiau tokia palaiminga pusiausvyra vargu ar galė- 
jo būti neišvengiamas paslaptingų ekonomikos dėsnių padarinys; ne, ji labai 
priklausė nuo politinių, 0 ypač nuo policinių institucijų, neleidusių varžovams 
naudotis pistoletais. Todėl sunku įsivaizduoti, kad konkurencija tarp iki dantų 
apsiginklavusių koncernų - „imperijų“ - galėtų baigtis kuo nors kitu, o ne vieno 
koncerno pergale ir kitų mirtimi. Kitaip tariant, konkurencija yra toks pat ne- 
politinis principas kaip ir ekspansija, ir ją taip pat neišvengiamai turi kontro- 
liuoti ir apriboti politinė valdžia. 

Priešingai negu ekonominė struktūra, politinė struktūra negali plėstis be ga- 
lo, nes jos pamatas nėra žmogaus produktyvumas, kuris tikrai neribotas. Iš visų 
valdymo ir žmonių organizacijos formų nacionalinė valstybė labiausiai prieši- 
nasi beribiam augimui, nes ją grindžiantis tikrasis susitarimas negali būti plečia- 
mas iki begalybės ir labai retai ir sunkiai priimamas nukariautų tautų. Jokia 
nacionalinė valstybė negali ramia sąžinė net mėginti nukariauti kitų tautų, nes 
tokia sąžinė kyla vien iš įsitikinimo, kad nukariautojų nacija aukštesniam įstaty- 
mui palenkia barbarus'. Tačiau savo įstatymus nacija suvokia kaip unikalios na- 
cionalinės substancijos padarinį, ir tie įstatymai negalioja už nuosavos tautos ir 
nuosavos teritorijos ribų. 

Kad ir kur nacionalinė valstybė reiškėsi kaip užkariautoja, nukariautoje tau- 
toje ji pažadindavo nacionalinę sąmonę ir suverenumo siekį ir šitaip sužlug- 
dydavo visas nuoširdžias pastangas sukurti imperiją. Štai Prancūzija prisijun- 
gė Alžyrą prie savo šalies kaip provinciją, bet primesti arabų tautoms savo 
įstatymų nesiryžo. Priešingai, prancūzai ir toliau gerbė islamo įstatymą, 0 sa- 
vo arabų kilmės piliečiams suteikė „personalinį statusą“, šitaip sukurdami be- 
prasmišką hibridą - nominaliai Prancūzijos teritoriją, teisiškai - tokią pat Pran- 
cūzijos dalį kaip ir Senos departamentas, kurio gyventojai nėra Prancūzijos 
piliečiai. 

Pirmieji Britanijos „imperijos kūrėjai“, įsitikinę, kad nukariavimas yra nuo- 
latinis valdymo metodas, niekada nesugebėjo į milžinišką imperijos ar Britani- 
jos tautų sandraugos struktūrą įtraukti savo artimiausių kaimynų, airių; bet kai 
po Pirmojo pasaulinio karo Airijai buvo suteiktas dominijos statusas ir ji tapo 


* Hobson, 0p. cit. 

" Šitokią nešvarią sąžinę, kylančią iš tikėjimo sutarimu kaip kiekvienos politinės organizacijos 
pagrindu, labai gerai apibūdino Haroldas Nicolsonas knygoje Curzon: The Last Phase 19]9- 
1925 (Boston; New York, 1934). Aptardamas britų politiką Egipte, jis sako: „Mūsų buvimas 
Egipte ir toliau pateisinamas ne pelnyta užkariautojo teise ar jėga, o mūsų pačių tikėjimu suta- 
rimo clementu. 1919 metais toks elementas neegzistavo jokia aiškia forma. Jį dramatiškai pa- 
neigė egiptiečių sukilimas 1919 m. kovo mėn.“ 

visateise Britanijos tautų sandraugos nare, nesėkmė buvo nors ir ne tokia aki- 
vaizdi, bet tokia pat reali. Seniausia „valda“ ir naujausia dominija vienpusiškai 
atmetė dominijos statusą (1937 m.) ir nutraukė visus ryšius su anglų tauta, atsi- 
sakydama dalyvauti kare. Anglijos valdžia, paremta nuolatiniu nukariavimu, „pa- 
prasčiausiai nesugebėjusi sunaikinti“ Airijos (Chestertonas), pažadino ne tiek 
savo pačios „snaudžiantį imperializmo genijų““, kiek airių nacionalinio pasi- 
priešinimo dvasią. 

Nacionalinė Jungtinės Karalystės struktūra padarė neįmanomą greitą nuka- 
riautų tautų asimiliaciją ir prijungimą. Britanijos tautų sandrauga niekada ne- 
buvo „Tautų sandrauga“, - ji buvo Jungtinės Karalystės įpėdinė, viena nacija, 
išsibarsčiusi visame pasaulyje. Išsibarstymas ir kolonizavimas ne išplėtė, o tik 
perkėlė politinę struktūrą, o rezultatas buvo tas, kad naujo federacinio junginio 
nariai liko glaudžiai susiję su savo bendra tėvyne dėl visai aiškių priežasčių — 
bendros praeities ir bendros teisės. Airijos pavyzdys rodo, kad Jungtinė Kara- 
lystė visai netiko kurti imperinei struktūrai, kur galėtų kartu ir taikiai gyventi 
daug skirtingų tautų?. Anglų nacija parodė turinti sugebėjimą ne kurti imperi- 
jas, kaip romėnai, o pamėgdžioti graikišką kolonizavimo modelį. Užuot nuka- 
riavę kitas tautas ir primetę jiems savo teisę, anglų kolonistai įsikurdavo naujo- 
se pasisavintose teritorijose keturiuose Žemės rutulio kraštuose, o kartu likda- 
vo tos pačios britų nacijos nariai'“. Ar federalinė sandraugos struktūra, kurios 
keliantis susižavėjimą pagrindas yra viena nacija, išsibarsčiusi po visą pasaulį, 
bus pakankamai lanksti, kad atsvertų šiai nacijai būdingą nesugebėjimą kurti 


Š Taip pasakė lordas Salisbury, džiaugdamasis tuo, kad nebuvo priimtas pirmasis Gladstone'o 
savivaldos bilis. Per kitus dvidešimt konservatorių - 0 tai reiškia, imperialistų - valdymo metų 
(1885-1905), anglų ir airių konfliktas ne tik kad nebuvo išspręstas, bet tapo dar aštresnis. Žr. 
taip pat Gilbert K. Chesterton, The Crirnes of England, 1915, p. 57 ft. 

* Kodėl pradinėse nacionalinės raidos stadijose Tudorams nepavyko Airijos prijungti prie Di- 
džiosios Britanijos taip, kaip Valois dinastijai pavyko prijungti prie Prancūzijos Bretanę ir 
Burgundiją, vis dar lieka mįslė. Tačiau gali būti, kad panašus procesas buvo brutaliai nu- 
trauktas Cromwellio režimo, Airiją traktavusio kaip didelį grobio gabalą, kurį reikėtų pada- 
lyti savo tarnams. Kad ir kaip ten būtų, po Cromwellio revoliucijos, kuri anglų nacijai susi- 
formuoti buvo tokia pat lemtinga kaip ir Prancūzijos revoliucija susiformuoti prancūzų naci- 
jai, Jungtinė Karalystė jau buvo pasiekusi tokią brandą, kuri visada susijusi su sugebėjimo 
asimiliuoti ir integruoti praradimu, nes tokį sugebėjimą nacijos politinis junginys turi tik 
pradinėse savo stadijose. Tai, kas atsitiko vėliau, tiesą sakant, buvo tik ilga liūdna „prievar- 
tos, vartojamos ne tam, kad žmonės galėtų ramiai gyventi, o tam, kad jic galėtų ramiai nu- 
mirti“ (Chesterton, op. cit., p. 60), istorija. 

Istorinę Airijos klausimo apžvalgą, apimančią naujausius įvykius, galima rasti puikioje, nceša- 
liškoje Nicholaso Mansergh'o studijoje Britain and Ireland (leid. Longman's Pamphlets on the 
Bruish Commonwealth, London, 1942). 

'“ Labai būdingas yra toks J.A. Froude'o teiginys, suformuluotas prieš pat prasidedant impc- 
rializmo epochai: „Iškart pabrėžkime, kad anglas, emigruojantis į Kanadą ar Keipą, Australiją 
ar Naująją Zelandiją, nepraranda savo tautybės, kad jis ir toliau gyvena Anglijos žemėje, tarsi 
gyventų Devonšyre ar Jorkšyre, ir liks anglu tol, kol gyvuos Anglijos imperija; ir jei mes būtume 
išleidę ketvirtį tos sumos, kuri buvo nuskandinta Balaklavos pelkėse, siekdami į tas kolonijas 
nusiųsti ir jose įkurdinti du milijonus savo tautiečių, tai būtų sustiprinę mūsų šalį daug labiau 
negu visi karai, į kuriuos buvome įsipainioję - nuo Azenkūro iki Vaterlo“ (cit. pagal Robert 
Livingston Schuyler, The Fall of the Old Colonial System, New York, 1945, p. 280-281). 

imperiją ir neanglų tautoms leistų tapti nuolatiniais ir visateisiais sandraugos 
„dalykiniais partneriais“, parodys ateitis. Dabartinis Indijos kaip dominijos sta- 
tusas — beje, kategoriškai atmestas indų nacionalistų karo metu - buvo dažnai 
traktuojamas kaip laikinas ir pereinamas sprendimas!!. 

Vidinis prieštaravimas tarp nacijos politinės santvarkos ir užkariavimo kaip 
politinės priemonės išryškėjo nuo Napoleono svajonės žlugimo laikų. Kaip tik 
dėl šio patyrimo, o ne dėl humanistinių sentimentų užkariavimas nuo to meto 
buvo oficialiai pasmerktas ir sprendžiant teritorinius konfliktus reiškė nedaug. 
Napoleono nesugebėjimas suvienyti Europą po Prancūzijos vėliava aiškiai pa- 
rodė, kad vienos nacijos vykdomas užkariavimas arba visiškai pažadina nuka- 
riautos tautos nacionalinę sąmonę ir atveda prie sukilimo prieš užkariautoją, 
arba veda prie tironijos. Ir nors tironija - kadangi nereikalauja sutarimo - gali 
sėkmingai valdyti kitas tautas, ji gali išsilaikyti tik iš pradžių sunaikindama na- 
cionalines savo tautos institucijas. 

Priešingai negu Britanija ir visos kitos Europos nacijos, Prancūzija paskuti- 
niu metu tikrai pabandė suderinti ius su imperium ir sukurti imperiją senovine 
romėniška prasme. Galiausiai ji vienintelė pamėgino politinę nacijos struktūrą 
paversti imperine politine struktūra, tikėdama tuo, kad „prancūzų nacija žengė 
pirmyn <...> kad paskleistų prancūzų civilizacijos laimėjimus“. Prancūzai sie- 
kė užjūrio valdas prijungti prie nacionalinės struktūros ir nukariautas tautas 
traktuoti „ir kaip brolius, ir kaip <...> valdinius - kaip brolius vieningoje pran- 
cūzų civilizacijos šeimoje, o kaip valdinius ta prasme, kad jie yra prancūzų kul- 
tūros auklėtiniai ir paklūsta prancūzų vadovavimui“*?. Iš dalies tai buvo įgyven- 
dinta, kai spalvotųjų tautų delegatai gavo kėdes Prancūzijos parlamente ir kai 
Alžyras buvo paskelbtas Prancūzijos departamentu. 

Sio drąsaus užmojo padarinys buvo ypač brutali užjūrio valdų eksploatacija 
nacijos labui. Priešingai visoms teorijoms, Prancūzijos imperija iš tikrųjų buvo 
vertinama nacionalinės gynybos požiūriu!*, o kolonijos buvo traktuojamos kaip 
kareivių šalys, galinčios gaminti force noire, saugančią Prancūzijos gyventojus 
nuo jos nacionalinių priešų. Garsioji Poincarė frazė, ištarta 1923 metais - „Pran- 
cūzija nėra 40 milijonų šalis, ji yra 100 milijonų šalis“, - paprasčiausiai bylojo 
apie „pigią patrankų mėsą, gaunamą masinės gamybos metodais“!*. Kai 1918 
metais priė taikos derybų stalo Clemenceau tvirtino, kad jam nerūpi niekas, 


"! Iškilus Pietų Afrikos rašytojas Janas Disselboomas tiesiai išreiškia Sandraugos tautų nuomo- 
nę šiuo klausimu: „Didžioji Britanija - tik partneris sprendžiant reikalus <...> visi mes kilę iš 
tos pačios giminiškos šaknies <...> Tos imperijos dalys, kuriose negyvena tokios rasės, ku- 
rioms tiktų tai, kas pasakyta, niekada nebuvo tokie partneriai. Jos buvo privati vyraujančio 
partnerio nuosavybė <...> Galima turėti baltąją dominiją, galima turėti Indijos dominiją, bet 
negalima turėti ir vienos, ir kitos“ (cit. pagal A.Carthill, The Last Dominion, 1924). 

!? Ernest Barker, Ideas and Ideals of the British Empire, Cambridge, 1941, p. 4. 

Žr. taip pat puikias įvadines pastabas apie Prancūzijos imperijos įkūrimą: The French Colonial 
Empire (leid. Information Department Papers No25, published by The Royal Institute of Inter- 
national Affairs, London, 1941), p. 9 ff. „Tikslas yra toks: asimiliuoti kolonijines tautas su 
prancūzų tauta arba, jei tai neįmanoma primityvių bendruomenių atveju, „asocijuoti“ jas, ir 
šitaip skirtumas tarp/a France mėtropole ir la France d 'outremervis labiau taps geografinis, o ne 
esminis“. 

3 Žr. Gabriel Hanotaux, „Lc Gėnėral Mangin“, Revue des Deux Mondes (1925), Tome 27. 

'* W.P. Crozier, „France and her "Black Empire'“, New Republic, January 23, 1924. 


Politinė buržuazijos cmancipacija 149 


išskyrus „neribotą teisę verbuoti juoduosius kareivius, kurie padėtų ginti Pran- 
cūzijos teritoriją Europoje, jei ateityje ją užpultų Vokietija“, jis neišgelbėjo 
prancūzų nacijos nuo Vokietijos agresijos - tai, deja, dabar mes gerai žinome, - 
nors jo planą įgyvendino Generalinis štabas; tačiau jis sudavė mirtiną smūgį tuo 
metu dar egzistavusiai Prancūzijos imperijos galimybei!'*. Palyginti su šiuo aklu 
ir beatodairišku nacionalizmu, britų imperialistai, laikęsi kompromisinės man- 
datų sistemos, atrodė kaip tautų apsisprendimo teisės saugotojai, nepaisant to 
fakto, kad jie iškart pradėjo piktnaudžiauti mandatų sistema, taikydami „netie- 
sioginį valdymą“, t. y. metodą, leidusį administratoriui valdyti žmones ne „tie- 
siogiai, o remiantis jų pačių gentine ir vietine valdžia“!', 

Britai stengėsi įveikti pavojingą nenuoseklumą, glūdėjusį nacijos bandyme 
kurti imperiją paliekant nukariautų tautų nuožiūrai jų kultūrą, religiją ir teisę, 
nusišalinant ir susilaikant nuo britų teisės ir kultūros diegimo. Tai nesutrukdė 
atsirasti vietinių gyventojų nacionalinei sąmonei ir suverenumo bei nepriklau- 
somybės siekiui, nors, galimas daiktas, kiek pristabdė šį procesą. Tačiau dėl to 
nepaprastai sustiprėjo naujas imperialistinis esminio - o ne tik laikino - vienų 
tautų pranašumo prieš kitas, „aukštesnių rasių“ pranašumo prieš „žemesnes“ 
suvokimas. Savo ruožtu tai paskatino pavergtas tautas kovoti dėl laisvės ir ne- 
leido joms matyti neabejotinų britų valdymo pranašumų. Vien dėl to, kad admi- 
nistratoriai, kurie, „nepaisant nuoširdžios pagarbos čiabuviams kaip žmonėms, 
o kartais net ir meilės jiems <...> beveik be išimčių netikėjo, kad čiabuviai 
sugeba ar kada nors sugebės valdytis patys, be priežiūros“ !š, buvo nutolę [nuo 
valdinių], „čiabuviai“ galėjo prieiti tik vieną išvadą - kad jie visiems laikams 
išskirti iš Žmonijos ir nuo jos izoliuoti. 


"5 David Lloyd George, Memoirs of the Peace Conference, New Haven, 1939, I, 362 ff. 

'6 Panašaus bandymo žiauriai eksploatuoti užjūrio valdas nacijos labui ėmėsi Nyderlandai olandų 
Rytų Indijoje, kai Napoleono pralaimėjimas visai nuskurdusiai metropolijai leido susigrąžinti 
savo kolonijas. Įvedus prievartinės žemdirbystės sistemą, vietiniai gyventojai buvo paversti ver- 
gais, dirbančiais Olandijos vyriausybei. Multatuli'o knyga Max Havelaar, pirmą kartą pasiro- 
džiusi pracito amžiaus septintajame dešimtmetyje, buvo nukreipta ne prieš kolonijų tarnybas, 
o prieš metropolijos vyriausybę. (Žr. de Kat Angelino, Colonial Policy, Vol.Il, The Dutch East 
Indies, Chicago, 1931, p. 45.) 

Šios sistemos netrukus buvo atsisakyta, ir olandų Indija tam tikrą laiką tapo „visų kolonijas 
turinčių nacijų žavėjimosi objektu“ (seras Hesketh'as Beelis, buvęs Ugandos, Šiaurės Nigeri- 
jos irt. t. gubernatorius, Foreign Colonial Administration in the Far East, 1928. Part I). Olandų 
metodai buvo labai panašūs į prancūzų: europiečio statuso suteikimas labiausiai nusipelniu- 
siems čiabuviams, europietiškos mokyklų sistemos įvedimas ir kitos laipsniškos asimiliacijos 
priemonės. Šitaip olandams pavyko pasickti tą patį rezultatą: galingą pavergtų tautų sąjūdį dėl 
nacionalinės nepriklausomybės. 

Šiame veikale nenagrinėjamas olandų ir belgų imperializmas. Pirmasis yra keistas ir kintantis 
prancūzų ir anglų metodų mišinys, antrasis yra ne belgų nacijos ir net nc belgų buržuazijos, o 
paties Belgijos karaliaus, nekontroliuojamo jokios vyriausybės, nesusijusio su jokia kita insti- 
tucija, ekspansijos istorija. Ir olandų, ir belgų imperializmo formos yra netipiškos. Devinta- 
jame dešimtmetyje Nyderlandai nebetęsė ekspansijos, o tik tvirtino ir modernizavo senąsias 
savo valdas. O neregėti žiaurumai belgų Konge būtų pernelyg netinkamas pavyzdys parodyti 
tai, kas paprastai vyko užjūrio valdose. 

!" Ernest Barker, op. cit., p. 69. 

Iš Selwyn James, South of the Congo, New York, 1943, p. 326. 

Imperializmas nėra imperijų kūrimas, o ekspansija nėra užkariavimas. Britų 
užkariautojai, ankstesni „teisės pažeidėjai Indijoje“ (Burke'as), turėjo mažai ką 
bendro su britų kapitalo eksportuotojais ar Indijos tautų valdytojais. Jei šie val- 
dytojai, užuot leidę dekretus, būtų pradėję leisti įstatymus, galimas daiktas, bū- 
tų tapę imperijos kūrėjais. Tačiau esmė buvo kaip tik ta, kad anglų tauta tuo 
nebuvo suinteresuota ir vargu ar būtų juos parėmusi. Tiesą sakant, įkandin im- 
perialistiškai nusiteikusių biznierių sekė valstybės tarnautojai, norėję, kad „af- 
rikiečiai liktų afrikiečiais“, ir tik visai nedaugelis, dar nepraradę to, ką Haroldas 
Nicolsonas kartą pavadino „vaikystės idealais“!?, norėjo jiems padėti tapti „ge- 
resniais afrikiečiais“*?, nors ir neaišku, ką tai galėjo reikšti. Jie jokiu būdu nebu- 
vo „linkę savo šalies administracinės ir politinės sistemos taikyti atsilikusiems 
kolonijų gyventojams valdyti“?! ir išsiplėtusias Britanijos karūnos valdas susieti 
su anglų tauta. 

Priešingai tikroms imperinėms struktūroms, kur metropolijos institucijos viso- 
kiais būdais taikomos imperijai, imperializmui būdinga tai, kad nacionalinės ins- 
titucijos lieka atsiskyrusios nuo kolonijinės administracijos, nors joms leidžiama 
ją kontroliuoti. Tikras tokio atskyrimo motyvas - keistas arogancijos ir pagarbos 
mišinys: tik ką atsiradusi kolonijų administratorių, susidūrusių su „atsilikusiais 
gyventojais“ ar „žemesnėmis rasėmis“, arogancija derinosi su seno kirpimo met- 
ropolijos politikų, jautusių, kad jokia nacija neturi teisės primesti savo įstatymų 
kitoms tautoms, pagarba. Dėl pačios tokios situacijos esmės arogancija virto val- 
dymo priemone, 0 pagarba, likusi grynai negatyvi, nesukūrė naujo tautų sugyve- 
nimo metodo, o tik dekretais įspraudė žiaurų imperialistinį valdymą į tam tikras 
ribas. Šitokiam sveikam nacionalinių institucijų ir politikų apribojimui mes dė- 
kingi už tai, kad neeuropinės tautos galiausiai ir nepaisant nieko iš Vakarų viešpa- 
tavimo gavo šiokią tokią naudą. Tačiau kolonijinės tarnybos niekada nesiliovė 
protestuoti prieš „nepatyrusios daugumos“ - nacijos, bandžiusios spausti „paty- 
rusią mažumą“ (imperialistinius administratorius) — kišimąsi, t. y. reikalavimą 
valdyti laikantis bendrų teisingumo ir laisvės normų, taikomų metropolijoje. 


Kad sąjūdis už ekspansiją dėl pačios ekspansijos atsirado nacionalinėse vals- 
tybėse, kurios labiau už bet kokius kitus politinius junginius buvo sąlygojamos 
sienų ir galimų užkariavimų ribų, yra vienas pavyzdys, rodantis, kad tariamai 
absurdiškas priežasties ir padarinio neatitikimas tapo skiriamuoju modernio- 
jo pasaulio istorijos bruožu. Visiška moderniosios istorinės terminologijos pai- 
niava yra tik vienas šalutinis šio neatitikimo padarinys. Lygindami su senovės 
imperijomis, ekspansiją painiodami su užkariavimu, nepaisydami skirtumo tarp 
Sandraugos ir imperijos (kurį ikiimperialistinės epochos istorikai vadino skir- 
tumu tarp kolonistų gyvenviečių ir valdų, tarp kolonijų ir priklausomų terito- 
rijų arba, šiek tiek vėliau, tarp kolonializmo ir imperializmo**), kitaip tariant, 


'* Apic šiuos vaikystės idealus ir jų vaidmenį britų imperializmui žr. VII skyrių. Kaip jie atsira- 
do ir buvo kultivuojami, aprašyta Rudyardo Kiplingo knygoje Stalkv and Company. 

“ Ernest Barker, op. cit., p. 150. 

"! Lord Cromer, „The Government of Subject Races“, Edinburgh Review, January, 1908. 

> Ibid. 

“ Pirmas mokslininkas, pavartojęs terminą „imperializmas“, kad aiškiai atskirtų „imperiją“ 
nuo „sandraugos“, buvo J.A.Hobsonas. Bet esminis skirtumas buvo gerai žinomas visada. Pa- 
vyzdžiui, „kolonijos laisvės“ principas, po Amerikos revoliucijos gerbiamas visų britų valstybi- 

ignoruodami skirtumą tarp (britų kilmės) žmonių eksporto ir (britų) pinigų 
eksporto“, istorikai bandė užsimerkti prieš tą gluminantį faktą, kad tiek daug 
svarbių moderniosios istorijos įvykių atrodo taip, tarsi kurmiai būtų sukasę 
kalnus. 

Šių laikų istorikai, matydami, kaip keli kapitalistai lyg plėšrūnai šniukštinėja 
po Žemės rutulį, ieškodami naujų investavimų galimybės ir remdamiesi turtuo- 
lių pelno geismu ir azartiniais skurdžių instinktais, užsimanė imperializmą ap- 
vilkti senovine Romos ir Aleksandro Didžiojo didybe, kuri visus būsimus įvy- 
kius padarytų toleruotinus humanizmo požiūriu. Priežasties ir padarinio neati- 
tikimą atskleidė garsi ir, nelaimei, teisinga pastaba, kad Britanijos imperija bu- 
vo sukurta išsiblaškymo akimirką. Tai tapo žiauriai akivaizdu mūsų laikais, kai 
nusikratyti Hitleriu prireikė pasaulinio karo, o tai buvo gėdinga kaip tik todėl, 
kad ir komiška. Kažkas panašaus jau buvo matyti Dreyfuso bylos metais, kai 
prireikė geriausių nacijos žmonių, kad būtų užbaigta kova, prasidėjusi kaip gro- 
teskiška konspiracija, o pasibaigusi kaip farsas. 

Vienintelė imperializmui priskirtina didybė yra ta, kad nacija, kovodama su 
juo, pralaimėjo mūšį. Šios neryžtingos opozicijos tragedija yra ne ta, kad dauge- 
lis nacijos atstovų, kaip pasirodė, gali būti nupirkti naujųjų biznierių imperialis- 
tų - darblogesnis už korupciją buvo tas faktas, kad nepaperkamieji buvo įsitiki- 
nę, Jog imperializmas yra vienintelis būdas vykdyti pasaulinę politiką. Kadangi 
jūrų laivyno bazės ir galimybė gauti žaliavų buvo iš tikrųjų būtina visoms naci- 
joms, jie pradėjo tikėti, kad aneksija ir ekspansija padeda gelbėti naciją. Jie 
buvo pirmieji, nesupratę pamatinio skirtumo tarp senovinio prekybos ir laivyno 
bazių kūrimo dėl pačios prekybos ir naujosios ekspansionizmo politikos. Jie 
patikėjo Ceciliu Rhodesu, patarusiu jiems „suprasti tą faktą, kad neįmanoma 
išgyventi, neužvaldžius pasaulinės prekybos“, kad „jūsų prekyba yra visas pa- 
saulis ir jūsų gyvenimas - visas pasaulis, o ne Anglija“, ir kad todėl „reikia spręs- 
ti šiuos ekspansijos ir pasaulio išlaikymo klausimus“. Šito netrokšdami, o kar- 
tais apie tai net nežinodami, jie ne tik tapdavo imperialistinės politikos bendri- 
ninkais, bet pirmieji buvo pasmerkti ir demaskuoti dėl savo „imperializmo“. 
Taip atsitiko Clemenceau, kuris - kadangi desperatiškai rūpinosi prancūzų na- 
cijos ateitimi — tapo „imperialistu“, vildamasis, kad kolonijose užverbuoti ka- 
reiviai Prancūzijos piliečius apsaugos nuo agresorių. 

Nacijos sąžinė, atstovaujama parlamento ir laisvosios spaudos, buvo gyva ir 
jos nekentė kolonijų administratoriai visose kolonijines valdas turinčiose Euro- 
pos šalyse - Anglijoje, Prancūzijoje, Belgijoje, Vokietijoje ar Olandijoje. Angli- 
joje, kad būtų nubrėžtas skirtumas tarp imperinės vyriausybės, veikusios Lon- 
done ir kontroliuojamos parlamento, ir kolonijų administratorių, ši įtaka buvo 
vadinama „imperiniu veiksniu“. Šitaip imperializmui buvo priskiriami nuopel- 


ninkų, buvo laikomas galiojančiu tik tada, kai kolonija buvo „sudaryta iš britų kilmės žmonių 
arba <...> joje buvo tiek britų kilmės gyventojų, kad buvo galima saugiai kurti atstovaujamą- 
sias institucijas“. Žr. Robert Livingston Schuyler, op. cit., p. 236 ff. 

XIX a. reikia skirti tris Britanijos imperijos užjūrio valdų tipus: persikėlėlių gyvenvietes arba 
kolonijas, panašias į Australiją arba kitas dominijas, prekybos faktorijas bei valdas, panašias į 
Indiją. ir jūrų bei karines bazes, panašias į Gerosios Vilties kyšulio ir išlaikomas pirmų dviejų 
tipų valdų labui. Imperializmo epochoje visų šių valdų valdymas bei politinė reikšmė pasikeitė. 
“ Ernest Barker, op. cit. 

S Millin, op. cit., p. 175. 

nai ir teisingumo, kurį jis taip nekantriai stengėsi sunaikinti, požymiai“. Politi- 
niu požiūriu „imperinį veiksnį“ išreiškė koncepcija, pagal kurią britų „imperi- 
nis parlamentas“ ne tik gina kolonijų gyventojus, bet ir savaip jiems atstovau- 
ja“'. Sitaip anglai labai priartėjo prie prancūzų imperijos kūrimo patirties, nors 
niekada nenuėjo taip toli, kad pavaldžioms tautoms duotų tikro atstovavimo 
galimybę. Vis dėlto jie aiškiai tikėjosi, kad nacija kaip visuma gali veikti kaip 
savotiškas nukariautų tautų patikėtinis, ir yra tikra, kad ji visada stengėsi pada- 
ryti viską, kas įmanoma, kad būtų išvengta to, kas blogiausia. 

Kontliktas tarp „imperinio veiksnio“ (Kurį veikiau reikėtų vadinti nacionali- 
niu veiksniu) ir kolonijų administratorių lyg raudona gija ženklina britų impe- 
rializmo istoriją. „Malda“, kuria Cromeris, valdęs Egiptą 1896 metais, kreipėsi 
į lordą Salisbury („Apsaugokite mane nuo anglų įstaigų“**), buvo nuolat karto- 
jama iki pat trečiojo mūsų amžiaus dešimtmečio, kai ekstremistinė imperialisti- 
nė partija atvirai apkaltino naciją ir visus jos siekius tuo, kad dėl jų kyla grėsmė 
prarasti Indiją. Imperialistai visada buvo labai nepatenkinti tuo, kad Indijos 
vyriausybė turi „teisinti savo egzistavimą ir politiką prieš Anglijos viešąją nuo- 
monę“; dabar ši kontrolė nebeleido taikyti tų „administracinių žudynių““ prie- 
monių, kurių kai kur, tik ką pasibaigus Pirmajam pasauliniam karui, buvo grieb- 
tasi kaip radikalaus nuraminimo būdo?" ir kurios tikrai galėjo sutrukdyti Indijai 
tapti nepriklausoma valstybe. 


?6 Galimas daiktas, kad šio nevykusio posakio kilmė susijusi su britų viešpatavimo Pietų Afri- 
koje istorija ir sietina su tais laikais, kai vietiniai valdytojai, Cecilis Rhodesas ir Jamesonas, 
Londono „imperinę vyriausybę“ beveik prieš jos valią įvėlė į karą su būrais. „Faktiškai Rhodc- 
sas, ar veikiau Jamesonas, buvo absoliutus valdovas tokios teritorijos, kuri buvo tris kartus 
didesnė už Angliją: ją buvo galima valdyti 'nepaisant Aukščiausiojo Komisaro niurzglaus prita- 
rimo ar politinės cenzūros", nes šis Komisaras buvo imperijos vyriausybės atstovas, išsaugojęs 
tik „nominalią kontrolę“ (Reginal Ivan Lovell, The Struggle for South Africa, 1875-1899, New 
York, 1934, p. 194). O kas atsitinka su tomis teritorijomis, kuriose britų vyriausybė savo juris- 
dikciją perduoda vietiniams gyventojams europiečiams, nebesaistomiems jokių tradicinių ir 
konstitucinių nacionalinėms valstybėms būdingų apribojimų, geriausiai galima matyti iš tragiš- 
kos nepriklausomybę gavusios Pietų Afrikos Sąjungos istorijos, t. y. iš to meto, kai „imperinė 
vyriausybė“ prarado bet kokią teisę įsikišti. 

27 Šiuo požiūriu įdomi 1908 metais Bendruomenių rūmuose vykusi diskusija tarp Charleso 
Dilke'o ir kolonijų ministro. Dilke'as ragino nesuteikti savivaldos Britanijos kolonijoms, nes 
priešingu atveju baltieji plantatoriai pavergs savo spalvotuosius darbininkus. Jam buvo atsaky- 
ta, kad čiabuviams irgi atstovaujama Anglijos Bendruomenių rūmuose. Žr. G. Zoeptl, „Kolo- 
nicn und Kolonialpolitik“, Handwėūrterbuch der Staatswissenschaften. 

2 Lawrence J. Zetland, Lord Cromer, 1923, p. 224. 

* A. Carthill, The Lost Dominion, 1924, p. 41-42, 93. 

30 „Nuraminimo“ pavyzdys Artimuosiuose Rytuose smulkiai aprašytas TE. Lawrence'o straips- 
nyje „France, Britain and the Arabs“, parašytame laikraščiui The Observer (1920): „Iš pradžių 
arabams sekasi, anglų pajėgos siunčiamos kaip baudžiamoji ekspedicija. Kaudamiesi anglai 
stumiasi į priekį <...> prie savo taikinio, kuris tuo metu apšaudomas artilerijos, lėktuvų ir karo 
laivų. Galiausiai sudeginamas koks nors kaimas, ir rajonas nuraminamas. Keista, kad tokiais 
atvejais mes nevartojame nuodingųjų dujų. Apšaudant namus, moterys ir vaikai žūva ne visur 
<...> Dujų atakomis būtų galima dailiai sunaikinti visus maištaujančių sričių gyventojus, o 
kaip valdymo metodas tai būtų ne labiau nemoralu už dabartinę sistemą“. Žr. jo Letters, edited 
by David Garnett, New York, 1939, p. 311 ff. 

Vokietijoje egzistavo panašus priešiškumas tarp nacionalinės valstybės at- 
stovų ir Afrikos kolonijų administratorių. 1897 metais dėl žiauraus elgesio su 
vietiniais gyventojais iš savo posto vokiečių Pietryčių Afrikoje buvo pašalintas ir 
neteko valstybinių pareigų Carlas Petersas. Tas pat nutiko ir gubernatoriui Zim- 
mereriui. O 1905 metais genčių vadai pirmą kartą kreipėsi su savo skundais į 
reichstagą, o kai kolonijos administratoriai juos įkalino, įsikišo Vokietijos vy- 
riausybė“!. 

Tą pat galima pasakyti ir apie prancūzų viešpatavimą. Gubernatoriai, pa- 
prastai skiriami Paryžiaus vyriausybės, arba būdavo labai spaudžiami prancū- 
zų kolonistų Alžyre, arba paprasčiausiai atsisakydavo vykdyti reformas santy- 
kių su vietiniais gyventojais srityje, kurios, jų nuomone, buvo padiktuotos „skys- 
tų (jų) vyriausybės demokratinių principų“*?. Administratoriai imperialistai 
nacijos kontrolę visur traktavo kaip nepakeliamą naštą ir grėsmę kolonijiniam 
viešpatavimui. 

Ir imperialistai buvo visiškai teisūs. Šiuolaikines pavergtų tautų valdymo są- 
lygas jie žinojo geriau už tuos, kurie, viena vertus, protestavo prieš valdymą 
dekretais ir biurokratine savivale, o kita vertus, tikėjosi visiems laikams išsau- 
goti savo valdas didesnei nacijos garbei. Imperialistai geriau už nacionalistus 
žinojo, kad nacijos politinis junginys netinka kurti imperijai. Jie puikiai suprato, 
kad pergalingas nacijos žygiavimas ir tautų užkariavimas, jei tik jam bus leista 
paklusti savo paties vidinei logikai, baigsis tautų nacionalinės sąmonės prabudi- 
mu ir užkariautojo pralaimėjimu. Todėl metodai, kuriuos taikė prancūzai, na- 
cionalines aspiracijas visada bandę sieti su imperijos kūrimu, buvo ne tokie sėk- 
mingi kaip metodai, taikomi britų, kurie nuo praeito amžiaus devintojo dešimt- 
mečio ėmėsi atviros imperialistinės politikos, nors ji buvo varžoma metropoli- 
jos, išsaugojusios savo nacionalines demokratines institucijas. 


II: VALDŽIA IR BURŽUAZIJA 


Tikrasis imperialistų siekis buvo politinės valdžios ekspansija nesukuriant poli- 
tinio junginio. Imperialistinę ekspansiją sukėlė keista ekonominė krizė - kapi- 
talo perprodukcija ir „atliekamų“ pinigų atsiradimas, o tai atsitiko dėl per dide- 
lių pinigų sankaupų, kurios nebegalėjo būti produktyviai investuotos neperžen- 
giant nacionalinių ribų. Pirmą kartą ne galios investavimas tiesė kelią pinigų 
investavimui, bet galios eksportas nuolankiai šliaužė įkandin eksportuojamų pi- 
nigų, nes nekontroliuojamos investicijos tolimose šalyse kėlė grėsmę ištisus vi- 
suomenės sluoksnius paversti lošėjais, visą kapitalistinę ekonomiką ir gamybos 
sistemą paversti finansinių spekuliacijų sistema, o pelną iš gamybos pakeisti 
pelnu iš komisinių pajamų. Dešimtmetis prieš pat imperializmo epochą, praei- 
to amžiaus aštuntasis dešimtmetis, paženklintas neregėtu sukčiavimų, finansi- 
nių skandalų ir biržos spekuliacijų padidėjimu. 

Šių ikiiimperialistinių įvykių pionieriai buvo tie žydų kilmės finansininkai, 
kurie savo turtą sukaupė nepriklausomai nuo kapitalizmo sistemos ir kurių rei- 


A Kita vertus, 1910 metais kolonijų ministras B. Dernburgas buvo priverstas atsistatydinti, nes 
gindamas čiabuvius supykdė plantatorius. Žr. Mary E. Townsend, Rise and Fall of Germany's 
Colonial Empire, New York, 1930, ir P. Leutwein, Kampfe um Afrika, Luebeck, 1936. 

* Pasak Lčono Cayla, buvusio Madagaskaro gubernatoriaus ir Pėtaino bičiulio. 

kėjo augančioms nacionalinėms valstybėms, norinčioms gauti tarptautiniu mas- 
tu garantuotas paskolas**. Sukūrus stabilią mokesčių sistemą, garantavusią vy- 
riausybės išlaidų finansavimą, ši grupė galėjo visai pagrįstai būgštauti, kad bus 
visiškai sunaikinta. Per šimtmečius užsidirbdami pinigus iš komisinių paslaugų, 
šiai grupei priklausantys žmonės visai natūraliai buvo pirmieji, susigundę pasiū- 
lymais tarpininkauti investuojant kapitalą, kurio buvo nebeįmanoma pelningai 
investuoti vidaus rinkoje. Žydų kilmės tarptautiniai finansininkai pagrįstai at- 
rodė esą tie žmonės, kurie ypač tiko tokioms iš esmės tarptautinėms biznio ope- 
racijoms“*. Negana to, pačios vyriausybės, kurių parama kokiu nors pavidalu 
buvo reikalinga investuojant tolimose šalyse, iš pradžių buvo linkusios pagarsė- 
jusiems žydų kilmės finansininkams teikti pirmenybę prieš naujokus tarptauti- 
nių finansų srityje, daugelis kurių buvo avantiūristai. 

Kai atliekamam turtui, kuris buvo pasmerktas trūnyti ankštoje nacionalinėje 
ekonomikoje, finansininkai atidarė kapitalo eksporto kanalus, greitai tapo aiš- 
ku, kad pasyvūs akcininkai pasirengę milžiniškai rizikai, kuri atitiko jų nepa- 
prastai išaugusį pelną. Iš komisinių pajamų gyvenantys finansininkai, net malo- 
ningai padedami valstybės, neturėjo pakankamai galios sumažinti šią riziką: tai 
galėjo padaryti tik materialioji valstybės galia. 

Kai tik tapo aišku, kad pinigų eksportas pareikalaus valstybės galios ekspor- 
to, finansininkų apskritai ir žydų finansininkų, skyrium imant, pozicija labai su- 
silpnėjo ir vadovavimą imperialistinio biznio sandėriams bei įmonėms palaips- 
niui perėmė nacionalinės buržuazijos nariai. Šiuo požiūriu labai pamokoma Ce- 
cilio Rhodeso karjera Pietų Afrikoje: šis žmogus, visiškas naujokas, per keletą 
metų sugebėjo išstumti iš pirmųjų vietų visagalius žydų kilmės finansininkus. 
Vokietijoje Bleichroederis, kuris 1885 metais dar buvo kompanionas įkuriant 
Ostafrikanische Gessellschaft, po 14 metų, kai Vokietija pradėjo tiesti Bagdado 
geležinkelį, kartu su baronu Hirschu buvo išstumtas tokių augančių imperialis- 
tinio biznio gigantų, kaip Siemens ir Deutsche Bank. Tam tikra prasme vyriausy- 
bės nenoras atiduoti realią valdžią žydams ir žydų nenoras imtis biznio su poli- 
tine potekste taip sutapo, kad, nepaisant didžiulio šios žydų grupės turto, pasi- 
baigus pradiniam azartiško lošimo ir komisinių pajamų etapui, tikra kova už 
valdžią net neprasidėjo. 

Įvairios nacionalinės vyriausybės su nepasitenkinimu stebėjo stiprėjančią ten- 


3 Apie tai ir apie tolesnius dalykus plg. II skyrių. 

“ Įdomu, kad visi pirmieji imperializmo raidos apžvalgininkai labai pabrėžia šį žydišką clc- 
mentą, o vėlesnėje literatūroje jo beveik nepaisoma. Ypač pažymėtina - dėl jo pastabų patiki- 
mumo ir labai sąžiningos analizės - J.A. Hobsono evoliucija sprendžiant šį klausimą. Pirmoje 
šia tema parašytoje esė „Capitalism and Imperialism in South Africa“ (Contemporary Review, 
1900) jis sakė: „Dauguma (finansininkų) buvo žydai, nes žydai yra tarptautiniai finansininkai 
par excellence, ir, nors kalbėję angliškai, beveik visi buvo kilę iš kontinento <...> Jie vykdavo 
ten (į Transvalį) pinigų, ir tie, kurie atvažiavo anksčiau ir užsidirbo daugiau, patys paprastai 
išvykdavo iš šios šalies, grobio kūne palikę savo ekonomines iltis. Jie įsikabino į Randą. <...> 
ir buvo pasirengę įsikabinti į bet kurią kitą Žemės rutulio vietą <...> Pirmiausia jic - finansi- 
niai spekuliantai, uždarbį gaunantys ne iš tikrų pramonės - net iš kitiems priklausančios pra- 
monės - vaisių, 0 iš kompanijų kūrimo, jų rėmimo ir finansinių manipuliacijų“. Tuo tarpu vč- 
lesnėje Hobsono studijoje /mperialism žydai net neminimi - tuo metu tapo aišku, kad jų įtaka 
ir vaidmuo buvo laikini ir kažkaip paviršutiniški. 

Apie žydų kilmės finansininkų įtaką Pietų Afrikoje žr. VII skyrių. 

denciją biznį paversti politiniu reikalu ir santykinai nedidelės grupės ekonomi- 
nius interesus tapatinti su nacionaliniais interesais. Tačiau tuo metu atrodė, kad 
vienintelė galios eksporto alternatyva yra sąmoningas didžiosios nacionalinio 
turto dalies paaukojimas. Tik per nacionalinių prievartos priemonių ekspansiją 
buvo galima suracionalinti investicijų srautą į užsienio šalis ir reintegruoti į na- 
cijos ekonominę sistemą nevaržomas spekuliacijas su atliekamu kapitalu, skati- 
nusias rizikuoti visomis santaupomis. Valstybė ėmėsi savo galios ekspansijos, 
nes, priversta rinktis tarp nuostolių (didesnių, negu gali pakelti bet kokios šalies 
ekonomika) ir pelno (didesnio negu tas, kurio galėtų tikėtis bet kokia tauta, 
besiremianti tik savo rezervais), ji galėjo rinktis tik pastarąjį. 

Pirmas galios eksporto padarinys buvo tas, kad valstybės galios įrankiai, po- 
licija ir armija, egzistavę šalia kitų nacionalinių institucijų ir jų kontroliuojami, 
buvo atskirti nuo nacionalinio junginio ir tapo nacijos atstovais necivilizuotose 
arba silpnose šalyse. Čia, atsilikusiuose regionuose be pramonės ir politinės 
organizacijos, kur prievarta galėjo klestėti daug laisviau negu bet kurioje Vaka- 
rų šalyje, vadinamieji kapitalizmo dėsniai tikrai gavo galimybę kurti tikrovę. 
Tuščias buržuazijos troškimas, kad pinigai gimdytų pinigus, panašiai kaip žmo- 
nės gimdo žmones, liko bjauria svajone tol, kol pinigai turėjo nueiti ilgą investa- 
vimo į gamybą kelią - ne pinigai darė pinigus, o žmonės gamino daiktus ir pini- 
gus. Naujos nuostabios padėties paslaptis buvo kaip tik ta, kad turtingųjų klasių 
gobšumui jau nebetrukdė ekonomikos dėsniai. Galiausiai pinigai galėjo daryti 
pinigus, nes galia, visiškai nepaisydama jokių dėsnių - ir ekonomikos, ir etikos 
pradėjo savintis turtą. Tik kai pinigų eksportui pavyko išprovokuoti galios eks- 
portą, galėjo išsipildyti tų pinigų savininkų planai. Tik neribotas galios kaupi- 
mas galėjo sukelti neribotą kapitalo kaupimą. 

Užsienio investicijos, kapitalo eksportas, prasidėjęs kaip kraštutinė priemo- 
nė, tapo nuolatiniu visų ekonominių sistemų bruožu, kai tik jį pradėjo saugoti 
galios eksportas. Imperialistinė ekspansijos samprata, pagal kurią ekspansija 
yra tikslas savaime, o ne laikina priemonė, politinio mąstymo horizonte pasiro- 
dė tada, kai tapo aišku, kad viena svarbiausių nuolatinių nacionalinės valstybės 
funkcijų taps galios eksportas. Valstybės samdomi prievartos administratoriai 
netrukus virto nauja klase nacijos viduje ir, nors jų veiklos sritis buvo labai toli 
nuo tėvynės, darė didelę įtaką politiniam metropolijos gyvenimui. Kadangi iš 
tikrųjų jie buvo tik prievartos funkcionieriai, tai galėjo mąstyti tik jėgos politi- 
kos terminais. Jie buvo pirmieji, kurie - kaip klasė ir kaip savo kasdienio patyri- 
mo subjektai - paskelbė, kad galia yra kiekvienos politinės struktūros esmė. 

Naujas šios imperialistinės politinės filosofijos bruožas buvo ne tas, kad vy- 
raujančią padėtį ji priskyrė prievartai, ir ne atradimas, kad galia yra viena iš 
pamatinių politikos tikrybių. Prievarta visada buvo politinės veiklos ultima ra- 
tio, O galia visada buvo regimoji viešpatavimo ir valdymo išraiška. Tačiau anks- 
čiau galia niekada nebuvo padaryta sąmoningu politinio junginio tikslu ar galu- 
tiniu bet kokios konkrečios politikos tikslu. Juk galia, palikta savo pačios nuo- 
Žiūrai, negali pasiekti ko nors kito, išskyrus dar didesnę galią, o prievarta, įgy- 
vendinama galios (o ne teisės) labui, virsta griaunamuoju principu, veikiančiu 
tol, kol nebelieka nieko, ką būtų galima prievartauti. 

"Tačiau šis prieštaravimas, būdingas kiekvienai iš tokios nuostatos kylančiai 
galios politikai, tampa regimai prasmingas, jei suprantamas tariamai nepertrau- 
kiamo proceso, neturinčio kito tikslo, išskyrus patį save, kontekste. Tada tikrai 
beprasmiška kelti klausimą apie to, kas pasiekta, ribas, ir galia gali būti supran- 

tama kaip amžinai veikiantis, pats save sukantis bet kokio politinio veiksmo 
variklis, atitinkantis legendinį beribį pinigus darančių pinigų kaupimą. Neribo- 
tos ekspansijos koncepcija, kuri tik ir gali įgyvendinti svajonę apie neribotą ka- 
pitalo kaupimą ir sukelia betikslį galios kaupimą, lemia tai, kad naujų politinių 
junginių kūrimas - kuris iki imperializmo epochos visada buvo užkariavimo pa- 
darinys - tampa beveik neįmanomas. Jos logiškas padarinys faktiškai yra visų 
gyvų bendruomenių - ir nukariautų tautų, ir metropolijos - sunaikinimas. Juk 
bet kokia politinė struktūra, sena ar nauja, palikta pačiai sau, sukuria stabili- 
zuojančias jėgas, stabdančias nuolatinius pokyčius ir ekspansiją. Todėl visi poli- 
tiniai junginiai - jei juos traktuotume kaip amžino augančios galios srauto dalį 
atrodo esą tik laikinos kliūtys. 

Nepertraukiamai augančios galios administratoriai ankstesnėje, nuosaikaus 
imperializmo epochoje net nebandė prijungti nukariautų teritorijų ir išsaugo- 
davo egzistuojančias atsilikusias politines bendruomenes kaip ištuštėjusius pra- 
ėjusio gyvenimo griuvėsius, o totalitariniai jų įpėdiniai ardė ir naikino visas po- 
litiškai patvarias struktūras - ir savąsias, ir kitų tautų. Grynas prievartos ekspor- 
tas tarnus paversdavo ponais, bet neduodavo jiems pono prerogatyvų - kurti ką 
nors nauja. Monopolistinis prievartos priemonių koncentravimas ir milžiniškas 
susikaupimas metropolijoje tarnus pavertė aktyviais griovėjais, ir galiausiai to- 
talitarinė ekspansija tapo tautas ir žmones naikinančia jėga. 

Galia tapo politinės veiklos esme ir politinio mąstymo centru tada, kai buvo 
atskirta nuo politinės bendruomenės, kuriai turėjo tarnauti. Teisybė, kad šį pro- 
cesą sukėlė ekonominis veiksnys. Bet jo nulemtas galios kaip vienintelio politi- 
kos turinio, o ekspansijos - kaip vienintelio politikos tikslo traktavimas vargu ar 
būtų buvęs sutiktas su tokiu visuotiniu entuziazmu, o iš to kilęs nacijos politinio 
junginio irimas - susidūręs su tokia nežymia opozicija, jeigu visi šie procesai 
nebūtų taip puikiai atitikę ekonomiškai ir socialiai viešpataujančių klasių slaptų 
troškimų ir įsitikinimų. Buržuazija, taip ilgai nušalinta nuo valdymo ir naciona- 
linės valstybės dėl jai pačiai būdingos domėjimosi viešaisiais reikalais stokos, 
imperializmo buvo išlaisvinta politiškai. 

Imperializmas turi būti traktuojamas kaip pirmas politinio buržuazijos vieš- 
patavimo, o ne kaip paskutinis kapitalizmo tarpsnis. Gerai žinoma, kad turtin- 
gosios klasės menkai siekė dalyvauti valstybės valdyme, kad jos mielai tenkinosi 
bet kokia valstybe, kuriai buvo galima patikėti nuosavybės teisių apsaugą. Tiesą 
sakant, valstybė joms visada buvo tik gerai organizuota policinė jėga. Tačiau 
keistas šio apsimestinio kuklumo padarinys buvo tas, kad visa buržuazijos klasė 
liko už politinės sistemos: iš esmės buržua buvo privatūs asmenys ir tik paskui 
monarchijos valdiniai ar respublikos piliečiai. Šitoks privatumas ir vyraujantis 
interesas daryti pinigus suformavo tam tikrus elgsenos stereotipus, išreikštus 
tokiais priežodžiais: „Nėra nieko sėkmingesnio už sėkmę“, „Kas stiprus, tas ir 
teisus“, „Teisė yra nauda“ ir t. t., neišvengiamai atsirandančiais iš patyrimo, 
būdingo konkurentų visuomenei. 

Kai imperializmo epochoje biznieriai tapo politikais ir buvo pripažinti vals- 
tybininkais, o valstybininkai būdavo traktuojami rimtai tik jeigu vartodavo kles- 
tinčių biznierių kalbą ir „mąstydavo kontinentų kategorijomis“, šie privatūs įpro- 
čiai ir įgūdžiai palaipsniui virto viešųjų reikalų tvarkymo taisyklėmis ir princi- 
pais. Šiame vertybių pasikeitimo procese, prasidėjusiame praeito šimtmečio pa- 
baigoje ir vykstančiame iki šiol, svarbu tai, jog jis prasidėjo tuo, kad buržua 
įsitikinimai buvo pritaikyti spręsti užsienio politikos problemoms, o tik paskui 

pamažu buvo perkelti į vidaus politiką. Todėl tose nacijose, kur vyko šis proce- 
sas, buvo nelengvai suprasta, kad privačiame gyvenime vyraujantis beatodairiš- 
kumas, nuo kurio viešosios struktūros turėjo visada ginti save ir savo piliečius, 
netrukus bus paverstas vienu viešai gerbiamu politiniu principu. 

Įsidėmėtina, kad šiuolaikiniai galios garbintojai visiškai sutaria su filosofija, 
sukurta vienintelio didžio mąstytojo, kada nors bandžiusio viešąjį gėrį išvesti iš 
privataus intereso, mąstytojo, kuris privataus gėrio labui sukūrė „visuotinės ge- 
rovės valstybės“ koncepciją, pagal kurią valstybės pagrindas ir galutinis tikslas 
yra galios kaupimas. Tiesą sakant, Hobbesas yra vienintelis didis filosofas, kurį 
teisėtai ir išimtinai gali savintis buržuazija, net turint galvoje tai, kad buržuazija 
ilgą laiką nepripažino jo principų. Hobbeso Leviatane** išdėstyta vienintelė po- 
litinė teorija, pagal kurią valstybė grindžiama ne kokia nors konstitucine teise — 
dieviška, prigimtine ar sutartine, — nustatančia asmeninio intereso ir viešųjų 
reikalų atitikimą arba neatitikimą, o pačiais asmeniniais interesais, kai „priva- 
tus interesas yra tas pat, kas ir bendras““*, 

Vargu ar esama bent vienos buržuazinės moralės normos, kuriai nebūtų už- 
bėgusi už akių su niekuo nesulyginama Hobbeso logikos tobulybė. Jis beveik 
tobulai nupiešia ne Žmogų, o buržuazinį žmogų; jo analizė per tris šimtus metų 
nei paseno, nei buvo pranokta. „Protavimas <...> yra ne kas kita kaip skaičiavi- 
mas“; „laisvės subjektas, laisva valia - tai žodžiai <...> neturintys prasmės, t. y. 
absurdas“. Būtybė be proto, be sugebėjimo pasiekti tiesą ir be laisvos valios — 
t. y. be sugebėjimo būti atsakinga, - Žmogus savo esme yra visuomenės funkcija, 
o todėl vertintinas pagal savo „vertę ar vertingumą <...> savo kainą, t. y. pagal 
tai, kiek galima duoti už naudojimąsi jo galia“. Šią kainą nuolat nustato ir keičia 
visuomenė, „kitų vertinimas“, priklausantis nuo pasiūlos ir paklausos dėsnio. 

Valdžia, pagal Hobbesą, yra sukauptas sugebėjimas kontroliuoti, leidžiantis 
individui nustatyti kainas ir reguliuoti pasiūlą bei paklausą taip, kad turėtų sau 
didžiausios naudos. Individas sprendžia apie savo naudą būdamas visiškai izo- 
liuotas, galima sakyti, absoliučios mažumos požiūriu, ir tik vėliau jis pradeda 
suprasti, kad savo naudos gali siekti ir pasiekti tik padedamas tam tikros daugu- 
mos. Todėl, jei žmogų tikrai valdo ne kas kita, o tik asmeniniai jo interesai, 
galios troškimas turi būti pamatinė žmogaus aistra. Ji reguliuoja santykius tarp 
individo ir visuomenės, ir iš jos kyla visi kiti siekiai - turto, žinojimo ir šlovės. 

Hobbesas pabrėžia, kad siekiant valdžios, taip pat ir įgimtų sugebėjimų siek- 
ti valdžios požiūriu visi žmonės lygūs, nes žmonių lygybės pagrindas yra tas fak- 
tas, jog kiekvienas iš prigimties turi pakankamai jėgos, kad užmuštų kitą. Jėgos 
stoką galima atsverti klasta. Žmonių kaip potencialių žudikų lygybė visus juos 
palenkia vienodam nesaugumui, iš kurio kyla valstybės poreikis. Valstybės rai- 
son d'ėtre yra tam tikras individo, jaučiančio nuolatinę kitų žmonių keliamą grės- 
mę, saugumo poreikis. 

Lemtingas Hobbeso piešiamo žmogaus paveikslo bruožas visai nėra realisti- 
nis pesimizmas, už kurį paskutiniu metu jis buvo giriamas. Juk jeigu žmogus 


* Visos tolesnės citatos, jei nenurodytas jų šaltinis, yra iš Leviatano. 

36 Šios aplinkybės sutapimas su totalitarizmo pretenzijomis įveikti prieštaravimus tarp asmeni- 
nių ir visuomeninių interesų yra pakankamai svarbus (žr. XII skyrių). Tačiau negalima-nepai- 
syti fakto, kad Hobbesas labiausiai norėjo apsaugoti privačius interesus, teigdamas, kad deramai 
suprantami jie kartu yra ir politinio junginio interesai, tuo tarpu totalitariniai režimai skelbia, 
kad privatumas neegzistuoja. 

būtų toks, kokį jį pavaizdavo Hobbesas, jis apskritai nesugebėtų sukurti politi- 
nio junginio. Tiesą sakant, Hobbesui nepavyko (jis net ir nesiekė šito) šią būty- 
bę aiškiai susieti su politine bendruomene. Hobbeso žmogus nejaučia reikalo 
būti ištikimas savo šaliai, jei ji pralaimi, ir jam atleidžiama bet kokia išdavystė, 
jeijis, pavyzdžiui, patenka į nelaisvę. Tie, kurie gyvena už valstybės ribų (pavyz- 
džiui, vergai), nebeturi jokių įsipareigojimų savo tėvynainiams, jiems leidžiama 
žudyti, kiek tik širdis geidžia; bet, priešingai, „nė vienas žmogus negali laisvai 
priešintis valstybės kardui, gindamas kitą žmogų, kaltą ar nekaltą“, o tai reiškia, 
kad tarp žmonių nėra nei solidarumo, nei atsakomybės už kitus. Juos sieja tik 
koks nors bendras interesas, kuris gali būti „koks nors kriminalinis nusikalti- 
mas, už kurį kiekvienas iš jų tikisi mirties bausmės“; tokiu atveju jie turi teisę 
„priešintis valstybei“, „susivienyti, padėti vienas kitam ir vienas kitą ginti <...> 
Juk jie tik gina savo gyvybę“. 

Taigi dalyvavimas bet kokioje bendruomenėje, Hobbeso požiūriu, yra laiki- 
nas ir ribotas reikalas, esmingai nepakeičiantis vienišo ir uždaro charakterio, 
būdingo individui (kuris „ne tik kad nesidžiaugia, bet, priešingai, labai liūdi, 
būdamas kitų draugėje, kur neturi jėgos visus juos įgąsdinti“), ir nesukuriantis 
nuolatinių ryšių tarp jo ir jo bendrininkų. Gali pasirodyti, kad Hobbeso piešia- 
mas žmogaus paveikslas prieštarauja jo tikslui - pagrįsti valstybės egzistavimą ir 
vietoje to atskleidžia rišlią visumą tokių nuostatų, kurios gali nesunkiai sugriau- 
ti bet kokią tikrą bendruomenę. Todėl pripažįstama, kad Hobbeso valstybei bū- 
dingas esminis nestabilumas, ir pati tokios valstybės koncepcija suponuoja jos 
suirimą - „kai karo (su užsieniečiais ar vidinio) metu priešai pasiekia galutinę 
pergalę <...> valstybė suyra ir kiekvienas gali gintis kaip tinkamas“. Toks ne- 
stabilumas yra juolab stulbinantis todėl, kad pirminis ir dažnai skelbiamas Hob- 
beso tikslas buvo - garantuoti maksimalų saugumą ir stabilumą. 

Būtų didžiausia neteisybė Hobbeso ir jo kaip filosofo orumo atžvilgiu šitokį 
žmogaus paveikslą traktuoti kaip psichologinio realizmo ar filosofinės tiesos 
ieškojimo padarinį. Iš tikrųjų Hobbeso nedomina nei viena, nei kita, jis domisi 
tik pačia politine struktūra, o žmogaus bruožus jis piešia, atsižvelgdamas į Le- 
viatano reikmes. Siekdamas gerai argumentuoti ir įtikinti, jis pateikia savo poli- 
tinę schemą taip, tarsi pradėtų nuo realistiškai traktuojamo Žmogaus kaip būty- 
bės, „trokštančios galios ir tik galios“, tarsi nuo šios įžvalgos pereitų prie politi- 
nio junginio, geriausiai tinkančio šiam galios trokštančiam gyvuliui. Bet tikrasis 
procesas, t. y. vienintelis procesas, kurio kontekste hobsiškoji žmogaus sampra- 
ta turi prasmę ir netampa akivaizdžia banalia tiesa apie tariamą piktą Žmogaus 
prigimtį, yra kaip tik priešingas. 

Sitokia nauja politinė sistema jo buvo kuriama rūpinantis nauja buržuazine 
visuomene, tokia, kokia ji atsirado XVII a., o šitoks žmogaus paveikslas yra šiai 
visuomenei tinkamo naujo tipo žmogaus apmatai. Valstybė grindžiama valdžios 
delegavimu, o ne teisėmis. Ji gauna monopolį žudyti, o mainais sąlyginai garan- 
tuoja apsaugą nuo žudymo. Saugumą užtikrina teisė, tiesiogiai kylanti iš valsty- 
bės valdžios monopolio (o ne sukuriama žmonių, atsižvelgiant į žmogiškus tei- 
singumo ir neteisingumo matus). O kadangi šitokia teisė tiesiogiai kyla iš abso- 
liučios valdžios, šiai valdžiai palenkto individo akyse ji atstovauja absoliučiai 
būtinybei. Valstybės įstatymų - t. y. sukauptos visuomenės galios, kurią mono- 
polizuoja valstybė - atžvilgiu neturi prasmės klausimas apie teisingumą ar ne- 
teisingumą: esama tik absoliutaus paklusnumo, aklo buržuazinės visuomenės 
kontormizmo. 

Neturintis politinių teisių individas, kuriam viešas, oficialusis gyvenimas pa- 
sirodo būtinybės pavidalu, dar labiau suinteresuotas savo asmeniniu gyvenimu 
ir asmeniniu likimu. Nušalintas nuo dalyvavimo sprendžiant visuomenės reika- 
lus, liečiančius visus piliečius, individas praranda savo teisėtą vietą visuomenėje 
ir natūralų ryšį su bendrapiliečiais. Savo individualų, asmeninį gyvenimą dabar 
jis gali vertinti tik lygindamas jį su kitų individų gyvenimu, 0 jo ryšiai su bendra- 
piliečiais pasireiškia konkurencijos forma. Kadangi viešus reikalus tvarko vals- 
tybė, pasireiškianti kaip būtinybė, visuomeninės ar viešosios varžovų karjeros 
tampa valdomos atsitiktinumo. Visuomenėje, susidedančioje iš individų, iš pri- 
gimties pasižyminčių vienodu sugebėjimu viešpatauti ir vienodai apsaugotų vie- 
nas nuo kito valstybės, tik atsitiktinumas gali nulemti, kuriam pasiseks*". 

Pagal buržuazinius matus, tie, kuriems visiškai nepasiseka ir kurie yra nevy- 
kėliai, automatiškai pašalinami iš konkurencinės kovos, kuri ir sudaro visuome- 
nės gyvenimą. Sėkmė tapatinama su garbe, o nesėkmė - su gėda. Atiduodamas 
politines savo teises valstybei, individas kartu jai deleguoja ir socialinę savo at- 
sakomybę: jis prašo valstybės išvaduoti jį nuo rūpinimosi vargšais, lygiai kaip ir 
apsaugoti nuo nusikaltėlių. Skirtumas tarp valkatos ir nusikaltėlio išnyksta — 
abu atsiduria už visuomenės ribų. Iš nevykėlių atimama net ta privilegija, kurią 
jiems dar pripažino klasikinė civilizacija - nelaimingieji nebegali tikėtis krikš- 
čioniškojo gailestingumo. 

Tuos, kurie ištremti iš visuomenės - nevykėlius, nelaiminguosius, nusikal- 
tėlius - Hobbesas išlaisvina nuo bet kokių įsipareigojimų visuomenei ir valsty- 
bei, nes juk valstybė jais nesirūpina. Jie gali nevaržomai atsiduoti savajam 
galios geismui, jiems net patariama pasinaudoti savo prigimtiniu sugebėjimu 
žudyti, ir taip grąžinti tą natūralią lygybę, kurią visuomenė slepia tik praktinio 
tikslingumo sumetimais. Hobbesas numato ir pateisina tai, kad socialinės at- 
matos organizuosis į žudikų gaujas ir tai bus logiškas buržuazinės moralės 
filosofijos padarinys. 

Kadangi iš esmės galia yra tik priemonė siekti tikslų, bendruomenė, pagrįsta 
tik galia, pasiekusi tvarkos ir stabilumo ramybę, turi žlugti — taigi visiškas jos 
saugumas atskleidžia tai, kad ji pastatyta ant smėlio. Tik galios didinimas gali 
jai garantuoti status guo, tik nuolat plėsdama savo valdžios sritį ir tik galios 
kaupimo procesu ji gali išsaugoti stabilumą. Hobbeso valstybė yra netvari struk- 
tūra, turinti nuolat rūpintis naujais išoriniais ramsčiais, kitaip ji kaipmat suby- 
rėtų ir virstų betiksliu, beprasmiu privačių interesų chaosu, iš kurio ir atsirado. 


* Atsitiktinumo aukštinimas ir traktavimas kaip galutinio viso žmogaus gyvenimo tvarkytojo 
visiškai įsitvirtina XIX a. Kartu su šia nuostata atsiranda naujas literatūros žanras, romanas, ir 
nusmunka drama. Juk drama tampa beprasmė pasaulyje be veiksmo, o romanas galėjo adek- 
vačiai atspindėti likimus tokių žmonių, kurie buvo arba būtinybės aukos, arba laimės kūdikiai. 
Balzacas parodė visą naujojo žanro skalę ir net žmonių aistras traktavo kaip žmogaus likimą, 
kuriame nėra nei dorybės, nei ydos, nei proto, nei laisvos valios. Tik visiškai subrendęs roma- 
nas, interpretuodamas ir perinterpretuodamas visą žmogiškųjų dalykų skalę, galėjo skelbti nau- 
jąją evangeliją - meilę savajam likimui, kuri atliko tokį didelį vaidmenį tarp XIX a. intelektu- 
alų. Šitaip žavėdamasis likimu, menininkas ir intelektualas stengėsi nubrėžti ribą tarp savęs ir 
filisterio, apsisaugoti nuo sėkmės ar nesėkmės nežmoniškumo, ir šitaip suformavo visus-dabar- 
tinio jausmingumo gebėjimus - užuojautą, supratimą, sugebėjimą atlikti paskirtą vaidmenį, O 
visa tai nepaprastai reikalinga žmogaus orumui palaikyti, visa tai reikalauja iš žmogaus, kad jis 
būtų bent jau savanoriška auka, jei negali būti kuo nors kitu. 

Galios kaupimo būtinybę Hobbesas perkelia į prigimtinės būklės teoriją, pagal 
kurią toji būklė yra „nuolatinio karo būklė“, visų karas prieš visus; šioje būklėje 
vis dar lieka įvairios pavienės valstybės, viena kitos atžvilgiu panašios į pavie- 
nius savo valdinius, kokie jie buvo, prieš paklusdami valstybės valdžiai*š. Šita 
nuolatinė karo grėsmė laiduoja valstybei išlikimo perspektyvą, nes duoda jai 
galimybę didinti savo galią kitų valstybių sąskaita. 

Būtų klaidinga priimti už gryną pinigą akivaizdų prieštaravimą tarp Hobbe- 
so raginimo užtikrinti individo saugumą ir jo valstybei būdingo nestabilumo. Ir 
šitaip jis stengiasi įtikinti, kad reikia remtis tam tikrais pamatiniais savisaugos 
instinktais, kurie — kaip jis gerai žinojo - Leviatano valdiniuose gali išlikti tik 
kaip absoliutus paklusnumas valdžiai, kuri „jiems visiems kelia siaubą“, t. y. 
viską persmelkiančią, neįveikiamą baimę, o tai vargu ar yra svarbiausias saugiai 
besijaučiančio žmogaus bruožas. Tiesą sakant, Hobbesas pradeda nuo nelygs- 
tamos įžvalgos, aiškinančios naujo kylančios buržuazijos socialinio junginio po- 
litines reikmes: juk būtent pamatinis buržuazijos tikėjimas nesibaigiančiu nuo- 
savybės kaupimo procesu kėlė grėsmę, kad bus sunaikintas bet koks individo 
saugumas. Siūlydamas revoliucinius politinės santvarkos pertvarkymus, Hob- 
besas padarė reikiamas išvadas iš socialinio ir ekonominio elgesio struktūrų. Jis 
apmetė kontūrus vienintelio naujo politinio junginio, kuris galėtų atitikti nau- 
jos klasės naujus poreikius ir interesus. Jo tikrasis laimėjimas buvo tai, kad jis 
parodė, koks žmogus turi tapti ir kaip turi elgtis, jei nori prisitaikyti prie būsi- 
mos buržuazinės visuomenės. 

Hobbesas pabrėžė, kad galia yra visų žmogiškųjų ir dieviškųjų dalykų varomoji 
jėga (net Dievo valdžia žmonėms „kyla ne iš jų sukūrimo fakto <...> o iš neįvei- 
kiamos galybės“). Šis teiginys kilo iš teoriškai neginčytinos prielaidos, kad nesi- 
baigiantis nuosavybės kaupimas turi būti grindžiamas nesibaigiančiu galios kau- 
pimu. Galia pagrįstai visuomenei būdingo nestabilumo filosofinis atitikmuo yra 
begalinio istorinio proceso, kuris - kad neprieštarautų nuolatiniam galios augi- 
mui - negailestingai pasiglemžia individus, tautas ir galiausiai visą Žmoniją, vaiz- 
dinys. Beribis kapitalo kaupimo procesas reikalingas politinės struktūros, turin- 
čios tokią „neribotą valdžią“, kad, tapdama vis galingesnė, ji gali apsaugoti vis 
didėjančią nuosavybę. Turint galvoje lemtingą naujos socialinės klasės dinamiz- 
mą, visiškai tikra, kad „ji negali užtikrinti valdžios ir gero gyvenimo priemonių, 
kurias turi dabar, neįsigydama jų daugiau“. Šios išvados pagrįstumo niekaip ne- 
gali paneigti tas įsidėmėtinas faktas, kad per maždaug tris šimtus metų neatsirado 
nei suvereno, kuris būtų „šias spekuliatyvines tiesas pavertęs naudinga praktika“, 
nei buržuazijos, tokios sąmoningos politiškai ir tokios subrendusios ekonomiškai, 
kad pakankamai atvirai pritaikytų Hobbeso galios filosofiją. 


Šitoks niekada nesibaigiančio galios kaupimo procesas, reikalingas apsaugo- 
ti niekada nesibaigiančiam kapitalo kaupimui, nulėmė „pažangiąją“ XIX a. 
pabaigos ideologiją ir vyko prieš atsirandant imperializmui. Ne naivi beribio 
nuosavybės augimo iliuzija, o supratimas, kad galios kaupimas yra vienintelė 


** Šiuo metu populiari liberalioji pasaulinės vyriausybės teorija, kaip ir visos liberaliosios poli- 
tinės valdžios sampratos, grindžiama tokia pat idėja, pagal kurią individai turi paklusti centri- 
nei valdžiai, „jiems visiems keliančiai siaubą“, tik vietoje individų atsiranda nacijos. Pasaulinė 
vyriausybė turi įveikti ir pašalinti tikrąją politiką, t. y. padėtį, kai įvairios tautos sąveikauja 
tarpusavyje, visiškai disponuodamos savo galiomis. 

vadinamųjų ekonominių dėsnių stabilumo garantija, pažangą padarė neišven- 
giamą. XVIII a. pažangos samprata, tokiu pavidalu, kokiu ji susiformavo ikire- 
voliucinėje Prancūzijoje, suponavo mintį, kad praeities kritika yra dabarties val- 
dymo ir ateities kontroliavimo priemonė, o pažangos viršūnė - žmogaus išlais- 
vinimas. Tačiau tokia samprata turėjo mažai ką bendra su beribe buržuazinės 
visuomenės pažanga: toji visuomenė ne tik kad nesiekė žmogaus laisvės ir auto- 
nomijos, bet buvo pasirengusi bet ką ir kiekvieną paaukoti tariamai antžmogiš- 
kiems istorijos dėsniams. „Tai, ką mes vadiname pažanga, yra vėjas <...> [isto- 
rijos angelą] netrikdomai nešantis į ateitį, kuriai jis atsuka nugarą, 0 tuo tarpu 
prieš jį į dangų kyla griuvėsių krūvos“**. Tik Marxo svajonėje apie beklasę vi- 
suomenę, kuriai, pasak Joyce'o, teks išvaduoti žmoniją nuo istorijos košmaro, 
pagaliau pasirodo XVIII a. vaizdinių pėdsakas, nors ir utopinis. 
Imperialistiškai nusiteikęs biznierius, kurį erzino žvaigždės, nes jų aneksuoti 
jis negalėjo, suprato, kad galia, kaupiama dėl jos pačios, sukurs dar didesnę 
galią. Kai kapitalo kaupimas pasiekė savo natūralias, nacionalines ribas, buržu- 
azija suprato, kad tik remdamasi ideologija, pagrįsta principu „ekspansija - tai 
viskas“, ir tik griebdamasi atitinkamo galios kaupimo proceso ji įstengs vėl už- 
vesti seną variklį. Tačiau kaip tik tą akimirką, kai atrodė, kad buvo atrastas tik- 
ras amžinojo judėjimo principas, tipiška optimistinė pažangos ideologijos nuo- 
taika susidrumstė. Negalėtume pasakyti, kad kas nors pradėjo abejoti paties 
proceso neišvengiamybe, tačiau daugelis žmonių ėmė matyti tai, kas išgąsdino 
Cecilį Rhodesą: kad žmogaus padėtis ir Žemės rutulio ribos yra svarbi kliūtis, 
trukdanti pažangos procesui, kuris negali sustoti ir stabilizuotis, o todėl gali tik 
pradėti griaunamųjų katastrofų seriją tada, kai pasieks minėtas ribas. 
Imperializmo epochoje galios filosofija tapo elito filosofija. Elitas greitai su- 
prato, kad galios geismas gali būti numalšintas tik destrukcija, ir buvo visai pa- 
sirengęs tai priimti. Tokia buvo esminė priežastis, lėmusi elito nihilizmą (ypač 
pastebimą Prancūzijoje amžių sandūroje ir Vokietijoje šio šimtmečio trečiajame 
dešimtmetyje), dėl kurio pažangos prietarą pakeitė tokie pat vulgarūs apoka- 
liptiniai prietarai. Automatišką susinaikinimą nihilistai propagavo su tokiu pat 
entuziazmu, kaip automatiškos pažangos fanatikai - ekonominių dėsnių neiš- 
vengiamybę. Hobbeso, didžiojo Sėkmės stabmeldžio, sėkmei prireikė trijų šimt- 
mečių. Iš dalies taip atsitiko todėl, kad Prancūzijos revoliucijai, propagavusiai 
žmogaus kaip įstatymų kūrėjo ir citoyen koncepciją, beveik pavyko sutrukdyti 
buržuazijai visiškai išskleisti savąją istorijos kaip būtino proceso sampratą. O iš 
dalies taip atsitiko dėl revoliucinių implikacijų, glūdėjusių valstybės teorijoje, 
dėl drąsaus Vakarų tradicijos išsižadėjimo, kurio Hobbesas nepamiršo pabrėžti. 
Kiekvienas žmogus ir kiekviena mintis, netarnaujanti galutiniams tikslams 
(i1rjų neatitinkanti) tokios mašinos, kurios vienintelis tikslas - galios gaminimas 
ir kaupimas, yra pavojingas trukdis. Hobbesas nusprendė, kad „senovės graikų 
ir romėnų“ knygos tokios pat „prietaringos“, kaip ir krikščioniškas mokymas 
apie „Summum bonum <...> apie kurį kalbama senovės moralės filosofų kny- 
gose“ arba doktrina, pagal kurią „viskas, ką žmogus daro prieš savo sąžinę, yra 
nuodėmė“, arba kad „įstatymai yra taisyklės, nustatančios, kas teisinga ir kas 


* Walter Benjamin, „Uber den Begriff der Geschichte“, Institut fr Sozialforschung, New York, 
1942, kopija. Patys imperialistai gerai suprato savosios pažangos koncepcijos implikacijas. Štai ką 
sako labai tipiškas autorius, valstybės tarnautojas Indijoje, rašęs A. Carthillio slapyvardžiu: „Vi- 
sada reikia užjausti tuos asmenis, kuriuos sutraiškė pažangos triumfo vežimas“ (op. cit., p. 209). 

neteisinga“. Mūsų nenustebins didžiulis Hobbeso nepasitikėjimas visa Vakarų 
politinio mąstymo tradicija, jei prisiminsime, kad jis siekė ne ko kito, kaip patei- 
sinti tironiją, kuri — nors ir daug kartų pasitaikė Vakarų istorijoje — niekada 
nebuvo pagerbta filosofiniu pagrindimu. Hobbesas išdidžiai pripažįsta, kad Le- 
viatanas iš tikrųjų yra nuolatinė tironiška valdžia: „Žodis „Tironija“ žymi lygiai 
tą patį, ką ir žodis „Suverenumas“ <...>; aš manau, kad pakantus požiūris į 
atvirą neapykantą Tironijai yra pakantus požiūris į neapykantą Valstybei ap- 
skritai <...>“. 

Kadangi Hobbesas buvo filosofas, jis jau tada galėjo kylančioje buržuazijoje 
pastebėti visus tuos antitradicionalistinius bruožus, būdingus naujajai klasei, ku- 
riems išryškėti prireikė daugiau nei trijų šimtmečių. Jo Leviatanas nebuvo tušti 
samprotavimai apie naujus politinius principus ar senovinio stiliaus apmąsty- 
mai apie protą, valdantį žmonių bendruomenę - tai buvo tikrų tikriausias „skai- 
čiavimas padarinių“, kylančių iš naujos visuomenėje įsitvirtinančios klasės, ku- 
rios egzistavimas esmingai susijęs su nuosavybe kaip dinamiška, naują nuosavy- * 
bę gaminančia priemone. Vadinamasis kapitalo kaupimas, sukūręs buržuaziją, 
pakeitė pačią nuosavybės ir turto koncepciją: turtas jau buvo traktuojamas ne 
kaip kaupimo ir įsigijimo rezultatas, o kaip jų pradmuo, turtas tapo beribiu tur- 
tėjimo procesu. Buržuazijos kaip turtingųjų klasės apibūdinimas teisingas, bet 
paviršutiniškas, nes būdingiausias šios klasės bruožas yra tas, kad jai gali pri- 
klausyti kiekvienas, gyvenimą suprantantis kaip nuolatinio turtėjimo procesą, 0 
pinigus traktuojantis kaip šventenybę, jokiomis aplinkybėmis neturinčią būti pa- 
prasčiausia vartojimo preke. 

Tačiau nuosavybė savaime yra vartojimo objektas, o todėl nuolat mažėja. 
Radikaliausia ir saugiausia turtėjimo forma yra destrukcija, nes tik tai, ką su- 
naikiname, visada ir visiškai priklauso mums. Tie nuosavybės turėtojai, kurie 
nevartoja, 0 nuolat stengiasi padidinti savo sankaupas, susiduria su viena labai 
nepatogia riba, nemaloniu faktu, kad žmogus turi mirti. Mirtis yra tikroji prie- 
žastis, dėl kurios nuosavybė ir jos įsigijimas niekada negali tapti tikru politiniu 
principu. Galimas daiktas, kad socialinė sistema, esmingai pagrįsta nuosavybe, 
gali judėti tik galutinio bet kokios nuosavybės sunaikinimo kryptimi. Asmeni- 
nio gyvenimo baigtinumas yra toks pat rimtas iššūkis nuosavybei kaip visuome- 
junginio pagrindui. Jei siekiama automatiško, nuolatinio turto augimo, pranoks- 
tančio bet kokius asmeninius poreikius ir vartojimo galimybes, ir peržengiamos 
žmogaus gyvenimo ribos, individo nuosavybė padaroma viešu reikalu ir išima- 
ma iš grynai privataus gyvenimo srities. Pačia savo prigimtimi laikini, apriboti 
natūralios Žmogaus gyvenimo trukmės privatūs interesai dabar gali persikelti į 
viešųjų reikalų sritį ir iš jų pasiskolinti tą begalinę laiko trukmę, kuri reikalinga 
beribiam kaupimui. Atrodo, kad šitaip sukuriama visuomenė, labai panaši į skruz- 
dėlių ir bičių bendruomenę, kur „bendras gėris nesiskiria nuo asmeninio: iš pri- 
gimties linkusios siekti privačios naudos, jos kartu kuria bendrą naudą“. 

Tačiau kadangi žmogus nėra nei skruzdėlė, nei bitė, galiausiai visa tai virsta 
iliuzija. Visuomeninis gyvenimas apgaulingai atrodo kaip privačių interesų vi- 
suma, tarsi tie interesai, paprasčiausiai pridedami vienas prie kito, galėtų su- 
kurti naują kokybę. Visos vadinamosios liberalios politikos koncepcijos (t. y. 
visi ikiimperialistinės buržuazijos politiniai vaizdiniai) - neribota konkurencija, 
kurią reguliuoja slapta pusiausvyra, paslaptingai kylanti iš konkuruojančių jėgų 
visumos, „apsišvietusio egoizmo“ siekis kaip tikra politinė dorybė, beribė pa- 

žanga, būdinga paprasčiausiai įvykių sekai - pasižymi vienu bendru bruožu: jos 
paprasčiausiai sudeda privačius gyvenimus ir asmeninio elgesio modelius, o su- 
mą pateikia kaip istorijos, ekonomikos ar politikos dėsnius. Tačiau liberalizmo 
koncepcijos, išreikšdamos instinktyvų buržuazijos nepasitikėjimą politika ir jai 
būdingą priešiškumą viešiesiems reikalams, yra tik laikinas kompromisas tarp 
senųjų Vakarų kultūros normų ir naujosios klasės tikėjimo nuosavybe, kaip di- 
namišku savijudos principu. Senosios normos vis labiau nyko, automatiškai au- 
gančiam turtui realiai išstumiant politinį veiksmą. 

Hobbesas buvo tikrasis - nors niekada iki galo nepripažintas - buržuazijos 
filosofas, nes jis suprato, kad turto įsigijimas, traktuojamas kaip niekada nesi- 
baigiantis procesas, gali būti garantuotas tik užgrobus politinę valdžią, nes kau- 
pimo procesas turi anksčiau ar vėliau pralaužti visas esamas teritorines ribas. 
Jis numatė, kad visuomenė, stojusi į niekada nesibaigiančio turto kaupimo ke- 
lią, turi sukonstruoti dinamišką politinę organizaciją, galinčią atitikti niekada 
nesibaigiantį galios gaminimo procesą. Remdamasis tik vaizduote, jis net suge- 
bėjo apmesti svarbiausius psichologinius naujo tipo žmogaus, kuris tiktų atitin- 
kamai visuomenei ir jos tironiškam politiniam junginiui, bruožus. Jis numatė 
neišvengiamą galios stabmeldystę, būdingą tam naujo tipo žmogui; numatė, kad 
jam bus malonu būti vadinamam galios trokštančiu gyvuliu, nors iš tikrųjų vi- 
suomenė jį privers atsisakyti visų natūralių savo jėgų, dorybių bei ydų ir pavers 
jį menku romiu žmogeliu, kuris net neturi teisės sukilti prieš tironiją ir kuris, 
dargi nesiekdamas galios, paklūsta bet kokiai egzistuojančiai valdžiai ir nepaju- 
dina piršto net tada, kai geriausi jo draugai tampa nekaltomis nesuvokiamo 
raison d'ėtat aukomis. 

Juk visų savo individualių narių sukaupta ir monopolizuota galia pagrįsta 
valstybė kiekvieną asmenį neišvengiamai padaro bejėgį, atima iš jo natūralius 
žmogiškus sugebėjimus. Jis degraduoja ir tampa galią kaupiančios mašinos sraig- 
teliu, ir jam belieka guostis didingomis mintimis apie galutinį tos mašinos liki- 
mą, 0 pati mašina sukonstruota taip, kad gali praryti Žemės rutulį, paprasčiau- 
siai paklusdama savo vidiniam dėsniui. 

Galutinis destruktyvus tokios valstybės tikslas šiek tiek atsiskleidžia, kai 
žmonių lygybė filosofiškai interpretuojama kaip „sugebėjimo žudyti lygybė“. 
Gyvendama kartu su kitomis valstybėmis, „nuolat kariaujančiomis ir besiren- 
giančiomis kautynėms, turinčiomis fortifikuotas sienas ir patrankas, nukreip- 
tas prieš savo artimiausius kaimynus“, ji nebegali elgtis kitaip, o tik laikosi 
įstatymo, „duodančio jai didžiausią naudą“, ir palaipsniui praryja silpnesnius 
darinius, kol prieina prie paskutinio karo, „kuris kiekvienam žmogui dovano- 
ja pergalę arba mirtį“. 

„Pergale arba mirtimi“ Leviatanas tikrai gali įveikti visus politinius apriboji- 
mus, susijusius su kitų žmonių egzistavimu, ir gali visą Žemės rutulį palenkti 
savo tironijai. Bet kai atėjo paskutinis karas ir kiekvienas žmogus gavo tai, kas 
buvo žadėta, žemėje neįsiviešpatavo galutinė taika: galią kaupianti mašina, be 
kurios neįmanoma nuolatinė ekspansija, savo nesibaigiančiam procesui reika- 
lauja daugiau medžiagos, kurią galėtų praryti. Jei paskutinė pergalingoji Valsty- 
bė nebegalės toliau „aneksuoti planetų“, tai galės tik susinaikinti, kad iš naujo 
pradėtų niekada nesibaigiantį galios gamybos procesą. 

III. MINIOS IR KAPITALO SĄJUNGA 


Kai praeito amžiaus devintajame dešimtmetyje imperializmas pasirodė politi- 
nėje scenoje, pradėdamas peštynes dėl Afrikos, jį palaikė biznieriai, jam labai 
priešinosi valdžioje buvusios vyriausybės ir šlovino stulbinamai didelė apsišvie- 
tusių klasių dalis*?. Šviesuoliams atrodė, kad jį pasiuntė Dievas, kaip vaistą nuo 
visokio blogio, kaip puikią priemonę visiems konfliktams spręsti. Ir tam tikra 
prasme imperializmas šių vilčių neapvylė. Jis vėl įkvėpė gyvybę politinėms ir 
socialinėms struktūroms, kurioms visai akivaizdžią grėsmę kėlė naujos sociali- 
nės ir politinės jėgos ir kurioms (esant naujoms aplinkybėms) išnykti vargu ar 
būtų prireikę dviejų pasaulinių karų, jei ne imperializmo vystymosi įtaka. 

Taip susiklosčius aplinkybėms, imperializmas išsklaidė visus rūpesčius ir su- 
kūrė tą, ikikarinėje Europoje tokį visuotinį, saugumo jausmą, kuris apgavo vi- 
sus, išskyrus pačius jautriausius protus. Pėguy Prancūzijoje ir Chestertonas An- 
glijoje instinktyviai suprato, kad gyvena tuščių pretenzijų pasaulyje ir kad di- 
džiausia tuščia pretenzija yra jo stabilumas. Kol viskas pradėjo griūti, aiškiai 
pasenusių politinių struktūrų stabilumas buvo faktas, ir atrodė, kad jų atkaklus, 
o sykiu lengvabūdiškas gyvastingumas liudija, kaip klysta tie, kurie juto, kad po 
kojomis dreba žemė. Mįslės įminimas buvo imperializmas. Atsakymas į lemtin- 
gą klausimą - kodėl Europos nacijų bendrija leido šiam blogiui sustiprėti tiek, 
kad buvo sunaikinta viskas, ir tai, kas gera, ir tai, kas bloga — buvo toks: visos 
vyriausybės labai gerai žinojo, kad jų šalys slapčia žlunga, kad politinis junginys 
sunaikintas iš vidaus ir kad gyvenama tik iš laiko paskolos. 

Naivuoliams ekspansija ir pradžių atrodė kaip priemonė, leidžianti nusikra- 
tyti kapitalo perprodukcijos ir siūlanti vaistą - kapitalo eksportą". Nepaprastai 
padidėjęs turtas, sukurtas kapitalistinės gamybos, egzistuojančios neteisingu pa- 
skirstymu pagrįstoje socialinėje sistemoje, galiausiai sukūrė „perteklines san- 
kaupas“, t. y. sukauptą kapitalą, pasmerktą neveiklumui nekintant nacionali- 
niam gamybos ir vartojimo pajėgumui. Šie pinigai iš esmės buvo atliekami, nie- 
kam nereikalingi, nors priklausė vis augančiai konkrečių asmenų klasei. Todėl 
per kelis ikiimperialistinės eros dešimtmečius kilusios krizės ir sąstingiai“* kapi- 


* „Kolonijų tarnybos aiškiausiai ir natūraliausiai remia agresyvią užsienio politiką: imperijos 
ekspansija labai žavi aristokratiją ir tarnautojų profesionalų klases, atverdama naujas ir vis 
didėjančias sritis, galinčias garantuoti garbingą ir naudingą veiklą jų vaikams“ (J.A. Hobson, 
„Capitalism and Imperialism in South Africa“, op. cit.). „Aštuntojo dešimtmečio pabaigos ir 
devintojo dešimtmečio pradžios išorinius imperializmo išpuolius“ rėmė „pirmiausia visi <...> 
patriotiškai nusiteikę profesoriai ir publicistai, nepriklausomai nuo jų politinių simpatijų ir 
asmeninių ekonominių interesų“ (Hayes, op. cit., p. 220). 

* Apie tai ir apie tolesnę problematiką žr. J.A. Hobson, /mperialism. Šis autorius dar 1905 
metais meistriškai išnagrinėjo imperializmo varomąsias ekonomines jėgas ir motyvus, taip pat 
ir kai kurias jo politines implikacijas. Kai 1938 metais jo ankstyvoji studija buvo išleista antrą 
kartą, nepakeisto teksto įvade Hobsonas galėjo pagrįstai konstatuoti, kad jo knyga tikrai įrodė, 
„JOg svarbiausi <...> šiandienos <...> pavojai ir neramumai <...> glūdėjo ankstesnės kartos 
pasaulyje ir buvo jau pastebimi <...>“. 

** Akivaizdų ryšį tarp žiaurių krizių Anglijoje septintajame dešimtmetyje bei kontinente aštun- 
tajame dešimtmetyje ir imperializmo pažymi Hayesas, op. cit., tačiau tik išnašoje (p. 219), ir 
Schuylcris, op. cit., kuris įsitikinęs, kad „vėl padidėjęs dėmesys emigracijai buvo svarbus impe- 
rinio sąjūdžio atsiradimo veiksnys“ ir kad šį dėmesį nulėmė „didelis britų prekybos ir pramo- 

talistams įteigė mintį, kad visa jų ekonominė gamybos sistema priklauso nuo 
pasiūlos ir paklausos, kurią dabar turi lemti šalys, esančios „už kapitalistinės 
visuomenės ribų“*. Vidinė nacionalinės valstybės rinka tokią pasiūlą ir paklau- 
są reguliavo tol, kol kapitalistinė sistema dar nekontroliavo visų savo klasių ir 
visų gamybinių galių. Kai kapitalizmas apėmė visą ekonominę struktūrą ir visi 
socialiniai sluoksniai pateko į jo nulemtą gamybos ir vartojimo sistemą, kapita- 
listams reikėjo aiškiai nuspręsti, ar leisti visai šiai sistemai sugriūti, ar rasti nau- 
jas rinkas, t. y. smelktis į naujas šalis, kurios dar nebuvo pavaldžios kapitaliz- 
mui, o todėl galėjo užtikrinti naują, nekapitalistinę pasiūlą ir paklausą. 
Lemtinga septintojo ir aštuntojo dešimtmečio sąstingių, pradėjusių imperia- 
lizmo erą, aplinkybė buvo ta, kad jie privertė buržuaziją pirmą kartą suprasti, 
j0g prigimtinė paprasto plėšimo nuodėmė, kuri prieš keletą šimtmečių įgalino 
„pradinį kapitalo kaupimą“ (Marxas) ir atvėrė kelią visam vėlesniam kaupimui, 
laikui bėgant turi būti pakartota, nes kitaip kaupimo variklis staiga užges“'. Susi- 
dūrę su katastrofiško gamybos žlugimo pavojumi, kėlusiu grėsmę ne tik buržuazi- 
jai, bet ir visai nacijai, gamintojai kapitalistai suprato, kad jų gamybos sistemos 
formos ir dėsniai „iš pat pradžių buvo apskaičiuoti visam Žemės rutuliui“**. 
Pirmoji reakcija į persotintą vidaus rinką, žaliavų stoką ir didėjančias krizes 
buvo kapitalo eksportas. Atliekamo turto savininkai iš pradžių bandė investuoti 
užsienyje, nesiekdami ekspansijos ir politinės kontrolės, tačiau šis procesas bai- 
gėsi beprecedente sukčiavimų, finansinių skandalų orgija ir biržos spekuliacijo- 
mis - reiškiniais, keliančiais nerimą ypač todėl, kad užsienio investicijos didėjo 
daug greičiau negu vidaus“. Dideli pinigai, atsiradę dėl perteklinių sankaupų, 
atvėrė kelią mažiems pinigams, kurie buvo mažų žmonelių darbo rezultatas. 
Vietinės įmonės, siekdamos didžiulių pelnų iš užsienio investicijų, irgi pradėjo 
naudotis apgavikiškais metodais ir įtraukdavo vis daugiau žmonių, kurie, tikė- 


nės nuosmukis“ baigiantis septintajam dešimtmečiui (p. 280). Schuyleris taip pat pakankamai 
išsamiai aprašo ryškų „antiimperinį nusiteikimą, vyravusį Viktorijos epochos viduryje“. Deja, 
Schuyleris nenubrėžia skirtumo tarp Sandraugos ir pačios imperijos, nors ikiimperialistinės 
epochos aptarimas galėjo nesunkiai paskatinti tokį skirtumą nubrėžti. 

“ Rosa Luxemburg, Die Akkumulation des Kapitals, Berlin, 1923, p. 273. 

“ Rudolfas Hilferdingas (Das Finanzkapital, Wien, 1910, p. 401) mini - bet nenagrinėja pada- 
rinių - faktą, kad imperializmas „netikėtai vėl sugrįžta price pradinio kapitalistinio turto kaupi- 
mo metodų“. 

* Pagal puikią Rosos Luxemburg pateiktą imperializmo politinės struktūros analizę, „istorinis 
kapitalo kaupimo procesas visais aspektais priklauso nuo nekapitalistinių socialinių sluoksnių 
egzistavimo“, todėl „imperializmas yra politinė kapitalo kaupimo išraiška tokiomis aplinkybč- 
mis, kai prasideda konkurencinė kova už nekapitalistinio pasaulio likučių valdymą“. Šitokia 
esminė kapitalizmo priklausomybė nuo nekapitalistinio pasaulio lemia visus kitus imperializ- 
mo aspektus, kurie gali būti aiškinami ir kaip perteklinių sankaupų bci neteisingo paskirstymo 
padarinys (Hobson, op. cit.), ir kaip perprodukcijos ir dėl jos kylančios naujų rinkų reikmės 
padarinys (Lenin, /mperialism, the Last Stage of Capitalism, 1917), kaip žaliavų stokos padari- 
nys (Hayes, op. cit.) arba kaip kapitalo eksportas, kurio tikslas - išlyginti nacionalinę pelno 
normą (Hilferding, op. cit. ). 

* Hilferdingas (op. cit., p. 409) pažymi, kad Anglijos pajamos iš užsienio investicijų nuo 1865 
iki 1898 metų padidėjo devynis kartus, tuo tarpu nacionalinės pajamos padvigubėjo. Jis mano, 
kad, galimas daiktas, panašiai, nors ir ne taip ryškiai, didėjo Vokietijos ir Prancūzijos užsienio 
investicijos. 

damiesi pasakiškų pelnų, paleisdavo savo pinigus vėjais. Panamos skandalas Pran- 
cūzijoje, Grūndungs-Schwindel Vokietijoje ir Austrijoje tapo klasikiniais pavyz- 
džiais. Milžiniški nuostoliai buvo patirti dėl žadamų milžiniškų pelnų. Mažų 
pinigų savininkai patyrė tokius didelius nuostolius ir taip greitai, kad didelio 
kapitalo savininkai netrukus pasijuto vieni šiame, galima sakyti, mūšio lauke. 
Neįstengę visos visuomenės paversti lošėjų bendrija, jie vėl tapo nereikalingi, 
išstumti iš normalaus gamybos proceso, prie kurio, po tam tikro sąmyšio, vėl 
tyliai sugrįžo visos kitos klasės, nors ir kiek nuskurdusios bei nusivylusios*?. 

Pinigų eksportas ir užsienio investicijos savaime dar nėra imperializmas ir 
nebūtinai veda prie ekspansijos kaip politinės priemonės. Kol atliekamo kapi- 
talo savininkai tenkinosi „didelės savo nuosavybės dalies investavimu užsienio 
šalyse“, net jei ši tendencija „prieštaravo visoms ankstesnėms nacionalizmo tra- 
dicijoms““", jie paprasčiausiai patvirtindavo savo atitolimą nuo nacionalinio jun- 
ginio, kuriame vienaip ar kitaip parazitavo. Tik pareikalaudami iš vyriausybės 
savo investicijų apsaugos (tada, kai pradinė sukčiavimo stadija jiems atvėrė akis 
ir jie pamatė, kad lošimo riziką galima sumažinti pasinaudojant politika), jie vėl 
sugrįžo į nacijos gyvenimą. Tačiau keldami savo reikalavimus, jie laikėsi nusisto- 
vėjusios buržuazinės visuomenės tradicijos - politines institucijas visada traktuoti 
tik kaip asmeninės nuosavybės apsaugos įrankį“. Tik laimingas atsitiktinumas, 
kad naujos savininkų klasės iškilimas sutapo su pramonės revoliucija, buržuaziją 
padarė gamintoja ir gamybos skatintoja. Kol ji atliko šią pamatinę funkciją, bū- 
dingą moderniajai visuomenei, kuri iš esmės yra gamintojų bendruomenė, jos 
turtas nacijai kaip visumai atliko svarbią funkciją. Atliekamo kapitalo savininkai 
buvo pirmas šios klasės sluoksnis, siekęs pelno, bet neatlikęsjokios realios - netgi 
išnaudojančio gamintojo - socialinės funkcijos, todėl jokia policija jo nebūtų ga- 
lėjusi apsaugoti nuo Žmonių įniršio. 

Taigi ekspansija buvo ne tik būdas panaudoti atliekamą kapitalą. Dar svar- 
biau tai, kad jo savininkus ji apsaugojo nuo grėsmingos galimybės tapti visiš- 
kai nereikalingu, parazitiniu socialiniu sluoksniu. Ji išgelbėjo buržuaziją nuo 


* Dėl Prancūzijos, žr. George Lachapelle, Les Finances de la Troisiėme Rėpubligue, Paris, 1937, 
ir D.W. Brogan, The Develompment of Modern France, New York, 1941. Dėl Vokietijos, plg. 
tokius įdomius amžininkų liudijimus, kaip Max Wirth, Geschichte der Handelskrisen, 1873, chap- 
ter 15,1r A. Schacffle, „Der 'grosse Bocrsenkrach' des Jahres 1873“ in Zeitschrift fir die gesam- 
te Staatswissenschaft, 1874, Band 30. 

** J.A. Hobson, „Capitalism and Imperialism“, op. cit. 

* Žr. Hilferding, op. cit., p. 406: „Dėl to visi kapitalistai, suinteresuoti užsienio šalimis, ragino 
kurti stiprią valstybę <...> Eksportuotas kapitalas jaučiasi saugiausiai tada, kai nuosavos ša- 
lies valstybinė valdžia visiškai palenkia naują sritį <...> Jei tik įmanoma, jų pelną turi garan- 
tuoti valstybė. Taigi kapitalo ecksportavimas skatina imperialistinę politiką“. P. 423: „Savaime 
suprantama, kad kai politinė valstybės valdžia tampa finansinio kapitalo konkurencijos instru- 
mentu pasaulinėje rinkoje, buržuazijos požiūris į valstybę visiškai pasikeičia. Buržuazija buvo 
priešiškai nusiteikusi valstybės atžvilgiu, nes kovojo prieš ekonominį merkantilizmą ir politinį 
absoliutizmą. <...> Bent jau teoriškai ekonominis gyvenimas turėjo būti visiškai nepriklauso- 
mas nuo valstybės kišimosi - valstybė turėjo tenkintis politiniu saugumo užtikrinimu ir pilieti- 
nės lygybės palaikymu“. P. 426: „Tačiau ckspansionistinės politikos siekis buržuazijos sąmonė- 
je sukelia revoliucinius pokyčius. Ji praranda savo pacifizmą ir humanizmą“. P 470: „Sociali- 
niu požiūriu ekspansija yra kapitalistinės visuomenės išlikimo gyvybinė sąlyga, ekonominiu 
požiūriu ji yra pelno normos išsaugojimo ir laikino jos kilimo sąlyga“. 

neteisingo paskirstymo padarinių ir atgaivino buržuazinę nuosavybės koncepci- 
ją tuo metu, kai turtas nebegalėjo būti naudojamas kaip gamybos veiksnys ne- 
peržengiant nacijos ribų ir suėjo į konfliktą su bendruomenės kaip visumos ga- 
mybos idealu. 

Dar senesnis už atliekamą turtą buvo kitas šalutinis kapitalistinės gamybos 
produktas: žmonės-atliekos, kurias kiekviena krizė, neišvengiamai atsirasdavu- 
si po kiekvieno pramonės augimo tarpsnio, nuolat išstumdavo iš gaminančios 
visuomenės. Žmonės, visam laikui tapdavę neveiklūs, bendruomenei buvo to- 
kie pat nereikalingi kaip ir atliekamo turto savininkai. XIX a. buvo suprasta, 
kad šie žmonės kėlė visuomenei realią grėsmę, ir jų eksportas padėjo apgyven- 
dinti Kanados ir Australijos dominijas, taip pat ir Jungtines Valstijas. Naujas 
imperialistinės epochos bruožas buvo tas, kad šios dvi atliekamos jėgos, atlieka- 
mas kapitalas ir atliekama darbo jėga, susijungdavo ir kartu palikdavo šalį. At- 
rodė, kad ekspansijos doktrina, valstybinės valdžios eksportas ir aneksavimas 
kiekvienos teritorijos, kurioje nacijos atstovai investuodavo savo turtą arba sa- 
vo darbą, yra vienintelė augančių turto ir gyventojų nuostolių alternatyva. Atro- 
dė, kad imperializmas ir jo iškelta neribotos ekspansijos idėja yra nuolatinis 
vaistas nuo nuolatinio blogio“", 

Gana ironiška, kad pirma šalis, kurioje atliekamas turtas susijungė su atlie- 
kamais žmonėmis, pati pradėjo virsti atliekama šalimi. Britanija nuo amžiaus 
pradžios valdė Pietų Afriką, nes ši garantavo jūrų kelią į Indiją. Tačiau Sueco 
kanalo atidarymas ir paskesnis administracinės valdžios įvedimas Egipte gero- 
kai sumenkino senosios prekybinės bazės Gerosios Vilties kyšulyje reikšmę. Vei- 
kiausiai britai būtų pasitraukę iš Afrikos (kaip tai padarė kitos Europos naci- 
jos), jei būtų nunykę jų prekybiniai interesai ir valdos Indijoje. 

Ypatinga ironija ir tam tikra prasme simbolinė aplinkybė, susijusi su tuo, kad 
Pietų Afrika visai netikėtai tapo „imperializmo perykla“*!, glūdi pačioje jos pa- 
trauklumo, staiga atsiradusio kaip tik tada, kai ji prarado bet kokią vertę pačiai 
imperijai, prigimtyje: aštuntajame dešimtmetyje ten buvo atrasti deimantų klo- 
dai, o devintajame — aukso telkiniai. Naujoviška aistra pelnui bet kuria kaina 
pirmą kartą sutapo su senovine fortūnos medžiokle. Į Juodąjį kontinentą kartu 
su kapitalu iš išsivysčiusios pramonės šalių pradėjo emigruoti aukso ieškotojai, 
avantiūristai ir didmiesčių padugnės. Nuo šiol minia, pagimdyta monstriško ka- 
pitalo kaupimo, kartu su savo gimdytoju leidosi į naujų atradimų keliones, ku- 
riose buvo atrandamos tik naujos investavimo galimybės. Atliekamo turto savi- 
ninkai buvo vieninteliai žmonės, galėję naudotis atliekamais žmonėmis, kilu- 
siais iš visų Žemės rutulio kampų. Kartu jie sukūrė pirmą rojų parazitams, ku- 
rių gyvenimą palaikantis kraujas buvo auksas. Imperializmas, atliekamų pinigų 


*“ Šie motyvai buvo ypač akivaizdūs vokiečių imperializme. Viena iš pirmųjų „Alldeutsche Ver- 
band“ (įkurtos 1891 m.) akcijų buvo pastangos imtis priemonių, kad vokiečių emigrantai nec- 
keistų savo pilietybės, o pirmoje Vilhelmo II imperialistinėje kalboje, pasakytoje per 25-ųjų 
reicho įkūrimo metinių minėjimą, buvo tokia tipiška pastraipa: „Vokietijos imperija tapo pa- 
sauline imperija. Tūkstančiai mūsų tautiečių gyvena visur, tolimiausiose Žemės rutulio dalyse 
<...> Ponai, jūsų šventa parciga padėti man šią didžiąją Vokietijos imperiją sujungti su mūsų 
gimtąja šalimi“. Taip pat plg. J.A. Froude'o teiginį 10 pastaboje. 

“EH. Damce, The Victorian Illusion, London, 1928, p. 164: „Afrika, nepažymėta nei saksų 
rasės kelių žemėlapiuose, nei profesionalių imperijos istorijos filosofų veikaluose, tapo britų 
imperializmo perykla“. 

tr atliekamų Žmonių padarinys, savo stulbinamą karjerą pradėjo, gamindamas 
pačias nereikalingiausias ir pačias nerealiausias prekes. 

Vis dar abejotina, ar ekspansija kaip vaistas būtų tapusi tokia didele pagun- 
da neimperialistams, jei savo pavojingus sprendimus ji būtų pasiūliusi tik toms 
perteklinėms jėgoms, kurios, šiaip ar taip, jau egzistavo už nacionalinio jungi- 
nio ribų. Dokumentiškai užfiksuotas visų parlamentinių partijų dalyvavimas im- 
perialistinėse programose. Britanijos leiboristų partijos istorija šiuo požiūriu 
yra beveik nenutrūkstama grandinė įvykių, patvirtinančių ankstesnę Cecilio Rho- 
deso pranašystę: „Darbininkai supranta, kad nors amerikiečiai juos labai myli ir 
kaip tik šiuo metu dalijasi su jais broliškais jausmais, savo prekes jie saugo nuo 
jų. Be to, darbininkai supranta, kad Rusija, Prancūzija ir Vokietija savo viduje 
daro tą pat, ir darbininkai mato, kad jei jie nesusigriebs, greitai pasaulyje nebe- 
liks vietos, kur dar apskritai būtų galima prekiauti. Todėl darbininkai tapo im- 
perialistais, o įkandin jų - ir liberalioji partija“?*. Vokietijoje kaip tik liberalai (o 
ne konservatyvioji partija) davė postūmį tai garsiajai jūrų laivybos politikai, ku- 
ri tiek daug lėmė kaip Pirmojo pasaulinio karo paskata?*. Socialistų partija svy- 
ravo tarp aktyvios paramos imperialistinei jūrų laivybos politikai (po 1906 metų 
ji ne kartą balsavo už tai, kad būtų skiriamos lėšos statyti Vokietijos laivynui) ir 
visiško užsienio politikos klausimų nepaisymo. Kartais pasigirsdavę perspėji- 
mai dėl liumpenproletariato ir visai įmanomo tam tikros darbininkų dalies pa- 
pirkimo, panaudojant trupinius nuo imperialistinio stalo, nepadėjo geriau su- 
prasti to didžiulio patrauklumo, kuriuo, eilinių partijos narių akimis, pasižymėjo 
i(mperialistinės programos. Marksistiniu požiūriu naujas minios ir kapitalo są- 
jungos reiškinys atrodė toks nenatūralus ir taip akivaizdžiai prieštaravo klasių 
kovos doktrinai, kad tikrieji imperialistinių užmojų pavojai - žmonijos padali- 
jimas į ponų ir vergų rases, į geresnės ir blogesnės veislės žmones, į spalvotuo- 
sius ir baltuosius (ir visa tai buvo pastangos suvienyti tautą minios pagrindu) — 
buvo visiškai nepastebėti. Net tarptautinio solidarumo žlugimas prasidėjus 
pasauliniam karui nesutrikdė socialistų savimanos ir jų tikėjimo pačiu prole- 
tariatu. Socialistai vis dar tyrinėjo ekonominius imperializmo dėsnius, 0 im- 
perialistai jau seniai tų dėsnių nebepaisė, ir užjūrio šalyse šie dėsniai buvo 
paaukoti „imperiniam veiksniui“ arba „rasiniam veiksniui“, ir tik keletas nu- 
senusių džentelmenų iš aukščiausių finansinių sferų vis dar tikėjo neatimama 
pelno normos teise. 

Keistas liaudies opozicijos imperializmui silpnumas, daugybė liberaliųjų po- 
litikų nenuoseklumų ir atvirai laužomų pažadų, dažnai priskiriamų oportuniz- 
mui ar papirkinėjimui, turėjo kitas, gilesnes priežastis. Nei papirkimas, nei opor- 
tunizmas nebūtų galėjęs priversti tokio žmogaus kaip Gladstone'as sulaužyti 
savo pažado pasišalinti iš Egipto tapus ministru pirmininku, pažado, kurį jis 
davė kaip liberalų partijos lyderis. Šie žmonės - beveik nesąmoningai ir aiškiai 
nesuprasdami - kartu su liaudimi buvo įsitikinę, kad nacionalinis junginys taip 
labai susiskaldęs į klases, o klasių kova yra toks universalus moderniojo politi- 


?2 Cit. pagal Millin, op. cit. 

> „Ne parlamento dešinė, o būtent liberalai rėmė jūrų politiką“. Alfred von Tirpitz, Erinnerun- 
gen, 1919. Žr. taip pat Daniel Frymann (Heinricho Classo pseudonimas), Wenn ich der Kaiser 
wūr, 1912: „Tikroji imperinė partija yra Nacionalinė liberalų partija“. Frymannas, žymus Pir- 
mojo pasaulinio karo metų šovinistas, net priduria tokią pastabą apic konservatorius: „Verta 
pažymėti ir konservatyviųjų sluoksnių abejingumą rasinėms teorijoms“. 

nio gyvenimo bruožas, jog iškilo grėsmė nacijos vientisumui. Ir šiuo požiūriu 
gelbstinti priemonė, atrodė, yra ekspansija, nes ji galėjo duoti bendrą interesą 
nacijai kaip visumai, ir pirmiausia dėl šios priežasties imperialistai galėjo „para- 
zituoti patriotizmo sąskaita“**. 

Žinoma, tokios viltys iš dalies vis dar sutapo su sena ydinga praktika - vidi- 
nius konfliktus „gydyti“ avantiūromis užsienyje. Tačiau buvo ir žymus skirtu- 
mas. Avantiūros iš esmės ribotos ir laiko, ir erdvės požiūriu, jos gali padėti įveikti 
laikinus konfliktus, nors dažniausiai jos nepavyksta ir tuos konfliktus veikiau 
sustiprina. Tuo tarpu imperialistinė avantiūra iš pat pradžių atrodė kaip amži- 
nas sprendimas, nes ekspansija buvo laikoma neribota. Negana to, imperializ- 
mas nebuvo avantiūra įprasta prasme, nes jis priklausė ne tiek nuo nacionalisti- 
nių šūkių, kiek nuo tariamai tvirto ekonominių interesų pagrindo. Besikertan- 
čių interesų visuomenėje, kur bendras gėris buvo tapatinamas su individualių 
interesų suma, ekspansija savaime atrodė galinti tapti bendru nacijos kaip visu- 
mos interesu. Kadangi turtingosios ir viešpataujančios klasės visus įtikino, kad 
ekonominis interesas ir aistra turtui yra tvirtas politinio junginio pagrindas, net 
imperialistiškai nenusiteikę valstybininkai būdavo lengvai įkalbami nusileisti, 
kai tik horizonte pasirodydavo bendras ekonominis interesas. 

Taigi štai kodėl nacionalizmas sukūrė tokią aiškią imperializmo tendenciją, 
nepaisant vidinio šių dviejų principų prieštaringumo“. Juo menkiau nacijos bu- 
vo pasirengusios prisijungti svetimas tautas (nes tai prieštaravo jų pačių politi- 
nio junginio sandarai), juo labiau jos linko palenkti jas savo priespaudai. Teoriš- 
kai tarp nacionalizmo ir imperializmo egzistuoja praraja, praktiškai per šią pra- 
rają nutiesiamas gentinio nacionalizmo ir atviro rasizmo tiltas. Iš pat pradžių 
visų šalių imperialistai prisiekinėjo ir gyrėsi, kad nepriklauso „jokioms parti- 
joms“ ir vieninteliai kreipiasi į naciją kaip visumą. Tai buvo ypač būdinga 
Vidurio ir Rytų Europos šalims, turėjusioms labai nedaug užsienio valdų arba 
išvis jų neturėjusioms — minios ir kapitalo sąjunga susiklostė šių šalių viduje ir 
dar labiau nekentė nacionalinių institucijų (ir puldinėjo jas dar įnirtingiau) bei 
visų nacionalinių partijų?". 

Visur, o ypač Anglijoje, buvo ryškus niekinamas politikų imperialistų abejin- 
gumas vidaus reikalams. „Nepartinių partijų“, pavyzdžiui, Raktažolės lygos, įtaka 
Anglijos politiniam gyvenimui buvo antraeilė, tuo tarpu būtent imperializmas 
buvo pagrindinė priežastis, nulėmusi tai, kad dvipartinė sistema išsigimė į Pir- 
mojo suolo sistemą, 0 tai atvedė prie „opozicijos galios sumažėjimo“ ir prie to, 
kad „kabineto valdžia sustiprėjo Bendruomenių rūmų valdžios sąskaita“*?. Ži- 
noma, ir šie poslinkiai buvo pateikiami kaip politika, nepriklausanti nuo partijų 
kivirčų ir grupinių interesų ir vykdoma žmonių, kurie pretendavo kalbėti naci- 


* Hobson, op. cit., p. 61. 

* Hobsonas, op. cit., pirmas suprato abu dalykus - ir pamatinį imperializmo bei nacionalizmo 
prieštaravimą, ir nacionalizme glūdinčią tendenciją tapti imperialistiniu nacionalizmu. Impe- 
rializmą jis vadino išsigimusiu nacionalizmu, „kai tautos <...> sveiką, stimuliuojantį įvairių 
nacionalinių tipų varžymąsi paverčia plėšikiška besivaržančių imperijų kova“ (p. 9). 

“ Žr. VIII skyrių. 

*" Hobson, op. cit., p. 146 ff. „Neabejotina, kad kabineto galia atkakliai ir sparčiai augo ir, 
atrodo, vis dar auga Bendruomenių rūmų galios sąskaita“, pažymėjo Bryce'as 1901 metais, kn. 
Studies in History and Jurisprudence, 1901, I, p. 177. Apie Pirmojo suolo sistemos veikimą žr. 
taip pat Hilaire Belloc and Cecil Chesterton, The Party Sistem, London, 1911. 

jos kaip visumos vardu. Toks kalbėjimas turėjo patraukti ir apgauti būtent tuos 
žmones, kuriuose vis dar ruseno politinio idealizmo kibirkštis. Vienybės šūkis 
buvo visai panašus į kovos šūkius, visada vedusius tautas į karus, o vis dėlto 
niekas nesuprato, kad ši universali ir nuolatinė vienybės propaganda buvo uni- 
versalaus ir nuolatinio karo mikrobas. 

Valstybės tarnautojai daug aktyviau už bet kurią kitą grupę rėmė šią nacio- 
nalistinę imperializmo atmainą ir pirmiausia buvo atsakingi už imperializmo 
painiojimą su nacionalizmu. Nacionalinės valstybės priklausė nuo jų sukurtų 
civilinių tarnybų, nuolatinio tarnautojų korpuso, kurio nariai tarnavo valstybei 
nepriklausomai nuo klasinio intereso ir vyriausybės pasikeitimų. Jų profesinis 
išdidumas ir savigarba - ypač Anglijoje ir Vokietijoje - kilo iš to, kad jie jautėsi 
esą nacijos kaip visumos tarnai. Jie buvo vienintelė grupė, tiesiogiai suintere- 
suota remti pamatinę valstybės pretenziją būti nepriklausoma nuo klasių ir frak- 
cijų. Kad pats nacionalinės valstybės autoritetas labai priklausė nuo šių civilių 
tarnautojų ekonominės nepriklausomybės ir politinio neutralumo, tampa aki- 
vaizdų mūsų laikais: nacijų nuosmukis visada prasidėdavo nuo ilgalaikės admi- 
nistracijos sugedimo ir bendro įsitikinimo, kad valdininkams moka ne valstybė, 
o turtingosios klasės. Šimtmečio pabaigoje turtingosios klasės taip sustiprino 
savo viešpatavimą, kad buvo beveik juokinga, kai valstybės tarnautojas norėda- 
vo pasirodyti tarnaująs nacijai. Susiskirstymas į klases šiuos tarnautojus išstūmė 
už socialinio junginio ribų ir privertė sudaryti nuosavą kliką. Kolonijų tarnybose 
jiems pavyko išvengti šio faktiško nacionalinio junginio suirimo. Negyvendami 
namie ir valdydami kitas tautas tolimose šalyse, jie galėjo juolab dėtis herojiškais 
nacijos tarnais, „savo darbais garsinančiais britų rasę“**. Kolonijos jau nebebuvo 
paprasčiausia „didžiulė užsienio paramos aukštesniosioms klasėms sistema“, kaip 
dar galėjo rašyti Jamesas Millis, - joms buvo lemta tapti kertiniu akmeniu, re- 
miančiu britų nacionalizmą, kuris, valdydamas tolimas šalis ir nepažįstamas tau- 
tas, šioje misijoje įžvelgė vienintelį būdą tarnauti britų ir tik britų interesams. 
Kolonijų tarnautojai tikrai tikėjo, kad „išskirtinis kiekvienos nacijos genijus nie- 
kur neišryškėja taip aiškiai, kaip palenktų rasių valdymo sistemoje“*“. 

Ir tikrai, tik toli nuo namų Anglijos, Vokietijos ar Prancūzijos pilietis galėjo 
būti ne kas nors kita, o tik anglas, vokietis ar prancūzas. Savo šalyje jis buvo taip 
supančiotas ekonominių interesų ar socialinio lojalumo, kad jautėsi artimesnis 
savo klasės nariui užsienio šalyje negu savo šalyje - kitai klasei priklausančiam 
žmogui. Ekspansija įkvėpė nacionalizmui naują gyvybę ir todėl buvo priimta 
kaip nacionalinės politikos įrankis. Naujų kolonijose susidariusių bendruome- 
nių ir imperialistinių lygų nariai jautėsi „labai nutolę nuo partinių rietenų“, ir 
juo labiau jie nutoldavo, juo tvirčiau tikėjo, kad „atstovauja tik nacionaliniam 
tikslui““?, Tai rodo, kokioje beviltiškoje padėtyje atsidūrė Europos nacijos im- 


5 Lordas Curzonas, atidengdamas lordo Cromerio memorialinę lentą. Žr. Lawrence J. Zet- 
land, Lord Cromer, 1932, p. 362. 

** Sir Hesketh Bell, op. cit., Part I, p. 300. 

Panašios nuotaikos vyravo olandų kolonijų tarnybose. „Aukščiausi uždaviniai, beprecedenčiai 
uždaviniai - štai kas laukia Ost Indijos civilinių tarnybų parcigūnų <...> ten tarnauti yra di- 
džiausia garbė <...>, tai rinktinis personalas, vykdantis Olandijos užjūrio misiją“. Žr. De Kat 
Angelino, Colonial Policy, Chicago, 1931, II, p. 129. 

“ Vokietijos „Kolonialvercin“ prezidentas Hohenlohe-Langenburgas, 1884 m. Žr. Mary E. 
Townsend, Origin of Modern German Colonialism, 1871-1885, 1921. 

perializmo išvakarėse, kokios trapios tapo jų institucijos, kokia pasenusi pasiro- 
dė jų socialinė sistema, kai susidūrė su didėjančiu žmogaus sugebėjimu gaminti. 
O gelbėjimosi priemonės irgi buvo beviltiškos, ir galiausiai pasirodė, kad vaistas 
blogesnis už ligą, kurios, beje, taip ir nepavyko išgydyti. 

Kiekvienos nuoseklios imperialistinės politikos ištakose galima rasti šią ka- 
pitalo ir minios sąjungą. Kai kuriose šalyse, pavyzdžiui, Didžiojoje Britanijoje, 
ši naujoji pernelyg turtingų ir pernelyg nuskurdusių žmonių sąjunga susiforma- 
vo ir egzistavo užjūrio valdose. Vadinamasis britų politikos veidmainiškumas 
buvo padarinys sveiko proto, būdingo tiems anglų valstybinininkams, kurie nu- 
brėžė aiškią ribą tarp kolonijinių valdymo metodų ir normalios vidaus politikos, 
šitaip visai sėkmingai išvengdami nerimą keliančio imperializmo poveikio met- 
ropolijai bumerango efekto. Kitose šalyse, pavyzdžiui, Vokietijoje ir Austrijoje, 
ši sąjunga šalių viduje pasireiškė pansąjūdžių forma, o Prancūzijoje, kiek sil- 
pniau, vadinamąja kolonijine politika. Šių „sąjūdžių“ tikslas buvo, galima saky- 
ti, suimperialistinti visą naciją (o ne tik „atliekamą“ jos dalį), vidaus ir užsienio 
politiką derinti taip, kad nacija būtų skatinama grobti užsienio teritorijas ir nuolat 
naikinti svetimas tautas. 

Tai, kad minia atsirado iš kapitalistinės struktūros, buvo pastebėta seniai, o 
jos didėjimą įdėmiai ir su nerimu stebėjo didieji XIX a. istorikai. Istorinis pesi- 
mizmas nuo Burckhardto iki Spenglerio iš esmės kyla iš šios įžvalgos. Tačiau 
vienas dalykas, kurio nesugebėjo suvokti istorikai, su liūdesiu stebėję šį reiškinį, 
buvo tas, kad minios nederėjo tapatinti su augančia pramonės darbininkų klase 
ir jau jokiu būdu —su liaudimi kaip visuma, nes iš tikrųjų minia buvo sudaryta iš 
visų klasių atmatų. Tokia jos sudėtis sudarė įspūdį, kad minia ir jos atstovai 
panaikino klasinius skirtumus, kad žmonės, egzistavę už į klases susiskirsčiusios 
nacijos ribų, buvo pati liaudis (Volksgemeinschaft, kaip juos vadino naciai), o ne 
jos išsigimėlis ir karikatūra. Istorikai pesimistai suprato, kad šis naujas sociali- 
nis sluoksnis esmingai stokoja atsakomybės, be to, jie teisingai numatė, kad de- 
mokratija gali virsti despotizmu, kurio tironai iškils iš minios ir ja remsis. Bet jie 
nesuprato, kad minia yra ne tik buržuazinės visuomenės atmata, bet ir šalutinis 
jos produktas, tiesioginis jos kūrinys, vadinasi, niekada nuo jos visai neatskirti- 
nas. Dėl šios priežasties jie nepastebėjo, kad aukštuomenė vis labiau žavėjosi 
padugnėmis. Sis žavėjimasis, lyg raudona gija, nusitęsia per XIX a. Kartu su juo 
nuolat ir palaipsniui nyksta visi moralumo klausimai, o aukštuomenei vis labiau 
patinka anarchistinis šios jos atžalos cinizmas. XIX a. pabaigoje Dreyfuso afera 
parodė, kad padugnės ir aukštuomenė Prancūzijoje susijusios taip glaudžiai, 
jog buvo nelengva bet kurį antidreifusininkų herojų aiškiai priskirti kuriai nors 
socialinei kategorijai - aukštuomenei ar padugnėms. 

Šis giminystės jausmas, gimdytojo ir atžalos susivienijimas, klasikiniu pavi- 
dalu parodytas jau Balzaco romanuose, užbėga už akių visiems ekonominiams, 
politiniams ar socialiniams sumetimams ir primena tuos pamatinius psichologi- 
nius naujo Vakarų žmogaus tipo bruožus, kuriuos nupiešė Hobbesas prieš tris 
šimtus metų. Bet teisybė ir tai, kad pirmiausia dėl patyrimo, kurį buržuazija 
įgijo per ikiimperialistinės epochos krizes ir sąstingius, aukštuomenė pagaliau 
pripažino, Jog yra pasirengusi priimti tuos revoliucinius moralės normų poky- 
čius, kuriuos pasiūlė „realistas“ Hobbesas ir kuriuos dabar vėl siūlė minia ir jos 
vadai. Pats tas faktas, jog „pradinio kapitalo kaupimo“ „prigimtinei nuodėmei“ 
prireiks papildomų nuodėmių, kad sistema ir toliau gyvuotų, daug efektyviau 

negu koks nors filosofas ar padugnės įtikino buržuaziją nusikratyti Vakarų tra- 
dicijos apribojimų. Šis faktas galiausiai paskatino vokiečių buržuaziją nusimesti 
veidmainišką kaukę ir atvirai išpažinti savo ryšius su minia bei paraginti ją atvi- 
rai ginti savo turtinius interesus. 

Svarbu, kad tai turėjo atsitikti Vokietijoje. Anglijoje ir Olandijoje buržuazi- 
nės visuomenės raida buvo palyginti rami, ir šių šalių buržuazija keletą amžių 
jautėsi saugi ir nejautė jokios baimės. Tuo tarpu jos kilimą Prancūzijoje per- 
traukė didžioji liaudies revoliucija, kurios padariniai sutrukdė buržuazijai mė- 
gautis savo pranašumu. Negana to, Vokietijoje, kur buržuazija galutinai susifor- 
mavo tik XIX a. pabaigoje, jos kilimas iš pat pradžių buvo lydimas revoliucinio 
darbininkų klasės sąjūdžio, turinčio beveik tokią pat seną tradiciją. Savaime 
akivaizdu buvo tai, kad juo nesaugiau jausis buržuazija savo šalyje, juo labiau jai 
kils pagunda nusimesti sunkią veidmainiškumo naštą. Aukštuomenės ir minios 
giminystė Prancūzijoje išryškėjo anksčiau negu Vokietijoje, tačiau galiausiai pa- 
sirodė esanti tokia pat stipri abiejose šalyse. Tačiau Prancūzijoje, dėl jos revo- 
liucinių tradicijų ir palyginti silpno pramonės išsivystymo, susiformavo tik san- 
tykinai negausi minia, todėl jos buržuazija galų gale buvo priversta ieškoti para- 
mos užsienyje ir sudaryti sąjungą su Hitlerio Vokietija. 

Kad ir kokia būtų ilgos istorinės buržuazijos evoliucijos įvairiose Europos 
šalyse specifika, politiniai minios principai, formuluojami imperialistinių ide- 
ologijų ir totalitarinių sąjūdžių, būtų stulbinamai panašūs į politines nuosta- 
tas, būdingas buržuazinei visuomenei, jei nuo tų principų nuimtume veidmai- 
nystės skraistę ir pašalintume nuolaidas krikščioniškajai tradicijai. Na, o tai, 
kas nihilistinius minios įsitikinimus visai neseniai padarė tokius intelektualiai 
patrauklius buržuazijai, yra principinė pozicija, atsiradusi daug anksčiau negu 
pati minia. 

Kitaip tariant, priežasties ir padarinio neatitikimas, būdingas atsirandančiam 
imperializmui, turi savo priežastis. Atsitiktinis aplinkybių sutapimas - pertekli- 
nio kaupimo sukurtas atliekamas turtas, kurio saugiam ir naudingam investavi- 
mui reikėjo minios paramos - išjudino jėgą, visada glūdėjusią pamatinėje bur- 
žuazinės visuomenės struktūroje, nors ir užgožtą kilnesnių tradicijų ir to palai- 
mingo veidmainiškumo, kurį La Rochefoucauld apibūdino taip: komplimentai, 
kuriuos yda sako dorybei. Tuo pačiu metu jokių principų nepripažįstanti jėgos 
politika negalėjo būti vykdoma tol, kol neatsirado masė tokių žmonių, kurie 
neturėjo jokių principų; o be to, jų buvo tiek daug, kad valstybė ir visuomenė 
nebepajėgė jais pasirūpinti. Tas faktas, kad šia minia galėjo pasinaudoti tik po- 
litikai imperialistai ir ją galėjo įkvėpti tik rasinės doktrinos, sudarė regimybę, 
kad tik imperializmas gali išspręsti sunkias moderniųjų laikų šalių vidaus, socia- 
lines ir ekonomines problemas. 

Teisybė, Hobbeso filosofija neturi nieko bendro su moderniosiomis rasinė- 
mis doktrinomis, kurios ne tik išjudina minią, bet - savo totalitarine forma - 
labai aiškiai apmeta formas tokios organizacijos, kuria remdamasi žmonija gali 
tęsti pabaigos neturintį kapitalo ir galios kaupimo procesą, kol jis logiškai baig- 
sis susinaikinimu. Tačiau Hobbesas, mažų mažiausiai, davė politiniam mąsty- 
mui visų rasinių doktrinų prielaidas, t. y. principingai pašalino humaniškumo 
idėją, kuri yra vienintelė reguliatyvinė tarptautinės teisės idėja. Tardamas, kad 
užsienio politika neišvengiamai vykdoma nepaisant žmonių sutarties, kad ji supo- 
nuoja nuolatinį visų karą prieš visus — O tai ir yra „prigimtinės būklės“ dėsnis, - 
Hobbesas pasiūlė patį geriausią teorinį pagrindą toms natūralistinėms ideolo- 

gijoms, pagal kurias nacijos yra gentys, pačios prigimties atskirtos viena nuo 
kitos, niekaip nesusijusios, nesuvokiančios žmonijos solidarumo ir turinčios tik 
bendrą savisaugos instinktą, žmogui būdingą kaip ir gyvulių pasauliui. Jei hu- 
maniškumo idėja, kurios patikimiausias simbolis yra bendra žmonių rūšies kil- 
mė, nebegalioja, tada nebėra nieko įtikinamesnio už teoriją, pagal kurią raudo- 
noji, geltonoji ar juodoji rasės yra kilusios iš kažkokių kitų rūšių beždžionių 
negu baltoji rasė ir visos rasės pačios prigimties spiriamos kariauti tarpusavyje, 
kol pagaliau išnyks nuo Žemės paviršiaus. 

Jei paaiškės, kad mes tikrai įkalinti begalinio Hobbesso galios kaupimo pro- 
ceso, tada minios organizacija neišvengiamai nulems tai, kad nacijos virs rasė- 
mis, nes kaupiančiosios visuomenės sąlygomis nebelieka jokio kito ryšio, siejan- 
čio individus, kurie pačiame galios kaupimo ir ekspansijos procese praranda 
bet kokius natūralius ryšius su kitais žmonėmis. 

Rasizmas tikrai gali nulemti Vakarų pasaulio žlugimą ir, dėl tos pačios priežas- 
ties, visos Žmonių civilizacijos žūtį. Jei rusai tampa slavais, jei prancūzai įsijaučia į 
force noire vadų vaidmenį, jei anglai virsta „baltaisiais“, jei, veikiami pražūtingo 
apsvaigimo, visi vokiečiai jau virto arijais, tada šitokios permainos pačios savaime 
gali rodyti Vakarų žmogaus pabaigą. Juk kad ir ką sakytų mokslo vyrai, politiniu 
požiūriu rasė yra ne humaniškumo pradžia, o jo pabaiga, ne tautų ištaka, 0 jų 
žlugimas, ne natūralus žmogaus gimimas, 0 nenatūrali jo mirtis. 


ŠEŠTAS SKYRIUS 


Rasinis mąstymas iki rasizmo 


Jei rasinį mąstymą išrado vokiečiai, kaip kartais tvirtinama, tai „vokiškas mąsty- 
mas“ (kad ir koks jis būtų) daugelyje dvasinio pasaulio sričių įsitvirtino tada, kai 
naciai toli gražu dar nebuvo pradėję savo nelemto pasaulio užkariavimo. Ket- 
virtajame dešimtmetyje hitlerizmas turėjo didelę įtaką visoje Europoje, nes ra- 
sizmas, nors buvo tik Vokietijos valstybinė ideologija, visur pasireiškė nuomo- 
nės srityje. Nacių politinė karo mašina veikė jau daug laiko iki 1939 metų, kai 
vokiečių tankai pradėjo savo griaunamąjį žygį, nes politiniame kare rasizmas 
buvo laikomas galingesniu sąjungininku negu bet koks mokamas agentas ar slap- 
toji penktosios kolonos organizacija. Remdamiesi beveik dviejų dešimtmečių 
patyrimu įvairiose sostinėse, naciai buvo įsitikinę, kad geriausia propaganda 
bus pati jų rasinė politika, kurios - nepaisant daugelio kitų kompromisų ir su- 
laužytų pažadų — jie niekada neatsisakė, siekdami savo tikslų!. Rasizmas nebu- 
vo nei naujas, nei slaptas ginklas, nors niekada anksčiau juo nebuvo naudoja- 
masi taip atkakliai ir nuosekliai. 

Istorinė tiesa yra ta, kad rasinis mąstymas, kurio šaknys glūdi XVIII a., 
atsirado XIX a., vienu metu visose Europos šalyse. Rasizmas tapo galinga 
imperialistinės politikos ideologija nuo mūsų šimtmečio pradžios. Zinoma, jis 
perėmė ir atgaivino visus ankstesnius rasinio mąstymo pavidalus, kurie savai- 
me vargu ar būtų galėję sukurti ar, tiesą sakant, išsigimti į rasizmą kaip Wel- 
tanschauung arba į ideologiją. Praeito amžiaus viduryje rasistiniai įsitikinimai 
vis dar buvo vertinami remiantis sveiko proto matais. Tocgueville'is rašė Go- 
bineau apie jo doktrinas štai ką: „Galimas daiktas, jos klaidingos ir, be abejo- 
nės, žalingos“*. Tik šimtmečio pabaigoje rasiniam mąstymui buvo priskirtas 
vertingumas ir didelė reikšmė, tarsi tai būtų vienas iš didžiųjų Vakarų pasau- 
lio dvasinių laimėjimų. 

Iki lemtingų „peštynių dėl Afrikos“ dienų rasinis mąstymas buvo viena iš 
daugelio laisvai reiškiamų nuomonių, kurios susidurdavo bendrame liberaliz- 
mo kontekste ir kovodavo tarpusavyje už viešosios nuomonės palankumą'. Tik 
nedaugelis tokių nuomonių tapo galutinai suformuotomis ideologijomis, t. y. 


' Sudarius Vokietijos ir Rusijos paktą, nacių propaganda nustojo puldinėti „bolševizmą“, bet 
niekada neatsisakė rasizmo. 

“ „Lettres de Alexis de Tocguceville et de Arthur de Gobincau“, Revue des Deux Mondes, 1907, 
Tome 199, Letter of November 17, 1853. 

* Geriausią istorinį rasinio mąstymo apibūdinimą „idėjų istorijos“ kontekste žr. Erich Vocgc- 
lin, Rasse und Staat, Tucebingen, 1933. 

* Apic daugybę XIX a. konfliktuojančių idėjų žr. Carlton J.H. Hayes, A Generation of Materia- 
lismi, New York, 1941, p. 111-122. 

viena nuomone pagrįstomis sistemomis, pakankamai stipriomis, kad patrauktų 
tr įtikintų daugumą Žmonių, ir pakankamai išsamiomis, kad jomis būtų galima 
vadovautis įvairiausiose kasdienio gyvenimo situacijose ir apibendrinant patyri- 
mą. Juk ideologija nuo paprastos nuomonės skiriasi tuo, kad pretenduoja arba 
paaiškinti istoriją, arba išspręsti visas „visatos mįsles“, arba vykusiai paaiškinti 
slaptus visuotinius dėsnius, kurie esą valdo gamtą ir žmogų. Nedaug ideologijų 
tapo tokios įtakingos, kad išliktų sunkioje konkurencinėje kovoje dėl įtakos žmo- 
nių sąmonei, ir tik dvi pasiekė viršūnę ir iš esmės nugalėjo visas kitas: tai ideolo- 
gija, istoriją traktuojanti kaip klasių kovą, ir ideologija, istoriją traktuojanti kaip 
natūralų rasių karą. Abiejų ideologijų įtaka masėms buvo tokia didelė, kad jos 
sugebėjo gauti valstybės paramą ir įsitvirtinti kaip oficialios valstybinės doktri- 
nos. Tačiau ir toli už tų rėmų, kuriuose rasinis mąstymas ir klasinis mąstymas 
tapo privalomais mąstymo modeliais, laisva viešoji nuomonė perėmė juos tokiu 
mastu, kad ne tik intelektualai, bet ir didelės žmonių masės nebepriėmė tokių 
praeities ar dabarties faktų interpretacijų, kurios nesiderindavo su kuria nors 
viena iš šių dviejų pasaulėžiūrų. 

Milžiniška įtikinamoji galia, būdinga svarbiausioms mūsų laikų ideologijoms, 
nėra atsitiktinė. Įtikinti neįmanoma, jei nesiremiama patyrimu arba norais, ki- 
taip tariant, tiesioginiais politiniais poreikiais. Įtikinamumas šiuose dalykuose 
kyla ne iš mokslinių faktų, kaip mus norėtų įtikinti įvairių darvinizmo atmainų 
šalininkai, ir ne iš istorijos dėsnių, kaip mano istorikai, siekiantys atrasti dėsnį, 
pagal kurį atsiranda ir žlunga civilizacijos. Kiekviena tikra ideologija buvo su- 
kurta, egzistavo ir tobulėjo kaip politinis ginklas, o ne kaip teorinė doktrina. 
Teisybė, kad kartais - taip buvo su rasizmu - pradinė politinė ideologijos pras- 
mė kito, tačiau jokios ideologijos neįmanoma įsivaizduoti be ryšio su politiniu 
gyvenimu. Mokslinis ideologijų aspektas yra antrinis ir pirmiausia atsiranda iš 
siekio jas pagrįsti nepaneigiamais argumentais, o antra, dėl to, kad jų įtikina- 
moji galia užvaldo ir mokslininkus, kurių jau nebedomina jų tyrimo rezultatai ir 
kurie, palikę savo laboratorijas, skuba skelbti masėms naujas pažiūras į gyveni- 
mą ir pasaulį. Kaip tik dėl šių „mokslinių“ propagandininkų, o ne dėl kokių 
nors mokslinių atradimų šiandien nebėra nė vieno mokslo, į kurio kategorijų 
sistemą nebūtų giliai įsismelkęs rasinis požiūris. Tai irgi vertė istorikus, ypač 
tuos, kurie dėl rasinio mąstymo buvo linkę kaltinti mokslą, tam tikrus filologi- 


? „Nuo aštuntojo dešimtmečio pradžios Huxlcy užmetė savo mokslinius tyrinėjimus, nes jį Vi- 
siškai užvaldė 'Darvino buldogo', lojančio ir kandžiojančio teologus, vaidmuo“ (Haycs,0p. cit., 
p. 126). Ernsto Hacckelio aistra populiarinti mokslo rezultatus buvo mažų mažiausiai tokia 
pat didelė kaip ir jo aistra pačiam mokslui - tai neseniai pabrėžė juo besižavintis nacių rašyto- 
jas H. Bruccheris („Ernst Haeckel, Ein Wegberciter biologischen Staatsdenkens“, National- 
sozialistische Monatshefte, 1935, Heft 69). 

Kad parodytume, kam gali ryžtis mokslininkai, pateiksime du iš esmės kraštutinius pavyzdžius. 
Abicm atvejais tai buvo geros reputacijos mokslininkai, rašę Pirmojo pasaulinio karo metais. 
Vokiečių meno istorikas Josefas Strzygowski veikale Altai, Iran un Vėolkerwanderung (Leipzig. 
1917) kalba apic nordinę rasę, sudarytą iš vokiečių, ukrainiečių, armėnų, persų, vengrų, bulga- 
rų ir turkų (p. 306-307). Paryžiaus Medicinos draugija ne tik paskelbė pranešimą apic „poli- 
cheziją“ (per gausų tuštinimąsi) ir „bromidrozę“ (kūno kvapą), būdingą germanų rasei, bet ir 
pasiūlė šlapimo tyrimais aptikti vokiečių šnipus: buvo „nustatyta“, kad vokiečių šlapime yra 20 
procentų laisvo azoto, tuo tarpu kitoms rasėms būdinga 15 procentų tokio azoto. Žr. Jacguos 
Barzun, Race, New York. 1937, p. 239. 


176 Imperializmas 


nių ar biologinių tyrimų rezultatus traktuoti ne kaip rasinio mąstymo padari- 
nius, o kaip jo priežastis". Arčiau tiesos kaip tik priešingas dalykas. Iš tikrųjų 
doktrinai, pagal kurią „teisus tas, kas stiprus“, prireikė kelių šimtmečių (nuo 
XVII iki XIX a.) užkariauti gamtos mokslams ir sukurti geriausiai prisitaikiu- 
siųjų išlikimo „dėsniui“. Arba kitas pavyzdys. Jei de Maistre'o ir Schellingo 
teorija apie laukines gentis kaip nykstančius ankstesnių tautų likučius XIX a. 
politinėms aktualijoms nebūtų tikusi taip pat gerai kaip ir pažangos teorija, 
galimas daiktas, mes niekada nebūtume tiek daug išgirdę apie „primityvias 
tautas“ ir joks mokslininkas nebūtų švaistęs savo laiko, ieškodamas „trūksta- 
mos grandies“ tarp beždžionės ir žmogaus. Smerkti reikia ne mokslą savaime, 
o veikiau kai kuriuos mokslininkus, užhipnotizuotus ideologijų ne mažiau ne- 
gu paprasti jų tėvynainiai. 

Kad rasizmas yra svarbiausias imperialistinės politikos ginklas, yra taip aki- 
vaizdu, jog susidaro įspūdis, kad daugelis mokslininkų linkę jo vengti kaip 
nuvalkiotos banalybės. Vietoje to linkstama prie senos ir klaidingos koncepci- 
jos - rasizmą traktuoti kaip tam tikrą perdėtą nacionalizmą. Dažniausiai ne- 
paisoma vertingų darbų, kuriuos parašė mokslininkai, ypač prancūzų, įrodę, 
kad rasizmas yra ne tik visai kitoks reiškinys, bet ir gali sugriauti nacijos poli- 
tinį junginį. Matydami gigantiškas varžybas tarp rasinio mąstymo ir klasinio 
mąstymo dėl moderniųjų laikų žmonių protų, kai kurie [teoretikai] linkę pir- 
mąjį reiškinį laikyti nacionalistinių, 0 antrąjį - internacionalistinių tendencijų 
išraiška ir manyti, kad pirmasis reiškinys yra psichologinis pasirengimas na- 
cionaliniams karams, 0 antrasis - pilietinių karų ideologija. Tai tapo įmanoma 
dėl to, kad per Pirmąjį pasaulinį karą keistai susipynė ankstesni nacionaliniai 
ir naujesni imperialistiniai konfliktai. Šitokiame mišinyje seni nacionaliniai 
šūkiai pasirodė esą daug patrauklesni visų kariaujančių šalių masėms negu 
bet kokie imperialistiniai tikslai. Tačiau paskutinis karas, su savaisiais, visur 
atsiradusiais kvislingais ir kolaborantais, parodė, kad rasizmas gali sukelti pi- 
lietinius konfliktus kiekvienoje šalyje ir yra viena iš geriausių kada nors išras- 
tų priemonių parengti pilietiniam karui. 


6 Šis guid pro guo iš dalies buvo nulemtas tyrinėtojų uolumo, nes jie stengėsi užfiksuoti kiekvic- 
ną atvejį, kai tik būdavo minima rasė. Todėl kaip rasistus jie traktuodavo ir niekuo dėtus autorius, 
kuriems rasinis požiūris buvo viena iš galimų, o kartais patrauklių nuomonių. Tokias savaime 
nežalingas nuomones pirmieji antropologai ėmė kaip savo tyrinėjimų pradinį tašką. Tipiškas 
pavyzdys yra žymaus XIX a. vidurio prancūzų antropologo Paulio Broca naivi hipotezė, pagal 
kurią „smegenys kažkaip susijusios su rase, ir kaukolės formos matavimas yra geriausias būdas 
įsismelkti į smegenų turinį“ (cit. pagal Jacgucs Barzun, op. cit., p. 162). Akivaizdu, kad toks 
teiginys, neparemtas jokia Žmogaus prigimties teorija, yra paprasčiausiai juokingas. 

Kai dėl XIX a. pradžios filologų, kurių „arijų rasės“ koncepcija beveik kiekvienam rasizmo 
tyrinėtojui kelia pagundą juos priskirti prie rasinio mąstymo propagandininkų ar net išradė- 
jų, tai jie dėl to tikrai yra visiškai nekalti. Gryno tyrinėjimo ribas jie peržengdavo todėl, kad 
siekė į tą pačią kultūrinę broliją įtraukti kuo daugiau nacijų. Pasak Ernesto Seilliėre'o (La 
Philosophie de Vlmpėrialisme, 4 vols., 1903-1906: „Tai buvo savotiška intoksikacija: moder- 
nioji civilizacija patikėjo, kad surado savo gencalogiją <...> ir buvo pagimdytas tam tikras 
organizmas, į vieningą broliją suvienijęs visas nacijas, kurių kalba buvo nors kick panaši į 
sanskritą“ (Pratarmė, I tomas, p. XXXV). Kitaip tariant, šie žmonės vis dar priklausė XVIII a. 
humanistinci tradicijai ir buvo išsaugoję jai būdingą entuziastišką domėjimąsi cgzotiškomis 
tautomis ir kultūromis. 

Juk tiesa yra ta, kad rasinis mąstymas pasirodė aktyvios politikos scenoje 
tuo momentu, kai Europos tautos rengėsi kurti naują nacijos politinį junginį 
ir iš dalies jį sukūrė. Rasizmas iš pat pradžių ryžtingai peržengė nacionali- 
nes ribas, kad ir kaip jos būtų brėžiamos - geografiškai, lingvistiškai, pagal 
tradiciją ar dar kaip nors; jis paneigė nacionalinį-politinį egzistavimą patį 
savaime. Ne klasinis, o rasinis mąstymas buvo visur esantis šešėlis, lydintis 
Europos nacijų sandraugos raidą, kol galiausiai virto galingu šių nacijų nai- 
kinimo ginklu. Istoriniu požiūriu rasistai buvo laikomi blogesniais patriotais 
už visų kitų internacionalistinių ideologijų šalininkus, o be to, jie buvo vie- 
ninteliai, atkakliai neigę tą didįjį principą, kuriuo remiasi visos nacionalinės 
žmonių organizacijos — visų tautų lygybės ir solidarumo principą, pagrįstą 
žmonijos idėja. 


I. ARISTOKRATŲ „RASĖ“ PRIEŠ PILIEČIŲ „NACIJĄ“ 


XIX a. Prancūzijai buvo būdingas sparčiai augantis domėjimasis pačiomis skir- 
tingiausiomis, keistomis ir net laukinėmis tautomis. Tai buvo metas, kai būdavo 
žavimasi kinų tapyba ir ji mėgdžiojama, kai vienas žymiausių šimtmečio veikalų 
buvo pavadintas „Laiškai iš Persijos“ ir kai keliautojų užrašai tapo mėgstamiau- 
sia visuomenės lektūra. Laukinio ir necivilizuoto žmogaus garbingumas ir pa- 
prastumas buvo priešinamas kultūros rafinuotumui ir lengvabūdiškumui. Ge- 
rokai anksčiau negu XIX a., kuris į kiekvieno vidutinio piliečio namus atnešė 
neeuropietišką pasaulį, nes nepaprastai padidino galimybę keliauti, XVIII a. 
prancūzų aukštuomenė bandė dvasiškai suvokti toli už Europos ribų esančių 
kultūrų ir šalių turinį. Didžiulis entuziazmas, susijęs su „naujais Žmonijos eg- 
zemplioriais“ (Herderis), buvo užvaldęs Prancūzijos revoliucijos herojus, kartu 
su prancūzų tauta nešusius laisvę kiekvienam ir bet kokios spalvos žmogui, sto- 
davusiam po Prancūzijos vėliava. Šis entuziazmas, nukreiptas į keistas svetimas 
šalis, pasiekė zenitą brolybės idėjoje: juk jį įkvėpė troškimas kiekvieną naują ir 
keistą „Žmonijos egzempliorių“ traktuoti kaip seno La Bruyėčre'o posakio „La 
raison est de tous les climats“ įrodymą. 

Ir vis dėlto to kaip tik šiame nacionalines valstybes sukūrusiame šimtmetyje 
ir šioje humanistiškai nusiteikusioje šalyje mes turime ieškoti užuomazgų to 
reiškinio, kuris vėliau virto griaunančia nacijas ir naikinančia humaniškumą ra- 
sizmo jėga". Įsidėmėtinas tas faktas, kad pirmas autorius, pripažinęs bendrą įvai- 
rių skirtingos kilmės tautų gyvenimą Prancūzijoje, kartu buvo pirmas Žmogus, 
išskleidęs aiškų klasinį mąstymą. Prancūzų aristokratas, grafas de Boulainvil- 
liers, rašęs XIX a. pradžioje (jo darbai buvo paskelbti po mirties), Prancūzijos 
istoriją traktavo kaip dviejų skirtingų nacijų istoriją: viena germaniškos kilmės 
nacija nukariavo ankstesnius gyventojus „galus“, palenkė juos savo įstatymams, 
atėmė jų žemes ir įsitvirtino kaip viešpataujanti klasė, kaip „perų luomas“, ku- 
rio aukščiausios teisės buvo grindžiamos „nukariavimo teise“ ir „būtinumu vi- 


" Francois Hotmanas, XVI a. prancūzų autorius, parašęs traktatą Franco-Gallia, kartais laiko- 
mas (pavyzdžiui, Ernesto Seilliere'o, op. cit.) XVIII a. rasinių doktrinų pirmtaku. Tokiai netci- 
singai interpretacijai pagrįstai prieštaravo Thėophile'is Simaras: „Atrodo, kad Hotmanas yra 
nc teutonų apologetas, o monarchijos engiamas liaudies gynėjas“ (Etude Critigue sur la Forma- 
tion de la doctrine des Races au 18e et son expansion au 19e siėcle, Bruxelles, 1922, p. 20). 

sada paklusti stipriausiajam““. Pirmiausia stengdamasis rasti argumentų prieš 
kylančią politinę jėgą - Tiers Etat ir jos gynėjus, „nouveau corps“, sudarytą iš 
„gens de lettres et de lois“, Boulainvilliers turėjo kovoti ir su monarchija, nes 
Prancūzijos karalius nebenorėjo atstovauti aukštuomenei kaip primus inter pa- 
res, o siekė atstovauti nacijai kaip visumai; tam tikrą laiką jis tapo galingiausiu 
naujos kylančios klasės globėju. Kad aristokratijai būtų įmanoma susigrąžinti 
neginčytiną vyravimą, Boulainvilliers pasiūlė savo broliams aristokratams ne- 
pripažinti bendros su visa prancūzų liaudimi kilmės, sunaikinti nacijos vienybę 
ir pretenduoti į pirmapradį, o todėl amžiną, išskirtinumą?. Daug drąsiau negu 
dauguma vėlesnių aristokratijos gynėjų Boulainvilliers neigė bet kokį iš anksto 
nulemtą ryšį su žeme: jis pripažino, kad „galai“ Prancūzijoje gyveno ilgiau, kad 
„frankai“ buvo svetimšaliai ir barbarai. Savo doktriną jis grindė tik amžinąja 
užkariautojo teise ir nė kiek nedvejodamas tvirtino, kad „Fryzija <...> buvo 
tikrasis prancūzų nacijos lopšys“. Šimtmetį prieš atsirandant tikram imperialis- 
tiniam rasizmui, laikydamasis tik vidinės savo koncepcijos logikos, pirmuosius 
Prancūzijos gyventojus jis traktavo kaip čiabuvius moderniąja prasme arba, pa- 
sak jo paties, kaip „valdinius“ — ne karaliaus, 0 visų tų, kurių pranašumas buvo 
kilmė iš nukariautojų, kurie dėl gimimo teisės turi būti vadinami „prancūzais“. 

Boulainvilliers patyrė labai didelę XVII a. paplitusių jėgos kaip teisės pa- 
grindo doktrinų įtaką ir, be jokios abejonės, buvo vienas nuosekliausių ano me- 
to Spinozos mokinių. Jis išvertė Spinozos Eriką ir nagrinėjo jo Traitė thėologico- 
politigue. Savotiškai perimdamas ir taikydamas politines Spinozos idėjas, jėgą 
jis pakeitė užkariavimu, o užkariavimą traktavo kaip savotišką žmonių bei tautų 
prigimtinių savybių ir privilegijų kriterijų. Šiose idėjose galima pastebėti vėles- 
nių natūralistinių jėgos ir teisės doktrinos transformacijų ženklų. Šitokią mintį 
iš tikrųjų patvirtina tas faktas, kad Boulainvilliers buvo vienas iškiliausių savo 
epochos laisvamanių, ir jo išpuolius prieš krikščionių bažnyčią vargu ar lėmė tik 
antiklerikalizmas. 

Tačiau Boulainvilliers teorijoje vis dar kalbama apie Žmones, o ne apie rases, 
ir aukštesnio rango Žmonių teisę jis pagrindžia istoriniu veiksmu, užkariavimu, 
o ne fiziniu faktu, nors šis istorinis veiksmas ir padarė tam tikrą įtaką prigimti- 
nėms nukariautos tautos savybėms. Dvi skirtingas Prancūzijos tautas jis sugal- 
vojo, norėdamas paneigti nacionalinę idėją, tam tikra prasme tarsi atstovauja- 
mą absoliutinės monarchijos, sudariusios sąjungą su TZiers Etar. Boulainvilliers 
neigė nacionalumą tuo metu, kai nacijos idėja buvo traktuojama kaip nauja ir 
revoliucinė, tačiau tada, priešingai negu Prancūzijos revoliucijos metu, dar ne- 
buvo aišku, kaip glaudžiai ši idėja susijusi su demokratine valdymo forma. Bou- 
lainvilliers rengė savo šalį pilietiniam karui, net nežinodamas, ką toks karas 
reiškia. Jis atstovavo daugeliui kilmingųjų, kurie laikė save ne nacijos atstovais, 
o atskira viešpataujančia kasta, kuri, galimas daiktas, turėjo daugiau bendrų 
bruožų su svetimšaliais, priklausiusiais „tai pačiai visuomenei ir užėmusiai tą 
pačią padėtį“, negu su tėvynainiais. Kaip tik šitos antinacionalinės tendencijos 
padarė didžiulę įtaką ėmigrės aplinkoje ir galiausiai susiliejo su naujomis, atvi- 
rai rasistinėmis XIX a. pabaigos teorijomis. 

"Tik kai prasidėjusi revoliucija daugybę prancūzų didikų privertė ieškoti prie- 


* Histoire de VAncien Gouvernement de la France, 1727, Tome I, p. 33. 
* Kad grafo Boulainvilliers istorija buvo sumanyta kaip politinis ginklas, nukreiptas prieš Tiers 
Etat, buvo pažymėta Montesguieu, kn. Esprit des Lois, 1748, XXX, chap. X. 

globsčio Vokietijoje ir Anglijoje, Boulainvilliers idėjos pasirodė tikrai naudin- 
gos kaip politinis ginklas. Visą tą laiką jo įtaka prancūzų aristokratijai nenyko — 
tai galima matyti iš kito grafo, Dubuat-Nangay"", siekusio dar stipriau sujungti 
prancūzų diduomenę su jos broliais kontinente, veikalų. Revoliucijos išvakarė- 
se šis prancūzų feodalizmo propaguotojas jautėsi taip nesaugiai, kad tikėjosi, , 
jog bus „sukurtas savotiškas barbarų kilmės aristokratijos /nternationale“", o 
kadangi vokiečių kilmingieji buvo vieninteliai, kurių pagalbos buvo galima 
tikėtis, tai vėlgi tikroji prancūzų nacijos kilmė buvo tapatinama su vokiečių 
kilme, o Prancūzijos žemesniosios klasės buvo laikomos nors ir ne vergais, bet 
laisvaisiais ne iš prigimties, o dėl „affranchisement“, t. y. dėl laisvųjų iš pri- 
gimties, kilmingųjų, malonės. Po kelerių metų prancūzų emigrantai tikrai pa- 
mėgino sukurti aristokratų internacionalą, kad sustabdytų maištą tų žmonių, 
kuriuos jie laikė pavergtais svetimšaliais. Ir nors praktiniu požiūriu šios pa- 
stangos buvo visiškai sužlugdytos Valmi mūšyje, ėmigrės, pavyzdžiui, Charles'is 
Frangois Dominigue de Villiers, apytikriai 1800 m. „galus-romanus“ priešinęs 
germanams, ar, pavyzdžiui, Williamas Alteris, po dešimtmečio svajojęs apie 
visų germanų tautų federaciją!', neprisipažino pralaimėję. Galimas daiktas, 
jie niekada nesuprato, kad iš tikrųjų buvo išdavikai, nes buvo labai tvirtai įsi- 
tikinę, kad Prancūzijos revoliucija buvo „karas tarp svetimšalių“, kaip daug 
vėliau pasakė Frangois Guizot. 

Boulainvilliers blaiviai ir šaltakraujiškai, kaip ir dera ne tokiu audringu me- 
tu, kilmingųjų teises grindė tik užkariavimo teise, tiesiogiai nežemindamas ki- 
tos, nukariautos tautos prigimtinių savybių, o grafas de Montlosier, vienas įtar- 
tiniausių personažų tarp prancūzų emigrantų, reiškė atvirą panieką tiems „nau- 
jiems žmonėms, kilusiems iš vergų <...> visų laikų visų rasių (mišinio)“?. Lai- 
kai aiškiai pasikeitė, ir kilmingieji, jau nebepriklausę nenukariautai rasei, irgi 
turėjo pasikeisti. Jie atsisakė Boulainvilliers ir net Montesguieu tokios brangios 
idėjos, kad tik užkariavimas, fortune des armes, lemia žmogaus likimą. Kilmin- 
gųjų ideologijos Valmi nutiko tą akimirką, kai abatas Siėyės savo garsiajame 
pamtlete trečiajam luomui pasiūlė „išsiųsti į Frankonijos miškus visas tas šei- 
mas, kurios reiškia absurdišką pretenziją, esą jos kilusios iš nukariautojų rasės 
ir paveldėjusios jos teises“ "*. 

Keistoka, kad nuo tų senų laikų, kai prancūzų kilmingieji, įsivėlę į klasių 
kovą su buržuazija, sugalvojo, kad jie priklauso kitai nacijai, turi kitą genealogi- 
ją ir yra glaudžiau susiję su tarptautine kasta, o ne su Prancūzijos žeme, visos 
prancūzų rasinės teorijos rėmė germanizmą ar bent jau nordinių tautų prana- 
šumą prieš savo tėvynainius. Juk jei Prancūzijos revoliucijos veikėjai mintyse 
save tapatino su Roma, jie taip darė ne todėl, kad savo didikų „germanizmui“ 
priešino Tiers Etat „lotynizmą“, o todėl, kad jautėsi esą dvasiniai Romos res- 


" Les Origines de VAncien Gouvernement de la France, de VAllemagne et de Ultalie, 1789. 

" Seilliere, op. cit., p. XXXII. 

I? Žr. Renė Maunicr, Sociologie Coloniale, Paris, 1932, Tome II, p. 115. 

!* Net emigracijoje Montlosier buvo glaudžiai susijęs su Prancūzijos policijos vadu Fouchė. 
padėjusiu jam pataisyti prastą finansinę bėglio padėtį. Vėliau jis buvo slaptas Napoleono agen- 
tas Prancūzijos aukštuomenės sluoksniuose. Zr. Joseph Brugerette, Le Comte de Monilosier, 
1931; Simar, op. cit., p. 71. p 

" Ou'est-ce-gue le Tiers Etat? (1789), paskelbtas prieš pat prasidedant revoliucijai. Cit. pagal 
J.A. Clapham, The Abbė Siėyės, London, 1912, p. 62. 

publikonų įpėdiniai. Ši istorinė aliuzija, priešingai negu gentinė kilmingųjų iden- 
tifikacija, galimas daiktas, buvo viena iš priežasčių „lotynizmui“ tapti viena iš 
rasinių doktrinų. Šiaip ar taip, kad ir kaip tai atrodytų paradoksalu, faktas yra 
tas, kad prancūzai anksčiau nei vokiečiai ar anglai pradėjo propaguoti germanų 
pranašumo idėe fixe“. Prancūzų rasinės ideologijos neatsisakė šių idėjų net ta- 
da, kai, 1806 metais pralaimėjus Prūsijai, gimė vokiečių rasinė sąmonė, tiesą 
sakant, nukreipta prieš prancūzus. Praeito amžiaus penktajame dešimtmetyje 
Augustinas Thierry vis dar pritarė klasių ir rasių tapatinimui ir brėžė perskyrą 
tarp „germanų diduomenės“ ir „keltų buržuazijos“!*, o kitas didikas, grafas de 
Rėmusat, skelbė, kad Europos aristokratija kilusi iš germanų. Galiausiai grafas 
de Gobineau prancūzų kilmingųjų jau pripažintą idėją pavertė tikra istorijos te- 
orija ir paskelbė, kad atrado slaptą civilizacijų žlugimo dėsnį, o istorijai suteikė 
gamtos mokslo statusą. Jis užbaigia pirmą rasinio mąstymo tarpsnį ir pradeda 
antrąjį, kurio įtaka buvo juntama iki pat mūsų amžiaus trečiojo dešimtmečio. 


II. RASINĖ VIENYBĖ KAIP NACIONALINIO IŠSIVADAVIMO PAKAITALAS 


Iki senosios prūsų armijos pralaimėjimo Napoleonui rasinis mąstymas Vokieti- 
joje neegzistavo. Jis atsirado Prūsijos patriotų ir politinio romantizmo, 0 ne 
kilmingųjų ir jų pažiūrų reiškėjų dėka. Priešingai negu prancūzų rasinis mąsty- 
mas, kuris buvo pilietinio karo ir nacijos suskilimo įrankis, vokiečių rasinis mąs- 
tymas buvo išrastas siekiant suvienyti tautą kovai su svetimšalių viešpatavimu. 
Jo kūrėjai neieškojo sąjungininkų užsienyje, bet stengėsi žmonėse pažadinti ben- 
dros kilmės sąmonę. Sitaip faktiškai buvo nušalinti kilmingieji, dėl akivaizdžių 
kosmopolitinių jų ryšių, beje, Prūsijos junkeriams būdingų mažiau negu kitiems 
Europos kilmingiesiems. Kad ir kaip ten būtų, neegzistavo galimybė, kad tokio 
tipo rasinis mąstymas būtų grindžiamas kokios nors ypatingos žmonių klasės 
išskirtinumu. 

Kadangi vokiečių rasinis mąstymas buvo susijęs su ilgą laiką nesėkmingomis 
pastangomis suvienyti daugybę vokiečių valstybėlių, ankstyvosiose stadijose jis 
liko labai glaudžiai susijęs su bendresnio pobūdžio nacionaliniais jausmais, to- 
dėl sunku nubrėžti ribą tarp paprasčiausio nacionalizmo ir aiškiai išreikšto ra- 
sizmo. Nekalti nacionaliniai sentimentai būdavo reiškiami tokiais terminais, ku- 
riuos mes šiandien laikome rasistiniais, todėl net istorikai, XX a. vokiškąjį ra- 
sizmą tapatinantys su savotiška vokiečių nacionalizmo kalba, nacizmą klaidin- 
gai sutapatino su vokišku nacionalizmu ir šitaip prisidėjo prie to, kad milžiniš- 
kas tarptautinis Hitlerio propagandos rezonansas buvo įvertintas nepakanka- 
mai. Šios savotiškos vokiečių nacionalizmo aplinkybės pasikeitė tik kai po 1870 
metų nacija realiai susivienijo ir vokiečių rasizmas susiformavo galutinai, kartu 
su vokiečių imperializmu. Tačiau iš šių ankstyvųjų laikų išliko nemaža bruožų, 
kurie turėjo didelę reikšmę ypatingai, vokiškajai rasinio mąstymo atmainai. 

Priešingai negu Prancūzijoje, prūsų kilmingieji jautė, kad jų interesai glau- 
džiai susiję su absoliutine monarchija ir, mažų mažiausiai nuo Frydricho II lai- 
kų, siekė, kad būtų pripažinti teisėtais nacijos kaip visumos atstovais. Išskyrus 


5 „Istoriniu požiūriu arijų rasės idėja atsirado XVIII a. feodalizme ir buvo sutvirtinta XIX a. 
germanizmo“, pažymi Seilliere, op. cit., p. II. 
6 Lettres sur Vhistoire de France (1840). 

keletą metų, kai Prūsijoje vyko reformos (1808-1812), prūsų kilmingieji nebijo- 
jo kylančios buržuazijos, kuri galėjo norėti paimti valdžią į savo rankas; jie nebi- 
jojo ir koalicijos tarp viduriniųjų klasių ir valdovo rūmų. Prūsijos karalius, iki 
1809 metų didžiausias šalies žemvaldys, liko primus inter pares, nepaisant visų 
reformatorių pastangų. Todėl rasinis mąstymas atsirado ne kilmingųjų terpėje, 
o kaip kai kurių nacionalistų, siekusių suvienyti visus vokiškai kalbančius žmo- 
nes ir todėl pabrėždavusių bendrą jų kilmę, ginklas. Jie buvo liberalai ta pras- 
me, kad veikiau priešinosi išskirtiniam Prūsijos junkerių vaidmeniui. Kol ši ben- 
dra kilmė buvo grindžiama bendra kalba, vargu ar galima kalbėti apie rasinį 
mąstymą!" 

Pažymėtina, kad tik po 1814 metų ši bendra kilmė dažnai pradedama apibū- 
dinti „kraujo giminystės“, šeimos ryšių, gentinės vienybės, nemišrios kilmės ka- 
tegorijomis. Šie apibrėžimai, beveik vienu metu pasirodę kataliko Josefo Goer- 
reso ir liberalų nacionalistų, pavyzdžiui, Ernsto Moritzo Arndto arba EL. Jah- 
no raštuose, liudija, kad viltys vokiečių liaudyje pažadinti tikrus nacionalinius 
jausmus visiškai sužlugo. Iš šio nesugebėjimo žmones pažadinti savo nacionalu- 
mo suvokimui, iš bendros istorinės atminties stokos ir akivaizdaus liaudies abe- 
jingumo bendram ateityje ištiksiančiam likimui atsirado pastanga apeliuoti į 
prigimtį, nukreiptą į gentinius instinktus, kaip pakaitalą to, ką visas pasaulis 
pripažino kaip šlovingą prancūzų nacionalumo galybę. Organišką istorijos trak- 
tavimą, pagal kurį „kiekviena rasė yra atskira, pilnatviška visuma“!*, išrado žmo- 
nės, kuriems reikėjo ideologiškai apibrėžti nacionalinę vienybę kaip nacionali- 
nės valstybės pakaitalą. Kaip tik įžeistas nacionalizmas įkvėpė Arndto teiginį, 
kad vokiečiams - kurie aiškiai paskutiniai sukūrė organišką vienybę - pavyko 
išsaugoti grynumą, nesusimaišyti ir išlikti „tikra tauta“!". 

Organinis natūralistinis tautų apibūdinimas yra išskirtinis vokiečių ideologi- 
jų ir vokiečių istoricizmo bruožas. Ir vis dėlto tai dar nėra tikras rasizmas, nes 
tie patys Žmonės, kurie vartojo tuos „rasinius“ terminus, vis dar palaikydavo 
svarbiausią tikrojo nacionalizmo atramą - visų tautų lygybės idėją. Štai Jahnas 
tame pačiame straipsnyje, kuriame tautų gyvenimo dėsnius lygina su gyvūnų 
gyvenimo dėsniais, pabrėžia tautų įvairovę bei tikrą lygiavertiškumą ir teigia, 
kad tik tokia pilnatviška įvairovė gali įgyvendinti žmonijos idėją“?. Ir Arndtas, 
vėliau reiškęs dideles simpatijas Lenkijos bei Italijos nacionalinio išsivadavimo 
sąjūdžiams, skelbė: „Tegul bus prakeiktas kiekvienas, pavergiantis ir valdantis 


'" Pavyzdžiui, taip buvo su Friedricho Schlegelio Philosophische Vorlesungen aus den Jahren 
1804-1806, WI, p. 357. Tą pat galima pasakyti apie Ernstą Moritzą Arndtą. Žr. Alfred P. Pundt, 
Arndt and the National Awakening in Gennany, New York, 1935, p. 116 f. Net Fichte, mėgsta- 
mas mūsų laikų atpirkimo ožys, turintis kentėti už vokiečių rasinį mąstymą, vargu ar kada nors 
peržengė nacionalizmo ribas. 

!* Joseph Gocrres, in Rheinischer Merkur, 1814, No. 25. 

* Phantasien zur Berichtigung der Urteile iiber kūnftige deutsche Verfassungen, 1815. 

“ „Mišrios veislės gyvūnai iš tikrųjų yra bevaisiai: panašiai ir hibridinės tautos neturi vidinio 
dauginimosi šaltinio <...> Žmonijos protėvis mirė, pradinė rasė išnyko. Štai kodėl kiekviena 
mirštanti tauta yra tikra nelaimė žmonijai <...> Žmogaus orumas negali pasireikšti tik viena 
tauta“. Deutsches Volkstum, 1810. 

Taip pat mano Goerresas, kuris, nepaisydamas savo natūralistinio „tautos“ apibrėžimo („visi 
jos nariai suvienyti bendro kraujo ryšio“), laikosi tikro nacionalistinio principo, tvirtindamas 
štai ką: „Jokia atšaka neturi teisės valdyti kitų [atšakų]“ (op. cit. ). 

kitas tautas“*!. Kadangi vokiečių nacionaliniai jausmai buvo ne tikros naciona- 
linės raidos padarinys, o veikiau reakcija į svetimšalių okupaciją“, nacionalinės 
doktrinos turėjo ypatingą, negatyvų pobūdį: jomis buvo stengiamasi tautą ap- 
supti savotiška siena, jos turėjo pakeisti sienas, kurios negalėjo būti aiškiai api- 
brėžtos nei geografiškai, nei istoriškai. 

Savo ankstyvąja, aristokratiškąja forma prancūzų rasinis mąstymas buvo iš- 
rastas kaip vidinio suskirstymo įrankis ir tapo pilietinio karo ginklu, o ankstyvo- 
ji vokiečių rasinių doktrinų forma buvo išrasta kaip tarptautinės nacionalinės 
vienybės įrankis ir tapo nacionalinių karų ginklu. Prancūzų kilmingųjų, kaip 
svarbios prancūzų nacijos klasės, nuosmukis šį ginklą būtų padaręs bevertį, jei 
jo nebūtų griebęsi Trečiosios respublikos priešai; lygiai taip pat ir pasibaigus 
Vokietijos nacionaliniam susivienijimui organistinė istorijos doktrina būtų pra- 
radusi prasmę, jei šiuolaikiniai imperializmo architektai nebūtų stengęsi ją at- 
gaivinti, kad patrauktų liaudį ir bjaurų savo veidą paslėptų po respektabilia na- 
cionalizmo kauke. To paties negalima pasakyti apie kitą vokiečių rasizmo šalti- 
nį, kuris — nors iš pirmo žvilgsnio labiau nutolęs nuo politinės scenos - daug 
stipriau paveikė vėlesnes politines ideologijas. 

Politinis romantizmas buvo kaltinamas tuo, kad išrado rasinį mąstymą; beje, 
jis buvo (ir gali būti) kaltinamas ir tuo, kad išrado bet kurią kitą neatsakingą 
teoriją. Adamas Muelleris ir Friedrichas Schlegelis yra labai simptomiški mąsty- 
tojai, rodantys tą visuotinį moderniojo mąstymo žaismingumą, dėl kurio kurį lai- 
ką gali įsivyrauti beveik bet kokia idėja. Joks realus dalykas, joks istorinis įvykis, 
jokia politinė idėja negalėjo apsisaugoti nuo galimybės virsti viską aprėpiančios ir 
viską griaunančios manijos objektu. Valdomi šios manijos, pirmieji literatai galė- 
jo bet kada rasti naujų ir originalių galimybių iškelti naujoms ir patrauklioms 
idėjoms. Pasak Novalio: „Pasaulis turi būti suromantintas“, nes jam norėjosi „Ssu- 
teikti gilią prasmę trivialybei, paslaptingą išvaizdą tam, kas paprasta, uždėti neži- 
nomybės aurą tam, kas gerai žinoma“*. Vienas iš tokių suromantintų objektų 
buvo tauta, t. y. toks objektas, kuris akimirksniu galėjo būti paverstas valstybe, 
šeima, aristokratija ar dar kuo nors, kas tik anuo metu galėjo šauti į galvą šitiems 
intelektualams, o vėliau, kai sendami jie susidurdavo su būtinybe užsidirbti kas- 
dienį duonos kąsnį, galėjo būti užsakoma kokio nors pinigingo patrono“. Todėl 
beveik neįmanoma tyrinėti bet kurios su kitomis konkuruojančios idėjos, kurių 
taip stulbinamai daug XIX amžiuje, nesusidūrus su vokiškuoju romantizmu. 

Tiesą sakant, šitie pirmi modernieji intelektualai kūrė ne kokią nors vieną 
koncepciją, o padėjo pagrindus bendrai dabarties vokiečių mokslininkų mąsty- 
senai, ir šie vėliau ne kartą įrodė, kad vargu ar esama tokios ideologijos, kurios 
jie noriai nesigriebtų, jei tik iškyla grėsmė vienintelei realybei — su kuria vargu 
ar gali nesiskaityti net romantikas, - savo karjeros realybei. Be jokio saiko su- 
dievindamas individo „asmenybę“, kurios jau pats savavališkumas buvo laiko- 
mas genialumo įrodymu, romantizmas kuo puikiausiai pagrindė tokią savotišką 


?! Blick aus der Zeit auf die Zeit, 1814. - Cit. pagal Alfred P. Pundt, op. cit. 

*2 „Tik kai po bergždžio priešinimosi Austrija ir Prūsija pralaimėjo, aš tikrai pradėjau mylėti 
Vokietiją <...> kai Vokietija buvo nukariauta ir pavergta, ji tapo man vienintelė ir neskaido- 
ma“, - rašo E.M. Arndtas traktate Erinnerungen aus Schweden, 1818, p. 82. Cit. pagal Pundt, 
Op. Cit., p. 151. 

=» „Neue Fragmentensammlung“ (1798) in Schriften, Leipzig, 1929, Tome II, p. 335. 

“ Apie romantizmą Vokietijoje žr. Carl Schmitt, Politische Romantik. Mūnchen, 1925. 

elgseną. Kas tik tarnavo vadinamajam individo produktyvumui, būtent visai 
savavališkas jo „idėjų“ žaismas, galėjo tapti visos pažiūrų į gyvenimą ir pasaulį 
sistemos centru. 

Šitoks romantiškam asmenybės garbinimui būdingas ciniškumas sudarė gali- 
mybę intelektualų terpėje susiformuoti tam tikroms modernioms koncepcijoms. 
Joms labai gerai atstovauja Mussolini, vienas iš paskutinių šio sąjūdžio atstovų, 
save apibūdindamas kaip „aristokratą ir demokratą, revoliucionierių ir reak- 
cionierių, proletarą ir antiproletarą, pacifistą ir antipacifistą“. Šitoks bekom- 
promisis romantikų individualizmas niekada nereiškė ko nors rimtesnio, o tik 
tai, kad „kiekvienas pats gali nevaržomai susikurti savo ideologiją“. Mussolini'o 
eksperimente nauja buvo tik „pastanga šį principą įgyvendinti kuo energingiau“? 

Dėl šio esmingo „reliatyvizmo“ tiesioginio romantikų įnašo į rasinio mąsty- 
mo raidą galima beveik nepaisyti. Anarchiškumo žaidime, kurio taisyklės kiek- 
vieną žmogų bet kuriuo metu įpareigoja turėti bent jau vieną asmeninę ir lais- 
vai pasirenkamą nuomonę, bet kokios įmanomos nuomonės reiškimas ir viešas 
publikavimas yra beveik savaime suprantamas dalykas. Daug būdingesnis už šį 
chaosą buvo pamatinis tikėjimas asmenybe kaip savaime galutiniu tikslu. Vo- 
kietijoje, kur konfliktas tarp kilmingųjų ir kylančios viduriniosios klasės nieka- 
da nevyko politinėje scenoje, asmenybės garbinimas atsirado kaip vienintelė 
priemonė, leidžianti pasiekti bent jau kažką panašaus į socialinę emancipaciją. 
Salies valdančioji klasė atvirai demonstravo savo tradicinę panieką verslui ir 
nenorą vienytis su pirkliais, nepaisant augančio jų turto ir įtakos, todėl ne taip 
jau lengva buvo rasti būdų įgyti nors kokią savigarbą. Padėties beviltiškumą 
pakankamai aiškiai parodo klasikinis vokiečių Bildungsroman, Meisteris Vilhel- 
mas (Wilhelm Meister), kurio herojų, viduriniosios klasės atstovą, auklėja kil- 
mingieji ir artistai, nes biurgeriai savo socialinėje srityje nėra „asmenybės“. 

Nors vokiečių intelektualai menkai dalyvavo politinėje kovoje dėl vidurinio- 
sios klasės, kuriai priklausė, interesų, jie įnirtingai ir, nelaimei, labai sėkmingai 
grūmėsi dėl savo socialinės padėties. Netgi tie, kurie savo rašiniuose gynė kil- 
minguosius, vis dar jautė, kad kai tik į sceną iškildavo socialinės hierarchijos 
klausimai, ant kortos būdavo statomi jų pačių interesai. Kad galėtų konkuruoti 
su tais, kurie turėjo teises ir privilegijas nuo pat gimimo, jie suformulavo naują 
„Įgimtos individualybės“ koncepciją, kuriai pritarė visa buržuazinė visuomenė. 
Kaip ir senos giminės įpėdinio titulas, „įgimta individualybė“ buvo nulemta gi- 
mimo, O ne įgyta nuopelnais. Kaip nacijos formavimosi bendros istorijos stoka 
buvo dirbtinai nubraukta natūralistine organinio vystymosi koncepcija, taip ir 
socialinėje srityje buvo tariama, kad pati prigimtis dovanoja titulą, jei jo nesu- 
teikė politinė tikrovė. Rašytojai liberalai netrukus pradėjo girtis turį „tikrą kil- 
mingumą“, ne tokį kaip pasenę barono ar kitokie titulai, kuriuos galima dova- 
noti ir vėl atimti; kartu jie teigė, kad jų prigimtinės privilegijos, pavyzdžiui, „ge- 
nijaus jėga“, negali būti kildinamos iš jokio žmogiško veiksmo*“. 

Iškart atsiskleidė tokioje naujoje socialinėje koncepcijoje glūdintis diskrimi- 
nacinis veiksnys. Per ilgą paprasto socialinio antisemitizmo laikotarpį, kurio metu 


= Mussolini, „Relativismo ec Fascismo“, Diuturna, Milano, 1924. Cit. pagal F Neumann, Behe- 
molh, 1942, p. 462—-463. 

6 Žr. labai įdomų pamfletą prieš kilminguosius, parašytą rašytojo liberalo Buchholzo, Untersu- 
chungen ueber den Geburtsadel, Berlin, 1807, p. 68: „Tikrojo kilmingumo <...> negalima nei 
duoti, nei atimti: juk, kaip jėga ir genijus, jis atsiranda ir egzistuoja savaime“. 

atsirado ir buvo parengta neapykanta žydams kaip politinis ginklas, kaip tik 
„Įgimtos individualybės“, takto, kūrybiškumo, nusiteikimo prekiauti ir t. t. vidi- 
nė stoka vidutinio biznieriaus elgseną skyrė nuo jo kolegos žydo elgsenos. Karšt- 
ligiškai mėgindama kastinei junkerių arogancijai priešpriešinti šiek tiek išdidu- 
mo, bet nedrįsdama siekti politinio vadovavimo, buržuazija iš pat pradžių buvo 
linkusi iš aukšto žvelgti ne tiek į savo šalies žemesnes klases, kiek paprasčiausiai 
į kitas tautas. Būdingiausiai šias nuostatas išreiškia nedidelės apimties Clemen- 
so Brentano?! kūrinėlis, parašytas ultranacionalistiniam Napoleono priešų klu- 
bui, susikūrusiam 1808 metais ir pavadintam „Die Christlich-Deutsche Tis- 
chgesellschaft“, ir jame perskaitytas. Nepaprastai rafinuota ir sąmojinga ma- 
niera Brentano nubrėžia ribą tarp „įgimtos individualybės“, genialaus individo, 
ir „filisterio“, kurį jis tapatina tiesiog su prancūzu arba žydu. Vėliau vokiečių 
buržuazija bent jau bandė kitoms tautoms priskirti tas savybes, kurias kilmin- 
gieji niekino kaip tipiškai buržuazines: iš pradžių tas savybes ji priskyrė prancū- 
zams, vėliau anglams, ir visada - žydams. Kai dėl paslaptingų savybių, „įgimtos 
individualybės“ gaunamų gimstant, jos buvo visiškai tokios pat, kokias sau pri- 
skirdavo tikrieji junkeriai. 

Nors tokie kilmingumo matai skatino atsirasti rasinį mąstymą, patys junke- 
riai vargu ar prisidėjo prie šitokios mąstysenos susiformavimo. Vienintelis ano 
meto junkeris, sukūręs savo politinę teoriją, Ludwigas von der Mamvitzas, nie- 
kada nevartojo rasinių kategorijų. Pagal jį, nacijos skiriasi kalba - tai dvasinis, o 
ne fizinis skirtumas, - ir nors jis aistringai nekentė Prancūzijos revoliucijos, kal- 
bėdamas apie galimą vienos nacijos agresiją prieš kitą sakė tą pat, ką ir Robes- 
pierre'as: „Kas siekia išplėsti savo sienas, turi būti traktuojamas kaip visos Eu- 
ropos valstybių respublikos išdavikas“. Kilmės grynumo kaip kilmingumo ma- 
to reikalavo Adamas Muelleris, o Halleris buvo tas žmogus, kuris peržengė aki- 
vaizdų faktą, kad galingieji valdo begalius, ir pareiškė, kad visai natūralu stip- 
riajam valdyti silpną. Žinoma, kilmingieji entuziastiškai plojo, sužinoję, kad jų 
įvykdytas valdžios uzurpavimas yra ne tik teisėtas, bet dar ir atitinka natūralius 
dėsnius, ir šitų buržuazinių idėjų padarinys buvo tas, kad per XIX a. kilmingieji 
vengė „mesalliances“ net rūpestingiau nei anksčiau“. 

Šitoks bendros gentinės kilmės kaip nacionalumo esmės akcentavimas, būdin- 
gas vokiečių nacionalistams 1814 metų karo laikotarpiu ir po jo, bei romantikams 
būdingas įgimtos asmenybės ir prigimtinio kilmingumo pabrėžimas buvo intelek- 
tualinė rasinio mąstymo Vokietijoje prielaida. Iš pirmos idėjos atsirado organisti- 
nė natūraliems dėsniams palenktos istorijos samprata, o iš antros idėjos šimtme- 
čio pabaigoje atsirado groteskiškas homunkulas - antžmogis, kurio prigimtinė lemtis 
yra valdyti pasaulį. Kol šios dvi tendencijos vystėsi lygia greta, jos buvo tik laikinas 
būdas nusišalinti nuo politinės tikrovės. Tik susiliedamos jos sukūrė tvirtą rasizmo 
kaip tikros ideologijos pagrindą. Tačiau tai pirmiausia atsitiko ne Vokietijoje, o 
Prancūzijoje, ir šią ideologiją sukūrė ne viduriniajai klasei priklausantys intelektu- 
alai, o labai talentingas ir neviltingas aristokratas, grafas de Gobineau. 


2 Clemens Brentano, Der Philister vor, in und nach der Geschichte, 1811. 

*š „Entwurf eines Friedenspaktes“. In Gerhard Ramlow, Ludwig von der Marwitz und die Anfūnge 
konservativer Politik und Staatsauffassung in Preussen, Ristorischc Studien, Heft 185, p. 92. 

5 Žr. Sigmund Neumann, Die Stufen des preussischen Konservatismus. Historische Studien, 
Heft 190, Berlin, 1930. Ypač p. 48, 51, 64, 82. Apie Adomą Muellerį žr. Elemente der Staat- 
skunst, 1809. 

III. NAUJAS ISTORIJOS RAKTAS 


1853 metais grafas Arthuras de Gobineau paskelbė savo Essai sur U'Inėgalitė des 
Races Humaines, kuriai tik apytikriai po penkiasdešimties metų, šimtmečių san- 
dūroje, buvo lemta tapti savotišku vadovėliu rasinių teorijų istorijoje. Pirmas 
keturių tomų veikalo sakinys - „Civilizacijos žlugimas yra labiausiai stulbinan- 
tis, o kartu pats nesuprantamiausias istorijos reiškinys“*? - aiškiai rodo esmin- 
gai naują ir modernų šio autoriaus interesą, naują pesimistinę nuotaiką, per- 
smelkiančią jo veikalą, nuotaiką, kuri tampa ideologine jėga, galinčia suvienyti 
visus ankstesnius veiksnius ir prieštaraujančias nuomones. Teisybė, nuo neat- 
menamų laikų žmonija troško kuo daugiau sužinoti apie praeities kultūras, žlu- 
gusias imperijas, išnaikintas tautas, bet niekas iki Gobineau nesitikėjo rasti vie- 
nintelės priežasties, vienintelės jėgos, lemiančios tai, kad kokia nors civilizacija 
visada ir visur iškyla ir žlunga. Atrodo, kad žlugimo doktrinos labai glaudžiai 
susijusios su rasiniu mąstymu. Visai neatsitiktinai kitas „tikėjimo rase“ pradi- 
ninkas, Benjaminas Disraeli, irgi buvo pakerėtas kultūrų žlugimo, o kita vertus, 
Hegelis, kurio filosofijoje labai daug vietos skirta dialektiniam istorijos vysty- 
mosi dėsniui, niekada nesidomėjo kultūrų atsiradimu ir žlugimu ar kokiu nors 
dėsniu, galinčiu paaiškinti tautų mirtį. Tuo tarpu Gobineau atskleidė kaip tik 
tokį dėsnį. Nepaveiktas nei darvinizmo, nei kokios kitos evoliucionistinės teori- 
jos, šis istorikas gyrėsi įvedęs istoriją į gamtos mokslų šeimą, atradęs visų įvykių 
raidos gamtinį dėsnį, visas dvasines duotis arba kultūros reiškinius redukavęs į 
tai, „ką tikslaus mokslo dėka gali matyti mūsų akys, girdėti mūsų ausys, palytėti 
mūsų rankos“. 

Nuostabiausias šios teorijos, sukurtos optimistinio XIX a. viduryje, aspektas 
yra tas faktas, kad autorių žavi civilizacijų nuosmukis, bet beveik nedomina jų 
atsiradimas. Rašydamas savąją Essai Gobineau negalvojo apie tai, kad jo teori- 
ją galima panaudoti kaip ginklą realioje politikoje, todėl turėjo pakankamai 
drąsos iš savojo žlugimo dėsnio padaryti jame glūdinčias grėsmingas išvadas. 
Priešingai negu Spengleris, pranašavęs tik Vakarų kultūros žlugimą, Gobineau 
moksliškai „tiksliai“ prognozuoja - nei daugiau, nei mažiau - neabejotiną žmo- 
gaus išnykimą, arba, pasak jo paties, žmonių rasės išnykimą nuo Žemės pavir- 
šiaus. Keturiuose tomuose papasakojęs žmonijos istoriją, jis prieina išvadą: „Kyla 
pagunda tarti, kad žmonės valdys Žemės rutulį viso labo 12-14 tūkstančių me- 
tų, ir ši era padalyta į dvi epochas: pirmąją, kuri jau praėjo ir buvo jaunystės 
laikas <...> ir antrąją, kuri jau prasidėjo ir bus judėjimo nuosmukio kryptimi, 
iki pat senatviškos bejėgystės, liudininkė“. 

Buvo teisingai pažymėta, kad Gobineau, trisdešimt metų iki Nietzsche's, do- 
mėjosi „dėcadence“ problema*!. Tačiau skirtumas tas, kad Nietzsche pats turė- 
jo pamatinį Europos dekadanso patyrimą ir rašė tuo metu, kai šis sąjūdis buvo 
pasiekęs zenitą - kartu su Baudelaire'u Prancūzijoje, Swinburne'u Anglijoje ir 
Wagneriu Vokietijoje, o Gobineau vargu ar suvokė moderniojo taedium vitae 
įvairovę ir turi būti vertinamas kaip paskutinis Boulainvilliers ir prancūzų emig- 
rantų aristokratų - kurie, neturėdami jokių psichologinių sunkumų, paprasčiau- 
siai (ir pagrįstai) būgštavo dėl aristokratų kastos likimo - įpėdinis. Siek tiek 


* Cit. pagal The Ineguality of Human Races by Adrien Collins, 1915. 
3 Žr. Robert Dreyfus, „La vie et les prophetics du Comte de Gobineau“, Paris, 1905, in Ca- 
hiers de la guinzaine, Ser. 6, Cah. 16, p. 56. 

naiviai jis beveik paraidžiui perėmė XVIII a. doktrinas apie prancūzų tautos 
kilmę: buržua kilę iš romėnų vergų galų, kilmingieji - iš germanų**. Tą pat gali- 
ma pasakyti ir apie atkaklų jo įsitikinimą, kad kilmingieji turi tarptautinę pri- 
gimtį. Modernesnį jo teorijos aspektą atskleidžia tas faktas, kad, galimas daik- 
tas, jis buvo apsišaukėlis (prancūziškas jo titulas daugiau negu abejotinas), kad 
jis taip perdėjo ir išpūtė ankstesnes doktrinas, jog jos tapo aiškiai juokingos — 
sau pačiam jis sudarė genealogiją, kuri vedė nuo skandinavų pirato prie Odino: 
„Aš pats irgi esu kilęs iš Dievų rasės“*?. Tačiau tikroji jo teorijos reikšmė yra ta, 
kad klestint pažangos ideologijoms jis pranašavo pražūtį, žmonijos pabaigą, nu- 
lemtą lėtos gamtinės katastrofos. Kai Gobineau pradėjo rašyti savo veikalą, bur- 
žuazijos karaliaus Luji Pilypo valdymo metu, kilmingųjų lemtis atrodė aiški. Kil- 
mingiesiems nebereikėjo bijotis Tiers Etat pergalės - ji jau buvo pasiekta ir aris- 
tokratai galėjo tik dūsauti. Jų sielvartas, išreikštas Gobineau, kartais labai pa- 
našus į didžiąją dekadanso poetų neviltį: šitie poetai po keleto dešimtmečių 
giedojo visų žmogiškų dalykų tuštybę -/es neiges d'antan, vakarykštį sniegą. Kai 
dėl paties Gobineau, šis panašumas veikiau atsitiktinis, tačiau įdomu pažymėti, 
kad jei jau toks panašumas atsirado, niekas nebegalėjo sutrukdyti labai respek- 
tabiliems amžių sandūros intelektualams, pavyzdžiui, Robertui Dreyfusui Pran- 
cūzijoje ar Thomasui Mannui Vokietijoje, Odino palikuonį vertinti rimtai. Tai, 
kas siaubinga ir kas juokinga, toli gražu dar nebuvo susimaišę į Žmogui nesu- 
prantamą mišinį, kuris tapo mūsų šimtmečio bruožu, o tai, kas juokinga, jau 
prarado savo galią užmušti. 

Be to, pažymėtina, kad pavėlavusią Gobineau šlovę lėmė itin pesimistinė 
nuotaika ir agresyvi neviltis, būdinga paskutiniams XIX a. dešimtmečiams. "Ia- 
čiau tai nebūtinai reiškia, kad jis pats buvo „linksmojo mirties ir prekybos šo- 
kio“ (Josephas Conradas) pirmtakas. Jis nebuvo nei valstybininkas, tikėjęs biz- 
niu, nei poetas, šlovinęs mirtį. Jis buvo tik keistas nusivylusio aristokrato ir ro- 
mantiškai nusiteikusio intelektualo derinys, o rasizmą jis išrado atsitiktinai. "Tai 
atsitiko tada, kai jis pamatė, kad negali paprasčiausiai pripažinti dviejų Prancū- 
zijos tautų doktrinos ir kad, pasikeitus aplinkybėms, turi permąstyti seną idėją, 
pagal kurią geriausi žmonės būtinai užima visuomenės viršūnę. Liūdnas faktas 
buvo tas, kad, priešingai negu jo mokytojai, jis turėjo aiškintis, kodėl geriausieji, 
aristokratai, negali net viltis atgauti ankstesnės padėties. Žingsnis po žingsnio 
savo kastos nuosmukį jis pradėjo tapatinti su Prancūzijos, paskui su Vakarų civi- 
lizacijos, 0 paskui ir su visos žmonijos žlugimu. Šitaip jis padarė atradimą, dėl 
kurio juo taip žavėjosi vėlesnių laikų rašytojai ir biografai: kad civilizacijų žlugi- 
mą nulemia rasės išsigimimas, o rasės žlugimą lemia kraujo sumaišymas. Tai 
reiškia, kad maišantis kraujui visada pranašesnė žemesnioji rasė. Toks argu- 
mentavimas, mūsų šimtmečio pradžioje tapęs beveik trivialybe, nesiderino su 
Gobineau amžininkų pažangos doktrinomis, tad netrukus jie griebėsi kitos idėe 
fixe, pagal kurią „išlieka geriausiai prisitaikiusieji“. Liberaliam nugalėjusios bur- 
žuazijos optimizmui reikėjo ne istorijos rakto ar neišvengiamo žlugimo įrody- 
mo, 0 naujo „teisus tas, kas stiprus“ teorijos varianto. Gobineau bergždžiai ban- 
dė užkariauti didesnę auditoriją, įsiveldamas į ginčus dėl vergijos Amerikoje ir 
visą savo sistemą atitinkamai grįsdamas pamatiniu konfliktu tarp baltaodžių ir 


“ Essai, Tome II, Book IV, p. 445, ir straipsnis „Ce gui est arrivė a la France en 1870“, Europe, 
1923. 
“J. Duesberg, „Le Comte de Gobincau“, Revue Gėnėrale. 1939. 

juodaodžių. Pasisekimo tarp elito jam teko laukti beveik penkiasdešimt metų, ir 
tik Pirmasis pasaulinis karas ir jį lydėjusi mirties filosofijų banga sudarė galimy- 
bę jo veikalams labai išpopuliarėti“. 

Tiesą sakant, politikoje Gobineau domino vienas dalykas: apibūdinti ir su- 
kurti „elitą“, galintį pakeisti aristokratiją. Vietoje valdovų jis pasiūlė „valdovų 
rasę“, arijus, kuriems, pasak jo, dėl demokratijos kyla grėsmė būti prarytiems 
žemesnių, nearijų rasių. Rasės sąvoka leido susisteminti vokiečių romantikų 
„Įgimtos individualybės“ nuojautą ir individualybes apibūdinti kaip prigimtinės 
aristokratijos atstovus, kuriems paties likimo lemta valdyti kitus. Jei rasė ir ra- 
sių maišymasis individui yra viską lemiantys veiksniai - o Gobineau nepripaži- 
no „grynų“ veislių egzistavimo, - galima manyti, kad nepriklausomai nuo esamos 
socialinės žmogaus padėties jame gali išsivystyti jo fiziniai pranašumai, rodan- 
tys tai, kad jis yra išskirtinis žmogus, priklausantis „tikriesiems išlikusiems Me- 
rovingų sūnums“, „karalių sūnums“. Rasės dėka galima suformuoti „elitą“, pre- 
tenduojantį į senovines feodalinių šeimų prerogatyvas tik todėl, kad tokie žmo- 
nės jaučiasi esą kilmingieji; pats rasinės ideologijos pripažinimas tampa lemiamu 
individo „geros veislės“ įrodymu: šis pripažinimas įrodo, kad jo gyslomis teka 
„mėlynas kraujas“ ir kad aukšta kilmė suponuoja ir didesnes teises. Taigi rem- 
damasis vienu politiniu įvykiu, kilmingųjų nuosmukiu, grafas priėjo dvi priešta- 
raujančias išvadas: kad žmonių giminė žlunga ir kad formuojasi nauja prigimti- 
nė aristokratija. Tačiau jis nesulaukė praktinio savo teorijų pritaikymo, išspren- 
dusio jose glūdinčius vidinius prieštaravimus, kai naujoji rasinė aristokratija pra- 
dėjo realiai įgyvendinti „neišvengiamą“ žmonijos žlugimą, dėdama didžiausias 
pastangas ją sunaikinti. 

Savo pirmtakų pavyzdžiu prancūzų aristokratai tremtiniai savo rasinį elitą 
traktavo kaip apsaugą ne tik nuo demokratijos, bet ir nuo patriotizmo „kanaaniš- 
kojo monstriškumo“*. O kadangi Prancūzija vis dar buvo „patrie“ par excellence, 
nes jos valdymo forma - nesvarbu kokia, karalystė, imperija ar respublika — vis 
dar buvo grindžiama esmine žmonių lygybe, ir kadangi — oO tai buvo blogiausia — 
ji buvo vienintelė ano meto šalis, kurioje net juodaodžiai galėjo turėti pilietines 
teises, buvo visai natūralu, kad Gobineau savo ištikimybę atidavė ne prancūzų 
liaudžiai, o anglams, 0 vėliau, po Prancūzijos pralaimėjimo 1871 metais - vo- 
kiečiams“*. Tokios orumo stokos negalima vadinti atsitiktine, o tokio oportu- 
nizmo - nevykusiu sutapimu. Sena patarlė, kad nėra nieko sėkmingesnio už 


“ Žr. Gobincau atminimui paskirtą prancūzų žurnalo Europe numerį, 1923 m., ypač Clėmento 
Serpeille'io de Gobineau straipsnį „Lc Gobinisme et la pensėc modernc“. „Tačiau tik <...> 
karo metais aš supratau, kad Essai sur les Races buvo įkvėpta vaisingos hipotezės, vienintelės, 
kuri galėjo paaiškinti kai kuriuos mūsų akyse vykstančius įvykius <...> Aš su nuostaba pastc- 
bėjau, kad šitoks požiūris paplitęs bevcik visuotinai. Po karo aš pastebėjau, kad beveik visai 
jaunajai kartai Gobincau veikalai buvo tikras apreiškimas“. 

Š Essai, Tome II, Book IV, p. 440 ir pastaba p. 445: „Žodispatrie <...> vėl tapo svarbus, kai iškilo 
ir įgijo politinę reikšmę galų-romėnų sluoksnis. Po jų triumfo patriotizmas vėl tapo dorybe“. 

36 Žr. Seilliere, op. cit., Tome I: Le Comte de Gobineau et VAryanisme historigue, p. 32: „Veikalc 
Essai Vokietija neatrodo vokiška, daug vokiškesnė atrodo Didžioji Britanija <...> Žinoma, vė- 
liau Gobincau pakeitė savo nuomonę, bet tik veikiamas populiarumo“. Įdomu pažymėti, kad 
Seilliėre'ui, kuris, užsiimdamas tyrinėjimais, tapo aistringu gobinizmo - „intelektualinio klimato, 
pric kurio, galimas daiktas, turės prisitaikyti XX a. plaučiai...“ - šalininku, populiarumą traktavo 
kaip visiškai pakankamą priežastį, dėl kurios Gobincau staiga pakcitčė savo nuomonę. 

sėkmę, tinka Žmonėms, pripratusiems savo nuožiūra keisti nuomonę. Ideolo- 
gai, manantys, kad turi tikrovės raktą, priversti keisti ir išvertinėti savo požiūrį į 
konkrečią situaciją, atsižvelgdami į naujausius įvykius, ir niekada negali sau leisti 
kontliktuoti su savo nuolat besikeičiančia dievybe - tikrove. Būtų absurdiška 
reikalauti patikimumo iš žmonių, kurie iš įsitikinimo turi pateisinti kiekvieną 
esamą situaciją. 

Reikia pripažinti, kad iki pat to meto, kai naciai, įsitvirtinę kaip rasinis elitas, 
atvirai rodė panieką visoms tautoms, įskaitant vokiečius, prancūzų rasizmas bu- 
vo pats nuosekliausias, nes niekada nepasidavė patriotizmo silpnybei. (Toks po- 
žiūris nepasikeitė net paskutinio karo metu. Teisybė, „essence aryenne“ buvo 
nebe vokiečių, o veikiau anglosaksų, švedų ir normanų monopolis, bet nacija, 
patriotizmas ir teisė vis dar buvo laikomi „prietarais, fiktyviomis ir nominalio- 
mis vertybėmis“*?. Net Taine'as buvo tvirtai įsitikinęs „vokiečių nacijos“ geni- 
jaus pranašumu“*, o Ernestas Renanas, galimas daiktas, pirmasis „semitus“ su- 
priešino su „arijais“, nubrėždamas lemtingą „division du genre humain“, nors ir 
traktavo civilizaciją kaip didžią aukštesnę jėgą, griaunančią vietinius ypatumus, 
o kartu ir pradinius rasinius skirtumus**. Visi šie nekonkretūs plepalai apie rasę, 
tokie būdingi prancūzų autoriams po 1870 metų“, net jei jie ir nėra rasistai 
tikslia šio žodžio prasme, išreiškia antinacionalinį, progermanišką nusiteikimą. 

Nuoseklus antinacionalinis gobinizmas prancūzų demokratijos, o vėliau Tre- 
čiosios respublikos priešams padėjo susirasti tikrų ar tariamų sąjungininkų už- 
sienyje, 0 savotiškas „rasės“ ir „elito“ sąvokų sumaišymas tarptautinei inteli- 
gentijai padovanojo naują, žavingą psichologinį žaisliuką, kuriuo buvo galima 
žaisti didžiojoje istorijos žaidimų aikštėje. Gobineau „fils de rois“ buvo XIX a. 
pabaigos romantikų herojų, šventųjų, genijų ir antžmogių artimi giminaičiai, 
visi sunkiai galėję nuslėpti savo romantišką vokišką kilmę. Romantikų pažiū- 
roms būdingas neatsakingumas iš Gobineau rasių maišymosi koncepcijos gavo 
naują impulsą, nes šitoks maišymasis atrodė esąs praeities istorinis įvykis, kurį 
buvo galima aptikti individo savasties gelmėje. Tai reiškė, kad vidiniams potyriams 
buvo galima priskirti istorinę reikšmę, kad individo savastis tapo istorijos karo 
lauku. „Perskaičius Essai, kažkoks konfliktas nuolat apnikdavo slapčiausius mano 
būties šaltinius, ir aš jaučiau, kad mano sieloje vyksta nuolatinė kova tarp juo- 
daodžių ir geltonodžių, tarp semitų ir arijų“*!'. Kad ir kokie svarbūs būtų tokie 
prisipažinimai suprasti dvasios būsenai, būdingai moderniesiems intelektualams, 
kurie, nepriklausomai nuo to, kokios nuomonės laikosi, yra tikrieji romantizmo 
įpėdiniai, jiems visada būdingas esminis nekenksmingumas ir politinis naivu- 
mas, kuriuo pasižymi žmonės, galimas daiktas, pasirengę nusilenkti kiekvienai 
ir bet kokiai ideologijai. 


* Galima pateikti ir daugiau pavyzdžių. Cit. pagal Camille Spiess, /mpėrialismes. Gobinisme en 
France, Paris, 1917. 

*8 Apie Taine'o pažiūras žr. John S. White, „Tainc on Race and Genius“, Social Research, Feb- 
ruary, 1943. 

* Gobincau nuomone, semitai buvo baltoji hibridinė rasė, turinti juodosios rasės priemaišų. 
Apie Renaną žr. Histoire Gėnčrale et Systėme comparė des Langues, 1863, Part I, p. 4, 503 et 
passim. Toks pat skirtumas nubrėžtas jo kn. Langues Sėmitigues, I, p. 15. 

“ Tai labai gerai parodo Jacgucs Barzun, op. cit. 

*! Šiuos žodžius parašęs nuostabus džentelmenas yra ne kas kitas, kaip gerai žinomas rašytojas 
bei istorikas Elic Faure, „Gobincau et Ie Problėme des Races“, Europe, 1923. 

IV, „ANGLO TEISĖS“ PRIEŠ ŽMOGAUS TEISES 


Vokiečių rasinio mąstymo sėklos buvo pasėtos Napoleono karų metu, 0 panašių 
procesų Anglijoje pradmenys pasirodė Prancūzijos revoliucijos metu ir gali būti 
susieti su žmogumi, aistringai pasmerkusiu tą revoliuciją kaip „labiausiai stulbi- 
nančią [krizę], kada nors įvykusią pasaulyje“ - Edmundu Burke'u**. Gerai žino- 
ma, kokią milžinišką įtaką jo veikalas padarė ne tik anglų, bet ir vokiečių politi- 
niam mąstymui. Tačiau reikia pabrėžti šį faktą dėl vokiečių ir anglų rasinio mąs- 
tymo tarpusavio panašumo ir skirtingumo nuo prancūziškosios atmainos. Sis 
panašumas kyla iš to fakto, kad abi šalys nugalėjo trispalvę ir šitaip parodė joms 
būdingą polinkį ignoruoti Libertė - Egalitė - Fraternitė idėjas kaip svetimšalių 
išradimus. Kadangi anglų visuomenės pagrindas buvo socialinė nelygybė, bri- 
tų konservatoriai, vos tik nugirsdavę apie „žmogaus teises“, pasijusdavo labai 
nejaukiai. Pagal požiūrį, kuris buvo paplitęs tarp XIX a. torių, nelygybė buvo 
esminis anglų nacionalinio charakterio bruožas. Disraeli buvo įsitikinęs, kad 
„anglo teisės yra geresnis dalykas už žmogaus teises“, o sero Jameso Stephe- 
no nuomone, „nedaug kas istorijoje [atrodo] taip apgailėtina, kaip tas pran- 
cūzų polinkis susižavėti tokiais dalykais“*. Tai viena iš priežasčių, dėl kurios 
jie galėjo sau leisti iki pat XIX a. pabaigos rasinį mąstymą traktuoti naciona- 
listiškai, tuo tarpu Prancūzijoje tos pačios idėjos iš pat pradžių atskleidė savo 
tikrą antinacionalinį veidą. 

Svarbiausią Burke'o argumentą prieš Prancūzijos revoliucijos „abstrakčius 
principus“ išreiškia toks sakinys: „Nuolatinė mūsų santvarkos politika buvo 
tokia: skelbti ir įtvirtinti mūsų laisves kaip teisėtą paveldą, mums perduotą 
mūsų protėvių ir turintį atitekti mūsų palikuonims, kaip palikimą, priklausan- 
tį tik šios karalystės žmonėms, nenurodant jokių bendresnių ar ankstesnių 
teisių“. Ši paveldėjimo koncepcija, taikoma pačiai laisvės prigimčiai, buvo tas 
ideologinis pagrindas, iš kurio anglų nacionalizmas nuo pat Prancūzijos revo- 
liucijos laikų gaudavo keistą rasinio jausmo priemaišą. Suformuluota auto- 
riaus, kilusio iš viduriniosios klasės, ji rodė, kad laikomasi feodalinės laisvės, 
kaip privilegijų, paveldėtų kartu su titulu ir žeme, sumos, supratimo. Nesikė- 
sindamas į privilegijuotų klasių teises anglų nacijos viduje, Burke'as šių privi- 
legijų principą pritaikė visai anglų liaudžiai, traktuodamas ją kaip tam tikrą 
kilmingųjų naciją. Iš tokios nuostatos kilo jo panieka tiems, kurie pretendavo 
į išlaisvinimą kaip žmogaus teisę, į kurią, jo nuomone, buvo galima preten- 
duoti tik kaip į „anglo teises“. 

Anglijoje nacionalizmas atsirado, per daug nekovodamas su senosiomis fe0- 
dalinėmis klasėmis. Tai buvo įmanoma todėl, kad anglų smulkioji bajorija nuo 
XVII a. vis didesniu mastu asimiliuodavo aukštesniuosius buržuazijos sluoks- 
nius, todėl kartais net prasčiokas galėjo tapti lordu. Dėl šio proceso buvo gero- 
kai sušvelninta tradicinė kilmingųjų kastos arogancija ir gerokai sustiprintas at- 
sakomybės už naciją kaip visumą jausmas, bet kaip tik dėl tos pačios priežasties 
feodalinės sąvokos ir feodalinė mąstysena galėjo daug lengviau negu kitur dary- 
ti įtaką žemesniųjų klasių politinėms idėjoms. Štai „paveldėjimo“ sąvoka buvo 
perimta beveik be pakitimų ir pritaikyta visai britų „liaudžiai“. Šios aristokratiš- 


“ Reflections on the Revolution in France, 1790, Everyman's Library Edition, New York, p. 8. 
“ Liberty, Eguality, Fraternity, 1873, p. 254. Apie lordą Beaconstfieldą žr. Benjamin Disraeli, 
Lord George Bentinck. 1853, p. 184. 

kų normų asimiliacijos padarinys buvo tas, kad angliškoji rasinio mąstymo at- 
maina beveik obsesiškai griebdavosi paveldimumo teorijų ir moderniojo jų ati- 
tikmens - eugenikos. 

Nuo to laiko, kai Europos tautos ėmėsi praktinių žingsnių, siekdamos visas 
Žemės tautas apimti savąja žmogaus prigimties koncepcija, jas glumino didžiu- 
liai fiziniai skirtumai tarp jų pačių ir žmonių, su kuriais jos susitikdavo kituose 
žemynuose“. XVIII a. entuziazmas, sukeltas įvairovės, kuria gali reikštis visuo- 
tinė vienoda Žmogaus ir proto prigimtis, buvo pernelyg silpnas atsakymas į lem- 
tingą klausimą, ar krikščioniškoji visų žmonių vienybės ir lygybės doktrina, pa- 
grįsta bendra kilme iš vienos pirmųjų gimdytojų poros, bus priimtina žmonėms, 
susiduriantiems su gentimis, kurios, kiek mums žinoma, niekada pačios tinka- 
mai neišreikšdavo žmogaus proto ar aistros kokiais nors kultūriniais veiksmais 
ar liaudies papročiais ir kurios išvystė žmonių institucijas tik labai menkai. Ši 
nauja problema, Europos ir Amerikos scenoje pasirodžiusi tada, kai buvo ge- 
riau susipažinta su Afrikos gentimis, jau lėmė tai, kad (ypač Amerikoje ir kai 
kuriose britų valdose) buvo sugrįžta prie tokių socialinės organizacijos formų, 
kurias, kaip buvo manoma, visiškai sunaikino krikščionybė. Tačiau net vergija, 
nors iš esmės buvo grindžiama grynai rasiniais kriterijais, iki XIX a. vergvaldžių 
tautose nesukėlė rasistinių nuotaikų. Per visą XVIII a. Amerikos vergvaldžiai 
vergijos instituciją patys laikė laikina ir siekė ją laipsniškai panaikinti. Galimas 
daiktas, kad dauguma jų, kartu su Jeffersonu, būtų pasakę: „Aš drebu galvoda- 
mas, kad Dievas yra teisingas“. 

Prancūzijoje, kur juodaodžių genčių problema sukėlė norą jas asimiliuoti ir 
auklėti, didis mokslininkas Leclercas de Buffonas pirmą kartą suklasifikavo ra- 
ses, ir ši klasifikacija, pagrįsta orientacija į Europos tautas ir visų kitų tautų 
skirtingumą nuo europiečių, paprastu sugretinimu mokė lygybės“. XVIII am- 
žius, nuostabiai tiksliu Tocgueville'i0 posakiu, „tikėjo rasių skirtumais, bet sy- 
kiu ir žmonių rūšies vienybe““*. Vokietijoje Herderis „gėdingą žodį“ „rasė“ atsi- 
sakė taikyti žmonėms, ir netgi Gustavas Klemmas“*!, pirmasis žmonijos kultūros 
istorikas, pasinaudojęs įvairių biologinių rūšių klasifikacija, vis dar gerbė žmo- 
nijos idėją kaip bendrą savo tyrinėjimų horizontą. 

Bet Amerikoje ir Anglijoje, kur Žmonės turėjo išspręsti problemą, kaip gy- 
venti kartu panaikinus vergiją, viskas buvo gerokai sunkiau. Išskyrus Pietų 
Afriką - šalį, turėjusią įtakos Vakarų rasizmui tik po „peštynių dėl Afrikos“, 
vykusių devintajame dešimtmetyje, - šios nacijos pirmos susidūrė su rasių pro- 
blema praktinėje politikoje. Vergijos panaikinimas sustiprino vidinius kon- 
fliktus, užuot davęs galimybę išspręsti egzistuojančius tikrus sunkumus. Tai 
ypač būdinga Anglijai, kur „anglo teisės“ nebuvo pakeistos kokia nors politi- 
ne orientacija, įgalinusia skelbti žmogaus teises. Vergijos panaikinimas britų 
valdose 1834 metais ir polemika, vykusi prieš prasidedant Amerikos pilieti- 
niam karui, Anglijoje sukėlė labai painią viešosios nuomonės reakciją, ir tai 


* Svarbių, nors ir nežymių, šitokio pasimetimo žymių galima rasti daugelyje XVIII a. kelionių 
aprašymų. Voltaire'as manė, kad tai svarbu, ir todėl savajame Dictionnaire Philosophigue spc- 
Cialiai pabrėžė: „Negana to, mes pamatėme, kaip skiriasi mūsų Žemėje gyvenančios rasės, ir 
kaip apstulbo susitikę pirmas negras ir pirmas baltasis“ (straipsnis: „Hommec“). 

*5 Histoire Naturelle, 1769-1789. 

* Op. cit., 1852 m. gegužės 15 d. laiškas. 

“" Allgemeine Kuliurgeschichte der Menschheit, 1843-1852. 

buvo labai gera dirva tarpti įvairioms natūralistinėms doktrinoms, atsiradu- 
sioms kaip tik tais dešimtmečiais. 

Pirmai tokiai doktrinai atstovavo poligenistai, Bibliją vadinę pamaldžių pa- 
sakėlių knyga ir neigę bet kokį ryšį tarp žmonių rasių. Svarbiausias jų laimėji- 
mas buvo tas, kad jie paneigė prigimtinės teisės kaip visus žmones ir visas tautas 
vienijančios grandies idėją. Nors nebuvo kalbama apie iš anksto nulemtą rasinį 
pranašumą, tačiau poligenistai dirbtinai atskyrė vienas tautas nuo kitų, išraus- 
dami tarp jų gilią prarają - fizinę Žmonių tarpusavio supratimo ir bendravimo 
negalimybę. Poligenistai aiškino, kodėl „Rytai yra Rytai, o Vakarai yra Vakarai, 
ir jiems niekada nelemta susitikti“, ir daug padarė, kad sutrukdytų mišrias san- 
tuokas kolonijose ir sustiprintų mišrios kilmės individų diskriminaciją. Pagal 
poligenistus, tokie žmonės nėra tikri žmonės: jie nepriklauso jokiai rasei ir yra 
savotiški išsigimėliai, kurių „kiekviena ląstelė yra pilietinio karo teatras“, 

Nors poligenizmo įtaka anglų rasiniam mąstymui truko ilgai, XIX a. viešo- 
sios nuomonės arenoje jį greitai įveikė kita doktrina. Ji taip pat rėmėsi pavel- 
dimumo principu, bet prie jo pridėjo XIX a. politinį pažangos principą ir pri- 
ėjo priešingą, tačiau daug įtikinamesnę išvadą, kad žmogus susijęs ne tik su 
žmogišku, bet ir su gyvuliniu gyvenimu, kad žemesniųjų rasių egzistavimas 
aiškiai rodo, jog žmogų nuo gyvulio skiria tik evoliucinės pakopos ir kad žiau- 
ri kova dėl būvio valdo visas gyvas būtybes. Darvinizmą ypač sustiprino tas 
faktas, kad jis ėjo senosios stipriojo - teisiojo doktrinos keliu. Bet kol šia dok- 
trina rėmėsi tik aristokratai, ji bylojo išdidžia užkariautojų kalba, o dabar ji 
buvo išversta į veikiau pagiežingą kalbą tokių Žmonių, kuriems buvo pažįsta- 
ma tik kova dėl kasdienės duonos ir kurie veržėsi į viršų, kad pasiektų palygin- 
ti saugią prasisiekėlių padėtį. 

Darvinizmas buvo priimtas taip entuziastingai todėl, kad, viską grįsdamas 
paveldimumu, nukalė ginklus rasės ir klasės viešpatavimui ir galėjo būti panau- 
dotas ir prieš rasinę diskriminaciją, ir už ją. Politiniu požiūriu darvinizmas sa- 
vaime buvo neutralus, ir tiesą sakant, jis atvedė ir prie įvairiausių pacifizmo bei 
kosmopolitizmo pavidalų, ir prie kraštutinių imperialistinių ideologijų". XIX a. 
aštuntajame ir devintajame dešimtmetyje darvinizmas dar beveik išimtinai pri- 
klausė Anglijos antikolonijinei partijai. O pirmasis filosofas evoliucionistas Her- 
bertas Spenceris, sociologiją traktavęs kaip biologijos dalį, buvo įsitikinęs, kad 
natūralioji atranka naudinga žmonijos evoliucijai ir turi baigtis amžinąja taika. 
Politinei diskusijai darvinizmas davė dvi svarbias sąvokas: kovos dėl būvio sąvo- 
ką, kurioje glūdėjo optimistinis teiginys apie būtiną ir automatišką „geriausiai 
prisitaikiusiųjų išlikimą“, ir beribių galimybių, kurios, kaip atrodė, glūdėjo žmo- 
gaus išsivystyme iš gyvūnų pasaulio, sąvoką, nuo kurios prasidėjo naujas euge- 
nikos „mokslas“. 

Geriausiai prisitaikiusiųjų išlikimo doktrina, kurioje glūdėjo mintis, kad aukš- 
čiausieji visuomenės sluoksniai ir yra „geriausiai prisitaikę“, nunyko, lygiai kaip 
ir užkariavimo doktrina, tą akimirką, kai Anglijos viešpataujančios klasės bei 
anglų viešpatavimas kolonijinėse valdose prarado tvirtą pagrindą ir kai tapo 
labai abejotina, kad tie, kurie „geriausiai prisitaikę“ šiandien, bus geriausiai 
prisitaikę ir rytoj. Nelaimei, išliko kita darvinizmo dalis - teiginys apie žmogaus 
išsivystymą iš gyvulinio gyvenimo. Eugenika žadėjo įveikti keliančias nerimą 


“ A. Carthill, The Lost Dominion, 1924, p. 158. 
“ Žr. Friedrich Brie, /mperialistische Strėmungen in der englischen Literatur, Halle. 1928. 

išlikimo doktrinos netikrybes, nes juk pagal šią doktriną buvo neįmanoma nei 
numatyti, kas gi pasirodys esąs geriausiai prisitaikęs, nei surasti būdus tautoms 
įgyti amžiną sugebėjimą prisitaikyti. Šitokia galima taikomosios eugenikos išva- 
da buvo pabrėžiama Vokietijoje trečiajame dešimtmetyje, kaip reakcija į Spen- 
glerio Europos saulėlydį"?. Atrankos procesą tereikėjo traktuoti ne kaip natūra- 
lią būtinybę, veikusią nepriklausomai nuo žmogaus valios, o kaip „dirbtinį“, 
sąmoningai taikomą fizinį instrumentą. Žvėriškumo elementas visada glūdėjo 
eugenikoje, todėl jai labai tinka jau Ernsto Haeckelio pastaba, kad žudymas iš 
gailestingumo sutaupo „nenaudingas šeimos ir valstybės išlaidas“*!. Galiausiai 
paskutiniai darvinizmo šalininkai Vokietijoje nusprendė apskritai pasitraukti iš 
mokslinio tyrinėjimo srities, pamiršti trūkstamos grandies tarp žmogaus ir bež- 
džionės ieškojimus ir vietoje to imtis praktinių veiksmų, kad žmogų paverstų 
tokiu padaru, kuris, darvinistų nuomone, ir yra beždžionė. 

Tačiau dar iki to meto, kai nacizmas, vykdydamas savo totalitarinę politiką, 
pabandė Žmogų paversti žvėrimi, būta daug pastangų, remiantis vien paveldi- 
mumu, paversti jį dievu?*. Ne tik Herbertas Spenceris, bet ir visi pirmieji evoliu- 
cionistai bei darvinistai „aistringai tikėjo ir angeliška Žmonijos ateitimi, ir bež- 
džioniška žmogaus kilme“**. Buvo tikima, kad selektyvus paveldimumas atves 
prie „paveldimojo genialumo“““, o natūraliosios atrankos, grynakraujų veisimo 
(o ne politikos) natūraliu padariniu irgi buvo laikoma aristokratija. Visą tautą 
paversti prigimtine aristokratija, kurios rinktiniai egzemplioriai taps genijais ir 
antžmogiais — tokia buvo viena iš daugybės „idėjų“, išpuoselėtų pasimetusių 


*) Žr., pavyzdžiui, Otto Bangert, Gold oder Blut, 1927. „Todėl civilizacija gali būti amžina“, p. 17. 
" In Lebenswunder, 1904, p. 128 ff. 

*? Beveik prieš šimtmetį iki to laiko, kai evoliucionizmas apsivilko mokslo drabužius, pasigirdo 
perspėjamųjų balsų apic pavojingus padarinius, glūdėjusius toje beprotybėje, kuri tuo metu 
dar buvo tik grynas vaizduotės fantomas. Voltaire'as ne sykį tyčiojosi iš evoliucionizmo; žr. 
ypač „Philosophie Gėnėrale: Mėtaphysigue, Morale ct Thėologie“, Oeuvres Complėtes, 1785, 
Tome 40, p. 16 ff. Savajame Dictionnaire Philosophigue, str. „Chainc des Etres Crėėčs“, jis rašė: 
„Pirma, mūsų vaizduotei patinka perėjimas nuo nesudėtingos prie organizuotos materijos, nuo 
augalų pric duobagyvių, nuo tų duobagyvių prie gyvūnų, nuo gyvūnų pric žmogaus, nuo žmo- 
gaus pric dvasių, nuo šių dvasių, apgaubtų nedideliu eteriniu kūnu, price nematerialių substan- 
cijų ir <...> prie paties Dievo <...> Bet ar pati tobuliausia dvasia, sukurta Aukščiausiosios 
Būtybės, gali tapti Dievu? Ar tarp Dievo ir jos neįsiterpia begalybė? <...> Ar neakivaizdu, kad 
tarp beždžionės ir žmogaus įsiterpia tuštuma?“ 

?* Hayes, op. cit., p. 11. Hayesas pagrįstai pabrėžia griežtą praktinę visų tų pirmųjų materia- 
listų moralę. „Šį keistą moralės atskyrimą nuo religijos“ jis aiškina tuo, „ką vėlesnių laikų 
sociologai pavadino atsilikimu“ (p. 130). Tačiau šitoks aiškinimas pasirodo esąs silpnokas, 
jei prisimename, kad kiti materialistai, kaip ir Haeckelis Vokietijoje ar Vacheras de Lapou- 
ge'as Prancūzijoje, dėl propagandos išsižadėjo ramių studijų ir tyrinėjimo, bet nelabai ken- 
tėjo dėl tokio atsilikimo. Kita vertus, jų amžininkai, nesimėgavę savo materialistinėmis dok- 
trinomis, pavyzdžiui, Barrėsas ir į jį panašūs Prancūzijoje, tapo labai praktiškais šalininkais 
to išsigimėliško žvėriškumo, kuris užgriuvo Prancūziją Dreyfuso bylos metu. Atrodo, kad 
staigų moralės nuosmukį Vakarų pasaulyje sukėlė ne tiek savarankiška tam tikrų „idėjų“ 
raida, kick daugybė naujų politinių įvykių ir naujų politinių bei socialinių problemų, su ku- 
riomis susidūrė pasimetę ir suglumę žmonės. 

*“* Taip vadinosi plačiai skaitoma Fr. Galtono knyga, išleista 1869 metais, vėlesniais dešimtme- 
čiais sukėlusi tai pačiai temai skirtos literatūros srautą. 


Rasinis mąstymas iki rasizmo 193 


liberaliųjų intelektualų, svajojusių senąsias valdančias klases nepolitinėmis prie- 
monėmis pakeisti naujuoju „elitu“. Šimtmečio pabaigoje buvo visiškai įprasta 
politinius klausimus traktuoti biologiškai ir zoologiškai, ir zoologai rašydavo 
traktatus, pavadintus „Biologinis požiūris į mūsų užsienio politiką“, tarsi būtų 
atradę neabejotiną principą, kuriuo turi vadovautis valstybininkas?*. Kiekvienas 
siūlė naujus būdus kontroliuoti ir reguliuoti „geriausiai prisitaikiusiųjų išliki- 
mą“, atitinkančius anglų tautos nacionalinius ineteresus*“. 

Pats pavojingiausias šių evoliucionistinių doktrinų aspektas buvo tas, kad pa- 
veldimumo koncepciją jos siejo su asmeninių laimėjimų ir individualaus cha- 
rakterio akcentavimu, 0 šios sąvokos buvo labai svarbios XIX a. viduriniosios 
klasės savigarbai. Ši vidurinioji klasė norėjo turėti mokslininkų, galinčių įrodyti, 
kad tikrieji nacijos atstovai yra ne aristokratai, o didieji žmonės, įkūniję „rasės 
genijų“. Šitokie mokslininkai pasiūlė idealų būdą nusišalinti nuo politinės atsa- 
komybės, „įrodydami“ anksčiau suformuluotą Benjamino Disraeli'o teiginį, kad 
didis Žmogus yra „rasės įasmeninimas, pavyzdinis jos egzempliorius“. Si „geni- 
jaus“ idėja buvo nuvesta iki loginės pabaigos, kai kitas evoliucionizmo šalinin- 
kas paprasčiausiai paskelbė: „Anglas yra antžmogis, o Anglijos istorija yra jo 
evoliucijos istorija“? 

Svarbus anglų, kaip ir vokiečių, rasinio mąstymo bruožas buvo tas, kad šis 
mąstymas atsirado ne kilmingųjų, o viduriniajai klasei priklausiusių autorių ter- 
pėje, kad jis kilo iš troškimo aristokratijos pranašumus priskirti visoms klasėms 
ir kad jį skatino nuoširdūs nacionaliniai jausmai. Šiuo požiūriu Carlyle'io puo- 
selėtos genijaus ir herojaus idėjos buvo veikiau „visuomenės reformatoriaus“ 
įrankiai negu „britų imperializmo tėvo“ (tai tikrai labai neteisingas kaltinimas) 
doktrinos“. Herojaus kultas, Carlyle'į padaręs labai populiarų ir Anglijoje, ir 
Vokietijoje, buvo kilęs iš tų pačių šaltinių kaip ir vokiečių romantikų praktikuo- 
tas asmenybės garbinimas. Tai buvo tas pats nuo socialinės aplinkos nepriklau- 
sančio individualaus charakterio prigimtinės didybės šlovinimas. Iš žmonių, tu- 
rėjusių įtakos kolonijiniam sąjūdžiui nuo XIX a. vidurio iki tikrojo imperializ- 
mo atsiradimo amžiaus pabaigoje, nė vienam nepavyko išvengti Carlyle'io įta- 
kos, bet nė vieno negalima apkaltinti atviro rasizmo propagavimu. Pats Carly- 
le'is savo esė „Negrų klausimu“ svarsto, kaip padėti Vest Indijai gaminti „hero- 
jus“. Charlesas Dilke'as, kurio knyga Greater Britain (Didesnioji Britanija) (1869) 


* P Charleso Michelo straipsnis „A Biological View of Our Foreign Policy“ buvo paskelbtas 
leid. Saturday Review, London, February, 1896. Svarbiausi šios krypties veikalai yra tokie: Tho- 
mas Huxley, The Struggle for Existence in Human Society, 1888. Svarbiausia autoriaus tezė: 
civilizacijos neišvengiamai žlunga tik tada, kai nekontroliuojamas gimstamumas. Benjamin Kidd, 
Social Evolution, 1894. John B. Crozier, History of Intellectual Development on the Lines of 
Modern Evolution, 1897-1901. Karlas Pearsonas (National Life, 1901), Londono universiteto 
cugenikos profesorius, buvo vienas iš pirmųjų autorių, pažangą traktavusių kaip bcasmenį 
monstrą, ryjantį viską, kas tik pasipainioja jo kelyje. Charlesas H. Harvey, The Biology of British 
Politics, 1904, įrodinėja, kad gricžtai kontroliuojant „kovą dėl būvio“ nacijos viduje, nacija ga- 
linti tapti nenugalima, neišvengiamai kovodama dėl būvio su kitomis tautomis. 

* Žr. ypač K. Pearson, op. cit. Bet Fr. Galtonas dar anksčiau tvirtino: „Norėčiau pabrėžti tą 
faktą, kad būsimųjų Žmonių rasės kartų įgimtų savybių gerinimą mes galime didžia dalimi kon- 
troliuoti“ (op. cit., cd. 1892, p. XXVI). 

7 Testament of John Davidson, 1908. 

“ C.A. Bodelsen, Studies in Mid-Victorian Imperialism, 1924, p. 22 ff. 

kartais traktuojama kaip pradinis imperializmo taškas??, buvo ryškus radikalas, 
šlovinęs anglų kolonistus kaip britų nacijos dalį, polemizuodamas su tais, kurie 
žiūrėjo į juos su panieka, 0 jų žemes laikė tik kolonijomis. J.R. Seeley, kurio 
knygos Expansion of England (1883) 80 000 egzempliorių buvo išparduota per 
nepilnus dvejus metus, vis dar reiškia pagarbą indams kaip užsieniečiams ir juos 
aiškiai skiria nuo „barbarų“. Net Froude'as, kurio žavėjimasis būrais, pirmais 
baltaisiais žmonėmis, aiškiai pripažinusiais gentinę rasizmo filosofiją, gali atro- 
dyti įtartinas, priešinosi tam, kad Pietų Afrikai būtų suteiktos pernelyg didelės 
teisės, nes „Pietų Afrikos savivalda reikštų, kad vietinius gyventojus valdo Eu- 
ropos kolonistai, o tai nėra savivalda““". 

Kaip ir Vokietijoje, anglų nacionalizmą didžia dalimi sukūrė ir palaikė vi- 
durinioji klasė, kuri niekada visiškai nenusikratė aristokratijos įtakos, o todėl 
išpuoselėjo pirmuosius rasinio mąstymo daigus. Tačiau priešingai negu Vo- 
kietija, kur dėl vieningumo stokos atsirado būtinybė suręsti ideologinę sieną 
kaip istorinių ar geografinių faktų pakaitalą, britų salos nuo aplinkinio pasau- 
lio buvo atskirtos natūralių užtvarų, ir Anglijai kaip nacijai reikėjo sukurti 
teoriją, vienijančią žmones, gyvenusius tolimose užjūrio kolonijose, nuo met- 
ropolijos atskirtus tūkstančių mylių. Vienintelė juos siejusi grandis buvo ben- 
dra kilmė, bendros ištakos ir bendra kalba. Jungtinių Valstijų atsiskyrimas pa- 
rodė, kad šie saitai savaime negarantuoja paklusnumo; ir ne tik Amerika, bet 
ir kitos kolonijos, nors ir ne taip įnirtingai, buvo labai linkusios kurti kitokią 
negu metropolijos konstitucinę struktūrą. Kad išsaugotų šiuos buvusius britų 
tautos narius, Dilke'as, paveiktas Carlyle'io, pradėjo kalbėti apie „saksišku- 
mą“ ir tikėjosi, kad šis žodis padės susigrąžinti net Jungtinių Valstijų gyvento- 
jus, kuriems paskirta trečdalis jo knygos. Būdamas radikalas, Dilke'as galėjo 
elgtis taip, tarsi karas dėl nepriklausomybės buvo ne karas tarp dviejų tautų, o 
angliško stiliaus XVIII a. pilietinis karas, kuriame jis pavėluotai stojo respub- 
likonų pusėn. Juk šiame fakte ir glūdi viena iš priežasčių, nulėmusių tą stulbi- 
nantį faktą, kad nacionalizmo šalininkai Anglijoje buvo visuomenės reforma- 
toriai ir radikalai: jie siekė išsaugoti kolonijas ne tik todėl, kad, jų įsitikinimu, 
kolonijos leidžia nutekėti žemesniosioms klasėms priklausančių žmonių per- 
tekliui — iš tikrųjų jie troško išsaugoti metropolijos įtaką, kurią galėjo užtik- 
rinti šitie radikalesni britų salų sūnūs. Šis motyvas ryškus Froude'o rašiniuose: 
jis siekė „išsaugoti kolonijas, nes manė, kad jose įmanoma atkurti paprastes- 
nę visuomenės santvarką ir tauresnį gyvenimo būdą negu pramoninėje Angli- 
joje““!, ir aiškiai turėjo įtakos Seeley'ui, parašiusiam knygą Expansion of En- 
gland: „Jei įprastume apžvelgti visą imperiją ir ją vadinti visa Anglija, pamaty- 
tume, kad egzistuoja ir Jungtinės Valstijos“. Kad ir kaip vėlesnių laikų auto- 
riai, rašę apie politiką, būtų vartoję sąvoką „saksiškumas“, Dilke'o veikale ji 
turi politinę prasmę ir apibūdina naciją, jau nebesiribojančią tik viena šalimi. 
„Visose mano kelionėse palydovas ir vedlys - raktas, leidęs įminti keistų nau- 
jų šalių paslaptis - man buvo viena idėja, mintis apie mūsų rasės, jau apjuosu- 
sios žemę ir, galimas daiktas, likimo skirtos apimti ją visą, didybę“ (,„Pratar- 
mė“). Bendra kilmė, paveldas, „rasės didybė“ Dilke'ui buvo ne fiziniai faktai, 


“* E.H. Dance, The Victorian IHlusion, 1928. „Imperializmas prasidėjo nuo knygos <...> nuo 
Dilke'o „Didesniosios Britanijos“. 

6 „Two Lectures on South Africa“, in Short Studies on Great Subjects, 1867-1882. 

“ C.A. Bodelsen, op. cit., p. 199. 

ne istorijos raktas, o būtiniausias orientyras dabarties pasaulyje, vienintelė pa- 
tikima grandis beribėje erdvėje. 

Kadangi anglų kolonistai gyveno visame Žemės rutulyje, atsitiko taip, kad 
pati pavojingiausia nacionalizmo idėja, „nacionalinės misijos“ idėja, buvo ypač 
įtakinga Anglijoje. Nors nacionalinės misijos idėja pati savaime ilgą laiką be 
jokio rasinio atspalvio brendo visose šalyse, kur formavosi nacionalinė sąmonė, 
galiausiai pasirodė, kad ji labai artima rasiniam mąstymui. Vertinant pagal vė- 
lesnių laikų patyrimą, anksčiau cituoti anglų nacionalistai gali būti traktuojami 
kaip ribinis atvejis. Savaime jie buvo tokie pat nekenksmingi, kaip, pavyzdžiui, 
Auguste'as Comte'as Prancūzijoje, viešai puoselėjęs viltį suvienyti, organizuoti 
ir atnaujinti žmoniją, vadovaujamą (prėsidence) Prancūzijos“*. Jie neišsižada žmo- 
nijos idėjos, nors mano, kad Anglija yra patikimiausias humanizmo garantas. 
Jie buvo priversti pernelyg pabrėžti šią nacionalistinę koncepciją, nes misijos 
idėjoje glūdėjo būtinybė nutraukti ryšius tarp gimtosios žemės ir tautos, o tokia 
orientacija Anglijos politikoje buvo ne propaguojama ideologija, o įvykęs fak- 
tas, su kuriuo turėjo skaitytis kiekvienas politikas. Nuo visų vėlesnių rasistų juos 
aiškiai skiria tai, kad nė vienas iš jų niekada rimtai nesiūlė diskriminuoti kitų 
tautų kaip žemesnės rasės atstovų jau vien todėl, kad šalys, apie kurias jie kal- 
bėjo (Kanada ir Australija), buvo beveik neapgyventos ir neturėjo jokių tikrų 
demografinių problemų. 

Todėl pirmas anglų valstybininkas, nuolat pabrėždavęs savo tikėjimą rasėmis 
ir rasių pranašumu kaip lemiamu istorijos ir politikos veiksniu, neatsitiktinai 
buvo žmogus, ne per daug domėjęsis kolonijomis ir anglų kolonistais - „koloni- 
jų balastu, kurio mes nevaldome“, - bet siekęs išplėsti britų imperinį viešpatavi- 
mą Azijoje ir, tiesą sakant, energingai stiprinęs Didžiosios Britanijos pozicijas 
vienintelėje kolonijoje, kurioje egzistavo keblios demografinės ir kultūrinės pro- 
blemos. Tai buvo Benjaminas Disraeli, Anglijos karalienę padaręs Indijos im- 
peratore; jis buvo pirmas anglų valstybininkas, Indiją traktavęs kaip kertinį im- 
perijos akmenį ir siekęs nutraukti ryšius, siejusius anglų tautą su kontinentinės 
Europos tautomis“?. Šitaip jis padėjo vieną iš kertinių akmenų, kuriais rėmėsi 
pamatiniai britų viešpatavimo Indijoje pokyčiai. Ši kolonija buvo valdoma su 
užkariautojams būdingu negailestingumu; tuos žmones Burke'as vadino „įsta- 
tymų pažeidėjais Indijoje“. Dabar ji turėjo gauti rūpestingai suplanuotą admi- 
nistracinę sistemą, kuria buvo siekiama įtvirtinti nuolatinį valdymą administra- 
cinėmis priemonėmis. Šis eksperimentas Angliją labai priartino prie to pavo- 
jaus, dėl kurio perspėjo Burke'as - kad „įstatymų pažeidėjai Indijoje“ gali tapti 
„Įstatymų kūrėjais Anglijoje““*. Juk visi tie, kuriems „Anglijos istorijoje neeg- 
zistuoja įvykis, kuriuo mes galime taip pat pagrįstai didžiuotis <...> kaip ir In- 


* A. Comte, Discours sur VEnsemble du Positivisme, 1848, p. 384 ff. 

6 „Galią ir įtaką mes turime įgyvendinti Azijoje, vadinasi, ir Vakarų Europoje“ (W.F. Mony- 
penny and G.E. Buckle, The Life of Benjamin Disraeli, Earl of Beaconsfield, New York, 1929, 
II, p. 210). Bet „Jei Europa dėl savo trumparegiškumo kada nors nusmuks ir susilpnės, An- 
glijos vis dar lauks puiki ateitis“ (ibid., I, Book IV, ch. 2). Juk „Anglija jau nebėra tik europic- 
tiška galybė <...> iš tikrųjų ji yra veikiau azijietiška, o nc europietiška valstybė“ (ibid., II, 
p. 201). | 

“ Burke, op. cit. p. 42-43: „Bendruomenių rūmų galia <...> tikrai didelė, ir ji ilgai gali apsau- 
goti jų didybę <...> ir jai tai pavyks tol, kol įstatymų pažeidėjams Indijoje ji neleis tapti įstaty- 
mų kūrėjais Anglijoje“. 


196 Imperializmas 


dijos imperijos įkūrimu“, laisvę ir lygybę laiko „didžiais žodžiais, žyminčiais nie- 
kingus dalykus“*?. 

Disraeli'o pradėta politika žymėjo tą akimirką, kai užsienio šalyje buvo su- 
kurta išskirtinė kasta, kurios vienintelė funkcija buvo ne kolonizavimas, o val- 
dymas. Šiai koncepcijai įgyvendinti (Disraeli šito nebesulaukė) rasizmas tikrai 
galėjo praversti kaip niekuo nepakeičiama priemonė. Jis užbėgo už akių grės- 
mingai liaudies transformacijai — nacijos virsmui „puikiai organizuota grynak- 
rauje rase“, kuri jautėsi esanti „prigimtinė aristokratija“ — jei pasinaudosime 
anksčiau cituotais paties Disraeli'o žodžiais“. 


Visa tai, ką iki šiol pasakojome, yra istorija tokių pažiūrų, kuriose tik dabar, 
po visų baisingų mūsų laikų įvykių, galima pastebėti pirmuosius rasizmo požy- 
mius. Tačiau nors rasizmas atgaivino rasinio mąstymo elementus kiekvienoje 
šalyje, mus domino ne idėjos, pasižyminčios tam tikra „imanentine logika“, is- 
torija. Rasinis mąstymas buvo tas šaltinis, iš kurio sėmėsi reikiamų argumentų 
įvairių politinių konfliktų dalyviai, bet jis niekada nebuvo vienaip ar kitaip mo- 
nopolizavęs minėtų nacijų politinio gyvenimo. Jis paaštrino ir eksploatavo esa- 
mus konfliktuojančius interesus ar egzistuojančias politines problemas, bet nie- 
kada nesukėlė naujų konfliktų ir niekada nesukūrė naujų politinio mąstymo 
kategorijų. Rasizmas atsirado iš tokių įvykių ir tokių politinių aplinkybių, kurios 
anksčiau neegzistavo ir būtų buvusios visiškai nesuprantamos net tokiems išti- 
kimiems „rasės“ garbintojams, kokie buvo Gobineau ar Disraeli. Esama prara- 
jos tarp žmonių, kuriančių puikias ir sklandžias koncepcijas, ir žmonių, užsii- 
mančių žiauriais ir žvėriškais darbais, ir šios prarajos negali pašalinti joks inte- 
lektualinis aiškinimas. Visai įmanoma, kad rasinis mąstymas tam tikru metu 
būtų galėjęs išnykti kartu su kitomis lengvabūdiškomis XIX a. idėjomis, jei „peš- 
tynės dėl Afrikos“ ir nauja imperializmo era Vakarų žmonijos nebūtų bloškusi į 
naujų, baisingų patyrimų sūkurį. Imperializmui būtų prireikę išrasti rasizmą kaip 
vienintelį įmanomą savo darbų „paaiškinimą“ ir pateisinimą, net jei rasinis mąs- 
tymas civilizuotame pasaulyje niekada nebūtų egzistavęs. 

Tačiau kadangi rasinis mąstymas tikrai egzistavo, jis pasirodė esąs galingas ra- 
sizmo ramstis. Pats tas faktas, kad egzistuoja požiūris, galintis pasigirti tam tikra 
tradicija, galėjo nuslėpti griaunamąsias jėgas, glūdinčias naujojoje doktrinoje, ku- 
ri be šios nacionalinio respektabilumo regimybės ir be tariamo tradicijos sankcio- 
navimo galėjo atskleisti tai, kad ji visai nesiderina su visomis ankstesnėmis politi- 
nėmis ir moralinėmis Vakarų normomis dar iki to laiko, kai jai buvo leista sunai- 
kinti Europos nacijų pagarbą viena kitos papročiams ir įstatymams. 


*“ Sir James F Stephen, op. cit., p. 253 et passim; žr. taip pat jo „Foundations of the Govern- 
ment of India“, 1883, in TAe Nineteenth Century, LXXX. 
“ Apie Disracli'o rasizmą plg. III sk. 

Rasė ir biurokratija 


Per pirmuosius imperializmo dešimtmečius buvo atrasti du nauji svetimų tautų 
politinės organizacijos ir valdymo būdai. Vienas - tai rasė kaip politinio jungi- 
nio principas, kitas - biurokratija kaip viešpatavimo užsienio šalyse principas. 
Be „rasės“ sąvokos, pakeitusios „nacijos“ sąvoką, peštynės dėl Afrikos ir inves- 
tavimo karštligė būtų galėjusi likti betiksliu „mirties ir prekybos šokiu“ (Jose- 
phas Conradas), kaip ir visos kitos aukso karštligės. Be biurokratijos kaip vy- 
riausybės pakaitalo britų valdos Indijoje būtų galėjusios atitekti „įstatymo pa- 
žeidėjų Indijoje“ (Burke'as) savivalei, ir ištisos epochos politinis klimatas nebū- 
tų pasikeitęs. 

Tiesą sakant, abu atradimai buvo padaryti Juodajame kontinente. „Rasė“ 
buvo paskubomis išrasta sąvoka, aiškinanti tokius žmones, kurių negalėjo su- 
prasti joks europietis ar civilizuotas žmogus ir kurių priklausymas žmonių gimi- 
nei taip gąsdino ir žemino imigrantus, jog jie nebenorėjo pripažinti, kad pri- 
klauso tai pačiai Žmonių rūšiai. „Rasė“ buvo būrų atsakymas tam sunkiai ištve- 
riamam siaubui, kurį kėlė Afrika - ištisas kontinentas, apgyventas ir perpildytas 
laukinių, „rasė“ paaiškindavo beprotybę, juos apimdavusią ir apšviesdavusią lyg 
„žaibo tvyksnis giedrame danguje: 'Zudykite visus tuos žvėris““!. Sio atsakymo 
padarinys - baisingiausios žudynės naujųjų laikų istorijoje. Tai būrų įvykdytas 
hotentotų genčių išnaikinimas, Carlo Peterso vykdytos žiauriausios žudynės vo- 
kiečių Pietryčių Afrikoje, taikingų Kongo gyventojų decimacija - po jos iš 20-40) 
milijonų liko tik 8 milijonai; galiausiai (gal tai ir yra pats blogiausias dalykas) 
visa tai baigėsi tuo, kad šitokios nuraminimo priemonės buvo triumfuojant per- 
keltos į kasdienę, respektabilią užsienio politiką. Koks civilizuotos valstybės val- 
dovas kada nors anksčiau būtų galėjęs kreiptis į savo karius taip, kaip Vilhelmas 
II kreipėsi į vokiečių ekspedicinį korpusą, slopinusį Boksininkų sukilimą 1900 
metais: „Kaip hunai prieš tūkstantį metų, vadovaujami Atilos, užsikariavo šlo- 
vę, davusią jiems vietą istorijoje, taip ir dabar vokiečio vardas gali išgarsėti Kini- 
joje taip, kad nė vienas kinas niekada nebeišdrįs šnairai pažvelgti į vokietį“. 

„Rasė“, kaip pačioje Europoje atsiradusi ideologija arba kaip paskubomis 
išrastas sukrečiančio patyrimo paaiškinimas visada traukdavo pačius blogiau- 


"Joseph Conrad, „Heart of Darkness“, Youth and other Tales, 1902, yra pats ryškiausias kūri- 
nys, nušviečiantis rasinį patyrimą Afrikoje. 

* Cit. pagal Carlton J. Hayes, A Generation of Materialism, New York, 1941, p. 338. Dar bloges- 
nis atvejis, žinoma, yra Belgijos Leopoldo II darbai; jis atsakingas už juodžiausius Afrikos isto- 
rijos puslapius. „Egzistavo tik vienas žmogus, kurį galima apkaltinti smurtu, dėl kurio vietinių 
[Kongo] gyventojų skaičius sumažėjo nuo 20-40 milijonų 1890 metais iki 8,5 milijono 1911 
metais. Tai Leopoldas II“. Žr. Selwyn James, South of (he Congo, New York, 1943, p. 305. 

sius Vakarų civilizacijos elementus, tuo tarpu biurokratiją atrado ir iš pradžių 
sudarė geriausi, o kartais net patys įžvalgiausi Europos inteligentijos sluoks- 
niai. Administratorius, valdęs pranešimais? ir dekretais priešiškesnėje ir pa- 
slaptingesnėje atmosferoje, negu bet koks Rytų despotas, išaugo iš karinės 
disciplinos tradicijos, tarp žiaurių ir įstatymų nepaisančių žmonių; ilgą laiką 
jis gyveno, svaigindamasis šviesiais, nuoširdžiais jaunuoliškais šiuolaikinio ri- 
terio su spindinčiais šarvais idealais, manydamas esąs pasiųstas ginti bejėgių 
ir primityvių žmonių. Ir blogiau ar geriau jis atlikdavo šią užduotį, kol gyveno 
pasaulyje, kurį valdė senoji „trejybė — karas, prekyba ir piratavimas“ (Goe- 
the) ir kol dar nebuvo prasidėjęs sudėtingas strateginių investicijų politikos 
žaidimas, reikalavęs, jog viena tauta viešpatautų nebe kaip anksčiau, kad pra- 
turtėtų pati, o dėl to, kad taptų turtinga kita šalis. Biurokratija buvo didžiojo 
ekspansijos žaidimo struktūra, kai kiekviena sritis buvo traktuojama kaip pa- 
kopa tolesnio judėjimo kelyje, o kiekviena tauta - kaip tolesnio užkariavimo 
įrankis. 

Nors rasizmas ir biurokratija galiausiai pasirodė esą daugeriopai susiję reiš- 
kiniai, jie buvo atrasti ir vystėsi nepriklausomai vienas nuo kito. Nė vienas žmo- 
gus, vienaip ar kitaip įpainiotas į jų tobulinimą, niekada nesuvokė, koks milži- 
niškas galios kaupimo ir naikinimo potencialas glūdi vien tik šiame [abiejų reiš- 
kinių] sujungime. Lordas Cromeris, Egipte iš paprasto chargė d'affaires virtęs 
imperialistiniu biurokratu, apie administravimo derinimą su žudynėmis („ad- 
ministracines žudynes“ - taip atvirai pareiškė Carthillis po 40 metų) svajojo ne 
labiau nei rasės fanatikai, Pietų Afrikoje organizavę žudynes, siekdami sukurti 
uždarą, sąmoningai suplanuotą politinę bendruomenę (kaip ir naciai, kūrę nai- 
kinimo stovyklas). 


I. JUODOJO ŽEMYNO PAMĖKLIŲ PASAULIS 


Praeito amžiaus pabaigoje jūrų laivyba užsiimančios Europos tautos kolonijose 
sukūrė dvi būdingiausias bendruomeninio gyvenimo formas: neseniai atrastose 
ir retai apgyventose teritorijose buvo įkurtos naujos gyvenvietės, perėmusios 
teisines ir politines metropolijos institucijas, 0 gerai žinomose, tačiau egzotiš- 
kose šalyse, svetimų tautų apsuptyje - jūrų bazės ir prekybos faktorijos, kurių 
vienintelė paskirtis buvo palengvinti visada nelabai taikingus pasaulio brange- 
nybių mainus. Buvo kolonizuota Amerika ir Australija - du žemynai be savo 
istorijos ir kultūros, patekę į europiečių rankas. Prekybinės faktorijos buvo bū- 
dingos Azijai, kur per šimtmečius europiečiai nesiekė nuolatinio viešpatavimo 
ir neturėjo tikslų nukariauti ir išžudyti vietinius gyventojus ir įsikurti nuolati- 
niam gyvenimui“. Abi šios užjūrio verslo formos vystėsi lėtai ir ilgai, beveik ke- 


3 Žr. A. Carthillio „indiškos valdymo sistemos remiantis pranešimais“ aprašymą, kn. The Lost 
Dominion, 1924, p. 70. 

* Svarbu turėti galvoje, kad Amerikos ir Australijos kolonizavimas buvo susijęs su palyginti 
neilgais Žiauraus čiabuvių naikinimo tarpsniais, nes tų čiabuvių buvo nedaug; tuo tarpu „sic- 
kiant suprasti šiuolaikinės Pietų Afrikos visuomenės raidą, labai svarbu žinoti, kad žemės už 
Gerosios Vilties kyšulio ribų nebuvo tokios pat nepaliestos, kaip tos, kurias rado Australijos 
skvateriai. Tai buvo jau apgyventos sritys: jose gyveno labai gausios bantų gentys“. Žr. C.W. de 
Kiewict, A History of South Africa, Social and Economic (Oxford, 1941), p. 59. 

turis šimtmečius. Per tą laiką kolonistų gyvenvietės tapo nepriklausomos, o pre- 
kybinės faktorijos pereidavo iš rankų į rankas įvairioms nacijoms, priklausomai 
nuo jų silpnėjimo ar stiprėjimo Europoje. 

Vienintelis žemynas, kurio nepalietė Europa per savo kolonijinę istoriją, 
buvo Juodasis Afrikos žemynas. Jo šiaurinė pakrantė, kurioje gyveno arabų 
tautos ir gentys, Europai buvo gerai pažįstama ir nuo antikos laikų vienaip ar 
kitaip priklausė Europos įtakos sričiai. Pernelyg tankiai apgyventos, kad trauktų 
naujakurius, ir pernelyg skurdžios, kad būtų eksploatuojamos, šios sritys buvo 
palenkiamos įvairiausioms svetimšalių viešpatavimo arba anarchiškos saviva- 
lės formoms, tačiau, kad ir kaip būtų keista, po Egipto imperijos žlugimo ir 
Kartaginos sugriovimo niekada nebuvo tikrai nepriklausomos ir neturėjo pa- 
tikimos politinės organizacijos. Teisybė, Europos šalys nuolat bandė persikel- 
ti per Viduržemio jūrą ir arabų žemėms primesti savo valdžią, o musulmonų 
tautoms - savo krikščionybę, tačiau niekada netraktavo Šiaurės Afrikos teri- 
torijų kaip užjūrio valdų. Priešingai, jos dažnai ketino tas šalis prijungti prie 
metropolijos teritorijos. Ši ilgaamžė tradicija, kurios naujausiais laikais vis dar 
laikėsi Italija ir Prancūzija, buvo sulaužyta praeito amžiaus devintajame de- 
šimtmetyje, kai Anglija įsiveržė į Egiptą, siekdama apsaugoti Sueco kanalą, 
bet neketindama nei užkariauti, nei prisijungti Egipto. Svarbiausia ne tai, kad 
Egiptas buvo užpultas, o tai, kad Anglijai (šaliai, esančiai ne prie Viduržemio 
jūros) veikiausiai nereikėjo paties Egipto - ši šalis jai buvo reikalinga dėl Indi- 
jos turtų. 

Taigi imperializmas Egiptą iš šalies, retkarčiais savaime kėlusios pagundą, 
pavertė karine baze, esančia kelyje į Indiją, ir tolesnės ekspansijos pakopa, tuo 
tarpu Pietų Afrikos likimas buvo visai priešingas. Nuo XVII a. Gerosios Vilties 
kyšulio reikšmė buvo susijusi su Indija, kolonijinių turtų centru: kiekvienai ša- 
liai, Indijoje įsteigusiai prekybinių faktorijų, reikėjo jūrų bazių kyšulyje, kurios 
būdavo apleidžiamos, jei nutrūkdavo prekyba su Indija. XVIII a. pabaigoje bri- 
tų Ost Indijos bendrovė įveikė Portugaliją, Olandiją ir Prancūziją ir išsikovojo 
prekybos su Indija monopolį; paskui (tai buvo savaime suprantama) buvo už- 
grobta Pietų Afrika. Jei imperializmas būtų paprasčiausiai laikęsis ankstesnių 
kolonijinės prekybos principų (kurie dažnai painiojami su imperializmo princi- 
pais), Anglija būtų likvidavusi savo valdas Pietų Afrikoje 1869 metais, atidarius 
Sueco kanalą“. Nors Pietų Afrika ir šiandien priklauso Britų sandraugai, ji visa- 
da skyrėsi nuo kitų dominijų: derlingų Žemių ir gyventojų negausumo, svarbiau- 
sių nausėdijų kūrimosi prielaidų, čia nebuvo, ir vienintelis bandymas įkurdinti 
5000 bedarbių anglų XIX a. pradžioje nepavyko. Ne tik emigrantų srautai iš 
Britanijos salų per visą XIX a. atkakliai vengė Pietų Afrikos, bet ir pati Pietų 
Afrika paskutiniu metu yra vienintelė dominija, iš kurios daug emigrantų nuo- 
lat grįžta į Angliją". Pietų Afrika, virtusi „imperializmo perykla“ (Damce'as), 
niekada nebuvo tapusi pačių radikaliausių Anglijos „saksiškumo“ šalininkų pre- 
tenzijų objektu, o patys romantiškiausi Azijos imperijos puoselėtojai apie ją net 


* „Net 1884 metais britų vyriausybė vis dar buvo pasirengusi susilpninti savo valdžią ir įtaką 
Pietų Afrikoje“ (de Kiewiet, op. cit., p. 113). 

* Lentelė, kurioje pateikti duomenys apic britų imigrantus ir emigrantus Pietų Afrikoje 1924- 
1928 metais, rodo, kad anglai labiau nei kitų tautybių imigrantai buvo linkę išvykti iš šios šalies 
ir kad - išskyrus vieną išimtį - kiekvienais metais daugiau britų išvykdavo iš šalies, negu į ją 
atvykdavo: 

nesvajojo. Vien tai rodo, kad ikiimperialistinė kolonizacija ir užjūrio nausėdijų 
kūrimas imperializmo raidai turėjo labai nežymią įtaką. Jeigu Gerosios Vilties 
kyšulio kolonija būtų likusi ikiimperialistinės politikos interesų srityje, jos būtų 
buvę atsisakyta kaip tik tuo metu, kai ji tapo tikrai svarbi. 

Nors aukso kasyklų ir deimantų klodų atradimas aštuntajame ir devintajame 
dešimtmetyje pats savaime nebūtų turėjęs žymių padarinių, jei nebūtų visai at- 
sitiktinai tapęs imperialistinių jėgų katalizatoriumi, įdomu tai, kad imperialistų 
siekis rasti galutinį pertekliaus problemos sprendimą iš pradžių buvo paskatin- 
tas karštligės, kurią sukėlė pati nereikalingiausia žemėje žaliava. Aukso reikš- 
mė gamyboje yra nežymi ir nepalyginama su geležies, anglies, naftos ar kaučiu- 
ko reikšme; auksas veikiau yra pats seniausias grynojo turto simbolis. Savo ne- 
naudingumu pramoninei gamybai jis ironiškai panašus į atliekamus pinigus, ku- 
riais buvo finansuojama jo gavyba, ir į atliekamus Žmones, kurie jį išgaudavo. 
Imperialistų siekį surasti patikimą būdą išgelbėti žilungančią visuomenę ir pase- 
nusią politinę santvarką auksas papildė amžino pastovumo ir nepriklausomy- 
bės nuo visų funkcinių veiksnių iliuzija. Pažymėtina, kad visuomenė, beveik išsi- 
žadėjusi visų tradicinių absoliučių vertybių, tokių vertybių pradėjo ieškoti eko- 
nomikoje, kur, tiesą sakant, tokie dalykai neegzistuoja ir negali egzistuoti, nes 
gamyboje viskas turi būti funkcionalu. Šitokia absoliučios vertybės iliuzija auk- 
so gavybą nuo seniausių laikų padarė avantiūristų, lošėjų, nusikaltėlių ir kitokių 
elementų, esančių už normalios, sveikos visuomenės ribų, verslu. Pietų Afrikos 
aukso karštligės ypatumas buvo tas, kad šiuo atveju laimės medžiotojai buvo ne 
tik už civilizuotos visuomenės ribų egzistuojantys žmonės - tai buvo aiškiai ša- 
lutinis šios visuomenės produktas, neišvengiama kapitalizmo sistemos atlieka, 
bet net ir žmonės, atstovavę tokiai ekonomikai, kuri be paliovos gamino žmo- 
nių ir kapitalo perteklių. 

Atliekami žmonės, „keturių žemynų bohemos atstovai“', veržęsi į kyšulį, 
vis dar turėjo daug ką bendro su seno kirpimo avantiūristais. Jie irgi galėjo 
sudainuoti giesmelę: „Nuplukdyk mane už Sueco, kur tai, kas gera, virsta blo- 
giu, / Kur nėra jokių Dievo įsakymų ir galima gerti, kiek tik geidžia širdis“. 
Skirtumą lėmė ne jų moralumas ar amoralumas, 0 veikiau tai, kad sprendi- 
mas prisijungti prie šios „visų tautybių ir spalvų“* minios jau nebuvo savano- 
riškas, kad jie ne patys palikdavo visuomenę, o būdavo iš jos išspjaunami, kad 
jie nebuvo tokie iniciatyvūs, jog peržengtų leistinas civilizuotos visuomenės 
ribas; ne, jie buvo paprasčiausios aukos - nenaudingi ir nereikalingi. Vienin- 











Metai Britų Bendra Britų Bendra 
inigracija imigracija emigracija emigracija 
1924 3724 5265 5275 5857 
1925 24000 5426 4019 4483 
1926 4()94 6575 3512 3799 
1927 3681 6595 3717 3988 
1928 3285 7050 34()9 4127 
Iš viso 17 184 30911 19 932 22254 


Šic duomenys pateikiami pagal kn. Leonard Barnes, Caliban in Africa. An Impresion of Colour 
Madness, 1931, p. 59, pastaba. 

"J.A. Froude, „Leaves from a South African Journal“ (1874), in Short Studies on Great Sub- 
jects, 1867-1882, Vol.I V. 

5 Ibid. 

telė jų galimybė rinktis buvo negatyvi - jie atsisakydavo dalyvauti darbininkų 
sąjūdžiuose, kuriais geriausi atliekami žmonės arba tie, kuriems buvo iškilusi 
grėsmė tokiais tapti, sukūrė savotišką kontrvisuomenę, kurios dėka jie galėjo 
sugrįžti į bendrą Žmonių pasaulį ir vėl turėti tikslą. Juose nebuvo nieko, ką jie 
būtų susikūrę patys, jie buvo gyvi simboliai to, kas jiems nutiko, gyvos abstrak- 
cijos ir žmonių institucijų absurdiškumo liudytojai. Priešingai negu seno kir- 
pimo avantiūristai, jie nebuvo asmenybės, o buvo šešėliai tokių įvykių, su ku- 
riais neturėjo nieko bendro. 

Kaip ponas Kurcas iš Conrado Tamsos širdies, jie buvo „tušti iki dugno“, 
„nutrūktgalviški, bet neištvermingi, godūs, bet ne drąsūs, žiaurūs, bet minkš- 
takūniai“. Jie netikėjo niekuo ir „galėjo patikėti bet kuo - bet kuo“. Išvaryti iš 
pripažintų socialinių vertybių pasaulio, jie galėjo pasitikėti tik savimi, bet sa- 
vyje neturėjo beveik jokios atramos, gal tik retkarčiais trupinėlį talento, kuris 
galėdavo juos padaryti tokius pat pavojingus kaip Kurcą, jei jiems vis dėlto 
pavykdavo sugrįžti į savo tėvynę. Juk vienintelis talentas, kuris, galimas daik- 
tas, prasikaldavo jų tuščiose sielose, buvo hipnotiniai kerai, sukuriantys „nuo- 
stabius kokios nors ekstremistinės partijos vadus“. Talentingiausieji būdavo 
vaikščiojantys pagiežos įsikūnijimai, kaip vokietis Carlas Petersas (galimas daik- 
tas, Kurco prototipas), atvirai pripažinęs, kad jam „nusibodo būti pariju ir 
norisi priklausyti valdovų rasei“?. Bet visi jie, talentingi ar ne, „buvo pasirengę 
sužaisti bet kokį žaidimą - nuo monetos metimo iki tyčinės žmogžudystės“, o 
kiti žmonės jiems reiškė „ne ką daugiau nei štai toji musė“. Todėl jie atsivež- 
davo su savimi arba greitai išmokdavo elgesio taisykles, būdingas besiformuo- 
jančiam žudikui, kuriam vienintelė neatleistina nuodėmė yra savitvardos pra- 
radimas. 

Žinoma, tarp jų buvo tikrų džentelmenų, kaip ponas Džonas iš Conrado Per- 
galės, iš nuobodulio pasirengęs užmokėti bet kokią kainą, kad tik patektų į „ri- 
zikos ir nuotykių pasaulį“, arba kaip ponas Heistas, apsvaigęs nuo paniekos 
viskam, kas žmogiška, besiblaškantis „lyg krentantis lapelis <...> negalintis pri- 
lipti prie nieko ir niekada“. Juos nesulaikomai traukė pasaulis, kur viskas buvo 
tik juokai, kuris galėjo išmokyti juos „didžiausio pokšto“ - „pergalės prieš nevil- 
tį“. „Didžiosiose džiunglėse, kur nesama jokio įstatymo“, tobulas džentelmenas 
artimai susibičiuliaudavo su tobulu niekšu ir paaiškėdavo, kad jie „puikiai tinka 
vienas kitam, nors yra absoliučiai nepanašūs - vienodos sielos skirtinguose ap- 
valkaluose“. Jau matėme, kaip elgėsi aukštuomenė Dreytuso bylos metu, ir kaip 
Disraeli atrado socialinį ryšį tarp ydos ir nusikaltimo; o dabar prieš mus iš es- 
mės ta pati istorija - aukštuomenė, įsimylėjusi savo nusikaltėlius, ir nusikalsta- 
mas jausmas, sustiprėjantis tada, kai, prisidengdama rafinuotu šaltumu, „nebū- 
tinų kraštutinumų“ vengimu ir geromis manieromis, ji sau leidžia savo nusikal- 
timus apgaubti rafinuotų ydų atmosfera. Šitoks rafinuotumas, pats kontrastas 
tarp nusikaltimo žiaurumo ir jo padarymo manieros, tampa puikaus abipusio 
supratimo, užsimezgančio tarp nusikaltėlio ir džentelmeno, laidu. Tačiau galų 
gale tai, kam susiformuoti Europoje prireikė dešimtmečių, nes tam trukdė vi- 
suomenės etinės vertybės, kolonijinių avantiūrų pamėklių pasaulyje sprogo ne- 
tikėtai, kaip koks trumpasis jungimas. 

Nevaržomi jokių socialinių saitų ir veidmainystės, apsupti čiabuvių gyveni- 
mo, džentelmenas ir nusikaltėlis ne tik jautėsi artimi kaip Žmonės, turintys tos 


* Cit. pagal Paul Ritter, Kolonien im deutschen Schrifttum, 1936, Pratarmė. 

pačios spalvos odą, bet kartu jautė beribes galimybes, leidžiančias daryti nusi- 
kaltimus, primenančius pjesę, kur siaubas susilieja su juoku, ir galima visiškai 
realizuoti savo pamėklišką egzistenciją. Čiabuvių gyvenimas visiems tiems vai- 
duokliškiems įvykiams suteikdavo tariamą nebaudžiamumo garantiją, nes bent 
jau tiems Žmonėms tas gyvenimas buvo panašus „tik į šešėlių žaismą. Į šešėlių 
žaismą, pro kurį viešpataujanti rasė galėjo pereiti kiaurai, nepaliesta ir nepaste- 
bėta, su visais nesuprantamais savo tikslais ir poreikiais“. 

Laukinių čiabuvių pasaulis buvo puiki dekoracija žmonėms, pabėgusiems nuo 
civilizacijos realybės. Po negailestinga saule, apsupti visiškai priešiškos gamtos, 
jie susidurdavo su kitais žmonėmis, gyvenančiais be ateities ir tikslų ir be praei- 
ties ir nuveiktų darbų, todėl nesuprantamais, kaip beprotnamio gyventojai. „Kas 
galėjo pasakyti, ar priešistorinis žmogus mus prakeikdavo, ar mums meldėsi, ar 
sveikino mus? Negalėjome suprasti to, kas mus supo: slydome pro šalį lyg šmėk- 
los, nustebę ir slapčia išsigandę, kaip išsigąsta žmogus, beprotnamyje susidūręs 
su entuziazmo protrūkiu. Mes nesugebėjome suprasti, nes buvome pernelyg 
toli ir negalėjome nieko prisiminti, nes keliavome pirmykščių amžių, tų amžių, 
kurie praėjo, beveik nepalikdami pėdsako - ir jokio atsiminimo, - tamsoje. Že- 
mė atrodė nežemiška, <...> o žmonės... Ne, jie nebuvo nežmoniški. Matote, tai 
ir buvo blogiausia - įtarimas, kad jie nėra žmonės. Jis po truputį stiprėjo. Jie 
staugdavo, šokinėdavo, sukdavosi, baisingai kraipydavo veidą; bet baisiausia buvo 
kaip tik mintis, kad jie irgi žmonės - tokie pat kaip mes, - mintis apie tolimą 
giminystę su šiomis laukinėmis, siautėjančiomis ir riaumojančiomis būtybėmis“ 
(Tamsos širdis ). 

Keista, kad, tariant istorijos terminais, „priešistorinio žmogaus“ egzistencija 
iki peštynių dėl Afrikos vakariečiui turėjo taip mažai įtakos. Tačiau dokumen- 
tiškai patvirtinta, kad neįvyko nieko ypatingo tol, kol laukinių gentys buvo nai- 
kinamos skaičiumi jas pranokdavusių europiečių kolonistų, kol negrai būdavo 
laivais vežami vergauti į europietišką Jungtinių Valstijų pasaulį, net kol tik pa- 
vieniai keliautojai smelkdavosi į vidines Juodojo žemyno sritis, kur laukinių bu- 
vo tiek daug, kad jie galėjo sudaryti savo pasaulį, beprotišką pasaulį, kurį avan- 
tiūristai iš Europos papildydavo dramblio kaulo medžioklės beprotybe. Daug 
tokių avantiūristų išprotėdavo tylinčio, pernelyg gausiai apgyvento žemyno tan- 
kmėje, kur žmonių buvimas tik sustiprindavo visišką vienatvę ir kur nelytėta, 
stulbinamai priešiška gamta, kurios niekas ir niekada nepasirūpino paversti suŽ- 
mogintu kraštovaizdžiu, regis, išdidžiai ir kantriai lūkuriavo, kol „baigsis šis fan- 
tastiškas [Žmogaus] įsiveržimas“. Tačiau tų žmonių beprotybė buvo tik jų asme- 
ninis išgyvenimas ir nesukėlė jokių padarinių. 

Visa tai pasikeitė, kai peštynių dėl Afrikos metu pasirodė kiti žmonės. Tai jau 
pavieniai individai; „(juos) sukūrė visa Europa“. Jie susitelkė pietinėje žemyno 
dalyje, kur susitiko su būrais - nuo olandų atsiskyrusia grupe, beveik užmiršta 
Europoje, bet dabar atrodžiusia tarsi kokia natūrali naujos aplinkos įvaldymo 
sunkumų įžanga. Atliekamų Žmonių reakciją į šią aplinką pirmiausia nulėmė 
patyrimas, sukauptas tos vienintelės europiečių grupės, kuriai - nors visiškai 
izoliuotai — teko gyventi juodaodžių laukinių pasaulyje. 

Būrai kilę iš olandų kolonistų, XVII a. viduryje įsikūrusių Gerosios Vilties 
kyšulyje ir šviežiomis daržovėmis bei mėsa aprūpindavusių laivus, plaukian- 
čius į Indiją. Kitame šimtmetyje įkandin jų patraukė tik nedidelė prancūzų 
hugenotų grupelė, todėl tik dėl didelio gimstamumo maža nuo olandų tautos 
atskilusi grupė virto nedidele tautele. Visiškai izoliuoti nuo Europos istorijos, 

jie pradėjo eiti tokiu keliu, „kuriuo iki jų teko eiti nedaugeliui tautų ir vargu 
ar kuriai tai pavyko sėkmingai“!", 

Būrų tautos raidoje ypač svarbūs buvo du materialūs veiksniai: nepaprastai 
nederlinga žemė, kurią buvo galima naudoti tik ekstensyviam gyvulių augini- 
mui, ir labai gausūs juodaodžiai gyventojai, susitelkę į gentis klajokliai medžio- 
tojai!!. Nederlinga žemė neleido įkurti sutelktų nausėdijų ir olandų kilmės per- 
sikėlėliams valstiečiams sutrukdė sutvarkyti savo gyvenimą taip, kaip tėvynėje — 
kaimo organizacijos pavidalu. Didelės šeimos, viena nuo kitos atskirtos didžiu- 
lių tyrlaukių, buvo priverstos sudaryti savotiškus klanus, ir tik nuolatinė bendro 
priešo — juodaodžių genčių, daug gausesnių už baltuosius kolonistus - grėsmė 
šiems klanams neleido aktyviai kariauti tarpusavyje. Dvejopos problemos - že- 
mės nederlingumo ir čiabuvių gausumo - sprendimas buvo vergvaldystė'". 

Tačiau „vergvaldystė“ yra žodis, visai netinkamas nusakyti tam, kas atsitiko iš 
tikrųjų. Pirmiausia, nors vergvaldystė prijaukino tam tikrą dalį gyventojų lauki- 
nių, ji niekada neapėmė jų visų, todėl būrams niekada nepavyko nusikratyti to 
pirminio siaubo, kurį jie patyrė, susidūrę su žmonėmis, kurių negalėjo pripažin- 
ti kaip lygių sau dėl žmogaus išdidumo ir orumo jausmo. Šis siaubas, kurį kėlė 
būtybė, panaši į tave ir kartu jokiomis aplinkybėmis netapatintina su tavimi, 
buvo vergvaldystės pagrindas ir tapo rasinės visuomenės pagrindu. 

Žmonija prisimena tautų istoriją, bet jos žinios apie priešistorines gentis yra 
tik legendinės. Žodis „rasė“ turi tikslią reikšmę tik tada ir ten, kur susiduriama 
su tokiomis gentimis, apie kurias neliko jokių Žinių istoriniuose dokumentuose 
ir kurios pačios nežino savo istorijos. Ar tokios gentys priskirtinos „priešistori- 
niam Žmogui“, ar jos yra atsitiktinai išlikę pirmųjų žmogaus gyvenimo žemėje 
formų pavyzdžiai, ar tai „poistoriniai“ likučiai, pergyvenę kažkokią katastrofą, 
sunaikinusią mums nežinomą civilizaciją, mes nežinome. Jie tikrai panašūs į 
žmones, išlikusius po didelės katastrofos, po kurios, galimas daiktas, dar buvo 
mažesnių katastrofų, kol galiausiai monotoniškai pasikartojančios katastrofos 
buvo pradėtos traktuoti kaip natūrali žmogaus gyvenimo sąlyga. Šiaip ar taip, 
rasės šia prasme buvo surastos tik tose vietovėse, kur gamta buvo ypač priešiška 
žmogui. Nuo kitų Žmonių juos skyrė visai ne odos spalva, o tas faktas, kad jie 
elgėsi kaip gamtos dalis, kad gamtą jie traktavo kaip neabejotiną savo šeiminin- 
ką, kad jie nesukūrė Žmogaus pasaulio, žmogiškos tikrovės ir kad todėl vienin- 
telė viską apimanti tikrovė liko gamta visa savo didybe, kurios atžvilgiu šie žmo- 
nės atrodė tarsi pamėklės - nerealūs ir vaiduokliški. Jie buvo tarsi „gamtos“ 
žmonės, neturėję specifiškai žmogiško pobūdžio, specifinės žmogiškos realy- 
bės, todėl europiečiai naikindami net nesuvokė, kad žudo. 

Negana to, beprasmiškas Juodojo žemyno čiabuvių genčių naikinimas visai 


'V Lordas Selbourne'as 1907 metais rašė: „Baltieji Pietų Afrikoje privalo citi tokiu keliu, kuriuo 
iki jų teko citi nedaugeliui tautų, ir vargu ar kuriai pavyko juo citi sėkmingai“. Žr. Kiewiet, op. 
cit., 6 sk. 

" Žr. ypač III sk., Kiewiet, op. cit. 

!? Vergai ir hotentotai viename asmenyje labai paveikė ir pakeitė kolonistų mąstyseną ir papro- 
čius, nes klimatas ir geografija nebuvo vieninteliai veiksniai, formavę skiriamuosius būrų tau- 
tybės bruožus. Pietų Afrikos visuomenės institucijas ir papročius formavo vergų ir sausros, 
hotentotų ir izoliacijos, pigaus darbo ir pigios žemės derinys. Darbščių olandų ir hugenotų 
sūnūs ir dukterys į žemdirbystę ir apskritai į bet kokį sunkų fizinį darbą išmoko žiūrėti kaip į 
pavergtų genčių funkciją“ (Kiewiet, op. cit., p. 21). 

atitiko pačių genčių tradicijas. Priešiškų genčių naikinimas buvo visų Afrikos 
vietinių karų taisyklė, ir jos nebūdavo atsisakoma, kai kokiam nors juodajam 
vadui pavykdavo po savo skeptru suvienyti keletą genčių. Karalius Čaka, XIX a. 
pradžioje suvienijęs zulusų gentis ir sukūręs nepaprastai drausmingą karinę or- 
ganizaciją, nesukūrė nei zulusų liaudies, nei zulusų tautos. Jam pavyko tik vie- 
na: sunaikinti daugiau kaip milijoną silpnesnių genčių narių'*. Kadangi draus- 
mė ir karinė organizacija savaime nesukuria politinio junginio, šios žudynės li- 
ko nerealaus ir nesuvokiamo proceso, nepriimtino žmogui, o todėl neišlikusio 
istorinėje atmintyje, neužrašytu epizodu. 

Būrų atveju vergvaldystė buvo europiečių tautos prisitaikymo prie juodosios 
rasės!“ forma, tik iš paviršiaus panaši į tuos istorinius atvejus, kai ji būdavo už- 
kariavimo ar vergų prekybos padarinys. Būrų nevienijo joks politinis junginys, 
jokia bendruomeninė organizacija; nebuvo aiškiai kolonizuota jokia teritorija, 
O juodieji vergai netarnavo jokiai baltųjų civilizacijai. Būrai prarado ir valstie- 
čių ryšį su žeme, ir civilizuotą Žmonių bendrumo jausmą. „Kiekvienas bėgo nuo 
dūmų, rūkstančių iš kaimyno kamino, tironijos“!?, - tokia buvo šioje šalyje vy- 
raujanti norma, ir kiekviena būrų šeima, visiškai izoliuota, pakartodavo bendrą 
būrų egzistavimo tarp juodaodžių laukinių struktūrą ir valdė juos visiškai sava- 
vališkai, nekontroliuojama „gerų kaimynų, pasirengusių juos paremti ar užpul- 
ti, subtiliai atliekančių pusiau žudiko, pusiau policininko vaidmenį skandalų, 
kartuvių ir psichiatrijos ligoninių šventojo siaubo akivaizdoje“ (Conradas). Val- 
dydami juodaodžių gentis ir parazitiškai gyvendami iš jų darbo, būrai galiausiai 
užėmė padėtį, labai panašią į vietinių genčių vadų, kurių viešpatavimą jie panai- 
kino. Šiaip ar taip, čiabuviai juos pripažino kaip aukštesnę gentinę valdžią, laikė 
juos savotiškomis gamtos dievybėmis, kurioms reikia paklusti - taigi dievišką 
vaidmenį būrams primetė jų juodaodžiai vergai, bet kartu tokį vaidmenį jie pri- 
siėmė ir savanoriškai. Savaime suprantama, kad šitiems juodaodžių vergų bal- 
taodžiams dievams bet koks įstatymas buvo tik jų laisvės varžymas, bet kokia 
vyriausybė — tik nevaržomos klano savivalės apribojimas!“. Čiabuviai būrams 
buvo tik „žaliava“, kurią gausiai tiekė Afrika, ir ta žaliava jie naudojosi ne kurti 
turtui, o tik užtikrinti elementarioms Žmogaus egzistavimo sąlygoms. 

Juodaodžiai vergai Pietų Afrikoje greitai virto vienintele tikrai dirbančių gy- 
ventojų dalimi. Jų darbui buvo būdingi visi gerai žinomi vergų darbo trūkumai — 
iniciatyvos stoka, tingumas, nerūpestingas elgesys su įrankiais ir menkas efekty- 
vumas. Todėl jų darbo vaisių vos pakakdavo palaikyti jų šeimininkų gyvybei ir 
tas darbas niekada nesukūrė santykinio pertekliaus, skatinančio civilizacijos vys- 
tymąsi. Kaip tik šitokia absoliuti priklausomybė nuo kitų darbo ir visiška panie- 
ka bet kokiam darbui bei gamybai olandą pavertė būru, o jo rasinei koncepcijai 
suteikė aiškią ekonominę prasmę!". 


5 Žr. James, op. cit., p. 28. 

"* „Tikroji Pietų Afrikos kolonizavimo istorija turi pasakoti ne apie europiečių nausėdijų for- 
mavimąsi, 0 apie tai, kaip atsirado visiškai nauja ir unikali visuomenė, sudaryta iš įvairiausių 
tautų, rasių ir kultūrinių įgūdžių, persmelkta konfliktų, susijusių su rasiniu paveldimumu, ir 
nelygių socialinių grupių prieštaravimų“ (Kiewiet, op. cit., p. 19). 

5 Kiewiet, op. cit., p. 19. 

'* „[Būrų] visuomenė buvo maištinga, bet ne revoliucinė“ (ibid., p. 58). 

" „Nedaug buvo dedama pastangų pakelti vergų ir tarnų klasės pragyvenimo lygiui ar padidinti 
jų galimybėms. Štai taip ribotas kolonijos turtas tapo baltaodžių jos gyventojų privilegija <...> 

Būrai buvo pirmieji europiečiai, visiškai praradę išdidumą, kurį jaučia vaka- 
rietis, gyvenantis pasaulyje, susikurtame savo rankomis!š. Čiabuvius jie traktavo 
kaip žaliavą ir gyveno jų sąskaita, kaip gyvenama, pavyzdžiui, iš laukinių medžių 
duodamų vaisių. Tingūs ir nedarbštūs, jie priėmė iš esmės tokį pat vegetacinį 
gyvenimo būdą kaip ir juodaodžių gentys, vegetavusios tūkstančius metų. Di- 
džiulį siaubą, apėmusį europiečius, kai jie pirmą kartą susidūrė su čiabuvių gy- 
venimu, sukėlė kaip tik šie nežmogiški bruožai, būdingi į žmogų panašioms bū- 
tybėms, kurios aiškiai buvo tokia pat gamtos dalis kaip ir laukiniai gyvūnai. Bū- 
rai gyveno iš savo vergų, lygiai kaip patys čiabuviai gyveno iš neįdirbtos ir neper- 
tvarkytos gamtos. Kai persigandę ir nuskurdę būrai šiuos laukinius nusprendė 
panaudoti taip, tarsi jie būtų tik kita gyvūnų rūšis, jie davė pradžią procesui, 
kuris galėjo baigtis tik jų pačių išsigimimu į baltąją rasę, gyvenančią šalia juodų- 
jų rasių, nuo kurių galiausiai ją skiria tik odos spalva. 

Vargingieji baltaodžiai Pietų Afrikoje, 1923 metais sudarę 10 nuošimčių visų 
baltaodžių gyventojų!? ir pragyvenimo lygiu nedaug skyręsi nuo bantų genčių, 
šiandien yra perspėjamasis šitokios galimybės pavyzdys. Jų skurdas beveik išim- 
tinai yra jų paniekos darbui ir prisitaikymo prie juodaodžių genčių gyvenimo 
būdo padarinys. Kaip ir juodaodžiai, jie apleisdavo žemę, kai tik pats primity- 
viausias jos įdirbimas nebeduodavo jiems reikalingo minimumo arba kai jie iš- 
naikindavo visus gyvūnus toje vietovėje, kur gyveno“. Kartu su savo buvusiais 
vergais, juodaodžiais darbininkais, jie palikdavo savo fermas ir traukdavo į auk- 
so ir deimantų gavybos centrus. Bet priešingai negu čiabuviai, kurie būdavo 
tuojau pat nusamdomi kaip pigi nekvalifikuota darbo jėga, jie reikalaudavo pa- 
šalpos, remdamiesi baltos odos teise, ir ją gaudavo, visiškai nebesuvokdami, 
kad normalus žmogus neužsidirba pragyvenimui savo odos spalva?!. Šiandien jų 
rasinė sąmonė yra labai agresyvi ne tik todėl, kad jie neturi ko prarasti, bet ir 
todėl, kad rasės sąvoka, atrodo, daug adekvačiau išreiškia jų pačių būklę, o ne 


Šitaip Pietų Afrika seniai suprato, kad grupė, pasižyminti bendruomenine sąmone, gali išveng- 
ti gyvenimo blogybių skurdžioje šalyje, rasės ir odos spalvos skirtumus paversdama socialinės 
ir ekonominės diskriminacijos įrankiu“ (ibid., p. 22). 

'š Dalykas tas, kad, pavyzdžiui, „Vest Indijoje tokia didelė vergų masė, kaip Gerosios Vilties 
kyšulio kolonijoje, būtų buvusi laikoma turtingumo ir klestėjimo ženklu“, tuo tarpu „šioje ko- 
lonijoje vergija reiškė pasyvią ekonomiką <...> kur darbas buvo panaudojamas švaistūniškai 
ir neefektyviai“ (ibid.). Pirmiausia šis faktas Barnesą (op. cit., p. 107) ir daugelį kitų stebėtojų 
vertė priciti tokią išvadą: „Taigi Pietų Afrika yra svetima šalis ne tik ta prasme, kad jos nuosta- 
tos aiškiai nebritaniškos, bet ir daug radikalesne prasme, t. y. tuo požiūriu, kad pats jos raison 
d'etre, kaip bandymas sukurti organizuotą visuomenę, prieštarauja tiems principams, kuriais 
grindžiamos krikščioniškojo pasaulio valstybės“. 

'* Tai sudaro ne mažiau kaip 160 tūkstančių žmonių (Kiewiet, op. cit., p. 181). Jameso (op. cit., 
p. 43) nuomone, 1943 metais būta apie 500 tūkstančių baltaodžių vargingųjų, o tai sudarytų 
apytikriai 20 nuošimčių visų baltaodžių gyventojų. 

* „Nuskurdę baltaodžiai gyventojai būrai, kurių pragyvenimo lygis toks pat kaip ir bantų, pir- 
miausia yra būrų nesugebėjimo ar atkaklaus nenoro studijuoti žemės ūkio mokslą padarinys. 
Kaip ir bantai, būrai mėgsta keliauti iš vienos vietos į kitą, dirbdami žemę tol, kol ji tampa 
nebederlinga, ir medžiodami laukinius gyvūnus tol, kol jie išnyksta“ (ibid.). 

“I „Jų rasė buvo jų pranašumo prieš čiabuvius titulas, ir užsiimti rankų darbu reiškė įžeisti rasės 
jiems teikiamą orumą <...> Tuose žmonėse, kurie buvo labiausiai demoralizuoti, toks bjaurė- 
jimasis darbu išsigimė į pretenziją turėti teisę gauti labdarą“ (Kiewiet, op. cit., p. 216). 

jų buvusių vergų savijautą — pastarieji jau visai pasirengę tapti darbininkais, 
normalia žmonių civilizacijos dalimi. 

Rasizmas kaip valdymo priemonė šioje baltaodžių ir juodaodžių visuomenė- 
je buvo naudojamas dar iki to meto, kai imperializmas pradėjo jį eksploatuoti 
kaip pamatinę politinę idėją. Jį vis dar grindė ir teisino pats patyrimas, siaubin- 
gas kažkokios svetimybės, pranokstančios vaizduotę ir supratimą, patyrimas; 
tikrai didelė pagunda buvo paprasčiausiai paskelbti, kad juodaodžiai apskritai 
nėra žmonės. Tačiau, kadangi nepaisydami visų ideologinių aiškinimų juodao- 
džiai atkakliai reikalavo pripažinti jų žmogiškąsias savybes, „baltieji žmonės“ 
negalėjo nepermąstyti savojo žmogiškumo ir nusprendė, kad jie patys yra dau- 
giau negu žmonės, kad jie akivaizdžiai yra Dievo išrinkti būti juodaodžių die- 
vais. Tokia išvada buvo logiška ir neišvengiama, jei buvo norima radikaliai neig- 
ti visus bendrus ryšius su laukiniais. Praktiškai tai reiškė, kad krikščionybė pir- 
mą kartą nebegali veikti kaip lemiamas pavojingus Žmogaus savimonės iškrypi- 
mus tramdantis veiksnys, ir taip pirmą kartą atsiskleidė esminis jos neefektyvu- 
mas, pasireiškęs kitose, vėlesnėse rasinėse visuomenėse**. Būrai paprasčiausiai 
neigė krikščioniškąją bendros žmonių kilmės doktriną ir tas Senojo Testamento 
pastraipas, kurios vis dar neperžengė senosios nacionalinės Izraelio religijos 
ribų, pavertė prietarais, kurių negalima pavadinti net erezija“. Kaip ir žydai, jie 
buvo tvirtai įsitikinę, kad yra išrinktoji tauta“, bet esminis skirtumas buvo tas, 
kad jie buvo išrinkti ne dėl dieviškojo žmonijos išgelbėjimo, o tik todėl, kad 
tingiai valdytų kitą rūšį, pasmerktą tokiam pat tingiam, tačiau sunkiam darbui?. 
"Tokia buvo Dievo valia žemėje, ir Olandijos reformatų bažnyčia ją paskelbė ir 
vis dar skelbia šiandien, šitaip radikaliai prieštaraudama visų kitų krikščionybės 
atmainų misionieriams??. 

Priešingai negu kitos atmainos, būrų rasizmas buvo šiek tiek autentiškas, ga- 
lima sakyti, šiek tiek naivus. Geriausias šio teiginio įrodymas - visiškas literatū- 
ros ir kitokių intelektualinių laimėjimų nebuvimas?". Jis buvo ir lieka despera- 


2 Olandijos reformatų bažnyčia buvo būrų kovos su krikščionių misionicrių įtaka Gerosios 
Vilties kyšulio kolonijoje avangardas. Tačiau 1944 metais ji žengė dar vieną žingsnį į priekį ir 
„nesant nė vieno balso prieš“ priėmė nutarimą, draudžiantį būrų ir angliškai kalbančių piliečių 
santuokas. (Pagal 1944 metų liepos 18 d. Gerosios Vilties kyšulio Times įžanginį straipsnį. Ct. 
pagal New Africa, Council on African Affairs. Monthly Bulletin, October, 1944). 

25 Kiewiet (op. cit., p. 181) mini „rasinio pranašumo doktriną, paimtą iš Biblijos ir sustiprintą 
XIX a. populiariosios Darwino teorijų interpretacijos“. 

“ „Senojo Testamento Dievas jiems buvo beveik tokia pat nacionalinė figūra kaip ir žydams 
<...> Aš prisimenu stulbinančią sceną Keiptauno klube, kai įžūlus britas, atsitiktinai atsisėdęs 
prie stalo, kur pietavo trys ar keturi olandai, išdrįso parcikšti, kad Kristus buvo neeuropietis ir 
kad teisiniu požiūriu jam būtų draudžiama imigruoti į Pietų Afrikos Sąjungą. Olandai taip 
susijaudino dėl tos pastabos, kad vos nenugriuvo nuo kėdžių“ (Barnes, op. cit., p. 33). 

5 „Fermerio būro įsitikinimu, čiabuvių izoliacija ir degradavimas nulemti Dievo, o kalbėti pric- 
šingai tolygu nusikaltimui ar šventvagystei“ (Norman Bentwich, „South Africa. Dominion of 
Racial problems“. In Political Ouarterly, 1939, Vol. X, No. 3). 

“ „Iki šių dienų misionierius būrams yra baisus išdavikas, baltasis, kartu su juodaisiais kovojan- 
tis prieš baltuosius“ (S. Gertrude Millin, Rhodes, London, 1933, p. 38). 

"7 „Kadangi jie beveik neturėjo meno ir architektūros ir visai neturėjo literatūros, norėdami 
gricžtai atsiriboti nuo čiabuvių ir svetimšalių, griebdavosi savo fermų, savo Biblijų ir savo krau- 
jo“ (Kiewicet, op. cit., p. 121). 

tiška reakcija į desperatiškas gyvenimo sąlygas. Ši reakcija nebuvo aiškiai iš- 
reikšta ir neturėjo padarinių, kol buvo izoliuota. Padėtis pradėjo keistis tik ta- 
da, kai pasirodė britai, nelabai domėjęsi naujausia savo kolonija, kuri 1849 me- 
tais vis dar buvo vadinama karine baze (o ne kokio nors tipo kolonija). Tačiau 
vien jų buvimas —t. y. visai kitoks jų požiūris į čiabuvius, kurių jie nelaikė kitokia 
gyvūnų rūšimi, paskui jų pastangos panaikinti vergiją (po 1834 metų) ir pir- 
miausia jų bandymai nustatyti griežtas žemės nuosavybės ribas - sustingusioje 
būrų visuomenėje sukėlė audringą reakciją. Būrams būdinga tai, kad per visą 
XIX a. jų reakcijos pasižymėjo tais pačiais, pasikartojančiais bruožais: būrų 
fermeriai bėgo nuo britų įstatymų į vidines, neapgyventas šalies sritis, be gai- 
lesčio palikdami savo namus ir fermas. Užuot susitaikę su nuosavybės apribo- 
jimais, jie apskritai jos atsisakydavo“. Tai nereiškia, kad būrai nesijautė kaip 
namie, kad ir kur jiems tekdavo gyventi: Afrikoje jie jautėsi ir dabar vis dar 
jaučiasi kaip namie daug labiau negu bet kurie vėlesnio meto imigrantai — 
tačiau jie jaučiasi kaip namie būtent Afrikoje, o ne kokioje nors konkrečioje 
ribotoje teritorijoje. Fantastiški jų persikėlimai, stulbindavę britų administra- 
ciją, aiškiai rodė, kad jie virto gentimi ir prarado europietišką teritorijos juti- 
mą, savo patria jausmą. Jie elgėsi lygiai taip pat kaip ir juodaodžių gentys, 
šimtmečiais irgi klajojusios po Juodąjį žemyną, jausdavusiosi kaip namie vi- 
sur, kur tik apsistodavo jų orda, ir nuo kiekvieno bandymo apgyvendinti jas 
sėsliai bėgdavusios kaip nuo mirties. 

Šaknų neturėjimas būdingas bet kuriai rasinei organizacijai. Tai, ko sąmo- 
ningai siekė Europos „sąjūdžiai“ - tautos virtimo orda, - tarsi kokioje laborato- 
rijoje galima matyti šioje senoje ir liūdnoje būrų istorijoje. Bešakniškumas kaip 
sąmoningas tikslas iš pradžių buvo pagrįstas neapykanta tokiam pasauliui, ku- 
riame nėra vietos „atliekamiems“ žmonėms, todėl tokio pasaulio sunaikinimas 
galėjo tapti aukščiausiu politiniu tikslu, o būrų bešakniškumas buvo natūralus 
padarinys, nulemtas to fakto, kad jie seniai išsilaisvino nuo darbo ir buvo visiš- 
kai praradę Žmogaus rankomis sukurtą pasaulį. Toks pat stulbinamas panašu- 
mas „sąjūdžius“ sieja su būriškąja „išrinktumo“ interpretacija. Bet pangerma- 
nizmo, panslavizmo arba lenkų mesianistinių sąjūdžių „išrinktumas“ buvo dau- 
giau ar mažiau sąmoningas viešpatavimo įrankis, o iškreipta būrų krikščionybė 
buvo tvirtai įsišaknijusi į siaubingą tikrovę, kur nelaimingi „baltieji žmonės“ 
buvo garbinami kaip dievybės tokių pat nelaimingų „juodųjų žmonių“. Gyven- 
dami aplinkoje, kurios nepajėgė paversti civilizuotu pasauliu, jie negalėjo atras- 


?š „Tikras būras persikėlėlis nekentė ribų. Kai britų vyriausybė pareikalaudavo apibrėžti aiš- 
kias kolonijos ar fermų ribas, jis jausdavo, kad iš jo kažkas atimama <...> Jau geriau buvo 
patraukti tolyn, už horizonto, ten, kur buvo vandens ir neužimtų žemių, kur jokia britų vyriau- 
sybė nepanaikins laisvo persikėlimo įstatymų ir kur baltojo žmogaus nebus galima patraukti į 
teismą aiškintis dėl jo tarnų skundų“ (/bid., p. 54-55). „Didysis būrų persikėlimas, unikalus 
sąjūdis kolonizavimo istorijoje“ (p. 58), „buvo intensyvesnio apgyvendinimo politikos pralai- 
mėjimas. Visoje Pictų Afrikoje buvo laikomasi tokios [žemės naudojimo] praktikos: dešimt 
šeimų apsigyvenimui reikalaudavo žemės ploto, prilygstančio viso Kanados miestelio plotui. 
Dėl to tapo neįmanoma baltosios ir juodosios rasės segregacija atskirose gyvenamose srityse 
<...> Išvedęs būrus už britų įstatymo ribų, Didysis persikėlimas leido jiems nustatyti „tinka- 
mus“ santykius su vietiniais gyventojais“ (p. 56). „Vėliau Didysis persikėlimas tapo ne vien 
protestu - jam buvo lemta virsti sukilimu prieš britų administraciją ir XX a. anglų ir būrų 
rasizmo kertiniu akmeniu“ (James, op. cit., p. 28). 

ti vertybės, aukštesnės negu jie patys. Tačiau svarbu tai, kad nepriklausomai 
nuo to, ar rasizmas atsiranda kaip natūralus kokios nors katastrofos padarinys, 
ar kaip sąmoninga priemonė jai sukelti, jis visada glaudžiai susijęs su panieka 
darbui, teritorinių ribų neapykanta, visuotiniu bešakniškumu ir agitaciniu tikė- 
jimu savo dieviškuoju išrinktumu. 

Pirmoji britų valdžia Pietų Afrikoje su savo misionieriais, kareiviais ir pio- 
nieriais nesuprato, kad būrų įsitikinimai turi tam tikrą tikrovišką pagrindą. Jie 
nesuprato, kad absoliuti Europos viršenybė - kuria jie galiausiai buvo suintere- 
suoti lygiai kaip ir būrai - vargu ar gali būti išsaugota kaip nors kitaip, išskyrus 
remiantis rasizmu, nes nuolatinių gyventojų europiečių buvo daug mažiau negu 
čiabuvių?*; juos šokiravo tai, „kad Afrikoje įsikūrę 'europiečiai patys turėjo elg- 
tis kaip laukiniai, nes tokie buvo šios šalies papročiai“*", ir jų paprastiems prak- 
tiškiems protams atrodė, kad visiškai kvaila produktyvumą ir pelną aukoti pa- 
mėkliškam baltųjų dievų, valdančių juoduosius šešėlius, pasauliui. Tik aukso 
karštligės metu įsikūrę nuolatiniam gyvenimui, anglai ir kiti europiečiai pama- 
žu prisitaikė prie gyventojų, kurių nebebuvo įmanoma suvilioti Europos civili- 
zacija net pelno motyvais, kurie prarado net europiečiui būdingas žemesniąsias 
paskatas, kai nutraukė ryšius su aukštesniosiomis jo paskatomis, nes ir vienos, ir 
kitos paskatos prarado prasmę ir patrauklumą tokioje visuomenėje, kur nė vie- 
nas nenori nieko siekti ir kiekvienas tampa dievu. 


II. AUKSAS IR RASĖ 


Atsitiko taip, kad šiame rasinių pamėklių pasaulyje buvo atrasti Kimberlio dei- 
mantų telkiniai ir Vitvatersrando aukso klodai, ir „žemė, pro kurią abejingai 
praplaukdavo laivai, vežantys emigrantus į Naująją Zelandiją ir Australiją, da- 
bar staiga išvydo ant savo prieplaukų besistumdančias minias žmonių, skuban- 
čių į šalies gilumą, prie aukso kasyklų. Dauguma jų buvo anglai, bet buvo tarp jų 
ir atvykėlių iš Rygos ir Kijevo, Hamburgo ir Frankfurto, Roterdamo ir San Fran- 
cisko“*!. Visi jie priklausė „tipui žmonių, avantiūroms ir spekuliacijoms teikusių 
pirmenybę prieš sėslų darbą ir nemokėjusių gerai dirbti kasdienio gyvenimo 
pakinktuose <...> (Tai buvo) aukso ieškotojai iš Amerikos ir Australijos, vo- 
kiečių kilmės spekuliantai, prekeivos, smuklininkai, profesionalūs lošėjai, ad- 
vokatai <...>, armijos ir laivyno ekskarininkai, jaunesnieji gerų šeimų sūnūs 
<...> žavinga marga minia, kurioje pinigai, teikiami stulbinamo kasyklų pro- 
duktyvumo, tekėjo lyg vanduo“. Prie jų prisidėjo tūkstančiai čiabuvių, iš pradžių 
čia atvykusių „vogti deimantų ir savo uždarbį taupyti šautuvams ir parakui“““, 
bet, kai tik „labiausiai sustingusi kolonijinė sritis staiga puolė į audringą veik- 
14“, netrukus virtusių samdomais darbininkais ir tapusių tariamai neišsenkan- 
čia pigia darbo jėga. | 


* 1939 metais Pietų Afrikos Sąjungoje iš viso gyveno 9,5 milijono žmonių, iš kurių 7 milijonai 
buvo vietiniai gyventojai ir 2,5 milijono europicčių. Iš pastarųjų daugiau negu 1,25 milijono 
būrų, apie trečdalis britų ir 100 tūkstančių žydų. Žr. Norman Bentwich, op. cit. 

“ J.A. Froude, op. cit., p. 375. 

"| Kiewiet, op. cit., p. 119. 

* Froude, op. cit., p. 400. 

“5 Kiewiet, op. cit., p. 119. 

Čiabuvių ir pigios darbo jėgos gausa - toks buvo pirmas ir, galimas daiktas, 
pats svarbiausias šios aukso karštligės ir kitų, panašių į ją, skirtumas. Netrukus 
tapo akivaizdu, kad miniai iš visų Zemės rutulio kampelių netgi nereikės užsi- 
imti aukso ieškojimu; šiaip ar taip, nuolatinis Pietų Afrikos masalas, nuolatiniai 
jos ištekliai, traukę avantiūristus įsikurti sėsliam gyvenimui, buvo ne auksas, o ši 
žmogiška žaliava, žadėjusi nuolatinę laisvę nuo darbo““*. Vietiniai europiečiai 
ar inžinierių, kurie nuolat turėjo būti importuojami iš Europos. 

Ir tik antras pagal reikšmę galutiniam rezultatui buvo faktas, kad ši aukso karšt- 
ligė nebuvo palikta savieigai - finansiniu ir organizaciniu požiūriu ji buvo susijusi 
su įprasta Europos ekonomika ir priklausė nuo sukaupto atliekamo turto ir nuo 
žydų finansininkų paramos. Iš pat pradžių „apie šimtas žydų komersantų susirin- 
ko čia lyg ereliai prie grobio“, iš esmės veikdami kaip tarpininkai, kurių dėka į 
aukso kasybą ir deimantų pramonę buvo investuojamas Europos kapitalas. 

Vienintelė Pietų Afrikos gyventojų grupė, nedalyvavusi ir nenorėjusi daly- 
vauti šalį netikėtai užgriuvusioje audringoje veikloje, buvo būrai. Jie jautė ne- 
apykantą visiems tiems uitlenderiams, kuriems nerūpėjo pilietybė, bet reikėjo 
britų globos, ir kurie ją užsitikrino, šitaip tariamai sustiprindami britų valdžios 
įtaką Gerosios Vilties kyšulyje. Būrai reagavo kaip įprasta: jie pardavė savo že- 
mes Kimberlyje, kuriose glūdėjo deimantai, savo fermas prie Johanesburgo, 
stovėjusias ant aukso klodų, ir dar sykį pasitraukė į laukines šalies sritis. Jie 
nesuprato, kad šis naujas ateivių antplūdis skiriasi nuo britų misionierių, valsty- 
bės tarnautojų ar paprastų kolonistų, ir tik tada, kai buvo per vėlu ir jie jau buvo 
praradę savo dalį šioje aukso medžioklėje, jie suvokė, kad naujasis aukso stabas 
nėra toks jau nesutaikomas su jų kraujo stabu, kad naujoji minia irgi nemėgsta 
darbo ir, kaip jie patys, nesugeba kurti civilizacijos, 0 todėl — priešingai negu 
britų valdininkai - nekamuos jų, reikalaudama laikytis įstatymo, arba - priešingai 
negu krikščionių misionieriai - neerzins jų aiškinimais apie žmonių lygybę. 

Būrai išsigando ir pabėgo nuo to, kas iš tikrųjų taip ir neįvyko —- nuo šalies 
industrializavimo. Teisūs jie buvo tik tiek, kiek normali gamyba ir civilizacija 
tikrai būtų galėjusios savaime sunaikinti rasinės visuomenės gyvenimo būdą. 
Normali darbo ir prekių rinka būtų pašalinusi rasines privilegijas. Tačiau auksas 
ir deimantai, netrukus tapę pusės Pietų Afrikos gyventojų pragyvenimo šalti- 
niu, nebuvo prekė ta pačia prasme ir nebuvo gaminama tokiu pat būdu kaip 
vilna Australijoje, mėsa Naujojoje Zelandijoje arba kviečiai Kanadoje. Iracio- 
nali, nefunkcinė aukso vieta ekonomikoje lėmė jo nepriklausomumą nuo racio- 
nalių gamybos metodų, kurie, žinoma, niekada nebūtų leidę atsirasti tokiems 
didžiuliams skirtumams tarp juodaodžių ir baltaodžių uždarbio. Auksas - spe- 
kuliacijų objektas, kurio vertė lemtingai priklauso nuo politinių veiksnių - tapo 
Pietų Afrikos gyvybę palaikančiu „krauju“““, bet negalėjo tapti naujos ekono- 
minės santvarkos pagrindu ir juo netapo. 


* „Tai, ką Naujosios Zelandijos avinams reiškė lietaus ir žolės gausa, Australijos avims - di- 
džiuliai pigių ganyklų plotai, Kanados kviečiams - hektarai derlingų prerijų, Pietų Afrikos 
kalnakasybai ir pramonei reiškė pigi čiabuvių darbo jėga“ (Kiewiet, op. cit., p. 96). 

* J.A.Froude, ibid. 

* „Aukso kasyklos yra Sąjungos gyvybę palaikantis kraujas <...> aukso gavybos pramonė tic- 
siogiai ar netiesiogiai davė pragyvenimo priemones pusei gyventojų, ir <...> iš aukso gavybos 
tiesiogiai ar netiesiogiai gaunama pusė vyriausybės finansų“ (Kiewiet, op. cit., p. 155). 


210 Imperializmas 


Be to, būrai bijojo paprasčiausios uitlenderių kaimynystės, nes klaidingai lai- 
kė juos anglų kolonistais. Tuo tarpu uitlenderiai atvykdavo vien tam, kad greitai 
praturtėtų, o pasilikdavo tik tie, kuriems nelabai pasisekė arba kurie, kaip Žy- 
dai, neturėjo šalies, į kurią galėtų sugrįžti. Jokiai grupei per daug nerūpėjo su- 
kurti bendruomenę pagal Europos šalių pavyzdį, kaip padarė britų kolonistai 
Australijoje, Kanadoje ir Naujojoje Zelandijoje. Barnato džiaugsmingai pažymė- 
j0, kad „Transvalio vyriausybė nepanaši į jokią kitą vyriausybę pasaulyje. Tiesą 
sakant, tai išvis ne vyriausybė, o atvira akcinė bendrovė, sudaryta maždaug iš 
dvidešimties tūkstančių akcininkų““?. Panašiai ir britų — būrų karas: jį sukėlė 
keletas didesnių ar mažesnių nesusipratimų. Būrai klaidingai manė, kad šis ka- 
ras buvo „britų vyriausybės užmačių suvienyti Pietų Afriką kulminacija“, tuo 
tarpu iš tikrųjų jį sukėlė pirmiausia investuotojų interesai“š. Pralaimėję karą, 
būrai neteko ne daugiau, negu jau buvo patys išsižadėję - savosios turto dalies, 
bet jie aiškiai laimėjo visų kitų europiečių, įskaitant britų vyriausybę, pritarimą, 
leidusį įtvirtinti neteisinę rasinę visuomenę“*. Šiandien visi gyventojų sluoks- 
niai, britai ir būrai, organizuoti darbininkai ir kapitalistai sutaria dėl rasinių 
klausimų“, ir nors nacistinės Vokietijos iškilimas ir sąmoningas jos bandymas 
vokiečių tautą paversti rase labai sustiprino politinę būrų padėtį, Vokietijos pra- 
laimėjimas jos nė kiek nesusilpnino. 

Finansininkų būrai nekentė ir bijojo labiau negu kitų svetimšalių. Jie kaž- 
kaip suprato, kad finansininkas atliekamo turto ir atliekamų žmonių kombina- 
cijoje buvo svarbiausia figūra, kad būtent jo funkcija yra iš esmės laikiną aukso 
medžioklę paversti daug platesniu ir daug pastovesniu verslu“!'. Negana to, ka- 
ras su britais netrukus atskleidė net lemtingesnį dalyką: buvo visiškai akivaizdu, 
kad jį paskatino užsienio investuotojai, reikalavę, kad vyriausybė globotų mil- 


7 Zr. Paul H. Emden, Jews of Britain, A Series of Biographies, London, 1944, sk. „From Cairo to 
the Cape“. 

38 Tačiau Kiewiet (op. cit., p. 138-139) mini ir kitas „aplinkybes“: „Bet kokios britų vyriausybės 
pastangos iš Transvalio vyriausybės gauti nuolaidų ar priversti ją imtis reformų neišvengiamai 
padarydavo ją kalnakasybos magnatų agentu <...> Nepriklausomai nuo to, ar Dauning Stryto 
šeimininkai suprato tai ar ne, Didžioji Britanija suteikdavo paramą kapitalo investavimui į 
kalnakasybą“. 

“* „Daug ką neryžtingame ir suktame britų valstybininkų, priklausiusių kartai, gyvenusiai prieš 
būrų karą, elgesyje galėjo nulemti neryžtingas britų vyriausybės blaškymasis tarp jos įsiparci- 
gojimų čiabuviams ir įsipareigojimų baltųjų bendruomenėms <...> Tačiau dabar būrų karas 
privertė apsispręsti, kokia turi būti politika čiabuvių atžvilgiu. Pagal taikos sutarties sąlygas 
britų vyriausybė pažadėjo, kad niekaip nebus bandoma pakeisti tą čiabuvių politinį statusą, 
kurį jiems suteikė vietinė vyriausybė buvusioje respublikoje. Priimdama šį epochinės reikšmės 
sprendimą britų vyriausybė atsisakė savo humaniškos pozicijos ir leido būrų vadams pasickti 
puikią pergalę taikos derybose, apvainikavusiose jų karinį pralaimėjimą. Didžioji Britanija at- 
sisakė pastangų kontroliuoti gyvybiškai svarbius baltųjų ir juodaodžių santykius. Dauning Stry- 
tas kapituliavo prieš koloniją“ (Kiewict, op. cit., p. 143-144). 

*“ „Egzistuoja <...> visiškai klaidinga nuomonė, kad Pietų Afrikos būrai ir angliškai kalbantys 
žmonės vis dar nesutaria dėl to, kaip elgtis su čiabuviais. Priešingai, tai vienas iš nedaugelio 
dalykų, dėl kurio jie visiškai sutaria“ (James, op. cit., p. 47). 

*! Pirmiausia tai nulėmė metodai, kuriais naudojosi Alfredas Beitas, 1875 metais atvykęs pirkti 
deimantų Hamburgo firmai. „Iki jo kalnakasybos įmonių akcininkai buvo tik spekuliantai <...> 
Bcito metodai pritraukė ir tikrus investuotojus“ (Emden, op. cit. ). 

žiniškus jų pelnus tolimose šalyse, ir šią globą laikę savaime suprantamu daly- 
ku, tarsi armijos, kariaujančios su svetimšaliais, būtų paprasčiausia vietinė po- 
licija, kovojanti su vietiniais nusikaltėliais. Būrams nerūpėjo, kad žmonės, ši- 
tokią-prievartą susieję su tamsiomis aukso ir deimantų gavybos aferomis, bu- 
vo ne finansininkai, o tie, kurie kažkaip išsiskyrė iš minios savo jėgomis ir, 
panašiai kaip Cecilis Rhodesas, tikėjo ne tiek pelnu, kiek ekspansija dėl eks- 
pansijos**. Finansininkai, kurie dažniausiai buvo žydai ir tik atliekamo kapita- 
lo atstovai, 0 ne jo savininkai, neturėjo nei būtino politinio įtakingumo, nei 
pakankamos ekonominės galios, kad su spekuliacija ir lošimu susietų politi- 
nius tikslus ir jėgos vartojimą. 

Be abejonės, finansininkai, nors galiausiai nebūdami lemtingas imperializ- 
mo veiksnys, vis dėlto buvo labai būdingos pradinio imperializmo laikotarpio 
figūros“. Jie pasinaudojo kapitalo perprodukcija ir su ja susijusiu visišku eko- 
nominių ir moralinių vertybių pasikeitimu. Vietoje paprastų prekinių mainų ir 
paprasto pelno, gaunamo iš gamybos, nepaprastai išaugo prekyba pačiu kapita- 
lu. Juk vien tai galėjo finansininkams laiduoti išskirtinę padėtį, o be to, pelnas, 
gaunamas iš investicijų užsienio šalyse, netrukus pradėjo didėti daug greičiau 
negu pelnas, gaunamas iš prekybos, todėl komersantai ir pirkliai užleido pirme- 
nybę finansininkui“*. Svarbiausias finansininko ekonominis bruožas yra tas, kad 
savo pelną jis užsidirba ne iš gamybos ir eksploatavimo, ne iš prekių mainų ar 
normalios bankininkystės, o vien iš komiso paslaugų. Mūsų kontekste tai svar- 
bu, nes tokia padėtis netgi normalioje ekonomikoje suteikia jam tą netikrovės, 
pamėkliškos egzistencijos ir esminio nevaisingumo atspalvį, kuris toks tipiškas 
daugybei įvykių Pietų Afrikoje. Finansininkai tikrai nieko neeksploatavo ir mi- 
nimaliai kontroliavo savo biznio reikalus, nesvarbu, ar tas biznis reiškėsi kaip 
bendros sukčių operacijos, ar kaip pavėluotai įsteigtos solidžios įmonės. 

Be to, svarbu, kad finansininkais tapdavo kaip tik miniai priklausantys žydų 
tautos atstovai. Teisybė, kad aukso klodų atradimas Pietų Afrikoje sutapo su 
pirmaisiais mūsų laikų pogromais Rusijoje, todėl į Pietų Afriką pradėjo smelk- 
tis žydų emigrantai. Tačiau čia jie vargu ar būtų suvaidinę kokį nors vaidmenį 
toje internacionalinėje nutrūktgalvių ir laimės ieškotojų minioje, jeigu jų nebū- 
tų pralenkę keli žydų finansininkai, kurie tuojau pat susidomėjo naujokais, su- 
prasdami, kad šie galės atstovauti jiems tarp gyventojų. 

Žydų kilmės finansininkai atvyko faktiškai iš visų Europos kontinento šalių, 
kur klasiniu požiūriu jie buvo tokie pat atliekami žmonės kaip ir kiti Pietų Afri- 


* Šiuo požiūriu labai būdinga Barnato pozicija, kai iškilo jo verslo susiliejimo su Rhodeso 
grupe klausimas. „Barnato susiliejimą laikė tik finansiniu sandėriu, kurio dėka jis norėjo daryti 
pinigus <...> Todėl jis troško, kad kompanija neturėtų nieko bendro su politika. Tuo tarpu 
Rhodesas buvo ne tik biznierius <...>“ Tai rodo, kaip Barnato klydo, galvodamas taip: „Jeigu 
aš būčiau toks pat išsilavinęs kaip Cecilis Rhodesas, Cecilio Rhodeso išvis nebūtų“ (ibid.). 

“ Plg. V skyriaus 34 pastabą. 

* Ekonominei imperializmo pusei būdingas pelno, gaunamo iš užsienio investicijų, augimas ir 
pelno, gaunamo iš užsienio prekybos, santykinis mažėjimas. Apskaičiuota, kad 1899 metais 
visa Didžiosios Britanijos užsienio ir kolonijinė prekyba davė jai tik 18 milijonų svarų pajamų, 
tuo tarpu pelnas iš užsienio investicijų tais pačiais metais siekė nuo 90 iki 100 milijonų svarų. 
Žr. J.A. Hobson, Imperialism, London, 1938, p. 53 ff. Akivaizdu, kad tos investicijos reikalavo 
daug įžvalgesnės ir tolesnes perspektyvas įvertinančios eksploatavimo politikos negu paprasta 
prekyba. 

kos imigrantai. Jie visiškai skyrėsi nuo kelių jau įsitvirtinusių garsių Žydų šei- 
mų, kurių įtaka po 1820 metų sparčiai silpnėjo ir kurie (kaip tik dėl šios prie- 
žasties) nebegalėjo naujokų asimiliuoti. Jie priklausė tai naujai žydų kilmės 
finansininkų kastai, kurios atstovų aštuntajame ir devintajame dešimtmetyje 
būta visose Europos sostinėse, į kurias jie atvyko, dažniausiai palikę savo gim- 
tąsias šalis, kad išbandytų savo laimę tarptautiniame biržos žaidime. Šituo jie 
užsiimdavo visur, sukeldami sąmyšį senosiose žydų šeimose, kurios buvo per- 
nelyg silpnos, kad užkirstų kelią naujokų neskrupulingumui, ir todėl būdavo 
laimingos, jei šie nuspręsdavo savo veiklos lauką perkelti į užjūrį. Kitaip ta- 
riant, žydų finansininkai tapo tokie pat atliekami teisėtame žydų bankininkys- 
tės versle kaip ir jų atstovaujamas turtas, tapęs atliekamu teisėtoje pramoni- 
nėje gamyboje, ir laimės ieškotojai, tapę atliekamais teisėto darbo pasaulyje. 
Pačioje Pietų Afrikoje, kur komersantams jau iškilo grėsmė prarasti savo pa- 
dėtį šalies ekonomikoje ir užleisti ją finansininkams, naujieji atvykėliai, Bar- 
nato, Beitų, Sammy Markų šeimos, žydų kilmės senbuvius išstūmė iš jų pir- 
maujančių pozicijų daug lengviau negu Europoje“?. Pietų Afrikoje (nors var- 
gu ar dar kur nors) jie buvo trečiasis veiksnys, lėmęs kapitalo ir minios sąjun- 
gą: kaip tik jie davė Žymų postūmį pradėti formuotis šiai sąjungai, savo ranko- 
se laikė kapitalo importą ir jo investavimą į aukso ir deimantų gavybą ir ne- 
trukus tapo pastebimesni už kitus. 

Tas faktas, kad jie buvo žydų kilmės, jų kaip finansininkų vaidmeniui teikė 
tam tikrą simbolinį atspalvį - pamatinio benamiškumo ir bešakniškumo atspal- 
vį — ir šitaip pridėdavo paslaptingumo elementą ir visą jų veiklą paženklindavo 
simbolio antspaudu. Be to, reikia pažymėti realius tarptautinius jų ryšius, kurie 
visai natūraliai stiprino liaudyje paplitusius klaidingus įsitikinimus, kad žydai 
turi politinę galią visame pasaulyje. Visai suprantama, kad visi tie fantastiniai 
vaizdiniai apie slaptą tarptautinę žydų galybę - vaizdiniai, pirmiausia atsiradę 
dėl to, kad žydų bankinis kapitalas buvo glaudžiai susijęs su valstybinio verslo 
sritimi — čia tapo net tulžingesni negu Europos žemyne. Čia žydai pirmą kartą 
pateko į rasistinės visuomenės centrą ir beveik savaimingai būrų buvo išskirti iš 
kitų „baltųjų“ kaip ypatingos neapykantos objektas — ir ne tik todėl, kad buvo 
laikomi visos susiklosčiusios ekonominės situacijos atstovais, bet ir kaip kita 
„rasė“, šėtoniško principo, įsismelkusio į normalų „juodųjų“ ir „baltųjų“ pasau- 
lį, įsikūnijimas. Ši neapykanta buvo ypač įnirtinga todėl, kad iš dalies ją lėmė 
būrų įtarimas, kad įtikinti žydus, jog būrai yra išrinktoji tauta, bus sunkiau negu 
kitus žmones, nes žydų įsitikinimas savo išrinktumu daug senesnis ir autentiš- 
kesnis. Krikščionybė tik paprasčiausiai neigė išrinktumo principą, o judaizmas 
sąmoningai sukurstė antisemitinį sąjūdį Pietų Afrikoje, rasinis klausimas į uit- 
lenderių ir būrų konfliktą įsismelkė antisemitizmo pavidalu““, ir tai ypač įsidė- 


“ Pirmieji žydų kilmės kolonistai Pietų Afrikoje, pasirodę XVIII a. ir XIX a. pirmoje pusėje, 
buvo avantiūristai; antroje XIX a. pusėje paskui juos patraukė komersantai ir pirkliai, o iški- 
liausicji iš jų ėmėsi verslo, pavyzdžiui, žvejybos, ruonių ir banginių medžioklės (broliai de Pas- 
sai) ir stručių auginimo (Mosenthalių šeima). Vėliau jie buvo beveik priversti dalyvauti Kim- 
berlio deimantų gavyboje, tačiau čia niekada nepasiekė tokios išskirtinės padėties, kaip Barna- 
to ir Beitas. 

* Ernst Schultze, „Dice Judenfrage ir Sucd-Afrika“, Der Welikampf, October, 1938, Vol. XV, 
No. 178. 

mėtina, nes žydai neišsaugojo savo svarbios padėties Pietų Afrikos aukso ir dei- 
mantų ekonomikoje net iki kito amžiaus pradžios. 

Kai tik aukso ir deimantų pramonė pasiekė imperialistinę raidos pakopą, kai 
kitur gyvenantys akcininkai iš savo vyriausybių pradėjo reikalauti politinės glo- 
bos, pasirodė, kad žydai nebegali išsaugoti savo reikšmingos ekonominės padė- 
ties. Jie neturėjo savo šalies vyriausybės, į kurią galėtų kreiptis, prašydami pa- 
galbos, 0 jų padėtis Pietų Afrikoje buvo tokia nesaugi, kad jiems iškilo ne tik 
grėsmė prarasti įtaką, bet ir didesni pavojai. Savo ekonominį saugumą ir gali- 
mybę nuolat gyventi Pietų Afrikoje (0 to jiems reikėjo labiau nei kuriai kitai 
uitlenderių grupei) jie galėjo užsitikrinti tik gaudami kokį nors visuomeninį sta- 
tusą, O šiuo atveju tai reiškė, kad jiems reikėjo būti priimtiems į uždarus anglų 
klubus. Jie buvo priversti savo įtaką iškeisti į džentelmeno padėtį - šitaip visai 
atvirai pareiškė Cecilis Rhodesas, pirkdamas savo dalį Barnato deimantų tres- 
te, kai jo kompanija „De Beers“ susijungė su Alfredo Beito kompanija“*'. Tačiau 
šitie žydai galėjo pasiūlyti ne tik ekonominę galią, bet ir šį tą daugiau: tik jų 
dėka Cecilis Rhodesas, toks pat naujokas ir avantiūristas kaip ir jie, galiausiai 
buvo pripažintas respektabiliojo anglų bankininkystės verslo, su kuriuo žydų 
finansininkai galų gale buvo susiję labiau nei kas kitas*ė. „Joks anglų bankas 
nebūtų paskolinęs nė šilingo, gaudamas tik aukso pramonės akcijų garantiją. Ir 
tik beribis pasitikėjimas tais deimantų verslininkais iš Kimberlio kaip magnetas 
traukė jų tikėjimo brolius Anglijoje““?. 

Aukso karštligė virto visiškai susiklosčiusiu imperialistiniu verslu tik tada, 
kai Cecilis Rhodesas atėmė iš žydų jų įmones, perėmė iš Anglijos investavimo 
politiką ir tapo svarbiausia Gerosios Vilties kyšulio figūra. 75 nuošimčiai akci- 
ninkams mokamų dividendų keliavo į užsienį, didžiausia dalis - į Didžiąją Bri- 
taniją. Rhodesui pavyko sudominti britų vyriausybę savo verslu, įtikinti ją, kad 
investicijų apsaugai reikalinga ekspansija ir prievartos priemonių eksportas ir 
kad tokia politika yra šventa kiekvienos nacionalinės vyriausybės pareiga. Kita 
vertus, pačiame Gerosios Vilties kyšulyje jis ėmėsi tipiškos imperialistinės eko- 
nominės politikos, nepaisančios visų tų pramonės įmonių, kurios nepriklausė 
kitur gyvenantiems akcininkams, todėl galiausiai ne tik aukso gavybos kompa- 
nijos, bet ir pati vyriausybė pradėjo stabdyti turtingų pramoninių metalų klodų 
eksploataciją ir vartojimo prekių gamybą“. Emęsis tokios politikos, Rhodesas da- 
vė postūmį svarbiausiam veiksniui, lėmusiam būrų nuraminimą: bet kokio tikro 
pramoninio verslo žlugdymas buvo solidžiausias veiksnys, užkirtęs kelią norma- 
liai kapitalizmo raidai, vadinasi, ir normaliam rasinės visuomenės nunykimui. 


* Barnato pardavė savo akcijas Rhodesui, kad būtų priimtas į Kimberlio klubą. „Tai ne tik 
piniginis sandėris, - sakęs Rhodesas Barnato. - Aš ketinu iš tavęs padaryti džentelmeną.“ Bar- 
nato mėgavosi džentelmeno gyvenimu aštuonerius metus, o paskui nusižudė. Žr. Millin, op. 
cit., p. 14, 85. 

* „Kelias nuo vieno žydo [šiuo atveju nuo Alfredo Beito iš Hamburgo] prie kito yra trumpas. 
Rhodesas atvyko į Angliją pamatyti lordo Rothschildo, ir lordas Rothschildas maloniai jį pri- 
ėmė“ (ibid.). 

“* Emden, op. cit. 

* „Beveik visą savo taikos meto pramonės energiją Pietų Afrika sutelkė į aukso gavybą. Vidu- 
tinis investuotojas savo pinigus įdėdavo į aukso pramonę, nes ji duodavo greičiausius ir di- 
džiausius dividendus. Bet Pietų Afrika turėjo didžiules geležies rūdos, vario, asbesto, manga- 
no, alavo, švino, platinos, chromo, žėručio ir grafito atsargas. Jų eksploatavimas, kartu su an- 

Prireikė kelių dešimtmečių, kad būrai suprastų, jog jiems nereikia bijotis im- 
perializmo, nes jis niekada neišvystys jų šalies taip, kaip tai įvyko Australijoje ir 
Kanadoje, nesunks pelno iš visos šalies, o visiškai pasitenkins didele investicijų 
apyvarta vienoje specifinėje srityje. Taigi imperializmas buvo linkęs nepaisyti 
vadinamųjų kapitalistinės gamybos dėsnių ir juose glūdinčių egalitarinių ten- 
dencijų, kol pelnai iš specifinių investicijų buvo garantuoti. Galų gale tai atvedė 
prie to, kad nustojo veikti paprasto pelningumo dėsnis, ir Pietų Afrika tapo 
pirmuoju pavyzdžiu to reiškinio, kai minia tampa vyraujančiu minios ir kapitalo 
sąjungos veiksniu. 

Vienu, ir pačiu svarbiausiu, požiūriu būrai liko neginčytini šalies šeiminin- 
kai: kai tik racionalaus darbo ir racionalios gamybos politika pradėdavo prieš- 
tarauti rasiniams motyvams, laimėdavo pastarieji. Pelno motyvai nuolat būda- 
vo aukojami rasinės visuomenės reikalavimams, dažnai - patiriant didžiulius 
nuostolius. Kai vyriausybė atleido iš darbo 17 000 bantų darbininkų, o baltie- 
siems tarnautojams pradėjo mokėti 200 nuošimčių didesnį atlyginimą, geležin- 
kelio rentabilumas buvo sunaikintas per vieną naktp'; kai visi municipaliniai 
tarnautojai buvo pakeisti baltaisiais, municipalinio valdymo išlaidos peržengė 
sveiko proto ribas; galiausiai įstatymas dėl spalvos barjero visus juodaodžius 
darbininkus nušalino nuo mechanizuoto darbo ir pramonės įmones privertė la- 
bai padidinti gaminių savikainą. Dabar būrų rasistiniam pasauliui nebebuvo ko 
bijotis, ir mažiausiai — baltųjų darbininkų, kurių profesinės sąjungos apgailes- 
taudamos skundėsi, kad spalvos barjero įstatymas nėra pakankamai radikalus*“. 

Iš pirmo žvilgsnio stebina tai, kad Žiaurus antisemitizmas pergyveno ir žydų 
kilmės finansininkų išnykimą, ir sėkmingą rasizmo indoktrinaciją, pasiekusią 
visas Europos gyventojų grupes. Žydai tikrai nebuvo šios taisyklės išimtis: prie 
rasizmo jie prisitaikė lygiai kaip ir visi kiti, o jų laikysena juodųjų atžvilgiu buvo 
nepriekaištinga**. Tačiau, patys to nesuvokdami ir spaudžiami tam tikrų aplin- 
kybių, jie išsižadėjo vienos galingiausių šios šalies tradicijų. 

Pirmas „nenormalaus“ elgesio ženklas pasirodė, kai tik žydų finansininkai 
buvo išstumti iš aukso ir deimantų pramonės. Jie nepaliko šalies, bet įsikūrė 
joje visam laiku?"* ir užėmė baltiesiems neįprastą padėtį: jie nepriklausė nei „Af- 


glies kasyklomis ir keliomis įmonėmis, gaminančiomis vartojimo prekes, buvo laikomas „ant- 
racilc“ pramone. Investuotojai ja beveik nesidomėjo. Todėl šios antracilės pramonės vystyma- 
sis nebuvo remiamas aukso gavybos kompanijų, o be to, jai labai trukdė vyriausybė“ (James, 
op. cil., p. 333). 

*! James, op. cit., p. 111-112. „Vyriausybė buvo įsitikinusi, kad tai bus geras pavyzdys priva- 
tiems verslininkams <...> ir viešoji nuomonė netrukus privertė daugelį verslininkų pakeisti 
samdos politiką“. 

** James, op. cit., p. 108. | 

> Ir šiuo atveju galima matyti aiškų skirtumą tarp pirmųjų kolonistų ir finansininkų, išlikusį iki 
XIX a. pabaigos. Pavyzdžiui, Saulas Salomonas, negrofiliškai nusiteikęs kolonijos parlamento 
narys, buvo kilęs iš šeimos, apsigyvenusios Pietų Afrikoje XIX a. pradžioje. Emden, op. cit. 

* Nuo 1924 iki 1930 metų į Pietų Afriką atvyko 12 319 žydų, o išvyko tik 461. Šie duomenys labai 
stebina, jei turėsime galvoje, kad per tą patį laiką imigravo (atėmus emigrantus) 14 241 žmonių 
(žr. Schultze,op. cit. ). Jei šiuos duomenis palyginsime su 6 pastaboje pateikta imigracijos duome- 
nų lentele, pamatysime, kad trečiajame dešimtmetyje žydai sudarė apytikriai vieną trečdalį visų 
atvykėlių į Pietų Afriką ir kad jie, visai priešingai nei visos kitos uitlenderių kategorijos, čia įsikū- 
rė nuolatiniam gyvenimui - jie sudarė mažiau negu 2 nuošimčius kasmetinių emigrantų. 


Rasė ir biurokratija 215 


rikos gyvybę palaikančiam kraujui“, nei „baltosioms šiukšlėms“. Užuot emigra- 
vę, jie beveik iš karto ėmėsi kurti tokią pramonę (ir tapdavo atitinkamų profesi- 
jų atstovais), kuri, Pietų afrikiečių nuomone, buvo „antraeilė“, nes nesusijusi su 
aukso gavyba“. Žydai tapdavo baldų ir drabužių pramonininkais, krautuvinin- 
kais, laisvųjų profesijų atstovais, gydytojais, teisininkais ir žurnalistais. Kitaip 
tariant, kad ir ką jie būtų manę apie savo sugebėjimą prisitaikyti prie minios 
diktuojamų rasistinių šalies sąlygų, jie pažeidė svarbiausią jos santvarkos ele- 
mentą, Pietų Afrikos ekonomiką papildydami normalumo ir produktyvumo 
veiksniu, ir todėl, kai ponas Malanas parlamentui pasiūlė priimti įsaką dėl visų 
žydų išvarymo iš Sąjungos, jį entuziastingai palaikė visi neturtingi baltieji ir visi 
gyventojai būrai?“. 

Šitoks Pietų Afrikos žydų ekonominės funkcijos pasikeitimas, jų transfor- 
macija iš šešėliškiausių šešėlinio rasės ir aukso pasaulio atstovų į vienintelę 
produktyvią gyventojų dalį, pasireiškė kaip keistas, pavėlavęs ankstesnių būrų 
būgštavimų pagrįstumo patvirtinimas. Būrai nekentė žydų ne tiek kaip atlie- 
kamo turto ar aukso pasaulio atstovų - jie jų bijojo ir niekino juos kaip įvaizdį 
tų uitlenderių, kurie stengėsi šalį paversti normalia gaminančia Vakarų civili- 
zacijos dalimi, kuriai būdingi pelno motyvai mažų mažiausiai keltų mirtiną 
grėsmę pamėkliškam rasizmo pasauliui. Ir kai galiausiai žydai buvo atkirsti 
nuo uitlenderių aukso gyslos ir ne išvyko iš šios šalies, kaip panašiomis aplin- 
kybėmis būtų padarę kiti užsieniečiai, o vietoje to ėmėsi kurti „antraeilę“ pra- 
monę, pasirodė, kad būrai buvo teisūs. Žydai jau patys savaime, o ne kaip ką 
nors įkūnijantis įvaizdis, tapo realia grėsme rasinei visuomenei. Šiuo metu 
prieš žydus nukreiptas sutelktinis priešiškumas visų tų Žmonių, kurie tiki rase 
ir auksu — O iš esmės tai yra visi Pietų Afrikos gyventojai europiečiai. Tačiau 
žydai negali ir nenori sudaryti sąjungos su vienintele kita grupe, lėtai, palaips- 
niui besilaisvinančia iš rasinės visuomenės - su juodaodžiais darbininkais, vis 
geriau suvokiančiais savo žmogiškumą dėl reguliaraus darbo ir miestietiško 
gyvenimo būdo įtakos. Nors jie, priešingai negu „baltieji“, tikrai pasižymi au- 
tentiška rasine kilme, rasės jie nelaiko fetišu, ir rasistinės visuomenės sunaiki- 
nimas jiems žada tik išlaisvinimą. 

Naciams rasizmas ir antisemitizmas buvo svarbiausi civilizacijos sunaikini- 
mo ir naujos politinės santvarkos sukūrimo įrankiai, o Pietų Afrikoje rasizmas 
ir antisemitizmas yra savaime suprantamas dalykas, natūralus susiklosčiusių gy- 
venimo aplinkybių padarinys. Šie reiškiniai atsirado nepriklausomai nuo naciz- 
mo ir turėjo jam įtakos tik netiesiogiai. 

Tačiau Europos tautų elgesiui šie reiškiniai turėjo realų ir tiesioginį bume- 
rango poveikį: kadangi dėl laikinų sunkumų, susijusių su vietinės darbo jėgos 
stoka, į Pietų Afriką būdavo karštligiškai importuojami darbininkai iš Indijos 
ir Kinijos?', tuojau pat pasikeitė požiūris į spalvotuosius Azijoje, kur pirmą 


* „Aršūs būrų nacionalistų vadai šnairai žiūrėjo į tą faktą, kad Pietų Afrikos Sąjungoje gyvena 
102 000 žydų; dauguma jų buvo tarnautojai, pramonininkai, krautuvininkai arba laisvųjų pro- 
fesijų atstovai. Šitie žydai daug prisidėjo pric Pietų Afrikos antracilės pramonės - t. y. ne aukso 
ir deimantų pramonės - sukūrimo; pirmiausia tai buvo drabužių ir baldų pramonė“ (James, 
Op. Cit., p. 46). Ė 

“ Ibid., p. 67-68. 

7 XIX a. į Natalio cukranendrių plantacijas buvo importuota per 100 tūkstančių kulių iš Indi- 
jos. Įkandin jų į kasyklas patraukė kinų kilmės darbininkai, kurių 1907 metais buvo apie 55 

kartą vietiniai gyventojai buvo pradėti traktuoti kaip ir Afrikos laukiniai, ka- 
daise mirtinai išgąsdinę europiečius. Skirtumas buvo tik tas, kad indus ir ki- 
nus traktuoti taip, tarsi jie ne Žmonės, nebuvo nei pateisinama, nei pamatuota 
kokiomis nors žmogui suprantamomis priežastimis. Tam tikra prasme tik da- 
bar ir buvo įvykdytas tikras nusikaltimas, nes šiuo atveju kiekvienas turėjo 
suprasti, ką darąs. Teisybė, kad rasės samprata Azijoje buvo šiek tiek kitokia: 
posakis „aukštesniosios ir žemesniosios rasės“, kurį pradėjo vartoti „baltasis 
žmogus“, kai tik užsidėjo ant pečių savo misijos naštą, vis dar suponavo laips- 
niško vystymosi skalę ir galimybę, o tokia idėja dar nevisiškai sutampa su dviejų 
visai skirtingų gyvulinio gyvenimo būdų vaizdiniu. Kita vertus, kadangi rasinis 
principas pakeitė senesnį svetimų ir keistų Azijos tautų įvaizdį, juo, kaip vieš- 
patavimo ir išnaudojimo įrankiu, buvo naudojamasi daug sąmoningiau negu 
Afrikoje. 

Ne toks pastebimas iš pirmo žvilgsnio, tačiau daug svarbesnis totalitariniams 
režimams buvo kitas patyrimas, įgytas Afrikos rasinėje visuomenėje: kad pelno 
motyvai nėra šventi ir jų galima nepaisyti, kad visuomenės gali funkcionuoti ne 
pagal ekonominius principus ir kad tokios aplinkybės gali būti palankios tiems, 
kurie racionalios gamybos ir kapitalizmo sistemos sąlygomis priklausytų nepri- 
vilegijuotų gyventojų sluoksniams. Pietų Afrikos rasinė visuomenė miniai davė 
didžią pamoką, kurios turinį ji visada miglotai nujautė - kad paprasčiausia prie- 
varta kokia nors neprivilegijuota grupė gali sukurti už save žemesnę klasę ir kad 
šiam tikslui pasiekti nereikalinga net revoliucija, o pakanka sandėrio su tam 
tikromis viešpataujančių klasių grupėmis, ir kad tokiai taktikai labiausiai tinka 
užsieniečiai arba atsilikusios tautos. 

Tikrąją Afrikos patyrimo vertę pirmą kartą suprato minios vadai, pavyz- 
džiui, Carlas Petersas, nusprendę, kad jie irgi turi priklausyti viešpačių rasei. 
Afrikos kolonijinės valdos tapo pačia derlingiausia dirva, kurioje galėjo tarpti 
tokie žmonės, kuriems vėliau buvo lemta tapti nacių elitu. Čia jie savo akimis 
galėjo matyti, kaip tautas galima paversti rasėmis ir kaip - paprasčiausiai iman- 
tis šiame procese iniciatyvos —- galima savo tautą padaryti viešpačių rase. Be 
to, čia jie išsigydė nuo iliuzijos, kad istorijos procesas būtinai yra „pažangus“, 
nes ankstesni kolonizavimai buvo orientuoti į persikėlimą kur nors, o „olan- 
dai išsikėlė iš bet kur“**, be to, „ekonomikos istorija kartą parodė, kad žmo- 
gus palaipsniui perėjo nuo medžioklės prie gyvulininkystės, o galiausiai prie 
sėslaus žemdirbio gyvenimo“, o būrų istorija aiškiai parodė, kad įmanoma 
atvykti „iš šalies, kuri pirmauja taupios ir intensyvios žemdirbystės srityje <...> 
[ir] palaipsniui tapti piemenimis arba medžiotojais“**. Šitie vadai labai gerai 
suprato, kad kaip tik todėl, jog būrai nusmuko iki laukinių genčių lygio, jie 
išsaugojo savo neabejotiną viešpataujančią padėtį. Ir tie vadai buvo pasirengę 
sumokėti tokią kainą, nusileisti iki rasinės organizacijos lygmens, jei tik taip 
elgdamiesi galėtų laimėti viešpatavimą kitų „rasių“ atžvilgiu. O iš savo patyri- 
mo, įgyto bendraujant su žmonėmis, į Pietų Afriką susirinkusiais iš visų Že- 


tūkstančius. 1910 metais britų vyriausybė įsakė repatrijuoti visus tuos kinų kilmės kasyklų dar- 
bininkus, o 1912 metais ji uždraudė bet kokią tolesnę imigraciją iš Indijos ar kurios kitos Azijos 
dalies. 1931 metais Sąjungoje vis dar gyveno 142 tūkstančiai išeivių iš Azijos, ir su jais buvo 
elgiamasi kaip su Afrikos čiabuviais. (Žr. taip pat Schultze, op. cit.) 

* Barnes, op. cit., p. 13. 

* Kiewiet, op. cit., p. 13. 

mės rutulio kampelių, jie žinojo, kad juos parems visa civilizuoto Vakarų pa- 
saulio minia“. 


III. IMPERIALISTINIS CHARAKTERIS 


Kai dėl dviejų svarbiausių imperialistinio valdymo įrankių, tai rasė buvo atrasta 
Pietų Afrikoje, o biurokratija išrasta Alžyre, Egipte ir Indijoje. Rasizmas iš pradžių 
buvo beveik nesąmoninga reakcija prieš gentis, kurių priklausymo žmonių giminei 
europietis gėdijosi ir bijojo, o biurokratija atsirado kaip padarinys tokio reikalų 
tvarkymo, kuriuo remdamiesi europiečiai bandė valdyti svetimas tautas, jų įsitiki- 
nimu, beviltiškai atsilikusias ir kartu reikalingas ypatingos europiečių globos. Ki- 
taip tariant, „rasė“ buvo pabėgimas į neatsakingumą, kai nebegali egzistuoti nieko 
žmogiško, o biurokratija buvo padarinys tokios atsakomybės, kurios joks žmogus 
negali prisiimti savo bendrapiliečių atžvilgiu ir jokia tauta - kitų tautų atžvilgiu. 

Perdėtą atsakomybės jausmą, būdingą britų administratoriams Indijoje, pa- 
keitusiems Burke'o „įstatymo pažeidėjus“, nulėmė tas materialus faktas, kad 
Britanijos imperija iš tikrųjų buvo sukurta „išsiblaškymo akimirką“. Todėl tie, 
kurie susidūrė su įvykusiu faktu ir privalėjo išsaugoti tai, kas visai atsitiktinai 
tapo jų nuosavybe, turėjo surasti paaiškinimą, atsitiktinumą galintį paversti sa- 
votišku sąmoningu veiksmu. Tokie legendiniai istorinių faktų aiškinimai prasi- 
dėjo nuo seniausių laikų, o britų inteligentijos sukurtos legendos atliko lemtin- 
gą vaidmenį, formuodamos biurokratą ir britų slaptųjų tarnybų agentą. 

Kuriant istoriją legendoms visada tekdavo didžiulis vaidmuo. Žmogui, ku- 
riam neduota galia pertvarkyti praeitį ir kuris visada yra priverstas paveldėti 
kitų žmonių darbų padarinius ir jausti atsakomybę už tai, kas pasirodo ne kaip 
sąmoningų veiksmų, o veikiau kaip begalinės atsitiktinumų grandinės padari- 
nys, reikia paaiškinti ir suprasti praeitį, kurioje, kaip jam atrodo, paslėptas jo 
būsimojo likimo paslaptingasis raktas. Legendos buvo visų senovės miestų, im- 
perijų ir tautų dvasinis pagrindas, kuriame glūdėjo pažadas Žmogų saugiai vesti 
per beribes ateities erdves. Niekada patikimai nesisiedamos su faktais, bet visa- 
da atskleisdamos tikrąją jų reikšmę, legendos duodavo Žmonėms tiesą, nesusi- 
liečiančią su tikrove, ir prisiminimus, kurių nėra atmintyje. 

Legendiniai aiškinimai visada buvo reikalingi kaip vėlesnis faktų ir realių 
įvykių ištaisymas, kurio reikėjo kaip tik todėl, kad pati istorija žmogui uždeda 
atsakomybę už tokius darbus, kurių jis nepadarė, ir už tokius padarinius, kurių 
jis niekada nebuvo numatęs. Senovės legendų tiesa - tai, kas joms suteikia tokį 
kerintį aktualumą, praėjus daugeliui amžių nuo to laiko, kai dulkėmis virto mies- 
tai, imperijos ir tautos, kurioms tos legendos tarnavo —- buvo ne kas kita kaip 
forma, kuria praeities įvykiai buvo pritaikomi prie žmogaus situacijos apskritai 


* „Kai ckonomistai paskelbė, kad dideli atlyginimai yra nepamatuotas dosnumas ir kad šitaip 
proteguojamas darbas neckonomiškas, buvo atsakyta, kad ši auka pasiteisins, jei vargingieji 
baltaodžiai gyventojai galiausiai įsitvirtins šiuolaikiniame gyvenime“. „Tačiau juk nc tik Pictų 
Afrikoje po Pirmojo pasaulinio karo ištikimų tradicijai ekonomistų balsai nebūdavo išgirstami 
<...> Kartai, kuri matė, kaip Anglija atsisakė laisvosios prekybos, Amerika - aukso standarto, 
Trečiasis reichas griebėsi autarkijos, <...> atkaklus Pietų Afrikos siekis savo ckonominį gyvc- 
nimą tvarkyti taip, kad būtų išsaugota viešpataujanti baltosios rasės padėtis, neatrodė csąs 
visai netinkamas“ (Kiewiet, op. cit., p. 224 ir 245). 

ir prie politinių siekių, skyrium imant. Tik turėdamas reikalą su aiškiai prama- 
nytu pasakojimu apie įvykius, žmogus sutinka prisiimti atsakomybę už juos ir 
praeities įvykius traktuoti kaip savo praeities įvykius. Legendos leidžia jam įval- 
dyti tai, ko jis pats nepadarė, ir leidžia jam susitaikyti su tuo, ko jis negali pa- 
keisti. Šiuo požiūriu legendos yra ne tik pačių pirmųjų žmonijos prisiminimų 
dalis, bet, tiesą sakant, ir tikroji Žmogaus istorijos pradžia. 

Istorinių ir politinių legendų klestėjimo metas gana netikėtai pasibaigė kar- 
tu su krikščionybės atsiradimu. Krikščioniškoji istorijos - nuo Adomo iki pas- 
kutiniojo teismo laikų, - kaip vienintelio kelio, vedančio į išganymą ir išgelbė- 
jimą, interpretacija pateikė patį įtakingiausią, visa apimantį, legendinį žmo- 
gaus likimo aiškinimą. Tik kai krikščioniškų tautų dvasinę vienybę išstūmė tautų 
gausa, kai kelias į išganymą tapo abejotinu individualaus tikėjimo sandu, o 
nebe universalia teorija, tinkama visiems gyvenimo atsitiktinumams, atsirado 
naujo tipo istorijos aiškinimai. XIX a. mums pateikė įdomų spektaklį - beveik 
vienu metu atsiradusias pačias įvairiausias ir prieštaringiausias ideologijas, kiek- 
viena iš kurių skelbė žinanti slaptąją tiesą, paaiškinančią kitaip visai nesupran- 
tamus faktus. Tačiau legendos nėra ideologijos: jos nesiekia universalaus aiški- 
nimo, 0 visada susijusios su konkrečiais faktais. Matyt, svarbu, kad nacionali- 
nių junginių formavimasis niekur nebuvo susijęs su įkūrimo legenda ir kad 
pirmas unikalus tokio tipo bandymas moderniaisiais laikais buvo padarytas 
kaip tik tada, kai nacionalinio junginio nuosmukis tapo akivaizdus, ir atrodė, 
kad senamadišką nacionalizmą išstūmė imperializmas. 

Imperializmo legendos autorius yra Rudyardas Kiplingas, jos tema - Bri- 
tanijos imperija, jos padarinys - imperialistinis charakteris (imperializmas buvo 
vienintelė moderniojoje politikoje charakterio mokykla). Ir nors legenda apie 
Britanijos imperiją turėjo nedaug ką bendro su britų imperializmo tikrove, ji 
privertė arba sugundė jai tarnauti geriausius Anglijos sūnus. Juk mūsų laikais 
legendos traukia pačius geriausius žmones, lygiai kaip ideologijos traukia vidu- 
tinybes, o pašnibždomis pasakojamos istorijos apie siaubingas slaptas užkulisi- 
nes jėgas traukia pačius blogiausius. Be abejonės, atsirasti legendiniams pasa- 
kojimams ir pateisinimams nebuvo geresnės politinės struktūros už Britanijos 
imperiją, už britų tautą, nuėjusią kelią nuo sąmoningo kolonijų kūrimo iki sve- 
timų tautų valdymo ir viešpatavimo visame pasaulyje. 

Imperijos įkūrimo legenda - kaip ją pasakoja Kiplingas - prasideda nuo Bri- 
tanijos salų gyventojų pirmapradžių gyvenimo sąlygų“!. Apsuptiems jūros, jiems 
reikalinga trijų stichijų — Vandens, Vėjo ir Saulės — pagalba, ir jie ją gauna, 
išrasdami Laivą. Laivas davė galimybę sudaryti visada pavojingą sąjungą su sti- 
chijomis ir padarė anglus pasaulio valdovais. „Jūs užkariausite pasaulį, - sako 
Kiplingas, - ir niekam neriūpės, kaip tai padarėte, jūs pasiimsite pasaulį, ir nie- 
kas nežinos, kaip tai padarėte, ir jūs nešite pasaulį ant savo pečių, ir niekas ne- 
matys, kaip tai padarėte. Bet nei jūs, nei jūsų sūnūs iš šio nedidelio darbo ne- 
gaus nieko, išskyrus Keturias Dovanas - vieną Jūrai, vieną Vėjui, vieną Saulei ir 
vieną Laivui, kuris jus veža <...> Juk užkariaudami pasaulį, pasiimdami pasau- 
lį ir nešdami pasaulį ant savo pečių —- žemėje, jūroje, ore - jūsų sūnūs visada 
turės Keturias Dovanas. Sumanūs ir nekalbūs ir kieti - velniškai kieti bus jie, ir 
visada šiek tiek pavėjui kiekvienam priešui, kad galėtų ginti visus tuos, kurie 
plaukia jūromis, turėdami tam teisę“. 


* Rudyard Kipling, „The First Sailor“, Humorous Tales, 1891. 

Pasaka „Pirmasis jūrininkas“ labai giminiška senovinėms įkūrimo legendoms 
todėl, kad britus ji parodo kaip vienintelę politiškai subrendusią tautą, besilai- 
kančią įstatymo ir besirūpinančią pasaulio gerove, apsuptą barbarų genčių, ne- 
norinčių ir nesugebančių suvienyti pasaulio. Nelaimei, šis pasakojimas nepasi- 
žymi vidine senovės legendų tiesa — pasauliui rūpėjo, kaip jie tai darė, pasaulis 
žinojo ir matė, kaip tai buvo daroma, ir jokia pasaka pasaulio nebuvo galima 
įtikinti, kad jie „iš šio nedidelio darbo negaus nieko“. Tačiau pačioje Anglijoje 
būta tam tikros realybės, atitikusios Kiplingo legendą ir lėmusios, kad ji išvis 
galėtų atsirasti: tai tokios dorybės, kaip riteriškumas, taurumas, narsumas - netgi 
tarus, kad jos visiškai netiko tai politinei tikrovei, kurioje viešpatavo Cecilis 
Rhodesas arba lordas Curzonas. 

Tas faktas, kad „baltojo žmogaus našta“ yra arba veidmainystė, arba rasiz- 
mas, nesutrukdė daugeliui geriausių anglų kuo rimčiausiai užsikrauti šią naštą 
ir imtis tragiško ir donkichotiško imperializmo juokdarių vaidmens. Be tokios 
gajos Anglijoje veidmainystės tradicijos, esama ir kitos, ne tokios akivaizdžios. 
Kyla pagunda šią tradiciją pavadinti kovotojų su drakonais tradicija. Šie žmo- 
nės entuziastingai veržėsi į tolimas ir keistas šalis, pas keistus ir primityvius žmo- 
nes, kad užmuštų galybę šimtmečių juos kamavusių drakonų. Esama daugiau 
negu vien tiesos grūdo kitame Kiplingo apsakyme „Jo protėvio kapas““?. Jame 
pasakojama apie Činų šeimą, kuri „tarnauja Indijai karta po kartos, kaip delfi- 
nai plaukia vienas įkandin kito atviroje jūroje“. Jie užmuša elnią, niokojantį 
varguolio derlių, moko vargetas pažangesnės žemdirbystės paslapčių, padeda 
jiems nusikratyti žalingų prietarų ir didingai medžioja liūtus bei tigrus. Vienin- 
telis jų atlyginimas iš tikrųjų tėra tik „protėvių kapas“ ir šeimos legenda, kuria 
tiki visa indų gentis. Pagal šią legendą, „garbusis protėvis <...> turi savo tigrą — 
jojamą tigrą, kuriuo keliauja po visą šalį, kai tik įsinori“. Nelaimei, šis jodinėji- 
mas po šalį yra „tikras karo, maro arba dar ko nors ženklas“, 0 šiuo atveju — 
skiepijimo ženklas. Todėl jauniausiasis Činas, nelabai svarbus armijos valdinin- 
kas, bet visagalis indų gentyje, priverstas nušauti savo senolio žvėrį, kad Žmonės 
galėtų skiepytis, nebijodami „karo, maro ar dar ko nors“. 

Pagal dabartinio gyvenimo eigą Činas tikrai „laimingesnis už daugelį žmo- 
nių“. Jam sekasi todėl, kad jau nuo gimimo jis pasirenka tokią karjerą, kuri 
švelniai ir natūraliai veda jį prie gražiausių jaunystės svajonių įgyvendinimo. 
Kiti berniukai turi užmiršti „taurias svajones“, o jis kaip tik tampa pakankamai 
suaugęs, kad jas paverstų veiksmu. O kai po trisdešimties tarnybos metų jis atsi- 
statydina, jo garlaiviukas plaukia pro „transportinį laivą su kareiviais, gabenan- 
tį jo sūnų į rytus atlikti šeimyninės pareigos“, o tai reiškia, kad senojo pono 
Čino egzistavime glūdinti galia - vyriausybės paskirto ir armijos mokamo dra- 
konų naikintojo galia - gali būti perduota kitai kartai. Be abejonės, britų vy- 
riausybė jiems moka už tarnybą, bet visai neaišku, kam galų gale jie tarnauja. 
Visai įmanoma, kad iš tikrųjų karta po kartos jie tarnauja šiai konkrečiai indų 
genčiai, ir visais atžvilgiais guodžia tai, kad bent jau pati gentis tuo visiškai įsiti- 
kinusi. Tas faktas, kad aukštesnioji valdžia vargu ar ką nors žino apie keistas 
leitenanto Čino pareigas ir nuotykius, kad ji vargu ar žino apie tai, jog jis yra 
vykęs savo senelio persikūnijimas, jo vaiduokliškam dvejopam egzistavimui duo- 
da tvirtą tikrovės pagrindą. Jis paprasčiausiai jaučiasi kaip namie dviejuose pa- 
sauliuose, atskirtuose nei vandens, nei paskalų nepraleidžiančios sienos. Gimęs 


6 The Day's Work, 1898. 

„pačioje krūmynų ir tigrų šalies širdyje“, išauklėtas tarp savo tėvynainių taikin- 
goje, pusiausvyros neprarandančioje ir nedaug ką suprantančioje Anglijoje, jis 
pasirengęs visada gyventi kartu su dviem tautomis, nes yra prisirišęs prie abiejų 
tautų tradicijų, kalbos ir prietarų. Per akimirką iš paklusnaus Jo Didenybės ka- 
reivio jis gali virsti didinga ir kilnia figūra čiabuvių pasaulyje, visų mylimu sil- 
pnųjų gynėju, senovinių pasakų drakonų naikintoju. 

Esmė ta, kad šitie keisti donkichotiški silpnųjų gynėjai, savo vaidmenį atlik- 
davę oficialiosios britų administracijos užkulisiuose, buvo ne tiek naivios, pri- 
mityvios tautos vaizduotės padarinys, kiek fantomas, sukurtas svajonių, kuriose 
glūdėjo geriausios Europos ir krikščionybės tradicijos, net jei tos svajonės jau 
buvo išsigimusios į tuščius vaikiškus idealus. Ne Jo Didenybės kareivis ir ne 
aukštas britų valdininkas galėjo parodyti čiabuviams, koks didingas yra Vakarų 
pasaulis. Tokiam reikalui tiko tik tie, kurie niekada nesugebėjo nusivilti savo 
jaunystės idealais ir kaip tik dėl jų imdavosi kolonijinės tarnybos. Imperializmas 
jiems buvo ne kas kita kaip atsitiktinė galimybė pabėgti nuo visuomenės, kurio- 
je Žmogus, norėdamas tapti suaugesnis, turi užmiršti savo jaunystės svajones. 
Anglijos visuomenė tik džiaugėsi, matydama, kaip tokie žmonės išvyksta į toli- 
mas šalis — tokia aplinkybė leisdavo pakęsti ir net skatinti jaunatviškus idealus 
viešųjų mokyklų sistemoje: kolonijinė tarnyba pasiimdavo juos iš Anglijos ir, 
galima sakyti, neleisdavo, kad jų jaunystės idealai virstų brandžiomis suaugusio 
žmogaus idėjomis. Keistos svetimos šalys pradėjo traukti geriausius Anglijos 
jaunuolius nuo XIX a. pabaigos, atimdavo iš britų visuomenės pačius padoriau- 
sius ir pačius pavojingiausius elementus, o be šios dovanos, dar garantuodavo 
tam tikrą vaikiško taurumo užkonservavimą ar net sustabarėjimą, kuris išsau- 
gojo ir sukūdikino moralines Vakarų normas. 


Lordas Cromeris, karaliaus vietininko sekretorius ir ikiimperialistinės In- 
dijos valdžios finansininkas, vis dar priklausė britų drakonų naikintojų pader- 
mei. Vadovaudamasis vien „pasiaukojimo jausmu“ atsilikusioms tautoms ir 
„pareigos jausmu“““ šlovingajai Didžiajai Britanijai, kuri „pagimdė valdinin- 
kų, trokštančių ir sugebančių valdyti, klasę“““, 1894 metais jis atsisakė užimti 
karaliaus vietininko postą, o vėliau, po 10 metų, nepanoro tapti valstybės už- 
sienio reikalų ministru. Užuot priėmęs šias garbingas pareigas, kurios būtų 
patenkinusios mažesnį žmogų, jis tapo ne tokiu pastebimu, tačiau visagaliu 
britų generaliniu konsulu Egipte, ir užėmė šį postą nuo 1883 iki 1907 metų. 
Čia jis tapo pirmuoju imperialistiniu administratoriumi, tikrai „nenusileidžian- 
čiu niekam iš tų Žmonių, kurie savo tarnyba išgarsino britų rasę““?; galimas 
daiktas, kad jis buvo paskutinis žmogus, iki mirties išsaugojęs nepajudinamą 
išdidumo jausmą: „Tenkinkis tokiu Britanijos atpildu - / Tavo vienintelis ap- 
dovanojimas tebūnie / Išlaisvintų tautų palaima / Ir suvokimas, kad atlikai 
pareigą“““. | 

Cromeris nuvyko į Egiptą, nes suprato, kad „anglui, išsiplėtusiam visame 
pasaulyje ir siekiančiam išsaugoti savo numylėtą Indiją, reikia tvirtai atsistoti 


6 Lawrence J. Zetland, Lord Cromer, 1932, p. 16. 

“ Lord Cromer, „The Government of Subject Races“, Edinburgh Review, January, 1908. 

65 Iš lordo Curzono pasisakymo atidengiant memorialinę lentą Cromerio garbei. Žr. Zetland, 
Op. cit., p. 362. 

6 Cit. pagal ilgą Cromerio eilėraštį. Žr. Zetland, op. cit., p. 17-18. 

ant Nilo krantų“"'. Egiptas jam buvo tik priemonė pasiekti tam tikram tikslui, 
neišvengiama ekspansija Indijos saugumo labui. Beveik tuo pačiu metu atsitiko 
taip, kad Afrikos žemyne pastatė koją kitas anglas, nors dėl priešingo tikslo ir 
priešingų priežasčių: Cecilis Rhodesas atvyko į Pietų Afriką ir išgelbėjo Gerosios 
Vilties kyšulio koloniją tada, kai ji jau buvo praradusi bet kokią reikšmę anglo 
„numylėtajai Indijai“. Rhodeso idėjos apie ekspansiją smarkiai pranoko jo res- 
pektabilių šiaurės kolegų idėjas - jo požiūriu, ekspansijos nereikia teisinti tokiais 
sentimentaliais motyvais kaip išsaugojimas to, kas jau turima. „Ekspansija - tai 
viskas“, o Indija, Pietų Afrika ir Egiptas jam buvo lygiai svarbūs ir lygiai nesvar- 
būs kaip pakopos tokios ekspansijos, kurią riboja tik Žemės rutulio dydis. Be 
abejonės, būta prarajos tarp vulgaraus megalomano ir išsilavinusio, besiauko- 
jančio ir pareigingo Žmogaus, tačiau jie abu priėjo beveik tas pačias išvadas ir 
buvo vienodai atsakingi už slaptą „Didįjį Žaidimą“, kuris buvo ne mažiau be- 
protiškas ir ne mažiau kenksmingas politikai negu pamėkliškas rasių pasaulis. 

Stulbinantis Rhodeso valdžios Pietų Afrikoje ir Cromerio valdymo Egipte 
panašumas pasireiškė tuo, kad tas šalis abu jie traktavo ne kaip tikslą, o tik kaip 
priemonę pasiekti kažkokiam tariamai aukštesniam tikslui. Todėl jie abu buvo 
vienodai abejingi ir nusišalinę, vienodai ir visai nuoširdžiai nesidomėjo savo 
valdiniais; tokia pozicija skyrėsi ir nuo vietinių Azijos despotų žiaurumo bei 
savivaliavimo, ir nuo lengvabūdiško užkariautojų plėšrumo, ir nuo neprotingos, 
anarchiškos priespaudos, kai vienos rasės gentis valdo kitos rasės gentį. Kai tik 
Cromeris pradėjo valdyti Egiptą Indijos labui, jis prarado savo kaip „atsilikusių 
tautų“ globėjo vaidmenį ir nebegalėjo nuoširdžiai tikėti, kad „valdomų tautų 
interesai yra viso imperijos audinio pagrindas““*. 

Atsainumas tapo naujuoju visų britų tarnautojų bruožu. Tai buvo valdymo for- 
ma, pavojingesnė už despotizmą ir savivalę, nes ji nepakenčia net tos paskutinės 
gijos, rišančios despotą su jo valdiniais, kurią sudaro kyšiai ir dovanos. Pats britų 
administracijos nepaperkamumas despotišką valdymo aparatą valdiniams pada- 
gailestingus užkariautojus“?. Nepaperkamumas ir atsainumas simbolizavo abso- 
liutų interesų išsiskyrimą iki tokio taško, kur tie interesai nebegalėjo net priešta- 
rauti. Palyginti su tokia padėtimi, išnaudojimas, priespauda ar korupcija atrodė 
kaip Žmogaus orumo garantijos, nes išnaudotojas ir išnaudojamasis, engėjas 1r 
engiamasis, kyšininkas ir duodantysis kyšius vis dar gyvena tame pačiame pasau- 
lyje, vis dar turi vienodus tikslus, grumiasi dėl tų pačių daiktų turėjimo, 0 atsainu- 
mas sunaikino kaip tik šį fertium comparationis. Blogiausia buvo tai, jog atsainus 
administratorius beveik nesuvokė, kad išrado naują valdymo formą, bet nuošir- 
džiai tikėjo, kad jo požiūrį lemia „prievartinis sąlytis su žmonėmis, gyvenančiais 
žemesniame lygyje“. Todėl, užuot tikėjęs savo pranašumu (net jei šiame tikėjime 
būtų iš esmės nežalingos tuštybės priemaišų), jis jautėsi priklausąs „nacijal, pasie- 
kusiai palyginti aukštą civilizacijos lygį“?, o todėl manė, kad užima savo padėtį 
pagal gimimo teisę, nepriklausomai nuo asmeninių laimėjimų. 


“ Iš lordo Cromerio laiško, rašyto 1882 m. Ibid., p. 87. 

* Lord Cromer, 0p. cit. 

“ Kyšis, „galimas daiktas, buvo pati humaniškiausia institucija Rusijos santvarkoje - spygliuo- 
tos vielos raizgalynuose“. Moissaye J. Olgin, The Soul of (he Russian Revolution, New York, 
1917. 

“ Zetland, op. cit., p. 89. 

Lordo Cromerio karjera ypač įdomi, nes kaip tik ji įkūnija posūkį nuo anks- 
tesnės, kolonijinės, prie imperialistinės valdymo formos. Jo pirmoji reakcija į 
savo pareigas Egipte buvo aiškiai pastebimas suglumimas ir susirūpinimas dėl 
esamos padėties, kuri buvo ne „aneksija“, o „hibridinė valdymo forma, kuriai 
nėra pavadinimo ir kuri neturi precedento“"'. 1885 metais, ištarnavęs dvejus 
metus, jis vis dar rimtai abejojo dėl sistemos, kuri jį padarė britų generaliniu 
konsulu ir faktišku Egipto valdovu, ir rašė, kad „labai delikatus mechanizmas, 
[kurio] efektyvus veikimas labai priklauso nuo kelių žmonių proto ir sugebėji- 
mų <...> gali būti pateisintas [tik] tada, jei sugebėsime niekada neužmiršti sa- 
vo pasitraukimo galimybės <...> Jei ši galimybė tampa tokia tolima, kad neturi 
praktinės reikšmės <...> mums būtų geriau <...> susitarti <...> su kitomis 
valstybėmis [ir pažadėti joms], kad mes perimsime visišką šalies valdymą, įsipa- 
reigosime grąžinti jos skolas, ir t. t.“ Be abejonės, Cromeris buvo teisus, ir 
normalizuoti padėtį galėjo arba okupacija, arba pasitraukimas. Tačiau ši „hibri- 
dinė valdymo forma“, neturėjusi precedento, turėjo tapti būdingu visų imperia- 
listinių struktūrų bruožu, ir galiausiai atsitiko taip, kad po kelių dešimtmečių 
visi užmiršo protingą Cromerio mintį apie galimas ir negalimas valdymo for- 
mas, kaip buvo užmiršta ir lordo Selbourne'o įžvalga, kad rasinė visuomenė 
kaip gyvenimo būdas neturi precedento. Niekas negali geriau apibūdinti pradi- 
nio imperializmo tarpsnio, kaip šie du požiūriai į Afrikoje susidariusias sąlygas: 
beprecedentis gyvenimo būdas pietuose ir beprecedentis valdymas šiaurėje. 

Vėliau Cromeris susitaikė su „hibridine valdymo forma“: savo laiškuose jis 
pradėjo ją teisinti ir įrodinėti, kad tokia pavadinimo neturinti ir beprecedentė 
valdymo forma yra reikalinga. Gyvenimo pabaigoje jis išdėstė (straipsnyje „Pa- 
valdžių rasių valdymas“) svarbiausias idėjas, išreiškiančias tai, ką galima pava- 
dinti biurokrato filosofija. 

Cromeris pradeda nuo to, kad pripažįsta, jog užsienio šalyse „asmeninės įta- 
kos“, nesutvirtintos teisine ar raštiška politine sutartimi, gali pakakti „efekty- 
viam viešųjų reikalų tvarkymui“"?, Šitokiai neformaliai įtakai teiktina pirmeny- 
bė prieš gerai sutvarkytą politiką, nes, esant kebliai situacijai, galima per aki- 
mirką pakeisti kursą, nebūtinai kreipiantis į metropolijos vyriausybę. Tokiam 
valdymui reikia labai kvalifikuotų ir patikimų tarnautojų, kurių lojalumas ir pa- 
triotizmas nebūtų susijęs su asmeninėmis ambicijomis ar tuštybe ir iš kurių net 
reikėtų reikalauti, kad jie išsižadėtų visai suprantamo žmogaus siekio savo var- 
dą susieti su savo laimėjimais. Didžiausia jų aistra turėtų būti aistra slaptumui 
(„juo mažiau kalbama apie britų pareigūnus, juo geriau“"*), užkulisiniam vaid- 
meniui, o labiausiai niekinti jie turėtų viešumą ir jį mėgstančius žmones. 

Pats Cromeris kaip niekas kitas pasižymėjo šiomis savybėmis: labiausiai jį 
siutindavo, kai jis būdavo „išviliojamas iš [savo] slaptavietės“, kai „reikalai, apie 
kuriuos anksčiau žinojo tik keli žmonės užkulisiuose, būdavo [išviešinami| vi- 
sam pasauliui“". Jis didžiuodavosi tuo, kad galėjo „daugiau ar mažiau likti še- 
šėlyje [ir] tampyti virveles“"“. Kad jo darbas būtų išvis įmanomas, biurokratas 


" Iš lordo Cromerio laiško, rašyto 1884 m. Ibid., p. 117. 

" Iš laiško lordui Granville'iui, liberalų partijos nariui, rašyto 1885 m. Ibid., p. 219. 
" Iš laiško lordui Rosebery'ui, rašyto 1886 m. Ibid., p. 134. 

" Ibid., p. 352. 

" Iš laiško lordui Rosebery'ui, rašyto 1893 m. Ibid., p. 204-205. 

* Iš laiško lordui Rosebery'ui, rašyto 1893 m. Ibid., p. 192. 

turėjo jaustis nekontroliuojamas — nei giriamas, nei smerkiamas - jokių viešų 
institucijų, nei parlamento, nei „anglų tarnybų“, nei spaudos. Bet koks demok- 
ratėjimas, net paprasčiausias esamų demokratinių institucijų funkcionavimas 
gali būti tik pavojingas, nes neįmanoma, kad „tautą valdytų kita tauta - indų 
tautą anglų tauta“. Biurokratija visada yra ekspertų, „patyrusios mažumos“ 
valdžia, kuri turi kaip tik įmanoma priešintis nuolatiniam „nepatyrusios daugu- 
mos“ spaudimui. Kiekviena tauta iš esmės yra nepatyrusi dauguma, todėl jai 
negalima patikėti tokio labai specializuoto dalyko kaip politika ir viešieji reika- 
lai. Negana to, iš biurokratų apskritai nedera tikėtis bendrų idėjų politikos sri- 
tyje, O patriotizmas niekada neturi jų nuvesti taip toli, kad jie patikėtų savo 
pačių šaliai būdingų politinių principų nelygstamu gerumu, nes tai baigtųsi tik 
pigiu „pamėgdžiojančiu“ bandymu tuos principus taikyti „atsilikusių tautų val- 
dymui“- šitai, pagal Cromerį, yra esmingas prancūzų sistemos trūkumas“. 

Niekas netvirtins, kad Cecilis Rhodesas kentėjo dėl tuštybės stokos. Pagal 
Jamesoną, jis tikėjosi, kad nebus užmirštas bent jau keturis tūkstančius metų. 
Tačiau nepaisant jo aistros būti šlovinamam, jis aptiko tą pačią slapto valdymo 
idėją, kaip ir nepaprastai kuklus lordas Cromeris. Be galo mėgęs rašyti testa- 
mentus, juose visuose (parašytuose per du jo viešo gyvenimo dešimtmečius) jis 
pabrėždavo, kad jo pinigai turi būti panaudoti įkurti „slaptai bendrijai <...> 
įgyvendinsiančiai jo sumanymą“, kuri turi būti „sutvarkyta taip, kaip ir Loyolos 
[ordinas], remiama turtu, priklausančiu tiems, kurie siekia ką nors nuveikti“, 
todėl galiausiai susirinktų „du trys tūkstančiai brandaus amžiaus Žmonių, išsi- 
blaškiusių po visą pasaulį, ir kiekvieno galvoje brandžiausiu jo gyvenimo tarps- 
niu glūdėtų svajonė tapti [tokios bendrijos] Įkūrėju; negana to, kiekvienas būtų 
specialiai - matematiškai - parinktas tam, kad įgyvendintų Įkūrėjo tikslą“ "?. To- 
liaregiškesnis už Cromerį, Rhodesas iškart atvėrė šios bendrijos duris visiems 
„nordinės rasės“*? atstovams, todėl pagrindiniu tikslu laikė ne tiek Didžiosios 
Britanijos plėtrą ir šlovę - „viso Afrikos žemyno, Šventosios Žemės, Eufrato 
slėnio, Kipro ir Kandijos salų, visos Pietų Amerikos, Ramiojo vandenyno salų, 
<...> viso Malaizijos archipelago, Kinijos ir Japonijos pakrančių prijungimą 
[ir] galiausiai Jungtinių Valstijų atgavimą“*!, - kiek „nordinės rasės“, kuri, susi- 
telkusi į slaptą bendriją, įsteigtų visas Žemės rutulio tautas valdančią biurokra- 
tinę vyriausybę, ekspansiją. 

Įveikti įgimtą baisingą tuščiagarbiškumą ir suvokti slaptumo žavesį Rhode- 
sui padėjo tas pats dalykas, kuris įveikė Cromerio įgimtą pareigos jausmą - at- 


" Iš Cromerio kalbos parlamente, pasakytos po 1904 m. /bid., p. 311. 

"* Vykstant deryboms ir svarstymams dėl aneksuoto Sudano administracinės struktūros, Cro- 
meris reikalavo, kad visas reikalas liktų už prancūzų įtakos srities ribų; šito jis reikalavo nc 
todėl, kad siekė išsaugoti Afrikos monopolį Anglijai, bet visų pirma todėl, kad „visiškai ncpa- 
sitiki jų valdymo sistema, taikoma pavaldžioms tautoms“ (iš laiško lordui Salisbury'ui, rašyto 
1899 m. Jbid., p. 248). 

" Rhodesas surašė šešis testamentus (pirmas buvo surašytas jau 1877 metais), ir visuose mini- 
ma „slapta draugija“. Išsamesnes citatas žr. Basil Williams, Cecil Rhodes, London, 1921, ir 
Millin, op. cit., p. 128 ir p. 331. Teisė cituoti priklauso W.T. Stcadui. 

“ Gerai žinoma, kad Rhodeso „slaptosios draugijos“ idėja buvo įgyvendinta, įkūrus labai res- 
pektabilią Rhodeso stipendijų asociaciją, į kurią net šiandien priimami ne tik anglai, bet ir visų 
„nordinių rasių“ atstovai - vokiečiai, skandinavai ir amerikiečiai. 

* Basil Williams, op. cit., p. 51. 

radimas ekspansijos, vykdomos ne dėl troškimo užimti kokią nors konkrečią 
šalį, o suvokiamos kaip begalinis procesas, kai kiekviena šalis yra tik pakopa 
tolesnės ekspansijos kelyje. Šitaip mąstant šlovės troškimo jau nebegali paten- 
kinti šlovingas triumfas, nugalėjus kokią nors tautą savo tautos labui, o pareigos 
jausmo nebegali patenkinti tam tikri atlikti darbai ar pasiekti konkretūs rezul- 
tatai. Kad ir kokius individualius pranašumus ar trūkumus turėtų koks nors žmo- 
gus, patekęs į begalinio ekspansijos proceso sūkurį jis, tiesą sakant, nebėra tas, 
kas buvo, ir, paklusdamas šio proceso dėsniams, susitapatina su anoniminėmis 
jėgomis, kurioms - kaip manoma - jis tarnauja, kad procesas tęstųsi toliau; jis 
traktuos save tik kaip funkciją ir galų gale tokį funkcionalumą, tokią jame įkūnytą 
judėjimo dinamiką pradės traktuoti kaip didžiausią savo laimėjimą. Ir tada - kaip 
tikrai beprotiškai pasakė Rhodesas - jis tikrai negalės „padaryti nieko klaidingo: 
viskas, ką jis darė, buvo teisinga. Jo pareiga buvo daryti tai, ko jam norėjosi. Jis 
jautėsi esąs dievas — nei daugiau, nei mažiau“*?. Bet lordas Cromeris blaiviai 
pastebėjo kitą to paties reiškinio pusę - žmones, savo valia nužeminančius save 
iki paprasčiausio instrumento ar funkcijos, - biurokratus pavadindamas „ne- 
lygstamos vertės instrumentais vykdant imperializmo politiką“*. 

Akivaizdu, kad šie slapti ir anonimiški jėgos ekspansijos agentai nejautė jo- 
kios pagarbos žmonių įvestiems įstatymams. Vienintelis „įstatymas“, kuriam jie 
paklusdavo, buvo „ekspansijos“ įstatymas, o vienintelis jų veiklos „teisėtumo“ 
įrodymas buvo sėkmė. Jie buvo visiškai pasirengę išnykti, tarsi jų 1r nebūta, jei 
būdavo pralaimima, jei dėl kokios nors priežasties jie nebegalėdavo būti „ne- 
lygstamos vertės instrumentais“. Kol jiems sekdavosi, jausmas, kad juose įsikū- 
nijusios jėgos, didesnės už juos pačius, leisdavo jiems palyginti lengvai išsižadėti 
aplodismentų ir ovacijų ir net niekinti jas. Patirdami sėkmę, jie tapdavo puiky- 
bės monstrais, o patirdami pralaimėjimą, jie tapdavo kuklumo monstrais. 

Biurokratijos kaip valdymo formos ir jai būdingo įstatymų pakeitimo laiki- 
nais ir kintančiais dekretais pagrindas yra šis prietaringas įsitikinimas - kad įma- 
nomas toks magiškas žmogaus susitapatinimas su istorijos jėgomis. Tokio politi- 
nio junginio idealas visada bus žmogus, užkulisiuose tampantis istorijos virve- 
les. Galiausiai Cromeris pradėjo vengti „bet kokio raštiško dokumento ir, tiesą 
sakant, bet ko, ką galima paliesti“**. Savo santykiuose su Egiptu jis vengė net 
paskelbti aneksiją, kad galėtų netrikdomai paklusti tik ekspansijos dėsniui, ne- 
įsipareigodamas žmonių sudarytomis sutartimis. Taigi biurokratas vengia bet 
kokio bendro įstatymo, kiekvieną situaciją tvarkydamas dekretu, nes įstatymui 
būdingas stabilumas kelia grėsmę, kad bus įkurta stabili bendruomenė, kurioje, 
galimas daiktas, niekas nebebus dievas, nes visiems teks paklusti įstatymui. 


Taigi šios sistemos, kurios pati esmė yra betikslis procesas, svarbiausios figū- 
ros yra biurokratas ir slaptasis agentas. Abu tipai, kol tarnavo tik Britanijos 
imperializmui, niekada nebandė paneigti, kad yra kilę iš drakonų naikintojų ir 
varguolių gynėjų, o todėl biurokratinių režimų niekada nenuvesdavo iki juose 
glūdinčių kraštutinumų. Praėjus beveik dviems dešimtmečiams po Cromerio 
mirties britų biurokratas žinojo, kad „administracinės žudynės“ Indiją gali iš- 
saugoti Britanijos imperijai, bet žinojo ir tai, kad utopiška būtų tikėtis, jog šitą 


Š Millin, op. cit., p. 92. 
Š Cromcr, op. cit. 
* Iš lordo Cromerio laiško lordui Rosebery'ui, rašyto 1886 m. Zetland, op. cit., p. 134. 

apskritai visai realistinį planą parems nekenčiamos „anglų tarnybos“**. Lordas 
Curzonas, karaliaus vietininkas Indijoje, neturėjo nė kruopelytės Cromerio kil- 
niadvasiškumo ir buvo tipiškas atstovas tokios visuomenės, kuri vis labiau linko 
priimti rasistinius minios nusiteikimus, jei tik jie buvo pateikti madingu snobiš- 
ku pavidalu“. Tačiau snobizmas nesuderinamas su fanatizmu, o todėl niekada 
nėra tikrai efektyvus. 

Tą pat galima pasakyti apie britų slaptųjų tarnybų darbuotojus. Jų kilmė irgi 
garsi: avantiūristas slaptajam agentui yra tas pat, kas drakonų naikintojas - biu- 
rokratui. Ir šie žmonės gali teisėtai pretenduoti į savąją įkūrimo legendą. Tai 
Didžiojo Žaidimo legenda, papasakota Rudyardo Kiplingo Kime. 

Žinoma, kiekvienas avantiūristas supranta, ką turi galvoje Kiplingas, šlovin- 
damas Kimą už tai, kad „jis mėgsta žaidimą dėl paties žaidimo“. Kiekvienas 
žmogus, dar sugebantis žavėtis „šiuo dideliu ir nuostabiu pasauliu“, žino, kad 
toks argumentas prieš žaidimą — „misionieriai ir labdaringų draugijų sekreto- 
riai nesugeba matyti jo grožio“ —- yra silpnas. Atrodo, kad dar mažesnę teisę 
kalbėti turi tie, kurie mano, kad „nuodėminga bučiuoti baltaodės mergaitės lū- 
pas ir dorybinga bučiuoti juodaodžio batą“*'. Kadangi galiausiai gyventi ir my- 
lėti gyvenimą dera dėl paties gyvenimo, nuotykis ir žaidimas dėl paties žaidimo 
nesunkiai tampa pačiu intensyviausiu žmogaus gyvenimo simboliu. Kaip tik toks 
romane glūdintis aistringas žmogiškumas lemia tai, kad Kimas yra vienintelis 
imperializmo eros romanas, kuriame „geresnės ir blogesnės veislės“ Žmones 
sieja tikras broliškumas, ir kuriame Kimas, „sahibas ir sahibo sūnus“, gali visai 
pagrįstai tarti „mes“, kalbėdamas apie „grandinėmis sukaustytus žmones“, „vi- 
sus, surištus viena virve“. Šiame „mes“ - keistai skambančiame aistringo impe- 
rializmo šalininko lūpose - esama šio to daugiau, ne tik visa apimančio anoni- 
miškumo, būdingo žmonėms, besididžiuojantiems tuo, kad jie neturi „vardo, o 
tik numerį ir raidę“, ne tik jiems visiems bendro išdidumo dėl to, kad „už [kiek- 
vieną] galvą paskirta tam tikra kaina“. Jų draugystę lemia bendras patyrimas — 
pavojai, baimė, nuolatiniai netikėtumai, visiškas nusistovėjusių papročių netu- 
rėjimas, nuolatinis pasirengimas tapti kitu žmogumi, lemiantis tai, kad jie jau- 
čiasi esą paties gyvenimo simboliai, pavyzdžiui, visų Indijoje vykstančių įvykių 
simboliai, tiesiogiai dalyvaujantys visos šalies gyvenime, „lyg šaudyklė lekian- 


Š „Indijos valdymo sistema, pagrįsta pranešimais <...> [Anglijoje] kėlė įtarimą. Indijoje nebu- 
vo prisiekusiųjų tarėjų teismo, o teisėjai visi buvo mokami Karūnos tarnai; daugelį jų buvo 
galima pakeisti savavališkai. <...> Daugelį teisininkų, palaikiusių formaliąją teisę, Indijos cks- 
perimento sėkmė veikiau glumino. Jei, - sakydavo jie, - Indijoje taip gerai veikia decspotizmas 
ir biurokratija, ar tai nereiškia, kad kada nors šia sėkme bus galima pasinaudoti kaip argumen- 
tu, siekiant ir čia įvesti panašią sistemą?"“ Šiaip ar taip, Indijos vyriausybė „pakankamai gerai 
žinojo, kad privalo pateisinti savo egzistavimą ir savo politiką Anglijos viešajai nuomonei, o be 
to, ji gerai žinojo, kad viešoji nuomonė niekada nepakęs priespaudos“ (A. Carthill, 0p. cit., 
p. 70 ir p. 41-42). 

5 Haroldas Nicolsonas (H. Nicolson, Curzon: The Last Phase 1919- 1925, Boston - N.Y., 1934, 
p. 47—48) pasakoja tokią istoriją: „Flandrijoje, netoli nuo fronto linijos, buvo alaus darykla, o iš 
apkasų sugrįžę eiliniai kareiviai įprato maudytis joje esančiuose kubiluose. Curzonui buvo pa- 
rodyta ši Dante's plunksnos verta scena. Jis įdėmiai stebėjo tuos šimtus nuogų kūnų, judančių 
garų kamuoliuose. „Viešpatie! - tarė jis. - Net nemaniau, kad prasčiokai turi tokią baltą odą.“ 
Curzonas neigė šios istorijos autentiškumą, nepaisant to, ji jam patiko“. 

* Carthill, op. cit., p. 88. 

čiame per visą Indostaną“, todėl nė vienas iš jų nebesijaučia „vienišu, vienu 
asmeniu, apsuptu viso šito“, tarsi pakliuvusiu į savo individualumo ar naciona- 
lumo spąstus. Dalyvaudamas Didžiajame Žaidime, žmogus gali jaustis gyvenąs 
vienintelį šio to vertą gyvenimą, nes jis nusikratė visko, ką vis dar galima laikyti 
antraeiliais dalykais. Atrodo, kad šiuo be galo intensyviu grynumo siekiu nusi- 
kratoma paties gyvenimo, kai žmogus nutraukia visus įprastus visuomeninius 
ryšius, išsižada šeimos, profesijos, konkretaus tikslo, ambicijų ir saugios vietos 
bendruomenėje, kuriai priklauso nuo pat gimimo. „Kai visi nebegyvi, Didysis 
Žaidimas baigiasi. Bet ne anksčiau“. Kai žmogus nebegyvas, gyvenimas baigia- 
si, bet ne anksčiau, ne tada, kai jam pavyksta pasiekti tai, ko jis užsinorėjo. Tas 
faktas, kad žaidimas neturi galutinio tikslo, lemia pavojingą jo panašumą į patį 
gyvenimą. 

Betiksliškume glūdi visas Kimo gyvenimo žavesys. Savo keistų įsipareigoji- 
mų jis imasi ne dėl Anglijos, ne dėl Indijos ir ne dėl kokio nors kito kilnaus ar 
nekilnaus reikalo. Imperialistiniai vaizdiniai, tokie kaip ekspansija dėl eks- 
pansijos ar galia dėl galios, galimas daiktas, jam patiktų, bet jam tai nelabai 
rūpėtų, o be to, jis tikrai nekurtų panašių formulių. Jis renkasi ypatingą savo 
kelią, „Kur apie prasmę neklausinėjama, kur veikiama ir mirštama“, net ne- 
pradėjus klausinėti. Jį traukia tik tai, kad žaidimas tęsiasi be galo, ir dar slap- 
tumas pats savaime. O slaptumas vėlgi atrodo esąs pamatinio gyvenimo pa- 
slaptingumo simbolis. 

Apsigimę avantiūristai, tie, kurie iš prigimties linkę gyventi už visuomenės ir 
politinio junginio ribų, tam tikra prasme buvo nekalti dėl to, kad imperializmas 
jiems atrodė esąs politinis žaidimas, iš esmės begalinis pagal apibrėžimą - juk 
jie negalėjo žinoti, kad politikoje begalinis žaidimas gali baigtis tik katastrofa ir 
kad politinis slaptumas vargu ar gali baigtis kuo nors kilnesniu nei vulgarus 
šnipo dviveidiškumas. Pikta ironija, persekiojusi šio Didžiojo Žaidimo dalyvius, 
buvo ta, kad jų samdytojai žinojo, ko siekia, ir jų aistrą slaptumui panaudojo 
paprasčiausiam šnipinėjimui. Tačiau šis pelno ištroškusių investuotojų triumfas 
buvo laikinas, ir jie patys buvo savo ruožtu apgauti, kai po kelių dešimtmečių 
susidūrė su totalitarinio žaidimo dalyviais: šis žaidimas nebeturėjo slaptų pelno 
motyvų, o todėl buvo žaidžiamas su tokiu pragaištingu efektyvumu, kad prarijo 
net tuos, kurie jį finansavo. 

Tačiau kol tai atsitiko, i1mperialistai sunaikino patį geriausią žmogų, kada 
nors iš avantiūristo (su didele drakonų naikintojo priemaiša) virtusį slaptuoju 
agentu — Arabijos Lawrence'ą. Niekada jau nebeatsitiko taip, kad slaptosios 
politikos eksperimentą taip tauriai atliktų toks padorus žmogus. Lawrence'as 
be baimės eksperimentavo su savimi, o*paskui sugrįžo ir įtikėjo, kad priklauso 
„prarastajai kartai“. Jis manė, jog šitaip atsitiko todėl, kad „vėl pasirodė seniai 
ir iš mūsų atėmė pergalę“, kad „pertvarkytų [pasaulį] taip, jog jis būtų panašus 
į ankstesnį, jiems pažįstamą, pasaulį““*. Tiesą sakant, seniai visai nebepajėgė 
padaryti net šito, ir savo pergalę, o kartu ir savo galią, padovanojo kitiems žmo- 
nėms, priklausiusiems tai pačiai „prarastajai kartai“, nei vyresniems už Law- 
rence'ą, nei tokiems jau nepanašiems į jį patį. Vienintelis skirtumas buvo tas, 
kad Lawrence'as vis dar buvo prisirišęs prie moralės, tuo tarpu ji jau nebeturėjo 


5 TE. Lawrence, Seven Pillars of Wisdom, Įvadas (pirmas leidimas, 1926), kurio buvo atsisaky- 
ta kitame leidime, patarus George'ui Bernardui Schaw. Žr. TE. Lawrence, Letters, edited by 
David Garnett, New York, 1939, p. 262 ff. 

jokio objektyvaus pagrindo ir virto savotišku privačiu ir neišvengiamai donki- 
chotišku riterystės kodeksu. 

Lawrence'as susigundė tapti slaptuoju agentu Arabijoje todėl, kad labai troško 
pabėgti iš nuobodaus respektabilumo pasaulio, kurio egzistavimas paprasčiau- 
siai tapo beprasmiškas, ir todėl, kad bjaurėjosi ir tuo pasauliu, ir savimi. Arabų 
civilizacijoje jį labiausiai traukė jos „propaguojamas asketiškumas <...> [kuris] 
aiškiai apima ir tam tikrą moralinį asketiškumą“, „visiškai nusikračiusį namų 
židinio dievų““*?. O sugrįžęs į anglų civilizaciją labiausiai jis vengė įklimpti į as- 
meninį gyvenimą, todėl baigė sunkiai paaiškinamu mostu - įsirašė eiliniu į britų 
armiją, 0 ji akivaizdžiai buvo vienintelė institucija, kurioje žmogaus garbė gali 
būti tapatinama su jo individualumo praradimu. 

Kai prasidėjus Pirmajam pasauliniam karui TE. Lawrence'as buvo pasiųstas 
į Artimųjų Rytų Arabiją, gavęs užduotį sukurstyti arabų sukilimą prieš jų valdo- 
vus turkus ir priversti juos kovoti Anglijos pusėje, jis pateko į patį Didžiojo Žai- 
dimo centrą. Savo tikslą jis būtų galėjęs pasiekti tik tuo atveju, jei arabų gentyse 
būtų kilęs nacionalinis sąjūdis, galiausiai turėjęs tarnauti Britanijos imperializ- 
mui. Lawrence'as turėjo elgtis taip, tarsi jam būtų labiausiai rūpėjęs arabų na- 
cionalinis sąjūdis, ir jis tai darė taip gerai, kad patikėjo tuo pats. Bet, kita vertus, 
jis nebuvo vienas iš arabų, galų gale jis nesugebėjo „mąstyti kaip jie“ ir „perimti 
jų charakterio“*. Dėdamasis arabu, jis tik galėjo prarasti savo „angliškąją sa- 
vastį“?', 0jį žavėti galėjo tik visiškas persikūnijimo slaptumas, bet ne kvaili pasi- 
teisinimai apie geradarišką atsilikusių tautų valdymą, kuriuos būtų galėjęs žars- 
tyti lordas Cromeris. Viena karta vyresnis ir liūdnesnis už Cromerį, jis entuzias- 
tingai ėmėsi vaidmens, reikalavusio visos jo asmenybės persimainymo, tokio, 
kad jis tiktų Didžiajam Žaidimui, kad taptų Arabijos nacionalinio sąjūdžio įsi- 
kūnijimu, kad paslaptingai susisiedamas su jėgomis, neišvengiamai galingesnė- 
mis už jį patį (kad ir koks didis jis būtų buvęs), prarastų įgimtą tuščiagarbišku- 
mą, kad pagaliau persiimtų mirtina „panieka ne kitiems žmonėms, o tam, ką jie 
daro“ savo iniciatyva, o ne sudarydami sąjungą su istorijos jėgomis. 

Kai baigiantis karui Lawrence'ui teko atsisakyti slaptojo agento vaidmens ir 
kaip nors atgauti savo „angliškąją savastį““*, jis „jau žvelgė į Vakarus ir jų sąlygi- 
numus naujomis akimis: visa tai jau buvo manyje sunaikinta“**. Iš neišmatuoja- 
mų mastų Didžiojo Žaidimo, kurio neribojo ar nešlovino jokia viešuma ir kuris 
jį, tik ką peržengus; dvidešimties metų slenkstį, iškėlė virš karalių ir ministrų 
pirmininkų, nes jis pats „juos darė ar jais žaidė““*, Lawrence'as sugrįžo namo, 


“ Iš laiško, rašyto 1918 m. Letters, p. 244. 

“TE. Lawrence, Seven Pillars of Wisdom, Garden City, 1938, chapter i. 

*“ Ibid. 

** Koks dviprasmiškas ir koks sunkus turėjo būti šis procesas, iliustruoja toks anekdotas: „Law- 
rence'as sutiko pietauti pas Claridge'4, o paskui vakaricniauti pas ponią Harry Lindsay. Jis 
neatvyko pictauti, bet atėjo vakarieniauti arabiškais drabužiais“. Tai atsitiko 1919 metais. Ler- 
ters, p. 272, 1 pastaba. 

* Lawrence, op. cit., ch. i. 

* 1929 metais Lawrence'as rašč: „Bet kas, iškilęs taip greitai, kaip aš <...> ir taip aiškiai pama- 
tęs išvirkščiąją galingųjų pasaulio pusę, gali kaipmat prarasti savo siekius ir pavargti nuo pa- 
prastų veiklos motyvų, kuriais jis vadovavosi, kol pasiekė viršūnę. Aš nebuvau karalius ar mi- 
nistras pirmininkas, bet dariau juos ir jais žaidžiau, ir dabar šioje srityje man nebėra kas veikti“ 
(Letters, p. 653). 

apsėstas troškimo būti anonimiškas ir giliai įsitikinęs, kad niekas, ką, galimas 
daiktas, jis dar nuveiks savo gyvenime, jo jau nebepatenkins. Šią išvadą jis pri- 
ėjo, puikiai žinodamas, kad tai ne jis buvo didis, o didis buvo tik jo tinkamai 
suvaidintas vaidmuo, kad jo didingumas buvo žaidimo padarinys, o ne jo paties 
kūrinys. Dabar jis „nebenorėjo būti didis“ ir nusprendė, kad daugiau „nebebus 
respektabilus“, todėl tikrai „išsigydė <...> nuo bet kokio noro ką nors daryti 
savo paties labui““?. Jis pabuvo jėgos fantomu, o vėliau, kai iš jo buvo atimta 
jėga, funkcija, tapo fantomu tarp gyvųjų. Iš tikrųjų jis aistringai ieškojo kito 
vaidmens, o tai, tarp kitko, ir buvo tas „žaidimas“, apie kurį taip geranoriškai, 
bet naiviai klausinėjo George'as Bernardas Shaw, tarsi būtų bylojęs iš kito šimt- 
mečio, nes nesuprato, kodėl tiek daug nuveikęs žmogus tuo nesigiria kiekvie- 
name kampe“. Tik kitas vaidmuo, kita funkcija galėjo būti pakankamai veiks- 
minga, kad ir jis pats, ir pasaulis jo nebetapatintų su darbais Arabijoje, kad jo 
ankstesnis „aš“ būtų pakeistas nauja asmenybe. Jis nenorėjo tapti „Arabijos 
Lawrence'u“, nes iš esmės, praradęs ankstesnį „aš“, nenorėjo tapti kitu „aš“. 
Jo didybė pasireiškė tuo, jog jis buvo pakankamai aistringas, kad atsisakytų 
pigių kompromisų ir lengvų kelių į tikrovę ir respektabilumą, jog jis niekada 
nenustojo suprasti, kad buvo tik funkcija ir atliko tam tikrą vaidmenį, O todėl 
„Neturi kaip nors pelnytis iš to, ką nuveikė Arabijoje. Užsitarnautą pagarbą jis 
atstūmė. Dėl jo reputacijos jam siūlomų darbų jis atsisakė ir neleido sau pasi- 
naudoti savo sėkme, bent vieną žurnalistinę publikaciją pasirašydamas Law- 
rence'o pavarde“"!, 

TE. Lawrence'o istorija, su visu savo tragiškumu ir didybe, nebuvo paprasta 
mokamo pareigūno ar samdomo šnipo istorija. Tai buvo istorija, būdinga tik- 
ram agentui ar funkcionieriui, tokiam žmogui, kuris tikrai tikėjo tuo, kad pasi- 
nėrė — ar buvo įmestas - į istorinio būtinumo srautą ir tapo pasaulį valdančių 
paslaptingų jėgų funkcionieriumi ar agentu. „Aš stumtelėjau savo vežimėlį į 
amžinąjį srautą, ir todėl jis judėjo greičiau negu tie, kurie stumiami skersai srauto 
arba prieš srautą. Galiausiai aš netikėjau arabų sąjūdžiu, bet maniau, kad jis 
neišvengiamas savo vietoje ir savo laiku“?*. Kaip Cromeris valdė Egiptą dėl In- 
dijos arba Rhodesas valdė Pietų Afriką dėl tolesnės ekspansijos, Lawrence'as 
irgi veikė dėl kažkokio paslaptingo, nenumatomo tikslo. Vienintelis pasitenki- 
nimas, kurį jis galėjo gauti, nesugebėdamas ramia sąžine mėgautis kokiu nors 
ribotu laimėjimu, galėjo kilti iš paties funkcionavimo pojūčio, iš pojūčio, kad 
priklausai nuo kokio nors galingo judėjimo ir esi jo stumiamas. Sugrįžęs į Lon- 
doną ir nugrimzdęs į neviltį, jis bandė surasti kokį nors šitokio „pasitenkinimo 
savimi“ pakaitalą ir „sugebėdavo jį patirti tik didžiuliu greičiu lėkdamas moto- 
ciklu““?. Nors Lawrence'as dar nebuvo pagautas judėjimo ideologijos fanatiz- 
mo (gal todėl, kad buvo pernelyg gerai išauklėtas ir negalėjo pasiduoti savo 
meto prietarams), jis jau patyrė amžinojo srauto ir amžinojo judėjimo kerus, 


* Ibid., p. 244, 447, 450. Ypač plg. 1918 m. rašytą laišką (p. 244) su dviem George'o Bernardo 
Shaw laiškais: 1923 m. (p. 447) ir 1928 m. (p. 616). 

* George'as Bernardas Shaw 1928 m. klausia Lawrence'o: „Koks gi iš tikrųjų jūsų žaidimas?“, 
tardamas, kad jo vaidmuo armijoje ar naktinio sargo darbo (kuriam jis galėjo „gauti geras 
rekomendacijas“) ieškojimai buvo apsimestiniai. 

* Garnett, op. cit., p. 264. 

98 Letters, 1930, p. 693. 

* Ibid., 1924, p. 456. 


Rasė ir biurokratija 229 


nulemtus nusivylimo bet kuria įmanoma žmogaus atsakomybe. Jis pasinėrė į šį 
srautą ir jam nebeliko nieko, išskyrus kažkokį nesuprantamą padorumą ir išdi- 
dumą, suvokiant, kad „eini teisingu keliu“. „Man vis dar mįslinga, ką gali reikšti 
individas: nemažai, man atrodo, jei jis eina teisingu keliu“!?. Ir štai šią akimirką 
baigiasi tikrasis Vakarų žmogaus išdidumas - jis jau nebelaiko savęs tikslu sa- 
vaime ir nebemano esąs „daiktas savaime ar toks daiktas, kurio norėtųsi todėl, 
kad jis toks švarus“!*!, duodamas įstatymus pasauliui; ne, jis turi šansą tik tada, 
kai „eina teisingu keliu“, sudarydamas sąjungą su paslaptingomis istorijos ir 
likimo jėgomis, o pats yra tik jų funkcija. 


Kai Europos minia suprato, kokia „žavinga dorybė“ Afrikoje gali būti balta 
oda!“?, kai užkariautojas anglas Indijoje tapo valdininku, nebetikinčiu universa- 
lia įstatymo galiosena, bet įsitikinusiu savo įgimtu sugebėjimu valdyti ir viešpa- 
tauti, kai drakonų naikintojai virto arba „geresnės veislės“ „baltaisiais žmonė- 
mis“, arba biurokratais ir šnipais ir įsitraukė į beribių slaptų motyvų lemiamą 
begalinio judėjimo Didįjį Žaidimą, kai britų žvalgyba (ypač po Pirmojo pasauli- 
nio karo) pradėjo traukti geriausius Anglijos sūnus, kuriems labiau patiko tar- 
nauti ne savo šalies bendrajam gėriui, o paslaptingoms jėgoms, valdančioms 
visą pasaulį, scena, kurioje galėjo pasirodyti visi galimi siaubai, buvo parengta. 
Visų akivaizdoje pasirodė daugybė elementų, iš kurių, sutelktų į krūvą, buvo 
galima sukurti totalitarinę valstybę, pagrįstą rasizmu. Indijos biurokratai siūlė 
„administracines žudynes“, o Afrikos pareigūnai skelbė, kad „jokiems etiniams 
sentimentams, pavyzdžiui, žmogaus teisėms, nebus leista trukdyti“ baltųjų vieš- 
patavimui!“š, 

Laiminga aplinkybe galima laikyti tą faktą, kad nors Britanijos imperialisti- 
nė valdžia šiek tiek suvulgarėjo, laikotarpiu tarp dviejų pasaulinių karų žiauru- 
mas buvo ne toks didelis, kaip kada nors anksčiau, ir buvo visada paisoma mini- 
malių žmogaus teisių. Kaip tik šitoks nuosaikumas grynos beprotybės apsuptyje 
nutiesė kelią tam, ką Churchillis pavadino „Jo Didenybės imperijos likvidavi- 
mu“ ir kas galiausiai gali reikšti anglų tautos transformaciją į angliškai kalban- 
čių tautų Sandraugą. 


'W Ibid., p. 693. 

"| Lawrence, op. cit., chapter i. 

"“ Millin, op. cit., p. 15. 

0 Kaip pasakė seras Thomasas Wattas, britų kilmės Pietų Afrikos pilietis. Žr. Barnes, op. cit., 
p. 230. 

Kontinentinis i1mperializmas: pansąjūdžiai 


Pangermanizmas ir panslavizmas turėjo įtakos nacizmui ir bolševizmui (atitinka- 
mai) daugiau negu kokia nors kita ideologija ar kitas politinis sąjūdis. Tai akivaiz- 
džiausia užsienio politikos srityje, kur nacistinės Vokietijos ir Tarybų Rusijos strate- 
gijos buvo taip glaudžiai susijusios su gerai žinomomis užkariavimo programomis, 
sukurtomis pansąjūdžių Pirmojo pasaulinio karo metu, kad totalitariniai tikslai bu- 
vo klaidingai traktuojami kaip tam tikrų nuolatinių Vokietijos ar Rusijos interesų 
įgyvendinimas. Nors nei Hitleris, nei Stalinas niekada nepripažino, kad formuoda- 
mi savo valdymo metodus jie daug ką perėmė iš imperializmo, abu nedvejodami 
sutikdavo, kad priklauso nuo pansąjūdžių ideologijos ar mėgdžioja jų šūkius!. 
Pansąjūdžių atsiradimas nesutampa su imperializmo atsiradimu: apytikriai 
1870 metais panslavizmas jau išsiskyrė iš miglotų ir prieštaringų slavofilų? te- 
orijų, 0 pangermaniški jausmai atsirado Austrijoje dar XIX a. viduryje. Ta- 
čiau kaip sąjūdžiai jie susiklostė ir užvaldė platesnių visuomenės sluoksnių 
vaizduotę tik kartu su pergalinga Vakarų nacijų imperialistine ekspansija de- 
vintajame dešimtmetyje. Vidurio ir Rytų Europos tautos, neturėjusios kolo- 
nijinių valdų ir daug vilčių imtis užjūrio ekspansijos, dabar nusprendė, kad 
„turi tokią pat teisę plėstis kaip ir kitos didžiosios tautos ir kad jei neturės 
galimybės tai padaryti užjūryje, bus priverstos plėstis Europoje“*. Pangerma- 
nistai ir panslavistai pripažino, kad, gyvendami „kontinentinėse valstybėse“ 
ir būdami „kontinentinės tautos“, jie priversti ieškoti kolonijų kontinente“, kad 


' Knygoje Mein Kampf (New York, 1939) Hitleris rašė: Vienoje „Aš padėjau pasaulėžiūros 
apskritai ir politinio mąstymo stiliaus, skyrium imant, pamatus, o vėliau man reikėjo juos tik 
detalizuoti, bet jų jau niekada neatsisakiau“ (p. 129). Stalinas sugrįžo pric panslavizmo šūkių 
pastarojo karo metu. Panslavistinis kongresas Sofijoje (1945 m.), sušauktas pergalę pasiekusių 
rusų iniciatyva, priėmė rezoliuciją, skelbusią „ne tik tarptautinę politinę, bet ir moralinę būti- 
nybę rusų kalbą pripažinti visuotine bendravimo kalba kongrese ir oficialia visų slavų šalių 
kalba“. (Žr. Aufbau, New York, April 6, 1945). Truputį anksčiau bulgarų radijas transliavo 
metropolito Stefano, Šventojo Bulgarijos sinodo vikaro, laišką, kuriuo jis kreipėsi į rusų tautą, 
ragindamas „prisiminti savo mesianistinę misiją“, ir pranašavo būsimą „slavų tautų vienybę“ 
(Žr. Politics, January, 1945). 

? Išsamią slavofilų pažiūrų apžvalgą ir aptartį žr.: Alexandre Koyrė, La philosophie et le 
problėme national en Russie au dėbut du 19e siėcle (Institut Frangais de Leningrad, Bibliot- 
hėguc Vol. X, Paris, 1929). 

* Ernst Hasse, Deutsche Politik. 4 Heft. Die Zukunft des deutschen Volkstums, 1907, p. 132. 
*Ibid., 3 Heft. Deutsche Grenzpolitik, p. 167-168. Tokio tipo geopolitines teorijas mėgo „visavo- 
kiečiai“ (Alldeutschen), Pangermanistų sąjungos nariai. Vokietijos geopolitines reikmes jic vi- 
sada lygindavo su Rusijos reikmėmis. Būdinga, kad Austrijos pangermanistai šitaip nelyginda- 
vo niekada. 

geografiškai tolydžiai plėstųsi nuo valdžios centro*; kad prieš „Anglijos idėją 
<...> išreikštą žodžiais: "Aš noriu valdyti jūrą? iškyla Rusijos idėja [išreikšta] 
tokiais žodžiais: Aš noriu valdyti žemę"““, ir kad galiausiai paaiškės „milžiniš- 
kas Žemės pranašumas prieš jūrą <...>, aukštesnė žemės valdžios galybė, pa- 
lyginti su jūros valdžia <...> *7 

Svarbesnę kontinentinio (besiskiriančio nuo užjūrio) imperializmo reikš- 
mę lemia tas faktas, kad jam būdinga tolydinės ekspansijos koncepcija nepri- 
pažįsta jokio geografinio nuotolio tarp kolonijos ir nacijos santvarkos bei ins- 
titucijų, todėl jam nereikia „bumerango efekto“, kad priverstų Europą pajusti 
savo ir visų savo padarinių poveikį. Kontinentinis imperializmas tikrai prasi- 
deda namuose“. Kaip ir užjūrio imperializmas, jis niekino nacionalinės valsty- 
bės ribotumą, bet, priešingai negu užjūrio imperializmas, rėmėsi ne tiek eko- 
nominiais argumentais (kurie galiausiai labai dažnai išreikšdavo tikrus nacio- 
nalinius interesus), kiek „išplėsta gentine sąmone““, turėjusia vienyti visas ben- 
dros kilmės tautas, nepriklausomai nuo jų istorijos ir atsitiktinės gyvenamo- 
sios vietos!". Todėl kontinentinio imperializmo pradžia daug glaudžiau susiju- 
si su rasizmo koncepcijomis, entuziastišku rasinio mąstymo tradicijos perėmi- 


* Rašytojas slavofilas Danilevskis, kurio knyga Rusija ir Europa (1871) tapo klasikiniu pansla- 
vizmo veikalu, šlovino rusų „politinius sugebėjimus“, kuriuos įrodė „milžiniška tūkstantmetė 
valstybė, kuri vis dar auga ir kurios galybė nesiplečia taip kaip Europos galybė - kolonijiniu 
būdu, o visada lieka sutelkta aplink savo centrą, Maskvą“. Žr. K. Stachlin, Geschichte Rus- 
slands von den Anfūngen bis zur Gegenwart, 1923-1939, 5 vol., IV/l, p. 274. 

* Citata iš J. Slowackio, lenkų publicisto, rašiusio XIX a. penktajame dešimtmetyje. Žr. N.O. 
Lossky, Three Chapters from the History of Polish Messianism, Prague, 1936, in International 
Philosophical Library, II, 9. 

Panslavizmas, pirmasis iš pan-izmų (žr. Hoctzsch, Russland, Berlin, 1913, p. 439), išreiškė šias 
geopolitines idėjas beveik 40 metų anksčiau, nci pangermanizmas pradėjo „mąstyti kontinen- 
tais“. Anglijos jūrų valdžios ir kontinentinės žemės valdžios skirtumas buvo toks ryškus, kad 
ieškoti įtakų būtų tuščias reikalas. 

" Reismann-Grone, Ueberseepolitik oder Festlandspolitik?, 1905, in Alldeutsche Flugschriften, 
No. 22, p. 17. 

Š Ernstas Hassc iš Pangermanistų sąjungos kai kurias tautas (lenkų, čekų, žydų, italų ir t. t.) 
siūlė traktuoti taip pat, kaip užjūrio imperializmas traktavo ne Europos kontinentų čiabuvius. 
Žr. Deutsche Politik. 1 Heft: Das Deutsche Reich als Nationalstaat, 1905, p. 62. Tai svarbiausias 
skirtumas tarp Pangermanistų sąjungos, įkurtos 1886 metais, ir ankstesnių kolonijinių draugi- 
jų, pavyzdžiui, Central-Verein fūr Handelsgeographie (įkurtos 1863 m.). Labai patikimas Panger- 
manistų sąjungos apibūdinimas pateiktas kn.: Mildred S. Wertheimer, The Pan-German Lea- 
gue, 1890-1914, 1924. 

* Emil Deckert, Panlatinismus, Panslawismus und Panteutonismus in ihrer Bedeutung fūr die 
politische Weltlage, Frankfurt a/M, 1914, p. 4. i 

'* Pangermanistai jau prieš Pirmąjį pasaulinį karą svarstė skirtumą tarp Staatsfremde, vokicčių 
kilmės žmonių, tapusių kitos šalies piliečiais, ir Volksfremde, nevokicčių kilmės Žmonių, gyve- 
nančių Vokietijoje. Žr. Daniel Frymann (Heinricho Classo slapyvardis), Wenn ich der Kaiser 
war. Politische Wahrheiten und Notwendigkeiten, 1912. J 

Kai Austrija buvo prijungta pric Trečiojo reicho, Hitleris kreipėsi į Austrijos vokiečius tipiškais 
pangermaniškais šūkiais. „Kad ir kur būtume gimę, - kalbėjo jis jiems, - visi esame vokiečių 
tautos sūnūs“. Hitler's Speeches, cd. by N.H. Baynes, 1942, II, 1408. 

mu'! ir menkai susijusi su konkrečiu patyrimu. Jo rasinės sąvokos iš esmės 
buvo visiškai ideologinės ir patogiu politiniu ginklu virto daug greičiau negu 
panašios teorijos, skelbiamos užjūrio imperialistų, kurie visada galėjo remtis 
realiu patyrimu. 

Aptariant imperializmą, pansąjūdžiams apskritai buvo skiriama pernelyg ma- 
žai dėmesio. Apčiuopiamesni užjūrio ekspansijos rezultatai užgoždavo pansą- 
jūdininkų svajones apie kontinentinės imperijas, 0 jų nesidomėjimas ekonomi- 
ka!* keistai nesiderino su milžiniškais ankstyvojo imperializmo pelnais. Negana 
to, tuo metu, kai beveik kiekvienas pradėjo tikėti, kad politika ir ekonomika yra 
daugiau ar mažiau tas pats dalykas, buvo lengva nepastebėti dviejų imperializ- 
mo atšakų panašumų, o kartu ir svarbiųjų skirtumų. Pansąjūdžių šalininkai, kaip 
ir Vakarų imperialistai, suvokė visas užsienio politikos problemas, kurias už- 
miršdavo ankstesnės nacionalinės valstybės valdančiosios grupės“. Dar ryškes- 
nė buvo jų įtaka intelektualams: rusų inteligentija, išskyrus nedideles išimtis, 
buvo nusiteikusi panslaviškai, o pangermanizmas Austrijoje prasidėjo beveik 
kaip studentų sąjūdis!*. Svarbiausias pansąjūdžių ir respektabilesnio Vakarų tautų 
imperializmo skirtumas buvo tas, kad jų nerėmė kapitalistai; jų pastangoms plės- 
tis neužbėgo (ir negalėjo užbėgti) už akių atliekamų pinigų ir atliekamų Žmonių 
eksportas, nes Europa niekam nesiūlė kolonizavimo galimybių. Todėl tarp pan- 
sąjūdžių lyderių beveik nėra biznierių ir avantiūristų, bet daug laisvųjų profesi- 
jų atstovų, mokytojų ir valstybės tarnautojų"?. Užjūrio imperializmui, nepaisant 
antinacionalinių jo tendencijų, pavyko įkvėpti naują gyvybę pasenusioms nacio- 
nalinės valstybės institucijoms, o kontinentinis imperializmas buvo ir liko atvi- 
rai priešiškas visiems egzistuojantiems politiniams junginiams. Todėl jo bendro- 
ji nuotaika buvo daug maištingesnė, o jo vadai daug labiau linkę į revoliucinę 
retoriką. Užjūrio imperializmas pasiūlė pakankamai realias išeitis visų klasių 
atliekamiems žmonėms, o kontinentinis imperializmas negalėjo pasiūlyti nie- 
ko, išskyrus ideologiją ir dalyvavimą sąjūdyje. Tačiau to visai pakako tokiu me- 


"!" Th. G. Massarykas (Zur russischen Geschichts- und Religionsphilosophie, 1913) kalba apie 
slavofilų (pradedant Danilevskiu) „zoologinį nacionalizmą“ (p. 257). Otto Bonhardas, oficia- 
lus Pangermanistų sąjungos istorikas, pažymėjo glaudų ryšį tarp savo ideologijos ir Gobincau 
bei H.S. Chamberlaino rasizmo. Žr. Geschichte des alldeutschen Verbandes, 1920, p. 95. 

'* Išimtis yra Friedrichas Naumannas (Central Europe, London, 1916), daugelį Vidurio 
Europos tautų siekęs pakeisti viena ir vieninga „ekonomine tauta“ (Wirtschafitsvolk), vado- 
vaujama vokiečių. Nors jo knyga Pirmojo pasaulinio karo metu tapo bestseleriu, ji turėjo 
įtakos tik Austrijos socialdemokratų partijai, žr. Karl Renner, Oesterreichs Erneuerung. 
Politisch-programmatische Aufsūtze, Vienna, 1916, p. 37 ff. 

5 „Bent jau prieš karą didžiųjų partijų domėjimąsi užsienio reikalais visiškai užgoždavo vidaus 
reikalai. Pangermanistų sąjungos požiūris buvo kitoks ir tai, be abejonės, yra jos propagandinis 
akcentas“ (Martin Wenck, Alldeutsche Taktik, 1917). 

4 Žr. Paul Molisch, Geschichte der deutschnationalen Bewegung in Oesterreich, Jena, 1926, 
p. 90: Tai faktas, kad „studentija visai nėra paprastas bendros politinės situacijos atspindys; 
priešingai, radikalios pangermanizmo idėjos pirmiausia atsirado studentijoje ir tik paskui įsi- 
smelkė į bendrąją politiką“. 

'* Naudingos informacijos apie Pangermanistų sąjungos narių socialinę sudėtį, vietinius ir aukš- 
tesnio rango veikėjus galima rasti kn. Wertheimer, op. cit. Žr. taip pat Lothar Werner, Der 
alldeutsche Verband. 1890-1918. Historische Studien. Heft 278, Berlin, 1935, ir Gottfried Nip- 
pold, Der deutsche Chauvinismus, 1913, p. 179 ff. 

tu, kai istorijos raktui buvo teikiama pirmenybė prieš politinę veiklą, kai griū- 
vant bendruomenei ir atomizuojantis visuomenei žmonės norėjo priklausyti ko- 
kiam nors kolektyvui bet kuria kaina. Panašiai ir regimam baltos odos (kurios 
pranašumus nesunku suvokti juodaodžių ar raudonodžių aplinkoje) skirtumui 
buvo galima priešinti tik įsivaizduojamą skirtumą tarp rytietiškos ir vakarietiš- 
kos, arijų ir nearijų sielos. Pabrėžtina, kad pakankamai sudėtinga ideologija ir 
organizacija, nežadėjusi jokios tiesioginės naudos, pasirodė esanti patraukles- 
nė už apčiuopiamus pranašumus ir visuotinai priimtus įsitikinimus. 

Nors ir stokodami praktinių laimėjimų, visada taip žavinčių minią, pansąjū- 
džiai iš pat pradžių pasirodė esą patrauklesni už užjūrio imperializmą. Sis popu- 
liarumas, laikęsis nepaisant akivaizdžių nesėkmių ir nuolatinių programos kaita- 
liojimų, pranašavo vėlesnių totalitarinių grupių, kurios irgi miglotai suvokdavo 
tikruosius savo tikslus ir diena iš dienos keisdavo savo politinę liniją, atsiradimą. 
Pansąjūdžių narius daug labiau siedavo bendra nuotaika negu aiškiai apibrėžtas 
tikslas. Teisybė, kad užjūrio imperializmas taip pat labiau pabrėždavo pačią eks- 
pansiją negu kokią nors užkariavimo programą, o todėl, progai pasitaikius, už- 
grobdavo kiekvieną teritoriją. Tačiau kad ir koks nepastovus būtų buvęs atlieka- 
mų pinigų eksportas, jis apribodavo iš jo kylančią ekspansiją, tuo tarpu pansąjū- 
džių tikslams trūkdavo net šio veikiau anarchiško elemento, susijusio su žmogui 
būdingu planavimu bei geografiniais apribojimais. Vis dėlto nors pansąjūdžiai 
neturėjo konkrečių pasaulio užkariavimo programų, jie pažadino visa apimančią 
totalinio viešpatavimo, visų žmogaus reikalų aprėpties ir rūpinimosi jais nuotai- 
ką, „panhumanizmo“ nuotaiką, kaip kartą pasakė Dostojevskis!“. 

Imperialistinėje minios ir kapitalo sąjungoje iniciatyva pirmiausia priklausė 
biznio atstovams - išskyrus Pietų Afriką, kur labai anksti pasireiškė aiškiai api- 
brėžta minios politika. O pansąjūdžiuose iniciatyva visada priklausė tik miniai, 
anais laikais (ir šiandien) vadovaujamai tam tikro tipo intelektualų. Jie vis dar 
neturėjo ambicijų valdyti Zemės rutulį ir net nesvajojo apie totalinio viešpatavi- 
mo galimybę. Bet jie gerai žinojo, kaip organizuoti minią, ir gerai suprato, ko- 
kią organizacinę (o ne tik ideologinę ar propagandinę) naudą gali turėti rasisti- 
nės koncepcijos. Sių koncepcijų reikšmė buvo tik paviršutiniškai suvokta paly- 
ginti kukliose užsienio politikos teorijose, kuriose kalbama apie germanizuotą 
Vidurio Europą ir rusifikuotą Rytų ir Pietų Europą ir kurios buvo nacistinės ir 
bolševikinės pasaulio užkariavimo programos pradinis taškas!'. „Germanų tau- 
tos“ už reicho ribų ir „mūsų jaunesnieji broliai slavai“ už Šventosios Rusijos 
ribų sukurdavo puikią dūmų uždangą iš tautų teisės apsispręsti ir tai buvo pato- 
gios tolesnės ekspansijos pakopos. Tačiau daug svarbesnis buvo tas faktas, kad 
totalitariniai režimai paveldėjo šventumo aurą: jiems pakakdavo tik priminti 
„Šventosios Rusijos“ ar „Šventosios Romos imperijos“ praeitį, ir tuojau pat su- 
vešėdavo įvairiausi slavų ar vokiečių intelektualų prietarai!*. Pseudomistinės ne- 


'6 Cit. pagal Hans Kohn, „The Permanent Mission“, The Review of Politics, July, 1948. 

" Danilevskis, op. cit., būsimajai Rusijos imperijai priskyrė visas Balkanų šalis, Turkiją, Vengri- 
ją, Čekoslovakiją, Galiciją ir Istriją su Triestu. 

K Slavofilas K.S. Aksakovas, rašęs XIX a. viduryje, oficialų pavadinimą „Šventoji Rusija“ trak- 
tavo visai paraidžiui, kaip ir vėlesnieji panslavistai. Žr. Th.G. Masaryk, op. cit., p. 234 ff. Susi- 
pažinimui su miglotomis pangcrmanizmo nesąmonėmis labai tinka kn. Mocller van den Bruck, 
Germany's Third Empire (New York, 1934), kur skelbiama: „Yra tik viena Imperija, kaip yra tik 
viena Bažnyčia. Visa kita, kas tik pretenduoja į šį titulą, gali būti tik kokia nors valstybė, ben- 
druomenė ar sekta. Egzistuoja tik Imperija“ (p. 263). 

sąmonės, sustiprintos nesuskaičiuojamų ir savavališkų istorinių prisiminimų, taip 
veikė emocijas, kad savo gelme ir platuma jos, atrodo, peržengdavo nacionaliz- 
mo ribotumus. Kad ir kaip ten būtų, iš tų nesąmonių išaugo naujos rūšies nacio- 
nalistiniai jausmai, kurių intensyvumas pasirodė esąs puikus masių išjudinimo 
variklis, galėjęs visiškai gerai pakeisti ankstesnį emocinį centrą - senąjį nacio- 
nalinį patriotizmą. 

Šis naujo tipo gentinis nacionalizmas, daugiau ar mažiau būdingas visoms 
Vidurio ir Rytų Europos tautoms, savo turiniu ir reikšme (bet ne intensyvu- 
mu) visai skyrėsi nuo Vakarų nacionalistinių kraštutinumų. Sovinizmas - šiuo 
metu paprastai siejamas su Maurras ir Barrėso „nationalisme intėgral“, atsira- 
dusiu amžių sandūroje ir romantiškai šlovinusiu praeitį bei skelbusiu liguistą 
mirusiųjų kultą, — net pats laukiniškiausias ir fantastiškiausias, niekada netei- 
gė, kad prancūzų kilmės žmonės, gimę ir užaugę kitoje šalyje, nemokantys 
prancūzų kalbos ir nepažįstantys prancūzų kultūros, yra „prancūzai iš prigim- 
ties“ dėl to, kad pasižymi tam tikromis paslaptingomis kūno ar sielos savybė- 
mis. Tik kartu su „platesne gentine sąmone“ atsiranda tas ypatingas nacionalu- 
mo tapatinimas su savo siela, tas į vidų nukreiptas išdidumas, kuris jau nebesie- 
jamas tik su viešaisiais reikalais, bet persmelkia kiekvieną asmeninio gyveni- 
mo tarpsnį, ir galų gale prieinama, pavyzdžiui, tokia išvada: „Kiekvieno tikro 
lenko asmeninis gyvenimas <...> yra viešasis lenkiškumo gyvenimas“!". 

Psichologiniu požiūriu svarbiausias skirtumas tarp paties agresyviausio šovi- 
nizme ir šitokio gentinio nacionalizmo yra tas, kad pirmasis nukreiptas išorėn, 
orientuotas į regimus dvasinius ir medžiaginius nacijos laimėjimus, tuo tarpu ant- 
rasis, net švelniausių pavidalų (pavyzdžiui, Vokietijos jaunimo sąjūdis), nukreip- 
tas vidun ir sutelktas paties individo sieloje, kuri traktuojama kaip bendrų nacio- 
nalinių bruožų įkūnijimas. Šovinistinė mistika vis dar nurodo kažką, kas realiai 
egzistavo praeityje (kaip nationalisme intėgral atveju), ir tik bando tai perkelti į 
žmogaus kontrolei nepavaldžią sritį, o tribalizmas pradeda nuo neegzistuojančių 
pseudomistinių elementų, kuriuos siūlo visiškai įgyvendinti ateityje. Jį galima leng- 
vai atpažinti iš didžiulės arogancijos, būdingos jo savižavai: tautą, jos praeitį ir 
ateitį jis drįsta matuoti egzaltuotų vidinių savybių matu ir neišvengiamai atmeta 
jos regimąją egzistenciją, jos tradiciją, institucijas ir kultūrą. 

Politiniu požiūriu gentinis nacionalizmas visada pabrėžia, kad jo tauta ap- 
supta „priešiško pasaulio“, „viena prieš visus“, kad tarp šios tautos ir visų kitų 
tautų esama pamatinio skirtumo. Jis skelbė, kad jo tauta unikali, individuali, 
nepalyginama su visomis kitomis, ir teoriškai neigė pačią žmonijos bendrumo 
galimybę gerokai anksčiau, negu buvo panaudotas sunaikinti žmogaus žmogiš- 
kumui. 


I. GENTINIS NACIONALIZMAS 


Kontinentinis imperializmas kilo iš žlugusių ambicijų jausmo, atsiradusio tose 
šalyse, kurios negavo savo dalies iš audringos XIX a. paskutinio dešimtmečio 
ekspansijos, o tribalizmas pasireiškė kaip nacionalizmas tų tautų, kurios neda- 
lyvavo nacionalinio išsivadavimo procese ir nesukūrė savarankiškos nacionali- 
nės valstybės. Ten, kur susiliejo abi nesėkmės, kaip daugianacionalinėje Austri- 


“ George Cleinow, Die Zukunft Polens, Leipzig, 1914, II, p. 93 ff. 

j0je-Vengrijoje ir Rusijoje, pansąjūdžiai visai natūraliai rado pačią derlingiau- 
sią dirvą. Negana to, kadangi Dviguboji Monarchija globojo ir slavų, ir vokie- 
čių tautas, siekusias susivienyti, panslavizmas ir pangermanizmas iš pat pra- 
džių orientavosi į šios monarchijos sunaikinimą, ir Austrija-Vengrija tapo tik- 
ruoju pansąjūdžių centru. Dar 1870 metais Rusijos panslavistai paskelbė, kad 
geriausias galimas panslavų imperijos pradinis momentas būtų Austrijos suiri- 
mas“, o Austrijos pangermanistai buvo taip agresyviai nusiteikę prieš savo 
vyriausybę, kad net „Alldeutsche Verband“ Vokietijoje dažnai apgailestauda- 
vo dėl broliško sąjūdžio Austrijoje „kraštutinumų““!. Vokiškas Vidurio Euro- 
pos ekonominės sąjungos, kuriai vadovautų Vokietija, projektas, kaip ir visi 
kiti panašūs kontinentinės imperijos projektai, kuriami vokiečių pangerma- 
nistų, kai tik jo griebėsi Austrijos pangermanistai, virto planu sukurti tokią 
struktūrą, kuri taptų „vokiečių gyvenimo centru visame pasaulyje ir susijungtų 
su visomis kitomis vokiečių valstybėmis“. 

Savaime suprantama, kad ekspansionistinės panslavizmo tendencijos erzino 
carą taip pat, kaip niekieno neprašyti pangermanistų ištikimybės reichui ir ne- 
lojalumo Austrijai pareiškimai erzino Bismarcką“. Juk kad ir kaip aukštai kar- 
tais pakildavo nacionalistinių jausmų potvynis, kad ir kokios absurdiškos tapda- 
vo nacionalistinės pretenzijos kebliose situacijose, kol jos buvo susijusios su tam 
tikra nacionaline teritorija ir kontroliuojamos ribotos nacionalinės valstybės iš- 
didumo jausmo, išlaikydavo tas ribas, kurias pansąjūdžių tribalizmas perženg- 
davo vienu gaistu. 

Pansąjūdžių naujumą geriausiai galima suprasti iš visiškai naujo jų požiūrio į 
antisemitizmą. Engiamos mažumos, pavyzdžiui, slavai Austrijoje ir lenkai cari- 
nėje Rusijoje, dėl konflikto su vyriausybe turėjo daugiau galimybių pamatyti 
slaptus ryšius tarp žydų bendruomenių ir Europos nacionalinių valstybių, ir šis 
atradimas galėjo nesunkiai sukelti giliau siekiantį priešiškumą. Visur, kur prie- 
šiškumas valstybei nebuvo tapatinamas su patriotizmo stoka (kaip Lenkijoje, 
kur lojalumo Lenkijai žymė buvo nelojalumas carui, arba Austrijoje, kur Bis- 
marcką vokiečiai laikė savo didžiuoju nacionaliniu herojumi), šis antisemitiz- 


“ Krymo karo metais (1853-1856) Michailas Pogodinas, rusų folklorininkas ir filologas, 
parašė laišką carui, kuriame slavų tautas vadino vieninteliais patikimais ir galingais sąjungi- 
ninkais (Stachlin, op. cit., p. 35); kick vėliau generolas Nikolajus Muravjovas-Amurskis, 
„Vienas didžiausių Rusijos imperijos kūrėjų“, laukė „slavų išlaisvinimo nuo Austrijos ir Tur- 
kijos priespaudos“ (Hans Kohn, op. cit.), o 1870 m. pasirodė karingas pamfletas, kuriame 
buvo reikalaujama „Austrijos sunaikinimo kaip būtinos panslavų federacijos įkūrimo sąly- 
gos“ (žr. Stachlin, op. cit., p. 282). 

A Žr. Otto Bonhard, op. cit., p. 58 ff., ir Hugo Grell, Der alldeutsche Verband, seine Geschichte, 
seine Bestrebungen, seine Erfolge, 1898, in Alldeutsche Flugschriften, No. 8. 

= Pagal Austrijos pangermanistų 1913 metų programą, cit. pagal Eduard Pichl (al. Herwig), 
Georg Schoenerer, 1938, 6 vols., VI, p. 375. 

“ Kai Schocnereris, Bismarcko gerbėjas, 1876 metais pareiškė, kad „Austrija turi nunykti kaip 
galinga valstybė“ (Pichl, op. cit., I, p. 90), Bismarckas pagalvojo ir pasakė savo gerbėjams, kad 
„stipri Austrija gyvybiškai reikalinga Vokietijai“. Žr. EA. Neuschaefer, Georg Ritter von Scho- 
enerer (Dissertation), Hamburg, 1935. Caro požiūris į panslavizmą buvo daug dviprasmiškes- 
nis, nes panslavistinė valstybės koncepcija pripažino, kad despotišką vyriausybę turi labai rem- 
ti liaudis. Tačiau netgi tokiomis gundančiomis aplinkybėmis caras atsisakė paremti ekspansio- 
nistinius slavofilų ir jų šalininkų reikalavimus. Žr. Stachlin, op. cit., p. 30 ff. 

mas įgaudavo žiauresnę formą, nes žydai tokiais atvejais atrodydavo esą ne tik 
valstybinės priespaudos mašinos, bet ir užsienio engėjų agentai. Tačiau pamati- 
nį antisemitizmo vaidmenį pansąjūdžiuose menkai paaiškina ir mažumų pozici- 
ja, Ir ypatingas patyrimas, įgytas žymaus Austrijos pangermanizmo veikėjo Schoe- 
nererio tada, kai jis, dar būdamas liberalų partijos narys, suprato, kad esama 
ryšio tarp Habsburgų monarchijos ir to fakto, jog Rothschildai valdo Austrijos 
geležinkelių tinklą*. Vargu ar vien tik šis faktas būtų privertęs jį pareikšti štai 
ką: „Mes, pangermanistai, antisemitizmą traktuojame kaip svarbiausią mūsų 
nacionalinės ideologijos atramą“* ir vargu ar kas nors panašaus būtų galėję 
paskatinti rusų rašytoją panslavistą Rozanovą pareikšti, kad „Rusijos gyvenime 
nėra tokios problemos, kurioje, tarsi 'kablelis', neglūdėtų ir klausimas: 'Kaip 
susitvarkyti su žydu ?*“?* 

Antisemitizmo kaip visos pasaulėžiūros ir požiūrio į gyvenimą centro - kuris 
skiriasi nuo jo paprasčiausio politinio vaidmens Prancūzijoje Dreyfuso bylos 
metu ar jo kaip propagandos priemonės Stoeckerio sąjūdyje Vokietijoje - stai- 
gų atsiradimą paaiškina ne tiek politiniai faktai ir politinės aplinkybės, kiek tri- 
balizmo prigimtis. Tikroji pansąjūdžiuose pasireiškusio antisemitizmo esmė yra 
ta, kad neapykanta žydams pirmą kartą buvo atskirta nuo bet kokio realaus — 
politinio, socialinio ar ekonominio - patyrimo, susijusio su žydų tauta, ir buvo 
nulemta ypatingos logikos, būdingos ideologijai. 


Gentinis nacionalizmas, kontinentinio imperializmo varomoji jėga, turėjo ne- 
daug ką bendro su visiškai išsivysčiusios Vakarų nacionalinės valstybės naciona- 
lizmu. Nacionalinė valstybė, pagrįsta atstovavimo liaudžiai ir nacionalinio suve- 
renumo principais, atsiradusi ir susiformavusi po Prancūzijos revoliucijos, XIX 
amžiuje, buvo dviejų veiksnių, vis dar atskirų XVIII a. ir išlikusių atskirų Rusi- 
joje ir Austrijoje-Vengrijoje, susijungimo padarinys. Tie veiksniai - nacionalu- 
mas ir valstybė. Nacijos pasirodė istorijos scenoje ir išsilaisvino tada, kai tautose 
atsirado jų pačių kaip kultūrinių ir istorinių junginių savimonė ir kai savo terito- 
riją jos pradėjo suvokti kaip nuolatinius namus, kur istorija paliko savo regimus 
pėdsakus, kurių kultivavimas buvo jų protėvių bendro darbo padarinys ir kurių 
ateitis priklauso nuo bendros civilizacijos raidos. Kur tik atsirasdavo nacionali- 
nė valstybė, ten baigdavosi migracija, nors, kita vertus, Rytų ir Pietų Europos 
srityse nacionalinių valstybių įkurti nepavyko, nes jos negalėjo turėti atramos 
tvirtai įsišaknijusiose žemdirbių klasėse*?. Visuomenės požiūriu nacionalinė vals- 
tybė buvo emancipuotų Europos žemdirbių klasių politinis junginys, ir kaip tik 
dėl šios priežasties tose valstybėse nuolatinės nacionalinės armijos galėjo užim- 
ti tvirtą poziciją tik iki praeito amžiaus pabaigos, t. y. tik tol, kol jos tikrai atsto- 
vavo kaimo socialiniams sluoksniams. „Armija, - pažymėjo Marxas, - buvo vals- 
tiečių sklypininkų point d'honneur: ji juos paversdavo šeimininkais, ginančiais 
nuo išorės priešų savo naująją nuosavybę <...> Uniforma buvo jų valstybinis 
kostiumas, karas buvo jų poezija; žemės sklypas buvo jų tėvynė, 0 patriotizmas 


“ Zr. II sk. 

> Pichl, op. cit., I, 26. Vertimas cituojamas iš puikaus Oscaro Karbacho straipsnio „The Foun- 
der of Modern Political Antisemitism: Georg von Schoencrer, Jewish Social Studies, Vol. VII, 
No. 1, January, 1945. 

“ Vassili Rozanov, Fallen Leaves, 1929, p. 163-164. 

" Žr. C.A. Macartney, National States and National Minorities, London. 1934, p. 432 ff. 

tapo idealia nuosavybės jausmo forma“. Vakarų nacionalizmą, kurio aukščiausia 
išraiška tapo karo prievolė, sukūrė tvirtai įsišaknijusios ir išlaisvintos valstietijos 
sluoksniai. 

Nacionalinė sąmonė yra palyginti modernus reiškinys, o valstybės struktūra 
buvo šimtmečius gyvavusios monarchijos ir apsišvietusiojo despotizmo padari- 
nys. Ir naujos respublikos, ir reformuotos konstitucinės monarchijos pavidalu 
kaip savo aukščiausią funkciją valstybė paveldėjo įsipareigojimą globoti visus 
jos teritorijoje gyvenančius žmones nepriklausomai nuo jų nacionalinės kilmės 
ir privalėjo veikti kaip aukščiausioji teisinė institucija. Nacionalinės valstybės 
tragedija buvo ta, kad bundanti tautos nacionalinė sąmonė kirtosi su šiomis 
funkcijomis. Liaudies valios vardu nacionalinė valstybė buvo priversta piliečiais 
pripažinti tik „nacionalus“, visas pilietines ir politines teises garantuoti tik tiems, 
kurie nacionalinei bendruomenei priklausė pagal kilmės teisę ir gimimo faktą. 
Tai reiškė, kad iš teisės įrankio valstybė iš dalies virto nacijos įrankiu. 

Nacijos pergalę prieš valstybę?? labai pagreitino absoliutinės monarchijos žlu- 
gimas ir vėlesnė klasių raida. Buvo tariama, kad absoliutus monarchas privalo 
tarnauti nacijos kaip visumos interesams, būti regimu tokio bendro intereso 
įsikūnijimu ir įrodyti, kad toks interesas egzistuoja. Apsišvietusysis despotizmas 
buvo pagrįstas kunigaikščio Rohano posakiu: „Karaliai įsakinėja žmonėms, o 
interesas įsakinėja karaliams“*“. Pašalinus karalių ir įsigalėjus tautos suverenu- 
mui, iškilo grėsmė, kad šį bendrą interesą išstums nuolatinis klasinių interesų 
konfliktas ir kova dėl valstybės mašinos kontrolės, t. y. nuolatinis pilietinis ka- 
ras. Kai nebeliko monarcho, simbolizuojančio esminį piliečių bendrumą, atro- 
dė, kad vienintelis ryšys, dar siejęs nacionalinės valstybės piliečius, buvo nacio- 
nalinė priklausomybė, t. y. bendra piliečių kilmė. Todėl toje epochoje, kai kiek- 
vieną klasę ir kiekvieną gyventojų grupę valdė klasinis ir grupinis interesas, bu- 
vo tariama, kad nacijos kaip visumos interesą laiduoja bendra kilmė, sentimen- 
taliai pasireiškianti nacionalizmu. 

Slaptas konfliktas tarp valstybės ir nacijos išryškėjo tą pačią akimirką, kai 
gimė modernioji nacionalinė valstybė, kai Prancūzijos revoliucija Žmogaus tei- 
sių deklaraciją susiejo su nacionalinio suverenumo reikalavimu. Tos pačios es- 
minės teisės buvo traktuojamos kaip neatimama visų žmonių nuosavybė ir kartu 
kaip konkreti konkrečių nacijų nuosavybė, ta pati nacija buvo paskelbta teisių, 
tariamai kylančių iš žmogaus teisių, subjektu /r kartu suverenu, t. y. junginiu, 
nesaistomu jokio universalaus įstatymo, nepripažįstančiu nieko aukštesnio už 
save*!. Praktinis šio prieštaravimo padarinys buvo tas, kad nuo to laiko žmogaus 
teisės buvo saugomos ir įgyvendinamos tik kaip nacionalinės teisės ir kad pati 
valstybės institucija, kurios aukščiausias uždavinys buvo garantuoti Žmogui jo 
kaip žmogaus, kaip piliečio ir kaip nacijos atstovo teises, prarado savo teisinę, 
racionalią regimybę ir romantikai ją galėjo traktuoti kaip miglotą darinį, atsto- 
vaujantį „nacionalinei sielai“, kuri, kaip buvo tariama, jau vien dėl savo egzista- 


* Karl Marx, The Eighteenth Brumaire of Louis Bonaparte, į anglų k. vertė De Leon, 1898. 

3 Žr. J.T Delos, La Nation, Montreal, 1944; tai išskirtinė studija, skirta šiam klausimui. 

0 Žr. the Duc de Rohan, De VIntėrėt des Princes et Etats de la Chrėtientė, 1638, dedikuota 
kardinolui Richelicu. 

* Vienas ryškiausių suverenumo principo tyrinėjimų vis dar yra: Jean Bodin, Six Livres de la 
Rėpubligue, 1576. Gerą svarbiausių Bodino teorijų perpasakojimą ir aptarimą žr. George H. 
Sabine, A History of Political Theory, 1937. 

vimo fakto yra už ar virš įstatymo. Tai reiškia, kad nacionalinio suverenumo 
sąvoka prarado savo pradinę „liaudies laisvės“ konotaciją ir buvo apgaubta pseu- 
domistine beįstatymiškumo ir savivalės aureole. 

Nacionalizmas iš esmės išreiškia šitokį valstybės virtimą nacijos įrankiu ir 
piliečio tapatinimą su nacijos nariu. Santykį tarp valstybės ir visuomenės nu- 
lėmė klasių kovos, pakeitusios ankstesnę feodalinę santvarką, faktas. Visuo- 
menė persiėmė liberaliojo individualizmo dvasia, ir todėl buvo klaidingai tiki- 
ma, kad valstybė valdo tik individus (tuo tarpu iš tikrųjų ji valdė klases) ir kad 
valstybė yra savotiškas aukščiausias individas, kuriam turi nusilenkti visi kiti. 
Atrodė, jog nacijos valia reikalauja, kad valstybė ją apsaugotų nuo socialinio 
atomizavimosi padarinių, o kartu garantuotų visuomenei galimybę likti ato- 
mizavimosi būklėje. Kad būtų pajėgi išspręsti šį uždavinį, valstybė buvo pri- 
versta stiprinti ankstesnes centralizavimo tendencijas, nes tik griežtai centra- 
lizuota administracija, monopolizavusi visus prievartos instrumentus ir galios 
galimybes, galėjo atsverti išcentrines jėgas, nuolat atsirandančias į klases su- 
skilusioje visuomenėje. Tokiomis aplinkybėmis nacionalizmas tapo puikia ri- 
šamąja medžiaga, centralizuotą valstybę siejančia su atomizuota visuomene, 
ir tikrai įrodė, kad jis yra vienintelis veiksmingas ir gyvas saitas, vienijantis 
nacionalinės valstybės piliečius. 

Nacionalizmas visada išsaugojo šią pradinę nuoširdžią ištikimybę centrali- 
zuotai valdžiai ir niekada visai neprarado svarbiausios savo funkcijos - išsaugoti 
trapią pusiausvyrą tarp nacijos ir valstybės, viena vertus, ir tarp atomizuotos 
visuomenės nacionalų, kita vertus. Vietinės kilmės nacionalinės valstybės pilie- 
čiai dažnai su panieka žiūrėjo į natūralizuotus piliečius, t. y. į tuos žmones, ku- 
rie savo teises gavo ne pagal gimimo faktą, o pagal įstatymą, iš valstybės, o ne iš 
nacijos; bet jie niekada nenueidavo taip toli, kad reikalautų pangermaniškos 
perskyros tarp Staatsfremde, svetimųjų valstybiniu požiūriu, ir Volksfremde, sve- 
timųjų nacionaliniu požiūriu, kuri vėliau tapo nacių įstatymų leidybos dalimi. 
Kiek valstybė (net iškreipta forma) liko teisinė institucija, nacionalizmas buvo 
kontroliuojamas kokio nors įstatymo, o kiek ji atsirado iš nacionalų susitapati- 
nimo su savo teritorija, ji laikėsi tam tikrų ribų. 

Visai kitokios buvo pirmosios nacionalistinės reakcijos tų tautų, kurių nacio- 
nalumas vis dar neperžengė etninės sąmonės vientisumo, kurių kalbos dar neiš- 
siskyrė iš dialektų (o šią stadiją perėjo visos Europos kalbos, prieš tapdamos 
literatūrinės), kurių valstiečių sluoksniai dar neturėjo gilių šaknų savo šalyje ir 
dar nebuvo išlaisvinti, todėl jiems jų nacionalumas labiau atrodė esąs tik netva- 
rus privatus reikalas, glūdintis jų pačių asmenyje, 0 ne viešumos ir civilizacijos 
veiksnys**. Jei šios tautos nacionaliniu išdidumu norėjo prilygti Vakarų naci- 
joms, tai tik todėl, kad neturėjo savo šalies, savo valstybės, savo nacionalinių 
laimėjimų, kuriais galėtų pasipuikuoti, o galėjo parodyti tik save, o tai reiškė 
geriausiu atveju — parodyti savo kalbą (tarsi kalba pati savaime jau būtų laimė- 


*2 Šiame kontekste įdomūs Karlo Rennerio ir Otto Bauerio siūlymai Austrijoje nacionalumą 
visiškai atskirti nuo jo teritorinio pagrindo ir paversti jį tam tikru asmens statusu; žinoma, šis 
siūlymas atitiko tokią padėtį, kai etninės grupės buvo išsibarsčiusios po visą imperija, nepra- 
rasdamos savo nacionalinių bruožų. Žr. Otto Baucr, Die Nationalitūtenfrage und die 6sterrei- 
chische Sozialdemokratie, Vienna, 1907; apie asmens principą (priešinamą teritoriniam) - p. 
332 ff.. 353 ff. „Asmens principu siekiama organizuoti nacijas ne kaip teritorinius junginius, 0 
tik kaip asmenų asociacijas“. 

jimas), o blogiausiu atveju - savo slavišką, germanišką ar dar dievai žino kokią 
sielą. Tačiau tokioje epochoje, kuri naiviai manė, kad visos tautybės faktiškai 
yra nacijos, engiamoms Austrijos-Vengrijos, carinės Rusijos ar Balkanų šalių 
tautoms vargu ar dar kas nors buvo likę: juk šiose šalyse nebuvo sąlygų įgyven- 
dinti Vakarų nacionalinei „tautos, teritorijos ir valstybės“ trejybei, nes jų sie- 
nos nuolat keitėsi per daugelį amžių, 0 gyventojai visada buvo pasmerkti dau- 
giau ar mažiau nuolatinės migracijos būklei. Tose šalyse gyveno masės žmo- 
nių, kurie neturėjo net menkiausio supratimo apie žodžių patria ir „patriotiz- 
mas“ prasmę, net migločiausios nuovokos apie atsakomybę už ribotą vietinę 
bendruomenę. Iš čia ir kilo nerimas dėl „mišrių gyventojų juostos“ (Macartney), 
nusidriekusios nuo Baltijos iki Adrijos jūros ir aiškiausiai išreikštos Austrijos- 
Vengrijos monarchijoje. 

Gentinis nacionalizmas subrendo kaip tik tokioje bešakniškumo atmosfero- 
je. Jis plačiai paplito ne tik tarp Austrijos-Vengrijos tautų, bet ir (nors aukštes- 
niu lygiu) tarp nelaimingos carinės Rusijos inteligentijos atstovų. Bešaknišku- 
mas buvo tas tikrasis šaltinis, iš kurio atsirado „išsiplėtusi gentinė sąmonė“, ku- 
ri iš tikrųjų reiškė, kad šių tautų atstovai neturėjo savo namų, bet jautėsi esą 
namie ten, kur tik tekdavo apsigyventi kitiems jų „genties“ atstovams. „Mūsų 
skirtumas tas, - pasakė Schoenereris, - <...> kad mūsų netraukia Viena, o trau- 
kia bet kuri vieta, kurioje galėtų gyventi vokiečiai“*. Skiriamasis pansąjūdžių 
bruožas buvo tas, kad jie niekada net ir nebandė pasiekti nacionalinio išsilaisvi- 
nimo, bet iškart, svajodami apie ekspansiją, peržengdavo siauras nacionalinės 
bendruomenės ribas ir skelbdavo liaudies bendruomenę, kuri liktų politiniu 
veiksniu net tuo atveju, jei jos nariai būtų išblaškyti po visą Žemės rutulį. Be to, 
priešingai negu tikri išsilaisvinimo sąjūdžiai, kuriuos mažos tautos pradėdavo, 
visada įsigilindamos į savo nacionalinę praeitį, pansąjūdžiai nesivargindavo 1s- 
torijos studijomis, o iškart projektuodavo savo bendruomeniškumo pagrindą į 
ateitį, į kurią, kaip būdavo tariama, tie sąjūdžiai žygiuodavo. 

Išplitęs tarp visų engiamų Rytų ir Pietų Europos tautų, gentinis naciona- 
lizmas virto nauja organizacijos forma - pansąjūdžiu - tose tautose, kurios 
turėjo gimtąją šalį, Vokietiją 1r Rusiją, o kartu labai daug po visą pasaulį 
išsibarsčiusių išeivių, užsienyje gyvenančių vokiečių ir slavų“. Priešingai ne- 
gu užjūrio imperializmas, tenkinęsis santykiniu pranašumu, nacionaline mi- 
sija ar baltojo žmogaus našta, pansąjūdžiai jau iš pat pradžių kėlė absoliučias 
išrinktumo pretenzijas. Nacionalizmas būdavo dažnai apibūdinamas kaip emo- 
cinis religijos pakaitalas, tačiau tik pansąjūdžių tribalizmas pasiūlė naują re- 
liginę teoriją ir naują šventumo sampratą. Visai ne carų religinė funkcija ir jų 
padėtis stačiatikių bažnyčioje rusų panslavistus paskatino kalbėti apie krikš- 
čionišką rusų tautos prigimtį, apie tai, kad, pagal Dostojevskį, rusų tauta yra 
„šventasis Kristupas tarp kitų tautų“, tiesiogiai įvedantis Dievą į šio pasaulio 


> Pichl, op. cit., I, p. 152. 

“ Joks galutinai susiformavęs pansąjūdis niekada neatsirado kitaip, kaip tik susidarius tokioms 
sąlygoms. Panlotynizmu klaidingai vadinti keli nevykę lotynų kilmės tautų bandymai kaip nors 
susivienyti Vokietijos keliamo pavojaus akivaizdoje, ir net lenkų mesianistai turėjo tik vieną 
pretenziją: kada nors atgauti tą teritoriją, kurią kadaise tariamai valdė lenkai. Žr. taip pat 
Deckcrt,op. cit.; jis 1914 metais pareiškė, „kad panlotynizmas vis labiau žlunga ir kad naciona- 
lizmas ir valstybinė sąmonė sustiprėjo ir čia išsaugojo didesnį potencialą negu kur nors kitur 
Europoje“ (p. 7). 

reikalus“. Kaip tik dėl pretenzijų būti „tikra dieviška moderniosios epochos 
tauta“** panslavistai atsisakė savo ankstesnių liberalių polinkių ir, nepaisyda- 
mi valdžios priešinimosi, o kartais net persekiojimų, tapo atkakliais kovoto- 
jais už Šventąją Rusiją. 

Austrijos pangermanistai irgi reiškė panašias pretenzijas į dieviškąjį išrinktu- 
mą, nors jie, turėdami panašią liberalią praeitį, liko antiklerikalai ir tapo anti- 
krikščionimis. Kai Hitleris, pats prisipažinęs esąs Schoenererio mokinys, pasta- 
rojo karo metais pareiškė: „Mūsų naciją sukūrė visagalis Dievas. Gindami jos 
egzistavimą, mes giname Jo kūrinį“*?, kitos pusės - panslavizmo šalininko - at- 
sakymas buvo lygiai toks pat: „Pabaisos vokiečiai yra ne tik mūsų priešai, bet ir 
Dievo priešai“? Šie posakiai atsirado ne iš aktualių propagandinių reikmių, ir 
toks fanatizmas nėra paprasčiausias piktnaudžiavimas religijos kalba - jame glūdi 
tikra teologija, davusi impulsą pirmiesiems pansąjūdžiams ir turėjusi didelę įta- 
ką šiuolaikinių totalitarinių sąjūdžių raidai. 

Priešingai negu judaizmas ir krikščionybė, kurie buvo grindžiami tikėjimu 
dieviškaja Žmogaus prigimtimi, pansąjūdžiai propagavo dievišką savo tautos pri- 
gimtį. Pagal juos, žmogus, neišvengiamai priklausantis kokiai nors tautai, savo 
dievišką prigimtį gauna tik netiesiogiai, dalyvaudamas tautoje. Todėl individas 
turi dievišką reikšmę tik tiek, kiek priklauso tautai, pažymėtai dieviška prigim- 
timi. Šią savo reikšmę individas praranda tada, kai nusprendžia pakeisti tauty- 
bę, nes tokiu atveju jis nutraukia visus ryšius, dėl kurių jis buvo apdovanotas 
dieviška prigimtimi, ir nupuola, galima sakyti, į metafizinę benamystę. Politinė 
šitokios koncepcijos nauda buvo dviguba. Tautiškumas buvo laikomas nuolati- 
ne savybe, nepriklausoma nuo istorijos, kad ir kas nutiktų kokiai nors tautai — 
emigracija, nukariavimas, išsibarstymas. Tačiau dar svarbiau buvo tai, kad, die- 
višką savo tautos prigimtį absoliučiai supriešinant su visomis kitomis, nedieviš- 
komis tautomis, nunykdavo bet kokie individualių tautos atstovų skirtumai - ir 
socialiniai, ir ekonominiai, ir psichologiniai. Dieviška prigimtis tautą paversda- 
vo vienoda „išrinktąja“ pasipūtusių robotų mase*“. 

Šios teorijos klaidingumas yra toks pats akivaizdus, kaip ir jos politinis nau- 
dingumas. Dievas nesukūrė nei žmonių - kurių atsiradimą aiškiai lemia gimi- 


» Nicolas Berdyacv, The Origin of Russian Communism, 1937, p. 102. 1855 metais K.S. Aksa- 
kovas rusų tautą vadino „vienintele krikščioniška tauta žemėje“ (žr. Hans Ehrenberg and N.V. 
Bubnotff, Oestliches Christentum, Bd. 1, p. 92 ff.), o poetas Tiutčevas tuo pačiu metu tvirtino, 
kad „rusų tauta yra krikščioniška ne tik dėl savo stačiatikių tikėjimo, bet dėl kai ko daug giles- 
nio. Ji yra krikščioniška dėl sugebėjimo išsižadėti savo egoizmo ir aukotis, ir kaip tik iš šių 
savybių kyla jos moralumas“. Cit. pagal Hans Kohn, op. cit. 

** Pagal Čiaadajevą, kurio Filosofiniai laiškai (1829-1831) buvo pirmas sistemiškas bandymas 
pažvelgti į pasaulinę istoriją, orientuojantis į rusų tautą kaip šios istorijos centrą. Žr. Ehren- 
berg, op. cit., I, p. 5 ff. 

* Kalba, pasakyta 1945 m. sausio 30 d., New York Times, January 31. 

* Lukos, Tambovo arkivyskupo, žodžiai, cituojami pagal: The Journal of Uie Moscow Patriar- 
chate, No. 2, 1944. 

“ Tai pripažino jau rusų jėzuitas, kunigaikštis Ivanas S. Gagarinas pamflete La Russie sera-1- 
elle catholigue? (1856), kuriame kritikavo slavofilus dėl to, kad „jie nori įtvirtinti radikalų reli- 
ginį, politinį ir nacionalinį vienodumą. Užsienio politikoje visus stačiatikius krikščionis, nepai- 
sydami jų tautybės, ir visus slavus, nepaisydami jų religijos, jie siekia sulydyti į didžiulę slavų ir 
stačiatikių imperiją“. (Cit. pagal Hans Kohn, op. cit. ). 

mas, nei tautų - kurios atsirado kaip žmonių organizacijos padarinys. Žmonės 
nelygūs savo gamtine kilme, skirtinga organizacija ir istoriniu likimu. Jų lygybė 
tėra tik teisių lygybė, t. y. žmogaus paskirties lygybė; tačiau už šios žmogaus 
paskirties lygybės, pagal judėjų ir krikščionių tradiciją, glūdi kitokia lygybė, iš- 
reikšta vienos bendros kilmės, nepriklausančios nuo žmogaus istorijos, žmo- 
gaus prigimties ir Žmogaus paskirties, idėja: tai bendra kilmė iš mitinio nežino- 
mo Žmogaus, kuris tik vienas yra Dievo kūrinys. Ši dieviškoji prigimtis yra me- 
tafizinė koncepcija, kuria galima pagrįsti politinę tikslo lygybę; tas tikslas - įtvir- 
tinti žmoniją žemėje. XIX a. pozityvizmas ir progresyvizmas iškreipė šį žmonių 
lygybės tikslą, pabandęs įrodyti tai, kas neįrodoma, būtent, kad žmonės lygūs 
prigimtimi ir skiriasi tik istorija ir gyvenimo aplinkybėmis, todėl juos galima 
sulyginti ne teisių, o aplinkybių ir auklėjimo požiūriu. Nacionalizmas ir jam bū- 
dinga „nacionalinės misijos“ koncepcija iškreipė nacionalinę žmonijos sampra- 
tą: juk Žmonija yra nacijų šeima, 0 nacionalizmas ją traktuoja kaip hierarchinę 
struktūrą, ir šitaip istorijos ir organizacijos skirtumai klaidingai interpretuojami 
kaip skirtumai tarp Žmonių, nulemti gamtinės kilmės. Rasizmas, neigęs bendrą 
žmonių kilmę ir atmetęs bendrą tikslą - įtvirtinti žmogiškumą, sukūrė vienos 
tautos, kaip priešingos visoms kitoms tautoms, dieviškosios prigimties koncep- 
ciją, laikiną ir kintantį žmonių veiklos padarinį šitaip uždengdamas pseudomis- 
tine dieviškosios amžinybės ir dieviškojo tikslingumo skraiste. 

Šitas tikslingumas yra bendras vardiklis, siejantis pansąjūdžių filosofiją ir ra- 
sistines koncepcijas ir paaiškinantis jiems būdingą teorinį panašumą. Politiniu 
požiūriu nesvarbu, kas sukūrė tautą, Dievas ar gamta - kad ir kaip garbintume 
savo tautą, abiem atvejais tautos traktuojamos kaip gyvūnų rūšys, todėl, pavyz- 
džiui, rusas tokiu požiūriu nuo vokiečio skiriasi tiek, kiek vilkas skiriasi nuo 
lapės. „Dieviškoji tauta“ gyvena tokiame pasaulyje, kuriame ji iš prigimties yra 
arba visų kitų silpnesnių rūšių persekiotoja, arba visų kitų stipresnių rūšių auka. 
Jos politiniam likimui galima taikyti tik gyvūnų pasaulio taisykles. 

Pansąjūdžių tribalizmas su savąja vienos tautos „dieviškosios prigimties“ idėja 
dalį savo didžiojo entuziazmo grindė panieka liberaliajam individualizmui“", žmo- 
nijos idealui ir žmogaus orumui. Jei individo vertę lemia tik tas faktas, kad jis 
atsitiktinai gimė kaip vokietis arba kaip rusas, nebelieka jokio Žmogaus orumo, 
tačiau vietoje to lieka naujas ryšys - visų kurios nors tautos atstovų susijimo 
jausmas, kuris tikrai gali sušvelninti pagrįstus dabarties žmonių būgštavimus 
dėl to, kas gali jiems — izoliuotiems atomizuotos visuomenės individams - nu- 
tikti, jei jie nebus apsaugoti savo gausumo ir vienodumo jėgos. Dėl panašių 
priežasčių „mišrių gyventojų juostai“ priklausančios tautos, labiau nei kitose 
Europos dalyse gyvenančios tautos neapsaugotos nuo istorijos audrų ir ne taip 
giliai įsišaknijusios į Vakarų tradiciją, anksčiau už kitas Europos tautas pajuto 
pavojų, keliamą žmogiškumo idealo ir judėjų bei krikščionių tikėjimo bendra 
žmogaus kilme. Šios tautos neturėjo jokių iliuzijų dėl „kilnaus laukinio“, nes 
jos, net nesigilindamos į kanibalų papročius, šį bei tą žinojo apie blogio galimy- 
bes. Juo daugiau tautos sužino viena apie kitą, juo mažiau jos nori pripažinti, 
kad kitos tautos joms prilygsta, juo labiau jos nutolsta nuo žmogiškumo idealo. 

Gentinės izoliacijos ir viešpačių rasės idėjos patrauklumą iš dalies nulėmė 


* „Tautos pripažins, kad žmogus šiame pasaulyje turi tik vieną paskirtį - sunaikinti savo asme- 
niškumą ir pasinerti į socialinę, neasmeninę egzistenciją“. Čiaadajev, op. cit. Cit. pagal Ehren- 
berg, op. cit., p. 60. 

instinktyvus jutimas, kad žmonija, kaip religinis ar humanistinis idealas, supo- 
nuoja bendrą visų atsakomybę*!. Geografinių atstumų mažėjimas šį dalyką 
pavertė svarbiausia politine realybe**. Be to, jis lėmė, kad idealistiniai plepa- 
lai apie Žmoniją ir Žmogaus orumą tapo praeities atgyvena paprasčiausiai to- 
dėl, kad visos šios puikios ir efemeriškos idėjos, pašventintos ilgalaikės tradi- 
cijos, staiga tapo bauginančiai aktualios. Net žmogaus nuodėmingumo pripa- 
žinimo - žinoma, visiškai dingusio iš liberaliųjų „Žmonijos“ šlovintojų frazeo- 
logijos - jokiu būdu nepakanka paaiškinti faktui - kurį tos tautos suvokė net 
pernelyg aiškiai, - kad Žmogiškumo idėja, praradusi bet kokį sentimentalu- 
mą, atvedė prie labai reikšmingų padarinių, būtent, privertė įsisąmoninti, kad 
viena ar kita forma žmonės privalo prisiimti atsakomybę už visus žmonių pa- 
darytus nusikaltimus ir kad galiausiai visos nacijos bus priverstos atsakyti už 
blogį, padarytą visų kitų. 

"Tribalizmas ir rasizmas yra labai realistiški, nors ir labai destruktyvūs, būdai 
išvengti šios bendros atsakomybės. Jų metafizinis bešakniškumas, taip gerai ati- 
tikęs teritorinį tam tikrų tautų bešakniškumą, lygiai taip pat gerai atitiko mo- 
dernių miestų netvarių masių reikmes ir todėl buvo tuojau pat pasigautas tota- 
litarizmo; net fanatiškai bolševikų ištikimybei svarbiausiai antinacionalinei dok- 
trinai, marksizmui, buvo priešinamasi, o panslavistinės propagandos Tarybų Ru- 
sijoje vėl buvo griebtasi dėl to, kad šios teorijos jau savaime pasižymėjo milži- 
niška izoliuojančia galia“*. 


Teisybė, kad nacijų priespauda pagrįsta valdymo sistema, vyravusi Austrijo- 
je-Vengrijoje ir carinėje Rusijoje, buvo tikra gentinio nacionalizmo mokykla. 
Rusijoje šios priespaudos monopolis priklausė biurokratijai, kuri engė ir rusų 
tautą, O rezultatas buvo tas, kad panslavizmu užsikrėtė tik rusų inteligentija. 
Priešingai, Austrijos-Vengrijos monarchija savo neramias tautas valdė duoda- 
ma joms tik tiek laisvės, kad jos galėtų engti kitas tautas, o rezultatas buvo tas, 
kad šios tautos tapo realiu masiniu pansąjūdžių ideologijų pagrindu. Habsbur- 
gų dinastijos išlikimo XIX a. paslaptį lėmė tai, kad tikslią antnacionalinės maši- 
nos pusiausvyrą palaikė visuotinis tautų tarpusavio priešiškumas ir tas faktas, 


* Būdinga tokia pastraipa (Frymann,op. cit., p. 186): „Mes pažįstame savo tautą, jos teigiamy- 
bes ir trūkumus, o žmonijos nepažįstame ir atsisakome ja rūpintis ar ja žavėtis. Kur tai prasidc- 
da, kur baigiasi - tai, ką privalome mylėti kaip priklausantį žmonijai? Ar dekadentas arba 
pusiau gyvulys Rusijos valstietis, priklausantis savo mir'ui, Rytų Afrikos negras, maišyto krau- 
jo vokicčių Pietvakarių Afrikos gyventojas, ar nepakenčiami Galicijos ir Rumunijos žydai - yra 
žmonijos atstovai? <...> Galima tikėti tik vokiečių tautų solidarumu - kas už šios ribos, mūsų 
visai nedomina“. 

“* Kaip tik šis geografinių atstumų sumažėjimas rado atgarsį Friedricho Naumanno knygoje 
Central Europe: „Vis dar toli ta diena, kai bus tik *viena banda ir vienas piemuo", bet jau praėjo 
tie laikai, kai nesuskaičiuojami piemenys daugiau ar mažiau nevaržomai varydavo savo avis 
per Europos ganyklas. Stambiosios pramonės ir antnacionalinės organizacijos dvasia užvaldė 
politiką. Žmonės mąsto - kaip kartą pasakė Cecilis Rhodesas - 'kontinentais"“. Šie keli saki- 
niai buvo cituojami daugybėje ano meto straipsnių ir pamtletų. 

* Šiuo požiūriu labai įdomios naujos Tarybų Rusijos genetikų teorijos. Įgytų požymių paveldi- 
mumas aiškiai reiškia, kad populiacijos, gyvenančios nepalankiomis sąlygomis, juda genetinio 
nuskurdimo kryptimi, ir vice versa. „Trumpai tariant, mes turime gauti viešpačių ir vergų ra- 
ses“. Žr. HS. Muller, „The Soviet Master Race Theory“, New Leader, July 30, 1949. 

kad vokiečiai išnaudojo čekus, vengrai išnaudojo slovakus, lenkai išnaudojo ru- 
sinus ir t. t. Visoms šioms tautoms buvo savaime aišku, kad viena tauta gali 
įtvirtinti savo nacionalumą kitų tautų sąskaita ir kad laisvės būtų galima lengvai 
atsisakyti, jei engtų nuosava, nacionalinė vyriausybė. 

Abu pansąjūdžiai atsirado be Rusijos ir Vokietijos vyriausybės pagalbos. Ta- 
čiau tai nesutrukdė šių pansąjūdžių šalininkams Austrijoje mėgautis Austrijos 
vyriausybės išdavimu. Taip susidarė galimybė auklėti mases išdavystės dvasia, o 
tai laidavo Austrijos pansąjūdžiams apčiuopiamą liaudies paramą, kurios visa- 
da trūko Vokietijos ir Rusijos pansąjūdžiams. Vokietį darbininką buvo daug leng- 
viau sukurstyti prieš vokiečių buržuaziją, negu prieš Vokietijos vyriausybę, ly- 
giai kaip Rusijoje buvo lengviau „pakelti valstiečius prieš dvarininkus negu prieš 
carą“**. Žinoma, vokiečių darbininkų ir Rusijos valstiečių pažiūros labai skyrė- 
Si: pirmieji žiūrėjo į savo nelabai mylimą monarchą kaip į nacionalinės vienybės 
simbolį, o antrieji savo vyriausybės galvą traktavo kaip tikrą Dievo atstovą Že- 
mėje. Tačiau šie skirtumai reiškė mažiau negu tas faktas, kad nei Rusijoje, nei 
Vokietijoje vyriausybė nebuvo tokia silpna kaip Austrijoje ir nenusmukdė savo 
autoriteto taip, kad pansąjūdžiai iš revoliucinių neramumų galėtų krautis poli- 
tinį kapitalą. Tik Austrijoje revoliucinis impulsas natūraliai perėjo į pansąjū- 
džius. Nelabai sėkmingai vykdoma divide et impera politika beveik nesusilpnino 
išcentrinių nacionalistinių tendencijų, bet labai sėkmingai sužadino pranašumo 
kompleksus ir bendrą nelojalumo nuotaiką. 

Visose pansąjūdžių teorijose reiškiamas priešiškumas valstybei kaip institu- 
cijai. Slavofilų opozicija valstybei buvo teisingai apibūdinta kaip „kažkas visiš- 
kai skirtinga negu tai, ką galima rasti oficialaus nacionalizmo sistemoje“** — 
valstybė pačia savo prigimtimi buvo laikoma svetima liaudžiai. Slavų pranašu- 
mas buvo siejamas su rusų tautos abejingumu valstybei, jos siekiu laikytis kaip 
corpus separatum, atokiai nuo savo vyriausybės. Kaip tik tai turėjo galvoje sla- 
vofilai, rusus vadindami „nevalstybine tauta“, ir todėl tiems „liberalams“ tapo 
įmanoma susitaikyti su despotizmu: visa tai atitiko despotizmo reikalavimą, kad 
liaudis „nesikištų į valstybės reikalus“, t. y. nesikėsintų į valdžios absoliutizmą“. 
Pangermanistai, kurie buvo labiau susipratę politiniu požiūriu, visada pabrėž- 
davo nacionalinio intereso pirmumą prieš valstybinį interesą? ir paprastai įro- 
dinėdavo, kad „pasaulinė politika peržengia valstybės ribas“, kad vienintelis nuo- 
latinis istorijos veiksnys buvo tautos, o ne valstybės ir kad todėl kartu su aplin- 
kybėmis besikeičiantys nacionaliniai poreikiai visada turi nulemti politinius vals- 
tybės veiksmus**. Tačiau tai, kas Vokietijoje ir Rusijoje iki pat Pirmojo pasauli- 
nio karo pabaigos buvo tik skambios frazės, turėjo realų pagrindą Austrijos- 


“ G. Fedotov, „Russia and Freedom“, The Review of Politics, Vol. VIII, No. I, January, 1946. 
Tai tikras istorinės raštijos šedevras: jis atskleidžia visos Rusijos istorijos esmę. 

“ N. Berdyacev, op. cit., p. 29. 

*“ K.S. Aksakov in Ehrenberg, op. cit., p. 97. 

*“ Žr., pavyzdžiui, Schoenererio skundą, kad Austrijos Verfassungspartei nacionalinius intere- 
sus vis dar aukoja valstybės interesams (Pichl, op. cit., I, p. 151). Žr. taip pat būdingas pastrai- 
pas pangermanisto grafo E. Reventlowo kn. Judas Kampf und Niederlage in Deutschland, 1937, 
p. 39 ff. Nacionalsocializmą Reventlowas traktavo kaip pangermanizmo įgyvendinimą, ncs na- 
Ciai atsisakė „garbinti“ valstybę, kuri yra tik viena iš liaudies gyvenimo funkcijų. 

* Ernst Hasse, Deutsche Welipolitik, 1897, in Alldeutsche Flugschriften, No. 5, ir Deutsche Poli- 
tik, 1. Heft: Das deutsche Reich als Nationalstaat, 1905, p. 50. 

Vengrijos monarchijoje, kurios irimas sukėlė nuolatinę piktdžiugišką panieką 
vyriausybei. 

Smarkiai klystume manydami, kad pansąjūdžių vadai buvo reakcionieriai ar 
„kontrrevoliucionieriai“. Nors paprastai jie per daug nesidomėdavo socialiniais 
klausimais, bet niekada nedarydavo tokios klaidos, kad palaikytų kapitalistinį 
išnaudojimą, o dauguma jų priklausė (kai kurie dar ir dabar priklauso) libera- 
lioms, pažangioms partijoms. Tam tikra prasme tikra tiesa, kad Pangermanistų 
sąjunga „įkūnijo realias liaudies pastangas kontroliuoti užsienio reikalus. Ji tvirtai 
tikėjo stiprios nacionalistiškai orientuotos viešosios nuomonės veiksmingumu 
<...> ir nacionalinės politikos inicijavimu remiantis liaudies reikalavimų jė- 
ga““'. Bėda tik ta, kad minia, organizuota į pansąjūdžius ir įkvėpta rasinių ideo- 
logijų, visai nebuvo ta pati liaudis, kurios revoliuciniai veiksmai kadaise atvedė 
prie konstitucinės vyriausybės ir kurios tikrųjų atstovų tuo metu buvo galima 
rasti tik darbininkų sąjūdžiuose; ne, ši minia, pasižymėjusi „intensyvesne rasine 
sąmone“ ir aiškia patriotizmo stoka, buvo daug panašesnė į „rasę“. 

Priešingai negu pangermanizmas, panslavizmas susiformavo ir paplito rusų 
inteligentijos terpėje. Daug prasčiau organizuotas ir pasižymintis ne tokiomis 
nuosekliomis politinėmis programomis, labai ilgą laiką jis išsaugojo labai aukš- 
tą literatūrinio rafinuotumo ir filosofinio spekuliatyvumo lygį. Rozanovas mąs- 
tė apie paslaptingą žydų ir krikščionių lytinės galios skirtumą ir priėjo stulbi- 
nančią išvadą, kad „žydai susiję su šia jėga, o krikščionys nuo jos atskirti“*", o 
Austrijos pangermanistų vadas džiaugsmingai skelbė planus, kaip „patraukti 
mažojo Žmogaus interesą propagandinėmis dainomis, pašto atvirukais, Schoe- 
nererio alaus bokalais, promenadų lazdelėmis ir degtukais“?!. Tačiau galiausiai 
ir panslavistai „atmetė Schellingą bei Hegelį ir, ieškodami teorinių ginklų, grie- 
bėsi gamtos mokslo““**. 


Pangermanistų sąjūdis, įkurtas vieno žmogaus, Georgo von Schoenererio, ir 
pirmiausia palaikomas vokiečių ir austrų studentų, iš pat pradžių vartojo stulbi- 
namai vulgarią kalbą, turinčią patraukti kuo platesnius ir skirtingus socialinius 
sluoksnius. Todėl Schoenereris kartu buvo „pirmasis, suvokęs antisemitizmo kaip 
priemonės, prievarta reguliuojančios užsienio politikos kryptį ir griaunančios 
<...> vidinę valstybės struktūrą, galimybes“**. Kai kurios priežastys, lėmusios 
tai, kad žydų tauta tiko tokiam reikalui, akivaizdžios: tai jos aukšta padėtis Habs- 
burgų monarchijoje ir tas faktas, kad daugianacionalinėje šalyje ją lengviau trak- 
tuoti kaip atskirą tautybę negu nacionalinėse valstybėse, kurių piliečiai, bent 
jau teoriškai, sudaro vientisą masę. Tačiau nors šis faktas tikrai paaiškina aust- 
riškosios antisemitizmo atšakos agresyvumą ir rodo, koks įžvalgus politikas bu- 
vo Schoenereris, griebęsis šio reikalo, jis nepadeda mums suprasti, kodėl abie- 
juose pansąjūdžiuose antisemitizmui teko svarbiausias vaidmuo. 

„Intensyvesnė gentinė sąmonė“ kaip emocinis pansąjūdžių variklis buvo vi- 
siškai susiformavusi dar iki to laiko, kai antisemitizmas tapo centrine ir visus 


* Wertheimer, op. cit., p. 209. 

** Rozanov, op. cit., p. 56-57. 

*! Oscar Karbach, op. cit. 

*? Louisas Levine'as (Pan-Slavism and European Politics, New York, 1914) pasakoja apic šį 
pokytį, nuo senesnės slavofilų kartos pereidamas prie naujojo panslavistų judėjimo. 

** Oscar Karbach, op. cit. 

kitus aspektus telkiančia tema. Panslavizmas su savo ilgesne ir respektabilesne 
filosofinio mąstymo istorija ir aiškiau išreikštu politiniu neefektyvumu tapo an- 
tisemitiškas tik paskutiniais XIX a. dešimtmečiais; pangermanistas Schoenere- 
ris jau buvo atvirai paskelbęs savo priešiškumą valstybės institucijoms, o daug 
žydų vis dar buvo jo partijos nariai"*. Vokietijoje, kur Stoeckerio sąjūdis parodė 
antisemitizmo kaip propagandinio ginklo naudingumą, Pangermanistų sąjunga 
pradėjo nuo tam tikrų antisemitinių tendencijų, bet iki 1918 metų niekada ne- 
nueidavo taip toli, kad atimtų narystę iš žydų**. Epizodiška slavofilų antipatija 
Žydams virto visą Rusijos inteligentiją apėmusiu antisemitizmu tada, kai po ca- 
ro nužudymo 1881 metais vyriausybės organizuota pogromų banga žydų klausi- 
mą perkėlė į viešojo dėmesio centrą. 

Schoenereris, antisemitizmą atradęs tuo pačiu metu, galimas daiktas, suvo- 
kė jo galimybes beveik atsitiktinai: kadangi pirmiausia jis siekė sunaikinti Habs- 
burgų imperiją, buvo visai nesunku numatyti vienos tautybės išskyrimo poveikį 
tokiai valstybės struktūrai, kurios pagrindas buvo daugianacionalinis. Visas ši- 
tokios savitos valstybinės santvarkos audinys, trapi biurokratinė jo pusiausvyra 
galėjo būti suardyta, jeigu nuosaiki jos priespauda, visoms tautybėms leidusi 
naudotis tam tikra lygybe, būtų buvusi pašalinta liaudies sąjūdžių. Tačiau šiam 
tikslui lygiai taip pat gerai galėjo padėti įnirtinga pangermanistų neapykanta 
slavų tautoms, neapykanta, egzistavusi daug anksčiau, negu šis sąjūdis tapo an- 
tisemitinis, ir palaikoma žydų kilmės narių. 

Tik susiliejimas su Rytų Europos gentiniu nacionalizmu pansąjūdžių antise- 
mitizmą padarė tokį veiksmingą, kad jis galėjo pergyventi bendrą antisemitinės 
propagandos nuosmukį prieš Pirmąjį pasaulinį karą stojusios apgaulingos ra- 
mybės metu. Juk egzistavo vidinis pansąjūdžių tautos teorijų ir bešaknės žydų 
tautos egzistencijos panašumas. Atrodo, kad žydai buvo vienintelis tobulas tau- 
tos gentine prasme pavyzdys, 0 jos organizacija buvo tas modelis, kurį pansąjū- 
džiai siekė pranokti, kurio išlikimas ir jam priskiriama jėga buvo geriausias rasi- 
nių teorijų teisingumo įrodymas. 

Kitos Austrijos-Vengrijos monarchijos tautos buvo silpnai įsišaknijusios savo 
žemėje ir nesuvokė bendros teritorijos reikšmės, o žydai buvo pavyzdys tokios 
tautos, kuri, apskritai neturėdama namų, per šimtmečius sugebėjo išsaugoti sa- 
vo tapatumą, o todėl galėjo būti laikoma įrodymu, kad tautos susiformavimui 
nereikalinga jokia teritorija?*. Pansąjūdžiai pabrėždavo, kad valstybė yra ne to- 
kia reikšminga, palyginti su didžiule svarba tautos, susijusios su kokia nors šali- 
mi, bet nebūtinai atstovaujamos viešų institucijų, o žydai buvo tobulas nacijos 
be valstybės ir be viešų institucijų pavyzdys*!. Jei gentinės tautos rodė į save kaip 
į savo nacionalinio pasididžiavimo pavyzdį, nepriklausomai nuo istorinių lai- 
mėjimų ir dalyvavimo istorinėje atmintyje išlikusiuose įvykiuose, jei jos tikėjo, 


*“* Linzo programoje, kuri tapo Austrijos pangermanistų programa, iš pradžių nebuvo paragra- 
fo, skirto žydams; 1882 metais redakcinėje komisijoje buvo net trys žydai. Žydams skirtas para- 
grafas buvo pridėtas 1885 metais. Žr. Oscar Karbach, op. cit. 

> Otto Bonhard, op. cit., p. 45. 

** Taip atrodė ir aiškiai neantisemitiškai nusiteikusiam socialistui Otto Baucriui, op. cit., p. 373. 
“7 Žydų saviprata labai gerai apibūdinama A.S. Steinbergo esė „Die weltanschaulichen Vo- 
raussetzungen der jūdischen Geschichtsschreibung“, in Dubnov Festschrift, 1930: „Jei <...> 
patikėtume gyvenimo samprata, pasireiškusia žydų istorijoje <...> tada valstybės klausimas 
taptų nebesvarbus, nepriklausomai nuo to, kaip į jį atsakoma“. 

kad tam tikras paslaptingas vidinis psichologinis ar fizinis bruožas lėmė tai, jog 
jos tapo ne Vokietijos, o germaniškumo, ne Rusijos, o rusiškos sielos įsikūniji- 
mu, tai jos kažkaip jautė - net jei 1r nemokėjo to išreikšti, - kad asimiliuotų žydų 
žydiškumas yra lygiai toks pat asmeninis individualus judėjiškumo įsikūnijimas 
ir kad ypatingas išdidumas, būdingas sekuliarizuotiems žydams. neišsižadėju- 
siems pretenzijų į išrinktumą, iš tikrųjų reiškė, kad jie tiki, jog yra kitokie ir 
geresni paprasčiausiai todėl, kad gimė žydais, nepriklausomai nuo žydų laimėji- 
mų ir tradicijos. 

Tikriausiai tiesa, kad šitoks žydų nusiteikimas, šita žydiška gentinio naciona- 
lizmo atmaina buvo nenormalios žydų padėties moderniose valstybėse, jų eg- 
zistavimo už visuomenės ir nacijos, padarinys. Bet padėtis, užimama tų nepa- 
stovių etninių grupių, kurios pradėjo suvokti savo nacionalumą tik dėl kitų - 
Vakarų - tautų pavyzdžio, o vėliau padėtis, užimama didžiųjų miestų bešaknių 
masių, kurias taip veiksmingai mobilizavo rasizmas, daugeliu požiūrių buvo la- 
bai panaši. Jos taip pat egzistavo už visuomenės ribų, jos irgi buvo už nacionali- 
nės valstybės politinio junginio, kuris atrodė esąs vienintelė patenkinama tau- 
tos organizacijos forma. Žyduose jos iškart atpažino savo laimingesnius, labiau 
sėkmės lydimus varžovus, nes joms atrodė, kad žydai žino, kaip sukurti savo 
bendruomenę, kuri - kaip tik todėl, kad neturėjo regimo atstovavimo ir norma- 
lios politinės saviraiškos - galėjo tapti nacijos pakaitalu. 

Tačiau į šių rasinių ideologijų centrą labiau nei kas kita žydus įstūmė dar 
akivaizdesnis faktas - tai, kad pansąjūdžių pretenzija į išrinktumą galėjo smarkiai 
susikirsti tik su tokia pat žydų pretenzija. Nesvarbu, kad žydiška išrinktumo kon- 
cepcija neturėjo nieko bendro su gentinėmis teorijomis apie dievišką savo tau- 
tos prigimtį. Minia ne per daug domėjosi tokiais istorinio tikslumo niuansais ir 
vargu ar suprato skirtumą tarp žydų istorinės misijos - pasiekti žmonijos vienin- 
gumą ir savo „misijos“ - valdyti visas Žemės rutulio tautas. Tačiau pansąjūdžių 
vadai labai gerai žinojo, kad žydai, lygiai kaip ir jie patys, pasaulį skirstė į dvi 
puses - save ir visus kitus“. Šioje dichotomijoje žydai vėl pasirodė esą laimin- 
gieji varžovai, pripažinti todėl, kad paveldėjo kažką, ką nežydams reikėjo su- 
kurti iš nieko?“. 

Esama nuvalkioto posakio, dėl nuolatinio kartojimo netapusio teisingesniu, 
kad antisemitizmas yra tik pavydo forma. Tačiau žydų išrinktumo požiūriu tai 
pakankamai teisinga. Visada, kai tautos būdavo nušalinamos nuo istorinės veiklos 
ir istorinių laimėjimų, kai būdavo nutraukiami arba dėl vienos ar kitos priežas- 
ties išvis neegzistuodavo tie natūralūs ryšiai su bendru pasauliu, tautos būdavo 
linkusios įsikibti į savo gryną gamtinę duotį ir pretenduoti į dieviškumą bei viso 
pasaulio išgelbėjimo misiją. Kai šitaip atsitinka Vakarų civilizacijoje, tokios tau- 
tos savo kelyje visada susiduria su tūkstantmete žydų pretenzija į tuos pačius 
dalykus. Štai k4 užuodė pansąjūdžių ideologai, ir kaip tik todėl jiems nekėlė 


“š Šių koncepcijų giminiškumą galima pastebėti iš tokio sutapimo, prie kurio būtų galima pri- 
dėti daug kitų pavyzdžių: Steinbergas, op. cit., sako apic žydus, kad ju istorija nepriklauso nuo 
visų įprastų istorijos dėsnių; Čiaadajevas vadina rusus išskirtine tauta. Berdiajevas konstatuoja 
tiesiai šviesiai (op. cit., p. 135): „Rusų mesianizmas giminiškas žydų mesianizmui“. 

* Žr. antisemito E. Reventlowo minėtą veikalą, taip pat ir filosemito rusų filosofo Vladimiro 
Solovjovo Judaism and the Christian Ouestion (1884): tarp dviejų religinių tautų, rusų ir lenkų, 
istorija įterpė trečią religinę tautą, žydus. Žr. Ehrenberg, op. cit., p. 314 ff. Žr. taip pat Cleinow, 
op. cit., p. 44 ff. 

jokio nerimo realistinis klausimas: ar žydų klausimas, turint galvoje jų skaičių ir 
galią, yra pakankamai svarbus, kad neapykantą žydams būtų galima padaryti 
kertiniu savo ideologijos akmeniu. Kadangi jų pačių nacionalinis išdidumas ne- 
priklausė nuo kokių nors laimėjimų, jų neapykanta žydams irgi nepriklausė nuo 
kokių nors konkrečių gerų ar blogų žydų tautos darbų. Šiuo požiūriu pansąjū- 
džiai visiškai sutarė, nors nė vienas nežinojo, kaip šia ideologine atrama pasi- 
naudoti siekiant politinės organizacijos tikslų. 

Laiko atkarpą, skiriančią pansąjūdžių ideologijos susiformavimą ir galimy- 
bę ją iš tikro pritaikyti politikoje, rodo tas faktas, kad „Siono išminčių proto- 
kolai“ - sufabrikuoti apie 1900 metus Rusijos slaptosios policijos agentų Pary- 
žiuje, patarus Pobedonoscevui, Nikolajaus II patarėjui politikos klausimais ir 
vieninteliam įtakingam panslavistui, - liko beveik užmirštu pamfletu iki 1919 
metų, o tada prasidėjo jų pergalingas žygiavimas per visas Europos šalis ir kal- 
bas“; maždaug po 30 metų populiarumu jie nusileido tik Hitlerio knygai Mein 
Kampf. Nei klastotojas, nei jo samdytojas nežinojo, kad ateis laikai, kai policija 
bus svarbiausia visuomenės institucija ir visa šalies valdžia bus sutvarkyta pagal 
tariamai žydiškus principus, išdėstytus „Protokoluose“. Galimas daiktas, būtent 
Stalinas pirmas suprato visas policijos turimas valdymo galimybes, bet Hitleris, be 
abejonės, buvo tas žmogus, kuris geriau nei jo dvasios tėvas Schoenereris žinojo, 
kaip pasinaudoti hierarchiniu rasizmo principu, kaip spekuliuoti antisemitiniu 
„blogiausios“ tautos vaizdiniu, kad tinkamai organizuotum „geriausią“ tautą, O 
tarp tų dviejų tautų išdėstytum visas nukariautas ir engiamas tautas, kaip suvisuo- 
tinti pansąjūdžių pranašumo kompleksą taip, kad kiekviena tauta, išskyrus žydus, 
galėtų iš aukšto žvelgti į kitą tautą, nuskriaustą labiau už ją pačią. 

Akivaizdu, prireikė dar kelių dešimtmečių slapto chaoso ir atviros nevilties, 
kol dideli liaudies sluoksniai džiaugsmingai patikėjo, kad jiems reikia pasiekti 
tai, ką, jų įsitikinimu, iki šiol pavyko pasiekti tik žydams su savo įgimtu šėtoniš- 
kumu. Šiaip ar taip, pansąjūdžių vadai, nors miglotai ir suprasdami socialinį 
klausimą, labai vienpusiškai orientavosi į užsienio politiką. Todėl jie nesugebė- 
jo suprasti, kad antisemitizmas gali tapti reikiama grandimi, vietinių problemų 
sprendimo metodus siejančia su užsienio problemų sprendimo metodais; jie 
net nežinojo, kaip sutvarkyti savo „liaudies bendruomenę“, t. y. visiškai bešak- 
nę, rasinių idėjų pritvinkusią ordą. 

Tai, kad pansąjūdžių fanatizmas užgriuvo žydus ir padarė juos ideologinės 
neapykantos taikiniu (o tai buvo Europos žydijos pabaigos pradžia), yra vienas 
logiškiausių ir karčiausių istorijos keršto pavyzdžių. Juk, be abejonės, esama 
šiek tiek tiesos „šviečiamuosiuose“ teiginiuose, pradedant Voltaire'u, baigiant 
Renanu ir Taine'u, kad žydų išrinktumo koncepcija, jų pretenzija į absoliučią 
padėtį istorijoje ir išskirtinį santykį su Dievu į Vakarų civilizaciją įliejo šiaip jau 
nežinomą fanatizmo elementą (paveldėtą krikščionybės, pretenduojančios į tie- 
sos monopolį) ir išdidumo elementą, pavojingai artimą iškreiptam rasistiniam 
jo variantui“!. Politiniu požiūriu jau nebeturėjo reikšmės tai, kad judaizmas ir 
nesugadintas žydiškas pamaldumas visada buvo laisvas nuo eretiško dievybės 
imanentiškumo pripažinimo ir net jam priešiškas. 


“Žr. John S. Curtiss, The Protocols of Zion, New York, 1942. 

“| Žr. Berdyacv, op. cit., p. 5: „Religija ir nacionalizmas Maskvos karalystėje suaugo lygiai taip 
pat, kaip ir senovės žydų tautos sąmonėje. Ir kaip mesianistinė sąmonė buvo judaizmo bruo- 
žas, taip pat ji buvo ir rusų stačiatikybės bruožas“. 

Juk gentinis nacionalizmas yra aiškus religijos iškraipymas, vertęs Dievą išsi- 
rinkti vieną tautą, savo tautą. Tik todėl, kad šis senovinis mitas, kartu su vienin- 
tele išlikusia senovės tauta, įleido gilias šaknis Vakarų civilizacijoje, moderniųjų 
laikų minios vadai galėjo begėdiškai, bet iš dalies įtikinamai, įtraukti Dievą į 
smulkius tautos konfliktus ir prašyti Jo palaiminimo būti išrinktaisiais - t. y. 
prašyti to, kuo jau sėkmingai manipuliavo patys vadai“*. Rasistų neapykanta 
žydams kilo iš prietaringo įtarimo, kad, galimas daiktas, Dievas išsirinko ne juos, 
o žydus, kurių sėkmę laiduoja Dieviškoji Apvaizda. Šioje situacijoje būta sil- 
pnaprotiškos pagiežos tai tautai, kuri, kaip buvo būgštaujama, gavo racionaliai 
nesuvokiamą garantiją, kad nepaisant išorinių aplinkybių galiausiai ji pasirodys 
esanti tikroji nugalėtoja pasaulinės istorijos arenoje. 

Juk minios mentalitetas žydų dieviškosios misijos idėją — įgyvendinti Dievo 
karalystę žemėje - galėjo išreikšti tik vulgariais sėkmės ar pralaimėjimo vaizdi- 
niais. Baimę ir neapykantą skatino ir šiek tiek suracionalino tas faktas, kad krikš- 
čionybė, žydiškos kilmės religija, jau buvo užvaldžiusi Vakarų žmoniją. Valdomi 
savo juokingų prietarų, pansąjūdžių vadai surado tą mažą sraigtelį, paslėptą 
žydų pamaldumo mašinoje, kuris leido ją visiškai sugadinti, todėl išrinktumas iš 
suvienytos žmonijos idealo galutinio įgyvendinimo mito virto mitu, tarnavusiu 
galutiniam šio idealo sunaikinimui. 


II. NETEISĖTUMO PAVELDAS 


Atviras įstatymo ir teisinių institucijų nepaisymas ir ideologinis neteisėtumo pa- 
teisinimas buvo daug būdingesni kontinentiniam, o ne užjūrio, imperializmui. 
Iš dalies tai lėmė tas faktas, kad kontinento imperialistams trūko geografinio 
nuotolio, leidžiančio viešpatavimo kituose kontinentuose neteisėtumą skirti nuo 
savųjų šalių institucijų teisėtumo. Lygiai svarbus ir tas faktas, kad pansąjūdžiai 
atsirado tose šalyse, kuriose niekada nebuvo konstitucinės vyriausybės, todėl jų 
vadai vyriausybę ir valdžią natūraliai traktavo kaip savavališkų sprendimų iš 
viršaus subjektą. 

Panieka įstatymui tapo būdingu visų tų sąjūdžių bruožu. Ji atspindėjo realias 
valdymo sąlygas ir Rusijoje, ir Austrijoje-Vengrijoje, nors panslavizme pasireiš- 
kė ryškiau negu pangermanizme. Tas dviejų tipų despotijas, vieninteles išliku- 
sias Europoje iki prasidedant Pirmajam pasauliniam karui, apibūdinti kaip dau- 
gianacionalines valstybes - tai parodyti tik vieną paveikslo pusę. Šios despotiš- 
kos sistemos, apėmusios daugianacionalines teritorijas, nuo kitų valdymo formų 
skyrėsi tuo, kad tautas valdė (o ne tik išnaudojo) tiesiogiai remdamosi biurok- 
ratija; partijų vaidmuo buvo nežymus, o parlamentai neturėjo jokių įstatymų 
leidybos funkcijų; valstybė valdė remdamasi administracija, kuri leido dekre- 
tus. Austrijos-Vengrijos monarchijoje parlamentas buvo neką reikšmingesnis už 


€? Neįtikimas visuose šiuose dalykuose glūdėjusios beprotybės pavyzdys yra tokia Lėono Bloy 
frazė, laimei, nebūdinga prancūzų nacionalizmui: „Prancūzija taip pralenkia kitas tautas, kad 
visos kitos, nesvarbu kokios, turi laikyti sau garbe, jei joms leidžiama ėsti iš Prancūzijos šunų 
dubens. Jei tik Prancūzija laiminga, visas pasaulis gali būti patenkintas, net jei jam tektų už 
Prancūzijos laimę sumokėti vergija ar žūtimi. Bet jei Prancūzija kenčia, tada kenčia pats Dic- 
vas, rūstusis Dievas <...> Tai taip pat absoliutu ir neišvengiama, kaip ir likimo paslaptis“. Cit. 
pagal R. Nadolny, Germanisierung oder Slavisierung?, 1928, p. 55. 

nelabai ryškų diskusijų klubą. Ir Rusijoje, ir ikikarinėje Austrijoje vargu ar gali- 
ma aptikti vidinę opoziciją. Opozicijos funkciją atlikdavo neparlamentinės gru- 
puotės, žinančios, kad, patekusios į parlamentinę sistemą, jos tik prarastų liau- 
dies dėmesį ir paramą. 

Teisiniu požiūriu biurokratinis valdymas yra valdymas dekretais, 0 tai reiš- 
kia, kad valdžia, kuri esant konstituciniam valdymui tik garantuoja įstatymų 
laikymąsi, tampa tiesioginiu bet kokios įstatymų leidybos šaltiniu. Negana to, 
dekretai lieka anonimiški (tuo tarpu įstatymus visada galima susieti su konkre- 
čiais žmonėmis ar įstatymų leidžiamuoju susirinkimu), o todėl atrodo, kad jie 
atkeliauja iš tam tikros totalinės valdančiosios galybės, kuriai nereikalingas joks 
pateisinimas. Pobedonoscevo panieka įstatymo „žabangoms“ - tai amžina val- 
dininko panieka tariamai įstatymų leidėjo nelaisvei, kurią lemia jį varžantys prin- 
cipai, ir įstatymų vykdytojų neveiklumui, kurį lemia juos varžančios įstatymo 
interpretacijos. Biurokratas, paprasčiausiai leisdamas dekretus, įsivaizduoja da- 
lyvaująs nuolatinėje veikloje, jaučiasi daug pranašesnis už tuos „nepraktiškus“ 
žmones, kurie nuolat susipainioję „teisinėse subtilybėse“ ir todėl atsiduria už 
valdžios srities, kuri jam yra visa ko šaltinis. 

Toks administratorius įstatymą laiko bejėgišku, nes įstatymas iš esmės yra 
atskirtas nuo savo pritaikymo. Teisybė, visos vyriausybės naudojasi dekretais 
sunkiu metu, tačiau kaip tik tas sunkus metas jau pats savaime pateisina ir 
apriboja dekretų leidimą. Biurokratinėse valdymo sistemose dekretai pasi- 
reiškia grynu pavidalu, tarsi jie nebebūtų leidžiami valdžioje esančių žmonių, 
o būtų pačios valdžios įsikūnijimas, o administratorius — tik atsitiktinis jos 
atstovas. Dekretas grindžiamas ne bendrais principais, kuriuos būtų galima 
suprasti, O tik nuolat kintančiomis aplinkybėmis, kurias detaliai žinoti gali tik 
ekspertas. Žmonės, valdomi dekretų, niekada nežino, kas juos valdo, nes ne- 
gali suprasti pačių dekretų, o be to, visi administratoriai rūpestingai slepia 
nuo jų konkrečias aplinkybes ir praktinę jų reikšmę. Kolonijinis imperializ- 
mas, kuris irgi valdė dekretais ir kartais būdavo apibūdinamas kaip regimė des 
dėcrets*“, buvo pakankamai pavojingas, tačiau pats faktas, kad vietinių gyven- 
tojų valdytojai buvo importuojami ir jautėsi esą uzurpatoriai, silpnino jų įtaką 
valdiniams. Tik ten, kur - kaip Rusijoje ir Austrijoje — vietiniai valdytojai ir 
vietinė biurokratija buvo pripažįstami kaip teisėta valdžia, valdymas dekre- 
tais galėjo sukurti savivalės ir slaptumo atmosterą, efektyviai slepiančią gry- 
nai praktinius jos sumetimus. 

Valdymas dekretais turi akivaizdžių pranašumų, kai valdomos didžiulės teri- 
torijos ir įvairių tautybių gyventojų masė, be to, jis pranašesnis, kai vykdoma 
priespaudos politika. Jis efektyvesnis paprasčiausiai todėl, kad nepaiso visų tar- 
pinių grandžių tarp įstatymo išleidimo ir jo taikymo, ir todėl, kad žmonėms ne- 
leidžia politiškai mąstyti, užblokuodamas informaciją. Toks valdymas gali ne- 
sunkiai įveikti vietinių papročių įvairovę ir jam nereikia remtis neišvengiamai 
lėtu bendrosios teisės vystymosi procesu. Jis labiausiai skatina centralizuotos 
administracijos formavimąsi, nes savaimingai gniaužia visas vietinės autonomi- 
jos apraiškas. Valdymas remiantis gerais įstatymais kartais būdavo vadinamas 
išmintingu valdymu, o valdymas remiantis tinkamais dekretais pagrįstai vadin- 
tinas sumaniu valdymu. Juk sumanumo reikia kaip tik tam, kad atsižvelgtum į 


624 Žr. M. Larcher, Traitė Elėmentaire de Lėgislation Algėrienne, 1903, Vol. II, p. 150-152: „Rėgi- 
me des dėcrets yra visose Prancūzijos kolonijose vyraujanti valdymo sistema“. 

slaptus motyvus ir tikslus, 0 išminties reikia tam, kad suprastum ir veiktum, 
remdamasis bendrai priimtais principais. 

Biurokratinę valdymo sistemą reikia skirti nuo paprasčiausio pilietinių tar- 
nybų padidėjimo ir išsigimimo. Toks procesas dažnai lydėdavo nacionalinės vals- 
tybės nuosmukį, pavyzdžiui, labai pastebimai — Prancūzijoje. Ten biurokratija 
pergyveno visus režimo pasikeitimus nuo revoliucijos laikų, kaip parazitas įsi- 
smelkė į politinę struktūrą, suformavo savo klasinius interesus ir tapo nenau- 
dingu organizmu, kurio vienintelis tikslas, atrodo, yra priekabiavimas ir trukdy- 
mai normaliai ekonominio ir politinio gyvenimo raidai. Žinoma, esama daug 
paviršutiniškų panašumų tarp tų dviejų tipų biurokratijos, ypač jei pernelyg pai- 
soma stulbinančio smulkių valdininkų psichologijos panašumo. Bet jeigu pran- 
cūzų tauta padarė labai rimtą klaidą priimdama savo administraciją kaip neiš- 
vengiamą blogį, ji nepadarė lemtingos klaidos leisdama jai valdyti šalį, net jei 
padarinys būdavo tas, kad šalies nevaldydavo niekas. Prancūziško valdymo at- 
mosfera tapo neefektyvumo ir apmaudžių nesusipratimų terpe, bet ji nesukūrė 
pseudomisticizmo auros. 

O kaip tik toks pseudomisticizmas yra valdymo forma tapusios biurokrati- 
jos bruožas. Kadangi žmonės, kuriuos ji valdo, niekada tikrai nežino, kodėl 
kas nors nutinka, ir nesama racionalaus įstatymų aiškinimo, lieka vienintelis 
šio to vertas dalykas - šiurkšti paties įvykio tikrovė. Tai, kas kam nors nutinka, 
paskui tampa aiškinimosi objektu, o tokio aiškinimosi galimybės yra beribės, 
nekontroliuojamos proto ir nevaržomos žinojimo. Tokio beribio spekuliaty- 
vaus aiškinimosi terpėje, labai būdingoje visoms Rusijos ikirevoliucinės lite- 
ratūros atmainoms, visas gyvenimo ir pasaulio paveikslas tampa paslaptingas 
ir gilus. Šitokia aura pasižymi pavojingu žavesiu, nes atrodo neišsemiamai tur- 
tinga: kančių aiškinimas turi daug daugiau galimybių, negu veiksmo aiškini- 
mas, nes kančios egzistuoja sielos viduje, tuo tarpu veiksmas nuolat tikrina- 
mas išorinių padarinių ir kontroliuojamo patyrimo, todėl išorės kontekste ga- 
li atskleisti savo absurdiškumą. 

Vienas ryškiausių senamadiško biurokratinio valdymo ir jo naujausio totali- 
tarinio varianto skirtumų yra tas, kad ikikarinių laikų Rusijos ir Austrijos valdy- 
tojai tenkindavosi tuščiu valdžios spindesiu ir išorinių jos apraiškų kontrole, 
nesikišdami į visą vidinį sielos gyvenimą. Totalitarinė biurokratija, geriau su- 
prasdama absoliučios valdžios reikšmę, labai šiurkščiai įsiveržė į vidinį pavienio 
individo gyvenimą. Tokio radikalaus veiksmingumo padarinys buvo tas, kad dėl 
tokio valdymo buvo sunaikintas ir vidinis žmonių spontaniškumas, ir socialinė 
bei politinė jų veikla, todėl politinį sterilumą valdant senosioms biurokratijoms 
pakeitė totalitarinio valdymo sukeltas visiškas sterilumas. 

"Tačiau epocha, mačiusi pansąjūdžių atsiradimą, savo laimei, dar nežinojo, ką 
reiškia totalitarinis sterilizavimas. Priešingai, nekaltam stebėtojui (o tokie buvo 
beveik visi vakariečiai) vadinamoji rytietiška siela atrodė nepalyginti turtinges- 
nė, jos psichologija - gilesnė, jos kuriama literatūra - prasmingesnė negu „lėkš- 
tų“ Vakarų demokratijų. Šitoks psichologinis ir literatūrinis žygis į kančios „gel- 
mes“ nebuvo ypač ryžtingas Austrijoje-Vengrijoje, nes jos literatūra daugiausia 
buvo rašoma vokiečių kalba, vadinasi, galiausiai liko vokiečių literatūros dali- 
mi. Didžiausią šiuolaikinį jos atstovą Austrijos biurokratija veikiau skatino tap- 
ti humoristu ir bendros padėties kritiku, užuot įkvėpusi polinkį į „gilius“ pliur- 
palus. Franzas Kafka pakankamai gerai žinojo apie likimo prietarą, būdingą 
tautoms, nuolat valdomoms atsitiktinumo, apie neišvengiamą polinkį tiems įvy- 

kiams, kurių racionalios reikšmės į juos įtraukti žmonės nesupranta ir nežino, 
priskirti ypatingą antžmogišką prasmę. Jis giliai suvokė paslaptingą tokių tautų 
patrauklumą, jų melancholiją ir gražias bei liūdnas jų sakmes, kurios atrodė esą 
pranašesnės už šviesesnę ir lengvesnę laimingesnių tautų literatūrą. Jis parodė 
išdidumą, kylantį iš pačios būtinybės, net blogio būtinybės, ir atskleidė apgailė- 
tiną puikybę, blogį ir nelaimę tapatinančią su likimu. Nuostabu buvo tik tai, kad 
visa tai jis sugebėjo padaryti tokiame pasaulyje, kur svarbiausi tokios atmosfe- 
ros elementai nebuvo visiškai išryškėję — jis atsidavė savo galingai vaizduotei, 
kad prieitų visas neišvengiamas išvadas ir, galima sakyti, užbaigtų tai, ką pati 
tikrovė išryškino nepakankamai“. 

Tik to meto Rusijos imperija pateikė užbaigtą biurokratijos valdymo paveikslą. 
Chaotiškos šios šalies sąlygos - pernelyg didelė, kad būtų tinkamai valdoma, 
apgyventa primityvių tautų, neturinčių jokio politinės organizacijos patyrimo, 
vegetavusių po nesuvokiama Rusijos biurokratijos priespauda - sukūrė anar- 
chijos ir pavojaus atmosferą, kurioje prieštaringi smulkių valdininkų kaprizai ir 
kasdienės nekompetentingumo bei nenuoseklumo apraiškos įkvėpdavo filoso- 
fiją, pagal kurią atsitiktinumas yra tikrasis gyvenimo viešpats, kažkas panašaus į 
dieviškosios apvaizdos šmėklą“*. Panslavistams, visada pabrėždavusiems, kad 
Rusijoje gyventi kur kas „įdomiau“ negu lėkštose ir nuobodžiose civilizuotose 
šalyse, rodėsi, kad intymiausiose nelaimingos rusų tautos sielos kertelėse apsi- 
gyveno dievybė, ir niekur kitur pasaulyje taip nėra. Begaliniuose literatūros va- 
riantuose Rusijos gilumą ir aistringumą panslavistai priešino paviršutiniškam 
banalumui, vyraujančiam Vakaruose, kurie nepažinojo kančios ar aukojimosi 
prasmės ir po kurių steriliu civilizuotu paviršiumi glūdėjo lengvabūdiškumas ir 
banalybė“. Totalitariniai sąjūdžiai dėl savo patrauklumo daug kuo skolingi šiam 
miglotam ir irzliam antivakarietiškam nusiteikimui, kuris buvo ypač madingas 
ikihitlerinėje Vokietijoje ir Austrijoje, bet kartu buvo apėmęs visą trečiojo de- 
šimtmečio Europos inteligentiją. Sią aistrą giliam ir turtingam „iracionalumui“ 
pansąjūdžiai galėjo naudoti iki pat užgrobdami valdžią, ir tais lemtingais me- 


5 Žr. ypač nuostabią Barnabo šeimos istoriją Pilyje (1930), kurią galima suprasti kaip keistą 
rusų literatūros temų parodiją. Šią šeimą persekioja prakcikimas, į jos narius žiūrima kaip į 
raupsuotuosius, ir pagaliau jie patys pradeda jaustis būtent tokie; ir visa tai tik todėl, kad viena 
graži duktė kartą išdrįso nepriimti nepadorių svarbaus valdininko pasiūlymų. Paprasti kaimic- 
čiai, iki menkiausių niekniekių kontroliuojami biurokratijos ir netgi savo mintyse visagalių val- 
dininkų kaprizų vergai, seniai suprato, kad būti teisiam ar neteisiam - tai „likimas“, kurio jic 
negali pakeisti. Prie gėdos stulpo pastatytas ne nešvankaus laiško siuntėjas, kaip naiviai mano 
K., o jo gavėjas, kuris tampa paženklintuoju ir prakeiktuoju. Kaip tik tai turi galvoje kaimic- 
čiai, kalbėdami apie savo „likimą“. K. požiūriu, „tai neteisinga ir siaubinga, bet kaime taip 
mano tik [jis] vienas“. 

“* Žinoma, atsitiktinumų sudievinimas tarnauja kaip racionalizavimas bet kuriai tautai, kuri 
nėra savo likimo šeimininkė. Žr., pavyzdžiui, Steinberg, op. cit.: „Juk kaip tik Atsitiktinumas 
nulėmė žydų tautos istoriją. Atsitiktinumas <...>, religijos kalba vadinamas Apvaizda“ (p. 34). 
6 Vienas rusų rašytojas kartą pasakė, kad panslavizmas „žadina nesutaikomą ncapykantą Va- 
karams, liguistą visa to, kas rusiška, kultą; <...> pasaulio išgelbėjimas vis dar įmanomas, ta- 
čiau tik Rusijos dėka <...> Panslavistai, visur matydami savo idėjos priešus, persekioja kick- 
vieną, nepritariantį jų nuomonei <...>“ (Victor Bėrard, L'Empire russe et le tsarisme, 1905.) 
Žr. taip pat N.V. Bubnoff, Kultur und Geschichte im russischen Denken der Gegenwart, 1927, in 
Osteuropa: Ouellen und Studien. Heft 2., Chapter V. 

tais, kai rusų inteligentai tremtiniai darė žymią įtaką visiškai sutrikusios Euro- 
pos dvasiniam nusiteikimui, šitokia grynai literatūrinė nuostata pasirodė esanti 
stiprus emocinis veiksnys, parengęs totalitarizmo dirvą“. 

Priešingai negu partijos, sąjūdžiai neišsigimdavo į paprastas biurokratines 
mašinas“, bet biurokratinius režimus traktuodavo kaip galimus visuomenės or- 
ganizacijos modelius. Visi jie būtų pritarę panslavisto Pogodino susižavėjimui, 
su kuriuo jis aprašė biurokratinę carinės Rusijos mašiną: „Milžiniška mašina, 
sukonstruota pagal paprasčiausius principus, valdoma vieno Žmogaus rankos 
<...> kuri bet kurią akimirką paleidžia ją į darbą vienu judesiu, kad ir kokią 
kryptį bei greitį jis pasirinktų. Ir tai ne tik mechaninis judėjimas; mašina visiškai 
persiėmusi paveldėtais jausmais - paklusnumu, begaliniu atsidavimu ir ištiki- 
mybe carui, kuris yra Dievas žemėje. Kas drįstų mus užpulti ir ko tik mes nepri- 
verstume paklusti?“ 

Panslavistai nebuvo taip nusiteikę prieš valstybę kaip jų kolegos pangerma- 
nistai. Kartais jie netgi mėgindavo įkalbinti carą tapti savojo sąjūdžio galva. 
Žinoma, šitokios tendencijos priežastis yra ta, kad caro padėtis gerokai skyrėsi 
nuo bet kurio Europos monarcho padėties, neišskiriant nė Austrijos-Vengrijos 
imperatoriaus, ir kad rusiškasis despotizmas niekada neišsivystė į racionalią vals- 
tybę vakarietiška prasme, o liko netvarus, anarchiškas ir neorganizuotas. Todėl 
carizmas panslavistams kartais atrodydavo kaip gigantiškos varomosios jėgos, 
apgaubtos nepaprasto šventumo aureole, simbolis**. Priešingai negu panger- 
manizmui, panslavizmui nereikėjo išrasti naujos ideologijos, tenkinančios sla- 
viškos sielos ir sąjūdžio reikmes: carizmą jis galėjo interpretuoti - ir mistifi- 
kuoti — kaip antivakarietišką, antikonstitucinę, antivalstybinę paties sąjūdžio 
išraišką. Šitoks anarchiškos galios mistifikavimas panslavistams įkvėpė pačias 
pražūtingiausias jų teorijas, propaguojančias transcendentinę bet kokios val- 
džios prigimtį ir savaiminį gerumą. Valdžia buvo suvokiama kaip dieviškoji ema- 
nacija, persmelkianti visą gamtos ir žmogaus aktyvumą. Valdžia buvo traktuoja- 
ma nebe kaip priemonė pasiekti tam tikram tikslui - ji paprasčiausiai egzistuo- 
ja, o Žmonės turi jai tarnauti iš meilės Dievui, ir bet koks įstatymas, galintis 
reguliuoti ar riboti jos „beribę ir baisingą galybę“, traktuojamas kaip akivaizdi 
šventvagystė. Būdama visiškai savavališka, valdžia pati savaime turi būti laiko- 
ma šventa, nesvarbu, ar tai caro, ar lyties valdžia. Įstatymai ne tik nesuderinami 


“6 Ehrenbergas, op. cit., tai pabrėžia savo epiloge: Kirejevskio, Chomiakovo, Leontjevo idėjos, 
„galimas daiktas, numirė porevoliucinėje Rusijoje. Bet dabar jos paplito visoje Europoje ir 
šiandien gyvuoja Sofijoje, Konstantinopolyje, Berlyne, Paryžiuje, Londone. Rusai, ir būtent 
šių autorių mokiniai, <...> publikuoja knygas ir leidžia žurnalus, skaitomus visose Europos 
šalyse, jų dėka atstovaujamos šios idėjos - jų dvasios tėvų idėjos. Rusų dvasia tapo curopictiš- 
ka“ (p. 334). 

“7 Apie partinių mašinų subiurokratėjimą žr. Robert Michels, Political Parties; a sociological 
study of the oligarchical tendencies of modern democracy (į anglų k. vertė Glencoe, 1949; versta 
iš vokiško 1911 m. leidimo) - tai vis dar pavyzdinis veikalas. 

* K. Stachlin, „Dice Entstehung des Panslawismus“, Germano-Slavica, 1936, Heft 4. 

“ M.N. Katkovas: „Visa valdžia iš Dievo, tačiau Rusijos carui lemtas ypatingas vaidmuo, ski- 
riantis jį nuo visų kitų pasaulio valdovų <...> Jis yra Rytų Romos imperijos cezarių, <...> tos 
pačios tikėjimo Kristumi atmainos įkūrėjų <...> įpėdinis <...>. Tai lemia didžiulio skirtumo 
tarp Rusijos ir visų kitų pasaulio tautų paslaptį“. Cit. pagal Salo W. Baron, Modern Nationalism 
and Religion, 1947. 

su ja, bet ir nuodėmingi - tai žmogaus paspęsti „žabangai“, trukdantys visiškai 
išsiskleisti „dieviškumui“". Vyriausybė, kad ir ką ji darytų, vis tiek yra „Aukš- 
čiausioji Veikiančioji Galybė“"', o panslavistų sąjūdis turi tik laikytis šios galy- 
bės ir jai užtikrinti liaudies ištikimybę, kuri galiausiai persmelktų ir pašventintų 
visą liaudį - milžinišką kaimenę, paklusnią vieno žmogaus savivalei, nevaldomą 
nei įstatymo, nei intereso, bet surištą į vieną daiktą tik savo masės traukos jėgos 
ir tikėjimo savo šventumu. 

Tie sąjūdžiai, stokoję „paveldėtų emocijų jėgos“, iš pat pradžių turėjo skirtis 
nuo jau egzistuojančio rusiškojo despotizmo modelio dviem požiūriais. Jiems 
reikėjo užsiimti propaganda, kurios beveik nereikėjo įsitvirtinusiai biurokrati- 
jai, ir tai daryti, remiantis prievartos elementu"“, be to, jie rado „paveldėtų emo- 
cijų“ pakaitalą, ir tai buvo ideologijos, kurias kontinentinės partijos jau buvo 
žymiai išvysčiusios. Sąjūdžių praktikuojama ideologijų naudojimo specifika bu- 
vo ta, kad interesų atstovavimą jie ne tik papildydavo ideologiniu pateisinimu, 
bet naudojosi ideologijomis kaip organizaciniais principais. Partijos buvo jungi- 
niai, organizuodavę klasių interesus, o sąjūdžiai tapo ideologijų įsikūnijimu. Ki- 
taip tariant, sąjūdžiai buvo „užtaisyti filosofija“ ir tarėsi „individualizavę mora- 
lines universalijas kolektyve“ ", 

Teisybė, kad idėjas konkretinti pirmą kartą sumanė Hegelis valstybės ir isto- 
rijos teorijoje, o toliau tai darė Marxas proletariato kaip Žmonijos atstovo teori- 
joje. Žinoma, neatsitiktinai rusų panslavizmas buvo paveiktas Hegelio, kaip bol- 


*" Pobedonoscevas kn. Reflections of a Russian Statesman, London, 1898, rašė: „Valdžia egzis- 
tuoja ne tik sau, bet ir iš Dievo meilės. Tai tarnyba, kuriai atsideda žmonės. Iš čia kyla beribė, 
siaubinga valdžios jėga ir beribė bei siaubinga jos našta“ (p. 254). Arba: „Įstatymas tampa 
žabangais ne tik paprastai liaudžiai, bet ir <...> patiems ją valdantiems administratoriams 
<...> jei įstatymo vykdytojas kiekviename žingsnyje susiduria su įstatymu kaip varžančiu pric- 
saku <...> tada bet koks autoritetas ištirpsta dvejonėse <...> ir palūžta dėl atsakomybės bai- 
mės“ (p. 88). 

"! Pagal Katkovą, „vyriausybė Rusijoje reiškia visa ką kita, o ne tai, kas šiuo žodžiu vadinama 
kitose šalyse <...> Vyriausybė aukščiausia šio žodžio prasme Rusijoje yra Aukščiausioji Vei- 
kiančioji Galybė <...>“ Moissaye J. Olgin, The Soul of the Russian Revolution, New York, 
1917, p. 57. Esama ir racionalesnės teorijos, pagal kurią „teisinės garantijos reikalingos valsty- 
bėse, kurios pagrįstos užkariavimu ir kurioms gresia klasių ir rasių konfliktai. Jos buvo nerei- 
kalingos Rusijoje, kur vyrauja klasių harmonija ir rasių draugystė“ (Hans Kohn, op. cit. ). 
Nors valdžios dievinimas pangermanizme išreikštas ne taip ryškiai, jame visada egzistavo tam 
tikra antiteisinė tendencija, aiškiai iškylanti į paviršių, pavyzdžiui, Frymanno rašiniuose (Fry- 
mann, op. cit.), kuris dar 1912 metais pasiūlė įvesti tokį „prevencinį areštą“ (Sicherheitshaft), 
t. y. areštą be kokio nors teisinio pagrindo, kokį vėliau naudojo naciai, pripildydami koncen- 
tracijos stovyklas. 

" Žinoma, esama tam tikro panašumo tarp prancūzų minios organizacijos Dreyfuso bylos me- 
tu (žr. p. 132) ir rusų pogromų grupių, pavyzdžiui, „Juodųjų šimtinių“, kuriose „buvo surinktos 
tamsiausios ir labiausiai atsilikusios senosios Rusijos atmatos, palaikiusios ryšį su dauguma 
stačiatikių vyskupų“ (Fedotov,op. cit.), arba „Rusų liaudies sąjungos“ su savo slaptais smogikų 
būriais, sudarytais iš smulkių policijos agentų, mokamų vyriausybės ir vadovaujamų intelektu- 
alų. Žr. E. Cherikover, „New Materials on the Pogroms in Russia at the Beginning of the 
Eighties“, Histonsche Schriften (Vilna), II, p. 463; ir N.M. Gelber, „The Russian Pogroms in 
the Early Eighties in the Light of Austrian Dipomatic Correspondence“, ibid. 

"* Delos, op. cit. 

ševizmas buvo paveiktas Marxo. Tačiau nei Marxas, nei Hegelis nemanė, kad 
tikroviški žmonės ir tikroviškos partijos ar šalys yra įsikūnijusios idėjos - jie 
abu tikėjo istorijos procesu, kuriame idėjos gali būti sukonkretinamos sudė- 
tingame dialektiniame judėjime. Reikėjo minios vadų vulgarumo, kad būtų 
įmanoma aptikti milžiniškas tokio sukonkretinimo galimybes siekiant organi- 
zuoti mases. Šie žmonės pradėjo pasakoti miniai, kad kiekvienas jos narys gali 
tapti tokiu didingu, nelygstamai svarbiu kokios nors idėjos įsikūnijimu, jei tik 
jis įsitrauks į sąjūdį. Tada jam nebereikės būti ištikimam, kilniam ar drąsiam - 
jis savaime taps Ištikimybės, Kilnumo ar Drąsos įsikūnijimu. Pangermaniz- 
mas pasirodė kiek pranašesnis organizacijos teorijos požiūriu, nes jis iš pavie- 
nio vokiečio įžvalgiai atimdavo visas šias stebuklingas savybes, jei tik tas žmo- 
gelis nepriklausydavo sąjūdžiui (šitaip užbėgdamas už akių kandžiai paniekai, 
vėliau nacių reikštai vokiečiams, nepriklausantiems nacių partijai), tuo tarpu 
panslavistai, giliai įklimpę nesibaigiančiose spekuliacijose apie slavo sielą, ta- 
rė, kad kiekvienas slavas, sąmoningai ar nesąmoningai, tokią sielą turi, nepri- 
klausomai nuo to, ar jis priklauso organizacijai, ar ne. Prireikė Stalino žiauru- 
mo, kad bolševikams būtų įdiegta tokia pat panieka rusų tautai, kokią naciai 
rodė vokiečiams. 

Kaip tik šis sąjūdžių absoliutizmas labiau nei kas kita juos skiria nuo partinių 
struktūrų ir jų šališkumo ir leidžia pateisinti jų pretenzijas nuslopinti visus as- 
meninės sąžinės priekaištus. Konkreti pavienio asmens tikrovė, vertinama vi- 
suotinybei ir universalumui būdingos iliuzinės tikrovės fone, susitraukia į nie- 
kingai menką dydį arba paskandinama pačios visuotinybės dinaminio judėjimo 
sraute. Šiame sraute kartu su individu išgaruoja skirtumas tarp tikslų ir priemo- 
nių, 0 rezultatas — baisingas ideologinės politikos amoralumas. Visa, kas svar- 
bu, įkūnyta pačiame judančiame sąjūdyje, o bet kokia idėja, bet kokia vertybė 
prasmenga į prietaringo pseudomokslinio imanentiškumo chaosą. 


III. PARTIJA IR SĄJŪDIS 


Stulbinantis ir svarbus kontinentinio ir užjūrio imperializmo skirtumas buvo 
tas, kad jų pradinių sėkmių ir nesėkmių tarpusavio santykis buvo visiškai prie- 
šingas. Kontinentiniam imperializmui net pačioje pradžioje pavyko sukurstyti 
imperialistinį priešiškumą nacionalinei valstybei, organizuojant dideles ma- 
ses Žmonių, esančių už partinės sistemos ribų, bet kartu nepavyko pasiekti 
apčiuopiamų rezultatų ekspansijos srityje, o užjūrio imperializmas, beprotiš- 
kais ir sėkmingais šuoliais aneksavęs vis daugiau tolimų teritorijų, beveik nie- 
kada nepatyrė sėkmės, kai tik bandydavo pakeisti savo šalies politinę struktū- 
rą. Nacionalinės valstybės sistemos žlugimas, parengtas jos pačios užjūrio im- 
perializmo, galiausiai buvo įgyvendintas tų sąjūdžių, kurie atsirado už jos ri- 
bų. Ir atėjus metui, kai sąjūdžiai pradėjo sėkmingai varžytis su nacionalinės 
valstybės partijų sistema, tapo aišku ir tai, kad jie galėjo pakenkti tik šalims, 
turėjusioms daugiapartinę sistemą, kad vien tik imperialistinės tradicijos ne- 
pakako patraukti masėms ir kad Didžioji Britanija, klasikinė dviejų partijų 
valdymo šalis, nesukūrė nuo jos partijų sistemos nepriklausomo kiek įtakin- 
gesnio fašistinio ar komunistinio sąjūdžio. 

Sūkis „virš partijų“, kreipimasis į „visų partijų žmones“ ir gyrimasis, kad bus 
„laikomasi nuošalyje nuo partijų rietenų ir atstovaujama tik nacionaliniams tiks- 

lams“, buvo vienodai būdingas visoms imperialistinėms grupėms“ ir reikšdavo- 
si kaip natūralus išskirtinio jų dėmesio užsienio politikai padarinys: juk buvo 
manoma, kad užsienio politikoje nacija bet kuriuo atveju elgsis vieningai, ne- 
priklausomai nuo klasių ir partijų interesų". Negana to, kadangi kontinentinė- 
se sistemose šis atstovavimas nacijai kaip visumai buvo valstybės „monopolis“"“, 
galėjo net pasirodyti, kad imperialistai valstybės interesus kelia aukščiau visko 
ar kad nacijos kaip visumos interesas imperialistų dėka pagaliau gavo ilgai lauk- 
tą liaudies paramą. Tačiau nepaisant visų šių pretenzijų į tikrą liaudies paramą, 
šios „partijos virš partijų“ būdavo nedidelės draugijos, sudarytos iš intelektualų 
ir pasiturinčių žmonių, kurie, kaip ir Pangermanistų sąjunga, galėjo tikėtis di- 
desnės sėkmės tik nacionalinės krizės laikais". 

Vadinasi, svarbiausias pansąjūdžių išradimas buvo ne tas, kad jie pretendavo 
užimti padėtį už ar virš partijų sistemos, o tas, kad jie pasivadino „sąjūdžiais“, 
pačiu pavadinimu parodydami didžiulį nepasitikėjimą visomis partijomis. Šis reiš- 
kinys XIX a. pabaigoje jau buvo paplitęs visoje Europoje ir galiausiai tapo toks 
svarbus, jog, pavyzdžiui, Veimaro Respublikos dienomis „kiekviena nauja grupė 
būdavo įsitikinusi, kad pats geriausias jos egzistavimo pateisinimas ir geriausias 
būdas patraukti mases - aiškiai pabrėžti, kad ji yra ne “partija', o 'sąjūdis*“*"*. 

Teisybė, kad tikrą Europos politinių partijų sistemos žlugimą sukėlė ne pan- 
sąjūdžiai, 0 totalitariniai sąjūdžiai. Tačiau pansąjūdžiai, susiradę sau vietą kaž- 
kur tarp mažų ir palyginti nekenksmingų imperialistinių draugijų bei totalitari- 
nių sąjūdžių, buvo totalitaristų pirmtakai, nes jau atsisakė snobizmo elemento, 


"* Kaip 1884 metais pasakė Vokietijos kolonijų sąjungos prezidentas. Žr. Mary E. Townsend, 
Origin of Modem German Colonialism: 1871-1885, New York, 1921. Pangermanistų sąjunga 
visada pabrėždavo esanti „virš partijų; tai buvo ir yra jos egzistavimo gyvybinė sąlyga“ (Otto 
Bonhard, op. cit.). Pirma reali partija, pretendavusi būti kai kas daugiau negu partija, būtent 
„Imperinė partija“, buvo Vokietijos nacionalinė liberalų partija, vadovaujama Ernsto Basser- 
manno (Frymann, 0p. cit. ). 

Rusijoje panslavistams pakakdavo vien pareikšti, kad jie tik išreiškia liaudies paramą vyriausy- 
bei, ir jie nusikratydavo bet kokios partijų konkurencijos: juk toks sąjūdis kaip „Aukščiausioji 
Veikiančioji Galybė <...> negali būti įsivaizduojamas susijęs su partijomis“. Taip pareiškė M.N. 
Katkovas, artimas Pabedonoscevo bendradarbis žurnalistas. Žr. Olgin, op. cit., p. 57. 

“ Tai aiškiai vis dar buvo tikslas, kurį kėlė pirmosios „viršpartinės“ grupės; joms iki pat 1918 
metų reikia priskirti ir Pangermanistų sąjungą. „Būdami už visų organizuotų politinių partijų, 
mes eisime tik savo, grynai nacionaliniu keliu. Mes neklausiame: Ar esi konservatorius? Ar esi 
liberalas? <...> Vokiečių tauta - tai susitikimo vieta, kurioje visos partijos gali susitaikyti“. 
Lehr, Zwecke und Ziele des alldeutschen Verbandes. Flugschriften, No. 14. Vertimas cituojamas 
pagal Wertheimer, op. cit., p. 110. 

" Carlas Schmittas (Staat, Bewegung, Volk, 1934), kalba apic „politikos monopolį, kurį valstybė 
įsigijo per XVII ir XVIII a.“ 

" Wertheimeris (op. cit.) šią padėtį apibūdina visai teisingai, sakydamas: „Visiškai kvaila teigti, 
kad pricš karą egzistavo koks nors gyvybiškai svarbus ryšys tarp Pangermanistų sąjungos ir 
imperinės vyriausybės“. Kita vertus, visiškai tikra, kad Vokietijos politikai Pirmojo pasaulinio 
karo metais labai didelę įtaką turėjo pangermanistai, nes aukštųjų karininkų korpusas buvo 
persiėmęs pangermaniškomis nuotaikomis. Žr. Hans Delbrūck, Ludendorffs Selbstportrait, Ber- 
lin, 1922. Be to, plg. jo ankstesnį straipsnį, skirtą šiai problemai, „Die Alldeutschen“, in Preus- 
sische Jahrbiicher, p. 154, December, 1913. 

* Sigmund Neumann, Die deutschen Parteien, 1932, p. 99. 

tokio akivaizdaus visose imperialistinėse bendrijose, kad ir kaip tas snobizmas 
reikštųsi - kaip didžiavimasis turtu ir kilme Anglijoje ar išsilavinimu Vokietijo- 
je; todėl jie galėjo pasinaudoti didžia liaudies neapykanta šioms institucijoms, 
kurios, kaip buvo tariama, turi atstovauti liaudžiai". Nenuostabu, kad sąjūdžių 
patrauklumui Europoje nelabai pakenkė nacizmo pralaimėjimas ir didėjanti 
bolševizmo baimė. Dabar padėtis tokia, kad vienintelė šalis Europoje, kur par- 
lamentas nėra niekinamas, 0 partijų sistema nėra nekenčiama, yra Didžioji Bri- 
tanija“", 

Turint galvoje Britanijos salų politinių institucijų stabilumą ir tuo pačiu metu 
vykusį nacionalinių valstybių irimą kontinente, sunku susilaikyti nuo išvados, 
kad skirtumas tarp anglosaksų ir kontinento partijų sistemos turėtų būti svar- 
bus veiksnys. Juk vien materialūs skirtumai tarp labai nuskurdusios Anglijos ir 
nesugriautos Prancūzijos po Antrojo pasaulinio karo nebuvo labai dideli: ne- 
darbas, ikikarinėje Europoje svarbiausias revoliucinantis veiksnys, Angliją pa- 
lietė labiau negu daugelį kontinento šalių, o šokas, kurį patyrė stabili Anglijos 
politinė sistema tuoj po karo dėl to, kad leiboristų vyriausybė likvidavo imperia- 
listinį valdymą Indijoje ir stengėsi pertvarkyti Anglijos pasaulinę politiką išsiŽža- 
dėdama imperialistinių siekių, turėjo būti milžiniškas. Santykinio Didžiosios Bri- 
tanijos tvirtumo nepaaiškina ir paprasčiausi socialinės struktūros ypatumai: juk 
jos socialinės sistemos ekonominį pagrindą labai pakeitė socialistų vyriausybė, 
kartu ryžtingai nepakeisdama politinių institucijų. 

Už išorinio skirtumo tarp anglosaksų dvipartinės ir kontinento daugiaparti- 
nės sistemos glūdi pamatinis skirtumas tarp partijos funkcijos politiniame jun- 
ginyje, darančios didelį poveikį partijos požiūriui į valdžią, ir piliečio padėties 
savo valstybėje. Dvipartinėje sistemoje viena partija visada atstovauja vyriausy- 
bei ir realiai valdo šalį, todėl, bent jau laikinai, valdžioje esanti partija susitapa- 
tina su valstybe. Valstybei, kaip nuolatiniam šalies vienybės garantui, atstovauja 
tik nuolatinė karaliaus institucija?! (juk nuolatinė Užsienio reikalų ministerijos 
sekretorių institucija yra tik dirbtinai palaikomas tęstinumas). Jei dvi partijos 
sumanytos ir organizuojamos valdyti pakaitomis“, visi administracijos padali- 
niai sumanyti ir organizuojami orientuojantis į reguliarią kaitą. Kadangi kiek- 
vienos partijos valdymas laikinas, opozicinė partija vykdo kontrolę, kurios veiks- 


"* Moelleris van den Bruckas (Das dritte Reich, 1923, p. vii-viii) taip apibūdina padėtį: „Kai 
pasaulinis karas baigėsi pralaimėjimu <...>, mes visur sutikdavome vokiečius, kurie sakė ne- 
priklausą jokioms partijoms, kurie kalbėjo apie 'laisvę nuo partijų", kurie bandė rasti *viršpar- 
tinį' požiūrio tašką. <...> Visiška nepagarba parlamentams <...> kurie niekada neturėjo net 
menkiausio supratimo apie tai, kas vyksta šalyje <...> labai paplitusi liaudyje“. 

* Britų nepasitenkinimas Pirmojo Suolo sistema neturi nieko bendro su šiuo antiparlamen- 
tiniu nusiteikimu. Šiuo atveju britas priešinasi tam, kas parlamentui neleidžia tinkamai funk- 
cionuoti. 

*! Britanijos partijų sistema, pati seniausia iš visų, „pradėjo formuotis <...> tik kai valstybės 
reikalai nustojo būti išskirtinė karūnos prerogatyva <...>“, t. y. po 1688 metų. „Istoriniu po- 
žiūriu karaliaus vaidmuo buvo - atstovauti nacijai kaip vieningai visumai, priešinamai frakci- 
nei partijų kovai“. Žr. straipsnį „Politinės partijos“, 3, „Great Britain“ by W.A. Rudin in Encyc- 
lopedia of the Social Sciences. 

* Knygos, kuri, atrodo, yra pati pirmoji „partijos“ istorija (George W. Cooke, The History of 
Party, London, 1836), pratarmėje šis dalykas apibūdinamas kaip sistema, kurioje „dvi valstybi- 
ninkų klasės <...> pakaitom valdo galingą imperiją“. 

mingumą stiprina žinojimas, kas valdys rytoj. Faktiškai būtent opozija, o ne sim- 
bolinė karaliaus institucija visumos principingumą apsaugo nuo vienos partijos 
diktatūros. Akivaizdžius tokios sistemos pranašumus lemia tai, kad nesama es- 
minio skirtumo tarp vyriausybės ir valstybės, kad ir valdžia, ir valstybė pasiekia- 
ma piliečiams, susitelkusiems į partiją, kuri šiandien arba rytoj atstovauja val- 
džiai ir valstybei, ir kad todėl čia nesama galimybių pompastiškai spekuliuoti 
apie Valdžią ir Valstybę, tarsi jos būtų kažkas nepasiekiama Žmogui, tarsi jos 
būtų metafizinės esybės, nepriklausomos nuo piliečių valios ir veiklos. 

Kontinentinė partijų sistema suponuoja, kad kiekviena partija sąmoningai 
apsibrėžia kaip dalis visumos, kuriai savo ruožtu atstovauja valstybė, stovinti 
virš partijų“?. Todėl vienpartinė valdžia gali reikšti tik vieną dalyką - kad viena 
dalis diktatoriškai viešpatauja visų kitų atžvilgiu. Vyriausybės, suformuotos re- 
miantis partijų vadų susitarimais, visada yra tik partinės vyriausybės, aiškiai ne- 
sutampančios su valstybe, kuri stovi virš jų ir šalia jų. Vienas iš šalutinių tokios 
sistemos trūkumų yra tas, kad kabineto narių neįmanoma parinkti atsižvelgiant 
į kompetentingumą, nes atstovaujama per dideliam skaičiui partijų, ir ministrai 
neišvengiamai parenkami atsižvelgiant į partijų susitarimus*“; tuo tarpu britų 
sistema leidžia pasirinkti geriausius žmones iš didelio skaičiaus vienai partijai 
priklausančių narių. Tačiau daug svarbesnis tas faktas, kad daugelio partijų sis- 
tema niekada neleidžia prisiimti visos atsakomybės vienam žmogui ar vienai 
partijai, ir natūralus padarinys yra tas, kad jokia vyriausybė, suformuota partijų 
susitarimų pagrindu, nesijaučia esanti visiškai atsakinga. Jei net atsitinka nejti- 
kimas dalykas ir parlamente vyrauja absoliuti vienos partijos suformuota dau- 
guma, taigi atsiranda vienpartinis valdymas, tokia padėtis gali baigtis arba dik- 
tatūra, nes šitokia sistema nepritaikyta šio tipo valdymui, arba nešvaria vis dar 
tikrai demokratiškos vadovybės sąžine, nes tokios partijos vadovai, pripratę sa- 
ve laikyti tik visumos dalimi, visai natūraliai bijosi nevaržomai naudotis savo 
valdžia. Šitokia nešvari sąžinė beveik pavyzdiniu būdu pasireiškė po Pirmojo 
pasaulinio karo, kai Vokietijos ir Austrijos socialdemokratų partijos trumpą lai- 
ką valdė kaip partijos, turinčios absoliučią daugumą, tačiau atsisakė valdžios, 
kuri tokiomis aplinkybėmis joms atiteko natūraliai**. 


Š Geriausią kontinentinės partijų sistemos apibūdinimą pateikė šveicarų teisininkas Johannas 
Casparas Bluntschli knygoje Charakter und Geist der politischen Parteien, 1869. Jis teigia: „Tci- 
sybė, kad partija yra tik kokios nors didesnės visumos dalis, bet niekada nėra pati ta visuma 
<...> Ji niekada neturi susitapatinti su visuma, liaudimi arba valstybe <...> todėl kokia nors 
partija gali kovoti su kitomis partijomis, bet niekada neturi jų nepaisyti ir paprastai neturi 
siekti jų sunaikinti. Jokia partija negali egzistuoti viena ir pati savaime“ (p. 3). Tą pačią idėją 
išreiškia Karlas Rosenkranzas, vokiečių filosofas hegelininkas, kurio knyga apie politines par- 
tijas pasirodė dar prieš atsirandant Vokietijoje partijoms (Ueber den Begniff der politischen Par- 
tei (1843): „Partija yra suvoktas dališkumas“ (p. 9). 

“* Žr. John Gilbert Heinberg, Comparative Major European Governments, New York, 1937, VII 
ir VII skyrius. „Anglijoje viena politinė partija paprastai turi daugumą Bendruomenių rūmuo- 
se, O tos partijos vadai yra Kabineto nariai <...> Prancūzijoje jokia politinė partija praktiškai 
niekada neturi daugumos Deputatų rūmuose, ir todėl Ministrų taryba sudaryta iš kelių parti- 
nių grupių lyderių“ (p. 158). 

5 Žr. Demokratie und Panei, ed. by Peter R. Rohden, Vienna, 1932, Įvadas: „Skiriamasis Vo- 
kietijos partijų bruožas yra <...> kad visos parlamento grupės atsisako atstovauti bendrajai 
valiai (volontė gėnėrale) <...> Štai kodėl šios partijos buvo taip suglumusios, kai Lapkričio 

Kai tik atsirado partinės sistemos, buvo įprasta partijas tapatinti su privačiais 
interesais (ekonominiais ar kitokiais)““, ir visos kontinentinės partijos (o ne tik 
darbo grupės) tai pripažindavo visai atvirai, kol galėjo būti tikros, kad virš par- 
tijų stovinti valstybė savo valdžią vykdo, daugiau ar mažiau atsižvelgdama į visų 
interesus. Priešingai, anglosaksų partija, pagrįsta tam tikru „daliniu principu“, 
bet tarnaujanti „nacionaliniam interesui“*?, pati yra esama ar būsima šios šalies 
vyriausybė; grupiniai interesai atstovaujami pačioje partijoje, jos dešiniojo ir 
kairiojo sparno, ir apribojami neišvengiamų paties valdymo lemiamų veiksnių. 
O kadangi dvipartinėje sistemoje kokia nors partija negali ilgai egzistuoti. jei 
neturi pakankamai jėgos, kad gautų valdžią, jai nereikalingas joks teorinis pa- 
teisinimas, neatsiranda jokios ideologijos ir visiškai nėra to ypatingo kontinen- 
tinių partijų kovos fanatizmo, kuris kyla ne tiek iš konfliktuojančių interesų, 
kiek iš priešiškų ideologijų*“. 

Kontinentinių partijų, iš principo atskirtų nuo vyriausybės ir valdžios, bėda 
buvo ne tiek ta, kad jos buvo įsipainiojusios į siaurus dalinius interesus, kiek ta, 
kad jos gėdijosi tokių interesų, o todėl griebdavosi pasiteisinimų, kurie kiekvie- 
ną partiją versdavo kurti ideologiją, skelbiančią, kad tos partijos daliniai intere- 
sai sutampa su bendriausiais žmonijos interesais. Konservatorių partija nesi- 
tenkindavo gindama žemės nuosavybės interesus, bet jautė poreikį griebtis filo- 
sofijos, pagal kurią Dievas sukūrė Žmogų tam, kad jis savo prakaitu pelnytų 
duoną, įdirbdamas žemę. Tą pat galima pasakyti ir apie viduriniųjų klasių pa- 
žangos ideologiją, ir apie darbininkų partijų šūkį, kad proletariatas yra žmoni- 
jos avangardas. Sis pompastiškos filosofijos ir labai žemiškų interesų derinys 
paradoksalus tik iš pirmo žvilgsnio. Kadangi šios partijos neorganizuodavo savo 
narių (ir neauklėdavo savo vadų), siekdamos tvarkyti viešuosius reikalus, 0 jiems 
tik atstovaudavo kaip privatiems asmenims su savo privačiais interesais, jos tu- 
rėdavo įsiteikti visiems privatiems poreikiams, ir dvasiniams, ir medžiaginiams. 
Kitaip tariant, svarbiausias skirtumas tarp anglosaksų ir kontinentinės partijos 


revoliucija atvedė jas į valdžią. Kiekviena partija buvo organizuota taip, kad galėjo kelti tik 
santykines pretenzijas, t. y. visada skaitėsi su tuo, jog egzistuoja kitos partijos, atstovaujančios 
kitiems partiniams interesams, ir todėl natūraliai apribodavo savo ambicijas“ (p. 13-14). 

*“ Kontinentinė partijų sistema atsirado visai neseniai. Išskyrus Prancūzijos partijas, kurios 
ėmė rastis kartu su Prancūzijos revoliucija, jokioje Europos šalyje iki 1848 metų partinio atsto- 
vavimo nebuvo. Partijos atsirado pradėjus formuotis parlamentinėms frakcijoms. Švedijoje so- 
cialdemokratų partija buvo pirma partija (1889 m.), turėjusi visiškai suformuluotą programą 
(Encyclopedia of Social Sciences, loc. cit.). Apie padėtį Vokietijoje žr. Ludwig Bergstracsscr, 
Geschichte der politischen Parteien, 1921. Visos partijos atvirai rėmėsi tam tikrų interesų gyni- 
mu, pavyzdžiui, Vokietijos konservatorių partija atsirado iš „Asociacijos stambiųjų žemvaldžių 
interesams ginti“, įkurtos 1848 metais. Tačiau interesai nebūtinai buvo ckonominiai. Pavyz- 
džiui, Olandijos partijos formavosi, siekdamos išspręsti „du klausimus, didžia dalimi lėmusius 
Olandijos politiką - balsavimo teisės išplėtimą ir privataus [daugiausia susijusio su tikyba] švic- 
timo subsidavimą“ (Encyclopedia of the Social Sciences, loc. cit. ). 

* Edmundas Burke'as partiją apibrėžia taip: „Partija yra grupė žmonių, susivienijusių tam, kad 
bendromis pastangomis įgyvendintų nacionalinį interesą, besiremiantį tam tikru konkrečiu prin- 
cipu, dėl kurio jie visi sutaria“ (Upon Party, 2nd edition, London, 1850). 

“ Arthuras N. Holcombe'as (Encyclopedia of the Social Sciences, loc. cit.) teisingai pabrėžė, 
kad dvipartinėje sistemoje abiejų partijų principai „buvo beveik vienodi. Jei jic nebūtų buvę iš 
csmės vienodi, paklusnumas nugalėtojui pralaimėjusiajam būtų buvęs nepakenčiamas“. 

yra tas, kad pirmoji yra politinė organizacija piliečių, kurie siekia „veikti sutarti- 
nai“, kad apskritai galėtų veikti“, tuo tarpu antroji yra organizacija, jungianti pri- 
vačius asmenis, siekiančius savo interesus apsaugoti nuo viešumos įsiveržimo. 

Su šia sistema visai suderinama tai, kad kontinentinė valstybės filosofija pri- 
pažino žmonėms pilietybę tik tiek, kiek jie nebuvo partijos nariai, t. y. kiek jų 
santykis su valstybe buvo individualus, neorganizuotas (Sr/aatsbiirger) arba kiek 
jie rodydavo patriotinį entuziazmą sunkmečiu (citoyens)“". Toks buvo Prancūzi- 
jos revoliucijos metų citoyen virtimo XIX a.bourgeois, viena vertus, ir prieštara- 
vimo tarp valstybės ir visuomenės, kita vertus, nevykęs padarinys. Vokiečiai bu- 
vo linkę patriotizmą traktuoti kaip pasiaukojamą paklusnumą valdžiai, o pran- 
cūzai - kaip entuziastingą ištikimybę „amžinosios Prancūzijos“ fantomui. Abiem 
atvejais būti patriotu reiškė išsižadėti savo partijos ir partinių interesų vyriausy- 
bės ir nacionalinio intereso labui. Esmė ta, kad toks nacionalistinis nukrypimas 
buvo beveik neišvengiamas tokioje sistemoje, kuri politines partijas sukūrė iš 
privačių interesų, todėl visuomeninis gėris turėjo priklausyti nuo jėgos iš viršaus 
ir miglotos dosnios saviaukos iš apačios, įmanomos tik sukursčius nacionalisti- 
nes aistras. Priešingai, Anglijoje prieštaravimas tarp privataus ir nacionalinio 
intereso politikoje niekada neturėjo lemiamo vaidmens. Todėl juo labiau parti- 
jų sistema kontinente atitiko klasių interesus, juo didesnis buvo nacijos poreikis 
griebtis nacionalizmo, kokios nors populiarios nacionalinių interesų išraiškos 
ar paramos jiems. O Anglijai su jos tiesioginiu partiniu valdymu dalyvaujant 
opozicijai tokios paramos niekada per daug nereikėjo. 

Jei pagalvosime apie skirtumą tarp kontinentinio daugiapartiškumo ir britų 
dvipartinės sistemos, siekdami suprasti šiose sistemose glūdinčias prielaidas at- 
sirasti sąjūdžiams, atrodo įtikima, kad vienpartinei diktatūrai turėtų būti leng- 
viau užgrobti valstybės mašiną tose šalyse, kur valstybė stovi virš partijų, o todėl 
ir virš piliečių, o ne tose šalyse, kur piliečiai, veikdami „sutartinai“, t. y. per 
partinę organizaciją, valdžią gali išsikovoti teisėtai ir jaustis esą valstybės šeimi- 
ninkai arba šiandien, arba rytoj. Dar įtikimiau atrodo tai, kad sąjūdžiams bū- 
dinga valdžios mistifikacija pasiekiama juo lengviau, juo toliau piliečiai nustumti 
nuo valdžios šaltinių - taigi ji lengviau pasiekiama biurokratijos valdomose ša- 


* Burke, op. cit.: „Jie tikėjo, kad jokie žmonės negalės veikti rezultatyviai, jei neveiks sutarti- 
nai; jokie žmonės negalės veikti sutartinai, jei neveiks pasitikėdami vienas kitu; jokic žmonės 
neveiks pasitikėdami vienas kitu, jei jų nesies bendros nuomonės, bendri jausmai ir bendri 
interesai“. 

* Apie Vidurio Europai būdingą piliečio (Staatsbūrger), priešinamo partijos nariui, sampratą žr. 
Blunschli, op. cit.: „Partijos nėra valstybės institucijos, <...> [jos] yra ne valstybės organizmo 
nariai, o laisvos visuomeninės asociacijos, kurių struktūra priklauso nuo kintančios sudėties 
narių, suvienytų tam tikrų įsitikinimų ir dalyvaujančių bendroje politinėje veikloje“. Visą laiką 
pabrėžiamas skirtumas tarp valstybės ir partijos interesų: „Partija niekada neturi savęs iškelti virš 
valstybės: ji niekada neturi savo partinio intereso iškelti virš valstybės intereso“ (p. 9 ir 10). 
Burke'as, priešingai, polemizuoja su koncepcija, pagal kurią partijos interesai ar narystė parti- 
joje žmogų padaro blogesniu piliečiu. „Valstybės sudarytos iš šeimų, o laisvos valstybės - dar ir 
iš partijų; taip pat galime tvirtinti, kad natūralus mūsų prieraišumas ir kraujo ryšiai neišven- 
giamai daro žmones blogais piliečiais, o partiniai ryšiai silpnina prisirišimą pric savo šalies“ 
(op. cit.). Lordas Johnas Russellas (On Party, 1850) žengia net dar vieną žingsnį ir tvirtina, 
kad svarbiausias geras dalyvavimo partijoje padarinys yra tas, „kad ji sukonkretina miglotas 
politikų nuomones ir leidžia jiems laikytis tvirtų ir ilgalaikių principų“. 

lyse, kur valdžia aiškiai pranoksta valdinių sugebėjimą ją suprasti, negu konsti- 
tucijų valdomose šalyse, kur įstatymas yra aukščiau valdžios, o valdžia yra tik 
įstatymo vykdymo priemonė; o lengviausiai ji pasiekiama tose šalyse, kur valsty- 
binė valdžia nepriklauso nuo partijų, ir todėl, net jei pilietis ją gali suprasti, yra 
nepasiekiama jo praktiniam patyrimui ir poveikiui. 

Masių ir valdžios susvetimėjimas, galiausiai pasibaigęs tuo, kad masės pra- 
dėjo neapkęsti parlamento ir juo šlykštėtis, Prancūzijoje ir kitose Vakarų de- 
mokratinėse šalyse buvo kitoks negu Vidurio Europos šalyse ir ypač Vokieti- 
joje. Vokietijoje, kur valstybė iš esmės buvo iškilusi virš partijų, jų vadai pa- 
prastai atsisakydavo priklausomybės partijai nuo to momento, kai tapdavo 
ministrais ir gaudavo oficialias pareigas. Nelojalumas savo partijai buvo kiek- 
vieno žmogaus, užimančio oficialų postą, pareiga?!. Prancūzijoje, valdomoje 
partinių koalicijų, tikra vyriausybė tapo nebeįmanoma susikūrus Trečiajai res- 
publikai ir atsiradus be galo nevykusiai ministrų kabineto tvirtinimo procedū- 
rai. Jos trūkumas buvo priešingas vokiškajam: likvidavo valstybę, iškilusią virš 
partijų ir parlamento, bet savo partijų sistemos nepertvarkė taip, kad jos su- 
gebėtų valdyti. Vyriausybė neišvengiamai tapo absurdišku nuolat kintančių 
parlamento ir viešosios nuomonės nuotaikų atspindžiu. Kita vertus, Vokieti- 
jos sistema parlamentą pavertė daugiau ar mažiau naudingu prieštaraujančių 
interesų ir nuomonių mūšio lauku, kurio svarbiausia funkcija buvo daryti įta- 
ką vyriausybei, bet kurio praktinė reikšmė tvarkant valstybės reikalus buvo, 
švelniai tariant, ginčytina. Prancūzijoje partijos pasmaugė vyriausybę, o Vo- 
kietijoje valstybė iškastravo partijas. 

Nuo praeito amžiaus pabaigos šių konstitucinių parlamentų ir partijų repu- 
tacija nuolat smuko - liaudžiai jos atrodė brangiai kainuojančios ir nereikalin- 
gos institucijos. Jau vien dėl šios priežasties kiekviena grupė, pretendavusi at- 
stovauti kam nors, kas iškyla virš partinių ir klasinių interesų, ir pradėdavusi 
veikti nepriklausomai nuo parlamento, turėjo daug šansų tapti populiari. To- 
kios grupės atrodė kompetentingesnės, nuoširdesnės ir labiau besirūpinančios 
viešaisiais reikalais. Tačiau taip tik atrodė, nes tikrasis kiekvienos „viršpartinės 
partijos“ tikslas buvo įtvirtinti vieną dalinį interesą, kol jis prarydavo kitus, ir 
vieną konkrečią grupę padaryti valstybės mašinos šeimininke. Kaip tik taip ga- 
liausiai atsitiko Italijoje, įsitvirtinus Mussolini'o fašizmui, kuris iki 1938 metų 
buvo ne totalitarinis, o tik paprasčiausia nacionalistinė diktatūra, logiškai atsi- 
radusi iš daugiapartinės demokratijos. Juk tikrai esama tam tikros tiesos sena- 
me posakyje apie daugumos valdžios ir diktatūros panašumą, tačiau šis panašu- 
mas apskritai neturi nieko bendro su totalitarizmu. Akivaizdu, kad po daugelio 
neefektyvaus ir sujaukto daugiapartinio valdymo dešimtmečių valstybės užgro- 
bimas vienos partijos naudai galėjo pasirodyti kaip didžiulis atokvėpis, nes jis 
bent jau laidavo tam tikrą nuoseklumą, stabilumą ir šiek tiek susilpnino priešta- 
ravimus, nors ir neilgam laikui. 


*! Su šiuo požiūriu palyginkite tą iškalbingą faktą, kad Didžiojoje Britanijoje Ramsay MacDo- 
naldas nickada nebegalėjo užglaistyti savosios leiboristų partijos „išdavystės“. Vokietijoje vals- 
tybinės tarnybos dvasia iš tarnautojų reikalaudavo būti „virš partijų“. Priešingai šiai senajai 
prūsiškai valstybinės tarnybos dvasiai, naciai įtvirtino partijos pirmenybę, nes sickė diktatūros. 
Gocbbelsas reikalavo visai aiškiai: „Bet kuris partijos narys, tapęs valstybės funkcionieriumi, 
privalo pirmiausia likti nacionalsocialistu <...> ir glaudžiai bendradarbiauti su partijos admi- 
nistracija“ (cit. pagal Gottfried Necesse, Partei und Staat. 1939, p. 28). 

Tas faktas, kad naciai užgrobė valdžią ir šis užgrobimas buvo tapatinamas su 
tokia vienpartine diktatūra, tik parodė, kad politinis mąstymas vis dar labai pri- 
klausė nuo senų stereotipų ir žmonės buvo visai nepasirengę tam, kas jų laukė iš 
tikrųjų. Vienintelis tipiškai modernus fašistų partijos diktatūros aspektas buvo 
tas, kad ir šiuo atveju partija pabrėžė, jog ji yra sąjūdis. Bet kad ji tokia nebuvo, 
o tik pasisavino „sąjūdžio“ pavadinimą, kad patrauktų mases, tapo aišku, kai tik 
ji užgrobė valstybės mašiną, tačiau drastiškai nepakeitė šalies valdymo struktū- 
ros ir tenkinosi tuo, kad visas vietas vyriausybėje atidavė partijos nariams. Kaip 
tik dėl partijos tapatinimo su valstybe, kurio visada rūpestingai vengė ir naciai, 
ir bolševikai, partija nustojo būti „sąjūdžiu“ ir tvirtai susisiejo su iš esmės stabi- 
lia valstybės struktūra. 

Nors totalitariniai sąjūdžiai ir jų pirmtakai, pansąjūdžiai, nebuvo „viršparti- 
nės partijos“, siekusios užgrobti valstybės mašiną, o buvo sąjūdžiai, siekiantys 
sunaikinti valstybę, naciai pamatė, kad labai patogu vaidinti tokią „viršpartinę 
partiją“, t. y. apsimesti, kad jie yra ištikimi itališkajam fašizmo modeliui. Šitaip 
jie galėjo užsitikrinti paramą tų aukštesniųjų klasių ir biznio elito atstovų, kurie 
nacizmą klaidingai tapatino su viena iš ankstesnių grupių, kurių iniciatoriais 
dažnai būdavo jie patys ir kurios turėjo gana kuklių pretenzijų užgrobti valsty- 
bės mašiną vienos partijos naudai?*. Biznieriai, padėję Hitleriui ateiti į valdžią, 
naiviai tikėjo, kad jie remia tik diktatorių, sukurtą jų pačių, kuris visai natūraliai 
valdys jų pačių klasės naudai ir visų kitų nenaudai. 

Imperialistiškai nusiteikusios „viršpartinės partijos“ niekada nesugebėjo pa- 
sinaudoti liaudies neapykanta partinei sistemai pačiai savaime; sužlugęs ikika- 
rinės Vokietijos imperializmas, nepaisant svajonių apie kontinentinę ekspansiją 
ir įnirtingo nacionalinės valstybės demokratinių institucijų puolimo, niekada 
netapo visaverčiu sąjūdžiu. Tokios partijos tikrai negalėjo tenkintis išdidžiu kla- 
sinių interesų nepaisymu, nes tie interesai buvo pats nacijos partijų sistemos 
pamatas, ir todėl tokios partijos buvo dar nepatrauklesnės už paprastas parti- 
jas. Nepaisant visų skambių nacionalistinių frazių, joms aiškiai trūko tikros na- 
cionalistinės ar kitokios ideologijos. Po Pirmojo pasaulinio karo, kai pangerma- 
nistai, ypač Ludendortfas ir jo žmona, pripažino šią klaidą ir pamėgino ją ištai- 
syti, jiems tai nepavyko, nepaisant įspūdingo jų sugebėjimo apeliuoti į pačius 
prietaringiausius masių įsitikinimus, nes jie griebėsi pasenusio netotalitarinės 
valstybės dievinimo ir nesugebėjo suprasti, kad aistringas masių dėmesys vadi- 
namosioms „antvalstybinėms galybėms“ (iberstaatliche Mūchte) —t. y. jėzuitams, 
žydams ir masonams - buvo kilęs ne iš nacijos ar valstybės dievinimo, bet, prie- 
šingai, iš pavydo ir troškimo irgi tapti „antvalstybine galybe““*. 

Vienintelės šalys, kur, atrodo, valstybės garbinimas ir nacijos dievinimas dar 
nebuvo išėjęs iš mados ir kur nacionalistiniai šūkiai, nukreipti prieš „antvalsty- 
bines“ jėgas, vis dar iš tikro pagaudavo liaudį, buvo lotyniškosios Europos šalys, 
pavyzdžiui, Italija ir, kiek menkiau, Ispanija bei Portugalija, t. y. šalys, kurių 
grynakraujam nacionaliniam išsivystymui aiškiai trukdė bažnyčios galybė. Iš da- 


* Tai tokios grupės, kaip Kolonialverein, Centralverein fūir Handelsgeographie, Flottenverein ar 
net Pangermanistų sąjunga, iki Pirmojo pasaulinio karo vis dėlto neturėjusios jokio ryšio su 
didžiuoju bizniu. Žr. Wertheimer, op. cit., p. 73. Žinoma, šiai „viršpartinei“ buržuazijai tipiški 
buvo nacionalliberalai; žr.74 pastabą. 

* Erich Ludendorff, Die ūberstaatlichen Mūchte imi letzten Jahre des Weltkrieges, Leipzig, 1927. 
Žr. taip pat Feldhermwėne, 1938, 2 vols.; I, p. 43, 55; II, p. 80. 

lies šitoks autentiškas vėlyvas nacionalinis išsivystymas, o iš dalies bažnyčia, ku- 
ri labai išmintingai suvokė, kad fašizmas iš principo nebuvo nei antikrikščioniš- 
kas, nei totalitarinis, o tik atskyrė bažnyčią nuo valstybės, kaip jau buvo atsitikę 
kitose šalyse, nulėmė tai, kad pradinis antiklerikalinis fašistinio nacionalizmo 
užmojis labai sparčiai nyko ir užleido vietą tam tikram modus vivendi Italijoje ir 
pozityviam bendradarbiavimui Ispanijoje ir Portugalijoje. 

Musoliniška korporacinės valstybės idėjos interpretacija buvo bandymas vi- 
siems žinomus pavojus nacijai, iškylančius į klases suskilusioje visuomenėje, įveik- 
ti remiantis nauja vieninga socialine organizacija“* ir pašalinti prieštaravimą tarp 
valstybės ir visuomenės (kuria rėmėsi nacionalinė valstybė), visuomenę ištirp- 
dant valstybėje“?. Fašistų sąjūdis, „partija virš partijų“, užgrobė valstybės maši- 
ną, susitapatino su aukščiausia nacionaline valdžia ir visą tautą pabandė pada- 
ryti „valstybės dalimi“, nes pretendavo atstovauti nacijos kaip visumos intere- 
sams. Tačiau savęs jis nelaikė „antvalstybiniu“, o jo vadai nemanė esą „virš na- 
cijos““*. Kai dėl fašistų, jų sąjūdis pasibaigė užgrobus valdžią, bent jau vidaus 
politikoje, ir galėjo išsaugoti savo smogiamąją jėgą tik užsienio politikos reika- 
luose, kurie buvo sprendžiami imperialistinės ekspansijos ir tipiškų imperialis- 
tinių avantiūrų dvasia. Net prieš užgrobdami valdžią, naciai aiškiai laikėsi ato- 
kiai nuo tokios fašistinės diktatūros formos, kai „sąjūdis“ tik padeda partijai 
ateiti į valdžią, ir partiją sąmoningai panaudojo tam, kad „būtų tęsiamas sąjū- 
dis“, kuris, priešingai negu partija, privalėjo neturėti kokių nors „apibrėžtų, griež- 
tai nustatytų tikslų“*". 

Fašistinio ir totalitarinio sąjūdžio skirtumą geriausiai iliustruoja skirtingas jų 
požiūris į armiją, t.y. į nacionalinę instituciją par excellence. Priešingai negu 
naciai ir bolševikai, sunaikinę armijos dvasią palenkdami ją politiniams komisa- 
rams arba totalitariniams elitiniams junginiams, fašistai galėjo naudotis tokiu 
labai nacionalistiniu instrumentu kaip armija, su kuria jie susitapatino lygiai 
taip pat kaip ir su valstybe. Jie norėjo fašistinės valstybės ir fašistinės armijos, 


* Svarbiausias korporacinės valstybės tikslas buvo „taisyti ir neutralizuoti padarinius, sukeltus 
XIX a. industrinės revoliucijos, pramonėje kapitalą atskyrusios nuo darbo, privertusios atsi- 
rasti kapitalistinę darbo samdytojų klasę, viena vertus, ir didžiulę nuosavybės neturinčią klasę, 
pramoninį proletariatą, kita vertus. Šių klasių buvimas greta neišvengiamai atvedė prie jų prieš- 
taraujančių interesų susidūrimo“ (The Fascist Era, published by the Fascist Confederation of 
Industrialists, Rome, 1939, Chapter iii). 

5 „Jei valstybė tikrai atstovauja nacijai, tada žmonės, sudarantys naciją, turi tapti valstybės 
dalimi. 

Kaip tai padaryti? 

Fašistų atsakymas: organizuoti Žmones į grupes pagal jų veiklos pobūdį, grupes, kurios per 
savo vadus <...> išsidėsto pakopomis, kaip piramidėje, kurios pagrindas yra masės, o viršū- 
nė - valstybė. 

Nė vienos grupės už valstybės ribų, nė vienos grupės, nusiteikusios prieš valstybę, visos grupės 
valstybėje <...> kuri <...> pati yra aiškiai išreikšta nacija“. (Ibid.) 

* Apie ryšį tarp partijos ir valstybės totalitarinėse šalyse ir ypač apie fašistų partijos įjungimą į 
Italijos valstybę žr. Franz Neumann, Behemoth, 1942, chapter I. 

" Žr. nepaprastai įdomų pasakojimą apic partijos ir sąjūdžio santykius leid. „Dienstvorschrift 
fūr dic Parteiorganisation der NSDAP“, 1932, p. II ff., ir jų aprašymą kn. Werner Best, Die 
deutsche Polizei, 1941, p. 107, kur vyrauja ta pati orientacija: „Partijos uždavinys <...> telkti 
sąjūdį, remti jį ir rodyti kryptį“. 

bet vis dar valstybės ir armijos; tik nacistinėje Vokietijoje ir bolševikinėje Rusi- 
jOje armija ir valstybė tapo sąjūdžiui pavaldžiomis funkcijomis. Fašistinis dikta- 
torius — bet nei Hitleris, nei Stalinas - buvo vienintelis tikras uzurpatorius klasi- 
kinės politinės teorijos prasme, 0 jo vienpartinis valdymas tam tikra prasme 
buvo vienintelis elementas, vis dar glaudžiai susijęs su daugiapartine sistema. 
Jis įgyvendino tai, ko siekė imperialistiškai nusiteikusios sąjungos, draugijos ir 
„viršpartinės partijos“, todėl būtent itališkasis fašizmas yra vienintelis moder- 
niojo masinio sąjūdžio pavyzdys, kai sąjūdis organizuojamas neperžengiant eg- 
zistuojančios valstybės ribų ir įkvepiamas tik kraštutinio nacionalizmo, žmones 
visai pavertęs tokiais Staatsbiirger ar patriotes, kokiais nacionalinė valstybė juos 
paversdavo tik sunkmečiais ir union sacrėe metu“. 

Nesama sąjūdžių be neapykantos valstybei, ir šito faktiškai dar nežinojo vo- 
kiečių pangermanistai palyginti stabilioje ikikarinėje Vokietijoje. Šie sąjūdžiai 
atsirado Austrijoje-Vengrijoje, kur neapykanta valstybei engiamoms tautoms bu- 
vo patriotizmo išraiška ir kur partijos — išskyrus socialdemokratų partiją (be 
krikščionių socialistų, vienintelę nuoširdžiai ištikimą Austrijai partiją) - buvo 
formuojamos nacionaliniu, o ne klasiniu pagrindu. Tai buvo įmanoma todėl, 
kad ekonominiai ir nacionaliniai interesai šioje šalyje beveik sutapo, ir todėl, 
kad ekonominė ir socialinė padėtis labai priklausė nuo tautybės; todėl naciona- 
lizmas, nacionalinėse valstybėse buvęs vienijančia jėga, čia iškart tapo vidinio 
susiskaldymo principu, nulėmusiu esminį šios šalies partijos struktūrų ir nacio- 
nalinių valstybių partijų skirtumą. Daugianacionalinės Austrijos-Vengrijos par- 
tijų narius siejo ne konkretus interesas, kaip kitose kontinentinėse partijų siste- 
mose, ar konkretus organizuotos veiklos principas, kaip anglosaksų šalyse, bet 
pirmiausia priklausymo tai pačiai tautai jausmas. Tiksliau sakant, tai turėjo būti 
ir buvo didžiausia Austrijos partijų silpnybė, nes iš gentinės priklausomybės jaus- 
mo nebuvo įmanoma padaryti apibrėžtų tikslų ar programų. Pansąjūdžiai šį trū- 
kumą pavertė pranašumu, partijas paversdami sąjūdžiais ir atrasdami tokią or- 
ganizacijos formą, kuriai, priešingai negu visoms kitoms, niekada negalėjo pri- 
reikti kokio nors tikslo ar programos ir kuri galėjo diena iš dienos keisti savo 
politiką, nekenkdama savo nariams. Daug anksčiau negu naciai, išdidžiai skel- 
bę, kad nors jie ir turi programą, bet ji jiems nereikalinga, pangermanistai su- 
prato, kad masėms pagauti daug svarbesnė bendra nuotaika, o ne aiškūs kontū- 
rai ir tvirtos platformos. Juk vienintelis bet kokiam sąjūdžiui svarbus dalykas yra 
kaip tik tai, kad jis palaiko nuolatinį savo judrumą“. Todėl naciai keturiolika 
Veimaro respublikos metų mėgdavo vadinti „sistemos laikais“ — Systemzeit — 
turėdami galvoje, kad šis metas buvo sterilus, nedinamiškas, „nejudėjo“, ir jį 
išstūmė nacistinė „judėjimo epocha“. 


* Kalboje, pasakytoje 1933 m. lapkričio 14 d., Mussolini gina savo vienpartinį valdymą, remda- 
masis argumentais, kuriais karo metais paprastai naudodavosi visos nacionalinės valstybės: 
vienintelė politinė partija reikalinga todėl, „kad galėtų egzistuoti politinė disciplina <...> ir 
kad bendro likimo saitai galėtų sujungti visus, nepriklausomai nuo prieštaraujančių interesų“ 
(Benito Mussolini, Four Speeches on the Corporate State, Rome, 1935). 

* Vertas dėmesio anekdotas, papasakotas Berdiajevo: „Tarybinis jaunuolis atvyko į Prancūziją 
<...> ir buvo paklaustas, kokį įspūdį jam padarė Prancūzija. Jis atsakė: Šioje šalyje nėra lais- 
vės". <...> Jaunuolis paaiškino, kaip jis supranta laisvę: <...> Vadinamoji [prancūzų] laisvė 
yra tokia, kad viską palieka nepakeista: kiekviena diena tokia kaip ir ankstesnės; <...> taigi iš 
Rusijos atvykusiam jaunuoliui Prancūzijoje buvo nuobodu“ (op. cit., p. 182-183). 


264 Imperializmas 


Net kaip vienpartinė diktatūra valstybė buvo traktuojama kaip kliūtis nuolat 
augančiam sąjūdžiui ir nuolat kintantiems jo poreikiams. Nebuvo didesnio skir- 
tumo tarp imperialistinės Pangermanistų sąjungos „viršpartinės partijos“ Vo- 
kietijoje ir pangermanistų sąjūdžio Austrijoje už jų požiūrį į valstybę!"*: „virš- 
partinė partija“ siekė tik užgrobti valstybės mašiną, o tikras sąjūdis siekė ją su- 
naikinti, pirmoji vis dar pripažino valstybę kaip aukščiausią autoritetą, nors jos 
atstovavimas atiteko vienos partijos nariams (kaip Italijoje Mussolini'ui), 0 ant- 
rasis pripažino, kad sąjūdis nepriklauso nuo valstybės ir turi didesnį autoritetą 
negu valstybė. 


Pansąjūdžių priešiškumas partinei sistemai tapo praktiškai reikšmingas, kai 
po Pirmojo pasaulinio karo partinė sistema pasidarė nebeveiksminga, o Euro- 
pos visuomenės klasinė sistema buvo sutraiškyta tuometinių įvykių visiškai de- 
klasuotų ir vis augančių masių spaudimo. Tada į avansceną išėjo jau nebe pa- 
prasti pansąjūdžiai, o totalitariniai jų įpėdiniai, kurie per keletą metų nulėmė 
visų kitų partijų politiką taip labai, kad jos tapo arba antifašistinės, arba anti- 
bolševikinės, arba ir vienokios, ir kitokios!*!. Šiuo negatyviu nusiteikimu, regis, 
nulemtu išorinio spaudimo, senosios partijos aiškiai parodė, kad jos irgi nebe- 
gali funkcionuoti kaip ypatingų klasinių interesų atstovės, o virto tik status guo 
gynėjomis. Tai, kad Vokietijos ir Austrijos pangermanistai labai greitai prisidėjo 
prie nacių, šiek tiek panašu į daug lėtesnį ir sudėtingesnį procesą, dėl kurio 
panslavistai galiausiai suprato, jog Rusijos revoliucijos leniniškos dvasios sunai- 
kinimo visiškai pakanka, kad jiems atsirastų galimybė visa širdimi palaikyti Sta- 
liną. Kad savo galios viršūnę pasiekęs bolševizmas ir nacizmas peraugo papras- 
tą gentinį nacionalizmą ir davė nedaug naudos tiems, kurie vis dar tikėjo juo iš 
principo, o ne tik kaip propagandiniu dalyku, nebuvo kalti nei pangermanistai, 
nei panslavistai, ir vargu ar tai sumažino jų entuziazmą. 

Kontinentinės partijų sistemos irimas vyko kartu su nacionalinės valstybės pres- 
tižo nuosmukiu. Nacionalinį vientisumą labai suardė migracija, ir Prancūzija, toji 
nation par excellence, per nedaug metų tapo visiškai priklausoma nuo darbo jėgos 
iš užsienio. Nors ribojanti imigracijos politika, nebeatitinkanti naujų poreikių, vis 
dar buvo tikrai „nacionalinė“, bet dar aiškiau parodė, kad nacionalinė valstybė 
jau nebesugeba susidoroti su svarbiausiomis politinėmis to meto problemomis!“?. 
Dar sunkesnių padarinių sukėlė 1919 metais taikos sutarčių numatyti, tačiau visai 
nepavykę mėginimai nacionalinės valstybės organizacinius principus įgyvendinti 
Rytų ir Pietų Europoje, kur valstybinė tauta dažnai sudarydavo tik santykinę dau- 
gumą ir gausumu nusileisdavo visoms kartu paimtoms mažumoms. Jau vien tokių 
aplinkybių galėjo pakakti, kad būtų smarkiai pažeistas klasinis partinės sistemos 
pagrindas - dabar partijos visur kūrėsi pagal nacionalinius požymius, tarsi Austri- 


'0 Austriško stiliaus priešiškumas valstybei kartais pasireikšdavo ir tarp Vokietijos pangcrma- 
nistų, ypač jei jie būdavo Auslandsdeutsche, kaip Moelleris van den Bruckas. 

0! Tokią padėtį teisingai apibūdino Hitleris, per 1932 metų rinkimus pasakęs: „Prieš nacional- 
socializmą Vokietijoje nusiteikę tik negatyvistinių daugumų grupės“ (cit. pagal Konrad Hci- 
den, Der Fūhrer, 1944, p. 564). 

'02 Prasidėjus Antrajam pasauliniam karui, mažų mažiausiai 10 nuošimčių Prancūzijos gyven- 
tojų buvo nenatūralizuoti užsieniečiai. Jos šiaurės kasyklose daugiausia dirbo lenkai ir belgai, 
jos žemės ūkyje pietuose - ispanai ir italai. Žr. Carr-Saunders, World Population, Oxford, 1936, 
p. 145-158. 

jos-Vengrijos monarchijos žlugimas būtų pravertęs tik tam, kad panašūs eksperi- 
'mentai būtų kartojami nykštukiniu mastu'“. Kitose šalyse, kur nacionalinės vals- 
tybės ir jos partijų klasinio pagrindo nepalietė migracija ir gyventojų nevienalytiš- 
kumas, panašų irimą sukėlė infliacija ir nedarbas, ir akivaizdu, kad juo griežtesnė 
buvo šalies klasių sistema, juo aiškesnė buvo tos šalies gyventojų klasinė sąmonė, 
juo šis irimas buvo dramatiškesnis ir pavojingesnis. 

Tokia buvo padėtis tarp dviejų karų, kai bet koks sąjūdis turėjo daugiau šan- 
sų negu bet kokia partija, nes sąjūdis puldavo valstybės instituciją ir nesikreip- 
davo į klases. Fašistai ir naciai visada girdavosi, kad jų neapykanta nukreipta ne 
prieš kokias nors klases, o prieš pačią klasinę sistemą, kurią jie smerkdavo kaip 
marksizmo išradimą. Dar svarbesnis buvo tas faktas, kad ir komunistai, nepai- 
sydami savo marksistinės ideologijos, irgi buvo priversti atsisakyti griežtų klasi- 
nių orientacijų, kai po 1935 metų savo gretų padidinimo dingstimi jie visur su- 
kūrė Liaudies frontus ir pradėjo orientuotis į tas pačias didėjančias mases, ne- 
priklausančias jokioms klasėms, kurios iki tol buvo natūralus fašistinių sąjūdžių 
grobis. Nė viena senoji partija nebuvo pasirengusi nei priimti šių masių, nei 
tinkamai įvertinti didėjančios jų gausumo reikšmės ir stiprėjančios politinės jų 
vadų įtakos. Šią senųjų partijų sprendimo klaidą galima paaiškinti tuo, kad jų 
patikima padėtis parlamente ir garantuotas atstovavimas valstybės tarnybose ir 
institucijose leido joms jaustis daug arčiau prie valdžios šaltinių, negu prie ma- 
sių; jos manė, kad valstybė ir toliau liks neginčytina visų prievartos priemonių 
šeimininkė ir kad armija, aukščiausia nacionalinės valstybės institucija, liks visų 
svarbiausių vidaus krizių elementas. Todėl jos manė, kad gali nesivaržydamos 
tyčiotis iš daugybės pusiau sukarintų junginių, atsiradusių be jokios oficialios 
paramos. Juk juo labiau silpnėjo partijų sistema, spaudžiama užparlamentinių 
sąjūdžių ir klasių, juo greičiau nyko ankstesnis partijų priešiškumas valstybei. 
Partijos, kurios veikė, valdomos „valstybės virš partijų“ iliuzijos, šią harmoniją 
klaidingai aiškino kaip jėgos šaltinį, kaip stebuklingą ryšį su kažkuo aukštesniu. 
Tačiau revoliucinių sąjūdžių spaudimas kėlė grėsmę ne tik partijų sistemai, bet 
ir valstybei, ir ji jau nebegalėjo išsaugoti savo išdidžios ir neišvengiamai nepo- 
puliarios padėties virš vidaus konfliktų. Armija jau seniai nebebuvo patikimas 
bastionas, saugantis nuo revoliucinės betvarkės, ir ne todėl, kad simpatizavo 
revoliucijai, o todėl, kad prarado išskirtinę savo padėtį. Du kartus moderniai- 
siais laikais, ir abu kartus Prancūzijoje, toje nation par excellence, armija jau 
įrodė esmingą savo nenorą ar nesugebėjimą padėti valdantiesiems ar pati už- 
grobti valdžią: 1850 metais, kai leido miniai, susitelkusiai į „Gruodžio 10-osios 
draugiją“, atiduoti valdžią Napoleonui III!**, ir dar kartą XIX a. pabaigoje, Drey- 
fuso bylos metu, kai nebūtų buvę nieko lengvesnio už karinės diktatūros įvedi- 
mą. Armijos neutralumas, jos pasirengimas tarnauti bet kokiam šeimininkui 
galiausiai lėmė tai, kad valstybė tapo „organizuotų partinių interesų tarpininku. 
Ji jau buvo ne virš, o tarp visuomenės klasių“!*?. Kitaip tariant, ir valstybė, ir 
partijos kartu gynė status guo, nesuprasdamos, kad pati ši sąjunga labiau nei kas 
kita padėjo pakeisti esamą padėtį. 


'0* „Nuo 1918 metų nė viena nauja valstybė nesukūrė <...> partijos, kuri galėtų apimti daugiau 
negu vieną rasę, vieną religiją, vieną socialinę klasę ar vieną sritį. Vienintelė išimtis yra Čekos- 
lovakijos komunistų partija“ (Encyclopedia of the Social Sciences, loc. cit. ). 

““ Žr. Karl Marx, op. cit. 

"5 Carl Schmitt, op. cit., p. 31. 

Europos partijų sistemos žlugimas ypač išryškėjo, kai į valdžią atėjo Hitleris. 
Šiuo metu dažnai ir patogiai užmirštama, kad tik ką prasidėjus Antrajam pa- 
sauliniam karui daugumoje Europos šalių jau egzistavo kokia nors diktatūra, o 
partijų sistemos jau buvo atsisakyta, ir kad šitoks revoliucinis valdymo formos 
pasikeitimas daugumoje šalių įvyko be revoliucinių perversmų. Revoliucinis 
veiksmas dažniausiai būdavo teatro spektaklis, kurio troško labai nepatenkin- 
tos masės, o ne tikra kova dėl valdžios. Galų gale koks skirtumas, jei vienu atve- 
ju keletas tūkstančių beveik beginklių žmonių inscenizuoja žygį į Romą ir peri- 
ma Italijos valdymą, o kitu - kaip Lenkijoje 1934 metais - vadinamasis „nepar- 
tinių blokas“ teisėtai laimi du trečdalius vietų parlamente, iškeldamas pusiau 
fašistinės vyriausybės palaikymo programą ir atverdamas narystės duris kilmin- 
giesiems ir vargingiausiems valstiečiams, darbininkams ir biznieriams, katali- 
kams ir žydams ortodoksams!““, 

Prancūzijoje Hitlerio atėjimas į valdžią, lydimas komunizmo ir fašizmo stip- 
rėjimo, greitai sunaikino ankstesnius partijų tarpusavio santykius ir per vieną 
naktį pakeitė laiko įtvirtintas partijų politikos kryptis. Prancūzijos dešinieji, iki 
tol nusiteikę griežtai antivokiškai ir militaristiškai, po 1933 metų tapo pacitiz- 
mo ir susitaikymo su Vokietija šalininkais. Kairieji taip pat labai greitai perėjo 
nuo pacifizmo bet kuria kaina prie tvirtos pozicijos Vokietijos atžvilgiu ir netru- 
kus buvo apkaltinti kaip karo kurstytojai, o juos kaltino tos pačios partijos, ku- 
rios tik prieš keletą metų kairiųjų pacifizmą smerkė kaip nacionalinę išdavys- 
tę'"". Keleri metai po Hitlerio atėjimo į valdžią pasirodė esą dar pražūtingesni 
Prancūzijos partijų sistemos vientisumui. Miuncheno krizės metu visos partijos, 
nuo kairiųjų iki dešiniųjų, suskilo dėl vienintelio svarbaus politinio klausimo: 
kas už, o kas prieš Vokietiją?!“ Kiekvienoje partijoje buvo taikos frakcija ir 
karo frakcija; nė viena partija nesugebėjo išsaugoti vienybės, priimdama svar- 
biausius politinius sprendimus, ir nė viena neišlaikė fašizmo ir nacizmo išban- 
dymo, nesuskildama į antifašistus ir nacių pakeleivius. Kad Hitleris, kurdamas 
marionečių režimus, galėjo netrikdomai rinktis Žmones iš visų partijų, kaip tik 
ir buvo tokios ikikarinės padėties padarinys, o ne ypač gudrių nacių manevrų 
rezultatas. Europoje nebuvo nė vienos partijos, iš kurios nebūtų atsiradę kola- 
borantų. 

Senųjų partijų irimui visur priešpriešiais stovėjo akivaizdi fašistinių ir komu- 
nistinių sąjūdžių vienybė. Senosios partijos už Vokietijos ir Italijos ribų ištiki- 
mai gynė taiką, net užsienio šalies viešpatavimo kaina, o sąjūdžiai atkakliai pro- 
pagavo karą, net nacionalinio žlugimo kaina. Tačiau svarbu ne tiek tai, kad kraš- 
tutiniai dešinieji Hitlerio Europos labui visur atsisakė savo tradicinio naciona- 
lizmo ir kad kraštutiniai kairieji nacionalistinių lozungų labui išsižadėjo savo 
tradicinio pacifizmo, o veikiau tai, kad abu sąjūdžiai galėjo tikėtis savo eilinių 
narių ir vadų ištikimybės - jų nebūtų sutrikdęs joks staigus politikos posūkis. Tai 
dramatiškai išryškino Vokietijos-Rusijos paktas, kai naciai turėjo atsisakyti svar- 
biausių savo šūkių prieš bolševizmą, o komunistai turėjo sugrįžti prie pacifizmo, 


"06 Vaclav Fiala, „Les Partis politigues polonais“. Monde Slave, Fevrier, 1935. 

“" Žr. kruopščią analizę, pateiktą kn. Charles A. Micaud, The French Right and Nazi Germany. 
1933-1939, 1943. 

“* Žymiausias pavyzdys - Prancūzijos socialistų partijos skilimas 1938 metais Senos departa- 
mento partijos suvažiavime, kai Blumo frakcija liko kaip mažuma prieš Dčat promiunchenišką 
grupę. 

kurį visada smerkė kaip smulkiaburžuazinę nuostatą. Tokie staigūs posūkiai jiems 
nė kiek nepakenkė. Dar gerai prisimenama, kokie vis dar stiprūs buvo komu- 
nistai po savo antrojo volte-face mažiau nei po dvejų metų, kai nacistinė Vokie- 
tija užpuolė Tarybų Sąjungą, ir tokia situacija egzistavo nepaisant to fakto, kad 
abi politinės linijos eilinius partijos narius įpainiodavo į rimtą ir pavojingą poli- 
tinę veiklą, reikalavusią realių aukų ir nuolatinių pastangų. 

Iš paviršiaus kitoks ir iš tikrųjų daug audringesnis buvo partijų sistemos žlu- 
gimas ikihitlerinėje Vokietijoje. Tai išaiškėjo per paskutinius prezidento rinki- 
mus 1932 metais, kai visos partijos griebėsi visiškai naujų ir sudėtingų masinės 
propagandos formų. 

Neįprastas buvo pats kandidatų parinkimas. Nors ir reikėjo tikėtis, kad abu 
sąjūdžiai, egzistavę už parlamentinės sistemos ir iš priešingų pusių su ja kovoję, 
iškels savo kandidatus (naciai - Hitlerį, komunistai - Thalmanną), buvo tikrai 
keista, kad visos kitos partijos netikėtai pripažino vieną kandidatą. Kad tokiu 
kandidatu tapo senis Hindenburgas, buvęs nepaprastai populiarus (nuo Mac- 
Mahono laikų tokio populiarumo savo šalyje susilaukia sumušti generolai), bu- 
vo ne tik juokinga —šis faktas parodė, kad senosios partijos labai norėjo papras- 
čiausiai susitapatinti su ankstesnių laikų valstybe, valstybe virš partijų, valstybe, 
kurios pats galingiausias simbolis buvo nacionalinė armija; taigi šis faktas paro- 
dė, kad partijos jau išsižadėjo pačios partinės sistemos. Juk sąjūdžio fone parti- 
jų skirtumai tikrai tapo visai beprasmiai: buvo pastatytas ant kortos visų šių 
partijų egzistavimas, todėl jos susijungė ir vylėsi išsaugoti status guo, garanta- 
vusį jų egzistavimą. Hindenburgas tapo nacionalinės valstybės ir partijų siste- 
mos simboliu, tuo tarpu Hitleris ir Thalmannas varžėsi tarpusavyje, kad taptų 
tikru liaudies simboliu. 

"Tokią pat reikšmę, kaip ir kandidatų parinkimas, turėjo ir rinkimų plakatai. 
Jokiame plakate kandidatas nebuvo giriamas už savo nuopelnus. Plakatuose, 
reklamavusiuose Hindenburgą, buvo paprasčiausiai skelbiama, kad „Balsas už 
Thalmanną - tai balsas už Hitlerį“. Šitaip darbininkai buvo perspėjami nešvais- 
tyti savo balsų kandidatui, kuris tikrai pralaimės (Thalmannui), ir šitaip ant 
balno nepasodinti Hitlerio. Štai kodėl socialdemokratai susitaikė su Hinden- 
burgo kandidatūra, nors jo net neminėjo. Dešiniosios partijos griebėsi to paties 
žaidimo ir pabrėždavo, kad „Balsas už Hitlerį - tai balsas už Thalmanną“. Be 
to, kad visus ištikimus partijų narius, ir dešiniuosius, ir kairiuosius, įtikintų, jog 
status guo išsaugojimui reikalingas Hindenburgas, ir vieni, ir kiti visai aiškiai 
užsimindavo apie atvejus, kai naciai ir komunistai bendradarbiaudavo. 

Priešingai negu Hindenburgo propaguotojai, kreipdavęsi į tuos, kurie bet 
kuria kaina norėjo išsaugoti status guo — 0 1932 metais tai būtų reiškę nedarbą 
beveik pusei Vokietijos gyventojų, - sąjūdžių kandidatai galėjo tikėtis paramos 
iš tų Žmonių, kurie norėjo permainų bet kuria kaina (net visų teisinių institucijų 
sunaikinimo kaina), o jie buvo bent jau tokie gausūs, kaip ir nuolat augantys 
milijonai bedarbių ir jų šeimų. Todėl naciai ryžosi absurdiškam lozungui „Bal- 
sas už Thalmanną - tai balsas už Hindenburgą“, o komunistai nedvejodami 
atsakė lozungu „Balsas už Hitlerį - tai balsas už Hindenburgą“, nes abu sąjū- 
džiai gąsdino savo balsuotojus esamos padėties išsaugojimo pavojumi lygiai taip 
pat, kaip jų oponentai savo narius gąsdino revoliucijos šmėkla. 

Už keistai vienodų metodų, kuriais naudojosi visų kandidatų rėmėjai, glūdė- 
jo neišsakyta prielaida, kad rinkėjai eis balsuoti todėl, jog yra išgąsdinti - jie 
bijosi komunistų, bijosi nacių, bet bijosi irstatus guo. Dėl šios visuotinės baimės 

nuo politinės scenos dingo bet kokie klasiniai skirtumai; bet nors partijų sąjun- 
ga, ginanti status guo, palaipsniui nutrynė ankstesnę klasinę struktūrą, dar išli- 
kusią pavienėse partijose, eiliniai sąjūdžių nariai buvo visiškai skirtingi ir tokie 
pat dinamiški bei svyruojantys, kaip ir pati bedarbystė"". Parlamento kairieji 
susivienijo su parlamento dešiniaisiais nacionalinių institucijų srityje, o abu 5ą- 
jūdžiai kartu skubiai organizavo garsųjį transporto streiką Berlyno gatvėse, įvy- 
kusį 1932 metų lapkričio mėnesį. 


Apmąstant nepaprastai greitą kontinentinės partijų sistemos žlugimą, reikia 
turėti galvoje labai trumpą šios institucijos egzistavimo laikotarpį. Jos niekur 
nebuvo iki XIX a., o daugelyje Europos šalių politinės partijos atsirado tik po 
1848 metų, taigi šios sistemos kaip neabejotinai svarbios nacionalinės politikos 
institucijos viešpatavimas truko apytikriai tik keturis dešimtmečius. Paskutinius 
du XIX a. dešimtmečius visi svarbūs politiniai poslinkiai ir Prancūzijoje, ir Aust- 
rijoje-Vengrijoje jau vyko nepriklausomai nuo parlamentinių partijų ir joms opo- 
nuodami, o mažesnės imperialistinės „viršpartinės partijos“ tuo pačiu metu vi- 
sur mesdavo iššūkį šiai institucijai, siekdamos liaudies paramos agresyviai, eks- 
pansionistinei užsienio politikai. 

Imperialistinės lygos griebdavosi antpartinės nuostatos, siekdamos susita- 
patinti su nacionaline valstybe, pansąjūdžiai tas pačias partijas puldavo kaip 
neatskiriamą dalį bendros sistemos, apimančios ir nacionalinę valstybę, 0 są- 
jūdžiai laikydavosi ne tiek „antpartinės“, kiek „antvalstybinės“ nuostatos, kad 
galėtų tiesiogiai susitapatinti su liaudimi. Galiausiai totalitariniai sąjūdžiai iš- 
sižadėjo ir liaudies, kuria, nepaisant to (ištikimai eidami pansąjūdžių pėdo- 
mis), pasinaudodavo propagandos tikslais. „Totalitarinė valstybė“ yra valsty- 
bė tik iš paviršiaus, o toks sąjūdis iš tikrųjų nebesitapatina net su tautos porei- 
kiais. Dabar Sąjūdis esti virš valstybės ir liaudies, dėl savo ideologijos pasiren- 
gęs paaukoti ir viena, ir kita: „Sąjūdis <...> yra ir Valstybė, ir Liaudis; ir nei 
dabartinės valstybės <...> nei dabartinės vokiečių tautos neįmanoma įsivaiz- 
duoti be Sąjūdžio“!!V, 

Nebeįveikiamą partinės sistemos nuosmukį geriausiai įrodo didžiulės pa- 
stangos ją atgaivinti po Antrojo pasaulinio karo, apgailėtini jų rezultatai, iš- 
augęs sąjūdžių patrauklumas pralaimėjus nacizmui ir akivaizdi grėsmė, kurią 
nacionalinei nepriklausomybei kelia bolševizmas. Visų pastangų atkurti s/a- 
tus guo rezultatas buvo tik atkūrimas tokios politinės situacijos, kurioje griau- 
namieji sąjūdžiai yra vienintelės gerai funkcionuojančios „partijos“. Jų vadai 
išsaugojo savo autoritetą net kritiškiausiomis aplinkybėmis ir nepaisant nuo- 
lat besikeičiančių politinių partijos nuostatų. Kad būtų įmanoma deramai įver- 
tinti Europos nacionalinės valstybės išlikimo šansus, būtų išmintinga kreipti 
ne per daug dėmesio į nacionalistinius šūkius, kuriais kartais prisidengia šie 
sąjūdžiai, siekdami nuslėpti tikruosius savo ketinimus; būtų išmintingiau su- 
prasti tai, ką dabar žino kiekvienas - kad tie sąjūdžiai yra tarptautinės organi- 


"W Nuo XX a. pradžios iki 1933 metų Vokiečių socialistų partija patyrė tipiškų pokyčių. Iki 
Pirmojo pasaulinio karo tik 10 nuošimčių jos narių nepriklausė darbininkų klasei, o 25 nuošim- 
čius balsų ji gaudavo iš viduriniosios klasės. Tuo tarpu 1930 metais tik 60 nuošimčių jos narių 
buvo darbininkai, o mažų mažiausiai 40 nuošimčių balsų ji gaudavo iš viduriniosios klasės. Žr. 
Sigmund Neumann, op. cit., p. 28 ff. 

" Schmitt, op. cit. 

zacijos regioninės atšakos, kad eiliniai jų nariai nė kiek nesijaudina, kai tam- 
pa aišku, kad jų politika tarnauja kitos ir net priešiškos valstybės užsienio po- 
litikos interesams ir kad jų vadų demaskavimas kaip penktosios kolonos na- 
rių, šalies išdavikų ir t. t. nedaro didesnio įspūdžio šių sąjūdžių nariams. Prie- 
šingai negu senosios partijos, sąjūdžiai pergyveno pastarąjį karą ir šiandien 
yra vienintelės „partijos“, savo šalininkams likusios gyvos ir prasmingos. 


DEVINTAS SKYRIUS 


Nacionalinės valstybės nuosmukis ir žmogaus 
teisių pabaiga 


Net šiuo metu beveik neįmanoma pasakyti, kas iš tikrųjų nutiko Europoje 1914 
metų rugpjūčio 14 dieną. Metas iki Pirmojo pasaulinio karo ir metas po jo ski- 
riasi ne kaip seno laikotarpio pabaiga ir naujo pradžia, o kaip diena iki sprogi- 
mo ir diena po sprogimo. Tačiau ir šitokia kalbos figūra yra tokia pat netiksli, 
kaip ir visos kitos, nes liūdna ramybė, kuri stoja po katastrofos, niekada taip ir 
neatėjo. Atrodo, kad pirmas sprogimas sukėlė grandininę reakciją, kuri mus 
nuo tos akimirkos pagavo ir kurios, atrodo, jau niekas nebegali sustabdyti. Pir- 
masis pasaulinis karas nebepataisomai sunaikino Europos nacijų viena kitos 
įstatymų gerbimą, o to niekada nebuvo padaręs joks kitas karas. Infliacija pra- 
žudė visą smulkių savininkų klasę, ir nebeliko vilties jai kada nors atsigauti ar 
susiformuoti iš naujo. Tokių radikalių padarinių nebuvo sukėlusi jokia ankstes- 
nė pinigų krizė. Užgriuvęs nedarbas pasiekė neįtikėtiną mastą ir apėmė ne vien 
darbininkų klasę, bet, be nereikšmingų išimčių, ištisas nacijas. Pilietiniai karai, 
nuolat įsižiebdavę ir vykdavę per tuos dvidešimt nelengvos taikos metų, buvo 
ne tik kruvinesni ir žiauresni už visus ankstesniuosius; jie sukėlė migraciją tokių 
žmonių, kurie - priešingai negu laimingesnieji jų pirmtakai, atsirasdavę dėl re- 
liginių karų — niekur nebuvo laukiami ir niekur negalėjo prigyti. Palikę savo 
tėvynę, jie likdavo benamiai, praradę savo valstybę, jie tapdavo žmonėmis be 
valstybės, praradę savąsias žmogaus teises, jie tapdavo beteisėmis padugnėmis. 
Nieko iš to, kas buvo daroma, kad ir kaip tai būtų buvę kvaila, kad ir kiek daug 
žmonių būtų žinoję ir numatę padarinius, nebuvo įmanoma ištaisyti ar išvengti. 
Kiekvienas įvykis buvo toks pat nebeatšaukiamas, kaip galutinis nuosprendis, 
taigi toks nuosprendis, kurio nepriėmė nei Dievas, nei šėtonas, bet kuris vei- 
kiau atrodė lyg kokia beviltiškai kvailos lemties išraiška. 

Dar iki to meto, kai totalitarizmo politikai sąmoningai užpuolė ir iš dalies 
sugriovė pačią Europos civilizacijos struktūrą, 1914 metų sprogimas ir sunkūs 
Jo padariniai, sukėlę nestabilumą, taip suardė Europos politinės sistemos fa- 
sadą, kad atsidengė iki tol neregimas jos karkasas. Tokie regimi reiškiniai bu- 
vo kančios, apimančios vis daugiau žmonių, kuriems staiga pradėdavo nebe- 
galioti aplinkinio pasaulio taisyklės. Kaip tik tariamas aplinkinio pasaulio sta- 
bilumas lemdavo tai, kad kiekviena grupė, išstumta iš savo saugaus gyvenimo 
ribų, atrodydavo lyg kokia nelaiminga kitais atžvilgiais protingų ir normalių 
taisyklių išimtis, o šitokia padėtis paversdavo cinikais ir tokios akivaizdžiai 
neteisingos ir nenormalios lemties aukas, ir jos stebėtojus. Ir vieni, ir kiti šito- 
kį cinizmą klaidingai traktavo kaip išmintingesnį pasaulio esmės supratimą, 0 
iš tikrųjų jie buvo labiau išmušti iš vėžių, todėl tapo kvailesni negu kada nors 
anksčiau. Neapykantai, kurios tikrai netrūko ikikariniame pasaulyje, visur ati- 

teko svarbiausias vaidmuo sprendžiant visuomenės reikalus, todėl apgaulin- 
gai ramaus trečiojo dešimtmečio politinėje scenoje įsiviešpatavo slogi ir ne- 
sveika atmosfera, kaip Strindbergo romanuose apie šeimyninius kivirčus. Ga- 
limas daiktas, tokį visuotinį politinio gyvenimo nuosmukį geriausiai parodo 
kaip tik ši miglota, viską persmelkianti, aistringa neapykanta visiems ir vis- 
kam, neturinti aiškaus objekto, nežinanti, kas atsakingas už tokią būklę - vy- 
riausybė, buržuazija ar išorinės jėgos. Todėl ši neapykanta puldinėdavo kaip 
papuola į visas puses, ji buvo neprognozuojama, ir nebeliko sveiko nešališku- 
mo niekam, kas yra po saule. 

Šitokia žlugimo atmosfera, nors būdinga visai tarpukario Europai, buvo la- 
biau pastebima ne nugalėjusiose, o pralaimėjusiose šalyse, ir labiausiai suvešėjo 
naujose valstybėse, atsiradusiose subyrėjus Austrijos-Vengrijos monarchijai ir 
caro imperijai. Paskutiniai pavergtų „mišrių gyventojų juostos“ tautų solidaru- 
mo likučiai išgaravo, nunykus centrinei despotiškai biurokratijai, kuri sutelkda- 
vo į save išsklaidytą nacionalinę neapykantą ir konfliktuojančias nacionalines 
pretenzijas ir kartu vienai tautinei neapykantai neleisdavo nukrypti prieš kitą 
tautą. Dabar kiekvienas buvo nusiteikęs priešiškai visų kitų atžvilgiu, ir pirmiausia 
savo artimiausių kaimynų atžvilgiu - slovakai prieš čekus, kroatai prieš serbus, 
ukrainiečiai prieš lenkus. Ir tai nebuvo konflikto tarp nacijų ir valstybinių tautų 
(ar mažumų ir daugumų) padarinys: slovakai ne tik nuolat sabotuodavo de- 
mokratinės čekų vyriausybės Prahoje sprendimus, bet kartu persekiodavo jų 
teritorijoje gyvenančius vengrus. Panašus priešiškumas valstybei ir, kita vertus, 
tarpusavyje, reiškėsi tarp nepatenkintų mažumų Lenkijoje. 

Iš pirmo žvilgsnio šie neramumai senajame Europos neramumų židinyje at- 
rodė kaip smulkios nacionalistinės peštynės, politiniam Europos likimui netu- 
rinčios jokios įtakos. Tačiau kaip tik šiose srityse dėl dviejų daugianacionalinių 
ikikarinės Europos valstybių, Rusijos ir Austrijos-Vengrijos, žlugimo atsirado 
dvi grupės aukų, kurių kančios skyrėsi nuo visų kitų grupių kančių, patirtų tar- 
pukario epochoje. Šioms grupėms teko kentėti labiau negu nuskurdusioms vi- 
duriniosioms klasėms, bedarbiams, smulkiems rentiers, pensininkams, taigi 
tiems, iš kurių įvykiai atėmė jų visuomeninę padėtį, galimybę dirbti ir nuosavy- 
bės teisę: jie prarado tas teises, kurios - kaip buvo manoma, ir netgi pagal api- 
brėžimą — buvo neatimamos, būtent Žmogaus Teises. Tautos be valstybės ir ma- 
žumos, pagrįstai pavadintos „neturtingais giminaičiais“!, neturėjo vyriausybių, 
kurios joms atstovautų ir jas gintų, todėl buvo priverstos gyventi arba pagal iš- 
imtinį „Sutarčių dėl mažumų“ (The Minority Treaties) įstatymą, kurį visos vy- 
riausybės (išskyrus Čekoslovakiją) pasirašė nenorom ir niekada nepripažino tikru 
įstatymu, arba absoliutaus beįstatymiškumo sąlygomis. 

Rytų ir Pietų Europoje atsiradus mažumoms, o į Vidurio ir Vakarų Europą 
įsiveržus žmonėms be valstybės, pokario Europoje atsirado visai naujas griau- 
namasis veiksnys. Denacionalizacija tapo galingu totalitarinės politikos ginklu, 
o Europos nacionalinių valstybių konstitucinis nesugebėjimas garantuoti žmo- 
gaus teises tiems, kurie prarado nacijos garantuojamas teises, persekiojančioms 
vyriausybėms leido savo vertybių matus primesti net savo priešininkams. Tie, 
kuriuos persekiotojas traktavo kaip padugnes - žydai, trockininkai ir t. t. - buvo 


"S. Lawford Childs, „Refugees - a Permanent Problem in International Organisation“, War is 
not Inevitable. Problems of Peace. 13th Series, London, 1938, published by the International 
Labor Office. 

laikomi padugnėmis iš esmės visur, o tie, kuriuos persekiotojai vadino nepagei- 
daujamais žmonėmis, tapo indėsirables visoje Europoje. Oficialus SS laikraštis 
Schwarze Korps 1938 metais tiesiai pareiškė, kad jei pasaulis dar neįsitikino, jog 
žydai yra padugnės, jis tuo įsitikins netrukus, kai benamiai valkatos be tautybės, 
be pinigų ir be pasų paplūs per valstybių sienas*. Ir iš tikrųjų tokia faktais pa- 
grįsta propaganda buvo veiksmingesnė už Goebbelso retoriką, ir ne tik todėl, 
kad pavertė žydus padugnėmis, bet ir todėl, kad šitokia neįtikėtinai sunki vis 
didėjančios nekaltų žmonių masės padėtis lyg ir praktiškai patvirtino ciniškus 
totalitarinių sąjūdžių pareiškimus, kad nėra tokio dalyko kaip neatimamos žmo- 
gaus teisės ir kad priešingi demokratiniai teiginiai yra tik prietaras, veidmainys- 
tė ir bailumas, sukeltas sandūros su žiauria naujojo pasaulio didybe. Pats žodžių 
derinys „žmogaus teisės“ visiems, kuriuos jis bent kiek lietė - aukoms, perse- 
kiotojams ir net žiūrovams, - tapo beviltiško idealizmo ar negrabios, silpnapro- 
tiškos veidmainystės įrodymu. 


I. „TAUTINĖS MAŽUMOS“ IR ŽMONĖS BE VALSTYBĖS 


Šiuolaikinės galios pasiskirstymo sąlygos, nacionalinį suverenumą paverčian- 
čios pasityčiojimu, išskyrus milžiniškų valstybių atvejus, imperializmo ir pansą- 
jūdžių atsiradimas susilpnino Europos nacionalinių valstybių stabilumą iš iš- 
orės. Tačiau nė vienas iš šių veiksnių tiesiogiai neatsirado iš pačių nacionalinių 
valstybių tradicijos ir institucijų. Vidinis jų žlugimas prasidėjo tik po Pirmojo 
pasaulinio karo, pasirodžius mažumoms, kurias sukūrė taikos sutartys ir nuolat 
didėjantys pabėgėlių srautai, revoliucijų padarinys. 

"Taikos sutarčių trūkumai dažnai būdavo aiškinami tuo, kad taikdariai pri- 
klausė kartai, suformuotai ikikarinės epochos patyrimo, todėl niekada gerai ne- 
suprato, kokių radikalių padarinių turės tas karas, kurį jie turėjo užbaigti, suda- 
rydami taiką. Pats geriausias įrodymas - jų pastangos nacionalumo problemą 
Rytų ir Pietų Europoje sureguliuoti, įkuriant nacionalines valstybes ir sudarant 
sutartis dėl mažumų. Jei tapo abejotina politinė išmintis, siekusi išsaugoti tą 
valdymo formą, kuri net šalyse, turinčiose seną ir nusistovėjusią nacionalinę 
tradiciją, nebegalėjo išspręsti naujų pasaulinės politikos problemų, net daugiau 
abejonių kėlė pastangos tą formą importuoti į tokią sritį, kurioje nacionalinėms 
valstybėms atsirasti nebuvo elementariausių sąlygų - bendrakilmių gyventojų ir 
tvirtų šaknų. O tarti, kad nacionalinės valstybės gali būti įkurtos taikos sutarti- 
mis, buvo paprasčiausiai kvaila. Tikrai, „Turėjo pakakti vieno žvilgsnio į de- 


* Pirmuosius Vokietijos žydų persekiojimus, kurių ėmėsi naciai, turime traktuoti kaip pastangą 
paskleisti antisemitizmą „tose tautose, kurios žydų atžvilgiu nusiteikusios draugiškai, pirmiau- 
sia Vakarų demokratinėse šalyse“, o ne kaip pastangą nusikratyti žydais. Aplinkraštyje, kurį 
Užsienio reikalų ministerija išsiuntinėjo visiems vokiečių pareigūnams, dirbantiems užsienio 
šalyse, sakoma: „Maždaug 100 000 žydų tautybės emigrantų srauto jau pakako, kad daugelis 
šalių pradėtų suvokti žydų pavojingumą <...> Vokietija labai suinteresuota palaikyti žydų išsi- 
sklaidymą <...> žydų antplūdis visose pasaulio dalyse sukelia vietinių gyventojų pasipriešini- 
mą ir šitaip tampa geriausia Vokietijos politikos žydų atžvilgiu propaganda <...> Juo skurdes- 
nis imigruojantis žydas, priimamas į kurią nors šalį, taigi juo didesne našta jis jai tampa, juo 
labiau ta šalis priešinsis“. Žr. Nazi Conspiracy and Aggression, Washington, 1946, published by 
the U.S. Government, VI, p. 87 ff. 

mografinį Europos žemėlapį, kad pamatytum, jog nacionalinės valstybės prin- 
cipo Rytų Europoje taikyti negalima“*?. Tos sutartys daugelį tautybių sugrūsda- 
vo į vieną valstybę, kai kurias tautybes pavadino „valstybinėmis tautomis“ ir 
patikėjo joms valdymą, tyliai tardamos, kad kitos tautybės (pavyzdžiui, slovakai 
Čekoslovakijoje ar kroatai bei slovėnai Jugoslavijoje) yra lygiaverčiai valdymo 
partneriai, nors iš tikrųjų jos tokios nebuvo*; lygiai taip pat savavališkai tos su- 
tartys iš likučių sukūrė trečią grupę tautybių, pavadintų „mažumomis“, šitaip 
prie daugybės naujoms valstybėms iškilusių sunkumų pridurdamos rūpestį spręsti 
ypatingas dalies gyventojų problemas?. Rezultatas buvo tas, kad tautybės, nega- 
vusios teisės į valstybę, nepriklausomai nuo to, ar tai buvo oficialiosios mažu- 
mos, ar tik tautybės, tas sutartis traktavo kaip savavališką žaidimą, kurio pada- 
rinys buvo tas, kad vieniems buvo leista valdyti, o kitiems - vergauti. Kita ver- 
tus, naujai susikūrusios valstybės, kurioms buvo pažadėtas nacionalinis suvere- 
nitetas, nesiskiriantis nuo Vakarų nacijų suvereniteto, tas taikos sutartis trakta- 
vo kaip atvirą pažadų sulaužymą ir diskriminaciją, nes jos susaistė tik naujas 
valstybes, o nesaistė net pralaimėjusios Vokietijos. 

Į aklavietę stumiantis valstybinės valdžios vakuumas, atsiradęs dėl Austrijos- 
Vengrijos monarchijos žlugimo ir Lenkijos bei Baltijos valstybių išsilaisvinimo 
iš carinio despotizmo, buvo ne vienintelis veiksnys, sugundęs valstybininkus im- 
tis šio pražūtingo eksperimento. Dar svarbesnis buvo negalėjimas nebepaisyti 
daugiau nei 100 milijonų europiečių, niekada neturėjusių nacionalinės laisvės ir 
galimybės apsispręsti, kurios jau siekė kolonijų tautos ir kuri joms buvo duota. 
Tikra tiesa, kad Vakarų ir Vidurio Europos proletariato - engiamos, istorijos 
nuskriaustos grupės, kurios išlaisvinimas buvo gyvybiškai svarbus visai Europos 
socialinei sistemai - vaidmuo Rytuose atiteko „tautoms be istorijos“. Naciona- 
linio išsivadavimo sąjūdžiai Rytuose buvo beveik tokie pat revoliuciniai kaip 
darbininkų sąjūdžiai Vakaruose: ir vieni, ir kiti atstovavo „neistoriniams“ Euro- 
pos gyventojų sluoksniams, ir vieni, ir kiti siekė būti pripažinti ir dalyvauti vi- 


* Kurt Tramples, „Vėlkerbund und Vėlkerfreiheit“, Sūddeutsche Monatshefte, 26, Jahrgang, 
Juli 1929. 

* Slovakų kova prieš „čekų“ vyriausybę Prahoje pasibaigė Hitlerio remiama Slovakijos nepri- 
klausomybe, o 1921 metais Jugoslavijos konstitucija buvo „priimta“ parlamente nepaisant visų 
Kroatijos ir Slovėnijos atstovų balsų. Išsamesnę Jugoslavijos istorijos tarp dviejų karų apžvalgą 
žr. Propylūen Weltgeschichte. Das Zeitalter des Imperialismus, 1933, Band 10, p. 471 ff. 

* Mussolini buvo visai teisus, po Miuncheno krizės rašydamas: „Jei Čekoslovakijoje šiandien 
vyrauja tokia padėtis, kurią galime pavadinti „keblia“, tai todėl, kad ji yra ne tik Čekoslovakija, 
bet ir Čeko-germano-polono-madjaro-rusino-rumuno-slovakija <...>“ (Cit. pagal Hubert Rip- 
ka, Munich: Before and After, London, 1939, p. 117). 

* Šį terminą pirmą kartą sukūrė Otto Baueris (Otto Bauer, Die Nationalitūtenfrage und die 
Osterreichische Sozialdemokratie, Vienna, 1907). 

Istorinė sąmonė atliko didelį vaidmenį formuojantis nacionalinei savimonei. Kartu su nacijų 
išsilaisvinimu iš dinastinio valdymo ir tarptautinės aristokratijos viešpatavimo vyko literatūros 
išsilaisvinimas iš „tarptautinės“ išsimokslinusiųjų kalbos (iš pradžių lotynų, vėliau prancūzų) ir 
nacionalinių kalbų formavimasis iš liaudies tarmių. Atrodė, kad tautos, kurių kalba tiko litera- 
tūrai, pasiekė nacionalinę brandą per definitionem. Todėl Rytų Europos tautų išsivadavimo 
sąjūdžiai prasidėjo nuo savotiško filologinio atgimimo (kartais rezultatai būdavo groteskiški, o 
kartais labai vaisingi), kurio politinė funkcija buvo įrodyti, kad tautos, turinčios savo literatūrą 
ir istoriją, turi teisę į nacionalinį suverenumą. 

suomenės reikaluose. Kadangi buvo siekiama išsaugoti Europos status guo, 
tikrai atrodė neišvengiama visoms Europos tautoms užtikrinti nacionalinio ap- 
sisprendimo ir suverenumo teisę — vienintelė alternatyva būtų buvusi jas negai- 
lestingai pasmerkti kolonijinių tautų padėčiai (kažką panašaus visada siūlė pan- 
sąjūdžiai) ir Europos politikoje imtis kolonijinių metodų". 

Tačiau, žinoma, keblumas buvo tas, kad Europos status guo nebegalėjo būti 
išsaugotas ir kad tik nunykus paskutiniams Europos autokratijos likučiams tapo 
aišku, jog Europoje viešpatavo tokia sistema, kuri niekada nepaisė mažų ma- 
žiausiai 25 nuošimčių savo gyventojų reikmių ir į jas nereaguodavo. Tačiau šio 
blogio nepašalino naujų valstybių įkūrimas, nes apytikriai 30 nuošimčių jose 
gyvenusių 100 milijonų žmonių buvo oficialiai paskelbti išimtimis, kurias turėjo 
specialiai ginti sutartys dėl mažumų. Negana to, šie skaičiai jokiu būdu neat- 
skleidžia šios problemos esmės, o tik parodo skirtumą tarp tautų, turėjusių savo 
vyriausybę, ir tų tautų, kurios, kaip buvo tariama, buvo pernelyg mažos ir per- 
nelyg išblaškytos, kad pasiektų visavertį nacionalumą. Sutartys dėl mažumų ga- 
liojo tik toms tautybėms, kurias sudarančių gyventojų skaičius buvo pakanka- 
mai didelis mažų mažiausiai dviejose naujai atsiradusiose valstybėse, bet nelie- 
tė visų kitų tautybių, neturėjusių savo vyriausybės, todėl kai kuriose naujai atsi- 
radusiose valstybėse žmonės, kurių nacionalumo buvo nepaisoma, sudarė 50) 
nuošimčių visų gyventojų?. Blogiausia buvo net ne tai, kad tokia padėtis labai 
dažnai lemdavo tautybių nelojalumą joms primestai vyriausybei, o vyriausybes 
skatino engti savo valdomas tautybes kiek tik įmanoma, o tai, kad gyventojai, 
kurių nacionalumo buvo nepaisoma - kaip ir visi kiti - buvo įsitikinę, jog tikra 
laisvė, tikras išsivadavimas ir tikras liaudies suverenumas gali būti pasiektas tik 
kartu su visišku nacionaliniu išsivadavimu, jog tautos be savo nacionalinės vy- 
riausybės neturi žmogaus teisių. Šitokį jų įsitikinimą, kuris galėjo pats save pa- 
grįsti tuo faktu, kad Prancūzijos revoliucija Žmogaus teisių deklaraciją susiejo 
su nacionaliniu suverenitetu, parėmė pačios sutartys dėl mažumų, įvairių tauty- 
bių gynimo nepatikėjusios vyriausybėms, bet įpareigojusios Tautų Sąjungą ginti 
teises tų tautybių, kurios dėl priežasčių, susijusių su teritoriniu veiksniu, neturė- 
jo savo valstybės. 

Nepasakytum, kad mažumos pasitikėjo Tautų Sąjunga labiau negu valstybi- 
nėmis tautomis. Galų gale Sąjunga buvo sudaryta iš nacionalinės valstybės vei- 


" Žinoma, tai ne visada buvo aiški alternatyva. Štai iki šiol niekas nepasirūpino ieškoti būdingų 
panašumų tarp kolonijinio ir mažumų išnaudojimo. Tik Jacobas Robinsonas prabėgomis pažy- 
mi: „Atsirado ypatingas ekonominis protekcionizmas, nukreiptas ne pricš kitas šalis, o prieš 
tam tikras gyventojų grupes. Kad ir kaip keista, tam tikrų kolonijinio išnaudojimo elementų 
galima pastebėti Vidurio Europoje“. (Jacob Robinson, „Staatsbūrgerliche und wirtschaftlichc 
Gleichbercchtigung“, Siiddeutsche Monatshefte, 26: Jahrgang, July, 1929.) 

* Apskaičiuota, kad iki 1914 metų buvo apie 100 milijonų žmonių, kurių nacionaliniai lūkesčiai 
nebuvo patenkinti. (Žr. Charles Kingsley Webster, „Minorities: History“, Encyclopedia Britan- 
nica, 1929.) Mažumoms priklausiusių gyventojų skaičius apytikriai buvo nuo 25 iki 30 milijonų. 
(P. de Azcarate, „Minorities: League of Nations“, ibid.). Tikroji padėtis Čekoslovakijoje ir Ju- 
goslavijoje buvo daug blogesnė. Pirmojoje čekai, „valstybinė tauta“, kurių buvo 7,2 mln., suda- 
rė apic 50 nuošimčių gyventojų, o antrojoje 5 mln. serbų sudarė tik 42 nuošimčius visų gyven- 
tojų. Žr. W. Winkler, Statistisches Handbuch der europūischen Nationalitūten, Vienna, 1931; 
Otto Junghann, National Minorities in Europe, 1932. Šiek tiek kitokius skaičius pateikia Tram- 
ples, op. cit. 

kėjų, kurie negalėjo simpatizuoti nelaimingoms naujoms vyriausybėms, kurioms 
iš principo trukdė dirbti ir priešinosi nuo 25 iki 50 nuošimčių jų valdomų gyven- 
tojų. Todėl sutarčių dėl mažumų kūrėjai netrukus buvo priversti tiksliau paaiš- 
kinti tikruosius savo ketinimus ir pabrėžti mažumų „pareigas“ naujoms valsty- 
bėms*; dabar atsitiko taip, kad sutartys buvo pradėtos traktuoti tik kaip neskaus- 
mingas ir humaniškas asimiliacijos metodas, o toks aiškinimas visai natūraliai 
sukėlė mažumų įniršį!". Tačiau iš suverenių nacionalinių valstybių sistemos ko 
nors kito nebuvo galima ir laukti; numatant, kad sutartys dėl mažumų turėtų 
būti kas nors daugiau, 0 ne tik laikinas vaistas susidarius chaotiškai padėčiai, 
jose numanomas nacionalinio suverenumo apribojimas būtų turėjęs įtakos se- 
nesnių Europos valstybių nacionaliniam suverenumui. Didžiųjų nacijų atstovai 
labai gerai žinojo, kad mažumos, gyvenančios nacionalinėse valstybėse, turi bū- 
ti anksčiau ar vėliau asimiliuotos ar likviduotos. Ir neturėjo reikšmės, ar jie va- 
dovavosi humaniškais motyvais ir susiskaldžiusias tautas siekė apsaugoti nuo 
persekiojimo, ar politiniai motyvai juos skatino priešintis dvipusėms sutartims 
tarp suinteresuotųjų valstybių ir šalių, kur mažumos jau sudarė daugumą (juk 
galiausiai vokiečiai buvo stipriausi iš visų oficialiai pripažintų mažumų ir skai- 
čiumi, ir ekonomine padėtimi) - jie nei norėjo, nei sugebėjo paneigti įstatymų, 
kuriais rėmėsi nacionalinės valstybės!!. 

Nei Tautų Sąjunga, nei sutartys dėl mažumų negalėjo sutrukdyti naujai at- 
siradusioms valstybėms daugiau ar mažiau prievartiniu būdu asimiliuoti savo 
mažumas. Stipriausias veiksnys prieš asimiliaciją buvo negausumo ir kultūros 
nulemtas vadinamųjų valstybinių tautų silpnumas. Rusų ar žydų mažumos Len- 
kijoje nejautė lenkų kultūros pranašumo prieš savąją, Ir joms nedarė ypatingo 
įspūdžio tas faktas, kad lenkai sudarė apytikriai 60 nuošimčių visų Lenkijos 
gyventojų. 

Suerzintos tautybės, visiškai nepaisydamos Tautų Sąjungos, netrukus nuspren- 
dė savo reikalus imti į savo rankas. Jos susivienijo, surengdamos mažumų kon- 
gresą, kuris buvo ypatingas ne vienu požiūriu. Jis prieštaravo pačiai idėjai, glū- 
dėjusiai Tautų Sąjungos sutartyse, oficialiai pasivadindamas „Europos valstybių 
organizuotų nacionalinių grupių kongresu“, ir šitaip pavertė niekais didžiulį dar- 


* P de Azcarate,op. cit.: „Sutartyse nesuformuluotos specialios sąlygos, reguliuojančios mažu- 
mų „pareigas“ valstybėms, kurioms tos mažumos priklauso. Tačiau trečioji eilinė Tautų Sąjun- 
gos asamblėja 1922 metais <...> pritarė <...> rezoliucijoms dėl 'mažumų parcigų' <...>“. 

"V Šiuo požiūriu ypač atviri buvo Prancūzijos ir Britanijos delegatai. Briand'as pasakė: „Procc- 
sas, kurio mes turėtume siekti, yra ne mažumų išnykimas, o tam tikra asimiliacija <...>“. O 
seras Austenas Chamberlainas, Britanijos atstovas, net pareiškė, kad „sutarčių dėl mažumų 
tikslas [yra] <...> užtikrinti <...> tokį gynimą ir teisingumą, kuris palaipsniui parengtų jas 
įsilieti į tą nacionalinę bendruomenę, kuriai jos priklauso“ (C.A. Macartney, National States 
and National Minorities, London, 1934, p. 276, 277). 

"! Teisybė, kad kai kurie čekų valstybininkai, liberaliausi ir demokratiškiausi nacionalinių sąjū- 
džių vadai, vienu metu svajojo Čekoslovakiją paversti Šveicarijos tipo respublika. Priežastis, 
dėl kurios net Benešas niekada iš tikro nebandė įgyvendinti tokio skaudžių nacionalinių pro- 
blemų sprendimo, buvo ta, kad Šveicarija buvo ne modelis, kurį galima pamėgdžioti, o veikiau 
ypač laiminga išimtis, patvirtinusi kitur viešpataujančią taisyklę. Naujai susikūrusios valstybės 
nesijautė pakankamai saugios, kad atsisakytų centralizuoto valstybinio aparato, ir negalėjo 
tuojau pat sukurti tokių smulkių savivaldžių bendruomenių ir kantonų junginių, kurių labai 
dideliais įgaliojimais pagrįsta Šveicarijos federacinė sistema. 

bą, padarytą taikos derybų metu, kurio tikslas buvo išvengti grėsmingo žodžio 
„nacionalinis“!?*,. Svarbus padarinys buvo tas, kad susivienijo visos „tautybės“, o 
ne paprasčiausios „mažumos“, ir kad „nacijų, sudarytų iš mažumų“, skaičius 
išaugo taip Žymiai, jog susivienijusios tautybės naujai atsiradusiose šalyse savo 
skaičiumi pranoko valstybines tautas. Tačiau „Organizuotų nacionalinių grupių 
kongresas“ sudavė lemtingą smūgį Tautų Sąjungos sutartims dar ir kitu būdu. 
Vienas iš kebliausių (keblesnis už suinteresuotųjų tautų, priklausiusių „mišrių 
gyventojų juostai“, mažūmą ir didžiulį bendrą skaičių'“) Rytų Europos naciona- 
linės problemos aspektų buvo tarpregioninis tautybių pobūdis. Jei šios tautybės 
savo nacionalinius interesus iškeldavo virš atitinkamų vyriausybių interesų, vy- 
riausybėms atrodydavo, kad jos kelia akivaizdų pavojų jų valdomų šalių saugu- 
mui'“. Tautų Sąjungos sutartyse buvo bandoma nepaisyti tarpregioninio mažu- 
mų pobūdžio, sudarant atskirą sutartį su kiekviena šalimi, tarsi už atitinkamų 
valstybių ribų nebūtų egzistavę žydų ar vokiečių mažumos. „Nacionalinių gru- 
pių kongresas“ ne tik paneigė teritorinį Tautų Sąjungos principą. Jame natūra- 
liai vyravo dvi tautybės, kurioms buvo atstovaujama visose naujai susikūrusiose 
valstybėse, ir todėl jos, jei tik panorėjusios, galėjo priversti pajusti savo svorį 
visoje Rytų ir Pietų Europoje. Tos dvi grupės buvo vokiečiai ir žydai. Žinoma, 
Rumunijos ir Čekoslovakijos vokiečių mažumos balsavo vieningai su Lenkijos 
ir Vengrijos vokiečių mažumomis, ir niekas negalėjo tikėtis, kad, pavyzdžiui, 
Lenkijos žydai liks abejingi Rumunijos vyriausybės diskriminacinei politikai. Ki- 
taip tariant, tikrą dalyvavimo kongrese pagrindą sudarė nacionaliniai intere- 
sai", o ne bendri atskirų mažumų interesai, ir tik harmoningi santykiai tarp 
žydų bei vokiečių (Veimaro respublika sėkmingai vaidino ypatingą mažumų gy- 
nėjo vaidmenį) neleido kongresui iširti. Todėl 1933 metais, kai žydų delegacija 
pareiškė protestą prieš žydų persekiojimus Trečiajame reiche (tai gestas, kurio, 
kalbant iš esmės, jie neturėjo teisės daryti, nes Vokietijos žydai nebuvo mažu- 
ma), o vokiečiai paskelbė savo solidarumą su Vokietija ir buvo paremti daugu- 
mos dalyvių (visose naujai susikūrusiose valstybėse jau buvo subrendęs antise- 
mitizmas), kongresas - žydų delegacijai pasišalinus iš jo visam laikui - visiškai 
prarado bet kokią reikšmę. 


'? Beje, Wilsonas, karštai gynęs „rasines religines ir lingvistines mažumų teises“, „būgštavo, 
kad "nacionalinės teisės" pasirodys žalingos, nes mažumų grupės, šitaip išskirtos kaip savaran- 
kiški korporaciniai junginiai, taps “pažeidžiamos dėl pavydo ir išpuolių"“ (Oscar J. Janowsky, 
The Jews and Minority Rights, New York, 1933, p. 351). Macartney, op. cit., p. 4, aprašo susida- 
riusią padėtį ir „atsargų Jungtinio užsienio komiteto darbą“, kuriuo buvo siekiama išvengti 
termino „nacionalinis“. 

5 Termino autorius Macartney, op. cit., passim. 

"5 „Taikos sutarties pasirašymo rezultatas buvo tas, kad kiekviena mišrių gyventojų juostos valsty- 
bė <...> dabar save traktavo kaip nacionalinę valstybę. Tačiau faktai rodė priešingą dalyką. <...> 
Faktiškai nė viena tokia valstybė nebuvo vienanacionalinė, lygiai kaip, kita vertus, nebuvo nė 
vienos nacijos, kurios visi nariai būtų gyvenę vienoje valstybėje“ (Macartney, op. cit., p. 210). 

5 1933 metais kongreso pirmininkas be užuolankų pabrėžė: „Tikras yra vienas dalykas: savo kon- 
gresuosc mes susitinkame ne kaip abstrakčių mažumų nariai. Kiekvienas iš mūsų kūnu ir siela 
priklauso konkrečiai tautai, savo tautai, ir jaučiasi susijęs su tos tautos likimu, geresniu ar bloges- 
niu. Vadinasi, kiekvienas iš mūsų čia dalyvauja, jei taip galėčiau pasakyti, kaip grynakraujis vokie- 
tis ar grynakraujis žydas, kaip grynakraujis vengras ar grynakraujis ukrainietis“. Žr. Sitzungsbe- 
richt des Kongresses der organisierten nationalen Gruppen in den Staaten Europas. 1933, p. 8. 

Reali sutarčių dėl mažumų reikšmė glūdi ne jų praktiniame taikyme, o tame 
fakte, kad jas garantavo tarptautinė organizacija, Tautų Sąjunga. Mažumos eg- 
zistavo ir anksčiau'?, bet mažuma kaip nuolatinė institucija, pripažinimas, kad 
milijonai žmonių gyvena be normalios teisinės apsaugos ir kad jiems reikia pa- 
pildomų elementariausių jų teisių garantijų, teikiamų išorinės institucijos, o be 
to, prielaida, kad šitokia dalykų padėtis yra ne laikina, todėl reikia sutarčių, 
nustatančių ilgalaikį modus vivendi — visa tai buvo nauja netgi matuojant Euro- 
pos istorijos mastais. Sutartyse dėl mažumų aiškiai buvo pasakyta tai, kas iki tol 
būdavo tik numanoma gyvos nacionalinių valstybių sistemos dalis, būtent, kad 
tik tautinei daugumai priklausantys žmonės gali būti piliečiai, tik tos pačios tau- 
tinės kilmės Žmonės gali naudotis visapusiška teisinių institucijų apsauga, kad 
kitos tautybės asmenims reikia tam tikro išskirtinumą ginančio įstatymo, kol jie 
bus (arba jei nebus) visiškai asimiliuoti ir atskirti nuo savo tautinių šaknų. Aiš- 
kinamąsias kalbas, skirtas Tautų Sąjungos sutartims, valstybininkai iš šalių, ne- 
turėjusių įsipareigojimų mažumoms, sakydavo net dar atviriau: jie laikė savai- 
me suprantamu dalyku tai, kad bet kurios šalies teisė negali būti atsakinga už 
asmenis, pabrėžiančius savo skirtingą tautybę!'. Šitaip jie pripažino — ir netru- 
kus gavo galimybę tai įrodyti praktiškai, randantis žmonėms be valstybės, - kad 
valstybės transformacija iš teisės įrankio į nacijos įrankį pasibaigė: nacija nuka- 
riavo valstybę, nacionalinis interesas gavo prioritetą prieš teisę, kai dar buvo 
daug laiko iki tos akimirkos, kada Hitleris galėjo paskelbti: „Teisė yra tai, kas 
gera vokiečių tautai“. Šiuo atveju minios kalba vėl buvo tiktai išgryninta, be 
veidmainystės ir skrupulų viešosios nuomonės kalba. 

Be abejonės, tokio proceso pavojingumas iš pat pradžių glūdėjo nacionali- 
nės valstybės struktūroje. Tačiau kiek nacionalinių valstybių susikūrimas sutapo 
su konstitucinių vyriausybių sukūrimu, tos vyriausybės visada atstovaudavo tei- 
sės valdžiai, buvo ja pagrįstos ir priešinosi savavališko administravimo ir despo- 
tizmo valdžiai. Todėl, kai sutriko trapi pusiausvyra tarp nacijos ir valstybės, tarp 
nacionalinio intereso ir teisinių institucijų, šitokio tipo vyriausybės ir tautos or- 
ganizacijos suiro bauginamai greitai. Keista, kad jų irimas prasidėjo kaip tik tą 
akimirką, kai nacionalinio apsisprendimo teisė buvo pripažinta visoje Europoje 
ir kai visur įsivyravo ją grindžiantis esminis įsitikinimas, kad nacijos valia yra 
aukštesnė už visas teisines ir „abstrakčias“ institucijas. 

Tuo metu, kai buvo sudarytos sutartys dėl mažumų, jų naudai buvo galima 
pasakyti (ir taip buvo pasakyta) - tarsi užjas atsiprašant, - kad senesnės nacijos 
turėjo konstitucijas, numanomai ar aiškiai (kaip Prancūzijos, tos nation par ex- 


'6 Pirmosios mažumos atsirado tada, kai protestantiškasis sąžinės laisvės principas galutinai 
nustelbė cuius regio eius religio principą. 1915 metais Vienos kongresas jau žengė žingsnį, kurio 
tikslas buvo užtikrinti tam tikras teises lenkų kilmės gyventojams Rusijoje, Prūsijoje ir Austri- 
joje, teises, kurios tikrai nebuvo tik „religinės“. Tačiau būdinga tai, kad visose vėlesnėse sutar- 
tyse - protokole, garantavusiame Graikijos nepriklausomybę 1930 metais, protokole, garanta- 
vusiame Moldavijos ir Valachijos nepriklausomybę 1856 metais, ir Berlyno kongreso, svarsčiu- 
sio Rumunijos klausimą 1878 metais, sprendime - kalbama apie „religines“, 0 ne „tautines“ 
mažumas, kurioms buvo suteiktos „pilietinės“, o ne „politinės“ teisės. 

!'" De Mello Franco, Brazilijos atstovas Tautų Sąjungos taryboje, šią problemą nusako labai 
aiškiai: „Man atrodo akivaizdu, kad tie, kurie sumanė šią globos sistemą, net nesvajojo tam 
tikrose valstybėse sukurti grupę gyventojų, kurie traktuotų save kaip nuolatinius svetimšalius 
bendros šalies organizacijos atžvilgiu“ (Macartney, op. cit., p. 277). 

cellence, atveju) pagrįstas Žmogaus Teisėmis, kad netgi jei tarp jų gyveno kitos 
tautybės, šioms nereikėjo kokios nors papildomos teisės ir kad tik naujai susikū- 
rusiose valstybėse, kaip kompromisas ir išimtis, buvo laikinai reikalingas [spe- 
cialus] žmogaus teisių įtvirtinimas!*. Žmonių be valstybės pasirodymas šiai iliu- 
Zijai padarė galą. 

"Tos mažumos buvo be valstybės tik iš dalies: de jure jos priklausė kokiam nors 
politiniam junginiui, nors joms ir reikėjo papildomos apsaugos ypatingų sutarčių 
ir garantijų pavidalu. Tam tikroms antrinėms teisėms, pavyzdžiui, teisei naudotis 
savo kalba ir gyventi savo kultūrinėje ir socialinėje aplinkoje, iškilo grėsmė, ir jos 
buvo be entuziazmo ginamos kokios nors išorinės organizacijos, tuo tarpu kitos, 
dar elementaresnės teisės, pavyzdžiui, teisė pasirinkti gyvenamąją vietą ir teisė į 
darbą, niekada nebuvo pažeidžiamos. Sutarčių dėl mažumų sudarytojai nenumatė 
masinės gyventojų migracijos galimybės ar žmonių, tapusių „nedeportuojamais“, 
nes žemėje nebuvo tokios šalies, kurioje jie būtų turėję apsigyvenimo teisę, 
problemos. Mažumas vis dar buvo galima traktuoti kaip išskirtinį reiškinį, būdingą 
tam tikroms nuo normos nukrypstančioms teritorijoms. Šitoks argumentavimas 
visada buvo patrauklus, nes nepaliesdavo pačios sistemos. Jis savaip pergyveno 
Antrąjį pasaulinį karą, kuriam pasibaigus taikdariai, įsitikinę sutarčių dėl mažumų 
nepraktiškumu, pradėjo „repatrijuoti“ tautybes, kiek tik pajėgė, siekdami išardyti 
„mišrių gyventojų juostą“!?. Ir ši didžiulių mastų repatriacija nebuvo tiesioginis pa- 
darinys to katastrofiško patyrimo, kuris atsirado netrukus po sutarčių dėl mažumų; 
veikiau buvo tikimasi, kad toks žingsnis galiausiai išspręs problemą, kuri per anks- 
tesnius dešimtmečius vis didėjo ir kuriai spręsti paprasčiausiai nebuvo tarptautiniu 
mastu pripažintos ir priimtos procedūros, - žmonių be valstybės problemą. 


Faktiškai daug sunkesnė ir grėsmingesnė dėl savo tolesnių padarinių proble- 
ma buvo bevalstybiškumas, tas naujausias dabarties istorijos masinis reiškinys, 
ir nuolat didėjančios naujos žmonių grupės, sudarytos iš asmenų be valstybės — 
pačios simptomiškiausios grupės, susijusios su dabartine politika, - egzistavi- 
mas?. Šį egzistavimą vargu ar galima paaiškinti tik vienu veiksniu, bet jei pa- 
žvelgsime į įvairias Žmonių be valstybės grupes, pamatysime, kad kiekvienas 


Iš „Mažumų gynimo režimas buvo sukurtas kaip pagalbinė priemonė tais atvejais, kai teritori- 
nis sėslumas neišvengiamai buvo netobulas nacionalinės priklausomybės požiūriu“ (Joseph 
Roucek, The Minority Principle as a Problem of Political Science, Praguc, 1928, p. 29). Keblumas 
buvo tas, kad teritorinio sėslumo principas turėjo trūkumų ne tik sėsliai įkurdinant mažas gru- 
pes, bet ir kuriantis pačioms naujosioms valstybėms, nes tame regione nebuvo tokios teritori- 
jos, į kurią nebūtų galėjusios pretenduoti kelios tautybės. 

'* Beveik simbolinį tokio intelektualinės nuostatos pasikeitimo liudijimą galima rasti Čekoslo- 
vakijos, vienintelės šalies, po Pirmojo pasaulinio karo geranoriškai paklususios įparcigojimams, 
suformuluotiems sutartyse dėl mažumų, prezidento Eduardo Benešo kalbose. Tik prasidėjus 
Antrajam pasauliniam karui, Benešas vis labiau buvo linkęs paremti gyventojų perkėlimo prin- 
cipą, kuris galiausiai vedė prie vokiečių mažumos išstūmimo ir dar vienos vis daugėjančių „pcr- 
keltųjų asmenų“ kategorijos atsiradimo. Apie Benešo poziciją žr. Oscar I. Janowsky, Nationa- 
lities and National Minorities, New York, 1945, p. 136 ff. 

“ „Bevalstybiškumo problema tapo labai svarbi po Didžiojo karo. Iki karo kai kuriose šalyse, 
ypač Jungtinėse Amerikos Valstijose, egzistavo potvarkiai, pagal kuriuos natūralizacija galėjo 
būti panaikinama tais atvejais, kai natūralizuotasis asmuo atsisakydavo ištikimybės jį priėmu- 
siai šaliai. Šitaip denatūralizuotas asmuo tapdavo asmeniu be valstybės. Karo metu svarbiau- 

politinis įvykis po Pirmojo pasaulinio karo prie tų žmonių, kurie gyveno, negi- 
nami įstatymo, neišvengiamai pridėdavo naują asmenų kategoriją, ir nepriklau- 
somai nuo to, kaip keisdavosi pradinė padėtis, nė viena iš šių kategorijų nieka- 
da negalėjo sugrįžti į normalią padėtį?!. 

Vieną tokių žmonių dalį vis dar sudarė seniausia žmonių be valstybės grupė, 
Heimatlosen, kurią sukūrė 1919 metų taikos sutartys, Austrijos-Vengrijos suiri- 
mas ir Baltijos valstybių susikūrimas. Kartais jų tikros kilmės nustatyti būdavo 
neįmanoma, ypač jei karo pabaigoje jiems tekdavo gyventi ne toje vietoje, kur 
jie buvo gimę““, kartais jų kilmės vieta dėl pokario ginčų sukeltos netvarkos tiek 
kartų pereidavo iš vienų rankų į kitas, kad toje vietoje gyvenančių žmonių tauty- 
bės keisdavosi metai iš metų (kaip Vilniuje, kurį kažkoks prancūzų pareigūnas 
kartą pavadino a capitale des apatrides); daug dažniau, nei galima manyti, žmo- 
nės po Pirmojo pasaulinio karo ieškojo prieglobsčio bevalstybiškume, kad pasi- 
liktų ten, kur gyveno, ir išvengtų deportacijos į „tėvynę“, kur jie būtų buvę sve- 
timi (taip elgdavosi daugelis Lenkijos i1r Rumunijos žydų Prancūzijoje ir Vokie- 
tijoje, ir jiems maloningai pagelbėdavo antisemitiškai nusiteikę atitinkamų kon- 
sulatų darbuotojai). 


sios Europos valstybės pripažino būtinybę pataisyti savo įstatymus, reguliuojančius nacionalu- 
mą, taip, kad būtų galima panaikinti natūralizaciją“ (John Hope Simpson, The Refugee Pro- 
blem, Institute of International Affairs, Oxford, 1939, p. 231). Asmenų be valstybės klasė, su- 
kurta natūralizacijos panaikinimo, buvo labai maža, tačiau tokie žmonės buvo lengvai pakarto- 
jamas precedentas, todėl tarpukario laikotarpiu natūralizuoti piliečiai dažniausiai priklausy- 
davo pirmai valstybę praradusių gyventojų grupei. Masiniam natūralizacijos panaikinimui, pa- 
vyzdžiui, tokiam, kokio nacistinė Vokietija 1933 metais ėmėsi prieš visus žydų kilmės natūrali- 
zuotus vokiečius, paprastai užbėgdavo už akių tokioms kategorijoms priklausančių prigimtinių 
piliečių denacionalizacija ir priėmimas tokių įstatymų, kurie duodavo galimybę denatūralizuo- 
ti paprasčiausiu įsaku. Tokie įstatymai ketvirtajame dešimtmetyje buvo priimti Belgijoje ir ki- 
tose demokratinėse Vakarų šalyse, paprastai prieš faktinę masinę denatūralizaciją; geras pa- 
vyzdys - Graikijos vyriausybės elgesys su pabėgėliais iš Armėnijos: nuo 1923 iki 1928 metų iš 
45 000 armėnų pabėgėlių buvo natūralizuoti 1000 žmonių; po 1928 metų buvo sustabdytas 
įstatymas, pagal kurį buvo galima natūralizuoti visus pabėgėlius iki 22 metų amžiaus, o 1936 
metais vyriausybė panaikino bet kokią natūralizaciją (žr. Simpson, op. cit., p. 41). 

*! Praėjus 25 metams nuo to laiko, kai sovietų režimas atėmė pilietybę iš 1,5 mln. rusų, buvo 
apskaičiuota, kad mažų mažiausiai 350—-450 tūkstančių jų vis dar buvo Žmonės be valstybės - o 
tai milžiniškas procentas, jei turėsime galvoje, kad tai visa karta, kad didelė tų žmonių dalis 
persikėlė už vandenyno ir kad kita didelė dalis gavo įvairių šalių pilietybę per santuoką. (Žr. 
Simpson, op. cit., p. 559; Eugene M. Kulischer, The Displacement of Population in Europe, 
Montreal, 1943; Winifred N. Hadsel, „Can Europe's Refugees Find New Homes?“, Foreign 
Policy Reports, August, 1943, Vol. X, No. 10.) 

Tiesa, kad Jungtinės Amerikos Valstijos valstybę praradusius imigrantus priimdavo ir pripa- 
žindavo jiems visišką lygybę su kitais svetimšaliais, tačiau tai buvo įmanoma tik todėl, kad ši 
migrantų šalis par excellence visada traktavo atvykėlius kaip perspektyvius savo piliečius, nc- 
paisydama ankstesnės nacionalinės jų priklausomybės. 

" American Friends Service Bulletin (Gencral Relief Bulletin, March, 1943) spausdina vieno iš 
savo darbuotojų Ispanijoje reportažą, rodantį jo suglumimą: jis susidūrė su „žmogumi, gimu- 
siu Berlyne, Vokietijoje, bet lenkų kilmės, nes jo tėvai buvo lenkai; todėl jis yra <...> apatri- 
das, bet tvirtina esąs ukrainietis ir į jį reiškia pretenzijas Rusijos vyriausybė, reikalaudama jį 
repatrijuoti, kad jis galėtų atlikti tarnybą Raudonojoje armijoje“. 

Savaime nereikšmingas, tarsi tik teisinė keistenybė, apatridas patraukė dė- 
mesį pernelyg vėlai, kai pagal savo teisinį statusą buvo priskirtas prie pokario 
metų pabėgėlių, kurie iš savo šalių buvo išvaryti revoliucijų ir paskubomis dena- 
cionalizuoti savųjų vyriausybių. Chronologine tvarka šiai grupei priklausė mili- 
jonai rusų, šimtai tūkstančių armėnų, tūkstančiai vengrų, šimtai tūkstančių vo- 
kiečių ir daugiau kaip pusė milijono ispanų - jei išvardysime tik pačias svarbiau- 
sias tokių žmonių kategorijas. Šių vyriausybių elgesys šiandien gali pasirodyti 
kaip natūralus pilietinio karo padarinys, bet anuo metu masinės denacionaliza- 
cijos buvo kažkas visiškai nauja ir netikėta. Jos suponavo tokią valstybės struk- 
tūrą, kuri - jei ir nebuvo visiškai totalitarinė - mažų mažiausiai nebūtų paken- 
tusi jokios opozicijos ir veikiau būtų sutikusi netekti savo piliečių, negu pakęsti 
žmones, turinčius kitokias pažiūras. Negana to, tos denacionalizacijos atskleidė 
tai, kas neišryškėjo per nacionalinio suvereniteto istoriją - kad kaimyninių šalių 
suverenitetai gali sueiti į mirtiną konfliktą ne tik kraštutiniu karo atveju, bet ir 
taikos metu. Dabar tapo aišku, kad visiškas nacionalinis suverenumas buvo įma- 
nomas tol, kol Europos nacijos pripažino viena kitos teises - juk kaip tik šita 
stichiško solidarumo ir santarvės dvasia neleisdavo kokiai nors vyriausybei pa- 
naudoti visą savo suverenią galią. Tarptautinės teisės srityje teoriškai visada bu- 
vo pripažįstama, kad suverenumas niekur kitur nėra toks absoliutus, kaip „emig- 
racijos, natūralizacijos, nacionalumo ir ištrėmimo“ reikaluose““; tačiau esmė 
yra ta, kad praktiniai sumetimai ir tylus bendrų interesų pripažinimas apriboda- 
vo nacionalinį suverenumą tol, kol atsirado totalitariniai režimai. Sunku susilai- 
kyti nuo pagundos totalitarinio užkrato laipsnį matuoti tuo mastu, kuriuo suin- 
teresuotosios vyriausybės naudojasi savo suverenia denacionalizacijos teise (šiuo 
požiūriu labai įdomu pažymėti, kad Mussolini'o Italija nebuvo linkusi šitaip elgtis 
su savo pabėgėliais**). Tačiau kartu reikia turėti galvoje, kad Europos kontinen- 
te vargu ar dar buvo likusi tokia šalis, kuri tarpukario laikotarpiu nebūtų pri- 
ėmusi kokių nors naujų įstatymų, kurie - jei net ir dideliu mastu šios teisės 
neįtvirtino - visada buvo formuluojami taip, kad leisdavo jai nusikratyti dauge- 
lio savo gyventojų bet kuriuo tinkamu metu??. 


> Lawrence Preuss, „La Dėnationalisation imposėce pour des motifs politigues“, Revue Inter- 
nationale Francaise du Droit des Gens, 1937, Vol. IV, Nos. 1, 2, 5. 

Atrodo, kad 1926 metų italų įstatymas prieš „piktavališką emigraciją“ pranašavo denatūrali- 
zacijos priemones prieš antifašistinius pabėgėlius, tačiau po 1929 metų denatūralizacijos poli- 
tikos buvo atsisakyta ir buvo sukurtos fašistinės organizacijos užsienyje. Iš 40 tūkstančių „Italų 
tautos sąjungos“ (Unione Popolare Italiana) Prancūzijoje narių mažų mažiausiai 10 tūkstan- 
čių buvo tikri antifašistiniai pabėgėliai, tačiau tik 3 tūkstančiai neturėjo pasų. Žr. Simpson, op. 
cit., p. 122 ff. 

* Pirmas tokio pobūdžio įstatymas buvo priimtas Prancūzijoje 1915 metais kaip karo priemo- 
nė, kuri lietė tik iš priešo šalies kilusius natūralizuotus piliečius, išsaugojusius savo pirminę 
tautybę. Portugalija nuėjo daug toliau, 1916 metais išleisdama dekretą, automatiškai denatū- 
ralizavusį visus asmenis, kurių tėvas buvo vokietis. Belgija 1922 metais priėmė įstatymą, panai- 
kinusį natūralizaciją tų asmenų, kurie atliko antinacionalinių veiksmų karo metu, ir šį įstatymą 
patvirtino nauju 1934 metų dekretu, kuriame tam laikui būdinga miglota manicra kalbama 
apie asmenis, „manguant gravement a leurs devoirs de citoyen belge“. Italijoje nuo 1926 metų 
buvo galima denatūralizuoti visus asmenis, kurie buvo „neverti Italijos pilietybės“ ar kėlė grės- 
mę viešajai tvarkai. Egiptas 1926 metais, o Turkija 1928 metais priėmė įstatymus, pagal ku- 
riuos buvo galima denatūralizuoti asmenis, keliančius grėsmę bendruomenės tvarkai. Prancū- 

Jokiame šiuolaikinės politikos paradokse neglūdi tiek karčios ironijos, kaip 
prieštaravime tarp pastangų, dedamų geranorių idealistų, atkakliai reikalau- 
jančių laikyti „neatimamomis“ tas žmogaus teises, kuriomis naudojasi tik Ia- 
biausiai klestinčių ir civilizuotų šalių piliečiai, ir tarp tikrosios beteisių Žmonių 
padėties. Ši padėtis vis blogėjo, kol internuotųjų stovykla - iki Antrojo pasauli- 
nio karo žmonėms be valstybės veikiau išimtis nei taisyklė - tapo įprastiniu „per- 
keltųjų asmenų“ apgyvendinimo problemos sprendimu. 

Net žmonėms be valstybės taikoma terminologija degradavo. Terminu „be- 
valstybiškumas“ bent jau buvo pripažįstamas faktas, kad atitinkami asmenys 
prarado savo vyriausybės globą ir jų teisinei padėčiai apsaugoti reikia tarptauti- 
nių susitarimų. Pokario terminas „perkeltieji asmenys“ buvo išrastas karo metu 
ir juo buvo norima išreikšti siekį kartą ir visiems laikams pašalinti bevalstybiš- 
kumą, ignoruojant jo egzistavimo faktą. Bevalstybiškumo nepripažinimas visa- 
da reiškia repatriaciją, t. y. deportaciją į gimtąją šalį, kai arba atsisakoma būsi- 
mą repatriantą pripažinti savo piliečiu, arba priešingai, aistringai trokštama jį 
susigrąžinti, kad būtų galima jį nubausti. Kadangi totalitarinės šalys, nepaisant 
blogų jų ketinimų, įkvėptų karo klimato, apskritai vengė masinių repatriacijų, 
žmonių be valstybės skaičius - praėjus dvylikai metų po karo - tapo didesnis 
negu kada nors anksčiau. Valstybininkų ketinimą bevalstybiškumo problemą 
išspręsti ignoravimu dar geriau atskleidžia bet kokios patikimos statistikos apie 
šį reikalą nebuvimas. Tačiau daug kas žinoma: nors esama tik vieno milijono 
„pripažintų“ Žmonių be valstybės, egzistuoja daugiau nei 10 milijonų vadina- 
mųjų de facto žmonių be valstybės, ir nors palyginti nepavojinga de jure žmonių 
be valstybės problema retkarčiais iškyla tarptautinėse konferencijose, bevalsty- 
biškumo problemos esmė, sutampanti su pabėgėlių klausimu, paprasčiausiai 
nutylima. Dar blogiau, kad potencialių žmonių be valstybės skaičius nuolat di- 
dėja. Iki pastarojo karo tik totalitarinės arba pusiau totalitarinės diktatūros im- 
davosi denatūralizacijos ginklo prieš tuos, kurie buvo prigimtiniai piliečiai, o 
dabar mes pasiekėme tašką, kai net laisvosios demokratijos šalys, pavyzdžiui, 
Jungtinės Valstijos, visai rimtai svarsto galimybę atimti pilietybę iš tų prigimti- 
nių amerikiečių, kurie yra komunistų partijos nariai. Bloga lemiantis šių prie- 
monių aspektas yra tas, kad jos buvo traktuojamos kaip visai nekaltas dalykas. 
Tačiau pakanka prisiminti kraštutinumą, kurio griebėsi naciai, primygtinai rei- 
kalavę, kad visiems ne Vokietijos žydams „turi būti atimta pilietybė arba iki 
deportacijos dienos, arba vėliausiai tą pačią dieną““* (Vokietijos žydams toks 
dekretas buvo nereikalingas, nes Trečiajame reiche egzistavo įstatymas, pagal 
kurį visi žydai, išvykę iš [Vokietijos] teritorijos - žinoma, įskaitant ir tuos, kurie 


zija grasino denatūralizacija (1927) tiems savo naujiems piliečiams, kurie savo veiksmais nusi- 
žengė Prancūzijos interesams. Austrija 1933 metais galėjo atimti Austrijos pilietybę iš bet ku- 
rio savo piliečio, tarnavusio užsienio kariuomenėje ar dalyvavusio veiksmuose, priešiškuose 
Austrijai. Galiausiai Vokietija 1933 metais, labai pamėgdžiodama įvairius Rusijos dekretus dėl 
tautybės, išleistus po 1921 metų, nustatė, kad iš visų asmenų, „gyvenančių užsienyje“, bet kada 
gali būti atimta vokiečių pilietybė. 

a Citata paimta iš hauptšturmfiurerio Danneckerio įsakymo (1943 metų kovo 10 d.) dėl „5000 
žydų deportacijos iš Prancūzijos pagal 1942 metų kvotą“. Šis dokumentas (fotokopija saugoma 
Paryžiaus Žydų dokumentacijos centre (Centre de Documentation Juive) yra Niurnbergo proce- 
so dokumentų No. RF 1216 dalis. Tokic pat nutarimai buvo priimti dėl Bulgarijos žydų. Plg. 
ibidem svarbų L.R. Wagnerio memorandumą, 1943 metų balandžio 3 d., dokumentas NG 4180. 

buvo deportuoti į koncentracijos stovyklas Lenkijoje, - iškart netekdavo piliety- 
bės), kad suprastume tikrąją bevalstybiškumo potekstę. 

Pirmas stiprus smūgis, kurį gavo nacionalinės valstybės dėl šimtų tūkstančių 
atvykusių Žmonių be valstybės, buvo prieglobsčio teisės panaikinimas - 0 tai 
buvo vienintelė teisė, simbolizavusi Žmogaus Teises tarptautinių santykių srity- 
je. Jos ilga, laiko pašventinta istorija prasideda kartu su protingai tvarkomo 
politinio gyvenimo pradmenimis. Nuo senovės laikų ši teisė ir pabėgėlį, ir jį 
priglobusią šalį gynė nuo tokių situacijų, į kurias patekę žmonės būdavo verčia- 
mi tapti asmenimis, neginamais įstatymo dėl jiems patiems nepavaldžių aplin- 
kybių. Ši teisė buvo tik modernus likutis to viduramžių principo, pagal kurį guid 
guid est in territorio est de territorio, nes visais kitais atvejais modernioji valstybė 
buvo linkusi ginti savo piliečius už savo sienų ir abipusėmis sutartimis užtikrinti, 
kad jie būtų pavaldūs savo šalies įstatymams. Tačiau nors prieglobsčio teisė ir 
toliau veikė į nacionalines valstybes susiskirsčiusiame pasaulyje, o atskirais atve- 
jais net pergyveno abu pasaulinius karus, buvo jaučiama, kad tokia teisė yra anach- 
ronizmas ir kad ji prieštarauja tarptautinėms valstybės teisėms. Todėl jos neįma- 
noma rasti nė viename rašytiniame įstatymų kodekse, nė vienoje konstitucijoje ar 
tarptautiniame susitarime, o Tautų Sąjungos įstatuose apie ją net neužsimena- 
ma“. Šiuo požiūriu jos likimas toks pat kaip ir Žmogaus Teisių, kurios irgi nieka- 
da nėra tapusios įstatymu, o egzistavo tik šešėliškai, kaip paskata individualiais 
išskirtiniais atvejais, netelpančiais į normalių teisinių institucijų rėmus“. 

Antras didelis smūgis, kurį europietiškam pasauliui sudavė pabėgėlių ant- 
plūdis**, buvo supratimas, kad jais neįmanoma nusikratyti ar juos paversti prie- 
globstį suteikusios šalies piliečiais. Iš pat pradžių visi sutarė, kad yra tik du bū- 


"6 S. Lawfordas Childsas (op. cit.) apgailestauja, kad Tautų Sąjungos įstatuose nėra „jokių leng- 
vatų politiniams pabėgėliams, jokios paramos tremtiniams“. Naujausias JT mėginimas pagc- 
rinti jų (bent jau nedidelės žmonių be valstybės grupės - vadinamųjų „de jure žmonių be vals- 
tybės“ ) teisinę padėtį pasirodė esąs tik gestas, būtent mėginimas surinkti bent jau dvidešimties 
šalių atstovus, bet kartu gauti aiškią garantiją, kad dalyvavimas tokioje konferencijoje niekuo 
neįparcigos. Net tokiomis aplinkybėmis vis dar labai abejotina, ar ši konferencija bus sušaukta. 
Žr. New York Times, October 17, 1954, p. 9, naujienų skyrių. 

7 Vieninteliai prieglobsčio teisės gynėjai buvo kelios organizacijos, kurių specialus tikslas buvo 
žmogaus teisių gynimas. Pati svarbiausia organizacija, finansuojama Prancūzijos Žmogaus teisių 
lygos (Ligue des Droits de !'Homme), turėjusi skyrius visose demokratinėse Europos šalyse, cl- 
gėsi taip, tarsi problema vis dar buvo tik viena - išgelbėti pavienius žmones, persekiojamus dėl jų 
politinių įsitikinimų ir politinės veiklos. Šitokia prielaida, beprasmiška jau milijonų Rusijos pabė- 
gėlių atveju, tapo paprasčiausiai absurdiška žydų ir armėnų atveju. Ši lyga nei ideologiškai, nei 
administraciniu požiūriu nebuvo pasirengusi spręsti naujų problemų. Kadangi ji nedrįso tiesiai 
pažvelgti į tą naują padėtį, tai apsiribojo tokiomis funkcijomis, kurias galėjo daug geriau atlikti 
bet kuri iš daugelio labdaros įstaigų, kurias pabėgėliai sukūrė patys, padedami savo victinių tėvy- 
nainių. Kai Žmogaus Teisės tapo ypač neefektyvios labdaros organizacijos rūpesčio objektu, pati 
žmogaus teisių sąvoka visai natūraliai buvo dar labiau diskredituota. 

** Daugybę įvairiausių pastangų, kurias dėjo teisininkai, kad supaprastintų šią problemą nu- 
statydami skirtumą tarp asmens be valstybės ir pabėgėlio - pavyzdžiui, tariant, „kad asmens 
bc valstybės statusui būdingas tas faktas, jog jis neturi pilietybės, tuo tarpu pabėgėlio statusą 
apibrėžia tai, jog jis prarado diplomatinę gintį“ (Simpson, op. cit., p. 232), - visada sugriau- 
davo tas faktas, kad „dėl praktinių sumetimų visi pabėgėliai yra žmonės be valstybės“ (Simp- 
son, op. Cit., p. 4). 

dai išspręsti šią problemą: repatriacija arba natūralizacija*?. Kai pirmųjų rusų 
bei armėnų pabėgėlių antplūdžio patyrimas parodė, kad nė vienas būdas neda- 
vė jokių apčiuopiamų rezultatų, prieglobstį suteikusios šalys paprasčiausiai at- 
sisakė pripažinti bevalstybiškumo statusą visiems vėliau atvykusiems pabėgė- 
liams ir šitaip dar labiau apsunkino jų padėtį". Suinteresuotųjų vyriausybių po- 
žiūriu buvo visai suprantama, kad joms reikėjo priminti Tautų Sąjungai „kuo 
greičiau nutraukti savo darbą, susijusį su pabėgėliais“*!, nes tos vyriausybės tu- 
rėjo daug priežasčių būgštauti, kad žmonės, išstumti iš senosios valstybės, tau- 
tos ir teritorijos trejybės, kuri vis dar buvo Europos organizacijos ir politinės 
civilizacijos pagrindas, yra tik augančio sąjūdžio pradžia, tik pirmoji srovelė iš 
vis didėjančio rezervuaro. Buvo akivaizdu - ir tai pripažino netgi Eviano konfe- 
rencija 1938 metais, - kad visi Vokietijos ir Austrijos žydai yra potencialūs žmo- 
nės be valstybės; ir buvo visai natūralu, kad šalys, turinčios mažumų, padrąsin- 
tos Vokietijos pavyzdžio, pabandė pasinaudoti tais pačiais metodais, kad nusi- 
kratytų kai kurių savo gyventojų, priklausančių mažumoms**. Iš mažumų di- 
džiausias pavojus buvo iškilęs žydams ir armėnams, ir netrukus jie sudarė di- 
džiausią žmonių be valstybės dalį; bet kartu jie įrodė, kad sutartys dėl mažumų 
nebūtinai gali juos apginti, bet gali būti ir įrankis išskirti tam tikroms grupėms, 
kad galiausiai jos būtų išstumtos. 

Beveik toks pat grėsmingas, kaip ir šie pavojai, keliami senų Europos nera- 
mumų šaltinių, buvo visų Europos „nacionalų“ elgesys „ideologiniuose“ karuo- 
se. Iš žmonių ne tik būdavo atimama šalis ir pilietybė, bet vis daugiau asmenų iš 
visų šalių, įskaitant ir demokratines Vakarų šalis, savanoriškai kariaudavo už- 
sienio šalyse vykstančiuose pilietiniuose karuose (iki to laiko kažką panašaus 
darė tik nedaugelis idealistų ar avangardistų), net kai šitoks elgesys reikšdavo, 


* Patį ironiškiausią šito visuotinio lūkesčio apibūdinimą pateikė R. Yewdallas Jermingsas 
(R. Yewdall Jermings, „Some International Aspects of thc Refugee Ouestion“, British Yearbo- 
ok of International Law, 1939): „Žinoma, pabėgėlio statusas nėra kažkas pastovaus. Reikia 
siekti, kad jis kuo greičiau nusikratytų šio statuso, arba repatrijuodamas, arba natūralizuoda- 
masis šalyje, suteikusioje jam prieglobstį“. 

* Tik rusai, visais požiūriais laikytini žmonių be valstybės aristokratija, ir armėnai, kurie buvo 
prilyginti rusų statusui, visada buvo pripažįstami kaip „žmonės be valstybės“, globojami Tautų 
Sąjungos Nanseno misijos ir gaudavo kelionės dokumentus. 

3 Childs, op. cit. Šio desperatiško mėginimo pagreitinti procesą priežastis buvo visų vyriausy- 
bių baiminimasis, kad net menkiausias pritarimo gestas „gali paskatinti kai kurias šalis nusi- 
kratyti savo nepageidaujamų žmonių ir kad gali emigruoti daug tokių žmonių, kuric šiaip liktų 
savo šalyse net smarkiai apribojus teises“ (Louise W. Holborn, „The Legal Status of Political 
Refugees, 1920-1938“, American Journal of International Law, 1938). 

Žr. taip pat Georges Mauco (Esprit, 7e annėe, No. 82, July, 1939, p. 590): „Vokiečių pabėgėlių 
statuso prilyginimas statusui, suteiktam kitiems pabėgėliams, kuriais rūpinosi Nanseno misija, 
natūraliai buvo paprasčiausias ir geriausias sprendimas patiems vokiečių pabėgėliams. Bet vy- 
riausvbės nenorėjo didinti privilegijų, jau suteiktų naujai pabėgėlių kategorijai, nes būgštavo, 
kad jų skaičius be galo išaugs“. 

*? Prie 600 000 Vokietijos ir Austrijos žydų, kurie 1938 metais buvo potencialūs žmonės be 
valstybės, reikia pridėti Rumunijos (nes Rumunijos federalinės mažumų komisijos prežiden- 
tas profesorius Dragomiras kaip tik tada paskelbė pasauliui apie artėjantį visų Rumunijos Žy- 
dų pilietybės peržiūrėjimą) ir Lenkijos (kurios užsienio reikalų ministras Beckas oficialiai pa- 
reiškė, kad Lenkijai milijonas žydų yra per daug) žydus. Žr. Simpson, op. cit., p. 235. 

kad jie atkerta save nuo savo nacionalinių bendruomenių. Tokia buvo pamoka, 
kurią davė Ispanijos pilietinis karas, ir viena iš priežasčių, kodėl vyriausybes 
taip išgąsdino Internacionalinė brigada. Reikalai nebūtų buvę tokie jau blogi, 
jei tai būtų reiškę, kad Žmonės jau nėra įsikibę į savo tautybę ir faktiškai jau 
pasirengę asimiliuotis į kitą tautinę bendruomenę. Bet tai buvo visai kas kita. 
Žmonės be valstybės jau buvo parodę stulbinamą užsispyrimą, saugodami savo 
tautybę visais atvejais pabėgėliai sudarydavo atskiras užsienio šalių mažumas, 
kurios dažnai net ir nesistengdavo natūralizuotis, niekada nesivienydavo (kaip 
laikinai darydavo tikros mažumos), kad apgintų bendrus interesus**. Interna- 
cionalinė brigada buvo suskirstyta į nacionalinius batalionus, todėl vokiečiams 
atrodė, kad jie kovoja su Hitleriu, italams - kad jie kovoja su Mussolini'u, 
kaip ir po kelerių metų Pasipriešinimo sąjūdyje dalyvaujantiems ispanų pabė- 
gėliams atrodė, kad, padėdami prancūzams kovoti su Viši režimu, jie kovoja 
su Franco. Europos vyriausybes šiame procese labai išgąsdino tai, kad apie 
naujuosius žmones be valstybės nebebuvo galima pasakyti, jog jų tautybė ne- 
apibrėžta ar abejotina (de nationalitė indėterminėe). Net jei ir atsisakydavo 
savo pilietybės, nebebūdavo ištikimi savo kilmės šaliai ir, praradę bet kokius 
ryšius su ja, savo tautybės nebetapatindavo su realia, visateise vyriausybe, jie 
išsaugodavo didelį prieraišumą savo tautybei. Nuo savo nacijos atskilusios gru- 
pės ir mažumos, nebeturinčios tvirtų šaknų savo teritorijoje ir praradusios 
lojalumą valstybei ar ryšius su ja, tapo reiškiniu, būdingu ne tik Rytams. Kaip 
pabėgėliai ir žmonės be valstybės, dabar jos įsismelkė į senąsias nacionalines 
Vakarų valstybes. 

Realių sunkumų atsirado iškart, kai tik buvo išbandytos dvi jau pripažintos 
priemonės - repatriacija ir natūralizacija. Repatriacijos priemonės visai natūra- 
liai nepadėdavo tada, kai nebūdavo šalies, į kurią tie žmonės galėjo būti depor- 
tuoti. Sios priemonės nepadėdavo ne todėl, kad asmeniui be valstybės buvo 
skiriama ypač daug dėmesio (kaip gali pasirodyti šiandien, kai Tarybų Rusija 


* Sunku nuspręsti, kas atsirado pirmiau - nacionalinės valstybės nenoras natūralizuoti pabė- 
gėlius (natūralizavimo praktika buvo vis labiau ribojama, o denatūralizavimo praktika - vis 
įprastesnė didėjant pabėgėlių antplūdžiui) ar pabėgėlių nenoras priimti naują pilietybę. Šaly- 
se, turėjusiosc mažumų tipo gyventojų, pavyzdžiui, Lenkijoje, pabėgėliai (rusai ir ukrainiečiai) 
buvo aiškiai linkę asimiliuotis su esamomis mažumomis, net neprašydami Lenkijos pilietybės. 
(Žr. Simpson, op. cit., p. 364.) 

Rusų pabėgėlių elgesys labai būdingas. Nanseno pasas jo savininką apibrėždavo kaip „per- 
sonne d'origine russe“, nes „niekas nebūtų išdrįsęs rusų emigrantui pasakyti, kad jis yra betau- 
tis ar bent jau abejotinos tautybės“. (Žr. Marc Vichniac, „Le Statut International des Apatri- 
des“, Recueil des Cours de VAcadėmie de Droit International, Vol. XXXIII, 1933.) Ketinimas 
visiems asmenims be valstybės išduoti vienodus asmens pažymėjimus visų Nanseno pasų turė- 
tojų buvo sutiktas labai priešiškai, nes jie buvo įsitikinę, kad jų pasas yra „jų ypatingo teisinio 
statuso legalaus pripažinimo ženklas“. (Žr. Jermings, op. cit.) Prieš prasidedant karui net pa- 
bėgėliai iš Vokietijos dar visai nenorėjo susilieti su žmonių be valstybės mase, bet teikė pirme- 
nybę įrašui „rėfugiė provenant d'Allemagne“, išsaugojusiam tautybės pripažinimo likučius. 
Įtikinamesni už Europos šalių skundus dėl sunkumų, susijusių su pabėgėlių asimiliacija, yra 
tiems skundams pritariantys pasisakymai iš kitos vandenyno pusės, kad „iš visų Europos imig- 
rantų sunkiausiai asimiliuojasi Pietų, Rytų ir Vidurio Europos gyventojai“. (Žr. „Canada and 
the Doctrine of Peaceful Changes“, edited by H.F Angus in /nternational Studies Conference: 
Demographic Ouestions: Peaceful Changes, 1937, p. 75-76.) 

reikalauja sugrąžinti buvusius jos piliečius, ir demokratinės šalys juos turi ap- 
saugoti nuo repatriacijos, kurios jie visai netrokšta), ir ne todėl, kad pabėgėlių 
užplūstos šalys jų atžvilgiu būtų buvusios nusiteikusios humaniškai, o todėl, kad 
nei kilmės šalis, nei kita kuri šalis nesutikdavo priglobti asmens be valstybės. 
Gali pasirodyti, kad pats to asmens be valstybės nedeportabilumas turi neleisti 
vyriausybei jį išsiųsti; tačiau, kadangi žmogus be valstybės buvo „anomalija, ku- 
riai nėra tinkamos vietos bendrosios teisės struktūroje“** - iš esmės asmuo už 
įstatymo ribų, - jis visiškai priklausė nuo policijos malonės, o policija ne per 
daug sukdavo galvą, jei reikėdavo imtis neteisėtų veiksmų, kad būtų sumažinta 
šalį slegianti imigrantų našta**. Kitaip tariant, valstybė, atkakliai gindama savo 
suverenią išsiuntimo teisę, dėl neteisinės bevalstybiškumo prigimties buvo ver- 
čiama imtis aiškiai neteisėtų veiksmų““. Savo išvaromus žmones be valstybės ji 
slapta įbrukdavo kaimyninėms šalims, o rezultatas būdavo tas, kad šios atsimo- 
kėdavo tuo pačiu. Idealus repatriacijos sprendimas - slapčia sugrąžinti bėglį į jo 
kilmės šalį - buvo sėkmingas tik nedaugeliu išskirtinių atvejų iš dalies todėl, kad 
netotalitarinę politiką vis dar varžė rudimentiniai etiniai skrupulai, iš dalies to- 
dėl, kad asmuo be valstybės iš savo kilmės šalies galėdavo būti slapta išsiųstas 
lygiai taip pat kaip iš bet kurios kitos, ir dar - paskutinė, bet ne pati menkiausia 
priežastis — todėl, kad visi šie siuntinėjimai buvo įmanomi tik tarp kaimyninių 
šalių. Šitokios kontrabandos padarinys buvo smulkūs pasienio policijų karai, 
aiškiai neskatinę gerų tarptautinių santykių, ir susikaupę įkalinimo nuospren- 
džiai, taikomi žmonėms be valstybės, kurie, padedami vienos šalies policijos, 
„nelegaliai“ patekdavo į kitos šalies teritoriją. 

Bet koks tarptautinių konferencijų bandymas žmonėms be valstybės suteikti 
kokį nors legalų statusą sužlugdavo, nes nė vienas susitarimas negalėjo pakeisti 
teritorijos, į kurią, pagal esamą įstatymą, reikėdavo deportuoti svetimšalį. Visos 
diskusijos dėl pabėgėlių sukdavosi apie vieną klausimą: kaip bėglį vėl paversti 
deportuojamuoju? Nereikalingas buvo nei Antrasis pasaulinis karas, nei per- 
keltųjų asmenų stovyklos, kad taptų aišku, jog vienintelis praktiškas nebeegzis- 
tuojančios tėvynės pakaitalas yra internuotųjų stovykla. Tikrai, dar ketvirtaja- 


“Jermings, op. cit. 

3 Olandijos valdžios aplinkraštyje (1938 metų gegužės 7 d.) kiekvienas pabėgėlis aiškiai trak- 
tuojamas kaip „nepageidautinas svetimšalis“ ir apibūdinamas kaip „Svetimšalis, palikęs savo 
šalį dėl aplinkybių spaudimo“. Žr. „LEmigration, Problėme Rėvolutionnaire“, Esprit, 7e annče, 
No. 82, July, 1939, p. 602. 

* Lawrence'as Preussas (op. cit.) neteisėtumo paplitimą apibūdina taip: „Pirmas neteisėtas 
vyriausybės, kam nors atimančios tautybę, veiksmas <...> išsiunčiančiąją šalį nustumia į tarp- 
tautinės teisės pažeidėjo padėtį, nes jos valdžia pažeidžia įstatymus tos šalies, į kurią išsiunčia- 
mas asmuo be valstybės. Savo ruožtu pastaroji šalis negali juo nusikratyti niekaip kitaip <...> 
o tik pažeisdama <...> trečiosios šalies įstatymus <...> [Asmuo be valstybės atsiduria pricš 
tokią alternatyvą]: arba jis pažeidžia įstatymus tos šalies, kurioje gyvena <...> arba jis pažci- 
džia įstatymus tos šalies, į kurią išsiunčiamas“. 

Seras Johnas Fisheris Williamsas („Denationalisation“, British Year Book of International Law, 
VII, 1927) iš tokios padėties daro išvadą, kad denacionalizacija prieštarauja tarptautinci teisci; 
tačiau 1930 metais Hagoje įvykusioje Tarptautinės teisės kodifikavimo konferencijoje (Confėren- 
ce pour la Codification du Droit International) tik Suomijos vyriausybė teigė, kad „pilietybės 
atėmimas <...> jokiu būdu neturi būti bausmė <...> ir neturi būti taikomas tam, kad būtų 
galima nusikratyti nepageidaujamu asmeniu jį išsiunčiant“. 

me dešimtmetyje tos stovyklos buvo vienintelė „šalis“, kurią pasaulis galėjo pa- 
siūlyti žmonėms be valstybės*", 

Kita vertus, natūralizacija irgi sužlugo. Visa Europos šalių natūralizacijos 
sistema subyrėjo, kai susidūrė su žmonėmis be valstybės, ir tai atsitiko dėl tų 
pačių priežasčių, dėl kurių buvo atsisakyta prieglobsčio teisės. Iš esmės natū- 
ralizacija buvo nacionalinės valstybės - kuri skaitėsi tik su „nacionalais“, žmo- 
nėmis, gimusiais jos teritorijoje, prigimtiniais piliečiais, - įstatymų leidybos 
sistemos priedas. Natūralizacija būdavo reikalinga išimtiniais atvejais, pavie- 
niams individams, kuriuos aplinkybės galėjo nublokšti į svetimos valstybės teri- 
toriją. Visa ši procedūra sužlugo, kai iškilo klausimas dėl masinio natūralizaci- 
jos taikymo** — net grynai administraciniu požiūriu nė viena Europos civilinė 
tarnyba šios problemos nebūtų galėjusi išspręsti. Užuot natūralizavusios bent 
jau nežymią naujų atvykėlių dalį, tos šalys pradėjo naikinti ankstesnius įstaty- 
mus dėl natūralizacijos, iš dalies dėl visuotinės panikos, o iš dalies todėl, kad 
didžiulių atvykėlių masių pasirodymas tikrai pakeitė jau ir taip nesaugią tos pa- 
čios kilmės natūralizuotų piliečių padėtį**. Natūralizacijos panaikinimas ar nau- 
ji įstatymai, akivaizdžiai atvėrę kelią masinei denatūralizacijai“?, sugriovė ir tą 
menką viltį, kurią pabėgėliai dar galėjo išsaugoti, prisitaikyti prie naujo norma- 
laus gyvenimo: asimiliacija naujoje šalyje kadaise atrodė kaip kažkas apgailėtina 
ar nelojalu, o dabar ji buvo paprasčiausiai absurdiška. Skirtumas tarp natūrali- 
zuoto piliečio ir gyventojo be valstybės nebuvo toks didelis, kad būtų vertėję dėl 
jo vargintis: pirmajam, dažnai neturinčiam svarbių pilietinių teisių, bet kurią 
akimirką grėsė antrojo likimas. Natūralizuoti asmenys pagal savo statusą daž- 
niausiai būdavo prilyginami paprastiems svetimšaliams, o kadangi jie jau būda- 


*7 Childsas (op. cit.) po liūdnos išvados, kad „tikrasis keblumas, iškylantis priimant pabėgėlį, 
yra tas, jog jei jis pasirodo esąs blogas žmogus <...> nėra kaip juo nusikratyti“, pasiūlė „perci- 
namuosius centrus“, į kuriuos būtų galima sugrąžinti pabėgėlį net iš užsienio, taigi kurie, kitaip 
tariant, deportacijos tikslais turėtų pakeisti tėvynę. 

* Du masinės natūralizacijos Artimuosiuose Rytuose atvejai buvo aiškiai išimtiniai: vienas at- 
vejis - graikų kilmės pabėgėlių iš Turkijos, kuriuos Graikijos vyriausybė natūralizavo en bloc 
1922 metais, nes faktiškai tai buvo graikų mažumos, o ne užsienio piliečių repatriacijos problc- 
ma; antras atvejis buvo palankus armėnų pabėgėliams iš Turkijos Sirijoje, Libane ir kitose 
šalyse, anksčiau priklausiusiose Osmanų imperijai, t. y. tiems gyventojams, kurie, kaip ir Arti- 
mųjų Rytų gyventojai, tik prieš keletą metų buvo gavę bendrą pilietybę. 

* Ten, kur bangomis plūdę pabėgėliai rasdavo savo tautybės žmonių, jau sėsliai gyvenančių jų 
imigracijos šalyje - pavyzdžiui, taip atsitiko armėnams ir italams Prancūzijoje, o žydams - vi- 
sur, - kick sutriko asimiliacija tų žmonių, kurie buvo apsigyvenę anksčiau, nes jų paramą ir 
solidarumą buvo įmanoma paskatinti tik apeliuojant į autentišką jų tautybę, tą pačią kaip ir 
naujų atvykėlių. Šituo buvo labai suinteresuotos pabėgėlių užplūstos šalys, kurios nesugebėjo 
ar nenorėjo padėti naujiems atvykėliams tiesiogiai ar užtikrinti jiems teisę į darbą. Visais šiais 
atvejais tautiniai senesniosios grupės jausmai pasirodė csą „vienas iš svarbesnių veiksnių, lė- 
musių sėkmingą pabėgėlių įsikūrimą“ (Simpson, op. cit., p. 45-46), tačiau apeliuodamos į tokią 
tautinę sąmonę ir tautinį solidarumą šalys šeimininkės visai natūraliai didino neasimiliuotų 
svetimšalių skaičių. Štai vienas ypač įdomus pavyzdys: pakako 10 tūkstančių italų pabėgėlių, 
kad ilgam atsidėtų beveik milijono italų imigrantų asimiliacija Prancūzijoje. 

*“ Prancūzijos vyriausybė, kuria pasekė kitos Vakarų šalys, ketvirtajame dešimtmetyje priimda- 
vo vis daugiau apribojimų natūralizuotiems piliečiams: jiems nebūdavo leidžiama dešimt metų 
po natūralizacijos įsigyti tam tikrų profesijų, jie neturėjo politinių teisių ir t. t. 

vo praradę ankstesnę savo pilietybę, šios priemonės kitai didelei grupei papras- 
čiausiai kėlė grėsmę tapti žmonėmis be valstybės. 

Buvo beveik graudu matyti Europos vyriausybių bejėgiškumą, nepaisant to, 
kad jos suprato bevalstybiškumo pavojų savo šalies teisinėms ir politinėms ins- 
titucijoms ir nepaisant visų jų pastangų suvaldyti šią laviną. Jau nebereikėjo 
kokių ypatingų įvykių. Įsileidus tam tikrą skaičių žmonių be valstybės į kitais 
atžvilgiais normalią šalį, bevalstybiškumas plisdavo lyg užkrečiama liga. Ne tik 
iškilo grėsmė natūralizuotiems piliečiams būti nustumtiems į žmonių be valsty- 
bės statusą, bet ir labai pablogėjo visų svetimšalių gyvenimo sąlygos. Ketvirtaja- 
me dešimtmetyje tapo vis sunkiau nustatyti aiškų skirtumą tarp pabėgėlių be 
valstybės ir normalių kokioje nors šalyje gyvenančių svetimšalių. Kai tik vyriau- 
sybė pabandydavo pasinaudoti savo teisėmis ir apsigyvenusį svetimšalį repatri- 
juoti prieš jo valią, jis darė viską, kas tik įmanoma, kad išsigelbėtų, įgydamas 
Žmogaus be valstybės statusą. Antrojo pasaulinio karo metu svetimšaliai iš prie- 
šo šalių jau suprato didelius bevalstybiškumo pranašumus. Tačiau tai, kas tuo 
metu buvo pavienių individų, suradusių skylę įstatymuose, gudrybė, dabar tapo 
instinktyvia masių reakcija. Prancūzija, didžiausia Europoje imigrantus įsileis- 
davusi sritis“! — nes ji reguliavo chaotišką darbo rinką, esant reikalui tarpais 
verbuodama darbininkus svetimšalius, o tarpais deportuodama juos nedarbo ir 
krizės metu, — savo svetimšalius išmokė suvokti bevalstybiškumo pranašumus, 
ir Šią pamoką jie užmiršdavo nenoriai. Po 1935 metų, kai Lavalio vyriausybė 
ėmėsi masinės repatriacijos, nuo kurios išsigelbėjo tik žmonės be valstybės, va- 
dinamieji „ekonominiai imigrantai“ ir kitos anksčiau apsigyvenusios grupės — 
Balkanų išeiviai, italai, lenkai bei ispanai — susimaišė su perbėgėlių bangomis 
taip, kad šio mazgo jau niekada nebebuvo įmanoma išnarplioti. 

Dar blogiau negu tai, ką bevalstybiškumas padarė laiko pašventintiems ir 
neišvengiamiems skirtumams tarp „nacionalų“ ir svetimšalių bei suverenioms 
valstybių teisėms, susijusioms su nacionalinės priklausomybės ir išsiuntimo 
klausimais, buvo žalinga jo įtaka pačiai teisinių nacionalinių institucijų struk- 
tūrai, nes vis daugiau gyventojų turėjo gyventi už šios teisės jurisdikcijos ribų, 
bet kartu jų nesaugojo jokia kita teisė. Asmuo be valstybės, neturintis teisės 
įsikurti sėsliai ir teisės į darbą, žinoma, buvo priverstas nuolat pažeidinėti įsta- 
tymus. Jam grėsė įkalinimas, nepadarius jokio nusikaltimo. Maža to, šiuo at- 
veju būdavo apverčiama visa civilizuotose šalyse galiojusių vertybių hierarchi- 
ja. Kadangi žmogus be valstybės buvo anomalija, kuriai bendroji teisė nepri- 
taikoma, jam būdavo geriau tapti tokia anomalija, kuriai toji teisė pritaikoma, 
t. y. nusikaltėliu. 

Geriausias kriterijus, pagal kurį galima spręsti, ar koks nors asmuo nublokš- 
tas už įstatymo ribų, yra klausimas, ar jam naudinga padaryti nusikaltimą. Jei 
esama tikimybės, kad smulki vagystė pagerins kieno nors teisinę padėtį, bent 
jau laikinai, galima būti tikram, kad iš tokio žmogaus jau atimtos Žmogaus tei- 
sės. Juk tokiu atveju kriminalinis nusikaltimas tampa geriausia galimybe atkurti 
bent šiokią tokią žmonių lygybę, net jei bus pripažinta, kad tas atvejis yra nor- 
mos išimtis. Vienas svarbus faktas yra tas, kad šitokia išimtis numatyta įstaty- 
mo. Tapęs nusikaltėliu, net asmuo be valstybės nebus žeminamas labiau negu 
kitas nusikaltėlis, taigi su juo bus elgiamasi taip pat, kaip ir su kitais. Tik kaip 
įstatymo pažeidėjas jis gali užsitikrinti jo globą. Kol tęsiasi teismas ir įkalinimo 


* Simpson, op. cit., p. 289, 

laikas, jis bus apsaugotas nuo policijos savivalės, prieš kurią bejėgiai ir teisinin- 
kai, ir apeliacijos. Tas pats žmogus, kuris vakar sėdėjo kalėjime tik todėl, kad jis 
paprasčiausiai yra šiame pasaulyje, kuris neturėjo jokių teisių ir gyveno depor- 
tacijos grėsmės akivaizdoje arba kuris be teismo ir nuosprendžio galėjo būti 
kokiu nors būdu internuojamas todėl, kad bandė dirbti ir gyventi, gali tapti be- 
veik visateisiu piliečiu smulkios vagystės dėka. Net ir neturėdamas pinigų, da- 
pagarbiai išklausytas. Jis jau nebe padugnė, o toks svarbus asmuo, kad jam aiš- 
kinami subtilumai to įstatymo, pagal kurį jis bus teisiamas. Jis tapo respektabi- 
liu asmeniu“, 

Daug nepatikimesnis ir daug sunkesnis būdas iš nepripažintos anomalios pa- 
dėties pakilti į pripažintos išimties padėtį - tapti genijumi. Kaip įstatymas pri- 
pažįsta tik vieną skirtumą tarp žmonių, skirtumą tarp normalaus nenusikaltėlio 
ir anomalaus nusikaltėlio, taip ir konformistinė visuomenė pripažįsta tik vieną 
radikalaus individualizmo formą - genijų. Europos buržuazinė visuomenė troš- 
ko, kad genijus liktų už žmonių įstatymų ribų, būtų savotiškas monstras, kurio 
svarbiausia socialinė funkcija būtų kelti jaudulį, ir todėl nebuvo svarbu, jei jis 
realiai buvo asmuo už įstatymo ribų. Maža to, pilietybės praradimas iš žmonių 
atimdavo ne tik globą, bet ir aiškiai apibrėžtą, oficialiai pripažintą tapatumą - 
faktas, kurio labai tikslus simbolis buvo jų amžini karštligiški bandymai iš juos 
denacionalizavusios šalies gauti bent jau gimimo liudijimus. Viena iš šių proble- 
mų būdavo išsprendžiama, kai žmogus sugebėdavo taip išsiskirti iš kitų, kad 
įstengdavo ištrūkti iš milžiniškos bevardės minios. Galiausiai tik šlovė galėjo 
sukelti kokį nors reagavimą į nuolatinius visiems socialiniams sluoksniams pri- 
klausančių pabėgėlių skundus, kad „niekas čia nežino, kas aš esu“, ir tiesa, kad 
žymaus pabėgėlio galimybės būdavo didesnės, kaip vardą turintis šuo turi dau- 
giau galimybių išlikti negu valkataujantis šuo, kuris yra tik šuo apskritai“. 

Nacionalinė valstybė, nesugebanti užtikrinti teisėtumo tiems, kurie prarado 
nacionalinės vyriausybės globą, visus tokius reikalus perdavė policijai. Tai buvo 
pirmas atvejis, kai Vakarų Europos policija gavo teisę veikti savarankiškai, tie- 
siogiai valdyti žmones; vienoje viešojo gyvenimo srityje ji buvo nebe įstatymo 
vykdymo ir kontrolės instrumentas, 0 tapo valdančia jėga, nepriklausoma nuo 
vyriausybės ir ministerijų**. Jos galia ir jos nepriklausymas nuo įstatymo bei vy- 


* Praktiškai bet kokia teismo nuosprendžiu skirta bausmė jam pasirodytų švelni, palyginti su 
įsakymu išsiųsti iš šalies, leidimo dirbti panaikinimu ar išsiuntimu į internuotųjų stovyklą. Ja- 
ponas iš Jungtinių Amerikos Valstijų vakarų pakrantės, sėdėjęs kalėjime tada, kai armija vyk- 
dė įsakymą internuoti visus japonų kilmės amerikiečius, nebuvo priverstas skubiai nusikratyti 
savo nuosavybės, pigiai ją parduodamas, ir teisėtai pasilikdavo ten, kur buvo, ginamas teisinin- 
ko, atstovaujančio jo interesams; O jei jam pasisekdavo būti nuteistam ilgam laikui, jis visai 
teisėtai ir ramiai galėdavo sugrįžti prie savo ankstesnio užsiėmimo ir profesijos, net prie vagies 
profesijos. Įkalinimas jam garantuodavo konstitucines teises labiau nei kas kita - jokie lojalu- 
mo liudijimai ar skundai nebūtų jam padėję tuo atveju, jei jo pilietybė būtų tapusi abejotina. 
** Tas faktas, kad tas pats elito formavimo principas dažnai galiodavo totalitarinėse koncentra- 
cijos stovyklose, kur „aristokratija“ būdavo sudaryta iš nusikaltėlių daugumos ir keleto „geni- 
jų“, publikos linksmintojų ir menininkų, rodo, kokia panaši tų grupių socialinė padėtis. 

** Pavyzdžiui, Prancūzijoje paliudyta, kad išsiuntimo orderis, ateidavęs iš policijos, būdavo kur 
kas svarcsnis negu toks pat įsakas, ateidavęs „tik“ iš Vidaus reikalų ministerijos, ir kad vidaus 
reikalų ministras tik retais atvejais galėdavo panaikinti policijos priimtą sprendimą išsiųsti, tuo 

riausybės didėjo proporcingai pabėgėlių antplūdžio didėjimui. Kuo didesnę gy- 
ventojų dalį sudaro žmonės be valstybės arba potencialūs žmonės be valstybės — 
prieškarinėje Prancūzijoje jie sudarė 10 procentų, - tuo didesnis pavojus valsty- 
bei palaipsniui virsti policine valstybe. 

Nereikia net sakyti, kad totalitariniai režimai, kuriuose policija pasiekė val- 
džios viršūnę, ypač stengdavosi šią valdžią sustiprinti, taikydami ją didžiulėms 
grupėms žmonių, kurie, nepriklausomai nuo pavienių individų nusikaltimų, bū- 
davo vienaip ar kitaip neginami įstatymo. Nacistinėje Vokietijoje Niurnbergo 
įstatymai, nustatę skirtumą tarp reicho piliečių (visateisių piliečių) ir nacionalų 
(antrarūšių piliečių be politinių teisių), padarė įmanomą procesą, lėmusį, kad 
galiausiai visi „svetimo kraujo“ nacionalai galėdavo netekti savo tapatybės pa- 
gal oficialų dekretą; tik prasidėjęs karas sutrukdė priimti atitinkamus įstaty- 
mus, kurie jau buvo parengti iki smulkmenų**. Kita vertus, žmonių be valstybės 
grupių didėjimas netotalitarinėse šalyse vedė prie kitokio, policijos sukurto ne- 
teisėtumo, kuris faktiškai reiškė, kad laisvasis pasaulis prisiderina prie totalita- 
rinių šalių įstatymų. Tai, kad koncentracijos stovyklos visose šalyse galiausiai 
būdavo skiriamos toms pačioms gyventojų grupėms (nors ir egzistavo žymūs 
elgesio su tų stovyklų gyventojais skirtumai), tapdavo juo dažnesniu atveju, juo 
labiau tų grupių atranka būdavo atiduodama išimtinei totalitarinių režimų ini- 
ciatyvai: jei naciai kokį nors asmenį uždarydavo į koncentracijos stovyklą, ir jam 
pavykdavo pabėgti, tarkime, į Olandiją, tai olandai jį uždarydavo į internuotųjų 
stovyklą. Taigi dar gerokai prieš prasidedant karui daugelio Vakarų šalių polici- 
ja „nacionalinio saugumo“ dingstimi savo iniciatyva imdavosi glaudžiai bendra- 
darbiauti su gestapu ir GPU, todėl galima sakyti, kad egzistavo nepriklausoma 
policijos užsienio politika. Šitokia policinė užsienio politika buvo vykdoma visai 
nepriklausomai nuo oficialių vyriausybių: ryšiai tarp gestapo ir Prancūzijos po- 
licijos niekada nebuvo tokie širdingi kaip Leono Blumo liaudies fronto vyriau- 
sybės valdymo metais, tuo tarpu ta vyriausybė vykdė ryžtingą antivokišką politi- 


tarpu priešinga procedūra dažnai priklausydavo tik nuo kyšio. Konstituciniu požiūriu policija 
buvo pavaldi Vidaus reikalų ministerijai. 

*2 1938 metų vasario mėnesį reichas ir Prūsijos vidaus reikalų ministerija pateikė „įstatymo dėl 
vokiečių tautybės įsigijimo ir praradimo projektą“, kuriuo buvo nucita daug toliau negu Niurn- 
bergo įstatymais. Projekte buvo sakoma, kad visi „žydų, maišyto kraujo žydų ar kitokio svetimo 
kraujo asmenų“ (kurie jokiu būdu ir niekada negalėjo tapti reicho piliečiais) vaikai nebeturi 
teisės gauti vokiečių pilietybės, „net jei jų tėvas turi vokiečių pilietybę pagal kilmę“. Kad šios 
priemonės jau nebesisiejo tik su antižydiškais įstatymais, akivaizdu iš 1939 metų liepos 19 d. 
pareikštos teisingumo ministro nuomonės, kad „jei įmanoma, įstatyme reikia vengti žodžių 
"žydas" ir 'maišyto kraujo žydas" ir juos pakeisti žodžiais 'svetimo kraujo asmenys' arba 'nevo- 
„Įdomų šio plano nepaprastai išplės- 

kiečių ar negermanų [nicht artverwandt| kraujo asmenys 
ti gyventojų be valstybės masę nacistinėje Vokietijoje bruožą parodo nuostata dėl pamestinu- 
kų, kurie būdavo atvirai laikomi žmonėmis be valstybės, kol „nebūdavo įmanoma ištirti jų rasi- 
nių bruožų“. Šiuo atveju principas, pagal kurį kiekvienas individas gimsta, turėdamas ncatima- 
mas teises, garantuojamas jo pilietybės, sąmoningai apverčiamas - dabar kiekvienas individas 
gimsta neturėdamas jokių teisių, būtent kaip žmogus be valstybės, ir toks lieka, kol vėliau bus 
prieita prie kitokių išvadų. 

Bylos, susijusios su šio įstatymo projektu, originalą, kuriame yra ir visų ministerijų bei ver- 
machto generaliteto nuomonės, galima rasti Niujorko Žydų mokslinio instituto ( Yiddish Scien- 
tific Institute) archyvuose (G-75). 

ką. Priešingai negu vyriausybės, įvairios policinės organizacijos niekada nebuvo 
slegiamos „prietarų“ prieš jokį totalitarinį režimą: informacija ir demaskavi- 
mai, gaunami iš GPU agentų, joms buvo tokie pat vertingi, kaip ir informacija iš 
fašistų ar gestapo agentų. Jos žinojo apie ypatingą policijos aparato vaidmenį 
visuose totalitariniuose režimuose, jos žinojo apie aukštą jo socialinę padėtį ir 
politinį įtakingumą ir niekada nesistengė slėpti savo simpatijų. Kad galiausiai 
naciai susidūrė su tokiu gėdingai silpnu jų okupuotų šalių policijos pasipriešini- 
mu ir kad įstengė organizuoti tokį didžiulį terorą, padedami šitų vietinės polici- 
j0s pajėgų, bent jau iš dalies buvo nulemta tų stiprių pozicijų, kurias policija 
išsikovojo tais neribotos ir savavališkos savo valdžios žmonėms be valstybės ir 
pabėgėliams metais. 


Ir „nacionalinių mažumų“ istorijoje, ir formuojantis žmonių be valstybės ka- 
tegorijai, žymus vaidmuo teko žydams. Jie vyravo vadinamajame mažumų 5ąjū- 
dyje todėl, kad jiems labai reikėjo globos (šiuo požiūriu jiems galėjo prilygti tik 
armėnai), ir dėl puikių tarptautinių ryšių, bet pirmiausia todėl, kad nesudarė 
daugumos jokioje šalyje ir dėl šios priežasties galėjo būti traktuojami kaip mi- 
noritė par excellence, t. y. kaip vienintelė mažuma, kurios interesus galėjo apgin- 
ti tik tarptautinės garantijos“. 

Šitokios ypatingos žydų tautos reikmės buvo pati geriausia dingstis neigti, kad 
pokario sutartys buvo tam tikras kompromisas tarp naujose nacijose pasireišku- 
sios tendencijos prievarta asimiliuoti svetimtaučius i7 tautybių, kurioms dėl prak- 
tinių sumetimų nebuvo galima garantuoti tautinio apsisprendimo teisės. 

Panaši aplinkybė išstūmė žydus į diskusijos dėl pabėgėlių ir žmonių be valsty- 
bės avansceną. Pirmieji Heimatlosen ar apatrides, sukurti taikos sutarčių, daž- 
niausiai būdavo žydai, atvykę iš naujai susikūrusių valstybių, negalėję ar neno- 
rėję susitaikyti su naująja mažumų globa tose šalyse, kuriose jie gyveno. Dar iki 
Vokietijai priverčiant savo žydus emigruoti ir paverčiant žmonėmis be valsty- 
bės, jie jau sudarė labai žymią Žmonių be valstybės dalį. Tačiau Hitleriui taip 
sėkmingai persekiojant Vokietijos žydus, visos mažumų turėjusios šalys pradėjo 
mąstyti savo mažumų ekspatriacijos kategorijomis, ir buvo visiškai natūralu, 
kad jos turėjo pradėti nuo minoritė par excellence, nuo vienintelės tautybės, kuri 
tikrai neturėjo jokios kitos globos, išskyrus sutartinę mažumų gynimo sistemą, 
dabar tapusią pasityčiojimu. 

Nuomonė, kad bevalstybiškumas pirmiausia yra žydų problema““, tapo dings- 
timi, kuria naudojosi visos vyriausybės, bandžiusios išspręsti šią problemą igno- 
ravimu. Nė vienas valstybininkas nesuprato, kad Hitlerio priimtas žydų proble- 
mos sprendimas - pirmiausia Vokietijos žydus paversti nelegalia mažuma Vo- 
kietijoje, paskui išvaryti juos į užsienį kaip Žmones be valstybės ir galiausiai su- 
rinkti juos iš visur ir pasiųsti į naikinimo stovyklas — buvo iškalbinga pamoka 


* Apie žydų vaidmenį sudarant sutartis dėl mažumų žr. Macartney, op. cit., p. 4, 213, 281 ir 
passim; David Erdstein, Le Statut juridigue des Minoritės en Europe, Paris, 1932, p. 11 ff.; Oscar 
J. Janowsky, op. cit. 

** Tai jokiu būdu nebuvo tik nacistinėje Vokietijoje vyraujanti nuomonė, nors tik nacių autorius 
išdrįso ją išreikšti: „Teisybė, kad pabėgėlių klausimas egzistuos ir toliau, net tada, kai nebeliks 
žydų klausimo; tačiau kadangi žydai sudaro tokį didelį pabėgėlių nuošimtį, pabėgėlių klausi- 
mas labai supaprastės“ (Kabermann, „Das internationale Flūchtlingsproblem“, Zeitschrift fiūr 
Politik, Bd. 29, Heft 3, 1939). 

pasauliui, rodžiusi, kaip reikia realiai „likviduoti“ visas problemas, susijusias su 
mažumomis ir žmonėmis be valstybės. Po karo atsitiko taip, kad žydų klausimas 
(kuris buvo laikomas vieninteliu neišsprendžiamu klausimu) buvo tikrai išspręs- 
tas — būtent kolonizuojant, o paskui nukariaujant kokią nors teritoriją, - tačiau 
šitaip nebuvo išspręsta nei mažumų, nei žmonių be valstybės problema. Priešin- 
gai, panašiai kaip beveik visų kitų mūsų šimtmečio klausimų, žydų klausimo 
sprendimas tik sukūrė naujos kategorijos pabėgėlius, arabus, žmonių be valsty- 
bės ir be teisių skaičių padidindamas dar 700-800 tūkstančiais. O tai, kas nutiko 
Palestinoje, mažutėlėje teritorijoje ir šimtų tūkstančių žmonių mastu, vėliau pa- 
sikartojo Indijoje didžiuliais daugiamilijoniniais mastais. Nuo 1919 ir 1920 me- 
tų taikos sutarčių laikų pabėgėliai ir žmonės be valstybės kaip koks prakeikimas 
persekiojo visas Žemės rutulyje atsirandančias naujas valstybes, sukurtas pagal 
nacionalinės valstybės modelį. 

Šis prakeikimas naujoms valstybėms yra tarsi koks mirtinos ligos pradmuo. 
Juk nacionalinė valstybė negali egzistuoti, jei kartą sužlugo pamatinis jos prin- 
cipas - lygybė prieš įstatymą. Be šitokios teisinės lygybės, iš pradžių turėjusios 
pakeisti senuosius feodalinės visuomenės įstatymus ir jos santvarką, nacija su- 
byra į anarchišką pernelyg privilegijuotų ir jokių privilegijų neturinčių individų 
masę. Įstatymai, kurie nėra vienodi visiems, atbloškia atgal, prie teisių ir privi- 
legijų, prieštaraujančių pačiai nacionalinių valstybių prigimčiai. Juo aiškesnis 
tų valstybių nesugebėjimas žmones be valstybės traktuoti kaip teisinius asmenis 
ir juo didesnė savavališkos policinių dekretų valdžios sritis, juo sunkiau valsty- 
bėms priešintis pagundai teisinį statusą atimti iš visų piliečių ir valdyti juos re- 
miantis visagale policija. 


II. ŽMOGAUS TEISIŲ PAINIAVA 


Žmogaus teisių deklaracija XVIII a. pabaigoje buvo istorijos posūkio taškas. Ji 
reiškė nei daugiau, nei mažiau kaip štai ką: nuo dabar Teisės šaltinis turi būti 
Žmogus, o ne Dievo įsakymai ar istorijos papročiai. Nepriklausomai nuo privi- 
legijų, kurias istorija suteikė tam tikriems visuomenės sluoksniams ar kai ku- 
rioms nacijoms, Deklaracija paskelbė žmogaus išlaisvinimą nuo bet kokios glo- 
bos ir pranešė, kad dabar jis jau yra suaugęs. 

Už visa to glūdėjo kita potekstė, kurią Deklaracijos kūrėjai suvokė tik iš da- 
lies. Žmogaus teisių paskelbimas kartu buvo traktuojamas kaip naujojoje epo- 
choje labai reikalinga globa, nes dabar individai nebebuvo apsaugoti savo luo- 
minės priklausomybės, kuri jiems buvo duota paties gimimo fakto, be to, jie 
nebebuvo tikri savo lygybe prieš Dievą, kaip krikščionys. Kitaip tariant, naujoje 
sekuliarizuotoje ir emancipuotoje visuomenėje žmonės nebebuvo tikri dėl tų 
socialinių ir žmogaus teisių, kurios iki tol nepriklausė nuo politinės santvarkos 
ir buvo garantuojamos ne vyriausybės ar konstitucijos, 0 socialinių, dvasinių ir 
religinių jėgų. Todėl per XIX šimtmetį vyravo bendra nuomonė, kad apeliuoti į 
žmogaus teises dera tada, kai individams reikia apsaugos nuo naujoviško valsty- 
bės suvereniteto ir naujoviškos visuomenės savivalės. 

Kadangi buvo paskelbta, kad žmogaus teisės yra „neatimamos“, netapatinti- 
nos su kitomis teisėmis ar įstatymais ir iš jų neišvedamos, joms įtvirtinti nebuvo 
šauktasi jokio autoriteto - jų šaltinis buvo pats Žmogus, jis buvo ir jų galutinis 
tikslas. Maža to, buvo manoma, kad nereikia jokio ypatingo jas ginančio įstaty- 

mo, nes buvo tariama, kad jomis remiasi visi įstatymai. Žmogus atrodė esąs 
vienintelis suverenas teisės srityje, o liaudis buvo paskelbta vieninteliu suvere- 
nu valdymo srityje. Liaudies suverenumas (priešingai negu valdovo suverenu- 
mas) buvo skelbiamas ne Dievo malonės, o Zmogaus malonės vardu, todėl at- 
rodė visai natūralu, kad „neatimamos“ žmogaus teisės taps neatimama liaudies 
teisės į suverenią savivaldą dalimi ir šitaip bus garantuotos. 

Kitaip tariant, žmogus vargu ar buvo traktuojamas kaip visiškai emancipuo- 
ta, visiškai izoliuota būtybė, savo orumą puoselėjanti savyje neapeliuodama į 
tam tikrą aukštesnę jį aprėpiančią tvarką, lemiančią tai, kad jis vėl ištirpsta ir 
tampa liaudies dalelyte. Paradoksas, glūdintis neatimamų žmogaus teisių de- 
klaracijoje, iš pat pradžių buvo tas, kad toji deklaracija buvo orientuota į „abst- 
raktų“ Žmogų, kuris, atrodo, neegzistavo niekur, nes net laukiniai gyveno tam 
tikroje socialinėje santvarkoje. Jei gentinė ar kitokia „atsilikusi“ bendruome- 
nė nesinaudojo žmogaus teisėmis, tai, akivaizdu, tik todėl, kad ji kaip visuma 
dar nepasiekė civilizacijos pakopos, liaudies ir tautos suverenumo pakopos, 
bet buvo engiama svetimų ar savų despotų. Todėl visas žmogaus teisių klausi- 
mas tuojau pat ir beviltiškai susipainiojo su nacionalinio išsivadavimo klausi- 
mu: atrodė, kad žmogaus teises gali užtikrinti tik emancipuotos tautos, savo 
tautos suverenumas. Kadangi žmonija nuo Prancūzijos revoliucijos laikų buvo 
suvokiama kaip tautų šeima, pamažu tapo akivaizdu, kad žmogaus įvaizdis 
yra ne individas, 0 tauta. 

Visi šitokio Žmogaus teisių tapatinimo su tautos teisėmis Europos nacionali- 
nėje valstybėje padariniai išryškėjo tik tada, kai staiga atsirado vis daugiau žŽmo- 
nių ir tautų, kurių elementarias teises nacionalinių valstybių funkcionavimas 
Europos centre galėjo užtikrinti tik tiek, kiek jos būtų buvusios užtikrinamos 
Afrikos širdyje. Galiausiai žmogaus teisės buvo paskelbtos „neatimamomis“ to- 
dėl, kad buvo manoma, jog jos turi būti nepriklausomos nuo vyriausybių; bet 
atsitiko taip, kad, kai tik žmonės netekdavo savo vyriausybės ir būdavo priversti 
nusileisti iki minimalių teisių lygio, nebebuvo jokio juos ginančio autoriteto, 
jokios jų teises norinčios garantuoti institucijos. Arba kai (kaip mažumų atveju) 
nevyriausybinę valdžią perimdavo tarptautinė institucija, jos bejėgiškumas bū- 
davo akivaizdus dar prieš jai visiškai įgyvendinant savo siūlomas priemones: 
atsitiko taip, kad ne tik vyriausybės daugiau ar mažiau atvirai priešinosi tokiam 
kišimuisi į jų suverenumą, bet ir pačios suinteresuotosios tautos nepripažinda- 
vo nenacionalinių garantijų, nepasitikėjo niekuo, kas aiškiai nerėmė jų „nacio- 
nalinių“ (o ne tik „lingvistinių, religinių ar etninių“) teisių, ir būdavo linkusios — 
kaip vokiečiai ar vengrai - siekti „nacionalinės“ gimtosios šalies globos arba, 
kaip žydai, tam tikro tarpteritorinio solidarumo*". 

Žmonės be valstybės, kaip ir mažumos, buvo įsitikinę, kad nacionalinių tei- 


*7 Štai iškalbingi pavyzdžiai, rodantys tokį išskirtinį pasitikėjimą nacionalinėmis teisėmis. Prieš 
Antrąjį pasaulinį karą 75 nuošimčiai vokiečių mažumos, gyvenančios Italijos Tirolyje, sutinka 
palikti savo namus ir persikelti į Vokietiją; vokiečių salos Slovėnijoje gyventojai savo valia su- 
tinka repatrijuoti, nors čia gyveno nuo XIV a.; tik ką pasibaigus karui žydų pabėgėliai, gyvenę 
perkeltųjų asmenų stovykloje Italijoje, vieningai atmeta Italijos vyriausybės pasiūlymą juos 
masiškai natūralizuoti. Turėdami galvoje Europos tautų tarpukario patyrimą, smarkiai klystu- 
me tokį elgesį aiškindami paprasčiausiai kaip dar vieną fanatiško nacionalistinio jausmo pa- 
vyzdį: šitie žmonės nebesijausdavo tikri dėl savo elementarių teisių, jei tos teisės nebūdavo 
garantuojamos tų vyriausybių, kurios valdė jų gimtąsias šalis. Žr. Eugene M. Kulisher, op. cit. 


Nacionalinės valstybės nuosmukis ir žmogaus teisių pabaiga 293 


sių praradimas tapatus žmogaus teisių praradimui, kad pirmasis praradimas ne- 
išvengiamai sukelia antrąjį. Juo labiau jie prarasdavo bet kokias teises, juo la- 
biau buvo linkę siekti vėl įsilieti į savo nacionalinę bendruomenę. Rusų pabėgė- 
liai pirmieji pradėjo atkakliai laikytis savo tautiškumo ir įnirtingai gintis nuo 
mėginimų juos suversti į vieną krūvą kartu su kitais žmonėmis be valstybės. Po 
jų ne viena pabėgėlių ar perkeltųjų asmenų grupė nepraleisdavo progos sufor- 
muoti įnirtingą, atkaklią grupinę sąmonę ir garsiai reikalauti teisių sau kaip - ir 
tik kaip - lenkams, žydams, vokiečiams ir t. t. 

Dar blogiau buvo tai, kad visos draugijos, sukurtos ginti žmogaus teisėms, 
visos pastangos išsikovoti, kad būtų priimtas naujas žmogaus teisių įstatymas, 
būdavo palaikomos nežymių figūrų - nedaugelio tarptautinės teisės specialistų, 
neturėjusių politinio patyrimo, arba profesionalių filantropų, kuriuos skatinda- 
vo profesionaliems idealistams būdingi migloti jausmai. Jų kuriamos grupės, jų 
skelbiamos deklaracijos savo kalba ir struktūra būdavo naiviai panašios į pa- 
reiškimus, daromus draugijų, kovojančių prieš žiaurų elgesį su gyvūnais. Vei- 
kiausiai joks valstybininkas, jokia kiek svarbesnė politinė figūra į juos nežiūrė- 
davo rimtai, ir nė viena liberali ar radikali Europos partija nemanė, kad būtina 
į savo programą įtraukti naują žmogaus teisių deklaraciją. Net pačios aukos, 
nuolat stengdamosi rasti kelią iš spygliuotų vielų labirinto, į kurį jas įstūmė įvy- 
kiai, nei prieš Antrąjį pasaulinį karą, nei po jo net nemanė apeliuoti į šias pama- 
tines teises, kurios taip akivaizdžiai buvo iš jų atimamos. Priešingai, aukos, kaip 
ir valdžia, su panieka ir abejingai žiūrėjo į bet kokį nežymių draugijų mėginimą 
priversti laikytis žmogaus teisių kokia nors elementaria arba visuotine prasme. 

Visų atsakingų asmenų nesugebėjimo vis didėjančios masės žmonių, privers- 
tų gyventi už bet kokio apčiuopiamo įstatymo ribų, nelaimes atsverti paskel- 
biant naują įstatymą tikrai negalima aiškinti pikta valia. Žmogaus Teisės, Prancū- 
zijos ir Amerikos revoliucijų iškilmingai paskelbtos naujuoju civilizuotų visuome- 
nių pagrindu, anksčiau niekada nebuvo praktinė politikos problema. XIX a. šio- 
mis teisėmis buvo naudojamasi veikiau paviršutiniškai, ginant individus nuo au- 
gančios valstybės galios ir mažinant naują socialinį nesaugumą, sukeltą pramo- 
nės revoliucijos. Vėliau Žmogaus teisių prasmė gavo naują papildomą atspalvį: 
jos tapo įprastu beteisių žmonių gynėjų lozungu, tam tikru papildomu įstatymu, 
išimtine teise, reikalinga tiems, kuriems nebelikdavo nieko geresnio, kuo jie 
galėtų remtis. 

Priežastis, dėl kurios Žmogaus teisių sąvoka XIX a. politinio mąstymo buvo 
traktuojama kaip podukra ir dėl kurios jokia liberali ar radikali XX a. partija, 
net tais atvejais, kai iškildavo neatidėliotina reikmė priversti laikytis žmogaus 
teisių, nemanė, kad derėtų ją įtraukti į savo programą, atrodo, yra akivaizdi: 
buvo tariama, kad pilietinės teisės — t. y. įvairios įvairių šalių piliečių teisės — 
įkūnija ir apčiuopiamų įstatymų pavidalu išreiškia amžinąsias Žmogaus teises, 
kurios savaime, kaip buvo manoma, nepriklauso nuo pilietybės ar tautybės. Visi 
žmonės buvo kokios nors politinės bendruomenės piliečiai; jei jų šalies įstaty- 
mai neatitikdavo žmogaus teisių reikalavimų, buvo tikimasi, kad juos įmanoma 
pakeisti įstatymų leidyba demokratinėse šalyse arba revoliucine veikla despo- 
tiškose šalyse. 

Tariamai neatimamos žmogaus teisės pasirodė neįgyvendinamos - net tose 
šalyse, kuriose jomis buvo grindžiamos konstitucijos, - kai tik atsirasdavo žmo- 
nių, jau nebesančių kokios nors suverenios valstybės piliečiais. Prie šio jau sa- 
vaime nerimą keliančio fakto reikia pridėti painiavą, sukeltą daugybės nesenų 

mėginimų sukurti naują Žmogaus teisių įstatymą — šie mėginimai parodė, kad 
niekas, regis, nesugeba pakankamai tvirtai apibrėžti, kas iš tikrųjų yra tos ben- 
drosios žmogaus teisės, jei jos atskiriamos nuo piliečio teisių. Nors atrodo, kad 
kiekvienas sutinka, jog šitų žmonių kančios kaip tik ir nulemtos žmogaus teisių 
praradimo, susidaro įspūdis, kad niekas nežino, kokias teises jie prarado, pra- 
rasdami šitas Žmogaus teises. 

Pirma prarastis, dėl kurios kentėdavo beteisiai, buvo savo namų praradimas, 
o tai reiškė, kad prarasta visa socialinė terpė, kurioje jie buvo gimę ir kurioje 
susikūrė aiškią savo vietą pasaulyje. Ši nelaimė toli gražu ne nauja. Ilgoje istori- 
nėje atmintyje prievartinės individų ar ištisų žmonių grupių migracijos dėl poli- 
tinių ar ekonominių priežasčių atrodo visiškai kasdieniškos. Precedento neturi 
ne namų praradimas, o negalimybė susirasti naujus namus. Staiga žemėje nebė- 
ra vietos, į kurią, nevaržomi griežčiausių apribojimų, galėtų patraukti migran- 
tai, nebėra šalies, kurioje jie galėtų asimiliuotis, nebėra teritorijos, kurioje galė- 
tų susikurti naują savo bendruomenę. Maža to, visa tai beveik nesisiejo su ma- 
terialia gyventojų skaičiaus pertekliaus problema - tai buvo ne erdvės, o politi- 
nės organizacijos problema. Niekas nesuprato, kad žmonija, taip ilgai įsivaiz- 
duota kaip nacijų šeima, pasiekė pakopą, kai bet koks Žmogus, išmestas iš vie- 
nos tų glaudžiai organizuotų uždarų bendruomenių, pasijuto išmestas ir iš naci- 
jų šeimos“. 

Antras praradimas, dėl kurio kentėjo beteisiai žmonės, buvo vyriausybės 
globos prarastis, ir tai reiškė teisinio statuso praradimą ne tik savo šalyje, bet 
ir visose šalyse. Sutartys dėl abipusių įsipareigojimų ir tarptautiniai susitari- 
mai žemę apgaubė voratinkliu, leidusiu kiekvienos šalies piliečiui savo teisinį 
statusą pasiimti kartu su savimi, nepriklausomai nuo to, kur jis vyksta (pavyz- 
džiui, Vokietijos pilietis, gyvenantis nacių režimo sąlygomis, negalėjo sudaryti 
mišrios santuokos užsienyje, nes to neleido Niurnbergo įstatymai). Tačiau jei 
tik kuris nors Žmogus išsipainioja iš šio voratinklio, jis pamato, kad kartu yra 
pašalinamas iš bet kokio teisėtumo srities (štai pastarojo karo metais Žmonių 
be valstybės padėtis visada būdavo blogesnė negu svetimšalių iš priešo šalies, 
kuriuos vis dar netiesiogiai gindavo jų vyriausybės, sudarydamos tarptautinius 
susitarimus). 

Vyriausybės praradimas savaime nėra labiau beprecedentis negu namų pra- 
radimas. Civilizuotos valstybės siūlydavo prieglobsčio teisę tiems, kurie dėl po- 
litinių priežasčių būdavo persekiojami savųjų vyriausybių, ir tokia praktika — 
nors niekada oficialiai neįrašyta į jokią konstituciją - pakankamai gerai funk- 
cionavo XIX a. ir net mūsų šimtmetyje. Keblumų iškilo tada, kai pasirodė, kad 
naujų kategorijų persekiojamųjų yra pernelyg daug, todėl jiems nebuvo įmano- 
ma taikyti neoficialios praktikos, tinkamos išskirtiniams atvejams. Maža to, dau- 
gumą pabėgėlių vargu ar buvo galima kvalifikuoti kaip Žmones, turinčius prie- 
globsčio teisę, kuri netiesiogiai suponavo politinius ir religinius įsitikinimus, ne- 
sančius už įstatymo ribų prieglobstį suteikusioje šalyje. Naujieji pabėgėliai buvo 
persekiojami ne dėl to, ką jie buvo padarę ar pagalvoję, o dėl to, kas jie buvo 


** Menkos naujųjų migrantų galimybės reintegruotis dažniausiai priklausydavo nuo jų tauty- 
bės: pavyzdžiui, ispanų pabėgėliai gana mielai buvo priimti Meksikoje. Jungtinės Amerikos 
Valstijos ketvirtojo dešimtmečio pradžioje priėmė kvotų sistemą, pagal kurią kiekviena tauty- 
bė, jau atstovaujama šioje šalyje, gaudavo, galima sakyti, teisę priimti tam tikrą ankstesnių 
tėvynainių skaičių, proporcingą jos skaitmeninei daliai viso gyventojų skaičiaus atžvilgiu. 

neatšaukiamai - dėl to, kad gimė priklausydami blogai rasei, blogai klasei arba 
buvo pašaukti į armiją blogos vyriausybės (kaip Ispanijos respublikonų armijos 
atveju)“. 

Juo labiau daugėjo beteisių žmonių, juo didesnė būdavo pagunda kreipti ma- 
žiau dėmesio į persekiojančių vyriausybių veiksmus, bet labiau domėtis perse- 
kiojamojo statusu. Ir pirmas krintantis į akis faktas buvo tas, kad tie žmonės, 
nors ir persekiojami kokia nors politine dingstimi, nebeužtraukdavo - priešin- 
gai negu kiti persekiojamieji per visą ankstesnę istoriją - moralinės atsakomy- 
bės arba gėdos persekiotojams, kad jie nebuvo laikomi aktyviais priešais ir var- 
gu ar patys pretendavo į tokį vaidmenį (keli tūkstančiai tarybinių piliečių, savo 
valia palikusių Tarybų Rusiją po Antrojo pasaulinio karo ir radusių prieglobstį 
demokratinėse šalyse, Tarybų Sąjungos prestižui padarė daugiau žalos negu mi- 
lijonai pabėgėlių trečiajame dešimtmetyje, priklausiusių blogai klasei), bet kad 
jie buvo ir atrodė esą tik žmonės, kurių didžiausia nelaimė buvo pats jų nekaltu- 
mas - bet kuriuo požiūriu, 0 ypač persekiojančios vyriausybės požiūriu. Nekal- 
tumas, visiško atsakomybės nebuvimo prasme, buvo jų beteisiškumo ženklas, o 
kartu jų politinio statuso praradimo antspaudas. 

Todėl reikalavimai laikytis žmogaus teisių tik tariamai turi įtaką tikro politi- 
nio pabėgėlio likimui. Neišvengiamai negausūs, politiniai pabėgėliai vis dar nau- 
dojasi prieglobsčio teise daugelyje šalių, ir ši teisė neformaliai veikia kaip tikras 
nacionalinės teisės pakaitalas. 

Vienas stulbinantis aspektas, būdingas mūsų patyrimui, susijusiam su žmo- 
nėmis be valstybės, buvo tas faktas, kad iš absoliučiai nekalto asmens atimti 
teises pasirodė lengviau, negu iš asmens, padariusio kokį nors nusikaltimą. Gar- 
susis Anatole'io France'o sąmojis „Jei būčiau kaltinamas, kad pavogiau Pary- 
žiaus katedros bokštus, man liktų tik viena išeitis - pabėgti iš šalies“ tapo siau- 
binga tikrove. Teisininkai taip įprato apie teisę mąstyti bausmės, kuri visada 
tikrai atima iš mūsų tam tikras teises, terminais, kad jiems gal ir sunkiau negu 
neprofesionalui pripažinti, kad teisinio statuso, t. y. visų teisių, atėmimas ne- 
beturi ryšio su konkrečiais nusikaltimais. 

Šitokia padėtis parodo daugybę keblumų, glūdinčių žmogaus teisių sąvoko- 
je. Nesvarbu, kaip šios teisės kadaise būdavo apibrėžiamos (kaip teisė gyventi, 
teisė į laisvę, teisė siekti laimės, pagal amerikietišką formulavimą, ar kaip lygy- 
bė prieš įstatymą, laisvė, nuosavybės apsauga ir nacionalinis suverenumas, pa- 
gal prancūzišką formulavimą), nesvarbu, kaip būtų stengiamasi patobulinti to- 
kią dviprasmišką formuluotę kaip „siekti laimės“ arba pasenusią formuluotę 
„neribota nuosavybės teisė“, - reali tų, kuriuos XX a. nustūmė už įstatymo ribų, 
padėtis rodo, kad šitos teisės yra piliečių teisės, kurių praradimas dar nereiškia 
visiško beteisiškumo. Kareivis karo metu praranda savo teisę gyventi, nusikal- 
tėlis praranda teisę į laisvę, visi piliečiai ypatingos padėties atveju praranda tei- 
sę siekti laimės, betgi niekas ir niekada nepasakys, kad bent vienu iš šių atvejų 


“ Koks pavojingas gali būti nekaltumas persekiojančios vyriausybės požiūriu, pasidarė labai 
aišku, kai pastarojo karo metu Amerikos vyriausybė pasiūlė prieglobstį tiems vokicčių pabėgė- 
liams, kuriems kėlė grėsmę paragrafas apie ekstradiciją (sugrąžinimą), buvęs Vokietijos ir Pran- 
cūzijos paliaubų protokole. Sąlyga, žinoma, buvo tokia: prašytojas turėjo įrodyti, kad padarė 
ką nors priešiško nacistiniam režimui. Pabėgėlių iš Vokietijos, galėjusių patenkinti šią salygą, 
dalis buvo labai maža, ir jie, kad ir kaip keista, nebuvo tic žmonės, kuriems grėsė didžiausias 


pavojus. 

buvo prarastos žmogaus teisės. Kita vertus, šios teisės gali būti pripažįstamos 
(nors sunkiai įgyvendinamos) net esant pamatinio beteisiškumo sąlygoms. 

Beteisių žmonių nelaimė yra ne ta, kad iš jų atimama teisė į laisvę, teisė 
gyventi ir siekti laimės ar lygybės prieš įstatymą - tai formulės, kurios buvo su- 
darytos tam, kad būtų galima išspręsti tam tikras problemas tam tikrų visuome- 
nių viduje, — O ta, kad jie apskritai nebepriklauso jokiai bendruomenei. Jų 
prakeikimas ne tas, kad jie nebelygūs prieš įstatymą, o tas, kad jiems nebegalio- 
ja joks įstatymas; prakeikimas ne tas, kad jie engiami, o tas, kad niekas nenori 
net jų engti. Tik paskutiniame ilgoko proceso tarpsnyje iškyla grėsmė jų teisei 
gyventi: tik jei jie lieka visiškai „nereikalingi“, jei nebegalima rasti ko nors, kas 
į juos „pretenduotų“, jų gyvybei gali iškilti pavojus. Net naciai žydų naikinimą 
pradėjo, iš pradžių atimdami iš jų bet kokį teisinį statusą (antrarūšės pilietybės 
statusą), ir atkirto juos nuo gyvųjų pasaulio, bandomis suvarydami į getus ir 
koncentracijos stovyklas; o prieš paleisdami į darbą dujų kameras, jie rūpestin- 
gai patikrino padėtį ir liko patenkinti, kad nė viena šalis nepasiges šitų žmonių. 
siškumo sąlygos. 

Tas pat pasakytina (netgi kiek ironiška prasme) kalbant apie teisę į laisvę, 
kuri kartais traktuojama kaip pati žmogaus teisių esmė. Neabejotina, kad žmo- 
nės, esantys už įstatymo ribų, gali turėti daugiau judėjimo laisvės negu teisėtai 
įkalintas nusikaltėlis ar kad jie naudojasi didesne nuomonės laisve demokrati- 
nių šalių internuotųjų stovyklose, negu naudotųsi bet kokio paprasčiausio des- 
potizmo sąlygomis, ką kalbėti apie totalitarinę šalį“. Tačiau nei fizinis saugu- 
mas — kurį užtikrina kokia nors valstybinė ar privati labdaros agentūra, - nei 
nuomonės laisvė nė kiek nekeičia pamatinio jų beteisiškumo situacijos. Tai, kad 
jie išgyvena, priklauso nuo labdaros, o ne nuo teisės, nes nėra tokio įstatymo, 
kuris priverstų nacijas juos maitinti; jų laisvė judėti, jei jie ją išvis turi, jiems 
neduoda teisės apsigyventi sėsliai, o tokią teisę turi kaip savaime suprantamą 
dalyką net įkalintas nusikaltėlis; jų nuomonės laisvė yra juokdario laisvė, nes 
tai, ką jie mano, nieko nereiškia. 

Pastarieji dalykai yra lemtingi. Pamatinis žmogaus teisių atėmimas pirmiau- 
sia ir radikaliausiai pasireiškia tuo, kad iš žmogaus atimama tokia vieta žemėje, 
kuri nuomones padaro svarbias, o veiksmus - efektyvius. Kai priklausymas ben- 
druomenei, kurioje Žmogus yra gimęs, nebėra savaime suprantamas dalykas, o 
nepriklausymas bendruomenei nebėra pasirinkimo dalykas ar kai kas nors pa- 
tenka į tokią padėtį, kurioje - jei jis nepadaro nusikaltimo - kitų elgesys su juo 
nepriklauso nuo to, ką jis daro ar ko nedaro, tada iškyla grėsmė tokiam dalykui, 
kuris yra daug fundamentalesnis už laisvę ir teisingumą - piliečių teisėms. Nie- 
kas kita, o kaip tik šis kraštutinumas lemia žmonių, iš kurių atimtos žmogaus 
teisės, situaciją. Iš jų atimta ne teisė į laisvę, 0 teisė į veiksmą, ne teisė mąstyti 
taip, kaip jiems patinka, o teisė turėti nuomonę. Privilegijos tam tikrais atvejais, 
neteisybės daugeliu atvejų, palaiminimai ir prakeikimai tenka jiems visai atsi- 
tiktinai ir be jokio ryšio su tuo, ką jie daro, darė ar gali daryti. 


"0 Net totalitarinio teroro sąlygomis koncentracijos stovyklos kartais būdavo vienintelė vieta, 
kur vis dar egzistavo tam tikri mąstymo ir diskusijų laisvės likučiai. Žr. David Rousset, Les 
Jours de Notre Mort, Paris, 1947, passim apie diskusijų laisvę Buchenvalde ir Anton Ciliga, The 
Russian Enigma, London, 1940, p. 200 apie „laisvės salas“, „nuomonės laisvę“, viešpatavusią 
kai kuriose sovietų įkalinimo vietose. 

Mes pradėjome suprasti, kad esama teisės turėti teises (0 tai reiškia - gyventi 
tokiomis aplinkybėmis, kai apie žmogų sprendžiama pagal jo veiksmus ir nuo- 
mones) ir teisės priklausyti kokiai nors organizuotai bendruomenei, tik kai atsi- 
rado milijonai žmonių, praradusių šias teises ir nebegalinčių jų atgauti dėl nau- 
jos globalinės politinės situacijos. Problema ta, kad ši nelaimė atsitiko ne dėl 
civilizuotumo stokos, atsilikimo ar paprasčiausios tironijos, bet priešingai, pro- 
blema ta, kad jos neįmanoma išspręsti todėl, kad žemėje nebėra jokio „necivili- 
zuoto“ taško, nes, patinka mums ar nepatinka, mes realiai pradėjome gyventi 
Viename Pasaulyje. Tik atsiradus visiškai organizuotai Žmonijai, namų ir politi- 
nio statuso praradimas gali sutapti su išvarymu iš žmonijos apskritai. 

Iki tol tai, ką dabar turime vadinti „žmogaus teise“, buvo laikoma bendru 
žmogaus situacijos bruožu, kurio negali atimti joks tironas. Šio bruožo praradi- 
mas lemia tai, kad kalba tampa nebereikalinga (o žmogus nuo Aristotelio laikų 
buvo apibrėžiamas kaip būtybė, turinti kalbos ir mąstymo sugebėjimą) ir pra- 
randami visi žmonių ryšiai (o žmogus, vėlgi nuo Aristotelio laikų, buvo traktuo- 
jamas kaip „politinis gyvūnas“, t. y. kaip toks padaras, kuris šiaip jau gyvena 
bendruomenėje); kitaip tariant, šitaip prarandami kai kurie patys svarbiausi Žmo- 
gaus gyvenimo bruožai. Tam tikru požiūriu tokia buvo vergų padėtis, o jų Aris- 
totelis kaip tik todėl nelaikė žmonėmis. Svarbiausias vergovės nusikaltimas žmo- 
gaus teisėms buvo ne tas, kad iš žmogaus būdavo atimama laisvė (taip gali atsi- 
tikti daugeliu kitų atvejų), o tas, kad tam tikrai žmonių kategorijai būdavo netgi 
neleidžiama kovoti dėl laisvės. Tokia kova galima tironijos sąlygomis ir netgi 
beviltiškomis moderniojo teroro sąlygomis (bet ne koncentracijos stovyklų gy- 
venimo sąlygomis). Vergovės nusikaltimas žmoniškumui prasidėjo ne tada, kai 
viena Žmonių grupė sumušė ir pavergė savo priešus (nors, žinoma, tai buvo 
pakankamai blogai), bet kai vergovė tapo institucija, lėmusia tai, kad kai kurie 
žmonės buvo „iš prigimties“ laisvi, o kiti - vergai, kai buvo pamiršta, kad kaip 
tik žmogus atėmė laisvę iš savo brolio, ir kai sankcija šitaip nusikalsti buvo pri- 
skirta gamtai. Tačiau nesenų įvykių šviesoje galima sakyti, kad net vergai vis dar 
priklausė tam tikrai Žmonių bendruomenei, jų darbas būdavo reikalingas, nau- 
dojamas ir išnaudojamas, ir tai laidavo jiems vietą žmonijoje. Galų gale būti 
vergu reiškė turėti skiriamąjį bruožą, vietą visuomenėje - taigi būti kai kuo dau- 
giau, 0 ne tik nuoga buvimo žmogumi - vien žmogumi - abstrakcija. Todėl ne 
konkrečių teisių praradimas, o tokios bendruomenės, kuri nori ir gali garantuo- 
ti kokias nors teises, praradimas - štai kokia buvo nelaimė, ištikusi vis daugiau 
žmonių. Pasirodo, kad žmogus gali prarasti visas vadinamąsias Žmogaus Teises, 
neprarasdamas esminės savo savybės, žmogaus orumo. Tik savosios valstybės 
praradimas jį išstumia ir iš žmonijos. 

Teisė, atitinkanti tokį praradimą, bet niekada net neminima kaip viena iš 
žmogaus teisių, negali būti išreikšta XVIII a. kategorijomis, nes remiantis to- 
mis kategorijomis tariama, kad teisės tiesiogiai kyla iš žmogaus „prigimties“. 
Todėl palyginti nesvarbu, ar šita prigimtis aiškinama remiantis neutralaus įsta- 
tymo terminais, ar būtybės, sukurtos pagal Dievo paveikslą, terminais, ar ji susi- 
jusi su „prigimtinėmis“ teisėmis, ar su Dievo įsakymais. Lemtingas veiksnys yra 
tas, kad šios teisės ir jomis grindžiamas žmogaus orumas turi galioti ir likti rea- 
lus, net jei žemėje egzistuotų tik vienas žmogus. Šios teisės ir žmogaus orumas 
nepriklauso nuo žmonių skaičiaus ir turi galioti, net jei Žmogus išvaromas iš 
žmonių bendruomenės. 

Kai žmogaus teisės buvo paskelbtos pirmą kartą, jos buvo laikomos nepri- 

klausomomis nuo istorijos ir tų privilegijų, kurias istorija suteikė tam tikriems 
visuomenės sluoksniams. Naujai suprasta nepriklausomybė lėmė tik ką atrastą 
žmogaus orumą. Šitoks orumas iš pat pradžių turėjo veikiau dviprasmišką po- 
būdį. Istorinės teisės buvo pakeistos prigimtinėmis teisėmis, „prigimtis“ užėmė 
istorijos vietą ir buvo tyliai tariama, kad Žmogaus esmei prigimtis ne tokia sveti- 
ma kaip istorija. Pati Nepriklausomybės deklaracijos ir Dėclaration des Droits 
de VHomme kalba - „neatimamas“, „duotas iš prigimties“, „savaime akivaiz- 
džios tiesos“ — suponuoja tikėjimą tokia Žmogaus „prigimtimi“, kuri pavaldi 
tiems patiems augimo dėsniams kaip ir individo prigimtis, todėl iš jos galima 
išvesti teises ir įstatymus. Galimas daiktas, kad šiandien mes geriau pasiruošę 
tiksliai spręsti, ko galima laukti iš tos žmogaus „prigimties“; šiaip ar taip, ji at- 
skleidė mums tokias galimybes, kurių nežinojo ir apie kurias net neįtarė Vakarų 
filosofija ir religija, daugiau nei tris tūkstantmečius vis stengusis apibrėžti šią 
„prigimtį“. Tačiau, galima sakyti, mums tapo abejotina ne tik žmogiškoji gam- 
tos pusė. Nuo to laiko, kai žmogus išmoko valdyti gamtą tokiu mastu, kad tapo 
visai įsivaizduojamas ir techniškai įmanomas bet kokios organinės gyvybės že- 
mėje sunaikinimas, naudojantis žmogaus padarytais instrumentais, Žmogus ati- 
tolo nuo gamtos. Nuo to laiko, kai vis nuodugnesnis gamtos procesų pažinimas 
sukėlė rimtų abejonių dėl gamtos dėsnių egzistavimo apskritai, pačioje gamtoje 
atsirado bloga lemiantis aspektas. Kaip įmanoma išvesti dėsnius ir įstatymus iš 
visatos, kuri akivaizdžiai nežino nei vienos, nei kitos kategorijos? 

XX amžiaus Žmogus išsilaisvino nuo gamtos, lygiai kaip XVIII amžiaus 
žmogus išsilaisvino nuo istorijos. Istorija ir gamta mums tapo vienodai sveti- 
mos būtent ta prasme, kad žmogaus esmės nebegalima nusakyti nė viena šia 
kategorija. Kita vertus, žmonija XVIII šimtmetyje, Kanto terminais, buvusi 
tik reguliatyvi idėja, šiandien tapo neišvengiamu faktu. Tokia nauja padėtis, 
kai Žmonija, tiesą sakant, gavo vaidmenį, anksčiau priskiriamą gamtai ar isto- 
rijai, šiame kontekste reikštų, kad teisę turėti teises ar kiekvieno individo tei- 
sę priklausyti žmonijai turi garantuoti pati žmonija. Jokiu būdu nėra tikra, 
kad tai įmanoma. Juk, nepaisant geranoriškiausių humanistinių pastangų iš 
tarptautinių organizacijų gauti naujas žmogaus teisių deklaracijas, reikia su- 
prasti, kad šitokia idėja peržengia dabartinės tarptautinės teisės sritį, kurioje 
vis dar operuojama abipusių susitarimų ir sutarčių tarp suverenių valstybių 
terminais, ir kad kol kas neegzistuoja viršnacionalinė sritis. Maža to, šios dile- 
mos jokiu būdu negalima pašalinti įsteigiant „pasaulio vyriausybę“. Tiesa, to- 
kia pasaulio vyriausybė yra visai įmanomas dalykas, bet galima įtarti, kad tik- 
rovėje ji gali labai skirtis nuo idealistiškai nusiteikusių organizacijų numatomo 
varianto. Nusikaltimus Žmogaus teisėms, tapusius būdinga totalitarinių reži- 
mų ypatybe, visada galima pateisinti ta dingstimi, kad teisė yra tai, kas gera 
arba bloga visumai, bet nebūtinai jos dalims. (Hitlerio motto, kad „Ieisė yra 
tai, kas gera vokiečių tautai“, yra tik suvulgarinta forma tokios teisės sampra- 
tos, kurią galima sutikti visur ir kuri liks neefektyvi praktiškai tik tol, kol jai 
trukdys senesnės tradicijos, vis dar veikiančios konstitucijose.) Teisės koncep- 
cija, tai, kas teisinga, tapatinanti su tuo, kas gera kam nors - individui, šeimai, 
tautai ar didžiausiam žmonių skaičiui - tampa neišvengiama, jei absoliutūs ir 
transcendentiški matai, nustatomi religijos arba gamtos dėsnio, praranda au- 
toritetą. Ir ši problema jokiu būdu neišsprendžiama, jei vienetas, kuriam tai- 
komas „gėris kam nors“, yra toks didelis kaip pati žmonija. Juk visai įmano- 
ma, ir netgi praktinių politinių galimybių srityje, kad labai organizuota ir me- 

chanizuota žmonija vieną gražią dieną visai demokratiškai nuspręs - ir būtent 
daugumos sprendimu, - jog žmonijai kaip visumai būtų geriau likviduoti tam 
tikras savo dalis. Čia, faktinės tikrovės problemų srityje, mes susiduriame su 
vienu seniausių politinės filosofijos keblumų, kuris galėjo likti neatskleistas tik 
tol, kol stabili krikščionių teologija nubrėždavo visų politinių ir filosofinių pro- 
blemų ribas, tačiau kuris labai seniai privertė Platoną pasakyti: „Ne žmogus, o 
Dievas turi būti visų daiktų matas“. 


Šie faktai ir apmąstymai, atrodo, ironiškai, karčiai ir pavėluotai patvirtina 
garsiuosius argumentus, kuriais remdamasis Edmundas Burke'as prieštaravo 
Prancūzijos revoliucijos paskelbtai Žmogaus teisių deklaracijai. Atrodo, kad šie 
apmąstymai paremia jo teiginį, jog žmogaus teisės yra tik „abstrakcija“, jog bū- 
tų daug išmintingiau remtis „patikimai paveldėtomis“ teisėmis, kurias koks nors 
žmogus perduoda savo vaikams, kaip ir pačią gyvybę, ir reikalauti, kad kieno 
nors teisės būtų veikiau „anglo teisės“, o ne neatimamos žmogaus teisės?!. Pa- 
gal Burke'ą, tos teisės, kuriomis mes naudojamės, kyla iš „nacijos vidaus“, todėl 
nei gamtos dėsnis, nei Dievo priesakas, nei kokia nors žmonijos sąvoka, pavyz- 
džiui, Robespierre'o „žmonių rasė“, „žemės suverenas“, kaip teisės šaltinis ne- 
reikalinga?*. 

Pragmatiškas Burke'o koncepcijos blaivumas mūsų įvairiapusiško patyrimo 
kontekste atrodo neabejotinas. Atsitiko taip, kad ne tik nacionalinių teisių pra- 
radimas visais atvejais lėmė žmogaus teisių praradimą; grąžinti žmogaus teises, 
kaip rodo nesenas Izraelio valstybės pavyzdys, iki šiol buvo įmanoma tik grąži- 
nant ar nustatant nacionalines teises. Žmogaus teisių koncepcija, grindžiama 
išgalvotu žmogaus apskritai egzistavimu, žlugo kaip tik tą akimirką, kai tie, ku- 
rie skelbėsi, kad ja tiki, pirmą kartą susidūrė su tokiais žmonėmis, kurie tikrai 
prarado visas kitas savybes ir ypatingus santykius, išskyrus tik viena — jie vis dar 
buvo žmonės. Pasaulis nematė nieko švento abstraktaus ir nuogo Žmogaus bū- 
tyje. O turint galvoje objektyvias politines sąlygas, sunku pasakyti, kaip tos žmo- 
gaus sampratos, kuriomis grindžiamos žmogaus teisės — kad jis sukurtas pagal 
Dievo paveikslą (pagal amerikiečių formulę) ar kad jis yra žmonijos atstovas, ar 
kad jame glūdi šventi prigimtinio įstatymo reikalavimai (pagal prancūzų formu- 
lę), - gali padėti surasti šios problemos sprendimą. 

Žmonės, pergyvenę naikinimo stovyklas, koncentracijos ir internavimo sto- 
vyklų gyventojai ir net palyginti laimingi žmonės be valstybės ir be Burke'o ar- 
gumentų gali matyti, kad didžiausią pavojų jiems kėlė abstraktus buvimas tik 
žmogumi ir daugiau niekuo. Kaip tik todėl jie buvo traktuojami kaip laukiniai 
ir, bijodami, kad gali baigti tuo, jog bus laikomi gyvuliais, jie atkakliai laikėsi 
savo tautiškumo, paskutinio savo ankstesnės pilietybės ženklo, vienintelio jiems 
likusio ir pripažinto saito su žmonija. Jų nepasitikėjimas prigimtinėmis teisėmis 
ir pirmenybės teikimas nacionalinėms teisėms buvo kilęs kaip tik iš supratimo, 
kad prigimtinės teisės garantuotos netgi laukiniams. Burke'as jau anksčiau būgš- 
tavo, kad prigimtinės „neatimamos“ teisės patvirtins tik „nuogo laukinio tei- 
sę“??, o todėl civilizuotas nacijas nublokš į laukiniškumo būklę. Kadangi tik lau- 


*!" Edmund Burke, Reflections on the Revolution in France, 1790, edited by E.J. Payne, Every- 
man's Library. 

* Robespicrre, Speeches, 1927. Specch of April 24, 1793. 

3 Payne'o įvadas Burke'o veikalui, op. cit. 

kiniai negali remtis niekuo, išskyrus minimalų savo žmogiškos kilmės faktą, žmo- 
nės juo desperatiškiau griebiasi savo tautiškumo tada, kai yra praradę tas teises 
ir tą globą, kurią jiems kadaise teikdavo toks tautiškumas. Atrodo, kad tik jų 
praeitis su jos „patikimu paveldu“ dar liudija tą faktą, kad jie vis dar priklauso 
civilizuotam pasauliui. 

Jei koks nors žmogus praranda savo politinį statusą, jis neišvengiamai (pagal 
implikacijas, glūdinčias įgimtų ir neatimamų žmogaus teisių sampratoje) turėtų 
atsidurti būtent tokioje padėtyje, kuriai numatytos tokių visuotinių teisių dekla- 
racijos. Iš tikrųjų yra priešingai. Atrodo, kad žmogus, kuris yra tik Žmogus ir 
daugiau niekas, praranda kaip tik tas savybes, kurios leidžia kitiems žmonėms jį 
laikyti tokiu pat žmogumi kaip jie. Tai viena priežasčių, dėl kurių daug sunkiau 
sunaikinti nusikaltėlio teisinį asmenį, t. y. žmogaus, prisiėmusio atsakomybę už 
veiksmą, kurio padariniai dabar lemia jo likimą, negu teisinį asmenį tokio žmo- 
gaus, iš kurio atimta bet kokia įprastinė žmogaus atsakomybė. 

"Todėl Burke'o argumentacija įgyja papildomą reikšmę, jei žiūrime tik į ben- 
drą žmogaus situaciją, būdingą tiems, kurie buvo prievarta išplėšti iš visų politi- 
nių bendruomenių. Nepriklausomai nuo elgesio su jais, nepriklausomai nuo 
laisvės ar priespaudos, teisingumo ar neteisingumo, jie prarado visas tas pasau- 
lio dalis, visus tuos Žmogaus egzistencijos aspektus, kurie yra mūsų bendro dar- 
bo rezultatas, žmogaus kuriamosios veiklos padarinys. Laukinių genčių tragedi- 
ja yra ta, kad jos gyvena nepertvarkytoje gamtoje, kurios negali valdyti, tačiau 
nuo kurios duodamo pertekliaus ar šykštumo priklauso jų išgyvenimas, kad jos 
gyvena ir miršta nepalikdamos jokio pėdsako, nieko nedavusios bendram pa- 
sauliui; ir šie beteisiai žmonės tikrai nubloškiami į ypatingą gamtinę būklę. Ži- 
noma, jie nėra barbarai, o kai kurie iš jų tikrai priklauso labiausiai išsilavinu- 
siems atitinkamų visuomenių sluoksniams, ir vis dėlto tokiame pasaulyje, kuris 
jau beveik pašalinęs laukiniškumą, jie atrodo tarsi kokie pirmieji galimo civili- 
zacijos degradavimo ženklai. 

Juo labiau išvystyta civilizacija, juo labiau užbaigtą pasaulį ji sukūrė, juo 
labiau kaip namie Žmonės jaučiasi Žmogaus sukurtoje aplinkoje - juo labiau 
jie neapkęs tokių dalykų, kurių jie nesukūrė, t. y. tokių, kurie jiems papras- 
čiausiai ir paslaptingai duoti. Žmogui, epochos kovose praradusiam savo vietą 
bendruomenėje, savo politinį statusą ir teisinį asmenį, kuris jo veiksmus ir 
dalį jo likimo paverčia rišlia visuma, lieka vien tos savybės, kurios paprastai 
gali išryškėti tik privataus gyvenimo srityje ir turi likti neapibrėžtos, vien pa- 
prasčiausiai egzistuoti visuose viešumą liečiančiuose dalykuose. Šitokią gryną 
egzistenciją, t. y. visa, ką mums paslaptingai duoda gimimas ir kas apima mū- 
sų kūno pavidalą bei mūsų intelekto gebėjimus, gali visavertiškai puoselėti tik 
neprognozuojami draugystės ir simpatijos atsitiktinumai ar didžiulis ir neap- 
skaičiuojamas palankumas, kurį teikia meilė, kartu su Augustinu bylojanti „volo 
utsis“ (noriu, kad būtum), tačiau negalinti kaip nors konkrečiai pagrįsti tokio 
aukščiausio ir besąlygiško teigimo. 

Nuo graikų laikų mes žinome, kad labai išvystytas politinis gyvenimas suke- 
lia didelį įtarumą šitos privačios srities atžvilgiu, aitrią pagiežą, nukreiptą prieš 
gluminantį stebuklą, glūdintį tame fakte, kad kiekvienas iš mūsų sukurtas toks, 
koks yra - vienintelis, unikalus, nepakeičiamas. Ši visa paprasčiausios duoties 
sritis, siejama su viešuoju gyvenimu civilizuotoje visuomenėje, kelia nuolatinę 
grėsmę, nes viešoji sritis yra nuolat grindžiama lygybės dėsniu, 0 privati sritis — 
visuotinio skirtingumo ir visuotinio skaidymosi dėsniu. Priešingai negu visa, kas 


Nacionalinės valstybės nuosmukis ir žmogaus teisių pabaiga 301 


glūdi paprasčiausiame egzistavime, lygybė mums neduota, 0 yra žmonių organi- 
zacijos rezultatas, nes ją lemia teisingumo principas. Mes nesame gimę lygūs — 
mes tampame lygūs kaip kokios nors grupės nariai dėl savo sprendimo abipusiš- 
kai garantuoti vienas kitam lygias teises. 

Mūsų politinis gyvenimas pagrįstas prielaida, kad lygybę mes galime sukurti 
remdamiesi organizacija, nes žmogus gali veikti, keisti ir kurti bendrą pasaulį 
kartu su sau lygiais ir tik su sau lygiais žmonėmis. Tamsus paprasčiausios duo- 
ties pagrindas, nulemtas nekintamos ir unikalios mūsų prigimties, į politinę sce- 
ną įsiveržia kaip svetimasis, kuris visu savo akivaizdžiu skirtingumu mums pri- 
mena žmogaus veiklos ribas, sutampančias su žmonių lygybės ribotumu. Prie- 
žastis, dėl kurios labai išvystytos politinės bendruomenės, pavyzdžiui, senovės 
miestai-valstybės ir moderniosios nacionalinės valstybės, taip dažnai atkakliai 
gina etninį homogeniškumą, yra ta, kad jos tikisi kiek įmanoma pašalinti tuos 
natūralius ir visada esančius skirtumus ir pasiskirstymus, kurie savaime sukelia 
buką neapykantą, nepasitikėjimą ir diskriminaciją, nes tie skirtumai net perne- 
lyg ryškiai parodo tas sritis, kur žmonės nebegali veikti ir keistis kaip jiems pa- 
tinka, t. y. žmogaus kuriamųjų galių ribotumus. „Svetimasis“ yra bauginantis 
skirtumo apskritai, paties individo apskritai simbolis, ir jis parodo tokias sritis, 
kuriose žmogus nebegali keistis ir veikti ir kuriose, dėl šios priežasties, jame 
prabunda kitas, griovimo polinkis. Jei negras baltųjų bendruomenėje traktuoja- 
mas kaip negras ir niekas kita, kartu su savo teise į lygybę jis praranda ir tą 
laisvę veikti, kuri yra specifiškai žmogiška; visi jo veiksmai tada aiškinami kaip 
„neišvengiami“ tam tikrų „negro“ savybių padariniai ir jis tampa tam tikru „žmo- 
gumi“ vadinamos gyvūnų rūšies egzemplioriumi. Beveik tas pat atsitinka su tais, 
kurie praranda visus skiriamuosius politinius bruožus ir tampa žmonėmis ir dau- 
giau niekuo. Be abejonės, ten, kur visiškai įsigali viešasis gyvenimas ir jam bū- 
dingas lygybės įstatymas, kur civilizacijai pavyksta pašalinti ar iki minimumo 
sumažinti tamsų skirtumo tarp žmonių pagrindą, ji baigiasi visišku sustabarėji- 
mu ir yra nubaudžiama, galima sakyti, už tai, kad užmiršo, jog žmogus yra tik 
pasaulio tvarkytojas, o ne jo kūrėjas. 

Didžiausias pavojus, kylantis todėl, kad egzistuoja žmonės, priversti gyventi 
už bendro pasaulio, yra tas, kad, gyvendami civilizacijos centre, jie atbloškiami 
į savo gamtinę duotį, į savo gryną skirtingumą. Jiems nebegalioja milžiniškas 
skirtumų sulyginimas, kurį lemia buvimas kokios nors valstybės piliečiais, o ka- 
dangi jiems nebeleidžiama dalyvauti kuriant žmonių kultūrą, jie pradeda pri- 
klausyti žmonių giminei beveik tokiu būdu, kokiu gyvūnai priklauso tam tik- 
roms gyvūnų rūšims. Paradoksas, glūdintis žmogaus teisių praradime, yra tas, 
kad šis praradimas sutampa su tokia padėtimi, kai asmuo tampa žmogumi ap- 
skritai — be profesijos, be pilietybės, be nuomonės, be užsiėmimo, pagal kurį 
galima identifikuoti ir išskirti save iš kitų — + nuo kitų skiriasi tik apskritai, 
neatstovaudamas niekam, išskyrus savo paties absoliučiai unikaliai individualy- 
bei, kuri, prarasdama galimybę reikštis ir veikti bendrą pasaulį, praranda bet 
kokią reikšmę. 

Pavojus, susijęs su tokių Žmonių egzistavimu, yra dvejopas: pirmas ir aki- 
vaizdžiausias yra tas, kad vis didėjantis jų skaičius kelia grėsmę mūsų politi- 
niam gyvenimui, mūsų sukurtam pasauliui, kuris yra mūsų bendrų ir koordi- 
nuojamų pastangų rezultatas. Ši grėsmė daugeliu požiūrių yra panaši, o gal 
net ir didesnė negu ta grėsmė, kurią laukinės gamtos jėgos kadaise keldavo 
žmogaus sukurtų miestų ir kaimų egzistavimui. Atrodo, kad mirtinas pavojus 

bet kuriai civilizacijai kyla nebe iš išorės. Gamta įvaldyta, ir nesama barbarų, 
grasinančių sunaikinti tai, kas jiems nesuprantama, kaip šimtmečiais Europai 
kėlė grėsmę mongolai. Net totalitarinės vyriausybės atsirado mūsų civilizaci- 
jos viduje, o ne užjos ribų. Pavojus yra tas, kad globalinė universaliai susijusi 
civilizacija gali kurti barbarus savo viduje, milijonus žmonių versdama gyventi 
tokiomis sąlygomis, kurios, nepaisant visų regimybių, yra laukinių gyvenimo 
sąlygos“. 


4 Šitoks modernus išstūmimas už žmogaus egzistavimo ribų turi daug radikalesnių padarinių 
negu senovinis ar viduramžių paprotys žmogų paskelbti už įstatymo ribų. Paskelbimas už įsta- 
tymo ribų, „pats baisiausias likimas, kurį galėjo lemti primityvioji teisė“, už įstatymo paskelbto 
asmens gyvybę atiduodama pirmo pasitaikiusio žmogaus malonei, nunyko, sukūrus efektyvią 
įstatymų vykdymo sistemą, ir galiausiai buvo pakeistas tarptautinėmis sutartimis dėl nusikaltė- 
lių išdavimo. Paskelbimas už įstatymo ribų iš pradžių buvo policijos pakaitalas, turėjęs priversti 
nusikaltėlius pasiduoti. 

Atrodo, kad ankstyvųjų viduramžių žmonės labai gerai suprato pavojų, glūdintį „pilietinėje 
mirtyje“. Ekskomunikacija vėlyvojoje Romos imperijoje reiškė bažnytinę mirtį, bet narystę 
bažnyčioje praradusiam asmeniui palikdavo laisvę visais kitais požiūriais. Bažnytinė ir pilietinė 
mirtis buvo sutapatintos tik Merovingų epochoje, ir tuo metu ekskomunikacija „dažniausiai 
būdavo ribojama tuo, kad narystės teisės būdavo atimamos ar stabdomos laikinai, ir būdavo 
galima jas atgauti“. Žr. straipsnius „Outlawry“ ir „Excommunication“, Encyclopedia of Social 
Sciences. Taip pat straipsnį „Friedlosigkeit“, Schweizer Lexikon. 

Beklasė visuomenė 


I. MASĖS 


Totalitariniams sąjūdžiams apskritai ir jų vadų šlovės specifikai, skyrium imant, 
būdingiausia tai, kaip stulbinamai greitai jie pamirštami ir kaip neįprastai leng- 
vai jie gali būti pakeičiami kitais vadais. Tai, ką Stalinas kantriai stengėsi įgy- 
vendinti per daugelį metų žiaurios frakcijų kovos sąlygomis ir didelėmis nuo- 
laidomis bent jau savo pirmtako vardo labui (būtent stengdamasis save įtei- 
sinti kaip Lenino įpėdinį), Stalino įpėdiniai bandė daryti, nedarydami jokių 
nuolaidų savo pirmtako vardui, nors Stalinas valdė 30 metų ir, kad įamžintų 
savo vardą, galėjo manipuliuoti tokiu propagandos aparatu, kokio nebuvo Le- 
nino dienomis. Tą pat galima pasakyti apie Hitlerį, savo gyvenimo metais kė- 
lusį tokį susižavėjimą, prieš kurį, kaip manoma, negalėjo atsilaikyti niekas!, o 


' „Magiški kerai“, kuriais Hitleris apžavėdavo savo klausytojus, buvo pripažinti daug kartų, 
paskutinį kartą - publikacijoje Hitlers Tischgesprūche, Bonn, 1951 (Hitler's Table Talks, Ame- 
rican edition, New York, 1953; cituojama iš vokiško originalo). Šie kerai - „tas keistas mag- 
netizmas, spinduliavęs iš Hitlerio su tokia neatremiama jėga“ - tikrai buvo pagrįsti „fanatiš- 
ku to žmogaus tikėjimu savimi“ (Gerhardo Ritterio „Įvadas“, p. 14),.pseudoautoritetingais 
sprendimais apie viską, kas tik įmanoma, ir tuo faktu, kad jo nuomonės - nesvarbu, ar apie 
rūkymo žalą, ar apie Napoleono politiką - visada galėjo būti pritaikytos prie viską aprėpian- 
čios ideologijos. 

Apžavai yra socialinis reiškinys, o Hitlerio skleidžiamus apžavus, veikusius jo aplinką, reikia 
suprasti turint galvoje ypatingą draugiją, su kuria jis bendravo. Visuomenė visada linkusi pri- 
pažinti apsišaukėlį esant tuo, kas jis pats mano esąs, todėl pamišėlis, vaizduojantis genijų, visa- 
da turi tam tikrų šansų, kad juo bus patikėta. Modernioje visuomenėje, kuriai būdinga įžval- 
gaus sprendimo stoka, ši tendencija yra sustiprėjusi, todėl tas, kas ne tik turi nuomonę, bet ir 
pateikia ją nepalaužiamo įsitikinimo tonu, ne taip lengvai praranda prestižą, nepriklausomai 
nuo to, kiek kartų pasirodo esąs akivaizdžiai neteisus. Hitleris, apie dabartinį nuomonių chao- 
są žinojęs iš asmeninės patirties, suprato, kad bejėgiško blaškymosi tarp įvairių nuomonių ir 
„Įsitikinimo <...> jog viskas yra niekai“ (p. 281) geriausiai galima išvengti, „nepalenkiamai 
nuosekliai“ laikantis vienos iš daugelio populiarių nuomonių. Siaubingas tokio fanatizmo sa- 
vavališkumas labai keri visuomenę, nes, skatindamas socialinį bendrumą, jis išlaisvina nuo vi- 
suomenės nuolat kuriamo nuomonių chaoso. Tačiau ši kerėjimo „dovana“ šį tą reiškia tik so- 
cialiniame kontekste. „Užstalės pokalbiuose“ (Tischgesprūche) ji buvo tokia svarbi todėl, kad 
Hitleris žaisdavo su aukštuomene ir kalbėdavosi ne su savo rūšies žmonėmis, 0 su vermachto 
generolais, kurie visi daugiau ar mažiau priklausė „aukštuomenei“. Tikėti, kad Hitlerio laimė- 
jimai buvo pagrįsti „kerėjimo galia“, taip pat klaidinga: remdamasis vien tokiais bruožais, jis 
niekada nebūtų pakilęs virš iškilios salonų figūros vaidmens. 

pralaimėjęs ir miręs, šiuo metu jis taip radikaliai pamirštas, kad vargu ar dar 
ką nors reiškia net neofašistinėms ir neonacistinėms pokario Vokietijos gru- 
pėms. 

Toks nepastovumas, be abejonės, šiek tiek siejasi su priežodžiu tapusiu ma- 
sių nepastovumu ir juo pagrįsta šlove, o dar geriau jį galima paaiškinti nuolati- 
nio judėjimo manija, būdinga totalitariniams sąjūdžiams, kurie gali išsaugoti 
valdžią tik tol, kol juda patys ir išjudina viską, kas yra aplink juos. Todėl tam 
tikra prasme veikiau pats šis nepastovumas kiek palankiau nušviečia tuos miru- 
sius vadus kaip tik tuo požiūriu, kad jiems pavyko savo šalininkus užkrėsti ypa- 
tingu totalitariniu virusu: juk jei egzistuoja toks dalykas kaip totalitarinė asme- 
nybė ar totalitarinė mąstysena, tai išskirtinis jos bruožas, be abejonės, yra toks 
išskirtinis sugebėjimas prisitaikyti ir nuoseklios pozicijos neturėjimas. Todėl bū- 
tų klaidinga tarti, kad masių nepastovumas ir užmaršumas rodo, jog jos išsigydė 
nuo totalitarinės iliuzijos, kuri kartais tapatinama su Hitlerio ar Stalino kultu, - 
visai įmanoma, kad teisingas yra priešingas dalykas. 

Dar labiau klystume dėl nepastovumo užmiršdami, kad totalitariniai reži- 
mai, kol turi valdžią, ir totalitariniai vadai, kol dar gyvi, „valdo remdamiesi ma- 
sėmis“ iki pat pabaigos*. Hitlerio atėjimas į valdžią buvo teisėtas daugumos val- 
džios požiūriu“, ir nei jis, nei Stalinas nebūtų galėję išsaugoti valdžios didžiu- 
lėms gyventojų grupėms, pergyventi daugelio vidinių ir išorinių krizių, drąsiai 
įveikti daugybės pavojų, keliamų negailestingos kovos partijų viduje, jei jais ne- 
būtų pasitikėjusios masės. Nei Maskvos procesai, nei Rohmo frakcijos likvida- 
vimas nebūtų buvę įmanomi, jei tos masės nebūtų rėmusios Stalino ir Hitlerio. 
Plačiai paplitęs įsitikinimas, kad Hitleris buvo paprasčiausias vokiečių pramo- 
nininkų agentas, o Stalinas laimėjo įpėdinystės kovą po Lenino mirties tik per 
slaptą sąmokslą, yra legendos, kurias galima paneigti daugeliu faktų, bet pir- 
miausia neabejotinu abiejų vadų populiarumu“. Jų populiarumo negalima pa- 
aiškinti ir meistriškos, melagingos propagandos pergale prieš tamsumą ir kvai- 
lumą. Juk totalitarinė propaganda, einanti prieš totalitarinius režimus ir lydinti 
juos, visada yra tokia pat atvira ir kartu melaginga, o kandidatai į totalitarinius 
vadus paprastai karjerą pradeda girdamiesi ankstesniais savo nusikaltimais ir 
rūpestingai apibūdindami būsimuosius. Naciai „buvo įsitikinę, kad piktadarystė 


2 Žr. įžvalgias pastabas - Carlton J.H. Hayes, „The Novelty of Totalitarianism in thc History of 
Western Civilisation“, Symposium on the Totalitarian State, 1939. Proceedings of the American 
Philosophical Society, Philadelphia, 1940, Vol. LXXXII. 

3 Tai tikrai buvo „pirma didelė revoliucija istorijoje, įvykdyta cgzistuojantį formalų teisės ko- 
deksą pritaikant valdžios užgrobimo akimirką“ (Hans Frank, Recht und Verwaltung, 1939, p. 8). 
* Geriausia studija apie Hitlerį ir jo karjerą yra nauja Hitlerio biografija: Alan Bullock, Hitler; 
A Study in Tyranny, London, 1952. Angliškosios politinių biografijų tradicijos stiliumi šioje kny- 
goje smulkmeniškai naudojamasi visų įmanomų gauti šaltinių medžiaga ir pateikiamas išsa- 
mus šiuolaikinio politinio konteksto paveikslas. Šis tyrinėjimas savo detalėmis pranoksta pui- 
kias Konrado Heideno knygas, pirmiausia Der Fuehrer: Hitler's Rise to Power. Boston, 1944, 
nors jos lieka svarbios, siekiant bendros įvykių interpretacijos. Apic Stalino karjerą: Boris Sou- 
varine, Stalin: A Critical Survey of Bolshevism, New York, 1939; tai vis dar pavyzdinis veikalas. 
Isaac Deutscher, Stalin: A Political Biography, New York and London, 1949, nepakeičiama dėl 
gausios dokumentinės medžiagos ir gilių įžvalgų, susijusių su vidinėmis kovomis bolševikų par- 
tijoje; jai kenkia interpretacija, pagal kurią Stalinas prilyginamas Cromwelliui, Napoleonui ir 
Robespicrre'ui. 

mūsų epochoje yra liguistai patraukli“?, o bolševikų patikinimai ir Rusijoje, ir 
už jos, kad jie nepripažįsta paprastų moralinių normų, tapo komunistinės pro- 
pagandos ašimi, ir patyrimas ne kartą įrodė, kad piktadarybių propagandinė 
vertė ir visuotinė panieka moralinėms normoms nepriklauso nuo paprasčiausio 
savanaudiškumo, tariamai pačio galingiausio politikos veiksnio. 

Blogio ir nusikaltimo patrauklumas miniai nėra naujas. Visada buvo tikra, 
kad minia priims „prievartos veiksmus žavėdamasi ir sakydama: “Gal tai ir niek- 
šiška, bet labai sumanu““. Gluminantis veiksnys, lemiantis totalitarizmo sėk- 
mę, veikiau yra tikras jo šalininkų nesavanaudiškumas: visai įmanoma suprasti, 
kad nacis ar bolševikas nesuabejos savo įsitikinimais dėl nusikaltimų žmonėms, 
nepriklausantiems sąjūdžiams ir net jiems priešiškiems, tačiau stulbinantis fak- 
tas yra tas, kad jis veikiausiai nesusvyruos ir tada, jei toji pabaisa pradės ryti jo 
paties vaikus, ir net tada, jei jis pats taps persekiojimo auka, jei bus įkalintas ir 
pasmerktas, išmestas iš partijos ir išsiųstas į prievartinio darbo ar koncentraci- 
jos stovyklą. Priešingai, viso civilizuoto pasaulio nuostabai, jis net gali norėti 
padėti savo persekiotojams ir sufabrikuoti savo mirties nuosprendį, jei tik nepa- 
liečiamas jo kaip sąjūdžio nario statusas'. Būtų naivu šitokį bukagalvišką užsi- 
spyrimą ir įsitikinimą, atsilaikantį prieš visus realius patyrimus ir paneigiantį 
bet kokį tiesioginį savanaudiškumą, traktuoti kaip paprasčiausią karštligiško ide- 
alizmo išraišką. Idealizmas, kvailas ar herojiškas, visada kyla iš tam tikro indivi- 
dualaus apsisprendimo ir įsitikinimo ir gali būti patikrintas patyrimu bei argu- 
mentavimu*. Totalitarinių sąjūdžių fanatizmas, priešingai negu visos idealizmo 
formos, palūžta tą akimirką, kai sąjūdis nusigręžia nuo savo fanatiškų šalininkų 


* Franz Borkenau, The Totalitarian Enemy, London, 1940, p. 231. 

* Cit. pagal vokišką „Siono išminčių protokolų“ leidimą: Die Zionistischen Protokolle mit einem 
Vor- und Nachwort von Theodor Fritsch, 1924, p. 29. 

"Žinoma, tai rusiškas totalitarizmo atmainos bruožas. Įdomu pažymėti, kad viename iš pirmųjų 
užsienio specialistų teismo procesų Tarybų Sąjungoje kaip savęs kaltinimo argumentas buvo 
naudojamos komunistinės simpatijos: „Visą laiką valdžios atstovai reikalavo, kad aš prisipa- 
žinčiau atlikęs sabotažo veiksmus, kurių niekada nesiėmiau. Aš atsisakiau. Tada man buvo 
pasakyta: "Jei jūs palankiai žiūrite į tarybinę vyriausybę, kaip tvirtinate, įrodykite tai savo vciks- 
mais: vyriausybei reikia jūsų prisipažinimo"“ (Anton Ciliga, The Russian Enigma, London, 1940, 
p. 153). 

Teoriškai tokį elgesį paaiškino Trockis: „Mes galime būti teisūs kartu su partija ir jos dėka, ncs 
istorija nedavė jokio kito būdo būti teisiam. Anglai turi priežodį: “Tai mano šalis, nesvarbu, 
teisi ar neteisi'. <...> Mes turime kur kas geresnį istorinį pateisinimą - posakį: ar ji teisi, ar 
neteisi tam tikrais pavieniais atvejais, tai vis dėlto mano partija“ (Souvarinc, op. cit., p. 361). 
Kita vertus, Raudonosios armijos karininkai, nepriklausantys sąjūdžiui, turėjo būti tardomi už 
uždarų durų. 

* Nacių autorius Andreasas Pfenningas tiesiai atmeta nuomonę, kad SA kovojo dėl kokio nors 
„idealo“ ar buvo įkvėpta kokio nors „idealistinio patyrimo“. Jų „pamatiniai patyrimai atsirado 
vykstant kovai“. „Gemeinschaft und Staatswissenschaft“, Zeitschrift fūr die gesamte Staatswis- 
senschaft, Band 96. Vertimas cituojamas pagal: Ernst Fraenkel, The Dual State, New York and 
London, 1941, p. 192. Iš gausios literatūros, brošiūromis leistos svarbiausio indoktrinacijos 
centro (Hauptamt-Schulungsamt), priklausiusio SS, visai akivaizdu, kad žodžio „idealizmas“ 
būdavo stropiai vengiama. Iš SS narių būdavo reikalaujama ne idealizmo, bet „griežto loginio 
nuoseklumo visais ideologiniais klausimais ir negailestingos politinės kovos“ (Werner Best, 
Die deutsche Polizei, 1941, p. 99). 

užmušdamas jų įsitikinimo likučius, kurių šiaip jau gal išlieka ir žlugus pačiam 
sąjūdžiui?. Tačiau pačioje organizacinėje šio sąjūdžio struktūroje, kol ji suby- 
ra, fanatizuotų narių negali paveikti nei patyrimas, nei argumentavimas; atro- 
do, kad susitapatinimas su sąjūdžiu ir visuotinis konformizmas sunaikina patį 
sugebėjimą patirti, net jei patyrimas būtų toks kraštutinis kaip kankinimas ar 
mirties baimė. 


Totalitariniai sąjūdžiai siekia organizuoti mases, ir jiems tai pavyksta - jie 
organizuoja ne klases, kaip senosios interesų sutapimu pagrįstos partijos konti- 
nentinėse nacionalinėse valstybėse, ir ne piliečius, turinčius nuomonę apie tai, 
kaip tvarkyti viešuosius reikalus, ir jais suinteresuotus, kaip anglosaksų šalių 
partijos. Visos politinės grupės priklauso nuo jų skaičiaus lemiamos galios, o 
totalitariniai sąjūdžiai priklauso nuo gryno skaičiaus jėgos taip labai, kad atro- 
do, jog totalitariniai režimai neįmanomi - net jei kitos aplinkybės palankios — 
šalyse, neturinčiose daug gyventojų!". Po Pirmojo pasaulinio karo Europą užlie- 
jo radikalių antidemokratinių, į diktatūrą orientuotų pusiau totalitarinių ir to- 
talitarinių sąjūdžių banga, fašistiniai sąjūdžiai paplito nuo Italijos iki beveik vi- 
sų Vidurio ir Rytų Europos šalių (Čekoslovakijos dalis, kurioje gyveno čekai, 
buvo viena iš įsidėmėtinų išimčių), tačiau net Mussolini, kuriam taip patiko 
terminas „totalitarinė valstybė“, nedėjo pastangų sukurti visavertį totalitarinį 
režimą!! ir pasitenkino diktatūra ir vienpartine valdžia. Panašios netotalitarinės 
diktatūros susikūrė ikikarinėje Rumunijoje, Lenkijoje, Baltijos valstybėse, Veng- 
rijoje, Portugalijoje ir frankistinėje Ispanijoje. Naciai, turėję neklystantį tokių 
skirtumų instinktą, paprastai su panieka atsiliepdavo apie savo sąjungininkų 
fašistų trūkumus, tuo tarpu nuoširdus jų žavėjimasis bolševikų režimu Rusijoje 
(17 komunistų partija Vokietijoje) gali būti lyginamas tik su jų panieka Rytų 


" Šiuo požiūriu pokario Vokietija teikia daug iškalbingų pavyzdžių. Labai keista, kad negrų 
kilmės amerikiečių kareiviai jokiu būdu nebuvo sutikti priešiškai, nepaisant visos didžiulės 
indokrinacijos, kurios ėmėsi naciai. Bet lygiai stulbino „tas faktas, kad SS karinės dalys 
paskutinėmis vokiečių pasipriešinimo sąjungininkams dienomis nekovodavo 'iki paskuti- 
nio žmogaus"“ ir kad šis specialus nacių padalinys „po milžiniškų aukų ankstesniais metais, 
nepalyginti pranokusių atitinkamus vermachto nuostolius, per kelias paskutines savaites 
veikė kaip ir bet koks kitas karinis dalinys, sudarytas iš civilių, ir pasidavė, suvokdamas 
padėties beviltiškumą“ (Karl O. Paetel, „Die SS“, Vierteljahreshefte fur Zeitgeschichte, Ja- 
nuary, 1954). 

'0 Maskvos kontroliuojamos Rytų Europos vyriausybės valdė Maskvos naudai ir veikė kaip 
Kominterno agentai; jos yra Maskvos vadovaujamo totalitarinio sąjūdžio paplitimo, o ne vieti- 
nių sąjūdžių pavyzdžiai. Atrodo, kad vienintelė išimtis yra Jugoslavijos Tito, kuris, galimas 
daiktas, nutraukė ryšius su Maskva todėl, kad suprato, jog Rusijos įkvėpti totalitariniai meto- 
dai jam kainuos didžiulę Jugoslavijos gyventojų dalį. 

" Fašistinės diktatūros netotalitarinės prigimties įrodymas yra stulbinamai negausios ir paly- 
ginti švelnios politiniams priešininkams skiriamos bausmės. Per ypač aktyvius 1926-1932 me- 
tus ypatingieji tribunolai, teisę politinius nusikaltėlius, paskelbė 7 mirties nuosprendžius, 257 
nuosprendžius įkalinti dešimčiai ar daugiau metų, 1360 nuosprendžių įkalinti iki dešimties 
metų ir daug daugiau nuosprendžių ištremti; maža to, 12 000 žmonių buvo suimti ir pripažinti 
nekaltais, o tokia procedūra visai neįsivaizduojama nacių ar bolševikų teroro sąlygomis. Žr. 
E. Kohn-Bramstedt, Dictatorship and Political Police: The Technigue of Control by Fear, Lon- 
don, 1945, p. 51 ff. 

Europos rasėms“. Vienintelis žmogus, kuriam Hitleris jautė „besąlygišką pa- 
garbą“, buvo „genialusis Stalinas“!?, ir nors apie Staliną ir rusiškąjį režimą netu- 
rime (ir, galimas daiktas, neturėsime) tokios turtingos dokumentinės medžia- 
gos, kokią galima rasti apie Vokietiją, iš Chruščiovo kalbos XX partijos suvažia- 
vime žinome, kad Stalinas pasitikėjo tik vienu žmogumi, ir tai buvo Hitleris“. 
Esmė ta, kad visose tose mažesnėse Europos šalyse netotalitarinėms dikta- 
tūroms užbėgo už akių totalitariniai sąjūdžiai, todėl atrodė, kad totalitarizmas 


!* Nacių politikos teoretikai visada ypač pabrėždavo, kad „Mussolini'o etinės valstybės“ ir „Hitle- 
rio ideologinės valstybės“ [Weltanschaungsstaat) negalima minėti kaip vienodų darinių“ (Gott- 
fried Neesse, „Die verfassungsrechtliche Gestaltung der Ein-Partei“, Zeitschrift fūr die gesamte 
Staatswissenschaft, 1938, Band 98). 

Goebbelsas apie fašizmo ir bolševizmo skirtumą manė štai ką: „[Fašizmas] yra <...> visai kas 
kita kaip nacionalsocializmas. Pastarasis smelkiasi gilyn, į šaknis, o fašizmas yra tik paviršinis 
dalykas“ (The Goebbels Diaries 1942-1943, ed. by Louis Lochner, New York, 1948, p. 71). 
„[Dučė] nėra revoliucionierius, toks kaip fiureris arba Stalinas. Jis taip prisirišęs prie savo italų 
liaudies, kad neturi pasaulinio masto revoliucionieriaus ir maištininko plataus horizonto“ (ibid., 
p. 4-68). 

Tą pačią nuomonę Himmleris išreiškė kalboje, pasakytoje 1943 metais aukštųjų armijos kari- 
ninkų konferencijoje: „Fašizmas ir nacionalsocializmas yra du esmingai skirtingi dalykai <...> 
visiškai negalima lyginti fašizmo ir nacionalsocializmo kaip dvasinių, ideologinių sąjūdžių“. Žr. 
Kohn-Bramstedt, op. cit., Appendix A. 

"Trečiojo dešimtmečio pradžioje Hitleris pripažino nacių ir komunistų sąjūdžių panašumą: „Mūsų 
sąjūdyje susilieja du kraštutinumai: komunistai iš kairės ir karininkai bei studentai iš dešinės. 
Abi šios grupės visada buvo patys aktyviausi elementai <...> Komunistai buvo socializmo ide- 
alistai <...>“ Žr. Heiden, op. cit., p. 147. Rėhmas, SA vadas, tik pakartojo populiarią nuomo- 
nę, trečiojo dešimtmečio pabaigoje rašydamas: „Mus daug kas skiria nuo komunistų, bet mes 
gerbiame jų įsitikinimų nuoširdumą ir jų pasirengimą aukotis dėl savo reikalo, ir tai vienija 
mus su jais“ (Ernst Rohm, Die Geschichte eines Hochverrūters, 1953, Volksausgabe, p. 273). 
Pastarojo karo metu naciai daug noriau pripažino rusus kaip sau lygius negu kitą tautą. Saky- 
damas kalbą 1943 metų gegužės mėnesį reichsleiterių ir gauleiterių konferencijoje, Hitleris 
„pradėjo nuo fakto, kad šiame kare susiduria buržuazinės ir revoliucinės valstybės. Mums būtų 
nesunku susidoroti su buržuazinėmis valstybėmis, nes jos nuo mūsų labai atsilieka auklėjimo ir 
tikslo siekimo požiūriu. Šalys, išvysčiusios ideologiją, pranašesnės prieš buržuazines valstybes 
<...> [Rytuose] mes susidūrėme su priešininku, kuris taip pat puoselėja ideologiją, nors ir 
klaidingą <...>“ (Goebbels Diaries, p. 355). Šie vertinimai pagrįsti ideologiniais, o ne kariniais 
sumetimais. Gottfriedas Neesse (Partei und Staat, 1936) pateikė oficialią sąjūdžio kovos versi- 
ją, rašydamas taip: „Vieningas sistemos frontas mums nusidrickia nuo Vokietijos nacionalinės 
liaudies partijos [t. y. - kraštutinės dešinės] iki socialdemokratų. Komunistų partija buvo prie- 
šas už sistemos. Todėl pirmais 1933 metų mėnesiais, kai sistemos žūtis jau buvo nulemta, mes 
vis dar turėjome lemtingai kovoti su komunistų partija“ (p. 76). 

3 Hitlers Tischgesprūche, p. 113. Čia mes irgi randame daug pavyzdžių, rodančių, kad, priešin- 
gai negu teigiama pokario legendose, Hitleris niekada nesiekė ginti „Vakarų“ nuo bolševizmo, 
bet visada buvo pasirengęs susijungti su „raudonaisiais“, kad sunaikintų Vakarus, net pačiame 
karo su Tarybų Rusija įkarštyje. Žr. ypač p. 95, 108, 113 ff., 158, 385. 

'* Dabar mes žinome, kad Stalinas ne kartą buvo įspėtas apie tai, kad Hitleris neišvengiamai 
puls Tarybų Sąjungą. Net kai tarybinis karo atašė Berlyne jam pranešė nacių puolimo dieną, 
Stalinas atsisakė tikėti, kad Hitleris pažeis sutartį. (Žr. Chruščiovo „Kalbą apie Staliną“, pagal 
tekstą, leistą skelbti Valstybės departamento, New York Times, June 5, 1956). 

buvo pernelyg ambicingas tikslas, kad nors jis pakankamai gerai tiko organi- 
zuoti masėms, kol sąjūdis nebuvo paėmęs valdžios, tikrasis šalies dydis versdavo 
galimą totalitarinį masių valdovą laikytis labiau įprastų klasės ar partijos dikta- 
tūros struktūrų. Tiesa yra ta, kad šios šalys paprasčiausiai neturėjo pakankamai 
žmonių išteklių, kad galėtų sau leisti totalinį viešpatavimą ir jam būdingus di- 
džiulius gyventojų praradimus". Neturėdami daug vilčių užkariauti daugiau gy- 
ventojų turinčių teritorijų, šių mažų šalių tironai buvo priversti laikytis tam tik- 
ro senamadiško saikingumo, kad visai neprarastų žmonių, kuriuos turėjo valdy- 
ti. Ir todėl nacizmas iki pat karo pradžios ir savo paplitimo Europoje taip smar- 
kiai atsiliko nuo savo varžovo Rusijoje ir nuoseklumu, ir negailestingumu: net 
vokiečių tauta nebuvo pakankamai didelė, kad leistų visai išsiskleisti šiai naujai 
valdymo formai. Tik jei Vokietija būtų laimėjusi karą, ji būtų patyrusi visiškai 
išvystytą totalitarinį valdymą, o aukas, kurios būtų atsiradusios ne tik iš „žemes- 
niųjų rasių“, bet ir iš pačių vokiečių, galima numatyti ir įvertinti iš žinių, likusių 
Hitlerio planuose"“. Siaip ar taip, tik karo metu, užkariavimams Rytuose davus 
didžiules žmonių mases ir padarius įmanomas naikinimo stovyklas, Vokietija 
galėjo sukurti tikrą totalitarinį valdymą. (Atvirkščiai, totalitarinio valdymo šan- 
sai yra bauginamai geri tradicinio Rytų despotizmo šalyse, Indijoje ir Kinijoje, 
kur egzistuoja beveik neišsemiama medžiaga, galinti maitinti galią kaupiantį ir 
žmones naikinantį totalinio viešpatavimo mechanizmą ir kur, maža to, masių 


Iš Štai kokia informacija, perduota Souvarine'o (op. cit., p. 669), regis, yra puiki iliustracija: 
„Pagal W. Krivitsky, kurio puikus konfidencialus informacijos šaltinis yra GPU: “Vietoje 171 
mln., suskaičiuotų 1937 metais, buvo rasta tik 145 mln. - taigi Tarybų Sąjunga prarado beveik 
30 mln. žmonių"“. Reikia turėti galvoje, kad visa tai atsitiko po ketvirtojo dešimtmečio pradžio- 
je vykusio išbuožinimo, kuris kainavo apie 8 mln. žmonių gyvybių. Žr. Communism in Action. 
U. S. Government, Washington, 1946, p. 140. 

'* Didžiąją dalį šių planų, pagrįstų originaliais dokumentais, galima rasti: Lėon Poliakov, Brėviaire 
de la Haine, Paris, 1951, 8 skyrius (amerikietiškas leidimas pavadintas Harvest of Hate, Syracu- 
se, 1954; mes cituojame iš originaliojo leidimo prancūzų k.), bet tik tų, kurie siejosi su neger- 
manų tautų, pirmiausia slavų kilmės, naikinimu. Kad nacių naikinimo mašina nebūtų sustojusi 
net prieš vokiečių tautą, akivaizdu iš reicho sveikatingumo programos, sudarytos paties Hitle- 
rio. Joje jis siūlo „izoliuoti“ nuo likusių gyventojų visas šeimas, kuriose yra širdies ar plaučių 
ligonių; be abejonės, kitas šios programos žingsnis būtų buvęs fizinis tokių šeimų sunaikinimas. 
Šis ir dar keletas įdomių projektų nugalėtojai pokario Vokietijai pateikti aplinkraštyje Hc- 
seno-Nasau žemės vadams (kreisleiteriams) ataskaitos apic pasitarimą fiurerio būstinėje dėl 
„priemonių, kurių reikia imtis iki <...> ir po pergalingos karo pabaigos“ pavidalu. Žr. doku- 
mentų rinkinį Nazi Conspiracy and Aggression, Washington, 1946, et. seg., Vol. VII, p. 175. Tam 
pačiam kontekstui priklauso planuotas priimti „bendras įstatymų dėl svetimų elementų ko- 
deksas“, kuriuo remiantis būtų buvusi legalizuota ir išplėsta policijos „institucinė valdžia“ — 
būtent niekuo nenusikaltusius asmenis išsiųsti į koncentracijos stovyklas. (Žr. Paul Werner, 
SS-Standartenfūhrer, in Deutsches Jugendrecht, Heft 4, 1944.) 

Ryšium su ta „negatyvia demografine politika“, kuri savo nukreiptumu į naikinimą aiškiai nc- 
nusileidžia bolševikų partijos valymams, svarbu prisiminti, kad „šiame atrankos procese nicka- 
da negalėjo būti pertrūkio“ (Himmler, „Die Schutzstaffel“, Grundlagen, Aufbau und Wirtschaf- 
Isordnung des nationalsozialistischen Staates, No. 7b). „Fiurerio ir jo partijos kova iki šiol buvo 
nenutrūkstama atranka <...> Ši atranka ir ši kova tariamai baigėsi 1933 metų sausio 30 d. 
<...> Fiureris ir jo senoji gvardija žinojo, kad tikroji kova dar tik prasidėjo“ (Robert Lcy, Der 
Weg zur Ordensburg, o. D. Verlag der Deutschen Arbeitsfront. „Ne pardavimui“). 

žmogui tipiškas nereikalingumo jausmas - visiškai naujas reiškinys Europoje, 
masinio nedarbo ir gyventojų didėjimo per pastaruosius 150 metų palydovas — 
vyravo šimtmečiais, kaip panieka žmogaus gyvenimo vertingumui.) Nuosaiku- 
mą ar ne tokius žudikiškus valdymo metodus vargu ar galima priskirti tam, kad 
vyriausybė bijojo liaudies sukilimo, - daug rimtesnis pavojus buvo jų pačių ša- 
lies depopuliacija. Tik kur didžiulės masės nereikalingos arba gali būti išsaugo- 
tos be pražūtingų depopuliacijos padarinių, apskritai įmanomas totalitarinis val- 
dymas, kurį reikia skirti nuo totalitarinio sąjūdžio. 


Totalitariniai sąjūdžiai galimi visur, kur esama masių, kurioms dėl vienos ar 
kitos priežasties atsiranda noras politiškai organizuotis. Masių nevienija ben- 
dro intereso suvokimas ir jos stokoja to ypatingo klasinio išsiskaidymo, kuris 
išreiškiamas apibrėžtais, ribotais ir pasiekiamais tikslais. Terminas „masės“ tin- 
ka tik ten, kur turime reikalą su žmonėmis, kurie arba dėl paprasčiausio gausu- 
mo, arba dėl abejingumo, arba dėl abiejų šių veiksnių kartu negali būti suvienyti 
į kokią nors organizaciją, pagrįstą bendru interesu, pavyzdžiui, į politines parti- 
jas, municipalines vyriausybes, profesines organizacijas arba profesines sąjun- 
gas. Potencialiai jie egzistuoja kiekvienoje šalyje ir sudaro daugumą tų gausių 
neutralių, politiškai abejingų žmonių, kurie niekada nestoja į partiją ir vargu ar 
kada eina balsuoti. 

Nacių sąjūdžio Vokietijoje ir komunistinių sąjūdžių Europoje pakilimui po 
1930 metų!" buvo būdinga tai, kad savo narius jie verbavo iš šitos masės akivaiz- 
džiai abejingų žmonių, kurių kitos partijos atsisakė kaip pernelyg apatiškų ar 
pernelyg kvailų, kad nusipelnytų partijos dėmesio. Rezultatas buvo tas, kad dau- 
gumą sąjūdžių narių sudarė žmonės, anksčiau niekada nepasirodydavę politi- 
nėje scenoje. Tai leido politinėje propagandoje taikyti visai naujus metodus ir 
laikytis abejingumo politinių oponentų argumentacijai. Šitie sąjūdžiai ne tik lai- 
kėsi atokiau nuo partijų sistemos kaip visumos ir buvo nukreipti prieš šią siste- 
mą - jie susirado narių, kurie niekada nebuvo patekę į partijų sistemą ir nieka- 
da nebuvo jos „sugadinti“. Todėl jie nejautė poreikio atremti priešingų argu- 
mentų ir visada teikė pirmenybę tokiems metodams, kurie baigdavosi ne įtiki- 
nimu, 0 mirtimi, skleidė terorą, o ne įsitikinimus. Nesutarimus tarp žmonių jie 
kildindavo iš gilių gamtinių, socialinių ar psichologinių šaltinių, nekontroliuoja- 
mų individo, todėl esančių už proto galios ribų. Jei jie būtų nuoširdžiai bandę 
varžytis su kitomis partijomis, toks nusiteikimas būtų buvęs didelis trūkumas, 
bet jiems tai nekenkė, nes jie buvo tikri, kad turės reikalą su tokiais žmonėmis, 
kurie turi priežasčių būti vienodai priešiškai nusiteikę visų partijų atžvilgiu. 

Totalitarinių sąjūdžių sėkmė masėse reiškė, kad žlugo dvi iliuzijos, būdingos 
demokratiškai valdomoms šalims apskritai ir Europos nacionalinėms valstybėms 
bei jų partijų sistemai, skyrium imant. Pirma iliuzija buvo manymas, kad daugu- 
ma žmonių aktyviai dalyvauja valdyme ir kad kiekvienas individas simpatizuoja 
savajai arba kuriai nors kitai partijai. Priešingai, tie sąjūdžiai parodė, kad poli- 
tiškai neutralios ir abejingos masės lengvai galėjo tapti dauguma demokratiškai 
valdomose šalyse, kad todėl demokratija galėjo funkcionuoti pagal taisykles, 


'7 F. Borkenau šią padėtį apibūdina teisingai: „Komunistai pasickė tik labai kuklių laimėjimų, 
pabandę išsikovoti įtaką darbininkų klasės masėse, todėl jų masinis pagrindas, jei jic jį apskri- 
tai turėjo, vis labiau tolo nuo proletariato“ („Die neue Komintern“, Der Monar, Berlin, 1949, 
Heft 4). 

kurias aktyviai pripažįsta tik mažuma. Antra demokratijos iliuzija, kurią sudau- 
žė totalitariniai sąjūdžiai, buvo manymas, kad šitos politiškai abejingos masės 
nieko nereiškia, kad jos yra tikrai neutralios ir sudaro tik beformę, atsilikusią, 
užkulisinę nacijos politinio gyvenimo terpę. Dabar sąjūdžiai atskleidė tai, ko 
negalėjo parodyti joks kitas viešosios nuomonės reiškimo organas, būtent, kad 
demokratinė vyriausybė rėmėsi ir abejingų bei beformių žmonių grupių tyliu 
pritarimu bei pakantumu, ir aiškiomis, matomomis kokios nors šalies instituci- 
jomis ir organizacijomis. Todėl, kai totalitariniai sąjūdžiai, niekinę parlamenti- 
nę vyriausybę, įsiveržė į parlamentą, jie ir parlamentas pasirodė esą paprasčiau- 
siai nesuderinami: tikrai, jiems pavykdavo įtikinti daugumą žmonių, kad parla- 
mentinės daugumos buvo netikros ir nebūtinai atitiko tam tikros šalies tikrovę, 
ir Šitaip susilpninti vyriausybių savigarbą ir pasitikėjimą - juk vyriausybės irgi 
pirmiausia tikėjo daugumos valdžia, o ne savo konstitucijomis. 

Dažnai buvo pažymima, jog totalitariniai sąjūdžiai naudojasi ir piktnau- 
džiauja demokratinėmis laisvėmis, kad jas panaikintų. Tai nėra tiesiog šėto- 
niška vadų klasta ar kūdikiškas masių kvailumas. Demokratinės laisvės gali 
būti grindžiamos visų piliečių lygybe prieš įstatymą, tačiau jos gauna prasmę 
ir organiškai funkcionuoja tik ten, kur piliečiai priklauso tam tikroms gru- 
pėms, yra jų atstovaujami arba sudaro tam tikrą socialinę ir politinę hierar- 
chiją. Klasių sistemos, vienintelio Europos nacionalinių valstybių socialinio ir 
politinio susisluoksniavimo būdo, žlugimas tikrai buvo „vienas dramatiškiau- 
sių dabartinės Vokietijos istorijos įvykių“!* ir taip pat padėjo atsirasti naciz- 
mui, kaip ir socialinio susisluoksniavimo nebuvimas milžiniškame Rusijos kai- 
mo gyventojų masyve (tame „didžiuliame glebiame kūne, neturinčiame poli- 
tinio išsilavinimo, beveik nejautriame idėjoms, galinčioms sutaurinti veiks- 
mą“!*) padėjo bolševikams nuversti demokratinę Kerenskio vyriausybę. Iki- 
hitlerinėje Vokietijoje susiklosčiusios sąlygos atskleidė pavojus, glūdėjusius 
vakarinės pasaulio dalies raidoje, nes pasibaigus Antrajam pasauliniam karui 
taip pat dramatiškai klasių sistema žlugo beveik visose Europos šalyse, tuo 
tarpu įvykiai Rusijoje aiškiai rodo tą kryptį, kuria gali pasukti neišvengiamos 
revoliucinės permainos Azijoje. Kalbant praktiškai, nėra didelio skirtumo, ar 
totalitariniai sąjūdžiai perims nacizmo, ar bolševizmo struktūrą, organizuos 
mases rasės ar klasės vardu, sieks laikytis gyvenimo ir gamtos dėsnių ar dia- 
lektikos ir ekonomikos dėsnių. 

Abejingumas viešiesiems reikalams, neutralumas politinių problemų atžvil- 
giu savaime nėra pakankama priežastis, dėl kurios atsiranda totalitariniai sąjū- 
džiai. Konkurencinė ir kaupianti buržuazinė visuomenė sukūrė apatiją ir net 
priešiškumą viešajam gyvenimui ne tik (ir ne tik pirmiausia) tuose socialiniuose 
sluoksniuose, kurie buvo išnaudojami ir nušalinti nuo aktyvaus dalyvavimo ša- 
lies valdyme - ši apatija buvo būdingiausia pačiai buržuazijai. Po ilgo apsimesti- 
nio kuklumo laikotarpio, kai buržuazija tenkinosi tuo, kad yra vyraujanti visuo- 
menės klasė, nesiekianti politinės valdžios, kurią mielai atidavė aristokratijai, 
atėjo imperialistinė era, kai buržuazija tapo vis priešiškesnė egzistuojančioms 
nacionalinėms institucijoms ir pradėjo reikalauti politinės valdžios ir organi- 
zuotis ją vykdyti. Ir ankstesnė apatija, ir vėlesnis reikalavimas monopolistiškai, 
diktatoriškai tvarkyti nacijos užsienio reikalus kilo iš gyvenimo filosofijos ir sti- 


!š William Ebenstein, 7hie Nazi State, New York, 1943, p. 247. 
* Kaip juos apibūdino Maksimas Gorkis. Žr. Souvarine, op. cit., p. 290. 

liaus, taip atkakliai ir išskirtinai nukreipto į individo sėkmę ar pralaimėjimą 
negailestingoje konkurencinėje kovoje, kad piliečio pareigos ir atsakomybė ga- 
lėjo būti suvokiamos tik kaip nereikalingas riboto jo laiko ir energijos švaisty- 
mas. Tokios buržuazijos nuostatos yra labai naudingos toms diktatūros formoms, 
kai „stiprus žmogus“ imasi varginančios atsakomybės už viešųjų reikalų eigą, 
tačiau tokios nuostatos yra ir rimta kliūtis totalitariniams sąjūdžiams, kurie ne- 
gali toleruoti buržuazinio individualizmo, lygiai kaip ir bet kokio kito individu- 
alizmo. Visuomenės, kurioje viešpatauja buržuazija, apatiškosios dalys, kad ir 
kaip nenorėdamos imtis pilietinės atsakomybės, saugo gryną savo asmenišku- 
mą vien todėl, kad be jo jos vargu ar galėtų tikėtis išlikti konkurencinėje kovoje 
dėl egzistavimo. 

Lemtingus XIX a. minios organizacijų ir XX a. masinių sąjūdžių skirtumus 
sunku suvokti, nes modernieji totalitariniai vadai psichologijos ir intelekto po- 
žiūriu labai nesiskiria nuo ankstesnių minios vadų, kurių moralinės normos ir 
politinės priemonės buvo labai panašios į buržuazijos normas ir priemones. Ta- 
čiau būdingas ir buržuazijos, ir minios požiūris į gyvenimą buvo individualiz- 
mas, O totalitariniai sąjūdžiai gali pagrįstai girtis, kad jie buvo pirmosios tik- 
ros antiburžuazinės partijos. Nė vienas iš jų XIX a. pirmtakų, nei Gruodžio 
10-osi0s draugija, padėjusi Louis Napoleonui ateiti į valdžią, nei mėsininkų bri- 
gados Dreyfuso bylos metu, nei Rusijos juodašimčiai pogromininkai, nei pansą- 
jūdžiai niekada neįtraukdavo savo narių tiek, kad šie visiškai prarastų individu- 
alias pretenzijas ir ambicijas, kaip ir niekada nesuprato, kad organizacijai gali 
pavykti individo tapatybę naikinti nuolat, o ne tik kolektyvinio herojiško veiks- 
mo akimirką. 

Santykis tarp klasinės visuomenės, kurioje viešpatauja buržuazija, ir masių, 
atsirandančių tai visuomenei žlungant, yra ne toks pat kaip santykis tarp buržu- 
azijos ir minios, kuri yra šalutinis kapitalistinės gamybos produktas. Masės ir 
minia turi tik vieną bendrą bruožą, būtent, kad ir vienos, ir kita nepriskirtina 
jokiai visuomenės atšakai ir neturi normalaus politinio atstovavimo. Masės — 
priešingai negu minia, nors ir iškreipta forma - nepaveldi viešpataujančios kla- 
sės normų ir požiūrių, bet atspindi ir savaip iškreipia visų klasių normas ir po- 
žiūrius į viešuosius reikalus. Masių žmogaus normas sąlygoja ne tik ir ne pir- 
miausia kokia nors konkreti klasė, kuriai jis priklauso, o veikiau viską persmel- 
kiančios įtakos ir įsitikinimai, kuriuos tyliai ir neapibrėžtai pripažįsta visos vi- 
suomenės klasės. 

Klasinė priklausomybė, nors ir bendresnė ir niekada taip neišvengiamai ne- 
nulemta socialinės kilmės, kaip feodalinės visuomenės santvarkoje ir luomuo- 
se, dažniausiai būdavo lemiama gimimo fakto, ir tik išskirtiniai talentai ar laimė 
ją galėjo pakeisti. Socialinis statusas lemdavo individo dalyvavimą politikoje, ir 
išskyrus ypatingas aplinkybes, kai kildavo pavojus visai nacijai, kai buvo taria- 
ma, kad individas veikia kaip nacionalas, nepriklausomai nuo jo klasinės ar 
partinės priklausomybės, jis niekada tiesiogiai nesusidurdavo su viešaisiais rei- 
kalais ir niekada nesijausdavo tiesiogiai atsakingas už jų eigą. Kokios nors kla- 
sės reikšmės bendruomenėje didėjimas visada būdavo susijęs su auklėjimu ir 
tam tikro jos narių skaičiaus rengimu politikai kaip profesijai, mokamai (arba, 
jei jie galėjo sau tai leisti, nemokamai) tarnybai vyriausybėje ir atstovavimui 
klasei parlamente. Kad dauguma liaudies likdavo už bet kokios partijos ar poli- 
tinės organizacijos, niekam nebuvo svarbu, ir šiuo požiūriu viena konkreti klasė 
iš esmės nesiskyrė nuo kitos. Kitaip tariant, priklausomybė kokiai nors klasei, 

riboti grupiniai jos įsipareigojimai ir tradicinis požiūris į vyriausybę neleido di- 
dėti skaičiui tokių piliečių, kurie jautėsi individualiai ir asmeniškai atsakingi už 
savo šalies valdymą. Toks apolitinis nacionalinės valstybės gyventojų pobūdis 
atsiskleidė tik tada, kai šitokia klasių sistema sužlugo, sudraskydama visą iš ma- 
tomų ir nematomų gijų, siejusių Žmones į politinį junginį, nuaustą audinį. 

Klasių sistemos žlugimas kartu reiškė partijų sistemos žlugimą pirmiausia 
todėl, kad šios partijos, gynusios tam tikrus interesus, jau nebegalėjo atsto- 
vauti klasiniams interesams. Tolesnis jų egzistavimas buvo dar kiek svarbus 
ankstesniųjų klasių nariams, beviltiškai norėjusiems atgauti ankstesnį sociali- 
nį savo statusą ir siekusiems laikytis kartu ne todėl, kad dar būtų turėję ben- 
drų interesų, o todėl, kad jie tikėjosi tuos interesus atgaivinti. Todėl partijų 
propaganda tapdavo vis labiau psichologinė ir ideologinė, o politinės nuosta- 
tos — vis labiau apologetinės ir nostalgiškos. Maža to, net nesuprasdamos šito, 
partijos prarado tuos neutralius rėmėjus, kurie niekada nesidomėjo politika, 
nes jautė, kad nėra tokių partijų, kurios pasirūpintų jų interesais. Taigi pirmas 
kontinentinės partijų sistemos žlugimo ženklas buvo ne senųjų partijos narių 
dezertyravimas, 0 negalėjimas pritraukti narių iš jaunesniosios kartos ir ty- 
laus neorganizuotų masių — kurios staiga nusikratė savo apatijos ir patraukė 
ten, kur matė galimybę garsiai pareikšti savo naują įnirtingą opoziciją - prita- 
rimo bei paramos praradimas. 

Apsaugą teikusių klasinių sienų griuvimas už visų klasių esančias ir snūdu- 
riuojančias daugumas pavertė viena didžiule, neorganizuota, chaotiška įsiutu- 
sių individų mase. Tie individai tarpusavyje neturėjo nieko bendro, išskyrus mig- 
lotą nuojautą, kad partijos narių viltys yra pasmerktos, kad todėl gerbiamiausi, 
iškiliausi ir tipiškiausi bendruomenės nariai yra kvailiai ir kad visos dar egzis- 
tuojančios valdžios yra ne tiek blogos, kiek vienodai kvailos ir apgavikiškos. 
Šiam naujoviškam baisingam negatyviam solidarumui atsirasti neturėjo didelės 
reikšmės tai, kad bedarbis nekentė status guo ir valdžios, egzistuojančios social- 
demokratų partijos forma, eksproprijuotas smulkus savininkas nekentė valdžios, 
egzistuojančios centristinės ar dešiniosios partijos forma, o buvę viduriniųjų ar 
aukštesniųjų klasių nariai nekentė valdžios, egzistuojančios tradicinės kraštuti- 
nės dešinės forma. Šitokios visiškai nepatenkintų ir nusivylusių Žmonių masės 
Vokietijoje ir Austrijoje sparčiai didėjo po Pirmojo pasaulinio karo, kai prie 
destruktyvių karinio pralaimėjimo padarinių prisidėjo infliacija ir nedarbas, to- 
kie žmonės sudarė didelę visuomenės dalį ir visose naujai susikūrusiose valsty- 
bėse, o po Antrojo pasaulinio karo jie pradėjo remti ekstremistinius sąjūdžius 
Prancūzijoje ir Italijoje. 


"Tokioje klasinės visuomenės žlugimo atmosferoje susiformavo Europos ma- 
sių Žmogaus psichologija. Tas faktas, kad monotoniškai, bet abstrakčiai ir vie- 
nodai tas pats likimas ištiko daugybę individų, jiems nesutrukdė savo dalią ver- 
tinti kaip individualų pralaimėjimą, o pasaulį - kaip ypač neteisingą. Tačiau 
šitoks egocentrinis įsiūtis, nors nuolat atsikartojantis izoliuotuose individuose, 
nebuvo rišamasis saitas, nepaisant jame glūdėjusios tendencijos pašalinti indi- 
vidualius skirtumus, nes jo pagrindas nebuvo joks bendras interesas — nei eko- 
nominis, nei socialinis, nei politinis. Todėl egocentrizmą lydėjo aiškus savisau- 
gos instinkto silpnėjimas. Nesavanaudiškumas ta prasme, kad aš pats nieko ne- 
reiškiu, jausmas, kad esu nereikalingas, jau nebebuvo individualaus idealizmo 
išraiška, bet tapo masiniu reiškiniu. Senas posakis, kad vargingieji ir engiamieji 

neturi ko prarasti, išskyrus savo grandines, masių žmogui nebetiko, nes praras- 
damas interesą savo gerovei kartu jis prarado daug daugiau negu tik skurdo 
grandines: išnyko ir viso nerimo bei rūpesčių, žmogaus gyvenimą darančių ne- 
ramų ir skausmingą, šaltinis. Palyginti su šiuo tokių žmonių nematerializmu, 
krikščionių vienuolis atrodo panašus į žmogų, paskendusį pasaulio reikaluose. 
Himmleris, puikiai supratęs tų, kuriuos jis organizavo, mąstyseną, tiksliai api- 
būdino ne tik savo SS žmones, bet ir tuos plačius sluoksnius, iš kurių jis juos 
pasirinkdavo, tardamas, kad juos domina ne „kasdienės problemos“, o „ideolo- 
giniai klausimai, svarbūs dešimtmečiams ir šimtmečiams, todėl toks žmogus <...> 
žino, kad dirba didžiam uždaviniui, pasitaikančiam ne dažniau kaip kartą per 
2000 metų“*?. Gigantiškas individų virtimas masėmis sukūrė mąstyseną, kuri, 
kaip Cecilio Rhodeso mąstysena prieš beveik keturiasdešimt metų, manipulia- 
vo kontinentais ir šimtmečiais. 

Iškilūs Europos mokslininkai ir valstybininkai nuo pat XIX a. pradžios prog- 
nozavo masių Žmogaus atsiradimą ir masių epochos atėjimą. Ištisa literatūra, 
skirta masių elgesiui ir masių psichologijai, įrodinėjo ir populiarino išmintį, ge- 
rai žinomą senovės žmonėms - apie demokratijos ir diktatūros, minios valdžios 
ir tironijos giminiškumą. XIX a. autoriai parengė tam tikras politiškai sąmonin- 
gas ir net pernelyg sąmoningas išsilavinusio Vakarų pasaulio grupes, pasiruošu- 
sias demagogų atsiradimui, masinei lengyatikystei, prietaringumui ir brutalu- 
mui. Tačiau nors visos šios prognozės tam tikra prasme pasitvirtino, jos tapo 
nebe tokios reikšmingos, susidūrus su tokiu netikėtu ir nenumatytu reiškiniu, 
kaip radikalus asmeninio suinteresuotumo praradimas"!, ciniškas ir nuobodžiau- 
jantis abejingumas mirties ar kitų asmeninių katastrofų akivaizdoje, aistringas 
potraukis prie pačių abstrakčiausių sąvokų kaip gyvenimo gairių ir visuotinė 
panieka net pačioms akivaizdžiausioms sveiko proto taisyklėms. 

Priešingai prognozėms, masės nebuvo didėjančios sąlygų lygybės, visuotinio 
išsimokslinimo ir su juo neišvengiamai susijusio standartų nuosmukio bei turi- 
nio populiarėjimo padarinys. (Amerika, klasikinė sąlygų lygybės ir visuotinio 
lavinimo su visais jo trūkumais šalis, su moderniąja masių psichologija susidūrė 
mažiau nei, galimas daiktas, bet kuri kita pasaulio šalis.) Netrukus tapo aišku, 
kad masiniai sąjūdžiai ypač traukia aukštos kultūros žmones ir kad apskritai 
labai radikalus individualizmas ir rafinuotumas ne tik kad netrukdo, bet kartais 
net skatina susiliejimą su masėmis, kuriam masiniai sąjūdžiai parengė dirvą. 
Kadangi akivaizdus faktas, kad individualizacija ir aukštosios kultūros puoselė- 
jimas netrukdo formuotis masinėms pažiūroms, buvo toks netikėtas, dažnai bū- 
davo smerkiamas moderniosios inteligentijos liguistumas ar nihilizmas, taria- 
mai tipiška intelektualo neapykanta pačiam sau, „priešiškumo gyvenimui“ dva- 
sia ir antagonizmas vitalumui. Tačiau šitaip apšmeižti intelektualai buvo tik daug 
bendresnio reiškinio iškalbingiausi pavyzdžiai ir aiškiausi reiškėjai. Socialinė 
atomizacija ir kraštutinė individualizacija užbėgo už akių masiniams sąjūdžiams, 
kurie patraukė - daug lengviau ir anksčiau nei socializuotus, neindividualistiš- 


* Heinricho Himmlerio kalba apie „SS ir policijos organizaciją ir pareigas“, atspausdinta Na- 
tional-politischer Lehrgang der Wehrmacht vom 15-23 Januar 1937. Vertimas cituojamas pagal 
Nazi Conspiracy and Aggression. Office of the United States Chief of Counsel for the Prosecu- 
tion of Axis Criminality. U.S. Government, Washington, 1946, IV, p. 616 ff. 

*! Gustave'as Lebonas (La Psychologie des Foules, 1895) pažymi ypatingą masių nesavanaudiš- 
kumą. Žr. II skyrių, 5 paragrafą. 

kai nusiteikusius tradicinių partijų narius — visiškai neorganizuotus žmones, ti- 
piškus „neprisijungėlius“, dėl individualių priežasčių visada atsisakydavusius pri- 
pažinti socialinius ryšius ir įsipareigojimus. 

Tiesa yra ta, kad masės susiformavo iš labai atomizuotos visuomenės frag- 
mentų. Tokios visuomenės konkurencinė struktūra ir su ja susijusi individo vie- 
natvė buvo tramdoma tik priklausomybės kuriai nors klasei. Svarbiausias masių 
žmogaus bruožas yra ne brutalumas ar atsilikimas, o izoliuotumas ir normalių 
socialinių ryšių stoka. Visiškai natūralu, kad šios masės, išsiskirdamos iš į klases 
suskilusios nacionalinės valstybės, kurios įtrūkiai buvo užcementuojami nacio- 
nalistiniais jausmais, ir nublokštos į pirmykštį bejėgiškumą, kilusį iš jų naujojo 
patyrimo, buvo linkusios į itin įnirtingą nacionalizmą, kurio masių vadai, prie- 
šingai savo instinktams ir tikslams, griebėsi dėl grynai demagoginių priežasčių“. 

Priešingai negu miniai, masėms nebūdingas ir ideologiškai nepriimtinas nei 
gentinis nacionalizmas, nei maištingas nihilizmas. Bet patys talentingiausi mū- 
sų laikų masių vadai vis dar iškildavo iš minios, o ne iš masių*. Hitlerio biogra- 
fiją šiuo požiūriu galima skaityti kaip pavyzdinį vadovėlį, o Stalino atveju svar- 
biausia tai, kad jis atėjo iš konspiracinio aparato, egzistavusio bolševikų partijo- 
je, ypatingame atmatų ir revoliucionierių mišinyje. Ankstyvuoju laikotarpiu Hit- 
lerio partija, beveik išimtinai sudaryta iš neprisitaikėlių, nevykėlių ir avantiūris- 
tų, tikrai atstovavo „ginkluotai bohemai“““, kuri buvo tik buržuazinės visuome- 
nės išvirkščioji pusė ir kurią kaip tik todėl vokiečių buržuazija neišvengiamai 
turėjo sugebėti sėkmingai panaudoti savo tikslams. Tiesą sakant, buržuazija bu- 
vo apgauta nacių lygiai taip pat kaip ir Rohmo ir Schleicherio frakcija reichsve- 
re: ši frakcija irgi manė, kad Hitleris, kuriuo ji naudojosi kaip informatoriumi, 
ar SA, kuria ji naudojosi militaristinei propagandai ir paramilitariniam moky- 
mui, veiks kaip jos agentai ir padės įvesti karinę diktatūrą“. Ir vieni, ir kiti nacių 


?? Nacių partijos įkūrėjai, net prieš ją užvaldant Hitleriui, kartais vadindavo ją „kairiąja parti- 
ja“. Įdomus ir įvykis, nutikęs po 1932 metų parlamento rinkimų: „Gregoras Strasseris pasipik- 
tinęs aiškino savo vadui, kad prieš rinkimus nacionalsocialistai reichstage galėjo suformuoti 
daugumą jungdamiesi su centru, o dabar šios galimybės nebebuvo, nes abi partijos sudarė 
mažiau nei pusę parlamento; <...> “Bet kartu su komunistais nacionalsocialistai vis dar suda- 
ro daugumą, - atsakė Hitleris, - ir niekas negalės valdyti prieš mūsų valią'“ (Heiden, op. cit., 
p. 94 ir 495, atitinkamai). 

> Plg. Carlton J.H. Haycs,op. cit., kuris nenubrėžia skirtumo tarp minios ir masių ir mano, kad 
totalitariniai diktatoriai „veikiau kilo iš masių, o ne iš klasių“. 

* Tai svarbiausia teorija, sukurta K. Heideno, kurio nacių sąjūdžio analizės vis dar turi išskirti- 
nę reikšmę. „Iš mirusių klasių nuolaužų atsiranda nauja intelektualų klasė, ir priekyje žings- 
niuoja patys negailestingiausi, tie, kuriems beveik nėra ko prarasti, vadinasi, patys stipriausi: 
ginkluota bohema, kuriai karas yra namai, o pilietinis karas - tėvynė“ (op. cit., p. 100). 

25 Reichsvero generolo Schleicherio ir Rėhmo, SA vado, sąmoksle buvo numatytas planas visas 
sukarintas formuotes palenkti reichsvero karinei vadovybei, 0 tai vokiečių armiją būtų iškart 
papildę milijonais žmonių. Žinoma, tai neišvengiamai būtų atvedę prie karinės diktatūros. 1934 
metų birželio mėnesį Hitleris likvidavo Rohmą ir Schleicherį. Pradinės derybos buvo vedamos 
visiškai pritarus Hitleriui, pasinaudojusiam Rėhmo ryšiais su reichsveru, kad nuo Vokietijos 
karinių sluoksnių nuslėptų tikruosius savo ketinimus. 1932 metų balandžio mėnesį Rohmas 
liudijo viename iš Hitlerio teismo procesų, kad SA karinis statusas visiškai priimtinas reichsve- 
rui. (Rohmo ir Schleicherio plano dokumentinius liudijimus žr. Nazi Conspiracy, V, p. 456 ff. 
Žr. taip pat Heiden,op. cit., p. 450.) Pats Rėhmas išdidžiai praneša apie savo derybas su Schlci- 

sąjūdį aiškino savaip, minios politinės filosofijos terminais““, ir nepastebėjo nei to, 
kad minios vadams masės teikia nepriklausomą, spontanišką paramą, nei tikro 
minios vadų talento kurti naujas organizacines formas. Minia kaip šių masių va- 
das buvo nebe buržuazijos ar kieno nors kito, o vien tik masių agentas. 


Kad totalitariniai sąjūdžiai labiau priklausė ne nuo masių visuomenės be- 
struktūriškumo, 0 nuo ypatingų atomizuotų ir individualizuotų masių sąlygų, 
geriausiai galima matyti nacizmą lyginant su bolševizmu: tiedu sąjūdžiai atitin- 
kamose šalyse prasidėjo esant labai skirtingoms aplinkybėms. Lenino revoliuci- 
nę diktatūrą pakeisdamas visiškai totalitariniu valdymu, Stalinas pirmas dirbti- 
nai sukūrė tokią atomizuotą visuomenę, kurią naciams Vokietijoje buvo paren- 
gusios istorinės aplinkybės. 

Stulbinamai lengvai Spalio revoliucija nugalėjo šalyje, kur despotiška ir cen- 
tralizuota biurokratija valdė bestruktūrę masę gyventojų, kurių netelkė nei feo- 
dalinės kaimo santvarkos likučiai, nei silpnos, tik ką atsiradusios miesto kapita- 
listų klasės. Tardamas, kad niekur pasaulyje nebūtų buvę taip lengva užgrobti 
valdžią ir taip sunku išlaikyti, Leninas suprato ne tik Rusijos darbininkų klasės 
silpnumą, bet ir bendras anarchiškas socialines sąlygas, kurios buvo palankios 
staigioms permainoms. Neturėdamas masių vado polinkių - jis nebuvo orato- 
rius ir turėjo aistrą viešai pripažinti ir nagrinėti savo klaidas, 0 tai prieštarauja 
netgi paprasčiausios demagogijos taisyklėms - Leninas iškart griebėsi visų gali- 
mų sričių - socialinės, nacionalinės, profesinės, - galinčių gyventojų masei su- 
teikti bent šiokią tokią struktūrą, ir, atrodo, buvo įsitikinęs, kad toks susisluoks- 
niavimas yra revoliucijos išgelbėjimas. Jis legalizavo anarchišką žemvaldžių eks- 
propriaciją, vykdomą kaimo masių, ir šitaip pirmą ir, galimas daiktas, paskutinį 
kartą Rusijoje sukūrė tą emancipuotą valstiečių klasę, kuri nuo Prancūzijos re- 
voliucijos laikų buvo pati tvirčiausia Vakarų nacionalinių valstybių atrama. Jis 
stengėsi stiprinti darbininkų klasę, remdamas nepriklausomas profesines sąjun- 
gas. Jis toleravo tik ką pasirodžiusią naują viduriniąją klasę, sukurtą naujosios 
ekonominės politikos pasibaigus pilietiniam karui. Jis įvesdavo naujų skirtumų, 
organizuodamas, o kartais išrasdamas kuo daugiau tautybių, skatindamas net 
pačių primityviausių Tarybų Sąjungos tautelių nacionalinę sąmonę ir istorinių 
bei kultūrinių skirtumų suvokimą. Atrodo aišku, kad šiuose grynai praktiniuose 
reikaluose Leninas vadovavosi savo didžio valstybininko instinktais, o ne mark- 
sistiniais įsitikinimais; šiaip ar taip, jo politika rodo, kad jį labiau gąsdino socia- 
linės ar kokios nors kitos struktūros nebuvimas, negu galimas išcentrinių ten- 
dencijų vystymasis naujai išsivadavusiose tautose ar net naujos buržuazijos au- 
gimas naujai atsiradusioje viduriniojoje ir valstiečių klasėje. Neabejotina, kad 
didžiausią pralaimėjimą Leninas patyrė tada, kai prasidėjus pilietiniam karui 


cheriu, kurios, pagal jį, prasidėjo 1931 metais. Schleicheris pažadėjo ypatingos padėties atveju 
SA vadovavimui duoti reichsvero karininkų. (Žr. Die Memoiren des Stabschefs Rėhm, Sa- 
arbrūcken, 1934, p. 170). Sukarintas SA pobūdis, palaikomas Rėhmo ir nuolat ginčijamas Hit- 
lerio, ir toliau lėmė jų žodyną net ir likvidavus Rėhmo frakciją. Priešingai negu SS, SA nariai 
visada pabrėždavo esą „Vokietijos karinės valios atstovai“, ir jiems Trečiasis reichas buvo „ka- 
rinė bendruomenė [remiama] dviejų kolonų: partijos ir vermachto“ (žr. Handbuch der SA, 
Berlin, 1939, ir Victor Lutze, „Die Sturmabteilungen“, Grundlagen, Aufbau und Winschaftsord- 
nung des nationalsozialistischen Staates, No.7a). 

* Ypač Rėhmo autobiografija yra tikra tokios rūšies literatūros klasika. 


318 Totalitarizmas 


aukščiausioji valdžia, kurią iš pradžių jis planavo sutelkti tarybose, aiškiai perėjo 
į partinės biurokratijos rankas; tačiau net šis procesas, turėjęs tragiškų pada- 
rinių revoliucijos eigai, nebūtinai turėjo atvesti prie totalitarizmo. Vienos par- 
tijos diktatūra pridėjo tik dar vieną klasę prie jau besivystančios šalies sociali- 
nių sluoksnių, t. y. biurokratiją, kuri, pagal socialistinius revoliucijos kritikus, 
„valdė šalį kaip privačią nuosavybę“ (Marxas)“'. Kai Leninas mirė, keliai dar 
buvo atviri. Darbininkų, valstiečių ir viduriniųjų klasių formavimasis nebūti- 
nai turėjo atvesti prie klasių kovos, kuri buvo būdinga Europos kapitalizmui. 
Žemės ūkis vis dar galėjo būti vystomas kolektyviniu, kooperatiniu ar privačiu 
pagrindu, o nacionalinė ekonomika vis dar buvo atvira socialistiniam, valsty- 
biniam kapitalistiniam ar laisva verslininkyste pagrįstam ūkininkavimo būdui. 
Nė viena iš šių alternatyvų nebūtų automatiškai sugriovusi naujosios šalies 
struktūros. 

Bet visos šitos naujos klasės ir tautos trukdė Stalinui, kai jis pradėjo ruošti 
šalį totalitariniam valdymui. Kad sufabrikuotų atomizuotą ir bestruktūrę masę, 
pirmiausia jis turėjo likviduoti valdžios likučius tarybose, kurios, kaip svarbiau- 
sia nacionalinio atstovavimo institucija, vis dar turėjo tam tikrą vaidmenį ir trukdė 
absoliučiai partinės hierarchijos valdžiai. Todėl pirmiausia jis susilpnino tary- 
bas, įvesdamas į jas bolševikų kuopeles, tik iš kurių būdavo skiriami aukščiausi 
funkcionieriai į centro komitetus**. Apytikriai 1930 metais galutinai išnyko anks- 
tesnių komunalinių institucijų pėdsakai ir jas pakeitė labai centralizuota parti- 
nė biurokratija, kurios polinkis į rusifikaciją nedaug skyrėsi nuo caro režimo 
polinkio, išskyrus tik tai, kad naujieji biurokratai nebebijojo raštingumo. 

Paskui bolševikų vyriausybė ėmėsi likviduoti klases, dėl ideologinių ir propa- 
gandinių priežasčių pradėjusi nuo klasių, turinčių nuosavybę, naujos vidurinio- 
sios klasės miestuose ir valstiečių kaimuose. Dėl gausumo ir nuosavybės turėjimo 
valstiečiai iki to momento potencialiai buvo pati galingiausia klasė Tarybų Są- 
jungoje, todėl jų likvidavimas buvo radikalesnis ir žiauresnis negu bet kurios 
kitos grupės ir buvo vykdomas dirbtiniu badu bei deportacijomis buožių eks- 


?7 Gerai žinoma, kad antistalininės skaldomosios grupės savąją Tarybų Sąjungos vystymosi kri- 
tiką grindė šia marksistine formule ir, tiesą sakant, jos net neperaugo. Nuolat pasikartojantys 
tarybinės biurokratijos „valymai“, beveik prilygstantys biurokratijos kaip klasės likvidavi- 
mui, tiems kritikams niekada netrukdė į biurokratiją žvelgti kaip į Tarybų Sąjungoje vyrau- 
jančią ir ją valdančią klasę. Štai Rakovskio vertinimas, parašytas 1930 metais jam būnant 
Sibiro tremtyje: „Mūsų akyse formavosi ir toliau formuojasi milžiniška valdininkų klasė, tu- 
rinti savo vidinius padalinius ir nuolat auganti dėl apskaičiuotų kooptacijų ir tiesioginių ar 
netiesioginių paskyrimų. <...> Elementas, jungiantis šią originalią klasę, yra irgi savotiška 
privati nuosavybė, atkreipkite dėmesį - valstybinės valdžios nuosavybė“ (cit. pagal Souva- 
rine, op. cit., p. 564). Tiesą sakant, tai visai tiksli ikistalininės epochos raidos analizė. Apic 
partijos ir tarybų santykio raidą, kuri labai svarbi Spalio revoliucijos eigai, žr. I. Deutscher, 
The Prophet armed: Trotsky 1879-1921, 1954. 

* 1927 metais 90 nuošimčių kaimo tarybų narių ir 75 nuošimčiai jų pirmininkų buvo neparti- 
niai, rajonų vykdomuosius komitetus sudarė 50 nuošimčių partijos narių ir 50 nuošimčių nc- 
partinių, tuo tarpu Centro Komitete 75 nuošimčiai delegatų buvo partijos nariai. Žr. straipsnį 
„Bolševizmas“, Maurice Dobb, Encyclopedia of Social Sciences. 

Kaip partijos nariai tarybose, balsuodami „pagal instrukcijas, gaunamas iš etatinių partijos 
valdininkų“, sunaikino tarybų sistemą iš vidaus, smulkiai aprašyta kn. A. Rosenberg, A History 
of bolshevism, London, 1934, chapter vi. 

propriacijos ir kolektyvizacijos dingstimi. Viduriniosios ir valstiečių klasės likvi- 
davimas buvo užbaigtas ketvirtojo dešimtmečio pradžioje. Tie, kurie nepateko 
tarp daugelio milijonų mirusiųjų ar milijonų deportuotų darbo vergų, sužinojo, 
„kas čia šeimininkas“, ir suprato, kad jų ir jų šeimų gyvybė priklauso ne nuo jų 
bendrapiliečių, o išimtinai nuo vyriausybės kaprizų, su kuriais jie susidurdavo 
visiškai vieniši, nesitikėdami jokios pagalbos iš tos grupės, kuriai jiems teko 
priklausyti. Tikslus momentas, kai kolektyvizacija sukūrė naują valstietiją, sie- 
jamą bendrų interesų, kuri dėl savo gausumo ir ypatingos ekonominės reikš- 
mės šalies ekonomikai vėl kėlė potencialų pavojų totalitarinei valdžiai, negali 
būti nustatytas nei iš statistinių, nei iš dokumentinių šaltinių. Tačiau tie, kurie 
moka skaityti totalitarinę „šaltinių medžiagą“, teigia, kad šis momentas atėjo 
prieš dvejus metus iki Stalino mirties, kai jis pasiūlė panaikinti kolektyvinius 
ūkius ir paversti didesniais junginiais. Jis neišgyveno iki šio plano įgyvendini- 
mo; šį kartą aukų būtų buvę dar daugiau, o chaotiški padariniai visai ekono- 
mikai būtų buvę dar katastrofiškesni, negu pirmosios valstiečių klasės likvida- 
vimas, bet nėra pagrindo abejoti, kad jam vėl būtų galėję pavykti. Nesama 
tokios klasės, kurios nebūtų įmanoma nušluoti nuo žemės paviršiaus, jei nu- 
žudoma pakankamai jos narių. 

Kita klasė, kurią reikėjo likviduoti, buvo darbininkai. Kaip klasė jie buvo 
daug silpnesni ir priešinosi daug silpniau nei valstiečiai, nes stichiška jų įvykdyta 
gamyklų savininkų ekspropriacija revoliucijos metu, priešingai negu valstiečių 
įvykdyta žemvaldžių ekspropriacija, iškart buvo sužlugdyta vyriausybės, kuri 
gamyklas konfiskavo kaip valstybės nuosavybę ta dingstimi, kad valstybė, šiaip 
ar taip, priklauso proletariatui. Stachanovo sistema, kurios buvo imtasi ketvir- 
tojo dešimtmečio pradžioje, sunaikino bet kokį darbininkų solidarumą ir klasi- 
nę sąmonę, iš pradžių kurstydama žiaurų lenktyniavimą, o paskui sukurdama 
laikiną stachanoviečių aristokratiją, kurios socialinis nutolimas nuo paprasto 
darbininko, savaime suprantama, buvo jaučiamas daug labiau negu nuotolis tarp 
darbininkų ir darbdavių. Šis procesas buvo užbaigtas 1938 metais įvedus darbo 
knygeles, kurios visą Rusijos darbininkų klasę oficialiai pavertė gigantiška prie- 
vartinio darbo jėga. 

Šių priemonių viršūnė buvo likvidavimas tos biurokratijos, kuri padėjo įgy- 
vendinti ankstesnes likvidacijas. Stalinui prireikė dvejų metų, nuo 1936 iki 1938, 
nusikratyti visos administracinės ir karinės tarybinės visuomenės aristokratijos; 
beveik visos įstaigos, gamyklos, ekonominiai ir kultūriniai padaliniai, vyriausy- 
bės, partijos ir kariniai skyriai pateko į naujas rankas, kai „buvo nušluota beveik 
pusė partinio ir nepartinio administracinio personalo“, o daugiau nei 50 nuo- 
šimčių visų partijos narių ir „mažų mažiausiai dar aštuoni milijonai“ buvo likvi- 
duoti“?. Naujai įvesti vidaus pasai, kuriuose turėjo būti registruojami ir patvirti- 


“ Šie skaičiai paimti iš Viktoro Kravčenkos knygos / Choose Freedom: The Personal and Poli- 
tical Life of a Soviet Official, New York, 1946, p. 278 ir p. 303. Žinoma, tai labai nepatikimas 
šaltinis. Tačiau kadangi Tarybų Rusijos atveju iš esmės turime tik abejotinus šaltinius, kuriais 
galime remtis, ir reikia pritarti nuomonei, kad turime pasitikėti ir naujais pasakojimais, pra- 
nešimais ir vienokiais ar kitokiais vertinimais, viskas, ką galime padaryti - tai naudotis bet 
kokia informacija, kuri bent jau sudaro patikimumo įspūdį. Atrodo, kad kai kurie istorikai 
mano, jog priešingas metodas - būtent, naudotis tik ta medžiaga, kurią pateikia Rusijos vy- 
riausybė - yra patikimesnis, tačiau iš tikrųjų taip nėra. Kaip tik oficiali medžiaga yra ne kas 
kita kaip propaganda. 

nami visi persikėlimai iš vieno miesto į kitą, užbaigė partinės biurokratijos kaip 
klasės sunaikinimą. Savo teisiniu statusu biurokratija, kaip ir partijos funkcio- 
nieriai, dabar buvo prilyginta darbininkams: dabar ji irgi turėjo tapti didžiulio 
Rusijos prievartinės darbo jėgos masyvo dalimi, o jos kaip privilegijuotos tary- 
binės visuomenės klasės statusas buvo jau praeityje. O kadangi šis visuotinis 
valymas baigėsi tuo, kad buvo likviduoti aukščiausieji policijos pareigūnai - tie 
patys, kurie pirmieji organizavo visuotinį valymą, - net GPU kadrai, vykdę te- 
rorą, nebegalėjo turėti iliuzijų ir suprato, kad kaip grupė jie jau nebeatstovauja 
niekam, net valdžiai. 

Nė viena iš šitų milžiniškų žmonių gyvybių aukų nebuvo pateisinama jokiu 
raison d tat ankstesne šių žodžių prasme. Nė vienas likviduotas socialinis sluoks- 
nis nebuvo priešiškas režimui ar galėjęs tapti priešiškas numatomoje ateityje. 
Aktyvi organizuota opozicija nustojo egzistavusi 1930 metais, kai Stalinas savo 
kalboje XVI partijos suvažiavime paskelbė už įstatymo ribų dešinįjį ir kairįjį 
nukrypimą partijos viduje, bet net šita silpna opozicija vargu ar būtų galėjusi 
remtis kokia nors egzistuojančia klase“. Jau diktatoriškas teroras - kuris skiria- 
si nuo totalitarinio teroro tuo, kad kelia grėsmę tik tikriems oponentams, 0 ne 
nekenksmingiems piliečiams, neturintiems politinių įsitikinimų - buvo pakan- 
kamai žiaurus, kad pasmaugtų bet kokį politinį gyvenimą, atvirą ar slaptą, net 
iki Lenino mirties. Užsienio intervencija, kuri galėjo palaikyti tik vieną nepa- 
tenkintų gyventojų grupę, nebekėlė pavojaus, kai 1930 metais sovietų režimas 
buvo pripažintas daugumos vyriausybių ir sudarė prekybines bei kitokias tarp- 
tautines sutartis su daugeliu šalių. (Tačiau tai nesutrukdė Stalino vyriausybei 
atimti tokią galimybę iš savo liaudies: dabar mes žinome, kad Hitleris, jei būtų 
buvęs paprastas užkariautojas, o ne besivaržantis totalitarinis valdovas, galimas 
daiktas, būtų galėjęs turėti nepaprastą šansą patraukti savo pusėn bent jau Uk- 
rainos liaudį.) 

Klasių likvidavimas, neturėjęs politinės prasmės, tarybinei ekonomikai buvo 
aiškiai pražūtingas. Dirbtinio 1933 metų bado padariniai buvo jaučiami daugelį 
metų visoje šalyje; Stachanovo sistemos, pasižyminčios savavališku individua- 
laus išdirbio greitinimu ir visišku kolektyvinio darbo gamyboje nepaisymu, įve- 
dimas 1935 metais baigėsi jaunos pramonės „chaotišku nesubalansavimu“?!. Biu- 
rokratijos, t. y. gamyklų valdytojų ir inžinierių klasės, likvidavimas galutinai at- 
ėmė iš pramonės įmonių tą nedidelį patyrimą ir technologinius įgūdžius, ku- 
riuos buvo spėjusi sukaupti naujoji Rusijos techninė inteligentija. 

Valdinių lygybė nuo senovės laikų buvo svarbiausias visų despotijų ir tironijų 
rūpestis, tačiau tokio sulyginimo nepakanka totalitarinei valdžiai, nes jis palie- 
ka daugiau ar mažiau nepaliestus tam tikrus nepolitinius bendruomeninius val- 
dinių ryšius, pavyzdžiui, šeimos ryšius ir bendrus kultūrinius interesus. Jei savo 
tikslų totalitarizmas siekia rimtai, jis turi prieiti tą tašką, kuriame jis „kartą ir 
visiems laikams turi baigti netgi su šachmatų žaidimo neutralumu“, t. y. su bet 
kokios veiklos autonomišku egzistavimu. Mėgėjai „Žaisti šachmatais dėl paties 
žaidimo“, beje, jų užsiėmimo likviduotojo vykusiai palyginti su „meno dėl me- 


3 Stalino pranešime XVI partijos suvažiavime nukrypimai pasmerkiami kaip valstiečių ir smul- 
kiaburžuazinių klasių, esančių partijos gretose, pasipriešinimo „atspindys“. (Žr. Leninism, 1933, 
Vol. II, chapter iii). Prieš tokį kaltinimą opozicija pasirodė stulbinamai bejėgė, nes ji irgi, ypač 
Trockis, „visada siekė už klikų kovos atskleisti klasių kovą“ (Souvarine, op. cit., p. 440). 

*! Kravchenko, op. cit., p. 187. 


Beklasė visuomenė 321 


no“** mėgėjais, dar nėra absoliučiai atomizuoti elementai, priklausantys masių 
visuomenei, kurios visiškai heteronomiškas vienodumas yra viena pirminių to- 
talitarizmo sąlygų. Totalitarinių vadų požiūriu visuomenė, atsidavusi šachma- 
tams dėl pačių šachmatų, tik tam tikru laipsniu skiriasi nuo fermerių, dirbančių 
dėl pačios fermerystės, klasės ir tik tam tikru laipsniu už juos nepavojingesnė. 
Himmleris SS narį labai tiksliai apibūdino kaip naujo tipo žmogų, kuris jokio- 
mis aplinkybėmis neužsiims „kokiu nors reikalu dėl jo paties“*. 

Masinė atomizacija tarybinėje visuomenėje buvo pasiekta sumaniai naudojant 
pakartotinius valymus, kurie visada užbėgdavo už akių realiems grupių likvidavi- 
kad tas pats likimas grėstų ir kaltinamajam, ir visiems su juo paprasčiausiai susiju- 
siems žmonėms, nuo pažįstamų iki artimiausių draugų ir giminaičių. Šitos pa- 
prastos ir gudrios priemonės („kaltas dėl ryšių“) padarinys yra tas, kad kai tik 
žmogui iškeliamas kaltinimas, jo ankstesni draugai tuojau pat virsta pikčiausiais 
jo priešais: kad išgelbėtų savo kailį, jie skuba informuoti, puola smerkti ir prieš 
kaltinamąjį pateikia neegzistuojančius faktus; akivaizdu, kad tai vienintelis būdas 
įrodyti savo ištikimybę. Retrospektyviai jie bando įrodyti, kad jų pažintis ar drau- 
gystė su kaltinamuoju buvo tik dingstis jį šnipinėti ar demaskuoti kaip sabotaži- 
ninką, trockistą, užsienio šnipą ar fašistą. Jei nuopelnai „matuojami jūsų demas- 
kuotų artimų draugų skaičiumi“““, akivaizdu, kad elementariausias atsargumas 
reikalauja vengti bet kokių glaudžių kontaktų, jei įmanoma, - ne tam, kad neat- 
skleistum savo slaptų minčių, o veikiau tam, kad beveik tikrų būsimų nemalonu- 
mų atveju nebūtų nė vieno asmens, kuris gali būti ne tik paprasčiausiai suintere- 
suotas tave pasmerkti, bet gali jausti neįveikiamą poreikį tave sunaikinti dėl pa- 
prasčiausio pavojaus savo paties gyvybei. Galiausiai, taikant šią priemonę iki toli- 
miausių ir fantastiškiausių kraštutinumų, bolševikų vadams pavyko sukurti ato- 
mizuotą ir individualizuotą visuomenę, panašios į kurią niekada nebuvome matę 
ir kurią vien įvykiai ir katastrofos vargu ar būtų galėję sukurti. 


Totalitariniai sąjūdžiai yra atomizuotų, izoliuotų individų masinės organiza- 
cijos. Lyginant su kitomis partijomis ar sąjūdžiais, labiausiai krentantis į akis 
išorinis jų bruožas yra totalinis, neribotas, besąlygiškas ir nekintantis pavienio 
individo lojalumo reikalavimas. Totalitarinių sąjūdžių vadai tokio lojalumo rei- 
kalauja dar prieš užgrobdami valdžią. Paprastai toks reikalavimas užbėga už 
akių totalinei šalies organizacijai, palenktai jų realiai kontrolei, ir kyla iš jų ide- 
ologijos pretenzijos, kad jų organizacija kada nors apims visą žmoniją. Tačiau 
ten, kur totalitarinis valdymas nebūna parengtas totalitarinio sąjūdžio (ir, prie- 
šingai negu nacistinėje Vokietijoje, kaip tik taip atsitiko Rusijoje), sąjūdis turi 
būti organizuojamas jau paėmus valdžią, ir sąlygos jam augti turi būti sukurtos 
dirbtinai, kad totalinį lojalumą - psichologinį totalinio viešpatavimo pagrindą - 


*2 Souvarine, op. cit., p. 575. 

SS devizas, suformuluotas paties Himmlerio, prasideda tokiais žodžiais: „Nėra uždavinio, 
kuris egzistuotų pats sau“. Žr. Gunter d'Alguen, „Die SS“, Schriften der Hochschule fir Politik, 
1939. Brošiūrose, SS išleistose išimtinai vidiniam naudojimui, pakartotinai pabrėžiama „abso- 
liuti būtinybė suprasti tuštybę bet ko, kas yra tikslas savaime“ (žr. Der Reichsfiihrer SS und Chef 
der deutschen Polizei, be datos, su grifu „Tik vidiniam naudojimui policijoje“ ). 

M Pati praktika gausiai dokumentuota. W. Krivitsky knygoje In Stalin's Secret Services (New 
York, 1939) ją kildina tiesiogiai iš Stalino. 

padarytų apskritai galimą. Tokio lojalumo galima tikėtis tik iš visiškai izoliuoto 
žmogaus, kuris, nebeturėdamas jokių kitų socialinių ryšių su šeima, draugais, 
bičiuliais ar paprasčiausiais pažįstamais, savo vietos pasaulyje turėjimo jausmą 
kildina tik iš priklausymo sąjūdžiui, narystės partijoje. 

Visiškas lojalumas galimas tik tada, kai ištikimybėje nebėra jokio konkretaus 
turinio, iš kurio visai natūraliai gali kilti nusiteikimo pokyčiai. Totalitariniai sąjū- 
džiai, kiekvienas savaip, padarė viską, kas įmanoma, kad nusikratytų programų, 
kuriose buvo koks nors ypatingas, konkretus turinys ir kurias jie paveldėjo iš anks- 
tesnių, netotalitarinių raidos pakopų. Kad ir kaip radikaliai suformuluotas, kiek- 
vienas apibrėžtas politinis tikslas, kuris ne paprasčiausiai teigia ar apibrėžia pre- 
tenziją valdyti pasaulį, kiekviena politinė programa, kelianti problemas, konkre- 
tesnes nei „ideologiniai klausimai, svarbūs šimtmečiams“, jau yra totalitarizmo 
obstrukcija. Didžiausias Hitlerio laimėjimas organizuojant nacių sąjūdį, kurį jis 
kūrė palaipsniui, iš tamsių nevykėlių, priklausiusių tipiškai nacionalistinei nežy- 
miai partijai, buvo tas, kad nuo sąjūdžio jis nuėmė tos partijos ankstesnės progra- 
mos naštą, ne pakeisdamas ar panaikindamas ją, 0 paprasčiausiai atsisakydamas 
apie ją kalbėti ar svarstyti joje keliamas problemas, kurių santykinis turinio ir 
frazeologijos nuosaikumas labai greitai paseno“. Stalino uždavinys šiuo ir kitais 
požiūriais buvo daug keblesnis: bolševikų partijos socialistinė programa buvo daug 
sunkesnė našta“ nei mėgėjo ekonomisto ir pamišusio politiko parašyti 25 punk- 
tai“". Bet galiausiai, panaikinęs Rusijos partijos frakcijas, Stalinas pasiekė tą patį 
rezultatą, nuolat keisdamas komunistų partijos generalinę liniją, nuolat perinter- 
pretuodamas ir vis kitaip taikydamas marksizmą ir šitaip iš tos doktrinos pašalin- 
damas bet kokį turinį, nes jau nebebuvo įmanoma numatyti, kokį kursą ar veiks- 
mą ji dar įkvėps. Tas faktas, kad pats puikiausias marksizmo ir leninizmo žinoji- 
mas nebeduodavo jokių gairių politinei elgsenai, kad, priešingai, partijos linijai 
būdavo galima likti ištikimam, tik jei kiekvieną rytą būdavo kartojama, ką praeitą 
vakarą paskelbė Stalinas, natūraliai atvedė prie tam tikros proto būklės, prie su- 
telkto klusnumo, nebeklibinamo jokios pastangos suprasti, kas gi iš tikrųjų daro- 
ma. Atviras Himmlerio devizas, skirtas jo esesininkams, šią būklę išreiškė taip: 
„Mano garbė yra mano ištikimybė“*š, 


* Knygoje Mein Kampf (2 t., L-asis leid. vok. k., 1925 ir 1927 atitinkamai. Nekupiūruotas leidi- 
mas, New York, 1939) Hitleris pareiškė, kad geriau turėti pasenusią programą, negu leisti 
programą svarstyti (II knyga, V skyrius). Netrukus jis pareiškė viešai: „Kai tik mes pradėsime 
valdyti, programa atsiras savaime <...> Pirmiausia mums reikia neregėtos propagandos ban- 
gos. Tai politinis veiksmas, kuris neturėtų beveik nieko bendro su kitomis dabartinėmis proble- 
momis“. Žr. Heiden, op. cit., p. 203. 

* Souvarine'as tvirtina (mūsų nuomone, klaidingai), kad Leninas jau buvo panaikinęs partinės 
programos vaidmenį: „Nickas aiškiau negalėjo parodyti bolševizmo kaip doktrinos nebuvimo, 
kaip jo egzistavimas tik Lenino galvoje: kiekvienas bolševikas leisdavo sau nukrypti nuo savo 
frakcijos "linijos" <...> nes tuos Žmones siejo ne tiek idėjos, kick jų tenperamentas ir ištikimy- 
bė Leninui“ (op. cit., p. 85). S 

“ Gottfricdo Federio programa, sudaryta nacių partijai, ir jos garsieji 25 punktai turėjo dides- 
nę reikšmę literatūrai apie šį sąjūdį negu pačiam sąjūdžiui. 

38 Šio paties Himmlerio sukurto devizo keliamą įspūdį sunku perteikti anglų kalba. Jo vokiškas 
atitikmuo: „Meine Ehre hecisst Treuc“ Žymi visišką atsidavimą ir klusnumą, reiškiantį daugiau negu 
paprasčiausia drausmė ar asmeninė ištikimybė. Nazi Conspiracy, kurioje pateikiami vokiečių doku- 
mentų ir nacių literatūros vertimai yra nepakeičiama pirminė medžiaga, nelaimei, yra labai nevie- 
nodo lygio; šis SS devizas čia perteikiamas taip: „Mano garbė reiškia ištikimybę“ (V, p. 346). 

Partijos programos nebuvimas ar jos ignoravimas savaime nebūtinai yra to- 
talitarizmo požymis. Pirmas Žmogus, programas ir platformas traktavęs kaip 
nereikalingus popiergalius ir varžančius pažadus, neatitinkančius sąjūdžio sti- 
liaus ir užmojo, buvo Mussolini su savo fašistine aktyvizmo ir įkvėpimo, gauna- 
mo iš paties istorinio momento, filosofija??. Paprasčiausias valdžios geismas, su- 
sijęs su panieka „plepalams“, aiškiai kalbinei viso to, ką ketinama daryti, išraiš- 
kai, būdingas visiems minios vadams, tačiau nepakyla iki totalitarizmo standar- 
tų. Tikras fašizmo tikslas buvo tik užgrobti valdžią ir sukurti fašistinį „elitą“, 
kaip absoliutų šalies valdovą. Totalitarizmas niekada nesitenkina išorinėmis val- 
dymo priemonėmis, būtent, valstybe ir prievartos mašina; dėl savo ideologijos 
ir vaidmens, kurį jis jai skiria šiame prievartos aparate, totalitarizmas surado 
priemones valdyti ir terorizuoti žmones iš vidaus. Šiuo požiūriu jis nutrina at- 
stumą tarp valdančiųjų ir valdomųjų ir pasiekia tokią padėtį, kai galia ir jos 
troškimas, kaip mes juos suprantame, nieko nebereiškia arba, geriausiu atveju, 
turi antraeilį vaidmenį. Iš esmės totalitarinis vadas yra nei daugiau, nei mažiau, 
o tik jo vadovaujamų masių funkcionierius; jis nėra valdžios ištroškęs individas, 
tironišką ir kaprizingą savo valią primetantis savo valdiniams. Būdamas tik funk- 
cionierius, jis gali būti pakeistas bet kuriuo metu ir priklauso nuo savo įkūnija- 
mų masių „valios“ tiek pat, kiek tos masės priklauso nuo jo paties. Be jo masės 
neturėtų išorinio atstovavimo ir liktų amorfiška minia, o be masių pats vadas 
yra tuščia vieta. Hitleris, puikiai supratęs šią abipusę priklausomybę, kartą ją 
išreiškė, kreipdamasis į SA: „Visa, kas jūs esate, esate mano dėka; visa, kas esu 
aš pats, esu tik jūsų dėka“*". Mes pernelyg linkę sumenkinti tokius teiginius ar 
neteisingai suprasti juos ta prasme, kad veiksmas čia apibūdinamas kaip įsaky- 
mų davimas ir vykdymas, kaip net pernelyg dažnai atsitikdavo Vakarų istorijos 
politinėje tradicijoje?!. Bet ši idėja visada suponuodavo tą, kuris „komanduoja“, 
mąsto ir valingai sprendžia, o paskui primeta savo mintį bei valią bemintei ir 
bevalei grupei - įtikinėjimu, autoritetu ar prievarta. Tačiau Hitleris buvo įsitiki- 
nęs, kad net „mąstymas <...> egzistuoja tik įsakymų davimo ar vykdymo dė- 
ka““?, ir šitaip net teoriškai panaikindavo skirtumą tarp mąstymo ir veiksmo, 
viena vertus, ir tarp valdančiųjų bei valdomųjų, kita vertus. 

Nei nacionalsocializmas, nei bolševizmas niekada neskelbė naujos valdymo 
formos ir neteigė, kad jų tikslai pasiekti, užgrobus valdžią ir savo rankose turint 
valstybės mašinos kontrolę. Jų viešpatavimo idėja buvo tai, ko niekada negalėjo 
įgyvendinti nei valstybė, nei paprasčiausias prievartos aparatas, nes šią idėją 
gali įgyvendinti tik sąjūdis, palaikantis nuolatinį judėjimą: būtent nuolatinis va- 
dovavimas kiekvienam pavieniam individui kiekvienoje ir bet kokioje gyvenimo 


* Galimas daiktas, kad Mussolini buvo pirmas partijos vadas, sąmoningai atsisakęs formalios 
programos ir pakeitęs ją vien įkvėptu vadovavimu ir veiksmu. Už šitokio žingsnio glūdėjo su- 
pratimas, kad paties momento aktualumas yra svarbiausias įkvėpimo elementas, kurį kokia 
nors partijos programa tik trikdytų. Italų fašizmo filosofiją išreiškė veikiau Gentile's „aktualiz- 
mas“, o ne Sorelio „mitai“. Plg. taip pat straipsnį „Fašizmas“, Encyclopedia of the Social Scien- 
ces. 1921 metų programa buvo suformuluota tada, kai sąjūdis jau buvo egzistavęs dvėjus me- 
tus, O programoje daugiausiai buvo dėstoma nacionalistinė sąjūdžio filosofija. 

** Ernst Bayer, Die SA, Berlin, 1938. Vertimas cituojamas iš Nazi Conspiracy, IV, p. 783. 

* Pirmą kartą Platono Politike, 305, kur veiksmas traktuojamas remiantis archein ir prattein 
terminais, t. y. kaip įsakymas pradėti veiksmą ir kaip šio įsakymo vykdymas. 

“ Hitlers Tischgesprūche, p. 198. 

srityje“*. Valdžios užgrobimas prievartos priemonėmis niekada nėra tikslas sa- 
vaime, 0 yra tik priemonė siekti tikslo, o valdžios užgrobimas kokioje nors šaly- 
je yra tik palanki pereinamoji stadija, bet niekada nėra galutinis sąjūdžio tiks- 
las. Praktinis sąjūdžio tikslas - organizuoti kuo daugiau žmonių, įtrauktų į jo 
struktūras, ir neleisti jiems nurimti. Politinio tikslo, kuris būtų sąjūdžio pabaiga, 
paprasčiausiai nėra. 


II. LAIKINA MINIOS IR ELITO SĄJUNGA 


Daug labiau negu besąlygiška totalitarinių sąjūdžių narių ištikimybė ir liaudies 
parama totalitariniams režimams mums nerimą kelia tas neabejotinas šių sąjū- 
džių patrauklumas elitui, o ne tik miniai priklausantiems elementams. Tikrai 
būtų per drąsu nesiskaityti su bauginamu sąrašu iškilių žmonių, kuriuos dėl jų 
kaip menininkų kaprizų ar mokslingo naivumo totalitarizmas gali laikyti savo 
simpatizuotojais, pakeleiviais ir net užsiregistravusiais partijos nariais. 

Sitoks patrauklumas elitui yra toks pat svarbus raktas totalitariniams sąjū- 
džiams (nors vargu ar totalitariniams režimams) suprasti, kaip ir jų akivaiz- 
desnis ryšys su minia. Jis rodo ypatingą atmosferą, bendrą klimatą, kuriame 
iškyla totalitarizmas. Reikia prisiminti, kad totalitarinių sąjūdžių vadai ir jų 
simpatizuotojai yra, galima sakyti, vyresni už mases: jie organizuoja jas taip, 
kad chronologiniu požiūriu masėms netenka bejėgiškai laukti, kol iškils jų 
vadai, atsirandantys griūvant klasinei visuomenei, kurios iškiliausias produk- 
tas yrajie patys. Tie, kurie savanoriškai nusišalino nuo visuomenės prieš galu- 
tinai žlungant klasėms, kartu su minia, kuri buvo ankstesnis buržuazijos val- 
dymo šalutinis produktas, buvo jau pasirengę pasveikinti naujuosius vadus. 
Dabartiniai totalitariniai valdovai ir totalitarinių sąjūdžių vadai vis dar pažen- 
klinti bruožais, būdingais miniai, kurios psichologija ir politinė filosofija žino- 
ma pakankamai gerai, o kas atsitiks, kai tikroji masė įsivyraus, mes dar nežinome, 
nors galime pagrįstai spėti, kad ji įgis daugiau bendrų bruožų su smulkmenišku, 
apskaičiuotu Himmlerio korektiškumu, o ne su isterišku Hitlerio fanatizmu, 
arba turės daugiau atkaklaus Molotovo bukaprotiškumo negu juslinio kerš- 
tingo Stalino žiaurumo. 

Siuo požiūriu padėtis Europoje po Antrojo pasaulinio karo esmingai nesi- 
skiria nuo padėties po Pirmojo karo; kaip trečiajame dešimtmetyje fašizmo, 
bolševizmo ir nacizmo ideologijas formulavo ir sąjūdžiams vadovavo vadina- 
moji fronto karta, t. y. tie, kurie brendo prieš karą ir gerai prisiminė ikikari- 
nius laikus, taip ir dabartinis bendras politinis ir intelektualinis pokario tota- 
litarizmo klimatas buvo nulemtas kartos, gerai pažinojusios iki tol buvusią 
epochą ir gyvenimą. Tai ypač tinka Prancūzijai, kur klasių sistemos žlugimas 
įvyko ne po Pirmojo, o po Antrojo karo. Kaip ir imperialistinės epochos mi- 
niažmogiai bei avantiūristai, totalitarinių sąjūdžių vadai ir jiems simpatizuo- 


Mein Kampf, I knyga, xi skyrius. Žr. taip pat, pavyzdžiui, Dieter Schwarz, Angriffe auf die 
nationalsozialistische Weltanschauung: Aus dem Schwarzen Korps, No. 2, 1936, kur atsakoma 
akivaizdžiam priekaištui, kad nacionalsocialistai, užgrobę valdžią, ir toliau kalbėjo apie „ko- 
vą“: „Nacionalsocializmas kaip ideologija [Weltanschauung| nenori atsisakyti kovos, kol <...> 
kiekvieno vokiečio gyvenimo būdas nėra reguliuojamas pamatinių jos vertybių, o tas vertybes 
reikia įtvirtinti kasdien iš naujo“. 

jantys intelektualai turėjo tą bendrą bruožą, kad ir vieni, ir kiti gyveno už res- 
pektabilios Europos visuomenės klasinės ir nacionalinės sistemos ribų dar prieš 
šiai sistemai žlungant. 

Šis žlugimas, kai savimi patenkintas apgaulingas respektabilumas buvo iš- 
stumtas anarchiškos nevilties, ir elitui, ir miniai atrodė esąs pirmas didelis šan- 
sas. Tai akivaizdu, turint galvoje naujuosius masių vadus, kurių karjeros atkuria 
pirmųjų minios vadų gyvenimo bruožus: nesėkmes profesiniame ir socialinia- 
me gyvenime, iškrypimus ir nelaimes asmeniniame gyvenime. "Tas faktas, kad jų 
gyvenimas iki politinės karjeros buvo nesėkmingas, jiems naiviai prikišamas res- 
pektabilesnių senųjų partijų vadų, buvo stipriausias mases traukęs veiksnys. At- 
rodė, kad jis įrodo, jog tie individai įkūnija tos epochos masių likimą ir kad jų 
troškimas viską paaukoti sąjūdžiui, jų patikinimai ištikimai tarnauti tiems, ku- 
riems sudavė smūgį katastrofa, jų apsisprendimas niekada nesusigundyti sugrįžti 
į saugų normalų gyvenimą ir jų panieka respektabilumui buvo visai nuoširdi, o 
ne tik įkvėpta laikinų ambicijų. 

Kita vertus, pokario elitas buvo tik truputėlį jaunesnis už tą kartą, kuri leido 
imperializmui savimi naudotis ir piktnaudžiauti, sugundant šlovingomis karje- 
romis, daromomis už respektabilumo ribų, pavyzdžiui, lošėjų, šnipų, avantiūris- 
tų, riterių su spindinčiais šarvais ir drakonų nugalėtojų vaidmenimis. Kartu su 
Arabijos [kare dalyvavusiu| Lawrence'u jie geidė „prarasti save“ ir jautė didžiu- 
lį pasišlykštėjimą visomis egzistuojančiomis normomis, visomis galimomis val- 
džiomis. Jei jie vis dar prisimindavo „saugumo aukso amžių“, tai prisimindavo 
ir kaip jie jo nekentė bei koks tikras buvo jų entuziazmas prasidėjus Pirmajam 
pasauliniam karui. Ne tik Hitleris ir ne tik nevykėliai, parpuolę ant kelių, dėko- 
jo Dievui, kai 1914 metais mobilizacija šlavė Europą“. Jiems net nereikėjo prie- 
kaištauti sau, kad jie tapo lengvu šovinistinės propagandos grobiu, arba kad 
patikėjo melagingais aiškinimais apie gynybinį to karo pobūdį. Elitas ėjo į karą 
su džiaugsminga viltimi, kad viskas, ką jis žinojo, visa kultūra ir gyvenimo san- 
dara, gali pražūti „plieno audrose“ (Ernstas Jūngeris). Rūpestingai parinktais 
"Thomas'o Manno žodžiais, karas buvo „išpirkimas“ ir „apsivalymas“, „Karas 
pats savaime, o ne pergalės įkvėpdavo poetą“. Arba, pasak to meto studento, 
„Visada svarbu pasirengimas aukotis, o ne dalykas, dėl kurio aukojamasi“; ar- 
ba, pasak jauno darbininko, „Nesvarbu, ar žmogus gyvens keleriais metais il- 
giau, ar ne. Būtų gera padaryti ką nors pastebimo savo gyvenime““. Ir dar daug 
metų iki to laiko, kai vienas nacizmo garbintojas intelektualas pareiškė: „Kai 
girdžiu žodį 'kultūra', griebiuosi pistoleto“, poetai skelbė savo bjaurėjimąsi „kul- 
tūros šlamštu“ ir poetiškai ragino: „Jūs - barbarai, skitai, negrai, indėnai, su- 
trypkite ją“. 

Sitokį įnirtingą nepasitenkinimą ikikarine epocha ir vėlesnes pastangas ją 
atkurti (nuo Nietzsche's ir Sorelio iki Pareto, nuo Rimbaud ir TE. Lawrence'o 
iki Jūngerio, Brechto ir Malraux, nuo Bakunino ir Nečiajevo iki Aleksandro 


* Žr., kaip Hitleris aprašo savo reakciją į Pirmojo pasaulinio karo pradžią, Mein Kampf, 
1 Knyga, V skyrius. 

“5 Žr. medžiagos rinkinį apie „vidinę Pirmojo pasaulinio karo kroniką“ (Hanna Hafkesbrink, 
Unknown Germany, New Haven, 1948, p. 43, 45, 81 atitinkamai). Šis rinkinys, labai vertingas 
gilinantis į ano meto istorinės aplinkos niuansus, verčia apgailestauti, kad nėra panašių studijų 
apie Prancūziją, Angliją ir Italiją. 

“ Ibid., p. 20-21. 


326 Totalitarizmas 


Bloko) paprasčiausiai pasmerkti kaip nihilizmo proveržius, reiškia nepamatyti, 
koks pateisinamas gali būti tas pasišlykštėjimas visuomene, nuo viršaus iki apa- 
čios persmelkta buržuazinės ideologijos ir buržuazinės moralės normų. Tačiau 
teisybė ir tai, kad ši „fronto karta“, aiškiai besiskirianti nuo savo pasirinktų dva- 
sios tėvų, buvo visai pasinėrusi į savo troškimą pamatyti, kaip žlunga visas šitas 
apsimestinio saugumo, suklastotos kultūros ir sufalsifikuoto gyvenimo pasaulis. 
Šis troškimas buvo toks didelis, kad savo įtaka ir aiškumu nusvėrė visas ankstes- 
nes pastangas „pakeisti vertybes“, kaip siekė Nietzsche, arba pertvarkyti politi- 
nį gyvenimą, kaip Sorelio raštuose, ar atgaivinti žmogaus autentiškumą, kaip 
Bakunino mąstyme, ar griebtis aistringos gyvenimo meilės ieškant taurių egzo- 
tiškų nuotykių, kaip Rimbaud kūryboje ir gyvenime. Naikinimas be gailesčio, 
chaosas ir griuvėsiai patys savaime perėmė aukščiausiųjų vertybių orumą". 

Šių jausmų nuoširdumą galima matyti iš to fakto, kad tik nedaugelį šios kar- 
tos intelektualų nuo jų karinio entuziazmo išgydė realus karo siaubų patyrimas. 
Tie, kurie išgyveno apkasuose, netapo pacifistais. Jie brangino tą patyrimą, ku- 
ris, Jų manymu, gali padėti jiems aiškiai atsiriboti nuo respektabilios jų neken- 
čiamos aplinkos. Jie kabinosi į savo ketverių metų, praleistų apkasuose, at- 
minimą, tarsi tie metai būtų objektyvus naujo elito atsiradimo kriterijus. Bet 
kartu jie nepasidavė pagundai šią praeitį idealizuoti - priešingai, karo garbinto- 
jai patys pirmieji pripažino, kad karas mašinų epochoje veikiausiai negali bran- 
dinti tokių vertybių kaip riteriškumas, drąsa, garbė ir vyriškumas“*, kad jis pri- 
metė žmonėms tik gryno griovimo patyrimą, o kartu ir žeminamą jausmą, kad 
esi tik mažas sraigtelis milžiniškoje žudynių mašinoje. 

Ši karta karą prisiminė kaip didžiąją klasių žlugimo ir jų virtimo masėmis 
preliudiją. Karas, su jo nuolatiniu žudikišku savavališkumu, tapo mirties simbo- 
liu, „didžiuoju sulygintoju““?, o todėl ir tikruoju naujosios pasaulio tvarkos tėvu. 
Aistra lygybei ir teisingumui, troškimas peržengti siauras ir beprasmiškas klasių 
ribas, pašalinti kvailas privilegijas ir prietarus, atrodo, kaip tik kare rado išeitį iš 
seno nuolaidaus engiamųjų ir nuskriaustųjų gailesčio. Didėjančio skurdo ir pa- 
vienio žmogaus bejėgiškumo laikais, atrodo, lygiai sunku atsispirti gailesčiui, 
kai jis virsta visa apimančia aistra, kaip ir nesipiktinti pačiu tos aistros beribiš- 
kumu, kuris, regis, žudo Žmogaus orumą dar tikriau negu pats skurdas. 

Pirmaisiais savo karjeros metais, kai Europos status guo atkūrimas vis dar 
buvo pats tikriausias pavojus minios troškimams“", Hitleris beveik išimtinai 


*! Tai prasidėjo visišku atitolimu nuo normalaus gyvenimo. Pavyzdžiui, štai ką rašo Rudolfas 
Bindingas: „Mus vis labiau reikia priskirti numirėliams, atstumticsiems — nes įvykių didybė 
mus atstumia ir atskiria, - o ne ištremtiesiems, kurie dar gali sugrįžti“ (ibid., p. 160). Keistą 
fronto kartos elito nuotaikų prisiminimą galima rasti net Himmlerio ataskaitoje, kur jis rašo, 
kaip jam galiausiai pavyko surasti „atrankos formą“ reorganizuojant SS: „<...> pati griežčiau- 
sia atrankos procedūra yra karas, kova dėl mirties ir gyvybės. Šioje procedūroje kraujo vertę 
parodo laimėjimai. <...> Tačiau karas yra išimtinė aplinkybė, ir reikia rasti būdą, kaip daryti 
atranką taikos metu“ (op. cit. ). 

* Žr., pavyzdžiui, Ernst Jūnger, The Storm of Steel, London, 1929. 

* Hafkesbrink, op. cit., p. 156. 

* Heiden, op. cit., parodo, kaip nuosekliai Hitleris pabrėždavo katastrofą sąjūdžio pradžioje, 
kaip jis bijojo galimo Vokietijos atgimimo. „Šešis kartus [t. y. Rūro pučo metu] įvairiais žodžiais 
jis tvirtino savo šturmuotojų grupėms, kad Vokietija žlunga. "Jūsų reikalas - užtikrinti sėkmę 
mūsų sąjūdžiui" (p. 167), - tokia sėkmė tuo metu priklausė nuo kovos Rūre pralaimėjimo“. 

apeliuodavo į šiuos fronto kartos jausmus. Savotiškas masių Žmogaus nesava- 
naudiškumas čia reiškėsi kaip anonimiškumo ilgesys, siekis būti tik numeriu ir 
funkcionuoti tik kaip sraigteliui, trumpai tariant, siekis pasikeisti taip, kad toks 
pasikeitimas nutrintų netikrą susitapatinimą su tam tikrais visuomenės tipais ar 
iš anksto nulemtomis jos funkcijomis. Karas buvo patirtas kaip „pati galingiau- 
sia iš visų masinių akcijų“, kuri nutrynė individualius skirtumus taip, kad net 
kančia, tradiciškai pažymėdavusi individus unikaliais nepakeičiamais likimais, 
dabar galėjo būti aiškinama kaip „istorinės pažangos įrankis“*!. Masių jau neri- 
bojo ir nacionaliniai ypatumai, į kuriuos norėjo nugrimzti pokario elitas. Kad ir 
kaip paradoksalu, Pirmasis pasaulinis karas beveik nutrynė nuoširdžius nacio- 
nalinius jausmus Europoje, kur tarpukariu buvo daug svarbiau priklausyti ap- 
kasų kartai (nesvarbu, kieno pusėje), o ne būti vokiečiu ar prancūzu??. Visą savo 
propagandą naciai grindė šia neapibrėžta draugyste, šiuo „likimo bendrumu“, 
ir patraukė savo pusėn labai daug veteranų organizacijų visose Europos šalyse, 
šitaip įrodydami, kokie beprasmiški tapo nacionaliniai šūkiai net vadinamie- 
siems dešiniesiems, kurie jais naudojosi veikiau niuansuoti prievartai, o ne dėl 
ypatingo nacionalinio jų turinio. 

Nė vienas šio bendro intelektualinio pokario Europos klimato elementas ne- 
buvo labai naujas. Jau Bakuninas buvo prisipažinęs: „Aš nenoriu būti 'aš', aš 
noriu būti 'mes*“*, o Nečiajevas skelbė „pasmerkto žmogaus“, neturinčio „as- 
meninių interesų, reikalų, jausmų, prieraišumo, nuosavybės ir netgi nuosavo 
vardo“, evangeliją**. Antihumaniškiems, antiliberaliems, antiindividualistiniams 
ir antikultūriniams fronto kartos instinktams, jos ryškiam ir sąmojingam prie- 
vartos, galios ir žiaurumo šlovinimui užbėgo už akių nerangūs ir pompastiški 
„moksliniai“ imperializmo elito įrodinėjimai, kad visų kova prieš visus yra visa- 
tos dėsnis, kad ekspansija yra psichologinė būtinybė dar iki tapdama politikos 
priemone ir kad žmogus privalo elgtis pagal tokius visuotinius dėsnius**. Fronto 
kartos rašiniuose tikrai nauja buvo aukšti jos autorių literatūriniai standartai ir 
gili aistra. Pokario autoriams nebereikėjo mokslinių genetikos įrodymų, ir jie 
arba beveik, arba visai nesinaudojo Gobineau ar Houstono Stewarto Chamber- 
laino veikalais, kurie jau priklausė filisterių kultūriniam ūkiui. Jie skaitė ne 


“" Hafkesbrink, op. cit., p. 156-157. 

*2 Šitoks jausmas jau buvo plačiai paplitęs karo metu, kai Rudolfas Bindingas rašė: „[Šis karas] 
negali būti lyginamas su paprasta karine kampanija. Juk ten vienas vadas savo valią priešina 
kito vado valiai. O šiame Kare abu priešininkai parblokšti ant žemės, ir tik Karas turi savo 
valią“ (ibid., p. 67). 

> Bakuninas, laiške, rašytame 1870 metų vasario 7 d. Žr. Max Nomad, Apostles of Revolution, 
Boston, 1939, p. 180. 

** „Revoliucionieriaus katekizmas“ buvo parašytas arba paties Bakunino, arba jo mokinio Nc- 
čiajevo. Dėl autorystės klausimo ir viso teksto vertimo žr. Nomad, op. cit., p. 227 ff. Kad ir kaip 
ten būtų, „visiškos panickos bet kokiems paprasčiausio padorumo ir sąžiningumo varžtams 
[revoliucionieriaus] požiūryje į kitus žmones sistema <...> į Rusijos revoliucijos istoriją patc- 
ko "nečiajevizmo" vardu“ (ibid., p. 224). 

“ Iš šių imperializmo politikos teoretikų išsiskiria: Ernest Seilliėre, Mysticisme et Domination: 
Essais de Critigue Impėrialiste, 1913. Žr. taip pat Cargill Sprietsma, We Imperialists: Notes on 
Ernest Seilliėre's Philosophy of Imperialism, New York, 1931; G. Monod, La Revue Historigue, 
January, 1912; ir Louis Estėve, Une nouvelle Psychologie de | Impėrialisme: Ernest Seilliėre, 1913. 

Darwiną, o markizą de Sade'ą“. Jei jie ir tikėjo visuotiniais dėsniais, tikrai 
nesistengė jų laikytis. Prievarta, galia, žiaurumas jiems buvo svarbiausi suge- 
bėjimai tokių Žmonių, kurie galutinai prarado savo vietą visatoje ir buvo per- 
nelyg išdidūs, kad ilgėtųsi galios teorijos, galinčios saugiai sugrąžinti juos at- 
gal ir sutaikyti su pasauliu. Nepriklausomai nuo teorijos ar turinio, jie tenkin- 
davosi aklu atsidavimu bet kam, ką draudė respektabili visuomenė, o žiauru- 
mą jie padarė didžiausia vertybe, nes jis prieštaravo humanistinei ir liberaliai 
visuomenės veidmainystei. 

Jei šią kartą lyginsime su XIX a. ideologais, su tomis teorijomis, su kuriomis 
ji kartais atrodo turinti tiek daug bendro, svarbiausias jų skirtumas yra didesnis 
šios kartos Žmonių autentiškumas ir aistringumas. Juos daug labiau jaudino skur- 
das, jiems daug labiau rūpėjo dabarties dilemos ir juos daug žiauriau žeidė veid- 
mainiškumas - tuo jie ir skyrėsi nuo visų geros valios ir brolybės apaštalų. O be 
to, jie nebegalėjo pabėgti į egzotiškas šalis, nebegalėjo vaizduotis esą drakonų 
naikintojai tarp keistų ir jaudinančių žmonių. Nebuvo jokio prieglobsčio nuo 
skurdo, nusižeminimo, nevilties ir pagiežos kasdienybės, pagražintos falsifikuo- 
ta „aukšto“ pokalbio kultūra, ir joks prisirišimas prie pasakų šalių papročių tik- 
riausiai nebūtų galėjęs jų išgelbėti nuo didėjančio nuobodulio, kurį nuolat kėlė 
toks gyvenimas. 

Šitoks negalėjimas pabėgti į platųjį pasaulį, šitas jausmas, kad vis iš naujo 
patenki į visuomenės spąstus — toks nepanašus į tas sąlygas, kurios formavo 
imperialistinį charakterį, - prie ankstesnės anonimiškumo aistros ir noro pra- 
rasti save pridėjo nuolatinę įtampą ir prievartos geismą. Neturint galimybės 
radikaliai pakeisti vaidmenį ir charakterį, pavyzdžiui, susitapatinti su arabų na- 
cionaliniu sąjūdžiu arba indėnų kaimelio ritualais, savanoriškas pasinėrimas į 
antžmogiškas naikinimo galybes atrodė esąs išsigelbėjimas nuo automatiško su- 
sitapatinimo su iš anksto nustatytomis visuomenės funkcijomis ir visišku jų ba- 
nalumu, o kartu atrodė tarsi kokia jėga, galinti padėti sunaikinti patį tą funkcio- 
navimą. Tie žmonės patyrė, koks patrauklus gali būti totalitarinių sąjūdžių skel- 
biamas aktyvizmas, keistas ir tik tariamai prieštaringas jų raginimas - atiduoti 
pirmenybę grynam veiksmui ir kartu pasiduoti viską pranokstančiai gryno būti- 
numo galybei. Šitoks mišinys tiksliai atitiko „fronto kartos“ patyrimą, nuolati- 
nio aktyvumo, įsprausto į viską pranokstančio fatumo ribas, patyrimą. 

Maža to, atrodė, kad aktyvizmas duoda naujus atsakymus į seną kankinantį 
klausimą: „Kas aš esu?“, kuris visada, ir ypač atkakliai, iškyla krizių metu. Vi- 
suomenė primygtinai tvirtino: „Tu esi tai, kas atrodai esąs“, o pokario aktyviz- 
mo šalininkai atsakė: „Tu esi tai, ką padarei“, - pavyzdžiui, esi Žmogus, pirmą 
kartą perkirtęs Atlanto vandenyną lėktuvu (kaip Brechto Der Flug der Lind- 
berghs), - tai atsakymas, kurį po Antrojo pasaulinio karo pakartojo ir šiek tiek 


* Prancūzijoje nuo 1930 metų markizas de Sade'as tapo vienu mėgstamiausių literatūrinio 
avangardo autorių. Jeanas Paulhanas savajame de Sade'o Les Infortunes de la Vertu, Paris, 
1946, įvade pažymi: „Matydamas tick daug šiandienos autorių, sąmoningai besistengiančių 
pancigti literatūrinę išmonę ir literatūrinį žaidimą dėl to, kas neišreiškiama [un ėvėnėment 
indicible] <...>, aistringai ieškančių prakilnumo nešvankybėse, didybės - iškrypime <...>, aš 
klausiu savęs <...>, ar mūsų modernioji literatūra, pirmiausia tos jos dalys, kurios mums atro- 
do pačios gyvybiškiausios - ar bent jau agresyviausios, - visiškai neatsisuko į praeitį ir ar tik ne 
de Sade'as buvo kaip tik tas [autorius], kuris tai lėmė“. Žr. taip pat Georges Bataille, „Le 
Secret de Sade“, La Critigue, Tome III, Nos. 15-16, 17, 1947. 

pakeitė Sartre'as: „Tu esi tavo gyvenimas“ (Prie užrakintų durų). Atkaklus tokių 
atsakymų egzistavimas priklauso ne tiek nuo jų kaip naujų asmens tapatumo 
apibrėžimų vertės, kiek nuo jų teikiamos naudos, galiausiai sprunkant nuo so- 
cialinio tapatumo, nuo įvairiausių visuomenės primetamų sukeičiamų vaidme- 
nų bei funkcijų. Svarbiausia buvo padaryti ką nors herojiško ar nusikalstamo, 
padaryti tai, ko negali nei numatyti, nei primesti kas nors kitas. 

Totalitarinių sąjūdžių skelbiamas aktyvizmas, tai, kad terorizmui jie teikė pir- 
menybę prieš visas kitas politinės veiklos formas, vienodai traukė ir intelektua- 
linį elitą, ir minią, ir kaip tik todėl, kad šitoks terorizmas taip radikaliai skyrėsi 
nuo ankstesnių revoliucinių visuomenių praktikuoto terorizmo. Jis jau nebebu- 
vo susijęs su apskaičiuota politika, kurios požiūriu teroro aktai yra vienintelė 
priemonė pašalinti tam tikriems iškiliems asmenims, kurie dėl savo padėties 
ar politikos tapo priespaudos simboliu. Ypač patrauklu buvo tai, kad teroriz- 
mas tapo tam tikra filosofija, kuria buvo galima išreikšti neviltį, pagiežą ir 
aklą neapykantą - tai buvo savotiškas politinis ekspresionizmas, saviraiškai 
naudojęsis bombomis, svaigulingai mėgavęsis garsiai nuskambėjusių veiksmų 
teikiamu įžymumu ir absoliučiai pasirengęs sumokėti gyvybe, kad tik pavyktų 
normalius visuomenės sluoksnius priversti pripažinti savo egzistavimą. Tai vis 
dar buvo ta pati dvasia ir tas pats žaidimas, kurio ėmėsi Goebbelsas dar gero- 
kai prieš galutinai pralaimint nacistinei Vokietijai: akivaizdžiai džiūgaudamas, 
jis skelbė, kad pralaimėjimo atveju naciai žinos, kaip už savęs užtrenkti duris, 
ir nebus užmiršti per amžius. 

Ir vis dėlto kaip tik tokioje nuostatoje, o ne kur nors kitur, galima rasti pati- 
kimą kriterijų, ikitotalitarinėje atmosferoje leidžiantį elitą atriboti nuo minios. 
naikinimo kaina. Nuoširdus Goebbelso įsitikinimas, kad „didžiausia laimė, ku- 
rią šiandien gali patirti amžininkas“, - tai arba būti genijumi, arba jam tarnau- 
ti?7, buvo tipiškas miniai, bet ne masėms ir ne prijaučiančiam elitui. Priešingai, 
elitas priėmė anonimiškumą taip rimtai, kaip lygiai rimtai neigė genijaus egzis- 
tavimą - visos trečiojo dešimtmečio meno teorijos desperatiškai stengėsi įrody- 
ti, kad tobulybė yra įgūdžių, meistriškumo, logikos ir medžiagos galimybių rea- 
lizavimo padarinys“. Minią, o ne elitą, svaigino „spindinti šlovės galybė“ (Stefa- 
nas Zweigas), minia, o ne elitas entuziastingai priėmė vėlyvajam buržuaziniam 
pasauliui būdingą genijaus garbinimą. Šiuo požiūriu XX a. minia ištikimai mėg- 
džiojo ankstesnių laikų išsišokėlio orientyrus: juk išsišokėlis irgi atrado tą faktą, 
kad buržuazinė visuomenė veikiau atidarys duris kerinčiam „iškrypėliui“, geni- 
jui, homoseksualistui ar žydui, bet ne paprastomis dorybėmis pasižyminčiam 
žmogui. Elito panieka genijui ir jam būdingas anonimiškumo geismas vis dar 
liudijo esant dvasią, kurios nesugebėjo suprasti nei masės, nei minia, ir kuri, 
pasak Robespierre'o, siekia įtvirtinti žmogaus didybę prieš didžiųjų menkumą. 

Nepaisant šio skirtumo tarp elito ir minios, neabejotina, kad elitas buvo pa- 
tenkintas visada, kai padugnės gąsdino respektabilią visuomenę, prilygindamos 
ją sau. Elito nariai visai nebūtų prieštaravę sumokėti civilizacijos sunaikinimu 
vien todėl, kad turėtų pramogą matyti, kaip tie, kurie praeityje buvo neteisingai 
išstumti iš civilizacijos, dabar skinasi į ją kelią. Juos ne itin siutino monstriškos 


*7 Gocbbels, op. cit., p. 139. 
3 Šiuo požiūriu būdingos Bauhauso meno teorijos. Žr. taip pat Bertoldo Brechto pastabas 
apie teatrą, Gesammelte Werke, London, 1938. 

istoriografijos klastotės, dėl kurių kalti visi totalitariniai režimai ir kurios pa- 
kankamai aiškiai puikuojasi totalitarinėje propagandoje. Jie įtikino save, kad 
tradicinė istoriografija bet kuriuo atveju buvo klastotė, nes iš žmonijos atmin- 
ties ji išbraukė Žmones be privilegijų ir engiamuosius. O tuos, kuriuos atstum- 
davo jų pačių laikas, paprastai užmiršdavo ir istorija, ir toks įžeidžiantis netei- 
singumas kėlė nerimą visiems, turintiems jautrią sąžinę, kol išseko tikėjimas 
ateitimi, kur paskutinieji taps pirmaisiais. Praeities ir dabarties neteisybės tapo 
nebepakenčiamos, kai nebeliko jokios vilties, kad galiausiai triumfuos teisingu- 
mas. Didysis Marxo bandymas perrašyti pasaulio istoriją klasių kovos požiūriu 
užkerėjo netgi tuos, kurie netikėjo jo schemos teisingumu, nes pirminis jo tiks- 
las buvo surasti būdą įrašyti į palikuonių atmintį likimus tų, kurie buvo pašalinti 
iš oficialiosios istorijos. 

Laikina sąjunga tarp elito ir minios pirmiausia ir rėmėsi tuo nuoširdžiu susi- 
žavėjimu, su kuriuo elitas žiūrėjo, kaip minia naikina respektabilumą. Tai buvo 
galima pasiekti, kai Vokietijos plieno baronai buvo priversti priimti į savo tarpą 
Hitlerį, nevykėlį tapytoją ir pasipūtusį pamestinuką, ir kai visose intelektualinio 
gyvenimo srityse totalitariniai sąjūdžiai diegė šiurkščias ir vulgarias klastotes, į 
vieną rišlų paveikslą telkdami visus Europos istorijos pogrindinius, nerespekta- 
bilius elementus. Šiuo požiūriu buvo net malonu matyti, kad bolševizmas ir na- 
cizmas pradėjo naikinti tuos savo pačių ideologijos šaltinius, kurie jau buvo iš 
dalies pripažinti akademiniuose ir kitokiuose oficialiuose sluoksniuose. Ne Marxo 
dialektinis materializmas, o 300 šeimų sąmokslas, ne pompastiškas Gobineau ir 
Chamberlaino mokslingumas, o „Siono išminčių protokolai“, ne aiškiai paste- 
bima katalikų bažnyčios įtaka ir antiklerikalizmo vaidmuo lotynų šalyse, o 
prasčiokiška literatūra apie jėzuitus ir masonus tapo istorijos perrašytojų įkvė- 
pimo šaltiniu. Tokių pačių įvairiausių ir nuolat kintančių spekuliatyvių aiškinimų 
tikslas visada buvo oficialią istoriją pateikti kaip pajuokos objektą, atskleisti 
slaptų įtakų sritį, kurios atžvilgiu matoma, atsekama ir žinoma istorinė tikrovė 
yra tik išorinis fasadas, aiškiai suręstas tam, kad būtų galima kvailinti žmones. 

Prie šitokio intelektualinio elito šlykštėjimosi oficialia istoriografija, prie jo 
įsitikinimo, kad istorija, kuri, šiaip ar taip, yra klastotė, puikiausiai gali būti ir 
pamišėlių žaidimų aikštė, dar reikia pridurti baisų, demoralizuojantį žavesį, sly- 
pintį tame, kad gigantiškas melas ir monstriški falsifikatai galiausiai gali būti 
paversti neabejotinais faktais, kad žmogus gali laisvai, pagal savo užgaidą keisti 
savo praeitį ir kad skirtumas tarp tiesos ir melo gali prarasti objektyvumą ir 
tapti tik galios ir gudrumo, spaudimo ir begalinio kartojimo žaisleliu. Ne Stali- 
no ir Hitlerio puikiai įvaldytas melavimo menas, o tas faktas, jog jie sugebėjo 
organizuoti mases į kolektyvinį junginį, kad savo melagystes paremtų įspūdinga 
didybe, - štai kas kerėjo. Paprastos klastotės mokslingumo požiūriu, atrodo, 
buvo sankcionuojamos pačios istorijos, kai už jų atsistodavo visa marširuojan- 
čių sąjūdžių realybė, siekusi iš jų pasisemti veiksmui reikalingo įkvėpimo. 

Totalitarinių sąjūdžių patrauklumas elitui, kol jie dar nėra užgrobę valdžios, 
glumina todėl, kad prašalaičiui ir paprasčiausiam stebėtojui pirmiausia krinta į 
akis ne bendra nuotaika, persmelkianti ikitotalitarinę atmosferą, o akivaizdžios 
ir savavališkos pozityvios totalitarizmo doktrinos. Tos doktrinos taip skiriasi nuo 
visuotinai pripažintų intelektualinių, kultūrinių ir moralinių normų, kad galima 
prieiti išvadą, jog tik pamatinis, intelektualui būdingas charakterio trūkumas, „la 
trahison des clercs“ (J. Benda), arba iškrypėliška dvasios neapykanta pačiai sau, 
paaiškina džiūgavimą, su kuriuo elitas priimdavo minios „idėjas“. Huma- 

nizmo ir liberalizmo propaguotojai, karčiai nusivylę ir neturėję platesnio tos 
epochos patyrimo, dažniausiai nepastebėdavo, kad atmosfera, kurioje išgaravo 
visos tradicinės vertybės ir principai (XIX a. ideologijoms paneigus vienai kitą 
ir praradus savo gyvastingumą), tam tikra prasme padėjo pripažinti akivaizdžiai 
absurdiškus principus, visai kitokius nei senos tiesos, tapusios šventeiviškomis 
banalybėmis kaip tik todėl, jog buvo nebeįmanoma tikėtis, kad tuos absurdus 
kas nors dar priims rimtai. Vulgarybė, ciniškai atmetanti gerbiamas normas ir 
pripažintas teorijas, kartu atvirai pripažino tai, kas blogiausia, ir nepaisė jokių 
pretenzijų, lengvabūdiškai tapatinamų su drąsa ir nauju gyvenimo stiliumi. Vis 
labiau įsivyraujant minios požiūriams ir įsitikinimams - kurie, tiesą sakant, iš 
tikrųjų buvo veidmainystės nusikračiusios buržuazijos požiūriai ir įsitikinimai, — 
tie, kurie tradiciškai nekentė buržuazijos ir savo valia išeidavo iš respektabilios 
visuomenės, matė tik veidmainystės ir respektabilumo stoką, o ne patį turinį?“. 

Kadangi buržuazija pretendavo būti Vakarų tradicijų gynėja ir suardė visus 
moralinius principus, viešai demonstruodama dorybes, kurių ji savo privačiame 
ir verslo gyvenime ne tik neturėjo, bet, tiesą sakant, niekino, [daugeliui] pradė- 
jo atrodyti labai revoliucinga pripažinti žiaurumą, niekinti žmogaus vertybes ir 
mėgautis visuotiniu amoralumu, nes visa tai, mažų mažiausiai, griovė tą dvivei- 
dystę, kuria, kaip atrodė, remiasi egzistuojanti visuomenė. Kokia pagunda su- 
blizgėti kraštutiniais požiūriais veidmainiškoje dvejopų moralės normų prieblan- 
doje, kokia pagunda viešai dėvėti žiaurumo kaukę, jei nė vienas atvirai nesiskai- 
to su kitu tr apsimeta kilniaširdis, kokia pagunda demonstruoti sugedimą tokia- 
me pasaulyje, kuris yra ne sugedęs, o tiesiog menkas! Trečiojo dešimtmečio in- 
telektualinis elitas, beveik nieko nežinojęs apie ankstesnius minios ir buržuazi- 
jos ryšius, buvo įsitikinęs, kad senasis ėpater le bourgeois žaidimas gali būti Žai- 
džiamas tobulai, jei pradedama šokiruoti visuomenę, rodant jai ironiškai per- 
dėtą jos pačios elgesio paveikslą. 

Tuo metu niekas nenumatė, kad tikrosios šios ironijos aukos bus ne buržua- 
zija, O veikiau kaip tik elitas. Avangardas neįtarė, kad daužo galvą ne į sieną, o 
į atviras duris, kad visuotinis pripažinimas paneigia jo pretenziją būti revoliuci- 
ne mažuma ir galiausiai įrodo, kad jis stengiasi išreikšti naują masių dvasią arba 
laiko dvasią. Siuo požiūriu ypač svarbus buvo Brechto Operos už tris skatikus 
priėmimas ikihitlerinėje Vokietijoje. Pjesėje gangsteriai buvo vaizduojami kaip 
respektabilūs biznieriai, o respektabilūs biznieriai buvo vaizduojami kaip gangs- 
teriai. Ši ironija kiek nukentėdavo, kai respektabilus biznierius žiūrovų salėje 
visa tai suvokdavo kaip gilią pasaulio esmės įžvalgą ir kai minia šią pjesę svei- 
kindavo kaip meninę gangsterizmo sankciją. Pjesės leitmotyvą „Erst kommt das 
Fressen, dann kommt die Moral“ absoliučiai visi sveikindavo audringomis ova- 
cijomis, bet dėl skirtingų priežasčių. Minia plojo, nes šį posakį suprato pažo- 
džiui; buržuazija plojo, nes taip ilgai save kvailino savo veidmainyste, kad pa- 
vargo nuo įtampos ir išreikštoje banalybėje, kuria gyveno, įžvelgė gilią išmintį; 
elitas plojo todėl, kad veidmainystės demaskavimas buvo toks puikus ir nuosta- 


S Štai kokia Rohmo pastraipa išreiškia tipiškus jausmus, būdingus bevcik visai jaunajai kartai, 
ne tik elito nariams: „Veidmainystė ir fariziejų valdžia. Šiandien tai reiškia būdingiausius vi- 
suomenės bruožus <...> Nėra nieko melagingesnio už vadinamąją visuomenės moralę“. Šie 
vaikinai „pasiklysta filisteriškame dvejopos moralės pasaulyje ir nebežino, kaip tiesą atskirti 
nuo paklydimo“. (Die Geschichte eines Hochverrūters, p. 267 ir 269). Šiuose sluoksniuose papli- 
tęs homoseksualizmas irgi, bent jau iš dalies, buvo jų protesto prieš visuomenę išraiška. 

bus pokštas. Šio kūrinio poveikis buvo visai priešingas, negu tikėjosi pats Brech- 
tas. Buržuazijos šokiruoti jau buvo nebeįmanoma - ji sveikino savo slaptos filo- 
sofijos eksponavimą, o šios filosofijos populiarumas įrodė, kad ji visą laiką buvo 
teisi, todėl vienintelis politinis Brechto „revoliucijos“ rezultatas buvo tik toks — 
kiekvieną padrąsinti nusimesti nepatogią veidmainystės kaukę ir atvirai priimti 
minios normas. 

Savo dviprasmiškumu panašią reakciją beveik po dešimties metų Prancūzi- 
joje sukėlė Cėline'o veikalas Bagatelles pour un Massacre, kuriame jis ragino 
Žudyti visus žydus. Andrė Gide'as viešai žavėjosi šia knyga Nouvelle Revue Fran- 
caise puslapiuose, žinoma, ne todėl, kad troško žudyti Prancūzijos žydus, o to- 
dėl, kad buvo patenkintas, jog toks troškimas pripažįstamas atvirai, ir pakerėtas 
žavingo prieštaravimo tarp Cėline'o tiesumo ir veidmainiško mandagumo, gau- 
busio žydų klausimą visuose respektabiliuose sluoksniuose. Koks nesutramdo- 
mas troškimas demaskuoti veidmainystę valdė elitą, galima spręsti iš to fakto, 
kad šitokio susižavėjimo negalėjo numalšinti netgi visai realus Hitlerio vykdo- 
mas žydų persekiojimas, kuris Cėline'o knygos pasirodymo metu buvo jau visiš- 
kai įsisiūbavęs. Tačiau šioje reakcijoje buvo daug daugiau pasišlykštėjimo libe- 
ralų filosemitizmu negu neapykantos žydams. Panaši intelektualinė orientacija 
paaiškina tą įsidėmėtiną faktą, kad plačiai publikuojamos Hitlerio ir Stalino 
nuomonės apie meną ir jų vykdomas modernių menininkų persekiojimas nie- 
kada negalėjo panaikinti totalitarinių sąjūdžių patrauklumo menininkams avan- 
gardistams; šitai rodo ir tai, kad elitas stokojo realybės jausmo, ir jo iškrypėlišką 
nesavanaudiškumą, o abu šie bruožai buvo netgi pernelyg panašūs į fiktyvų pa- 
saulį ir savanaudiškumo stoką masėse. Tai ir buvo didysis totalitarinių sąjūdžių 
šansas, 0 kartu ir priežastis, dėl kurios galėjo būti sudaryta intelektualinio elito 
ir minios sąjunga: juk tam tikru elementariu ir miglotu būdu jų problemos tapo 
tos pačios ir užbėgo už akių masių problemoms ir mentalitetui. 

Su minios neveidmainiškumo ir masių nesavanaudiškumo patrauklumu eli- 
tui buvo glaudžiai susijusi lygiai tokia pat neįveikiama pagunda, glūdinti totali- 
tarinių sąjūdžių keliamame miglotame tiksle panaikinti privataus ir viešojo gy- 
venimo perskyrą ir grąžinti paslaptingą iracionalų žmogaus pilnatviškumą. Nuo 
to laiko, kai Balzacas apnuogino svarbiausių Prancūzijos visuomenės tigūrų pri- 
vatų gyvenimą, o Ibseno Visuomenės šulų inscenizavimas užkariavo Europos 
teatrus, dvejopos moralės tema tapo vienu svarbiausių tragedijų, komedijų ir 
romanų siužetu. Buržuazijos praktikuojama dvejopa moralė tapo skiriamuoju 
ženklu tos esprit de sėrieux, kuri visada yra pompastiška ir niekada nėra nuošir- 
di. Šitokia perskyra tarp privataus ir viešojo ar socialinio gyvenimo neturėjo 
nieko bendro su pateisinamu skirtumu tarp asmeninio ir viešojo gyvenimo sri- 
čių, o veikiau buvo XIX a. kovos tarp bourgeois ir citoyen, tarp Žmogaus, visas 
viešas institucijas vertinančio ir naudojančio savo privačių interesų labui, ir at- 
sakingo piliečio, viešaisiais reikalais besirūpinančio kaip visų reikalais, psicho- 
loginis atspindys. Šiame kontekste liberalo politinė filosofija, pagal kurią pa- 
prasčiausia individualių interesų suma duoda bendro gėrio stebuklą, pasirodė 
esanti tik racionalus pateisinimas to beatodairiškumo, su kuriuo privatūs inte- 
resai būdavo iškeliami nepaisant bendrojo gėrio. 

Priešingai klasinei dvasiai, būdingai kontinentinėms partijoms, kurios visada 
pripažindavo, kad atstovauja tam tikriems interesams, ir priešingai „oportuniz- 
mui“, atsirandančiam iš jų, kaip vien visumos dalių, savipratos, totalitariniai 
sąjūdžiai pabrėžė savo „pranašumą“ tardami, kad įkūnija Weltanschauung, ku- 

rio dėka gali apimti žmogų kaip visumą". Šitaip pretenduodami į totalumą, 
šių sąjūdžių minios vadai iš naujo formulavo ir tik apvertė aukštyn kojom pa- 
čios buržuazijos politinę filosofiją. Buržuazijos klasė, skindamasi kelią socia- 
linio spaudimo sąlygomis ir dažnai ekonomiškai šantažuodama politines ins- 
titucijas, visada tikėjo, kad vieši ar regimi valdžios organai valdomi jos pačios 
slaptų, neviešų interesų ir įtakų. Šiuo požiūriu buržuazijos politinė filosofija 
visada buvo „totalitarinė“, ji visada pripažindavo politikos, ekonomikos ir vi- 
suomenės tapatumą, kai politinės institucijos tėra privačių interesų fasadas. 
Dvejopi buržuazijos standartai, jos nubrėžtas skirtumas tarp viešo ir privataus 
gyvenimo buvo nuolaida nacionalinei valstybei, kuri desperatiškai stengėsi šias 
dvi sritis laikyti atskirtas. 

Tuo tarpu elitui imponavo radikalizmas pats savaime. Viltingos Marxo pra- 
našystės, kad valstybė nunyks ir atsiras beklasė visuomenė, jau nebebuvo nei 
pakankamai radikalios, nei pakankamai mesianistinės. Jei Berdiajevas teisus, 
tvirtindamas, kad „Rusų revoliucionieriai <...> visada buvo totalitaristai“, ta- 
da Tarybų Rusijos patrauklumas, beveik vienodai veikęs ir nacių, ir komunistų 
pakeleivius intelektualus, glūdėjo būtent tame fakte, kad Rusijoje „revoliucija 
buvo religija ir filosofija, o ne tik konfliktas, susijęs su socialine ir politine gyve- 
nimo puse““!. Tiesa buvo ta, kad klasių virtimas masėmis ir politinių institucijų 
prestižo bei autoriteto žlugimas Vakarų Europos šalyse sukūrė tokias sąlygas, 
kurios buvo panašios į sąlygas, vyraujančias Rusijoje, todėl nebuvo atsitiktinu- 
mas tai, kad jų revoliucionieriai irgi pradėjo perimti tipiškai rusišką revoliucinį 
fanatizmą, nukreiptą ne į socialinių ar politinių sąlygų pakeitimus, o į radikalų 
bet kokių egzistuojančių įsitikinimų, vertybių ar institucijų sunaikinimą. Minia 
paprasčiausiai pasinaudojo šia nauja nuotaika ir sudarė trumpalaikę revoliu- 
cionierių ir nusikaltėlių sąjungą, kuri buvo populiari ir daugelyje carinės Rusi- 
jos revoliucinių sektų, bet Europos scenoje aiškiai nepasirodydavo. 


Nerimą kelianti minios ir elito sąjunga ir keistas jų lūkesčių sutapimas buvo 
kilęs iš to fakto, kad šie sluoksniai iš nacionalinės valstybės struktūros ir klasi- 
nės visuomenės sistemos turėjo būti pašalinti pirmiausia. Šie sluoksniai vienas 
kitą surado taip lengvai (nors ir laikinai) todėl, kad abu jautė, jog atstovauja 
laiko likimui, jog už jų eina begalinės masės, jog anksčiau ar vėliau kartu su jais 
bus dauguma Europos žmonių, jų įsitikinimu, pasirengusių daryti jų revoliuciją. 

Atsitiko taip, kad klydo ir vieni, ir kiti. Minia, tas buržuazijos klasės požemio 
pasaulis, tikėjosi, kad bejėgės masės padės jai pasiekti valdžią, parems ją, kai ji 
pabandys įgyvendinti savo privačius interesus, kad ji sugebės paprasčiausiai pa- 
keisti senesnius buržuazinės visuomenės sluoksnius ir įlieti jai iniciatyvesnę po- 
žemio pasaulio dvasią. Tačiau gavęs valdžią, totalitarizmas greitai suprato, kad 
iniciatyvi dvasia būdinga ne tik miniai priklausantiems gyventojų sluoksniams ir 
kad, šiaip ar taip, tokia iniciatyva gali tik kelti grėsmę totaliniam Žmogaus už- 
valdymui. Kita vertus, skrupulų nebuvimas irgi buvo būdingas ne tik miniai ir, 
šiaip ar taip, jo buvo galima išmokyti per palyginti trumpą laiką. Organizuotų 


* Weltanschauung vaidmenį formuojantis nacių sąjūdžiui daug kartų pabrėžė pats Hitleris. 
Skaitant Mein Kampf įdomu pažymėti, kad jis mano supratęs būtinybę partiją grįsti Weltan- 
schauung'u apmąstydamas marksistinių partijų pranašumą. II knyga, I skyrius: „Weltanschau- 
ung and Party“. 

*! Nicolai Berdyaev, The Origin of Russian Communism, 1937, p. 124-125. 

filisterių masės negailestingoms viešpatavimo ir naikinimo mašinoms teikė daug 
geresnę medžiagą ir buvo pasirengusios net didesniems nusikaltimams negu 
nizuoti ir atrodė kaip kasdieniai darbai. 

Todėl nėra atsitiktinis dalykas, kad tuos retus protestus prieš masinius nacių 
žiaurumus žydų ir Rytų Europos gyventojų atžvilgiu reiškė ne kariškiai ar kokia 
nors kita garbių filisterių organizuotų masių dalis, o kaip tik tie pirmieji Hitle- 
rio draugai, kurie buvo tipiški minios atstovai“*. Ir Himmleris, pats galingiausias 
žmogus Vokietijoje po 1936 metų, nebuvo vienas iš tų „ginkluotos bohemos“ 
(Heidenas) atstovų, kurių bruožai buvo stulbinamai panašūs į intelektualinio 
elito bruožus. Pats Himmleris buvo „normalesnis“, t. y. filisteriškesnis už bet 
kurį pirmųjų nacių sąjūdžio vadų“*. Jis nebuvo nei bohemos atstovas, kaip Goeb- 
belsas, nei seksualinis nusikaltėlis, kaip Streicheris, nei pamišėlis, kaip Rosen- 
bergas, nei fanatikas, kaip Hitleris, nei avantiūristas, kaip Gėoringas. Jis įrodė 
savo didelius sugebėjimus organizuoti mases įgyvendinant totalinį viešpatavi- 
mą, tardamas, kad dauguma žmonių nėra nei bohemos nariai, nei fanatikai, nei 
avantiūristai, nei seksualiniai maniakai, nei pamišėliai, nei socialiniai nevykė- 
liai, bet pirmiausia ir dažniausiai jie yra darbo Žmonės ir geri šeimos nariai. 


62 Pavyzdžiui, žinomas keistas Wilhelmo Kube's, Minsko generalinio komisaro ir vieno seniau- 
sių partijos narių, įsikišimas. 1941 metais, t. y. prasidedant masinėms žudynėms, jis rašė savo 
viršininkui: „Aš tikrai esu tvirtai nusistatęs ir pasirengęs bendradarbiauti sprendžiant žydų 
klausimą, bet žmonės, išauklėti mūsų kultūros, galiausiai skiriasi nuo vietinių gyvulių gaujų. Ar 
mums derėtų pavesti atlikti žudymo užduotį tiems lietuviams ir latviams, kuriuos niekina netgi 
vietiniai gyventojai? Aš to negalėjau padaryti. Prašau man duoti aiškias instrukcijas, kaip veikti 
pačiu humaniškiausiu būdu, mūsų Reicho ir mūsų Partijos labui“. Šis laiškas paskelbtas kn. 
Max Weinreich, Hitler's Professors, New York, 1946, p. 153-154. Kube's kreipimasis netrukus 
buvo atmestas, tačiau beveik toks pat mėginimas išgelbėti Danijos žydų gyvybes, kurio ėmėsi 
W. Bestas, reicho įgaliotinis Danijoje ir gerai žinomas nacis, buvo sėkmingesnis. Žr. Nazi Cons- 
piracy, V, p. 2. 

Panašiai ir Alfredas Rosenbergas, skelbęs slavų tautų menkavertiškumą, akivaizdžiai niekada 
nesuprato, kad jo teorijos vieną gražią dieną gali atvesti price jų likvidavimo. Paskirtas Ukrai- 
nos administratoriumi, jis rašė piktus raportus apie padėtį 1942 metų rudenį, prieš tai pamėgi- 
nęs pasickti, kad įsikištų pats Hitleris. Žr. Nazi Conspiracy, III, p. 83 ff. ir IV, p. 62. 

Žinoma, esama keleto šios taisyklės išimčių. Žmogus, išgelbėjęs Paryžių nuo sugriovimo, buvo 
generolas von Choltitzas, kuris tačiau vis dar „bijojo, kad bus nušalintas dėl to, jog nevykdė 
įsakymo“, nors jau „keletą metų žinojo, kad karas pralaimėtas“. Ar jis būtų turėjęs pakanka- 
mai drąsos pasipriešinti įsakymui „paversti Paryžių griuvėsių krūva“, jei jo nebūtų energingai 
palaikęs senas nacių partijos narys, Vokietijos ambasadorius Prancūzijoje Otto Abetzas, atro- 
do abejotina, pagal jo paties liudijimą Abetzo teismo procese Paryžiuje. Žr. New York Times, 
July 21, 1949. | 

“ Anglas Stephenas H. Robertsas (The House that Hitler Built, London, 1939) Himmlerį apibū- 
dina kaip „rafinuoto mandagumo žmogų, vis dar besidomintį paprasčiausiais gyvenimo daly- 
kais. Jis neturėjo nė menkiausio pasipūtimo, būdingo tiems naciams, kurie elgėsi kaip pusdic- 
viai <...> Niekas neatrodo nepanašesnis į tokio darbo vykdytoją, kaip šis Vokietijos policijos 
diktatorius, ir aš egu įsitikinęs, kad Vokietijoje nesu sutikęs normalesnio už jį žmogaus <...>“ 
(p. 89-90). Tai labai keistai primena Stalino motinos pastabą - pagal bolševikų propagandą, ji 
pasakė apie Staliną taip: „Pavyzdingas sūnus. Norėčiau, kad visi būtų į jį panašūs“ (Souvarine, 
Op. Cil., p. 656). 

Filisterio prisirišimas prie privataus gyvenimo, nuoširdus jo atsidavimas šei- 
mos ir karjeros reikalams buvo paskutinis ir jau išsigimęs buržuazijos tikėjimo 
privataus intereso pirmumu padarinys. Filisteris yra buržua, izoliuotas nuo savo 
klasės, atomizuotas individas, atsiradęs dėl pačios buržuazijos klasės suirimo. 
Masių žmogus, kurį Himmleris organizavo didžiausiems masiniams nusikalti- 
mams, kada nors padarytiems istorijoje, pasižymėjo veikiau filisterio negu minios 
žmogaus bruožais ir buvo buržua, kuris, gyvendamas savo pasaulio griuvėsiuo- 
se, niekuo taip nesirūpino, kaip savo asmeniniu saugumu, ir dėl mažiausios dings- 
ties buvo pasirengęs paaukoti viską — tikėjimą, garbę ir orumą. Pasirodė, kad 
nėra nieko lengvesnio, kaip sugriauti vidinį pasaulį ir asmeninę moralę tokių 
žmonių, kurie negalvojo apie nieką, išskyrus savo asmeninio gyvenimo išgelbė- 
jimą. Po kelių valdžios metų ir sistemingo bendradarbiavimo naciai galėjo pa- 
grįstai pareikšti: „Vienintelis asmuo, kuris Vokietijoje vis dar yra privatus indi- 
vidas, yra tas, kuris miega“““. 

Kita vertus, apie tuos nacių elito narius, kurie vienu ar kitu metu leidosi 
sugundomi totalitarinių sąjūdžių ir kurie dėl savo intelektualinių sugebėjimų 
kartais net kaltinami įkvėpę totalitarizmą, reikia visai bešališkai pasakyti: tai, 
ką tie pavojingi XX a. žmonės padarė ar ko nepadarė, neturėjo jokios įtakos 
totalitarizmui, nors jie ir atliko tam tikrą vaidmenį pirmuose sėkminguose tų 
sąjūdžių mėginimuose priversti pasaulį jų doktrinas priimti rimtai. Visur, kur 
totalitariniai sąjūdžiai užgrobė valdžią, visa ši prijaučiančių Žmonių grupė buvo 
sukrėsta dar prieš tai, kai tie režimai ėmėsi didžiausių savo nusikaltimų. Inte- 
lektualinė, dvasinė ir meninė iniciatyva pavojinga totalitarizmui, lygiai kaip ban- 
ditiška minios iniciatyva, ir abi šios iniciatyvos jam pavojingesnės negu paprasta 
politinė opozicija. Nuoseklus bet kokios aukštesnės intelektualinio aktyvumo 
formos persekiojimas, vykdomas naujųjų masių vadų, kyla iš kažko gilesnio, o 
ne tik iš natūralios jų pagiežos viskam, ko jie negali suprasti. Totalinis viešpata- 
vimas nepripažįsta laisvos iniciatyvos jokioje gyvenimo srityje, jokios veiklos, 
kuri nebūtų visiškai numatoma. Užgrobęs valdžią, totalitarizmas visus aukščiau- 
sio rango talentus, nepriklausomai nuo jų simpatijų, neišvengiamai pakeičia tais 
pamišėliais ir kvailiais, kurie neturi nei protinių, nei kūrybinių gabumų, o tai ir 
yra geriausia jų lojalumo garantija“?. 


“ Pastaba priklauso Robertui Ley. Žr. Kohn-Bramstedt, op. cit., p. 178. 

65 Bolševikų politika, šiuo požiūriu stulbinamai nuosekli, gerai žinoma ir vargu ar ją dar reikia 
komentuoti. Picasso - jei imsime garsiausią pavyzdį - Rusijoje nebuvo mėgstamas, nors ir tapo 
komunistu. Visai įmanoma, kad staigus Andrė Gide'o požiūrio pasikcitimas aplankius Tarybų 
Rusiją (Retour de VURSS) ir pamačius bolševikinę tikrovę, galutinai įtikino Staliną, jog meni- 
ninkai kūrėjai nenaudingi net kaip pakeleiviai. Nacių politika nuo bolševikų politikos skyrėsi 
tik tuo, kad jie vis dėlto nežudė ryškiausių savo talentų. 

Vertėtų smulkiai patyrinėti karjeras tų palyginti nedaugelio vokiečių mokslininkų, kuric per- 
žengė paprasto bendradarbiavimo ribas ir savanoriškai pasiūlė savo paslaugas, nes buvo įsitiki- 
nę naciai. (Nurodytas Weinrcicho veikalas yra vienintelė turima studija, bet ji supainioja šį 
reikalą, nes nenubrėžia skirtumo tarp tų profesorių, kuric priėmė nacių tikybą, ir tų, kurių 
karjeras lėmė tik šis režimas; bc to, šioje studijoje nepaisoma ankstyvųjų karjeros ctapų ir 
todėl gerai žinomi ir daug pasiekę žmonės be atrankos priskiriami tai pačiai kategorijai kaip ir 
pamišėliai.) Pats įdomiausias teisininko Carlo Schmitto pavyzdys (jo labai išradingas teorijas 
apie demokratijos ir teisinės vyriausybės pabaigą vis dar labai įdomu skaityti): dar ketvirtojo 
dešimtmečio viduryje jis buvo pakeistas pačių nacių išperčtų politikos ir teisės teoretikų, pa- 

vyzdžiui, Hanso Franko, vėliau Lenkijos gubernatoriaus, Gottfriedo Neesse's ir Reinhardo 
Hoehno. Paskutinis į nemalonę pateko istorikas Walteris Frankas, kuris buvo įsitikinęs antise- 
mitas ir nacių partijos narys dar prieš jai ateinant į valdžią ir kuris 1933 metais tapo naujai 
įkurto Reichsinstitut fūir Geschichte des Neuen Deutschlands, išgarsėjusio savo Forschungsabtei- 
lung Judenfrage, direktoriumi ir devynių tomų leidinio Forschungen zur Judenfrage (1937-1944) 
redaktoriumi. Penktojo dešimtmečio pradžioje Frankas savo padėtį ir įtaką turėjo užleisti gar- 
siajam Alfredui Rosenbergui, kurio Der Mythos des 20 Jahrhunderts tikrai nerodo, kad jo auto- 
rius būtų nors kick linkęs į „moksliškumą“. Frankas aiškiai prarado pasitikėjimą tik todėl, kad 
nebuvo šarlatanas. 

Nei elitas, nei minia, taip aistringai „apkabinusi“ nacionalsocializmą, negalėjo suprasti, kad 
„negalima šios santvarkos priimti <...> atsitiktinai. Aukščiau noro tarnauti ir nepriklausomai 
nuo jo egzistuoja nepermaldaujama tokios atrankos, kuri nežino nei švelninančių aplinkybių, 
nei gailestingumo, būtinybė“ (Der Weg der SS, išleista SS Hauptamt-Schulungsamt, n.d., p. 4). 
Kitaip tariant, atrinkdami tuos, kurie jiems priklausys, naciai ketino priiminėti savo sprendi- 
mus, nesiskaitydami su jokiu nuomonių „atsitiktinumu“. Atrodo, kad tą pat galima pasakyti ir 
apie bolševikų atranką slaptajai policijai. F. Beckas ir W. Godinas (Russian Purge and the Ex- 
traction of Confessions, 1951, p. 160) rašo, kad NKVD nariai parenkami iš partijos Žmonių ir 
neturi nė mažiausios galimybės šią „karjerą“ pasirinkti. 


VIENUOLIKTAS SKYRIUS 


Iotalitarinis sąjūdis 


1. TOTALITARINĖ PROPAGANDA 


Tik minią ir elitą gali patraukti energija, glūdinti pačiame totalitarizme, o ma- 
sės turi būti užkariautos propaganda. Konstitucinės vyriausybės ir nuomonių 
laisvės sąlygomis dėl valdžios kovojantys totalitariniai sąjūdžiai teroru gali nau- 
dotis tik ribotai ir, panašiai kaip kitos partijos, privalo užsikariauti šalininkus ir 
įkvėpti pasitikėjimą publikai, kuri dar nėra visiškai izoliuota nuo visų kitų infor- 
macijos šaltinių. 

Seniai pripažinta ir dažnai tvirtinta, kad totalitarinėse šalyse propaganda ir 
teroras yra dvi to paties medalio pusės!. Tačiau tai teisinga tik iš dalies. Visur, 
kur totalitarizmas turi visišką valdžią, propagandą jis pakeičia indoktrinacija, o 
prievartą naudoja ne tiek tam, kad įbaugintų žmones (tai daroma tik pradinėse 
stadijose, kai dar esama politinės opozicijos), kiek dėl nuolatinio savo ideologi- 
nių doktrinų ir praktinių melagysčių įgyvendinimo. Totalitarizmas negali ten- 
kintis tvirtinimu, kad neegzistuoja nedarbas, jei esama priešingų faktų - jo pro- 
pagandos dalis bus bedarbio pašalpų panaikinimas“. Lygiai toks pat svarbus yra 
ir tas faktas, kad atsisakymu pripažinti nedarbą įgyvendinama - tačiau veikiau 
nelauktu būdu - sena socialistinė dogma „Kas nedirba, tas nevalgo“. Arba štai 
kitas pavyzdys: kai Stalinas nusprendė perrašyti Rusijos revoliucijos istoriją, jo 
naujosios versijos propaganda pasireiškė tuo, kad kartu su senosiomis knygo- 
mis ir dokumentais buvo sunaikinti jų autoriai ir skaitytojai; naujos oficialios 
komunistų partijos istorijos publikacija 1938 metais signalizavo, kad didysis valy- 


! Žr., pavyzdžiui, E. Kohn-Bramstedt, Dictatorship and Political Police: The Technigue of Con- 
trol by Fear; London, 1945, p. 164 ff. Aiškinama, kad „teroras be propagandos prarastų didelę 
dalį savo psichologinio poveikio, tuo tarpu propaganda be teroro neveikia visa savo jėga“ 
(p. 175). Šiuose ir panašiuose teiginiuose, dažniausiai kartojančiuose vis tą pačią mintį, išlei- 
džiamas iš akių tas faktas, kad ne tik politinėje propagandoje, bet ir visoje modernioje Ži- 
niasklaidoje csama grasinimo elemento ir kad, kita vertus, teroras gali būti visiškai veiksmin- 
gas be propagandos, kol turime galvoje tik klausimą dėl įprastinio politinio tironijos teroro. 
Tik kai teroru siekiama ne tik išorinės, bet, galima sakyti, ir vidinės prievartos, kai politinis 
režimas trokšta daugiau negu valdžios, terorui jau reikia propagandos. Šiuo požiūriu nacių 
teoretikas Eugenas Hadamovsky veikale Propaganda und nationale Macht, 1933, galėjo pasa- 
kyti: „Propaganda ir prievarta niekada neprieštarauja viena kitai. Prievartos vartojimas gali 
būti propagandos dalis“ (p. 22). 

2 „Tuo metu buvo oficialiai paskelbta, kad nedarbas Tarybų Rusijoje "likviduotas". Šio skelbimo 
rezultatas buvo tas, kad buvo 'likviduotos' ir bedarbio pašalpos“ (Anton Ciliga, The Russian 
Enigma, London, 1940, p. 109). 

mas, kurio metu buvo sunaikinta ištisa tarybinių intelektualų karta, pasibaigė. 
Panašiai ir naciai okupuotose rytinėse teritorijose, kad patikimiau kontroliuo- 
tų gyventojus, iš pradžių dažniausiai griebdavosi antisemitinės propagandos. 
Šiai propagandai paremti jiems nereikėjo teroro, ir jie juo nesinaudojo. Di- 
džiąją lenkų inteligentijos dalį jie likvidavo ne dėl jos opozicijos, o todėl, kad, 
pagal jų doktriną, lenkai neturi jokio intelekto, o, planuodami grobti žydraa- 
kius šviesiaplaukius vaikus, jie siekė ne įbauginti gyventojus, o išgelbėti „ger- 
manišką kraują“*. 

Kol totalitariniai sąjūdžiai egzistuoja tokiame pasaulyje, kuris savaime dar 
nėra totalitarinis, jie priversti imtis to, ką paprastai vadiname propaganda. Bet 
tokia propaganda visada nukreipta į išorinę sritį - arba į netotalitarinius gyven- 
tojų sluoksnius šalies viduje, arba į netotalitarines užsienio šalis. Ta išorinė sri- 
tis, į kurią nukreipta totalitarinė propaganda, gali labai keistis: net užgrobus 
valdžią totalitarinė propaganda gali kreiptis į tas savo gyventojų dalis, kurių 
bendradarbiavimas nebuvo sutvirtintas pakankamo lygio indoktrinacija. Šiuo 
požiūriu Hitlerio kalbos savo generolams karo metu yra puikiausi propagandos 
pavyzdžiai, kuriems pirmiausia būdingos baisingos melagystės - jomis fiureris 
linksmindavo savo svečius, stengdamasis juos patraukti savo pusėn“. Išorinei 
sričiai irgi gali atstovauti prijaučiančių Žmonių grupės, dar nepasirengusios pri- 


* Vadinamoji „Operation Hay“ prasidėjo nuo Himmlerio įsakymo (1942 metų vasario 16 d.) 
„dėl vokiečių kilmės [individų] Lenkijoje“, raginusio juos savo vaikus išsiųsti šeimoms, „kurios 
nori [priimti juos] be jokių sąlygų, tik dėl meilės jų geram kraujui“ (Niurnbergo dokumentas 
R 135, nukopijuotas Paryžiaus žydų dokumentacijos centro). Atrodo, kad 1944 metų birželio 
mėnesį Devintoji armija tikrai pagrobė nuo 40 iki 50 tūkstančių vaikų, o paskui nugabeno 
juos į Vokietiją. Pranešime apie šią akciją, kurį vermachto generaliniam štabui, esančiam 
Berlyne, nusiuntė žmogus, pavarde Brandenburgas, minimi panašūs planai Ukrainoje (do- 
kumentas PS 031, paskelbtas Lėono Poliakovo. Žr.: Brėviaire de la Haine, p. 317). Himmlcris 
pats keletą kartų užsiminė apic šį planą. (Žr. Nazi Conspiracy and Aggression, Office of thc 
United States Chicf of Counsel for the Prosecution of Axis Criminality, U.S. Government, 
Washington, 1946, 1II, p. 640, kur esama ištraukų iš Himmlerio kalbos Krokuvoje 1942 metų 
kovo mėnesį; žr. taip pat Himmlerio kalbos Bad Šachenc 1943 metais komentarus, kn. Kohn- 
Bramstedt, op. cit., p. 244.) Kaip tie vaikai būdavo atrenkami, galima sužinoti iš medicininių 
protokolų, surašytų 2-0jo medicinos skyriaus Minske 1942 metų rugpjūčio 10 d.: „Rasinė Na- 
talic Harpf, gimusios 1932 metų rugpjūčio 14 d., ekspertizė parodė, kad ji yra normaliai išsivys- 
čiusi mergaitė, vyraujančio rytinių baltų tipo, nordinių bruožų“. „Arnoldo Cornieso, gimusio 
1930 metų vasario 19 d., ekspertizė parodė, kad jis yra normaliai išsivystęs dvylikos metų ber- 
niukas, vyraujančio rytinio tipo, nordinių bruožų“. Pasirašyta: N. Wc. (Dokumentas yra Niu- 
jorko žydų mokslinio instituto archyvuose, No. Occ E 3a-17). 

Apie tai, kaip buvo naikinama lenkų inteligentija, kuri, Hitlerio nuomone, „turi būti nušluota 
nuo žemės paviršiaus be pasigailėjimo“, žr. Poliakov, op. cit., p. 321 ir dokumentą Nr. 2472. 

* Žr. Hitlers Tischgesprūche. 1942 metų vasarą jis vis dar kalba apie „net paties niekingiausio 
gaskare, nors iš tikrųjų jis jau buvo priėmęs „galutinį sprendimą“ dar prieš įsiveržimą į Rusiją, 
galimas daiktas, 1940 metais, ir 1941 metų pabaigoje įsakė ruošti dujų kameras (žr. Nazi Cons- 
piracy and Aggression, II, p. 265 ff.; III, p. 783 ff. Dokumentas PS 1104; V, p. 322 ff. Dokumen- 
tas PS 2605). Himmleris jau 1941 metų pavasarį žinojo, kad „žydai [turi būti] išnaikinti iki 
paskutinio žmogaus karo pabaigoje. Toks yra aiškus Fiurerio noras ir įsakymas“ (Kersteno 
dosjė Žydų dokumentacijos centre). 

imti tikrų sąjūdžio tikslų; galiausiai dažnai atsitinka, kad netgi partijos nariai 
fiurerio artimų žmonių arba elito formuočių traktuojami kaip priklausantys to- 
kiai išorinei sričiai, ir šiuo atveju jiems taip pat reikalinga propaganda, nes jų 
negalima laikyti patikimai valdomais. Kad nepervertintume propagandinio me- 
lo reikšmės, turime prisiminti daug daugiau pavyzdžių, kai Hitleris buvo visai 
nuoširdus ir brutaliai tiesmukas, apibūdindamas tikrus sąjūdžio tikslus, tačiau 
šie atvejai paprasčiausiai nebuvo pripažinti publikos, nepasirengusios tokiam 
nuoseklumui“. Bet kalbant iš esmės, totalitarinis viešpatavimas riboja tik savo 
užsienio politikai arba sąjūdžio užsienio atšakoms skirtus propagandos meto- 
dus, siekdamas jas aprūpinti tinkama medžiaga. O tada, kai totalitarinė in- 
doktrinacija šalies viduje susikerta su propagandine linija, skirta užsieniui (taip 
atsitiko Rusijoje karo metu, ne tada, kai Stalinas sudarė sąjungą su Hitleriu, o 
tada, kai karas su Hitleriu jį atvedė į demokratijos stovyklą), šalies viduje pro- 
paganda aiškinama kaip „laikinas taktinis manevras“". Kiek įmanoma, šis skir- 
tumas tarp ideologinės doktrinos, skiriamos sąjūdžio išrinktiesiems, kuriems 
propagandos jau nebereikia, ir tikros propagandos, skiriamos išoriniam pa- 
sauliui, jau nustatomas tuo metu, kai sąjūdžiai dar neturi valdžios. Ryšys tarp 
propagandos ir indoktrinacijos paprastai priklauso nuo sąjūdžių dydžio, viena 
vertus, ir nuo išorinio spaudimo, kita vertus. Juo mažesnis sąjūdis, juo dau- 
giau energijos jis skirs vien propagandai, ir juo didesnis išorinio pasaulio spau- 
dimas totalitariniams režimams - tokio spaudimo negalima visiškai nepaisyti, 
net pasislėpus už geležinės uždangos, - juo aktyviau totalitariniai diktatoriai 
imsis propagandos. Esminga tai, kad propagandos būtinybę visada diktuoja 
išorinis pasaulis ir kad patys sąjūdžiai iš tikrųjų ne propaguoja, bet indoktri- 
nuoja. Ir atvirkščiai, indoktrinacija, neišvengiamai susijusi su teroru, aktyvėja 
didėjant sąjūdžių jėgai ar totalitarinės vyriausybės izoliacijai ir saugumui nuo 
išorinio įsikišimo. 

Propaganda tikrai yra neatskiriama „psichologinio karo“ dalis, - bet teroras 
yra kai kas daugiau. Totalitariniai režimai tęsia terorą net tada, kai psichologi- 
niai jo tikslai jau pasiekti; jo tikrasis siaubas yra tas, kad jis valdo visiškai pa- 
vergtus gyventojus. Kai teroro valdžia pasiekia tobulybę, pavyzdžiui, koncen- 
tracijos stovyklose, propaganda išnyksta visiškai — ji buvo net pabrėžtinai už- 


S Šiuo požiūriu esama labai įdomaus pranešimo, datuoto 1940 metų liepos 16 d., apie diskusiją, 
vykusią Hitlerio būstinėje, dalyvaujant Rosenbergui, Lammersui ir Keiteliui, kurią Hitleris 
pradėjo suformuluodamas tokius „pamatinius principus“: „Dabar svarbiausia - galutinio mū- 
sų tikslo neatskleisti visam pasauliui <...> Todėl neturi būti akivaizdu, kad [įsakai dėl taikos ir 
tvarkos palaikymo okupuotose teritorijose] nurodo galutinį kolonizavimą. Visos būtinos pric- 
monės - egzekucijos, perkėlimai - gali būti ir bus vykdomos šito nepaisant“. Paskui prasidėjo 
diskusija, kuri neturėjo jokio ryšio su Hitlerio žodžiais ir kurioje pats Hitleris ncbedalyvavo. 
Visai tikėtina, kad jis nebuvo „suprastas“ (dokumentas L 221 Žydų dokumentacijos centre). 
6 Dėl Stalino įsitikinimo, kad Hitleris nepuls Rusijos, žr. Isaac Deutscher, Stalin: a Political 
Biographv, New York and London, 1949, p. 454 ff., ir ypač išnašą p. 458: „Tik 1948 metais 
Valstybės plano komiteto pirmininkas vicepremjeras N. Voznesenskis atskleidė, kad 1941 mec- 
tų trečiojo ketvirčio ekonominiai planai buvo pagrįsti taikos prielaida ir kad naujas planas, 
pritaikytas karui, buvo sudarytas tik prasidėjus kariniams susidūrimams“. Deutscherio vertini- 
mą šiuo metu rimtai patvirtino Chruščiovo pranešimas apie Stalino reakciją į Vokietijos įvyk- 
dytą Tarybų Sąjungos užpuolimą. Žr. jo „Kalbą apie Staliną“ XX partijos suvažiavime, leistą 
skelbti Valstybės departamento, New York Zimes, June 5, 1956. 

drausta nacistinėje Vokietijoje. Kitaip tariant, propaganda yra, galimas daik- 
tas, pats svarbiausias totalitarizmo įrankis bendraujant su netotalitariniu pa- 
sauliu, 0 teroras, priešingai, yra pati totalitarizmui būdingos valdymo formos 
esmė. Jo egzistavimas priklauso nuo psichologinių ar kitokių subjektyvių veiks- 
nių tiek pat mažai, kiek įstatymų egzistavimas konstituciškai valdomoje šalyje 
priklauso nuo tuos įstatymus pažeidžiančių žmonių skaičiaus. 

Teroras kaip propagandos papildinys atliko didesnį vaidmenį nacizme negu 
komunizme. Naciai nenaikino iškilių figūrų, kaip tai buvo daroma kilus pirma- 
jai politinių nusikaltimų Vokietijoje bangai (Rathenau ir Erzbergerio nužudy- 
mas) - vietoje to, žudydami smulkius socialistų funkcionierius arba įtakingus 
oponuojančių partijų narius, jie stengėsi įrodyti gyventojams, kokius pavojus 
kelia vien paprasčiausia narystė. Tokios rūšies masinio teroro, iki tol taikyto 
palyginti nedideliais mastais, sparčiai daugėjo, nes nei policija, nei teismai smar- 
kiai nepersekiojo politiškai nusikaltusiųjų vadinamiesiems dešiniesiems. Jis buvo 
naudingas kaip tai, ką nacių publicistas vykusiai pavadino „jėgos propaganda'*: 
didžiajai gyventojų daliai tapo aišku, kad nacių galybė didesnė nei valdžios jėga 
ir kad saugiau tapti nacių paramilitarinės organizacijos nariu negu lojaliu res- 
publikonu. Šitokį įspūdį labai sustiprino ypatingas būdas, kuriuo naciai darė 
savo politinius nusikaltimus. Jie visada juos pripažindavo viešai, niekada neatsi- 
prašinėdavo dėl „teisėtvarkos pažeidimų“ - taip atsiprašinėdavo tik prijaučian- 
tieji naciams — ir darydavo įspūdį gyventojams tuo, kad atrodė esą visai kitokie 
negu kitų partijų „tušti plepiai“. 

Tokios rūšies teroro ir gryno banditizmo panašumai yra pernelyg aiškūs, kad 
juos reikėtų pabrėžti. Tai nereiškia, kad nacizmas buvo banditizmas, kaip kar- 
tais būdavo tvirtinama, bet reikia tik pažymėti, kad naciai, nors to ir nepripažin- 
dami, nemažai pasimokė iš Amerikos gangsterių organizacijų, 0 jų propaganda, 
jau sąmoningai, daug pasimokė iš Amerikos biznio reklamos. 

"Tačiau už grasinimus ir nusikaltimus individams totalitarinei propagandai 
būdingesnės netiesioginės, užmaskuotos grasinamos užuominos apie visus, ku- 
rie nepasiduoda jos pamokymams, o vėliau masinės „kaltų“ ir „nekaltų“ Žu- 
dynės. Komunistinė propaganda grasina žmonėms pavojumi praleisti istori- 
jos traukinį, beviltiškai atsilikti nuo savo laiko ir nugyventi nenaudingai, o 
nacių propaganda grasina žmonėms tuo, kad jie gyvena priešingai amžiniems 
gamtos ir gyvenimo dėsniams, nepataisomai ir paslaptingai sugadindami savo 
kraują. Totalitarinės propagandos labai pabrėžiamą teiginių „moksliškumą“ 
galima lyginti su tam tikra reklamos technika, kuri irgi kreipiasi į mases. Ir 
tikrai, kiekvieno laikraščio reklaminės skiltys demonstruoja šitokį „moksliš- 
kumą“, kuriuo gamintojas faktais ir skaičiais, gautais iš „tyrimo“ laboratorijų, 
įrodo, kad jo muilas „geriausias pasaulyje“?. Tiesa ir tai, kad perdėtose rekla- 


" „Auklėjimas [koncentracijos stovyklose] susideda iš drausmės, bet niekada nėra koks nors 
ideologiškai pagrįstas instruktavimas, nes kaliniai dažniausiai turi vergiškas sielas“ (Heinrich 
Himmler, Nazi Conspiracy, IV, p. 616 ff.). 

Šš Minėtas Eugeno Hadamovsky'o veikalas išsiskiria iš kitos literatūros apic totalitarinę propa- 
gandą. Ticsiai to nepasakydamas, Hadamovsky pateikia inteligentišką ir įžvalgią pronacistinę 
paties Hitlerio pozicijos, išreikštos tekste „Propaganda ir organizacija“ (Mein Kampf, UI knyga, 
xi skyrius; 2 t., 1-as vok. leid., 1925 ir 1927 atitinkamai; nesutrumpintas leidimas, New York, 
1939), interpretaciją. Žr. taip pat EA. Six, Die politische Propaganda der NSDAP im Kampf um 
die Macht, 1936, p. 21 ff. 

mos agentų fantazijose esama tam tikro prievartos elemento, kad, pavyzdžiui, 
už reklaminio teiginio: „Merginos, nevartojančios štai šios ypatingos rūšies 
muilo, visą gyvenimą liks spuoguotos ir neištekės“ glūdi beprotiška svajonė 
apie monopolį, svajonė, kad vieną gražią dieną „vienintelio nuo spuogų ap- 
saugančio muilo“ gamintojas įgis galią atimti vyrus iš visų merginų, nevarto- 
jančių šio muilo. Abiem atvejais - reklamoje ir totalitarinėje propagandoje — 
mokslas akivaizdžiai yra tik galios pakaitalas. Totalitarinių sąjūdžių pamiši- 
mas dėl „mokslinių“ įrodymų išnyksta, kai tik jie gauna valdžią. Naciai atleido 
netgi tuos mokslininkus, kurie norėjo jiems tarnauti, o bolševikai savo moks- 
lininkų reputaciją panaudojo visai ne moksliniams tikslams ir privertė juos 
atlikti šarlatanų vaidmenį. 

Tačiau tuo ir baigiasi dažnai perdedami masinės reklamos ir masinės propa- 
gandos panašumai. Biznieriai paprastai nesigriebia pranašų pozos, o be to, jie 
ne visada gali parodyti savo pranašysčių teisingumą. Totalitarinės propagandos 
moksliškumui būdingas beveik išimtinis mokslinės pranašystės siekis priešingas 
labiau senamadiškai apeliacijai į praeitį. Ideologinės socializmo ištakos, vienu 
atveju, ir rasizmo - kitu, niekur nepasirodo taip aiškiai, kaip tada, kai jų ideolo- 
gai skelbiasi atradę slaptas jėgas, likimo grandinėje jiems užtikrinsiančias sėk- 
mę. Žinoma, „absoliutistinėse sistemose, kurios istorijos įvykius pateikia kaip 
priklausančius nuo pirminių didžiųjų priežasčių, susietų likimo grandinės, ir ku- 
rios, galima sakyti, pašalina Žmogų iš žmogaus giminės istorijos“ (pasak Tocgu- 
eville'io), glūdi didžiulė mases traukianti galia. Bet nėra pagrindo abejoti ir tuo, 
kad nacių vadai tikrai tikėjo (o ne tik naudojo kaip propagandą) štai kad ir 
tokiomis doktrinomis: „Juo tiksliau mes pažįstame ir stebime gamtos ir gyveni- 
mo dėsnius, <...> juo labiau prisideriname prie Viešpaties valios. Juo geriau 
suprantame Viešpaties valią, juo didesnė bus mūsų sėkmė“!?. Visai akivaizdu, 
jog reikia tik truputį pakeisti šiuos žodžius, kad išreikštume Stalino credo, nusa- 
kytą tokiais dviem sakiniais: „Juo tiksliau mes pažįstame ir stebime istorijos ir 
klasių kovos dėsnius, juo labiau prisideriname prie dialektinio materializmo. 
Juo geriau suprantame dialektinį materializmą, juo didesnė bus mūsų sėkmė“. 
Šiaip ar taip, vargu ar galima geriau iliustruoti stalinišką „teisingo vadovavi- 
mo“!! sampratą. 

Totalitarinė propaganda ideologinį moksliškumą ir savąją teiginių formula- 
vimo pranašysčių forma techniką iškėlė iki metodo efektyvumo ir turinio absur- 
diškumo aukštumų, nes, kalbant demagogiškai, vargu ar esama geresnio būdo 


* Hitleris skyriuje „Karo propaganda“ (Mein Kampf, I knyga, vi skyrius) pabrėžia biznieriškąją 
propagandos pusę ir remiasi muilo reklamos pavyzdžiu. Šio palyginimo reikšmė buvo labai 
perdėta, tuo tarpu jo vėlesnių pozityvių „Propagandos ir organizacijos“ idėjų buvo nepaisoma. 
0 Žr. svarbų Martino Bormanno memorandumą „Nacionalsocializmo ir krikščionybės ryšys“, 
Nazi Conspiracy, VI, 1036 ff. Panašių formuluočių tai šen, tai ten galima rasti brošiūrinėje 
literatūroje, SS leidžiamoje keliant tikslą „ideologiškai indoktrinuoti“ savo naujokus. „Gamtos 
dėsniai paklūsta nekintamai valiai, kurios negalima paveikti. Todėl būtina šiuos dėsnius pažin- 
ti“ („SS-Mann und Blutsfrage“, Schriftenreihe fūr die weltanschauliche Schulung der Ordnungs- 
polizei, 1942). Visa tai ne kas kita, kaip kai kurių frazių, paimtų iš Hitlerio Mein Kampf, varia- 
cijos; viena iš jų cituojama kaip tik ką paminėtos brošiūros epigrafas: „Jeigu žmogus bando 
kovoti su geležine gamtos logika, jis susikerta su pamatiniais principais, kurie vieninteliai įga- 
lina jo kaip Žmogaus egzistenciją“. 

"J. Stalin, Leninism (1933), Vol. II, chapter iii. 

išvengti diskusijos, kaip atpalaiduoti argumentaciją nuo dabarties kontrolės ir 
teigti, kad jos pranašumus gali atskleisti vien ateitis. Tačiau ne totalitarinės ide- 
ologijos išrado šią procedūrą ir ne tik jos ja naudojosi. Masinės propagandos 
moksliškumo siekis buvo toks dažnas moderniojoje politikoje, kad buvo aiški- 
namas kaip daug bendresnis bruožas, žymintis tą moksliškumo maniją, kuri bu- 
vo būdinga Vakarų pasauliui nuo to laiko, kai XVI a. atsirado matematika ir 
fizika; taigi totalitarizmas pasirodo esąs tik paskutinė pakopa to proceso, kurio 
metu „mokslas [tapo] stabu, sugebančiu magiškai gydyti egzistencijos ligas ir 
pakeisti žmogaus prigimtį“!?. Ir tikrai, iš pat pradžių egzistavo tam tikras ryšys 
tarp moksliškumo ir masių iškilimo. Masių „kolektyvizmą“ sveikino tie, kurie 
vylėsi, kad bus atrasti „gamtiniai istorinio vystymosi dėsniai“, pašalinsiantys in- 
divido veiksmų ir elgesio neprognozuojamumą"?. Buvo cituojamas Enfantinas, 
kuris jau matė „artėjant laiką, kai “masių judinimo menas' bus išvystytas taip 
tobulai, kad tapytojas, muzikantas ir poetas turės tokią pat galią patikti ar jau- 
dinti, kaip matematikas - spręsti geometrinę problemą ar chemikas - analizuo- 
ti bet kokią substanciją“, ir buvo prieita išvada, kad modernioji propaganda 
gimė tuo pačiu metu ir toje pačioje vietoje". 

Tačiau kad ir kokie būtų pozityvizmo, pragmatizmo ir biheviorizmo trūku- 
mai, kad ir kokia didelė jų įtaka XIX a. tam tikros sveiko proto atšakos forma- 
vimuisi, masėms, į kurias kreipiasi totalitarinė propaganda ir moksliškumas, 
visai nebūdingas „vėžinis utilitarinio egzistencijos segmento plėtimasis“. Iš 
Comte'o kilęs pozityvistinis įsitikinimas, kad ateitis galiausiai numatoma moks- 
liškai, remiasi tuo, kad interesas vertinamas kaip viską persmelkianti istorijos 
jėga, be to, šis įsitikinimas remiasi prielaida, kad galima atskleisti objektyvius 
valdžios dėsnius. Rohano politinė teorija, pagal kurią „karaliai įsakinėja žmo- 
nėms, o interesai įsakinėja karaliams“, o objektyvus interesas yra taisyklė, „kuri 
vienintelė niekada negali būti pažeista“, tad „tinkamai ar netinkamai supras- 
tas interesas verčia vyriausybes gyventi ar mirti“, yra tradicinė moderniojo 
utilitarizmo šerdis, kad ir koks jis būtų, pozityvistinis ar socialistinis; tačiau nė 
viena tokia teorija netvirtina, kad įmanoma „pakeisti žmogaus prigimtį“, tuo 
tarpu totalitarizmas tikrai bando padaryti kaip tik tai. Priešingai, visos tos 
teorijos slapčia ar atvirai pripažįsta, kad žmogaus prigimtis visada yra ta pati, 
kad istorija yra pasakojimas apie kintančias objektyvias aplinkybes ir žmonių 
reakcijas į jas ir kad tinkamai suprastas interesas gali priversti pakeisti aplin- 
kybes, bet ne žmogaus reakcijas pačias savaime. „Scientizmas“ politikoje vis 
dar suponuoja, kad žmonių gerovė yra politikos objektas, o tokia koncepcija 
yra visiškai svetima totalitarizmui!“. 


!? Eric Vocgelin, „The Origins of Scientism“, Social Research, December, 1948. 

5 Žr. EA.V. Hayck, „The Counter-Revolution of Science“, Economica, Vol. VIII (February, 
May, August, 1941), p. 13. 

5 Ibid., p. 137. Citata iš sen-simonininkų žurnalo Producteur, I, p. 399. 

5 Voegelin, op. cit. 

'6 Williamas Ebensteinas (The Nazi State, New York, 1943) yra beveik vienintelis kritikas, ku- 
ris, aptardamas nacių valstybės „nuolatinio karo ekonomiką“, suprato, kad „nesibaigianti dis- 
kusija <...> dėl socialistinės ar kapitalistinės Vokietijos ekonomikos prigimties, viešpataujant 
nacių režimui, daugeliu požiūrių dirbtinė <...> [nes] linkstama nepastebėti to gyvybiškai svar- 
baus fakto, kad kapitalizmas ir socializmas yra kategorijos, susijusios su vakarietiška gerovės 
ekonomika“ (p. 239). 

Ir kaip tik todėl, kad utilitarinis ideologijų branduolys buvo priimamas kaip 
savaime suprantamas dalykas, antiutilitarinis totalitarinių vyriausybių elgesys, 
visiškas jų abejingumas masių interesams sukėlė tokį šoką. Į dabarties politiką 
tai įvedė neregėtų mastų neprognozuojamumo elementą. Tačiau totalitarinė 
propaganda - nors ir perkelto svorio centro pavidalu - dar prieš tai, kada tota- 
litarizmas sugebėjo užgrobti valdžią, parodė, kaip toli masės nukrypo nuo pa- 
prasčiausio dėmesio interesui. Antai visiškai nepasitvirtino sąjungininkų nuo- 
monė, kad psichiškai nesveikų Žmonių žudynės, Hitlerio vykdytos karo pradžio- 
je, turi būti priskirtos siekiui nusikratyti nereikalingomis burnomis''. Hitleris ne 
buvo priverstas dėl karo išsižadėti visų etinių normų, O tik manė, kad masinės 
žudynės kare yra su niekuo nesulyginama galimybė pradėti žudynių programą, 
kuri, kaip ir visi kiti jo programos punktai, buvo apskaičiuota tūkstantmečiui!'“. 
Kadangi visa Europos istorija per daugelį amžių faktiškai mokė žmones kiek- 
vieną politinį veiksmą vertinti pagal jo cui bono, 0 visus politinius įvykius - pa- 
gal juos grindžiančius dalinius interesus, jie staiga susidūrė su beprecedenčio 
neprognozuojamumo elementu. Dėl savo demagoginių bruožų totalitarinė 
propaganda, kuri dar gerokai prieš [totalitaristams| užgrobiant valdžią aiškiai 
parodė, kaip menkai masės buvo valdomos garsiojo savisaugos instinkto, ne- 
buvo priimta rimtai. Tačiau totalitarinės propagandos sėkmė priklauso ne tiek 
nuo jos demagogiškumo, kiek nuo žinojimo, kad interesas kaip kolektyvinė 
jėga gali būti juntamas tik ten, kur stabilios socialinės struktūros sudaro būti- 
nus saitus tarp individo ir grupės; ir jokia propaganda, pagrįsta vien interesu, 
nebus veiksminga masėms, kurių svarbiausias bruožas yra tas, kad jos nepri- 
klauso jokiam socialiniam ar politiniam junginiui, ir kurios todėl yra pasinė- 
rusios į tikrą individualių interesų chaosą. Totalitarinių sąjūdžių narių fana- 
tizmas, kokybės požiūriu taip aiškiai besiskiriantis nuo didžiausio paprastų 
partijų narių lojalumo, sukuriamas masių, visai pasirengusių aukotis, sava- 
naudiškumo stokos. Naciai įrodė, kad visą tautą galima vesti į karą su šūkiu 
„kitaip visi žūsime“ (tokio šūkio rūpestingai vengė 1914 metų karo propagan- 
da), ir visa tai vyko ne skurdo, nedarbo ar įžeistų nacionalinių ambicijų lai- 
kais. Ta pati dvasia pasirodė paskutiniais karo mėnesiais, kai buvo aišku, kad 
jis pralaimėtas, ir kai nacių propaganda jau labai įgąsdintus gyventojus guodė 
pažadu, kad fiureris „savo išminties dėka pralaimėjimo atvejui vokiečių tautai 
parengė lengvą mirtį dujų kamerose“!?. 


"? Karlo Brandto, vieno iš gydytojų, kuriam Hitleris patikėjo įgyvendinti cutanazijos programą, 
liudijimas šiame kontekste yra labai būdingas. (Medical Trial. US against Karl Brandt et al. 
Hearing of May 14, 1947). Brandtas įnirtingai protestavo prieš įtarimą, kad šio projekto buvo 
imtasi siekiant nusikratyti valgytojų pertekliaus, - jis pabrėžė, kad partijos nariai, pateikę to- 
kius argumentus diskusijoje, visada būdavo griežtai smerkiami. Jo nuomone, šias priemones 
padiktavo tik „etiniai sumetimai“. Žinoma, tą pat galima pasakyti ir apic deportacijas. Doku- 
mentuose pilna desperatiškų memorandumų, parašytų kariškių, besiskundžiančių, kad milijo- 
nų žydų ir lenkų deportacijos visiškai nepaisė „karinių ir ekonominių reikmių“. Žr. Poliakov, 
op. cit., p. 321, taip pat ten publikuojamą dokumentinę medžiagą. 

i Lemtingą įsakymą, pradėjusį visas vėlesnes masines žudynes, Hitleris pasirašė 1939 metų 
rugsėjo 1 d. - karo pradžios dieną — ir turėjo galvoje ne tik psichikos ligonius (kaip dažnai 
klaidingai manoma), bet ir visus tuos, kurie „serga nepagydoma liga“. Nuo psichikos ligonių 
viskas tik prasidėjo. 

W Žr. Friedrich Percyval Reck-Malleczewen, Tagebuch eines Verzweifelten, Stuttgart, 1947, p. 190. 

Totalitariniai sąjūdžiai socializmu ir rasizmu naudojasi, pašalinę jų utilitarinį 
turinį, klasės ar nacijos interesus. Neklystamos pranašystės forma, kuria patei- 
kiamos šios koncepcijos, tapo svarbesnė už jų turinį“?. Svarbiausiu masių vado 
bruožu tapo beribis neklystamumas - jis niekada negali suklysti*!. Maža to, ne- 
klystamumo prielaida pagrįsta ne tiek aukščiausio rango intelektu [būdingu va- 
dui|, kiek teisingu esmingųjų istorijos ir gamtos jėgų aiškinimu, kurio klaidingu- 
mo negali įrodyti nei pralaimėjimas, nei žlugimas, nes toms jėgoms lemta įsi- 
tvirtinti tik tolimoje perspektyvoje**. Užgrobę valdžią masių vadai buvo labiau- 
siai susirūpinę vienu dalyku, pranokstančiu visus utilitarinius sumetimus: įrody- 
ti savo pranašysčių teisingumą. Karo pabaigoje naciai nesvyruodami vartojo vis 
dar nepaliestos savo organizacijos koncentruotą jėgą tam, kad kuo labiau su- 
naikintų Vokietiją ir šitaip įrodytų savo pranašystę, jog pralaimėjimo atveju vo- 
kiečių tauta bus sunaikinta. 

Propagandinis neklystamumo dogmos efektas, stulbinamas veikėjo, kuris de- 
dasi tik iš anksto žinomų jėgų aiškintoju, pasisekimas išugdė totalitarinių dikta- 
torių įprotį savo politinius ketinimus skelbti kaip pranašystes. Pats garsiausias 
pavyzdys yra Hitlerio pareiškimas reichstagui 1939 metų sausio mėnesį: „Šian- 
dien aš dar kartą norėčiau išpranašauti: tuo atveju, jei žydų finansininkams <...> 
dar kartą pavyks įvelti žmones į pasaulinį karą, rezultatas bus <...> žydų rasės 
išnaikinimas Europoje“?*. Išvertus į netotalitarinę kalbą, tai reiškia: „Aš ketinu 
kariauti ir žudyti Europos žydus“. Panašiai ir Stalinas didelėje kalboje, pasaky- 
toje 1930 metais Komunistų partijos Centro komitetui, kuria jis parengė vidi- 
nės partinės dešinės ir kairiųjų nukrypėlių fizinį likvidavimą, juos apibūdino 
kaip „merdinčių klasių“ atstovus“. Šitoks apibūdinimas šiam argumentui ne tik 
suteikė būdingą aštrumą, bet kartu totalitariniu stiliumi paskelbė, kad bus fiziš- 


“ Ideologinių sąjūdžių pranašumą prieš politines partijas Hitleris grindė tuo faktu, kad idcolo- 
gijos (Weltanschauungen) visada „skelbia savo neklystamumą“ (Mein Kampf, II knyga, V sky- 
rius „Weltanschauung und Organisation“). Pirmuose oficialaus hitlerjugendo vadovėlio (The 
Nazi Primer, New York, 1938) puslapiuose galiausiai pabrėžiama, kad visi klausimai, susiję su 
Welianschauung, anksčiau traktuoti kaip „nerealistiniai“ ir „nesuprantami“, dabar „pasidarė 
tokie aiškūs, paprasti ir apibrėžti [išskirta mano], kad kiekvienas bendražygis gali juos suprasti 
ir bendradarbiauti juos sprendžiant“. 

21 Pirmasis „partijos nario priesakas“, kaip išvardyta Organisationsbuch der NSDAP, skamba 
taip: „Fiureris visada teisus“ (1936 m. leidimas, p. 8). Bet Dienst vor schrift fūr die P O. der 
NSDAP 1932, p. 38, šis priesakas pateikiamas taip: „Hitlerio sprendimas yra galutinis!“ At- 
kreipkite dėmesį į žymų frazeologijos skirtumą. 

„Jų pretenzija - būti neklystantiems, [t. y.] nė vienas iš jų niekada nuoširdžiai nepripažino savo 
galimybės suklysti“; šiuo požiūriu esama lemtingo skirtumo tarp Stalino ir Trockio, viena vcr- 
tus, ir Lenino, kita vertus. Žr. Boris Souvarine, Stalin: A Critical Survey of Bolshevism, New 
York, 1939, p. 583. 

2? Kad Hegelio dialektika gali būti stebuklingas instrumentas, padedantis visada jaustis tei- 
siam, nes visus pralaimėjimus ji leidžia interpretuoti kaip pergalės pradžią, yra akivaizdu. Vie- 
nas gražiausių tokios sofistikos pavyzdžių pasirodė po 1933 metų, kai Vokietijos komunistai 
beveik dvejus metus atsisakė pripažinti, kad Hitlerio pergalė buvo Vokietijos komunistų parti- 
jos pralaimėjimas. 

2 Cituojama pagal: The Goebbels Diaries (1942-1943), cd. by Louis Lochner, New York, 1948, 
p. 148. 

“ Stalin, op. cit., loc. cit. 

kai sunaikinti tie, kurių „mirtį“ jis ką tik išpranašavo. Abiem atvejais pasiekia- 
mas tas pats objektyvus rezultatas: likvidavimas padaromas dalimi istorinio pro- 
ceso, kurio pagautas žmogus tik daro arba kenčia tai, kas pagal nekintančius 
dėsnius šiaip ar taip turi atsitikti neišvengiamai. O kai tik aukos nubaudžiamos, 
„pranašystė“ tampa retrospektyviu alibi: atsitiko tik tai, kas jau buvo išprana- 
šauta“. Ir visai nesvarbu, ar „istorijos dėsniai“ nulemia klasių ir jų atstovų „pra- 
žūtį“, ar „gamtos dėsniai <...> sunaikina“ visus tuos elementus - demokratus, 
žydus, Rytų pusžmogius (Untermenschen) ar nepagydomus ligonius. Tarp kitko, 
Hitleris irgi kalbėjo apie „merdinčias klases“, kurios turi būti „sunaikintos be 
jokio pasigailėjimo“*“, 

Šis totalitarinės propagandos metodas, kaip ir kiti, visiškai pasiteisina tik ta- 
da, kai sąjūdžiai jau yra užgrobę valdžią. Tada visi debatai apie totalitarinio 
diktatoriaus pranašystes tampa tokie pat keisti kaip, pavyzdžiui, ginčas su po- 
tencialiu žudiku dėl to, ar jo būsima auka mirs, ar liks gyva, nes žudikas gali 
greitai įrodyti savo teiginių teisingumą, nužudydamas žmogų. Vienintelis sva- 
rus argumentas tokiomis aplinkybėmis - neatidėliotinas gelbėjimas to žmogaus, 
kurio mirtis jau išpranašauta. Prieš masių vadams užgrobiant valdžią, kad tikro- 
vę pritaikytų prie savo melagysčių, jų propaganda pasižymi kraštutine panieka 
faktams patiems savaime“", nes, jų įsitikinimu, faktai visiškai priklauso nuo ga- 
lios to žmogaus, kuris gali juos fabrikuoti. Tvirtinimas, kad Maskvos metro yra 
vienintelis pasaulyje, yra melas tik tol, kol bolševikai neturi jėgos sugriauti visus 
kitus metro. Kitaip tariant, neklystamos pranašystės metodas labiau nei kuri 
kita totalitarinės propagandos priemonė išduoda galutinį totalitarizmo tikslą — 
pasaulio užkariavimą, nes tik visiškai savo kontroliuojamame pasaulyje totali- 
tarinis valdovas, galimas daiktas, galėtų įgyvendinti visas savo melagystes ir pa- 
versti tiesomis visas savo pranašystes. 

Pranašiško moksliškumo kalba atitiko reikmes, būdingas masėms, praradu- 
sioms savo namus pasaulyje ir dabar pasiruošusioms įsilieti į amžinas, viską val- 
dančias jėgas, kurios pačios savaime neštų žmogų - plaukiką likimo nelaimių 
bangose - prie saugių krantų. „Savo tautos gyvenimą ir savo įstatymus mes for- 
muojame pagal genetikų nuosprendžius“*š, - sakė naciai. Panašiai ir bolševikai 
tvirtino savo šalininkams, kad ekonominės jėgos istorijai turi nuosprendžio ga- 
lią. Štai todėl jie žadėjo pergalę, nepriklausomą nuo „laikinų“ pralaimėjimų ir 
nesėkmių konkrečiuose užmojuose. Juk masės, priešingai negu klasės, trokšta 


= Kalboje, pasakytoje 1942 metų rugsėjo mėnesį, kai žydų naikinimas jau buvo įsibėgėjęs, Hit- 
leris aiškiai nurodė savo kalbą, pasakytą 1939 metų sausio 30 d. (paskelbtą bukleto pavidalu: 
Der Fihrer vor dem ersten Reichstag Grossdeutschlands, 1939), ir reichstago sesiją 1939 metų 
rugsėjo 1 d., kai jis paskelbė, kad „jei žydai kurstys tarptautinį karą, siekdami išnaikinti arijų 
kilmės žmones Europoje, tai ne arijai, o žydai bus [sakinio pabaiga nuskendo plojimuose]“ (žr. 
Der Fiūūhrer zum Kriegswinterhilfswerk, Schriften, NSV, No. 14, p. 33). 

* 1939 metų sausio 30 d. kalboje, p. 19, kaip nurodyta anksčiau. 

“7 Konradas Heidenas (Der Fuehrer: Hitler's Rise to Power, Boston. 1944), pabrėžia Hitlerio 
„fenomenalų melagingumą“, „faktinės tikrovės nebuvimą beveik visuose jo posakiuosc“, jo 
„abejingumą faktams, kurių jis nelaiko gyvybiškai svarbiais“ (p. 368, 374). Beveik panašiais 
žodžiais Chruščiovas apibūdina „Stalino nenorą pažvelgti į gyvenimo tikrovę“ ir jo abejingumą 
„tikrajai dalykų padėčiai“, op. cit. Stalino požiūrį į faktų reikšmę geriausiai parodo jo periodiš- 
ki Rusijos istorijos perrašymai. 

S Nazi Primer. 

pergalės ir sėkmės pačios savaime, pačiu abstrakčiausiu pavidalu. Jų nesieja tie 
ypatingi kolektyviniai interesai, kuriuos grupė suvokia kaip esminius savo 
išlikimui ir kuriuos todėl ji gali ginti netgi pavojingų atsitiktinumų akivaizdoje. 
Joms svarbesnė pergalė, nepriklausanti nuo priežasties, ir sėkmė, nepriklau- 
santi nuo iniciatyvos, 0 ne priežastis, galinti atvesti prie pergalės, ar konkreti 
iniciatyva, galinti lemti sėkmę. 


Totalitarinė propaganda tobulina masinės propagandos priemones, bet neiš- 
randa nei jų pačių, nei naujų temų. Visa tai jau buvo parengta per penkiasde- 
šimt imperializmo iškilimo ir nacionalinės valstybės irimo metų, kai Europos 
politikos scenoje pasirodė minia. Kaip ir ankstesnieji minios vadai, totalitarinių 
sąjūdžių oratoriai pasižymėjo neklystamu instinktu tokiems dalykams, kuriais 
paprasta partinė propaganda nesirūpino ar kurių nedrįso liesti. Visa, kas pa- 
slėpta, visa, kas būdavo nutylima, tapo svarbiausia, nepriklausomai nuo visa to 
tikrosios reikšmės. Minia tikrai tikėjo, kad tiesa yra kaip tik tai, ką respektabili 
visuomenė veidmainiškai nutylėjo arba slėpė, visaip iškreipdama. 

Pats paslaptingumas tapo svarbiausiu kriterijumi pasirenkant temas. Pa- 
slapties šaltinis buvo nesvarbus: jis galėjo būti sąmoningas, politiškai paaiški- 
namas slaptumo siekimas, kaip Britanijos slaptųjų tarnybų arba French Deu- 
xiėme Bureau atveju; arba revoliucinių grupių siekis konspiruotis, kaip anar- 
chistų ar kitokių teroristinių sektų atveju; arba struktūra tokių organizacijų, 
kurių pradinis slaptas turinys jau seniai tapo žinomas ir kur tik formalus ritu- 
alas vis dar išsaugojo ankstesnį paslaptingumą, kaip masonų atveju; arba se- 
noviniai prietarai, kurie susipynė į legendas apie tam tikras grupes, kaip jėzui- 
tų ir žydų atveju. Naciai, be abejonės, buvo nepralenkiami, parinkdami tokias 
temas masinei propagandai, bet ir bolševikai pamažu išmoko šio triuko, nors 
jie menkiau pasitikėjo tradiciškai pripažintomis paslaptimis ir teikdavo pir- 
menybę savo pačių išradimams - nuo ketvirtojo dešimtmečio vidurio bolševi- 
kų propagandoje vienas paslaptingas pasaulinis sąmokslas ėjo įkandin kito, 
pradedant trockistų sąmokslu, paskui 300 šeimų valdymo sąmokslu, baigiant 
grėsmingomis imperialistinių (t. y. globalinių) anglų ar amerikiečių slaptųjų 
tarnybų machinacijomis??. 

Šitokios propagandos efektyvumas parodo vieną svarbiausių moderniųjų ma- 
sių bruožų. Jos netiki kuo nors matoma, per patyrimą atsiveriančia tikrove, jos 
nepasitiki savo akimis ir ausimis, o tik vaizduote, kurią gali užvaldyti bet kas, 
kas kartu yra ir universalu, ir pastovu savaime. Mases įtikina ne faktai ir net ne 
sufabrikuoti faktai, o vien pastovumas tos sistemos, kuriai jos tariamai priklau- 
so. Kartojimas, kurio reikšmė šiek tiek perdėta dėl bendro įsitikinimo, kad ma- 
sės pasižymi menku sugebėjimu suvokti ir prisiminti, svarbus tik todėl, kad jis 
įtikina jas, jog pastovumas egzistuoja laike. 

Atsitiktinumas, persmelkiantis tikrovę — štai ką masės atsisako pripažinti. 
Masės linkusios į visas ideologijas, nes faktus jos aiškina kaip paprastus dėsnių 


“ Įdomu, kad bolševikai Stalino epochoje kažkokiu būdu taip kaupė sąmokslus, kad naujo 
sąmokslo atradimas nereiškė, jog atsisakoma senesnių. Trockistų sąmokslas prasidėjo apytik- 
riai 1930 metais, 300 šeimų sąmokslas buvo pradėtas Liaudies fronto laikotarpiu, po 1935 mc- 
tų Britų imperializmas tapo realiu sąmokslu Stalino ir Hitlerio sąjungos metais. Amerikos slap- 
tujų tarnybų sąmokslas prasidėjo tik pasibaigus karui, o paskutinis sąmokslas, žydų kosmopo- 
litizmas, aiškiai ir nemaloniai priminė nacių propagandą. 

pavyzdžius ir atmeta sutapimus, išrasdamos visa apimančią galybę, kuri suda- 
ranti kiekvieno atsitiktinumo pagrindą. Totalitarinė propaganda tarpsta, nau- 
dodamasi šitokiu pabėgimu iš tikrovės į fikciją, iš atsitiktinumo į būtinumą. 

Svarbiausias totalitarinės propagandos trūkumas yra tas, kad ji negali paten- 
kinti šio masių polinkio į visiškai pastovų, suprantamą ir numatomą pasaulį, 
smarkiai neprieštaraudama sveikam protui. Nors, pavyzdžiui, visi politinių opo- 
nentų Tarybų Sąjungoje „prisipažinimai“ buvo reiškiami ta pačia kalba ir aiški- 
nami tais pačiais motyvais, pastovumo trokštančios masės priimdavo šią fikciją 
kaip nepaneigiamą šių „prisipažinimų“ teisingumo įrodymą, tuo tarpu sveikas 
protas mums sako, kad kaip tik toks pastovumas, nebūdingas šiam pasauliui, 
įrodo, kad visi „prisipažinimai“ sufabrikuoti. Kalbant vaizdingai, galima pasa- 
kyti, kad tai tas pat, kaip reikalauti nuolatinio Septuagintos stebuklo pasikarto- 
jimo, kai, pagal seną legendą, septyniasdešimt vienas su kitu nesusijusių vertėjų 
sukūrė vienodą graikišką Senojo Testamento versiją. Sveikas protas šį pasakoji- 
mą gali priimti tik kaip legendą arba stebuklą, tačiau kartu jį galima pateikti 
kaip kiekvieno atskiro žodžio, esančio išverstame tekste, absoliutaus teisingu- 
mo įrodymą. 

Kitaip tariant, kadangi teisinga tai, kad masės maniakiškai trokšta pabėgti 
nuo tikrovės, nes dėl savo esmingo benamiškumo jos jau nebegali pakelti atsi- 
tiktinių, nebesuvokiamų pasaulio aspektų, teisinga ir tai, kad joms būdingas 
fikcijos ilgesys turi tam tikrą ryšį su tais žmogaus sąmonės bruožais, kurių struk- 
tūrinis rišlumas pranoksta paprastą atsitiktinumą. Masių bėgimas nuo tikrovės 
yra nuosprendis tam pasauliui, kuriame jos priverstos gyventi ir kuriame jos 
negali gyventi, nes atsitiktinumas tapo aukščiausiu tokio pasaulio valdovu, ir 
žmonėms reikia chaotiškas ir atsitiktinės sąlygas nuolat transformuoti į dirbtinę 
santykinio pastovumo struktūrą. Masių maištas prieš „realizmą“, sveiką protą 
ir „visus pasaulio tikėtinumus“ (Burke'as) buvo sukeltas jų atomizacijos, jų so- 
cialinio statuso praradimo, kartu su kuriuo jos prarado visą bendruomeninių 
ryšių sritį, kurioje veikia sveikas protas. Tokiomis joms tekusiomis dvasinio ir 
socialinio benamiškumo aplinkybėmis pasverta savivalės ir planingumo, atsitik- 
tinumo ir būtinumo tarpusavio priklausomybės įžvalga tapo nebeįmanoma. Io- 
talitarinė propaganda gali žiauriai išsityčioti iš sveiko proto tik tada, kai sveikas 
protas nebeturi vertės. Iškilus alternatyvai akis į akį susidurti su didėjančia anar- 
chija ir visišku žlugimo chaotiškumu arba nusilenkti pačiam griežčiausiam, ne- 
įtikimai fiktyviam ideologijos rišlumui, masės veikiausiai visada pasirinks antrą- 
jį variantą ir bus pasirengusios sumokėti už jį individualiu pasiaukojimu - ir visa 
tai ne todėl, kad jos kvailos ar sugedusios, o todėl, kad visuotinės nelaimės sąly- 
gomis šitokia išeitis joms laiduoja minimalią savigarbą. 

Nacių propagandai buvo būdinga pelnytis iš masėms būdingo pastovumo 
ilgesio, o bolševikų metodai parodė, tarsi kokioje laboratorijoje, savo įtaką 
1zoliuotam masių žmogui. Tarybinė slaptoji policija, uoliai siekusi įtikinti savo 
aukas, kad jos kaltos dėl nusikaltimų, kurių niekada nepadarė ir daugeliu at- 
vejų net negalėjo padaryti, visiškai izoliuoja ir pašalina visus realius veiksnius, 
todėl pati logika, pats „pasakojimo“ nuoseklumas, glūdintis iš anksto pareng- 
tame prisipažinime, tampa pribloškiantis. Tokiomis aplinkybėmis, kai skiria- 
moji riba tarp fikcijos ir tikrovės nutrinama kaltinimo absurdiškumo ir vidinio 
jo nuoseklumo, žmogui reikalinga ne tik charakterio tvirtybė, kad jis galėtų 
priešintis nuolatiniams grasinimams, bet ir didelis tikėjimas tuo, kad egzis- 
tuoja artimi žmonės - giminės, bičiuliai ar kaimynai, - kurie niekada nepati- 

kės tuo „pasakojimu“ - tik taip galima pasipriešinti pagundai pasiduoti grynai 
abstrakčiai kaltės galimybei. 

Žinoma, šitokį dirbtinai sufabrikuotos beprotybės kraštutinumą galima pa- 
siekti tik totalitariniame pasaulyje. Tačiau tai yra dalis propagandinio aparato, 
būdingo totalitariniams režimams, kuriems prisipažinimai būtini, kad būtų gali- 
ma bausti. „Prisipažinimas“ yra tokia pat būdinga bolševikų propagandos ypaty- 
bė, kaip ir keistas nusikaltimų legalizavimo, leidžiant retrospektyvius ir praei- 
čiai galiojančius įstatymus, pedantiškumas buvo būdinga nacių propagandos 
ypatybė. Abiem atvejais tikslas tas pats - loginis nuoseklumas. 

Prieš užgrobdami valdžią ir sukurdami pasaulį pagal savo doktrinas, totalita- 
riniai sąjūdžiai sufantazuoja melagingą pastovumo pasaulį, kuris žmogaus pro- 
to reikmes atitinka labiau negu pati tikrovė - pasaulį, kuriame, valdomos gry- 
nos vaizduotės, bešaknės masės gali jaustis kaip namie ir yra apsaugotos nuo 
niekada neišnykstančių smūgių, kuriuos realus gyvenimas ir realus patyrimas 
nuolat suduoda žmonėms ir jų viltims. Totalitarinės propagandos jėga - dar iki 
sąjūdžiams gaunant galią nuleisti geležinę uždangą, kad sutrukdytų kam nors 
bent menkiausiomis užuominomis apie tikrovę trikdyti stingdančią visiškai įsi- 
vaizduojamo pasaulio ramybę - glūdi jos sugebėjime mases atkirsti nuo realaus 
pasaulio. Vieninteliai ženklai, realaus pasaulio vis dar siunčiami nevieningų ir 
suskaidytų masių - kurias kiekvienas likimo smūgis daro vis patiklesnes - inte- 
lektui, yra, galima sakyti, jo spragos, t. y. tie klausimai, kurių nedrįstama svars- 
tyti viešai, arba gandai, kurių nedrįstama paneigti, nes jie smogia - nors ir per- 
dėtu bei iškreiptu būdu - į skaudamą vietą. 

Iš šių skaudamų vietų totalitarinės propagandos skleidžiamas melas išgauna 
tiesos ir realaus patyrimo elementą, kuris jai reikalingas užgrįsti bedugnei tarp 
tikrovės ir fikcijos. Tik teroras gali remtis gryna fikcija, ir net terorą palaikan- 
čios melagingos totalitarinių režimų fikcijos vis dėlto dar netampa visiškai sava- 
vališkos, nors paprastai jos yra grynesnės, neprotingesnės ir, galima sakyti, ori- 
ginalesnės už sąjūdžių kuriamas fikcijas. (Ne propagandinis melas, o tik teroras 
gali primesti iškreiptą Rusijos revoliucijos istoriją, kurioje žmogus, vardu Troc- 
kis, niekada nebuvo Raudonosios armijos vyriausiuoju vadu.) Kita vertus, sąjū- 
džių melagystės yra daug subtilesnės. Jos apgaubia kiekvieną nuo publikos akių 
paslėptą socialinio ir politinio gyvenimo aspektą. Geriausiai jos tarpsta ten, kur 
oficialūs pareigūnai save apgaubia paslaptingumo atmosfera. Masių akyse tada 
jos įgyja aukščiausio „realizmo“ reputaciją, nes kalba apie realias sąlygas, kurių 
egzistavimas paslėptas. Aukštuomenės skandalų, pavyzdžiui, politikų korupci- 
jos, išpūtimas, viskas, kas priklauso geltonajai spaudai, jų rankose tampa gin- 
klu, reiškiančiu daugiau negu tik sensaciją. 


Efektyviausia nacių propagandos fikcija buvo pasakojimas apie pasaulinį žy- 
dų sąmokslą. Susitelkimas prie antisemitinės propagandos buvo visų demagogų 
mėgstamas įrankis nuo pat XIX a. pabaigos ir buvo plačiai paplitęs trečiojo 
dešimtmečio Vokietijoje ir Austrijoje. Juo atkakliau visos partijos ir viešosios 
nuomonės institucijos vengė svarstyti žydų klausimą, juo labiau minia įsitikin- 
davo, kad žydai yra tikrieji valdžios atstovai ir kad žydų problema yra visos siste- 
mos veidmainiškumo ir nesąžiningumo simbolis. 

Tikrasis pokario antisemitinės propagandos turinys nebuvo nei nacių mono- 
polis, nei ypač naujas bei originalus dalykas. Melagystės apie pasaulinį žydų 
sąmokslą buvo populiarios nuo Dreyfuso bylos laikų ir buvo grindžiamos eg- 


Totalitarinis sąjūdis 349 


zistuojančiais tarptautiniais visame pasaulyje išblaškytos žydų tautos ryšiais ir 
savitarpio priklausomybe. Perdėtos nuomonės apie pasaulinę žydų galybę yra 
net senesnės kilmės — jų užuomazgų galima rasti XVIII a. pabaigoje, kada 
išryškėjo glaudūs ryšiai tarp žydų biznio ir nacionalinių valstybių. Zydo kaip 
blogio įsikūnijimo vaizdinys paprastai kildinamas iš viduramžių atgyvenų ir 
prietaringų atsiminimų, bet iš tikrųjų glaudžiai susijęs su modernesniu dvi- 
prasmišku vaidmeniu, kurį žydai atliko Europos visuomenėje po emancipaci- 
jos. Vienas dalykas nepaneigiamas: pokario laikotarpiu žydai išgarsėjo labiau 
nei kada nors anksčiau. 

Kai dėl pačių žydų, jų išgarsėjimas ir pastebimumas visuomenėje buvo at- 
virkščiai proporcingas realiai jų įtakai ir galiai. Kiekvienas nacionalinių valsty- 
bių stabilumo ir jėgos nuosmukis buvo tiesioginis smūgis žydų padėčiai. Nacijai 
iš dalies sėkmingai užkariavus valstybę, iš valstybinės mašinos buvo atimta gali- 
mybė išsaugoti savo padėtį virš visų klasių ir partijų, o todėl visiškai nuvertintos 
sąjungos su ta gyventojų dalimi, kurią sudarė žydai ir kuri, kaip buvo manoma, 
irgi turėjo likti už visuomenės ribų ir būti indiferentiška partijų politikos atžvil- 
giu. Augantis imperialistiškai nusiteikusios buržuazijos dėmesys užsienio politi- 
kai ir didėjanti jos įtaka valstybės mašinai buvo susijusi su tuo, kad daugelis 
turtingų žydų kapitalo atstovų vis atkakliau vengdavo užsiimti pramonės verslu 
ir atsisakyti prekybos kapitalu tradicijos. Visa tai kartu sudėjus lėmė tai, kad 
žydai kaip grupė tapo beveik nebenaudingi valstybei ir prarado savo socialinio 
atsiskyrimo pranašumus sau patiems. Po Pirmojo pasaulinio karo Vidurio Eu- 
ropos žydija tapo beveik tokia pat asimiliuota ir nacionalizuota kaip ir Prancū- 
zijos žydija per pirmus tris Trečiosios respublikos dešimtmečius. 

Kad atitinkamos valstybės aiškiai suvokė pasikeitusią padėtį, tapo aišku 
tada, kai 1917 metais Vokietijos vyriausybė, tęsdama seną tradiciją, bandė pa- 
sinaudoti savo žydais preliminarinėse taikos derybose su sąjungininkais. Užuot 
kreipusis į pripažintus Vokietijos žydų vadus, ji kreipėsi į nedidelę ir palyginti 
neįtakingą sionistų mažumą, kuri vis dar pasitikėjo senąja tvarka kaip tik to- 
dėl, kad reikalavo leisti žydų tautai egzistuoti nepriklausomai nuo pilietybės, 
o todėl iš jų buvo galima tikėtis paslaugų, priklausančių nuo tarptautinių ryšių 
ir nuo tarptautinio žiūros taško. Tačiau šis žingsnis pasirodė esąs Vokietijos 
vyriausybės klaida. Sionistai padarė tai, ko niekada nebuvo padaręs joks žydų 
bankininkas: jie iškėlė savo sąlygas ir pasakė vyriausybei, kad svarstys tik taiką 
be aneksijų ir reparacijų“". Ankstesnis žydų abejingumas politiniams reika- 
lams pasibaigė. Dauguma jau nebebuvo galima pasinaudoti, nes ji jau nebe- 
buvo atsiribojusi nuo nacijos, 0 sionistų mažuma buvo nenaudinga, nes turėjo 
savo politines idėjas. 

Monarchinių vyriausybių pakeitimas respublikinėmis Vidurio Europoje už- 
baigė Vidurio Europos žydų išsiskaidymą, lygiai kaip Trečiosios respublikos įkū- 
rimas prieš penkiasdešimt metų tą pat padarė Prancūzijoje. Žydai jau buvo pra- 
radę didžiąją savo įtakos dalį tada, kai naujos susiformavusios vyriausybės atsi- 
dūrė tokiose sąlygose, kai neturėjo nei Jėgos, nei intereso ginti savo žydus. Ver- 
salio taikos derybų metu žydais dažniausiai buvo naudojamasi kaip ekspertais, 
ir net antisemitai pripažino, kad smulkūs žydų kilmės sukčiai pokario epochoje, 
dažniausiai naujieji atvykėliai (jų apgavikiška veikla, ryškiai skirianti juos nuo 
jų bendratikių, grindžiama įsitikinimu, kuris keistai primena senąjį abejingumą 


Žr. Chaimo Weizmanno autobiografiją, Trial and Error, New York, 1949, p. 185. 

savo aplinkos normoms), neturėjo jokių ryšių su tariamo žydų internacionalo 
atstovais*!. 

"Tarp daugelio besivaržančių antisemitinių grupių ir antisemitizmo persmelk- 
toje atmosferoje nacių propaganda surado metodą traktuoti šią problemą, ku- 
ris skyrėsi nuo visų kitų ir buvo už juos pranašesnis. Tačiau nė vienas nacių šūkis 
nebuvo naujas — net gudrus Hitlerio nupieštas klasių kovos paveikslas, pagal 
kurį šią kovą sukelia žydas biznierius, išnaudojantis savo darbininkus, ir kartu 
jo brolis, fabriko kieme kurstantis juos streikuoti??. Vienintelis naujas elemen- 
tas buvo tas, kad nacių partija iš savo narių reikalavo įrodyti, jog jie nėra žydų 
kilmės. Nepaisant Federio programos, vis dar buvo visai neaišku, kokių realių 
priemonių reikia imtis prieš žydus, jei bus ateita į valdžią“. Žydų klausimą na- 
ciai iškėlė į savo propagandos centrą ta prasme, kad antisemitizmas jau buvo 
nebe tik viena iš nuomonių apie žmones, besiskiriančius nuo daugumos, ar na- 
cionalinės politikos problema““, o kiekvieno individo asmeninės egzistencijos 
rūpestis: niekas negalėjo tapti partijos nariu, jei jo „šeimos medis“ nebuvo šva- 
rus, ir juo aukštesnė būdavo nacių hierarchijos pakopa, juo toliau į praeitį turė- 
jo būti tyrinėjamas šeimos medis“. Panašiai, nors ir ne taip nuosekliai, bolševiz- 
mas pakeitė marksistinę doktriną apie neišvengiamą galutinę proletariato perga- 


3 Žr. pavyzdžiui, Otto Bonhard, Jūdische Geld- und Weltherrschaft?, 1926, p. 57. 

32 Šį vaizdą Hitleris pirmą kartą pateikė 1922 metais: „Moscs Kohnas kursto savo asociaciją 
nepatenkinti darbininkų reikalavimų, o jo brolis Isaacas gamykloje kursto mases <...> „strei- 
kuoti. (Hitler's Speeches: 1922-1939, cd. Baynes, London, 1942, p. 29.) Įsidėmėtina, kad na- 
cistinėje Vokietijoje niekada nebuvo paskelbtas pilnas Hitlerio kalbų rinkinys. Kad tai ne atsi- 
tiktinumas, galima matyti iš bibliografijos, sudarytos Philippo Bouhlerio, Die Reden des Fiihrer s 
nach der Machtiibernahine, 1940: leidinyje Vėlkischer Beobachter buvo pažodžiui atspausdintos 
tik viešos kalbos, o kai dėl kalbų, pasakytų artimiausios fiurcrio aplinkos žmonėms ir kitiems 
partijos padaliniams, jos būdavo paprasčiausiai „paminimos“ laikraštyje. Jos niekada nebuvo 
skiriamos publikuoti. 

* 25-iuosce Federio punktuose esama vien standartinių priemonių, kurių reikalavo visos antisc- 
mitinės grupės: tai natūralizuotų žydų išvarymas ir vietinių žydų traktavimas kaip svetimšalių. 
Nacių antisemitinė retorika visada buvo daug radikalesnė negu jų programa. 

Waldemaras Gurianas straipsnyje „Antisemitism in Modern Germany“ (Essays on Atisermni- 
tism, cd. by Koppel S. Pinson, New York, 1946, p. 243) pabrėžia nacių antisemitizmo originalu- 
mo stoką: „Visi tie reikalavimai ir požiūriai nepasižymėjo originalumu - jic buvo savaime su- 
prantami visuose antisemitiniuose sluoksniuose; dėmesio nusipelno tai, kaip meistriškai dc- 
magogiškai ir iškalbingai jie būdavo pateikiami“. 

** Tipiškas paprasčiausio nacionalistinio antisemitizmo pačiame nacių sąjūdyje pavyzdys buvo 
Rėhmo žodžiai: „Ir štai vėl mano nuomonė skiriasi nuo nacionalinių filisterių nuomonės. Ne, 
žydą rcikia smerkti už viską! Mes patys turime būti pasmerkti už tą faktą, kad žydai šiandien 
dar gali valdyti“ (Ernst Rėohm, Die Geschichte eines Hochverrūters, 1933, Volksausgabe, p. 284). 
* Pretendentai į SS turėjo įrodyti savo kilmę iki pat 1750 metų. Pretendentams į vadovaujamus 
partijos postus būdavo užduodami tik trys klausimai: 1) Ką Jūs padarėte partijos labui? 2) Ar 
esate absoliučiai sveikas fiziškai, protiškai ir moraliai? 3) Ar Jūsų šeimos medis švarus? Žr. 
Nazi Primer. 

Abicjų sistemų panašumui būdinga tai, kad bolševikų elitas ir policijos formuotės - NKVD - 
irgi reikalaudavo iš savo narių kilmės įrodymo. Žr. E. Beck and W. Godin, Russian Purge and 
the Extraction of Confession, 1951. 

lę, savo narius priskirdamas „proletarams iš prigimties“, o kilmę iš kitų klasių 
padarydamas gėdingą ir skandalingą*. 

Nacių propaganda buvo pakankamai išradinga ir antisemitizmą pavertė ap- 
sisprendimo principu, šitaip jį apsaugodama nuo paprasčiausios nuomonės svy- 
ravimų. Masinės demagogijos įtikinamąją galią ji naudojo tik kaip parengiamąjį 
žingsnį ir niekada neteikdavo pernelyg didelės reikšmės ilgalaikei jos įtakai nei 
kalbose, nei spaudoje“?. Atomizuotų, neaiškių, nepastovių ir tuščiavidurių indi- 
vidų masei tai leisdavo apsibrėžti ir identifikuotis, o tai ne tik atkūrė šiokią to- 
kią savigarbą, kurią anksčiau lemdavo jų funkcija visuomenėje, bet kartu sukū- 
rė tam tikrą abejotiną stabilumą, kuris juos padarė geresniais organizacijos kan- 
didatais. Remdamasis tokia propaganda, sąjūdis galėjo formuotis kaip dirbtinis 
masinių mitingų tęsinys ir racionalizuoti iš esmės tuščius savo vertingumo ir 
isteriško saugumo jausmus, kuriuos jis pasiūlė izoliuotiems atomizuotos visuo- 
menės individams, 

Taip pat išradingai naciai naudojo šūkius, kuriuos sukūrė ir anksčiau išbandė 
kiti, ir spręsdami kitus svarbius klausimus. Kai viešoji nuomonė buvo vienodai 
nukreipta ir į nacionalizmą, ir į socializmą, kita vertus, kai tie du dalykai buvo 
laikomi nesuderinamais ir iš tikro nubrėžė skiriamąją liniją tarp dešinės ir kairės, 
Nacionalsocialistinė Vokietijos darbininkų partija (naciai) pasiūlė sintezę, turin- 
čią atvesti prie nacionalinės vienybės. Tai buvo tam tikras semantinis sprendimas, 
kurio dvejopas skiriamasis ženklas „Vokietis“ ir „Darbininkas“ dešiniųjų nacio- 
nalizmą sujungė su kairiųjų internacionalizmu. Pačiu savo pavadinimu nacių są- 
jūdis pavogė visų kitų partijų politinį turinį ir slapčia siekė jį visą praryti. Tariamų 
antagonistinių politinių doktrinų (nacionalistinės ir socialistinės, krikščioniško- 
SIOS ir socialistinės) deriniai buvo išbandyti anksčiau ir visai sėkmingai, bet naciai 
savo derinį įgyvendino taip, kad visa kova parlamente tarp socialistų ir nacionalis- 
tų, tarp tų, kurie pirmiausia pretendavo būti darbininkai, ir tų, kurie pirmiausia 
pretendavo būti vokiečiai, pradėjo atrodyti gėdingai, kaip žemesnių slaptų moty- 
vų priedanga: argi nacių sąjūdžio narys vienu mostu neaprėpė visų šių dalykų? 

Įdomu, kad net pačioje pradžioje naciai buvo pakankamai įžvalgūs ir nieka- 
da nevartojo šūkių, kurie - kaip demokratija, respublika, diktatūra ar monar- 
chija - žymėjo tam tikrą valdymo formą“?. Susidaro įspūdis, jog šiuo klausimu 


36 Štai totalitarinės makartizmo tendencijas Jungtinėse Valstijose ryškiausiai parodė mėginimai 
ne tik persekioti komunistus, bet ir priversti kiekvieną pilietį įrodyti, kad jis nėra komunistas. 

“ „Nedera teikti pernelyg didelės reikšmės spaudai <...>, ši reikšmė apskritai mažėja augant 
organizacijos įtakai“ (Hadamovsky,op. cit., p. 64). „Laikraščiai bejėgiai, kai jiems reikia kovoti 
su agresyvia gyvos organizacijos jėga“ (ibid., p. 65). „Valdžios struktūros, kurių pagrindas yra 
tik propaganda, netvirtos ir gali greitai nunykti, jei propagandos nepalaiko organizacijos pric- 
varta“ (ibid., p. 21). 

** „Masinis mitingas yra galingiausia propagandos forma <...> [nes] kiekvienas individas, susi- 
liejęs su mase, jaučiasi labiau pasitikintis savimi ir stipresnis“ (ibid., p. 47). „Akimirkos entu- 
ziazmas principu ir dvasinc nuostata tampa organizacijos sistemingo mokymo ir drausmės dė- 
ka“ (ibid.. p. 21-22). 

“ Atskirais atvejais, kai Hitleris apskritai imdavosi šio klausimo, jis mėgdavo pabrėžti: „Tarp 
kitko, aš nesu valstybės galva kaip koks diktatorius ar monarchas, bet aš csu vokiečių tautos 
vadas“ (žr. Ausgewūhlte Reden des Fiihrers, 1939, p. 114). Hansas Frankas sako panašiai: „Na- 
cionalsocialistinis Reichas nėra diktatūrinis režimas, ką kalbėti apie jo savavališkumą. Nacio- 
nalsocialistinis Reichas veikiau grindžiamas abipuse fiurerio ir tautos ištikimybe“ (Recht und 
Verwaltune, Munich, 1939, p. 15). 

jie visada žinojo, kad bus visiškai originalūs. Bet kokios diskusijos dėl tikrosios 
būsimo jų valdymo formos buvo galima atsisakyti kaip tuščių plepalų apie gry- 
nus formalumus, nes valstybė, pagal Hitlerį, buvo tik rasės išsaugojimo „prie- 
monė“, lygiai kaip, pagal bolševikų propagandą, valstybė yra tik klasių kovos 
įrankis“, 

"Tačiau buvo ir kitas neįprastas ir aplinkinis būdas, kuriuo naciai davė propa- 
gandinį atsakymą į klausimą, koks bus jų būsimas vaidmuo. Į šį klausimą jie 
atsakė, pasinaudodami „Siono išminčių protokolais“ kaip modeliu, pagal kurį 
vokiečių masės bus organizuojamos į „pasaulinę imperiją“. Šiais protokolais 
naudojosi tik patys naciai; pokario Vokietijoje buvo išparduota šimtai tūkstan- 
čių šio leidinio egzempliorių, ir net atviras jų kaip politikos vadovėlio naudoji- 
mas nebuvo naujas dalykas*!. Vis dėlto šia klastote pirmiausia buvo naudojama- 
si siekiant pasmerkti žydus ir įteigti miniai mintį apie žydų viešpatavimo pavo- 
jus**. Grynos propagandos požiūriu nacių atradimas buvo tas, kad masės buvo 
ne tiek išgąsdintos pasaulinio žydų viešpatavimo, kiek sudomintos, kaip tai gali- 
ma padaryti, ir šių „Protokolų“ populiarumą lėmė ne tiek neapykanta, kiek su- 
sižavėjimas ir noras pasimokyti; taigi buvo išmintingiau likti kuo arčiau kai ku- 
rių garsiųjų jų formulių, kaip ir garsiojo šūkio „Teisė yra tai, kas gera vokiečių 


* Hitleris kartojo daug sykių: „Valstybė yra tik priemonė pasickti tam tikram tikslui. Tikslas 
toks: išsaugoti rasę “. (Reden, 1939, p. 125). Be to, jis pabrėžė, kad šis sąjūdis „nesiremia vals- 
tybės idėja, bet pirmiausia grindžiamas uždara Volksgemeinschaft“ (žr. Reden, 1933, p. 125, ir 
kalbą, pasakytą naujai politinių vadų kartai [Fūhrernachwuchs|, 1937, kuri atspausdinta kaip 
Hitlers Tischgesprūche priedas, p. 446). Tai, mutatis mutandis, yra ir sudėtingos dviprasmiškos 
kalbos, kuria Stalinas nusakė vadinamąją savo „valstybės teoriją“, šerdis: „Mes už valstybės 
numirimą, ir kartu mes už tai, kad būtų stiprinama proletariato diktatūra, kuri atstovauja pa- 
čiai galingiausiai ir stipriausiai iš visų iki šiol egzistavusių ir egzistuojančių valstybių valdžiai. 
Aukščiausias valstybinės valdžios išvystymas siekiant parengti sąlygas numirti valstybei - štai 
marksistinė formulė“ (op. cit., loc. cit. ). 

* Alexanderis Steinas (Adolf Hitler, Schūler der „Weisen von Zion“, Karlsbad, 1936), remdama- 
sis filologiniais palyginimais, pirmasis nagrinėjo nacių „Siono išminčių“ koncepcijų ideologinį 
tapatumą. Žr. taip pat R.M. Blank, Ado/f Hitler et les „Protocoles des Sages de Sion“, 1938. 
Pirmas autorius, iškėlęs mintį apie [nacių ideologijos] priklausomybę nuo „Protokolų“, buvo 
Theodoras Fritschas, vokiečių pokario antisemitizmo „seniūnas“. Savo „Protokolų“ leidimo 
epiloge (1924) jis rašo: „Mūsų būsimieji valstybininkai ir diplomatai iš rytų niekšybės meistrų 
turės išmokti net valdymo abėcėlės, ir šiems tikslams “Siono protokolai' siūlo puikų parengia- 
mąjį mokymą“. 

* Apie „Protokolų“ istoriją žr. John S. Curtiss, An Appraisal of the Protocols of Zion, 1942. 
Tas faktas, kad „Protokolai“ buvo klastotė, netiko propagandiniams tikslams. Rusų publicistas 
S.A. Nilusas, 1905 metais paskelbęs antrą rusišką leidimą, jau gerai suprato abejotiną šio „do- 
kumento“ pobūdį ir aiškiai pridūrė: „Bet jei būtų įmanoma jų autentiškumą įrodyti dokumen- 
tais arba patikimų liudininkų parodymais, jei būtų įmanoma nustatyti asmenis, vadovaujančius 
pasauliniam sąmokslui <...> tada <...> slaptą blogį būtų galima sunaikinti <...>“ (Curtiss, 
Op. Cit., vertimas). 

Kad pasinaudotų tuo pačiu triuku, Hitleris nesišaukė Niluso: geriausias jų autentiškumo įro- 
dymas csąs tas, kad buvo įrodinėjama, jog jie yra klastotė. Jis priduria dar vieną jų „patikimu- 
mo“ įrodymą: „Ką daugelis žydų gali daryti nesąmoningai, čia paaiškinta sąmoningai. Tik tai 
yra svarbu“. (Mein Kampf. I knyga, xi skyrius). 

tautai“ atveju (šis šūkis buvo nukopijuotas nuo „Protokolų“ šūkio „Visa, kas 
naudinga žydų tautai, yra moraliai teisinga ir šventa““*). 

Šie protokolai yra labai neįprastas ir vertas dėmesio dokumentas daugeliu 
požiūrių. Be pigaus makiavelizmo, esminis jų bruožas yra tas, kad savo pamišė- 
liška maniera jie paliečia kiekvieną svarbią to meto politinę problemą. Iš prin- 
cipo jie yra antinacionalūs ir piešia nacionalinę valstybę kaip milžiną molinėmis 
kojomis. Jie atmeta nacionalinį suverenumą ir propaguoja tikėjimą, kaip kartą 
pasakė Hitleris, nacionaliniu pagrindu kuriama pasauline imperija“*. Jie nesi- 
tenkina revoliucija konkrečioje pavienėje šalyje, bet siekia nukariauti ir valdyti 
pasaulį. Jie žada žmonėms, kad, nepaisydami gyventojų skaičiaus, teritorijos ir 
valstybės galios pranašumo, jie sugebės nukariauti pasaulį, remdamiesi tik or- 
ganizacija. Žinoma, dalis jų įtikinamosios galios kyla iš labai senų prietarų. Nuo- 
monė, kad nuolatos egzistavo tarptautinė sekta, siekusi tų pačių revoliucinių 
tikslų nuo antikos laikų, yra labai sena“ ir atliko vaidmenį politinėje kuluarinė- 
je literatūroje nuo Prancūzijos revoliucijos laikų, nors nė viename XVIII a. pa- 
baigos rašinyje neužsimenama, kad toji „revoliucinė sekta“, toji „ypatinga naci- 
ja <...> tarp visų civilizuotų nacijų“ gali būti žydai“. 

Globalinis sąmokslo motyvas, esantis „„Protokoluose“, masėms darė ypač 
didelį įspūdį, nes jis puikiai atitiko naują politinę padėtį. (Hitleris labai anksti 
pažadėjo, kad nacių sąjūdis „peržengs siauras moderniojo nacionalizmo ri- 


* Fritsch, op. cit.: „[Der Juden] oberster Grundsatz lautet: Alles, was dem Volke Juda nūtzt, ist 
moralisch und ist heilig"“. 

** „Pasaulinės imperijos iškyla ant nacionalinio pagrindo, bet netrukus jos išsiplečia už jo“ 
(Reden). 

* Henri Rollin, L 'Apocalypse de Notre Temps, Paris, 1939. Autorius mano, kad savo populiaru- 
mu „Protokolai“ nusileidžia tik Biblijai (p. 40); jis parodo panašumus tarp jų ir Monita Secreta, 
pirmą kartą paskelbtų 1612 metais, o 1939 metais vis dar pardavinėjamų Paryžiaus gatvėse: čia 
reikalaujama atskleisti jėzuitų sąmokslą, „kuris pateisina bet kokias niekšybes ir bet kokią prie- 
vartą <...> Tai tikras karas prieš esamą santvarką“ (p. 32). 

* Visą šią literatūrą gerai pateikia Chevalier de Malet (Recherches politigues et historiguos 
gui prouvent Vexistence d'une secte rėvolutionnaire, 1817), be to, jis gausiai cituoja kitus auto- 
rius. Prancūzijos revoliucijos herojus jis vadina „manneguins“, valdomais „agencc secrėtc“, 
t. y. masonų agentų. Tačiau masonystė yra tik vardas, jos amžininkų duotas „revoliucinci 
sektai“, kuri egzistavo visais laikais ir kurios politikos tikslas visada buvo pulti „lickant užku- 
lisiuose, tampant už virvelių marionetes, kurias ji laikė tinkamomis veikti scenoje“. Jis pra- 
deda tokiais žodžiais: „Galimas daiktas, bus sunku patikėti tokiu planu, kuris buvo sudarytas 
senovėje ir kurio visada būdavo atkakliai laikomasi: <...> Revoliucijos autoriai yra nė kiek 
ne labiau prancūzai negu vokiečiai, italai, anglai ir t. t. Jie sudaro ypatingą naciją, gimusią ir 
užaugusią tamsoje, visų civilizuotų nacijų viduje, ir turi tikslą visas jas palenkti savo vicšpata- 
vimui“. 

Išsamų tokios literatūros aptarimą žr. E. Lesueur, La Franc-Maconnerie Artėsienne au 16e siė- 
cle, Bibliothėguc d'Histoirc Rėvolutionnaire, 1914. Kokios atsparios yra šios sąmokslo legen- 
dos pačios savaime, net esant normalioms aplinkybėms, galima matyti iš milžiniškos antimaso- 
niškos pamišėliškos literatūros Prancūzijoje - apimtimi ji vargu ar nusileidžia savo antisėmiti- 
niam atitikmeniui. Tam tikrą kompendiumą, aprėpiantį visas teorijas, pagal kurias Prancūzijos 
revoliucija buvo slaptų sąmokslininkų draugijų padarinys, galima rasti knygoje: G. Bord, La 
Franc-Maconnerie en France dės origines d 1815, 1908. 

bas“*', o karo metu SS dėjo pastangas iš nacionalsocialistinio žodyno išbrauk- 
ti net patį žodį „nacija“.) Atrodė, kad tik pasaulinės valstybės dar turi šansą 
išlikti nepriklausomos ir tik globalinė politika turi šansą pasiekti tvarių rezulta- 
tų. Kad šitokia padėtis turėjo bauginti mažesnes nacijas, kurios nebuvo pasauli- 
nės galybės, visiškai suprantama. Atrodė, kad „Protokolai“ rodo išeitį, priklau- 
sančią ne nuo objektyvių nekintamų sąlygų, o tik nuo organizacijos jėgos. 

Kitaip tariant, nacių propaganda atskleidė, kad „antnacionalus, nes perne- 
lyg nacionalus žydas““*, yra pasaulio valdovo vokiečio pirmtakas, ir įtikino ma- 
ses, kad „nacijos, kurios pirmosios turėjo perprasti žydą ir pirmosios turėjo pa- 
skelbti jam karą, rengiasi užimti jo vietą įsiviešpataujant pasaulyje““?. Klydimas 
dėl jau esamo žydų viešpatavimo pasaulyje padėjo pagrindą būsimo vokiečių 
viešpatavimo pasaulyje iliuzijai. Kaip tik tai turėjo galvoje Himmleris, pasakęs, 
kad „valdymo meno mes išmokome iš žydų“, būtent iš „Protokolų“, kuriuos 
„fiureris išmoko atmintinai“*". Taigi „Protokolai“ pasaulio užkariavimą pateikė 
kaip praktinę galimybę, tarus, kad visas reikalas yra įkvėpimo arba įžvalgaus 
profesionalumo problema ir kad vokiečių pergalės visame pasaulyje kelyje ne- 
stovi niekas, išskyrus akivaizdžiai mažą tautą, žydus, kurie valdo pasaulį neturė- 
dami prievartos instrumentų - taigi nerimtą priešininką, jei jau jo paslaptis at- 
skleista, o metodas pranoktas didesnių mastų. 

Visas tas naujas ir daug žadančias perspektyvas nacių propaganda sutelkė į 
vieną sąvoką, kurią jie pavadino Volksgemeinschaft. Šioji nauja bendruomenė, 
eksperimentiškai įgyvendinta nacių sąjūdyje ikitotalitarinėje atmosferoje, buvo 
pagrįsta absoliučia visų vokiečių lygybe, ne tik teisių, bet ir prigimtine lygybe, o 
be to, ir absoliučiu jų ir visų kitų tautų skirtingumu?!. Naciams atėjus į valdžią, ši 
sąvoka palaipsniui prarado savo reikšmę ir užleido vietą bendrai paniekai vo- 
kiečių tautai (kurią naciai visada jautė, tačiau negalėjo to aiškiai parodyti vie- 
šai), viena vertus““, ir aistringam siekimui, kita vertus, padidinti savo gretas iš 


* Reden. Žr. SS komiteto darbo klausimams pric SS štabo Berlyne 1943 metų sausio 12 d. 
sesijos nuorašą, kur teigiama, kad žodis „nacija“, sąvoka, turinti liberalizmo konotacijų, turi 
būti pašalintas, kaip netinkantis vokiečių tautai (Document 705-PS, Nazi Conspiracy and Ag- 
gression, V, p. 515). 

* Hitler's Speeches, cd. Baynes, p. 6. 

*“ Goebbels, op. cit., p. 377. Šis pažadas, glūdintis kiekvienoje antisemitinėje nacistinio tipo 
propagandoje, buvo parengtas Hitlerio žodžių: „Pati didžiausia arijo priešingybė yra žydas“ 
(Mein Kampf, I knyga, xi skyrius). 

5 Kersteno dosjė Žydų dokumentacijos centre. 

*! Ankstyvasis Hitlerio pažadas (Reden): „Aš niekada nepripažinsiu, kad kitos tautos turi tas 
pačias teises kaip vokiečiai“ tapo oficialia doktrina: „Nacionalsocialistinio požiūrio įdiegimas į 
gyvenimą yra Žmonių nepanašumo suvokimas“ (Nazi Primer, p. 5). 

*2 Pavyzdžiui, Hitleris 1923 metais kalbėjo: „Vokiečių tauta sudaryta iš trečdalio herojų ir kito 
trečdalio bailių, o likusieji yra išdavikai“ (Hitler's Speeches, cd. Baynes, p. 76). 

Užgrobus valdžią, ši tendencija pradėjo reikštis brutaliau. Žr., pavyzdžiui, Gocbbelso žodžius, 
pasakytus 1934 metais: „Kas tie žmonės, kuriuos mes kritikuojame? Partijos nariai? Ne. Liku- 
sieji vokiečiai? Jic turi laikyti save laimingais, kad dar liko gyvi. Būtų pernelyg gerai, jei tiems, 
kuric gyvena iš mūsų malonės, būtų leidžiama kritikuoti“. Cit. pagal Kohn-Bramstedt, op. cit., 
p. 178-179. Karo metu Hitleris pareiškė: „Aš esu tik magnetas, nuolat judantis per vokiečių 
naciją ir iš šių Žmonių traukiantis plieną. Ir aš dažnai sakiau, kad ateis laikas, kai visi šio to verti 
Vokietijos Žmonės bus pasirengę būti mano stovykloje. O tie, kurių mano stovykloje nebus, 

kitoms tautoms priklausančių „arijų“ (prieš naciams užgrobiant valdžią pasta- 
roji idėja jų propagandoje buvo labai nežymi?*). Volksgemeinschaft idėja buvo 
tik propagandinis pasirengimas „arijų“ rasinei visuomenei, kuri galiausiai turė- 
jo pasmerkti žūčiai visas tautas, įskaitant ir vokiečių. 

Tam tikra prasme Vol/ksgemeinschaft sąvoka buvo nacių bandymas komunis- 
tų žadamai beklasei visuomenei priešpriešinti kai ką kita. Vienų propagandinis 
iššūkis kitiems bus aiškus, jei nepaisysime visų ideologinių implikacijų. Nors ir 
naciai, ir komunistai žadėjo sulyginti visus socialinius ir nuosavybės skirtumus, 
beklasės visuomenės sąvokoje glūdi ta aiški papildoma reikšmė, kad kiekvienas 
bus prilygintas fabriko darbininkui, tuo tarpu Vo/ksgemeinschaft, turinti papil- 
domą pasaulio užkariavimo sąmokslo reikšmę, žadino pagrįstą viltį, kad kiek- 
vienas vokietis galiausiai galės tapti gamyklos savininku. Tačiau dar didesnis 
Volksgemeinschaft pranašumas buvo tas, kad jai įgyvendinti nereikėjo laukti kaž- 
kokio būsimo laiko ir būti priklausomam nuo objektyvių sąlygų: ji galėjo būti 
įgyvendinta nedelsiant, fiktyviame sąjūdžio pasaulyje. 

Tikras totalitarinės propagandos tikslas yra ne įtikinimas, 0 organizacija — 
„valdžios kaupimas, neturint prievartos priemonių“**. Šiam tikslui ideologinio 
turinio originalumas gali būti traktuojamas tik kaip nereikalinga kliūtis. Neatsi- 
tiktinis dalykas yra tai, kad abu mūsų epochos totalitariniai sąjūdžiai, tokie bau- 
ginančiai „nauji“ valdymo formomis ir išradingi organizacinių formų požiūriu, 
niekada neskelbė naujos doktrinos, niekada neišrado tokios ideologijos, kuri 
nebūtų buvusi jau populiari??. Mases užkariauja ne laikini demagogijos laimėji- 
mai, o regima tikrovė ir „gyvos organizacijos“ jėga. Didžiulis Aitlerio kaip 
masių oratoriaus talentas ne tik kad nesutvirtino jo padėties sąjūdyje, bet vei- 
kiau suklaidino jo oponentus, nuvertinusius jį iki paprasto demagogo lygio, o 
Stalinas sugebėjo nugalėti didįjį Rusijos revoliucijos oratorių?'. Totalitarinius 


šiaip ar taip, nieko neverti“. Net tada artimiausiai Hitlerio aplinkai buvo aišku, kas atsitiks 
tiems, kurie „Šiaip ar taip, nieko neverti“ (žr. Der grossdeutsche Freiheitskampf. Reden Hitlers 
vom 1.9. 1939 - 10.3. 1940, p. 174). „Himmleris turėjo galvoje tą pat, tardamas tokius žodžius: 
„Fiureris mąsto ne vokiškais, o germaniškais terminais“ (Kersteno dosjė, plg. anksčiau), išsky- 
rus tai, kad iš Hitlers Tischgesprūche (p. 315 ff.) mes žinome, jog tomis dienomis jis jau tyčiojosi 
net iš germaniškų „reikalavimų“ ir mąstė „arijietiškais terminais“. 

3 Himmleris SS vadams Charkove 1943 metų balandžio mėnesį sakė (Nazi Conspiracy, UV, 
p. 572 ff.): „Aš labai greitai suorganizuosiu germanišką SS įvairiose šalyse <...>“. Anksčiau, 
iki užgrobdamas valdžią, tokios nenacionalinės politikos nuorodų davė Hitleris (Reden): „Mes 
būtinai į naująją viešpačių klasę priimsime ir kitų nacijų atstovus, t. y. tuos, kuric to nusipelno, 
nes dalyvauja mūsų kovoje“. 

“ Hadamovsky, op. cit. 

5 Heiden,op. cit., p. 139: Propaganda yra nc „nuomonės įdiegimo masėms menas. Iš tikrųjų tai 
yra menas gauti nuomones iš masių“. 

* Hadamovsky, op. cit., passim. Šis terminas paimtas iš Hitlerio, Mein Kampf (Il knyga, xi 
skyrius), kur sąjūdžio „gyvoji organizacija“ priešinama biurokratinės partijos „ncgyvam mc- 
chanizmui“. 

** Būtų didelė klaida totalitarinius vadus apibūdinti remiantis Maxo Weberio „charizminio vado- 
vavimo“ kategorija. Žr. Hans Gerth, „The Nazi Party“, American Journal of Sociology, 1940, Vol. 
XLV. (Panašus nesusipratimas lemia ir Heideno biografijos trūkumus, op. cit. ) Gerth'as apibūdi- 
na Hitlerį kaip charizminį biurokratinės partijos vadą. Jo nuomone, vien tai gali paaiškinti faktą, 
kad „nors baisūs veiksmai gali prieštarauti žodžiams, niekas negali sugriauti tvirtos disciplinuo- 

vadus ir diktatorius veikiau išskiria jų prasčiokiškas, kryptingas tikslingumas, 
kuriuo remdamiesi iš esamų ideologijų jie pasirenka tuos elementus, kurie ge- 
riausiai tinka tapti kitokio, visiškai fiktyvaus pasaulio elementais. „Protokolų“ 
fikcija buvo tokia pat tinkama kaip ir trockistų sąmokslo fikcija, nes abiejose 
būta įtikimumo elemento - slaptos žydų įtakos praeityje bei kovos dėl valdžios 
tarp Trockio ir Stalino, - be kurio negali sklandžiai gyvuoti net fiktyvus totalita- 
rizmo pasaulis. Jų meno esmė - pasirenkant fikcijas pasinaudoti tikrovės ele- 
mentais, patikrinamais patyrimu, o kartu juos peržengti ir išplėsti į tas sritis, 
kurių bet kokia galima kontrolė remiantis individualiu patyrimu paskui galuti- 
nai pašalinama. Remdamasi tokiais apibendrinimais, totalitarinė propaganda 
sukuria pasaulį, galintį varžytis su realia tikrove, kurios svarbiausias trūkumas 
yra tas, kad ji nelogiška, nepastovi ir neorganizuota. Fikcijos pastovumas ir or- 
ganizacijos griežtumas lemia tai, kad apibendrinimas galiausiai lieka nepažeis- 
tas konkretesnės melagystės sprogimo - [vis dar tikima] žydų galia po jų bejė- 
giškumą parodžiusio išžudymo, grėsmingu pasauliniu trockistų sąmokslu po troc- 
kistų likvidavimo Tarybų Rusijoje ir Trockio nužudymo. 

Atkaklumas, su kuriuo totalitariniai diktatoriai kabinasi į savo pradinį melą, 
matydami jo absurdiškumą, yra ne paprasčiausias prietaringas dėkingumas tam, 
kas pasirodė esąs paprasčiausias triukas, ir, bent jau Stalino atveju, tas atkaklu- 
mas negali būti paaiškintas melagio, kurio galutinė sėkmė gali padaryti jį pas- 
kutine savo paties auka, psichologija. Jei šitie propagandiniai lozungai jau įaus- 
ti į „gyvą organizaciją“, jų negalima saugiai pašalinti, nesuardant visos struktū- 
ros. Pasaulinio žydų sąmokslo prielaidą totalitarinė propaganda iš objektyvaus, 
diskutuojamo dalyko pavertė svarbiausiu nacių tikrovės elementu; esmė buvo 
ta, kad naciai veikė taip, tarsi pasaulis tikrai buvo valdomas žydų, ir todėl jiems 
reikėjo kontrsąmokslo tam, kad apsigintų. Rasizmo jie jau nebelaikė abejotinos 
mokslinės vertės diskutuotina teorija, nes jis buvo įgyvendinamas kiekvieną dieną 
funkcionuojančioje politinės organizacijos hierarchijoje, ir šitokiomis aplinky- 
bėmis būtų buvę labai „nerealistiška“ tuo rasizmu suabejoti. Panašiai ir bolše- 
vizmui nebereikia įrodinėti klasių kovos, internacionalizmo ir besąlygiškos pro- 
letariato gerovės priklausomybės nuo Tarybų Sąjungos gerovės: funkcionuojan- 
ti Kominterno organizacija yra įtikinamesnė už bet kokį argumentą ar bet ko- 
kią gryną ideologiją. 

Pamatinė priežastis, lemianti totalitarinės propagandos pranašumą prieš ki- 
tų partijų ar sąjūdžių propagandą, yra ta, kad jos turinys — bent jau sąjūdžio 
nariams - jau nebėra objektyvus dalykas, kurio atžvilgiu žmonės gali turėti savo 
nuomonę, nes jis tampa tokiu realiu ir neapčiuopiamu elementu jų gyvenime 
kaip aritmetikos taisyklės. Viso gyvenimo audinio sutvarkymas pagal ideologiją 
gali būti visiškai įgyvendintas tik totalitariniame režime. Nacistinėje Vokietijoje 
abejoti rasizmo ir antisemitizmo pagrįstumu buvo tas pat, kas abejoti pasaulio 
egzistavimu, nes niekas nebuvo taip svarbu kaip rasinė kilmė, nes karjera pri- 
klausė nuo „arijietiškos“ fizionomijos (Himmleris paprastai pasirinkdavo kan- 


tos organizacijos“. Beje, šis prieštaravimas būdingesnis Stalinui, kuris „visada mėgo kalbėti prie- 
šingai, negu darė, ir daryti priešingai, negu kalbėjo“ (Souvarine. op. cit., p. 431). 

Apie šio nesusipratimo šaltinį žr. Alfred von Martin, „Zur Soziologie der Gegenwart“, Zeil- 
schrift ftir Kulturgeschichte, Band 27, ir Arnold Koettgen, „Dice Gesetzmūssigkeit der Verwal- 
tung im Fūhrerstaat“, Reichsverwaltungsblatt, 1936. Abiejuose veikaluose nacių valstybė api- 
būdinama kaip biurokratija, vadovaujama charizminių vadų. 

didatus į SS pagal fotografijas), o maisto davinys - nuo žydų kilmės protėvių 
skaičiaus. 

Sėkmė tokios propagandos, kuri nuolatos prie silpno ir nepatikimo argu- 
mentacijos balso „prideda organizacijos jėgą“** ir šitaip, galima tarti, iškart įgy- 
vendina tai, ką sako, buvo akivaizdi be jokių įrodymų. Atsparumas argumen- 
tams, grindžiamiems tikrove, kurią sąjūdžiai žadėjo pakeisti, kontrpropagan- 
dai, diskvalifikuojamai jau vien to fakto, kad ji priklauso tam pasauliui arba 
gina tą pasaulį, kurio tamsiosios masės negali ir nenori priimti, tas atsparumas 
gali būti palaužtas tik kitos stipresnės ar geresnės tikrovės. 

Ir tik pralaimėjimo akimirką atsiskleidžia totalitarinės propagandos silpnu- 
mas. Be sąjūdžio galybės jo nariai iškart nustoja tikėti ta dogma, už kurią dar 
vakar jie buvo pasirengę aukoti savo gyvybę. Tą akimirką, kai prieglobstį jiems 
davęs fiktyvus pasaulis sugriaunamas, masės sugrįžta į savo senąją padėtį - pa- 
dėtį izoliuotų individų, kurie arba džiaugsmingai priima naują funkciją pasikei- 
tusiame pasaulyje, arba nugrimzta į savo seną desperatišką nereikalingumą. To- 
talitarinių sąjūdžių nariai, kraštutiniai fanatikai tol, kol egzistuoja sąjūdis, ne- 
mėgdžios religinių fanatikų ir nepuls į kankinių mirties glėbį (net jeigu jie tik ir 
trokšta numirti robotų mirtimi)**. Veikiau jie tyliai nusišalins nuo sąjūdžio kaip 
nuo prastų lažybų ir dairysis aplink, ieškodami kitos daug žadančios fikcijos, 
arba lauks, kol ankstesnė fikcija atgaus pakankamai jėgų, kad galėtų įsteigti 
kitą masinį sąjūdį. 

Sąjungininkų, kurie bergždžiai stengėsi iš vokiečių tautos, kurios 90 nuošim- 
čių, galimas daiktas, vienu ar kitu metu simpatizavo naciams, išskirti atgailau- 
jančius ir įsitikinusius nacius, patyrimas neturi būti paprasčiausiai traktuojamas 
kaip žmogaus silpnumo ar didelio oportunizmo ženklas. Nacizmas kaip ideolo- 
gija buvo „realizuotas“ taip iki galo, kad jo turinys nustojo egzistuoti kaip nepri- 
klausoma doktrinų visuma, prarado savo intelektualinę egzistenciją, jei taip ga- 
lima sakyti; todėl tikrovės sunaikinimas nepaliko beveik nieko iš to, kas buvo, ir 
pirmiausia jis nepaliko tikinčiųjų fanatizmo. 


II. TOTALITARINĖ ORGANIZACIJA 


Totalitarinės organizacijos formos, priešingai negu ideologinis jos turinys ir pro- 
pagandiniai šūkiai, yra visiškai naujos““. Jos sukurtos tam, kad propagandines 
sąjūdžio melagystes, apipinančias centrinę fikciją — žydų, trockistų, 300 šeimų 


** Hadamovsky, op. cit., p. 21. Keliant totalitarinius tikslus, būtų klaidinga propaguoti savo 
ideologiją mokymu arba įtikinėjimu. Pasak Roberto Ley, tos ideologijos negali būti nei „moko- 
ma“, nei „išmokstama“, ji gali būti tik „vykdoma“ ir „praktikuojama“ (žr. Der Weg zur Ordens- 
burę, be datos). 

* R. Hochnas, vienas iškiliausių nacių politikos teoretikų, šitokią doktrinos ar net bendros 
idealų visumos stoką sąjūdyje aiškino taip: „Liaudies bendruomenės požiūriu kiekviena verty- 
bių bendruomenė yra destruktyvi“ (Reichsgerneinschaft und Volksgemeinschaft, Hamburg, 1935, 
p. 83). 

“ Aptardamas Keltanschauung ir organizacijos santykį Hitleris kaip savaime suprantamą daly- 
ką pripažino tai, kad „rasinę idėją“ (die volkische Idee) naciai perėmė iš kitų grupių ir partijų ir 
veikė taip, tarsi jie būtų vieninteliai jos atstovai, nes pirmieji šia idėja pagrindė smogiamąją 
organizaciją ir formulavo ją turėdami praktinius tikslus. Op. cit., II knyga, xi skyrius. 

sąmokslą - perkeltų į funkcionuojančią tikrovę, kad sukurtų (net esant netota- 
litarinėms aplinkybėms) visuomenę, kurios nariai veiktų ir reaguotų pagal fik- 
tyvaus pasaulio taisykles. Priešingai negu tariamai panašios fašistinės, socialisti- 
nės, nacionalistinės ar komunistinės pakraipos partijos, savo propagandą grin- 
džiančios terorizmu nuo tos akimirkos, kai pasiekia tam tikrą ekstremizmo pa- 
kopą (kuri labiausiai priklauso nuo jų narių nusivylimo laipsnio), totalitarinis 
sąjūdis tikrai rimtai rūpinasi savo propaganda, ir šitas rimtumas baisiau išreikš- 
tas jo šalininkų organizacija, negu fiziniu jo priešininkų likvidavimu. Organiza- 
cija ir propaganda (veikiau negu teroras ir propaganda) yra dvi tos pačios mo- 
netos pusės“! 

Pats įspūdingiausias naujas organizacinis dar neturinčių valdžios sąjūdžių me- 
chanizmas yra fasadinės organizacijos, nustatančios perskyrą tarp partijos na- 
rių ir prijaučiančiųjų. Palyginti su šiuo išradimu, kiti tipiški totalitariniai bruo- 
žai, pavyzdžiui, funkcionierių skyrimas iš viršaus ir galiausiai teisės skirti atida- 
vimas į vieno žmogaus rankas yra ne tokie svarbūs. Vadinamasis „vado princi- 
pas“ pats savaime nėra totalitarinis: juo perimami tam tikri bruožai iš autorita- 
rizmo ir karinės diktatūros, ir šios formos gerokai prisidėjo prie to, kad esminis 
totalitarizmo reiškinys buvo užmaskuotas ir sumenkintas. Jeigu iš viršaus pa- 
skirti funkcionieriai turėtų realią valdžią ir atsakomybę, mums tektų turėti rei- 
kalą su hierarchine struktūra, kurioje autoritetas ir valdžia deleguojami ir val- 
domi įstatymų. Iš dalies tą pat galima pasakyti ir apie armijos organizaciją bei 
apie pagal šios organizacijos modelį sukurtą karinę diktatūrą - šiuo atveju ab- 
soliuti valdžia įsakinėti iš viršaus į apačią ir absoliutus paklusnumas iš apačios 
atitinka kraštutinio pavojaus mūšio metu situaciją, bet kaip tik todėl tokios struk- 
tūros ir nėra totalitarinės. Hierarchiškai organizuota įsakymų grandinė reiškia, 
kad vyriausiojo vado galia priklauso nuo visos jo valdomos hierarchinės siste- 
mos. Bet kokia hierarchija, kad ir kokios autoritarinės orientacijos, ir kiekviena 
įsakymų grandinė, kad ir koks savavališkas ir diktatoriškas būtų įsakymų turi- 
nys, yra linkusi į stabilizavimą ir apriboja totalitarinio sąjūdžio vado totalinę 
valdžią““. Tariant nacių žodžiais, niekada nenurimstanti, dinamiška „fiurerio va- 
lia“ — o ne jo įsakymai ar frazė, galinti implikuoti fiksuotą ir ribotą autoritetą — 
totalitarinėje valstybėje tampa „aukščiausiuoju įstatymu““?, Ir tik ta padėtis, ku- 
rią totalitarinis sąjūdis-dėl savo unikalios organizacijos suteikia savo vadui - tik 
jo funkcinė svarba sąjūdžiui, - lemia, kad vado principas įgauna totalitarinį po- 
būdį. Tai galima matyti ir iš to fakto, kad ir Hitlerio, ir Stalino atveju tikrasis 
vado principas kristalizavosi palyginti lėtai ir lygia greta su progresuojančiu są- 
jūdžio „totalitarizavimusi“““. 


+ Žr. Hitler, „Propaganda und Organisation“, op. cit., II knyga, xi skyrius. 

6? Aistringas ir atkaklus Himmlerio reikalavimas „nepublikuoti jokio įsako, susijusio su sąvo- 
kos "žydas" apibrėžimu“ vertas dėmesio: juk „visi tie kvaili žingsniai mums tik suriš rankas“ 
(Niurnbergo dokumentas Nr. 626, laiškas Bergeriui, rašytas 1942 metų liepos 28 d., fotokopija 
yra Žydų dokumentacijos centre). 

“ Formuluotė „Fiurerio valia yra aukščiausias įstatymas“ randama visose oficialiose taisyklėse 
ir potvarkiuose, reguliuojančiuose partijos ir SS veiklą. Geriausias šaltinis šiuo klausimu yra 
Otto Gauweiler, Rechtseinrichtungen und Rechisaufgaben der Bewegung, 1939. 

“ Heidenas (op. cit., p. 292) nurodo tokį skirtumą tarp pirmo Mein Kampf leidimo ir kitų leidi- 
mų: pirmame leidime siūloma rinkti partijos pareigūnus, kurie tik išrinkti gauna „neribotą 
valdžią ir autoritetą“; o kituose leidimuose sakoma, kad partijos pareigūnai turi būti skiriami iš 

Anonimiškumas, labai prisidedantis prie viso reiškinio fatališkumo, užmas- 
kuoja šios naujos organizacinės struktūros pradžią. Mums nežinoma, kas pir- 
mas nusprendė surinkti bendraminčius į fasadines organizacijas, kas pirmas pa- 
matė, kad miglotai prijaučiančios masės - jų paramos rinkimų dieną tikėdavosi 
visos partijos, bet jas laikydavo pernelyg nepastoviomis narystei - yra ne tik 
rezervuaras, iš kurio reikia pritraukti partijos narius, bet ir savaime lemtinga 
jėga. Pirmosios komunistų įkvėptos prijaučiančiųjų organizacijos, pavyzdžiui, 
Tarybų Sąjungos bičiuliai arba Paramos komunistams draugijos, virto fasadinė- 
mis organizacijomis, bet iš pradžių buvo tik tai, ką byloja jų pavadinimai: prijau- 
čiančiųjų sambūriai, teikę finansinę arba kitokią (pavyzdžiui, teisinę) pagalbą. 
Hitleris pirmas pasakė, kad kiekvienas sąjūdis turi skirstyti mases, patrauktas 
propagandos, į dvi kategorijas — prijaučiančiuosius ir narius. Tai jau savaime 
pakankamai įdomu, o dar svarbiau tai, kad šią perskyrą jis grindė bendresne 
filosofija, pagal kurią dauguma Žmonių yra pernelyg tingūs ir bailūs, kad tiktų 
kam nors kitam, išskyrus teorinius samprotavimus, ir tik mažuma linkusi kovoti 
dėl savo įsitikinimų“. Vadinasi, Hitleris pirmas išrado sąmoningą politiką, nuo- 
lat didinančią prijaučiančiųjų skaičių ir kartu griežtai ribojančią partijos narių 
skaičių““. Šita partijos narių mažumos, apsuptos prijaučiančiųjų daugumos, są- 
voka labai artima tam, kas vėliau tapo tikrove: tai fasadinės organizacijos - ter- 
minas, kuris tikrai labai tiksliai išreiškia faktinę jų funkciją ir parodo narių ir 
prijaučiančiųjų santykį paties sąjūdžio viduje. Juk fasadinės prijaučiančiųjų or- 
ganizacijos sąjūdžiui funkcionuoti reikalingos ne mažiau nei tikrieji jo nariai. 

Fasadinės organizacijos sąjūdžio narius apsupa apsaugine siena, kuri juos 
atskiria nuo išorinio, normalaus pasaulio, o kartu jos nutiesia tiltą į normalią 


viršaus, viena pakopa aukščiau esančio vadovaujančio asmens. Natūralu, kad totalitarinių rc- 
žimų stabilumui skyrimas iš viršaus yra daug svarbesnis principas negu „neribotas autoritetas“, 
būdingas paskirtam pareigūnui. Praktiškai tarpinio vado autoritetas buvo lemtingai ribojamas 
absoliutaus Vado suverenumo. Žr. toliau. 

Stalinas, iškilęs iš bolševikų partijos sąmokslininkų aparato, galimas daiktas, nickada nemanė, 
kad tai yra kokia nors problema. Paskyrimai partijos mašinoje jam buvo asmeninės valdžios 
telkimo klausimas. (Tačiau tik ketvirtajame dešimtmetyje, pagal Hitlerio pavyzdį, jis leido į 
save kreiptis kaip į „vadą“.) Vis dėlto reikia turėti galvoje, kad jis galėjo lengvai pateisinti šiuos 
metodus, cituodamas Lenino teoriją, pagal kurią „šalių istorija rodo, kad darbininkų klasė 
vien savo pastangomis sugeba suformuoti tik tredjunionistinę sąmonę“ ir kad todėl jos vadai 
neišvengiamai atcina iš šalies. (Žr. What is to be done?, pirmą kartą paskelbta 1902 metais, 
Collected Works, Vol. IV, Book II.) Esmė ta, kad Leninas traktavo komunistų partiją kaip „pa- 
čią pažangiausią“ darbininkų klasės dalį, o kartu ir kaip „politinės organizacijos svertą“, kuris 
„nukreipia visą proletariato masę“, t. y. kaip organizaciją už klasės ir virš jos. (Žr. W.H. Cham- 
berlin, The Russian Revolution, 1917-1921, New York, 1935, II, p. 361). Vis dėlto Leninas nc- 
abejojo demokratijos partijos viduje reikšmingumu, nors buvo linkęs apriboti pačios darbinin- 
kų klasės demokratiją. 

“ Hitler, op. cit., II knyga, xi skyrius. 

** Ibid. Šis principas buvo pradėtas griežtai įgyvendinti, kai tik naciai užgrobė valdžią. Iš 7 
milijonų hitlerjugendo narių 1937 metais į partijos narius buvo priimta tik 50 000. Žr. 
H.L. Childso pratarmę kn. The Nazi Primer. Taip pat plg. Gottfried Neesse, „Die verfas- 
sungsrechtliche Gestaltung der Ein-Partei“, Zeitschrift fiir die gesamte Staatswissenschaft, 1938, 
Band 98, p. 678: „Net viena partija niekada neturi padidėti tiek, kad apimtų visus gyventojus. Ji 
yra „totalinė“ dėl savo ideologinės įtakos nacijai“. 

padėtį, be kurios valdžios dar neturinčios partijos nariai pernelyg skaudžiai jus- 
tų skirtumus tarp savo ir normalių žmonių įsitikinimų, tarp savo pačių melagys- 
čių fiktyvumo ir normalaus pasaulio tikrovės. Šio išradimo genialumas tuo me- 
tu, kai sąjūdis kovoja dėl valdžios, reiškiasi tuo, kad fasadinės organizacijos ne 
tik izoliuoja tikruosius narius, bet kartu suteikia jiems išorinio normalumo regi- 
mybę, oO tai juos apsaugo nuo tikrovės poveikio efektyviau negu paprasčiausia 
indoktrinacija. Tarp tikro nacio ar bolševiko ir pakeleivio požiūrių esama skir- 
tumo, kuris sutvirtina nacio ar bolševiko tikėjimą fiktyviu pasaulio aiškinimu, 
nes pakeleivis galų gale turi tuos pačius įsitikinimus, tačiau jie reiškiasi „norma- 
liai“, t. y. ne tokia fanatiška, miglotesne forma, ir todėl partijos nariui atrodo, 
kad kuris nors žmogus, kurio sąjūdis aiškiai nepaženklino kaip savo priešo (žy- 
do, kapitalisto ir t. t.), yra jo pusėje, kad pasaulyje pilna slaptų jo sąjungininkų, 
kurie kol kas tiesiog dar negali reikiamai sutelkti proto ir charakterio jėgos, kad 
iš savo įsitikinimų padarytų logines išvadas“!. 

Kita vertus, pasaulis kaip visuma pirmąjį supratimą apie totalitarinį sąjūdį 
susidaro iš jo fasadinių organizacijų. Prijaučiantieji, kurie iš pažiūros vis dar 
yra nekenksmingi netotalitarinės visuomenės bendrapiliečiai, vargu ar gali būti 
pavadinti siaurakakčiais fanatikais: jų dėka sąjūdžiai fantastiškas savo mela- 
gystes padaro labiau ir plačiau priimtinas, gali plėsti savo propagandą švel- 
nesnėmis, respektabilesnėmis formomis, kol pagaliau visa atmosfera apnuo- 
dijama totalitariniais elementais, kurie sunkiai atpažįstami patys savaime, o 
atrodo kaip normalios politinės reakcijos ar nuomonės. Prijaučiančiųjų orga- 
nizacijos totalitarinius sąjūdžius apsupa normalumo ir respektabilumo migla, 
kuri priverčia narius klysti dėl išorinio pasaulio tikrojo pobūdžio, lygiai kaip 
išorinį pasaulį priverčia klysti dėl tikrojo totalitarinio sąjūdžio pobūdžio. Fa- 
sadinės organizacijos funkcionuoja abiem būdais: kaip totalitarinio sąjūdžio 
fasadas netotalitariniam pasauliui ir kaip šio pasaulio fasadas vidinei sąjūdžio 
hierarchijai. 

Dar įdomesnis negu pats šis santykis yra faktas, kad jis įvairiais lygiais atsi- 
kartoja pačiame sąjūdyje. Kaip partijos nariai yra susiję su pakeleiviais, o kartu 
nuojų atskirti, taip ir sąjūdžio elito formuotės susijusios su paprastais nariais ir 
kartu nuojų atskirtos. Pakeleivis vis dar atrodo esąs normalus išorinio pasaulio 
gyventojas, priėmęs totalitarines pažiūras, kaip kas nors gali pripažinti papras- 
tos partijos programą, 0 paprastas nacių ar bolševikų sąjūdžio narys daugeliu 
atžvilgių vis dar priklauso aplinkiniam pasauliui: jo profesiniai ar socialiniai ry- 
šiai dar nėra absoliučiai lemiami jo partinės priklausomybės, nors jis gali su- 
prasti - priešingai negu paprastas prijaučiantysis, - kad konflikto tarp jo parti- 
nės ištikimybės ir jo privataus gyvenimo atveju turi nulemti pirmas veiksnys. 
Kita vertus, kovinės grupės narys visiškai susitapatina su sąjūdžiu, jis jau nebe- 
turi nuo jo nepriklausomos profesijos ar privataus gyvenimo. Kaip prijaučian- 
tieji sudaro apsauginę sieną, supančią sąjūdžio narius, ir jiems yra išorinio pa- 
saulio atstovai, taip paprasti nariai supa kovines grupes ir joms yra normalaus 
išorinio pasaulio atstovai. 

Aiškus šios struktūros pranašumas yra tas, kad ji sušvelnina vieną iš pamati- 
nių totalitarizmo dogmų - kad pasaulis yra padalytas į dvi didžiules priešiškas 


*7 Žr. Hitlerio nubrėžtą skirtumą tarp „radikalų“, kurie vieninteliai pasirengę tapti partijos 
nariais, ir šimtų tūkstančių prijaučiančiųjų, kuric pernelyg „bailūs“, kad ryžtųsi būtinai aukai. 
Op. cit., loc. cit. 

stovyklas, viena iš kurių yra sąjūdis, ir kad sąjūdis gali ir privalo užkariauti 
visą pasaulį - pretenzija, kuri parengia kelią beribiam valdžioje esančių tota- 
litarinių režimų agresyvumui. Dėl rūpestingai graduotos kovinio aktyvumo 
hierarchijos, kurios kiekviena pakopa vis labiau panaši į netotalitarinį pasau- 
lį, nes yra ne tokia kovinga, 0 jos nariai organizuoti ne taip totaliai, šitos siau- 
bingos ir monstriškos totalitarinės dichotomijos sukeliamas šokas sušvelnina- 
mas ir niekada neįgyvendinamas iki galo: tokio tipo organizacija apsaugo sa- 
vo narius nuo tiesioginio susidūrimo su išoriniu pasauliu, kurio priešiškumas 
jiems lieka tik ideologinė prielaida. Jie yra taip puikiai apsaugoti nuo netota- 
litarinio pasaulio tikrovės, kad niekada neįvertina milžiniškos rizikos, susiju- 
sios su totalitarine politika. 

Nėra abejonės, kad totalitariniai sąjūdžiai puola status guo daug radikaliau 
negu bet kuri ankstesnė revoliucinė partija. Jie gali sau leisti tokį radikalizmą, 
aiškiai netinkantį masinėms organizacijoms, nes jų organizacija siūlo laikiną 
paprasto, nepolitinio gyvenimo, kurį totalitarizmas iš tikrųjų siekia sunaikinti, 
pakaitalą. Visas nepolitinių socialinių santykių pasaulis, nuo kurio „profesiona- 
lūs revoliucionieriai“ turi atsiskirti arba kurio santykius jie turi priimti tokius, 
kokie šie yra, sąjūdyje egzistuoja ne tokių kovingų grupių pavidalu, ir šio hierar- 
chiškai organizuoto pasaulio viduje siekiantieji pasaulio užkariavimo ir pasauli- 
nės revoliucijos niekada nepatiria šoko, kurį neišvengiamai sukelia „revoliuci- 
nio“ tikėjimo ir „normalaus“ pasaulio neatitikimas. Priežastis, dėl kurios sąjū- 
džiai tuo metu, kai dar neturi valdžios, revoliucinėje stadijoje gali patraukti tiek 
daug paprastų filisterių, yra ta, kad jų nariai gyvena kvailo normalumo rojuje: 
partijos nariai apsupti normaliam pasauliui priklausančių prijaučiančiųjų, o eli- 
to formacijos - normalaus paprastų narių pasaulio. 

Kitas totalitarinės struktūros pranašumas yra tas, kad ji gali būti be galo pa- 
kartojama ir palaiko visą organizaciją tekamumo būklėje, kuri jai leidžia nuolat 
įtraukti naujus sluoksnius ir nustatyti naujus kovinio aktyvumo lygmenis. Visą 
nacių partijos istoriją galima papasakoti, orientuojantis į nacių sąjūdžio viduje 
atsirasdavusias naujas formuotes. SA, šturmuotojų būriai (suburti 1922 metais), 
buvo pirmoji nacių formuotė, turėjusi būti kovingesnė už pačią partiją“*; 1926 
metais buvo sukurta SS, kaip elitinė SA formuotė; po trejų metų SS buvo atskir- 
ta nuo SA ir jai pradėjo vadovauti Himmleris; Himmleriui prireikė tik dvejų 
metų, kad pakartotų tą patį žaidimą su SS. Viena po kitos (ir kiekviena kovin- 
gesnė už savo pirmtakę) pasirodė tokios formuotės: pirma smogiamieji būriai“?, 
paskui „Kaukolės“ junginiai („sargybinių junginiai koncentracijos stovykloms“), 
kurie vėliau susiliejo, sudarydami ginkluotą SS (Waffen-SS), galiausiai atsirado 
saugumo tarnyba („ideologinė partijos žvalgybos tarnyba“ ir jos vykdomoji tar- 
nyba „negatyviai demografinei politikai“) ir Rasės bei perkeldinimų klausimų 
valdyba (Rasse- und Siedlungswesen), kurios uždaviniai buvo „pozityvūs“ - visi 
jie atsirado iš bendros SS struktūros, kurios nariai, išskyrus asmeninį fiurerio 
korpusą, išsaugojo savo civilinį užsiėmimą. Paprasto SS padalinio nario santy- 
kis su visomis tomis naujomis formuotėmis būdavo toks kaip SA nario su SS 
nariu arba partijos nario su SA nariu, ar fasadinės organizacijos nario su parti- 


“6 Žr. Hitlerio knygos skyrių apie SA, op. cit., II knyga, ix skyrius, antra dalis. 

* Žodį „Verfūgungstruppe“, žymintį specialius SS junginius, kurie iš pradžių turėjo būti pa- 
valdūs tiesiogiai Hitleriui, versdama žodžiu „shock troops“ (smogiamieji būriai), pritariu 
O.C. Gilesui: O.C. Giles, The Gestapo. Oxford Pamphlets on World Affairs, No. 36, 1940. 

jos nariu“. Dabar bendros SS organizacijos uždavinys buvo ne tik „užtikrinti 
<...> nacionalsocialistinės idėjos įgyvendinimą“, bet ir „saugoti visus narius, 
specialiuosius SS kadrus, kad neatsiskirtų nuo paties sąjūdžio“!!. 

Šitokia judri hierarchija, kai būdavo nuolat pridedami nauji sluoksniai ir kei- 
čiama valdžia, gerai žinoma iš slaptų kontrolinių junginių, slaptosios policijos 
ar šnipų tarnybų, kur visada reikalingi nauji kontrolieriai, kontroliuojantys jau 
esamus kontrolierius. Tuo metu, kai sąjūdžiai dar neturi valdžios, totalinis šni- 
pinėjimas dar neįmanomas, bet judri hierarchija, panaši į slaptųjų tarnybų hie- 
rarchiją, lemia tai, kad net neturint realios valdžios galima pažeminti bet kokių 
grupių statusą ar rangą, jei tos grupės svyruoja ar rodo mažėjančio radikalizmo 
ženklų. Tai padaroma, paprasčiausiai sukuriant naują, radikalesnį sluoksnį ir 
senesnę grupę šitaip savaime nustumiant arčiau fasadinių organizacijų, tolyn 
nuo sąjūdžio centro. Taigi nacių elitinės formuotės pirmiausia buvo organizaci- 
jos partijos viduje: SA iškilo iki antpartijos padėties, kai pasirodė, kad partija 
praranda radikalumą, o vėliau savo ruožtu ir dėl panašių priežasčių buvo pa- 
keista SS formuotės. 

Totalitarinių elito formuočių, ypač SA ir SS, karinė jėga būdavo dažnai per- 
dedama, tuo tarpu jų reikšmė grynai partijos viduje būdavo šiek tiek sumenki- 
nama'““. Nė viena fašistinė mažoji organizacija nebuvo sukurta specialiems gy- 


"V Svarbiausias šaltinis, tyrinėjant SS organizaciją ir istoriją, yra Himmlerio „Wesen und Aufga- 
be der SS und der Polizei“, Sammelhefte ausgewūhlter Vortrėige und Reden, 1939. Karo metu, kai 
Waffen-SS gretas teko papildyti savanoriais, pakeičiant žuvusiuosius fronte, Waffen-SS prara- 
do savo elitinį pobūdį SS viduje taip labai, kad bendroji SS organizacija, t. y. asmeninis fiurerio 
korpusas, vėl pradėjo atstovauti tikrajam sąjūdžio elito branduoliui. 

Labai informatyvią dokumentinę medžiagą, nušvicčiančią šią paskutinę SS fazę, galima rasti 
Hooverio bibliotekos archyvuose: Himmlerio kartoteka, 278-as aplankas. Ši medžiaga rodo, 
kad savo kadrus SS rinkdavo ir iš darbininkų užsieniečių, ir iš vietinių gyventojų, sąmoningai 
imituodama Prancūzijos užsienio legiono metodus ir taisykles. Savanorių atranka iš vokiečių 
buvo grindžiama Hitlerio įsakymu (niekada nepublikuotu), pasirašytu 1942 metų gruodžio mč- 
nesį, pagal kurį „gimę 1925 metais [turi] būti įrašyti į Waffen-SS“ (Himmleris laiške Borman- 
nui). Naujokų šaukimas ir verbavimas, atrodo, buvo vykdomi savanorišku pagrindu. Tikslų 
pašauktųjų skaičių galima sužinoti iš daugybės SS vadų, kuriems buvo pavestas šis uždavinys, 
pranešimų. 1943 metų liepos 21 d. pranešime rašoma, kaip policija apsupo salę, kurioje buvo 
verbuojami prancūzų kilmės darbininkai, kaip prancūzai iš pradžių giedojo „Marselietę“, o 
paskui bandė šokinėti pro langus. Panašios pricmonės tarp vokiečių jaunimo vargu ar buvo 
sėkmingesnės. Nors šaukiamieji būdavo ypač spaudžiami ir įtikinėjami, kad „jie tikrai nenorė- 
tų stoti į 'purvinas pilkas gaujas““, sudarančias armiją, tik 18 iš 220 hitlerjugendo narių sutiko 
atlikti savo parcigą (pagal 1943 metų balandžio 30 d. ataskaitą, parašytą Hausslerio, Waffen-SS 
Pietvakarių šaukimo centro pirmininko) - visi kiti verčiau sutiko tarnauti vermachte. Visai 
įmanoma, kad tokį šaukiamųjų sprendimą nulėmė dideli SS nuostoliai, palyginti su vermachto 
nuostoliais (žr. Karl O. Pactel, „Die SS“, Vierteljahreshefte fūr Zeitgeschichte, January, 1954). 
Tačiau kad vien šis veiksnys negalėjo būti lemiamas, įrodo tai, kad dar 1940) metų sausio mėnc- 
sį Hitleris įsakė SA narius prijungti prie Waffen-SS, ir rezultatai pagal išlikusias Kenigsbergui 
skirtas ataskaitas buvo tokie: 1807 SA nariai buvo pašaukti į „policijos tarnybą“, 1094 žmonės 
atsisakė, 631 buvo pripažinti netinkami, 82 buvo pripažinti tinkami tarnauti SS. 

"" Werner Best, op. cit., 1941, p. 99. 

" Tačiau tai nebuvo Hitlerio kaltė, nes jis visada pabrėždavo, kad pats pavadinimas SA (Sturm- 
abteilung) rodo, jog tai yra „tik sąjūdžio padalinys“, kaip ir kitos partijos formuotės, pavyzdžiui, 

nybiniams ar puolamiesiems tikslams, nors paprastai buvo sakoma, kad jos su- 
kurtos ginti vadams ar paprastiems partijos nariams"*. Sukarintą nacių ir fašistų 
elitinių grupių formą lėmė tai, kad jos buvo sukurtos kaip „sąjūdžio ideologinės 
kovos įrankiai“" ir nukreiptos prieš pacifizmą, plačiai paplitusį Europoje po 
Pirmojo pasaulinio karo. Totalitariniams tikslams daug svarbiau buvo sukurti 
„agresyvios nuostatos išraišką“", pseudoarmiją, kuri kuo labiau būtų panaši į 
fiktyvią pacifistų armiją (nesugebėję suprasti armijos konstitucinės vietos poli- 
tiniame junginyje, pacifistai pasmerkė visas karines institucijas kaip sąmoningų 
žmogžudžių gaujas), negu turėti gerai išmokytų kareivių būrius. SA ir SS tikrai 
buvo pavyzdinės organizacijos, kurių tikslas - prievarta ir žudynės, nors vargu 
ar jos buvo parengtos taip pat gerai kaip Juodasis reichsveras, o be to, jos nebu- 
vo ginkluotos taip, kad galėtų kautis su reguliaria kariuomene. Pokario Vokieti- 
joje militaristinė propaganda buvo populiaresnė negu karinis parengimas, 0 uni- 
formos nepadidindavo karinės sukarintų padalinių vertės, nors tie padaliniai 
buvo naudingi kaip aiški nuoroda į tai, kad civilinės normos ir moralė nebeturi 
reikšmės. Sios uniformos kažkaip labai nuramindavo žudikų sąžines ir pratino 
juos prie besąlygiško paklusnumo ir besąlygiškos valdžios. Nepaisant šios kari- 
nės atributikos, vidinė nacių partijos frakcija, kuri iš pat pradžių buvo naciona- 
listinė ir militaristinė, todėl sukarintas grupuotes traktavo ne tik kaip partijos 
formuotes, bet ir kaip nelegalų reichsvero (kuris buvo apribotas pagal Versalio 
taikos susitarimus) papildymą, turėjo būti likviduota pirmiausia. Rohmas, SA 
šturmuotojų vadas, tikrai svajojo, kad jo SA bus prijungta prie reichsvero, na- 
ciams užgrobus valdžią, ir dėl to vedė derybas. Hitleris jį nužudė, nes naują 
nacių režimą Rohmas bandė paversti karine diktatūra“. Hitleris dar prieš kele- 


propagandos departamentas, laikraštis, moksliniai institutai ir t. t. Bc to, jis stengėsi išsklaidyti 
iliuzijas dėl galimos karinės sukarintų formuočių vertės ir siekė, jog jos būtų treniruojamos 
taip, kad patenkintų partijos reikmes, o ne pagal armijos principus. Op. cit., loc. cit. 

* Oficiali SA įkūrimo priežastis buvo nacių susirinkimų apsauga, tuo tarpu pradinis SS uždavi- 
nys buvo nacių vadų apsauga. 

* Hitler, op. cit., loc. cit. 

"> Ernst Bayer, Die SA, Berlin, 1938. Vertimas cituojamas iš Nazy Conspiracy, VV. 

“ Rohmo autobiografija aiškiai rodo, kaip menkai jo politiniai įsitikinimai sutapo su nacių 
politiniais įsitikinimais. Jis visada troško „Soldatenstaat“ ir visada pabrėždavo „Primat des 
Soldaten vor dem Politiker“ (op. cit., p. 349). Jo netotalitarinį požiūrį ar veikiau jo nesugebč- 
jimą net suprasti totalitarizmą ir jo totalinę „pretenziją“ ypač gerai atskleidžia tokia pastrai- 
pa: „Aš nesuprantu, kodėl negalima suderinti tokių trijų dalykų: mano lojalumo paveldima- 
jam Wittelsbachų namų princui ir Bavarijos karūnos įpėdiniui, mano žavėjimosi intendanto 
tarnybos generolu pasauliniame kare [t. y. Ludendorffu], kuris šiandien įkūnija vokiečių tautos 
sąžinę, ir mano draugystės su politinės kovos pranašautoju ir įgyvendintoju Adolfu Hitleriu“ 
(p. 348). Bet galvą Rohmas galiausiai palydėjo todėl, kad, fašistams užgrobus valdžią, fašistinę 
diktatūrą jis vaizdavosi pagal Italijos režimo pavyzdį. Tai reiškė, kad nacių partija „sutraukys 
partines grandines“ ir „pati taps valstybe“, o kaip tik to Hitleris norėjo išvengti bet kokiomis 
aplinkybėmis. Žr. Ernst Rėhm, Warun SA?, kalba diplomatiniam korpusui. 1933 m. gruodis, 
Berlynas, bc datos. 

Nacių partijos viduje akivaizdžiai niekada nebuvo visai užmiršta SA ir reichsvero sąmokslo 
prieš SS ir policiją galimybė. Hansas Frankas, Lenkijos generalgubernatorius, 1942 metais, 
praėjus aštuoneriems metams po Rėhmo ir generolo Schleicherio nužudymo, buvo įtariamas 
tuo, kad „po karo <...> gali atnaujinti didžiausią kovą už teisingumą [prieš SS], padedamas 
ginkluotųjų pajėgų ir SA“ (Nazi Conspiracy, VI, p. 747). 


364 Totalitarizmas 


tą metų aiškiai parodė, kad toks nacių sąjūdžio vystymasis nepageidautinas, ir jis 
tai padarė nušalindamas Rėhmą - tikrą kareivį, kurio karo ir Juodojo reichsvero 
organizavimo patyrimas būtų padaręs jį nepakeičiamu žmogumi imantis rimtos 
karinio parengimo programos, - nuo SA vado pareigų ir pasirinkdamas Himmle- 
rį, kuris, neturėdamas nė menkiausių karinių žinių, turėjo reorganizuoti SS. 

Be elito formuočių reikšmės organizacinei sąjūdžio struktūrai, kurioje viena 
iš jų kada nors tapdavo kovinguoju branduoliu, jų sukarintas pobūdis turi būti 
suprantamas lyginant su kitomis profesinėmis partinėmis organizacijomis, pa- 
vyzdžiui, mokytojų, teisininkų, gydytojų, studentų, universitetų profesorių, inži- 
nierių ir darbininkų organizacijomis. Visos šios organizacijos pirmiausia buvo 
jau egzistuojančių netotalitarinių profesinių draugijų atitikmenys ir buvo tokios 
pat suprofesintos, kaip šturmuotojai buvo sukarinti. Būdinga tai, kad juo aiš- 
kiau Europos komunistų partijos tapdavo Maskvos vadovaujamo bolševikų 5ą- 
jūdžio atšakomis, juo labiau jos irgi naudojosi savo fasadinėmis organizacijomis 
varžydamosi su jau egzistuojančiomis grynai profesinėmis grupėmis. Šiuo požiū- 
riu skirtumas tarp nacių ir bolševikų buvo tik tas, kad naciai aiškiai buvo linkę šias 
suprofesintas formuotes traktuoti kaip partijos elito dalį, tuo tarpu komunistai 
labiau mėgo iš jų semtis medžiagą savo fasadinėms organizacijoms. Svarbus šių 
sąjūdžių veiksnys buvo tas, jog net prieš užgrobdami valdžią jie sudarydavo įspū- 
dį, kad jų gretose esama visų visuomenės elementų. (Galutinis nacių propagan- 
dos tikslas buvo visus vokiečius padaryti prijaučiančiaisiais"'.) Šiame žaidime na- 
ciai žengė dar vieną žingsnį ir sukūrė keletą pseudodepartamentų, kurie pamėg- 
džiojo profesionalią valstybės administraciją, pavyzdžiui, užsienio reikalų, švieti- 
mo, kultūros, sporto ir kitas ministerijas. Nė viena iš šių institucijų neturėjo dides- 
nės profesinės vertės, kaip ir šturmuotojai, mėgdžioję armiją, bet kartu jie sukūrė 
tobulą regimybių pasaulį, kuriame bet koks tikras netotalitarinio pasaulio daly- 
kas buvo vergiškai dubliuojamas apgaulingu pavidalu. 

Ši sudvejinimo technika, visai nenaudinga tiesioginiam vyriausybės nuverti- 
mui, pasirodė nepaprastai vaisinga kaip realiai egzistuojančių institucijų diskre- 
ditavimo forma ir kaip status guo ardymas", kuriam totalitarinės organizacijos 
visada teikė pirmenybę prieš atvirą jėgos demonstravimą. Jei šitokių sąjūdžių 
uždavinys yra „lyg polipams įsismelkti į visas valdžios struktūrines atšakas“", 
tada jie turi būti pasirengę bet kokiai konkrečiai socialinei ar politinei funkcijai. 
Vadovaudamiesi savuoju totalinio viešpatavimo siekiu, kiekvieną konkrečią or- 
kad jį sunaikintų - taip sakant, kiekvienam reikia savito naikinimo įrankio. Prak- 
tinė pseudoorganizacijų vertė išryškėjo tada, kai naciai užgrobė valdžią ir buvo 
pasirengę iš karto panaikinti egzistuojančias mokytojų organizacijas ir pakeisti 
jas kitomis mokytojų organizacijomis, 0 egzistuojančius teisininkų klubus pa- 
keisti nacių globojamais teisininkų klubais ir t. t. Per vieną naktį jie galėjo pa- 
keisti visą Vokietijos visuomenės struktūrą - ir ne tik politinį gyvenimą - kaip 
tik todėl, kad tikslų tos struktūros atvaizdą jie sukūrė savo struktūromis. Šiuo 
požiūriu sukarintų formuočių tikslas buvo įgyvendintas tada, kai baigiantis ka- 


" Hitler, op. cit., II knyga, xi skyrius; čia teigiama, kad propaganda bando įteigti doktriną visai 
tautai, tuo tarpu tokia organizacija apima tik palyginti mažą jos karingesnių narių dalį. Plg. 
taip pat S. Neesse, op. cit. 

?š Hitler, op. cit., loc. cit. 

* Hadamovsky, op. cit., p. 28. 

rui reguliariosios armijos hierarchija galėjo būti palenkta SS generolams. Šito- 
kia „bendradarbiavimo“ technika buvo tokia pat geniali ir neįveikiama, koks 
greitas ir radikalus buvo profesinių standartų smukimas, nors šie rezultatai pir- 
miausia buvo pajusti labai sutechnintoje ir specializuotoje karinėje srityje, o ne 
kur nors kitur. 

Taigi totalitarinių sąjūdžių sukarintų formuočių reikšmės nederėtų įžvelgti 
jų abejotiname kariniame vertingume, bet šios reikšmės nederėtų besąlygiškai 
teikti ir jų falsifikuotai reguliariosios armijos imitacijai. Kaip elito formuotės, 
jos dar griežčiau nei kokia kita grupė atskirtos nuo išorinio pasaulio. Naciai 
labai anksti suprato, kad esama glaudaus ryšio tarp totalinio karinio aktyvumo 
ir totalinės atskirties nuo normalumo: šturmuotojams niekada nebuvo skiria- 
mos jokios pareigos jų gimtosiose bendruomenėse, o aktyvieji SA kadrai prieš- 
kario metu bei SS kadrai nacių režimo metu buvo tokie mobilūs ir taip dažnai 
keičiami, kad jiems nebuvo įmanoma apsiprasti ir įleisti šaknis jokioje įprasti- 
nio pasaulio dalyje*". Jie buvo organizuojami pagal nusikaltėlių gaujų modelį ir 
panaudojami organizuotoms žudynėms*!. Šios žudynės buvo rodomos viešai ir 
oficialiai pripažintos aukštųjų nacių hierarchų, todėl atviras bendrininkavimas 
net egzistuojant netotalitarinei vyriausybei ir net jei neiškildavo jokia grėsmė iš 
ankstesnių draugų pusės, kuri buvo visai reali, tų žudynių dalyviams neleisdavo 
pasišalinti iš sąjūdžio. Šiuo požiūriu elitinių formuočių funkcija visai priešinga 
fasadinių organizacijų funkcijai: pastarosios sąjūdį apgaubdavo respektabilu- 
mo aura ir įkvėpdavo pasitikėjimą, o elitinės formuotės, išplėsdamos bendri- 
ninkavimą, kiekvieną partijos narį versdavo suprasti, kad jis visiems laikams 
paliko normalų pasaulį, kuriame žudymas skelbiamas už įstatymo ribų, ir kad 
dabar jis bus laikomas atsakingu už visus elito padarytus nusikaltimus**. Tokia 
padėtis susidarė net dar prieš naciams užgrobiant valdžią, kai vadai nuolat pa- 
brėždavo atsakomybę už visus nusikaltimus ir nedvejodami tvirtindavo, kad tie 
nusikaltimai padaryti sąjūdžio galutinio tikslo labui. 


* SS „Kaukolės“ padaliniai buvo išdėstyti pagal tokias taisykles: 1) Nė viena brigada neturėjo 
veikti savo gimtajame rajone. 2) Kiekvienas padalinys buvo keičiamas po trijų savaičių tarny- 
bos. 3) Brigadų nariai į gatves niekada negalėjo būti siunčiami po vieną ir niekada neturėjo 
teisės demonstruoti savo Kaukolės insignijų publikai. Žr. Secret Speech by Himmler to the Ger- 
man Army General Staff 1938 (tačiau ši kalba buvo pasakyta 1937 metais, žr. Nazi Conspiracy, 
IV, p. 616, kur paskelbtos tik ištraukos). Šią kalbą paskelbė American Commitcc for Anti- 
Nazi Literature. 

*! Heinrichas Himmleris (Die Schutzstaffel als antibolschewistische Kampforganisation: Aus dem 
Schwarzen Korps, No. 3, 1936) pasakė viešai: „Aš žinau, kad Vokietijoje esama žmonių, kurie 
sunegaluoja vien pamatę šį juodą apsiaustą. Mes tai suprantame ir nesitikime, kad mus mylės 
pernelyg daug žmonių“. 

Š Savo kalbose SS nariams Himmleris visada pabrėždavo padarytus nusikaltimus, akcentuo- 
damas jų sunkumą. Pavyzdžiui, žydų likvidavimą jis galėdavo apibūdinti taip: „Aš irgi noriu 
kalbėti su jumis visai atvirai apie vieną labai rimtą reikalą. Tarp savųjų tai reikia aptarti visai 
atvirai, bet mes niekada apic tai nekalbėsime viešai“. Apie lenkų inteligentijos likvidavimą: 
„<...> jūs turite apie tai išgirsti, bet ir iškart užmiršti <...>“ (Nazi Conspiracy, IV, p. 558 ir 553 
atitinkamai). 

Goebbels, op. cit., p. 266, pažymi panašiai: „Kai dėl žydų klausimo, mes užėmėme ypatingą 
poziciją, kurios nori nenori teks laikytis <...> Patyrimas moko, kad sąjūdis ir žmonės, sudegi- 
nę savo tiltus, kovoja daug ryžtingiau negu tie, kurie vis dar gali atsitraukti“. 

Dirbtinis pilietinio karo sąlygų sudarymas, kuriuo naciai šantažavo visuo- 
menę, siekdami valdžios, turėjo daugiau negu reikia pranašumų kurstant ne- 
ramumus. Organizuota prievarta sąjūdžiui yra pati veiksmingiausia iš visų gy- 
nybinių užtvarų, supančių jo sukurtą dirbtinį pasaulį, kurio tikrovė „įrodoma“ 
tada, kai narys bijosi palikti sąjūdį labiau negu savo bendrininkavimo neteisė- 
tuose veiksmuose padarinių ir jaučiasi saugesnis kaip sąjūdžio narys negu kaip 
jo priešininkas. Šis saugumo jausmas, kylantis iš organizuotos prievartos, ku- 
ria remdamosi elitinės formuotės partijos narius apsaugo nuo išorinio pasau- 
lio, yra toks pat svarbus fiktyviojo organizacijos pasaulio vientisumui kaip ir 
jo vykdomo teroro baimė. 

Sąjūdžio centre, kaip jį išjudinantis variklis, yra vadas. Nuo elitinių formuočių 
jį atskiria vidinis ratas, sudarytas iš išrinktųjų, jam uždedančių neįmenamos pa- 
slapties, kuri atitinka jo „neapčiuopiamą pranašumą“, aurą““. Jo padėtis šiame 
intymiame rate priklauso nuo jo sugebėjimo kurstyti intrigas tarp rato narių ir 
mokėjimo nuolat keisti savo personalą. Jo pakilimas iki vado padėties priklauso 
veikiau nuo unikalaus sugebėjimo manipuliuoti kovomis partijos viduje dėl val- 
džios, o ne nuo demagogo ar biurokratinio organizatoriaus bruožų. Nuo ankstes- 
nių tipų diktatorių jis skiriasi tuo, kad nugali ne vien paprasta prievarta. Hitleriui 
nereikėjo nei SA, nei SS tam, kad užsitikrintų savo kaip nacių sąjūdžio vado padė- 
tį, ir priešingai, Rohmas, SA vadas, kuris galėjo tikėtis SA ištikimybės savo asme- 
niui, buvo vienas iš Hitlerio priešų partijos viduje. Stalinas laimėjo prieš Trockį, 
kurį ne tik daug labiau palaikė masės, bet ir kuris, kaip vyriausiasis Raudonosios 
armijos vadas, savo rankose laikė didžiausią valdžios potencialą tuometinėje Ta- 
rybų Rusijoje**. Maža to, ne Stalinas, o Trockis turėjo didžiausią organizacinį ta- 
lentą ir buvo gabiausias Rusijos revoliucijos biurokratas“. Kita vertus, ir Hitleris, 
ir Stalinas meistriškai manipuliavo detalėmis ir ankstyvosiose savo karjeros stadi- 
jose beveik išimtinai atsidėjo personalo klausimams, todėl po kelerių metų vargu 
ar liko bent vienas iškilus žmogus, kurio padėtis nebūtų priklausiusi nuo jų“. 

Tokios asmeninės savybės, nors absoliučiai reikalingos pirmose tokios karje- 
ros stadijose ir net vėliau pakankamai svarbios, nebėra lemtingos, kai totalitari- 
nis sąjūdis jau sukurtas, kai jau įsigali principas „Fiurerio valia yra partijos įsta- 


Š Souvarine, op. cit., p. 648. Tas faktas, kad totalitariniai sąjūdžiai savo vadų (Hitlerio ir Stali- 
no) asmeninį gyvenimą laikė absoliučioje paslaptyje, priešingas tam viešumui, kurį visos de- 
mokratinės šalys laiko didele vertybe, atvirai demonstruodamos prezidentų, karalių, ministrų 
pirmininkų ir t. t. gyvenimą publikai. Totalitariniai metodai nepripažįsta identifikavimo, pa- 
grįsto įsitikinimu: net aukščiausias iš mūsų yra tik žmogus. 

Souvarine, op. cit., p. Xiii, apibūdindamas Staliną, cituoja dažniausiai vartotas etiketes: „Stali- 
nas - paslaptingasis Kremliaus šeimininkas“, „Stalinas - neperprantama asmenybė“, „Stali- 
nas, komunistinis sfinksas“, „Stalinas - mįslė“, „neįmenama paslaptis“ ir t. t. 

* „Jei [Trockis] būtų pasirinkęs karinį coup d' čtat, galimas daiktas, jis būtų įveikęs triumvirus. 
Bet jis paliko savo postą, nedėdamas nė menkiausių pastangų savo gynimui šauktis armijos, 
kurią pats sukūrė ir kuriai vadovavo septyncrius metus.“ (Isaac Deutscher, op. cit., p. 297). 

5 Karinis komisariatas Trockio laikais buvo „pavyzdinė institucija“ ir būtent į Trockį būdavo 
kreipiamasi, kai tik kituose komisariatuose kildavo nesklandumų. Souvarine, op. cit., p. 288. 
Š Atrodo, kad Stalino mirties aplinkybės prieštarauja šių metodų neklaidingumui. Visai įma- 
noma, kad Stalinas, prieš mirtį neabejotinai planavęs dar vieną visuotinį valymą, buvo nužudy- 
tas kieno nors iš jo aplinkos, nes niekas nebesijautė esąs saugus, tačiau, nepaisant pakankamo 
tokių aplinkybių tikėtinumo, šito įrodyti neįmanoma. 

tymas“ ir kai visa sąjūdžio hierarhija efektyviai parengta vieninteliam tikslui — 
kuo greičiau perduoti vado valią visiems padaliniams. Kai tai pasiekta, vadas 
tampa nebepakeičiamas, nes visa sudėtinga sąjūdžio struktūra be vado įsakymų 
prarastų savo raison d'ėtre. Nuo tos akimirkos, nepaisant amžinų intrigų vidinė- 
je klikoje ir nesibaigiančių personalo perkėlinėjimų, milžiniškos neapykantos, 
įniršio ir asmeninės pagiežos sankaupos, vado padėtis gali likti saugi, nepažei- 
džiama chaotiškų dvaro revoliucijų ne dėl jo ypatingų talentų, dėl kurių jo inty- 
miai aplinkai priklausantys žmonės dažnai neturi pernelyg didelių iliuzijų, o dėl 
to, kad tie Žmonės nuoširdžiai ir giliai įsitikinę, kad be jo viskas iškart pražūtų. 

Aukščiausias vado uždavinys - įasmeninti dvigubą funkciją, būdingą kiekvie- 
nam sąjūdžio sluoksniui: būti magiška sąjūdžio apsauga nuo išorinio pasaulio, o 
kartu ir tiesioginiu tiltu, kuriuo sąjūdis sujungtas su pasauliu. Vadas atstovauja 
sąjūdžiui tokiu būdu, kuris visai skiriasi nuo bet kokio paprasto partijos vado 
atstovavimo būdo: jis reikalauja asmeninės atsakomybės už kiekvieną veiksmą, 
poelgį ar nusižengimą, padarytą bet kurio partijos nario ar funkcionieriaus at- 
liekant oficialias pareigas. Šitokia totalinė atsakomybė yra pats svarbiausias or- 
ganizacinis vadinamojo vado principo aspektas, pagal kurį kiekvienas funkcio- 
nierius yra ne tik paskirtas vado, bet kartu yra gyvas jo įsikūnijimas, ir tariama, 
kad bet kokia tvarka kyla iš šio vienintelio visada trykštančio šaltinio. Šitoks 
visiškas vado susitapatinimas su kiekvienu paskirtu žemesnio rango vadu ir šitoks 
atsakomybės už viską, kas daroma, monopolis irgi yra aiškiausi ženklai, rodan- 
tys lemtingą totalitarinio vado ir paprasto diktatoriaus ar despoto skirtumą. Ti- 
ronas niekada nesusitapatintų su savo valdiniais, ką kalbėti apie kiekvieną jų 
veiksmą“, - valdiniais jis gali pasinaudoti kaip atpirkimo ožiais ir mielai juos 
kritikuoti, kad apsaugotų save nuo liaudies įniršio, bet jis visada išsaugo abso- 
liutų atstumą tarp savęs ir visų tarnų bei visų savo valdinių. Vadas, priešingai, 
negali toleruoti savo tarnų kritikos, nes jie visada veikia jo vardu: jei jis nori 
ištaisyti savo klaidas, turi likviduoti tuos, kurie jas padarė, jei jis nori apkaltinti 
kitus už savo klaidas, turi juos nužudyti“. Juk tokioje organizacinėje struktūroje 
klaida gali būti tik apgavystė, kai vadą jasmenina apsišaukėlis. 

Šitokia totalinė atsakomybė už viską, ką padaro sąjūdis, ir šitoks totalinis vado 
susitapatinimas su kiekvienu iš savo funkcionierių turi labai praktišką padarinį — 
niekam niekada netenka būti atsakingam už savo veiksmus ar paaiškinti jų prie- 
žastis. Kadangi vadas yra monopolizavęs paaiškinimo teisę ir galimybę, išoriniam 
pasauliui jis atrodo esąs vienintelis asmuo, žinantis, ką daro, t. y. vienintelis žmo- 
gus, atstovaujantis sąjūdžiui, su kuriuo dar galima kalbėti netotalitarine kalba ir 
kuris, jei jam priekaištaujama ar prieštaraujama, negali pasakyti: neklausk manęs, 
klausk vado. Būdamas sąjūdžio centre, vadas gali veikti taip, tarsi būtų aukščiau 
j0. Todėl visiškai suprantama (ir visiškai bergždžia), kad sąjūdžiui nepriklausan- 


“ Štai Hitleris asmeniškai prisiėmė atsakomybę dėl Potempos nužudymo, atlikto SA žudikų 
1932 metais, nors, galimas daiktas, su tuo nužudymu jis neturėjo nieko bendro. Šiuo atveju 
svarbiausias buvo susitapatinimo principo įtvirtinimas arba, nacių kalba, „abipusė vado ir tau- 
tos ištikimybė“, kuria „remiasi Reichas“ (Hans Frank, op. cit. ). 

5 „Vienas skiriamųjų Stalino bruožų <...> yra metodiškas savo piktadarysčių ir nusikaltimų, 
taip pat ir savo politinių klaidų perkėlimas <...> ant pečių tų žmonių, kuriuos jis ketino diskre- 
dituoti ir sunaikinti“ (Souvarine, op. cit., p. 655). Akivaizdu, kad totalitarinis vadas gali laisvai 
pasirinkti, kam priskirti savo klaidas, nes tariama, kad visi žemesnio rango vadų veiksmai įkvėpti 
jo, todėl bet kam gali būti primestas apsišaukėlio vaidmuo. 

tys žmonės, prireikus turėti reikalų su totalitariniais sąjūdžiais ar vyriausybė- 
mis, nuolat deda vilčių į asmeninį pokalbį su pačiu vadu. Tikroji totalitarinio 
vado paslaptis glūdi organizacijoje, kuri jam duoda galimybę prisiimti totalinę 
atsakomybę už visus nusikaltimus, padarytus elitinių sąjūdžio formuočių, /7 kartu 
reikalauti nuoširdžios, nekaltos pagarbos iš pačių naiviausių savo šalininkų“". 
Totalitariniai sąjūdžiai buvo pavadinti „slaptomis draugijomis, sukurtomis 
dienos šviesoje“"?. Tikrai, kad ir kiek nedaug mums žinoma apie slaptųjų drau- 
gijų socialinę struktūrą ir naujausią jų istoriją, šių sąjūdžių struktūra, neturinti 
precedento, jei ją lyginsime su partijomis ir frakcijomis, pirmiausia primena 
tam tikrus pačius ryškiausius slaptųjų draugijų bruožus?!. Slaptos draugijos irgi 


Š* Tai, kad būtent pats Hitleris - o ne Himmleris, Bormannas ar Goebbelsas - visada inicijuo- 
davo tikrai „radikalias“ priemones, kad tos priemonės visada būdavo radikalesnės negu tiesio- 
ginci jo aplinkai priklausančių žmonių pasiūlymai, kad net Himmleris buvo sukrėstas, kai jam 
buvo pavestas žydų klausimo „galutinis sprendimas“, - visa tai dabar įrodyta nesuskaičiuoja- 
mų dokumentų. O pasaka, kad Stalinas buvo daug nuosaikesnis negu kairiosios bolševikų par- 
tijos frakcijos, jau irgi nebetikima. Todėl ypač svarbu prisiminti, kad totalitariniai vadai visada 
stengiasi pasirodyti išoriniam pasauliui kuo nuosaikesni ir kad tikrasis jų vaidmuo - būtent 
stumti sąjūdį į priekį bet kuria kaina, o jei reikia, didinti jo greitį - rūpestingai nuslepiamas. 
Žr., pavyzdžiui, admirolo Ericho Raederio memuarus: Erich Racder, „My Relationship to 
Adolf Hitler and to the Party“, Nazi Conspiracy, VIII, p. 707 ff. „Kai paplisdavo informacija 
arba gandai apie radikalias partijos ar gestapo priemones, pagal fiurerio elgesį būdavo galima 
spręsti, kad imtis tokių priemonių pats fiureris neįsakė <...> Vėliau aš pamažu priėjau išvadą, 
kad pats fiureris visada buvo linkęs į patį radikaliausią sprendimą be jokios išorinės įtakos“. 
Vykstant kovai partijos viduje prieš Stalinui įgyjant absoliučią valdžią, jis visada stengėsi atro- 
dyti kaip „aukso vidurio žmogus“ (žr. Deutscher,op. cit., p. 295 ff.) ir, nors tikrai nebuvo „kom- 
promiso žmogus“, jis niekada tokio vaidmens neišsižadėjo. Kai, pavyzdžiui, 1936 metais, užsic- 
nio Žurnalistas jo paklausė apie pasaulinę revoliuciją kaip galutinį sąjūdžio tikslą, jis atsakė: 
„Mes niekada neturėjome tokių planų ir tikslų. <...> Tai nesusipratimo padarinys <...> ko- 
miškas ar veikiau tragikomiškas“ (Deutscher, op. cit., p. 422). 

“ Žr. Alexandre Koyrė, „The Political Function of the Modern Lie“, Contemporary Jewish 
Record, June, 1945. 

Hitleris (op. cit., II knyga, ix skyrius) išsamiai aptaria slaptųjų draugijų, kaip totalitarinių sąjū- 
džių pirmavaizdžių, pranašumus ir trūkumus. Jo svarstymai, tiesą sakant, jį atveda prie Koyrė 
išvados - laikytis slaptųjų draugijų principų be jų slaptumo ir steigti jas „dienos šviesoje“. Tuo 
metu, kai sąjūdis dar neturėjo valdžios, vargu ar būta ko nors, ką naciai laikė paslaptyje. Tik karo 
metu, kai nacių režimas tapo visiškai totalitarizuotas, o partijos vadovybė pasijuto iš visų pusių 
apsupta kariškių hierarchijos, nuo kurios priklausė karo eiga, elitinės formuotės gavo instrukci- 
jas viską, kas susiję su „galutiniais sprendimais“, t. y. deportacijas ir masinius naikinimus, griežtai 
laikyti absoliučioje paslaptyje. Tuo pačiu metu Hitleris pradėjo elgtis lyg sąmokslininkų gaujos 
vadas, tačiau pats šio fakto aiškiai nepripažino ir neskelbė. Diskutuodamas su generaliniu štabu 
1939 metų gegužės mėnesį, Hitleris nustatė taisykles, kurios skamba taip, tarsi būtų nurašytos 
nuo slaptosios draugijos priesakų: „1) Nedera informuoti nė vieno asmens, kam nereikia žinoti. 
2) Niekas neturi Žinoti daugiau, negu reikia. 3) Niekas neturi sužinoti apic reikalą anksčiau, negu 
jam to reikia“ (cituojama pagal: Heinz Holldack, Was wirklich geschah, 1949, p. 378). 

*! Šią išvadą galima tiesiogiai susieti su Georgo Simmelio idėjomis (Georg Simmel, „Sociology 
of Secrccy and of Secret Societies“, The American Joumal of Sociology, Vol. XI, No. 4, January, 
1906), kurios išdėstytos jo knygos Soziologie, Leipzig, 1908, penktame skyriuje; jos ištraukos 
išverstos Kurto H. Wolffo (žr. K.H. Wolff, The Sociology of Georg Simmel, 1950). 

formuoja hierarchijas pagal „iniciacijos“ laipsnius, reguliuoja savo narių gyve- 
nimą pagal slaptą ir fiktyvią prielaidą, verčiančią viską matyti taip, tarsi tai būtų 
kažkas kita, laikosi nuolatinio melo strategijos, kad apgautų neinicijuotas išori- 
nes mases, reikalauja besąlygiško paklusnumo iš savo narių, kurie laikosi drau- 
ge dėl ištikimybės dažnai nežinomam ir visada paslaptingam vadui, apsuptam, 
arba tariamai apsuptam, nedidelės grupės išrinktųjų, kurie savo ruožtu apsupti 
pusiau išrinktųjų, sudarančių „buferinę sritį“, apsaugančią nuo priešiško profa- 
niško pasaulio??. Kaip ir slaptosioms draugijoms, totalitariniams sąjūdžiams bū- 
dingas dichotominis pasaulio skirstymas į „prisiekusius kraujo brolius“ ir ne- 
apibrėžtą, išpliurusią prisiekusių priešų masę“*. Šis skirstymas, pagrįstas abso- 
liučiu priešiškumu aplinkiniam pasauliui, labai skiriasi nuo paprastai partijai 
būdingos tendencijos žmones skirstyti į tuos, kurie tai partijai priklauso, ir tuos, 
kurie jai nepriklauso. Partijos ir apskritai atviros visuomenės kaip savo prie- 
šininkus traktuoja tik tuos žmones, kurie joms atvirai oponuoja, tuo tarpu slap- 
tųjų draugijų principas visada buvo toks: „Kas ne su mumis, tas prieš mus““*. 
Atrodo, kad toks ezoterinis principas visai netinka masinėms organizacijoms, 
tačiau naciai savo nariams davė mažų mažiausiai psichologinį slaptųjų draugijų 
iniciacijos ritualo ekvivalentą, kai, užuot paprasčiausiai neleidę žydams tapti 
sąjūdžio nariais, jie iš savo narių pareikalavo įrodyti nežydišką kilmę ir užvedė 
sudėtingą mašiną, kad nušviestų tamsią beveik 80 mln. vokiečių praeitį. Žino- 
ma, tai buvo komedija, ir netgi brangiai kainavusi komedija, kai 80 mln. vokie- 
čių buvo priversti ieškoti žydų kilmės prosenelių, tačiau kiekvienas laikė šį eg- 
zaminą, jausdamas, kad priklauso išrinktųjų grupei, stovinčiai priešpriešiais įsi- 
vaizduojamai netinkamųjų daugumai. Tą patį principą bolševikų sąjūdis patvir- 


** „Kaip tik todėl, kad žemesnieji visuomenės sluoksniai sudaro tarpinę pereinamąją prie tik- 
rojo paslapties centro grandį, jie užtikrina laipsnišką sutankėjimą atostūmio srities, supančios 
tą patį dalyką, ir tai apsaugo paslaptį daug geriau negu radikalios priemonės, esančios arba 
visiškai už tos slepiamos srities, arba visiškai jos viduje“ (ibid., p. 489). 

** Terminai „prisiekę broliai“, „prisickę draugai“, „prisiekusiųjų bendruomenė“ ir t. t. nacių 
literatūroje buvo kartojami ad nauseam, iš dalies todėl, kad jie buvo susiję su jaunuolišku ro- 
mantizmu, kuris buvo realiai paplitęs vokiečių jaunimo sąjūdyje. Apibrėžčiau šiuos terminus 
vartojo pirmiausia Himmleris: jis įtraukė juos į SS „svarbiausią šūkį“ („Taigi mes išsirikiavome 
viena linija ir žengiame į tolimą ateitį, paklusdami nekintantiems dėsniams, tokiems kaip nor- 
dinių Žmonių nacionalsocialistinė tvarka ir kaip jų genčių [Sippen] prisiekusiųjų bendruomc- 
nė“, žr. D'Alguen,op. cit.) ir suteikė jiems aiškią - „absoliutaus priešiškumo“ visiems kitiems - 
prasmę (žr. Simmel, op. cit., p. 489): „Tada, kai visa žmonija nuo 1 iki 1,5 milijardo (sic!) išsiri- 
kiuos prieš mus, vokiečių tautą, <...>“ Žr. Himmlerio kalbą SS generaliteto susirinkime Poz- 
nanėje 1943 metų spalio 4 d., Nazi Conspiracy, IV, p. 558. 

*“ Simmel, op. cit., p. 490. Šis principas, kaip ir daugelis kitų, nacių buvo priimtas rūpestingai 
apmąsčius „Siono išminčių protokolų“ potekstę. Dar 1922 metais Hitleris pasakė: „[Ponai de- 
šinieji] dar niekada taip ir nesuprato, jog nebūtina būti žydų priešu, kad vieną gražią dieną 
būtum nuvilktas <...> ant ešafoto <...> visai pakanka <...> nebūti žydu: tai užtikrins tau 
ešafotą“ (Hitler's Speeches, p. 12). Tuo metu niekas negalėjo net nuspėti, ką iš tikrųjų reiškė 
šitokia savita propagandos forma: vieną gražią dieną bus visai nebūtina būti mūsų priešu, kad 
būtum nuvilktas ant ešafoto - visai pakaks būti žydu ar galiausiai kurios nors kitos tautos nariu, 
kurį kokia nors sveikatos komisija paskelbs „rasiškai menkaverčiu“. Himmleris tikėjo ir skelbė, 
kad visas SS buvo pagrįstas tokiu principu: „Mes turime būti sąžiningi, kuklūs, lojalūs ir drau- 
giški mūsų kraujo broliams, bet niekam kitam“ (op. cit., loc. cit.). 

tino nuolat atnaujinamais partijos valymais, kurie kiekvienam, kuris nebūdavo 
atstumiamas, įkvėpdavo tikėjimą savo išrinktumu. 

Galimas daiktas, labiausiai stulbinantis slaptųjų draugijų ir totalitarinių są- 
jūdžių panašumas glūdi ritualo vaidmenyje. Paradai Raudonojoje aikštėje šiuo 
požiūriu ne mažiau būdingi negu pompastiškas Niurnbergo partinių dienų for- 
malizmas. Nacių ritualo centras buvo vadinamoji „kraujo vėliava“, o bolševi- 
kų ritualo centras buvo mumifikuotas Lenino lavonas; ir viena, ir kita cere- 
monijai suteikdavo ryškų stabmeldystės elementą. Tokia stabmeldystė vargu 
ar yra — kaip kartais tvirtinama - pseudoreliginių ar eretiškų tendencijų ap- 
raiška. Tie „stabai“ tėra organizacinės priemonės, žinomos iš slaptųjų draugi- 
jų ritualų: tos draugijos irgi naudojo ritualus, kad įgąsdintų savo narius pa- 
slaptingumu, pasitelkdamos baisingus, siaubą keliančius simbolius. Akivaiz- 
du, kad žmonės patikimiau susiejami į vieningą visumą tada, kai bendrai pati- 
ria paslaptingą ritualą, negu kai visi žino tą pačią paslaptį. Tai, kad totalitari- 
nių sąjūdžių paslaptis demonstruojama dienos šviesoje, nebūtinai pakeičia to- 
kio ritualinio patyrimo prigimtį“?. 

Žinoma, tokie panašumai nėra atsitiktiniai. Jų negalima paprasčiausiai pa- 
aiškinti tuo faktu, kad ir Hitleris, ir Stalinas, prieš tapdami totalitariniais vadais, 
buvo moderniųjų slaptųjų draugijų nariai: Hitleris priklausė slaptajai reichsve- 
ro tarnybai, o Stalinas — bolševikų partijos sąmokslininkų grupei. Iš dalies tie 
panašumai buvo natūralus totalitarizmo sąmokslo fikcijos padarinys: juk totali- 
tarizmo organizacijos, kaip buvo manoma, buvo sukurtos atsverti slaptąsias drau- 
gijas -slaptąją Žydų draugiją ir sąmokslininkų trockistų draugiją. Ypač įsidėmė- 
tina tai, kad totalitarinės organizacijos gali perimti tiek daug slaptųjų draugijų 
organizacinių priemonių, net nesistengdamos nuslėpti savo tikslo. Tai, kad na- 
ciai norėjo užkariauti pasaulį, deportuoti „rasiškai svetimas“ tautas ir išnaikinti 
tuos, kurie pasižymi „prastesniu biologiniu paveldu“, kad bolševikai darbavosi 
pasaulinės revoliucijos labui, niekada nebuvo jokia paslaptis, priešingai, šie tikslai 
visada buvo jų propagandos dalis. Kitaip tariant, totalitariniai sąjūdžiai imituo- 
ja visus slaptųjų draugijų ritualus, tačiau atima iš jų vienintelį dalyką, kuris gali 
pateisinti (ar, kaip tariama, pateisina) jų metodus - būtinybę saugoti paslaptį. 

Šiuo, kaip ir daugeliu kitų požiūrių, nacizmas ir bolševizmas, turėję visiškai 
skirtingus istorinius pradmenis, pasiekė tą patį organizacinį rezultatą. Naciai 
pradėjo nuo sąmokslo fikcijos ir daugiau ar mažiau sąmoningai stengėsi mėg- 
džioti Siono išminčių slaptosios draugijos pavyzdį, o bolševikai pradėjo nuo re- 
voliucinės partijos, kurios tikslas buvo vienpartinė diktatūra, perėjo į tokį eta- 
pą, kai partija buvo „visiškai už ir virš visko“, ir pasiekė akimirką, kai partijos 
Politbiuras buvo „visiškai už ir virš visko“““; galiausiai Stalinas šios partijos struk- 
tūrai primetė griežtas totalitarinės jos sąmokslo sektoriaus taisykles ir tik pas- 
kui suprato, kad, siekiant palaikyti geležinę slaptosios bendruomenės drausmę 
masinės organizacijos sąlygomis, reikalinga centrinė fikcija. Galimas daiktas, 
kad nacių vystymasis savaime yra logiškesnis ir nuoseklesnis, bet bolševikų par- 
tijos istorija geriau iliustruoja esmingai fiktyvų totalitarizmo pobūdį, ir kaip tik 
todėl, kad fiktyvūs globaliniai sąmokslai, prieš kuriuos ir pagal kuriuos buvo 
tariamai organizuojamas bolševikų sąmokslas, nebuvo fiksuoti ideologiškai. Jie 
keitėsi — nuo trockistų iki 300 šeimų, paskui iki įvairiausių „imperializmų“, o 


* Žr. Simmel, op. cit., p. 480-481. 
* Souvarine'as (op. cit., p. 313) laikosi Bucharino formuluotės. 

galiausiai iki „bešaknio kosmopolitizmo“ - ir būdavo pritaikomi prie laikinų 
reikmių, tačiau niekada ir jokiomis pačiomis įvairiausiomis aplinkybėmis bolše- 
vikai negalėjo apsieiti be kokios nors panašaus pobūdžio fikcijos. 

Rusijos vienpartinę diktatūrą į totalitarinį režimą, o revoliucines komunistų 
partijas visame pasaulyje į totalitarinius sąjūdžius Stalinas pakeitė likviduoda- 
mas frakcijas, panaikindamas demokratiją partijos viduje ir nacionalines komu- 
nistų partijas padarydamas Maskvos vadovaujamo Kominterno atšakomis. Slap- 
tosios draugijos apskritai ir revoliucinių partijų sąmokslininkų aparatas, sky- 
rium imant, visada pasižymėjo tuo, kad juose nebūdavo frakcijų, kad būdavo 
slopinamos kitokios nuomonės ir absoliučiai centralizuojamas vadovavimas. Vi- 
sos šios priemonės buvo nukreiptos į aiškų utilitarinį tikslą - narius apsaugoti 
nuo persekiojimo, o draugiją - nuo išdavystės. Totalinis paklusnumas, kurio bu- 
vo reikalaujama iš kiekvieno nario, ir absoliuti valdžia vado rankose buvo tik 
neišvengiami šalutiniai praktiškai būtinų priemonių padariniai. Tačiau bėda yra 
ta, jog sąmokslininkai dėl visai suprantamų priežasčių linkę manyti, kad patys 
efektyviausi bendrosios politikos metodai yra tokie patys kaip ir sąmokslininkų 
draugijose ir kad jei juos įmanoma taikyti dienos šviesoje ir paremti visos naci- 
jos prievartos įrankiais, galios kaupimo galimybės tampa absoliučiai neribotos?" 
Kol pati partija dar lieka nedaloma, jos sąmokslininkų sektorius savo vaidme- 
niu gali būti prilygintas armijai nedalomame politiniame junginyje: nors pačios 
armijos elgesio taisyklės radikaliai skiriasi nuo civilinio junginio taisyklių, ji tar- 
nauja civiliniam junginiui, lieka jam pavaldi ir jo kontroliuojama. Kaip karinės 
diktatūros pavojus iškyla tada, kai armija nebetarnauja politiniam junginiui, o 
siekia jį valdyti, taip ir totalitarizmo pavojus iškyla tada, kai revoliucinės parti- 
jos sąmokslininkų sektorius išsilaisvina nuo partijos kontrolės ir siekia vado- 
vauti. Taip ir atsitiko komunistų partijoms valdant Stalinui. Stalino metodai vi- 
sada buvo tipiški tokiam žmogui, kuris kilęs iš partijos sąmokslininkų sekto- 
riaus: jo atidumas detalei, jo dėmesys asmeninei politikos pusei, jo beatodairiš- 
kumas naudojantis bendražygiais ir draugais ir juos likviduojant. Kovojant dėl 
valdžios perėmimo po Lenino mirties jam labiausiai padėjo slaptoji policija?*, 
kuri tuo metu jau buvo viena iš pačių svarbiausių ir galingiausių partijos dalių“. 
Visai natūralu, kad ČK turėjo simpatizuoti sąmokslininkų sektoriaus atstovui, 
žmogui, kuris jau traktavo šią organizaciją kaip tam tikrą slaptą draugiją, o to- 
dėl buvo linkęs išsaugoti ir išplėsti jos privilegijas. 

Tačiau tas faktas, kad komunistų partijos buvo užgrobtos savo sąmokslinin- 
kų sektorių, buvo tik pirmas žingsnis jas paverčiant totalitariniais sąjūdžiais. 
Nepakako ir to, kad slaptoji policija Rusijoje ir jos agentai užsienio komunistų 


*7 Souvarine'as (op. cit., p. 113) mini, kad Stalinui „visada darydavo įspūdį žmonės“, kurie 
sėkmingai „vesdavo bylą“. Į politiką jis žiūrėjo kaip „į bylą“, kuriai reikia sumanumo. 

* Trečiojo dešimtmečio kovose partijos viduje „GPU darbuotojai beveik visi be išimties buvo 
fanatiški dešiniųjų priešai ir Stalino šalininkai. Įvairios GPU tarnybos tuo metu buvo stalinisti- 
nės frakcijos atramos taškai“ (Ciliga, op. cit., p. 48). Souvarine'as (op. cit., p. 289) rašo, kad 
Stalinas dar prieš „pratęsdamas tą politinį aktyvumą, kurį pradėjo pilietinio karo metu, jau 
buvo Politbiuro atstovas GPU“. 

* Tuojau pat po pilietinio karo Rusijoje Pravda rašė, kad „lozungas 'Visa valdžia taryboms 
pakeistas lozungu ' Visa valdžia čekistams' <...> Pasibaigus karo veiksmams, prarado reikšmę 
karinė kontrolė <...> bet liko išsišakojusi ČK, tobulinusi save, paprastindama savo operatyvi- 
nės veiklos metodus“ (Souvarine, op. cit., p. 251). 

partijose sąjūdyje atliko tą patį vaidmenį kaip elitinės formuotės, kurias naciai 
sukūrė kaip sukarintas grupes. Kad slaptosios policijos valdžia liktų stabili, tu- 
rėjo būti pakeistos pačios partijos. Todėl kartu su frakcijų ir demokratijos parti- 
jos viduje likvidavimu Rusijoje į partiją buvo pradėtos priiminėti didelės, poli- 
tiškai neišprususios ir „neutralios“ masės, ir šitokią politiką tuojau pat perėmė 
užsienio komunistų partijos, kai ją inicijavo Liaudies frontas. 

Nacių totalitarizmas prasidėjo nuo masinės organizacijos, kurią tik palaips- 
niui užvaldė elitinės formuotės, o bolševikai pradėjo nuo elitinių formuočių ir 
atitinkamai organizavo mases. Abiem atvejais rezultatas buvo tas pats. Maža 
to, dėl savo militaristinės tradicijos ir prietarų naciai savo elitines formuotes 
kūrė pagal armijos modelį, o bolševikai iš pat pradžių aukščiausiosios valdžios 
įgaliojimus atidavė slaptajai policijai. Tačiau po kelerių metų išnyko ir šis skirtu- 
mas: SS vadas tapo slaptosios policijos vadu, o SS formuotės buvo palaipsniui 
prijungtos prie gestapo ir jų kadrai pakeitė ankstesnius gestapo kadrus, nors šie 
kadrai jau buvo sudaryti iš patikimų nacių šalininkų!“, 

Kaip tik dėl esminio slaptos sąmokslininkų draugijos ir slaptosios policijos, 
sukurtos kovai, funkcionavimo panašumo totalitariniai režimai, grindžiami glo- 
balinio sąmokslo fikcija ir siekiantys globalinio viešpatavimo, galiausiai visą val- 
džią sutelkė policijos rankose. Tačiau, dar neturėdamos valdžios, „slaptosios 
draugijos dienos šviesoje“ turėjo kitų organizacinių pranašumų. Akivaizdus prieš- 
taravimas tarp masinės organizacijos ir išrinktųjų draugijos, vien kuriai galima 
patikėti saugoti paslaptį, visai nesvarbus, palyginti su tuo faktu, kad pati slaptų- 
jų sąmokslininkų draugijų struktūra totalitarinę ideologinę dichotomiją - aklą 
masių priešiškumą egzistuojančiam pasauliui, nepriklausomai nuo jo nuokry- 
pių ir skirtumų - gali paversti organizaciniu principu. Organizacijos, veikian- 
čios pagal principą „Kas ne su mumis, tas prieš mus“, požiūriu pasaulis kaip 
visuma praranda visus niuansus, visus skirtumus ir įvairovės aspektus, kurie bet 
kuriuo atveju masėms tampa nepatogūs ir nepakeliami, nes masės prarado savo 
vietą pasaulyje ir nebegali jame orientuotis!?'. Nesvyruojantį lojalumą slaptųjų 
draugijų nariams įkvėpdavo ne tiek paslaptis, kiek susiskirstymas į „mus“ ir „ki- 
tus“. Tokią padėtį galima išsaugoti imituojant slaptosios draugijos organizacinę 
struktūrą ir pašalinant iš jos racionalų paslapties išsaugojimo tikslą. Ir visai ne- 
svarbu, ar šitokio proceso ištaka buvo sąmokslo ideologija, kaip nacių atveju, ar 
revoliucinės partijos sąmokslininkų sektoriaus didėjimas, kaip bolševikų atveju. 
Nuostata, būdinga totalitarinei organizacijai, yra tokia - visa, kas už sąjūdžio, 
„miršta“. Tokia nuostata drastiškai įgyvendinama kruvinomis totalitarinio val- 
dymo sąlygomis, tačiau net dar neužgrobus valdžios tokia nuostata atrodė pri- 


'“ Gestapą sukūrė Gėringas 1933 metais, Himmleris buvo paskirtas gestapo viršininku 1934 
metais ir iškart pradėjo jo kadrus keisti SS nariais, o karo pabaigoje 75 nuošimčiai gestapo 
agentų buvo esesininkai. Be to, reikia turėti galvoje, kad Himmlerio organizuoti SS junginiai 
ypač tiko šiam darbui netgi ikikarinėje stadijoje - kaip atliekantys partijos narių šnipinėjimo 
pareigas. (Heiden, op. cit., p. 308). Apic gestapo istoriją žr. Giles. op. cit., taip pat Nazi Conspi- 
racy, Vol. II, chapter xii. 

'! Galimas daiktas, tai buvo viena lemtingiausių ideologinių Rosenbergo klaidų. Jis prarado 
fiurerio malonę ir savo įtaką sąjūdyje turėjo užleisti tokiems žmonėms kaip Himmleris, Bor- 
mannas ir net Streicheris, nes jo Dvidešimtojo amžiaus mitas pripažįsta rasinį pliuralizmą, kuris 
netaikomas tik žydams. Šitaip jis pažeidė principą, pagal kurį tas, kuris ne su mumis („germa- 
nų tautos“), yra prieš mus („likusi žmonija“). Plg. 87 pastabą. 

imtina masėms, kurios nuo žlugimo ir sutrikimo slėpėsi fiktyviame sąjūdžio prie- 
globstyje. 

Totalitariniai sąjūdžiai ne kartą įrodė, kad gali įkvėpti tokią pačią ištikimybę 
„Iki mirties“, kuri buvo slaptųjų ir sąmokslininkų draugijų prerogatyva!“?. Tai, 
kad tokios puikiai parengtos ir apginkluotos karinės grupuotės kaip SA, nužu- 
džius mylimą vadą (Rohmą) ir šimtus artimų draugų, visiškai nesipriešino, buvo 
stulbinantis spektaklis. Galimas daiktas, kad tuo metu reichsveras rėmė kaip tik 
Rohmą, o ne Hitlerį. Bet šiuos nacių sąjūdžio įvykius tuo metu užgožė nuolat 
atsinaujinantys savanoriškai prisipažįstančių „nusikaltėlių“ spektakliai bolševi- 
kų partijoje. Absurdiškais prisipažinimais grindžiami teismo procesai tapo iš 
vidaus labai svarbaus, o iš šalies nesuprantamo ritualo dalimi. Bet nepriklauso- 
mai nuo to, kaip tos aukos paruošiamos dabar, šio ritualo atsiradimo priežastis 
yra veikiausiai nesufabrikuoti senosios bolševikų gvardijos prisipažinimai 1936 
metais. Dar gerokai prieš Maskvos procesų epochą Žmonės, gavę mirties nuosp- 
rendį, galėjo jį priimti visai ramiai, ir tokia pozicija „ypač vyravo tarp ČK na- 
rių“!, Kol sąjūdis egzistuoja, pati ypatinga jo organizacijos forma užtikrina, 
kad bent jau elitinės formuotės nebegali suvokti gyvenimo už glaudžiai susietos 
grupės Žmonių, kurie, net jei ir pasmerkiami mirčiai, vis dar jaučiasi pranašesni 
už kitą, neišrinktųjų pasaulį. O kadangi išskirtinis šios organizacijos tikslas visa- 
da buvo apgaudinėti išorinį pasaulį ir kovoti su juo, o galiausiai jį užkariauti, tos 
organizacijos nariai mielai aukoja savo gyvybę, jeigu tai padeda vėl apmulkinti 
pasaulį!“*, 

Tačiau svarbiausia slaptųjų ir sąmokslininkų draugijų organizacinės struktū- 
ros ir moralinių normų reikšmė masinės organizacijos tikslams glūdi net ne vi- 
dinėse besąlygiškos priklausomybės ir lojalumo garantijose ir organizuotame 
besąlygiško priešiškumo išoriniam pasauliui demonstravime, 0 jų nepranoksta- 
mame sugebėjime kurti ir saugoti fiktyvų pasaulį, remiantis nuolatiniu melu. 
Visa totalitarinių sąjūdžių struktūra, pradedant naiviais pakeleiviais, baigiant 
partijos nariais, elitinėmis formuotėmis, intymiu vado artimųjų ratu ir net pačiu 
vadu, gali būti apibūdinta kaip keistai besikeičiantis patiklumo ir cinizmo deri- 
nys, kuriuo kiekvienas narys, priklausomai nuo jo rango ir padėties sąjūdyje, 
turi atsakyti į besikeičiančius melagingus vadų teiginius ir centrinę nekintančią 
ideologinę sąjūdžio fikciją. 

Prieš tapdamas kasdieniu masiniu reiškiniu, šitoks patiklumo ir cinizmo de- 
rinys buvo išskirtinis minios mąstysenos bruožas. Nuolat besikeičiančiame, ne- 
suvokiamame pasaulyje masės pasiekė tokį tašką, kuriame jos galėjo tuo pačiu 
metu tikėti viskuo ir netikėti niekuo, manyti, kad įmanoma viskas ir kad niekas 
nėra tikra. Šitoks derinys nuostabus jau pats savaime, nes jis sunaikino iliuziją, 
kad patiklumas yra neįtarių primityvių sielų silpnybė, o cinizmas - aukštesnio 
rango ir rafinuotų protų yda. Masinė propaganda atskleidė, kad jos auditorija 


2 Simmelis (op. cit., p. 492) išvardija slaptąsias draugijas, kurių nariai savanoriškai iškeldavo 
vieną vadą, kuriam nuo to laiko jie paklusdavo jau be kritikos ir be ribų. 

105 Ciliga, op. cit., p. 96-97. Jis irgi pasakoja, kaip trečiajame dešimtmetyje net paprasti GPU 
kalėjimo Leningrade kaliniai, nuteisti mirties bausme, leisdavosi nubaudžiami „be žodžių, gar- 
siai neprotestuodami prieš vyriausybę, pasmerkusią juos mirti“ (p. 183). 

1 Ciliga pasakoja, kad nuteistieji partijos nariai „manė, kad jei jų bausmės išgelbės biurokra- 
tinę diktatūrą kaip visumą, jei šitaip bus galima nuraminti maištingą valstietiją (ar veikiau, jei 
šitaip pavyks ją apmulkinti), tai jų paaukotos gyvybės nenucis veltui“. 

visada yra pasirengusi tikėti tuo, kas blogiausia, kad ir kaip tai būtų absurdiška, 
o be to, ne itin priešinasi apgaudinėjama, nes įsitikinusi, kad kiekvienas teiginys 
vienaip ar kitaip yra melagingas. Savo propagandą totalitariniai masių vadai 
grindė teisinga psichologine prielaida, kad esant tokioms sąlygoms vieną dieną 
galima priversti žmones patikėti pačiais fantastiškiausiais teiginiais ir būti tik- 
ram, kad jei kitą dieną jiems bus pateikti nepaneigiami tų teiginių melagingu- 
mo įrodymai, jie ras prieglobstį cinizme: užuot palikę vadus, kurie jiems mela- 
vo, jie tvirtins, kad visada žinojo, jog tas teiginys buvo melagingas, ir žavėsis 
savo vadais dėl jų aukščiausios taktinės išminties. 

Tai, kas buvo akivaizdi masinės auditorijos reakcija, tapo svarbiu hierarchi- 
niu masinių organizacijų principu. Patiklumo ir cinizmo derinys vyrauja visuose 
totalitarinio sąjūdžio lygmenyse, ir juo aukštesnis lygmuo, juo labiau cinizmas 
užgožia patiklumą. Esminis įsitikinimas, būdingas visiems lygmenims, prade- 
dant pakeleiviu, baigiant vadu, yra tas, kad politika yra apgaulė ir kad sąjūdžio 
„pirmasis įsakymas“ — „Fiureris visada teisus“ — pasaulinės politikos, t. y. pasau- 
linės apgavystės, tikslams yra toks pat būtinas, kaip karinės drausmės taisyklės 
būtinos karo tikslams!“, 

Mašina, generuojanti, organizuojanti ir platinanti monstrišką totalitarinių 
sąjūdžių melą, irgi priklauso nuo vado pozicijos. Prie propagandinių tvirtinimų, 
kad visi įvykiai yra moksliškai prognozuojami pagal gamtos ar ekonomikos dės- 
nius, totalitarinės organizacijos priduria poziciją vieno žmogaus, kuris mono- 
polizavo šį žinojimą ir kurio svarbiausias bruožas yra tas, kad jis „visada buvo 
teisus ir visada bus teisus“!'*. Totalitarinio sąjūdžio nario požiūriu, šis žinojimas 
neturi nieko bendro su tiesa, 0 šis jautimasis teisiu neturi nieko bendro su 0b- 
jektyviu vado teiginių teisingumu, kurio negalima paneigti faktais, o tik būsima 
sėkme arba pralaimėjimu. Vadas visada teisus savo veiksmais, o kadangi šie 
veiksmai planuojami būsimiems šimtmečiams, galutinis jo veiksmų patikrini- 
mas perkeliamas už jo amžininkų patyrimo ribų!*!, 

Vienintelė grupė, kaip tariama, ištikimai ir paraidžiui tikinti vado žodžiais, 
yra prijaučiantieji, kurių pasitikėjimas sąjūdį apsupa nuoširdumo ir naivumo 
atmosfera ir padeda vadui realizuoti pusę jo uždavinio, t. y. įkvėpti pasitikėjimą 
sąjūdžiu. Partijos nariai niekada netiki viešais pareiškimais ir to iš jų nesitikima, 
bet užtat totalitarinės propagandos garbstomi už tą aukščiausią intelektą, kuris, 
kaip tariama, juos skiria nuo netotalitarinio išorinio pasaulio; savo ruožtu jie 
pažįsta jį tik iš nenormalaus prijaučiančiųjų patiklumo. Kai Hitleris sakė savo 
garsiąją teisėtumo priesaiką prieš aukščiausiąjį Veimaro respublikos teismą, juo 
tikėjo tik prijaučiantieji naciams, 0 sąjūdžio nariai labai gerai žinojo, kad jis 
meluoja, ir pasitikėjo juo labiau negu bet kada, nes buvo akivaizdu, kad jis suge- 


105 Goebbelso požiūris į diplomatijos vaidmenį politikoje pakankamai iškalbingas: „Nėra abe- 
jonės, kad geriausiai elgiasi tas, kuris diplomatų neinformuoja apie išvirkščiąją politikos pusę 
<...> Nuoširdumas atliekant taikdario vaidmenį kartais yra pats įtikinamiausias jų politinio 
patikimumo įrodymas“ (op. cit., p. 87). 

'6 Rudolfo Hesso pasisakymas per radiją 1934 metais. Nazi Conspiracy, 1, p. 193. 

07 Werncris Bestas (op. cit.) aiškina: „Ar vyriausybės valia nustato "teisingas" taisykles <...> tai 
jau yra ne teisės, o likimo klausimas. Juk už tikrus piktnaudžiavimus <...> nubaus pats istori- 
nis likimas nelaimėmis, perversmais ir griuvėsiais, ir visa tai todėl, kad buvo pažeisti 'gyvenimo 
dėsniai", o ne Teisingumo ministerijos įstatymai“. Vertinimas cituojamas pagal Nazi Conspira- 
cy, IV, p. 490. 

ba mulkinti viešąją nuomonę ir valdžią. Kai vėliau Hitleris pakartojo šį spektak- 
lį prieš visą pasaulį, kai jis prisiekė dėl savo gerų ketinimų, 0 tuo pačiu metu 
atvirai rengė savo nusikaltimus, nacių partijos narių susižavėjimas, savaime su- 
prantama, buvo beribis. Panašiai ir tik bolševikų pakeleiviai tikėjo, kad Komin- 
ternas paleistas, ir tik neorganizuotos rusų tautos masės ir pakeleiviai užsienyje 
prodemokratinius Stalino pasisakymus karo metu priėmė už gryną pinigą. Bol- 
ševikų partijos nariai buvo atvirai įspėti, kad jų neapmulkintų taktiniai manev- 
rai, 1r buvo raginami žavėtis savo vado, išduodančio sąjungininkus, gudrumu!?, 

Be sąjūdžio organizacinio susiskirstymo į elitines formuotes, narius ir prijau- 
čiančiuosius vado melas nebūtų veiksmingas. Cinizmo gradacija, išreikšta pa- 
niekos hierarchija, nuolatinės paneigimo grėsmės akivaizdoje mažų mažiausiai 
tokia pat reikalinga kaip ir tiesmukas patiklumas. Esmė ta, kad prijaučiantieji, 
dalyvaujantys fasadinėse organizacijose, niekina visiškai nieko bendro su sąjū- 
džiu neturinčius savo bendrapiliečius, partijos nariai niekina pakeleivių patik- 
lumą ir radikalizmo stoką, elitinės formuotės dėl panašių priežasčių niekina 
partijos narius, o pačiose elitinėse formuotėse panaši paniekos hierarchija susi- 
jusi su kiekvienu nauju dariniu ar užmoju!'“?. Tokios sistemos padarinys yra tas, 
kad prijaučiančiųjų patiklumas melą padaro įtikimą išoriniam pasauliui, 0 tuo 
pačiu metu laipsniškas partijos narių ir elitinių formuočių cinizmas pašalina 
pavojų, kad vadas pats kada nors patikės savo propaganda, pasinaudos savo 
teiginiais ir patvirtins savo apsimestinį respektabilumą. Vienas iš svarbiausių 
išorinio pasaulio santykio su totalitarinėmis sistemomis trūkumų buvo tas, kad 
jis ignoravo tą sistemą, 0 todėl tikėjosi, viena vertus, kad pats totalitarinio melo 
nenormalumas padarys jį neveiksmingą, o kita vertus, kad yra galimybė vadą 
pagauti už liežuvio ir, nepaisant pradinių jo ketinimų, priversti jį laikytis žodžio. 
Nelaimei, totalitarinė sistema apsaugota nuo tokių normalių padarinių: jos iš- 
radingumas pasireiškia kaip tik tuo, kad ji pašalina tą tikrovę, kuri gali arba 
demaskuoti melagį, arba priversti jį gyventi pagal jo pažadus. 

Nors partijos nariai netiki pareiškimais, skiriamais publikai, jie juo aistrin- 
giau tiki standartinėmis ideologinio aiškinimo klišėmis, savotiškais praeities ir 
ateities istorijos raktais, kuriuos totalitariniai sąjūdžiai perėmė iš XIX a. ideo- 
logijų ir, remdamiesi organizacija, pavertė veikiančia tikrove. Tie ideologiniai 
elementai, kuriais masės vienaip ar kitaip pradeda tikėti, nors dažniausiai mig- 
lotai ir abstrakčiai, buvo paversti viską aprėpiančiu faktiniu melu (vietoje ben- 
drosios rasių teorijos - žydų viešpatavimas pasaulyje, vietoje bendrosios klasių 
teorijos — Volstryto sąmokslas) ir įtraukti į bendrą veiklos schemą, kurioje tik 
„merdintys“ dalykai — nykstančios kapitalistinių šalių klasės arba žlungančios 
nacijos - yra kliūtis sąjūdžio kelyje. Priešingai taktiniam sąjūdžio melui, kuris 
keičiasi tiesiog diena iš dienos, manoma, kad ideologiniu melu turi būti tikima 
kaip šventomis ir neliečiamomis tiesomis. Ideologinį melą gaubia rūpestingai 
išplėtota „mokslinių“ įrodymų sistema: tie įrodymai neturi būti įtikinami visiš- 
kai nieko bendro su sąjūdžiu neturintiesiems, tačiau vis dar apeliuoja į tam tik- 
rą suvulgarintą žinojimo troškimą, „demonstruodami“ žydų menkavertiškumą 
arba kapitalistinėje sistemoje gyvenančių žmonių skurdą. 


Žr. Kravchenko,op. cit., p. 422. „Nė vienas deramai indoktrinuotas komunistas nejautė, kad 
partija 'meluoja", viešai išpažindama vienokią politiką, o privačiai - visai priešingą“. 

'* „Nacionalsocialistas niekina savo bendratautį vokietį, SA narys niekina kitus nacionalsocia- 
listus, o esesininkas niekina SA narį“ (Heiden, op. cit., p. 308). 


376 Totalitarizmas 


Elitinės formuotės skiriasi nuo paprastų partijos narių tuo, jog joms nereikia 
tokių įrodymų ir netgi nemanoma, kad jos naiviai tiki ideologinių klišių tiesa. Šios 
ideologinės klišės sufabrikuotos tam, kad padėtų tiesos ieškančioms masėms, ku- 
rios, reikalaudamos aiškinimų ir įrodymų, turi dar daug bendrų bruožų su norma- 
liu pasauliu. Elitas nėra sudarytas iš ideologų; viso elito narių auklėjimo tikslas — 
panaikinti jų sugebėjimą skirti tiesą nuo melo, tikrovę nuo fikcijos. Jų pranašu- 
mas pasireiškia tuo, kad kiekvieną fakto konstatavimą jie sugeba tuojau pat iš- 
tirpdyti tikslo deklaravime. Priešingai negu masiniai sąjūdžio nariai, kuriems, pa- 
vyzdžiui, prieš ramiai paraginant žudyti žydus, reikia nors kiek parodyti žydų ra- 
sės menkavertiškumą, elitinės formuotės supranta, kad teiginys, jog visi žydai yra 
menkaverčiai, reiškia, kad visus žydus reikia žudyti; jie žino, kad kai jiems sako- 
ma, jog tik Maskva turi metropoliteną, tikroji šio teiginio prasmė yra ta, jog visi 
metro turi būti sunaikinti, ir nėra pernelyg nustebinti, pamatę metropoliteną Pa- 
ryžiuje. Milžiniškas iliuzijų praradimo šokas, kurį patyrė Raudonoji armija, per- 
galingai žengdama per Europą, galėjo būti išgydytas tik koncentracijos stovyklų ir 
prievartinės tremties, kurią patyrė didesnė okupacinės kariuomenės dalis, tačiau 
policijos formuotės, lydėjusios armiją, tam šokui buvo parengtos, tik ne kitokios 
ir teisingesnės informacijos — Tarybų Rusijoje nesama slaptos mokyklos, patei- 
kiančios autentiškus faktus apie gyvenimą užsienyje, - bet paprasčiausiai bendro 
mokymo visiškai niekinti bet kokius faktus ir bet kokią tikrovę. 

Šitokia elito mąstysena nėra paprastas masinis reiškinys ar paprastas sociali- 
nio bešakniškumo, ekonominio skurdo ir politinės anarchijos padarinys. Ją rei- 
kia rūpestingai parengti ir lavinti, ir ji sudaro svarbesnę, nors ir ne taip lengvai 
pastebimą, totalitarinių vadų mokyklų, nacių Ordensburgen SS grupuotėms, 
bolševikų mokymo centrų Kominterno agentams, darbotvarkės dalį negu rasi- 
nė indoktrinacija arba pilietinio karo įgūdžių formavimas. Be elito ir jam dirb- 
tinai įdiegto nesugebėjimo faktus suprasti kaip faktus, tiesą skirti nuo melo są- 
jūdis niekada negalėtų judėti į priekį — savo fikcijos įgyvendinimą. Išskirtinis 
negatyvus totalitarinio elito bruožas yra tas, kad jis niekada nesiliauja galvojęs 
apie realų pasaulį ir niekada melo nelygina su tikrove. O pats vertingiausias jo 
bruožas yra ištikimybė vadui, kuris, kaip talismanas, užtikrina galutinę melo ir 
fikcijos pergalę prieš tiesą ir tikrovę. 

Aukščiausias totalitarinių sąjūdžių organizacijos sluoksnis yra intymi vado 
aplinka, kuri gali būti formali institucija, kaip bolševikų Politbiuras, arba kin- 
tanti klika žmonių, kurie nebūtinai turi oficialias pareigas, kaip Hitlerio palyda. 
Tiems žmonėms ideologinės klišės yra tik būdai organizuoti mases, ir jie nejau- 
čia jokio nepatogumo keisdami jas pagal aplinkybių reikalavimus, jei tik lieka 
nepaliestas svarbiausias principas. Siuo požiūriu svarbiausias Himmlerio įgy- 
vendinto SS reorganizavimo pranašumas buvo tas, kad jis rado labai paprastą 
būdą „išspręsti kraujo problemą veiksmu“, t. y. atrinkti elito narius pagal „gerą 
kraują“ ir parengti juos „be pasigailėjimo imtis rasinės kovos“ prieš kiekvieną, 
kuris negali atsekti savo „ariškos“ kilmės iki 1750 metų ar yra žemesnis negu 5 
pėdų ir 8 colių („Aš žinau, kad žmonės, pasiekę tam tikrą ūgį, turi turėti šiek 
tiek reikiamo kraujo“), arba neturi mėlynų akių ir šviesių plaukų!". Šio veiklaus 


"9 Iš pradžių Himmleris atrinkdavo SS kandidatus pagal fotografijas. Vėliau Rasės komisija, 
kuriai kandidatas turėdavo pasirodyti asmeniškai, patvirtindavo arba paneigdavo jo rasinę pri- 
klausomybę. Žr. Himmler, „Organization and Obligation of the SS and the Police“, Nazi Cons- 
piracy, IV, p. 616 ff. 

rasizmo reikšmė buvo ta, kad ši organizacija tapo nepriklausoma nuo beveik visų 
konkrečių teorijų ar kokio nors rasinio „mokslo“, taip pat ir nuo antisemitizmo, 
kiek tai buvo ypatinga doktrina apie žydų prigimtį ir vaidmenį, kurios nauda būtų 
pasibaigusi kartu su žydų išnaikinimu!"!!. Jei tik elitas buvo atrinktas „rasinės ko- 
misijos“ ir palenktas specialiems „santuokos įstatymams“!!*, rasizmas buvo ap- 
saugotas nuo propagandos moksliškumo ir nuo jos nebepriklausė, o priešingame 
gale ir palenktos šio „rasinio elito“ jurisdikcijai egzistavo koncentracijos stovyk- 
los vardan „paveldėjimo ir rasės dėsnių geresnio įrodymo“!"?. Remdamiesi šios 
„gyvos organizacijos“ jėga, naciai galėjo atsisakyti dogmatizmo ir siūlyti draugys- 
tę semitų tautoms, pavyzdžiui, arabams, ar sudarinėti sąjungas su tikrų tikriau- 
siais Geltonojo Pavojaus atstovais, japonais. Rasinės visuomenės realybė, taria- 
mai rasiniu požiūriu atrinkto elito formavimas tikrai galėjo būti geresnis rasizmo 
doktrinos saugiklis negu subtiliausi moksliniai ar pseudomoksliniai įrodymai. 

Tokią pat viršenybę bolševizmo politikos vykdytojai demonstruoja ir savo viešai 
skelbiamų dogmų atžvilgiu. Jie ramiausiai gali nutraukti bet kokią egzistuojan- 
čią klasių kovą, staiga sudaryti sąjungą su kapitalizmu, nepakenkdami savo kad- 
rų patikimumui ir neišduodami savo tikėjimo klasių kova. Dichotominis klasių 
kovos principas tapo organizacine priemone ir, galima sakyti, sustingo bekom- 
promisio priešiškumo visam pasauliui pavidalu, tačiau slaptosios policijos kad- 
rų Rusijoje ir Kominterno agentų užsienyje dėka bolševikų politika tapo stulbi- 
namai laisva nuo „prietarų“. 

Kaip tik šitokia laisvė nuo savo pačių ideologijų būdinga aukščiausiems tota- 
litarizmo hierarchams. Šie žmonės kiekvieną žmogų ir viską traktuoja organiza- 
cijos požiūriu, neišskiriant nė vado, kuris jiems nėra nei stebuklingas talisma- 
nas, nei neklystantysis. Jis yra paprasčiausias šitokio tipo organizacijos padari- 
nys, ir jo reikia ne kaip asmens, o kaip funkcijos, ir kaip funkcija sąjūdžiui jis 
absoliučiai būtinas. Tačiau priešingai negu kitų despotiškų valdymo formų atve- 
ju, kai dažnai valdo klika, o despotas atlieka tik reprezentacinį marionetinio 
valdovo vaidmenį, totalitariniai vadai tikrai gali daryti ką tik užsigeidžia ir gali 
tikėtis savo palydos ištikimybės, net jei nutaria jos narius nužudyti. 


'! Himmleris gerai suprato tą faktą, kad „vienas svarbiausių ir tvariausių laimėjimų“ buvo tas, 
jog rasinį klausimą jam pavyko iš „negatyvios koncepcijos, pagrįstos savaime suprantamu anti- 
semitizmu“ paversti „organizaciniu uždaviniu sukurti SS“ (Der Reichsfūhrer SS und Chef der 
deutschen Polizei, „Tik tarnybiniam naudojimui policijoje“, be datos). Taigi „pirmą kartą rasi- 
nis klausimas tapo svarbiausiu, arba, tariant tiksliau, centriniu tašku, toli pranokusiu negatyvią 
koncepciją, grindžiančią natūralią neapykantą žydams. Revoliucinė fiurerio idėja prisipildė 
karšto gyvybės kraujo“. (Der Weg der SS. Der Reichsfūhrer SS. SS-Hauptman-Schulungsamt. 
Grifas: „Skelbti draudžiama“, be datos, p. 25). 

"2? Tik ką paskirtas SS vadu, 1929 metais, Himmleris pasiūlė rasinės atrankos principą ir san- 
tuokos įstatymus ir pridūrė: „SS labai gerai žino, kad šitokia tvarka nepaprastai svarbi. Pric- 
kaištai, juokeliai ar nesupratimas mūsų nejaudina, nes ateitis priklauso mums“. Cit. pagal d'Al- 
guen, op. cit. Ir dar sykį, po keturiolikos metų, savo kalboje Charkove (Nazi Conspiracy, UV. 
p. 572 ff.) Himmleris primena SS vadams, kad „mes pirmi realiai išsprendėme kraujo proble- 
mą veiksmu <...> o kraujo problema mums, žinoma, nereiškia antisemitizmo. Antisemitizmas 
yra lygiai tas pat kas ir dezinfekcija. Utėlių naikinimas nėra ideologijos klausimas. Tai švaros 
klausimas <...> Tuo tarpu mums kraujo klausimas yra mūsų pačių orumo priminimas - jis 
primena tai, koks yra tikrasis pamatas, vienijantis šią vokicčių tautą“. 

"* Himmler, op. cit., Nazi Conspiracy, IV, p. 616 ff. 

Praktiškesnė šitokio savižudiško lojalumo priežastis yra ta, kad aukščiausių 
pareigų paveldėjimo nereguliuoja nei įpėdinystė, nei kiti įstatymai. Sėkmingas 
rūmų sąmokslas visam sąjūdžiui galėtų turėti tokių pat pražūtingų padarinių 
kaip ir karinis pralaimėjimas. Sąjūdžio prigimtis tokia, kad jei jau vadas eina 
savo pareigas, visa organizacija taip absoliučiai su juo susitapatina, jog bet ko- 
kios klaidos pripažinimas ar nušalinimas nuo pareigų gali išsklaidyti neklysta- 
mumo kerus, gaubiančius vado pareigas, ir pražudyti visus tuos, kurie susiję su 
sąjūdžiu. Tokios struktūros pamatas yra ne vado žodžių teisingumas, o jo veiks- 
mų neklystamumas. Be šito ir ypač vykstant diskusijai, pripažįstančiai galimybę 
suklysti, visas fiktyvus totalitarizmo pasaulis subyra, iškart užgriūvamas realaus 
pasaulio faktiškumo, nuo kurio sąjūdį gali apsaugoti tik neklystamas ir vienin- 
telis teisingas vado vadovavimas. 

Tačiau ištikimybė tų Žmonių, kurie netiki nei ideologinėmis klišėmis, nei va- 
do neklystamumu, turi ir gilesnes, ne tokias praktiškas priežastis. Visus šiuos 
Žmones sieja tvirtas ir nuoširdus tikėjimas žmogaus visagalybe. Jų moralinis ci- 
nizmas, jų įsitikinimas, kad leidžiama viskas, remiasi tvirtu įsitikinimu, kad vis- 
kas įmanoma. Teisybė, kad šitie žmonės (0 jų nedaug) nelengvai patenka į savo 
savotiško melo spąstus ir kad jie nebūtinai tiki rasizmu ar ekonomika, žydų są- 
mokslu ar Volstrytu. Tačiau juk jie irgi apgauti, apgauti savo akiplėšiškos, pasi- 
pūtėliškos idėjos, kad galima padaryti viską, apgauti kupino paniekos savo įsiti- 
kinimo, kad visa, kas egzistuoja, yra tik laikina kliūtis, kurią tikrai nugriaus šita 
aukščiausioji organizacija. Paralyžiuoti įsitikinimo, kad organizacijos galybė ga- 
li palaužti substancijos galybę, panašiai kaip gerai organizuota gauja gali atimti 
iš turtingo žmogaus blogai saugomą jo turtą, jie nuolat neįvertina stabilių ben- 
druomenių substancinės jėgos ir pervertina varomąją sąjūdžio jėgą. Maža to, 
kadangi iš tikrųjų jie netiki faktiniu pasaulio sąmokslo prieš juos egzistavimu, 
bet naudojasi juo tik kaip organizaciniu įrankiu, jie nesugeba suvokti, kad jų 
pačių sąmokslavimas gali tikrai paskatinti visą pasaulį susivienyti prieš juos. 

"Tačiau nepriklausomai nuo to, kaip galiausiai žlunga organizacija pagrįstos 
Žmogaus visagalybės iliuzija, praktinis jos padarinys pačiame sąjūdyje yra tas, 
kad vado palyda, net jei jam ir nepritaria, niekada pakankamai nepasitiki savo 
nuomone, nes tie žmonės nuoširdžiai tiki, kad jų prieštaravimai realiai nieko 
nereiškia, kad net pats beprotiškiausias užmojis gali pasisekti, jei tik bus gerai 
organizuotas. Jų lojalumo priežastis yra ne ta, kad jie tiki savo vado neklysta- 
mumu, o ta, kad jie įsitikinę, jog kiekvienas, kuris valdo prievartos priemones, 
remdamasis pranašiausiais totalitarinės organizacijos metodais, gali tapti ne- 
klystančiu. Ši iliuzija labai sustiprėja, kai totalitariniai režimai jau pajėgia de- 
monstruoti sėkmės ir pralaimėjimo santykiškumą ir parodyti, kaip pralaimėji- 
mas substancijos terpėje gali tapti laimėjimu organizacijos terpėje. (Neįtikėti- 
nas nemokšiškumas industrializuojant Tarybų Rusiją atvedė prie darbininkų kla- 
sės atomizacijos, o siaubingas elgesys su civiliais kaliniais nacių okupuotose ry- 
tinėse teritorijose, nors ir lėmė „apgailėtiną darbo jėgos stoką“, bet „nebuvo 
vertas apgailestavimo, jei mąstoma būsimų kartų masteliais“'*.) Maža to, tota- 
litarizmo aplinkybėmis sprendimas dėl sėkmės ar pralaimėjimo labai priklauso 
nuo organizuotos ir terorizuotos viešosios nuomonės. Visiškai fiktyviame pa- 
saulyje pralaimėjimų nereikia registruoti, pripažinti ir prisiminti. Paties faktiš- 
kumo tęstinis egzistavimas priklauso nuo netotalitarinio pasaulio egzistavimo. 


"* Himmlerio kalba, pasakyta Poznanėje. Nazi Conspiracy, IV, p. 558. 

Kai sąjūdis, internacionalinis savo organizacija, visa apimantis — ideologija ir 
globalinis politiniais siekiais, užgrobia valdžią vienoje šalyje, jis akivaizdžiai pa- 
tenka į paradoksalią padėtį. Socialistiniam sąjūdžiui tokios krizės pavyko iš- 
vengti, pirma, todėl, kad nacionalinis klausimas — taigi revoliucijoje glūdinti 
strateginė problema - kad ir kaip keista, buvo ignoruojamas Marxo ir Engelso, 
ir antra, todėl, kad su valdymo problemomis jis susidūrė tik tada, kai Pirmasis 
pasaulinis karas susilpnino Antrojo Internacionalo įtaką nariams nacionalams, 
kurie nacionalinių jausmų pirmumą prieš tarptautinį solidarumą visur pripaži- 
no kaip nekintamą duotį. Kitaip tariant, kai socialistiniams sąjūdžiams atėjo 
laikas paimti valdžią savo šalyse, jie jau buvo virtę nacionalinėmis partijomis. 
Šitokia transformacija niekada neįvyko totalitariniuose, bolševikų ir nacių, 
sąjūdžiuose. Tuo metu, kai sąjūdis užgrobia valdžią, jam iškyla pavojus: pir- 
ma, tą pavojų lemia faktas, kad jis gali „sustabarėti“, perimdamas valstybės 
mašiną ir sustingdamas absoliutinio valdymo pavidalu!, ir, kita vertus, sąjū- 
džio judrumo laisvę gali apriboti ribos tos teritorijos, kurioje jis atėjo į val- 
džią. Totalitariniam sąjūdžiui vienodai pražūtingi abu pavojai: raida absoliu- 
tizmo link nuslopintų vidinį sąjūdžio impulsą, o raida nacionalizmo link suž- 
lugdytų išorinę jo ekspansiją, be kurios sąjūdis negali išlikti. Valdymo formą, 
kurią sukūrė abu sąjūdžiai, ar kuri veikiau beveik automatiškai atsirado dėl jų 
dvejopo siekio — totalinio viešpatavimo ir globalinio valdymo, geriausiai api- 
būdina Trockio „permanentinės revoliucijos“ šūkis, nors Trockio teorija buvo 
ne kas kita kaip socialistinis pirmtakas kelių revoliucijų - nuo antifeodalinės 
buržuazinės iki antiburžuazinės proletarinės, - turėjusių iš vienos šalięs persi- 
mesti į kitą“. Tik pats terminas suponuoja „permanentiškumą“, su visomis pu- 
siau anarchistinėmis jo implikacijomis, ir, tiesą sakant, yra netikslus; tačiau 
net Leninui didesnį įspūdį padarė pats terminas, o ne teorinis jo turinys. Šiaip 


! Naciai puikiai suprato, kad valdžios užgrobimas gali atvesti price absoliutizmo įkūrimo. „Ta- 
čiau nacionalsocializmas nepuolė vadovauti kovai su liberalizmu, kad neįklimptų absoliutizme 
ir nereikėtų kovos pradėti iš naujo“ (Werner Best, Die deutsche Polizei, p. 20). Šiais žodžiais 
išreikštas perspėjimas (ir čia, ir daugelyje kitų vietų) nukreiptas prieš valstybės pretenziją tapti 
absoliutinc. 

“ Trockio teorija, pirmą kartą paskelbta 1905 metais, žinoma, nesiskyrė nuo visiems leninis- 
tams būdingos revoliucinės strategijos. Jų požiūriu „Pati Rusija buvo tik pirma tarptautinės 
revoliucijos vyksmo vieta, pirma jos tvirtovė: jos interesai turėjo būti palenkti antnacionali- 
nci karingojo socializmo strategijai. Tačiau tuo metu ir Rusijos, ir pergalingojo socializmo 
ribos buvo tos pačios“ (Isaac Deutscher, Stalin. A Political Biography, New York and Lon- 
don, 1949, p. 243). 

ar taip, Tarybų Sąjungoje revoliucijos, visuotinių valymų pavidalu, po 1934 
metų tapo nuolatine Stalino režimo institucija*. Siuo, kaip ir kitais atvejais, 
Stalinas savo antpuolius sutelkė prieš pusiau pamirštą Trockio šūkį kaip tik 
todėl, kad nusprendė pasinaudoti šiuo šūkiu kaip praktine priemone“. Panaši 
permanentinės revoliucijos tendencija aiškiai buvo matyti nacistinėje Vokieti- 
jOje, nors naciai neturėjo laiko jos įgyvendinti tokiu pačiu užmoju. Būdinga, 
kad jų „permanentinė revoliucija“ irgi prasidėjo nuo to, kad buvo likviduota 
partijos frakcija, išdrįsusi atvirai paskelbti „kitą revoliucijos stadiją“? - ir kaip 
tik todėl, kad „Fiureris ir senoji jo gvardija žinojo, jog tikroji kova dar tik 


1934 metai svarbūs todėl, kad buvo sudarytas naujas partijos statutas, paskelbtas XVII parti- 
jos suvažiavime. Jame buvo tvirtinama, kad „dėl sistemingo partijos atnaujinimo <...> perio- 
diškai turi būti vykdomi valymai“ (cit. pagal A. Avtorkhanov, „Social Differentiation and Con- 
tradictions in the Party“, Bulletin of the Institute for the Study of the USSR, Munich, February, 
1956). Partijos valymai per pirmuosius Rusijos revoliucijos metus neturėjo nieko bendro su 
vėlesniu totalitariniu jų iškraipymu - su tuo, kad jie buvo paversti nuolatinio nestabilumo įran- 
kiu. Pirmuosius valymus vykdė vietinės kontrolės komisijos atvirame susirinkime, kuriame laisvai 
dalyvavo ir partijos nariai, ir nepartiniai. Jie buvo sumanyti kaip demokratinės kontrolės insti- 
tucija, nukreipta prieš biurokratinę korupciją partijoje, ir „turėjo pakeisti tikrus rinkimus“ (Deut- 
scher,op. cit., p. 233-234). Puikų glaustą pasakojimą apic valymų pobūdžio pasikeitimą galima 
rasti neseniai pasirodžiusiame Avtorkhanovo straipsnyje, kur irgi pancigiama legenda, kad 
pradžią naujai politikai davė Kirovo nužudymas. Visuotinis valymas prasidėjo prieš Kirovo 
mirtį, kuri buvo tik „patogi dingstis valymo kampanijai sustiprinti“. Turint galvoje daug „nepa- 
aiškinamų ir paslaptingų“ aplinkybių, susijusių su Kirovo mirtimi, galima įtarti, kad „patogi 
dingstis“ buvo rūpestingai parengta ir įvykdyta paties Stalino. Žr. Chruščiovo „Speech on Sta- 
lin“, New York Times, June 5, 1956. 

* Deutscheris (op. cit., p. 282) pirmą išpuolį prieš Trockio „nenutrūkstamą revoliuciją“ ir Stali- 
no pasiūlytą kontrformulę „socializmas vienoje atskiroje šalyje“ apibūdina kaip politinio ma- 
nevravimo pavyzdį. 1924 metais Stalino „artimiausias tikslas buvo Trockio diskreditavimas <...> 
Rausdamiesi Trockio praeityje, triumvirai aptiko „nenutrūkstamos revoliucijos“ teoriją, Troc- 
kio suformuluotą 1925 metais. <...> Kaip tik šios polemikos metu Stalinas surado savo formu- 
lę „socializmas vienoje atskiroje šalyje“. 

3 Prieš likviduojant Rohmo frakciją 1934 metų liepos mėnesį, buvo trumpas stabilizacijos lai- 
kotarpis. Tų metų pradžioje Rudolfas Dielsas, Berlyno politinės policijos viršininkas, galėjo 
raportuoti, kad SA jau nebeužsiima nelegaliais („revoliuciniais“) areštais ir kad ankstesni to- 
kio tipo arcštai yra tiriami. (Nazi Conspiracy, U.S. Government. Washington, 1946, V, p. 205.) 
1934 metų balandžio mėnesį vidaus reikalų reichsministras Wilhelmas Frickas, senas nacių 
partijos narys, išleido dekretą, apribojantį „apsauginių areštų“ praktiką (ibid., III, p. 555), atsi- 
žvelgdamas į „nacionalinės situacijos stabilizavimąsi“ (žr. Das Archiv, April, 1934, p. 31). Ta- 
čiau šis dekretas nickada nebuvo paskelbtas viešai (Nazi Conspiracy, VII, p. 1099; II, p. 259). 
Politinė Prūsijos policija parengė specialią ataskaitą Hitleriui apie SA ckscesus (1933 m.) ir 
pasiūlė iškelti baudžiamąsias bylas toje ataskaitoje išvardytiems SA vadams. 

Hitleris išsprendė šią problemą savaip: jis nužudė tuos SA vadus be teismo ir atleido iš parei- 
gų visus tuos policijos karininkus, kurie oponavo SA. (Žr. raštišką prisicktinį Rudolfo Diclso 
parodymą, ibid., V, p. 224). Šitaip jis visiškai apsisaugojo nuo legalizacijos ir stabilizacijos. Iš 
daugelio teisininkų, entuziastingai tarnavusių „nacionalsocialistinei idėjai“, tik vienas kitas su- 
prato, kas vyksta iš tikrųjų. Šiai grupei pirmiausia priklauso Theodoras Maunzas, kurio esė 
Gestalt und Recht der Polizei (Hamburg, 1943) pritariamai cituojama net tų autorių, kurie, kaip 
Paulas Werneris, priklausė aukščiausiam SS fiurerio korpusui. 

prasideda“". Šiuo atveju vietoje bolševikinės nenutrūkstamos revoliucijos kon- 
cepcijos randame rasinės „selekcijos, kuri niekada negali pasibaigti“, koncepci- 
ją, reikalaujančią nuolat radikalizuoti požymius, pagal kuriuos vykdoma selek- 
cija, t. y. netinkamųjų naikinimas'. Esmė ta, kad ir Hitleris, ir Stalinas laikėsi 
pažado išsaugoti stabilumą, kad nuslėptų savo ketinimą sukurti nuolatinio ne- 
stabilumo būklę. 

Negalėjo būti geresnio būdo išspręsti keblumus, egzistavusius dėl vyriausy- 
bės ir sąjūdžio koegzistavimo, totalitarinių siekių ir ribotos valdžios ribotoje 
teritorijoje, apsimestinio dalyvavimo nacijų bendrijoje, kur kiekvienas gerbia 
kito suverenumą, ir siekio valdyti pasaulį, kaip ši formulė, praradusi savo pradi- 
nį turinį. Juk totalitarinis valdovas susiduria su dvigubu uždaviniu, kuris iš 
pirmo žvilgsnio atrodo prieštaringas ir net absurdiškas: jis turi sukurti fiktyvų 
sąjūdžio pasaulį kaip apčiuopiamą, gyvą kasdienio gyvenimo tikrovę, o kita 
vertus, jis turi tam naujam pasauliui sutrukdyti vėl tapti stabiliam - juk jo 
įstatymų ir institucijų stabilizacija tikrai sunaikintų patį sąjūdį, o kartu su juo 
viltį galiausiai užkariauti pasaulį. Totalitarinis valdovas bet kuria kaina turi 
neleisti normalizavimosi procesui pasiekti tokį tašką, kur gali atsirasti naujas 
gyvenimo būdas - toks, kuris po tam tikro laiko gali prarasti savo neteisėto 
gimimo žymes ir užimti savo vietą tarp labai įvairių ir labai kontrastingų gyve- 
nimo būdų, būdingų Žemės rutulio tautoms. Tą akimirką, kai revoliucinės 
institucijos taptų nacionaliniu gyvenimo būdu (akimirka, kurią Hitleris pa- 
reikštų, kad nacizmas nėra eksportuojama prekė, o Stalinas - kad socializmas 
gali būti kuriamas vienoje šalyje, būtų šis tas daugiau negu tik bandymas ap- 
mulkinti netotalitarinį pasaulį), totalitarizmas prarastų savo „totalumo“ ko- 
kybę ir taptų pavaldus nacijų teisei, pagal kurią kiekviena nacija turi savo kon- 
krečią teritoriją, tautą ir istorinę tradiciją, siejančią ją su kitomis nacijomis — 
t. y. daugeriopumui, kurisipso facto paneigia kiekvieną teiginį, kad kokia nors 
ypatinga valdymo forma galioja absoliučiai. 

Praktiniu požiūriu totalitarizmo, paėmusio valdžią, paradoksas yra tas, kad 
disponavimas visais vyriausybinės valdžios ir prievartos instrumentais vienoje 
šalyje totalitariniam sąjūdžiui nėra besąlygiška palaima. Jam vis sunkiau nepai- 
syti faktų, atkakliai laikytis fiktyvaus pasaulio taisyklių, tačiau šitaip elgtis jam 
taip pat svarbu kaip ir anksčiau. Valdžia reiškia tiesioginę sandūrą su tikrove, o 
pagandos ir organizacijos jau nebepakanka, kad tvirtintum, jog įmanoma tai, 
kas neįmanoma, jog nesąmonė yra tiesa, jog pasaulį valdo pamišėliškas pasto- 


* Robert Ley, Der Weg zur Ordensburg (be datos, apytikriai 1936 m.). „Specialus leidinys <...> 
Partijos fiurerio korpusui <...> Laisvai pardavinėti draudžiama“. 

" Heinrich Himmler, „Die Schutzstaffel“, Grundlagen, Aufbau und Wirtschafisordnung des na- 
tionalsozialistischen Staates, Nr. 7b. Tokį nuolatinį rasinės selekcijos principo radikalizavimą 
galima pastebėti visose nacių politikos fazėse. Antai pirmi turėjo būti sunaikinti grynakraujai 
žydai, paskui pusiau žydai ir žmonės, turintys ketvirtį žydiško kraujo; arba pirmiausia psichikos 
ligoniai, paskui nepagydomi ligoniai ir galiausiai visos šeimos, kuriose būta kokių nors „ncpa- 
gydomų ligonių“. „Selekcija, kuri niekada neturi baigtis“, neaplenkdavo net paties SS narių. 
1943 metų gegužės 19 d. išleistame fiurerio dekrete įsakoma, kad visi asmenys, šeimyniniais 
ryšiais, santuoka ar draugyste susiję su užsieniečiais, turi būti pašalinti iš valstybės, partijos, 
vermachto ir ekonomikos, ir šis dekretas buvo pritaikytas 1200 SS vadų (žr. Huverio bibliotc- 
kos archyvų Himmlerio dosjė 330 aplanką). 

vumas; svarbiausia psichologinė totalitarinės fikcijos atrama — aktyvi pagieža 
esamai padėčiai, kurią masės atsisako pripažinti kaip vienintelį galimą pasaulį - 
jau nebeegzistuoja; kiekvienas faktinės informacijos lašas, prasisunkiantis pro 
geležinę uždangą, pastatytą tam, kad būtų sulaikomas vis grėsmingesnis tikro- 
vės srautas iš kitos, netotalitarinės pusės, totalitariniam viešpatavimui kelia di- 
desnę grėsmę, negu kontrpropaganda kėlė totalitariniams sąjūdžiams. 

Kova už totalinį viešpatavimą visų Žemės gyventojų atžvilgiu, bet kokios kon- 
kuruojančios netotalitarinės tikrovės naikinimas glūdi pačių totalitarinių reži- 
mų esmėje: jei jie nesiekia globalinio viešpatavimo kaip galutinio savo tikslo, 
daugiau negu tikėtina, kad praras ir tą valdžią, kurią jau užgrobė. Net pavienis 
individas gali būti absoliučiai ir patikimai valdomas tik egzistuojant globalinėms 
totalitarinėms sąlygoms. Todėl atėjimas į valdžią pirmiausia reikalauja sukurti 
oficialias ir oficialiai pripažintas aukščiausias valdymo institucijas (arba jų atša- 
kas satelitinių šalių atveju), paklūstančias sąjūdžiui, ir įsteigti tam tikrą labora- 
toriją, kurioje būtų galima eksperimentuoti su tikrove (ar veikiau prieš ją). TO- 
kio eksperimento tikslas - organizuoti žmones, orientuojantis į galutinius tiks- 
lus, kurie nepaiso nei individualybės, nei nacionalumo, ir tai daryti tokiomis 
sąlygomis, kurios, žinoma, nėra tobulos, bet jų pakanka gauti svarbiems dali- 
niams rezultatams. Valstybinę administraciją valdžią turintis totalitarizmas pa- 
naudoja siekti savo tolimam tikslui - užkariauti pasaulį ir vadovauti sąjūdžio 
padaliniams, be to, jis įkuria slaptąją policiją, kurios darbuotojai vykdo ir pri- 
žiūri vietinį jo eksperimentą — nuolatinį tikrovės vertimą fikcija, ir galiausiai 
įrengia koncentracijos stovyklas kaip specialias laboratorijas, kuriose atlieka- 
mas tas totalinio viešpatavimo eksperimentas. 


I. VADINAMOJI TOTALITARINĖ VALSTYBĖ 


Istorija moko, kad atėjimas į valdžią ir su juo susijusi atsakomybė labai paveikia 
revoliucinių partijų prigimtį. Patyrimas ir sveikas protas visai pagrįstai tikisi, 
kad totalitarizmas, turintis valdžią, pamažu praras savo revoliucinį impulsą ir 
utopinį pobūdį, kad kasdienė vyriausybės veikla ir realios valdžios turėjimas 
sušvelnins valdžios dar neturinčio sąjūdžio pretenzijas ir palaipsniui sugriaus 
fiktyvų jo organizacijų pasaulį. Galiausiai pati asmeninių ar viešųjų dalykų pri- 
gimtis, atrodo, yra tokia, kad kraštutiniai reikalavimai ir tikslai sušvelninami 
objektyvių sąlygų, o tikrovė kaip visuma tik labai menkai linkusi nusileisti ato- 
mizuotų individų masių visuomenės fikcijoms. 

Daugelį netotalitarinio pasaulio, diplomatijos srityje bendravusio su totali- 
tarinėmis vyriausybėmis, klaidų (pačios ryškiausios — pasitikėjimas Miuncheno 
paktu su Hitleriu ir Jaltos susitarimais su Stalinu) aiškiai nulėmė kliovimasis 
patyrimu ir sveiku protu, kurie staiga pasirodė jau praradę sąlytį su tikrove. 
Priešingai visiems lūkesčiams, svarbūs susitarimai ir labai padidėjęs tarptauti- 
nis prestižas nepadėjo totalitarinių šalių įtraukti į nacijų bendriją ar priversti jas 
atsisakyti melagingų dejavimų, kad prieš jas susivienijo visas pasaulis. Ir diplo- 
matinės pergalės ne tik nesutrukdė, bet aiškiai pagreitino totalitarinių režimų 
siekį griebtis prievartos priemonių ir visais atvejais padidino jų priešiškumą toms 
valstybėms, kurios parodė, kad siekia kompromiso. 

Šie valstybininkų ir diplomatų nusivylimai panašūs į ankstesnius nusivylimus 
naujomis revoliucinėmis vyriausybėmis, kuriuos patyrė palankiai nusiteikę ste- 

bėtojai ir prijaučiantieji. Visi jie tikėjosi, kad bus sukurtas naujas teisės kodek- 
sas ir naujos institucijos, kurios, kad ir koks revoliucingas būtų jų turinys, atves 
prie sąlygų stabilizavimo ir šitaip susilpnins totalitarinį impulsą bent jau tose 
šalyse, kur totalitarizmas užgrobė valdžią. Vietoje to atsitiko štai kas: ir Tarybų 
Rusijoje, ir nacistinėje Vokietijoje teroras padidėjo atvirkščiai proporcingai esa- 
mai vidinei politinei opozicijai, todėl susidarė įspūdis, kad politinė opozicija 
buvo ne teroro dingstis (kaip buvo linkę manyti liberalūs režimo kaltintojai), o 
paskutinė kliūtis, dar neleidusi prasiveržti visam jo įniršiui*. 

Dar labiau glumino tai, kaip totalitariniai režimai elgėsi su konstitucija. Pir- 
maisiais savo valdžios metais naciai užtvindė šalį įstatymais ir dekretais, bet taip 
ir nepasirūpino oficialiai panaikinti Veimaro konstitucijos. Jie net paliko dau- 
giau ar mažiau nepaliestas civilines tarnybas, ir šis faktas daugelį vietinių ir už- 
sienio stebėtojų paskatino tikėtis, kad partija tapo nuosaikesnė, 0 naujasis reži- 
mas sparčiai normalizuojasi. Bet kai priėmus Niurnbergo įstatymus šis procesas 
pasibaigė, paaiškėjo, kad naciai patys nė kiek nesidomi savo įstatymų leidyba. 
Veikiau tai buvo „tik nuolatinis ėjimas pirmyn, ieškant vis naujų sričių“, todėl 
galiausiai „valstybės slaptosios policijos“ (kaip ir visų kitų nacių įkurtų partijos 
institucijų) „tikslas ir įtakos sritis“ negalėjo „jokiu būdu būti reguliuojami jiems 
išleistais įstatymais ir taisyklėmis“*?. Praktikoje šitą nuolatinę beįstatymiškumo 
būklę išreiškė tas faktas, kad „daug naudingų taisyklių jau nebepasiekdavo vie- 
šumos“!?, Teoriškai šitokia padėtis atitiko Hitlerio posakį, kad „totalinė valsty- 


* Visiems žinoma, kad Rusijoje „socialistų ir anarchistų represijos tapo juo Žžiauresnės, juo labiau 
šalyje įsivyravo tvarka“ (Anton Ciliga, The Russian Enigma, London, 1940, p. 244). Deutscheris 
(op. cit., p. 218) mano, kad priežastis, dėl kurios „libertarinė revoliucijos dvasia“ dingo jos perga- 
lės akimirką, gali būti pasikeitusi valstiečių nuostata: jic atsisukdavo prieš bolševizmą „juo ryžtin- 
giau, juo labiau įsitikindavo, kad dvarininkų ir baltųjų generolų valdžia palaužta“. Turint galvoje 
teroro mastus po 1930 metų, toks aiškinimas atrodo silpnokas. Bc to, nepaisoma fakto, kad radi- 
kalus teroras įsisiautėjo ne trečiajame, o ketvirtajame dešimtmetyje, kai valstiečių klasių opozici- 
ja nebebuvo aktyvus csamos padėties veiksnys. Chruščiovas irgi (0p. cit.) pažymi, kad „kraštuti- 
nės represinės priemonės nebuvo naudojamos“ prieš opoziciją, kovojant su trockistais ir bucha- 
rininkais, bet „represijos prieš juos“ prasidėjo daug vėliau, kai jie jau buvo seniai pralaimėję. 
Nacių režimo teroras pasiekė savo viršūnę karo metu, kai vokiečių tauta buvo tikrai „vienin- 
ga“. Jis buvo pradėtas rengti 1936 metais, kai išnyko bet koks organizuotas vidinis pasipricšini- 
mas, o Himmleris pasiūlė išplėsti koncentracijos stovyklas. Šią nuo pasipriešinimo nepriklau- 
sančios priespaudos dvasią tiksliai apibūdina Himmlerio kalba, 1943 metais Charkove pasaky- 
ta SS vadams: „Mes turime tik vieną uždavinį <...> tęsti rasinę kovą be jokio gailesčio <...> 
Mes niekada neleisime, kad puikus ginklas - baimė ir siaubinga reputacija, - užbėgęs už akių 
mūsų kovoms dėl Charkovo, nusilptų, o nuolat praturtinsime jį nauja prasme“ (Nazi Conspira- 
cv, TV, p. 572 ff.). 

" Žr. Theodor Maunz,op. cit., p. 5 ir 49. Kaip mažai naciams rūpėjo jų pačių išleisti įstatymai ir 
priimtos taisyklės, pavadinimu Die Gesetzgebung des Kabinetis Hitlers (Berlin, 1933 ff.) regulia- 
riai publikuojamos W. Hoche's, galima matyti iš atsitiktinės pastabos, priklausančios vienam jų 
konstitucinės teisės specialistui. Jis jautė, kad nors nebuvo bendros naujos teisėtvarkos, vis 
dėlto įvyko „visa apimanti reforma“ (žr. Ernst R. Huber, „Dice deutsche Polizei“, Zeitschrift fišr 
die gesante Staatswissenschaft, Band 101, 1940/1941, p. 273 ff.). 

' Maunz, op. cit., p. 49. Kiek man žinoma, Maunzas yra vienintelis nacių autorius, paminėjęs 
šią aplinkybę ir pakankamai ją pabrėžęs. Tik kruopščiai ištyrinėjus penkis Verfiigungen, Anord- 
nungen, Bekanntgaben tomus, surinktus ir atspausdintus karo metu partijos kanceliarijos, įsa- 

bė neturi nustatyti jokio skirtumo tarp teisės ir etikos“!!: juk jeigu tariama, kad 
galiojanti teisė sutampa su etika, bendra visiems ir kylančia iš jų sąžinės, tada 
vieši įsakai tikrai nebėra reikalingi. Tarybų Sąjungoje, kur revoliucijos metu bu- 
vo sunaikintos ikirevoliucinės civilinės tarnybos, o revoliucinių permainų laiko- 
tarpiu režimas beveik nekreipė jokio dėmesio į konstitucinius klausimus, 1936 
metais net buvo teiktasi išleisti visai naują ir labai detalizuotą konstituciją („li- 
beralių frazių ir pažadų skraistę, užmestą ant giljotinos“!?). Šis įvykis Rusijoje ir 
užsienyje buvo sveikinamas kaip revoliucinio laikotarpio pabaiga. Tačiau pasi- 
rodė, kad konstitucijos paskelbimas buvo pradžia didžiojo valymo, kuris apytik- 
riai per dvejus metus likvidavo egzistuojančią administraciją ir nutrynė visus 
normalaus gyvenimo ir ekonominio atsigavimo — vykusio ketverius metus po 
buožių likvidavimo ir prievartinės kaimo gyventojų kolektyvizacijos - pėdsa- 
kus“. Nuo to laiko 1936 metų konstitucija atliko lygiai tokį patį vaidmenį kaip 
Veimaro konstitucija nacių režime: jos buvo visiškai nepaisoma, bet ji niekada 
nebuvo panaikinta, o vienintelis skirtumas buvo tas, kad Stalinas galėjo preten- 
duoti į dar vieną absurdą - išskyrus Višinskį, visi tie, kurie rengė niekada nepa- 
naikintą konstituciją, buvo nubausti kaip išdavikai. 

Totalitarinės valstybės stebėtoją pirmiausia stulbina tikrai ne monolitinė jos 
struktūra. Priešingai, visi rimti šio dalyko tyrinėtojai sutaria, kad šioje valstybė- 
je koegzistuoja (arba konfliktuoja) dvi valdžios: partija ir valstybė. Maža to, 
daug tyrinėtojų pabrėžė savotišką totalitarinės valdymo formos „beformišku- 
mą“"“*. Thomasas Masarykas seniai pastebėjo, kad „vadinamoji bolševikinė sis- 
tema visada buvo tik visiškas sistemos nebuvimas“? o be to, visiškai tikra, kad 


kius Martinui Bormannui, įmanoma bent kiek suprasti šią slaptą įstatymų leidybą, kurios dėka 
Vokietija faktiškai buvo valdoma. Pagal pratarmę, tie tomai „skiriami išimtinai tik darbui par- 
tijos viduje ir turi būti laikomi konfidencialiais“. Keturi iš šių, bc abejonės, labai retų tomų, 
palyginti su kuriais Hochec's sudarytas Hitlerio kabineto įstatymų rinkinys tėra tik fasadas, yra 
Huverio bibliotekoje. 

"! Toks buvo fiurerio „įspėjimas“ teisininkams 1933 metais, cituojamas Hanso Franko Natio- 
nalsozialistische Leitsūtze fūr ein neues deutsches Strafrecht, Zweiter Teil, 1936, p. 8. 

'? Deutscher, op. cit., p. 381. Anksčiau būta pastangų konstituciją išleisti 1918 ir 1924 metais. 
1944 metų konstitucinė reforma, pagal kurią kai kurios tarybinės respublikos privalėjo turėti 
savo atstovus užsienyje ir savo armijas, buvo taktinis manevras, kurio tikslas - garantuoti Tary- 
bų Sąjungai kelis papildomus balsus Jungtinėse Tautose. 

3 Žr. Deutscher, op. cit., p. 375. Įdėmiai skaitant Stalino kalbą, skirtą konstitucijai (jo prancši- 
mą Neeiliniam aštuntajam Tarybų suvažiavimui, 1936 m. lapkričio 25 d.), tampa aišku, kad ji 
niekada nebuvo traktuojama kaip galutinė. Stalinas pasakė aiškiai: „Tai mūsų konstitucijos 
apmatai šiam istoriniam momentui. Taigi naujos konstitucijos projektas apibendrina jau nuei- 
tą kelią, jau egzistuojančius laimėjimus“. Kitaip tariant, konstitucija jau buvo pasenusi tą aki- 
mirką, kai buvo paskelbta, ir buvo įdomi tik istoriniu požiūriu. Kad tai ne tik savavališka inter- 
pretacija, patvirtina Molotovas, savo kalboje apie konstituciją pasigaunantis Stalino temą ir 
pabrėžiantis laikiną viso šio reikalo prigimtį: „Mes įgyvendinome pirmąją, žemesnę, komuniz- 
mo fazę. Net ši pirma komunizmo fazė, socializmas, jokiu būdu dar nėra užbaigta - sukurta tik 
pamatinė jo struktūra“ (žr. Die Verfassung des Sozialistischen Staates der Arbeiter und Bauem, 
Editions Promėthėe, Strasbourg, 1937, p. 42 ir 84). 

14 „Taigi priešingai negu Italijoje, Vokietijos konstituciniam gyvenimui būdingas visiškas befor- 
miškumas“ (Franz Neumann, Behemoth, 1942, Appendix, p. 521). 

5 Cituojama iš: Boris Souvarine, Stalin: A Critical Survey of Bolshevism, New York, 1939, p. 695. 

„net ekspertas išprotėtų, jei mėgintų išnarplioti partijos ir valstybės santykius“ 
Trečiajame reiche!'*. Be to, buvo dažnai pažymima, kad dviejų valdžios šaltinių, 
valstybės ir partijos, santykis yra parodomosios ir realios valdžios santykis, to- 
dėl valstybės mašina paprastai vaizduojama kaip begalis fasadas, uždengiantis 
ir apsaugantis realią partijos valdžią!'. Visiems Trečiojo reicho administracinės 
mašinos lygmenims buvo būdingas keistas tarnybų sudvejinimas. Su fantastišku 
kruopštumu naciai pasiekė, kad kiekviena valstybės administravimo funkcija bū- 
tų dubliuojama kokios nors partinės institucijos!*: Veimaro respublikos metais 
atliktas Vokietijos padalijimas į valstijas ir provincijas buvo dubliuojamas nacių 
įvesto padalijimo į Gaues [sritis]. Tačiau abiejų padalijimų riba nesutapo, todėl 
kiekviena konkreti vietovė net geografiškai priklausydavo dviem visai skirtingiems 
administraciniams junginiams"*. Funkcijų dubliavimo nebuvo atsisakyta net tada, 
kai po 1943 metų oficialioms valstybės ministerijoms pradėjo vadovauti įtakingi 
nacių pareigūnai - pavyzdžiui, kai Frickas tapo vidaus reikalų ministru, o Guert- 
hneris — teisingumo ministru. Šitie seni ir patikimi partijos nariai, vos pradėję 
oficialią nepartinę karjerą, prarado savo valdžią ir tapo tokie pat neįtakingi kaip 
ir kiti civiliniai pareigūnai. Abu faktiškai tapo pavaldūs Himmleriui, karjeros laip- 
tais kylančiam policijos viršininkui, kuris normaliomis sąlygomis būtų buvęs pa- 
valdusvidaus reikalų ministrui?". Užsienyje buvo geriau žinomas senos Vokietijos 


'6 Stephen H.Roberts, The House that Hitler Built, London, 1939, p. 72. 

'7 Teisėjas Robertas H. Jacksonas įžanginėje kalboje Niurnbergo procese nacistinės Vokietijos 
politinės struktūros apibūdinimą nuosekliai grindė tuo, kad egzistavo „dvi vyriausybės Vokictijo- 
je - reali ir tariama. Vokietijos respublikos formos kurį laiką buvo išsaugotos, ir tai buvo išorinė ir 
regima vyriausybė. Bet tikroji valdžia valstybėje egzistavo už ir virš įstatymo, ir tai buvo nacių 
partijos vadų korpusas“ (Nazi Conspiracy, I, p. 125). Žr. taip pat Robertso nurodytą (op. cit., 
p. 100) partijos ir šešėlinės valstybės perskyrą: „Hitleris visai aiškiai stengėsi dubliuoti funkcijas“. 
Atrodo, kad nacistinės Vokietijos tyrinėtojai sutinka, jog valstybė turėjo tik tariamą valdžią. Apie 
vienintelę išimtį žr. Ernst Fracnkel, The Dual State, New York and London, 1941. Autorius kalba 
apie tai, kad koegzistavo „normatyvinė ir prerogatyvinė valstybė“, gyvenusios nuolatinėje trintyje 
kaip „konkuruojančios ir viena kitos nepapildančios Vokietijos imperijos dalys“. Pagal Fracnkelį, 
normatyvinę valstybę palaikė naciai, kad apsaugotų kapitalistinę santvarką ir privačią nuosavy- 
bę, ir ši valstybė turėjo visišką valdžią visuose ekonomikos reikaluose, tuo tarpu partijos preroga- 
tyvinė valstybė turėjo aukščiausią valdžią visuose politiniuose reikaluose. 

'š „Prie tų valstybinės valdžios įstaigų, į kurias nacionalsocialistai negalėjo įterpti savo žmonių, jie 
sukūrė atitinkamas 'šešėlines tarnybas" savo pačių partinėje organizacijoje, šitaip šalia valstybės 
įkurdami antrą valstybę <...>“ (Konrad Heiden, Der Fuehrer: Hitler's Rise to Power, Boston, 1944, 
p. 616). 

» O.C. Gilesas (The Gestapo, Oxford Pamphlets on World Affairs, No. 36, 1940)) aprašo nuola- 
tinius partijos ir valstybės padalinių susidūrimus. 

“ Būdingas yra memorandumas, parašytas vidaus reikalų ministro Fricko, kuris piktinasi tuo 
faktu, kad Himmleris, SS vadas, turi aukštesnę valdžią. Žr. Nazi Conspiracy, WI, p. 547. Šiuo 
požiūriu verta atkreipti dėmesį ir į Rosenbergo pastabas apic diskusiją su Hitleriu 1942 metais. 
Prieš karą Rosenbergas nickada neužėmė jokių valstybinių parcigų, tačiau priklausė intymiam 
Hitlerio artimųjų ratui. Tapęs okupuotų rytinių teritorijų reichsministru, jis nuolat susidurda- 
vo su „tiesioginėmis akcijomis“, kurias vykdė kiti įgalioticji atstovai (dažniausiai SS žmonės), 
jo nebepastebėdavę, nes dabar jis priklausė šešėliniam valstybės aparatui. Žr. ibid., IV, p. 65 ff. 
Tas pat nutiko Hansui Frankui, Lenkijos generalgubernatoriui. Būta tik dviejų atvejų, kai pos- 
to ministerijoje gavimas nebuvo susijęs su valdžios ir prestižo praradimu: turime galvoje pro- 

užsienio reikalų kanceliarijos Vilhelmštrasėje likimas. Jos personalo naciai prak- 
tiškai nelietė ir, žinoma, niekada jos nepanaikino, tačiau kartu jie įsteigė didelę 
valdžią turintį Partijos užsienio reikalų biurą, vadovaujamą Rosenbergo*!, o ka- 
dangi ši tarnyba specializavosi palaikyti ryšius su fašistinėmis organizacijomis Ry- 
tų Europoje ir Balkanuose, jie įkūrė dar vieną instituciją, turinčią varžytis su tar- 
nyba Vilhelmštrasėje, vadinamąjį Ribbentropo biurą, tvarkiusį užsienio reikalus 
Vakaruose ir išlikusį net kai jo viršininkas buvo paskirtas ambasadoriumi Anglijo- 
je, t. y. inkorporuotas į oficialų Vilhelmštrasės aparatą. Galiausiai, be šių partijos 
institucijų, buvo sukurtas dar vienas Užsienio reikalų ministerijos analogas, SS 
kanceliarija, kuri buvo atsakinga „už derybas su visomis germanų rasei priklau- 
sančiomis grupėmis Danijoje, Norvegijoje, Belgijoje ir Nyderlanduose“. Šie pa- 
vyzdžiai rodo, kad naciams tarnybų dubliavimas buvo principo reikalas, o ne tik 
paprasčiausias būdas parūpinti darbą partijos nariams. 

Tokia pat perskyra tarp realios ir tariamos vyriausybės iš pat pradžių atsirado 
Tarybų Rusijoje*?. Tariama vyriausybė susiformavo iš Visos Rusijos tarybų suva- 
žiavimo, kuris pilietinio karo metais prarado įtaką ir valdžią bolševikų partijoje. 
Šis procesas prasidėjo tada, kai Raudonoji armija gavo savarankiškumą, o slap- 
ta politinė policija buvo atkurta ne kaip Tarybų suvažiavimo, o kaip partijos 
institucija?*. Procesas pasibaigė 1923 metais, per tuos pirmus metus, kai Stali- 
nas jau buvo gavęs generalinio sekretoriaus postą“. Nuo to laiko Tarybos tapo 


pagandos ministrą Gocbbelsą ir vidaus reikalų ministrą Himmlerį. Kai dėl Himmlerio, turime 
memorandumą, galimas daiktas, parašytą 1935 metais, kuris parodo sistemingą nacių kryptin- 
gumą reguliuojant santykius tarp partijos ir valstybės. Memorandume, kuris tikriausiai atsira- 
do tiesioginėje Hitlerio aplinkoje ir buvo surastas fiurerio reichsadjutantūros ir gestapo korces- 
pondencijoje, pasisakoma prieš tai, kad Himmleris būtų paskirtas Vidaus reikalų ministerijos 
valstybės sekretoriumi, nes tokiu atveju jis nebegalės „būti politiniu vadu“ ir „bus atstumtas 
nuo partijos“. Taigi šiuo atveju vėl matome tą patį formalų principą, reguliuojantį santykius 
tarp partijos ir valstybės: „Reichsleiteris [aukštas partijos funkcionierius] neturi būti pavaldus 
reichsministrui [aukštam valstybės funkcionieriui]“. (Jokia data nepažymėtą, nepasirašytą mc- 
morandumą, pavadintą Die geheime Staatspolizei, galima rasti Huverio bibliotekos archyvuose, 
P. Wiedemanno dosjč.) 

2! Žr. „Trumpą ataskaitą apie partijos užsienio reikalų Rosenbergo biuro veiklą nuo 1933 iki 
1943 metų“, ibid., III, p. 27 ff. 

2 Remiantis fiurerio 1942 metų rugpjūčio 12 d. įsakymu. Žr. Verfūgungen, Anordnungen, Be- 
kanntgaben, op. cit., Nr. A 54/42. 

> „Už tariamos vyriausybės buvo reali vyriausybė“, kuri, pasak Victoro Kravchenko (/ Chose 
Freedom: The Personal Life of a Soviet Official, New York, 1946, p. 111), buvo „slapta policijos 
sistema“. 

* Žr. Arthur Rosenberg,A History of Bolshevism, London, 1934, chapter vi. „Iš tikrųjų Rusijoje 
egzistuoja du politiniai dariniai, esantys vienas šalia kito: šešėlinė Tarybų vyriausybė ir de facto 
bolševikų partijos vyriausybė“. 

5 Deutscheris (op. cit., p. 255-256) Stalino pranešimą XII partijos suvažiavime apie kadrų 
padalinio veiklą per pirmus jo buvimo Generaliniu sekretoriumi metus apibendrina taip: „Prieš 
metus-tik 27 nuošimčiai sričių profsąjungų vadų buvo partijos nariai. Dabar jau 57 nuošimčiai 
buvo komunistai. Komunistų procentas tarp žmonių, vadovaujančių kooperatyvams, pakilo 
nuo 5 iki 50 nuošimčių, 0 tarp ginkluotųjų pajėgų vadovaujančių kadrų - nuo 16 iki 24 nuošim- 
čių. Tas pat atsitiko visose kitose institucijose, kurias Stalinas apibūdino kaip "transmisijos dir- 
žus“, partiją siejančius su liaudimi“. 

šešėline vyriausybe, kurios terpėje kuopelių, sudarytų iš bolševikų partijos na- 
rių, dėka funkcionavo realios valdžios atstovai, paskirti Maskvos Centro Komi- 
teto ir jam atsakingi. Lemtingas vėlesnės raidos momentas buvo ne tai, kad 
partija užkariavo Tarybas, o tas faktas, kad „nors būtų buvę visai nesunku, bol- 
ševikai nepanaikino Tarybų ir naudojosi jomis kaip savo valdžios dekoracija, 
išoriniu simboliu“**. 

"Todėl tariamos ir realios vyriausybės koegzistavimas iš dalies buvo pačios 
revoliucijos padarinys ir užbėgo už akių Stalino totalitarinei diktatūrai. Tačiau 
naciai paprasčiausiai išsaugojo egzistuojančią administraciją ir atėmė iš jos val- 
džią, o Stalinas buvo priverstas atgaivinti savo šešėlinę vyriausybę, kuri ketvir- 
tojo dešimtmečio pradžioje prarado visas savo funkcijas ir Rusijoje buvo beveik 
užmiršta; tarybinę konstituciją jis priėmė kaip Tarybų egzistavimo, bet kartu ir 
kaip jų bejėgiškumo, simbolį. (Nė vienas jos paragrafas niekada neturėjo nė 
menkiausios įtakos Rusijos gyvenimui ir jurisdikcijai.) Tariamai Rusijos vyriau- 
sybei, visiškai neturinčiai tradicijos kerų, tokių reikalingų fasadui, akivaizdžiai 
reikėjo šventos rašytinės teisės aureolės. Totalitarinė panieka įstatymui ir teisė- 
tumui (kuris „nepaisant didžiulių permainų <...> vis dar [išlieka] kaip nuolat 
trokštamos tvarkos išraiška)*' rašytinėje Tarybų konstitucijoje, kaip ir niekada 
nepanaikintoje Veimaro konstitucijoje, rado tvirtą savo neteisėtumo pagrindą - 
giškumą ir silpnumą buvo galima demonstruoti kasdien?*. 

"Tarnybų sudvejinimo ir valdžios padalijimo, realios ir tariamos valdžios ko- 
egzistavimo visiškai pakanka sukelti painiavai, bet nepakanka paaiškinti visos 
struktūros „beformiškumui“. Nedera užmiršti, kad tik pastatas gali turėti struk- 
tūrą, tuo tarpu sąjūdis - jei šį žodį traktuosime taip rimtai ir taip paraidžiui, 
kaip jį traktavo naciai - gali turėti tik kryptį, ir kad bet kokia teisinės ar valdymo 
struktūros forma gali tik trukdyti sąjūdžiui, kuris didėjančiu greičiu stumiamas 
į priekį tam tikra kryptimi. Net dar neturėdami valdžios totalitariniai sąjūdžiai 
atstovavo toms masėms, kurios nebenorėjo gyventi įspraustos į kokią nors struk- 
tūrą, nesvarbu, kokia ji būtų, ir kurios pradėjo judėti tam, kad nušluotų teisines 
ir geografines ribas, saugiai nustatytas vyriausybės. Todėl, remiantis mūsiškė- 
mis valdymo ir valstybės struktūros koncepcijomis, šitie sąjūdžiai, kol fiziškai 
dar apriboti tam tikros teritorijos, būtinai turi mėginti sugriauti bet kokias struk- 
tūras, ir šiam trokštamam sugriovimui negali pakakti paprasčiausio visų tarny- 
bų sudvejinimo į partijos ir valstybės institucijas. Kadangi toks sudvejinimas su- 
ponuoja valstybės fasado ir vidinio partijos branduolio santykį, jis irgi galiausiai 
atves prie kokios nors struktūros, kur partijos ir valstybės santykis susiformuos 


“* Arthur Rosenberg, op. cit., loc. cit. 

“7 Maunz, op. cit., p. 12. 

* Teisininkas ir obersturmbanfiurcris profesorius R. Hochnas šią mintį išreiškė tokiais Žo- 
džiais: „Buvo dar vienas dalykas, pric kurio turėjo priprasti ne tik užsieniečiai, bet ir vokiečiai: 
būtent, kad slaptosios valstybės policijos uždavinys <...> buvo perimtas bendruomenės tokių 
žmonių, kurie atsirado kartu su sąjūdžiu ir toliau lieka jame įsišakniję. Tai, kad terminas 'vals- 
tybės policija" iš tikrųjų neapima šio fakto, galima paminėti tik prabėgomis“. (Grundfragėn der 
deutschen Polizei; pranešimas Vokietijos teisės akademijos Policijos teisės komiteto steigiamo- 
joje sesijoje 1936 m. spalio 11 d. Hamburg, 1937, bendradarbiaujant Frankui, Himmleriui ir 
Hochnui). 

kaip teisinis principas, ribojantis ir stabilizuojantis atitinkamų valdžių kompe- 
tenciją“?. 

Iš esmės tarnybų sudvejinimas, tariamas partinės valstybės problemos, išky- 
lančios visose vienpartinėse diktatūrose, padarinys, yra tik pats aiškiausias su- 
dėtingesnio reiškinio ženklas; šį reiškinį geriau apibūdinti kaip tarnybų daugi- 
nimą, o ne kaip jų sudvejinimą. Naciai nesitenkino prie senų provincijų pridur- 
dami sritis, bet kartu ėmėsi daugelio kitokių geografinių padalijimų, atitinkan- 
čių įvairias partines organizacijas: teritoriniai SA junginiai nesutapdavo nei su 
sritimis, nei su provincijomis, maža to, jie skyrėsi nuo teritorinių SS junginių ir 
nė vienas iš jų neatitiko hitlerjugendo padalijimo zonų“. Prie šios geografinės 
painiavos reikia pridurti tą faktą, kad pirminis realios ir tariamos valdžios san- 
tykis kartojosi visur, bet vis kitaip. Hitlerio Trečiojo reicho gyventojas ne tik 
turėjo paklusti vienalaikiams ir dažnai konfliktuojantiems besivaržančių valdžių, 
pavyzdžiui, civilinių tarnybų, partijos, SA ir SS, potvarkiams, jis niekada negalė- 
jo būti tikras ir jam niekada nebuvo aiškiai pasakoma, kurią valdžią jis turi lai- 
kyti aukštesne už kitas. Jis turėjo išsiugdyti tam tikrą šeštą juslę, kad konkrečiu 
momentu žinotų, kam paklusti, o ko nepaisyti. 

Kita vertus, tiems, kurie turėdavo vykdyti valdžios potvarkius, kuriuos ji, 
sąjūdžio labui, traktavo kaip tikrai būtinus - priešingai vyriausybinėms prie- 
monėms, tokie potvarkiai, žinoma, būdavo pranešami tik elitinėms partijos 
formuotėms - buvo ne ką geriau. Tokie potvarkiai dažniausiai būdavo „sąmo- 
ningai migloti ir duodami tikintis, kad jų vykdytojas atspės įsakančiojo ketini- 
mą ir atitinkamais elgsis“*!, juk elitinės formuotės, žinoma, būdavo įpareigo- 


Pavyzdžiui, tokio bandymo atskirti atsakomybę ir priešintis „valdžios anarchijai“ ėmėsi Han- 
sas Frankas knygoje Recht und Verwaltung, 1939, o vėliau kreipimesi Zechnik des Staates, 194]. 
Jis išreiškė nuomonę, kad „teisinės garantijos“ nebuvo „liberalios vyriausybės sistemų prero- 
gatyva“ ir kad administracija ir toliau, kaip anksčiau, turi paklusti reicho įstatymams, kuriuos 
dabar įkvepia ir reguliuoja nacionalsocialistų partijos programa. Hitleris niekada nepripažino 
nacių partijos programos kaip tik todėl, kad bet kuria kaina norėjo apsisaugoti nuo tokios 
naujos teisėtvarkos. Apie partijos narius, kėlusius tokius pasiūlymus, jis paprastai kalbėdavo 
su panicka, apibūdindamas juos kaip „amžinai pririštus prie pracities“, kaip asmenis, „kuric 
nesugeba peršokti savo šešėlio“ (Felix Kersten, Totenkopf und Treue, Hamburg). 

* „32 Gaue <...> nesutapo su administracinėmis ar karinėmis sritimis ir net su 21 SA padali- 
niu, 10 SS sričių ar 23 hitlerjugendo zonomis <...> Tokie nesutapimai ypač įsidėmėtini, nes 
niekuo nepagrįsti“ (Roberts, op. cit., p. 98). 

A Niurnbergo dokumentai, PS 3063, Žydų dokumentacijos centras Paryžiuje. Šis dokumentas 
yra aukščiausiojo partijos teismo ataskaita apic „įvykius ir partijos teismo procesus, susijusius 
su 1938 metų lapkričio 9 d. antisemitinėmis demonstracijomis“. Remdamasis policijos ir genc- 
ralinio prokuroro kanceliarijos tyrimais, aukščiausiasis teismas priėjo išvadą, kad „Reichspro- 
pagandleiterio žodinės instrukcijos visų partijos vadų turi būti suprantamos ta prasme, kad 
pašaliečiams partija nenorėjo pasirodyti kaip demonstracijos iniciatorius, bet iš tikrųjų turėjo 
ją Organizuoti ir surengti. <...> Dar vienas komandinių ešelonų tyrimas parodė <...> kad 
aktyvus nacionalsocialistas, užgrūdintas kovoje dar prieš naciams atcinant į valdžią [Kampf- 
zeit|, laiko savaime suprantamu dalyku, jog akcijų atveju, kai partija nenori pasirodyti esanti jų 
organizatorė, nedviprasmiškai aiškūs ir detalūs įsakymai neduodami. Todėl jis priprato supras- 
ti, kad įsakymas gali reikšti daugiau negu jo žodinis turinys, lygiai kaip įsakančiajam duodant 
įsakymą, atitinkantį partijos interesus, daugiau ar mažiau tapo įprasta <...> nesakyti visko ir 
tik užsiminti, ką jis norėtų pasiekti, duodamas įsakymą <...> Taigi <...> įsakymai —- pavyz- 

tos ne tik paklusti fiurerio įsakymams (tai buvo vienaip ar kitaip privaloma 
visoms egzistuojančioms organizacijoms), bet ir „vykdyti vadovybės valią“*?. 
Ir kaip galima spręsti iš ilgų procesų dėl „ekscesų“, nagrinėjamų partijos teis- 
muose, tai jokiu būdu nebuvo tas pats dalykas. Vienintelis skirtumas buvo tas, 
kad elitinės formuotės, išėjusios atitinkamą specialią indoktrinaciją, buvo iš- 
mokytos suprasti, kad tam tikros „užuominos reiškia daugiau negu tik jų žodi- 
nis turinys“**, 

Tiksliau sakant, sąjūdis totalitarinio viešpatavimo aparato lygmenyje savo 
mobilumą gauna iš to fakto, kad vadovybė nuolat perstumia tikrąjį valdžios 
centrą, dažnai jį perkelia į kitas organizacijas, bet nesunaikina ar net viešai 
neparodo tų grupių, iš kurių šitaip atimama valdžia. Ankstyvuoju nacių reži- 
mo laikotarpiu, tuojau pat po reichstago gaisro, SA buvo reali valdžia, o par- 
tija tik tariamoji; paskui valdžia perėjo iš SA į SS, o galiausiai iš SS į saugumo 
tarnybą“. Įdomu tai, kad nė iš vienos valdžios institucijos niekada nebuvo 
atimta teisė įsivaizduoti, kad kaip tik ji įkūnija Vado valią“. Tačiau svarbu ne 
tik tai, kad Vado valia buvo tokia nepastovi, jog Rytų despotų užgaidos, paly- 
ginti su ja, yra puikiausias pastovumo pavyzdys. Nuosekli ir nuolat kintanti 
perskyra tarp realios slaptos valdžios ir parodomojo atviro reprezentavimo 
tikrąją valdžios vietą padarė tikra paslaptimi, ir visa tai tokiu mastu, kad net 
patys valdančiosios klikos nariai niekada negalėjo būti tikri dėl savo padėties 
slaptoje valdžios hierarchijoje. Pavyzdžiui, Alfredas Rosenbergas, nepaisyda- 
mas ilgos savo karjeros partijoje ir įspūdingo tariamos valdžios ir pareigų par- 
tinėje hierarchijoje svorio, vis dar kalbėjo apie tai, kad reikia sukurti keletą 
Rytų Europos valstybių, kaip sieną, apsaugančią nuo Maskvos, ir tai buvo tuo 
metu, kai žmonės, turėję realią valdžią, jau buvo nusprendę, kad sunaikinus 


džiui, kad ne žydas Grūnspanas, o visa žydija turi atsakyti už partijos draugo von Ratho mirtį 
<...> pistoletai turi būti parengti, <...> kiekvienas SA žmogus dabar turi žinoti, ką turi daryti - 
daugelio žemesnio rango vadų buvo suprasti ta prasme, kad dabar už partijos draugo von 
Ratho kraują turi būti pralietas žydų kraujas <...>“ Ypač svarbi ataskaitos pabaiga, kur aukš- 
čiausiasis partijos teismas visai atvirai daro išimtis tokicms metodams: „Kitas klausimas, ar 
disciplinos sumetimais įsakymas, sąmoningai miglotas ir duotas tikintis, kad jo gavėjas supras 
įsakytojo ketinimą ir atitinkamai veiks, neturi būti užmirštas“. Juk būta asmenų, kurie, tariant 
Hitlerio žodžiais, „nesugebėjo peršokti savo šešėlio“ ir reikalavo įstatymiškų priemonių, nes 
nesuprato, kad ne įsakymas, o fiurerio valia buvo aukščiausias įstatymas. Šiuo atveju skirtu- 
mas tarp elito formuočių ir partijos veikėjų mąstysenos ypač aiškus. 

* Bestas (op. cit.) apie tai sako štai ką: „Kadangi policija vykdė vadovybės valią, ji veikė neper- 
žengdama įstatymo, o jei vadovybės valia būdavo pažeidžiama, tą pažeidimą atlikdavo ne poli- 
cija, O policijos narys“. 

33 Žr. 31 išnašą. 

* 1933 metais, po reichstago gaisro, „SA vadai buvo galingesni už gauleiterį. Jie irgi atsisakė 
paklusti Gėringui“. Žr. Rudolfo Dielso prisiektinį parodymą, Nazi Conspiracy, V, p. 244; Dicl- 
sas buvo politinės policijos viršininkas, pavaldus Gėringui. 

* SA aiškiai nesusitaikė su rango ir valdžios praradimu nacių hierarchijoje ir desperatiškai 
bandė išsaugoti savo veidą. Jos žurnaluose - Der SA-Mann, Das Archiv ir kt. - galima rasti 
daugybę užmaskuotų ar atvirų šio bejėgiško varžymosi su SS liudijimų. Įdomiau tai, kad Hitle- 
ris dar 1936 metais, kai SA jau buvo praradusi savo valdžią, vienoje kalboje ramino juos taip: 
„Visa, kas esate, jūs esate mano dėka, ir visa, kas esu, aš esu jūsų dėka“. Žr. Ernst Baycr, Die 
SA, Berlin, 1938. Vertimas cituojamas pagal Nazi Conspiracy, IV, p. 782. 

Tarybų Sąjungą nebus kuriamos jokios valstybinės struktūros ir kad okupuotų 
teritorijų rytuose gyventojai gali galutinai prarasti valstybingumą, o todėl gali 
būti ir išnaikinti“. Kitaip tariant, kadangi žinojimas, kam reikia paklusti, ir 
santykinis hierarchijos pastovumas gali teikti stabilumo elementą, kuris es- 
mingai netinka totalitariniam viešpatavimui, naciai niekada nepripažindavo 
realios valdžios, kai tik ji pereidavo į atviras struktūras, ir kurdavo naujas vy- 
riausybines įstaigas, palyginti su kuriomis ankstesnės tapdavo šešėline vyriau- 
sybe - tai žaidimas, kurį akivaizdžiai galima tęsti be galo. Vienas iš svarbiau- 
sių techninių tarybinės ir nacionalsocialistinės sistemos skirtumų yra tas, kad 
Stalinas, valdžios centrą savo sąjūdžio viduje perstumdamas iš vieno aparato į 
kitą, buvo linkęs likviduoti aparatą kartu su jo personalu, tuo tarpu Hitleris, 
nepaisant jo niekinamų komentarų apie žmones, kurie „nesugeba peršokti 
savo šešėlio“*', visada buvo linkęs ir toliau naudotis tais šešėliais, nors ir su- 
teikdamas jiems kitą funkciją. 

Tarnybų dauginimas buvo nepaprastai naudingas nuolatiniam valdžios per- 
kėlinėjimui. Maža to, juo ilgiau totalitarinis režimas lieka valdžioje, juo dides- 
nis tampa įstaigų skaičius, ir galimybė sukurti naujų darbo vietų priklauso iš- 
skirtinai nuo sąjūdžio, nes jokia įstaiga nėra panaikinama net tada, kai praran- 
da valdžią. Nacių režimas šitokį dauginimą pradėjo nuo visų jau egzistuojančių 
asociacijų, draugijų ir institucijų koordinavimo. Ši visos nacijos mastais vykdo- 
ma manipuliacija įdomi tuo, kad koordinavimas nereiškė inkorporavimo į jau 
egzistuojančias atitinkamas partijos organizacijas. Rezultatas buvo tas, kad re- 
žimo žlugimo metu buvo ne viena, 0 dvi studentų nacionalsocialistų organizaci- 
jos, dvi nacių moterų organizacijos, dvi nacių universitetų profesorių, teisininkų, 
gydytojų organizacijos ir t. t.?* Tačiau tai nereiškia, kad visais šiais atvejais pir- 
minė partijos organizacija būtų buvusi stipresnė negu atitinkamas jos dvynys“. 


*6 Palyginkite Rosenbergo kalbą 1941 metų birželio mėnesį: „Aš tikiu, kad mūsų politinis užda- 
vinys bus <...> šiuos žmones organizuoti į tam tikrus politinius junginius <...> ir panaudoti 
juos kaip užtvarą nuo Maskvos“ su „Nedatuotu memorandumu okupuotų rytinių teritorijų 
administracijoms“: „Po pralaimėjimo suirus TSRS, rytinėse teritorijose nebus paliktas joks 
politinis junginys, o todėl <...> tų teritorijų gyventojai neturės jokios pilietybės“ (Trial of the 
Major War Criminals, Nuremberg, 1947, XXVI, p. 616 ir 604 atitinkamai). 

* Hitlers Tischgesprūche, Bonn, 1951, p. 213. Paprastai Hitleris turėdavo galvoje tam tikrus 
aukštus nacių funkcionierius, kurie besąlygiškai nepritarė negailestingam žudymui visų tų, ku- 
riuos jis vadino „Žmonijos atmatomis [Gesox|“ (žr. p. 248 ff. ir passim). 

* Apie įvairias viena kitą dubliuojančias organizacijas žr. Rang und- Organisationsliste der 
NSDAP Stuttgart, 1947, ir Nazi Conspiracy, I, p. 178, kur išskiriamos keturios pagrindinės ka- 
tegorijos: 1) Gliederungen der NSDAP kuri egzistavo prieš ateidama į valdžią; 2) Angeschlosse- 
ne Verbūnde der NSDAP apimanti koordinuojamas draugijas; 3) Betreute Organisationen der 
NSDAP ir 4) Weitere nationalsozialistische Organisationen. Beveik kiekvienoje kategorijoje esa- 
ma įvairių studentų, moterų, mokytojų ir darbininkų organizacijų. 

39 Ši gigantiška viešųjų darbų organizacija, vadovaujama Todto, o vėliau Alberto Specrio, Hit- 
lerio buvo sukurta už visų partinių hierarchijų ir filialų. Šia organizacija buvo galima pasinau- 
doti pricš partinę valdžią ir net prieš policijos organizacijas. Verta pažymėti, kad Speeris, gali- 
mas daiktas, rizikavo, Hitleriui nurodydamas (1942 metų konferencijoje), kad neįmanoma or- 
ganizuoti gamybos Himmlerio režimo sąlygomis, ir net reikalaudamas jurisdikcijos, reguliuo- 
jančios vergų darbą ir koncentracijos stovyklas. Žr. Nazi Conspiracy, 1, p. 916-917. 

Be to, niekas negalėjo kiek patikimiau numatyti, kuri partijos institucija pakils į 
aukštesnį vidinės partinės hierarchijos lygmenį“. 

Klasikiniu šitokio suplanuoto beformiškumo pavyzdžiu tapo mokslinio anti- 
semitizmo organizacija. 1933 metais Miunchene buvo įkurtas Žydų klausimo 
tyrinėjimo institutas (Institut zur Erforschung der Judenfrage), o kadangi, kaip 
buvo manoma, žydų klausimas nulėmė visą Vokietijos istoriją, šis institutas ne- 
trukus išsiplėtė ir tapo moderniosios Vokietijos istorijos tyrimo institutu. Vado- 
vaujamas gerai žinomo istoriko Walterio Franko, tradicinius universitetus jis 
pavertė tariamų tyrinėjimų vietomis, fasadais. 1940 metais Frankfurte buvo įkur- 
tas kitas žydų klausimo tyrinėjimo institutas, vadovaujamas Alfredo Rosenber- 
go, kurio kaip partijos nario statusas buvo daug aukštesnis. Todėl Miuncheno 
institutas buvo pasmerktas šešėlinei egzistencijai, ir buvo manoma, kad ne Miun- 
cheno, o Frankfurto institutas gaus apiplėštų Europos žydų rinkinių lobius ir 
taps turtingos judaizmo bibliotekos vieta. Tačiau kai po kelerių metų šios ko- 
lekcijos tikrai buvo atvežtos į Vokietiją, pačios brangiausios jų dalys nukeliavo 
ne į Frankfurtą, o į Berlyną, kur jas priglaudė Himmlerio kuruojamas specia- 
lus gestapo padalinys, užsiėmęs žydų klausimo likvidavimu (o ne vien tyrinėji- 
mu), kuriam vadovavo Eichmannas. Nė vienas seniau įkurtas institutas nieka- 
da nebuvo panaikintas, todėl 1944 metais padėtis buvo tokia: už universitetų 
istorijos fakultetų fasadų slėpėsi grėsminga ir daug realesnė Miuncheno insti- 
tuto valdžia, už kurios buvo iškilęs Rosenbergo institutas Frankfurte, ir tik už tų 
trijų fasadų, jų paslėptas ir saugomas, buvo realus valdžios centras, Reichssicher- 
heitshauptamt, specialus gestapo padalinys. 

Nepaisant rašytinės konstitucijos, sovietų vyriausybės fasadas buvo ne toks 
įspūdingas ir suręstas vien užsienio stebėtojams net labiau negu ta valstybės 
administracija, kurią naciai perėmė iš Veimaro respublikos. Neturėdamas na- 
cių disponuojamos galimybės sukaupti tarnybų iš pat pradžių, koordinavimo 
laikotarpiu, tarybinis režimas net labiau stengėsi nuolat kurti naujas įstaigas, 
kurios senuosius valdžios centrus nustumtų į šešėlį. Šio metodo skatinamą mil- 
žinišką biurokratinio aparato augimą kontroliavo nuolat pasikartojantys likvi- 
davimai valymų metu. Vis dėlto ir Rusijoje galime išskirti bent jau tris visiškai 
atskirtas organizacijas: Tarybų arba valstybinį aparatą, partijos aparatą ir NKVD 
aparatą, ir kiekviena organizacija turėjo savo nepriklausomą ekonomikos pa- 
dalinį, politikos padalinį, švietimo ir kultūros ministeriją, karinį padalinį ir t. t.*! 

Tariama partinės biurokratijos valdžia ir reali slaptosios policijos valdžia Ru- 
sijoje atitinka pradinį partijos ir valstybės sudvejinimą nacistinėje Vokietijoje, o 
dauginimas tampa akivaizdus tik pačioje slaptojoje policijoje, kuri turėjo nepa- 
prastai sudėtingą, labai išsišakojusį agentų tinklą, kur vienam padaliniui visada 
privaloma prižiūrėti ir šnipinėti kitą padalinį. Kiekvienoje Tarybų Sąjungos įmo- 
nėje buvo specialus slaptosios policijos padalinys, šnipinėjęs partijos narius ir 
eilinį personalą. Kartu su šiuo padaliniu egzistavo kitas policijos skyrius pačioje 
partijoje, irgi stebėjęs kiekvieną žmogų, įskaitant NKVD agentus, ir šio sky- 


*“ Pavyzdžiui, tokia nežymi ir nesvarbi draugija kaip NSKK (Nacionalsocialistinis automobili- 
ninkų korpusas, įkurtas 1930 metais) 1933 metais netikėtai buvo pakelta iki elitinės formuotės 
lygmens ir, kaip SA ir SS, gavo privilegiją būti nepriklausomu partijos filialu. Šis pakilimas 
nacių hicrarchijos laipteliais nedavė jokių apčiuopiamų padarinių, o žvelgiant atgal, šis įvykis 
atrodo kaip bergždžia grėsmė SA ir SS valdžiai. 

* E Beck and W. Godin, Russian Purge and the Extraction of Confession, 1951, p. 153. 

riaus narių nepažinojo konkuruojantis padalinys. Prie šių dviejų šnipinėjimo 
organizacijų reikia pridėti gamyklų profsąjungas, kurios turėjo žiūrėti, kad dar- 
bininkai papildytų jiems skirtas informatorių kvotas. Tačiau už visus šiuos apa- 
ratus daug svarbesnis buvo NKVD „specialusis skyrius“, atstovavęs „NKVD 
pačiame NKVD“, t. y. slaptoji policija pačioje slaptojoje policijoje“?. Visi šių 
konkuruojančių policijos agentūrų pranešimai galiausiai patekdavo į Maskvos 
Centro Komitetą ir Politbiurą. Čia būdavo nusprendžiama, kuris pranešimas 
yra svarbus ir kuriam iš policijos padalinių galima leisti imtis atitinkamų polici- 
nių priemonių. Nei vidutinis šalies gyventojas, nei koks nors policijos padalinys, 
žinoma, nežinojo, koks sprendimas bus priimtas: šiandien tai gali būti specialus 
NKVD padalinys, rytoj - partijos agentų tinklas, dar kitą dieną tai gali būti vieti- 
niai komitetai ar kuris nors regioninis padalinys. Tarp šių padalinių neegzistuoja 
teisiškai įtvirtinta valdžios ar autoriteto hierarchija, ir vienintelis tikras dalykas 
yra tas, kad galiausiai vienas iš jų bus pasirinktas įkūnyti „vadovybės valią“. 

Vienintelė taisyklė, dėl kurios kiekvienas totalitarinės valstybės gyventojas 
gali būti tikras, yra ta, kad juo geriau matomos vyriausybinės įstaigos, juo ma- 
žiau jos turi valdžios, ir juo mažiau žinoma apie kokios nors institucijos egzista- 
vimą, juo galingesnė galiausiai ji pasirodys esanti. Pagal šią taisyklę, Tarybos, 
rašytinės konstitucijos pripažįstamos kaip aukščiausioji valdžia, turi mažiau val- 
džios negu bolševikų partija, o bolševikų partija, savo narius verbuojanti viešai 
ir pripažįstama kaip viešpataujanti klasė, turi mažiau galios negu slaptoji polici- 
ja. Reali valdžia prasideda ten, kur prasideda slaptumas. Šiuo požiūriu nacių ir 
bolševikų valstybės labai panašios. Pagrindinis jų skirtumas buvo tas, kad slap- 
tosios policijos tarnybą monopolizavo ir centralizavo Himmleris, o Rusijoje po- 
licijos veikla atrodė kaip aiškiai nesusijusių ir nerišlių veiksmų labirintas. 

Jei totalitarinę valstybę traktuosime vien kaip valdžios įrankį ir nekelsime 
klausimų apie administracinį efektyvumą, pramonės pajėgumą ir ekonominį pro- 
duktyvumą, tada jos beformiškumas pasirodys esąs įrankis, idealiai pritaikytas 
įgyvendinti vadinamąjį Vado principą. Nesibaigiančios varžybos tarp įstaigų, kurių 
funkcijos ne tik iš dalies sutampa, bet kurios atlieka tuos pačius uždavinius““, 
beveik nepalieka šansų efektyviai opozicijai ar sabotažui, o greita svorio centro 
kaita, dėl kurios viena įstaiga virsta šešėliu, o kita įgyja valdžią, gali išspręsti 
visas problemas taip, kad niekas nesuvokia pasikeitimo ar nepastebi to fakto, 
kad egzistavo opozicija. Dar vienas tokios sistemos pranašumas yra tas, kad 
oponuojanti įstaiga veikiausiai niekada nesužinos apie savo pralaimėjimą, nes ji 
arba išvis nepanaikinama (kaip nacių režimo atveju), arba likviduojama daug 
vėliau ir be jokio akivaizdaus ryšio su kokiu nors konkrečiu reikalu. Tai galima 
padaryti visai lengvai, nes niekas, išskyrus keletą išrinktųjų, nežino tikro valdžių 
santykio. Tik retkarčiais netotalitarinis pasaulis gali akimirką pamatyti šias są- 
lygas, kai, pavyzdžiui, aukštas pareigūnas užsienyje prisipažįsta, kad niekam ne- 
žinomas ambasados tarnautojas buvo tiesioginis jo viršininkas. Žvelgiant ret- 


* Ibid., p. 159 ff. Kituose pranešimuose esama įvairių pavyzdžių, rodančių, kaip stulbinamai 
dauginosi tarybinės policijos aparatas, pirmiausia vietiniai ir regioniniai NKVD junginiai, vei- 
kę nepriklausomai vienas nuo kito ir turėję savo atitikmenis - vietinius ir regioninius partijos 
agentų tinklus. Visai natūralu, kad apic Rusijos sąlygas mes žinome daug mažiau negu apie 
nacistinės Vokietijos sąlygas, ypač kai turime galvoje organizacines detales. 

** Pagal vieno iš jo ankstesnių darbuotojų liudijimą (Nazi Conspiracy, VI, p. 461), „Himmleriui 
buvo būdinga vieną uždavinį duoti dviem skirtingiems žmonėms“. 


Totalitarizmas valdžioje 393 


rospektyviai dažnai įmanoma suprasti, kodėl taip staigiai buvo prarasta valdžia, 
ar veikiau, kad ji apskritai buvo prarasta. Pavyzdžiui, šiandien nesunku suprasti, 
kodėl prasidėjus karui tokie žmonės kaip Alfredas Rosenbergas ar Hansas Fran- 
kas buvo perkelti į valstybinius postus ir šitaip pašalinti iš realaus valdžios cen- 
tro, t. y. išstumti iš fiurerio artimųjų rato“*. Svarbu tai, kad jie ne tik nežinojo 
tokių savo perkėlimų priežasčių, bet, galima spėti, net neįtarė, kad tokie regi- 
mai aukšti Lenkijos generalgubernatoriaus arba Rytų teritorijų reichsministro 
postai ženklina ne nacionalsocialistinių jų karjerų viršūnę, o pabaigą. 

Vado principas neįsteigia hierarchijos totalitarinėje valstybėje lygiai kaip ir 
totalitariniame sąjūdyje, nes valdžia nėra filtruojama iš viršaus, per visus tarpi- 
nius sluoksnius, į politinio junginio apačią, kaip autoritariniuose režimuose. Fak- 
tinė priežastis yra ta, kad nesama hierarchijos be valdžios ir kad, nepaisant dau- 
gelio nesusipratimų dėl vadinamosios „autoritarinės asmenybės“, valdžios prin- 
cipas visais svarbiais savo aspektais diametraliai priešingas totalitarinio viešpa- 
tavimo principui. Visai nepriklausomai nuo savo kilmės Romos istorijoje val- 
džia, nesvarbu, kokiu pavidalu, visada turi apriboti ar apkarpyti laisvę, bet nie- 
kada neturi jos panaikinti. Tuo tarpu totalitarinis viešpatavimas siekia panai- 
kinti laisvę, galiausiai net sunaikindamas Žmogaus spontaniškumą apskritai, jis 
jokiu būdu nesiekia tik apriboti, kad ir kaip tironiškai, žmogaus laisvės. Šitokį 
bet kokios valdžios ar hierarchijos nebuvimą totalitarinėje sistemoje techniniu 
požiūriu atskleidžia tas faktas, kad tarp aukščiausiosios valdžios (fiurerio) ir 
valdinių nėra patikimų tarpinių lygmenų, iš kurių kiekvienas gautų jam pridera- 
mą valdžios ir paklusnumo dalį. Fiurerio valia gali būti įkūnyta bet kur ir bet 
kada, ir jis nesusijęs su kokia nors hierarchija, netgi tokia, kurią galėtų įkurti 
pats. Todėl netikslu sakyti, kad užgrobęs valdžią sąjūdis randa daugelį kuni- 
gaikštysčių, kuriose kiekvienas mažutis vadas gali daryti ką tinkamas ir pamėg- 
džioti viršuje esantį didįjį vadą“*. Nacių šūkis, kad „partija yra vadų tvarka“““, 
buvo paprasčiausias melas. Kaip begalinis įstaigų dauginimas ir valdžios painia- 
va atveda prie tokios padėties, kai kiekvienas pilietis jaučiasi tiesiogiai priklau- 
somas nuo Vado valios, o vadas savavališkai pasirenka jo sprendimus vykdančią 
instituciją, taip pusantro milijono „fiurerių“ Trečiajame reiche“' labai gerai Ži- 


* Anksčiau minėtame kreipimesi (žr. 29 išnašą) Hansas Frankas parodė, kad tam tikru metu 
jis norėjo stabilizuoti sąjūdį, o daugybė jo skundų būnant Lenkijos generalgubernatoriumi 
liudija, jog jis visai nesuprato sąmoningų antiutilitarinių nacių politikos tendencijų. Jis negalė- 
jo suprasti, kodėl pavergtos tautos ne eksploatuojamos, o naikinamos. Rosenbergas, Hitlerio 
akimis, buvo nepatikimas rasinės politikos požiūriu, nes nukariautosc rytinėse teritorijose kc- 
tino kurti satelitines valstybes ir nesuprato, kad Hitlerio demografinės politikos tikslas buvo 
šių teritorijų depopuliacija. 

* Pasidalijimo į „nedideles kunigaikštystes“, sudarančias „betcisės valdžios piramidę, kurios 
viršūnė yra fiureris“, vaizdinys priklauso Robertui H. Jacksonui. Žr. Nazi Conspiracy, II, ch. xii, 
p. 1 ff. Kad sutrukdytų atsirasti tokiai autoritarinei valstybei, Hitleris dar 1934 metais išleido 
tokį partijos dekretą: „Kreipimosi forma “Mano Fiureri' rezervuojama tik pačiam fiureriui. 
Šiuo potvarkiu draudžiu visiems žemesniems NSDAP vadams leisti į save kreiptis 'Mano reich- 
sleiteri!" ir t. t. žodžiu ar raštu. Kreipimosi forma veikiau turi būti tokia: “Partijos drauge! 
<...> "Gauleiteri!" ir t. t“ Žr. Verfūgungen, Anordnungen, Bekannigaben, op. cit., 1934 metų 
rugpjūčio 20 d. dekretas. 

* Žr. Organisationsbuch der NSDAP 

37 Žr. Nazi Conspiracy, Vol. VIII, Chart 14. 


394 Totalitarizmas 


nojo, kad jų valdžia kyla tiesiogiai iš Hitlerio, be jokių tarpinių funkcionuojan- 
čios hierarchijos lygmenų“. Tiesioginė priklausomybė buvo reali, o tarpinė hie- 
rarchija, be abejonės, svarbi socialiniu požiūriu, buvo tik tariama, apsimestinė 
autoritarinės valstybės imitacija. 

Absoliutus vado valdžios ir autoriteto monopolis akivaizdžiausias jo ir jo po- 
licijos viršininko, kuris totalitarinėje šalyje užima patį galingiausią viešą postą, 
santykiuose. Tačiau nors policijos viršininkas kaip tikrų tikriausios policinės ka- 
riuomenės ir elitinių formuočių galva turi milžinišką medžiaginę ir organizaci- 
nę valdžią, jis akivaizdžiai niekada negali užgrobti valdžios ir pats tapti šalies 
valdovu. Štai prieš žlungant Hitleriui, Himmleris niekada nedrįso suabejoti Hit- 
lerio teise vadovauti“ ir jam niekada nebuvo siūlyta tapti Hitlerio įpėdiniu. Šiuo 
atžvilgiu net įdomesnis nepavykęs Berijos mėginimas užgrobti valdžią po Stali- 
no mirties. Nors Stalinas jokiam savo policijos viršininkui niekada neleido nau- 
dotis tokia padėtimi, kurią būtų galima palyginti su Himmlerio padėtimi pasku- 
tiniais nacių valdymo metais, Berija irgi turėjo pakankamai kareivių, kad mestų 
vą ir visas Kremliaus prieigas - niekas, išskyrus Raudonąją armiją, nebūtų galė- 
ję sutrukdyti jo veržimuisi į valdžią, ir tai būtų atvedę prie kruvino pilietinio 
karo, kurio rezultatų visiškai neįmanoma numatyti. Įdomu tai, jog Berija po 
kelių dienų pats atsisakė visų savo postų, nors turėjo žinoti, kad užmokės gyvy- 
be už tas dienas, kai išdrįso policijos valdžią priešpriešinti partijos valdžiai". 

Žinoma, šitoks absoliučios valdžios neturėjimas policijos galvai netrukdo or- 
ganizuoti savo milžiniško aparato pagal totalitarinės valdžios principus. Štai ne- 
paprastai įdomu matyti, kaip Himmleris po savo paskyrimo pradėjo reorgani- 
zuoti Vokietijos policiją, į iki tol centralizuotą slaptosios policijos aparatą įdieg- 
damas daugybę tarnybų - t. y. jis akivaizdžiai darė tai, ko visi iki totalitarinių 
režimų egzistavusios valdžios ekspertai būtų bijoję kaip decentralizacijos, vedan- 
čios prie valdžios silpninimo. Prie gestapo tarnybos Himmleris iš pradžių pridėjo 
saugumo tarnybą, iš pradžių buvusią SS padaliniu, ir įkūrė ją kaip policijos junginį 
partijos viduje. Svarbiausios gestapo ir saugumo tarnybos įstaigos faktiškai buvo 
sutelktos Berlyne, o šių dviejų milžiniškų slaptųjų tarnybų atšakos išsaugojo sava- 
rankiškumą ir kiekviena pranešinėdavo tiesiogiai Himmlerio būstinei Berlyne“! 
Karo metu Himmleris įkūrė dar dvi žvalgybos tarnybas: viena buvo sudaryta iš 
vadinamųjų inspektorių, kurie turėjo kontroliuoti saugumo tarnybą ir koordinuoti 
jos veiksmus su policija ir kurie buvo pavaldūs SS jurisdikcijai, o kita buvo specia- 
lus karinės žvalgybos biuras, veikęs nepriklausomai nuo reicho karinių pajėgų ir 
galiausiai sugebėjęs praryti pačios armijos karinę žvalgybą?“. 


*8 Visos priesaikos partijoje, neišskiriant ir elitinių formuočių, būdavo duodamos asmeniškai 
Adolfui Hitleriui. 

“ Pirmą žingsnį šia kryptimi Himmleris žengė sunkiais 1944 metais, kai savo iniciatyva įsakė 
demontuoti dujų kameras koncentracijos stovyklose ir nutraukti masines žudynes. Šitaip jis ban- 
dė pradėti taikos derybas su Vakarų valstybėmis. Labai įdomu, kad Hitleriui, atrodo, apic šiuos 
pasirengimus niekada nebuvo pranešta - atrodo, kad nickas neišdrįso jam pasakyti, jog vieno 
svarbiausių jo karo tikslų jau atsisakyta. Žr. Lėon Poliakov, Brėvaire de la Haine, 1951, p. 232. 

** Apie įvykius po Stalino mirties žr. Harrison E. Salisbury, American in Russia, New York, 
1955. 

“I Žr. puikią nacių policijos struktūros analizę Nazi Conspiracy, II, p. 250 ff., ypač p. 256. 

* Ibid., p. 252. 

Visiškas sėkmingų ar nesėkmingų dvaro revoliucijų nebuvimas yra vienas įdo- 
miausių totalitarinių diktatūrų bruožų. (Be vienos išimties, niekas iš nusivylusių 
nacių nedalyvavo kariniame sąmoksle prieš Hitlerį 1944 metų liepos mėnesį). 
Zvelgiant paviršutiniškai, Vado principas, atrodo, provokuoja kruvinus asmeni- 
nės valdžios pakeitimus, nekeičiant paties režimo. Tačiau tai tik vienas iš dauge- 
lio požymių, rodančių, kad totalitarinė valdymo forma beveik neturi nieko ben- 
dro su valdžios geismu ar net troškimu paimti į savo rankas valdžios mašiną, su 
kova už valdžią dėl pačios valdžios, kuri buvo būdinga paskutinėms imperialis- 
tinės valdžios stadijoms. Tačiau tiksliau sakant, tai yra vienas svarbiausių požy- 
mių, rodančių, kad totalitarinė valdymo forma, nepaisant visų regimybių, nėra 
klikos ar gaujos valdžia**. Hitlerio ir Stalino diktatūra aiškiai rodo, kad atomi- 
zuotų individų izoliacija ne tik sukuria totalitarinio valdymo pagrindą, bet ir 
pereina į visos struktūros viršūnę. Stalinas sušaudė beveik visus, kurie galėjo 
pretenduoti priklausyti valdančiajai klikai, o Politbiuro narius stumdydavo kaip 
patinka, kai tik klikoje pasirodydavo vienijimosi požymių. Hitleris nacistinėje 
Vokietijoje naikindavo klikas ne tokiomis drastiškomis priemonėmis - vienin- 
telis kruvinas valymas buvo nukreiptas prieš Rėhmo kliką, kuri buvo tvirtai su- 
vienyta vadovaujančiųjų jos narių homoseksualizmo; klikų formavimosi jis iš- 
vengdavo nuolat perstumdydamas valdžią ir autoritetą ir dažnai keisdamas tie- 
sioginės savo aplinkos žmones, todėl bet koks ankstesnis solidarumas tarp tų, 
kurie į valdžią atėjo kartu su juo, greitai išgaravo. Maža to, atrodo aišku, kad 
baisingas įtarumas, kuris beveik vienodais žodžiais apibūdinamas kaip išskirti- 
nis ir Hitlerio, ir Stalino bruožas, neleido jiems vadovauti tokiam pastoviam ir 
ilgalaikiam dariniui kaip klika. Kad ir kaip būtų, esmė ta, kad totalitarizme ne- 
sama tarpusavio ryšių tarp atsakingus postus užimančių asmenų: jų nesieja vie- 
noda padėtis politinėje hierarchijoje ar valdančiojo ir valdinio santykis, ar net 
neapibrėžta gangsterių ištikimybė. Tarybų Rusijoje kiekvienam žinoma, kad di- 
delio pramoninio komplekso vadovas, lygiai kaip ir užsienio reikalų ministras, 
bet kurią dieną gali būti nustumtas į žemiausią socialinę ir politinę padėtį,ir kad 
jo vietą gali užimti visiškai nežinomas asmuo. Kita vertus, gangsterių bendrinin- 
kavimas, atlikęs tam tikrą vaidmenį ankstyvose nacių diktatūros stadijose, pra- 
randa bet kokią jungiamąją galią, nes totalitarizmas naudojasi savo valdžia kaip 
tik tam, kad šitokį bendrininkavimą išplatintų tarp gyventojų, kol visai liaudžiai, 
kurios atžvilgiu viešpatauja, įdiegia kaltės jausmą“. 

Valdančiosios klikos nebuvimas įpėdinio klausimą totalitariniam diktatoriui 
padarė ypač sunkų ir varginantį. Teisybė, kad ši problema kamuodavo visus uzur- 
patorius, ir labai būdinga, kad nė vienas totalitarinis diktatorius niekada neiš- 
bandė seno metodo - įkurti dinastiją ar ką nors įsūnyti. Be daugybės (o todėl 


“> Franzas Neumannas (op. cit., p. 521 ff.) abejoja, „ar Vokietiją galima vadinti valstybe. Ji kur 
kas panašesnė į gaują, kurios vadai nuolat priversti susitarti po kivirčų“. Teorijai, pagal kurią 
totalitarinė vyriausybė yra klika, svarbūs Konrado Heideno veikalai apie nacistinę Vokietiją. 
Kai dėl klikų formavimosi aplink Hitlerį, labai informatyvūs yra Bormanno laiškai, paskelbti 
Trevoro-Ropero. Gydytojų teismo procese (The United States vs. Karl Brandt et al., 1947 
metų gegužės 13 d. posėdis) Victoras Brackas liudijo, kad dar 1933 metais Bormannas, bc 
abejonės, veikęs Hitlerio įsakymu, pradėjo telkti grupę asmenų, stovėjusių virš valstybės ir 
partijos. 

“* Palyginkite šios knygos autorės mėginimą aptarti vokiečių kaltės klausimą: „Organized Guilt“, 
Jewisch Frontier, January, 1945. 

nevykusių) paskyrimų, esama ir Stalino metodo, kuris įpėdinystę padarė vienu 
iš pačių pavojingiausių apdovanojimų Tarybų Sąjungoje. Totalitarinėmis sąly- 
gomis transmisinių diržų labirinto žinojimas prilygsta aukščiausiai valdžiai, ir 
kiekvienas paskirtas įpėdinis, tikrai sužinantis, kas vyksta iš tikrųjų, po tam tik- 
ro laiko automatiškai pašalinamas. Tėeisėtas ir palyginti pastovus paskyrimas tikrai 
suponuotų tai, kad egzistuoja tam tikra klika, kurios nariai dalijasi su vadu jo 
monopolį žinoti, kas vyksta, bet kaip tik šito vadas turi vengti bet kuria kaina. 
Kartą Hitleris šią mintį savotiškai paaiškino aukščiausiems vermachto vadams, 
kurie, patekę į patį siautėjančio karo sūkurį, veikiausiai laužė galvą dėl tos pro- 
blemos: „Galiausiai, kad ir koks kuklus būdamas, aš turiu pasakyti apie savo 
personą: esu nepakeičiamas <...> Reicho likimas priklauso tik nuo manęs“**. 
Nėra reikalo žodyje „kuklus“ įžvelgti ironijos: visiškai priešingai negu visi anks- 
tesni uzurpatoriai, despotai ir tironai, totalitarinis vadas, atrodo, tiki, kad jo 
įpėdinio klausimas nėra itin svarbus, kad šiam darbui nereikia ypatingų savybių 
ar ypatingo pasirengimo, kad šalis galiausiai paklus bet kam, kam nutiks būti 
paskirtam vado mirties akimirką, ir kad nebus valdžios ištroškusių varžovų, mė- 
ginsiančių nuginčyti paskyrimo teisėtumą““. 

Jei kalbėsime apie valdymo techniką, totalitarinės priemonės atrodo papras- 
tos, išradingos ir efektyvios. Jos užtikrina ne tik absoliutų valdžios monopolį, 
bet ir neprilygstamą tikrumą, kad visi įsakymai bus vykdomi visada. Transmisi- 
nių saitų gausybė, hierarchinė painiava garantuoja visišką diktatoriaus nepri- 
klausomybę nuo visų jo valdinių ir padaro įmanomus greitus ir stulbinamus ma- 
nevrus politikoje, kuriais pagarsėjo totalitarizmas. Šalies politinis junginys at- 
sparus smūgiams dėl savo beformiškumo. 

Priežastys, dėl kurių toks ypatingas efektyvumas niekada nebuvo pasiektas 
anksčiau, tokios pat paprastos kaip ir pats mechanizmas. Tarnybų dauginimas 
sunaikina bet kokią atsakomybės ir kompetencijos prasmę: jis ne tik padidina 
nepaprastai apsunkinantį ir nevaisingą biurokratijos masyvą, bet iš tikrųjų žlug- 
do produktyvumą, nes kontliktuojančios struktūros nuolat atideda realų darbą, 
kol pagaliau viską nulemia vado įsakymas. Elito kadrų fanatizmas, absoliučiai 
reikalingas tam, kad sąjūdis funkcionuotų, sistemingai naikina bet kokį domėji- 
mąsi konkrečiu darbu ir kuria tokią mąstyseną, kuri kiekvieną įmanomą veiks- 


> 1939 metų lapkričio 23 d. pasakytoje kalboje, cit. pagal Trial of Major War Criminals, 
Vol. 26, p. 332. Tai, kad šis posakis buvo ne tik isteriškas nukrypimas, nulemtas atsitiktinu- 
mo, akivaizdu iš Himmlerio kalbos (jos stenograma saugoma Huverio bibliotekos archyvuo- 
se, Himmlerio dosjė, 332 aplankas), pasakytos merų konferencijoje Poznanėje 1944 metų 
kovo mėnesį. Jis sako: „Kokias vertybes mes galime padėti ant istorijos svarstyklių? Savo 
tautos vertę <...> Antra, pasakyčiau, net didesnė vertybė yra unikali fiurerio Adolfo Hitlc- 
rio asmenybė <...> jis pirmą kartą po dviejų tūkstančių metų <...> buvo pasiųstas germanų 
rasei kaip didysis vadas <...>“ 

** Žr. Hitlerio pasisakymus šiuo klausimu knygoje Hirlers Tischgesprūche, p. 253 f. ir 222 f.: 
naujasis fiureris turi būti renkamas „senato“, o pagrindinis principas renkant fiurcrį turi būti 
toks: bet kokia diskusija tarp rinkimuose dalyvaujančių asmenų turi baigtis per procedūros 
nustatytą laiką. Per tris valandas vermachtas, partija ir visi civiliniai pareigūnai turi būti pri- 
saikdinti iš naujo. „Jis neturėjo iliuzijų dėl to fakto, kad šitaip renkant aukščiausią valstybės 
galvą prie reicho vairo ne visada gali atsistoti išskirtinė asmenybė fiureris“. Tačiau tai nepavo- 
jinga, „kol visas mechanizmas funkcionuoja tinkamai“. 

mą traktuoja kaip kažko visiškai kito įrankį?'. Visa tokia mąstysena būdinga ne 
tik elitui, bet pamažu persiduoda visiems gyventojams, ir pačios intymiausios jų 
gyvenimo ir mirties detalės priklauso nuo politinių sprendimų, t. y. nuo tokių 
priežasčių ir paslėptų motyvų, kurie neturi nieko bendro su konkrečiu darbu. 
Nuolatiniai perkėlimai, valdžios atėmimas ar jos suteikimas lemia tai, kad pati- 
kimas bendras darbas tampa nebeįmanomas ir trukdo kauptis patyrimui. Eko- 
nominiu požiūriu vergų darbas - prabanga, kurios Rusija neturėjo sau leisti, 
tuo metu, kai labai trūko specialistų, koncentracijos stovyklose buvo pilna „aukš- 
tos kvalifikacijos inžinierių, besivaržančių dėl teisės dirbti santechnikais, taisyti 
laikrodžius, elektros apšvietimą ir telefonus“**. Bet tokiu atveju, grynai utilita- 
riniu požiūriu, Rusija neturėjo imtis ir ketvirtojo dešimtmečio valymų, pertrau- 
kusių ilgai lauktą ekonomikos atsigavimą, ji neturėjo ir fiziškai sunaikinti Rau- 
donosios armijos generalinio štabo, nes dėl šito beveik pralaimėjo Rusijos-Suo- 
mijos karą. 

Sąlygos Vokietijoje šiek tiek skyrėsi. Iš pradžių naciai buvo linkę išsaugoti tech- 
ninius ir administracinius kadrus, verslininkams leisti gauti pelną ir vyrauti eko- 
nomikoje, per daug į ją nesikišdami. Prasidėjus karui Vokietija dar nebuvo visiš- 
kai totalitarizuota, ir jei pasirengimą karui traktuotume kaip racionalų motyvą, 
reikia pripažinti, kad apytikriai iki 1942 metų jos ekonomikai buvo leidžiama funk- 
cionuoti daugiau ar mažiau racionaliai. Rengimasis karui savaime nėra antiutili- 
tarus, nepaisant didžiulių išlaidų??, nes iš tikrųjų gali būti daug „pigiau užkariavi- 
mu užgrobti kitų nacijų turtą ir išteklius, negu juos pirkti iš užsienio šalių ar ga- 
minti savo šalyje““*". Investavimo ir gamybos, pajamų ir pelno stabilizavimo ir var- 
tojimo ekonominiai dėsniai neveikia, jei nusilpusią vidaus ekonomiką siekiama, 
šiaip ar taip, atgaivinti apiplėšiant kitas šalis: visai tikra — ir režimui simpatizavę 
Vokietijos žmonės puikiai tai suprato, - kad garsusis nacių šūkis „šautuvai arba 
sviestas“ iš tikrųjų reiškė „sviestas šautuvų dėka““"!. Tik nuo 1942 metų totalitari- 
nio viešpatavimo taisyklės pradėjo persverti visus kitus sumetimus. 

Radikalizavimas prasidėjo tuojau pat prasidėjus karui. Net galima tarti, kad 
vienas iš motyvų, paskatinusių Hitlerį pradėti šį karą, buvo tas, kad karas jam 
leido pagreitinti vystymąsi tokiu būdu, koks būtų buvęs neįsivaizduojamas tai- 
kos metu“*. Tačiau šiame procese ypač įsidėmėtina tai, kad jo nesustabdė net 


*7 Vienas iš pagrindinių SS principų, suformuluotas paties Himmlerio, skamba taip: „Joks už- 
davinys neegzistuoja dėl jo paties“. Žr. Gunter d'Alguen, Die SS. Geschichte, Aufgabe und 
Organisation der Schiitzstaffeln der NSDAR 1939, Schriften der Hochschule fūr Politik. 

58 Zr. David J. Dallin and Boris I. Nicolacvsky, Forced Labor in Russia, 1947. Čia irgi sakoma, kad 
karo metais, kai dėl mobilizacijos ėmė labai stokoti vyrų, mirtingumas darbo stovyklose pasiek- 
davo apytikriai 40 nuošimčių per metus. Apskritai jie apskaičiavo, kad darbininko darbo našu- 
mas priverstinio darbo stovyklose yra mažiau nei 50 nuošimčių laisvo darbininko darbo našumo. 
* Thomasas Reveille'is (The Spoil of Europe, 1941) mano, kad Vokietija per pirmus karo metus 
galėjo padengti visas savo 1933-1939 metų parengiamąsias karo išlaidas. 

* William Ebenstein, The Nazi State, p. 257. 

 Ibid., p. 270. 

* Tai patvirtina faktas, kad įsakymas žudyti visus nepagydomus ligonius buvo duotas pirmąją 
karo dieną, bet dar labiau - Hitlerio pasisakymai karo metu, cituojami Goebbelso (The: Goeb- 
bels Diaries, ed. Louis P Lochner, 1948), kur pareiškiama, kad „karas mums davė galimybę 
išspręsti daug problemų, kurių niekada neįmanoma išspręsti normaliais laikais“, ir kad nepri- 
klausomai nuo karo eigos „žydai tikrai bus pralaimėjusieji“ (p. 314). 

tokie sukrečiantys pralaimėjimai kaip prie Stalingrado ir kad pavojus pralaimė- 
ti karą kartu buvo dar viena paskata išmesti už borto visus utilitarinius sumeti- 
mus ir imtis radikalios pastangos remiantis totaline organizacija įgyvendinti to- 
talitarinės rasinės ideologijos tikslus, kad ir neilgam“*. Po Stalingrado elitinės 
formuotės, kurios buvo visiškai atskirtos nuo tautos, buvo labai išplėstos, drau- 
dimas tapti partijos nariais kariškiams buvo atšauktas, ir karo vadai tapo paval- 
dūs SS vadams. Pavydžiai saugomas SS monopolis daryti nusikaltimus buvo pa- 
naikintas, ir kareiviai, kurie to pageidavo, buvo įpareigoti vykdyti masines žudy- 
nes“*. Nei kariniams, nei ekonominiams, nei politiniams motyvams nebuvo lei- 
džiama trukdyti vykdyti brangiai kainavusios ir varginančios masinių naikinimų 
ir deportacijų programos. 

Jeigu apmąstytume tuos paskutinius nacių valdymo metus ir jų sudarytą „pen- 
kmečio planą“, kuriam įvykdyti jiems pritrūko laiko, bet kuriuo buvo siekiama 
išnaikinti lenkų ir ukrainiečių tautas, 170 mln. rusų (kaip minima viename pla- 
ne), Vakarų Europos inteligentiją, pavyzdžiui, olandų, ir Elzaso bei Lotaringi- 
jos gyventojus, taip pat ir tuos vokiečius, kuriems būtų buvęs pritaikytas numa- 
tytasis reicho sveikatos įstatymas arba „įstatymas dėl svetimšalių bendruome- 
nių“, būtų beveik neįmanoma nepastebėti panašumo į bolševikų penkmečio pla- 
ną, priimtą 1929-aisiais, t. y. tais metais, kai Rusijoje aiškius kontūrus įgavo 
totalitarinė diktatūra. Vienu atveju vulgarūs eugeniniai šūkiai, kitu - skambios 
ekonominės frazės buvo „milžiniškos beprotybės, visos logikos taisykles ir eko- 
nomikos dėsnius apvertusios aukštyn kojom““?, preliudija. 

Žinoma, totalitariniai diktatoriai sąmoningai nesirenka beprotybės kelio. Es- 


63 Žinoma, vermachtas kartkarčiais stengėsi įvairioms partijos institucijoms aiškinti, koks pa- 
vojingas tokio pobūdžio karas, kai įsakinėjama visiškai nepaisant jokių karinių, civilinių ir eko- 
nominių faktų (žr., pavyzdžiui, Poliakov, op. cit., p. 321). Tačiau net daugelis aukštų nacių 
funkcionierių sunkiai suvokdavo, kodėl nepaisoma visų šioje situacijoje susidariusių objekty- 
vių ekonominių ir karinių veiksnių. Jiems vis reikėdavo kartoti, kad „sprendžiant [žydų] klau- 
simą, ekonominių sumetimų reikia nesilaikyti iš principo“ (Nazi Conspiracy, VI, p. 402), bet jie 
vis tick skųsdavosi, esą didžiulė statybinė programa Lenkijoje „nebūtų nutrūkusi, jei daugybė 
tūkstančių ten dirbusių žydų nebūtų buvę deportuoti. Dabar duotas įsakymas visus žydus nuša- 
linti nuo karinių projektų įgyvendinimo. Aš tikiuosi, kad šis <...> įsakymas bus netrukus at- 
šauktas, nes kitaip padėtis dar labiau pablogės“. Ši Hanso Franko, Lenkijos generalgubernato- 
riaus, viltis liko tokia pat tuščia kaip ir jo vėlesnės viltys dėl subtilesnės karinės politikos lenkų 
ir ukrainicčių atžvilgiu. Jo nepasitenkinimas (žr. jo dienoraštį, Nazi Conspiracy, IV, p. 902 ff.) 
įdomus, nes jį baugina tik antiutilitarinis nacių politikos karo metu aspektas. „Jeigu mes laimė- 
tume karą, vienintelis dalykas, kurio trokštu, tai galimybė paversti kotletu lenkus, ukrainiečius 
ir visus kitus bėginėjančius aplink mus čionykščius <...>“ 

“ Iš pradžių koncentracijos stovyklose tarnavo tik specialūs SS padaliniai - „Kaukolės“ for- 
muotės. Vėliau juos pakeitė ginkluotos SS divizijos. Nuo 1944 metų tarnaudavo ir reguliariųjų 
karinių pajėgų padaliniai, bet paprastai prijungti prie SS ginkluotųjų pajėgų. (Žr. buvusio SS 
pareigūno, dirbusio Nojengamo koncentracijos stovykloje, parodymus leidinyje Nazi Conspi- 
racy, VII, p. 211.) Kaip koncentracijos stovyklose pasijuto aktyvus vermachto dalyvavimas, 
papasakota Oddo Nanseno gyvenimo koncentracijos stovykloje dienoraštyje Day after Day, 
London, 1949. Deja, dienoraštis liudija, kad šitic reguliariosios armijos kareiviai buvo tokie 
pat Žiaurūs kaip ir esesininkai. 

“5 Deutscher, op. cit., p. 326. Ši citata ypač vertinga, nes paimta iš paties palankiausio Stalinui 
biografo nekomunisto veikalo. 

mė veikiau yra ta, kad mūsų nuostaba dėl antiutilitarinio totalitarinės valstybės 
struktūros pobūdžio kyla iš klaidingo vaizdinio, jog galiausiai mes turime reika- 
14 su normalia valstybe - biurokratija, tironija, diktatūra, - iš to fakto, kad mes 
nekreipiame dėmesio į pabrėžtinus totalitarinių valdovų tvirtinimus, jog tą šalį, 
kur jiems pavyko užgrobti valdžią, jie traktuoja tik kaip laikiną tarptautinio są- 
jūdžio, esančio kelyje į pasaulio užkariavimą, būstinę, kad pergales ir pralaimė- 
jimus jie vertina šimtmečių ar tūkstantmečių fone ir kad globaliniai interesai 
visada užgožia vietinius jų pačių teritorijos interesus““. Garsusis šūkis „Teisė yra 
tai, kas gera vokiečių tautai“ buvo skirtas tik masinei propagandai, o naciams 
buvo sakoma, kad „Teisė yra tai, kas gera sąjūdžiui““?, ir šie du interesai sutap- 
davo toli gražu ne visada. Naciai nemanė, kad vokiečiai yra viešpačių rasė, ku- 
riai priklauso pasaulis, tačiau jie manė, kad jiems, kaip ir kitoms tautoms, turi 
vadovauti viešpačių rasė, ir kad tokia rasė tik pradeda rastis“. Ne vokiečiai, o 
esesininkai buvo viešpačių rasės pirmtakai“?. „Pasaulinė germanų imperija“, kaip 
pasakė Himmleris, arba pasaulinė „arijų“ imperija, kaip būtų pasakęs Hitleris, 
šiaip ar taip, gali atsirasti tik per keletą šimtmečių". „Sąjūdžiui“ buvo daug svar- 
biau parodyti, kad įmanoma sukurti tokią rasę išnaikinant kitas „rases“, negu 


* Naciai ypač mėgdavo skaičiuoti tūkstantmečiais. Himmlerio pareiškimai, kad esesininkai 
domėjosi tik „ideologiniais klausimais, kurių reikšmė skaičiuojama dešimtmečiais ir šimtme- 
čiais“, ir kadjie „tarnavo tokiam reikalui, kuris per du tūkstančius metų iškilo tik vieną kartą“, 
su nedidelėmis variacijomis buvo kartojami visoje indoktrinacijai skirtoje medžiagoje (Wesen 
und Aufgabe der SS und der Polizei. SS-Hauptamt-Schulungsamt. S. 160). Kai dėl bolševikų 
varianto, tai geriausias šaltinis yra Komunistų internacionalo programa, suformuluota Stalino 
dar 1928 metais partijos suvažiavime Maskvoje. Ypač įdomus teiginys, kad Tarybų Sąjunga yra 
„pasaulinio sąjūdžio pagrindas, tarptautinės revoliucijos centras, galingiausias pasaulinės isto- 
rijos veiksnys. Tarybų Sąjungoje pasaulio proletariatas pirmą kartą suranda sau šalį <...>“ 
(cituojama pagal W.H. Chamberlin, Blueprint for World Conguest, 1946, kur pažodžiui per- 
spausdintos Trečiojo internacionalo programos). : 

*' Oficialaus devizo pakeitimą galima rasti leidinyje Organisationsbuch der NSDAP p. 7. 

6 Žr. Heiden,op. cit., p. 722. Kalboje, pasakytoje Ordensburg Sonthofenc 1937 metų lapkričio 
23 d. būsimiems politiniams vadams, Hitleris tvirtino: ne „juokingai mažos gentys, nykštukinės 
šalys, valstybės ar dinastijos <...> O tik rasės [gali] veikti kaip pasaulio užkariautojai. Tačiau 
rase — bent jau suvokta sąmoningai - mes dar turime tapti“ (žr. Hitlers Tischgesprūche, p. 445). 
Su šiomis jokiu būdu neatsitiktinėmis frazėmis visiškai dera 1941 metų rugpjūčio 9 d. dekretas, 
kuriame Hitleris draudžia toliau vartoti terminą „germanų rasė“, nes jis privers „paaukoti pa- 
čią rasinę idėją paprasčiausiam nacionalumo principui ir sunaikinti svarbias konceptualiąsias 
visos mūsų rasinės ir tautinės politikos prielaidas“ (Verfiigungen, Anordnungen, Bekanntgaben). 
Akivaizdu, kad germanų rasės sąvoka būtų trukdžiusi vykdyti pažangią „selekciją“ ir naikinti 
nepageidaujamas vokiečių gyventojų grupes, o kaip tik tais metais toks naikinimas buvo pla- 
nuojamas ateičiai. 

6 Todėl Himmleris „labai greitai suformavo vokiškus SS padalinius įvairiose šalyse“. Esesinin- 
kams jis sakė štai ką: „Mes nesitikime, kad jūs tapsite vokiečiais dėl oportunizmo. Bet tikrai 
tikimės, kad savo nacionalinį idealą jūs palenksite didingesniam rasiniam ir istoriniam idealui, 
Germanų Reichui“ (Heiden, op. cit.). Būsimasis jo uždavinys - beatodairiškai imtis „paties 
produktyviausio veisimo“, formuoti „rasinį supersubstratą“, kuris per kitus dvidešimt metų 
„Visai Europai duotų jos vadovaujančią klasę“ (Himmlerio kalba SS vyriausiųjų generolų susi- 
rinkime Poznanėje 1943 metais, Nazi Conspiracy, LV, p. 558 ff.). 

“ Himmler,ibid., p. 572. 

laimėti karą, kurio tikslai riboti. Nešališką stebėtoją kaip savotiškas „milžiniš- 
kos beprotybės pavyzdys“ apstulbina ne kas kita kaip absoliutaus sąjūdžio pir- 
mumo ne tik prieš valstybę, bet ir prieš naciją, liaudį ir pačių valdovų valdžios 
pozicijas imperatyvas. Priežastis, dėl kurios išradingos priemonės, naudojamos 
totalitarinės valdžios, absoliučią ir nepranokstamą valdžią sukoncentravusios 
vieno žmogaus rankose, anksčiau niekada nebuvo išbandytos, yra ta, kad nė 
vienas paprastas tironas niekada nebuvo toks beprotis, jog nepaisytų visų ribotų 
ir vietinių interesų - ekonominių, nacionalinių, karinių — vardan grynai fikty- 
vios tikrovės, projektuojamos į tam tikrą neapibrėžtą tolimą ateitį. 

Kadangi valdžią turintis totalitarizmas lieka ištikimas pirminėms sąjūdžio dog- 
moms, didžiuliai sąjūdžio organizacinių priemonių ir vadinamosios totalitari- 
nės valstybės panašumai vargu ar gali stebinti. Partijos narių ir pakeleivių, susi- 
vienijusių į fasadines organizacijas, perskyra ne tik kad nenunyksta, bet veda 
prie to, kad „koordinuojami“ visi gyventojai, kurie dabar paverčiami prijau- 
čiančiaisiais. Milžiniškas prijaučiančiųjų skaičiaus didėjimas pristabdomas ap- 
ribojant partijos galią privilegijuota iš kelių milijonų sudaryta „klase“ ir suku- 
riant iš kelių šimtų tūkstančių susidedančią superpartiją, elitines formuotes. Tar- 
nybų dauginimas, funkcijų sudvejinimas ir partijos bei prijaučiančiųjų santykio 
pritaikymas naujomis sąlygomis paprasčiausiai reiškia, kad išsaugoma ypatinga 
svogūninė sąjūdžio struktūra, kur kiekvienas sluoksnis yra kitos, karingesnės, 
formuotės fasadas. Valstybės mašina paverčiama fasadine prijaučiančių biurokra- 
tų organizacija, kurios funkcija vidaus reikaluose - platinti pasitikėjimą tik 
koordinuotų piliečių masėse ir kurios uždavinys užsienio reikaluose - kvailin- 
ti išorinį, netotalitarinį pasaulį. Vadas, kuriam taip pat būdinga dvejopa funk- 
cija — kaip valstybės galvos ir kaip sąjūdžio vado, — savo asmenyje susieja di- 
džiausią karingą žiaurumą ir pasitikėjimą įkvepiantį normalumą. 

Vienas iš svarbių totalitarinio sąjūdžio ir totalitarinės valstybės skirtumų yra 
tas, kad totalitarinis diktatorius gali ir privalo totalitarinį melavimo meną prak- 
tikuoti nuosekliau ir plačiau negu sąjūdžio vadas. Iš dalies tai savaime nulemia 
pakeleivių gretų didėjimas, o iš dalies - faktas, kad nevykusius valstybininko 
pareiškimus atšaukti ne taip lengva negu tokius pat demagogiškus partijos vado 
pareiškimus. Šiuo tikslu Hitleris be jokių skrupulų ryžosi sugrįžti prie senama- 
diško nacionalizmo, kurį buvo pasmerkęs daug sykių prieš ateidamas į valdžią. 
Vaizduodamas aršų nacionalistą, pabrėždamas, kad nacionalsocializmas nėra 
„eksportuojama prekė“, jis nuramino vokiečius, o kartu ir nevokiečius, ir tarsi 
užsiminė, kad nacių ambicijos bus patenkintos, kai bus patenkinti tradiciniai 
nacionalistinės vokiečių užsienio politikos reikalavimai — sugrąžintos teritori- 
jos, prarastos pagal Versalio sutartį, įvykdytas Austrijos Anschluss [prijungi- 
mas], prijungtos vokiškai kalbančios Bohemijos dalys. Panašiai ir Stalinas prisi- 
derino ir prie Rusijos viešosios nuomonės, ir prie nerusų pasaulio, išradęs teori- 
ją apie „socializmą vienoje atskiroje šalyje“, o atsakomybę už pasaulinę revoliu- 
ciją užvertęs ant Trockio pečių". 

Nuolatinis melavimas visam pasauliui gali būti saugiai įgyvendinamas tik to- 


" Deutscheris (op. cit.) kalba apie ypatingą Stalino „jautrumą visoms toms psichologinėms 
povandeninėms srovėms <...> kurių skelbėju jis laikė patį save“ (p. 292). „Pats Trockio teori- 
jos pavadinimas — 'nenutrūkstama revoliucija' - skambėjo kaip grėsmingas perspėjimas pavar- 
gusiai kartai <...> Stalinas tiesiogiai apeliuodavo į rizikos ir netikrumo baimę, apėmusią dau- 
gelį bolševikų“ (p. 291). 

talitarinio valdymo sąlygomis, kur fiktyvus kasdienės tikrovės pobūdis propa- 
gandą daro beveik nereikalingą. Dar neturėdami valdžios, sąjūdžiai niekada 
negali sau leisti tokiu pačiu mastu nuslėpti savo tikrųjų tikslų - galų gale jie turi 
įkvėpti masines organizacijas. Bet kai atsiranda galimybė žydus naikinti kaip 
blakes, būtent nuodingosiomis dujomis, jau nebebūtina skelbti, kad žydai yra 
blakės““, ir jeigu galima visą naciją mokyti Rusijos revoliucijos istorijos, net ne- 
paminint Trockio, nebereikalinga propaganda, nukreipta prieš Trockį. Bet to- 
kių metodų, įgyvendinančių ideologinius tikslus, naudojimo galima „tikėtis“ tik 
iš tokių žmonių, kurie „ideologiškai visiškai tvirti“ - nesvarbu, kur jie gavo tokią 
tvirtybę, ideologinėse Kominterno mokyklose ar specialiuose nacių indoktrina- 
cijos centruose, - net jei tie tikslai ir toliau reklamuojami. Tokiais atvejais visa- 
da atsitinka taip, kad paprasčiausi prijaučiantieji niekada nesupranta, kas gi iš 
tikrųjų vyksta". Tai atveda prie paradokso, kad „slaptoji draugija dienos švieso- 
je“ savo pobūdžiu ir metodais konspiratyviausia tampa kaip tik tada, kai pripa- 
žįstama pilnateisiu nacijų sandraugos nariu. Visai logiška, kad Hitleris dar prieš 
paimdamas valdžią priešinosi bet kokioms pastangoms partiją ir net elitines 
formuotes organizuoti konspiraciniu pagrindu, tačiau jau po 1933 metų jis labai 
uoliai stengėsi SS transformuoti į savotišką slaptą draugiją“. Panašiai ir Mask- 
vos vadovaujamoms komunistų partijoms, visiškai priešingai negu jų pirmta- 
kėms, būdinga keista tendencija pirmenybę teikti konspiracijos sąlygoms net 
ten, kur galima veikti visai legaliai". Juo atviresnė totalitarizmo valdžia, juo 
slaptesni tampa tikrieji jo tikslai. Norint sužinoti galutinius Hitlerio valdžios 
Vokietijoje tikslus, buvo daug išmintingiau pasitikėti jo propagandinėmis kal- 
bomis ir Mein Kampf, o ne Trečiojo reicho kanclerio oracijomis, lygiai kaip būtų 
buvę išmintingiau nepasitikėti Stalino žodžiais apie „socializmą vienoje šalyje“, 
sugalvotais laikinam tikslui - užgrobti valdžią po Lenino mirties, ir daug rim- 
čiau traktuoti nuolatinį jo priešiškumą demokratinėms šalims. Totalitariniai dik- 


" Taigi Hitleris galėjo sau leisti vartoti savo mėgstamą klišę „padorus žydas“, nes jau buvo 
pradėjęs žydus naikinti - būtent 1941 metų gruodžio mėnesį (Tischgesprūche, p. 346). 

"3 Todėl Hitleris, kalbėdamas su Generalinio štabo nariais (Blombergu, Fritschu, Racderiu) ir 
aukšto rango civiliais (Neurath'u, Gėringu) 1937 metų lapkričio mėnesį, galėjo sau leisti atvi- 
rai pareikšti, kad jam reikia išvalytos, be gyventojų, erdvės, ir atmesti svetimų tautų užkariavi- 
mo idėją. Nė vienas jo klausytojas, aišku, nesuprato, kad tiesioginis tokių kalbų padarinys bus 
tokių tautų naikinimo politika. 

"* Tai prasidėjo nuo 1934 metų liepos mėnesio įsakymu, kuriuo SS buvo pripažintas nepriklau- 
somos organizacijos NSDAP viduje rangas, o baigėsi didžiausio slaptumo įsakymu (1938 m. 
rugpjūčio mėn.), kuriame buvo skelbiama, kad specialiosios SS formuotės, „Kaukolės“ jungi- 
niai ir Smogiamieji būriai (Verfiigungstruppen) nėra nei armijos, nei policijos dalis. „Kaukolės“ 
junginiai privalėjo „vykdyti specialius policinius uždavinius“, o Smogiamieji būriai buvo „nuo- 
latiniai ginkluoti padaliniai, esantys išimtinai mano dispozicijoje“ (Nazi Conspiracy, III, p. 459). 
Du vėlesni įsakai (1939 m. spalio mėn. ir 1940 m. balandžio mėn.) nustatė specialią bendrąją 
jurisdikciją visiems SS nariams (ibid., II, p. 184). Nuo to laiko visose SS indoktrinacijos tarny- 
bos leidžiamose brošiūrose būdavo tokie grifai: „Naudotis išimtinai policijai“, „Ne publikaci- 
jai“, „Išimtinai vadams ir atsakingiesiems už ideologinį auklėjimą“. Vertėtų sudaryti gausios 
slaptos literatūros, išspausdintos nacių epochoje ir apimančios daugybę įstatymų leidybos pric- 
monių, bibliografiją. Labai įdomu, kad toje literatūroje nėra nė vieno SA bukleto, ir, galimas 
daiktas, tai pats įtikinamiausias įrodymas, kad po 1934 metų SA nebebuvo elitinė formuotė. 
" Palyginkite Franz Borkenau, „Die neue Komintern“, Der Monat, Berlin, 1949, Heft 4. 

tatoriai įrodė, kad jie net labai gerai žinojo pavojų, glūdintį jų normalumo po- 
zoje — t. y. tikros nacionalistinės politikos pavojų ar vienoje šalyje tikrai kuria- 
mo socializmo pavojų. Kaip tik šį pavojų jie ir stengėsi įveikti nuolatiniu ir nuo- 
sekliu neatitikimu tarp raminančių žodžių ir jų valdymo tikrovės, sąmoningai 
tobulindami metodą visada veikti priešingai savo žodžiams“. Šį balansavimo 
meną, kuriam reikia daugiau įgūdžių negu paprastai diplomatinei rutinai, Stali- 
nas išvystė taip, kad nuosaikumas užsienio politikoje ar Kominterno politinėje 
linijoje buvo beveik be išimčių lydimas radikalių valymų Rusijos partijoje. Kad 
Liaudies fronto politiką ir palyginti liberalios tarybinės konstitucijos priėmimą 
lydėjo Maskvos procesai, buvo tikrai šis tas daugiau negu sutapimas. 


Patvirtinimą, kad totalitarinės vyriausybės siekia užkariauti Žemės rutulį ir vi- 
soms pasaulio šalims primesti savo viešpatavimą, galima rasti gausioje nacių ir 
bolševikų literatūroje. Tačiau šios ideologinės programos, paveldėtos iš ikitotalita- 
rinių sąjūdžių (iš antnacionalistinių antisemitinių partijų ir pangermanų svajonių 
apie imperiją nacių atveju, iš internacionalistinės revoliucinio socializmo koncep- 
cijos bolševikų atveju), nėra svarbios. Lemtinga tai, kad totalitariniai režimai tik- 
rai vykdo savo užsienio politiką remdamiesi nuoseklia prielaida, jog galiausiai jie 
pasieks šį galutinį tikslą, ir niekada neišleidžia jo iš akių, kad ir koks tolimas jis 
atrodytų arba kad ir kaip labai „idealūs“ jo reikalavimai konfliktuotų su konkre- 
taus momento reikalavimais. Todėl jokios šalies jie netraktuoja kaip visada sveti- 
mos, bet priešingai, kiekvieną šalį laiko savo būsima teritorija. Atėjimas į valdžią, 
tas faktas, kad vienoje šalyje fiktyvus sąjūdžio pasaulis tapo apčiuopiama tikrove, 
sukuria tokį santykį su kitomis nacijomis, kuris panašus į totalitarinės partijos pa- 
dėtį netotalitarinės valdžios sąlygomis: apčiuopiama fiktyvi tikrovė, paremta tarp- 
tautiniu mastu pripažintos valstybinės valdžios, gali būti eksportuojama tokiu pat 
būdu, kokiu į netotalitarinį parlamentą gali būti importuojama panieka parlamentui. 
Šiuo požiūriu ikikarinis žydų klausimo „sprendimas“ buvo išskirtinė nacistinės Vo- 
kietijos eksporto prekė: žydų išvarymas nemažą nacizmo porciją perkeldavo į ki- 
tas šalis. Priverčiant žydus palikti reichą be pasų ir pinigų buvo įgyvendinta Amži- 
nojo Žydo legenda, o sukeldami bekompromisį priešiškumą žydams, naciai sukū- 
rė dingstį prabusti aistringam domėjimuisi visų nacijų vidaus politika". 

Kaip rimtai naciai traktavo savo konspiracinę fikciją, pagal kurią jie buvo 
būsimieji pasaulio valdovai, paaiškėjo 1940 metais, kai - neverčiami būtinybės 
ir turėdami itin realius šansus nugalėti visas okupuotas Europos tautas - jie 
pradėjo savąją depopuliacijos politiką rytų teritorijose, nepaisydami gyvosios 
jėgos praradimų ir sunkių karinių padarinių, ir įvedė įstatymus, kurie dalį Tre- 
čiojo reicho kodekso atgaline data eksportavo į okupuotas Vakarų šalis**. Vargu 


"* Pavyzdžiai pernelyg akivaizdūs ir jų per daug, kad juos pateiktume. Tačiau ši taktika neturi 
būti paprasčiausiai tapatinama su didžiule patikimumo ir teisingumo stoka, apic kurią visi Hit- 
lerio ir Stalino biografai kalba kaip apie išskirtinį jų charakterio bruožą. 

" Žr. Užsienio reikalų ministerijos cirkuliarą visoms vokiečių valdžios institucijoms užsienyje 
(1939 m. sausio rnėn.), Nazi Conspiracy, VI, p. 87 ff. 

" 1940 metais nacių vyriausybė išleido dekretą, pagal kurį teisės pažeidimai, pradedant reicho 
išdavimu, baigiant „piktavališkais agitaciniais pasisakymais prieš vadovaujančius valstybės ar na- 
Cių partijos asmenis“, turi būti baudžiami atgaline data visose Vokietijos okupuotose teritorijose, 
ar juos būtų padarę vokicčiai, ar vietiniai šių šalių gyventojai. Žr. Giles, op. cit. Apie pražūtingus 
nacių „Siedlungspolitik“ padarinius Lenkijoje ir Ukrainoje žr. Trial, op. cit., Vols. XXVI ir XXIX. 

ar buvo įmanoma efektyviau reklamuoti nacių pretenziją valdyti pasaulį, negu 
baudžiant lyg už valstybės išdavimą už bet kokį pasisakymą ar veiksmą prieš 
Trečiąjį reichą, nesvarbu, kada, kur ir kas tai būtų padaręs. Nacių teisė visą 
pasaulį traktavo kaip potencialiai pavaldų jos jurisdikcijai, todėl okupacinė ar- 
mija jau nebebuvo užkariavimo įrankis, kartu su savimi nešęs naująją užkariau- 
tojo teisę — ji buvo vykdomoji institucija, įgyvendinanti įstatymą, tariamai egzis- 
tuojantį kiekvienam. 

Prielaida, kad nacių teisė galioja už Vokietijos ribų, ir bausmės nevokiečiams 
buvo daugiau negu priespaudos priemonė. Totalitariniai režimai nesibijo logi- 
nių pasaulio užkariavimo padarinių, net jei jie veikia visai priešingai ir pažei- 
džia jų pačių tautos interesus. Loginiu požiūriu neginčytina, kad pasaulio užka- 
riavimo planas suponuoja tai, jog pašalinami skirtumai tarp užkariautojos gim- 
tosios šalies ir užkariautų teritorijų, taip pat ir skirtumas tarp vidaus bei užsie- 
nio politikos, kuriuo grindžiamos visos egzistuojančios netotalitarinės instituci- 
jos ir bet koks tarptautinis bendradarbiavimas. Jei totalitarinis užkariautojas 
visur elgiasi taip, tarsi būtų namie, tai savo gyventojus jis turi traktuoti taip, 
tarsi būtų svetimšalis užkariautojas'?. Ir visiškai tikra, kad totalitarinis sąjūdis 
užgrobia valdžią beveik taip pat, kaip svetimšalis užkariautojas okupuoja šalį, 
kurią valdo ne dėl jos pačios, o kieno kito labui ar dėl ko kito. Naciai Vokietijoje 
elgėsi kaip svetimšaliai užkariautojai, kai, priešingai visiems nacionaliniams in- 
teresams, stengėsi (ir tai iš dalies jiems pavyko) savo pralaimėjimą paversti ga- 
lutine visos vokiečių tautos katastrofa; panašiai ir pergalės atveju jie ketino iš- 
plėsti savąją naikinimo politiką ir taikyti ją „rasiškai netinkamiems“ vokiečiams“", 

Atrodo, kad panašus požiūris įkvėpė sovietų užsienio politiką po karo. Jos 
agresyvumas pernelyg brangiai kainavo pačios Rusijos žmonėms: juk buvo at- 
sisakyta didžiulės pokarinės Jungtinių Valstijų paskolos, kuri būtų leidusi Ru- 
sijai atstatyti nuniokotas sritis ir industrializuoti šalį kuo racionaliau ir pro- 
duktyviau. Kominterno vyriausybių įsitvirtinimas Balkanų šalyse ir didelių Rytų 
Europos teritorijų okupacija nedavė jokios apčiuopiamos naudos, o net prie- 
šingai - dar labiau nualino Rusijos išteklius. Tačiau šitokia politika tikrai tarna- 
vo bolševikų sąjūdžio interesams tuo požiūriu, kad jis išsiplėtė, apimdamas be- 
veik pusę gyvenamo pasaulio. 

Kaip ir svetimšalis užkariautojas, totalitarinis diktatorius kiekvienos šalies, 
įskaitant savąją, gamtinius ir pramoninius turtus traktuoja kaip galimą grobį ir 
kaip priemonę, padedančią parengti kitą agresyvios ekspansijos žingsnį. Ka- 
dangi tokia sistemingo plėšimo ekonomika palaikoma ne nacijos, 0 sąjūdžio 
labui, tai jokia tauta, jokia teritorija, kaip potencialus laimėtojas, negali nusta- 
tyti tokio proceso soties taško. Totalitarinis diktatorius panašus į svetimšalį už- 


"* Terminą sukūrė Kravchenko, op. cit., p. 303, kuris, apibūdindamas sąlygas Rusijoje po di- 
džiojo 1936-1938 metų valymo, pažymi: „Jei Tarybų Sąjungos gyvenimo mašiną būtų valdęs 
svetimšalis užkariautojas <...> pokyčiai vargu ar būtų buvę radikalcsni ir Žiauresni“. 

* Karo metu Hitleris ketino įvesti Nacionalinį sveikatos įstatymą: „Po rentgenologinio ištyri- 
mo fiurcris turėjo gauti sergančių asmenų, ypač asmenų, sergančių plaučių ir širdies ligomis, 
sąrašą. Remiantis naujuoju Reicho sveikatos įstatymu <...> toms šeimoms nebebus leidžiama 
gyventi visuomenėje ir gimdyti vaikų. Kas laukia šių šeimų, vėliau nuspręs fiureris“. Nercikia 
lakios vaizduotės, kad nuspėtume, ką būtų nusprendęs fiureris. Tie žmonės, kuriems nebebūtų 
buvę leidžiama „likti gyventi visuomenėje“, būtų sudarę žymią Vokietijos gyventojų dalį (Nazi 
Conspiracy, VI, p. 175). 

kariautoją, atkeliavusį iš niekur, 0 jo grobis, atrodo, niekam neduoda jokios 
naudos. Grobio paskirstymo tikslas nėra gimtosios šalies ekonomikos sustipri- 
nimas, toks paskirstymas traktuojamas tik kaip laikinas taktinis manevras. Eko- 
nominiu požiūriu totalitariniai režimai savo šalyse elgiasi panašiai kaip visiems 
žinomi skėrių spiečiai. Tas faktas, kad totalitarinis diktatorius savo šalį valdo 
panašiai kaip svetimšalis užkariautojas, dar ir pablogina padėtį todėl, kad prie 
žiaurumo dar prideda efektyvumą, kurio aiškiai trūksta tironams, valdantiems 
svetimą aplinką. Stalino karas prieš Ukrainą ketvirtojo dešimtmečio pradžioje 
buvo dukart efektyvesnis negu žiaurus ir kruvinas Vokietijos įsiveržimas ir oku- 
pacija*'. Štai kodėl totalitarizmas teikia pirmenybę išdavikų vyriausybių valdžiai, 
nepaisydamas akivaizdžių su tokiais režimais susijusių pavojų. 


Totalitarinių režimų bėda ne ta, kad jėgos politiką jie vykdo ypač žiauriai, o 
ta, kad už jų politikos glūdi visiškai nauja, precedento neturinti valdžios kon- 
cepcija, o užjų Realpolitik glūdi visai nauja ir precedento neturinti tikrovės kon- 
cepcija. Visiškas tiesioginių padarinių nepaisymas, o ne žiaurumas, bešaknišku- 
mas ir nacionalinių interesų nepaisymas, 0 ne nacionalizmas, panieka naudos 
motyvams, o ne beatodairiškas savanaudiškumas, „idealizmas“, t. y. nesvyruo- 
jantis tikėjimas ideologiniu fiktyviu pasauliu, o ne valdžios geismas - visa tai 
tarptautinei politikai suteikė naują ir daug destruktyvesnį veiksnį, kuriam nega- 
lėtų prilygti paprasčiausias agresyvumas. 

Valdžia, kaip ją supranta totalitarizmas, išimtinai sutampa su organizacijos 
sukuriama jėga. Kaip Stalinas kiekvieną instituciją, nepriklausomai nuo realios 
jos funkcijos, traktavo tik kaip „transmisijos diržą, partiją siejantį su liaudimi“** 
ir nuoširdžiai tikėjo, kad pats didžiausias Tarybų Sąjungos turtas yra ne jos Žže- 
mių derlingumas ar milžiniškų darbo jėgos išteklių produktyvumas, bet parti- 
jos“? (t. y. policijos) „kadrai“, taip Hitleris dar 1929 metais sąjūdžio „didybę“ 
siejo su tuo faktu, kad šešiasdešimt tūkstančių žmonių „išoriškai tapo beveik 
vienetu, kad tikrai tie nariai turi ne tik tas pačias idėjas, bet net jų veido išraiška 
beveik ta pati. Pažvelkite į tas spindinčias akis, šitą fanatišką entuziazmą ir su- 


*! Bendras per ketverius karo metus mirusių rusų skaičius - apytikriai nuo 12 iki 21 mln. žmo- 
nių. Vien Ukrainoje per vienerius metus Stalinas išnaikino apie 8 mln. žmonių (pagal kai ku- 
riuos vertinimus). Žr. Comumunism in Action U.S. Government. Washington, 1946, House Do- 
cumennt No. 754, p. 140-141. Priešingai negu nacių režimo, pakankamai tiksliai skaičiuodavu- 
sio savo aukas, atveju, nesama patikimų duomenų apie milijonus Žmonių, nužudytų Rusijos 
totalitarinės sistemos. Vis dėlto skaičiai, pateikiami Souvarince'o, op. cit., p. 669, verti dėmesio, 
nes jis rėmėsi Walteriu Krivitzky, galėjusiu naudotis tiesiogine GPU archyvų informacija. Pa- 
gal šiuos duomenis, tarybiniai statistikai tikėjosi, kad 1937 metais Tarybų Sąjungos gyventojų 
skaičius bus apytikriai 171 mln. asmenų, tuo tarpu paaiškėjo, kad faktinis skaičius - tik 145 
mln. žmonių. Tai reikštų, kad gyventojų nuostoliai siekia 26 milijonus, neskaitant anksčiau 
minėtų žmonių, žuvusių kare. 

Š Deutscher, op. cit., p. 256. 

š B. Souvarine'as (op. cit., p. 605) cituoja Staliną, 1937 metų teroro įkarštyje pasakiusį: „Turite 
suprasti, kad iš visų brangenybių, egzistuojančių pasaulyje, pati brangiausia ir lemtingiausia yra 
kadrai“. Visi duomenys rodo, kad Tarybų Rusijoje slaptoji policija turi būti traktuojama kaip 
tikroji elitinė partijos formuotė. Tokiai policijai būdinga, kad nuo trečiojo dešimtmečio pradžios 
NKVD agentai buvo „ne verbuojami kaip savanoriai“, o parenkami iš partijos gretų. Be to, „tar- 
nyba NKVD negali būti pasirinkta kaip karjera“ (žr. Beck and Godin, op. cit., p. 160). 

prasite <...> kaip šimtai tūkstančių Žmonių, įsiliejusių į sąjūdį, tampa vienu 
tipu“*“. Vakarų Žmogaus požiūriu, bet koks ryšys, kurį valdžia turi su žemės gė- 
rybėmis, lobiais, brangenybėmis ir turtais, virto savotišku dematerializuotu me- 
chanizmu, kurio kiekvienas judesys gamina valdžią, panašiai kaip trintis ar gal- 
vaninė srovė gamina elektrą. Totalitarinis valstybių skirstymas į turtingas ir ne- 
turtingas šalis yra daugiau negu demagogijos priemonė - šio skirstymo autoriai 
tikrai įsitikinę, kad medžiaginių gėrybių valdymas neturi jokios reikšmės ir tik 
trukdo organizacijos valdžios raidai. Stalino įsitikinimu, nuolatinis policijos kadrų 
augimas ir raida buvo nepalyginti svarbesnė už Baku naftą, Uralo anglį ir rūdą, 
Ukrainos aruodus ir potencialias Sibiro brangenybes - trumpai tariant, už viso 
Rusijos galios arsenalo augimą. Ta pati mąstysena Hitlerį pastūmėjo visą Vokie- 
tiją paaukoti SS kadrams; kad karas pralaimėtas, jis suprato ne tada, kai Vokie- 
tijos miestai virto griuvėsiais, o pramonė buvo sunaikinta, o tik tada, kai sužino- 
jo, kad esesininkais jau nebegalima pasitikėtiš*. Žmogui, tikėjusiam organizaci- 
jos visagalybe, nepaisiusiam visų grynai medžiaginių veiksnių, tiek karinių, tiek 
ekonominių, ir, maža to, galutinę savo užmojų pergalę skaičiavusiam šimtme- 
čiais, pralaimėjimas buvo ne karinė katastrofa ar gyventojams grėsęs badas, 0 
tik sunaikintos elitinės formuotės, sąmokslą, kurio tikslas buvo pasaulio užka- 
riavimas, turėjusios perduoti būsimoms kartoms iki galutinės pergalės. 

Totalitarinės valstybės bestruktūriškumas, jai būdingas medžiaginių interesų 
nepaisymas, jos abejingumas pelnui ir jos neutilitarinis nusiteikimas apskritai 
labiau nei kas kita lėmė tai, kad dabartinė politika tapo beveik neprognozuoja- 
ma. Netotalitarinio pasaulio nesugebėjimas suprasti tokią mąstyseną, kuri funk- 
cionuoja nepriklausomai nuo bet kokio veiksmo, susijusio su žmonių ir medžia- 
gos skaičiavimu, ir kuri visiškai abejinga nacionaliniam interesui ir savo Žmonių 
gerovei, pasireiškia keista vertinimo dilema: tie, kurie teisingai supranta baisin- 
gą totalitarinės organizacijos ir policijos efektyvumą, linkę pernelyg aukštai ver- 
tinti medžiaginę totalitarinių šalių galią, tuo tarpu tie, kurie suvokia totalitari- 
nių ekonomikų švaistūniškumą ir nekompetentingumą, linkę pakankamai ne- 
įvertinti valdžios potencialo, kuris gali būti sukurtas nepaisant visų medžiaginių 
veiksnių. 


II. SLAPTOJI POLICIJA 


Iki šiol mums žinomos tik dvi autentiškos totalitarinio viešpatavimo formos: 
nacionalsocialistų diktatūra po 1938 metų ir bolševikų diktatūra po 1930 metų. 
Šios viešpatavimo formos esmingai skiriasi nuo kitų diktatūriškos, despotiškos 
ar tironiškos valdžios rūšių, ir nors jos pakankamai nuosekliai atsirado iš parti- 
nių diktatūrų, esminiai totalitariniai jų bruožai yra naujas dalykas ir negali būti 
išvesti iš vienpartinių sistemų. Vienpartinių sistemų tikslas — ne tik užgrobti 
valstybinę valdžią, bet, visas tarnybas užpildžius partijos nariais, pasiekti visišką 
valstybės ir partijos susiliejimą, todėl užgrobusi valdžią partija tampa tam tikra 
propagandine vyriausybės organizacija. Tokia sistema yra „totalinė“ tik negaty- 


* Cituojama pagal Heiden, op. cit., p. 311. 

5 Pagal pranešimus apie paskutinį susirinkimą, Hitleris nusprendė nusižudyti, kai sužinojo, 
kad esesininkais pasitikėti nebegalima. Žr. H.R. Trevor-Roper, The Last Days of Hitler, 1947, 
p. 116 ff. 

via prasme, būtent tuo, kad valdančioji partija netoleruoja jokių kitų partijų, 
jokios opozicijos ir jokios politinių nuomonių laisvės. Jei partinė diktatūra atei- 
na į valdžią, pradinį valstybės ir partijos santykį ji palieka nepaliestą. Vyriausy- 
bė ir armija išsaugo tą pačią valdžią kaip ir anksčiau, o „revoliucija“ reiškiasi tik 
tuo faktu, kad visus vyriausybinius postus dabar užima partijos nariai. Visais 
šiais atvejais partijos valdžia remiasi valstybės garantuojamu monopoliu, 0 par- 
tija nebeturi savarankiško valdžios centro. 

Revoliucija, kurią pradėjo totalitariniai sąjūdžiai, užgrobę valdžią, yra nepa- 
lyginti radikalesnė. Iš pat pradžių sąjūdžiai sąmoningai siekia išsaugoti esmi- 
nius valstybės ir sąjūdžio skirtumus ir neleisti „revoliucinėms“ sąjūdžio institu- 
cijoms būti prarytoms vyriausybės*“. Valstybės mašinos užgrobimo su ja nesusi- 
liejant problema išsprendžiama, valstybinės hierarchijos laiptais kilti leidžiant 
tik tiems partijos nariams, kurių reikšmė sąjūdžiui yra antrinė. Visa reali val- 
džia sutelkiama sąjūdžio institucijose, už valstybės ir armijos aparato. Kaip tik 
sąjūdžio, kuris lieka šalyje veiklos centru, viduje priimami visi sprendimai. Ofi- 
cialios civilinės tarnybos dažnai net neinformuojamos apie tai, kas vyksta, o 
partijos nariai, siekiantys tapti ministrais, už tokius „buržuazinius“ savo troški- 
mus užmoka tuo, kad praranda įtaką sąjūdyje ir jo vadų pasitikėjimą. 

Turėdamas valdžią totalitarizmas valstybe naudojasi kaip savo išoriniu fasa- 
du, turinčiu atstovauti šaliai netotalitariniame pasaulyje. Pati savaime totalita- 
rinė valstybė yra teisėtas totalitarinio sąjūdžio, iš kurio ji pasiskolina organiza- 
cinę struktūrą, įpėdinis. Totalitariniai valdovai su netotalitarinėmis vyriausybė- 
mis elgiasi taip pat, kaip ir su parlamentinėmis partijomis arba frakcijomis par- 
tijos viduje iki jai ateinant į valdžią ir, nors ir išsiplėtusioje tarptautinėje sceno- 
je, vėl susiduria su dvejopa problema - apsaugoti fiktyvų sąjūdžio pasaulį (arba 
totalitarinę šalį) nuo faktinės tikrovės poveikio ir pateikti normalumo ir sveiko 
proto regimybę normaliam išoriniam pasauliui. 

Virš valstybės ir už parodomosios valdžios fasado, daugybės įstaigų labirin- 
te, po visais valdžios perslinkiais ir neefektyvumo chaose glūdi šalies valdžios 
branduolys, superefektyvios ir superkompetentingos slaptosios policijos tar- 
nybos““. Policijos kaip vienintelės valdžios institucijos akcentavimas ir atitin- 
kamas tariamai didesnio armijos valdžios arsenalo nepaisymas, būdingas vi- 
siems totalitariniams režimams, vis dar gali būti iš dalies aiškinamas totalita- 
riniu siekiu valdyti visą pasaulį ir sąmoningu skirtumo tarp užsienio šalies ir 
savo šalies, tarp užsienio ir vidaus reikalų panaikinimu. Karinės pajėgos, tre- 
niruojamos kovai su užsienio agresoriumi, visada buvo abejotinas įrankis pi- 
lietiniame kare - net totalitarizmo sąlygomis joms nelengva į savo tautiečius 


* Hitleris dažnai komcntuodavo valstybės ir partijos santykį ir visada pabrėždavo, kad ne vals- 
tybė, bet rasė, arba „suvienyta tautinė bendruomenė“, yra svarbiausia (plg. anksčiau cituotą 
Hitlerio kalbą, perspausdintą kaip Tischgesprūche priedą). Savo kalboje Niurnberge partijos 
suvažiavime 1935 metais šią teoriją jis nusakė glausčiausiai: „Ne valstybė mus valdo, o mes 
patys valdome valstybę“. Savaime suprantama, kad praktiškai toks valdymas galimas tik tada, 
kai partijos institucijos yra nepriklausomos nuo valstybės institucijų. 

“a Otto Gauweileris (Rechtseinrichtungen und Rechtsaufgaben der Bewegung, 1939) aiškiai pa- 
žymi, kad ypatinga Himmlerio kaip SS reichsfiurerio ir vokiečių policijos galvos padėtis pri- 
klausė nuo to fakto, kad policijos valdžia įgyvendino „tikrą partijos ir valstybės vienybę“, o 
šitokios padėties jokia vyriausybė niekur kitur net nemėgino siekti. 

žiūrėti svetimšalio užkariautojo akimis*'. Tačiau šiuo požiūriu svarbiau tai, 
kad jų vertė tampa abejotina net karo metu. Kadangi totalitarinis valdovas 
savo politiką vykdo remdamasis būsimos pasaulinės vyriausybės prielaida, sa- 
vo agresijos aukas jis traktuoja taip, tarsi jos būtų maištininkai, nusikaltę vals- 
tybės išdavimu, todėl yra linkęs okupuotas teritorijas valdyti pirmiausia rem- 
damasis policija, o ne karinėmis pajėgomis. 

Net prieš užgrobdamas valdžią sąjūdis turi slaptąją policiją ir šnipų tarnybas 
su filialais įvairiose šalyse. Vėliau jos agentai gauna daugiau pinigų ir valdžios 
negu reguliarioji karinė žvalgyba ir dažnai yra slaptieji užsienio ambasadų ir 
konsulatų vadovai“. Svarbiausias jų uždavinys - sukurti penktąsias kolonas, va- 
dovauti sąjūdžio atšakoms, daryti įtaką atitinkamų šalių vidaus politikai ir ap- 
skritai ruoštis tam laikui, kai totalitarinis valdovas - nuvertus vyriausybę arba 
po karinės pergalės - galės svetimoje šalyje jaustis kaip namie. Kitaip tariant, 
slaptosios policijos tarptautinės atšakos yra transmisiniai diržai, parodomąją 
totalitarinės valstybės politiką nuolat paverčiantys potencialiu vidiniu totalita- 
rinio sąjūdžio reikalu. 

Tačiau šios funkcijos, kurias slaptoji policija atlieka, kad parengtų totalitari- 
nę pasaulinio viešpatavimo utopiją, yra antrinės, palyginti su tomis, kurios rei- 
kalauja totalitarinę fikciją įgyvendinti dabar, vienoje šalyje. Vyraujantis slapto- 
sios policijos vaidmuo totalitarinių šalių vidaus politikoje visai natūraliai daug 
prisidėjo prie įprasto klaidingo totalitarizmo esmės supratimo. Bet koks despo- 
tizmas labai priklauso nuo slaptųjų tarnybų ir labiau bijosi savo liaudies, negu 
svetimų tautų. Tačiau šis totalitarizmo ir despotizmo panašumas išlieka tik pir- 
momis totalitarinio valdymo stadijomis, kol dar egzistuoja politinė opozicija. 
Šiuo požiūriu, kaip ir kitais, totalitarizmas išpeša naudą iš netotalitarinėse šaly- 
se susiklosčiusių klaidingų vaizdinių apie jį ir sąmoningai juos remia, kad ir ko- 
kie jie būtų jam nepalankūs. Savo garsiojoje kalboje reichsvero personalui, pa- 
sakytoje 1937 metais, Himmleris įsijautė į paprasto tirono vaidmenį, nuolatinį 
policijos pajėgų didinimą aiškindamas tuo, kad esą egzistuoja „ketvirtas teatras 
Vokietijos viduje, karo atveju“*?. Panašiai ir Stalinas beveik tuo pačiu metu mažne 
sugebėjo įtikinti senąją bolševikų (kurių prisipažinimų jam reikėjo) gvardiją, 
kad Tarybų Sąjungai gresia karas, taigi ir tokia ypatinga padėtis, kai šalis turi 
būti vieninga, netgi jei šį vieningumą užtikrintų despotas. Pats nuostabiausias 
šių teiginių aspektas buvo tas, kad abu buvo pareikšti tada, kai jau buvo sunai- 
kinta bet kokia politinė opozicija, ir slaptosios tarnybos buvo plečiamos, nors iš 
tikrųjų nebeliko jokių oponentų, kuriuos būtų reikėję šnipinėti. Kai vyko karas, 
Himmleriui neprireikė pasinaudoti savo esesininkais pačioje Vokietijoje ir jis 
jais nepasinaudojo, išskyrus koncentracijos stovyklų ir vergų darbo priežiūrą: 
didžiuma ginkluotų esesininkų tarnavo rytų fronte, kur jie buvo naudojami „spe- 
cialiems uždaviniams“ — paprastai masinėms žudynėms - ir vykdyti tokiai politi- 
kai, kuri dažnai prieštaraudavo tiek kariškių, tiek nacių civilių pareigūnų politi- 


“7 Vorošilovas, atrodo, atsisakė valstiečių maištams Rusijoje, vykusiems trečiajame dešimtme- 
tyje, malšinti panaudoti Raudonąją armiją, todėl buvo sukurtos specialios GPU divizijos, ku- 
rios ėmėsi baudžiamųjų ekspedicijų. Žr. Ciliga, op. cit., p. 95. 

* 1935 metais gestapo užsienio agentai gavo 20 milijonų markių, tuo tarpu reguliariosios reich- 
svero šnipų tarnybos turėjo tenkintis 8 milijonų markių biudžetu. Žr. Pierre Dehillotte, Gesta- 
po, Paris, 1940, p. 11. 

“ Žr. Nazi Conspiracy, IV, p. 616 ff. 

kai. Kaip ir slaptoji policija Tarybų Sąjungoje, SS formuotės paprastai pasirody- 
davo tada, kai karinės pajėgos būdavo numalšinusios užkariautą teritoriją ir 
susidorojusios su atvira politine opozicija. 

"Tačiau pirmose totalitarinio režimo stadijose slaptoji policija ir partijos eliti- 
nės formuotės vis dar atlieka vaidmenį, panašų į tą, kurį jos atlikdavo kitokio 
tipo diktatūrose ir gerai žinomuose praeities teroristiniuose režimuose, ir ypa- 
tingas jų metodų žiaurumas neturi analogų tik moderniųjų Vakarų šalių istori- 
joje. Pirmoji slaptų priešų paieškos ir ankstesnių oponentų medžioklės stadija 
paprastai siejasi su visų gyventojų įtraukimu į fasadines organizacijas ir senų 
partijos narių perauklėjimu savanoriškai šnipinėjimo tarnybai tokiu būdu, kad 
vis dar abejotinos organizuotų prijaučiančiųjų simpatijos netrikdytų specialiai 
treniruotų policijos kadrų. Kaip tik šioje stadijoje tokiam žmogui, kuris, gali- 
mas daiktas, puoselėja „pavojingas mintis“, kaimynas pamažu tampa pavojin- 
gesniu priešu negu oficialiai priskirti policijos agentai. Pirmoji stadija pasibai- 
gia, kai likviduojamas atviras ar slaptas pasipriešinimas bet kokiu organizuotu 
pavidalu; Vokietijoje tai įvyko apytikriai 1935, o Rusijoje apytikriai 1930 metais. 

Tik kai sunaikinami realūs priešai ir prasideda „objektyvių priešų“ medžiok- 
lė, teroras tampa realiu totalitarinių režimų turiniu. Socializmo kūrimo vienoje 
atskiroje šalyje dingstimi arba tam tikrą teritoriją panaudojant kaip laboratori- 
ją revoliuciniam eksperimentui, arba įgyvendinant Vo/ksgemeinschaft, įgyvendi- 
nama antra totalitarizmo pretenzija, totalinio viešpatavimo siekis. Ir nors tota- 
linis viešpatavimas teoriškai įmanomas tik pasaulio valdymo sąlygomis, totali- 
tariniai režimai įrodė, kad ši totalitarinės utopijos dalis gali būti įgyvendinta 
beveik tobulai, nes laiko požiūriu ji nepriklauso nuo pralaimėjimo ar pergalės. 
Štai Hitleris net karinių pralaimėjimų sūkuryje galėjo mėgautis žydų naikinimu 
ir mirties fabrikų įkūrimu, be to, kad ir kokia būtų buvusi karo baigtis, be jos 
niekada nebūtų buvę įmanoma „sudeginti tiltus“ ir įgyvendinti kai kuriuos tota- 
litarinio sąjūdžio tikslus“. 

Nacių sąjūdžio elitinės formuotės ir bolševikų sąjūdžio „kadrai“ pirmiausia 
tarnauja ne valdžioje esančio režimo saugumui, 0 totalinio viešpatavimo tikslui. 
Kaip totalitarinė pretenzija valdyti pasaulį tik iš paviršiaus sutampa su imperia- 
listine ekspansija, taip ir totalinio viešpatavimo siekis tik a/rodo suprantamas 
despotizmo tyrinėtojui. Svarbiausias totalitarinės ir imperialistinės ekspansijos 
skirtumas yra tas, kad pirmoji nepripažįsta skirtumo tarp gimtosios ir svetimos 
šalies, o despotiškosios ir totalitarinės slaptosios policijos skirtumas yra tas, kad 
pastaroji nemedžioja slaptų minčių ir nesinaudoja senu slaptųjų tarnybų meto- 
du - provokacija?!. 

Kadangi totalitarinė slaptoji policija savo karjerą pradeda jau numalšinus 
šalį, ji visada atrodo visai nereikalinga visiems išorės stebėtojams - arba, prie- 
šingai, suklaidina juos, priversdama manyti, kad vis dar esama kokio nors slapto 


* Žr. 62 pastabą. 

*! Maurice'as Laporte'as (Histoire de VOkhranka, Paris, 1935) provokacijos metodą teisingai 
vadina slaptosios policijos „kertiniu akmeniu“ (p. 19). 

Tarybų Rusijoje provokacija, toli gražu nebūdama slaptasis slaptosios policijos ginklas, buvo 
vartojama kaip plačiai propaguojamas viešas režimo metodas tirti viešosios nuomonės nuotai- 
koms. Gyventojų nenoras naudotis periodiškais kvietimais kritikuoti arba reaguoti į „libera- 
lias“ teroristinio režimo interliudijas rodo, kad tokie gestai suvokiami kaip provokacija masi- 
niu mastu. Provokacija tikrai tapo totalitariniu viešosios nuomonės apklausų būdu. 

pasipriešinimo?*. Slaptųjų tarnybų nereikalingumas nėra kažkas nauja - joms 
visada reikėdavo įrodinėti savo naudingumą ir ginti savo darbo vietas, kai jų 
pradinis uždavinys jau būdavo įvykdytas. Metodai, naudojami šiam tikslui, labai 
apsunkino revoliucijų istorijos studijas. Pavyzdžiui, atrodo, kad valdant Louis 
Napoleonui nebuvo nė vienos antivyriausybinės akcijos, kurios nebūtų inspira- 
vusi pati policija?*. Panašiai ir slaptųjų agentų vaidmuo visose revoliucinėse ca- 
rinės Rusijos partijose verčia manyti, kad be „įkvepiančių“ provokacinių jų veiks- 
mų Rusijos revoliucinio sąjūdžio veikla būtų buvusi kur kas nesėkmingesnė*“. 
Kitaip tariant, provokacija padėdavo palaikyti tradicijos tęstį tiek pat, kiek per- 
traukdavo laiką ir padėdavo organizuoti revoliuciją. 

Šitoks abejotinas provokacijos vaidmuo galėjo būti viena iš priežasčių, dėl 
kurios totalitariniai valdovai jos atsisakė. Maža to, provokacija aiškiai būtina 
tik tarus, kad, norint suimti ir bausti, vien įtarimo nepakanka. Žinoma, nė vie- 
nas totalitarinis valdovas niekada net neįsivaizdavo tokio atvejo, kai jam teks 
griebtis provokacijos, kad įviliotų į spąstus tą, kurį jis laiko savo priešu. Už šiuos 
formalius sumetimus svarbesnis tas faktas, kad totalitarizmas ideologiškai api- 
brėžia savo priešus dar prieš užgrobdamas valdžią, todėl įtariamųjų kategorijos 
nėra nustatomos remiantis policijos informacija. Stai žydai nacistinėje Vokieti- 
joje ar ankstesnių valdančiųjų klasių palikuonys Tarybų Rusijoje nebuvo realiai 
įtariami padarę kokį nors priešišką veiksmą - jie buvo paskelbti „objektyviais“ 
režimo priešais pagal jo ideologiją. 

Svarbiausią despotiškosios ir totalitarinės slaptosios policijos skirtumą nule- 
mia skirtumas tarp „įtariamo“ ir „objektyvaus“ priešo. Pastarąjį sukuria tam 
tikra vyriausybės politika, o ne jo paties noras tą vyriausybę nuversti“. Jis nieka- 


2 Šiuo požiūriu įdomios nacių civilių pareigūnų pastangos Vokictijoje sumažinti gestapo valdi- 
ninkų kompetencijos sritį ir jų skaičių tuo pagrindu, kad pasiekta šalies nacifikacija, todėl Him- 
mleris, kuris, priešingai, norėjo išplėsti slaptąsias tarnybas kaip tik tuo metu (1934), turėjo 
perdėti pavojų, keliamą „vidinių priešų“ (žr. Nazi Conspiracy, II, p. 259; V, p. 205; III, p. 547). 
5 Zr. Gallier-Boissiėre, Mysteries of the French Secret Police, 1938, p. 234. 

** Galiausiai, atrodo, nėra atsitiktinis dalykas, kad ochrankos įkūrimas 1880 metais sutapo su 
didžiausio revoliucinio aktyvumo laikotarpiu Rusijoje. Kad įrodytų savo naudingumą, ji turėjo 
kartkarčiais organizuoti nužudymus, o jos agentai „prieš savo valią tarnavo toms idėjoms, ku- 
rias smerkė <...> Jei policijos agentas platino brošiūrą arba jei Azefas organizavo ministro 
nužudymą, rezultatas buvo tas pats“ (M. Laporte, op. cit., p. 25). Maža to, atrodo, kad patys 
svarbiausi nužudymai buvo pačios policijos darbas — taip buvo nužudyti Stolypinas ir Pleve. 
Revoliucinei tradicijai buvo lemtingas tas faktas, kad ramiais laikais policijos agentai turėdavo 
„Vėl sužadinti energiją ir paskatinti uolumą“, t. y. išjudinti revoliucionierius (ibid., p. 71). 

Žr. taip pat Bertram D. Wolfe, Three Who Made a Revolution: Lenin, Trotsky, Stalin, 1948. 
Autorius šį reiškinį vadina „policiniu socializmu“. 

* Hansas Frankas, vėliau tapęs Lenkijos generalgubernatoriumi, nurodė tipišką „pavojingo 
valstybei“ asmens ir „priešiško valstybei“ asmens skirtumą. Pirmasis suponuoja tam tikrą ob- 
jektyvų bruožą, nepriklausomą nuo valios ir elgesio. Nacių politinė policija domėjosi ne tik 
valstybei priešiškais veiksmais, bet ir „visais tais - kad ir koks būtų jų tikslas, - kurių padariniai 
kelia pavojų valstybei“. Žr. Deutsches Verwaltungsrecht, p. 420-—430. Vertimas cituojamas iš Na- 
zi Conspiracy, IV, p. 881 ff. Pasak Maunzo, op. cit., p. 44: „Naikindama pavojingus asmenis, 
saugumo tarnyba <...> siekia apsaugoti valstybę nuo pavojaus, keliamo nacionalinei bendruo- 
menei, nepriklausomai nuo to, kokį nusikaltimą galėtų įvykdyti šitie asmenys. Tai apsaugos 
nuo objektyvaus pavojaus [klausimas]“. 

da nėra toks individas, kurio pavojingos mintys turi būti išprovokuotos ar kurio 
praeitis pateisina įtarimą; ne, jis yra „tendencijų nešiotojas“, panašiai kaip ligos 
nešiotojas“. Tiesą sakant, totalitarinis valdovas elgiasi kaip žmogus, nuolat įžei- 
dinėjantis kitą žmogų, kol pagaliau kiekvienam tampa žinoma, kad šis yra jo 
"priešas, todėl jis gali ateiti ir užmušti jį, teisindamasis savigynos sumetimais. 
Zinoma, tai truputį šiurkštu, bet veiksminga, ir tai žino kiekvienas, kada nors 
matęs, kaip kai kurie sėkmės lydimi karjeristai pašalina savo varžovus. 
Sąvokos „objektyvus priešas“ vartojimas totalitarinių režimų funkcionavi- 
mui daug lemtingesnis negu ideologinis atitinkamų kategorijų apibrėžimas. 
Jeigu viską lemtų tik neapykanta žydams arba buržuazijai, totalitariniai reži- 
mai, padarę vieną didžiulį nusikaltimą, galėtų sugrįžti, galima sakyti, prie nor- 
malaus gyvenimo ir valdymo taisyklių. Kaip žinoma, yra visai priešingai. Ob- 
jektyvių priešų kategorija pergyvena pirmuosius ideologiškai apibrėžtus sąjū- 
džio priešus, ir pagal besikeičiančias aplinkybes atrandami nauji objektyvūs 
priešai: naciai, numatydami žydų naikinimo pabaigą, jau buvo ėmęsi būtinų 
pirmųjų žingsnių likviduoti lenkų tautą, o Hitleris planavo sunaikinti tam tik- 
rų kategorijų vokiečius?', tuo tarpu bolševikai, pradėję nuo ankstesnių valdan- 
čiųjų klasių palikuonių, visą savo terorą nukreipė prieš buožes (ketvirtojo de- 
šimtmečio pradžioje), po kurių savo ruožtu atėjo eilė lenkų kilmės rusams 
(1936-1938 metais), totoriams ir, karo metu, prie Volgos gyvenusiems vokie- 
čiams, buvusiems karo belaisviams, o po karo — Raudonosios armijos okupa- 
cinių pajėgų junginiams ir Rusijos žydams, kai buvo įkurta žydų valstybė. To- 
kių kategorijų parinkimas niekada nėra visiškai savavališkas: kadangi jos skel- 
biamos ir naudojamos sąjūdžio propagandos tikslams užsienyje, toms katego- 
rijoms priklausantys žmonės turi įtikinamai atrodyti kaip galimi priešai; tam 
tikros kategorijos pasirinkimas gali būti nulemtas net kokių nors bendrų pro- 
pagandinių sąjūdžio poreikių - pavyzdžiui, netikėtas, visai beprecedentis ofi- 
cialaus antisemitizmo atsiradimas Tarybų Sąjungoje, turėjęs, kaip galima spė- 
ti, sukelti simpatijas Tarybų Sąjungai satelitinėse Europos šalyse. Parodomieji 
teismo procesai, iš „objektyvių“ priešų reikalaujantys pripažinti subjektyvią 
kaltę, buvo rengiami kaip tik todėl, ir geriausiai jie pavykdavo tais atvejais, kai 
teisiamieji būdavo gavę totalitarinę indoktrinaciją, leidusią jiems „subjekty- 
viai“ suprasti „objektyvų“ savo pačių kenksmingumą ir prisipažinti „paties rei- 


* R. Hochnas, nacių teisininkas ir SS narys, nekrologe, skirtame Reinhardui Heydrichui, ku- 
ris, prieš gaudamas vadovaujamą postą Čekoslovakijoje, buvo vienas artimiausių Himmlcrio 
bendradarbių, pasakė, kad savo oponentus jis traktavo „ne kaip individus, o kaip valstybei 
pavojingos tendencijos reiškėjus, o todėl kaip žmones, esančius už nacionalinės bendruomc- 
nės ribų“. Deutsche Allgemeine Zeitung, 1942 m. birželio 6 d., cituojama pagal: E. Kohn-Brams- 
tedt, Dictatorship and Political Police, London, 1945. 

* Dar 1941 metais vadovybės susirinkime Hitlerio būstinėje buvo pasiūlyta Lenkijos gyvento- 
jams taikyti tas pačias taisykles, kuriomis remiantis žydai buvo parengti tremčiai į naikinimo 
stovyklas: pakeisti pavardes, jei jos yra vokiškos kilmės, taikyti mirties bausmę už seksualinį 
ryšį tarp vokiečių ir lenkų (Rassenschande), įpareigoti Vokietijoje nešioti „P“ ženklą, panašiai 
kaip geltoną žvaigždę žydams. Žr. Nazi Conspiracy, VIII, p. 237 ff., ir Hanso Franko dienoraštį, 
Trial, op. cit, XXIX, p. 683. Natūralu, kad patys lenkai netrukus pradėjo nerimauti dėl to, kas 
jiems nutiks, kai naciai baigs naikinti žydus (Nazi Conspiracy, IV, p. 916). Apic Hitlerio planus, 
susijusius su vokiečių tauta, žr. 80 pastabą. 

kalo labui“**. „Objektyvaus priešo“ sąvoka, kurios turinys keičiasi pagal vyrau- 
jančias aplinkybes - todėl, kai tik likviduojama viena kategorija, galima paskelbti 
karą kitai, - tiksliai atitinka faktinę padėtį, vis iš naujo sudaromą totalitarinių 
valdovų: būtent, kad jų režimas nėra valdžia kokia nors tradicine prasme, 0 yra 
sąjūdis, kurio pažanga nuolat susiduria su vis naujomis šalintinomis kliūtimis. 
Jei apskritai galima kalbėti apie kokį nors teisinį mąstymą totalitarinėje siste- 
moje, svarbiausia jos idėja yra „objektyvus priešas“. 

Įtariamojo virtimas objektyviu priešu glaudžiai susijęs su slaptosios policijos 
padėties totalitarinėje valstybėje pasikeitimu. Slaptosios tarnybos buvo taikliai pa- 
vadintos valstybe valstybėje, ir tai tinka ne tik despotiškųjų, bet ir konstitucinių ar 
pusiau konstitucinių vyriausybių atveju. Jau vien tai, kad šios tarnybos turi slaptą 
informaciją, joms suteikia esminį pranašumą prieš visų kitų rūšių civilines tarny- 
bas ir kelia atvirą pavojų vyriausybės nariams“. Priešingai, totalitarinė policija yra 
visiškai pavaldi Vado valiai, ir tik jis vienas gali nuspręsti, kas gi bus kitas potencia- 
lus priešas, tik jis vienas, kaip, pavyzdžiui, Stalinas, gali nurodyti tuos slaptosios 
policijos kadrus, kuriuos reikia likviduoti. Kadangi policijai nebeleidžiama naudo- 
tis provokacija, iš jos atimamas vienintelis būdas įtvirtinti savo reikalingumą ne- 
priklausomai nuo vyriausybės, ir ji tampa visiškai priklausoma nuo aukštesnės val- 
džios, kuri tik ir gali užtikrinti jai darbą. Kaip ir armija netotalitarinėje valstybėje, 
policija totalitarinėse šalyse tik vykdo esamą politinę liniją ir praranda visas tas 
prerogatyvas, kurias turėjo despotiškosios biurokratijos sąlygomis!*?, 

Totalitarinės policijos uždavinys yra ne atskleisti nusikaltimus, o būti pasi- 
rengusiai, kai vyriausybė nuspręs suimti tam tikros kategorijos gyventojus. Svar- 
biausias politinis jos bruožas yra tas, kad aukščiausioji valdžia pasitiki tik ja, o 
be to, ji žino, kokios politinės linijos bus laikomasi. Tai liečia ne tik aukštosios 
politikos dalykus, pavyzdžiui, visos klasės ar etninės grupės likvidavimą (tik GPU 
kadrai žinojo tikrąjį tarybinės vyriausybės tikslą ketvirtojo dešimtmečio pradžioje 
ir tik SS formuotės žinojo, kad žydai turi būti išnaikinti penktojo dešimtmečio 
pradžioje), bet ir kasdienį gyvenimą totalitarizmo sąlygomis — tik NKVD agen- 
tai pramonės įmonėje žino, ko nori Maskva, įsakydama, pavyzdžiui, padidinti 
vamzdžių gamybą, t. y. žino, ar jai paprasčiausiai reikia daugiau vamzdžių, ar ji 
nori likviduoti gamyklos direktorių, ar visą vadovybę, ar uždaryti šią konkrečią 
gamyklą, ar galiausiai, kad šis įsakymas būtų paskelbtas visai nacijai kaip naujo 
valymo pavyzdys. 


** Beckas ir Godinas (op. cit., p. 87) kalba apie „objektyvius bruožus“, dėl kurių buvo galima 
suimti žmogų Tarybų Sąjungoje: vienas iš jų buvo narystė NKVD (p. 153). Objektyvios sučmi- 
mo būtinybės subjektyvų supratimą ir prisipažinimą lengviausia būdavo išgauti iš buvusių slap- 
tosios policijos bendradarbių. Pasak vieno NKVD agento: „Mano viršininkai pakankamai gc- 
rai pažįsta mane ir žino, kaip aš dirbu, ir jei partija ir NKVD dabar iš manęs reikalauja, kad 
prisipažinčiau tokius dalykus, jie tikriausiai tam turi svarių priežasčių. Mano, kaip lojalaus 
tarybinio piliečio, pareiga - atvirai prisipažinti tai, ko iš manęs reikalaujama“ (ibid., p. 231). 
* Gerai žinoma padėtis Prancūzijoje, kur ministrai nuolat bijodavo slaptųjų policijos „dos- 
siers“. Apic padėtį carinėje Rusijoje žr. Laporte, op. cit., p. 22-23: „Galiausiai ochranka turės 
valdžią, daug didesnę negu normalesnių institucijų valdžia <...> Ochranka <...> prancšinės 
carui tik tai, kas jai atrodys reikalinga“. | 

10 „Priešingai negu ochranka, kuri buvo valstybė valstybėje, GPU yra tarybinės vyriausybės 
padalinys; <...> o jos veikla yra daug mažiau nepriklausoma“ (Roger N. Baldwin, „Political 
Police“, Encyclopedia of Social Sciences). 

Viena iš priežasčių, dėl kurių dubliuojamos slaptosios tarnybos, kurių agentai 
nepažįsta vienas kito, yra ta, kad totaliniam viešpatavimui reikalingas didžiausias 
lankstumas: štai prisiminę mūsų pavyzdį galime sakyti, kad įsakydama gaminti dau- 
giau vamzdžių, pati Maskva dar gali nežinoti, ar jai reikia vamzdžių - kurių reikia 
visada, - ar valymo. Slaptųjų tarnybų dauginimas leidžia keisti planus paskutinę 
minutę, todėl vienas skyrius gali ruošti dokumentus gamyklos direktorių apdova- 
noti Lenino ordinu, o kitas - parengti jo suėmimą. Sios policijos efektyvumą lemia 
tas faktas, kad tokie prieštaringi potvarkiai gali būti rengiami vienu metu. 

Totalitariniame, kaip ir kituose režimuose, slaptoji policija turi tam tikros gy- 
vybiškai svarbios informacijos monopolį. Bet žinojimo rūšis, kurią gali turėti tik 
policija, patyrė svarbių pokyčių: policija jau nesistengia Žinoti, kas darosi būsimų 
aukų galvose (dažniausiai jai nerūpi, kas bus tos aukos), nes jai patikimos di- 
džiausios valstybinės paslaptys. Tai savaime reiškia didelį prestižo padidėjimą ir 
padėties pagerėjimą, nors tai susiję su neabejotinu realios valdžios praradimu. 
Slaptosios tarnybos jau nebežino ko nors tokio, ko geriau nežinotų vadas, 0 val- 
džios terminais tai reiškia, kad policija nusmuko iki vykdytojo lygmens. 

Teisiniu požiūriu dar įdomesnis negu įtariamojo virtimas objektyviu priešu 
yra totalitarizmui būdingas įtariamo nusikaltimo pakeitimas galimu nusikalti- 
mu. Galimas nusikaltimas ne subjektyvesnis negu objektyvus priešas. Jei įta- 
riamasis suimamas todėl, kad manoma, jog jis gali įvykdyti nusikaltimą, kuris 
daugiau ar mažiau atitinka jo asmenybę (ar įtariamą jo asmenybę)“, totalita- 
rinė galimo nusikaltimo versija grindžiama loginiu objektyvių procesų progno- 
zavimu. Maskvos procesai, kuriuose buvo teisiama senųjų bolševikų gvardija ir 
Raudonosios armijos vadai, buvo klasikiniai bausmės už galimus nusikaltimus 
pavyzdžiai. Už neįtikėtinų, sufabrikuotų kaltinimų nesunku atskleisti tokią lo- 
giką: įvykių raida Tarybų Sąjungoje gali atvesti prie krizės, krizė gali baigtis 
Stalino diktatūros nuvertimu, o tai gali susilpninti šalies karinę galią ir sukurti 
tokias aplinkybes, kuriomis nauja vyriausybė galėtų pasirašyti paliaubas ar net 
sudaryti sąjungą su Hitleriu. Todėl Stalinas ne kartą pareiškė, kad rengiamasi 
nuversti vyriausybę ir sąmokslaujama su Hitleriu"?. Vienintelė šių „objekty- 
vių“, nors visai neįrodomų, galimybių atsvara buvo tik „subjektyvūs“ veiksniai, 


'0! Įtariamojo koncepcijos požiūriu tipiška tokia istorija, papasakota C. Pobyedonostzevo, L 'Au- 
tocratie Russe: Mėmoires politigues, correspondance officiele et documents inėdits <...> 1861- 
1894, Paris, 1927: ochrankos generolo Cherevino prašoma (nes kita pusė papirko teisininką 
žydą) įsikišti ponios, kuri bevcik pralaimėjo teismo procesą, naudai. Generolas sako: „Šią nak- 
tį aš įsakiau suimti tą prakeiktą žydą ir įkalinti kaip vadinamąjį politiškai įtartiną asmenį <...> 
Galų gale ar aš galiu vienodai Žiūrėti į draugus ir į purviną žydą, kuris šiandien gal ir nekaltas, 
bet kuris buvo kaltas vakar ar bus kaltas rytoj?“ 

"0? Kaltinimai Maskvos procesuose „buvo grindžiami <...> groteskiškai šiurkščiomis ir iškreipto- 
mis galimų procesų prognozėmis. [Stalino] samprotavimai, galimas daiktas, buvo maždaug tokic: 
jie gali įsigcisti mane nuversti, jei ištiktų krizė, - aš juos apkaltinsiu, kad jie jau kėsinosi tai pada- 
ryti <...> Vyriausybės pasikeitimas gali susilpninti Rusijos kovinę galią, ir jei jiems pavyks, jic 
gali būti priversti pasirašyti paliaubas su Hitleriu ar, galimas daiktas, net sutikti atiduoti dalį 
teritorijos <...> Aš juos apkaltinsiu, kad jic jau sudarė išdavikišką sutartį su Vokietija ir užleido 
dalį tarybinės teritorijos“. Taip puikiai I. Deutscheris aiškina Maskvos procesus, op. cit., p. 377. 
Gerą galimo nusikaltimo nacių varianto pavyzdį galima rasti cituotamc Hanso Franko veikale: 
„Išsamaus „valstybei pavojingų“ veiksmų katalogo niekada negalima sudaryti, nes niekada nc- 
galima numatyti, kokia grėsmė gali iškilti vadovybei ir tautai kada nors ateityje“. (Vertimas 
cituojamas iš Nazi Conspiracy, IV, p. 881.) 

pavyzdžiui, kaltinamųjų patikimumas, jų nuovargis, jų nesugebėjimas suprasti, 
kas dedasi, tvirtas jų įsitikinimas, kad be Stalino viskas pražūtų, nuoširdi jų neapy- 
kanta fašizmui, t. y. kelios faktinės detalės, kurios visai natūraliai neturėjo fikty- 
viam, loginiam, galimam nusikaltimui būdingo nuoseklumo. Svarbiausia totalita- 
rizmo prielaida, kad įmanoma bet kas, nuosekliai pašalindama visus faktinius ap- 
ribojimus, veda prie absurdiškos ir baisios išvados, kad bet koks nusikaltimas, 
kokį tik gali įsivaizduoti valdovai, turi būti baudžiamas, nepriklausomai nuo to, ar 
jis padarytas, ar ne. Žinoma, galimas nusikaltimas, kaip ir objektyvus priešas, yra 
už policijos kompetencijos ribų: juk ji negali nei jo atskleisti, nei išrasti, nei išpro- 
vokuoti. Šiuo atveju slaptosios tarnybos irgi visiškai priklauso nuo politinės val- 
džios. Jų, kaip valstybės valstybėje, nepriklausomybė nunyksta. 

Tik vienu aspektu totalitarinė slaptoji policija, be abejonės, vis dar labai pa- 
naši į netotalitarinių šalių slaptąsias tarnybas. Tradiciškai, t. y. nuo Fouchė lai- 
kų, slaptoji policija gauna naudos iš savo aukų ir valstybės nustatytą biudžetą 
didina tam tikrų netradicinių šaltinių sąskaita, paprasčiausiai kaip partneris da- 
lyvaudama tokioje veikloje, kurią ji lyg ir turėtų drausti, pavyzdžiui, azartiniuo- 
se žaidimuose ir prostitucijoje!". Šie nelegalūs pasipelnymo metodai, prade- 
dant draugišku kyšių ėmimu, baigiant atviru šantažu, buvo svarbus veiksnys, 
leidęs slaptosioms tarnyboms išsilaisvinti nuo valstybės valdžios ir sustiprinti 
savo valstybės valstybėje poziciją. Įdomu, kad policijos veiklos finansavimas 
jos aukų sąskaita pergyveno visas permainas. Tarybų Rusijoje NKVD beveik 
visiškai priklausė nuo eksploatuojamų vergų darbo, kuris, tiesą sakant, neda- 
vė jokios kitos naudos ar netarnavo jokiam kitam tikslui, išskyrus milžiniško 
slaptojo aparato finansavimą!“*. SS padalinius, kurie priklausė slaptajai nacių 
policijai, Himmleris iš pradžių finansavo iš pajamų, gautų konfiskavus žydų 
nuosavybę, o vėliau jis sudarė sandėrį su Darrė, žemės ūkio ministru, ir iš jo 
gavo keletą šimtų milijonų markių, kuriuos Darrė kasmet uždirbdavo, pigiai 
pirkdamas žemės ūkio produktus užsienyje ir parduodamas Vokietijoje fik- 
suotomis kainomis'9, Žinoma, šis reguliarių pajamų šaltinis išnyko karo me- 
tais. Albertas Speeris, Todto įpėdinis ir didžiausias darbo jėgos samdytojas 
Vokietijoje po 1942 metų, pasiūlė panašią sumą Himmleriui 1942 metais: jei 
Himmleris sutiktų išlaisvinti nuo SS valdžios importuojamus vergus darbinin- 
kus, kurių darbas buvo stebėtinai neefektyvus, Speerio organizacija atiduotų 
jam tam tikrą nuošimtį pelno SS išlaikymui!"*. Prie tokių daugiau ar mažiau 


"93 Kriminaliniai slaptosios policijos metodai, žinoma, nėra prancūziškosios tradicijos monopo- 
lis. Pavyzdžiui, Austrijoje siaubą keliančią politinę policiją valdant Marijai Tercsci Kaunitzas 
sukūrė iš vadinamojo „skaistybės komisarų“ korpuso kadrų, kurie buvo pripratę gyventi iš šan- 
tažo. Žr. Moritz Bermann, Maria Theresia und Kaiser Joseph II, Vienna-Lcipzig, 1881. (Šią 
nuorodą pačmiau iš Roberto Picko.) 

“* Kad milžiniška policijos organizacija buvo mokama iš pajamų, kurias duoda vergų darbas, 
neabejotina, stebina tik tai, kad, atrodo, policijos biudžetui padengti šių pajamų neužtekdavo: 
Kravchenko (op. cit.) mini specialius mokesčius, NKVD skiriamus nuteistiems piliečiams, ku- 
ric toliau gyvendavo ir dirbdavo laisvėje. 

“ Žr. Fritz Thyssen, / Paid Hitler, London, 1941. 

“ Žr. Nazi Conspiracy, I, p. 916-917. SS ekonominę veiklą tvarkė centrinis ekonominių ir 
administracinių reikalų skyrius. Iždinei ir Vidinių išteklių valdybai SS savo finansines pajamas 
apibūdino kaip „partijos nuosavybę, asignuotą specialiems tikslams“ (1943 m. gegužės 5 d. 
laiškas, cituojama pagal M. Wolfson, Uebersicht der Gliederung verbrecherischer Nazi-Organisa- 
tionen. Omgus, December, 1947). 

įprastinių pajamų šaltinių Himmleris pridūrė finansų krizės metais slaptųjų 
tarnybų išbandytus šantažo metodus: savo teritorinėse bendruomenėse SS pa- 
daliniai suformavo „SS draugų“ grupes, kurios privalėjo „savanoriškai“ papil- 
dyti fondus, skirtus vietinių esesininkų reikmėms!“'. (Verta pažymėti, kad atlik- 
dama įvairias finansines operacijas slaptoji nacių policija neeksploatuodavo sa- 
vo kalinių. Išskyrus paskutinius karo metus, kai žmonių medžiagos panaudoji- 
mo koncentracijos stovyklose nebenulemdavo vienas Himmleris, darbas sto- 
vyklose „neturėjo racionalios prasmės ir buvo tik nelaimingų kalinių naštos ap- 
sunkinimas bei jų kankinimas“!*š. ) 

Tačiau šie finansiniai pažeidimai yra vieninteliai ir nelabai žymūs slaptosios 
policijos tradicijos pėdsakai. Jie tapo galimi todėl, kad totalitariniai režimai ap- 
skritai niekino ekonominius ir finansinius dalykus, tad metodai, kurie esant nor- 
malioms sąlygoms būtų neteisėti ir slaptąją policiją skirtų nuo kitų, respektabi- 
lesnių administracinių padalinių, nerodo, kad mes šiuo atveju turime reikalą su 
padaliniu, turinčiu nepriklausomybę, nekontroliuojamu kitų valdžių ir gyvenan- 
čiu palaidumo, nepadorumo ir nesaugumo atmosferoje. Priešingai, totalitari- 
nės slaptosios policijos padėtis buvo visiškai stabili, o jos tarnybos visiškai integ- 
ruotos į administraciją. Ši organizacija ne tik neveikia už įstatymo ribų, bet vei- 
kiau yra įstatymo įkūnijimas, o jos respektabilumas aukščiau įtarimų. Ji neorga- 
nizuoja žudymų savo iniciatyva, neprovokuoja nusikaltimų valstybei ir visuo- 
menei ir griežtai kovoja su visomis kyšininkavimo, šantažo ir neteisėtų finansi- 
nių pajamų formomis. Moralas, kurio potekstėje nesunku apčiuopti grasinimą 
ir kurį Himmleris gali sau leisti pasakyti savo žmonėms karo įkarštyje - „Mes 
turime moralinę teisę <...> sunaikinti šią [Žydų] tautą, linkusią sunaikinti mus 
pačius, bet mes neturime teisės savintis turtą, kad ir kokiu būdu - pasiimdami 
kailinius, laikrodį, vieną vienintelę markę ar cigaretę“!“?, - turi tokį niuansą, 
kurio veltui ieškotume slaptosios policijos istorijoje. Jei jai vis dar rūpi „pavo- 
jingos mintys“, tai vargu ar tokios, kurios, kaip žino įtariami asmenys, yra pa- 
vojingos. Bet kokio intelektualinio ar meninio gyvenimo reglamentacijai rei- 
kia nuolat pertvarkyti ir peržiūrėti standartus, 0 šis procesas visai natūraliai 
lydimas pasikartojančio intelektualų, kurių „pavojingos mintys“ paprastai su- 
sideda iš tam tikrų idėjų, dar vakar buvusių visai priimtinų, naikinimo. Tad jei 
jau policinė slaptosios policijos funkcija įprastine šio žodžio prasme tampa 
nebereikalinga, tai ekonominė jos funkcija, kuri, kaip kartais manoma, pakei- 
čia pirmąją, yra dar labiau abejotina. Žinoma, negalima neigti, kad NKVD 
periodiškai suapvalina tarybinių gyventojų skaičių ir siunčia juos į stovyklas, 
kurios žinomos pagražinančiu ir klaidinančiu pavadinimu - kaip priverstinio 


r. 


galvoje, kad šitoks fondų papildymas visada būdavo organizuojamas vietinių SS padalinių tosc 
vietovėse, kur jie būdavo dislokuoti. Žr. Der Weg der SS, išleista SS-Hauptamt-Schulungsamt 
(be datos), p. 14. 

"“* Įbid., p. 124. Šiuo požiūriu tam tikrų nuolaidų buvo padaryta tiems reikalavimams, kurie 
siejosi su stovyklų išlaikymu ir esesininkų reikmėmis. Žr. Wolfson, op. cit., 1941 m. rugsėjo 19 d. 
Oswaldo Pohlio, WVH (Winschafts-und Verwaliungs-Hauptamt) viršininko laišką kainų kon- 
trolės reichskomisarui. Atrodo, kad visa ši ekonominė veikla koncentracijos stovyklose prasi- 
dėjo tik karo metais dėl didelės darbo jėgos stokos. 

"* Himmlerio kalba 1943 m. spalio mėn. Poznanėje, International Military Trials, Nuremberg, 
1945-1946, Vol. 29, p. 146. 

darbo stovyklos!!“, ir nors visai įmanoma, kad kaip tik tokiu būdu Tarybų Sąjun- 
ga sprendė savo nedarbo problemą, visiems žinoma ir tai, kad darbo našumas 
šiose stovyklose buvo nepalyginti mažesnis negu paprasto tarybinio darbininko 
darbo našumas, ir vargu ar jo pakakdavo apmokėti policijos aparato išlaidoms. 

Politinė slaptosios policijos, „geriausiai organizuoto ir paties efektyviausio“ 
vyriausybės padalinio!!! totalitarinio režimo valdžios aparate, funkcija nėra nei 
abejotina, nei nereikalinga. Slaptoji policija yra tikra vykdomoji vyriausybės gran- 
dis, per kurią perduodami visi įsakymai. Iš slaptųjų agentų tinklo totalitarinis 
valdovas susikūrė tiesioginį vykdomąjį transmisijos diržą, kuris, priešingai negu 
svogūną primenanti oficiali hierarchija, yra visiškai atskirtas ir izoliuotas nuo 
visų kitų institucijų!!*. Šia prasme slaptosios policijos agentai yra vienintelė atvi- 
rai valdanti klasė totalitarinėse šalyse ir šios klasės matai bei vertybių skalė per- 
smelkia visą totalitarinės visuomenės audinį. 

Šiuo požiūriu mūsų neturėtų pernelyg stebinti tai, kad tam tikri būdingi slap- 
tosios policijos bruožai veikiau yra bendri totalitarinės visuomenės bruožai, o 
ne tik totalitarinės slaptosios policijos ypatybės. Štai įtariamųjų kategorija tota- 
litarinėmis sąlygomis apima visus gyventojus, ir kiekviena mintis, nukrypstanti 
nuo oficialiai nustatytos ir nuolat besikeičiančios linijos, jau yra įtartina, kad ir 
kokioje žmogaus veiklos srityje ji pasirodytų. Žmonės įtartini iš esmės, papras- 
čiausiai dėl savo sugebėjimo mąstyti, ir šio įtartinumo negalima pašalinti pavyz- 
dingu elgesiu, nes žmogaus sugebėjimas mąstyti kartu yra sugebėjimas keisti 
savo nuomonę. Maža to, kadangi apskritai neįmanoma visiškai neabejotinai 


"“ „Bekas Bulatas (buvusio tarybinio profesoriaus slapyvardis) turėjo galimybę išnagrinėti Šiau- 
rės Kaukazo NKVD dokumentus. Iš šių dokumentų buvo akivaizdu, kad 1937 metų birželio 
mėnesį, kai didysis valymas buvo pačiame įkarštyje, vyriausybė įsakė vietiniam NKVD skyriui 
suimti tam tikrą nuošimtį gyventojų <...> Nuošimtis įvairiose provincijose buvo nevienodas ir 
siekė 5 proc. pačiose nelojaliausiose srityse. Visos Tarybų Sąjungos vidurkis buvo apic 3 proc.“ 
(Duomenys pateikti leidinyje David J. Dallin, The New Leader, January 8, 1949.) Beckas ir 
Godinas (op. cit., p. 239) pricina šiek tick kitokią ir visai įtikinamą prielaidą: „Suėmimai būda- 
vo planuojami taip: NKVD bylos praktiškai apimdavo visus gyventojus, ir kiekvienas buvo 
priskirtas tam tikrai kategorijai. Taigi statistiniai duomenys buvo kiekviename mieste, ir pagal 
juos buvo galima sužinoti, kiek jame gyvena buvusių baltųjų, opozicinių partijų narių ir t. t. 
Visa kompromituojanti medžiaga, surinkta <...> ir išgauta iš kalinių prisipažinimų, irgi patck- 
davo į bylas, ir kiekvieno asmens kortelė buvo pažymėta taip, kad iškart būtų aišku, kaip labai 
jis pavojingas, 0 pavojingumas priklausė nuo to asmens byloje esančios įtartinos ar kompromi- 
tuojančios medžiagos kiekio. Kadangi statistiniai duomenys buvo reguliariai pranešinėjami 
aukštesnei valdžiai, valymą būdavo galima pradėti bet kurią akimirką, visiškai tiksliai žinant 
kiekvienai kategorijai priklausančių asmenų skaičių.“ 

"" Baldwin, op. cit. 

"2 Rusijos slaptosios policijos kadrai buvo Stalino „asmeninėje dispozijoje“, lygiai kaip SS smo- 
giamieji būriai (Verfūigungstruppen) buvo Hitlerio asmeninėje dispozicijoje. Ir vieni, ir kiti, nors 
karo metu atlikdavo tarnybą kartu su reguliariąja armija, gyveno pagal savo specialią jurisdikciją. 
Specialūs „santuokos įstatymai“, esesininkus atskyrę nuo kitų gyventojų, buvo pirma ir pati svar- 
biausia taisyklė, kurią nustatė Himmleris, kai tik ėmėsi SS reorganizavimo. Dar anksčiau nei 
Himmlerio santuokos įstatymai, 1927 metais, buvo išleistas oficialus dekretas „niekada [nedaly- 
vauti| diskusijose partijos narių susirinkimuose“ (Der Weg der SS, op. cit.). Taip pat elgtis buvo 
rekomenduojama NKVD nariams, kurie apdairiai laikydavosi vienas kito ir pirmiausia neben- 
draudavo su kitais partinės aristokratijos padaliniais (Beck and Godin, op. cit., p. 163). 

suprasti kito žmogaus sielos - todėl kankinimas yra tik desperatiška ir amžinai 
bergždžia pastanga pasiekti tai, kas nepasiekiama, - įtarimo negalima užgniaužti, 
jei nesama kokios nors vertybių sistemos ar numatomų savanaudiškumo apraiš- 
kų, kurios egzistuoja kaip socialinė (o ne vien kaip psichologinė) tikrovė. Todėl 
abipusis įtarumas totalitarinėse šalyse persmelkia visus socialinius santykius ir 
sukuria viską apimančią atmosferą net už specialaus slaptosios policijos akiračio. 

Totalitariniuose režimuose provokacija, kadaise buvusi tik slaptojo agento 
specialybė, tampa bendravimo su savo kaimynu metodu, kurio noromis neno- 
romis turi laikytis kiekvienas. Tam tikra prasme kiekvienas yra agent provoca- 
teur bet kurio kito Žmogaus atžvilgiu; juk akivaizdu, kad kiekvienas gali pava- 
dinti save agent! provocateur, jei net paprasčiausias draugiškas apsikeitimas „pa- 
vojingomis mintimis“ (arba tuo, kas šiuo metu tapo pavojingomis mintimis) gali 
patraukti valdžios dėmesį. Gyventojų kolaboravimas demaskuojant politinius 
oponentus ir savanoriškas tarnavimas informatoriais tikrai nėra visiškai naujas 
dalykas, tačiau totalitarinėse šalyse visa tai organizuota taip gerai, kad specia- 
listų darbas beveik nereikalingas. Visuotinio šnipinėjimo sistemoje, kur bet kas 
gali būti policijos agentas ir kiekvienas individas jaučiasi nuolat sekamas, maža 
to, esant sąlygoms, kai karjeros yra visai nepatikimos ir kai patys įspūdingiausi 
pakilimai ir nuopuoliai yra kasdienybės dalis, kiekvienas žodis tampa dvipras- 
miškas ir gali būti „interpretuojamas“ atvirkščiai. 

Labiausiai stulbinantys pavyzdžiai, iliustruojantys, kaip totalitarinė visuomenė 
persmelkta policinių metodų ir matų, yra tarnybinės karjeros. Dvigubas agen- 
tas netotalitariniuose režimuose tam reikalui, su kuriuo, kaip tariama, jis turi 
kovoti, tarnauja taip pat ištikimai (o kartais net ištikimiau), kaip ir valdžia. Daž- 
nai jis puoselėja savotišką dvejopą ambiciją: jis nori pakilti ir revoliucinių parti- 
jų, ir slaptųjų tarnybų hierarchiniais laiptais. Kad iškiltų abiejose srityse, jis turi 
tik laikytis tam tikrų metodų, kurie normalioje visuomenėje egzistuoja kaip slap- 
tos mintys, būdingos smulkiam tarnautojui, kurio kilimas karjeros laiptais pri- 
klauso nuo vyresnybės: turėdamas ryšių su policija, jis tikrai gali pašalinti savo 
varžovus ir vadus partijoje, o turėdamas ryšių su revoliucionieriais, jis bent jau 
turi šansą nusikratyti savo policijos viršininku!". Jei apmąstysime karjeros sąly- 
gas dabartinės Rusijos visuomenėje, pamatysime, kad panašumas į tokius me- 
todus yra stulbinantis. Juk ne tik beveik visi aukščiausieji pareigūnai už savo 
postus turi būti dėkingi valymams, nušlavusiems jų pirmtakus, bet ir iškilimai 
visose gyvenimo srityse pagreitinami kaip tik tokiu būdu. Apytikriai kas dešimt 
metų nacionalinių mastų valymas išlaisvina veiklos erdvę naujajai kartai, tik ką 
gavusiai išsilavinimą ir ieškančiai darbo. Vyriausybė pati sukūrė tokias kilimo 
tarnyboje sąlygas, kurias anksčiau turėdavo kurti policijos agentas. 

"Toks reguliarus prievartinis visos gigantiškos administracinės mašinos apver- 
timas, trukdantis didėti kompetentingumui, turi daug pranašumų: jis laiduoja 
palyginti jauną pareigūnų amžių ir neleidžia stabilizuotis sąlygoms, kurios, bent 
jau taikos metu, gali kelti pavojų totalitariniam valdymui: pašalindamas tokias 
sąvokas, kaip vyresniškumas ir nuopelnai, jis neleidžia atsirasti tai ištikimybei, 
kuri paprastai jaunesnius darbuotojus sieja su vyresniais, nuo kurių nuomonės 
ir geros valios priklauso jaunesniųjų kilimas; jis visiems laikams pašalina nedar- 
bo pavojų ir kiekvienam garantuoja darbą, atitinkantį jo išsilavinimą. Štai 1939 


"3 Šiuo požiūriu tipiška yra puiki Malinovskio karjera: jis ją baigė kaip bolševikų parlamento 
deputatas. Žr. Bertram D. Wolfe, op. cit., chapter Xxxi. 

metais, kai pasibaigė gigantiškas valymas Tarybų Sąjungoje, Stalinas su dideliu 
pasitenkinimu galėjo pažymėti, kad „partija galėjo iškelti į valstybinių ir parti- 
nių vadovų postus daugiau nei 500 000 jaunų bolševikų“!"*. Pažeminimas, pati- 
riamas dėl to, kad darbas gaunamas dėl pirmtako neteisėto pašalinimo, veikia 
taip pat demoralizuojančiai, kaip žydų pašalinimas demoralizuojančiai veikda- 
vo įvairių profesijų atstovus Vokietijoje: kiekvieną naują darbuotoją jis padaro 
sąmoningu vyriausybės nusikaltimų bendrininku, jos beneficiantu, nori jis to ar 
nenori, o rezultatas - kuo jautresnis pažemintasis žmogus, tuo uoliau jis gins 
režimą. Kitaip tariant, šitokia sistema yra loginis padarinys, kylantis iš Vado 
principo ir visų jo poteksčių, ir pati geriausia kokia tik gali būti lojalumo garan- 
tija, nes kiekvienos naujos kartos pragyvenimą ji padaro priklausomą nuo tuo- 
metinės Vado, pradėjusio darbo vietas kuriantį valymą, politinės linijos. Be to, 
ši sistema įgyvendina viešųjų ir privačiųjų interesų tapatumą, kuriuo taip di- 
džiuojasi Tarybų Sąjungos gynėjai (arba, jei kalbėsime apie nacių atvejį, tokia 
sistema panaikina privataus gyvenimo sritį), nes kiekvienas individas, kad ir ko- 
kią padėtį užimtų, už visą savo egzistavimą dėkingas atitinkamo režimo politi- 
niam interesui, o kai šis faktinis intereso tapatumas pažeidžiamas ar kai kitas 
valymas atima iš jo pareigas, režimas užtikrina, kad jis dingtų iš gyvųjų pasaulio. 
Panašiai ir dvigubas agentas buvo tapatinamas su revoliucijos reikalu (be kurio 
jis nebūtų turėjęs savo darbo), o ne tik su slaptąja policija; toje sferoje įspūdin- 
gas iškilimas irgi gali baigtis tik anonimiška mirtimi, nes neįtikėtina, kad dvigu- 
bą žaidimą būtų galima tęsti amžinai. Totalitarinė vyriausybė, sukurdama to- 
kias kilimo visokeriopos karjeros laiptais sąlygas, kurios anksčiau egzistavo tik 
socialinių atmatų terpėje, sudaro sąlygas atsirasti vienam iš pačių lemtingiausių 
socialinės psichologijos pokyčių. Psichologija, būdinga dvigubam agentui, kuris 
buvo pasirengęs trumpo gyvenimo kaina keleriems metams iškilti į svaiginamo 
egzistavimo viršūnę, neišvengiamai tapo visos porevoliucinės Rusijos kartos as- 
menine filosofija, o šiek tiek mažesniu, bet vis dėlto labai pavojingu mastu - ir 
pokario Vokietijos kartos asmenine filosofija. 

Totalitarinė slaptoji policija funkcionuoja visuomenėje, persmelktoje tokių ma- 
tų, kurie kadaise buvo slaptosios policijos monopolis, ir gyvena pagal atitinkamus 
metodus. Tik pradinėse stadijose, kai dar vyksta kova dėl valdžios, jos aukomis 
tampa tie žmonės, kuriuos galima įtarti opoziciniu nusiteikimu. Paskui totalitari- 
nis jos pobūdis pradeda reikštis tuo, kad ji imasi persekioti objektyvų priešą, kuris 
gali būti žydas ar lenkas (kaip nacių atveju) arba vadinamasis kontrrevoliucionie- 
rius - tai kaltinimas, kuris „Tarybų Rusijoje <...> keliamas <...> dar iki apskritai 
iškylant kokiam nors klausimui dėl [kaltinamojo] elgesio“,- kuriuo gali būti žmo- 
nės, kada nors turėję krautuvę ar namą, ar „tėvus arba senelius, turėjusius tokius 
dalykus“!!?, arba žmonės, kuriems teko priklausyti Raudonosios armijos okupaci- 
nėms pajėgoms, arba lenkų kilmės rusai. Tik paskutinėje ir visiškai totalitarinėje 
stadijoje atsisakoma objektyviojo priešo ir logiškai galimo nusikaltimo sąvokų, o 
aukos parenkamos visai atsitiktinai ir netgi nekeliant kaltinimo pripažįstamos ne- 
vertos gyventi. Šią naują „nepageidautinų“ žmonių kategoriją gali sudaryti, kaip 
nacių atveju, psichiškai nesveiki ar širdies ir plaučių ligomis sergantys asmenys 
arba, Tarybų Sąjungoje, žmonės, kurie atsitiktinai pateko į tą procentą, nevieno- 
dą įvairiose srityse, kurį įsakyta deportuoti. 


"1 Cituojama pagal Avtorkhanov, op. cit. 
"5 The Dark Side of Uhie Moon, New York, 1947. 

"Toks nuoseklus savivaliavimas žmogaus laisvę paneigia efektyviau negu bet 
kokia tironija. Kad būtum nubaustas, turėjai būti bent jau tironijos priešu. Nuo- 
monės laisvė nebūdavo atimama iš tų, kurie buvo pakankamai drąsūs, kad rizi- 
kuotų savo galva. Teoriškai ir totalitariniuose režimuose išlieka galimybė rink- 
tis opozicinę nuostatą, tačiau tokia laisvė beveik nuvertinama, jei vien asmeni- 
nis valios aktas lemia „bausmę“, kuri gali būti skiriama ir bet kuriam kitam 
žmogui. Laisvė šioje sistemoje ne tik išsigimė iki paskutinės ir akivaizdžiai kol 
kas nesunaikinamos garantijos — galimybės nusižudyti, bet ir prarado savo ski- 
riamąjį bruožą, nes naudojimosi ja padariniai nebesiskiria nuo to, ką tenka pa- 
tirti visai nekaltiems žmonėms. Jei Hitleriui būtų užtekę laiko įgyvendinti savo 
Bendrąjį vokiečių sveikatos bilį, žmogus, sergantis plaučių liga, būtų patyręs 
tokį pat likimą kaip ir komunistas ankstyvaisiais ar žydas vėlesniais nacių reži- 
mo metais. Panašiai ir režimo priešininkas Rusijoje, kenčiantis tą patį likimą 
kaip ir milijonai žmonių, patekusių į koncentracijos stovyklas vien dėl tam tikrų 
kvotų, tik nuima nuo policijos savavališko pasirinkimo naštą. Kaltasis ir nekal- 
tasis nepageidautini vienodai. 

Nusikaltimo ir nusikaltėlio sąvokos pasikeitimas lemia tai, kad atsiranda nauji 
ir baisūs totalitarinės slaptosios policijos metodai. Nusikaltėliai baudžiami, ne- 
pageidautini žmonės išnyksta nuo žemės paviršiaus. Vienintelis pėdsakas, kurį 
jie palieka, yra prisiminimas tų, kurie juos pažinojo ir mylėjo, ir vienas sunkiau- 
sių slaptosios policijos uždavinių — pasiekti, kad kartu su pasmerktu žmogumi 
išnyktų net tokie pėdsakai. 

Pasakojama, kad ochranka, carinis GPU pirmtakas, išrado tokią dokumentų 
tvarkymo sistemą, kai duomenys apie kiekvieną įtariamąjį būdavo užrašomi ant 
didelės kortelės, kurios centre buvo jo vardas, apibrauktas raudona linija, poli- 
tiniai jo draugai buvo žymimi mažesniais raudonos spalvos apskritimais, o ne- 
politinės jo pažintys — žaliais, rudi apskritimai žymėjo asmenis, palaikančius 
ryšius su įtariamojo draugais, asmeniškai jam nepažįstamais, 0 įtariamojo drau- 
gų, politinių ir nepolitinių, ir jo draugų draugų tarpusavio ryšiai būdavo žymimi 
linijomis, jungiančiomis atitinkamus apskritimus!'!“. Akivaizdu, kad tokį meto- 
dą gali riboti tik kortelių dydis ir teoriškai vienas gigantiškas lakštas gali rodyti 
visų šalies gyventojų tarpusavio ryšius. O kaip tik toks yra utopinis totalitarinės 
slaptosios policijos tikslas. Ji išsižadėjo tradicinės senosios policijos svajonės, 
kurią, kaip vis dar manoma, įgyvendina melo detektorius, ir jau nebesistengia 
išsiaiškinti, kas yra kas ir kas ką galvoja. (Galimas daiktas, kad melo detektorius 
yra pats vaizdingiausias pavyzdys, rodantis tą kerinčią galią, kurią ši svajonė 
aiškiai turi visų policininkų mąstysenai - juk visai aišku, kad sudėtingas matavi- 
mo instrumentas vargu ar gali parodyti ką nors daugiau, išskyrus šaltakraujišką 
arba nervingą tiriamų aukų charakterį. Tikrai, silpnaprotišką mąstyseną, grin- 
džiančią šio mechanizmo naudojimą, galima paaiškinti tik iracionaliu troškimu 
surasti kokį nors būdą galiausiai perskaityti sąmonės turinį.) Ši sena svajonė 
buvo pakankamai baisi ir nuo neatmenamų laikų atvesdavo prie kankinimų ir 
pačių šlykščiausių Žiaurumų. Jos naudai galima pasakyti tik vieną dalyką: ji sie- 
kė to, kas neįmanoma. Dabartinė totalitarinės policijos, apginkluotos moder- 
nia technika, svajonė yra nepalyginti baisesnė. Dabar policija svajoja apie tai, 
kad vieno žvilgsnio į žemėlapį, kabantį ant kontoros sienos, pakaktų bet kurią 
akimirką sužinoti, kas su kuo susijęs ir koks to ryšio intymumo laipsnis, ir teoriš- 


16 Žr. Laporte, op. cit., p. 39. 

kai ši svajonė nėra neįgyvendinama, nors jos techninis realizavimas susijęs su 
tam tikrais sunkumais. Jei tik žemėlapis egzistuotų iš tikrųjų, tai net atmintis 
nebetrukdytų totalitariniam siekiui viešpatauti: toks žemėlapis leistų sunaikinti 
žmones, nepaliekant jokių pėdsakų, tarsi jie apskritai niekada nebūtų egzistavę. 

Jei galima pasitikėti suimtų NKVD agentų pasakojimais, Rusijos slaptoji po- 
licija pavojingai priartėjo prie šio totalitarinės valdžios idealo. Ši policija turi 
slaptus dosjė apie kiekvieną didžiulės šalies gyventoją, kur rūpestingai surašyta 
daugybė tarp Žmonių egzistuojančių ryšių, pradedant atsitiktiniais pažįstamais, 
baigiant tikra draugyste ir šeimos ryšiais - juk tik siekiant atskleisti šituos ryšius, 
kaltinamieji, kurių „nusikaltimai“ buvo kaip nors „objektyviai“ nustatyti iki jų 
suėmimo, tardomi taip smulkmeniškai. Galiausiai, kai dėl atminties, tokios pa- 
vojingos totalitarinei valdžiai, užsienio apžvalgininkai mano, kad „jei teisybė, 
jog drambliai niekada nieko neužmiršta, rusai, kaip mums atrodo, yra visiška 
dramblių priešybė <...> Atrodo, kad tarybinio ruso psichologija užmarštį daro 
visai įmanomu dalyku“!!?, 

Koks svarbus totalinio viešpatavimo aparatui šis visiškas jo aukų išnykimas, 
galima matyti tais atvejais, kai dėl vienos ar kitos priežasties režimui teko susi- 
durti su išlikusiųjų atmintimi. Karo metu vienas esesininkas komendantas pa- 
darė baisią klaidą, vienai prancūzei pranešęs apie jos vyro mirtį vokiečių kon- 
centracijos stovykloje, ir šis apsirikimas sukėlė nedidelę laviną įsakymų ir in- 
strukcijų visiems stovyklų komendantams: jie buvo įspėti, kad jokiomis aplinky- 
bėmis negalima perduoti jokios informacijos išoriniam pasauliui!!*. Esmė ta, 
kad, našlės prancūzės nelaimei, jos vyras turėjo mirti tą pačią akimirką, kai bu- 
vo suimtas, ar veikiau privalėjo niekada nebūti gyvenęs. Panašiai ir tarybinės 
policijos karininkai, prie šios sistemos pripratę nuo pat gimimo, galėjo tik ste- 
bėtis tais okupuotos Lenkijos žmonėmis, kurie desperatiškai stengėsi išsiaiškin- 
ti, kas nutiko suimtiems jų bičiuliams ir giminaičiams!". 

Totalitarinėse šalyse visos arešto vietos, valdomos policijos, paverstos tikromis 
užmaršties skylėmis, į kurias žmonės įkrenta atsitiktinai ir nepalikdami netgi to- 
kių įprastų ankstesnio gyvenimo pėdsakų, kaip kūnas ir kapas. Palyginti su šiuo 
naujausiu būdu nusikratyti žmonėmis, senamadiškas politinio ar kriminalinio nu- 
žudymo metodas tikrai neefektyvus. Žudikas palieka lavoną, ir nors stengiasi pa- 
naikinti savo paties pėdsakus, nepajėgia ištrinti savo aukos būties iš gyvojo pasau- 
lio atminties. Priešingai, slaptosios policijos pastangos nukreiptos į tai, kaip pada- 
ryti stebuklą - veikti taip, tarsi auka apskritai niekada neegzistavo. 


Slaptosios policijos ir slaptųjų draugijų sąsaja akivaizdi. Steigiant slaptąją poli- 
ciją visada reikia griebtis argumentų, įrodinėjančių, kad pavojų kelia egzistuojan- 
čios slaptosios draugijos. Totalitarinė slaptoji policija - pirmoji istorijoje, kuriai 
nereikia senamadiškų visų tironų dingsčių ir kuri jomis nesinaudoja. Anonimiš- 
kumas aukų, kurios negali būti vadinamos režimo priešais ir kurių asmenybė ne- 
žinoma persekiotojams, kol savavališkas vyriausybės sprendimas jų neišbraukia iš 
gyvųjų tarpo ir neištrina jų atminties mirusiųjų pasaulyje, yra už bet kokio slaptu- 
mo, už griežčiausio tylėjimo, už didžiausio dviveidiško gyvenimo meistriškumo, 
kuriuos sąmokslininkų visuomenių disciplina paprastai primeta savo nariams. 


'"" Beck and Godin, op. cit., p. 234 ir 127. 
"š Žr. Nazi Conspiracy, VII, p. 84 ff. 
'* The Dark Side of the Moon. 

Totalitariniai sąjūdžiai, kurie verždamiesi į valdžią mėgdžioja tam tikrus slap- 
tųjų draugijų bruožus, bet kartu veikia dienos šviesoje, sukuria tikrą slaptą drau- 
giją tik kai patenka į valdžią. Totalitarinių režimų slaptoji draugija yra slaptoji 
policija, vienintelė totalitarinėje šalyje stropiai saugoma paslaptis, vienintelis 
egzistuojantis ezoterinis Žinojimas, susijęs su policijos veiksmais ir koncentraci- 
jos stovyklose egzistuojančiomis sąlygomis!*?. Aišku, ir gyventojams, ir partijos 
nariams žinomi visi bendri faktai - kad koncentracijos stovyklos egzistuoja, kad 
žmonės dingsta, kad suimami nekalti asmenys, bet kartu kiekvienas asmuo to- 
talitarinėje šalyje Žino ir tai, kad apie šias „paslaptis“ kalbėti yra didžiausias 
nusikaltimas. Kiek žmogaus turimos žinios priklauso nuo kartu su juo gyvenan- 
čių Žmonių patvirtinimo ir supratimo, ši visuotinai žinoma, bet individualiai sau- 
goma, ši niekada neperduodama informacija praranda savo tikrumą ir tampa 
tarsi kokiu košmaru. Tik tie, kurie disponuoja grynai ezoteriniu žinojimu apie 
galimas naujas nepageidaujamų Žmonių kategorijas ir operatyvinius atitinkamų 
tarnybų metodus, gali pasikalbėti tarpusavyje apie tai, kas iš tikrųjų yra visiems 
matoma tikrovė. Jie vieninteliai gali tikėti, kad tai, ką jie žino, yra tiesa. Tai jų 
paslaptis, ir kad šią paslaptį išsaugotų, jie įtraukiami į slaptą organizaciją. Jie lieka 
šios organizacijos nariai, net jei ši organizacija juos suima, priverčia prisipažinti, O 
galiausiai likviduoja. Kol saugo paslaptį, jie priklauso elitui, ir paprastai jos neiš- 
duoda netgi tada, kai patenka į kalėjimus ir koncentracijos stovyklas!*!. 

Mes jau pažymėjome, kad vienas iš daugelio paradoksų, įžeidžiančių netota- 
litarinio pasaulio sveiką protą, yra tariamai iracionalus totalitarizmo praktikuo- 
jamų konspiracinių metodų taikymas. Totalitariniai sąjūdžiai, neabejotinai per- 
sekioti policijos, kovodami dėl valdžios, vyriausybei nuversti labai retai naudo- 
josi konspiraciniais metodais, tuo tarpu atėjęs į valdžią totalitarizmas, kai jau 
būna pripažintas visų vyriausybių ir atrodo peraugęs revoliucinę fazę, sukuria 
tikrą slaptąją policiją kaip savo valdžios ir vyriausybės branduolį. Atrodo, kad 
oficialus pripažinimas suvokiamas kaip didesnė grėsmė (kaip vidinio suirimo 
grėsmė) totalitarinio sąjūdžio konspiraciniam turiniui, negu neryžtingos neto- 
talitarinių režimų policinės priemonės. 

Tiesa yra ta, kad totalitariniai vadai, nors yra įsitikinę, kad privalo nuosekliai 
laikytis tos fikcijos ir tų fiktyvaus pasaulio taisyklių, kurios buvo nustatytos jiems 
siekiant valdžios, tik palaipsniui atranda visas šio fiktyvaus pasaulio ir jo taisyk- 
lių teikiamas galimybes. Jų tikėjimas Žmogaus visagalybe, jų įsitikinimas, kad 
remiantis organizacija galima daryti viską, stumia juos į tokius eksperimentus, 
kuriuos gali sukurti žmogaus vaizduotė, bet kurių tikrai niekada negali įgyven- 
dinti žmogaus veikla. Baisius jų atradimus galimybės karalystėje įkvepia ideologi- 
nis moksliškumas, kuris, kaip pasirodė, menkiau kontroliuojamas proto ir men- 
kiau linkęs pripažinti faktiškumą negu baisingiausios ikimokslinės ir ikifilosofi- 
nės spekuliacijos. Jie įkuria slaptą draugiją, kuri dabar jau nebeveikia dienos 
šviesoje, slaptosios policijos ar politinių kareivių, ar ideologiškai treniruotų ko- 
votojų draugiją, kad nešvankų eksperimentinį tyrinėjimą galėtų perkelti į gali- 
mybės sritį. 


0 „SS nedaug kas nebuvo paslaptis. Didžiausia paslaptis buvo koncentracijos stovyklų gyveni- 
mas. Net gestapo nariams nebuvo leidžiama <...> koncentracijos stovyklose lankytis be spc- 
cialaus leidimo“ (Eugen Kogon, Der SS-Staat, Munich, 1946, p. 297). 

'! Beckas ir Godinas (op. cit., p. 160) rašo, jog suimti NKVD pareigūnai „labiausiai rūpinosi 
tuo, kad niekada neatskleistų kokių nors NKVD paslapčių“. 

Kita vertus, totalitarinis sąmokslas prieš netotalitarinį pasaulį, totalitarizmo 
siekis valdyti pasaulį totalitarinio valdymo sąlygomis lieka toks pat atviras ir 
beatodairiškas kaip ir totalitariniuose sąjūdžiuose. Praktiškai jis įteigiamas ko- 
ordinuotiems „prijaučiantiems“ gyventojams kaip tariamas viso pasaulio sąmoks- 
las prieš jų šalį. Totalitarinė dichotomija visuomenėje įtvirtinama įpareigojant 
kiekvieną totalitarinės valstybės pilietį, esantį užsienyje, pranešinėti atitinka- 
moms gimtosios šalies įstaigoms, tarsi jis būtų slaptasis agentas, ir traktuoti kiek- 
vieną užsienietį kaip savo šalies valdžios šnipą"*. Kaip tik dėl praktinio šios 
dichotomijos įgyvendinimo - o ne dėl kokių nors ypatingų karinių ar kitokių 
paslapčių - totalitarinės šalies gyventojus nuo viso kito pasaulio skiria geležinė 
uždanga. Tikroji totalitarinių režimų paslaptis - koncentracijos stovyklos, tos 
totalinio viešpatavimo eksperimento laboratorijos, totalitarinių režimų užden- 
giama tiek nuo savųjų, tiek nuo svetimų žmonių akių. 

Pati efektyviausia apsauga, neleidžianti atskleisti totalitarinių masinių nusi- 
kaltimų pakankamai ilgai, yra normaliojo pasaulio normalumas. „Normalūs žmo- 
nės nežino, kad viskas įmanoma“!??, atsisako tikėti savo akimis ir ausimis, atsi- 
dūrę monstriško baisingumo akivaizdoje, kaip masių žmonės nepasitiki savo 
akimis ir ausimis, susidūrę su normalia tikrove, kurioje jiems nebeliko vietos!**. 
Priežastis, dėl kurios totalitariniai režimai gali nueiti taip toli, įgyvendindami 
fiktyvų, išvirkščią pasaulį, yra ta, kad išorinis netotalitarinis pasaulis, kuris visa- 
da apima didelę dalį pačios totalitarinės šalies gyventojų, irgi noriai pasiduoda 
iliuziniam mąstymui ir nusisuka nuo tikrovės, atsidūręs realios beprotybės aki- 
vaizdoje, panašiai kaip daro masės normalaus pasaulio akivaizdoje. Sitokį svei- 
ko proto nenorą tikėti tuo, kas monstriška, nuolat stiprina pats totalitarinis val- 
dovas, kuris kaip įmanydamas stengiasi, kad niekada nebūtų publikuojami pati- 
kimi statistiniai duomenys, patikrinami faktai ir skaičiai, todėl esama tik sub- 
jektyvių, nepatikrinamų ir nepatikimų pasakojimų apie vietas, kur gyvena gyvi 
numirėliai. 

Dėl tokios politikos totalitarinio eksperimento rezultatai žinomi tik iš dalies. 
Nors ir turime pakankamai pasakojimų apie koncentracijos stovyklas, kad įver- 
tintume totalinio viešpatavimo galimybes ir žvilgterėtume į „galimybės“ pra- 
garmę, mes nežinome, kaip totalitarinio režimo sąlygomis pasikeičia charakte- 
ris. Dar mažiau žinome, kiek aplink mus gyvenančių normalių žmonių norėtų 
priimti totalitarinį gyvenimo būdą - t. y. daug trumpesniu gyvenimu užmokėti 
už garantuotą visų jų karjeristinių svajonių išsipildymą. Lengva suprasti, kokiu 
mastu totalitarinė propaganda ir net tam tikros totalitarinės institucijos atitin- 
ka naujųjų benamių masių reikmes, tačiau beveik neįmanoma sužinoti, kiek iš 


'22 Tipiškas toks dialogas. pateiktas knygoje The Dark Side of the Moon: „Žmogui prisipažinus, 
kad jis kada nors pabuvojo už Lenkijos ribų, visada būdavo užduodamas toks klausimas: "Ir 
kieno naudai jūs šnipinėjote?' <...> Vienas žmogus <...> paklausė: 'Bet ir pas jus atvyksta 
užsicniečių. Ar manote, kad jic visi yra šnipai?" Atsakymas buvo toks: *O kaip jūs manote? Ar 
įsivaizduojate, kad esame tokic naivūs, jog šito puikiai nežinome?*“ 

"> David Rousset, The Other Kingdom, New York, 1947. 

| Naciai gerai žinojo apie gynybinę neįtikimumo sieną, dengusią jų užmojį. Slaptame prancši- 
me Rosenbergui apie 5000 žydų žudynes 1943 metais sakoma tiesiai: „Tik įsivaizduokite, kas 
būtų, jei šie įvykiai taptų Žinomi kitai pusei ir jos panaudoti. Veikiausiai tokia propaganda 
neturėtų jokio poveikio tik todėl, kad žmonės, kurie išgirstų ar perskaitytų apic juos, papras- 
čiausiai nebūtų pasirengę tuo patikėti“ (Nazi Conspiracy, I, p. 1001). 

tokių Žmonių - jei jiems ir toliau nuolat gresia nedarbas - mielai pritartų „po- 
puliacijų politikai“, kurios esmė - reguliarus perteklinių Žmonių naikinimas, ir 
kiek išjų -jei jie iki galo suvokė savo vis augantį nesugebėjimą nešti modernio- 
jo gyvenimo naštą - mielai prisitaikytų prie tokios sistemos, kuri, kartu su spon- 
taniškumu, pašalina ir atsakomybę. 

Kitaip tariant, nors ir žinome apie totalitarinės slaptosios policijos veiklą ir 
ypatingą jos funkciją, mes nežinome, kaip ar kokiu mastu šios slaptosios draugi- 
jos „paslaptis“ atitinka mūsų epochos masių slaptus troškimus ir slaptą bendri- 
ninkavimą. 


III. TOTALINIS VIEŠPATAVIMAS 


Totalitarinių režimų koncentracijos ir naikinimo stovyklos yra tarsi laborato- 
rijos, kuriose tikrinamas pamatinis totalitarizmo įsitikinimas, kad viskas įma- 
noma. Palyginti su tuo, visi kiti eksperimentai savo reikšmingumu yra antri- 
niai - įskaitant eksperimentus medicinos srityje, kurių siaubai buvo detaliai pa- 
pasakoti Trečiojo reicho gydytojų teismo procesuose, - nors būdinga tai, kad 
šios laboratorijos buvo naudojamos visokiausiems eksperimentams. 

Totalinis viešpatavimas, kuris siekia begalinę Žmonių įvairovę ir skirtingumą 
sutvarkyti taip, kad visa žmonija būtų tik vienas individas, yra galimas tik jei 
kiekvienas ir bet kuris asmuo redukuojamas į niekada nesikeičiančias vienodas 
reakcijas, todėl kiekvienas toks reakcijų rinkinys gali būti kaip papuola pakeis- 
tas kitu. Problema šiuo atveju tokia —sufabrikuoti tokį dalyką, kuris neegzistuo- 
ja, būtent tam tikrą žmonių rūšį, panašią į kitas gyvūnų rūšis, rūšį, kurios vienin- 
telė „laisvė“ būtų „rūšies išsaugojimas“ !*?. Totalitarinis viešpatavimas šį tikslą 
stengiasi pasiekti remdamasis ir elitinių formuočių ideologine indoktrinacija, ir 
absoliučiu teroru koncentracijos stovyklose. Tie žiaurumai, kuriems vykdyti ne- 
gailestingai naudojamos elitinės formuotės, galima sakyti, yra praktinis ideolo- 
ginės indoktrinacijos taikymas - bandymų terpė, kurioje ideologija turi įrodyti 
savo teisingumą, - tuo tarpu pasibaisėtinas pačių koncentracijos stovyklų spek- 
taklis, kaip tariama, turi duoti „teorinį“ ideologijos patvirtinimą. 

Koncentracijos stovyklos sumanytos ne tik tam, kad žmonės būtų naikinami 
ir degraduotų; kartu jose atliekamas baisus eksperimentas, kurio tikslas - moks- 
liškai kontroliuojamomis sąlygomis pašalinti patį spontaniškumą kaip žmogaus 
elgesio išraišką, o Žmogų kaip asmenį paversti paprasčiausiu daiktu, kažkuo, 
kas nėra net gyvulys, - juk, kaip žinoma, Pavlovo šuo, kuris buvo treniruojamas 
išmokti ėsti ne tada, kai būdavo alkanas, o tada, kai suskambėdavo skambutis, 
buvo išsigimęs gyvūnas. 

Normaliomis sąlygomis to padaryti neįmanoma, nes spontaniškumas nieka- 
da negali būti pašalinamas visiškai - juk jis susijęs ne tik su žmogaus laisve, bet 
ir su pačia gyvybe paprasčiausio išgyvenimo prasme. Tik koncentracijos stovyk- 
lose toks eksperimentas apskritai įmanomas, 0 todėl tos stovyklos yra ne tik „la 
sociėtė la plus totalitaire encore rėalisėe“ (Davidas Rousset), bet ir apskritai 
pats svarbiausias totalinio viešpatavimo idealas. Kaip totalitarinio režimo stabi- 


15 Savo Tischgesprūche Hitleris keletą kartų pažymi, kad jis „[siekia] sąlygų, kuriomis kiekvic- 
nas individas žino, jog gyvena ir miršta dėl savo rūšies išsaugojimo“ (p. 349). Žr. taip pat p. 347: 
„Musė padeda milijonus kiaušinėlių ir visi jie žūva. Bet musės išlieka“. 

lumas priklauso nuo to, kad fiktyvus sąjūdžio pasaulis izoliuojamas nuo išorinio 
pasaulio, taip ir totalinio viešpatavimo eksperimentas koncentracijos stovyklo- 
se priklauso nuo to, kad pati stovykla izoliuojama nuo visų kitų žmonių pasau- 
lio, apskritai nuo gyvųjų pasaulio, netgi nuo išorinio pasaulio tos šalies, kurioje 
įsitvirtinęs totalitarinis valdymas. Šitokia izoliacija paaiškina tą ypatingą netik- 
roviškumą ir patikimumo stoką, kuri būdinga visiems pasakojimams apie kon- 
centracijos stovyklas, ir yra viena didžiausių kliūčių, trukdančių teisingai su- 
prasti totalitarinį viešpatavimą, kuris atsiranda arba žlunga kartu su šitomis kon- 
centracijos ir naikinimo stovyklomis: juk, kad ir kaip tai neįtikimai skambėtų, 
šios stovyklos yra tikroji centrinė totalitarinės organizacinės valdžios institucija. 

Esama daugybės pasakojimų tų, kurie išliko!*“. Juo tie pasakojimai autentiš- 
kesni, juo mažiau juose stengiamasi papasakoti apie tokius dalykus, kurie pra- 
noksta Žmogaus proto galią suprasti ir žmogaus patyrimą, t. y. apie kančias, 
žmones paverčiančias „bežadžiais gyvūnais“!?'. Nė vienas iš šių pasakojimų ne- 
sukelia tų pasipiktinimo ir užuojautos aistrų, kurios visada mobilizuodavo žmo- 
nes siekti teisingumo. Priešingai, bet kuris, kalbantis arba rašantis apie koncen- 
tracijos stovyklas, vis dar sukelia įtarimą, o jei pasakotojas ryžtingai sugrįžo į 
gyvųjų pasaulį, jį patį dažnai kankina abejonės dėl savo sąžiningumo, tarsi koš- 
marą jis būtų supainiojęs su tikrove! 

Šis žmonių abejojimas savo sąžiningumu ir savo pačių patirta tikrove atsklei- 
džia tik tai, ką naciai žinojo visada: kad žmonės, linkę į nusikaltimą, turi supras- 
ti, jog nusikaltimus reikia organizuoti pačiu didžiausiu, beveik neįsivaizduoja- 
mu mastu. Ir ne tik todėl, kad tokiu atveju visos bausmės, numatytos teisės 
sistemos, tampa neadekvačios ir absurdiškos, bet ir todėl, kad pats milžiniškas 
nusikaltimų mastas garantuoja, jog žudikais, visokiausiais išsisukinėjimais įro- 
dinėjančiais savo nekaltumą, bus patikėta lengviau negu aukomis, pasakojan- 
čiomis tiesą. Naciai net nemanė, kad tokį atradimą reikia slėpti nuo kitų. Hitle- 


"26 Geriausi pasakojimai apic nacių koncentracijos stovyklas: David Rousset, Les Jours de Notre 
Mon, Paris, 1947; Eugen Kogon, op. cit.; Bruno Bettelheim, „On Dachau and Buchenwald“ 
(nuo 1938 m. gegužės mėn. iki 1939 m. balandžio mėn.), Nazi Conspiracy, VII, p. 824 ff. Apie 
tarybines koncentracijos stovyklas žr. puikų išlikusių gyvų lenkų pasakojimų rinkinį, pavadintą 
The Dark Side of the Moon; be to, David J. Dallin, op. cit., nors jo pasakojimai kartais ne tokie 
įtikinami, nes priklauso „iškilioms“ asmenybėms, kurios linkusios skelbti manifestus ir kaltina- 
muosius nuosprendžius. 

7 The Dark Side of the Moon. Įvade irgi pabrėžiama šitokia ypatinga noro bendrauti stoka: 
„Jic užrašinėja, bet ne bendrauja“. 

18 Žr. ypač Bruno Bettelheim, op. cit.: „Aš tarsi įsitikinau tuo, kad šitie siaubingi, į degradaciją 
stumiantys eksperimentai kažkaip keistai nutiko su "manimi" ne kaip subjektu, o kaip objektu. 
Šitokį patyrimą patvirtino ir kitų kalinių pasakojimai <...> Atrodė, kad stebiu tokius dalykus, 
kuriuose beveik nedalyvauju <...> “Tai negali būti tiesa, tokių dalykų tikrai negali būti'. 
<...> Kaliniai turėdavo įtikinėti save, kad tai tikra, kad tai ne tik košmaras, bet ir realiai vyks- 
tantys dalykai. Šitai padaryti jiems niekada iki galo nepavykdavo“. 

Žr. taip pat Rousset, op. cit., p. 213: „<...> Tie, kurie šito nematė savo akimis, tuo negali 
patikėti. Ar tu pats, prieš ten patekdamas, rimtai priimdavai gandus apic dujų kameras? 
"Ne", - pasakiau aš. 

<...> Na matai. O juk ir visi kiti panašūs į tave. Daugybė žmonių iš Paryžiaus, Londono, Niu- 
jorko, netgi iš Birkenau, stovėdami prie pat krematoriumo <...> likus penkioms minutėms iki 
tos akimirkos, kai jie turėjo būti įstumti į krematoriumo rūsį, vis dar netikėjo...“ 

ris milijoniniais tiražais platino savo knygą, kur jis sako, jog tam, kad melu būtų 
patikėta, jis turi būti milžiniškas - ir tai nesutrukdė Žmonėms juo patikėti, pana- 
šiai kaip nacių proklamacijos, kartodavusios ad nauseam, kad žydus reikia nai- 
kinti kaip blakes (t. y. nuodingosiomis dujomis), niekam nesutrukdė patikėti jais. 

Esama didelės pagundos nusikratyti to, kas tikrai neįtikėtina, griebiantis li- 
beralių racionalizacijų. Kiekviename iš mūsų tūno toks liberalas, mums meili- 
kaujantis sveiko proto balsu. Kelias į totalitarinį viešpatavimą veda per daugelį 
tarpinių stadijų, kurioms mes galime rasti daugybę analogijų ir precedentų. Ne- 
paprastai kruvinas teroras totalitarinio valdymo pradinėje stadijoje, tiesą sa- 
kant, turi tik vieną tikslą — palaužti priešininką ir padaryti taip, kad tolesnė 
opozicija būtų nebeįmanoma; tačiau totalinio teroro imamasi tik kai pereina- 
ma ši pradinė stadija ir režimas jau gali nesibijoti jokios opozicijos. Kalbant 
apie tai būdavo dažnai pažymima, kad tokiu atveju priemonės yra tapusios tiks- 
lu, bet galiausiai tai yra tik paradoksalia forma pateikta prielaida, kad posakis 
„tikslas pateisina priemones“ jau nebetinka, kad teroras prarado savo „tikslą“, 
kadjis jau nebėra žmonių įgąsdinimo priemonė. Nepakanka ir tokio aiškinimo, 
kai sakoma, kad revoliucija (kaip Prancūzijos revoliucijos atveju) ryja savo vai- 
kus, nes teroras tęsiasi ir tada, kai kiekvienas, kas gali būti apibūdintas kaip 
revoliucijos vaikas, vienoks ar kitoks - rusų frakcijos, partijos valdžios centrai, 
armija, biurokratija - jau seniai sunaikintas. Daug dalykų, kurie šiuo metu būdingi 
totalitariniam valdymui, netgi pernelyg gerai žinomi iš istorijos. Beveik visada 
vyko agresyvūs karai, o po pergalės priešų pusei priklausančių gyventojų žudy- 
nės vykdavo netrikdomai, kol romėnai apribojo jas įvesdami parcere subjectis; 
šimtmečiais vietinių gyventojų naikinimas buvo neatskiriamas nuo Amerikos, 
Australijos ir Afrikos kolonizavimo; vergovė yra viena seniausių Žmonijos insti- 
tucijų ir visos senovės pasaulio imperijos buvo pagrįstos valstybinių vergų dar- 
bu, kurio dėka buvo pastatyti visiems žinomi jų monumentai. Net koncentraci- 
jos stovyklos nėra totalitarinių sąjūdžių išradimas. Pirmą kartą jos atsirado Bū- 
rų karo metu, šio amžiaus pradžioje, ir toliau buvo naudojamos laikyti „nepa- 
geidaujamiems elementams“ ir Pietų Afrikoje, ir Indijoje; be to, čia mes pirmą 
kartą randame terminą „įkalinimas siekiant apsaugoti“ („protective custody“ ), 
kurį vėliau perėmė Trečiasis reichas. Šios stovyklos daugeliu požiūrių atitinka 
totalitarinio valdymo pradžioje atsiradusias koncentracijos stovyklas, naudotas 
įkalinti „įtariamiesiems“, kurių kaltės neįmanoma įrodyti ir kurių negalima nu- 
teisti pagal paprastą teismo procedūrą. Visa tai aiškiai rodo totalitarinius vieš- 
patavimo metodus, ir visa tai buvo panaudota, išvystyta ir suformuota remiantis 
nihilistiniu principu „Viskas leista“, kurį totalitariniai režimai paveldėjo ir pri- 
ėmė kaip savaime suprantamą dalyką. Tačiau visur, kur tik šios naujos viešpata- 
vimo formos pereidavo į savo autentišką totalitarinę struktūrą, jos peržengdavo 
šį principą, kuris vis dar susijęs su valdovų utilitariniais motyvais ir savanaudiš- 
kumu, ir pasinerdavo į iki šiol mums visai nepažįstamą sritį: sritį, kurioje „viskas 
įmanoma“. Ir labai būdinga, kad tai yra kaip tik toji sritis, kurios negalima api- 
brėžti nei utilitariniais motyvais, nei savanaudiškumu, visai nepriklausomai nuo 
jos turinio. 

Sveikam protui prieštarauja ne nihilistinis principas, pagal kurį „viskas leis- 
ta“ ir kuris jau glūdėjo XIX a. utilitarinėje sveiko proto koncepcijoje. Ir sveikas 
protas, ir „normalūs žmonės“ atsisako tikėti, kad viskas įmanoma'*?. Mes sten- 


'2 Pirmas tai suprato Rousset. Zr. jo Univers Concentrationnaire, 1947. 

giamės suprasti tuos dabartinio ar prisimenamo patyrimo elementus, kurie pa- 
prasčiausiai viršija mums būdingas suprantamumo ribas. Mes bandome nusi- 
kaltimu vadinti tokį dalyką, kuris, kaip visi jaučiame, niekada nebuvo mėgintas 
nusakyti tokia kategorija. Kokią prasmę turi „žudymo“ sąvoka, kai turime rei- 
kalą su masine lavonų gamyba? Mes bandome koncentracijos stovyklų gyvento- 
jų ir esesininkų elgesį suprasti psichologiškai, tuo tarpu tereikia suprasti būtent 
tai, kad psichika gali būti sunaikinta, net nesunaikinus žmogaus fiziškai, kad, 
tiesą sakant, psichika, charakteris ir individualybė tam tikromis aplinkybėmis, 
atrodo, išreiškia save tik tuo greitumu ar lėtumu, kuriuo jie irsta!??. Siaip ar taip, 
galutinis rezultatas yra besielis žmogus, t. y. žmogus, kurio jau nebegalima su- 
prasti psichologiškai, kurio sugrįžimas į psichologiškai ar dar kaip nors kitaip 
suprantamą žmonių pasaulį labai panašus į Lozoriaus prisikėlimą iš numirusių- 
jų. Bet kokie sveiko proto padiktuoti teiginiai, psichologiniai ar sociologiniai, 
reikalingi tik padrąsinti tiems, kurie mano, kad „gyventi siaubais“ yra „paviršu- 
tiniška“!?!, 

Jei teisinga, kad koncentracijos stovyklos yra adekvačiausia totalitarinės val- 
džios institucija, „gyvenimas siaubais“ neišvengiamas, norint suprasti totalita- 
rizmą. Tačiau prisiminimas šiuo atveju pagelbėtų ne labiau negu tiesioginio liu- 
dininko pasakojimas, neperteikiantis esmės. Abiem šiems žanrams būdinga ten- 
dencija nusišalinti nuo patyrimo: instinktyviai ar sąmoningai abiejų tipų auto- 
riai taip gerai suvokia baisingą bedugnę, skiriančią gyvųjų pasaulį nuo gyvų nu- 
mirėlių pasaulio, kad negali pasiūlyti nieko daugiau, išskyrus keletą prisimena- 
mų įvykių, kurie turi atrodyti tokie pat neįtikėtini ir tiems, kurie juose dalyvavo, 
ir jų auditorijai. Ryžtis galvoti apie tuos siaubus gali tik išgąsdinta vaizduotė tų, 
kuriuos tokie pasakojimai sujaudino, bet kurie jų realiai nepatyrė savo kailiu, 
kurie galiausiai nepažinojo gyvuliško, desperatiško siaubo, kuris, jei virsta tik- 
ru, realiu siaubu, paralyžiuoja žmoguje viską, kas nėra paprasčiausia reakcija. 
Tokios mintys pravarčios tik stengiantis suprasti politinį kontekstą ir įkaitinti po- 
litines aistras. Mąstymas apie siaubus negali kaip nors pakeisti asmenybės, lygiai 
kaip ir realus siaubo patyrimas. Žmogaus redukavimas į reakcijų rinkinį jį atskiria 
nuo visko, kas sudaro asmenybę ar charakterį, taip radikaliai kaip ir psichikos 
liga. Kai, panašiai kaip Lozorius, jis prisikelia iš numirusiųjų, tai mato, kad jo 
asmenybė ar charakteris nepasikeitė, kad jis liko toks, koks buvo iki tol. 

Kaip siaubas ar jo išgyvenimas negali pakeisti žmogaus charakterio, padaryti 
jo geresnio ar blogesnio, lygiai taip pat jis negali tapti politinės bendruomenės 
ar partijos siauresne prasme pamatu. Bandymai sukurti Europos elitą, remian- 
tis grynai europietiška supratimo programa, pagrįsta bendru europietišku kon- 
centracijos stovyklų patyrimu, sužlugo beveik taip pat, kaip sužlugo bandymai 
po Pirmojo pasaulinio karo padaryti politines išvadas iš tarptautinio fronto kar- 
tos patyrimo. Abiem atvejais pasirodė, kad pats patyrimas negali perduoti ko 
nors daugiau, išskyrus nihilistines banalybes"*. Tokie politiniai padariniai kaip, 
pavyzdžiui, pokario pacifizmas, kilo iš bendros karo baimės, o ne iš karo patyri- 
mo. Užuot stūmusi prie nerealistinio pacifizmo, moderniųjų karų struktūrų įžval- 


0 Rousset, op. cit., p. 587. 

3 Žr. Georges Bataille, Critigue, January, 1948, p. 72. 

122 Rousset knygoje esama daug „įžvalgų“ į žmogaus „prigimtį“, dažniausiai pagrįstų pastebėji- 
mu, kad po tam tikro laiko kalinių mąstysena tapdavo beveik nebeatskiriama nuo stovyklos 
sargų mąstysenos. 

ga, kreipiama ir mobilizuojama baimės, galėjo atvesti prie supratimo, kad vie- 
nintelis neišvengiamo karo matas gali būti kova su sąlygomis, kuriose atsidūrę 
žmonės nebenori gyventi, o mūsiškis kankinamo totalitarinių stovyklų pragaro 
patyrimas mums labai aiškiai parodo, kad tokios sąlygos įmanomos!“. Taigi kon- 
centracijos stovyklų baimė ir iš jos kylanti totalinio viešpatavimo prigimties įžval- 
ga galėtų padėti suabejoti visomis pasenusiomis politinėmis perskyromis tarp 
kairės ir dešinės ir šalia bei virš jų nustatyti politiškai nepaprastai svarbų mūsų 
laikų įvykių vertinimo kriterijų, būtent, ar tie įvykiai tarnauja totalitariniam vieš- 
patavimui, ar ne. 

Šiaip ar taip, įbauginta vaizduotė turi didelį pranašumą, nes leidžia paneigti 
sofistines dialektines politikos interpretacijas, kurios visos grindžiamos prieta- 
ru, kad iš blogio gali atsirasti kas nors gera. Tokia dialektinė akrobatika galėjo 
bent jau atrodyti pateisinama tol, kol blogiausiu dalyku, kokį žmogus gali pa- 
daryti žmogui, buvo laikoma žmogžudystė. Bet, kaip žinome šiandien, žmog- 
žudystė yra tik ribotas blogis. Žudikas, užmušantis žmogų - kuris vis tiek turi 
mirti, - vis dar lieka mums pažįstamoje gyvybės ir mirties srityje: abu, tiesą sa- 
kant, sueina į neišvengiamą ryšį, kuriuo grindžiama dialektika, net jei ir ne visa- 
da aiškiai suvokiama. Žudikas palieka lavoną ir negali tarti, kad jo auka nieka- 
da neegzistavo, ir jei jis sunaikina visus pėdsakus, tai jie susiję su jo paties asme- 
nybe, o ne su atmintimi ir skausmu tų žmonių, kurie mylėjo auką, - jis sunaikina 
gyvybę, bet nesunaikina paties egzistavimo fakto. 

Naciai paprastai pedantiškai, kaip jiems būdinga, registruodavo savo opera- 
cijas koncentracijos stovyklose tokiu pavadinimu: „Nakties priedangoje“ (Nacht 
und Nebel). Radikalizmas priemonių, kurios žmones leidžia traktuoti taip, tarsi 
jie niekada nebūtų egzistavę, ir kurios priverčia juos išnykti tiesiogine šio Žo- 
džio prasme, iš pirmo žvilgsnio dažnai nėra akivaizdus, nes abi, vokiečių ir rusų, 
sistemos nėra vienodos, o susideda iš daugelio žmonių kategorijų, traktuojamų 
labai skirtingai. Vokietijos atveju tokios skirtingų kategorijų Žmonių grupės daž- 
nai būdavo laikomos toje pačioje stovykloje, bet nesusiliesdamos tarpusavyje, ir 
dažnai įvairių kategorijų grupių izoliacija būdavo net griežtesnė negu jų izolia- 
cija nuo išorinio pasaulio. Štai dėl rasinių sumetimų skandinavai karo metu vo- 
kiečių būdavo traktuojami visiškai kitaip negu kitų tautų atstovai, nors skandi- 
navai buvo atviri nacių priešai. Savo ruožtu kitų tautų atstovai buvo suskirstyti į 
tuos, kurių „sunaikinimas“ buvo pirmas darbotvarkės punktas, kaip žydų atve- 
ju, į tuos, kurių sunaikinimo buvo galima tikėtis netolimoje ateityje, kaip lenkų, 
rusų ir ukrainiečių atveju, ir tuos, kurių atžvilgiu dar nebuvo instrukcijų apie 
tokį visa apimantį „galutinį sprendimą“, kaip prancūzų ir belgų atveju. Tuo tar- 
pu Rusijoje turime išskirti tris daugiau ar mažiau nepriklausomas sistemas. Pir- 
ma, egzistuoja tikros prievartinio darbo grupės, gyvenančios santykinės laisvės 
sąlygomis ir nuteistos ribotam laikui. Antra, egzistuoja koncentracijos stovyklos, 
kuriose žmonių medžiaga negailestingai išnaudojama ir labai didelis mirtingu- 
mas, bet kurios iš esmės sukurtos darbo tikslams. Ir trečia, egzistuoja naikinimo 
stovyklos, kurių kaliniai nuolat žūva dėl bado ir apleistumo. 

"Tikrasis koncentracijos ir naikinimo stovyklų siaubas yra tas faktas, kad kali- 
niai, net jei jiems pavyksta išlikti gyviems, nuo gyvųjų pasaulio atkirsti efekty- 


53 Kad išvengtume nesusipratimų, galimas daiktas, reikėtų pridurti, jog išradus vandenilinę 
bombą visas karo klausimas lemtingai pasikeitė dar kartą. Šio klausimo aptartis. žinoma, nc- 
priskirtina šios knygos temai. 

viau negu tuo atveju, jei jie jau būtų mirę, nes teroras priverčia užmiršti. Žudy- 
mas čia yra toks pat beasmenis kaip uodo sumaigymas. Kai kurie gali numirti 
dėl nuolatinių kankinimų ar badavimo, ar todėl, kad stovykla perpildyta ir per- 
teklinė Žmonių medžiaga turi būti likviduota. Ir atvirkščiai, gali atsitikti taip, 
jog dėl nepakankamų naujos žmonių medžiagos siuntų iškyla pavojus, kad stovyk- 
loms pritrūks gyventojų, ir tada bus duotas įsakymas bet kuria kaina sumažinti 
mirtingumą!*. Davidas Rousset savo prisiminimus apie laiką, praleistą vokiečių 
koncentracijos stovykloje, pavadino Les Jours de Notre Mort, tarsi tardamas, kad 
esama galimybės pačiam mirties procesui suteikti permanentinį pobūdį ir sukurti 
tokias aplinkybes, kuriomis gyventi ir mirti trukdoma vienodai efektyviai. 

Būtent tam tikro, anksčiau mūsų nežinoto, radikalaus blogio pasirodymas 
galutinai paneigia mūsiškę vystymosi ir kokybių kitimo sampratą. Šiuo atveju 
nebėra nei politinių, nei istorinių, nei paprasčiausių moralinių matų, bet, ge- 
riausiu atveju, atsiranda supratimas, kad į moderniąją politiką, atrodo, įsibrovė 
kažkas, ko tikrai niekada neturėtų būti politikoje, kaip mes ją įpratę suprasti, 
būtent pasirinkimas „viskas arba nieko“, kur „viskas“ — tai neapibrėžta žmonių 
gyvenimo kartu formų begalybė, o „niekas“, koncentracijos stovyklų sistemos 
pergalės atveju, reikštų tokią pat neišvengiamą žmonių pražūtį, kaip vandenili- 
nės bombos panaudojimas reikštų Žmonių rūšies pražūtį. 

Gyvenimo koncentracijos stovyklose nėra su kuo lyginti. Jo siaubingumo nie- 
kada negali aprėpti jokia vaizduotė dėl tos priežasties, kad jis egzistuoja už gy- 
venimo ir mirties. Apie tą gyvenimą niekada neįmanoma išsamiai papasakoti 
dėl tos priežasties, kad išlikęs gyvas žmogus sugrįžta į gyvųjų pasaulį, kuris Ie- 
mia tai, kad jam nebeįmanoma visiškai pasitikėti savo praeities patyrimu. Atro- 
do taip, tarsi jam reikėtų papasakoti istoriją, nutikusią kitoje planetoje, nes ka- 
linių padėtis gyvųjų pasaulyje, kur niekas neturi žinoti, ar jie gyvi, ar mirę, yra 
tokia, tarsi jie niekada nebūtų gimę. Todėl visi lyginimai supainioja ir nukreipia 
dėmesį nuo to, kas esminga. Prievartinis darbas kalėjimuose ir pataisos darbų 
kolonijose, tremtis, vergija — akimirką atrodo, kad visa tai gali būti išganingi 
palyginimai, bet geriau pagalvojus jie bevaisiai. 

Prievartinis darbas kaip bausmė apribotas laiko ir intensyvumo požiūriu. Nu- 
teistasis išsaugo teisę į savo kūną: jis nepatiria nei absoliutaus kankinimo, nei 
absoliutaus viešpatavimo. Tremtis tik išstumia iš vienos pasaulio dalies į kitą, 
kur irgi gyvena Žmonės, be to, ji apskritai neišstumia iš Žmonių pasaulio. Vergo- 
vė per visą istoriją buvo tam tikra institucija, egzistavusi socialinės santvarkos 
viduje: priešingai negu koncentracijos stovyklų kaliniai, vergai nebuvo išstumti 
už kartu su jais gyvenančių žmonių akiračio, vadinasi, ir už jų apsaugos ribų; 
kaip darbo įrankiai jie turėjo tam tikrą kainą, o kaip nuosavybė — tam tikrą 
vertę. Koncentracijos stovyklos kalinys neturi kainos, nes jį visada galima pa- 


1 Taip atsitiko Vokietijoje baigiantis 1942 metams, kai Himmleris įsakė visų stovyklų komen- 
dantams „bet kuria kaina sumažinti mirtingumą“, nes paaiškėjo, kad iš 136 000 naujai suimtųjų 
70 000 mirė pakeliui į stovyklą arba tik įkalinus. Žr. Nazi Conspiracy, IV, Annex II. Naujausiuose 
pranešimuose iš Tarybų Rusijos stovyklų vieningai tvirtinama, kad po 1949 metų - t. y., kai Stali- 
nas dar buvo gyvas - mirtingumas koncentracijos stovyklose, kuris anksčiau siekdavo iki 60 proc. 
kalinių, buvo sistemingai mažinamas, galimas daiktas, dėl visuotinės ir labai didelės darbo jėgos 
stokos Tarybų Sajungoje. Šio gyvenimo sąlygų pagerinimo nedera painioti su režimo krize po 
Stalino mirties, kuri pakankamai iškalbingai pirmiausia pasijuto koncentracijos stovyklose. Plg. 
Wilhelm Starlinger, Grenzen der Sowjetmacht, Wūrzburg, 1955. 

keisti, ir niekas nežino, kam jis priklauso, nes jo niekada negalima pamatyti. 
Normalios visuomenės požiūriu jis absoliučiai nereikalingas, nors didelio darbo 
jėgos trūkumo laikais, kaip Rusijoje ir Vokietijoje karo metais, jis panaudoja- 
mas darbui. 

Koncentracijos stovykla kaip institucija buvo įsteigta ne dėl kokių nors gali- 
mų pajamų iš darbo. Vienintelė nuolatinė stovyklų funkcija buvo jų pačių pri- 
žiūrėtojų aparato finansavimas, todėl ekonominiu požiūriu koncentracijos sto- 
vyklos dažniausiai egzistuoja dėl savęs pačių. Bet koks ten atliktas darbas būtų 
buvęs atliktas daug geriau ir daug pigiau kitokiomis sąlygomis"**. Ypač Rusija, 
kurios koncentracijos stovyklos dažniausiai apibūdinamos kaip prievartinio darbo 
stovyklos, nes tokiu vardu jas pašlovinti nusprendė tarybinė biurokratija, aiš- 
kiausiai parodo, kad prievartinis darbas nėra jų pirmutinis tikslas - prievartinis 
darbas yra normali padėtis, būdinga Rusijos darbininkams, kurie neturi persi- 
kėlimo laisvės ir gali būti savavališkai pasiųsti dirbti bet kur ir bet kada. Kon- 
centracijos stovyklose patiriamų siaubų neįtikimumas glaudžiai susijęs su eko- 
nominiu jų nenaudingumu. Šitą nenaudingumą naciai pavertė atviru antiutili- 
tarumu, kai karo įkarštyje, nepaisydami statybinės medžiagos ir riedmenų trū- 
kumo, statė milžiniškus, brangiai kainuojančius naikinimo fabrikus ir milijonus 
žmonių vežiodavo tai šen, tai ten“, Grynai utilitarinio pasaulio akyse dėl aki- 
vaizdaus prieštaravimo tarp šių veiksmų ir karinio tikslingumo visas šis užmojis 
atrodė kaip beprotiška netikrovė. 

Šitokia beprotybės ir netikrovės atmosfera, kurią sukūrė akivaizdus betiks- 
liškumas, yra tikroji geležinė uždanga, visas koncentracijos stovyklų formas sle- 
pianti nuo pasaulio akių. Žiūrint iš šalies, šios stovyklos ir jose vykę dalykai gali 
būti parodyti tik pomirtinio gyvenimo, t. y. gyvenimo, nušalinto nuo žemiškų 
tikslų, vaizdais. Koncentracijos stovyklas galima labai vykusiai suskirstyti į tris 
tipus, atitinkančius tris pamatines vakarietiškas gyvenimo po mirties koncepci- 
jas: Hadą, skaistyklą ir pragarą. Hadą atitinka tos palyginti švelnios formos, 
kadaise paplitusios net netotalitarinėse šalyse, kai stovyklos skiriamos nušalinti 
visokiausiems nepageidaujamiems elementams - pabėgėliams, asmenims be vals- 


55 Žr. Kogan, op. cit., p. 58: „Didžiuma koncentracijos stovyklose atliekamo darbo nedavė 
jokios naudos arba todėl, kad tas darbas buvo nereikalingas, arba todėl, kad jis buvo taip prastai 
suplanuotas, jog jį reikėdavo atlikti dar du ar tris kartus“. Ir Bettelheim, op. cit., p. 831-832: 
„Ypač nauji kaliniai buvo verčiami užsiimti beprasmiais dalykais <...> Jie jautėsi pažeminti 
<...> ir teikdavo pirmenybę net sunkesniam darbui, jei tik taip galėdavo nuveikti ką nors 
naudinga <...>“ Net Dallinas, visą savo knygą grindęs tcze, kad Rusijos koncentracijos stovyk- 
lų tikslas buvo teikti pigią darbo jėgą, priverstas pripažinti stovyklų darbo neefecktyvumą - op. 
cit., p. 105. Dabartinės teorijos apie Rusijos stovyklų sistemą kaip ekonominę priemonę, ga- 
rantuojančią pigios darbo jėgos tiekimą, bc abejonės, bus atmestos, jei šių dienų pranešimai 
apie masines amnestijas ir koncentracijos stovyklų panaikinimą pasirodys esą teisingi. Juk jei 
tos stovyklos būtų skirtos svarbiam ekonominiam tikslui, režimas tikrai negalėtų sau leisti jas 
greitai likviduoti, nesukeldamas sunkių padarinių visai ckonomincei sistemai. 

"6 Be milijonų žmonių, kuriuos naciai veždavo į koncentracijos stovyklas, jic nuolat sudarinė- 
davo naujus kolonizavimo planus - pavyzdžiui, vokiečius iš Vokietijos ar okupuotų teritorijų 
pervežti į rytus kolonizavimo tikslais. Žinoma, tai buvo nemenka kliūtis karo veiksmams ir 
ckonominci eksploatacijai. Apic daugybę diskusijų dėl šių dalykų ir nuolatinį konfliktą tarp 
nacių civilinės hierarchijos okupuotose rytinėse teritorijose ir SS hierarchijos žr. ypač Vol. XXIX, 
Trial of the Major War Criminals, Nuremberg, 1947. 

tybės, asocialiems asmenims ir bedarbiams; kaip perkeltųjų asmenų stovyklos, 
kurios yra ne kas kita kaip stovyklos, skirtos asmenims, tapusiems nebereikalin- 
gais ir trikdančiais, jos pergyveno karą. Skaistyklai atstovauja Tarybų Sąjungos 
darbo stovyklos, kur apleistumas susietas su chaotišku prievartiniu darbu. Pra- 
garas pačia tikriausia prasme buvo įkūnytas nacių ištobulintose tų tipų stovyk- 
lose, kuriose visas gyvenimas buvo nuo viršaus iki apačios sistemingai organi- 
zuotas orientuojantis į didžiausius galimus kankinimus. 

Visiems trims stovyklų tipams būdingas vienas bendras bruožas: jose uždarytos 
žmonių masės buvo traktuojamos taip, tarsi tie žmonės jau nebeegzistuotų, tar- 
si tai, kas jiems nutiko, jau nebedomintų nė vieno žmogaus, tarsi jie jau būtų 
numirę ir tik kažkokia pamišusi pikta dvasia čia linksminasi, akimirksnį sulaiky- 
dama juos tarp gyvenimo ir mirties prieš dovanodama amžinąją ramybę. 

Ne tiek spygliuota viela, kiek meistriškai sukurta netikrovė tų, kurie ta viela 
aptverti, provokuoja tokius baisingus žiaurumus ir galiausiai naikinimą priver- 
čia traktuoti kaip visai normalią priemonę. Visa, kas buvo daroma stovyklose, 
mums žinoma iš iškrypėliškų, piktų fantazijų pasaulio. Sunkiausia suprasti tai, 
kad šitie šlykštūs nusikaltimai, kaip ir tokios fantazijos, vyko fantomų pasaulyje, 
kuris vis dėlto materializavosi, taip sakant, pavidalu tokio pasaulio, kuriame 
pilna juslinių tikrovės duomenų, bet kuriame nėra tos nuoseklumo ir atsakingu- 
mo struktūros, be kurios tikrovė mums lieka tik kaip nesuvokiamų duomenų 
masė. Rezultatas toks: buvo įkurta tokia vieta, kur žmones buvo galima kankin- 
ti ir žudyti, ir vis dėlto nei kankintojai, nei kankiniai (o labiausiai žmonės, gyve- 
nę išorėje) negalėjo suprasti, kad tai, kas vyksta, yra kai kas daugiau negu tik 
žiaurus žaidimas ar absurdiškas sapnas"?. 

Filmai, kuriuos sąjungininkai po karo demonstruodavo Vokietijoje ir kitose 
šalyse, aiškiai parodė, kad šios beprotybės ir netikrovės atmosferos negalima 
išsklaidyti paprastu reportažu. Nešališkam stebėtojui šitie vaizdai atrodo įtiki- 
nami beveik tik tiek, kaip ir spiritistiniuose seansuose besireiškiančių paslaptin- 
gų substancijų fotografijos'?*. Sveikas protas reaguodavo į Buchenvaldo ir Auš- 
vico siaubus visai įtikinamu argumentu: „Kokius nusikaltimus turėjo padaryti 
šie žmonės, jei su jais buvo taip elgiamasi!“; arba Vokietijoje ir Austrijoje bado, 
gyventojų pertekliaus ir visuotinės neapykantos atmosferoje: „Labai blogai, kad 
jie nebenuodija žydų dujomis“; ir visur šie filmai buvo palydimi skeptiško gūžte- 
lėjimo pečiais, skirto neveiksmingai propagandai. 

Jei tiesos propagavimas nebejtikina vidutinio žmogaus, nes tiesa pernelyg 
baisi, tai jis tikrai pavojingas tiems, kurie iš savo vaizduotės žino, ką gali padary- 
ti jie patys, ir kurie todėl labai nori patikėti ta tikrove, kurią išvydo. Staiga tam- 


*w-- 


mas, panašus į pačių kalinių jausmą. 

138 Gana svarbu suprasti, kad visi filmai apie koncentracijos stovyklas klaidina, nes rodo jas 
paskutinėje jų stadijoje, tuo momentu, kai į jas įžengė sąjungininkų kareiviai. Pačioje Vokieti- 
joje nebuvo tikrų mirties stovyklų, o be to, tuo metu visa naikinimo įranga jau buvo išardyta. 
Kita vertus, tai, kas sukėlė didžiausią sąjungininkų pasipiktinimą ir tiems filmams suteikė ypa- 
tingą siaubingumą - būtent žmonių skeletų vaizdai, - vokiečių koncentracijos stovykloms buvo 
visai nebūdinga: sistemingai buvo žudoma dujomis, o ne priverstiniu badavimu. Stovyklų būk- 
lė buvo paskutinių karo mėnesių įvykių padarinys: Himmleris įsakė evakuoti visas naikinimo 
stovyklas į rytus, todėl Vokietijos stovyklos buvo labai perpildytos, ir jis jau nebesugebėjo už- 
tikrinti maisto tiekimo į Vokietiją. 

pa aišku, kad dalykai, kuriuos žmogaus vaizduotė tūkstantmečiais buvo ištrė- 
musi už žmogaus kompetencijos ribų, gali būti įgyvendinti kaip tik čia, žemėje, 
kad pragaras ir skaistykla, ir net jų amžinos trukmės šešėlis gali būti sukurti 
pačiais moderniausiais naikinimo ir medicinos metodais. Tiems žmonėms (o 
bet kuriame dideliame mieste jų daug daugiau, negu mums norėtųsi manyti) 
totalitarinis pragaras įrodo tik vieną dalyką - kad Žmogaus galybė didesnė, nei 
jie drįso manyti, ir kad žmogus gali įgyvendinti pragariškas fantazijas taip, jog 
nei dangus užgrius, nei žemė atsivers. 

"Tos analogijos, pasikartojančios daugelyje pasakojimų iš mirštančiųjų pasau- 
lio"“?, atrodo, išreiškia daugiau negu tik desperatišką pastangą pasakyti tai, kas 
jau yra už žmogaus kalbos galimybių ribos. Galimas daiktas, kad moderniųjų ma- 
sių nuo ankstesnių amžių niekas neskiria taip radikaliai, kaip tikėjimo paskutiniu 
teismu praradimas: blogiausieji prarado baimę, geriausieji prarado viltį. Bet vis 
dar negalinčias gyventi be baimės ir vilties, šitas mases traukte traukia kiekviena 
pastanga, atrodanti joms kaip pažadas sukurti dirbtinį rojų, kurio jos ilgisi, ir dirb- 
tinį pragarą, kurio jos bijosi. Panašiai kaip Marxo populiarinti beklasės visuome- 
nės bruožai įtartinai panašūs į mesianistinį amžių, taip ir koncentracijos stovyklų 
tikrovė panašiausia į viduramžiais tapytus pragaro paveikslus. 

Vienintelis dalykas, kurio negalima perteikti ir kuris tradicinius pragaro vaiz- 
dinius žmogui darė pakenčiamus, buvo paskutinis teismas, absoliučios teisingu- 
mo normos idėja, susijusi su begalinio gailestingumo galimybe. Juk, žmogaus su- 
pratimu, nėra tokio nusikaltimo ir tokios nuodėmės, kuri turėtų bendrą matą su 
amžinomis pragaro kančiomis. Iš čia kyla sveiko proto pasimetimas, dėl kurio 
klausiama: kokius nusikaltimus tie žmonės turėjo padaryti, kad taip nežmoniškai 
kenčia? Iš čia kyla ir absoliutus aukų nekaltumas: joks žmogus šito niekada nenu- 
sipelnė. Galiausiai iš čia kyla groteskiškas atsitiktinumas, lėmęs tai, kad būtent 
koncentracijos stovyklų aukos buvo parinktos patirti tobulo teroro būklę: tokia 
„bausmė“ lygiai teisingai, bet lygiai ir neteisingai, gali būti skirta bet kam. 

Palyginti su beprotišku galutiniu rezultatu - koncentracijos stovyklų visuo- 
mene - tas procesas, kuriuo Žmonės parengiami tokiai pabaigai, ir tie meto- 
dai, kuriais individai pritaikomi prie tokių sąlygų, yra aiškūs ir logiški. Bepro- 
tiškai masinei lavonų gamybai užbėga už akių istoriškai ir politiškai supranta- 
mas gyvų lavonų parengimas. Tokių beprecedenčių sąlygų impulsas ir - kas 
dar svarbiau - tylus pritarimas joms yra padariniai tų įvykių, kurie politinio 
žlugimo epochoje šimtus tūkstančių Žmonių staiga ir netikėtai pavertė bena- 
miais, praradusiais valstybę, esančiais už įstatymo ribų, niekur nepageidauja- 
mais, o sykiu milijonai žmonių dėl nedarbo tapo ekonomiškai nereikalingi ir 
socialiai apsunkinantys. Savo ruožtu tai galėjo atsitikti tik todėl, kad Žmo- 
gaus Teisės, kurios filosofiškai niekada nebuvo įtvirtintos, o tik suformuluo- 
tos, kurios politiškai niekada nebuvo apgintos, o tik skelbiamos, savo tradici- 
niu pavidalu prarado bet kokią galioseną. 

Pirmas esminis žingsnis keliu, vedančiu į totalinį viešpatavimą - tai juridinio 
asmens nužudymas žmoguje. Tai buvo padaryta, pirma, tam tikras žmonių kate- 
gorijas išstūmus už įstatymo ginamų ribų ir kartu per denacionalizaciją, priver- 
tus netotalitarinį pasaulį pripažinti beteisiškumą; antra, tai buvo padaryta kon- 
centracijos stovyklas perkeliant už normalios baudžiamosios sistemos ribų ir jų 


5* Kad gyvenimas koncentracijos stovykloje buvo paprasčiausias lėtas mirimas, pabrėžia Roussct, 
Op. cit., passim. 


Totalitarizmas valdžioje 431 


kalinius atrenkant be normalios teisinės procedūros, pagal kurią tam tikras nu- 
sikaltimas suponuoja numatomą bausmę. Štai nusikaltėliai, kurie dėl kitų prie- 
žasčių yra esminis koncentracijos stovyklų visuomenės elementas, paprastai siun- 
čiami į stovyklą tik pasibaigus jų įkalinimo terminui. Bet kokiomis aplinkybėmis 
totalitariniam viešpatavimui svarbu, kad stovyklose surinktos žmonių kategori- 
jos - žydai, ligoniai, „atgyvenusių“ klasių atstovai - būtų jau praradusios suge- 
bėjimą veikti ir normaliai, ir nusikalstamai. Propagandos požiūriu tai reiškia, 
kad „įkalinimas apsaugos tikslais“ traktuojamas kaip „prevencinė policinė prie- 
monė“"!*?, —t. y. kaip priemonė, atimanti iš žmonių galimybę veikti. Nukrypimai 
nuo šios taisyklės Rusijoje turi būti priskirti katastrofiškam kalėjimų trūkumui 
ir iki šiol neįgyvendintam siekiui visą baudžiamąją sistemą paversti koncentra- 
cijos stovyklų sistema!*!. 

Nusikaltėlių laikymas koncentracijos stovyklose būtinas, siekiant padaryti įti- 
kinamą sąjūdžio skelbiamą propagandinę tezę, kad ši institucija sukurta asocia- 
liems elementams'“*. Tiesą sakant, nusikaltėliai neturėtų būti laikomi koncen- 
tracijos stovyklose jau vien todėl, kad sunkiau sunaikinti teisinį asmenį žmogu- 
je tada, kai jis yra padaręs kokį nors nusikaltimą, negu tada, kai asmuo visiškai 
nekaltas. Tai, kad nusikaltėliai sudaro nuolatinę kategoriją koncentracijos sto- 
vyklų kalinių masėje, rodo totalitarinės valstybės nuolaidą visuomenės prieta- 
rams: juk šitokiu atveju visuomenę lengviausia pripratinti prie stovyklų egzis- 
tavimo. Kita vertus, kad stovyklų sistemai niekas negrėstų, labai svarbu - kol 
dar šalyje egzistuoja baudžiamoji sistema, - kad nusikaltėliai į stovyklas būtų 
siunčiami tik pasibaigus teisėto jų įkalinimo terminui, t. y. tada, kai iš tikrųjų 
jie jau turi teisę būti laisvėje. Koncentracijos stovykla jokiomis aplinkybėmis 
neturi tapti teisėta bausmės už tam tikrus nusikaltimus forma. 

Nusikaltėlių suliejimas su kitomis žmonių kategorijomis turi dar vieną pra- 
našumą - visų kitų rūšių žmonėms, atvykusiems į stovyklą, nusikaltėlių buvimas 
sukrečiamai aiškiai parodo, kad jie nusileido į patį visuomenės dugną. Žinoma, 
netrukus pasidaro aišku, kad jie visais atžvilgiais turi pavydėti labiausiai smuku- 
siam vagiui ar žudikui, tačiau tuo tarpu žemiausias visuomenės lygmuo yra ne- 
bloga pradžia. Maža to, tai ir veiksminga saviapgaulė: taip nutinka tik nusikal- 
tėliams, ir nenutiko nieko blogesnio, išskyrus tai, kas pelnytai nutinka nusikal- 
tėliams. 

Nusikaltėliai visur sudaro koncentracijos stovyklų aristokratiją. (Vokietijoje 
karo metais juos kaip lyderius pakeitė komunistai, nes net minimaliai raciona- 
laus darbo neįmanoma dirbti chaotiškomis sąlygomis, kurias sudaro nusikaltė- 


146 Maunzas (op. cit., p. 50) pabrėžia, kad nusikaltėliai niekada neturi būti siunčiami į stovyklas 
atlikti įstatymo numatytos bausmės. 

1 Kalėjimų ploto stoka Rusijoje buvo tokia, kad 1925-1926 metais buvo įmanoma įvykdyti tik 
36 proc. visų teismo nuosprendžių. Žr. Dallin, op. cit., p. 158 ff. 

132 „Gestapas ir SS visada manė, kad labai svarbu koncentracijos stovyklose sumaišyti įvairių 
kategorijų kalinius. Nė vienoje stovykloje kaliniai nepriklausė tik vienai kategorijai“ (Kogon, 
op. cit., p. 19). 

Rusijoje iš pat pradžių irgi buvo įprasta politinius kalinius maišyti su kriminaliniais nusikaltė- 
liais. Per pirmus dešimt Tarybų valdžios metų kairiosios politinės grupuotės dar turėjo tam 
tikrų privilegijų, ir tik visiškai susiformavus totalitariniam režimo pobūdžiui „baigiantis tre- 
čiajam dešimtmečiui, politiniai kaliniai netgi oficialiai buvo traktuojami kaip žemesnė kasta, 
palyginti su įprastais nusikaltėliais“ (Dallin, op. cit., p. 177 ff.). 

lių administracija. Tai buvo tik laikinas koncentracijos stovyklų pavertimas prie- 
vartinio darbo stovyklomis, visiškai netipiškas ir neilgai trukęs reiškinys"“*.) Nu- 
sikaltėlius lyderiais padaro ne tiek prižiūrėtojų ir kriminalinių elementų pana- 
specialus elitas, ištreniruotas daryti nusikaltimus!““, - kiek tas faktas, kad tik 
nusikaltėliai buvo siunčiami į stovyklas dėl tam tikros apibrėžtos veiklos. Jie 
bent jau žinojo, už ką uždaryti į koncentracijos stovyklą, o todėl išsaugodavo 
savo kaip juridinio asmens suvokimo likutį. Kai dėl politinių kalinių, jų teisinio 
statuso pojūtis buvo tik subjektyvus: jų veiksmai, kiek tai buvo veiksmai, o ne tik 
nuomonės ar kieno nors migloti įtarimai, arba atsitiktinė narystė kokioje nors 
politiškai netinkamoje grupėje, paprastai neatitikdavo normalios teisinės tos 
šalies sistemos ir negalėdavo būti apibrėžiami teisiškai!“?. 

Prie politinių kalinių ir nusikaltėlių mišinio, nuo kurio prasidėjo Rusijos ir 
Vokietijos koncentracijos stovyklos, greitai prisidėjo trečias elementas, kuriam 
netrukus buvo lemta sudaryti koncentracijos stovyklų kalinių daugumą. Ta pati 
didžiausia grupė jau tada susidėjo iš žmonių, kurie apskritai nebuvo padarę 
nieko tokio, kas jų pačių ar jų kankintojų sąmonėje kaip nors racionaliai būtų 
siejęsi su jų suėmimu. Vokietijoje po 1938 metų šiam elementui atstovavo žydų 
masės, Rusijoje - bet kokie Žmonės, kurie dėl priežasčių, neturinčių nieko ben- 
dro su jų veiksmais, buvo užsitraukę valdžios nepalankumą. Šios grupės, nekal- 
tos bet kuria prasme, labiausiai tinka teisių atėmimo eksperimentui ir juridinio 
asmens sunaikinimui, o todėl jos ir kokybiškai, ir kiekybiškai yra pati esmin- 
giausia koncentracijos stovyklos gyventojų kategorija. Šis principas buvo iki ga- 
lo realizuotas dujų kameromis, kurios - jau vien dėl milžiniško našumo - nega- 
lėjo būti skiriamos individualiems atvejams, o tik žmonėms apskritai: Šiuo po- 
žiūriu individo padėtį apibendrina toks dialogas: „Ar galiu paklausti, kam eg- 
zistuoja dujų kameros?“ — „O kam tu gimei?“** Kaip tik ši trečia visiškai nekaltų 
žmonių grupė stovyklose visada patirdavo tai, kas blogiausia. Kriminaliniai nusi- 
kaltėliai ir politiniai kaliniai būdavo sulyginami su šia kategorija, todėl, netekę 
juos saugančio išskirtinumo, kurį lėmė tai, kad jie buvo ką nors padarę, jie tapo 
visiškai priklausomi nuo savivalės. Galutinis tikslas, iš dalies pasiektas Tarybų Są- 
jungoje ir aiškiai išryškėjęs paskutinėse nacių teroro fazėse, buvo toks: pasiekti, 
kad visi stovyklų gyventojai priklausytų šitų nekaltų Žmonių kategorijai. 

Priešingai visiškam atsitiktinumui, nulemdavusiam kalinių atranką, egzista- 
vo kategorijos, nors savaime beprasmės, bet naudingos organizacijos požiūriu, 


'3 Rousset knygai kenkia tai, kad jis pervertina vokiečių komunistų, karo metais vyravusių 
vidiniame Buchenvaldo valdyme, įtaką. 

44 Žr., pavyzdžiui, p. Buber-Neumann (buvusios vokiečių komunisto Heinzo Neumanno žmo- 
nos), patyrusios sovietų ir vokiečių koncentracijos stovyklų baisumus, liudijimą: „Rusai nieka- 
da <...> nebuvo tokie sadistai kaip naciai. <...> Mūsų sargybiniai rusai buvo kuklūs žmonės, 
o ne sadistai, bet jie ištikimai vykdė nežmoniškos sistemos reikalavimus“ (Under Two Dicta- 
tors). 

'55 Bruno Bettelheimas („Behavior in Extreme Situations“, Joumal of Abnormal and Social 
Psychology, Vol. XXXVIII, No. 4, 1943) apibūdina kriminalinių nusikaltėlių ir politinių kalinių 
savigarbą, lygindamas juos su tais žmonėmis, kurie nebuvo nieko padarę. Pastarieji „sunkiau- 
siai sugebėdavo atsispirti pradiniam sukrėtimui“, o pirmieji sunkiausiai atsispirdavo prieš dez- 
integraciją. Bettelheimas tai sieja su tuo, kad jie buvo kilę iš viduriniosios klasės. 

"6 Rousset, op. cit., p. 71. 

t. y. kategorijos, pagal kurias kaliniai paprastai būdavo skirstomi, tik ką atvykę į 
stovyklą. Vokiečių stovyklose jie būdavo skirstomi į kriminalinius nusikaltėlius, 
politinius kalinius, asocialius elementus, religinius nusikaltėlius ir žydus; visi 
turėjo skiriamuosius ženklus. Kai prancūzai įkūrė koncentracijos stovyklas po 
Ispanijos pilietinio karo, jie iš karto griebėsi tipiško totalitarinio politinių kali- 
nių, kriminalinių nusikaltėlių ir nekaltųjų (šiuo atveju, žmonių be valstybės) 
maišymo ir, nepaisant patyrimo stokos, įrodė esą nepaprastai išradingi, kurda- 
mi beprasmes kalinių kategorijas'“?. Iš pradžių sumanyta tam, kad sutrukdytų 
solidarizuotis kaliniams, ši skirstymo į kategorijas sistema pasirodė esanti ypač 
vertinga, nes nė vienas kalinys negalėjo žinoti, ar jam priskirta kategorija ge- 
resnė, ar blogesnė už kieno nors kito. Vokietijoje šitam nuolat judančiam, 
tačiau pedantiškai organizuotam statiniui buvo duota patvarumo regimybė, 
nes bet kokiomis aplinkybėmis žemiausiai kategorijai priklausė žydai. Bai- 
siausia ir groteskiškiausia buvo tai, kad kaliniai susitapatindavo su šiomis ka- 
tegorijomis, tarsi jos būtų atstovavusios paskutiniam autentiškam jų kaip juri- 
dinių asmenų likučiui. Jei net nepaisytume kitų aplinkybių, nenuostabu, kad 
komunistas nuo 1933 metų iš stovyklų galėdavo išeiti dar komunistiškesnis, 
negu į jas patekęs, žydas - dar žydiškesnis, o Prancūzijoje užsienio legionie- 
riaus žmona - dar labiau įsitikinusi užsienio legiono reikšmingumu. Galėjo 
pasirodyti, kad šios kategorijos buvo savotiškas paskutinis bent kiek numato- 
mo elgesio su kaliniu garantas, kad jos įkūnija paskutinį, o todėl patį funda- 
mentaliausią, teisinį asmens tapatumą. 

Kalinių klasifikavimas pagal kategorijas yra tik taktinė, organizacinė prie- 
monė, 0 savavališka aukų atranka traktuotina kaip esminis šios institucijos prin- 
cipas. Jeigu koncentracijos stovyklos būtų priklausiusios nuo politinių prieši- 
ninkų buvimo, vargu ar jos būtų pergyvenusios pirmuosius totalitarinių režimų 
metus. Pakanka žvilgterėti į Buchenvaldo kalinių skaičių po 1936 metų, kad 
suprastume, jog ilgalaikiam stovyklų egzistavimui buvo absoliučiai būtini nie- 
kuo nenusikaltę žmonės. „Stovyklos būtų nunykusios, jei suiminėdamas žŽmo- 
nes gestapas būtų paisęs tik opozicijos principo“"“š, ir 1937 metų pabaigoje Bu- 
chenvaldas, kuriame buvo mažiau negu 1000 kalinių, buvo arti nunykimo, bet 
lapkričio pogromai davė daugiau negu 20 000 naujokų!“. Vokietijoje nekaltųjų 
masę po 1938 metų papildydavo gausybė žydų, Rusijoje šią masę sudarė atsitik- 
tinės grupės gyventojų, kurie dėl kažkokių priežasčių, visai nesusijusių su jų 
veiksmais, pateko į nemalonę"*. Bet Vokietijoje tikro totalitarinio tipo stovyk- 
la, kur milžinišką daugumą sudarė visiškai „nekalti“ kaliniai, buvo įkurta tik 
1938 metais, o Rusijoje tai prasidėjo ketvirtojo dešimtmečio pradžioje, nes iki 
1930 metų koncentracijos stovyklų gyventojų daugumą vis dar sudarė krimina- 
liniai nusikaltėliai, kontrrevoliucionieriai ir „politiniai kaliniai“ (šiuo atveju — 
„nukrypusių“ frakcijų nariai). Nuo to laiko stovyklose buvo tiek daug nekaltų 
žmonių, kad sunku juos klasifikuoti. Tai buvo asmenys, turėję kokių nors ryšių 


"7 Apie sąlygas Prancūzijos koncentracijos stovyklose žr. Artur Kocstler, Scum of the Earth, 
1941. 

58 Kogon, op. cit., p. 6. 

9 Žr. Nazi Conspiracy, UV, p. 800 ff. 

56 Beckas ir Godinas (op. cit.) aiškiai sako, kad „priešininkai sudarė tik palyginti mažą [Rusi- 
j0s] kalėjimų gyventojų dalį“ (p. 87) ir kad nebuvo jokio ryšio tarp „žmogaus įkalinimo ir kokio 
nors teisės pažeidimo“ (p. 95). 

su užsienio šalimi, lenkų kilmės rusai (ypač 1936-1938 metais), valstiečiai, ku- 
rių kaimai dėl kokios nors ekonominės priežasties buvo likviduoti, deportuotų 
tautybių Žmonės, demobilizuoti Raudonosios armijos kareiviai, kuriems teko 
tarnauti padaliniuose, pernelyg ilgai užsibuvusiuose užsienyje, nes turėjusiuose 
atlikti okupacinės kariuomenės funkcijas, arba kareiviai, tapę karo belaisviais 
Vokietijoje, ir t. t. Tačiau politinės opozicijos egzistavimas koncentracijos sto- 
vyklų sistemai yra tik dingstis, o šios sistemos tikslas nėra pasiekiamas netgi 
tada, kai dėl paties Žiauriausio teroro gyventojai daugiau ar mažiau savanoriš- 
kai tampa koordinuoti, t. y. atsisako savo politinių teisių. Savavališkos sistemos 
tikslas — atimti pilietines teises iš visų gyventojų, kurie galiausiai atsiduria už 
įstatymo ribų savo šalyje, kaip ir žmonės be valstybės ar benamiai. Žmogaus 
teisių atėmimas, jo kaip juridinio asmens sunaikinimas yra išankstinė sąlyga, 
leidžianti jį visiškai pavergti. Ir tai galioja ne tik ypatingoms kategorijoms, pa- 
vyzdžiui, kriminaliniams nusikaltėliams, politiniams oponentams, žydams, ho- 
moseksualistams, tapusiems pirmųjų eksperimentų objektais, bet ir kiekvienam 
totalitarinės šalies gyventojui. Laisva sutartis yra tokia pat kliūtis totaliniam 
viešpatavimui kaip ir laisva opozicija'*!. Savavališkas nekaltų žmonių suėmimas 
sunaikina laisvos sutarties vertę, kaip kankinimas - priešingai negu mirtis - su- 
naikina opozicijos galimybę. 

Bet koks, net pats tironiškiausias, šitokio savavališko persekiojimo apriboji- 
mas, nulemtas, pavyzdžiui, tam tikrų religinės ar politinės prigimties nuomo- 
nių, tam tikrų intelektualinio ar seksualinio socialinio elgesio būdų, tam tikrų 
naujai išrastų „nusikaltimų“, stovyklas padarytų nereikalingas, nes galiausiai 
joks požiūris ir jokia nuomonė negali atsilaikyti prieš tokį siaubingą terorą; ir 
pirmiausia tai skatintų atsirasti naują teisėtvarkos sistemą, kuri, tarus, kad ap- 
skritai esama kokio nors stabilumo, sukurtų žmoguje naują juridinį asmenį, iš- 
vengiantį totalitarinio viešpatavimo. Vadinamoji nacių „Volksnutzen“, visą lai- 
ką nepastovi (kadangi tai, kas naudinga šiandien, gali būti kenksminga rytoj) ir 
kintanti partijos linija Tarybų Sąjungoje, kuri, laikydamasi atgalinio veikimo prin- 
cipo, beveik kiekvieną dieną sukuria naujas grupes Žmonių, galinčių patekti į 
koncentracijos stovyklas, yra vienintelė ilgalaikio koncentracijos stovyklų egzis- 
tavimo garantija, o todėl ir ilgalaikio ir visiško pilietinių teisių atėmimo iš žŽmo- 
gaus garantija. 

Kitas lemtingas žingsnis gaminant gyvus lavonus yra moralinio asmens žmo- 
guje nužudymas. Tai padaroma - pirmą kartą istorijoje - pirmiausia atimant 
kankinystės galimybę: „Ar daug čia esančių žmonių dar tiki, kad protestas turi 
bent jau istorinę reikšmę? Šitoks skepticizmas yra tikras SS šedevras. Jų didysis 
laimėjimas. Jie pakirto bet kokio žmonių solidarumo šaknis. Čia ateitį užgulė 
naktis. Kai nebelieka liudininkų, nebeįmanomas ir liudijimas. Parodyti dvasios 
stiprybę tada, kai mirties jau nebegalima atidėti - tai pastanga įprasminti mirtį, 
veikti nepriklausomai nuo savo mirties. Kad pasisektų, šis gestas privalo turėti 


'*! Bruno Bettelheimas („On Dachau and Buchenwald“), aptardamas tą faktą, kad dauguma 
kalinių „susitaikė su gestapo vertybėmis“, pabrėžia, jog „tai nebuvo propagandos padarinys 
<...> Gestapas tvirtino, kad tai jiems sutrukdys kaip nors reikšti savo jausmus“ (p. 834-835). 
Himmleris griežtai uždraudė bet kokią propagandą stovyklose. „Auklėjimo pagrindas - discip- 
lina, jokiu būdu nc kokia nors instrukcija, pagrįsta ideologija“ („On Organization and Obliga- 
tion of thc SS and the Police“, Nationalpolitischer Lehrgang der Wehrmacht, 1937, cit. pagal 
Nazi Conspiracy, UV, p. 616 ff.). 

socialinę prasmę. Mūsų čia šimtai tūkstančių, ir visi gyvename absoliučioje vie- 
natvėje. Stai kodėl mes pavergti, kad ir kas nutiktų“ ", 

Koncentracijos stovyklos ir politinių priešininkų žudymas yra tik dalis organi- 
zuotos užmaršties, kuri apima ne tik viešosios nuomonės išraiškos priemones, pa- 
vyzdžiui, sakytinį arba užrašytą žodį, bet ir aukos šeimas bei draugus. Širdgėla ir 
prisiminimas draudžiami. Tarybų Sąjungoje moteris kreipsis į teismą dėl skyrybų 
iškart po jos vyro suėmimo, kad išsaugotų savo vaikų gyvybes, o jei jos vyrui pavyk- 
tų sugrįžti, ji su pasipiktinimu išvarys jį iš namų"?. Vakarų pasaulis iki šiol net 
pačiais tamsiausiais laikais laiduodavo užmuštam priešui teisę būti prisimenamam, 
kaip savaime suprantamą faktą pripažindamas tai, kad visi esame Žmonės (ir tik 
žmonės). Tik todėl net Achilas pasirūpino Hektoro laidotuvėmis, tik todėl pačios 
despotiškiausios vyriausybės pagerbdavo užmuštą priešą, tik todėl romėnai leisda- 
vo krikščionims rašyti savo martirologijas, tik todėl bažnyčia eretikams leisdavo 
išlikti žmonių atmintyje. Visa tai nebuvo prarasta ir niekada nebus prarasta. Kon- 
centracijos stovyklos, pačią mirtį padarydamos anonimišką (nes neįmanoma suži- 
noti, ar kalinys miręs, ar gyvas), iš mirties atėmė jos kaip nugyvento gyvenimo 
pabaigos prasmę. Tam tikra prasme iš individo jos atėmė jo paties mirtį, įrodyda- 
mos, kad nuo šiol jam nebepriklauso niekas ir jis pats nebepriklauso niekam. Jo 
mirtis — tai tik patvirtinimas to fakto, kad jis niekada realiai neegzistavo. 

Šiam antpuoliui prieš moralinį asmenį gal dar galima priešinti žmogaus sąži- 
nę, kuri jam sako, kad geriau mirti kaip aukai, negu gyventi kaip žudymo biu- 
rokratui. Patį baisingiausią triumfą totalitarinis teroras pasiekė tada, kai jam 
pavyko moralinį asmenį atkirsti nuo individualistinio išsigelbėjimo, o sąžinės 
sprendimus padaryti absoliučiai abejotinus ir dviprasmiškus. Kai žmogus susi- 
duria su pasirinkimu tarp išdavystės, taigi savo draugų nužudymo, ir tarp pa- 
smerkimo mirčiai savo žmonos ir vaikų, už kuriuos jis atsakingas visomis pra- 
smėmis, kai net savižudybė reiškia nedelsiamą jo paties šeimos nužudymą - 
kaipgi jis turi nuspręsti? Renkamasi nebe gėris ar blogis, o žmogžudystė ar žmog- 
žudystė. Kas gali išspręsti moralinę dilemą tos graikės motinos, kuriai naciai 
leido pasirinkti, kuris iš trijų jos vaikų turi būti nužudytas"**? 

Sukuriant sąlygas, kai sąžinė nebegalioja ir daryti gera tampa visiškai ne;ma- 
noma, sąmoningai organizuotas visų žmonių bendrininkavimas totalitarinių re- 
žimų nusikaltimuose primetamas ir aukoms, todėl padaromas tikrai totalinis. 
SS įtraukdavo į savo nusikaltimus koncentracijos stovyklų kalinius - kriminali- 
nius nusikaltėlius, politinius kalinius, žydus, priskirdama jiems atsakomybę už 
stovyklos valdymą ir šitaip primesdama beviltišką dilemą - ar pasiųsti savo drau- 
gus į mirtį, ar padėti žudyti kitus žmones, atsitiktinai primestus svetimuosius, ir 
bet kuriuo atveju priversti juos elgtis taip, kaip elgiasi žudikai"??. Esmė ne tik ta, 
kad neapykanta nukreipiama nuo tų, kurie kalti (capos buvo labiau neapken- 
čiami negu esesininkai), bet ir ta, kad nuolat nutrinama skiriamoji riba tarp 
persekiotojo ir persekiojamojo, tatp žudiko ir jo aukos"*. 


152 Rousset, op. cit., p. 464. 

153 Žr. Sergejaus Malachovo pasakojimą (D.J. Dallin, op. cit., p. 20 ff.). 

54 Žr. Albert Camus, „The Human Crisis“, Twice a Year, 1947. 

55 Rousset knygoje (op. cit.) daugiausiai pasakojama, kaip kaliniai svarsto šią dilemą. 
gyvenimo ir bijodavo grįžti į išorės pasaulį. 

Todėl Rousset teisus pabrėždamas: tiesa ta, kad „auka ir persekiotojas vienodai niekšiški; sto- 
vyklų duota pamoka - niekšybės broliavimasis“. 

Kai moralinis pradas žmoguje sunaikintas, vienintelis dalykas, dar neleidžian- 
tis žmonėms virsti gyvais lavonais, yra individo išskirtinumas, unikalus jo indivi- 
dualumas. Grynu pavidalu tokį individualumą galima išsaugoti atkakliu stoiciz- 
mu, ir nėra abejonės, kad daugelis žmonių totalitarinio valdymo sąlygomis rado 
(17 kiekvieną dieną randa dabar) prieglobstį tokioje absoliučiai izoliuotoje as- 
menybėje, neturinčioje nei teisių, nei sąžinės. Nėra abejonės, kad ši žmogaus 
asmens dalis, kaip tik todėl, kad ji taip labai priklauso nuo prigimties ir nuo 
galių, kurios negali būti kontroliuojamos sąmoningai, sunaikinama sunkiausiai 
(ojei ir sunaikinama, tai lengviausiai atkuriama)"?, 

Metodų, kuriais naikinamas šis žmogaus asmenybės unikalumas, yra daug, ir 
mes nebandysime jų vardyti. Jie prasideda nuo baisių gabenimo į stovyklas sąly- 
gų, kai šimtai žmonių sukemšami į gyvulinius vagonus, nuogi, prispausti vienas 
prie kito, ir stumdomi iš vienos vietos į kitą ištisomis dienomis; jie tęsiasi atvy- 
kus į stovyklą, kur žmonių laukia gerai surežisuotas pirmųjų valandų sukrėti- 
mas - galvos skutimas, groteskiški stovyklos kalinio drabužiai; ir pagaliau bai- 
giasi visiškai neįsivaizduojamais kankinimais, kurie apskaičiuoti taip, kad kūnas 
nebūtų sunaikintas, bent jau per greitai. Šiaip ar taip, visų šių metodų tikslas yra 
manipuliavimas žmogaus kūnu - jo beribėmis kančios galimybėmis - tokiu bū- 
du, kad neišvengiamai būtų sunaikinta žmogaus asmenybė, kaip ją sunaikina 
kai kurios organinės kilmės psichikos ligos. 

Kaip tik čia labiausiai išryškėja visiška šio proceso beprotybė. Žinoma, kanki- 
nimas yra neatskiriamas viso totalitarinio policijos ir teisinio aparato bruožas — 
juo naudojamasi kiekvieną dieną, stengiantis priversti žmones kalbėti. Tačiau 
šitoks kankinimas turi tam tikras ribas, nes juo siekiama apibrėžto, racionalaus 
tikslo: arba kalinys per tam tikrą laiką prabyla, arba nužudomas. Pirmose nacių 
koncentracijos stovyklose ir gestapo rūsiuose prie šio racionaliai vykdomo kan- 
kinimo buvo pridėti kitokie, iracionalūs, sadistiniai kankinimai. Šio tipo kanki- 
nimais, paprastai praktikuotais SA žmonių, nebuvo siekiama jokio tikslo ir jie 
nebuvo sistemingi, bet priklausė nuo dažniausiai nenormalių žmonių iniciaty- 
vos. Mirtingumas buvo toks didelis, kad per pirmuosius metus išgyveno tik labai 
nedaug koncentracijos stovyklų kalinių, ten patekusių 1933 metais. Šio tipo kan- 
kinimai, atrodo, buvo ne tiek sąmoningai sukurta politinė institucija, kiek reži- 
mo nuolaida savo kriminaliniams ir nenormaliems elementams, kurie būdavo 
šitaip atlyginami už paslaugas. Už aklo SA narių žvėriškumo dažnai glūdėdavo 
baisi neapykanta ir pagieža visiems tiems, kurie buvo socialiai, intelektualiai ar 
fiziškai pranašesni už pačius kankintojus ir dabar - lyg būtų išsipildžiusios tikrai 
nežabotos jų svajonės - pateko į jų nagus. Ši pagieža, koncentracijos stovyklose 
niekada visai neišnykusi, stulbina mus kaip paskutinis žmogui suprantamo jaus- 
mo likutis"?*, 

Tačiau tikrasis siaubas prasidėjo tada, kai koncentracijos stovyklas pradėjo 
valdyti esesininkai. Ankstesnis spontaniškas žvėriškumas užleido vietą absoliu- 
čiai šaltakraujiškam ir sistemingam Žmonių kūnų naikinimui, kurio sąmoningas 
tikslas buvo palaužti žmogaus orumą - kankinti iki mirties buvo vengiama arba 


57 Bettelheimas (op. cit.) pasakoja: „Svarbiausias naujų kalinių rūpestis, rodės, buvo išsaugoti 
savo individualumą“, tuo tarpu senbuvių kalinių - „kaip gyventi stovykloje kuo geriau“. 

"š Rousset (op. cit., p. 390) pasakoja, kaip esesininkas postringauja vienam profesoriui: „Pri- 
pratai būti profesoriumi. Na, dabar jau nesi profesorius. Jau nesi didelis ponas. Dabar esi tik 
nykštukas. Pats mažiausias. Dabar aš esu didelis žmogus“. 

mirtis buvo atidedama neapibrėžtam laikui. Koncentracijos stovyklos jau ne- 
bebuvo žmogaus pavidalo žvėrių (t. y. žmonių, kurių tikroji vieta - psichiatrijos 
ligoninės ir kalėjimai) pasilinksminimo parkai. Viskas buvo atvirkščiai: stovyk- 
los buvo paverstos „treniruočių poligonais“, kur visai normalūs žmonės buvo 
treniruojami tapti visateisiais SS nariais!**. 

Žmogaus individualumo, to unikalumo, kurį kuriant lygiai dalyvavo gamta, 
valia ir likimas ir kuris tapo tokia akivaizdžia visų žmonių santykių prielaida, 
kad net dvynių panašumas kelia tam tikrą nerimą, naikinimas įvaro tokį siaubą, 
kuris gerokai viršija pasipiktinimą dėl mūsų juridinio-politinio asmens ir neviltį 
dėl mūsų moralinio asmens naikinimo. Kaip tik šis siaubas nulemia nihilistinius 
apibendrinimus, pagal kuriuos (ir tokia išvada pakankamai įtikinama) visi žmo- 
nės be išimties iš esmės yra žvėrys!“. Tikrai, koncentracijos stovyklų patyrimas 
neabejotinai rodo, kad žmones galima paversti žmogaus-gyvulio egzemplioriais 
ir kad Žmogaus „prigimtis“ yra „žmogiška“ tik tuo požiūriu, kad atveria žmogui 
galimybę tapti kažkuo, kas yra visiškai nenatūralu, t. y. žmogumi. 


IS Kogonas (op. cit., p. 6) sako, kad koncentracijos stovyklos, galimas daiktas, buvo esesininkų 
treniruočių ir eksperimentų bazės. Be to, jis gerai apibūdina skirtumą tarp pirmųjų stovyklų, 
valdomų SA, ir vėlesnio meto stovyklų, kurias valdė SS. „Nė vienoje iš šių pirmųjų stovyklų 
nebuvo daugiau kaip tūkstančio kalinių <...> Gyvenimo jose neįmanoma nupasakoti. Kelių 
"senų kalinių, ištvėrusių šiuos metus, pasakojimuose sutartinai sakoma, kad vargu ar būta to- 
kios sadistinio iškrypimo formos, kurios nebūtų išbandę SA vyrukai. Bet visa tai buvo individu- 
alaus žvėriškumo apraiškos - dar nebuvo tobulai sukurtos šaltakraujiškos sistemos, apėmusios 
didžiules žmonių mases. Tai padarė SS“ (p. 7). 

Ši nauja mechanizuota sistema susilpnindavo atsakomybės jausmą tiek, kiek tai įmanoma žmo- 
gaus požiūriu. Jei, pavyzdžiui, ateidavo įsakymas kiekvieną dieną nužudyti keletą šimtų kalinių 
rusų, buvo žudoma šaudant pro skylę, nematant aukos. (Žr. Ernest Feder, „Essai sur la Psy- 
chologie de la Terreur“, Synthėses, Brussels, 1946) Kita vertus, buvo dirbtinai skatinami šiaip 
„Paprastai mušu tol, kol man išsilieja sėkla. Aš turiu žmoną ir tris vaikus Breslau. Buvau visai 
normalus žmogus. Štai ką jie su manimi padarė. Dabar, kai jie duoda man atostogų, nevykstu 
namo. Neišdrįsčiau pažvelgti į akis savo žmonai“ (p. 273). Hitlerio epochos dokumentuose csa- 
ma daug liudijimų apic tai, kad žmonės, kuriems buvo patikėta vykdyti Hitlerio naikinimo pro- 
grama, šiaip jau buvo normalūs. Nemaža jų galima rasti L. Poliakovo straipsnyje „The Weapon 
of Antisemitism“, paskelbtame UNESCO leidinyje The Third Reich (London, 1935). Dauguma 
žmonių, sudariusių padalinius, naudojamus tokiems tikslams, buvo ne savanoriai, o perkelti į 
šiuos specialios paskirties būrius iš paprastos policijos. Tačiau net patyrę esesininkai šitokias pa- 
reigas laikė blogesnėmis negu kariavimas pirmose fronto linijose. Pasakodamas apie csesininkų 
įvykdytą masinę egzekuciją, tiesioginis liudytojas labai giria šiuos karius, kuric buvo nusiteikę 
taip „idealistiškai“, kad sugebėjo atlikti „visą naikinimo operaciją visai neišgčrę“. 

Kad iš „naikinimo operacijų“ buvo trokštama pašalinti visus asmeninius motyvus ir aistras ir 
šitaip žiaurumus sumažinti iki minimumo, atskleidžia tas faktas, jog gydytojai ir inžinieriai, 
kuriems buvo pavesta prižiūrėti dujų įrenginius, nuolat juos tobulindavo, ir tuo buvo siekia- 
ma ne tik padidinti lavonų fabrikų gamybinį pajėgumą, bet ir pagreitinti bei palengvinti mir- 
ties agoniją. 

160 Tai labai ryšku Rousset veikale. „Socialinės koncentracijos stovyklų gyvenimo sąlygos dau- 
gybę kalinių, vokiečių ir deportuotų asmenų, nepriklausomai nuo jų ankstesnės socialinės pa- 
dėties ir išsilavinimo, pavertė <...> minia degeneratų, visiškai priklausomų nuo primityviausių 
gyvulinio instinkto refleksų“ (p. 183). 

Kai jau nužudomas moralinis asmuo ir sunaikinamas juridinis asmuo, indivi- 
dualumo naikinimas beveik visada būna sėkmingas. Galimas daiktas, ateityje 
bus atrasti tam tikri masių psichologijos dėsniai, kurie paaiškins, kodėl milijo- 
nai Žmonių nesipriešindami leisdavosi varomi į dujų kameras, nors šitai neatskleis 
nieko, išskyrus individualybės sunaikinimą. Daug svarbiau tai, kad tie žmonės, 
kaip individai pasmerkti mirčiai, labai retai mėgindavo kartu su savimi pasiimti 
savo kankintojus, kad vargu ar būta rimtų maištų ir kad net išlaisvinimo akimir- 
ką labai retai pasitaikydavo spontaniškų SS žmonių nužudymų. Juk sunaikinti 
individualybę reiškia sunaikinti spontaniškumą, žmogaus sugebėjimą savo jė- 
gomis pradėti ką nors nauja, pradėti tai, ko negalima paaiškinti reakcijomis į 
aplinką ir įvykius!*!. Nebelieka nieko, išskyrus baisias marionetes Žmonių vei- 
dais, kurios visos elgiasi kaip Pavlovo eksperimentų šuo, kurios visos reaguoja 
visiškai patikimai net pasitikdamos savo mirtį ir kurios nebedaro nieko, o tik 
reaguoja. Tai tikrasis tokios sistemos triumfas: „SS triumfas reikalauja, kad 
kankinama auka leistųsi vedama bausti neprotestuodama, kad ji išsižadėtų 
savęs tiek, jog nebeteigtų savo individualumo. Ir ne veltui. Juk ne be priežas- 
ties, ne dėl gryno sadizmo esesininkai siekia aukos pralaimėjimo. Jie žino, 
kad sistema, kurios dėka auką pavyksta sunaikinti dar nepakilusią ant ešafoto 
<...> yra pati geriausia priemonė visus Žmones paversti vergais. Padaryti pa- 
klusnius. Nėra nieko baisesnio už šias procesijas žmonių, lyg manekenai ei- 
nančių į savo mirtį. Žmogus, kuris tai mato, sako sau: “Kokia jėga turi slypėti 
šeimininkų rankose, kad tie žmonės būtų šitaip sugniuždyti", ir nusisuka, kupi- 
nas širdgėlos, bet nugalėtas“!*?, 

Jei totalitarizmo siekius traktuosime rimtai ir nepasiduosime sveiko proto tvir- 
tinimams, kad tie siekiai yra utopiniai ir neįgyvendinami, pasirodys, kad mirštan- 
čiųjų visuomenė, sukurta koncentracijos stovyklose, yra vienintelė forma tokios 
visuomenės, kurioje įmanoma žmogų pavergti iki galo. Tie, kurie siekia totalinio 
viešpatavimo, privalo likviduoti bet kokį spontaniškumą, kurį visada suponuoja 
paprasčiausias individo egzistavimas, ir sunaikinti pačias asmeniškiausias jo formas, 
kad ir kokios nepolitinės ir nekenksmingos jos galėtų atrodyti. Pavlovo šuo, žmo- 
gaus egzempliorius, redukuotas į pačias elementariausias reakcijas, reakcijų rin- 
kinys, kurį visada galima likviduoti ir pakeisti kitais reakcijų rinkiniais, besiel- 
giančiais lygiai taip pat, - toks yra totalitarinės valstybės „piliečio“ pavyzdys. O už 
koncentracijos stovyklų ribų tokį pilietį galima padaryti tik iš dalies. 

Koncentracijos stovyklų nenaudingumas, ciniškai pripažįstamas jų antiutili- 
tarumas yra tik regimybė. Iš tikrųjų išsaugoti režimo valdžiai jos reikalingesnės 
nei bet kokia kita institucija. Be koncentracijos stovyklų, be jų keliamos neapib- 
rėžtos baimės ir be gerai sureguliuoto jų garantuojamo treniravimo, reikalingo 
totalitariniam viešpatavimui, kuris niekur kitur negali iki galo išbandyti visų 


'6! Šiam kontekstui priklauso ir stulbinamai retos savižudybės koncentracijos stovyklose. Daug 
dažniau būdavo nusižudoma prieš suimant ir deportuojant, o ne pačioje stovykloje. Žinoma, šį 
reiškinį iš dalies gali paaiškinti tas faktas, jog stovyklose buvo daroma kas tik įmanoma, kad tik 
būtų išvengta savižudybių, kurios galiausiai yra spontaniškumo aktai. Iš statistinių duomenų 
apie Buchenvaldą (Nazi Conspiracy, IV, p. 800 ff.) akivaizdu, kad vargu ar daugiau nei 0,5 proc. 
mirčių gali būti siejamos su savižudybe, kad dažnai tebūdavo pora savižudybių per metus, nors 
iš viso per metus mirdavo iki 3516 žmonių. Pasakojimuose apie Rusijos stovyklas irgi minimas 
toks pat reiškinys. Plg., pavyzdžiui, Starlinger, op. cit., p. 57. 

'o? Rousset, op. cit., p. 525. 

pačių radikaliausių savo galimybių, totalitarinė valstybė negalėtų nei įkvėpti fa- 
natizmo savo elitiniams kariuomenės padaliniams, nei išlaikyti visų gyventojų 
visiškos apatijos būklės. Valdovai ir valdiniai pernelyg greitai paskęstų „senoje 
buržuazinėje rutinoje“: po pirmųjų „ekscesų“ jie pasiduotų kasdieniam gyveni- 
mui su Žmonių nustatytais jo įstatymais, trumpai tariant, jie vystytųsi tokia kryp- 
timi, kurią taip buvo linkę prognozuoti visi stebėtojai, pasitikėję sveiku protu. 
"Tragiškas visų šių pranašysčių, kilusių iš pasaulio, kuris vis dar buvo saugus, 
klaidingumas aiškintinas tuo, kad nesama tokio dalyko kaip visais laikais galio- 
janti vientisa Žmogaus prigimtis, kad tą žmogaus prigimtį jie tapatino su istorija, 
o todėl skelbė, kad totalinio viešpatavimo idėja yra ne tik nehumaniška, bet ir 
nerealistinė. Na, o mes sužinojome, kad žmogaus galia tokia didelė, jog jis tik- 
rai gali būti toks, koks nori būti. 

Pati totalitarinių režimų prigimtis reikalauja neribotos valdžios. Tokią val- 
džią galima užtikrinti tik tada, jei visi be išimties žmonės patikimai valdomi 
kiekvieno jų gyvenimo aspekto požiūriu. Užsienio reikalų srityje nuolat turi bū- 
ti pavergiamos naujos neutralios teritorijos, o šalies viduje vis naujos žmonių 
grupės turi būti valdomos vis besiplečiančiose koncentracijos stovyklose arba, 
jei reikalauja aplinkybės, likviduojamos, kad atsirastų vietos kitiems. Opozici- 
jos klausimas nesvarbus ir užsienio, ir vidaus reikaluose. Totalitarinio viešpata- 
vimo požiūriu bet koks neutralumas, o, tiesą sakant, ir bet kokia spontaniška 
draugystė yra toks pat pavojingas dalykas kaip ir atviras priešiškumas, ir kaip tik 
todėl, kad spontaniškumas pats savaime, kuris yra neapskaičiuojamas, yra di- 
džiausia kliūtis, neleidžianti totaliai pavergti žmogų. Nekomunistinių šalių ko- 
munistai, pabėgę arba pakviesti į Maskvą, iš savo kartaus patyrimo sužinojo, 
kad Tarybų Sąjungai jie kelia grėsmę. Šia prasme įsitikinę komunistai, kurie 
vieni šiandien dar turi šiokią tokią reikšmę, Rusijos režimui yra ir juokingi, ir 
pavojingi, kaip, pavyzdžiui, įsitikinę Rohmo frakcijos naciai buvo juokingi ir 
pavojingi naciams. 

Bet koks įsitikinimas ar nuomonė totalitarizmo sąlygomis tokia juokinga ir 
pavojinga kaip tik todėl, kad totalitariniai režimai nepaprastai didžiuojasi tuo, 
Jog jiems nereikia nei įsitikinimų, nei nuomonių, nei iš viso jokios Žmogaus pa- 
galbos. Žmonės, kiek jie apskritai šis tas daugiau, o ne tik gyvulinių reakcijų ar 
funkcijų kompleksai, totalitariniams režimams visiškai nereikalingi. Totalitariz- 
mas siekia ne despotiškos valdžios žmonėms, o tokios sistemos, kur žmonės yra 
nebereikalingi. Totalinė valdžia gali būti pasiekta ir išsaugota tik tokiame pa- 
saulyje, kuriame išlieka vien sąlyginiai refleksai, vien marionetės be menkiau- 
sių spontaniškumo pėdsakų. Kaip tik todėl, kad žmogaus galimybės yra tokios 
didelės, jis gali būti visiškai pavergtas tik tada, kai tampa gyvulinės žmonių rū- 
šies egzemplioriumi. 

Todėl charakteris yra pavojingas ir net pačios neteisingiausios teisės normos 
yra kliūtis, tačiau individualumas, tai, kas iš tikrųjų vieną Žmogų skiria nuo kito, 
yra nepakenčiamas dalykas. Kol visi žmonės dar netapo vienodai nereikalingi — 
o tokia padėtis buvo sudaryta tik koncentracijos stovyklose - totalinio viešpata- 
vimo idealas nebuvo įgyvendintas. Totalitarinės šalys nuolat, nors visada ne vi- 
sai sėkmingai, siekia padaryti žmogų nereikalingą, savavališkai atrinkdamos įvai- 
rias žmonių grupes koncentracijos stovykloms, nuolat valydamos valdymo apa- 
ratą ir vykdydamos masinius naikinimus. Sveikas protas desperatiškai protes- 
tuoja, laikydamasis nuomonės, kad masės ir taip paklusnios ir kad todėl visas šis 
gigantiškas teroro aparatas yra nereikalingas, bet jei totalitariniai valdovai su- 

gebėtų pasakyti tiesą, jie atsakytų taip: šis aparatas jums atrodo nereikalingas 
tik todėl, kad jo tikslas - padaryti nereikalingus pačius žmones. 


Totalitarinis bandymas žmones padaryti nereikalingus atspindi moderniųjų 
masių patyrimą, kad perpildytoje žemėje jos nereikalingos. Mirties pasaulis, ku- 
riame Žmones suvokti savo nereikalingumą moko toks gyvenimas, kai bausmė 
skiriama be jokio ryšio su nusikaltimu, kai išnaudojimas nesusijęs su pelnu ir 
kai dirbama, nesukuriant jokio produkto, yra tokia vieta, kur kiekvieną dieną 
vis iš naujo atkuriama beprasmybė. Tačiau totalitarinės ideologijos požiūriu ne- 
gali būti nieko prasmingesnio ir logiškesnio: jei kaliniai yra parazitai, logiška 
juos sunaikinti nuodingosiomis dujomis, jei jie degeneratai, jiems negalima leisti 
užkrėsti gyventojus, jei jų „sielos vergiškos“ (Himmleris), niekas neturi švaistyti 
laiko, stengdamasis juos perauklėti. Sios ideologijos požiūriu koncentracijos sto- 
vyklų trūkumas yra tas, kad jos net pernelyg prasmingos, kad doktrinos įgyven- 
dinimas net pernelyg nuoseklus. 

"Taigi totalitariniai režimai ryžtingai ir ciniškai šalina iš pasaulio vienintelį 
dalyką, kuris įprasmina utilitarinius sveiko proto lūkesčius, bet kartu jie prime- 
ta pasauliui savotišką superprasmę, kurią visada tikrai suponuoja ideologijos, 
pretenduojančios į tai, kad jos surado istorijos raktą arba išsprendė visatos mįs- 
lę. Virš totalitarinės visuomenės beprasmybės didingame soste įkurdinama ab- 
surdiška ideologinių jos prietarų superprasmė. Ideologijos yra nekenksmingos, 
nekritiškos ir savavališkos nuomonės tik tol, kol jomis rimtai netikima. Jei jų 
pretenzija į totalinę galioseną priimama paraidžiui, jos tampa branduoliu tokių 
loginių sistemų, kuriose, kaip ir paranojos sistemose, viskas išplaukia akivaiz- 
džiai ir net prievartiniu būdu, jei tik priimama pirminė prielaida. Tokių sistemų 
beprotybė glūdi ne tik pirmoje jų prielaidoje, bet ir pačiame logiškume, kuriuo 
remiantis jos sudarytos. Keistas visų „izmų“ logiškumas, jiems būdingas silpnap- 
rotiškas tikėjimas išganingu atkaklaus atsidavimo vertingumu, nepaisantis kon- 
krečių, kintančių veiksnių, jau brandina pirmąsias totalitarinės paniekos tikro- 
vei ir faktams užuomazgas. 

Sveikas protas, išauklėtas utilitarinio galvojimo būdo, bejėgis prieš šią ideo- 
loginę superprasmę, nes totalitariniai režimai sukuria funkcionuojantį bepras- 
mybės pasaulį. Ideologinėje paniekoje faktams vis dar glūdi išdidi prielaida, 
kad žmogus gali valdyti pasaulį. Galiausiai tai panieka tikrovei, kuri leidžia keisti 
pasaulį, kurti sužmogintą pasaulį. Totalitarinėje paniekoje tikrovei glūdintį 1š- 
didumo elementą sugriauna (ir šitaip jį radikaliai atskiria nuo revoliucinių te- 
orijų bei pažiūrų) superprasmė, tikrovės niekinimą daranti rišlų, logišką ir nuo- 
seklų. Bolševikų propaguojamą tezę, kad dabartinė Rusijos sistema yra prana- 
šesnė už visas kitas, tikra totalitarizmo priemone padaro tas faktas, kad remda- 
miesi šia teze totalitariniai valdovai prieina logiškai nepriekaištingą išvadą, jog 
be šios sistemos žmonės niekada nebūtų galėję sukurti tokio nuostabaus dalyko 
kaip, pavyzdžiui, metropolitenas, o remdamiesi šia išvada, jie prieina kitą logi- 
nę išvadą, kad kiekvienas, kuris žino, jog egzistuoja Paryžiaus metropolitenas, 
yra įtartinas, nes gali priversti žmones suabejoti, kad tokius dalykus galima pa- 
daryti tik bolševikiniu būdu. Taip prieinama galutinė išvada: kad liktum lojalus 
bolševikas, privalai sunaikinti Paryžiaus metropoliteną. Išskyrus nuoseklumą, 
visa kita nieko nereiškia. 

Atsiradus šioms naujoms struktūroms, pagrįstoms superprasmės galybe ir 
varomoms logiškumo variklio, mes tikrai gyvename buržuazijos epochos, pa- 

grįstos pelnu ir galia, pabaigą, taip pat ir imperializmo bei ekspansijos epochos 
pabaigą. Totalitarizmo agresyvumas kyla ne iš valdžios geismo, ir jei jis siekia 
karštligiškai plėstis, daro šitai ne dėl ekspansijos ir ne dėl pelno, o tik dėl ideo- 
loginių priežasčių: jis siekia pasaulį padaryti nuoseklų ir įrodyti, kad jo super- 
prasmė yra teisinga. 

Kaip tik dėl šios superprasmės, ir pirmiausia dėl jos, kaip tik dėl visiško nuo- 
seklumo totalitarizmui būtina sunaikinti kiekvieną pėdsaką to dalyko, kurį mes 
paprastai vadiname žmogaus orumu. Juk pagarba žmogaus orumui reikalauja 
šalia manęs gyvenantį Žmogų ar šalia mūsų gyvenančias tautas pripažinti kaip 
subjektus, kaip pasaulių kūrėjas ar kaip pasaulio kūrimo bendrininkes. Jokia 
ideologija, siekianti paaiškinti visus praeities įvykius ir nubraižyti visų ateities 
įvykių žemėlapį, negali pakęsti neprognozuojamumo, kylančio iš to fakto, kad 
žmonės yra kūrybingi, kad jie gali sukurti tokių naujų dalykų, kokių niekas ir 
niekada nenumatė. 

Todėl totalitarinės ideologijos iš tikrųjų siekia ne išorinio pasaulio keitimo ar 
revoliucinio visuomenės pertvarkymo, 0 pačios Žmogaus prigimties pertvarky- 
mo. Koncentracijos stovyklos yra laboratorijos, kur patikrinami žmogaus pri- 
gimties pasikeitimai, ir todėl jų užtraukiama gėda yra ne tik jų kalinių ir ne tik 
tų, kurie juos traktuoja pagal griežtus „mokslinius“ matus, reikalas — tai visų 
žmonių reikalas. Kančia, kurios žemėje visada buvo per daug, nėra pats svar- 
biausias dalykas, lygiai kaip ir aukų skaičius. Ant kortos pastatyta pati žmogaus 
prigimtis, ir net jei atrodo, kad tais eksperimentais pavyko ne pakeisti, 0 tik 
sunaikinti žmogų, tik sukurti tokią visuomenę, kurioje nuosekliai įgyvendinta 
nihilistinė žomo homini lupus est banalybė, reikia turėti galvoje neišvengiamas 
to eksperimento ribas: juk kad duotų įtikinamus rezultatus, šiam eksperimentui 
reikia globalinės kontrolės. 

Atrodo, kad totalitarinis tikėjimas, jog viskas įmanoma, iki šiol įrodė tik tai, 
kad viską galima sunaikinti. Tačiau stengdamiesi įrodyti, kad viskas įmanoma, 
totalitariniai režimai, patys to nežinodami, parodė, kad esama nusikaltimų, už 
kuriuos žmonės negali nei nubausti, nei atleisti. Kai negalimybė padaroma gali- 
mu dalyku, ji tampa nebaudžiamu, nedovanotinu absoliučiu blogiu, kuris jau 
nebegali būti suprastas ir paaiškintas savanaudiškumui, godumui, pavydui, pa- 
giežai, valdžios geismui ir bailumui būdingais žemais motyvais. Todėl užjį nega- 
lima atkeršyti pykčiu, jo negalima pakęsti iš meilės, už jį negalima atleisti var- 
dan draugystės. Kaip aukos mirties fabrikuose arba užmaršties skylėse jau ne- 
bėra „žmonės“ jų budelių akyse, taip ir ši naujausia nusikaltėlių veislė gyvena 
net anapus žmonių nuodėmingumu pagrįsto solidarumo. 

Visai mūsų filosofinei tradicijai būdinga tai, kad mes negalime suvokti „radi- 
kalaus blogio“, ir tai galima pasakyti ir apie krikščionių teologiją, kuri net pa- 
čiam Šėtonui pripažino dievišką kilmę, ir apie Kantą, vienintelį filosofą, kuris — 
sprendžiant pagal jo paties nukaltą žodį - bent jau turėjo įtarti, kad toks blogis 
egzistuoja, nors jis tuojau pat jį racionalizavo, apibūdindamas „iškrypėliškos 
piktos valios“ sąvoka, o tokią valią jau galima paaiškinti visai suprantamais mo- 
tyvais. Todėl mes neturime kuo remtis, kad suprastume reiškinį, kuris nieko 
nepaisydamas mums primeta savo siaubingą tikrovę ir sunaikina visus mums 
žinomus matus. Atrodo, kad galima įžvelgti tik vieną dalyką: mes galime sakyti, 
kad radikalus blogis atsirado iš sistemos, kurioje visi žmonės tapo vienodai ne- 
bereikalingi. Šios sistemos valdytojai tiki, kad jie patys nereikalingi lygiai kaip ir 
visi kiti, o totalitariniai žudikai yra ypač pavojingi todėl, kad jiems patiems ne- 

rūpi, ar jie dar gyvi, ar mirę, ar jie kada nors gyveno, ar niekada nebuvo gimę. 
Lavonų fabrikų ir užmaršties skylių pavojus yra tas, kad šiandien, kai visur dau- 
gėja gyventojų 1 benamių, Ž žmonių masės nuolat bus laikomos nereikalingomis, 
Jei apie savo pasaulį mes ir toliau mąstysime utilitarizmo terminais. Politiniai, 
socialiniai ir ekonominiai įvykiai visur slapčia sąmokslauja su totalitarinėmis 
priemonėmis, kurios sukurtos tam, kad žmones padarytų nebereikalingus. Ši 
slapta pagunda gerai suprantama masių utilitariniam sveikam protui - juk dau- 
gelyje šalių masės yra pernelyg beviltiškoje padėtyje, kad dar išsaugotų didelę 
mirties baimę. Naciai ir bolševikai gali būti tikri, kad jų naikinimo fabrikai, de- 
monstruojantys greičiausią gyventojų pertekliaus, ekonomiškai nereikalingų ir 
socialiai bešaknių žmonių masių problemos sprendimą, yra vertingi ir kaip įspė- 
jimas. Totalitariniai sprendimai gali puikiausiai pergyventi totalitarinių režimų 
žlugimą, virsdami didelėmis pagundomis, kurios vėl sustiprės, kai pasirodys, kad 
politinių, socialinių ar ekonominių nelaimių nebeįmanoma palengvinti žmo- 
gaus vertu būdu. 


TRYLIKTAS SKYRIUS 


Ideologija ir teroras. Nauja valdymo forma 


Ankstesniuose skyriuose ne kartą pabrėžėme ne tik kad totalinio viešpatavimo 
priemonės yra drastiškesnės, bet ir kad totalitarizmas esmingai skiriasi nuo visų 
kitų mums žinomų priespaudos formų - despotizmo, tironijos ir diktatūros. Kad 
ir kur totalitarizmas ateitų į valdžią, jis sukuria visai naujas politines institucijas 
ir sunaikina visas atitinkamos šalies socialines, teisines ir politines tradicijas. 
Kad ir kokia būtų buvusi konkreti nacionalinė totalitarizmo ideologijos tradici- 
ja ar kuo ypatingas dvasinis jos šaltinis, totalitarinis valdymas klases visada pa- 
versdavo masėmis, partijų sistemą pakeisdavo ne vienpartine diktatūra, o masi- 
niu sąjūdžiu, valdžios centrą perkeldavo iš armijos į policiją ir imdavosi užsienio 
politikos, atvirai nukreiptos į pasaulinį viešpatavimą. Šiuolaikinės totalitarinės 
vyriausybės išsivystė iš vienpartinės sistemos, o kai tik jos tapdavo tikrai totali- 
tarinės, pradėdavo veikti pagal vertybių sistemą, kuri taip radikaliai skyrėsi nuo 
visų kitų, kad jokia mūsiškė tradicinė teisinė, moralinė ar sveiko proto utilitari- 
nės prigimties kategorija jau negalėdavo padėti suprasti šių sistemų, jų vertinti 
ar numatyti jų veiklos kryptį. 

Jei tiesa, kad totalitarizmo elementus galima išryškinti, vėl peržiūrint istoriją 
ir analizuojant politinę potekstę to proceso, kurį paprastai vadiname mūsų am- 
žiaus krize, tada neišvengiamai prieisime išvadą, kad ši krizė nėra tik kokia iš- 
orinė grėsmė, tik kokios nors agresyvios Vokietijos ar Rusijos užsienio politikos 
padarinys ir kad Stalinui mirus ji neišnyko, lygiai kaip neišnyko žlugus nacisti- 
nei Vokietijai. Gali būti netgi taip, kad tikrosios mūsų epochos bėdos įgaus savo 
autentišką — nors nebūtinai pačią Žiauriausią —- formą tik tada, kai totalitariz- 
mas jau bus nugrimzdęs į praeitį. 

Šitaip mąstant, visai nuoseklu iškelti tokį klausimą: ar totalitarinis valdymas, 
kilęs iš šios krizės ir kartu pasireiškiantis kaip aiškiausias ir vienintelis nedvi- 
prasmiškas jos simptomas, yra tik laikinas darinys, savo įbauginimo metodus, 
organizacines priemones ir prievartos įrankius pasiskolinęs iš gerai žinomo po- 
litinio tironijos, despotizmo ir diktatūrų arsenalo ir atsiradęs dėl apverktinos, 
bet, galimas daiktas, atsitiktinės tradicinių politinių jėgų - liberaliųjų ir konser- 
vatyviųjų, nacionalistinių ir socialistinių, respublikinių ir monarchistinių, auto- 
ritarinių ir demokratinių - nesėkmės? Ar, priešingai, egzistuoja toks dalykas 
kaip totalitarinio valdymo prigimtis, t. y. ar totalitarinis valdymas turi savitą 
esmę ir gali būti apibrėžtas bei lyginamas su kitomis valdymo formomis, kurias 
Vakarų mąstymas žinojo ir atpažindavo nuo pat senovės filosofijos laikų? Jei ši 
prielaida teisinga, tada visiškai naujos ir precedento neturinčios totalitarinės 
organizacijos ir veiklos formos turi būti kildinamos iš vieno kurio nedaugelio 
pamatinio patyrimo tipų, egzistuojančių visur, kur žmonės gyvena kartu ir rūpi- 
nasi viešaisiais reikalais. Jei egzistuoja pamatinis patyrimas, politiškai pasireiš- 

kiantis totalitariniu viešpatavimu, tada, turint galvoje totalitarinio valdymo for- 
mos naujumą, tai turi būti toks patyrimas, kuris, nesvarbu dėl kokių priežasčių, 
nebuvo tapęs politinio junginio pagrindu ir kurio nulemta bendra nuotaika, nors 
gali būti gerai žinoma bet kuriuo kitu požiūriu, anksčiau niekada nebuvo per- 
smelkusi viešųjų dalykų valdymo ir nulėmusi jų krypties. 

Jei šį klausimą svarstysime idėjų istorijos požiūriu, jis pasirodys visiškai ne- 
pamatuotas. Juk valdymo formų, tvarkiusių Žmonių gyvenimą, buvo labai ne- 
daug; jos buvo atrastos seniai, suklasifikuotos graikų ir pasirodė esančios nepa- 
prastai gyvybingos. Jei laikysimės šios klasifikacijos, kurios pamatinė idėja nesi- 
keičia jau du su puse tūkstančio metų, Platoną skiriančių nuo Kanto, mums 
iškart kils pagunda totalitarizmą aiškinti kaip tam tikrą modernią tironijos for- 
mą, t. y. kaip neteisėtą valdymą, kai valdžia sutelkta vieno žmogaus rankose. 
Savavališka valdžia, neribojama įstatymo, vykdoma valdovo interesų labui ir 
priešiška valdinių interesams, viena vertus, baimė kaip veiklos principas, bū- 
tent, baimė, kai liaudis bijosi valdovo, o valdovas liaudies, kita vertus — štai 
mūsų tradicijos nužymėti tironijos bruožai. 

Užuot sakę, kad totalitarinė valdymo forma yra beprecedentė, galime dar 
pasakyti, kad ji sunaikina pačią alternatyvą, kuria politinė filosofija grindė visus 
valdymo esmės apibrėžimus, būtent, teisėtos ir neteisėtos valdžios, savavališko 
ir teisėto valdymo alternatyvą. Kad teisėtas valdymas ir įstatymus pripažįstanti 
valdžia, viena vertus, ir beįstatymiškumas ir savavališka valdžia, kita vertus, ne- 
atskiriami, niekada nebuvo abejojama. Tačiau totalitarinis valdymas mums at- 
veria visai kitą valdžios tipą. Teisybė, kad ji nepaiso jokių pozityvių įstatymų, 
kraštutiniais atvejais net tų, kuriuos pati priėmė (kaip 1936 metų tarybinės kon- 
stitucijos atveju, jei imsime patį ryškiausią pavyzdį) arba kurių nepasirūpino 
panaikinti (kaip Veimaro konstitucijos, kurios nacių vyriausybė niekada nepa- 
naikino, atveju). Tačiau totalitarinė valdžia veikia nei visiškai pripažindama ko- 
kius nors įstatymus, nei būdama visai savavališka, nes skelbia, kad visiškai ir 
nedviprasmiškai paklūsta tiems gamtos ir istorijos dėsniams, iš kurių, kaip visa- 
da buvo manoma, kyla visi pozityvūs įstatymai. 

Absurdiška, tačiau, atrodo, nepaneigiama totalitarinės valdžios pretenzija 
yra tokia: toli gražu nebūdama „beįstatymiška“, ji sugrįžta prie tų šaltinių, iš 
kurių kyla autoritetas, o būtent iš jo pozityvūs įstatymai gavo savo galutinę legi- 
timaciją; toli gražu nebūdama savavališka, ji yra labiau palenkta toms antžmo- 
giškoms jėgoms negu bet kuri ankstesnė valdžia ir, nė iš tolo neuzurpuodama 
valdžios vieno žmogaus interesų labui, yra visiškai pasirengusi paaukoti kiek- 
vieno gyvybinius interesus, kad paklustų tam, ką ji laiko Istorijos dėsniu arba 
Gamtos dėsniu. Pats tas faktas, kad ji nepaiso pozityvių įstatymų, skelbiamas 
aukštesne legitimacijos forma, kuri, kadangi ją įkvepia patys šaltiniai, gali atsi- 
sakyti smulkaus legalizmo. Totalitarinis įstatymiškumas skelbia radęs būdą šio- 
je Žemėje įtvirtinti teisingumo valdžią, o to, reikia pripažinti, niekada negali 
pasiekti pozityvaus įstatymo legalumas. Atotrūkio tarp legalumo ir teisingumo 
niekada negalima įveikti, nes teisumo ir neteisumo normos, kuriomis pozityvus 
įstatymas paverčia savo autoriteto šaltinį - „natūralų įstatymą“, valdantį visatą, 
arba dieviškąjį įstatymą, atsiskleidžiantį Žmogaus istorijoje, arba papročius bei 
tradicijas, įkūnijančias įstatymą, išreiškiantį bendrus visų Žmonių jausmus - bū- 
tinai yra bendros ir turi galioti nesuskaičiuojamų ir nenumatytų atvejų daugy- 
bei, todėl kiekvienas konkretus individualus atvejis, kaip nesikartojanti aplin- 
kybių visuma, kažkaip atsiduria už teisės ribų. 

Totalitarinis įstatymiškumas, niekindamas legalumą ir pretenduodamas šio- 
je Žemėje sukurti tiesioginę teisingumo karalystę, vykdo Istorijos ar Gamtos 
dėsnį, nepaversdamas jo teisumo ir neteisumo normomis, galiojančiomis indi- 
vidualiam elgesiui. Šiuo atveju tas dėsnis taikomas tiesiogiai Žmonijai, 0 ne pa- 
vieniams žmonėms. Tikimasi, kad tinkamai vykdomas Gamtos ar Istorijos dės- 
nis sukurs žmoniją kaip savo galutinį produktą, ir ši viltis glūdi už visų totalitari- 
nių valdžių pretenzijos į globalinį viešpatavimą. Totalitarinė politika preten- 
duoja Žmonių rūšį priversti aktyviai ir patikimai įgyvendinti tą dėsnį, kuriam 
šiaip jau žmonės paklustų tik pasyviai ir prieš savo norą. Jei tiesa, kad ryšį tarp 
totalitarinių šalių ir civilizuoto pasaulio nutraukė siaubingi totalitarinių režimų 
nusikaltimai, tiesa ir tai, kad šis nusikalstamumas buvo nulemtas ne paprasto 
agresyvumo, žiaurumo, karo veiksmų ar išdavystės, bet sąmoningo sulaužymo 
to consensus iuris, kuris, pagal Ciceroną, sukuria „liaudį“ ir kuris, kaip tarptau- 
tinis įstatymas, moderniaisiais laikais sukūrė civilizuotą pasaulį, nes lieka kerti- 
niu tarptautinių santykių akmeniu net karo sąlygomis. Ir moralinis sprendimas, 
ir teisėta bausmė suponuoja šį pamatinį sutarimą; nusikaltėlis gali būti teisia- 
mas teisingai tik todėl, kad jis dalyvauja tame consensus iuris, ir net Dievo ap- 
reikštasis įstatymas tarp Žmonių gali funkcionuoti tik jei jie jo klauso ir jam 
pritaria. 

Šiame taške išryškėja pamatinis totalitarinės ir visų kitų teisės koncepcijų 
skirtumas. Totalitarinė politika vienos įstatymų visumos nepakeičia kita ir ne- 
nustato savo consensus iuris, vien revoliuciniu aktu nesukuria naujos teisėtumo 
formos. Tai, kad ji nepaiso jokių, netgi savų, pozityvių įstatymų, reiškia, kad ji 
tiki, jog gali apsieiti be jokio consensus iuris ir vis dėlto nenusmukti iki tironiš- 
kos beįstatymiškumo būklės, savivalės ir baimės. Ji gali apsieiti be consensus 
iuris, nes žada įstatymo vykdymą apsaugoti nuo bet kokios žmogaus veiklos ir 
valios, be to, ji žada teisingumą žemėje, nes pretenduoja to įstatymo įkūnijimu 
padaryti pačią žmoniją. 

Šitoks žmogaus ir teisės sutapatinimas, kuris neva įveikia atotrūkį tarp lega- 
lumo ir teisingumo, kankinusį teisinį mąstymą nuo senovės laikų, neturi nieko 
bendro su /umen naturale arba sąžinės balsu, kuriuo Gamta ar Dievybė, kaip ius 
naturale ar istoriškumo šaltinis, apreiškia Dievo įsakymus ir, kaip manoma, skel- 
bia savo autoritetą pačiame žmoguje. Tai niekada nepadaro Žmogaus vaikščio- 
jančiu įsakymo įkūnijimu, bet, priešingai, lieka atskirta nuo jo kaip autoritetas, 
reikalaujantis pritarimo ir paklusnumo. Gamta ar Dievas kaip pozityvių įstaty- 
mų autoriteto šaltinis buvo traktuojami kaip nekintantys ir amžini, o pozityvūs 
įstatymai yra kintantys ir keičiami pagal aplinkybes, bet pasižymi santykiniu ne- 
kintamumu lyginant su daug greičiau besikeičiančiais žmogaus veiksmais. Šį 
nekintamumą jie gauna iš savo autoriteto šaltinio amžinosios esaties. Todėl po- 
zityvūs įstatymai pirmiausia turi veikti kaip nuolat kintančius Žmogaus veiks- 
mus stabilizuojantys veiksniai. 

Totalitarizmas visus dėsnius interpretuoja kaip sąjūdžio dėsnius. Kai naciai 
kalba apie gamtos dėsnį ar kai bolševikai kalba apie istorijos dėsnį, nei gamta, 
nei istorija nebėra mirtingų žmonių veiksmus stabilizuojantis autoriteto šalti- 
nis, O yra judėjimas savaime. Nacių tikėjimo rasiniais dėsniais kaip gamtos dės- 
nio žmoguje išraiška pagrindas yra Darwino idėja, kad žmogus yra padarinys 
natūralios raidos, kuri nebūtinai turi baigtis dabartine žmonių rūšimi, lygiai kaip 
bolševikų tikėjimo klasių kova kaip istorijos dėsnio išraiška pagrindas yra Mar- 
xO požiūris į visuomenę kaip į padarinį gigantiško istorinio proceso, kuris išsi- 

skleidžia pagal savo paties judėjimo dėsnį, juda prie istorinio laiko pabaigos ir 
paneigia pats save. 

Skirtumas tarp Marxo istorinio ir Darwino natūralistinio požiūrio būdavo 
dažnai nurodomas, dažniausiai ir visai pagrįstai - Marxo naudai. Tai lėmė, kad 
mes užmiršome, kaip intensyviai ir pozityviai Marxas domėjosi Darwino teori- 
jomis, - net Engelsas negalėjo sugalvoti didesnio komplimento Marxo moksli- 
niams laimėjimams, kaip pavadinti jį „istorijos Darwinu“!. Jei apsvarstytume ne 
realius tų dviejų žmonių laimėjimus, o pamatinius filosofinius jų principus, pa- 
sirodytų, kad galiausiai istorijos judėjimas ir gamtos judėjimas yra visiškai tas 
pat. Tai, kad Darwinas judėjimo idėją taiko gamtai, tai, kad jis pabrėžia, jog 
bent jau biologijos srityje gamtinis judėjimas yra ne ciklinis, o linijinis, išsisklei- 
džiantis kaip begalinė pažanga, faktiškai reiškia, kad gamta, galima sakyti, nu- 
blokšta į istoriją, kad gamtinis gyvenimas traktuojamas istoriškai. „Gamtinis“ 
geriausiai prisitaikiusių būtybių išlikimo dėsnis irgi yra istorijos dėsnis, todėl jau 
pats savaime gali būti panaudotas rasizmo, kaip ir Marxo pažangiausios klasės 
išlikimo dėsnis. Kita vertus, Marxo klasių kova kaip varomoji istorijos jėga yra 
tik išorinė gamybinių jėgų vystymosi išraiška, o gamybinės jėgos savo ruožtu 
kyla iš žmogaus „darbo jėgos“. Pagal Marxą, darbas yra ne istorinė, o gamtinė 
biologinė jėga, kurią išlaisvina žmogaus „ir gamtos metabolizmas“, leidžiantis 
jam išsaugoti individualų savo egzistavimą ir reprodukuoti rūšį*. Dviejų mąs- 
tytojų pamatinių įsitikinimų panašumą Engelsas matė labai aiškiai, nes supra- 
to, koks lemtingas vaidmuo abiejose teorijose skiriamas vystymosi idėjai. Mil- 
žiniškas mąstymo pokytis, įvykęs praeito šimtmečio viduryje, pasireiškė tuo, 
kad buvo atsisakyta ką nors traktuoti taip, „kaip tai yra“, ir viskas buvo nuo- 
sekliai interpretuojama tik kaip tam tikro tolesnio vystymosi pakopa. Ar varo- 
moji šio vystymosi jėga buvo vadinama gamta, ar istorija, nėra labai svarbu. 
Tose ideologijose pasikeitė pati termino „dėsnis“ prasmė: užuot išreiškęs pa- 
stovumo ribas, kurių negali viršyti žmogaus veiksmai ir judesiai, jis tapo paties 
judėjimo išraiška. 

Totalitarinė politika, kuri orientavosi į ideologijų teikiamus receptus, demas- 
kavo tikrąją šio judėjimo prigimtį, nes aiškiai parodė, kad tokio tipo procesas 
neturi pabaigos. Jei dėl gamtos dėsnio sunaikinama viskas, kas kenkia gyveni- 
mui ar prie jo neprisitaiko, tai reiškia, kad nunyksta pati gamta, jei nesuranda- 
mos naujos kenksmingų ar neprisitaikiusių prie gyvenimo esinių kategorijos, O 
jei istorijos dėsnis lemia tai, kad klasių kovoje „nunyksta“ tam tikros klasės, tai 
reiškia pačios žmogaus istorijos pabaigą, jei nesusiformuoja naujos rudimenti- 
nės klasės, kurios savo ruožtu gali „nunykti“ nuo totalitarinių valdovų rankos. 
Kitaip tariant, žudymo dėsnis, kuriuo remdamiesi totalitariniai sąjūdžiai užgro- 
bia ir įgyvendina valdžią, liktų judėjimo dėsniu netgi jei jiems pavyktų savo val- 
džiai palenkti visą žmoniją. 


! Marxo laidotuvių kalboje Engelsas pasakė: „Darwinas atrado organinės gyvybės vystymosi 
dėsnį, o Marxas atrado žmogaus istorijos vystymosi dėsnį“. Panašų komentarą matome Engcl- 
so parašytame Komunistų partijos manifesto 1890 metų leidimo įvade, o savo parašytame Šei- 
mos <...> alsiradimo įvade jis dar kartą sugretina „Darwino evoliucijos teoriją“ ir „Marxo 
pridedamosios vertės teoriją“. 

* Apic Marxo pateiktąją darbo, kaip „amžinos, gamtos primestos, būtinybės, bc kurios negalė- 
tų vykti metabolizmas tarp žmogaus ir gamtos, o todėl būtų neįmanomas joks gyvenimas“, 
sampratą žr. Capital, Vol. 1, Part 1, 1 ir 5 sk. Citata paimta iš 1 sk. antrojo skirsnio. 

Teisėta valdymo forma mes laikome politinį junginį, kuriam reikalingi pozity- 
vūs įstatymai, nekintančią ius naturale arba amžinus Dievo įsakymus paverčiantys 
teisumo ar neteisumo normomis ir juos įgyvendinantys. Tik per šias kiekvienos 
šalies pozityvių įstatymų normas ius naturale arba Dievo įsakymai tampa politine 
tikrove. Totalitarinės valdžios politiniame junginyje šią pozityvių įstatymų vietą 
užima totalinis teroras, kurio tikslas - istorijos ar gamtos judėjimo dėsnį paversti 
tikrove. Kaip pozityvūs įstatymai, nors ir apibrėžia teisės pažeidimus, bet nuo jų 
nepriklauso (nusikaltimų nebuvimas kokioje nors visuomenėje įstatymų nepada- 
ro nereikalingų, bet priešingai, žymi pačią tobuliausią jų valdžią), taip ir teroras 
totalitarinės valdžios sąlygomis nustoja būti tik opozicijos nuslopinimo priemone, 
nors tokiems tikslams juo irgi naudojamasi. Teroras tampa totalinis, kai nebepri- 
klauso nuo jokios opozicijos, jis tampa aukščiausiu valdovu tada, kai jau niekas 
nebestovi jo kelyje. Įstatymiškumas yra netironiškos valdžios esmė, beįstatymiš- 
kumas - tironijos esmė, o teroras yra totalitarinio viešpatavimo esmė. 

Teroras yra judėjimo dėsnio įgyvendinimas. Svarbiausias jo tikslas - leisti gam- 
tos ar istorijos jėgai laisvai skleistis žmonijoje, netrikdomai jokio spontaniško 
žmogaus veiksmo. Pats savaime teroras siekia „stabilizuoti“ Žmogų, kad išlaisvin- 
tų gamtos ir istorijos jėgas. Šis judėjimas išskiria žmonijos priešus, prieš kuriuos 
atpalaiduojamas teroras, ir jokiam laisvam veiksmui, ar tai būtų opozicija, ar sim- 
patija, negalima leisti trukdyti naikinti Istorijos ar Gamtos, klasių ar rasės „objek- 
tyvų priešą“. Kaltė ir nekaltumas tampa beprasmiškomis sąvokomis: „kaltas“ yra 
tas, kuris trukdo gamtiniam ar istoriniam procesui, jau paskelbusiam nuosprendį 
„Žemesnėms rasėms“, „prie gyvenimo neprisitaikiusiems“ individams, „atgyve- 
nusioms klasėms ir išsigimusioms tautoms“. Teroras vykdo šiuos nuosprendžius, 
ir prieš jo teismą visi, kuriuos jis paliečia, subjektyviai yra nekalti: nužudytieji 
nekalti todėl, kad jie niekuo nekenkė sistemai, o žudikai nekalti todėl, kad iš 
tikrųjų nežudė, o tik vykdė mirties nuosprendį, paskelbtą tam tikro aukščiausiojo 
tribunolo. Patys valdovai nepretenduoja būti teisingi ar išmintingi, 0 tik vykdyti 
istorijos ir gamtos dėsnius - jie netaiko įstatymų, bet vykdo judėjimą pagal jam 
būdingą dėsnį. Teroras yra įstatymiškas, jei įstatymas yra kokios nors antžmogiš- 
kos jėgos, gamtos ar istorijos, dėsnis. 

Teroras kaip vykdymas dėsnio, lemiančio judėjimą, kurio galutinis tikslas 
yra ne žmonių gerovė arba vieno žmogaus interesas, o žmonijos gamyba, nai- 
kina individus rūšies labui, aukoja „dalis“ „visumos“ labui. Antžmogiška Gam- 
tos ar Istorijos jėga turi savo pradžią ir savo pabaigą, todėl jai gali sutrukdyti 
tik nauja pradžia ir individuali pabaiga, - o toks iš tikrųjų ir yra kiekvieno 
Žmogaus gyvenimas. 

Pozityvieji įstatymai konstitucinės valdžios atveju turi nustatyti žmonių ko- 
munikavimo ribas ir kanalus. Žmonių bendruomenei nuolat kelia grėsmę kiek- 
vienas naujas joje gimęs žmogus, nes kartu su kiekvienu nauju gimimu pasauly- 
je gimsta nauja pradžia, potencialiai atsiranda naujas pasaulis. Įstatymų pasto- 
vumas atitinka nuolatinį visų žmogiškųjų dalykų judėjimą, tokį judėjimą, kuris 
negali pasibaigti tol, kol žmonės gimsta ir miršta. Įstatymai nustato ribas kiek- 
vienai naujai pradžiai, o kartu garantuoja jos judėjimo laisvę, to, kas visiškai 
nauja ir neprognozuojama, galimybę. Politinei žmogaus egzistencijai pozityvių- 
jų įstatymų brėžiamos ribos yra tas pat, kas jo istorinei egzistencijai yra atmin- 
tis: jie laiduoja išankstinį bendro pasaulio egzistavimą, tam tikros tęsties, kuri 
peržengia kiekvienos kartos individualaus gyvenimo trukmę, sugeria naujus prad- 
menis ir yra jų Maitinama, tikrovę. 

Totalinis teroras taip lengvai, bet klaidingai laikomas tironiškos valdžios 
požymiu todėl, kad totalitarinė valdžia savo pradinėse stadijose turi elgtis taip, 
kaip elgiasi tironiška valdžia, ir naikinti žmogaus sukurto įstatymo ribas. Bet 
totalinis teroras nereiškia savavališko beįstatymiškumo - jis siautėja ne dėl ko- 
kios nors savavališkos jėgos pergalės ar despotiškos vieno žmogaus valdžios vi- 
siems kitiems ir jokiu būdu ne todėl, kad sukeltų visų karą prieš visus. Individu- 
alių žmonių bendravimo kanalus ir ribas jis pakeičia geležiniais saitais, kurie 
suriša juos taip stipriai, kad atrodo, jog individualių žmonių įvairovė ištirpsta 
viename gigantiško dydžio Žmoguje. Nugriauti tarp žmonių esančias įstatymų 
užtvaras — kaip daro tironija, — tai atimti žmogaus laisves ir sunaikinti laisvę 
kaip gyvą politinę tikrovę: juk erdvė tarp žmonių, kurią apibrėžia įstatymai, yra 
gyvoji laisvės erdvė. Totalinis teroras naudojasi šiuo senu tironijos įrankiu, bet 
kartu sunaikina ir tą beįstatymišką atviros laukinės baimės ir įtarumo zoną, ku- 
rią sukuria tironija. Žinoma, ši dykuma jau nėra gyvoji laisvės erdvė, bet ji vis 
dar palieka šiek tiek vietos joje gyvenančių žmonių veiksmams, kuriuos kreipia 
baimė ir įtarumas. 

Suspausdamas žmones į vieną daiktą, totalinis teroras sunaikina juos skirian- 
čią erdvę, ir palyginti su sąlygomis, susidarančiomis šiuose geležiniuose spaustu- 
vuose, net tironijos sukuriama dykuma, vis dar būdama tam tikra erdvė, atrodo 
lyg kokia laisvės garantija. Totalitarinė valdžia ne tiesiog atima teises ar panaikina 
esmines laisves; kiek mums leidžia spręsti ribotas mūsų pažinimas, jai net nepa- 
vyksta iš žmogaus širdies išplėšti laisvės meilės. Ji sunaikina vieną esminę laisvės 
sąlygą — paprasčiausią galėjimą judėti, kuris negali egzistuoti be erdvės. 

Totalinis teroras, totalitarinės valdžios esmė, vykdomas nei dėl žmonių, nei 
prieš juos. Tariama, kad gamtos ir istorijos jėgoms jis yra su niekuo nesulygina- 
ma priemonė pagreitinti jų judėjimą. Šis judėjimas, pavaldus savo paties dės- 
niui, tolesnės perspektyvos požiūriu negali būti sustabdytas, ir galiausiai visada 
paaiškės, kad jo jėga daug galingesnė už pačias galingiausias jėgas, sukuriamas 
žmogaus veiksmų ir valios. Bet jis gali būti sulėtintas ir jį beveik neišvengiamai 
sulėtina Žmogaus laisvė, kurios negali neigti net totalitariniai valdovai, nes ši 
laisvė - nereikalinga ir kaprizinga, kaip mano jie patys - sutampa su tuo faktu, 
kad žmonės yra gimę ir kad todėl kiekvienas iš jų yra nauja pradžia ir tam tikra 
prasme pradeda pasaulį iš naujo. Totalitariniu požiūriu tas faktas, kad žmonės 
gimsta ir miršta, gali būti traktuojamas tik kaip trikdantis įsikišimas į aukštesnių 
jėgų veikimą. Todėl teroras, kaip nuolankus gamtos bei istorijos judėjimo tar- 
nas, iš šio proceso privalo pašalinti ne tik laisvę bet kokia konkrečia prasme, bet 
ir patį laisvės šaltinį, sutampantį su žmogaus gimimo faktu ir jo sugebėjimu 
pradėti naują pradžią. Plieniniai teroro spaustuvai, sunaikinantys žmonių įvai- 
rovę ir iš daugelio padarantys Vieną, kuris veiks neklystamai, tarsi jis pats būtų 
istorijos ar gamtos vyksmo dalis, traktuojami kaip įrankis, padedantis ne tik 
išlaisvinti istorijos ir gamtos jėgas, bet ir suteikti joms tokį greitį, kurio jos nie- 
kada nepasiektų paliktos pačios sau. Praktiniu požiūriu tai reiškia, kad teroras 
nedelsdamas vykdo mirties nuosprendžius - kaip tariama, pačios Gamtos jau 
paskelbtus tokioms rasėms ir individams, kurie „neprisitaikę gyventi“, o Istori- 
jos - „atgyvenusioms klasėms“, - nelaukdamas pačiai gamtai ar istorijai būdin- 
gų lėtesnių ir ne tokių efektyvių procesų. 

Gali pasirodyti, kad tokia koncepcija, pagal kurią pati valdžia tapo judėjimu, 
išsprendžiama labai sena politinio mąstymo kelta problema, panaši į jau minėtą 
atotrūkio tarp legalumo ir teisingumo problemą. Jei valdžios esmė apibrėžiama 

kaip įstatymiškumas ir jei tariama, kad įstatymai yra žmonių viešuosius reikalus 
stabilizuojančios jėgos (kaip iš tikrųjų ir buvo nuo pat Platono, kuris savo Įstaty- 
muose šaukėsi Dzeuso, ribų dievo), tada iškyla politinio junginio ir jo piliečių 
veiklos judrumo problema. Įstatymiškumas apriboja veiksmus, bet jų neįkve- 
pia; įstatymų didybė, bet ir jų painiava laisvose visuomenėse pasireiškia tuo, 
kad jie sako vien tai, ko negalima daryti, bet niekada nesako, ką privalu daryti. 
Būtino politinio junginio judrumo niekada negalima rasti jo esmėje, jau vien 
todėl, kad ši esmė - vėl nuo Platono laikų — visada buvo apibūdinama orientuo- 
jantis į jos nekintamumą. Ilga trukmė atrodė esanti vienas iš patikimiausių gero 
valdymo matų. Dar Montesguieu svarbiausiu tironijos blogybės įrodymu laikė 
tai, kad tik tironijos yra linkusios sugriūti iš vidaus, susinaikinti pačios, tuo tar- 
pu visas kitas valdžias sugriauna išorinės aplinkybės. Todėl valdžioms apibrėžti 
visada reikėdavo to, ką Montesguieu pavadino „veiksmo principu“, skirtingu 
įvairių valdymo formų atvejais, tačiau įkvepiančiu ir valdžią, ir piliečius viešajai 
veiklai ir praverčiančiu ne vien kaip grynai negatyvus įstatymiškumo matas, bet 
ir kaip bet kokio veiksmo, susijusio su viešaisiais reikalais, vertinimo kriterijus. 
Tokie pagrindiniai veiksmo principai ir kriterijai, pagal Montesguieu, yra: mo- 
narchijos atveju - garbė, respublikos - dorybė, tironijos - baimė. 

Tobulai totalitarinei valdžiai, kuriai egzistuojant visi žmonės tampa Vienu Žmo- 
gumi, kur visų veiksmų tikslas yra pagreitinti gamtos ir istorijos judėjimą, kur 
kiekvienas individualus veiksmas yra Gamtos ar Istorijos paskelbto mirties nuo- 
sprendžio įvykdymas, t. y. tokiomis sąlygomis, kur siekiant palaikyti nuolatinį ju- 
dėjimą visiškai pasitikima teroru, nereikia jokio principo, pagal kurį veiksmas 
skirtųsi nuo savo esmės. Tačiau kol totalitarinė valdžia dar nėra užkariavusi viso 
Žemės rutulio, kol plieniniai teroro spaustuvai kiekvieno individualaus žmo- 
gaus nėra pavertę vieningos žmonijos dalimi, teroras savo dvejopos funkcijos 
požiūriu - kaip valdžios esmė ir kaip judėjimo, o ne veiksmo principas - negali 
būti įgyvendintas iki galo. Kaip įstatymiškumo konstitucinės valdžios atveju nepa- 
kanka įkvėpti Žmogaus veiksmams ir nurodyti jų krypčiai, taip ir teroro totalitari- 
nės valdžios atveju nepakanka įkvėpti žmogaus elgesiui ir jam vadovauti. 

Nors šiuo metu egzistuojančiomis sąlygomis totalitariniam viešpatavimui, kaip 
ir kitoms valdymo formoms, reikia orientyro, kreipiančio piliečių elgesį viešuo- 
siuose reikaluose, jam nereikia (ir jis net negali juo naudotis) veiksmo principo 
tikslia šio žodžio prasme, nes totalitarinis režimas kaip tik ir siekia sunaikinti 
žmogaus sugebėjimą veikti. Totalinio teroro sąlygomis net baimė nebegali nu- 
rodyti, kaip reikia elgtis, nes teroras pasirenka savo aukas nepriklausomai nuo 
individualių veiksmų ar minčių, orientuodamasis tik į gamtinio ar istorinio pro- 
ceso objektyvų būtinumą. Totalitarinėmis sąlygomis baimės, galimas daiktas, 
daug daugiau negu bet kada anksčiau, bet baimė praranda savo praktinį nau- 
dingumą, kai jos kreipiami veiksmai nebegali padėti išvengti tų pavojų, kurių 
žmogus bijosi. Tą pat galima pasakyti apie simpatiją režimui arba jo rėmimą: 
juk totalinis teroras pagal objektyvius matus atrenka ne tik aukas - savo bude- 
lius jis pasirenka irgi visiškai nepaisydamas kandidato įsitikinimų ir simpatijų. 
Nuoseklus įsitikinimo kaip veiksmo motyvo pašalinimas tapo kasdiene prakti- 
ka, kai prasidėjo didieji valymai Tarybų Rusijoje ir satelitinėse šalyse. Totalitari- 
niu auklėjimu visada buvo siekiama ne įdiegti įsitikinimus, o sunaikinti sugebė- 
jimą apskritai suformuoti kokius nors įsitikinimus. Grynai objektyvių kriterijų 
taikymas esesininkų atrankos sistemoje buvo didysis organizacinis Himmlerio 
išradimas: kandidatus jis parinkdavo pagal fotografijas, pagal grynai rasinius 

kriterijus. Gamta pati nuspręsdavo ne tik tai, kas turi būti sunaikintas, bet ir tai, 
kas turi tapti budeliu. 

Joks pagrindinis elgesio principas, galiojantis žmogaus veiklos srityje, pavyz- 
džiui, dorybė, garbė, baimė, nebėra reikalingas ir negali būti naudingas išjudin- 
ti politiniam junginiui, kuris ne tik naudojasi teroru kaip įgąsdinimo priemone, 
bet kurio esmė iryra teroras. Vietoje minėtų principų į viešųjų reikalų sritį tero- 
ras diegia visai naują principą, kuris visiškai nebepaiso žmogaus valios veikti ir 
pabrėžia judėjimo dėsnį, pagal kurį tas teroras funkcionuoja ir nuo kurio todėl 

Totalitarinės šalies gyventojai bloškiami į gamtos ar istorijos proceso spąstus, 
kad pagreitintų jo vyksmą, todėl jie gali būti tik tam vyksmui būdingo dėsnio vyk- 
dytojai arba jo aukos. Pats procesas gali nuspręsti, kad tie, kurie šiandien naikina 
rases ir individus, atgyvenusių klasių atstovus ir žlungančias tautas, rytoj bus tie, 
kurie turi būti paaukoti. Kad valdytų savo valdinių elgesį, totalitariniam režimui 
reikia kiekvieną Žmogų vienodai gerai parengti ir budelio, ir aukos vaidmeniui. 
Šitoks dvipusis parengimas, veiksmo principo pakaitalas, yra ideologija. 


Ideologijos, t. y. visokiausi „izmai“, savo šalininkų pasitenkinimui galintys 
paaiškinti viską ir bet kurį įvykį išvesti iš vienintelės prielaidos, yra visiškai nese- 
nas reiškinys. Daugelį dešimtmečių politiniame gyvenime jos atliko visai menką 
vaidmenį. Tik pasitelkdami „atgalinę“ išmintį galime jose pamatyti tam tikrų 
elementų, kurie jas padarė tokias stulbinamai naudingas totalitarinei valdžiai. 
Iki Hitlerio ir Stalino didžiulės politinės ideologijų galimybės dar nebuvo at- 
skleistos. 

Ideologijos pasižymi moksliškumu: mokslinį požiūrį jos sujungia su filosofiš- 
kai reikšmingais rezultatais ir pretenduoja į mokslinės filosofijos statusą. Atro- 
do, jog žodis „ideologija“ implikuoja mintį, kad idėja gali tapti mokslo objektu, 
kaip gyvūnai yra zoologijos objektai, ir kad priesaga „-logija“ ideologijos, kaip 
ir zoologijos, atveju nurodo tik /ogoi, t. y. mokslinius teiginius apie atitinkamą 
objektą. Jei būtų tikrai taip, ideologija būtų tik pseudomokslas ir pseudotiloso- 
fija, peržengianti ir mokslo, ir filosofijos ribas. Pavyzdžiui, deizmas tokiu atveju 
būtų ideologija, traktuojanti Dievo idėją, kurią gvildena ir filosofija, moksline 
maniera, būdinga teologijai, kuri Dievą laiko apsireiškusia tikrove. (Teologija, 
kuri nėra pagrįsta apreiškimu kaip duota tikrove, bet traktuoja Dievą kaip idė- 
ją, būtų toks pat beprotiškas dalykas kaip ir zoologija, abejojanti fiziniu, apčiuo- 
piamu gyvūnų egzistavimu.) Tačiau mes žinome, kad tai tik dalis tiesos. Nors 
deizmas neigia dieviškąjį apreiškimą, jis ne paprasčiausiai formuluoja „moksli- 
nius“ teiginius apie Dievą, kuris yra tik „idėja“, bet naudojasi Dievo idėja, kad 
paaiškintų pasaulio įvykių eigą. „Izmų“ „idėjos“ - rasė rasizmo, Dievas deizmo 
atveju — niekada nėra ideologijų objektas, o priesaga „-logija“ niekada papras- 
čiausiai nenurodo „mokslinių“ teiginių visumos. 

Ideologija yra tai, ką tiesiogine prasme nusako šis žodis: tai idėjos logika. Jos 
objektas yra istorija, kuriai taikoma „idėja“, o šio taikymo rezultatas yra ne visu- 
ma teiginių apie tai, kas yra, bet išsklaida tokio proceso, kurio esmė yra nuolati- 
nis kismas. Įvykių eigą ideologija traktuoja taip, tarsi ta eiga būtų pavaldi tam 
pačiam „dėsniui“ kaip ir jos „idėjos“ loginė išsklaida. Ideologijos pretenduoja 
pažinti viso istorijos proceso paslaptis - praeities mįsles, dabarties sampynas, at- 
eities netikrybes - remdamosi logika, glūdinčia atitinkamose jų idėjose. 

Ideologijų niekada nedomina būties stebuklas. Jos yra istoristinės, joms rūpi 

tapsmas ir žūtis, kultūrų atsiradimas ir žlugimas, net jei jos bando aiškinti istoriją 
tam tikru „gamtos dėsniu“. Žodis „rasė“ rasizmo atveju nežymi kokio nors nuo- 
širdaus domėjimosi žmonijos rasėmis kaip mokslinio tyrinėjimo sritimi, o tėra 
„Idėja“, kuria istorijos judėjimas aiškinamas kaip vienas nuoseklus procesas. 

Ideologijos „idėja“ nėra nei platoniškoji amžinoji protu suvokiama esmė, nei 
kantiškasis reguliatyvinis proto principas, - ji yra aiškinimo įrankis. Ideologijos 
požiūriu istorija nėra tai, ką nušviečia idėja (tai reikštų, kad istorija regima tam 
tikros idealios amžinybės požiūriu, o toji amžinybė pati yra už istorinio judėji- 
mo); ne, istorija yra tai, ką galima apskaičiuoti remiantis idėja. Šiam naujam 
vaidmeniui „idėja“ tinka dėl savosios „logikos“, pagal kurią istorinis judėjimas 
pats yra „idėjos“ padarinys ir nereiškia jokio išorinio veiksnio, kuris istoriją išju- 
dintų. Rasizmas pagrįstas įsitikinimu, kad esama judėjimo, glūdinčio pačioje 
rasės idėjoje, kaip deizmas pagrįstas įsitikinimu, kad judėjimas glūdi pačioje 
Dievo sąvokoje. 

Tariama, kad istorijos judėjimas ir šios sąvokos loginis procesas atitinka vie- 
nas kitą, todėl visa, kas atsitinka, atsitinka pagal vienos „idėjos“ logiką. Tačiau 
vienintelis galimas judėjimas logikos srityje yra dedukcijos iš prielaidų proce- 
sas. Dialektinė logika (kaip procesas, kai judama nuo tezės per antitezę prie 
sintezės, kuri savo ruožtu tampa tolesnio dialektinio judėjimo teze), kai tik jos 
griebiasi kokia nors ideologija, iš principo nesiskiria nuo to, kas buvo pasakyta: 
pirma tezė tampa prielaida, ir jos nauda ideologiniam aiškinimui yra ta, kad 
šitas dialektinis triukas gali pašalinti faktinius prieštaravimus kaip vieno tapa- 
taus ir nuoseklaus judėjimo pakopas. 

Kai tik logika kaip minties judėjimas - o ne kaip būtina mąstymo kontrolės 
priemonė - taikoma idėjai, ši idėja paverčiama prielaida. Ideologiniai pasaulio 
aiškinimai šią operaciją atlikdavo daug anksčiau, negu ji tapo tokia stulbinan- 
čiai vaisinga totalitariniam protavimui. Šitoks grynai negatyvus logikos prievar- 
tavimas, prieštaravimų draudimas, tapo „produktyvus“, nes visą mąstymo gran- 
dinę pradėti ir primesti sąmonei buvo galima prieinant išvadas grynos dedukci- 
jos stiliumi. Tokio deduktyvaus proceso negali pertraukti nei nauja idėja (kuri 
būtų tik kita prielaida, lemianti kitokią išvadų visumą), nei naujas patyrimas. 
Ideologija visada taria, kad vienos idėjos pakanka paaiškinti viskam, jei išvados 
gaunamos iš pirminės prielaidos, ir kad joks patyrimas negali nieko pamokyti, 
nes viskas jau glūdi šitame nuosekliame loginės dedukcijos procese. Pavojus, 
kurį lemia tai, kad neišvengiamas filosofinės minties netikrumas pakeičiamas 
totaliniu ideologiniu (ir su ta ideologija susijusios Weltanschauung) aiškinimu, 
yra netgi ne tas, kad rizikuojama nusiristi iki kokių nors paprastai bendrų, visa- 
da nekritiškų prielaidų, o veikiau tas, kad žmogaus sugebėjimui mąstyti būdin- 
ga laisvė pakeičiama tramdomaisiais logikos marškiniais, ir tokiu atveju žmo- 
gus gali išprievartauti save beveik taip pat negailestingai, kaip tai galėtų padary- 
ti tik kokia nors išorinė jėga. 

XIX amžiaus Welianschauungen ir ideologijos savaime nėra totalitarinės, ir 
nors rasizmas bei komunizmas tapo svarbiausiomis XX amžiaus ideologijomis, 
jos iš principo nebuvo „labiau totalitarinės“ už kitas. Jos tapo totalitarinės to- 
dėl, kad jas grindžiančio pradinio patyrimo elementai - rasių kova dėl viešpata- 
vimo pasaulyje ir klasių kova dėl politinės valdžios atitinkamose šalyse - pasiro- 
dė esą politiškai daug svarbesni negu patyrimo elementai, iš kurių išaugo kitos 
ideologijos. Šiuo požiūriu ideologinė rasizmo ir komunizmo pergalė prieš visus 
kitus „izmus“ buvo nulemta anksčiau, negu totalitariniai sąjūdžiai griebėsi kaip 


452 Totalitarizmas 


tik šių ideologijų. Kita vertus, visose ideologijose esama totalitarinių elementų, 
bet jie iki galo išvystomi tik totalitarinių sąjūdžių, ir tai sukelia klaidinantį įspū- 
dį, kad tik rasizmas ir komunizmas savo pobūdžiu yra totalitarinės ideologijos. 
Tiesa veikiau yra ta, kad tikrąją ideologijų prigimtį atskleidė tik tas vaidmuo, 
kurį ideologija atliko totalitarinio viešpatavimo struktūroje. Žiūrint kaip tik šiuo 
aspektu, išryškėja trys specifiški totalitariniai elementai, būdingi bet kokiam 
ideologiniam mąstymui. 

Pirma, pretenduodamos į totalinį aiškinimą, ideologijos linksta aiškinti ne 
tai, kas yra, o tai, kas tampa, kas gimsta ir nunyksta. Visais atvejais jas domina 
tik judėjimo elementas, t. y. istorija įprastine šio žodžio prasme. Ideologijos 
visada orientuotos į istoriją, netgi tada (kaip rasizmo atveju), kai regimai re- 
miasi gamtos prielaida; gamta reikalinga tik tam, kad būtų galima paaiškinti 
istorinius dalykus ir redukuoti juos į gamtos dalykus. Totalinio aiškinimo pre- 
tenzija lemia tai, kad ideologija žada paaiškinti visus istorinius įvykius, duoti 
totalinį praeities paaiškinimą, totalinį dabarties pažinimą ir patikimą ateities 
numatymą. 

Antra, siekdamas totalinio aiškinimo, ideologinis mąstymas tampa nepriklau- 
somas nuo bet kokio patyrimo, iš kurio jis negali išmokti nieko nauja, net jeigu 
tai būtų visai neseniai įvykusių dalykų patyrimas. Šitaip ideologinis mąstymas 
tampa nepriklausomas nuo tikrovės, kurią mes suvokiame penkiomis savo jus- 
lėmis, ir atkakliai teigia „tikresnę“ tikrovę, pasislėpusią už visų jusliškai suvo- 
kiamų daiktų, valdančią juos iš tos slaptos vietos ir reikalingą šeštosios juslės, 
leidžiančios mums ją suvokti. Šeštąją juslę teikia būtent ideologija, ta ypatinga 
ideologinė indoktrinacija, kuria užsiima auklėjimo institucijos, įkurtos kaip tik 
šiam tikslui - treniruoti „politinius kareivius“ nacių Ordensburgen'uose arba Ko- 
minterno ir Kominformo mokyklose. Totalitarinio sąjūdžio propaganda irgi ver- 
čia mąstymą atitrūkti nuo patyrimo ir tikrovės - ji visada siekia suteikti slaptą 
prasmę kiekvienam viešam, apčiuopiamam įvykiui ir įtarti, kad už kiekvieno 
viešo politinio veiksmo glūdi slaptas ketinimas. Kai tik sąjūdžiai ateina į val- 
džią, jie pradeda keisti tikrovę pagal savo ideologinius reikalavimus. Priešišku- 
mo sąvoka pakeičiama sąmokslo sąvoka, ir tai sukuria tokią mąstyseną, kuriai 
pasidavus tikrovė - realus priešiškumas arba realus draugiškumas - nebepati- 
riama ir nebesuprantama remiantis ja pačia, bet automatiškai traktuojama kaip 
tai, kas žymi dar kažką kita. 

"Trečia, kadangi ideologijos savaime neturi galios keisti tikrovės, šitokį min- 
ties atpalaidavimą nuo patyrimo jos pasiekia tam tikrais įrodymo metodais. Ide- 
ologinis mąstymas tvarko faktus, remdamasis absoliučiai logine procedūra, kuri 
prasideda nuo aksiomiškai priimtos prielaidos, o visa kita dedukuojama iš jos; 
tai reiškia, kad ideologinis mąstymas skleidžiasi su tokiu nuoseklumu, kurio nie- 
kur nėra tikrovės srityje. Dedukcija gali skleistis logiškai arba dialektiškai; bet 
kuriuo atveju ji suponuoja nuoseklų samprotavimo procesą, o kadangi mąstoma 
procesų kalba, tai tariama, kad galima suprasti antžmogiškų, gamtinių ar istori- 
nių procesų judėjimą. Supratimas pasiekiamas, logiškai arba dialektiškai protu 
imituojant „moksliškai“ nustatytų judėjimų dėsnius, su kuriais dėl šio imitacijos 
proceso tapatinamas mąstymo judėjimas. Ideologinis argumentavimas (visa- 
da tam tikra loginė dedukcija) atitinka du anksčiau minėtus ideologijų ele- 
mentus - judėjimo elementą ir atitolimo nuo tikrovės ir patyrimo elementą, - 
pirma, todėl, kad ideologinis mąstymo judėjimas nekyla iš patyrimo, 0 yra save 
kuriantis, ir, antra, todėl, kad vienas vienintelis aspektas, išplėštas iš patiriamos 

tikrovės, paverčiamas aksiomos tipo prielaida, o tolesnio argumentavimo pro- 
cesas visiškai atitraukiamas nuo bet kokio būsimo patyrimo. Jei ideologinis mąs- 
tymas nustatė savo prielaidą, savo išeities tašką, patyrimas jau nebetrukdo jam, 
ir jokia tikrovė nebegali jam padaryti jokios įtakos. 

"Triukas, kuriuo naudojosi abu diktatoriai, siekdami atitinkamas savo ideolo- 
gijas paversti įrankiais, kuriuos turėdamas kiekvienas jų valdinys galėtų privers- 
ti save susitaikyti su siautėjančiu teroru, buvo apgaulingai paprastas ir nepaste- 
bimas: tas ideologijas jie priėmė absoliučiai rimtai, vienas didžiuodamasis ypa- 
tingu savo sugebėjimu samprotauti „su lediniu šaltakraujiškumu“ (Hitleris), o 
kitas — didžiuodamasis „negailestinga savo dialektika“. Ideologines implikaci- 
jas jie nuvesdavo iki loginio nuoseklumo kraštutinybių, o neutraliam stebėtojui 
šis nuoseklumas atrodydavo idiotiškai „primityvus“ ir absurdiškas: „atgyvenusi 
klasė“ susidėjo iš žmonių, pasmerktų mirti, „neprisitaikiusios gyventi“ rasės tu- 
rėjo būti išnaikintos. Tie, kurie pripažindavo, kad egzistuoja tokie dalykai kaip 
„atgyvenusios klasės“, ir neprieidavo išvados, kad reikia žudyti jų atstovus, arba 
tie, kurie sutikdavo, kad teisė gyventi kažkaip siejasi su rase, bet neprieidavo 
išvados, kad reikia naikinti „neprisitaikiusias rases“, aiškiai buvo arba kvailiai, 
arba bailiai. Šitoks griežtas logiškumas kaip veiksmo vadovas persmelkia visą 
totalitarinių sąjūdžių ir totalitarinių valdžių struktūrą. Tai išskirtinis Hitlerio ir 
Stalino nuopelnas, ir nors prie savo sąjūdžių idėjų ir propagandinių šūkių jie 
nepridėjo nė vienos naujos minties, vien dėl šios priežasties jie gali būti laikomi 
didžiausiais ir įtakingiausiais ideologais. 

Šiuos naujus totalitarinius ideologus nuo jų pirmtakų skyrė tai, kad pirmiau- 
sia juos traukė ne ideologijos „idėja“ - klasių kova ir darbininkų išnaudojimo 
panaikinimas ar rasių kova ir rūpinimasis germanų tautomis, - o pats loginis 
procesas, kurį buvo galima iš jos išvesti. Pagal Staliną, ne idėja, ne oratoriaus 
menas, bet „neįveikiama logikos jėga visiškai užvaldydavo [Lenino] auditoriją“. 
Jėga, kuri, anot Marxo, atsiranda tada, kai idėja užvaldo mases, buvo atrasta ne 
pačioje idėjoje, bet jos loginiame procese, kuris „panašiai kaip galingi čiuptuvai 
apraizgo tave iš visų pusių ir suspaudžia lyg replės ir iš kurio gniaužtų neturi 
jėgų išsiveržti - turi arba pasiduoti, arba ryžtis visiškam pralaimėjimui““. Ši jėga 
galėjo pasireikšti tik tada, kai buvo pradėti įgyvendinti ideologiniai tikslai - be- 
klasė visuomenė arba viešpačių rasės veisimas. Šiame įgyvendinimo procese to- 
ji pirminė substancija, kuria save grindė pačios ideologijos, kol dar turėjo kreip- 
tis į mases — darbininkų išnaudojimo panaikinimas ar nacionaliniai Vokietijos 
siekiai — palaipsniui prarandama, galima sakyti, praryjama paties proceso: kuo 
nuosekliausiai remiantis „šaltu kaip ledas protavimu“ ir „neįveikiama logikos 
jėga“, darbininkai valdant bolševikams prarado netgi tas teises, kurias turėjo 
carinės priespaudos sąlygomis, o vokiečių tauta patyrė tokį karą, kuris nė tru- 
putėlio neatitiko net minimaliausių vokiečių tautos išlikimo sąlygų. Pačioje ide- 
ologinės politikos prigimtyje - o ne paprasčiausioje išdavystėje, nulemtoje sava- 
naudiškumo ar valdžios geismo - glūdi tai, kad realus ideologijos turinys (darbi- 
ninkų klasė arba germanų tautos), iš pradžių kėlęs „idėją“ (klasių kovos kaip 
istorijos dėsnio ar rasių kovos kaip gamtos dėsnio), yra praryjamas tos logikos, 
pagal kurią „idėją“ mėginama įgyvendinti. 


> Stalino kalba, pasakyta 1924 metų sausio 28 d.; cituojama pagal Lenin, Selected Works, Vol. I, 
p. 33, Moscow, 1947. Įdomu pažymėti, kad Stalino „logika“ buvo vienas iš nedaugelio jo bruo- 
žų, kuriuos Chruščiovas giria savo demaskuojančioje kalboje XX partijos suvažiavime. 

Aukų ir budelių parengimas, kuris totalitarizmui reikalingas vietoje Montes- 
guieu veiksmo principo, yra ne pati ideologija - rasizmas ar dialektinis materia- 
lizmas, — o jos vidinė logika. Siuo požiūriu pats įtikinamiausias argumentas, 
kurį labai mėgo Hitleris ir Stalinas, yra toks: pasakius „A“, negalima nepasakyti 
„B“ ir „C“ ir t. t., iki pat pražūtingojo alfabeto pabaigos. Atrodo, kad tokia 
prievartinė logikos jėga turi savo šaltinį: ji kyla iš mūsų baimės prieštarauti pa- 
tiems sau. Bolševikinių valymų vykdytojai, priversdami savo aukas prisipažinti 
padarius tokius nusikaltimus, kurių jos iš tikrųjų nebuvo padariusios, dažniau- 
siai remdavosi kaip tik tokia pamatine baime ir samprotaudavo taip: mes visi 
pripažįstame prielaidą, kad istorija yra klasių kova, ir pripažįstame partijos vaid- 
menį vadovaujant šiai kovai. Todėl tu žinai, kad istoriniu požiūriu Partija visada 
teisi (pasak Trockio: „Mes galime būti teisūs tik su Partija ir jos dėka, nes istori- 
ja nedavė kito būdo būti teisiam“). Šiuo istorijos momentu, t. y. pagal istorijos 
dėsnį, neišvengiami tam tikri nusikaltimai, už kuriuos Partija, žinodama istori- 
jos dėsnį, turi bausti. Todėl Partijai reikalingi nusikaltėliai, atsakingi už šiuos 
nusikaltimus; tačiau gali atsitikti taip, kad Partija, nors ir žino apie nusikalti- 
mus, gerai nežino, kas yra tie nusikaltėliai; vis dėlto daug svarbiau nubausti už 
nusikaltimus, negu tikrai Žinoti, kas tie nusikaltėliai, nes be bausmių Istorija 
nejudės į priekį, o gal net visai sustos. Todėl tu, nesvarbu, ar padarei nusikalti- 
mą, ar Partijos buvai paragintas atlikti nusikaltėlio vaidmenį, bet kuriuo atveju 
objektyviai tapai Partijos priešu. Jei neprisipažinsi, vadinasi, atsisakai padėti Isto- 
rijai, tarpininkaujant Partijai, ir tampi realiu priešu. Prievartinė šio argumentavi- 
mo jėga kyla iš tokios logikos: jei atsisakai prisipažinti, prieštarauji pats sau ir dėl 
šio prieštaravimo padarai visą savo gyvenimą beprasmį; tavo ištartas „A“ kreipia 
visą tavo gyvenimą dėl logiškai jo sukeliamų išvadų „B“, „C“ ir t. t. 

Totalitariniai valdovai, siekdami bent jau šiek tiek mobilizuoti žmones, kurių 
reikia net jiems, pasitiki ta prievarta, kurią mes taikome patys sau - ši vidinė 
prievarta yra logikos tironija, prieš kurią negali atsilaikyti niekas, išskyrus didįjį 
žmonių sugebėjimą pradėti ką nors nauja. Logikos tironija prasideda tada, kai 
protas paklūsta logikai kaip niekada nesibaigiančiam procesui, kuriuo Žmogus 
kliaujasi, kad sugebėtų mąstyti. Šitaip paklusdamas, jis išsižada savo vidinės lais- 
vės, lygiai kaip išsižada judėjimo laisvės, nusilenkdamas prieš išorinę tironiją. 
Laisvė kaip vidinis Žmogaus sugebėjimas sutampa su sugebėjimu pradėti iš pra- 
džių, lygiai kaip laisvė kaip politinė tikrovė sutampa su judėjimo erdve tarp 
žmonių. Ši pradžia nepavaldi jokiai logikai, jokiai nenuginčijamai dedukcijai, 
nes kiekviena loginė dedukcinė grandinė suponuoja - prielaidos pavidalu - pra- 
džią. Kaip terorui reikia, kad su kiekvieno naujo Žmogaus gimimu į pasaulį ne- 
ateitų ir nekeltų savo balso nauja pradžia, taip ir prievartinė logikos jėga mobi- 
lizuojama tam, kad niekas niekada net ir nepradėtų mąstyti, nes mąstymas, kaip 
laisviausia ir gryniausia žmogaus veikla, yra visiška prievartinių dedukcijos pro- 
cesų priešybė. Totalitarinė valdžia gali būti saugi tik tol, kol sugeba mobilizuoti 
paties žmogaus valios jėgą, kad priverstų jį įsilieti į tą gigantišką Istorijos ar 
Gamtos judėjimą, kuris esą naudojasi žmonija kaip savo medžiaga ir nežino nei 
gimimo, nei mirties. 

Taigi, viena vertus, išorinė totalinio teroro prievarta, kuri savo plieniniais 
spaustuvais suspaudžia izoliuotų žmonių mases į vieną daiktą /r kartu palaiko 
juos pasaulyje, tapusiame jiems dykuma, ir, kita vertus, prievartinė loginės de- 
dukcijos jėga, kiekvieną vienišą, nuo kitų izoliuotą individą parengianti terorui, 
atitinka viena kitą ir reikalinga viena kitai tam, kad išjudintų teroro valdomą 

sąjūdį ir palaikytų tolesnį jo judėjimą. Kaip teroras, net būdamas ikitotalinis, 
dar tik tironiškas, sunaikina visus ryšius tarp žmonių, taip ir prievartą į save 
nukreipiantis ideologinis mąstymas sunaikina visus ryšius su tikrove. Pasirengi- 
mas terorui būna sėkmingas tada, kai žmonės praranda ryšius su savo artimai- 
siais, taip pat ir su aplinkine tikrove - juk kartu su šiais ryšiais žmonės praranda 
tr sugebėjimą patirti, ir sugebėjimą mąstyti. Idealus totalitarinio režimo subjek- 
tas yra ne įsitikinęs nacis ar įsitikinęs komunistas, o žmogus, kuriam nebeegzis- 
tuoja skirtumas tarp fakto ir fikcijos (t. y. patyrimo tikrovė) ir skirtumas tarp 
tiesos ir melo (t. y. mąstymo normos). 


Klausimas, kurį iškėlėme pradėdami šiuos svarstymus ir prie kurio dabar su- 
grįžtame, yra toks: koks pamatinis bendro žmonių gyvenimo patyrimas įsismel- 
kia į tą valdžios formą, kurios esmė yra teroras ar kurios veiksmo principas yra 
ideologinio mąstymo logiškumas? Kad tokiu deriniu niekada nebuvo naudoja- 
masi anksčiau įvairiausių politinio viešpatavimo formų atvejais, yra akivaizdu. 
Ir vis dėlto tas pamatinis patyrimas, kuriuo remiasi totalitarizmas, turi būti žmo- 
giškas ir pažįstamas Žmonėms, nes net šis pats „originaliausias“ politinis dari- 
nys yra sugalvotas žmonių ir kažkaip išreiškia jų reikmes. 

Dažnai būdavo pažymima, kad teroras gali absoliučiai valdyti tik tokius žmo- 
nes, kurie izoliuoti vienas nuo kito, ir kad todėl vienas iš pirmutinių visų tironiš- 
kų valdžių rūpesčių - pasiekti tokią izoliaciją. Izoliacija gali būti teroro pradžia; 
ji, be abejonės, yra pati vaisingiausia jo dirva; ji visada yra jo padarinys. Si izolia- 
cija, galima sakyti, yra ikitotalitarinė. Jos bruožas yra bejėgiškumas, nes jėga 
visada kyla iš žmonių, veikiančių kartu, „veikiančių darniai“ (Burke'as), 0 iz0- 
liuoti žmonės yra iš esmės bejėgiai. 

Izoliacija ir bejėgiškumas, t. y. pamatinis nesugebėjimas veikti, visada buvo 
būdingi tironijoms. Politiniai ryšiai tarp žmonių esant tironijai nutraukiami, O 
žmonių sugebėjimas veikti ir jų jėga - palaužiami. Bet nutraukiami ne visi žmo- 
nes siejantys saitai ir sunaikinami ne visi žmogaus sugebėjimai. Lieka nepalies- 
ta visa privataus gyvenimo sritis, kuri leidžia išsaugoti patyrimo, kūrybos ir mąs- 
tymo sugebėjimus. Mes žinome, kad plieniniai totalinio teroro spaustuvai ne- 
bepalieka erdvės tokiam privačiam gyvenimui ir kad totalitarine logika grin- 
džiamas savęs prievartavimas sunaikina žmogaus sugebėjimą patirti ir mąstyti 
taip pat neabejotinai, kaip ir jo sugebėjimą veikti. 

Ką mes vadiname izoliacija politikos srityje, socialinio bendravimo srityje 
vadinama vienišumu. Izoliacija ir vienišumas nėra tas pat. Aš galiu būti izoliuo- 
tas - tai situacija, kurioje aš negaliu veikti, nes šalia manęs nėra nė vieno, kuris 
veiktų kartu su manimi, - nebūdamas vienišas; ir aš galiu būti vienišas — tai 
situacija, kurioje aš kaip asmuo jaučiuosi netekęs bet kokios žmogiškos ben- 
drystės - nebūdamas izoliuotas. Izoliacija yra tas akligatvis, į kurį žmonės įstu- 
miami, kai jų gyvenimo politinė sritis, kurioje jie veikia kartu, siekdami bendrų 
interesų, yra sunaikinama. Tačiau izoliacija, nors ir gali sunaikinti sugebėjimą 
veikti ir veiksmo jėgą, ne tik nepaliečia vadinamosios produktyvios žmonių veik- 
los, bet netgi reikalinga tokiai veiklai. Žmogus kaip homo faber linkęs izoliuotis 
kartu su savo kūriniu, t. y. laikinai palikti politikos sritį. Dirbimas (po/esis, daik- 
tų kūrimas), besiskiriąs nuo veiksmo (praxis), viena vertus, ir grynas darbas, kita 
vertus, visada atliekamas šiek tiek izoliuojantis nuo bendrų interesų, nesvarbu, 
ar rezultatas yra amato dirbinys, ar meno kūrinys. Taip izoliavęsis žmogus dar 
susiliečia su pasauliu kaip žmogaus dirbiniu, ir tik kai pati elementariausia žmo- 

gaus kūrybiškumo forma, sugebėjimas pridėti šį tą sava prie bendro pasaulio, 
yra sunaikinama, izoliacija tampa visiškai nebepakeliama. Taip gali atsitikti to- 
kiame pasaulyje, kurio svarbiausios vertybės yra diktuojamos darbo, t. y. ten, 
kur visos žmogaus veiklos formos virto darbo procesu. Tokiomis sąlygomis žmogui 
paliekama tik gryna darbo pastanga, kuri kartu yra pastanga išlikti gyvam, ir 
ryšys su pasauliu kaip žmogaus dirbiniu nutrūksta. Izoliuotą žmogų, praradusį 
savo vietą politinėje veiksmo srityje, palieka ir daiktų pasaulis, jei tik jis nebe- 
pripažįstamas kaip homo faber, bet traktuojamas kaip animal laborans, ir jei 
gyvybiškai būtinas „jo ir gamtos metabolizmas“ niekam nerūpi. Tada izoliacija 
virsta vienišumu. Izoliacija pagrįsta tironija produktyviuosius Žmogaus sugebė- 
jimus palieka nepaliestus, tačiau tironija „darbininkams“, pavyzdžiui, vergų val- 
dymas senovės pasaulyje, savaime tampa ne tik izoliuotų, bet ir vienišų žmonių 
valdymu ir yra linkusi tapti totalitarine. 

Izoliacija susijusi tik su politine gyvenimo sritimi, o vienišumas susijęs su Žmo- 
gaus gyvenimu kaip visuma. Totalitarinė valdžia, kaip ir visos tironijos, tikrai 
negalėtų egzistuoti, jei nesunaikintų, įstumdama Žmones į izoliaciją, viešojo 
gyvenimo srities, t. y. jei nesunaikintų Žmonių politinių sugebėjimų. Tačiau to- 
talitarinis viešpatavimas kaip valdžios forma naujas tuo, kad nesitenkina šitokia 
izoliacija, bet sykiu sunaikina ir privatų gyvenimą. Jo pamatas yra vienišumas, 
patyrimas, kad apskritai nebepriklausai pasauliui, kuris yra vienas radikaliausių 
ir beviltiškiausių Žmogaus patyrimų. 

Vienišumas, bendras teroro pagrindas, totalitarinės valdžios esmė ir - dėl 
ideologijos ir logiškumo - budelių ir aukų mokykla, yra glaudžiai susijęs su be- 
šakniškumu ir nereikalingumu, kuris tapo moderniųjų masių prakeikimu nuo 
pramoninės revoliucijos laikų ir pasidarė ypač skaudus atsiradus imperializmui, 
praeito amžiaus pabaigoje, bei, jau mūsų laikais, žlungant politinėms instituci- 
joms ir socialinėms tradicijoms. Būti bešakniam reiškia neturėti vietos pasauly- 
je, pripažįstamos ir garantuojamos kitų Žmonių, o būti nereikalingam reiškia 
apskritai nebepriklausyti pasauliui. Bešakniškumas gali būti išankstinė nereika- 
lingumo sąlyga, kaip izoliacija gali (bet neturi) būti išankstinė vienišumo sąlyga. 
Pats savaime, nekreipiant dėmesio į esamas istorines jo priežastis ir naują vaid- 
menį politikoje, vienišumas prieštarauja pamatinėms žmogaus situacijos reik- 
mėms /r kartu yra vienas iš fundamentaliausių patyrimų kiekvieno žmogaus 
gyvenime. Netgi medžiagiškai ir jusliškai atsiveriančio pasaulio patyrimas pri- 
klauso nuo mano ryšio su kitais žmonėmis, nuo mūsų bendro jutimo, kuris re- 
guliuoja ir kontroliuoja visus kitus pojūčius ir be kurio kiekvienas iš mūsų būtų 
uždarytas tik į savo juslinių duomenų, pačių savaime nepatikimų ir apgaulingų, 
kokoną. Tik todėl, kad turime bendrą jutimą, t. y. tik todėl, kad ne vienas žmo- 
gus, 0 daug Žmonių gyvena žemėje, mes galime pasitikėti tiesioginiu jusliniu 
savo patyrimu. Tačiau užtenka sau priminti, kad vieną dieną mums reikės palik- 
ti šį bendrą pasaulį, kuris kaip ir anksčiau eis savo keliu ir kurio tęsčiai mes 
nereikalingi, ir iškart suvoksime savo vienišumą, patirsime, kad esame nutolę 
nuo visų ir nuo visko. 

Vienišumas - tai ne vienatvė. Vienatvei reikia paprasčiausiai būti vienam, 
tuo tarpu vienišumas skaudžiausiai pasirodo tada, kai esi su kitais. Išskyrus ke- 
lias atsitiktines pastabas - paprastai suformuluotas paradoksaliai, panašiai kaip 
yra pasakęs Katonas (perduota Cicerono, De Re Publica, I, p. 17): numguam 
minus solum esse guam cum solus esset - „Niekada jis nebūdavo mažiau vieni- 
šas, negu kai būdavo vienas“, ar veikiau „Niekada jis nebūdavo mažiau vienišas, 

negu kai būdavo nuošaliai“, - atrodo, kad pirmas žmogus, pamatęs skirtumą 
tarp vienišumo ir vienatvės, buvo Epiktetas, emancipuotas graikų kilmės vergas 
filosofas. Tam tikra prasme jo atradimas buvo atsitiktinis, nes labiausiai jis do- 
mėjosi ne vienišumu ir ne vienatve, o galimybe būti vienam (monos) absoliučios 
nepriklausomybės prasme. Pagal Epiktetą (Dissertationes, kn. 3, sk. 13), vieni- 
šas Žmogus (eremos) yra tas, kuris, būdamas tarp kitų žmonių, negali su jais 
bendrauti arba susiduria su jų priešiškumu. Tuo tarpu nusišalinęs žmogus yra 
vienatvėje, todėl „gali būti kartu su savimi“, nes žmonėms būdingas sugebėji- 
mas „kalbėtis su savimi“. Kitaip tariant, būdamas vienatvėje „savo valia“, aš esu 
kartu su savimi, taigi esu „dviese viename“, o būdamas vienišas, aš iš tikrųjų esu 
vienas, paliktas visų kitų. Bet koks mąstymas, kalbant iš esmės, vyksta vienatvė- 
je ir yra dialogas tarp manęs ir manojo „aš“; bet šitoks „dviejų viename“ dialo- 
gas nepraranda ryšio su man artimų žmonių pasauliu, nes jiems atstovaujama 
toje „savastyje“, su kuria aš kalbuosi mąstydamas. Vienišumo problema yra ta, 
kad šitoks „du viename“ reikalingas kitų, kad vėl taptų vienu vienu nekintamu 
individu, kurio tapatumo niekada negalima supainioti su bet kurio kito žmo- 
gaus tapatumu. Įtvirtindamas savo tapatumą, aš visiškai priklausau nuo kitų 
žmonių; būtent didžioji vienišą žmogų gelbstinti bendrystės malonė vėl padaro 
jį „vientisą“, gelbsti nuo mintinio dialogo, kuriame žmogus visada yra dvipras- 
miškas, atkuria tapatumą, leidžiantį jam kalbėti nepakartojamu vieno nekin- 
tančio asmens balsu. 

Vienatvė gali virsti vienišumu: tai atsitinka, kai, paliktą pačiam sau, mane 
palieka manasis „aš“. Žmonėms, gyvenantiems vienatvėje, visada grėsdavo vie- 
nišumo pavojus, kai jie nebegalėdavo rasti gelbstinčios bendrystės malonės, ku- 
ri juos apsaugotų nuo susidvejinimo, netikrumo ir abejonės. Istoriniu požiūriu 
atrodo, jog šis pavojus tapo pakankamai didelis, kad būtų pastebėtas ir išreikš- 
tas, tik XIX šimtmetyje. Jis pasirodė visiškai aiškiai, kai filosofai, kuriems vie- 
niems vienatvė yra gyvenimo būdas ir jų darbo sąlyga, ėmė nebesitenkinti faktu, 
kad „filosofija skirta tik nedaugeliui“, ir pradėjo pabrėžti, kad jų niekas „nesu- 
pranta“. Šiuo požiūriu būdingas anekdotas apie Hegelį, gulintį mirties patale, 
kuris vargu ar galėjo būti pasakojamas apie kurį nors ankstesnį didį filosofą: 
„Niekas manęs nesuprato, išskyrus vieną Žmogų, bet ir jis suprato mane netei- 
singai“. Ir priešingai, visada esama galimybės, kad vienišas žmogus suras save ir 
pradės mąstyti vienatvės dialogą. Atrodo, kad taip nutiko Nietzsche'i Sils Maria 
kaimelyje, kai jam kilo sumanymas parašyti knygą Štai taip Zaratustra kalbėjo. 
Dviejuose eilėraščiuose („Sils Maria“ ir „Aus hohen Bergen“) jis pasakoja apie 
bergždžią vienišojo lūkestį ir ilgesingą laukimą, kai staiga: „um Mittag war's, da 
wurde Eins zu Zwei <...> / Nun feiern wir, vereinten Siegs gewiss, / das Fest 
der Feste; / Freund Zarathustra kam, der Gast der Gaste!“ (Vidurdienis, ir Vie- 
nas tapo Dviem <...> Dabar mes švenčiam, pergale bendra tikri / o švenčių 
šventė; bičiulis Zaratustra čia, 0, pats mieliausias svečias!) 

Vienišumas toks nepakenčiamas todėl, kad žmogaus praranda savastį, kuri 
gali būti aiškiai įsisąmoninta vienatvėje, tačiau kurios tapatumą gali patvirtinti 
tik jam lygių, ištikimų ir juo pasitikinčių žmonių bendrystė. Tokiomis aplinkybė- 
mis Žmogus praranda pasitikėjimą savimi kaip savo minčių partneriu ir tą ele- 
mentarų pasitikėjimą pasauliu, kuris būtinas, kad apskritai būtų įmanomas koks 
nors [intensyvus] patyrimas. „Aš“ ir „pasaulis“, sugebėjimas mąstyti ir sugebėji- 
mas patirti prarandami kartu. 

Vienintelis žmogaus proto sugebėjimas, kurio normaliam funkcionavimui ne- 

reikia nei „aš“, nei Kito, nei pasaulio ir kuris nepriklauso nei nuo patyrimo, nei 
nuo mąstymo, yra sugebėjimas logiškai protauti, kurio prielaida visiškai aki- 
vaizdi. Elementarios nenuginčijamo akivaizdumo taisyklės, tas truizmas, kad 
dukart du yra keturi, negali būti paneigtos netgi esant absoliučiai vienišam. "Iai 
vienintelė patikima „tiesa“, kurios gali griebtis Žmonės, praradę abipuses ga- 
rantijas, bendrą jutimą, kurio žmonėms reikia, kad patirtų bendrą pasaulį, gy- 
ventų jame ir žinotų savo kelią. Tačiau šitokia „tiesa“ yra tuščia, ar veikiau tai 
išvis nėra jokia tiesa, nes ji nieko neatveria. (Tiesą apibrėžti kaip neprieštarin- 
gumą, kaip daro kai kurie logikai, vadinasi, apskritai neigti tiesos egzistavimą.) 
"Todėl vienišumo sąlygomis savaiminis akivaizdumas nebėra tik intelekto prie- 
monė ir tampa produktyvus - pradeda braižyti savąsias „minties“ linijas. Apie 
tai, kad mąstymo procesai, kuriems būdingas griežtas, savaime akivaizdus logiš- 
kumas, iš kurio aiškiai nėra jokios išeities, kažkaip siejasi su vienišumu, kartą 
užsiminė Lutheris (kurio vienatvės ir vienišumo patyrimui, galimas daiktas, ne- 
gali prilygti jokio kito žmogaus patyrimas ir kuris kartą išdrįso prasitarti, kad 
„Dievas turi egzistuoti, nes žmogui reikalinga bent viena būtybė, kuria jis galė- 
tų pasitikėti“) beveik nežinomoje pastaboje apie Biblijos tekstą „negera žŽmo- 
gui būti vienišam“: vienišas žmogus, sako Lutheris, „vieną dalyką visada išveda 
iš kito ir viską išmąsto iki to, kas blogiausia““. Garsusis totalitarinių sąjūdžių 
ekstremizmas, neturintis nieko bendro su tikru radikalizmu, tiesą sakant, ir yra 
toks „išmąstymas iki to, kas blogiausia“, toks dedukavimo procesas, kuris visa- 
da prieina prie pačių blogiausių išvadų. 

Netotalitariniame pasaulyje totalitariniam viešpatavimui žmones parengia 
tas faktas, kad vienišumas, kadaise buvęs ribiniu patyrimu, paprastai kankinan- 
čiu tik tam tikromis ribinėmis socialinėmis sąlygomis, pavyzdžiui, senatvėje, ta- 
po kasdieniu mūsų šimtmetyje vis didėjančių masių patyrimu. Tas negailestin- 
gas procesas, į kurį totalitarizmas įstumia ir kreipia mases, atrodo tarsi koks 
savižudiškas pabėgimas nuo tos masinio vienišumo tikrovės. „Kaip ledas šaltas 
protavimas“ ir „galingi dialektikos čiuptuvai“, „sugriebiantys lyg replės“, atro- 
do tarsi kokia paskutinė atrama pasaulyje, kur viskas nepatikima ir niekuo ne- 
begalima pasitikėti. Atrodo, kad tik toji vidinė prievarta, kurios vienintelis turi- 
nys yra visiškas prieštaravimų vengimas, dar patvirtina žmogaus tapatumą ne- 
priklausomai nuo visų ryšių su kitais žmonėmis. Ji įspraudžia žmogų į plieninius 
teroro spaustuvus net tada, kai jis yra vienišas, o totalitarinė valdžia stengiasi 
niekada nepalikti jo vieno, išskyrus kraštutinį įkalinimo vienutėje atvejį. Sunai- 
kinant bet kokią erdvę tarp Žmonių ir juos suspaudžiant į vieną daiktą, sunaiki- 
namos net produktyviosios izoliacijos galimybės; mokant loginio protavimo ir jį 
šlovinant vienišumo sąlygomis, kai žmogus žino, kad visiškai pražus, jei nors 
kiek nukryps nuo pirmosios prielaidos, nuo kurios prasidėjo visas loginio prota- 
vimo procesas, nunyksta net menkiausia galimybė, kad vienišumas virs vienat- 
ve, o logika - [gyvu] mąstymu. Jei tokią totalitarinę praktiką lyginsime su tironi- 
jos praktika, mums pasirodys, kad totalitarizmas rado būdą išjudinti net pačią 
dykumą ir šitaip sukėlė smėlio audrą, kuri gali užgriūti visas apgyventas Žemės 
rutulio dalis. 

Sąlygoms, kuriomis mes šiandien egzistuojame politikos srityje, tikrai gresia 
tokios niokojančios smėlio audros. Jų pavojingumas reiškiasi net ne tuo, kad jos 


* „Ein solcher (sc. ecinsamer) Mensch folgert immer eins aus dem andern und denkt alles zum 
Argsten“. Erbauliche Schriften, „Warum die Einsamkeit zu flichen?“ 

gali sukurti nuolatinę totalitarinę santvarką. Iotalitarinė valdžia, kaip ir tironi- 
ja, savyje puoselėja savo žūties sėklas. Kaip baimė ir bejėgiškumas, iš kurio toji 
baimė atsiranda, yra antipolitiniai principai, stumiantys žmones į tokią padėtį, 
kuri priešinga politiniam veiksmui, taip ir vienišumas bei loginis-ideologinis pro- 
tavimas, dedukuojantis tai, kas blogiausia kyla iš jo, sukuria antisocialinę situa- 
ciją ir puoselėja principą, naikinantį bet kokį bendrą žmonių gyvenimą. Tačiau 
organizuotas vienišumas yra kur kas pavojingesnis už neorganizuotą bejėgišku- 
mą, būdingą visiems tiems žmonėms, kuriuos valdo tironiška ir kaprizinga vie- 
no žmogaus valia. Jis pavojingas tuo, kad gali nuniokoti mums pažįstamą pa- 
saulį - tą pasaulį, kuris, atrodo, visur priėjo pabaigą anksčiau, negu nauja pra- 
džia, kylanti iš šios pabaigos, dar būtų galėjusi suspėti įsitvirtinti. 

Nepriklausomai nuo šių svarstymų - kurie kaip prognozės beveik nenaudin- 
gi ir visai neguodžiantys - išlieka faktas, kad mūsų epochos krizė ir svarbiausias 
jos patyrimas sukūrė visiškai naujo tipo valdžią, kuri - kaip galimybė ir visada 
gresiantis pavojus, - atrodo, nuo šiol su mumis pasiliks ilgam, kaip ir kitos val- 
džios formos, atsiradusios skirtingais istorijos momentais ir pagrįstos skirtin- 
gais pamatiniais patyrimais - monarchija, respublika, tironija, diktatūra ir des- 
potizmas, - liko kartu su žmonija, nepaisant laikinų jų pralaimėjimų. 

Tačiau dar yra ir kita tiesa, kad kiekviena pabaiga istorijoje būtinai reiškia 
naują pradžią; ši pradžia yra pažadas, vienintelė „žinia“, kurią apskritai gali 
atnešti pabaiga. Prieš tapdama istoriniu įvykiu, pradžia yra aukščiausias žmo- 
gaus sugebėjimas; politiniu požiūriu ji sutampa su žmogaus laisve. Jnitium ut 
esset homo creatus est - „Kad įvyktų pradžia, buvo sukurtas žmogus“, - pasakė 
Augustinas*. Tokią pradžią garantuoja kiekvienas naujas gimimas; tiesą sakant, 
tokia pradžia yra kiekvienas Žmogus. 


"De Civitate Dei, 12 knyga, 20 skyrius. 

